
Corrigenda  et  Addenda. 


Alter  fasciculus  titulum  praefationemquG  (in  qua  de  doctorum  studiis 
Catullianis  agetur)  continens  mense  Septembri  emittetur,  interim  iam 
hic  grauiora  quaedam  ex  eis,  quae  me  plagulas  corrigentem  fugerunt , 
adponere  placet,  itaque  emendes  quaeso: 

p.  15,  lin.  9  rin  c.  LXII’. 

p.  38,  lin.  3  rCinnae  sui’  (ib.  6  ‘Romae’). 

p.  41,  lin.  15  'uti  eis  armis’. 

p.  47,  lin.  14  ‘scholasticae’ 

p.  48,  lin.  4  ante  notam  cin  eis  carminibus’. 

p.  54,  lin.  10  ‘penthemimeres’ 

Quod  ad  LIY  3  disputaui,  id  commode  stabilitum  est  adlato  per  hos 
dies,  quibus  purgandis  postremis  huius  partis  paginis  incumbo,  nouissiino  m 
musei  Rhenani  u.  XXXX  fasciculo,  cuius  p.  326  GGoetzius  hanc  glossam 
incognitam  edidit:  pedicum:  uicium  mollitiae,  lucii ius  in  II  satirarum 
pedicam  iam  excoquit  omne,  ubi  pro  uoce  sensu  cassa  ‘pedicum’  legen¬ 
dum  esse  'peditum’  intelleges,  si  recordaris  ‘mollis’  et  ‘cinaedus’  esse 
synonyma,  restituendumque  puto  Lucilio :  —  oo  —  oo  —  \  oo  peditum 
hiram  excoquit  omnem,  de  mensura  ‘hira’  et  de  aliis  glossis  nouis  ad 
Catullum  pertinentibus  mox  plura. 

Poesin  lyricam  si  sensu  latiore  intellegimus  eam,  qua  quidquid 
animum  humanum  commouet  exprimitur,  in  Italia  iam  illa  exsti¬ 
terat,  ex  quo  homines  ab  initiis  rudibus  ad  uitam  cultiorem  ad- 
scendere  inque  uicis  pagis  oppidis  congregati  et  publice  deos 
celebrare  diebus  sollemnibus  et  priuatim  festa  sua  agitare  coeperant, 
mittimus  bic  hymnos  sacros  in  deorum  honorem  priscis  temporibus 
numeris  horridis  confectos,  carmen  fratrum  arualium  similiaque: 
sola  nobis  res  est  cum  uitae  priuatae  poesi  lyrica,  propria  autem 
Italorum  indoles,  acumine  mentis  excellens  et  intellegere  acriter 
prompteque  quam  alte  sentire  animique  elatione  efferri  aptior  inde- 
que  ad  inrisionem  dicacem  iocosque  salsos  inclinans,  etiam  in  bis 
primis  carminibus  incomptis,  quae  eboreis  in  deorum  uenerationem 
factis  solebant  adiungere,  alternis  uersibus  inuicem  lacessere  per 
lusus  liberos  et  opprobria  rustica  amabat,  bis  fescenninis*)  — 
sic  enim  appellabant  bos  iocos,  quod  nomen  post  solis  poematis 

*)  quaeritur  quonam  haec  prima  carmina  scripta  putanda  sint  metro, 
uulgo  solum  uersum  Saturnium  regnasse  in  omnibus  peraeque  poematis 
ante  Liuium  Andronicum  factis  statuunt,  indicabo  unum  saltim  metrum 
alterum  iam  ante  illum  Romanis  cognitum,  nempe  Fescenninum.  Dio¬ 
medes  p.  479,  13  K.  tradit  huic  contrarius  est  amphimacrus  uel  (fut’ 
codd.)  Fescenninus ,  amphimeres ,  quem  alii  creticon  appellant,  miror 
neminem  animaduertisse  creticum  metrum  non  Graecorum  imitatione 
receptum  esse  in  litteras  Romanas,  siquidem  creticis  scriptus  est  aperte, 
siquid  uideo,  nobilis  ille  cistae  Ficoronianae  CIL.  I  54  titulus  siue  paulo 
ante  bellum  Punicum  primum  siue  eo  ineunte  confectus: 

JDindia  Macolnia  fileai  dedit: 

Novios  Plautios  mSd  Bomai  fecit. 

nimirum  sic  pronuntiando  ut  tum  pronuntiabant  homines  (cDindja7, 
porro  fMacolnia’,  denique  ‘ai’  bisyllabe)  habemus  duos  tetrametros  cre¬ 
ticos  legitimos,  bis  uersibus  f  Fescennenis  ’  quam  apte  sit  ornatum  do¬ 
num  nuptiale,  quale  erat  cista  illa,  ultro  apparet,  sed  de  bis  rebus  alias 
fortasse  plura. 

Catut/lus  ed.  Baelirens.  II.  1 

nuptialibus  mansit,  cf.  Hor.  epist.  II  1,  139  sqq.  —  fundamentum 
potius  iecerunt  poeseos  satiricae  et  dramaticae  excolendae  quam 
lyricae,  cui  per  tempus  longum  patebat  spatium  ab  ea  parte, 
quam  illa  cum  satirica  babet  communem,  scilicet  in  uersibus  ludi¬ 
cris,  quales  aut  milites  imperatorem  triumphantem  comitantes  aut 
alii  quilibet  ante  aedes  canebant  (hos  pipulos  et  occentationes 
uocitabant),  et  in  epigrammatis  acerbis,  quae  ianuis  domorum  aliisue 
locis  publicis  affigebant,  nam  quod  ad  cetera,  etsi  numquam  de¬ 
erant  qui  animi  sensa  quaecumque  effunderent  uerbis  sine  arte  in 
metri  quandam  speciem  iunctis,  tamen  nec  certa  quaedam  lex  atque 
regula  talium  carminum  inuenta  est  nec  peculiaris  quidam  homi¬ 
num  fauor  ea  fouit  aluitque.  ueluti  cantica,  quibus  amans  cele¬ 
brabat  amasiam,  ut  semper  sine  dubio  moris  erant  in  plebe  (cf. 
ex.  gr.  Hor.  sat.  I  5,  14  sqq.),  ita  qui  excoleret  perficeretque  nemo 
extitit,  ne  tum  quidem,  cum  graecarum  litterarum  cognitio  inde  a 
Liuii  Andronici  tempore  linguam  latinam  pauperem  ditare,  incul¬ 
tam  perpolire,  duram  et  uix  metris  subtilioribus  etiamtunc  aptam 
emollire  coeperat:  quaelibet  alia  litterarum  Romanarum  pars  tum 
laete  efflorescere  et  ex  imitatione  in  initio  seruili  euehi  ad  liberam 
paulatim  cum  Graecis  aemulationem  didicit  (ueluti,  ut  exemplum 
proferam  inlustrissimum ,  carmen  epicum  et  satiricum  Ennio  Ro¬ 
manae  poesis  patre  inmortali  auspicante),  sed  sola  lyrica,  qui  patro¬ 
cinium  susciperet  et  latitantem  in  plebe  materiam  procul  dubio 
diuitem  protraheret  et  arte  tractatam  adderet  ceteris  litterarum 
generibus,  non  inuenere  tum  quidem,  nisi  quod  Ennius  facillimam 
eorum  speciem,  epigrammaticam,  non  neglexit;  qui  in  hac  quoque 
re  exempli  grauissimi  fuit  adhibendo  distichon  in  epigrammatis, 
quae  non  solum  sepulcris  incidenda  (p.  162  sq.  ed.  YahI.)  sed  etiam 
(quod  maioris  est  momenti)  erotica  fecit  teste  Plinio  epist.  Y  3,  6. 
quae  erotica  qualia  fuerint  etsi  non  constat,  tamen  uix  a  uero 
aberrabimus ,  si  nonnulla  breuiora  Alexandrinorum  (nam  horum 
notitia  instructum  fuisse  Ennium  compertum  est)  poematia  ama¬ 
toria  distichis  conscripta  ab  illo  conuersa  magis  quam  imitata  esse 
statuemus*). 

*)  iam  Naeuium  epigrammata  scripsisse,  non  recte  concldditur  ex 
uersibus,  quos  Gellius  una  cum  consimilibus  ex  Yarronis  imaginibus 
sumens  falso  uindicauit  ipsi  poetae  Campano  (I  24,  1);  quos  uersus  data 
occasione  moneo  sic  esse  scribendos: 

Inmortales  mortales  si  foret  fas  flere , 

Flerent  diuae  Camenae  Naeuium  poetam. 

Itaque  postquam  est  Orcho  traditus  thesaurus , 

Nomae  loquier  obliti  sunt  lingua  latina. 

Quod  exemplum  quominus  alii  sequerentur,  multa  tum  qui¬ 
dem  obstiterunt,  nam  et  paulatim  abhinc  Romae  innotuerunt  nouae 
poesis  circa  Nilum  conditae  praecepta  et  ipse  populus  Romanus 
nondum  is  erat,  qui  his  animi  liberi  et  otiantis  lusibus  quidquam 
tribueret  et  posset  omnino  adspirare  ad  ea  sensa  cogitationesque, 
quae  docta  poesis  amatoria  sibi  flagitat,  quid  esset  amor,  post¬ 
quam  huic  Euripides  tanta  cum  arte  amplissimum  in  fabulis  suis 
dedit  locum,  Graecos  inde  ab  Aristotele  philosophi  plurimi  docue¬ 
rant  (cf.  ERohdius  libri  egregii  et  in  omnibus  his  rebus  utilissimi 
'der  griechische  Roman’  inscripti  p.  56  sqq.);  porroque  uates  docti 
Alexandrini  amoris  gaudia  et  mala  animum  humanum  adficientia 
eorumque  descriptionem  diligentem  subtilem  artificiosam  pronun- 
tiauerant  summam  poeseos  legem  eamque  exemplo  suo  in  omne 
aeuom  firmauerant.  qui  non  solum  in  breuibus  epigrammatis  pectoris 
amore  pleni  sensa  explicuerunt  aut  res  ad  uenerem  suam  perti¬ 
nentes  narrauerunt,  sed  ante  omnia  etiam  maiora  carmina  non 
carere  uoluerunt  dulcedine  eius  affectus,  quem  inter  7ta&q  humana 
summum  locum  optinere  iam  uulgaris  erat  opinio:  cum  pauca  epe 
(a  quibus  abstinebant  fere),  ut  Apollonii  Rhodii  Argonautica,  et 
idyllia  hinc  suum  acceperunt  ornamentum  praecipuum,  tum  uero 
duo  illa  genera  inter  poesin  quae  proprie  uocatur  lyricam  et  epi¬ 
cam  media,  elegiae  scilicet  et  epyllion  (quorum  perfectio  consum¬ 
mata  propria  Alexandrinorum  illorum  laus  atque  gloria  est),  deco¬ 
rabantur  et  tamquam  stellulis  insigniebantur  fabulis  illis  amatoriis, 
quas  undique  gentium  summa  cum  industria  collectas  (Rohaius  1.  1. 
p.  40  sqq.)  siue  propriis  tractare  opusculis  siue  in  alias  narrationes 
(etiam  in  carmina  didactica)  apte  intexere  et  omnibus  tam  uer- 
borum  quam  descriptionis  artibus  exquisitis  comere  atque  exornare 
callebant  docti  illi  poetae. 

Romani  neque  summae  huic  narrationis  arti  recte  aestimandae 
neque  amoris  affectuum  expositionibus  uere  intellegendis  pares  erant 
Ennii  tempore,  qui  licet  Euripidis  maxime  tragoediis  conuersis 
paulatim  ex  aliqua  parte  asstfefecerit  homines  urbanos  digniori  de 
rebus  ueneriis  sententiae  animis  concipiendae,  tamen  deerant  omnino 
studia  in  philosophis  cognoscendis  posita  et  peruulgata,  quibus 
ducibus  in  rerum  illarum  causas  abditiores  penetrare  ualebant. 

traditur  u.  3  'thesauro’,  quo  retento  uulgo  fOrc(h)i’  scribunt  ex  con- 
iectura;  sed  Orci  thesaurus  nullus  est,  immo  Orcus  recipit  thesauros  siue 
praedam  Mortis;  Enn.  Ipbig.  202  Acherontem  nunc  obibo ,  ubi  mortis 
thesami  obiacent,  unde  corrigendus  est  Prellerus  myth.  Rom.  p.  454  (ubi 
adlata  uerba  Attii  trag.  92  R.  utpote  longe  aliter  tradita  nil  ad  rem). 

1* 

nam  suapte  natura  Itali  magis  uulgiuagae  Veneris  sacra  amabant 
colebantque.  testis  est  ingens  in  lingua  latina  (prisca  potissimum) 
uerborum  et  locutionum  copia,  quibus  quae  ad  coitum  et  uirum 
feminamque  pertinent  etsi  saepe  acute  salseque,  tamen  sine  uenu- 
state  atque  elegantia  exprimuntur,  et  licet  apud  Plautum  non 
desint  plane  amoris  subtilioris  uestigia,  haec  pauca  tamen  exem¬ 
plaribus  graecis  adscribere  pronum  est  prae  tanta  multitudine  ioco- 
rum  uere  Plautinorum  ingeniose  quidem  nequam,  sed  plebis  tan¬ 
tum  risum  captantium,  et  fabulae  togatae  (maxime  Afranii)  satis 
sunt  documento,  sordibus  omnis  generis  magis  fuisse  delectatos 
spectatores  quam  comoediarum  Atticarum  uenustis  lusibus;  qui 
Terentio  potissimum  auctore  adspersi  palliatis  tam  parum  tene¬ 
bant  populum  Romanum,  ut  hae  mox  depellerentur  togatis  Atel¬ 
lanis  mimis  lasciuiae  infumae  plenis. 

Sed  eadem  aetas  ab  Ennii  morte  usque  ad  tempus  Sullanum 
(160 — 80  a.  Chr.  n.  fere)  pertinens  etiam  harum  rerum  meliorem 
statum  sensim  aduenire  uidit.  philosophiae  studium  antea  obiter 
plane  leuissimeque  tractatum  inde  ab  anno  maxime  155,  quo  Car¬ 
neades  et  Critolaus  et  Diogenes  Romam  uenerunt  legati  Athenien¬ 
sium  (cf.  Cic.  de  or.  II  37,  155),  mire  est  excitatum  apud  pri¬ 
mores  reipublicae  uiros;  et  magistro  Panaetio  Rhodio  Stoico  usi 
Scipio  Africanus  minor  et  amici  plurimi  (C.  Laelius  Sapiens,  L.  Eurius 
Philus,  Q.  Fabius  Maximus,  Q.  Aelius  Tubero  totque  alii)  sapien¬ 
tium  graecorum  libris  cognoscendis  incumbentes  ualde  cum  morum 
emendationi  atque  iudicandi  elegantiae  sentiendique  subtilitati,  tum 
litteris  latinis  promouendis  profuerunt,  quorum  circulis  adscriptus 
C.  Lucilius,  homo  mirificae  doctrinae  et  Graecorum  tam  poetarum 
quam  philosophorum  lectione  exercitissimus,  horum  exemplum  secu¬ 
tus  data  opera  saepius  in  saturis  suis  quaestiones  in  amoris  natura 
ommque  re  Venerea  exploranda  uersantes  suo  more  modo  diligenter 
accurateque  persecutus  est  (quantum  quidem  ex  fragmentis  diuinare 
licet)  modo  breuius  tetigit,  sic  paulatim  cum  adcreuerit  rectior 
multarum  rerum  intellectus,  mirandifm  non  est,  tum  fortasse  ipsius 
Lucilii,  qui  talia  libro  XXII  inseruit,  exemplo  ductos  complures 
temptasse  ludere  amatoria  epigrammata;  nam  ab  his  utpote  pridem 
usitatis  nec  nimis  difficilibus  ordiendum  erat,  traditur  hoc  sat  ob¬ 
scure  de  Attio  tragoediarum  scriptore  (Plin.  epist.  V  3,  6).  cer¬ 
tiora  paulo  sciuntur  de  Pompilio  quodam  Pacuuii  discipulo  (Varr 
sat.  Men  356  B.),  cuius  Varro  d.  1.  1.  VII  28  (cf.  et  Priscian.  I 

p.  0  H .)  seruauit  iTCiy^oc^anov ,  quod  in  adulescentem  fecerat 
[Cascam]: 

Ridiculum  est,  cum  te  cascwm  tua  dicit  amica, 

Fili  Potoni,  sesquisenex  puerum. 

Dic  rusum  pusam:  sic  fiet  ' mutua  muli’ ; 

Nam  uere  pusus  tu,  tua  amica  senex. 
sic  enim  haec  scribenda  ducimus,  et  ut  Pompilius  praeter  tragoe¬ 
dias  (Varr.  d.  1. 1.  VII  93),  sic  praeter  togatas  Atta  non  dedignatus 
est  has  ineptias:  Nonius  p.  202,  27  ('crines  genere  feminino5)  Atta 
in  epigrammatis:  praeterea  lusit  ('tu  sis5  codd.)  resoluta  crine  ca¬ 
pillus.  sed  his  clariores  sunt  in  genere  illo  tres  maxime  uiri  circa 
a.  100  uigentes,  de  quibus  apponere  iuuat  Gellii  XIX  9,  10  uerba 
talia,  qualia  emendanda  censemus  (adscitis  hic  illic  priorum  con- 
iecturis):  uersus  cecinit  Valerii  Aeditui ,  ueteris  poetae ,  item  Porcii 
Licini  et  Q.  Catuli,  quibus  mwndius  uenustius  limatius  tersius  grae- 
cum  latinumue  nihil  quicquam  reperiri  puto.  Aeditui  uersus  (liice 
fuerumf) : 

Licere  cum  conor  curam  tibi,  Pamphila,  cordis, 

Quid  mi  dbs  te  quaeram,  uerba  labris  obeunt. 

Per  pectus  manat  subitus  gelido  mihi  sudor: 

Sic  tacitus ,  subidus  dum  pudeo,  pereo, 
atque  item  alios  uersus  eiusdem  addidit  non  hercte  minus' dulces  quam 
priores: 

Quid  faculam  praefers,  Phileros,  quae  est  nil  opus  nobis? 
Ibimus  sic,  lucet  pectoris  flamma  satis. 

Istary  nunc  potis  est  uis  saeua  extinguere  uenti 
Aut  imber  caelo  concitus  praecipitans ; 

At  contra  hume  ignem  Veneris,  nisi  si  Venus  ipsa. 

Nulla*  est  quae  possit  uis  alia  opprimere, 
item  dixit  uersus  Porcii  Licini  hosce: 

Custodes  ouium  tener  aeque  propaginis  agnum, 

Quaeritis  ignem?  ite  huc.  quaeritis?  ignis  homo  est. 

Si  digitum  attigero,  incendam  siluam  simul  omnem, 

Omne  pecus  flamma  est,  omnia  qua  uenio. 

Quinti  Catuli  uersus  Uli  fuerunt: 

Aufugit  mi  animus,  credo,  ut  solet,  ad  Theotimum 
Leuenit.  sic  est:  perfugium  illud  habet. 

Quid,  si  nunc  interdixet,  ne  illune  fugitiuum 
Mitteret  ad  se  intro,  sed  magis  eiceret? 

Ibimus  quaesitum,  uerum  ne  ipsi  teneamur. 

Formido,  quid  ago?  da,  Venus,  consilium. 

Q.  Lutatii  Catuli,  cons.  a.  102,  quem  Plin.  epist.  V  3,  5  inter 

poetas  eroticos  enumerat  (ceterum  cf.  Teuffelius  HLR.  §  142  et  146), 
alterum  epigramma  seruauit  nobis  Cicero  d.  n.  d.  I  28,  79: 

Constiteram  exorientem  Awroram  forte  salutans, 

Cum  subito  a  laeua  Roscius  exoritur. 

Pace  mihi  liceat,  caelestes,  dicere  uestra: 

Mortalis  uisust  pulcrior  esse  deo. 

et  quam  late  patuerit  illo  tempore  (circa  a.  110—90)  talium  epi- 
grammatum  amor,  nuper  patefactum  est  detecto  in  parietibus  Pom- 
peianis  (quibus  postea  est  inlatus)  lusu  hoce,  quem  dedi  cum  meis 
supplementis  in  Fleckeis.  ann.  1883  p.  798  propositis: 

Aeditui,  me,  oculei ,  posquam  deducxstis  in  ignem, 

Lumphae  uim  uestreis  largificatis  geneis. 

Vanum:  non  possunt  lacrumae  restinguere  flamam: 

Haec  os  i/ncend/mt  tabificantque  mimum. 
ex  his  epigrammatis  unum  (Catuli  prius)  iam  Scaliger  obseruauit 
ex  graeco  Callimachi  (epigr.  41)  esse  conuersum;  in  ceteris  ple- 
risque  uersiones  aut  certe  imitationes  Alexandrinorum  itidem  sub- 
esse  oppido  est  probabile,  neque  id  mirum,  nam  non  aliter  Romani 
sui  in  litteris  iuris  fieri  potuerunt  nisi  post  strenuas  in  magistrorum 
Graecorum  schola  exercitationes;  et  plane  in  hanc  primam  lyrico-* 
rum  latinorum  aetatem  conuenit  id  quod  Merkelius  [ad  Tbin  p.  359] 
de  sequenti  dixit  'primum  Graecos  uertendo  eorum  artificio  assue- 
uerunt,  mox  imitati  sunt,  postremo  felicissime  aemulati’,  hoc  ipsa 
rei  ferebat  natura;  neque  aliter  recentium  populorum  litterae  in¬ 
crementa  auctusque  ceperunt.  * 

Quam  parum  etiamtunc  Romani  essent  apti,  qui  in  hac  parte 
suam  sibi  semitam  tererent,  ostendit  is  qui  uirorum  modo  enume¬ 
ratorum  aequalis  aetate  paulo  recentior  est  putandus,  Laeuius 
aliunde  ignotus,  sed  quem  circa  a.  90  floruisse  omnia  reddunt 
probabile,  certe  miro  modo  in  dura  et  inplicata  dictione  ei  con¬ 
uenit  cum  A.  Eurio  epico,  cuius  uersus  nonnullos  adfert  Gellius 
XVIII  11,  4  quemque  familiarem  fuisse  Q.  Lutatii  Catuli  ex  Cic. 
Brut.  132  constat,  hic  Laeuius  erat  non  mediocris  hercle  ingenii 
studiique  uir,  uersus  uariis  neque  uulgaribus  metris  scribendi  arte 
(ut  erant  tum  tempora)  admirabilis,  in  superandis  difficultatibus  a 
lingua  coepto  obiectis  indefatigatus,  sed  idem  iudicii  parum  maturi 
subactique,  unde  laborum  praemium  non  dignum  tulit,  scripsit 
ille  erotopaegnion  libros  minime  sex*),  in  quibus  fabulas  amatorias 

*)  collecta  habes  fragmenta  in  Weicherti  Rell.  poet.  lat.  p.  19  sqq., 
post  LMuelleri  Catullum  p.  77  sqq.  addam  duo  fragmenta,  quae  illos 
fugerunt.  Chalcidius  comm.  in  Piat.  Tim.  76  at  uevo  sub  Luna  usque 

ab  Alexandrinis  acceptas  ita  tractauit,  nt  pulcherrimas  illas  narra¬ 
tiones  conuerteret  in  lusus  lasciuiae  plenos,  porro  loco  distichorum 
uel  hexametrorum  (quae  rectissimo  ducti  iudicio  Callimachus  et 
sodales  materiae  illi  adsumpserant)  eligeret  metra  priscorum  poe¬ 
tarum  latinorum  propria,  dimetros  iambicos  (quos  Plautus  et  Teren¬ 
tius  semper-  tetrametris  adiunxerant,  secuti  sunt  Laeuium  postea 
Auitus  et  Prudentius)  una  cum  anacreonteis  iam  Plauto  familiaribus 
aliquatenus,  sed  a  nostro  primo  xuxcc  6xi%ov  iunctis,  dimetros  ana- 
paesticos  itidem  scaenicis  usitatos  (ex  tali  etiam  fragm.  25  constat), 
uersus  quadratos;  nisi  quod  ab  Alexandrinis  accepit  ut  scazontes 
(in  hac  re  fortasse  Matii  aequalis  exemplum  secutus)  ita  in  artificio 
mere  Alexandrino  (Buechelerus  in  Fleckeis.  ann.  1875  p.  306) 
ionicos  a  maiori,  denique  decasyllabos ;  nam  hendecasyllabos  uti¬ 
que  ab  illo  alienos  esse  infra  uidebimus  (de  fr.  22  ualde  corrupto 
nihil  constat),  et  ut  Alexandrina  exemplaria  in  metris,  quorum 
artificiosissima  parumque  feliciter  electa  sequebatur,  conciliare  stu¬ 
duit  cum  priscis  uatibus  popularibus,  ita  hos  maximeque  Pacuuium 
coepto  ualde  sinistro  aemulabatur  in  uerborum  compositionibus  im¬ 
peditis,  duris,  a  genio  sermonis  patrii  plerumque  refutatis  (Laeuii 
est  illud  'Nestor  trisaeclisenex 9  et  'dulcorelocus5:  Geli.  XIX  7). 
quid  multa?  tam  in  materia  tractanda  quam  in  metris  suis  et 
dictione  Laeuius  magno  auso  misere  excidit:  qui  eius  uestigiic  in¬ 
grederetur,  prudentium  peritorumque  inuentus  est  nemo  (unus  Varro 
polyhistor  et  imperatoriae  aetatis  posterioris  polymetri  nonnulla 
eius  metra  resumpserunt);  et  quamquam  hoc  illudue  uocabulum  a 
Laeuio  repertum  ab  insequentibus  poetis  (ueluti  a  Catullo  in  c.  LXIII) 
in  proprium  usum  adhibitum  esse  probabile  est,  tamen  primum 
lyricum  Romanum  hoc  nomine  dignum  mox  altum  texit  silentium 
(cf.  Porph.  ad  Hor.  od.  III  1,  12).  —  eandem  autem  studiorum 
rationem  profitebatur  Cn.  Matius  mimographus  (etiam  Homeri 
Iliada  conuertit),  qui  diuerso  paulum  instituto  Hipponactem  sibi 

ad  nos  omne  genus  motuum,  omne  etiam  mutationum,  prorsus  ut  est  in 
uetere  uersu  Naeuii:  exuuiae,  rabies,  furiarum  examina  mille,  solita 
adejBt  confusio  inter  Naeuium  et  Laeuium,  ad  cuius  Helenam  (fragm.  17, 
hexametro  constans)  uersus  pertinet,  in  quo  quid  raptum  Helenae  secu¬ 
tum  sit  ostenditur.  —  alterum  fragmentum  nouum  accedit  e  Probo  scho- 
liasta  Vergilii  [p.  93  K.],  qui  secundum  nouissimam  AHerrmanni  recen¬ 
sionem  post  'pictosque  Gelonos’  pergit:  in  Protesilaodamia  fac  papyrin. . . 
haec  terga  habeant  stigmata,  apparet  uersus  quadratus  ex  Laeuii  Pro¬ 
tesilaodamia  sic  fere  explendus:  fac  papyri  n(ostrae  flagrisy  haec  terga 
habeant  stigmata,  cf.  ad  sententiam  ex.  gr.  inscriptt.  Orell.  6404  hic 
stigmata  aeterna  scripta  sunt  Acte  libertae  uenenariae . 

exemplum  sumpsit,  sed  cetera  (maxime  in  uerbis)  consimilis  est 
Laeuii. 

Habuerunt  huius  conamina  hoc  bonum,  quod  quanam  uia  perfici 
posset  ut  digne  cum  Graecis  in  lyricis  quoque  aemularentur  Romani, 
inuestigabant  uiri  litterarum  patriarum  amantes  easque  ab  hac  parte 
tam  misere  iacere  dolentes.  Alexandrinis  exemplaribus  non  posse 
careri  ultro  patuit:  unde  enim  alios  melioresque  sibi  adsumerent 
magistros?  illi  quippe  tum  ab  uniuerso  orbe  graeco  colebantur  et 
ut  poetarum  recentium  praecipui  et  ut  unici  ad  poesin  tendentibus 
praeceptores ,  illos  identidem  Romanis  ingerebant  quicumque  ea 
aetate  in  urbe  degebant  grammatici  graeci  tam  ex  aliis  terris  quam 
ex  ipsa  Alexandria  nati,  et  grammaticorum  tum  in  dies  maior 
auctoritas  esse  coeperat  Romae,  iam  ueterum  nonnulli,  ut  Liuius 
Andronicus  et  Ennius  simul  grammatici  et  poetae  fuerant;  sed  ab 
his  magnopere  distabant,  quod  ad  doctrinam  altam  multiformemque 
scientiam  attinet,  ei  qui  tempore  Ciceroniano  profitebantur  artem 
grammaticam  Graeci,  qui  certatim  aut  ipsi  confluxerunt  in  urbem 
aut  deducti  sunt  a  nobilibus,  quorum  in  domibus  aut  liberis  eru¬ 
diendis  aut  bybliothecis  ordinandis  aut  ad  consilia  in  rebus  ad  litteras 
spectantibus  danda  adhibebantur,  exempla  tibi  exhibet  Suetonius 
de  gramm.  (ubi  cf.  maxime  c.  3);  uidendus  et  Merkelius  ad  Ibin 
p.  356,  7.  publice  quoque  docendo  illi  ad  famam  dignationemque 
uenerunt;  eisque  maxime  auctoribus  tum  increbuisse  uidetur  mos, 
ut,  qui  apud  uulgares  grammaticos  iam  cognouerant  poetas  in  puerili 
institutione  lectos  (Homerum  puta  et  Menandrum  tragicosque  ex 
Graecis,  ex  Latinis  Andronici  Odysseam  et  Terentium  similesque), 
si  ad  altiora  tenderent  et  accuratiore  cognitione  litterarum  imbui 
cuperent,  adulescentes  frequentarent  lectiones  doctorum  illorum  Grae¬ 
corum,  quorum  exemplo  mox  etiam  professores  (si  ita  appellare 
licet)  Latini  scholas  in  usum  prouectiorum  aperire  coeperunt,  erant 
hi  grammatici,  ut  in  interpretandis  maxime  uersabantur  poetis, 
haud  raro  et  ipsi  poetae,  coniunctione  inde  a  priscis  temporibus 
sancita,  talis  inter  Graecos  erat  Parthenius,  qui  teste  Suida  s.  u. 
anno  a.  Chr.  73  in  belli  Mithridatici  praeda  adulescentulus  Romam 
uenit  in  domum  Cinnae  (Heluii  Cinnae  poetae,  ut  uidetur,  patiis); 
inter  Latinos  uero  Valerius  Cato,  in  Gallia  (cisalpina,  ut  statuunt 
credibiliter)  circa  a.  90  natus,  de  quo  Suetonius,  qui  de  gramm.  4 
poetam  simul  grammaticumque  notissimum  uocat,  ibid.  11  haec 
scribit:  docuit  multos  et  nobiles ,  uisusque  est  peridoneus  praeceptor 
maxime  ad  poeticam  tendentibus,  ut  quidem  apparere  uel  ex  his  uersi- 
culis  potest: 

Cato  grammaticus,  Lati/na  Siren, 

Qui  solus  legit  ac  facit  poetas. 

is  scripsit  praeter  grammaticos  libellos  etiam  poemata,  ex  quibus  prae¬ 
cipue  probantur  Lydia  et  Diana,  de  huius  scholis  nihil  est  traditum 
nisi  quod  ex  uersibus  octo  miro  casu  Horatii  saturae  decimae  libri 
primi  in  codicum  parte  praefixis  discere  licet,  qui  uersus  a  Catonis 
(non  Horatii,  ut  uulgo  putant)  aequali  facti  docent,  illum  prae¬ 
legisse  inter  alia  etiam  Lucilii  saturas,  quas  inde  a  Yectii  Philo- 
comi  magistri  (Suet.  d.  gr.  2)  disciplina  magni  duxit  (est  autem, 
ut  mihi  uidetur,  hic  Philocomus  'grammaticorum  equitum  doctissi¬ 
mus’,  qui  puerum  Catonem  facere  uoluit  priscorum  poetarum  defen¬ 
sorem,  fecit  re  uera  unum  ex  ducibus  nouorum),  et  inter  prae¬ 
legendum  uersus  male  factos  ostendentem  proposuisse  certas  regulas 
ad  poesin  pertinentes;  nec  enim  aliter  possum  intellegere,  quod 
Cato  uersuum  malorum  emendationem  parare  dicitur,  conjuncta 
autem  grammaticorum  tam  Graecorum  quam  Latinorum  opera 
effectum  est  paulatim,  ut  certa  existeret  studiorum  ratio,  quorum 
communi  cultui  fere  inde  ab  anno  70  plurimos  uidemus  addictos, 
tantoque  plausu  sunt  accepti,  ut  'nouos’  hos  poetas  mox  cum 
contemptu  quodam  exagitarent  priscorum  pralecipueque  Ennii  ama¬ 
tores.  nota  sunt  testimonia  Ciceronis  Tuse.  III  19,  45  o  poetam 
egregium  (Ennium)!  quamquam  ab  his  cantoribus  Euphorionis  con¬ 
temnitur,  ad  Att.  VII  2,  1  ita  belle  nobis 

flamt  ab  Epiro  lenissimas  Onchesmites, 
hunc  <S7tovdsia£ovTcc  sicui  uoles  tcav  vmxeqmv  pro  tuo  uendito,  deni¬ 
que  or.  49,  161  quin  etiam,  quod  iam  subrusticum  uidetur,  olim 
anatem  politius,  eorum  uerborum,  quorum  eaedem  erant  postremae  duae 
litterae,  quae  sunt  in  ' optumas ’,  postremam  litteram  detrahebant,  nisi 
uocalis  insequebatur:  ita  non  erat  ea  offensio  in  uersibus,  quam  nunc 
fugiunt  poetae  noui.  sed  antequam  qua  in  re  illi  noui  extiterint 
exploremus,  uidendum  est  quinam  fuerint  ipsi,  sodalicii  iure  iunctos 
utpote  aut  amicos  aut  ex  eadem  schola  profectos  uidemus  Furium 
Bibaculum  omnium  natu  maximum  cum  Catone*),  cum  hoc  Ticidam 
et  C.  Heluium  Cinnam  (Suet.  d.  gramm.  11);  Cinnae  rursus  soda¬ 
lem  fuisse  scimus  Catullum,  huius  Caluum;  et  sic  facile  credimus 
plerosque  simul  nominatos  esse  ab  Ouidio,  qui  post  Catulli  men¬ 
tionem  postea  proferendam  sic  pergit  trist.  II  431: 

*)  Suet.  d.  gramm.  11  adfert  Bibaculi  de  Catone  uersiculos  sic  in¬ 
cipientes  Siqui  forte  mei  domum  Catonis,  hoc  cmeus '  uel  'noster’  uel 
'meus  sodalis’  certum  est  indicium,  ita  qui  se  appellent  inuicem,  noui*? 
poetis  esse  adnumerandos. 

Par  fuit  exigui  similisque  licentia  Calui, 

Deteotit  uariis  qui  sua  furta  modis: 

Quid  referam  Ticidae,  quid  Memni  carmen?  apud  quos 
Bebus  adest  nomen  nomypibusque  pudor, 

Et  quorum  libris  modo  dissimulata  Peritiae 
Nomine,  vmnc  legiiwr  dicta,  Metelle,  tuo . 

Cinna  quoque  his  comes  est  Cinnaque  procacior  Anser, 

Et  leue  Cornifici  parque  Catonis  opus. 

Is  quoque,  Phasiacas  Argon  qui  duxit  in  undas, 

Non  potuit  ueneris  furta  tacere  suae. 

Nec  miwus  Hortensi  nec  su/nt  mimus  improba  Serui 
Carmina:  quis  dubitet  nomina  tanta  sequi. 
in  quibus  disticha  tertium  et  quartum  in  codd.  locum  suum  inter 
se  mutauere,  traiecit  recte  Paldamus  libri  'roem.  Erotik5  p.  35. 
denique  huc  spectat  qui  explet  numerum  Plinius  epist.  V  3,  5 
quod  interdum  uersiculos  parum  seueros  faciat  sic  excusans:  sed 
ego  uereor ,  ne  me  satis  deceat  quod  decuit  M.  Tullium,  C.  Caluum, 
Asinium  Polionem,  M.  Messalam,  Q.  Hortensium,  M.  Brutum,  L.  Sullam, 
Q.  Catulum,  Q.  Scaeuolam,  Seruium  Sulpicium,  M.  Varronem,  Torqua¬ 
tum,  immo  Torquatos/  C.  Memmium  . . .  diuum  Iulium  . . .  quae  saepius 
a  bonis  fiunt,  inter  quos  uel  praecipue  numerandus  est  P.  Vergilius, 
Cornelius  Nepos  et  prius  Accius  Enniusque:  uides  sine  certo  ordine 
et  consilio,  congeri,  qui  lusibus  indulserunt  lyricis,  sed  ex  quibus 
plurimi  ad  nostrum  pertinent  tempus,  sed  singulorum  uitas  per¬ 
sequi  non  est  huius  loci  (tu  uide,  sis,  Teuffelii  HLR.):  de  uni- 
uersorum  ratione  in  studiis  deque  horum  effectu  et  paulo  rectius 
quam  uulgo  fit  et  cum  utilitate  hic  disputaturus  mihi  uideor*). 

'Cantores  Euphorionis5  cum  contemptim  uocat  Cicero  nouos 
poetas,  uocat  seruiles  imitatores  nimis  eruditorum  et  prae  doctrina 
saepe  obscurorum,  in  uerbis  metrisque  mollium  et  iusto  exquisitiorum 
Alexandrinorum,  idque  respectu  Ennii  masculo  robore  et  sana  sim¬ 
plicitate  eminentis  (non  recte  de  opprobrio  illo  iudicauisse  mihi 
uidetur  Meinekius  anal.  Alex.  p.  24  sq.).  uitantes  autem  uitia,  in 
quae  Laeuius  inciderat,  optimos  Alexandrinorum  et  potissimum  Calli¬ 
machum  ita  sequebantur  noui  poetae,  ut  non  mediocrem  operam 
in  praeceptis  eius  circa  poesin  uersantibus  cognoscendis  ponerent. 

*)  fragmenta  pauca  quae  ex  Catulli  aequalium  poematis  supersunt 
collegit  LMuellerus  1.  1.  nec  recte  omnino  (nam  Laeuius  et  Matius  ad  eos 
non  pertinent)  nec  uero  plene,  adde  MHauptium  opusc.  I  p.  211  sqq.  de 
Q.  Mucio  Scaeuola,  nos  in  Miscell.  Crit.  p.  19  sqq.  —  nouam  collectio¬ 
nem  alibi  exhibebimus,  si  di  fauent. 

Battiades  longa  perosus  epe  summum  studium  in  breuioribus  elegiis 
epylliisue  omni  cum  arte  elaborandis  exornandisque  conlocandum 
esse  praescripserat,  hoc  secuti  sunt  cantores  Euphorionis  eo  luben- 
tius,  quod  et  elegia  in  litteris  latinis  nondum  culta  amplum  aperire 
campum  in  agonem  musicum  descendentibus  uidebatur  et  epici  car¬ 
minis  ad  dignum  temporibus  nitorem  euehendi  spes  nulla  ostende¬ 
batur,  nisi  in  epylliis  ante  exercuissent  uires  conroborassentque. 
materiam  autem  sibi  elegerunt  item  plane  eandem  atque  Calli¬ 
machus  sociique:  plurimas  illas  fabulas  ad  amorem  potissimum 
spectantes,  quas  multa  per  saecula  procreauerant  felicibus  temporibus 
terrae  Graecae,  certatim  communicare  studebant  cum  popularibus 
aut  propriis  epylliis  diligentissime  elaboratas  aut  in  elegiarum  orna¬ 
mentum  cum  cura  atque  arte  adscitas.  sic  Cato  si  non  Lydiam 
certe  Dianam,  sic  Cinna  Zmyrnae  fabulam,  sic  Catullus  nuptias 
Pelei  et  Thetidos  (LXIV),  porro  Caluus  Io,  Cornificius  Glaucum 
tractauere  epylliis  (de  sodalibus  eorum  nil  nimirum  est  traditum, 
sed  huc  etiam  sunt  referenda  temporis  insequentis  carmina  Ciris 
et  Culex);  et  cum  eadem  et  artis  seueritate  et  diligentiae  adsi- 
duitate,  qua  haec  epyllia  castigauerunt  ad  unguem,  etiam  con¬ 
dendis  elegiis  incumbebant  strenue,  partim  elegis  qui  proprie  uocantur 
flebilibus,  ut  Caluus  mortem  Quintiliae  lugens  (comm.  ad  Cat.  XC VI) ; 
partim  epistulis  ad  amicos  missis,  quibus  amatoriae  inmixtae  erant 
fabulae,  ut  Catullus  in  c.  LXVIIIb;  partim  tandem  eroticis,  ut  Varro 
Atacinus  (Prop.  II  34,  85  sq.).  primam  autem  poetandi  legem  sibi 
ipsi  posuerant  cantores  Euphorionis  hance,  ut  ne  per  ludum  et  in 
oblectamentum  agitarent  haec  studia:  intento  demum  labore  opera¬ 
que  indefatigata  aliquid  memoria  dignum  perfici  posse  perspicientes 
non  parcebant  industriae  diligentiae  limae  perpetuo  adhibendae, 
sic  seuerissimorum  studiorum  res  facta  est  haec  quidem  poesis 
lyricae  pars,  sudoris  plurimi  plena,  sed  adliciebat  et  laborum  in- 
pensorum  ingrata  facile  mitigabat  cogitatio,  si  forte  adsequentes 
et  elegantiam  formae  et  subtilitatem  sententiarum  et  imaginum 
splendorem  et  comparationum  dulcedinem  et  doctrinae  (ex  historia, 
mythologia,  geographia,  astrologia  petitae)  soliditatem  eam,  qua 
exemplaria  eminebant,  litteris  patinis  et  noui  generis  decus  adicere 
et  pristini  gloriam  augere  possent,  iam  Ennius  quidem  olim  prae¬ 
ceperat  dicti  studiosum  esse  debere  poetam;  sed  quidquid  hic  suis 
carminibus  studiisque  contulerat  ad  prouehendam  poesin  linguam¬ 
que  latinam,  epici  eum  insecuti  uiae  ab  ingenio  illo  inmortali  prae¬ 
munitae  secure  ineuntes  laborem  que  fugientes  ipsi  desudare  in  uersu 
faciendo  ipsique  nouum  nitorem  munditiemque,  ut  postulauit  iam 

necessario  temporis  progressus,  carmini  epico  de  suo  addere  super¬ 
sederunt.  Ciceronis  maxime  et  ex  parte  etiam  Lucretii  non  sine 
causa  Ennium  tantopere  admirantium  uersus  satis  sunt  documento, 
quam  parum  ea  aetate,  quae  cetera  litterarum  genera  ingentia  in¬ 
crementa  auctusque  capere  uidit,  profecerit  poesis  epica,  plane  illa 
iacens  sordensque  a  forma,  si  cum  aliis  illis  generibus  comparatur, 
denuo  igitur  ciuibus  suis  Pimpleum  montem  adscensuris  in  memo¬ 
riam  reuocabant  noui  poetae,  sine  limae  labore  moraque*)  nihil 
diuturnum  effici  et  ad  digna  operae  praemia  percipienda  exemplaria 
graeca  nocturna  diumaque  manu  esse  uersanda.  constat,  exem¬ 
plum  Cinnae  nouem  annos  in  Zmyrnae  epyllio  elaborando  consu¬ 
mentis  ansam  dedisse  nobili  illi  de  scriptis  nonum  in  annum  pre¬ 
mendis  praecepto  Horatii,  qui  haud  pauca  in  arte  sua  poetica 
praescripsit,  quae  praecedentes  poetae  nouicii,  si  non  expresserant 
uerbis  (qua  de  re  nihil  scimus),  at  re  tamen  secuti  sunt,  ueluti 
illi  exemplo  suo  confirmauerant,  non  sufficere  diuitem  ingenii  uenam, 
sed  poetam  simul  doctum  esse  debere,  et  'doctus5  attributum  ut 
honorificum  abhinc  uatibus  esse  coepit,  ita  lubentissime  et  grata 
cum  memoria  concedebatur  cantoribus  Euphorionis  (cf.  ex.  gr.  Ouid. 
am.  III  9,  62,  Lygdam.  6,  41  docte  Catulle,  Mart.  I  61,  1  et  VII 
99,  7  et  saepius,  Ter.  Maur.  2561;  Prop.  II  34,  89  docti  pagina 


*)  haec  mora,  quam  ipsi  sibi  inponebant  vscotsqol  in  edendis  doctis 
opusculis,  respicienda  est  accuratius  quam  uulgo  fieri  solet,  si  quaeritur, 
quatenus  illi  uertendo  et  imitando  expresserint  exemplaria,  iam  enim 
non  eadem  condicio  horum  studiorum  quam  Q.  Lutatii  Catuli  tempore, 
mansit  hoc  omnibus  temporibus,  ut  uires  exercendi  gratia  conuerterent 
Romani  Graecos;  sed  non  edebant  abhinc  nisi  ea  quae  edi  sine  rubore 
potuerunt,  itaque  non  plane  rectum  est  quod  dicitur,  haberi  exercitii 
huius  specimina  rudia  ex.  gr.  in  Catulli  coma  Berenices  ex  Callimacho, 
in  Varronis  Atacini  Argonauticis  ex  Apollonio  Rhodio  conuersis:  neque 
seorsum  edebantur  neque  in  carminum  collectiones  recipiebantur  uer- 
siones,  nisi  hoc  fuerat  consilium,  ut  haec  ingenii  alienigenae  monumenta 
cognitione  omnium  (praesertita  linguam  graecam  minus  callentium)  digna 
extarent  in  litteris  latinis  et  in  his  quoque  opusculis  ars  quaedam  atque 
peritia  probaretur,  et  hinc  plurimae  illae  ex  graeco  conuersiones,  ueluti 
Ciceronis  aliorumque  Aratea  et  Sallustii  Empedoclea,  sunt  aestimanda; 
in  quibus  etiam  utilitatis  respectus  est  habitus  summopere,  ceteras  quae 
uere  possunt  uocari  exercitationes  sine  dubio  flammis  dabant,  certe  qui 
famae  consulerent;  ut  in  Catulli  carminibus  nullum  reperitur  scriptum 
ante  id  tempus,  quo  feminae  suae  amore  ille  proprii  ingenii  facultates 
excitas  uidit.  hinc  opus  est  cautione,  ne  praepropere  ex  graeco  con- 
uersa  uel  nimis  anxia  imitatione  expressa  putemus  docta  huius  temporis 
poemata,  nisi  certa  faueant  indicia:  libera  aemulatio  tum  multo  iam 
magis  regnabat. 

Calui;  nec  sine  causa  Horatius  hederas  uolt  esse  praemia  frontium 
'doctarum’),  doctrina  multiformis  iam  facta  est  tam  necessaria 
carmina  pangentibus  quam  metrorum  scientia:  ut  fabulas  suas  digne 
exornarent,  ingurgitabant  sese  in  exterarum  gentium  priscas  aetates 
euoluendo  historias  et  cognoscendo  mores  ritusque.  abstraxit  haud 
raro  studiorum  horum  suauitas  longius  a  proposito,  et  ex  disqui¬ 
sitionibus  in  carminum  gratiam  factis  fructus  redundabant  etiam 
in  philologiam,  quae  ut  Romae  inde  a  Cratetis  commoratione  laete 
effloruerat,  ita  et  per  grammaticos  plurimos  illa  aetate  uigentes  et 
ipsa  poeseos  ratione  tum  exculta  mirum  quantum  est  prouecta 
publicumque  nancta  fauorem.  ne  miremur  igitur,  quod  ei  quoque 
poetae,  qui  non  proprie  erant  grammatici,  tamen  docta  opera  etiam 
prosa  oratione  scripserunt  ad  uarias  res  pertinentia*). 

Cernebatur  autem  formae  tersae  nitidae  mundae  cura  studium¬ 
que  ante  omnia  in  maiore  metri  perfectione,  hexametrum  praecipue 
conformabant  tum  longe  diligentiore  arte  quam  qua  Ennius  eiusque 
sectatores  utebantur,  etiam  huius  rei  praeceptores  habentes  Alexan¬ 
drinos,  quorum  enchiridia  metrica  assidue  uersabant.  ueluti  cae¬ 
suras,  quales  conueniebant  uersui  illi  ex  genio  linguae  latinae, 
constituebant  sanciebantque  in  omne  tempus  illas,  quas  postea 
maxime  uidemus  adhibitas  esse,  quamquam,  ut  fit  in  horum  stu¬ 
diorum  nouitate,  nondum  compotes  erant  elegantiae  apud  poetas 
Augusteos  obuiae,  sed  interdum  subduri  et  grata  uarietate  carentes 
(ut  Catullus  in  c.  LXIV).  neque  in  hac  quidem  parte  abstinue¬ 
runt  in  exemplarium  imitatione  nimia  quadam  caecaque  cupiditate, 
ueluti  in  quinto  hexametri  pede  saepius  quam  decuit  spondeum 
pro  dactylo  admittentes  (ex.  gr.  Cat.  LXIV  78 — 80);  et  hinc  Cice¬ 
ronem  rovg  vscotSQovg  inridere  uidimus.  —  etiam  in  distichi  struendi 

*)  unum  dabo  exemplum.  Furius  Bibaculus  teste  Plinio  h.  n.  praef.  24 
scripsit  facetissimos  Lucubrationum  libros,  h.  e.  miscellaneos  et  iocis 
seriisque  disquisitionibus  mixtos,  legitur  inter  eius  fragmenta  hoce 
(4  LM.)  duplici  toga  inuolutus  apud  Charisium  sub  Furii  nomine  ser- 
uatum,  in  quo  anacreontium  agnouit  Muellerus.  sed  cantores  Eupho¬ 
rionis  exemplo  Laeuii  fecisse  anacreontios,  nec  constat  et  per  se  ualde 
inprobabile  est.  melius  Lachmannus  ad  Lucr.  p.  199  a  Muellero  igno¬ 
ratus  partem  hendecasyllabi  adesse  statuit,  recurrunt  autem  ipsa  illa 
uerba,  quae  mihi  meram  prosam  sapiunt,  in  glossariorum  excerptis  doctis 
sine  auctoris  nomine  traditis,  quae  edidit  Usenerus  mus.  Rhen.  XXVIII 
p.  428  (lin.  23).  quid  multa?  Charisius  fragmentum  illud  mihi  sumpsisse 
uidetur  ex  eodem  opere,  ex  quo  hausta  sunt  in  ultima  origine  excerpta 
illa  glossariorum  pretiosissima,  ex  Furii  nempe  opere  quodam  prosario 
probabiliterque  ex  ipsis  eius  lucubrationibus,  quae  hinc  nouam  plane 
lucem  accipiunt. 

arte,  etiamsi  multa  perficienda  reliquerunt  aeui  Augustei  uatibus, 
tamen  non  contemnendam  sunt  nacti  peritiam,  praesertim  in  epi¬ 
grammatis  breuioribus  iam  longioris  temporis  usu  bene  familiaribus. 

Neque  tamen  in  faciendis  epylliis  elegiisque,  quae  ipsi  in  litteras 
latinas  intulerunt,  et  in  epigrammatis  sese  continuerunt  noui  poetae, 
sed  quidquid  fere  in  hoc  poesis  genere  praeiuerant  Alexandrini 
uariaque  metra  ab  eis  siue  exculta  siue  in  enchiridiis  tractata  cum 
meliore  quam  quo  Laeuius  usus  erat  delectu  sibi  adsumpserunt. 
galliamborum  uolubilitatem  agilitatemque  difficillimo  in  linguae 
latinae  duritie  tarditateque  suscepto  aemulari  certatim  (comm.  ad 
Cat.  LXHI  in  fine)  adgressi  sunt  cum  euentu  pulcherrimo,  porro  ab 
Alexandrinis  mutuati  sunt  trimetros  iambicos  puros  per  longiorem 
seriem  continuatos,  quibus  ueteres  Graeci  non  utebantur,  et  in 
senariis  uulgaribus  et  septenariis  seueriores  normas  adhibuerunt 
quam  quibus  scaenici  operam  nauarant.  nec  trimetrum  claudum, 
Hipponacteum,  receptum  iam  ab  Matio  dedignati  sunt.  Alexan¬ 
drinis  denique  debebant  noui  poetae  uersum  Priapeum,  in  hoc  (ut 
in  aliis  haud  raro)  magistros  superantes  austeritate  tractandi. 

Cognouerant  ex  enchiridiis  oi  vscozeqol  etiam  Graecorum  prisco¬ 
rum,  Sapphus  Alcaei  Archilochi  Anacreontis  aliorumque,  metra  lyrica  ; 
et  fugientes  uersus  ob  breuitatem  nimis  ludicros,  quibus  indulserat 
Laeuius,  ex  his  elegerunt  sanissimo  cum  iudicio  ea,  quae  conuenire 
maxime  linguae  patriae  uidebant:  strophen  quae  proprie  uocatur 
Sapphicam  (Cat.  LI),  uersus  choriambicos  (asclepiadeos  maiores), 
glyconeos  et  pherecrateos  in  systema  coniunctos,  denique  qui  prae 
ceteris  sunt  nominandi  (nullum  quippe  metrum  et  felicius  adsumptum 
et  postea  magis  in  deliciis  erat)  hendecasyllabos*),  haec  quoque 

*)  falso  uulgo  putant  iam  ante  cantores  Euphorionis  Laeuium  et 
Varronem  usos  esse  hendecasyllabis,  de  Varrone  postea  uidebimus.  legitur 
apud  Macrobium  I  18,  16  Liber  a  Romanis  appellatur ,  quod  liber  et  uagus 
est ,  ut  ait  Naeuius: 

Hac  qua  sol  uagus  igneas  habenas 

Immittit  propius  iugatque  terrae. 

'Naeuius’  Scaliger  correxit  in  'Laeuius’.  sed  exemplum  ipsum  perquam 
inopportunum,  elegantia  uersuum  supra  Laeuii  inplicatam  duritiem,  'que’ 
traiectum  (quantum  uidetur)  ab  eius  tempore  alienum  est.  certum  puto 
meum  remedium ,  quo  lacunam  statuo  sic  fere  explendam  ut  ait  Nae¬ 
uius :  ^  libera  lingua  loquamur  ludis  Liberalibus ;  et  hac  qua  eqs. 

intercidit  una  cum  noto  Naeuii  uersu  (com.  113  R.),  quo  nil  hic  est 
aptius,  nomen  eius  cuius  sunt  hendecasyllabi,  in  quibus  'propius’  co¬ 
haeret  cum  'terrae’  et  pro  inepto  illo  'iugatque’  reponendum  est  'uolat- 
que’.  fortasse  sunt  uersus  Cinnae,  et  a  'Naeuius’  ad  'Heluius’  oculis 
aberrauit  librarius. 

metra  Sappho  maxime  in  deliciis  habuerat  excolueratque  (de  pha¬ 
laeciis  cf.  Ter.  Maur.  2545  sqq.).  iam  non  mero  casu  factum  esse 
aiemus,  quod  solita  studiorum  communione  cantores  Euphorionis 
eos,  quorum  adsunt  fragmenta  huc  pertinentia,  mirifice  delectatos 
esse  uidemus  epithalamiis  et  hymenaeis  scribendis:  eodem  metro, 
quo  Catullus  nobile  et  eximia  cum  dexteritate  factum  c.  LXI  com¬ 
posuit,  etiam  Caluus  (fr.  4)  et  Ticida  (fr.  2)  scripsere  carmina 
nuptialia;  et  eodem  modo,  quo  sub  eclogae  specie  Catullus  hyme¬ 
naeum  in  c.  LXIII  proposuit,  etiam  Caluus  libera  usus  aemulatione 
(qualem  in  re  parua  Cat.  L  nobis  ostendit)  eiusdem  generis  poema 
fecit  (fr.  5 — 8).  nimirum  Sapphus  fuisse  librum  epithalamia  uaria 
complectentem  satis  constat,  excitati  igitur  enchiridiis  illis  metricis 
noui  poetae  ad  cognoscenda  penitus  aemulandaque  carmina  Sapphus 
maxime,  fortasse  etiam  Archilochi  paucorum  que  similium,  in  nulla 
re  maiora  ac  plane  inmortalia  sunt  merita  horum  uirorum;  in 
nulla  re  sincerius  admiramur  rectum  eorum  iudicium,  quo  altos 
Pindari  spiritus  non  conuenire  indoli  Romanae  bene  intellegentes 
neglexerunt  poesin  doricam  et  aeolicam  sibi  sumpserunt  imitan¬ 
dam;  in  nulla  re  discipuli  magis  superauere  magistros  natiuo  sensu 
pulcri  ueroque  poeseos  intellectu,  nam  Sapphus  poemata  legendo 
ac  relegendo  non  potuerunt  non  perspicere,  quid  ipsis  desset  et 
quomodo  carmina  ab  Alexandrinis  pendentia  deberent  compensare, 
si  poesin  uere  lyricam  donare  uellent  litteris  latinis:  aeolicae  uatis 
intimam  naturam  bene  animo  percipientes  opuscula  docta  arteque 
Alexandrina  facta  et  haec  poematia  breuioribus  metris  lyricis  (hen¬ 
decasyllabis  maxime)  scripta  quam  maxime  inter  se  opposita  esse 
uoluerunt.  regnabat  illic  cura  et  meditatio,  placebat  illic  ipsa  ars 
ipsique  fuci  callide  aspersi:  hic  praeualebat  ingenium,  hic,  quid¬ 
quid  animum  leuius  grauius  commouebat,  calore  subito  et  sine 
ornatu  longe  quaesito  in  cartas  coniciebatur;  illic  doctus  specta¬ 
batur  artifex:  hic  homini  sentire  humane  et  indulgere  genio  et  tam 
amoris  amicitiaeque  quam  odii  atque  inimicitiae  affectus  omnes 
libere  promere  licuit;  illic  grauiter  sollemniterque  incedebant  toga 
induti:  hic  tunica  ludebant  discincta,  quid  multa?  nulla  poesis 
lyricae  species  firmiores  apud  Romanos  hoc  genus  maxime  sibi  con¬ 
uenire  tacite  sentientes  egit  radices;  et  quidquid  postea  Horatius 
temptauit  artificiosiores  modos  lyricos  aptare  fidibus  Romanis,  suc¬ 
cessu  caruit  apud  populares  suos,  qui  multo  magis  praeferebant 
leues  facilesque  uersiculos  Calui  et  Catulli  sociorumque.  quos  omnes 
(quatenus  iudicare  licet  ex  eis,  quorum  paulo  largiora  adsunt 
fragmenta)  utrique  et  doctae  et  leuioris  poesis  amatoriae  generi 

operam  nauasse  uidemus;  quamquam  ipsi  minorum  harum  nugarum 
ineptiarumque  (comm.  ad  Cat.  c.  ad  Corn.  4)  lusu  magis  excitari 
se  putabant,  ad  maiora  et  grauiora  quo  fierent  promptiores,  sed 
aeternam  gloriam  ab  extructis  seriorum  studiorum  monumentis  sibi 
fore  promittebant  (cf.  Cat.  XCV).  mirum  fortunae  ludum!  docta 
haec  opuscula  maiora  utpote  celeriter  superata  postera  aetas  mox 
neglexit,  sed  eadem  semper  amauit  amabiles  illos  ingenii  naturae¬ 
que  infucatae  fetus,  quibus  (quod  ad  gloriam)  multo  diutius  uixe- 
runt  illi  hodieque  quoque  admiratores  habent  plurimos. 

Cognouimus  iam  complures  partes  praecipuas,  in  quibus  emi¬ 
nebant  noui  poetae:  disceptanda  est  nunc  alia  illorum  proprietas 
in  cura  diligentiaque  uerborum  posita,  quae  multis  uidebatur  molli¬ 
ties.  quae,  si  qua  erat,  partim  profluxit  sua  sponte  ex  poesis  ama¬ 
toriae  indole  lasciuula  ac  tenella  (poeta  'lasciuus5  maximeque  'tener5 
et  'amatorius5  idem  fere  est  apud  Romanos:  Cat.  XXXV  1,  Ouid. 
rem.  737  teneros  ne  tange  poetas  et  a.  a.  III  333  teneri  Properti  et 
am.  III  8,  2  tenerum  carmen ,  Hor.  a.  p.  246;  Suet.  d.  gram.  16 
tenellorum  uatum;  Mart.  VII  14,  3  et  XII  44,  5  tener  Catullus ), 
partim  nata  est  ex  eo  studio,  quo  refugientes  epicorum  ueterum 
rudem  iam  simplicitatem  et  tragicorum  nimium  tumorem  sectabantur 
illi  suum  dicendi  genus  sat  electum,  nam  iterum  exemplo  Calli¬ 
machi  maxime  usi  simul  et  breues  concisique  esse  studebant  et 
uitandae  ieiunitatis  causa  uoces  exquisitas  adhibebant,  quamquam 
in  hac  re  denuo  bonum  liberumque  cantorum  Euphorionis  iudicium 
comprobatur,  quod  praecepta  Alexandrini  magistri  deserebant  in 
eo  quod  non  uerba  prisca  recondita  rara  glossematica  (quibus  fere 
Aegyptii  illi  delectabantur)  captabant,  sed  operam  dabant  sermonis 
e  medio  sumpti  cultui  atque  urbanitati,  neque  dubitare  licet,  quin 
Laeuii  conamina  risum  interdum  mouentia  eos  deterruerint  a  ser- 
uili  in  hac  re  imitatione,  itaque  sequebantur  illi  quam  maxime 
linguae  patriae  speciem ,  qualis  Romae  in  elegantiorum  circulis  opti- 
nuerat.  hanc  normam  in  uniuersum  tenentes  peculiarem  curam  in- 
pendebant  singulis,  ut  a  minimis  incipiam,  perfecerunt  ol  vsc otsqoi 
ea  quae  Ennius  in  litteris  finalibus  retinendis  incohauerat.  hic 
enim  utilissimo  instituto  ceteras  praeter  'm5  et  's5  consonas  omnes 
propria  uti  ui  in  uersibus  iusserat;  ulterius  progressi  illi  (cf.  Cice¬ 
ronis  uerba  supra  adlata)  etiam  's5  breui  uocali  subiectam  non 
posse  abici  sanxerunt  ante  consonam  insequentem  (ut  habent  adhuc 
Cicero,  Lucretius,  Varro  ex.  gr.  in  fine  hexametri  'e  fontibus  magnis5) 
damnaueruntque  proinde  etiam  illa  'dictust,  seruust,  magnust5  passim 
apud  priscos  obuia.  hac  quoque  in  re  ueri  est  simile  eos  secutos 

esse  sermonis  cottidiani  apud  homines  urbanos  speciem  puriorem, 
eademque  cum  cura  in  delectu  uerborum  cultis  auribus  probatorum 
uersabantur.  quamquam  in  hac  parte  spatium  patuit  sat  magnum 
et  a  poematum  generibus  et  a  singulorum  poetarum  indole  patria¬ 
que.  nam  ut  minuta  carmina  et  epigrammata  gaudebant  sermonis 
familiaris  uerbis  locutionibusque  (lectis  tamen  et  quibus  homines 
litteris  tincti  utebantur),  quibus  leuiter  adspersus  hic  illic  doctus 
ornatus  nec  quaesitus  peculiarem  interdum  gratiam  praebuit,  ita 
ex.  gr.  Caluus  Romae  natus  et  Catullus  Veronensis  in  huius  ipsius 
sermonis  familiaris  usu  sic  sine  dubio  inter  se  differebant,  ut  illius 
uerba  magis  urbanitatem,  recentis  temporis,  huius  magis  stilum 
Terentianum  (cf.  caput  III)  non  sine  prouincialis  dictionis  admix¬ 
tione  referrent,  sed  si  iam  in  hac  parte  cura  inpensior  procreauit 
non  mediocrem  a  prioribus  differentiam,  hoc  multo  magis  usu  uenisse 
necessest  in  eis  poematis,  quae  summum  formae  diu  castigatae 
ornatum  splendoremque  quasi  debitum  flagitauere:  in  docta  poesi 
consulto  elegantias  Alexandrinorum  captantes  usquequaque  arte  ute¬ 
bantur  noui  poetae  circumspecta,  quae  tum  primum  inuecta  non 
potuit  non  esse  hic  illic  duriuscula  et  inplicatior,  cum  praesertim 
rhetoricae  non  ita  pridem  in  scholasticam  institutionem  receptae 
regulas  pauci  tum  firmiter  tenebant  sciteque  adhibere  callebant  (cf. 
ex.  gr.  frigidum  usum  Cat.  LXIV  116).  interdum  igitur  parum 
agiles  et  insuetiore  habitu  tamquam  tardati  incedunt  in  hac  parte 
cantores  Euphorionis,  nihilominus  dignissimi  hercle,  quibus  et  gra¬ 
tiae  habeantur  maximae  ob  studia  indefessa  neque  de  meritis  summis 
quid  quam  detrahatur:  facilius  multo  erat  posthac  Vergilio  et  Ouidio 
coaeuisque  addere  limam  ultimam  quam  illis  uiam  aperire  prae¬ 
munire  solidare,  sed  sic  duce  arte  uerba  componentes  anxie  solli- 
citeque  haud  pauca  nouabant,  quae  mollitiae  specie  offendebant 
necessario  priscorum  sectatores,  quorum  nemo  ex.  gr.  apud  Ennium 
legerat  in  medio  narrationis  tenore  quale  extat  Cat.  LXIV  289  sq. 
inde  pater  dimim  sancta  cum  coniuge  natisque  aduenit,  caelo  te  solum, 
Phoebe,  relinquens:  tales  inuocationes  inexpectatas  (nec  solum  deorum; 
cf.  ibid.  253  et  IV  13),  quae  sane  descriptionis  continuitatem  quam 
efficaci  arte  interrumpunt,  inter  fucos  et  ferrumina  roav  vEmigcov 
(inde  communi  consensu  recepta  et  mox  abusu  interdum  taediosa) 
recte  numerat  Gellius  XIII  27,  3.  —  aliud  nouationis  genus  ad 
rem  grammaticam  pertinens  'contemplemur,  ex  diuite  necdum  de¬ 
dita  opera  satis  explorato  argumento  pauca  delibantes,  eam  enim 
constructionem,  quam  uulgo  uocant  accusatiuum  graecura,  intro¬ 
duxerunt  primi  cantores  Euphorionis  in  carminibus  doctis  (minus 

Catullus  ed.  Baehrons.  II.  2 

in  minutis  uel  epigrammatis);  cf.  Cat.  LXIV  64  et  65,  LXVIIP  29, 
Caluus  fr.  1  et  13  nam  falsam  est  quod  alius  alium  exscribentes 
adfirmant  uulgo,  usus  illius  iam  apud  Plautum  Enniumque  inueniri 
exempla,  quos  refutauit  Haasius  praelectt.  II  p.  64,  qui  tamen 
poetas  Augusteos  nouationis  esse  auctores  adserens  et  ipse  errat.  — 
tertium  exemplum  petamus  ex  uerborum  conlocatione.  quae  cum 
in  ceteris  facta  est  artificiosa  et  certis  regulis  subiecta,  ita  in  parti¬ 
culis  ab  initio  enuntiati  traiciendis.  sic  secundo  uel  alio  loco  ex¬ 
tantia  habes  'at,  sed,  nam,  namque5  una  cum  uariis  pronominis 
relatiui  formis  (cf.  comm.  ad  Cat.  c.  ad  Corn.  9,  LI  9,  LXIV  43 
et  301);  quae  etsi  a  priscis  scriptoribus  non  plane  sunt  aliena*), 
tamen  cantores  Euphorionis  primi  cum  consilio  et  usu  latius  patente 
nouabant;  eidem  que  iam  in  copula  'que5  (Cat.  LVII  2)  et  'nec5 
(LXIV  210),  non  tamen  in  'et5  et  'ac5  (cf.  Hauptius  opusc.  I 
p.  115  sqq.),  quae  ab  Augusteis  poetis  demum  traici  sunt  coepta,  libe¬ 
riores  interdum  fuisse  uidentur.  —  non  recte  autem  putant  pro¬ 
prium  fuisse  nouorum  poetarum  nimium  quendam  deminutiuorum 
amorem  et  ob  eam  maxime  causam  illos  audiisse  molles,  repe- 
riuntur  eorum  apud  Catullum  sat  multa  (interdum  etiam  duplicia, 
ut  'puellula,  oricilla,  tenellulus,  mollicellus5,  quin  adeo  substantiua 
•et  adiectiua  simul  deminutiue  sunt  formata  rariore  usu);  sed  eadem 
omnium  inde  ab  antiquis  temporibus  poetarum  communia  fuere, 
quin  etiam  non  aliena  a  prosae  orationis  scriptoribus,  qui  uulgarem 
magis  siue  familiarem  sermonem  secuntur  (cf.  ex.  gr.  Lorenzius  ad 
Plaut.  Pseud.  praef.  p.  58,  Woelfflinus  Philol.  XXXIV  p.  155  sq.); 
unde  apparet  tovg  vsgoxeqovq  retinuisse  quod  ipsorum  rationibus  bene 
conueniret,  quamquam  pro  rei  argumento  usum  temperantes  ali¬ 
quatenus  et  ex.  gr.  a  grauibus  seriisque  magis  procul  habentes, 
hac  quoque  in  re  seueriores  extiterunt  aeui  Augustei  poetae. 

His  quae  antea  disputauimus  perlectis  non  facile  in  eam  te 
adduci  opinionem  patieris,  quasi  hi  poetae  fuerint  homines  scho¬ 
lastici,  a  uita  publica  alieni  solisque  lucubrationibus  dediti,  aliud 
te  iam  dudum  docuit  duplex  illud  poeseos  et  doctae  et  leuioris 
genus,  praeterea  omnia  tum  a  tali  ratione  umbratili  abduxerunt: 
institutio  Romana  moresque  ueteres  uitae  non  scholae  fauentes,' 

*)  ueluti  nulla  adest  causa  idonea  in  uerbis  Ennii  ann.  103  V.  uli  ¬ 
gines  nam  sibi  quisque  domi  Romanus  habet  sas  interpunctionem  accipere 
Lachmanni  fuirginis.  nam’  scribentis,  cum  post  singularem  illum  in¬ 
tellegi  nequeat  pluralis  "sas’,  qui  cum  ^quisque’  coniunctus  omnino  non 
stat,  legas  fuirgine  nam  s.  q.  d.  R.  auet  sa’,  h.  e.  beatus  est.  cf.  et 
comm.  ad  Cat.  LXVI  65. 

propria  Italorum  natura,  reipublicae  status  inquietus  et  turbulentus, 
Roma  ipsa  ut  deliciis  inlecebrisque  suis  multo  magis  auocans  a 
studiis  assiduis,  ita  poetis  ueris  quidem  et  pectore  aperto  tot  noua 
spectacula  animum  intrare  patientibus  ingentem  carminum  mate¬ 
riam  praebens,  quae  ingenia  excitarent  multa  tum  erant,  ueluti 
si  non  incuriosi  persequebantur  animo  quae  in  republica  gerebantur, 
libertas  illa  sentiendi  dicendique  uel  aduersus  potentissimos  uiros 
concessa  aluit  eam  quam  Lucilius  et  priscae  comoediae  Atticae 
scriptores  sibi  sumpserant  licentiam;  et  uidemus  ea  usos  ex  publicis 
(ut  probabile  est)  causis  Caluum  et  Eurium  Bibaculum.,  ex  pri- 
uatis  Catullum  carminum  maledicorum  in  Caesarem  Pompeiumque 
aliosque  nobiles  extitisse  auctores,  et  si  poetae  lyrici  necesse  habent 
quibus  ad  canendum  instimulentur  amores,  morum  dissolutio  Romae 
in  dies  magis  serpens  amplum  patefecit  campum,  siue  libertinarum 
institutione  litteraria  lepore  uenustate  uiros  adlicientium  uenerem 
concessam  sectabantur  illi  siue  feminarum  nuptarum  (haud  raro 
nobilium)  spretis  bonis  moribus  liberius  uiuentium  consuetudine 
furtiua  delectabantur:  Venus  in  Aeneae  sui  urbe  (ut  ait  Ouidius) 
iam  plane  regnans  canenda  amoris  gaudia  malaque  non  negauit 
uatibus  suis,  sed  largiter  abundeque  subministrauit.  omnino  uni- 
uersa  poetarum  Romanorum  condicio  longe  erat  felicior  quam  Alexan¬ 
drinorum,  quos  multo  uerius  uocare  potes  umbratiles  et  scholasticos 
quibusque  pleraque  inritamenta  (quantum  iudicare  licet)  deerant  ad 
poesin  ex  scholae  tenebris  in  lucem  uitae  traducendam,  sed  ut 
tantos  profectus  haberent  cantores  Euphorionis,  quantos  ante  eos 
unus  Ennius  et  post  eos  uix  adaequabant  magna  illa  temporis 
Augustei  lumina,  in  eo  potissimum  est  positum,  quod  haec  stu¬ 
diorum  ratio  tota  nitebatur  ingeniis  splendidissimis  propositique 
optime  tenacibus,  ex  senioribus  maxime  Furio  Bibaculo  et  Valerio 
Catone,  ex  iunioribus  Catullo  Caluo  Cinna  Ticida  Cornificio  Ansere, 
quorum  carmina  cum  celeriter  in  deliciis  essent,  summos  reipublicae 
uiros  mox  rationi  illi  se  addixisse  uidemus,  siue  uero  amore  poesis 
iam  magis  culto  suo  habitu  adlicientis  ductos  siue  quia  saeculum 
uocabatur  nouis  modis  ludere  tempusque  oblectare  hendecasyllabis 
similibusque.  sed  addebant  Iulius  Caesar,  M.  Brutus,  Cornelius  Nepos, 
Q.  Mucius  Scaeuola,  C.  Memmius  totque  alii  uiri  nobilissimi  ipso 
nominis  splendore  plurimum  et  gloriae  et  gratiae  nouae  rationi, 
quae  illa  quidem  aetate  uix  habuit  ueros  inimicos  aduersariosque 
(nisi  forte  malos  quosdam  poetas  more  antiquo  uersus  facientes, 
quales  inrisit  Catullus  Volusium  Caesium  Aquinum),  nam  ipse 
M.  Tullius  Cicero,  etsi  quae  scripsit  epe  more  Enniano  fecit  et 

data  occasione  id  qnod  nimium  erat  facileque  ridiculum  uidebatur 
in  nouis  poetis  leni  nimirum  inrisione  castigauit,  tamen  tantum 
abest  ut  inpugnauerit  rationem  illam  (et  longe  aliae  res  aliaque 
studia  erant  ei  agitanda),  ut  ipse  more  iam  recepto  horis  subse- 
ciuis  non  solum  luderet  epigrammata  amatoria  (Plin.  epist.  VII  4), 
sed  etiam  elegiam  componere  adgrederetur.  neque  aliter  est  sta¬ 
tuendum  de  M.  Terentio  Varrone  Reatino,  qui  in  saturis  Menippeis 
fere  intra  annos  65  —  50  scriptis  quae  noua  metra  a  scaenicis  et 
Laeuio  non  adhibita  habet  ea  omnia  debet  cantoribus  Euphorionis, 
nam  quamquam  ipse  (ut  est  homo  mirifice  inter  uetera  et  noua 
medius,  sed  ut  in  illa  multo  magis  inclinet  animo)  data  occasione 
inridet  recentes  urbanos  (d.  r.  r.  I  2,  1)  rariusqne  eos  adfert  inter 
exempla  ex  poetis  petita  (cf.  d.  1.  1.  VIII  14  et  VII  50,  Miscell. 
nostra  Crit.  p.  16  sq.),  tamen  elegantiae  poeticae  captator  non  adeo 
sibi  ipse  inimicus  erat,  ut  bona  ab  illis  inuenta  plane  sperneret, 
immo  refugiens  quidem  mollitiem  et  lusus  amatorios  et  caecam  quae 
uidebatur  Alexandrinorum  imitationem  et  porro  in  rebus  sensisque 
uerum  seuerumque  Romanum  prae  se  ferens,  tamen  lubenter  et 
metra  nonnulla  (hendecasyllabos,  glyconeos,  galliambos)  a  nouis 
poetis  accepit  et  seueriores  rationes  metricas ;  nam  quamquam  in 
uersibus  iambicis  et  trochaicis  inter  ueterum  licentias  et  seueri- 
tatem  tcov  vecqzeqgiv  fluctuare  uidetur,  haec  diuersitas  potius  repe¬ 
tenda  est  ex  uariis  quibus  saturae  sunt  scriptae  temporibus;  et 
ipsum  Varronem  in  dies  magis  inclinasse  ad  nouiciam  rationem 
probabile  est  (certum  de  hac  re  iudicium  ferre  prohibet  et  fragmen¬ 
torum  paucitas  et  id  quod  de  temporibus  singularum  saturarum  nil 
constat). 

Quidquid  id  est,  cauillationem  quidem  subierunt  cantores  Eupho¬ 
rionis  et  ipsi  in  ueterum  contemptu  significando  minime  parci  (cf. 
in  uersibus  Hor.  sat.  I  10  praefixis  fastidia  nostra ),  non  tamen 
acrem  inpugnationem.  quae  inpugnatio  una  cum  bello  uehemen- 
tissimo  demum  secuta  est  tempore  proximo  Augusteo,  cum  id  quod 
Cicero  et  Varro  polyhistor  fortasse  animo  praesagiente  aliqua  ex 
parte  praeuiderant  euenit,  h.  e.  cum  maiorem  semper  nancti  fauo- 
rem  noui  poetae  ita  iam  tenuerunt  animos  ut  prisci  uates  in  dies 
magis  obruerentur  obliuione,  cum  uiris  patriae  amantibus  ex  in¬ 
crescenti  nimium  in  modum  Graecorum  Alexandrinorumque  in  litteras 
patrias  praepotentia  inminere  periculum  uidebatur.  sed  de  hac  re 
disserere  non  est  huius  loci;  nobis  iam  hoc  solum  restat,  ut  quinam 
a  cantorum  Euphorionis  principalibus  Catone  Caluo  Catullo  transitus 
fuerit  ad  aeui  Augustei  uates  paucis  adumbremus. 


PROLEGOMENA. 


21 


Epyllion  inter  lyrica  et  epica  medium  etsi  sui  ipsius  causa 
est  excultum  a  nouis  poetis,  «quibus  ut  praecipuum  fabulas  ama¬ 
torias  tractandi  adminiculum  semper  in  honore  erat,  simul  tamen 
quasi  quaedam  praelusio  habebatur  grandis  carminis  epici  digne 
aliquando  elaborandi.  Argonautica  mente  agitata  (LXIY  24)  quo¬ 
minus  adgrederetur  Catullus  morte  est  prohibitus,  suscepit  opus 
P.  Terentius  Varro  Atacinus,  qui,  postquam  usque  ad  XXXVum 
aetatis  annum  more  antiquo  saturas  et  bellum  Sequanicum  scripsit, 
conuersa  a.  a.  Chr.  47  ratione  (fortasse  paruo  quem  fetus  illi  iam 
inuenerunt  fauore  commotus)  se  ad  Graecorum  imitationem  con¬ 
tulit  et  ut  alia  carmina  didactica  ita  Apollonii  Rhodii  Argonautica 
libere  uertit  in  sermonem  latinum.  et  his  non  minus  quam  elegiis, 
in  quibus  magis  proprios  amores  cecinit  (Prop.  II  34,  85),  et  glo¬ 
riam  adeptus  est  non  paruam  et  in  elegia  proxime  tetigit  Corne¬ 
lium  Gallum  quique  hunc  sunt  secuti*),  postquam  Varro  Atacinus 
in  libera  Apollonii  uersione  carminis  epici  iam  pro  temporibus  ex¬ 
colendi  facultatem  saltim  ostendit,  hoc  perfecit  ille,  cui  soli  ex  can¬ 
toribus  Euphorionis  proprie  uocatis  (quorum  simul  antiquissimus 
erat)  durare'  licuit  usque  ad  temporis  Augustei  initium,  Furius 
Bibaculus,  is  enim  circa  a.  40  (quantum  diuinare  licet)  scripsit 
primus  epos,  quod  materiem  ex  patria  historia  petitam  forma  nouicia 
secundum  artem  Alexandrinam  tractauit:  Caesaris,  ut  uidetur,  in 
Gallia  facta  persecutus  est  in  'pragmatiae’  siue  annalium  belli  Gallici 
libris  minimum  undecim**),  qui  ut  Vario  ita  mox  Vergilio  maxime 
praetulerunt  facem  ad  paria  uel  similia  epe. 


*)  mala  aetatis  praeeuntis  obliuione  Ouid.  tr.  IV  10,  53  elegiam  a 
Cornelio  Gallo  ortam  esse  adserit.  sed  causas  huius  iudicii  explorare 
difficillimum  est. 

**)  de  Furiis  poetis  lis  inter  doctos  nondum  diiudicata.  A.  Furii 
Antiatis,  Lutatii  Catuli  amici,  uersus  nonnullos  adfert  Geli.  XVIII  11 
colore  prisco  adeo  insignitos,  ut  huius  nullo  omnino  pacto  esse  possint 
uersus  in  uniuersum  sat  elegantes  et  arte  nouicia  facti,  quos  ut  Maroni 
obuersatos  Macrobius  passim  (IV  1,  3,  4)  laudat  ex  Furii  annalibus,  iam 
constat  Furium  Bibaculum  non  ita  multo  ante  a.  30,  quo  Hor.  sat.  II 
5,  40  eum  ob  tumorem  inridet,  scripsisse  fpragmatiam  belli  gallici’  (cf. 
Aero  et  Porph.  ad  Hor.  1.  1.).  hoc  ego  opus  unum  idemque  puto  cum 
annalibus  Furii  a  Macrobio,  qui  breuissime  adfert  titulum,  laudatis, 
nam  nec  Horatium  exagitare  Bibaculum,  cui  propria  nimirum  nescioqua 
causa  succensuit,  mirum  est  neque  in  huius  uersibus  fuisse  nonnullos 
ob  tumorem  facile  reprehensioni  ansam  dantes,  ceterum  quod  hoc  epos 
Furii  tanto  mox  premebatur  silentio,  similis  fortasse  causa  atque  in  Ata¬ 
cini  elegiis,  nempe  et  insequentium  perfectio  maior  et  Furii  in  Caesa¬ 
rem  animus  inimicus. 

Inmortalia  cantorum  Euphorionis  de  litteris  Romanis  merita 
uix  licet  melius  in  fine  paucis  describere  quam  si  dixero,  omnes 
illos  aeui  Augustei  uates  in  lyricis  elegiacis  epicis  eminentes  fama¬ 
que  tam  celebratos  plane  illis  niti  iliisque  magistris  ducibusque 
usos  esse,  perfecerunt  hi  posteriores  admirabiliter  artem  cum  hexa¬ 
metri  tum  uero  distichi,  remouerunt  quidquid  in  uerborum  structura 
et  ornatu  subdurum  minusque  gratum  utpote  in  nouae  artis  initiis 
erat  relictum,  ampliorem  sibi  pepererunt  argumentorum  poetico¬ 
rum  copiam,  magis  magisque  abiecerunt  imitationem  et  aemuli 
Graecorum  Alexandrinorumque  extiterunt  in  partibus  nonnullis 
superiores:  quod  ad  hoc  summum  cacumen  sine  difficultate  iam 
adducere  potuere  poesin  patriam,  unis  solisque  debebant  cantoribus 
Euphorionis. 


II. 

De  Catulli  uita,  ad  quam  enarrandam  transeo,  praeter  per¬ 
pauca  ueterum  scriptorum  testimonia*)  nihil  nobis  traditum  est 
nisi  quod  ex  ipsius  poetae  carminibus  accurata  interpretatione  erui 
potest,  in  quibus  tamen  adhibendis  caue  ordinem  certum  chronologi- 
cum  obseruatum  esse  putes;  qua  de  re  infra  in  cap.  IV  plura. 

Hieronymus  ad  Euseb.  chron.  a.  Abr.  1930  =  ante  Chr.  87 
scribit  G-aius  Valerius  Catullus  scriptor  lyricus  Veronae  nascitur. 
cum  hoc,  quem  ex  Suetonii  copiis  hausisse  notum  est,  consentit 
in  praenomine  Apuleius  apol.  10  accusent  C.  Catullum  ectr.:  quibus 
duobus  testibus,  quorum  neuter  ab  altero  pendet,  fidem  habere  nos 
iubent  sanae  disquisitionis  historicae  praecepta  omnia,  nam  Quinti 
praenomen,  quod  uulgo  dant  poetae  nostro,  non  nititur  nisi  Plinii 


*)  extat  in  Catulli  editione  a.  1472  facta  haec  uita:  Valerius  Ca¬ 
tullus,  scriptor  lyricus,  Veronae  nascitur  Olympiade  CLXIII,  anno  ante 
natum  Salustium  Crispum,  diris  Marii  SyUaeque  temporibus,  quo  die 
Plotinus  latinam  rhetoricam  primus  Romae  docere  coepit,  amauit  hic 
puellam  primariam  Clodiam ,  quam  Lesbiam  suo  appellat  in  carmine, 
lasciuiusculus  fuit  et  sua  tempestate  pares  paucos  in  dicendo  frenata  ora¬ 
tione,  superiorem  habuit  neminem •  in  iods  apprime  lepidus,  in  seriis  uero 
grauissimus  extitit.  erotica  scripsit  et  epithalamium  in  Manlium,  anno 
uero  aetatis  suae  XXX  Romae  moritur,  elatus  moerore  publico,  haec 
non  dubito  quin  doctus  saeculi  XV  Italus  consarcinauerit  male  ex  Hie¬ 
ronymo  et  breuiore  quadam  Catulli  uita  simili  illius  Tibullianae,  quam 
per  medium  aeuum  circumlatam  in  ultima  origine  ad  excerptum  ex 
Suetonio  factum  redire  uerisimile  est.  insunt  nonnulla  uerbis  illis,  quae 
nec  tum  Italus  ullus  scire  potuit  (ueluti  de  Clodia  puella  ‘primaria’)  et 
mire  ad  Suetonium  adludunt  (ueluti  in  iudicio). 

h.  n.  XXXVII  6,  81  codicibus  nouiciis  interpolatisque,  unde  Catulli 
libri  pessimi  (Datanus  cum  similibus)  arripuerunt  illud  et  Scaliger 
LXVII  12  (ubi  nide)  malam  coniecturam  finxit  (cf.  omnino  Schwa- 
bius  q.  C.  p.  5  sqq.).  de  nomine  porro  gentili  constat  ex  Suet.  Caes.  73, 
Porphyr.  ad  Hor.  sat.  I  10,  19,  quibus  fortasse  accedunt  Varro  d. 
1.  1.  VII  50  (cf.  Miscell.  nostra  erit.  p.  17)  et  Charis,  p.  97  K. 
nota  est  gens  Valeria  ex  historia  Romana;  unde  ortus  nescioquis 
iam  pridem  in  Gallia  Transpadana  fixisse  uidetur  sedem,  certe 
Valeriorum  late  in  illa  regione  sparsorum  saepius  mentionem  faciunt 
tituli;  familiae  Catullorum  casu  non  occurrit  memoria  antiquior, 
postea  numquam  plane  est  abolita  (Eckhelii  doctr.  num.  V  333, 
Gruteri  inscr.  314,  3  et  480,  5,  Plin.  epist.  IV  32).  hoc  uero 
cognomen  ipsum  'Catullus’  siue  more  prisco  scriptum  'Catulus’ 
(quod  per  'u’  longam  discernitur  a  'Catulus’:  cf.  quae  Fleckeis.  ann. 
1883  p.  791  disputaui)  et  ex  poeta  ipso  (cf.  ad  VI  1)  constat  et 
ex  crebris  aliorum  scriptorum  sic  potissimum  eum  appellantium 
locis,  de  patria  sua  quamuis  noster  non  uerbis  disertis  loquatur 
(XXXIX  13  Transpadanos  uocat  'suos’),  Veronensem  tamen  eum 
fuisse  confirmant  Ouid.  am.  III  15,  7  Mantua  Vergilio  gaudet,  Ve¬ 
rona  Catullo,  Mart.  XIV  195,  alii  haud  pauci,  quorum  nonnulli 
simpliciter  eum  uocant  'poetam  Veronensem’,  ut  Macrob.  II  1,  8. 
denique  nulla  causa  adest,  cur  fides  Hieronymi  annum  a.  Chr.  87 
natalem  Catullo  adsignantis  in  dubium  uocetur  (Lachmani  Hauptii- 
que  rationes  postea,  ubi  de  morte  poetae  disseremus,  breuiter  per¬ 
stringentur). 

Catulli  familia  diues  et  inlustris  fuisse  uidetur,  siquidem  Iulius 
Caesar  Veronae  commorans  hospitio  patris  illius  utebatur;  eadem- 
que  non  procul  a  Verona  in  paeninsula  Sirmione  possedit  uillam 
(XXXI).  ceterum  ex  hac  familia  praeter  patrem  et  unicum,  ut 
uidetur,  poetae  fratrem  in  Troade  anno  fere  60  mortuum  nouimus 
neminem,  aeque  ignota  sunt  omnia  de  pueritia  primaque  usque 
ad  sumptam  togam  uirilem  aetate,  quam  Catullum  Veronae  degisse 
ueri  est  simillimum :  nec  quibus  magistris  imbutus  sit  litteris  scimus 
nec  quando  primum  Romam  se  conuerterit.  in  hac  autem  urbe 
sedem  suam  fixit  aliquot  ante  a.  60  annis  (ut  apparet  ex  carmine 
LXVIIIa  34  sqq.  circa  hoc  tempus  scripto),  fortasse  a.  65.  et  pro¬ 
babile  est  non  reipublicae  capessendae  aut  fori  usum  nanciscendi 
causa  eum  Romam  uenisse,  sed  ut  totum  sese  dederet  studiis  poe- 
seos,  sicut  permisit  res  eius  familiaris  (ex  c.  XLIV  uidemus  eum 
fundum  possedisse  Tiburtinum,  nec  ioci  aperti,  ut  XIII  8,  contra¬ 
rium  adserunt).  Romam  quippe  contenderunt  tum  omnes,  qui  animo 

altius  euolante  et  perfici  institutione  litterarum  et  nomen  hono- 
remque  consequi  cupiebant;  ut  antea  posteaque,  sic  illo  tempore 
prouinciae  maxime  suppeditabant  ingenia  in  litteris  eminentia  Romae, 
quae  ex  sua  parte  excolebat  ea  et  laude  gloriaque  nusquam  faci¬ 
lius  inuenienda  exstimulabat,  una  Gallia  Transpadana  tum  Romam 
misit  Cornelium  Nepotem,  Valerium  Catonem,  Furium  Bibaculum, 
Quintilium  Varum,  Cornificium;  quos  praeter  Bibaculum  omnes  ut- 
pote  conterraneos  inter  Catulli  nostri  amicos  fuisse  eius  carmina 
testantur,  inter  cuius  ceteros  familiares  Romanos  erant  haud  pauci 
uiri  nobiles  clarique,  L.  Manlius  Torquatus  (LXI  16),  Hortensius 
Ortalus  orator  (LXV),  Caluus  supra  iam  commemoratus,  Asinius 
Pollio  (XII  6),  ut  alios  minus  quidem  notos  sed  poetae  nostro 
aeque  caros,  ut  Veranium  et  Fabullum*),  omittam,  sic  amicorum 
dulcium  consuetudine  fruens  uitaeque  urbanae  gaudia  deliciasque 
animo  iuuenili  percipiens  Catullus  incumbebat  inpellente  naturae 
indole  studiis  poeseos,  ad  quam  tendenti  idoneos  magistros  sub¬ 
sidiaque  litteraria  Roma  abunde  praebebat,  donec  ea  femina,  quae 
cum  illius  nomine  in  omne  est  coniuncta  tempus,  poetam  scholae 
subtractum  sui  fecit  iuris  excitando  in  illo  proprii  ingenii  ignem. 

De  Lesbiae  persona  quaestionem  grauissimam  (nam  plurimo¬ 
rum  carminum  et  intellectus  et  ordo  chronologicus  inde  pendet) 
adorientibus  nobis  praemittenda  sunt  nonnulla  magis  in  uniuersum 
spectantia,  etsi  alii  poetae  (uelut  Horatius  et  Ouidius)  saepe  in 
poematis  suis  fictas  libere  puellas  adloquantur  nominibus  mentitis, 
Catullum  tamen  (ut  similiter  Tibullum  Propertiumque)  non  ceci¬ 
nisse  nisi  quae  ipse  sit  expertus  plane  apparet  ex  eius  carminum 
colore  atque  indole:  adeo  ubique  et  in  personis  occurrunt  nobis 
imagines  non  uanae  ac  sanguine  carentes  sed  uiuae  uegetaeque  et 
in  dictis  sensisque  eam  habemus  ueritatem,  quam  nulla  ars  atque 
meditatio,  sed  sola  uita  procreat,  amoris  enim  gaudia  doloresque 
ut  ipse  animo  percepit  sic  uersibus  mandauit  Catullus  neque,  addens 
quidquam  neque  detrahens,  sed  semper  quidquid  cor  mouit  id  ex¬ 
primens  solum:  meditandi  de  his  malis  laetisque  latiusque  ea  per¬ 
sequendi  artem  (ex.  gr.  Propertio  familiarem)  homo  simplex  non 
calluit,  sic  ex  cyclo  carminum  ad  Lesbiam  pertinentium  certissime 
nobis  ratione  procedentibus  historiam  amoris  illius  licet  detegere. 

*)  nisi  forte  et  hos  amiculos  dulcissimos  ex  eadem  regione  ortos 
iam  a  puero  cognitos  habuit  dilexitque  Catullus,  ceterum  carmina  ad 
eos  missa,  quod  ad  tempus  attinet,  ita  sunt  distinguenda,  ut  ad  annum  61 
fere  IX  (XII),  XIII  et  (ut  suspicor)  VI  pertineant,  ad  a.  56  XXVIII  et 
XLVII. 

quae  res  sane  permagnis  inpedita  foret  difficultatibus,  si  rectum 
esset  quod  Ouidius  dixit  trist.  II  429  nec  contentus  ea  (Lesbia) 
multos  uulgauit  amores,  in  quibus  ipse  suum  fassus  adulterium  est. 
uerum  enim  uero  Ouidius  pro  'suo  proposito  et  exaggerauit  nimis 
rem  nec  tempora  distinxit,  hoc  enim  ex  reliquae  poetae  nostri 
uitae  contemplatione  satis  certum  est,  omnes  amores,  quos  prae¬ 
terea  ille  sectatus  est,  post  Lesbiam  habuisse  locum;  et  'multi5 
illi  amores  (sic  enim  intellege  'adulterium5,  cf.  Hor.  od.  I  33,  9 
et  36,  19,  alia)  sunt  Ipsimilla,  Aufilena,  Ameana,  Iuuentius:  in 
sui  argumenti  fauorem  non  nimis  accuratum  fuisse  poetam  Sulmo¬ 
nensem  intellegis,  itaque,  si  leuiores  adulescentuli  amores  omitti¬ 
mus  (LXVlII3,  17),  usque  ad  iter  Bithynicum  a.  57  factum  una 
solaque  Lesbia  Catullum  tenuit  deuinctum:  hanc  sincere  atque  ex 
animo  dilectam  (cf.  LXXII  3  sq.)  cum  ea  fide  (LXXXVII  3)  amauit, 
ut  praeterea  nullam  feminam  attingeret,  quam  rem,  si  ipsius  ama¬ 
toris  uerba  non  satis  tuta  uidebuntur,  indubitatam  reddit  furor  ille 
atque  pertinacia,  qua  de  retinenda  sibi  Lesbia  bella  pugnauit  noster 
acerrima,  hinc  autem  prudentibus  et  acutis  iudicibus  non  potest 
esse  ambiguum,  quaenam  carmina  amatoria,  in  quibus  tacetur  Les¬ 
biae  nomen,  ad  hanc  tamen  pertineant:  omnia  poemata  ad  eam 
data  siue  de  ea  scripta  colore  sunt  inbuta  peculiari,  qui  non  ita 
difficile  possit  agnosci,  modo  in  huius  poetae  animum  moresque  te 
insinuaueris.  accedit  ad  hanc  rem,  quae  aliqua  ex  parte  nititur 
sensu,  accurata  illa  et  seuera  interpretatio:  hac  uti  si  nossent, 
numquam  quin  c.  LXVIlP  ad  Lesbiam  pertineat  dubitatum  esset, 
numquam  de  c.  VIII  tam  mirificas  protulissent  opiniones,  hac  igitur 
uia  procedentes  ita  de  Lesbia  disputabimus,  ut  singula  carmina  ex 
se  ipsis  explicata*)  caute  inter  se  nectentes  huius  amoris  perse¬ 
quamur  historiam,  arcessitis  quae  aliunde  accedunt  testimoniis. 

Feminam  nuptam  fuisse  Lesbiam ,  conligitur  ex  LXVIlP  1 1  sq. 
(cf.  et  ad  LI  14sqq.),  confirmatur  plane  eiusdem  carminis  uu.  106  sq., 
conuincitur  loco  Propertii  II  32,  87  haec  quoque  lasciui  cantanmt 
scripta  Catulli,  Lesbia  quis  ipsa  notior  est  Helena ;  numquam  enim 
Propertius  Lesbiam  cum  Helena  potius  quam  cum  qualubet  alia 
heroide  comparauisset,  nisi  illa  nupta  eademque  celebri  loco  nata 
fuisset,  neque  deest  plane  antiquom  eius  rei  testimonium;  certe 
huc  refero  quod  ad  Iuuen.  6,  7  scholia  adnotant  Pithoeana  matrona 
quaedam  plangens  caeca  facta  est,  quod  ex  eodem  fortasse  fonte 


*)  uidendus  est  ad  singulos  locos  mox  adferendos  commentarius:  hic 
summas  ubique  rerum  proferemus. 

atque  illud  in  uita  lectum  'puellam  primariam  Clodiam’  profluxit, 
•neque  ulla  sententia  magis  auersis  Musis  est  excogitata  quam  qua 
Lesbiam  meretriculam  fuisse  uulgarem  quidam*)  sunt  opinati,  nihil 
enim  in  omnibus  carminibus  ad  Lesbiam  spectantibus  quod  huic 
sententiae  faueat  adest,  quae  eam  inpugnent  diligenter  intuenti 
reperiuntur  multa,  ueluti  qui  ceteros  qui  amores  cecinerunt  poetas 
latinos,  puta  Ouidium  Tibullum  Propertium,  bene  habent  cognitos, 
non  ignorant  quam  multi  illi  sint  in  querellis  de  puellarum  suarum 
adsiduis  nimiisque  postulationibus,  ipse  quoque  Catullus ,  cum 
postero  tempore  alios  sectaretur  amores,  c.  XXXXI  enormi  pretio 
sese  uendere  uelle  Ameanam  acerbissime  queritur  (cf.  et  CX);  sed 
in  tot  poematis  ad  Lesbiam  datis  de  hac  re  ne  unicum  quidem 
uerbum  reperitur.  neque  hercle  Allium,  si  de  uulgo  fuisset  leno, 
tot  uersibus  magnificis  (LXVIIIb)  celebrasset  poeta;  qui  praeterea 
cum  meretrice  famae  non  consulente  conueniendi  locum  aptum  in 
quauis  taberna  fuisset  inuenturus.  nimirum  ad  Lesbiam  recte 
aestimandam  bene  est  distinguendum  inter  feminam,  quae  corpore 
faciat  quaestum,,  et  eam,  quae  effrenata  libidine  acta  omnibus  sese 
prostituat,  ex  Catulli  poematis  apparet,  Lesbiam  fuisse  mulierem 
nuptam,  nobilem,  pulcram  uenustamque  (LXXXVI),  facetam  lepi- 
damque  (XXXVI),  poesis  amore  flagrantem  (cf.  quae  mox  de  eius 
nomine  dicentur),  sed  eandem  initio  quidem  non  sine  dubitatione 
animique  scrupulis  infidelem  marito,  mox  liberius  uiuentem  nec  uno 
amatore  contentam  et  magis  magisque  corruptam  omnium  factam 
esse  amicam,  multis  iam  haec  Lesbia  in  memoriam  reuocauit  Sem¬ 
proniam  illam,  de  qua  Sallust.  Cat.  25,  2  scribit  haec  mulier  genere 
atque  forma ,  praeterea  uiro,  Uberis  satis  fortunata  fuit;  litteris  gr aecis 
et  latinis  docta ,  psallere  saltare  elegantius  quam  necesse  est  probae , 
nmlta  alia,  quae  instrumenta  luxuriae  sunt;  sed  ei  cariora  semper 
omnia  quam  decus  atque  pudicitia  fuit;  pecuniae  an  famae  minus 
parceret  haud  facile  discerneres;  lubido  sic  accensa  ut  saepius  peteret 
uiros  quam  peteretur;  sed  ea  saepe  antehac  fidem  prodiderat,  creditum 
ahiurauerat,  caedis  conscia  fuerat,  luxuria  atque  inopia  praeceps 
abierat;  uerum  ingenium  eius  haud  absurdum:  posse  uersus  facere, 
iocum  mouere,  sermone  uti  uel  modesto  uel  molli  uel  procaci:  proreus 
multae  facetiae  multusque  lepos  inerat,  neue  mireris,  feminam  nobi¬ 
lem  tam  inmani  modo  atque  in  c.  LVIII  descriptum  est  potuisse  de- 
prauari,  reminiscenda  est  itidem  a  multis  comparata  filia  Augusti 

*)  ARiesii  post  alios  opinionem  hanc  in  Fleckeis.  ann.  1872  p.  747  sqq. 
expositam  reieci  Anal.  Catuli.  [lenae  1874]  p.  3  sqq.,  unde  quae  in  rem 
erant  hic  repetiui. 

Iulia,  de  qua  Seneca  d.  ben.  VI  32,  1  admissos  gregat im  adulteros, 
pererratum  nocturnis  comissationibus  duitatem,  forum  ipsum  ac  rostra, 
cx  quibus  pater  legem  de  adulteriis  tulerat,  filiae  in  siuqma  placuisse, 
cottidianum  aci  Marsyam  concursum ,  cum  cx  adultera  in  (quaestua¬ 
riam  ucrsa  ius  omnis  licentiae  sub  ignoto  adultero  pateretur  ('peteret’ 
uulgo).  neque  talis  morum  deprauatio  a  fine  liberae  reipublicae 
-aliena,  ut  Muciae,  Pompei  uxoris,  exemplum  (CXIII),  fortasse  et 
Postumiae  (XXVII  3),  ostendit. 

Catullum  Lesbiae  amori,  ubi  semel  hic  mentem  illius  rudem 
et  uero  amore  nondum  tactam  inuasit  occupatamque  tenuit,  non 
leui  animo  indulsisse,  sed  secum  pugnasse  et  reluctantem  dei  ur¬ 
guentis  imperio  cessisse  nos  docent  uersus  tenerrimi  LXVHIb  13  sqq.; 
neque  postea  iniuriae  alienam  uxorem  appetendo  factae  memoria 
eum  reliquit  (LXVIIIb  38).  sed  frustra  sese  incusat  temeritatis 
et  licentiae  uetitae,  frustra  a  philosophia  (a  qua  abhorruit  mente) 
opem  auxiliumque  in  aestu  suo  petiit  (LI  13  sqq.):  uis  uehemen- 
tiaque  affectus  eum  mox  adegit  ad  amorem  suum  Lesbiae  profiten¬ 
dum  in  carmine  LI,  quod  ex  ode  quadam  poetriae  Lesbiae  Sapphus 
(quam  Lesbiam  Romanam  maxime  iu  deliciis  habuisse  hinc  con¬ 
cludendum  est)  in  latinam  linguam  est  conuersum,  nisi  quod  in 
fine  unam  strophen  a  plerisque  non  intellectam  de  suo  adiecit  poeta, 
in  qua  animi  inter  spem  metumque  dubii  et  suae  sibi  audaciae 
conscii  statum  egregie  expressit,  feminam  quoque  in  initio  certe 
probam  honestamque  uidemus  per  aliquod  tempus  officii  erga  ma¬ 
ritum  memorem  restitisse  precibus  cupidi  amatoris,  qui  quo  magis 
intellexit,  Lesbiam  amori  suo  respondere  amore  (XCII),  eo  minus 
dubitauit  ad  sollemnes  descendere  artes,  quibus  tum  oppugnabant 
mulieres  pertinaciores  (ueluti  maritum  eius  ut  fatuum  deridet 
c.  LXXXm).  hoc  autem  tempus,  quo  mutuis  illi  animis  amant 
amantur  clam  et  sine  conueniendi  secure  occasione,  dulcissimum 
c.  I  ob  oculos  nobis  ponit,  subuenit  mox  miseris  domumque  suam, 
ubi  conuenirent  exercerentque  amores,  aperuit  Aliius  quidam  (LXVIIIb 
26  sqq.),  communis  fortasse  amicus,  certe  poetae,  qui  postea  huius 
temporis  suauissimi  in  Allii  domo  peracti  saepius  recordabatur 
animo  lubenti  gratoque.  sed  breue  fuit  spatium  illud  felix,  quod 
pauca  poematica  (V  et  VII)  testantur  et  per  quod  non  possunt 
non  scripta  esse  carmina  ad  Fabullum  et  Veranium  ex  Hispania 
reduces  spectantia  (IX,  VI,  XIII),  in  quibus  obiter  puellae  suae 
facit  mentionem. 

Acerbo  fortunae  casu  amor  ille  subito  disruptus  est  eo  quod 
Catulli  frater  dilectissimus  incertum  quo  modo  in  Troade  mortem 

obiit,  quo  dolore  perculsus  poeta  noster  siue  patris  orbati  con¬ 
solandi  causa  siue  urbe  relicta  solitudinem  petiturus  contendit  Vero¬ 
nam.  hic  quam  diu  sit  commoratus  nescimus;  sed  et  tempus  et 
artis  poeticae  studium  paulatim  lenierunt  saeuum  eius  dolorem,  et 
in  carmine  ad  Malium  quendam  dato  LXVIIIa,  in  quo  primum 
aemulari  studuit  artem  Alexandrinam  parum  et  exercitate  et  feli¬ 
citer,  uulnere  adhuc  aperto  aegrotum  eum  refugere  lusus  et  amoris 
et  poeseos  uidemus;  sed  ipso  uersus  faciendi  amore  semel  resusci¬ 
tato  mox  his  studiis  nouis  et  ob  difficultates  adlicientibus  incu¬ 
buit  strenue;  cuius  rei  documentum  extat  conuersus  in  sermonem 
latinum  Callimachi  TtXoxafiog  JBsQevCxrig^  carmen  LXVI,  quod  prae¬ 
posita  epistula  (LXV)  Ortalo  amico  misit  Romam,  iamque  etiam 
ad  res  Venereas  suumque  amorem  sensim  reflectere  animum  coepit, 
nuntiauerat  ei  incertum  quis  amicus,  Lesbiam  perfidam  nec  uno 
amatore  Catullo  iam  contentam  uiuere.  quibus  rumoribus  etsi  non 
multum  tribuit  poeta  dolore  etiamtunc  zelotypiam  mitigante  (LXVIIIb 
95  sqq.),  tamen  est  incitatus  ut  Romam  rediret,  quod  consilium 
aperuit  carmine  LXVIIIb  pulcra  arte  composito,  quod  ad  Allium 
quidem  misit,  sed  quod  per  hunc  etiam  Lesbiam  lecturam  esse 
certo  scit  (cf.  ibi  comm.  in  fine),  ceterum  fratris  erepti  dolor  ferus 
atroxque,  quem  prae  se  ferunt  cc.  LXVIIIa  et  LXV  et  LXVIIIb, 
iam  in  tenerum  lenemque  mortui  amorem  abierat,  cum  anno  57 
fratri  in  Troade  sepulto  iusta  persoluit:  intercedens  temporis 
spatium  non  ita  paruum  dolorem  illum  recenti  plaga  saeuientem 
iam  mitigauerat.  itaque  ab  hac  quoque  parte  eo  peruenimus,  ut 
annis  fere  60  et  59  Veronae  fuisse  Catullum  statuamus  (unde 
initium  umoris  cum  Lesbia  annis  62  et  61  adsignatur). 

Romam  ubi  rediit,  rumores  antea  parui  ductos  ueros  esse 
Catullus  non  sine  acerbo  dolore  agnouit.  cum  enim  puellam  suam 
uellet  conuenire,  haec  recusauit.  ira  simul  ac  dolore  superatus 
ille  ad  eam  misit  iambos  trucissimos  (c.  VIII,  ubi  u.  comm.),  a 
beati  olim  temporis  recordatione  incipientes  certumque  poetae  con¬ 
silium  ualedicendi  in  omne  tempus  Lesbiae  prae  se  ferentes,  sed 
simul  descriptione  puellae  nunc  desertae  desolataeque  exhibita  in¬ 
dicantes,  ob  atrox  quoddam  facinus  eam  ab  omnibus  uitari  fugi- 
que.  ueram  autem  causam,  cur  a  Lesbia  sit  relictus,  mox  comperit: 
Rufum  quendam,  antea’ poetae  amicum  optimum,  illa  adamare  coe¬ 
perat.  ad  hunc  Rufum  missum  est  c.  LXXVII,  quo  perfidum  ami¬ 
cum  ereptorum  bonorum  suorum  omnium  ita  incusat  Catullus,  ut 
facile  et  de  Lesbia  agi  et  Rufum  primum  eam  subripuisse  intelle¬ 
gamus.  sed  hac  incusatione  non  contentus  acriora  in  illum  tela 

eoniecit  poeta,  qualia  acerbitas  animi  summa  ei  subministrauit.  nam 
ut  ridiculum  redderet  aemulum  eiusque  taedium  moueret  puellae, 
Rufum  turpiter  hirco  laborantem  finxit  (LXIX).  est  omnino  in  hac 
altera,  quae  iam  incipit,  amoris  illius  parte  haec  ratio  riuales  in- 
pugnandi  a  Catullo  adhibita,  ut  homines,  quos  passim  a  Lesbia 
sibi  praelatos  uidit,  siue  ob  corporis  uitia  siue  ob  morum  depra- 
uationem  contemptos  inrisosque  redderet:  quem  poetam  ob  animi 
sensa  tenerrima  modo  dileximus,  eundem  in  hac  re  tam  sui  dis¬ 
parem  in  caeno  sordibusque  omnibus  uersari  ad  opprimendos  ad- 
uersarios  miraremur,  nisi  indignationis  odii  irae  stimulis  ab  amore 
feminae  illius  insano  subditis  eum  exagitatum  furere  in  propatulo 
esset,  deinde  nec  hoc  neglegendum  est,  plerosque  riualium  isto¬ 
rum  re  uera  fuisse  homines  abiectos,  feminae  perditae  amatores 
perditos,  sed  in  hac  puella  sua  cum  nondum  posset  obliuisci  illam 
primi  temporis  Lesbiam  adhuc  uerecundam  totamque  unius  Catulli 
amori  deditam,  sed  eam  indignam  haberet  istis  amasiis  uilibus  ac 
nequam  quosque  ipse  ut  se  longe  inferiores  pati  non  posset  sibi 
praeferri  in  amore,  hinc  iambis  eius  maledicis  nata  est  rabies  illa, 
qua  inter  Graecos  Archilochum  inuectum  esse  atque  perculisse  ad- 
uersarios  suos  animo  nobis  fingere  consueuimus. 

Sed  praecepimus  tempus  mox  insecutum.  Rufo  enim  eo  quo 
dixi  modo  inpugnato  Lesbia  siue  ab  hoc  deserta  siue  hunc  ipsa 
deserens  in  gratiam  rediit  cum  poeta,  qui  gaudibundus  ignoscere 
puellae  infidae  non  dubitauit,  ut  declarat  c.  CVII,  quod  ille  lae¬ 
titia  restitutae  sibi  amasiae  recenti  scripsit,  paulo  post  non  sine 
acerba  illius  perfidiae  memoria  ut  persistat  in  fide  admonens  puellam 
deosque  orans  ut  foedus  amoris  denuo  ictum  seruare  ea  possit, 
c.  CIX.  et  uidetur  breuissimum  per  spatium  uetus  amor  rediisse, 
siquidem  pristinum  animi  hilaritatem  redolet  c.  XXXVI;  quam¬ 
quam  iam  tum  dubitationes  leues  poetae  animum  intrauere  (LXX) ; 
hoc  praeterea  adnotatione  dignum  est,  mariti  antea  saepius  com¬ 
memorati  inde  a  reconciliatione  illa  non  fieri  mentionem,  uerum 
a  fide,  quam  promiserat  Catullo  restituta,  Lesbia  non  stetit,  se¬ 
quebantur  iam  bella  cum  riualibus  atrocissima  supra  adumbrata: 
quo  maiore  cupiditate  mulieris  ob  redintegratam  notitiam  tenebatur, 
eo  minus  alios  huius  amoris  lectique  socios  tolerare  ualuit.  et  ipse 
pugnandi  ardor  furorque  magis  magisque  eum  exacerbauit  ulterius- 
que  abripuit,  huc  pertinent  carmina  in  Gellium  (LXXIV,  ubi  u. 
coram.,  LXXX,  LXXXVIII  —  XCI,  CXVI,  quibuscum  coniunctum 
uidetur  epigramma  in  Gallum  LXXVIII),  porro  in  Lesbium  (LXXIX 
et  forte  LXXVIII b)  in  Rauidum  (XXXX),  in  Egnatium  (XXXVH 

et  XXXIX).  firma  quippe  per  omnia  haec  bella  tenebatur  spe 
reducendae  ad  meliorem  uitam  mulieris;  paulatim  demum  perspexit 
eam,  quam  appeti  ab  hominibus  indignis  putauit,  ipsam  indigne 
appetere  amasios;  et  cum  se  ex  sua  parte  omnia  bona  in  Lesbiam 
contulisse  sibi  esset  conscius  (LXXXVII),  sensim  eius  animum  in- 
uasit  odium  ingratae  mulieris,  quamquam  illud  etiam  tunc  pugnans 
cum  amore,  quae  affectuum  repugnantia  ut  magis  incendit  pessum- 
deditque  poetam  (LXXII,  LXXXV,  LXXV),  ita  eum  finem  habuit, 
qui  relinquebatur  unicus  uiro  quidem  probo  suique  memori:  aegre 
et  uix  tandem  ex  corde  suo  radicitus  euolsit  Catullus  amorem 
turpis  feminae  iam  se  indignum  (LVIII  et  LXXVI);  utque  ex  uul- 
nere  accepto  sanaretur,  Memmium  propraetorem  in  Bithyniam  pro- 
uinciam  est  comitatus  anno  57. 

Iam  haec  Lesbia  quaenam  fuerit  si  quaerimus,  fictum  esse 
nomen  ipsum  constat  diserto  Ouidii  testimonio  boce  [trist.  II  427] 
sic  sua  lascino  cantata  est  saepe  Catullo  femina ,  cui  falsum  LesVia 
nomen  erat,  in  hac  quoque  re  Alexandrinorum  morem  secuti  esse 
uidentur  poetae  latini,  ut  puellas  suas  sub  falsis  canerent  nomi¬ 
nibus,  non  earum  famae  parcentes  (quippe  notae  plerumque  hae 
feminae  erant  et  facile  a  peritis  agnoscendae),  sed  ut  magis  eas 
secernerent  a  uulgo  et  ex  uitae  cottidianae  labe  submotas  exem- 
ptasque  quasi  attollerent  ad  puras  aetheris  auras,  ne  ea  quam  ipsi 
praedicabant  coloribus  splendidissimis,  si  nimis  facile  cum  uera 
compararetur,  iaceret  sorderetque*).  sed  eam  legem  in  fictis  bis 
nominibus  inponendis  poetae  amatorii  (non  satirici:  Maduigius  opusc. 
I  p.  67)  obseruabant,  ut  falsum  nomen  cum  uero  congrueret  in 
syllabarum  et  numero  et  quantitate,  ut  agnouit  Bentleius  ad  Hor. 
od.  II  12,  13.  eligebant  autem  illi  nomina  ea,  quae  indoli  natu¬ 
raeque  amasiarum  conuenirent.  nam  cum  eis  maxime  feminis  capi 
tenerique  se  paterentur,  quae  poeseos  amorem  aliquo  modo  prae 
se  ferrent  et,  si  non  ipsae  facerent  uersus,  tamen  bos  intellegerent 
magnique  facerent  uates,  tamquam  socias  studiorum  suorum  ita  eas 
praedicabant,  ut  nomina  inderent  cum  poesi  hoc  uel  illo  modo  cohae¬ 
rentia.  ueluti  ex  Apollinis  cognominibus  appellatae  sunt  Leucadia  a 
Varrone  Atacino,  Lycoris  a  Cornelio  Gallo,  Delia  a  Tibullo,  Cynthia  a 
Propertio;  magisque  etiam  aperta  est  res  in  Ouidii  Corinna:  poe¬ 
triae  Graecae  nomen  in  puellam  Romanam  est  translatum,  eodemque 
plane  modo  Catullus  suam  mulierem  uocauit  Lesbiam  siue  Sappho, 

*)  cf.  Olahnius  in  actis  societatis  litterarum  Saxonicae  1  (1850) 
p.  420  sqq.  dolendum  est  non  extare  opusculorum  Iahnii  minorum  col¬ 
lectionem. 

amorem  poeseos  et  uersus  faciendi  artem  hoc  nomine  in  illa  prae¬ 
dicans.  neqne  miraberis,  hac  arte  tum  instructam  fuisse  feminam 
Romanam,  si  recordaris  aut  Semproniae  Sallustianae  aut  Cynthiae 
Propertianae.  et  potest  ex  fontibus  uetustis  hausisse  Sidonius  Apolli¬ 
naris  haec  scribens  epist.  II  10  Sirm.  [=  II  14  p.  238  Bar.]  re¬ 
miniscere  quod  saepe  uersum  Corinna  cum  suo  Nasone  completi  it, 
Lesbia  cum  Catullo,  Caesennia  cum  Gaetulico,  Argentaria  cum  Lu¬ 
cano,  Cynthia  cum  Propertio,  Delia  cum  Tibullo,  quod  ut  sit  fictum, 
tamen  non  sine  ratione  Lesbiam  uocitatam  esse  Catulli  puellam, 
carmen  LI  ex  Sapphus  ode  qnadam  conuersum  aperit:  certe  amore 
Lesbiae  poetriae  illa  flagrauit. 

Quae  femina  sub  ficto  hoc  nomine  lateat,  docet  Apuleius,  qui 
simile  crimen  ab  accusatoribus  obiectum  sic  diluit  apol.  10  [p.  15  Kr.] 
eadem  igitur  opera  accusent  C.  Catullum,  quod  Lesbiam  pro  Clodia 
nominarit,  et  Ticidam  similiter,  quod  quae  Metella  erat  Per  illam 
scripserit,  et  Propertium,  qui  Cynthiam  dicat  Hostiam  dissimulet,  et 
Tibullum,  quod  ei  sit  Plania  in  animo,  Delia  in  uersu.  hanc  autem 
Clodiam  cum  alii  libertam  aliquam  uel  seruam,  utique  meretri¬ 
culam,  esse  putarent  plane  inprobabiliter,  ut  iam  supra  monui, 
contra  alii  certam  quandam  feminam  nobilem  et  ex  historia  tem¬ 
poris  illius  bene  notam  agnoscebant;  et  postquam  olim  Muretus 
AStatius  PVictorius  [uar.  lectt.  XVI  1]  primi  rem  perspexerunt, 
nostro  saeculo  praeeunte  breuissime  Hauptio  [opusc.  I  p.  80]  et 
accuratius  inquirentibus  Helbigio  Iungclauseno  Schwabio  (q.  C. 
p.  53  sqq.)  aliisque  plerique  omnes  in  hoc  consentiunt,  Lesbiam 
Catulli  fuisse  Clodiam  istam  quadrantariam,  ex  Ciceronis  maxime 
Caeliana  notam,  huius  igitur  historiam,  in  quantum  opus  erit, 
nunc  enarrabimus. 

Claudia  siue  (ut  uulgo  uocabatur)  Clodia*),  ex  uetusta  nobili- 
que  gente  Claudiorum  orta  (filia  quippe  Appii  Claudii  Pulcri  cons. 
a.  79),  nata  anno  fere  a.  Chr.  94,  soror  maior  P.  Clodii  tribuni 
plebis,  incertum  quo  anno  nupserat  propinquo  suo  Q.  Caecilio  Me¬ 
tello  Celeri,  praetori  a.  63  et  consuli  a.  60,  uiro  reip.  amantissimo 
et  senatus  defensori  acerrimo,  sed  eidem  superbo  fatuo  inani  (Cic. 

*)  Claudia  uocatur  unico  loco,  ubi  ante  a.  60  nominatim  comme¬ 
moratur,  in  epistula  a  Cicerone  a.  62  ad  eius  maritum  data,  ad  fam. 
V  2,  6.  a.  60  cum  frater  P.  Claudius  Pulcher,  ut  tribunatum  adipisce¬ 
retur,  ad  plebem  transiret  seque  iam  CLLodium  appellaret  (hinc  explica 
Dionis  uerba  XXXVII  16  TlovnXiog  ng  KIcoSlos,  ov  KIccvSlov  rives  indXs- 
cav),  soror  Claudia  apud  eum  habitans  et  per  omnia  ab  eius  partibus 
stans  uocabatur  et  ipsa  Clodia,  ipsis  turpibus  rumoribus  de  Clodio  et 
sorore  circumlatis  huius  transnominationis  causam  praebentibus. 

amicus  'non  hominem,  sed  litus  et  aerem  et  solitudinem  meram’ 
uocat,  ad  Att.  I  18,  1,  simul  ad  sterilitatem  hominis  adindens) 
mini m eque  apto  marito  eius  feminae,  quam  indicant  omnia  per¬ 
quam  facetam  lepidamque  fuisse,  dignam  certe  eam  habebant  ami¬ 
citia  sua  T.  Pomponius  Atticus,  uir  integer  atque  elegans  (Cic.  ad 
Att.  II  9  sqq.  passim),  atque  ipse  adeo  Cicero;  qui  cum  nondum 
cum  fratre  Clodiae  inimicitias  gerere  coepisset,  lnbenter  simul  cum 
ea  fuisse  uidetur,  illo  ’  praesertim  anno  62,  quo  Metellus  Galliae 
proconsul  procul  erat  a  Roma;  unde  miros  illos  de  nuptiis  inter 
Clodiam  nostram  et  Ciceronem  contrahendis  rumores,  de  quibus 
narrat  Plutarchus  (Cic.  29),  ortos  esse  probabile  est.  et  saepius 
praedicat  Tullius  feminae  formam  Iunoniam  et  oculorum  ardentium 
flagrantiam  (cf.  et  p.  Cael.  20,  49,  d.  har.  resp.  18,  38),  eam 
fiocoTtidu  uocans,  ad  Att.  II  9,  1  et  saepius;  qua  appellatione  simul 
satis  maligne  adludit  ad  fabulas  quasdam,  secundum  quas  P.  Clodius 
cum  hac  potissimum  sorore  olim  incestum  fecisse  narrabatur  (Plut. 
Cic.  29,  Cic.  d.  dom.  34,  94,  p.  Cael.  13,  32  et  32,  78,  saepius; 
schol.  Bob.  ad  Cic.  Sest.  54  p.  304  Or.  Clodiam  generis  patricii 
feminam ,  sororem  huius ,  cum  qua  et  ipse  infamis  erat ,  ueteres  litterae 
tradunt  studiosam  fuisse  saltandi  profusius  et  inmoderatius  quam  ma¬ 
tronam  deceret),  quidquid  id  est,  nihil  quod  probosam  reddiderit 
Clodiam  nobis  traditur  ante  a.  60,  quo  Metellus  (qui  a.  61  Romam 
redierat)  consulatum  gessit,  tum  demum  de  iurgiis  inter  maritos 
ortis  aliquid  scribit  Cic.  ad  Att.  II  1,  5  ego  illam  (Clodiam)  odi 
male  consularem;  ea  est  enim  seditiosa  et  ('ea’  codd.)  cum  uiro 
bellum  gerit ,  neque  solum  cum  Metello ,  sed  etiam  cum  Fabio ,  quod 
eos  mihi  esse  amicos  moleste  fert,  ecce  Ciceronis  amicitiam  in  odium 
conuersam.  cuius  rei  causa  ut  fortasse  Terentiae  uxoris  zelotypia 
(Plut.  1. 1.)  erat,  ita  certo  rixae  illi  exortae  cum  P.  Clodio,  a  cuius 
parte  stetit  Clodia  soror  etiam  contra  maritum,  qui  eum  ad  plebem 
transiturum  acerrime  inpugnauit  (Cic.  p.  Cael.  24,  60,  d.  har.  resp. 
21,  45,  Dio  37,  51):  hinc  utpote  in  rebus  ad  remp.  pertinentibus 
dissentiens  a  uiro  consule  'male  consularis’  dicitur  Clodia,  quae 
anno  insequenti,  cum  subito  Metellus  e  uiuis  abiret  (cf.  Drumannus 
b.  R.  II  p.  380),  facile  incurrit  in  suspicionem  ueneni  ei  dati  ob 
has  ipsas  cum  marito  rixas:  quo  iure  haec  suspicio,  in  qua  iden¬ 
tidem  promenda  et  Cicero  (p.  Cael.  24,  59  sq.)  et  Caelius*)  postea 

*)  Quintii.  VIII  6,  52  allegoria ,  quae  est  obscurior,  aenigma  dicitur  . . 
quo  tamen  ..  utuntur  ..  et  oratores  nonnumquam,  ut  Caelius  'quadran¬ 
tariam  Clytemnestram  et  in  triclinio  eoam,  in  cubili  (fcubilo’  codd.  probi) 
nolam1:  namque  et  nunc  quidem  soluuwtur  et  tum  erant  notiora,  cum 

multi  erant,  in  eam  sit  sparsa,  dubium  plane  est:  ab  inimicis  et 
excogitatam  et  peruulgatam  illam  esse  equidem  lubenter  credo, 
molesto  inuisoque  uiro  iam  libera  Clodia  abhinc  uixit  apud  fratrem 
in  monte  Palatino,  ibi  tum  simul  habitabat  M.  Caelius  Rufus,  inter 
oratores  illius  temporis  nobilis,  qui  fere  a.  88  (incertum  quo  loco) 
natus*)  postquam  tirocinio  fori  M.  Licinio  Crasso  et  Cicerone 
magistris  peracto  a.  61  Q.  Pompeium  Rufum  proconsulem  in  Afri¬ 
cam  prouinciam  comitatus  est,  a.  60  Romae  coepit  foro  operam 
nauare  accusando  C.  Antonium  Hybridam  (Cic.  p.  Cael.  31,  74  et 
33,  78);  quae  causa  locum  habuit  initio  a.  59  (Cic.  ad  Att.  II 
12,  2,  de  dom.  16,  4l).  post  hanc  (Cic.  p.  Cael.  7,  18  et  30,  73) 
Rufus  conduxit  in  Palatio  domum  ad  P.  Clodii  insulam  pertinen¬ 
tem.  erat  hic  Rufus  homo  pulcher,  uenustus  urbanusque,  libere 
uiuens:  quid  mirum,  si  mox  fauente  uicinia  (maxime  hortis  commu¬ 
nibus  Palatinis,  Cic.  p.  Cael.  15,  36)  amore  mutuo  incendebantur 
Clodia  et  Rufus?  qui  amor  quamdiu  durauerit  ignotum  est;  sed 
tum,  cum  exeunte  a.  57  (Schwabius  q.  C.  p.  66)  Caelius  L.  Sem¬ 
pronium  Atratinum  accusauit,  non  solum  finitus  erat,  sed  etiam  in 
interneciuum  odium  mutatus,  cuius  odii  uim  ipse  Caelius  sensit 
a.  56  ab  Atratino  iuniore  inpellente  Clodia  reus  factus  de  ui.  qua 
in  causa  (locum  habuit  d.  IV  mensis  Aprilis)  et  Caelius  pro  se 
locutus  in  actione  cuius  paucissima  adesse  fragmenta  d  olendum  est, 
et  Cicero,  una  cum  M.  Crasso  eius  defensor,  in  oratione  pro  Caelio 
seruata  ita  inuecti  sunt  in  Clodiam,  ut  eius  tamquam  alterius  Messa¬ 
linae  imago  in  omne  tempus  sit  inusta  turpitudinis  nota  foedissima, 
hanc  Caelianam,  inter  Tullii  orationum  optimas  referendam,  quan- 
tumuis  admiramur  ob  artem  eloquentiae  consummatam,  tamen  Cice¬ 
ronem  absoluere  nequimus  crimine,  quod  nimium  indulserit  irae  ad- 
uersus  Clodium  et  Clodiam,  hunc  exilii  sui  causam,  illam  in  exulis 
familiam  inimice  se  gerentem,  nam  Ciceroni  si  credimus,  plane 
meretrici^  infamissimae  pessimaeque  uitam  gessit  Clodia:  13,  32 
quam  omnes  semper  amicam  omnium  quam  cuiusquam  inimicam  puta - 
ueruntj  15,  36  habes  hortos  ad  Tiberim  ac  diligenter  eo  loco  parasti, 
quo  omnis  muentus  natandi  causa  uenit:  hinc  licet  condiciones  cottidie 

dicerentur ,  aenigmata  sunt  tamen,  designatur  dicto  acerbo  nimirum 
Clodia  conuiuas  quidem  uestibus  Cois  pellucidis  tamquam  Venus  mari¬ 
tima  induta  ad  libidinem  incitans  (nam  de  coeundi  uerbo  non  puto  posse 
cogitari),  sed  in  cubili  cum  marito  rem  habere  nolens  (refractariola), 
quibus  non  minus  atque  illo  f  Clytemnestra  *  iam  ante  mariti  mortem 
eam  turpibus  amoribus  indulsisse  innuitur,  incertum  qua  fide. 

*)  cf.  de  hoc  uiro  libellus  Wegehauptii  fM.  Caelius  Rufas’  Vratis- 
lauiae  a.  1878  editus. 

legas-,  16,  38  nil  iam  in  istam  mulierem  dico;  sed  si  esset  aliqua 
dissimilis  istius,  quae  se  omnibus  peruulgaret,  quae  haberet  palam 
decretum  semper  aliquem,  cuius  in  hortos  domum  JBaias  iure  suo 
libidines  omnium  commearent,  quae  etiam  aleret  adulescentis  et  par¬ 
simoniam  patrum  suis  sumptibus  sustentaret;  si  uidua  libere,  pro- 
terua  petulanter,  diues  effuse,  libidinosa  meretricio  more  uiueret: 
adulterum  ego  putarem,  siquis  hanc  paulo  liberius  salutasset? ;  20,  49 
$i  quae  non  nupta  mulier  domum  suam  patefecerit  omnium  cupidi¬ 
tati  palamque  sese  in  meretricia  uita  conlocans  uirorum  alienissorum 
conuiuiis  uti  instituerit;  si  hoc  in  u/rbe,  in  hortis,  si  in  Baiarum 
illa  celebritate  faciat,  si  denique  ita  sese  gerat  non  incessu  solum 
sed  ornatu  atque  comitatu ,  non  flagrantia  oculorum  modo  et  libertate 
sermonis,  sed  etiam  complexu  osculationeque  in  salutatione  [conuiuiis 
ut  non  solum  meretrix  procaxque  uideatur]:  cum  hac  si  qui  adulescens 
eqs. *) ;  23,  57  in  eius  modi  domo,  in  qua  mater  familias  meretricio 
more  uiuat,  in  qua  nihil  geratu/r  quod  foras  proferendum  sit,  in  qua 
lustra  luhidines  luxuries,  omnis  denique  inaudita  uitia  ac  flagitia 
uersentur.  praeterea  non  solum  turpe  cum  fratre  Publio  incestum 
obicitur,  sed  etiam  cum  gentili  quodam  Sex.  Clodio  cunnilingo  rem 
habere  Clodia  insimulatur  32,  78  (cf.  comm.  ad  LXXIX).  denique 
Cicero  mulierem  perosam  (ut  et  Caelius)  'quadrantariae5  nomine 
designat,  adludens  ad  rem  sane  quam  obscuram;  cuius  appellationis 
uulgaris  explicatio  'quae  se  quadrante  unicuique  prostituit’  nulla 
ratione  nititur,  quamquam  quod  tradit  Plutarchus  (Cic.  29  rjv 
KovadqavTccQLav  ExaXovv  ow  tcov  hqaGxwv  ug  avxjj  %ctbiovg  ip fiodav 
slg  (icdavxiov  cog  aqyvQiov  siGEmiitys)  et  ipsum  fictum  est  aperte  ab 
eo,  qui  rem  ignotam  utcumque  explicare  studuit,  meliorem  inter¬ 
pretationem  suppeditat  Cicero  p.  Cael.  20,  62  dicens  nisi  forte  mulier 
potens  quadrantaria  illa  permutatione  familiaris  facta  erat  balnea¬ 
tori.  lauabantur  enim  Romae  quadrante  uiri  (Iuuen.  6,  447,  Sen. 
epist.  86,  9),  uideturque  Clodia  aliquando  una  cum  uiris  lauasse: 
quae  res  sub  Caesarum  imperio  non  ita  rara  tum  nouitate  sua  ita 
offendere  potuit,  ut  hinc  feminae  procaci  lasciuaeque  cognomen  illud 
inditum  esse  non  sit  ueri  dissimile,  hanc  rem  ita  puto  Ciceronem 
perstringere,  ut  frequenti  balnearum  usu  bonam  balneatoris  amicam 
factam  esse  illam  innuat,  quidquid  id  est  (nec  hoc  loco  oportet 
uerba  faciamus  de  obscenissima  illa  fabula,  quae  adumbratur  29,  69), 
hoc  satis  est  memorabile,  quod  Cicero  quantumuis  summam  eius 


*)  sic  hunc  locum  difficillimum  emendaui  in  actis  gallicis  fRevue 
de  philologie’  a.  1884  p.  50. 

inpudicitiam  perstringens  nihil  tamen  de  Clodia  Metelli  uxore  in 
medium  profert:  lasciuam  illam  inhonestamque  uitam,  quam,  quid¬ 
quid  de  Ciceronis  inimica  descriptione  detrahimus,  apertum  est 
uixisse  Clodiam,  inde  ab  anno  59  repetamus,  cum  fratris  exemplo 
malo  inducta  pudorem  omnem  plane  ea  abiecit  magis  meretricis 
procacis  quam  matronae  uerecundae  more  se  gerens. 

Reliquam  Clodiae  uitam  ut  nescimus  ita  scire  nil  interest, 
siquidem  iam  redeundum  est  ad  Catulli  Lesbiam  uidendumque,  num 
huic  (cui  uerum  nomen  Clodiae  fuisse  supra  uidimus)  cum  Clodia 
illa  quadrantaria  conueniat.  sunt  autem  argumenta,  quibus  Les¬ 
biam  et  hanc  Clodiam  pro  una  eademque  habendas  esse  sumpse¬ 
runt  uiri  docti  supra  laudati,  haec: 

I.  et  Lesbia  et  Clodia  quadrantaria  nobili  loco  ortae  erant. 

II.  Clodia  nupta  erat  Q.  Metello  Celeri,  qui  a.  59  medio  mor¬ 
tem  obiit:  Lesbiae  quoque  maritum  fuisse  uidimus  eumque  idem 
fere  circa  tempus  e  medio  cessisse  ex  eis  quae  de  Catulli  et  Les¬ 
biae  post  reconciliationem  amore  disseruimus  ueri  fit  simile,  hoc 
quoque  optime  conuenit,  quod  Catullus,  qui  ante  iter  Veronense 
clam  aliena  in  domo  exercuit  amorem  suum,  hunc  postea  libere 
agitauit:  nec  Clodia  ante  mariti  obitum  neglexit  uerecundiam. 

III.  anno  59  Clodia  a  M.  Caelio  Rufo  oratore  amabatur: 
Catulli  Lesbia  cum  Rufo  quodam  rem  habuit  idque  eo  tempore, 
quo  Catullus  ex  Verona  Romam  rediit,  hoc  est  a.  59. 

IIII.  Catullus  c.  LXXIX  (cf.  ibi  comm.)  Lesbiam  Lesbium 
quendam  cunnilingum,  h.  e.  Clodiam  Clodium,  sibi  praetulisse  dicit: 
Clodia  quadrantaria  et  cum  P.  Clodio  fratre  incestum  fecisse  et 
Sex.  Clodium  gentilem  turpissimae  libidinis,  quam  Graeci  yloaooo- 
Ttoietv  uocabulo  significant,  explendae  administrum  habuisse  dice¬ 
batur. 

V.  Lesbiae  magis  magisque  deprauatae  imago  a  Catullo  ex¬ 
hibita  congruit  cum  ea,  quam  de  Clodiae  uita  libidinosa  in  Cae¬ 
liana  depingit  Cicero  quamuis  exaggerans. 

Quibus  argumentis  sat  tutis  ea  sententia,  qua  unam  eandem- 
que  feminam  esse  Lesbiam  Catullianam  et  Clodiam  Metelli  uxorem 
censent,  ad  eam  probabilitatis  gradum,  ad  quem  tales  quaestiones 
adducere  possumus,  adducta  est.  nam  dubitationes  quaedam,  quae 
possunt  subnasci,  facili  opera  tolluntur  omnes,  ueluti  quod  Clodia 
illa  natu  maior  erat  quam  Catullus:  tenuit  eadem  aequalem  huius 
Rufam,  et  notum  est  quam  multo  periculosiores  esse  soleant  homi¬ 
nibus  adulescentibus  feminae  bellae  aetate  iam  prouectae.  neque 
quod  Cicero  ne  unico  quidem  uerbo  tetigit  nobilissimum  Clodiae 

amatorem,  cuius  uersibus  illa  etsi  sub  Lesbiae  nomine  latens  tamen 
omnibus  nota  per  totam  Romam  celebrata  erat,  mirum  uideri  potest, 
si  et  Catullum  cum  Caelio  a  Clodia  abdicato  in  gratiam  rediisse 
et  tam  hunc  quam  Ciceronem  data  opera  ab  orationibus  suis  procul 
habuisse  sumimus  eius  mentionem,  qui  ex  misellae  feminae  amore 
grauissimum  necdum  sanatum  uulnus  acceperat  et  tum  absens  de¬ 
gebat  (cf.  et  comm.  ad  c.  XLIX).  mitto  alias  difficultates,  quas 
ipsi  sibi  docti  pepererunt  mala  interpretatione  (ueluti  quae  falso 
ex  LXVIIIb  102  de  Lesbiae  patre  quodam  conclusit  Broukhusius). 


Reliqua  nunc  est  contemplanda  uita  Catulli,  quem  iam  signi- 
ficaui  uulneris  ex  amore  illo  inflicti  sanationem  sibi  quaesiuisse 
itinere  longinquo,  nam  C.  Memmius,  poeticae  et  ipse  leuiter  de¬ 
ditus  et  poetarum  amicus  (Lucretius  ei  suum  de  rerum  natura 
carmen  inscripsit;  cf.  et  supra  p.  19),  cum  uere  a.  57  propraetor 
creatus  in  Bithyniam  prouinciam  abiret  (Schwabius  q.  C.  p.  159  sqq.), 
facile  Catullus  familiaris  (ut  uidetur)  ab  eo  impetrauit,  ut  in  con¬ 
tubernalium  cohorte  eum  comitaretur,  qua  in  cohorte  etiam  C. 
Heluius  Cinna  fuisse  uidetur  (ad  X  30).  et  repperit,  quantum  con- 
iectare  licet,  quam  quaesiuit  sanitatem  in  hoc  itinere  poeta,  ignotas 
regiones  uisendo  mentem  mirifice  recreans  exhilaransque.  Bithy¬ 
niam  autem  petens  per  Troada  (ubi  fratris  tumulo  iusta  persoluit, 
CI,  ubi  u.  comm.)  cognouit  Idam  totamque  illam  oram  fabulis  cele¬ 
bratissimam  simulque  collegit  materiam  carmini  LXIII.  quod  for¬ 
tasse  elaborauit  Nicaeae  (quod  est  caput  Bithyniae),  ubi  maxime 
per  hiemem  a.  57/56  degit  iucunda  usus  conuersatione  contuber¬ 
nalium  una  cum  eo  in  Memmii  comitatu  Roma  profectorum,  nam 
cum  Memmio  ipso,  cuius  natura  in  auaritiam  contemptumque  alio¬ 
rum  prona  hic  se  ostendit  pessime,  rixae  mox  exortae  sunt,  cum 
propraetor  plane  neglegens  cohortem  sibi  soli  ex  prouincia  etsi  non 
paupere  tamen  parum  lucrosa  conraderet  diuitias.  non  uenerat 
quidem  Catullus  in  Bithyniam  spe  lucri  faciendi  (longe  alias  causas 
itineris  ei  fuisse  uidimus)  itaque  hac  spe  decipi  omnino  nequiit;  sed 
cum  ipsa  res  ferret,  ut  in  terra  semibarbara  cohors  penderet  tota 
a  praetore,  ex.  gr.  in  alimentis  et  habitatione,  etiam  is,  qui  non 
ditare  se  expilandis  prouincialibus  in  animo  habuit,  malam  tamen 
praetoris  uoluntatem  neglegentiamque  supinam  cum  magno  suo  in¬ 
commodo  damnoque  experiebatur:  intellexit  Catullus,  quam  diuersa 
sit  species  horum  nobilium  Romae  se  poetarum  litteratorumque  fau¬ 
tores  gerentium  et  in  prouinciis  sibi  solis  consulentium,  magnumque 

illorum  concepit  odium;  neque  postea  Romam  reuersus  omisit  Mem¬ 
mio  referre  uicem  carminibus  acerbis  X  et  XXVIII;  in  quibus  quod 
lucrum  nullum  se  retulisse  queritur,  se  quoque  consulto  facit  spe¬ 
rantem  a  praetore  quod  omnes  contubernales  ab  eo  sperabant, 
nimirum  quo  acrius  iustiusque  in  eum  possit  inuelii.  sed  in  hoc 
rerum  statu,  quidquid  adamauit  Nicaeam,  laetabatur  uere  a.  56 
aduenire  tempus  abeundi:  ualedixit  c.  XLVI  caris  sodalibus  Asiae 
claras  urbes  uisurus  et  hinc  in  patriam  rediturus,  qui  reditus  quo¬ 
nam  modo  usu  uenerit  nescimus;  falso  uulgo  putant,  poetam  in 
Bithynia  comparasse  sibi  phaselum  eoque  reuectum  esse  per  iter 
in  c.  IV  descriptum:  hunc  phaselum  non  fuisse  Catulli  pro  certo 
potest  haberi,  hoc  quoque,  quamdiu  in  reditu  commoratus  sit  ille, 
obscurum  est;  quamquam  eum  autumno  a.  56  reuertisse  Veronam 
(non  uisa  Roma)  perprobabile  est:  qua  laetitia  animi  elatus,  licet 
itineris  laboribus  penitus  defatigatus,  salutauerit  lacum  Benacum, 
ubi  in  uilla  paterna  se  refecturus  erat,  ostendit  dulce  poemation 
XXXI. 

Hieme  a.  56/55  Veronae  degit  Catullus  de  rebus  interea  Romae 
gestis  per  amicos  certior  factus  (huc  refero  c.  XLIX)  iamque  animo 
refecto  alacrique  partim  studiis  seueris  deditus  (tum  maxime  c.  LXIV, 
si  non  perfectum,  certe  incohatum  putauerim),  partim  aetati  ali¬ 
quem  ludum  concedens  et  nec  iocum  lepidum  (XVII  huic  tempori 
adscribo)  nec  rumores  fabulasque  (LXVII)  spernens,  tum  per  ali¬ 
quod  tempus  Caelius  Rufus  amicus  Veronae  degisse  uidetur  (for¬ 
tasse  hic  est  amicus  ille,  cuius  cogitationes  Catullus  uult  commu¬ 
nicare  cum  Caecilio  Nouicomensi,  c.  XXXV),  quippe  cuius  fiat  mentio 
in  cyclo  quodam  carminum,  quae  hoc  tempore  scripta  esse  maxime 
est  ueri  simile,  neque  enim  omnes  feminas  propter  Lesbiae  per¬ 
fidiam  perosus  Catullus  iterum  amoris  uim  persensit  in  Aufilena, 
muliere  nupta  Veronensi  (C  2  et  CXI  2):  huius  fratrem  tum  amauit 
Caelius,  ipsam  una  cum  Catullo  Quintius  quidam  (C).  sed  Aufilena, 
meretrix  callida  et  uersuta,  uafre  delusit  poetam  abhinc  in  amo¬ 
ribus  suis  perquam  infelicem  (CX  et  CXI),  sed  se  amandam  tra¬ 
didit  Quintio,'  quem  utpote  amicum  post  c.  LXXXII  non  amplius 
insectatus  est  noster,  cito  ab  amore  illo  desistens. 

Vere  anni  55  Catullus  Romam  rediit  ibique  per  sat  longum 
tempus  degit,  tunc  Calui  familiarissimi  orationi  in  Vatinium  habitae 
(LIII,  ubi  u.  comm.)  interfuit  cumque  eodem  saepius  simul  erat 
(L);  tunc  conuenit  Fabullum  et  Veranium  amicos  ex  Macedonia 
reuersos  (XXVIII,  XLVII);  tunc  Vari  uisit  lepidam  amicam  (X); 
tunc  aestate  siue  autumno  Camerium  suum  per  totam  urbem  an- 

helus  anquisiuit  (LY)  cecinitque  faustos  Septimii  amici  et  Acmes 
amores  (XLY)  miratusque  est  morum  deprauationem  in  dies  auctam 
(CXIII)  praedicauitque  Cinnae  suae  Zmyrnam  (XCY);  tunc  denique 
incidit  in  nouom  eumque  sat  acrem  pueri  belli  amorem,  de  quo 
pauca  uerba  faciam  oportet. 

Romas  tum  uersabatur  puer  formosus  ex  nobili  Iuuentiorum 
familia  ortus  (XXIY  l)  in  domo  Aurelii  cuiusdam,  cuius  hospitio 
utebatur  eodem  tempore  etiam  Furius  Pisaurensis  (LXXXI  3  sq.). 
exarsit  in  Iuuentio  Catullus  eiusque  ocellos  basiare  cupiens  scripsit 
uersiculos  illos,  qui  pristinum  carminum  ad  Lesbiam  datorum  ardo¬ 
rem  spirant  (XLYIII).  aduersarium  repulsuri  Aurelius  et  Furius, 
quorum  hic  et  ipse  dilexit  puerum,  huic  suspectum  reddebant  poe¬ 
tam  uocando  identidem  parum  pudicum,  quos  dolos  sentiens  et 
in  iram  inflammatus  Catullus  hominibus  perosis  respondet  carmine 
omnium  acerbissimo  XYI;  simulque  Aurelium,  in  cuius  tutela  erat 
puer,  ne  hunc  attingat  impudice  admonet  (XY).  itaque  quem  clam 
impugnare  non  ualuerant,  amicitiae  specie  usi  illi  studebant  remo- 
uere,  reconciliaturi  poetam  cum  Lesbia  (quae  una  res  Romae  hunc 
amorem  locum  habuisse  ostendit):  bonorum  istorum  amicorum  ope¬ 
ram  in  hanc  reconciliationem  promissam  ita  ut  fortius  omnino  ne¬ 
quiret  recusauit  noster  carmine  XI,  quod  aestate  uel  potius  autumno 
a.  55  est  scriptum,  cum  Romae  Crassi  aduersus  orientem  et  Cae¬ 
saris  aduersus  Britannos  expeditiones  omnium  circumferebantur 
sermonibus.  Furio  autem,  qui  amici  speciem  adsumere  pergens 
mutua  ab  eo  rogauerat  centum  sestertia,  non  solum  haec  denegat 
carminibus  saeuissimae  inrisionis  plenis  XXTTT  et  XXYI,  sed  etiam 
eidem  perspecto  mox  absistendi  a  Iuuentio  (XXI,  ubi  u.  comm.) 
itidemque  huic  ipsi  abdicandi  Furium  (XXIY)  existit  auctor,  sed 
quidquid  monuit,  Furium  potius  diligere  coepit  puer  (LXXXI) 
quam  Catullum,  qui  potiundi  eo  conatum  inritum  esse  uidens  tan¬ 
dem  destitit  (XCIX). 

Grauiores  etiam  rixas  poeta  Yeronam  reuersus  gessit  hieme 
anni  55/54.  quo  tempore  C.  Iulius  Caesar,  ut  solebat  hiemem 
degere  in  prouincia,  Yeronae  hospitio  patris  Catulli  usus  (cf.  infra) 
uersabatur  cum  magno  comitatu  uirorum  militarium,  qui  gaudia 
et  oblectamenta  in  castris  diu  intermissa  captabant  auide  ut  aliis 
in  rebus  ita  in  amoribus  sectandis:  Yenus  quam  esset  coniuncta 
Marti,  tum  boni  Yeronenses  admirabantur,  iuniores  etiam  indigne 
ferebant  ob  ereptas  sibi  amicas,  quas  pretiis  enormibus  larga  manu 
datis  facile  sibi  comparabant  Caesariani  praeda  diuitiisque  affluentes, 
cum  horum  aliquo  contentio  exoriebatur  Catullo  de  Ameana  qua- 

dam  puella  Veronensi,  nempe  cum  Mamurra  praefecto  fabrum,  qui 
ingentibus  opibus  liberalitate  Caesaris  congestis  ad  mulieres  Vero¬ 
nenses  corrumpendas  nimis  feliciter  utebatur,  bilem  oppido  mouit 
poetae,  cuius  animus  ex  Iuuentii  repulsa  inritatior  fuisse  uidetur, 
quod  Ameana  nullum  poscendi  modum  tenens,  quippe  a  Caesarianis 
quidlibet  flagitare  et  accipere  consueta,  ab  ipso  decem  milia  sester¬ 
tium  concubitus  pretium  postulauerat:  non  solum  hanc  Mamurrae 
amicam  proscidit  uehementissime  (XLI — XLIII),  sed  etiam  fauto¬ 
rem  iusto  indulgentiorem  Mamurrae,  Caesarem  ipsum,  cui  ille  opes 
tantas  acceptas  rettulit,  irae  plenus  inuasit  tam  iambis  illis  nobi¬ 
lissimis  (XXIX,  ex  cuius  u.  12  de  tempore  huius  amoris  constat) 
quam  carmine  ueneni  pleno  LVIII,  quo  par  nobile  amicorum  ex- 
agitauit  uexauitque,  licentia  consimili  eius,  qua  et  Caluus  et  Furius 
Bibaculus  (licet  ob  alias  causas  cum  rep.  cohaerentes)  Iulium  inpugna- 
uere.  non  sine  causa  Caesar  has  inuectiuas  in  se  ipsum  derectas 
tulit  indigne:  nihil  noster  indignationem  curans  (XCIII)  nouos 
iambos  minabatur,  cum  et  Caesar  ipse  et  eius  homines  libere 
uiuendi  ratione  offendere  ciues  Veronenses  non  desisterent  (LIV): 
quasi  quendam  praeconem  publicae  opinionis  propria  nimirum  ira 
stimulante  Catullus  egit,  maiorem  in  hac  re  se  gessit  unicus  im¬ 
perator  quam  inritatus  nimium  in  causa  pusilla  stomachosus  que 
poeta:  Valerium  Catullum ,  a  quo  sibi  uer siculis  de  Mamurra  per¬ 
petua  stigmata  imposita  non  dissimulauerat ,  satis  facientem  eadem 
die  adhibuit  cenae  hospitioque  patris  eius,  sicut  consuerat,  uti  per - 
seuerauit  (Sueton.  Caes.  73,  cf.  et  Tac.  ann.  IV  34).  facile  sine 
dubio  (fortasse  patre  amicisque  monentibus)  Catullus  perspexit 
huius  in  uirum  summum  inuectiuae  peruersitatem;  eoque  lubentius 
reconciliari  se  cum  eo  passus  est,  quod  ipse  uera  diuini  illius  in¬ 
genii  admiratione  tenebatur  (cf.  XI  10).  et,  ut  par  erat,  pepercit 
postea  Caesari  incessendo;  sed  non  ualuit  abicere  simul  Mamurrae 
odium,  quem  abhinc  Mentulae  sub  nomine  inpugnare  perrexit 
(XCIV,  CV,  CXIV,  CXV). 

Aegrotantem  corporisque  mala  ualitudine  laborantem  Catullum 
ostendit  iam  ipsa  uehementia  furorque  frenis  omnibus  carens,  quo 
in  hac  ultima  uitae  parte  et  de  Iuuentio  dimicans  et  ob  perso¬ 
nam  uilissimam  Ameanam  iratus  inuehebatur  in  aemulos  aduer- 
sariosque;  et  uidere  nobis  uidemur  rapidum  quendam  inritati  facile 
animi  progressum,  erupit  morbus  ille  consumpsitque  poetam  uere, 
ut  uidetur,  anni  54  Romam  reuersum.  quod  tempus  extremum 
pauca  testantur  carmina,  quorum  uerba  tristia  hominem  male  aegro¬ 
tum  ultro  produnt  (XXX,  XXXVIII,  LII,  fortasse  et  LX).  Romae 

mortuum  esse  Catullum  certo  constat  testimonio  Hieronymi,  publico 
eum  maerore  elatum  esse  in  uita  eius  (supra  p.  22  not.)  traditur, 
incertum  qua  fide,  sed  non  improbabiliter,  siquidem  honoris  publice 
poetae  nostro  tributi  documentum  extat  datum  ei  hymnum  in 
Dianam  componendi  munus  (XXXIV). 

Restat  ut  paucis  uerbis  attingam  de  anno  mortis  quaestio¬ 
nem.  nam  Hieronymus  ad  a.  57  (alii  codd.  male  ad  a.  58)  scri¬ 
bens  Catullus  XXX  aetatis  anno  Romae  moritur  aperte  est  falsus, 
quippe  cum  haud  pauca  nostri  carmina  adludant  ad  res  post  a.  57 
gestas,  maxime  ad  a.  55.  cum  contra  nihil  inueniatur,  quod  per¬ 
tineat  ad  annos  sequentes,  qui  iambis  Catulli,  si  uixisset,  amplam 
materiam  praebituri  fuissent*),  Hieronymi  error  ita  corrigendus 
est,  ut  a.  54  ineunte  Catullum  e  uiuis  .excessisse  aiamus. 
pulcre  Ouidius  [am.  III  9,  61]  Valerium  nostrum  in  Elysio  cum 
amicissimo  Caluo  facit  coniunctum:  edera  iuuenilia  cinctus  .tempora 
cum  Caluo ,  docte  Catulle,  tuo. 


III. 

Ad  Catullum  poetam  recte  aestimandum  inter  eius  poemata 
docta  et  leuiora  bene  est  distinguendum,  et  ab  hoc  genere  leuiore 
quod  ipse  sumpsit  initium  (certe  ob  has  nugas  eum  iam  a.  fere 
65  publice  laudauit  Cornelius  Nepos,  nec  ante  a.  60  ille  Alexan¬ 
drinorum  imitator  extitit),  id  optime  nobis  ostendit  Catulli  natu¬ 
ram  indolem  que:  Sappho  ceterique,  quibus  stat  poesis  aeolica,  ob 
internam  quandam  cognationem  maxime  eum  adlicuerunt  attraxe- 
runtque.  ditissimam  facultatis  poeticae  uenam  ei  indulserat  beni- 
uola  natura;  et  adsiduis  adulescentiae  primae  studiis  ubi  summam 
perfectamque  metra  graecanica  pangendi  artem  facilitatemque  nanctus 
est,  habuit  hoc  ingenium  splendidum  iam  formam  aptissimam,  in 
quam  funderet  omnia  animi  sensa,  tristia  laeta,  tenera  amara,  lepida 
dicacia,  nec  uero  ad  poetam  hunc  natum  et  uersuum  faciendorum 
artificem  plane  intellegendum  neglegendus  est  Catullus  homo,  hunc 
quoque  utique  oportet  suspiciamus  bonum  et  probum,  amabilem  et 
candidum,  nil  ficti  falsique  in  pectore  gerentem  et  sine  fucis  sensus 
intimos  prodentem,  uenustum  et  pulcra  omnia  appetentem  refugien- 
temque  contra  inlepida  et  rustica,  amicum  bonorum  et  malorum 
inimicum,  ad  certas  ueri  honestique  normas  uitam  moresque  de- 


*)  hoc  optime  perspexit  Iungclaussenus  [1.  1.  p.  6],  qui  hinc  incre¬ 
dibilem  omni  a  parte  Lachmanni  Hauptiique  opinionem  refutauit,  secun¬ 
dum  quam  Catullus  a.  77  natus  et  a.  47  mortuus  est. 

rigentem;  et  si  hos  mores  seueri  indices  non  usquequaque  com¬ 
probabunt,  de  Romano  agi,  non  de  nostri  temporis  uate,  ne  ob- 
liuiscantur.  ardens  et  uebemens  animus  Catullo  erat;  qui  in  ea  quo¬ 
que  re  uerum  se  exhibuit  poetam,  quod  sanguine  calido  celerius  moto 
mentis  sensibus  sobriis  ereptis  moderationis  frena  non  facile  patie¬ 
batur,  tam  in  amore  dulcissimo  quam  in  odio  acerbissimo  nimius 
et,  quo  magis  offendebatur  oderatque,  eo  inritatior  iamque  irae 
fines  nullos  statuens,  et  ex  hoc  feruore  naturae,  quo  (ut  uidimus) 
corporis  teneri  uires  ante  tempus  consumptae  sunt,  etiam  uitia 
poetae  nostri  facile  explicantur,  uixit  enim  eo  tempore  et  in  ea 
urbe,  ubi  morum  dissolutio  atque  licentia  infinita  aequales  plurimos 
corruptione  maxima  infecerat,  ubi  nemo  ne  omnis  generis  sordibus, 
etsi  non  inbueretur  ipse,  tamen  oculos  mentemque  adsuesceret 
cauere  potuit:  mirabimurne  Catullum  a  malis  prauisque  homi¬ 
nibus  siue  inpugnatum  siue  lacessi  se  opinantem  uti  eius  armis, 
quibus  tum  uel  optimi  uti  et  solebant,  si  necesse  erat,  et  sane 
debebant,  si  effectu  non  carere  uolebant?  ne  quis  igitur  tempo¬ 
rum  diuersitatem  oblitus  secundum  recentis  aeui  placita  Catullo  a 
labe  corruptionis  inmuni  uertat  uitio  carmina  nonnulla  sordidis 
uerbis  rebusque  plena:  prouocatus  ab  inimicis,  quos  ex  intimo 
animo  despexit,  homo  ipse  integer  purusque  inimicitias  odiosas  exer¬ 
cuit  odiose,  in  contemptu  significando  quid  efflaret  pus  atque  uene- 
num  parum  curans,  uerum  est,  eum  naturae  feruidae  impetu  ab¬ 
reptum  interdum  modum  excessisse,  maxime  in  inpugnandis  ultro 
uiris  tali  contemptu  indignis;  sed  quin  hoc  quoque  ille  sine  fraude 
doloque  malo  fecerit  dubitare  nullo  pacto  licet,  et  excusant  illum 
et  acerba,  quae  in  amoribus  suis  expertus  est,  et  ualitudinis  status 
extremis  uitae  annis  in  dies  peior,  sed  ut  eo  unde  degressus  sum 
redeam,  Catullus  hoc  ingenio,  his  studiis,  hac  natura  praeditus  non 
potuit  non  fieri  id  quod  est  factus,  scilicet  summus  quem  Roma 
umquam  uidit  poeta  lyricus,  magnis  illis  Graeciae  in  eodem  genere 
luminibus  aut  nihil  aut  parum  cedens;  et  si  in  Horatii  carminibus 
lyricis  artis  consummationem  admiramur  desideramusque  illud  na¬ 
turae  m fucatae  bonum  nullis  studiis  consequendum,  contra  in  Catullo 
diligimus  pulcrum  et  amabile  ingenium  ut  arte  non  destitutum  ita 
arti  longe  superius,  nam  in  his  carminibus  minoribus  poeta  ita 
euoluit  sine  studiis  longe  inpensis  pectoris  cogitationes,  ita  tan¬ 
tummodo  sicut  res  tulit  ipsiusque  animus  inpulit  loquitur,  ita  quae 
dicturus  est  sine  negotio  uersibus  mandat,  ut  poematia  sic  leuiter 
plerumque  et  ex  tempore  in  cartas  coniecta  miris  deliciis  oblectent 
propter  sentiendi  ueram  sinceram  que  rationem  et  elegantiam  iudi- 

candi  omne  inlepidum  rusticumque  perosam  et  leporem  uenustum 
hilarem  iocosum  et  dicacitatem  urbanam  salsam  acutam  et  metro¬ 
rum  artem  perfectam  et  uerborum  iucunditatem  eam,  quae  carens 
ornatu  quaesito  (nec  tamen  eum  fortuitum  et  a  materia  ultro  suppe¬ 
ditatum  spernens)  ipsa  sua  natiua  simplicitate  animos  nostros  tenet, 
et  in  hac  quoque  re  unicum  hoc  ingenium  suam  his  carminibus 
inpressit  notam,  quod  semper  uarium  semperque  soli  materiae  cum 
maxime  tractandae  aptum  congruensque  est,  duce  natura  sicut  argu¬ 
mentum  poscit  sentiens  loquensque  et  id  quod  agit  toto  animo 
totoque  pectore  agens,  sed  ne  amore  poetae  mei  disertior  fuisse 
uidear,  lubet  adponere  paucorum  aliorum  iudicia.  Niebuhrii  in  prae¬ 
lectionibus  de  historia  Romana  [Berol.  1846  sqq.;  III  p.  127]  haec 
sunt  uerba:  er  sucht  nicht  die  Worte,  nicht  die  Formen:  die  Poesie 
stroemt  cms  ihm  heraus,  sie  ist  ihm  dieselbe  Sprache ,  derselbe  Aus- 
drucJc,  den  das  Beduerfniss  hervorbringt,  jedes  Wort  hei  ihm  ist 
AusdrucJc  des  natuerlichen  Gefuehls.  JEr  hat  ganz  dieselbe  Voll- 
Icommenheit  wie  die  griechischen  lyrischen  Dichter  bis  auf  SophoJcles, 
und  er  steht  ihnen  gleich.  et  similiter  historicum  Anglum  Macaulay 
[Life  I  p.  468]  iudicasse  refert  Munro:  An  admirable  poet  No 
Latin  writer  is  so  GreeJc.  The  simplicity,  the  pathos,  the  perfect 
grace,  ivhich  I  find  in  the  great  Athenian  [?]  models,  are  ali  in 
Catullus ,  and  in  him  odone  of  the  Bomans.  quamquam,  quod  grae- 
cum  uocat  poetam  Macaulay,  recte  est  intellegendum:  Italus  enim 
qui  est  totus  in  cogitandi  agendique  modo  (etiam  in  aceto  et  aspe¬ 
ritate),  idem  in  sentiendi  altius  tenerius  humanius  ratione  longe 
supergreditur  populares  plurimos,  quippe  quem  nascentem  non  minus 
placido  uultu  diua  Musa  uiderit  quam  olim  felicioribus  temporibus 
Sapphonem  et  Alcaeum  similesque.  sed,  ut  iam  dixi,  haec  qua¬ 
drant  potissimum  in  partis  primae  tertiaeque  carmina  leuiora  eadem- 
que  minora. 

Longe  alia  est  facies  partis  secundae,  in  qua  docta  poemata 
(LXI — LXVIIIb)  sunt  collecta,  de  quorum  ratione  uniuersa  iam  in 
capite  primo  disserui;  hic  de  Catullo  disputaturus  praemitto  eum 
in  hac  parte  non  ad  eum  perfectionis  gradum  peruenisse  quam  in 
lyricis,  cuius  rei  causae  cum  aliae  sint  (maxime  suscepti  etiam- 
tunc  noui  difficultas  multo  maior),  tum  ea  quod  non  propria  na¬ 
tura  noster  adductus  uidetur  ad  hoc  genus  colendum,  sed  magis 
scholae  placitis,  et  quamquam  in  his  doctae  poesis  speciminibus 
quoque  multa  pulcra  Catulloque  digna  reperiuntur  et  pauca  car¬ 
mina  (LXII  et  prae  ceteris  LXIII)  omni  ex  parte  egregia  sunt, 
tamen  (si  in  uniuersum  rem  spectamus)  hic  fasciculus  non  ita 

nos  tenet  deuinctos  quam  poematia  eum  cingentia;  et  nocet  ple- 
risque  opusculorum  illorum  sequentis  temporis  Augustei  com¬ 
paratio.  licet  autem  in  his  poematis  doctis  —  si  a  c.  LXI  rece¬ 
dimus,  quod  solo  ambitu  ad  librum  secundum  pertinet  et  per  se 
potius  libro  primo  est  adnumerandus*)  —  obseruare  certum  quen- 
dam  progressum,  sine  dubio  iam  antea  Catullus  studiis  priuatis 
praeter  Sappbonem  similisque  etiam  alios  poetas  graecos  alexan- 
drinosque  tractauerat,  etsi  magis  obiter;  sed  maiorem  operam 
Alexandrinis  potissimum  nauare  instituit  demum  ab  a.  61  uel  60, 
adhortante  maxime  Ortalo  amico  (LXV).  quorum  studiorum  fructus 
cum  Callimachei  upov  BEQEVLurjg  in  sermonem  latinum  con- 
uersio  (LXVI),  tum  uero  carmina  ab  ipso  nostro  bac  arte  confecta 
LXY  et  LXVIIIa  et  LXVIIIb  extant  (cf.  supra  p.  28).  ut  autem 
LXVIII a  a  tempore  primum  parua  cum  arte  (dolore  nempe  inge¬ 
nium  studiumque  adbuc  praepediente)  est  compositum,  ita  omnibus 
communis  est  quaedam  cum  in  conformatione  enuntiatorum  iusto 
longiorum  tum  in  doctrinae  ostentatione  et  degressionum  ambitu 
abundantia  nimia,  qualis  esse  solet  discentium  magis  quam  docto¬ 
rum;  parentheses  c.  LXY  et  maxime  LXYIIIb  insertae  iusto  ex¬ 
tensiores,  distichorum  ars  rudis  adbuc  et  inperfecta,  interdum  in 
singulis  partibus  conectendis  durities  quaedam  inhabilis  (cf.  ex.  gr. 
in  LXYIIIb  unum  illud  'tum5  ad  taedium  usque  repetitum  47,  61, 
65,  91),  sermo  inter  prosam  orationem  et  nimis  quaesita  uerba 
fluctuans  reperiuntur.  luxuriam  illam  compescuere  et  anni  et  studia 
continuata;  et  quo  maiorem  operam  cognoscendis  penitusque  in¬ 
hibendis  poetis  graecis  inde  ab  Homero  usque  ad  Apollonium  Rho¬ 
dium  Callimachum  Euphorionem  Catullus  inpendit**),  eo  et  in 
arte  perfectior  et  in  imitatione  magis  sui  iuris  est  factus:  in  eis 
quae  postea  facta  sunt  poematis  utriusque  rei  uestigia  ubique  cer¬ 
nuntur.  nam  ut  hoc  addam,  ubicumque  in  eis  Catullo  hunc  uel 
illum  locum  exemplarium  graecorum  obuersatum  esse  etiamnunc 
demonstrare  licet,  agnoscimus  simul  imitatorem  non  seruilem,  sed 
qui  ea,  quae  ex  alienis  hortis  deduxit  in  suos,  propriae  indolis 
nota  signauit  ipsoque  ingenii  feruore  imitationis  uincula  molesta 
plerumque  disrupit;  et  longe  errant  docti  nonnulli,  qui  ubique 

*)  hoc  carmen  ante  LXVIII b  scriptum  (cf.  comm.)  docet,  quam  uere 
statuam  ego  (nam  priores  res  latuit),  a  poesi  Aeolica  Catullum  lento 
pede  transisse  ad  Alexandrinam  publice  quoque  colendam. 

**)  cf.  diligens  dissertatio  Ienensis  fde  Catullo  Graecorum  imita¬ 
tore’  a  CPSchulzio  conscripta  1871,  Lipsiensis  fde  Catullo  Callimachi 
imitatore’  Pauli  Weidenbachii  1873  (Suessius  fCatulliana’  p.  35). 

rimantur  Graecorum  imitationes,  obliti  illi,  quam  multa  (praeser¬ 
tim  in  uerbis  et  locutionibus)  poetarum  cum  anteriorum  tum  noui- 
ciorum  studiis  in  commune  poeseos  latinae  bonum  iam  cesserint 
Catulli  tempore,  sed  ad  recidendam  eam  quam  dixi  poematum 
circa  a.  60  Yeronae  factorum  abundantiam  contulit  etiam,  ut 
suspicor,  Calui  amici  usus  familiaris:  non  solum  Catullus  magis 
conroboratus  Callimachi  praecepta  de  concisa  in  uerbis  breuitate 
aliaque  fecit  sua,  sed  etiam  Atticistarum ,  qui  tum  Romae  in  elo¬ 
quentia  uiguerunt,  in  descriptionibus  neruosam  seueritatem  agnoscere 
tibi  uideare  in  carminibus  posterioribus,  quam  commutationem 
nobis  ostendit  iam  c.  LXIII;  in  quo  etsi  materia  uerborum  qui 
adsunt  tinnitus  molles  et  delicatulos  postulauit,  tamen  ipsa  a  super¬ 
fluo  ornatu  abstinentia  et  id  quod  omne  studium  in  descriptione 
affectuum  admirabili  cum  arte  positum  est  demonstrant  poetam 
nostrum  factum  esse  aemulum  rationis  eius,  cuius  Caluus  inter 
Romanos  oratores  acerrimus  extitit  propugnator,  ceterum  quod  hoc 
c.  LXIII  inter  omnia  huius  generis  maxime  placet  principem  que 
locum  optinet,  eadem  est  ex  parte  causa  atque  in  nitido  illo  c.  LXII 
(de  cuius  tempore  nil  conici  potest):  ipsa  unius  imaginis  intra 
breues  eclogarum  fines  conclusio  prohibuit,  quominus  in  his  poeta 
incideret  in  ea  uitia,  quibus  quod  iam  restat  in  hac  parte  c.  LXIY 
(nam  c.  LXYII  magis  epigrammatis  adscribendum)  laborat,  hoc 
enim  epyllion  longum,  quod  est  quasi  qhaedam  carminis  epici  prae¬ 
lusio,  iterum  degressionum  uitio  (in  commentariis  exposito)  dis¬ 
plicet  eodem  quo  elegiae  illae  Veronenses,  quamquam  in  ceteris 
omnibus  hoc  c.  LXIY  tot  tantaque  prae  se  fert  artis  excultioris 
uestigia,  ut  quin  ultimum  sit  poema  doctum  a  Catullo  confectum 
dubitari  nequeat:  quantopere  ubertas  illa  prior  sibi  ipsa  quodam¬ 
modo  impedimenta  parans  molestaque  hic  temperata  mitigataque 
est,  quam  robusta  et  matura  simplicitas  in  singulis  enuntiatis 
elucet,  ad  quantum  perfectionis  gradum  adacta  est  ars  illa  picturae 
psychologicae  (sit  uenia  dictioni  nouiciae)!  facile  sentias,  abiecta 
forma  epyllii  cum  sua  degressionum  ex  se  pendentium  inmixtione 
callida  et  adsumpta  carminis  epici  continua  narratione  Catullum, 
si  ei  licuisset  per  fata  exequi  illud  de  Argonautis  epos  conficiendi 
consilium  (LXIY  24),  dignum  Vergilii  praecessorem  fuisse  futu¬ 
rum.  uerum  quidem  est,  in  hoc  quoque  carmine  reperiri,  quae 
cum  Augusteae  aetatis  perfectione  comparata  iaceant:  carent  hexa¬ 
metri  interdum  grata  uarietate  rhythmorum,  impedita  nonnumquam 
est  oratio  repetitis  eisdem  uocibus  (ut  'cor5,  'pectus5,  'animus5, 
'mens5,  quod  multi  iam  obseruarunt).  sed  haec  omnibus  procul 

dubio  erant  communia  cantoribus  Euphorionis  et  in  cultioris  poesis 
mitiis  lubenter  excusantur,  quorum  reliquorum  poetarum  nouo- 
rum  carmina  docta  si  hodieque  adessent,  suspiceremus  puto  ut 
Catulli  fere  proprium  id,  propter  quod  etiam  carmina  ab  arte  non¬ 
dum  consummata  displicentia  tantopere  tamen  legentes  delectant, 
scilicet  propter  uere  poeticum  fabularum  tenerrima  poesi  plenarum 
(ut  Laudamiae  et  Ariadnes)  intellectum  descriptionem  ornatum; 
quibus  rebus  CatulFum  tantum  superasse  ex.  gr.  Cinnam  (cf.  et 
carmina  'Ciris’  et  'Culex’  inscripta),  quantum  superat  uerus  poeta 
umbratilem,  omnes  habet  probabilitatis  numeros,  neque  illud  mi¬ 
randum  est,  quod  docta  carmina  ut  in  uocibus  nonnullis  dictioni¬ 
busque  nimis  prosam  orationem  sapiunt,  ita  in  enuntiatorum  con¬ 
structione  Ennii  et  Lucretii*)  simplicitatem  magis  quam  Vergilii 
artem  interdum  redolent:  nam  sunt  cantores  Euphorionis  omnino 
medii  inter  priscos  illos  et  uates  Augusteos.  —  iam  significaui, 
ubicumque  in  carminibus  minoribus  doctorum  horum  studiorum 
uestigia  apparent,  sponte  sese  hunc  ornatum  obtulisse  plerumque 
poetae  non  quaerenti. 

Eadem  differentia  inter  poemata  docta  et  leuiora  etiam  ob- 
seruanda  est  in  sermonis  contemplatione,  itaque  (si  omittimus 
c.  LXI  inter  utrumque  genus  ita  medium,  ut  et  uitae  cottidianae 
dictione  saepius  utatur  neque  tamen  altioris  orationis  flosculis  ex¬ 
quisitis  careat,  et  porro  LXVII  magis,  ut  iam  dixi,  epigrammatis 
simile)  pars  secunda  per  omnia  se  ostendit  in  sermone  partici¬ 
pem  eiusdem  doctrinae  intentaeque  curae,  quam  in  ceteris  carmina 
illa  prae  se  ferunt,  et  hic  ad  ea,  quae  supra  p.  17  sq.  in  uniuersum 
exposui  accedunt  singula  haud  pauca,  ueluti  studia  in  linguam  1 
inpensa  apparent  in  ana^  XEyo(iEvoLg ,  quorum  post  Plautum  nemo 
fere  poetarum  latinorum  habet  plura,  collegit  ea  diligenter  sed 
non  plene  FTeufelius  in  dissertatione  Friburgensi  a.  1872  'de 
Catulli,  Tib.,  Prop.  uocibus  singularibus’  inscripta,  loquor  hic  de 
parte  secunda,  difficillimum  est  autem,  cum  tam  pauci  scriptores 
una  cum  Catullo  florentes  nobis  seruati  sint  (cantorum  Eupho¬ 
rionis  nemo)  et  qui  antea  fuerunt  poetas  plerosque  nisi  ex  frag¬ 
mentis  non  nouerimus,  ubique  accurate  definire,  quid  ad  Catullum 
primum  inuentorem  sit  referendum,  neque  abhorret  a  probabilitate, 

*)  sine  iusta  ratione  nonnulli  statuunt  Lucretium  obuersatum  uel 
imitatione  expressum  esse  hic  illic  nostro;  cf.  Munro  [critic.  p.  72  sqq.] 
et  contra  JJessen  in  libello  'ueber  Lucretius  und  sein  Verhaeltniss  zu 
Catuli’  Kiliae  a.  1872  edito,  eo  anno,  quo  Catullus  est  mortuus,  Lu¬ 
cretii  carmen  nondum  a  Cicerone  erat  editum. 

eum  ex  tragicis  priscis  (Ennio  Pacuuio  Attio)  nonnulla  adsumpsisse 
altioris  stili  uocabula,  dilectum  nimirum  habentem  et  peruersas 
uerborum  fictiones  acriter  fugientem,  huc  refero  ex.  gr.  quae  nunc 
singularia  sunt  uerborum  maxime  composita  raucisonus ,  clarisonus, 
multimlus,  omniuoilus,  unanimus,  et  in  carmine  LXIII  ob  metrum 
plane  peculiare  eum  nec  a  Laeuii  nouationibus  (eadem  adhibita 
cautela)  abstinuisse  putauerim  (cf.  comm.).  et  horum  exemplo  secun¬ 
dum  studia  Alexandrina  ipse  fortasse  nouauit  fatsiparens  LXVIIIb  72, 
unigena  LXVI  53  et  LXIV  300,  pauca  alia,  ex  eisdem  studiis 
profluxit,  quod  ex.  gr.  LXIV  18  nutrices  pro  'mammae’  et  ibid. 
11  Amphitrite  pro  5mare’  (cf.  LXVI  70  Tethys )  ponitur;  profluxit 
etiam  illud,  quod  uocabula  graeca  haud  pauca,  quae  sermoni  pa¬ 
trio  adcommodata  uidebantur,  aut  primus  recepit  noster  aut  (nam 
hic  quoque  modo  dicta  ualent)  a  tragicis  iam  recepta  adsumpsit 
(adnoto  ex  parte  II  ex.  gr.  amaracus,  barathrum,  bombus,  cala¬ 
thiscus,  conchylium,  crocinus,  ephebus,  euans,  hyacinthinus,  leaena, 
nothus,  onyx,  orgia,  parthenice,  strophium,  tympanum );  profluxit 
denique  quod  non  solum  multa  nomina  propria  e  orumque  adiectiua 
habet  graece  formata  (ut  Nereine ,  Minois,  Daulias,  Amphitryoni- 
des,  porro  Androgeoneus ,  Protesilaeus),  sed  etiam  in  flectendis,  uo- 
cibus  formas  graecanicas  multas  (ut  Cybeles,  Phasidos;  Minoidi, 
Tethyz ;  Thesea,  Pelea,  Minoa;  Nereides;  Chalybon;  Thyadas,  similia): 
quibus  in  rebus  cantores  maxime  Euphorionis  exemplo  fuisse  tem¬ 
poris  Augustei  uatibus  uerum  est.  —  hic  etiam  quaerendum  est, 
num  data  opera  Catullus  uerba  formasque  priscas  uf  ornamentum 
adsciuerit,  id  quod  antea  Callimachus  et  postea  inter  Romanos 
Vergilius  fecerunt,  negandum  hoc  puto;  immo  quae  huc  pertinere 
uidentur,  aliter  sunt  explicanda  (cf.  quae  mox  proferam  de  lyricis), 
et  falsum  est  quod  dicunt,  Attidem  prae  ceteris  priscarum  dictionum 
quaesitarum  esse  plenum;  nam  illud  synonyma  cumulandi  studium 
hinc  alienum.  —  iterum  graecorum  exemplarium  imitatio  cernitur 
in  adsumptis  permodice  tamen  (nam  omnino  non  amat  eas  noster) 
figuris  rhetoricis  rarioribus  (nam  de  uulgaribus  mox  uidebimus), 
maxime  ea  quae  ano  kolvov  uocatur  *);  quamquam  hae  et  in  lyricis 
ex  parte  reperiuntur. 


*)  simplicem  eius  formam  habes  ex.  gr.  XXIII  26  et  LI  15;  longe 
artificiosiorem  XXX  3,  LXIV  336,  LXVIIIb  28,  XCV  2,  quibus  locis  uice 
copulae  repetita  per  anaphoram  uox  aliqua  (' iam’,  c qualis’,  risque 
fnam’)  ultro  effecit  ut  iam  uerbum  fieret  ano  kolvov;  cuius  anaphorae 
usus  exquisitus  maxime  in  c.  LXII  cernitur,  et  similiter  pro  copula  etiam 
adhibetur  figura  artificiosior  epanastrophes,  ut  XXIII  16,  LXIII  13,  60. 

In  hac  autem  parte,  qua  de  lyricorum  sermone  agitur,  aper¬ 
tior  plerumque  expositio  nostra  erit,  praemitto,  inter  poemata 
leuiora  et  docta  non  usquequaque  tam  seueram  differentiam  esse, 
ut  non  utrumque  genus  interdum  inter  se  misceatur  confundatur- 
que.  ueluti  extant  in  lyricis  pauca  carmina  maiore  cum  arte  facta 
et  in  rebus  et  in  sermone  leuiter  tincta  eruditione  graeca  coloreque 
transmarino;  et  in  his  recurrunt  nonnulla  eorum,  quae  supra  docto¬ 
rum  uersuum  propria  esse  dixi  (ut  ex  compositis  aurifer *),  buxifer, 
lasarpicifer ,  pinnipes,  plumipeda,  sagittifer,  seplemgemi/ms ,  ex  for¬ 
mis  graecanicis  Cgcladas  et  Arabas) ;  nihilominus  in  uniuersum 
certi  apertique  limites  duo  illa  genera  distinent,  sed  ut  a  re  in  con¬ 
finio  posita  incipiam  uice  inuersa,  simplicitatem  Catullo  innatam 
et  in  hac  parte  ubique  regnantem  decet  rhetorices,  qua  praeterea 
nondum  scholiasticae  institutioni  inserta  Catullus  adulescentulus 
non  inbutus  erat,  usus  parcissimus:  non  adsunt  fere  nisi  figurae 
eae,  quas  duce  natura  uel  in  sermone  cottidiano  paululum  se  ex¬ 
tollente  sua  sponte  unusquisque  habet  promptas,  scilicet  condupli¬ 
catio  et  simplex  (ut  XIV  16,  cf.  Sapph.  fr.  109;  III  3,  LVIII  2; 
LXII  22;  LXVI  40)  et  artificiosior,  omnium  maxime  anaphora 
passim  obuia  et  reuocatio  (ad  LXIV  62),  et  quae  cum  his  cohae¬ 
rent  paronomasiae  species,  ut  quam  uulgo  uocant  figura  etymolo¬ 
gica  (ad  LXI  113)  et  traductio  (ad  III  13  et  IX  10):  haec  et 
siqua  sunt  eiusmodi  alia  iam  apud  poetas  graecos  nondum  arti 
studentes  reperiuntur  inde  ab  Homero,  quibus  utpote  naturale  quod¬ 
dam  decus  poesi  addentibus  nec  docti  Alexandrini  abstinuerunt.  — 
alium  ornatum  non  minus  domi  natum  carmina  Catulliana  adsciscunt 
sibi  ex  adamata  inde  a  priscis  temporibus  allitteratione,  quam  haec 
leuiora  magis  admittunt  in  formulis  traditis  (ut  XXIX  7  superbus 
et  superfluens ),  poemata  docta  magis  anquirunt  studiose  (cf.  ex.  gr. 
LXIV  262);  cauendum  est  tamen,  ne  in  hac  re  artificiosiorem 
putes  poetam  (ueluti  LXIV  239  mente  tenentem  et  similia  passim 
obuia  non  sunt  quaesita);  cf.  de  allitterationis  ornamento  Naekius 
mus.  Rhen.  III  (1829)  p.  324  sqq.,  EWoelfflinus  acta  acad.  Bauar. 
1881  (uol.  II  fasc.  l),  CZiwsa  in  libello  cautissime  adhibendo  'die 
eurythmische  Technik  des  Catullus’,  Vindob.  1879.  —  ab  his  ut 
transeamus  ad  ea,  quae  sunt  magis  minutorum  poematum,  certa 
•eorum  proprietas  cernitur  in  sermonis  cottidiani  specie  cultiore  ea, 
quam  urbanam  uocitabant,  ut  tamen  paululum  supra  prosam  ora- 


*)  cf.  omnino  FSeitzius  in  dissertatione  Bonnensi  a.  1878  cde  ad- 
iectiuis  poetarum  latinorum  compositis’. 

tionem  sese  extollant  (huc  ex.  g r.  refer  illud  'que  .  .  et*?  de  quo 
dixi  ad  I  6).  nec  minimam  gratiam  Catulli  uerba  inde  nanciscuntur, 
quod  Terentii  et  siqui  alii  casta  castigataque  lingua  latina  ex¬ 
cellunt  propriam  puramque  dictionem  referunt,  quam  poeta  noster 
Veronae  educatus  ex  anteriorum  illorum  lectione  (praeter  Teren¬ 
tium  tragicosque  supra  dictos  Ennio  maxime  et  Lucilio  haud  me¬ 
diocrem  operam  nauasse  uidetur)  addidicit  magis  quam  uiuo  usu 
penitus  inbibit.  unde,  quidquid  postea  Romae  urbanorum  homi¬ 
num  in  circulis  uersatus  excoluit  sermonis  elegantiam,  remansit 
tamen  ex  illa  pueritiae  ratione  aliquid  magis  priscum  quam  ex.  gr. 
habent  Ciceronis  epistulae  habueruntque  sine  dubio  Calui  carmina, 
et  in  Catulli  uerbis  dictionibusque  haud  paucis  quod  primaria  signi¬ 
ficatio  purius  quam  alibi  apparet,  ex  usu  loquendi  prouinciali  uetera 
diutius  retinente  non  ita  difficile  explicatur,  hinc  etiam  non  miran¬ 
dum  est  quod  intercurrunt,  quibus  puerulus  adsueuerat,  uoces  pro- 
uinciales,  auribus  illae  (ut  in  cap.  IV  uidebimus)  ingratae  urbanis, 
ut  XCVII  6  ploxenum  et  fortasse  basium,  basiare  (basiatio),  gra¬ 
batus,  cuniculus  (cf.  Suessius,  Catuli,  p.  46).  ad  sermonem  autem 
familiarem  referenda  sunt  et  deminutiua  plurima  (supra  p.  18), 
quorum  usus  apud  nostrum  latissime  patet*),  et  uocabula  graeca 
communi  plerumque  usu  inde  a  Lucilio  et  Attio  in  linguam  lati- 
nam  recepta  (ut  carpatinus,  carta,  catagraphus,  cinaedus,  crepida, 
epistolium,  elleborus,  mimice,  mnemosynum,  palimpsestus,  papyrus, 
pathicus,  phasellus ,  platea,  podagra,  raphanus,  talentum,  zona  et 
zonula),  neque  in  eius  carminibus,  quae  inuectiuas  continent,  ex 
sermonis  cottidiani  forma  uulgari  uerba  et  dictiones  infimae  plebis 
proprias  adsumere  dubitabat  noster,  hoc  quoque  una  cum  ceteris 
(Caluus  fr.  19  M.  pedicator  Caesaris'),  ueluti  cacare,  caprimulgus, 

*)  de  deminutiuis  cf.  LSchwabii  liber  Gissae  1859  editus,  GMuellerus 
cde  linguae  latinae  deminutiuis’  Lipsiae  1865;  qui  recte  adnotant  animi 
maxime  affectus  deminutione  exprimi  et  ex  loci  uniuscuiusque  conexu 
tam  quam  ex  uocis  primitiuae  significatione  nasci  differentias  et  pluri¬ 
mas  et  subtilissimas,  auraria  ubique  statera  pendendas:  modo  dulcem 
amorem,  modo  odium  et  contemptum,  tum  lepidam  tum  salsam  inrisio- 
nem,  etiam  infirmam  inualiditatem  exprimunt,  saepe  ad  ornatum  faciunt, 
et  ut  'Horatius  in  carminibus  fere  nulla,  in  satiris  et  epistulis  permulta, 
Vergilius  in  eclogis  plurima,  in  Georgicis  et  in  Aeneide  rara’  (Muellerus 
p.  15)  habet  deminutiua,  sic  Catullus  eorum  longe  plura  in  breuibus* 
poematis  adhibet ,  pauciora  multo  in  doctis  (ueluti  in  c.  XVII  uersuum  26 
habes  exempla  quinque  ponticuli,  acsuleis,  bimuli,  tremula tenellulo, 
contra  in  LXIV  407  uersuum  non  plus  quam  septem  lectulus,  munuscula, 
labellum,  frigidulus,  aridula,  languidula,  nouellae.  exempla  accurate 
composuit  FHeussnerus,  cobss.  gramm.  in  Cat.’,  Marburgi  1869,  p.  35  sqq. 

confutuere ,  defututus ,  diffututus,  expatrare ,  lancinare,  lotium,  inru- 
mare,  pedicare,  salaputtium ,  scortilkmi,  quarum  multas  ille  solus 
nunc  quidem  praebet,  sunt  alia  haud  pauca,  quae  ex  linguae  fami¬ 
liaris  cottidianae  uulgaris  indole  explicantur  in  his  carminibus,  ut 
pronomen  possessiuum  sine  ui  praepositum  (ex.  gr.  LIII  3  et  LV  2), 
'est  (sunt)5  sub  certis  tantum  legibus  omissum;  nam  eisdem  fere 
condicionibus,  quas  enumerauit  Ritschelius  prolegg.  p.  CIX  sqq. 
[=  opusc.  Y  p.  361  sqq.,  cf.  et  opusc.  II  p.  608  sqq.],  illud  abest, 
maxime  in  illo  'pote’  et  'neque  (nec)  mirum’,  in  certis  formulis 
(LXII  3),  in  enumeratione  descriptioneque,  ut  XXII  8,  LYII  6  sqq., 
LXIII  72,  LXIY  (184)  186:  quae  obseruatio  quam  magni  haud 
raro  sit  momenti  in  rem  criticam,  ultro  apparet  (cf.  etiam  CPSchul- 
zius  'de  Cat.  Graec.  imit.’  p.  7 — 9).  porro  ut  comici  secundum 
usum  plebis  (cf.  Brixius  ad  Plaut.  Trin.  709)  Catullus  quoque  sub- 
stantiua  uerbalia  in  io  desinentia  in  deliciis  habet,  ut  adprobatio , 
aestimatio ,  ambulatio,  argutatio,  et  haec  quidem  de  multis  hic  attu¬ 
lisse  sufficiat;  nam  cetera  commentarii  suppeditabunt,  extant  autem 
praeter  eas,  quas  iam  attuli,  super  his  rebus  dissertationes  Conradi 
Hupe  'de  genere  dicendi  C.  Yal.  Catulli’,  Monasterii  1871;  Adolphi 
Reeck  'de  Catullianorum  carminum  re  grammatica  et  metrica’, 
Yratislauiae  1872,  Gustaui  Overholthaus  'syntaxis  Catullianae  capita 
duo’,  Papenburgi  1875. 

In  prouincia  educatus  Catullus  a  tenera  puerita  adsueuit  etiam 
priscae  orthographiae,  quam  in  uita  posteriore  quoque  retinuit,  ut 
fieri  solet  in  re  minoris  momenti,  et  est  sane  illa  res  minuta  et 
pusilla;  nec  miror  quod  mihi  uestigia  priscae  scribendi  rationis  apud 
nostrum  exploranti  seruantique  homines  nonnulli  etiam  docti  (nam 
indoctos,  qui  medii  aeui  librarios  'ingenuom’  similiaque  finxisse 
putant  cum  Ernestio,  non  moror)  haec  ut  inutilia  obiecerunt.  uitio 
uertant  talia  eis,  qui  nil  aliud  callent;  ego  (ut  Scaliger  quoque 
Lachmannusque  has  quisquilias  minime  spernentes)  sic  semper  sensi, 
nihil  critico  uero  esse  neglegendum  et,  quidquid  extet  scriptum 
traditumque,  explicari  debere,  siue  id  sit  magnum  siue  uero  paruom: 
historicorum  nomine  (et  quid  interest  inter  hos  et  philologos?)  in¬ 
digni  mihi  uidentur,  qui  difficilem  Ausonii  locum  minore  cura 
dignum  censent  quam  uel  Aeschyli  uel  Horatii:  de  Athenarum  in 
genus  humanum  meritis  an  de  'i’  longa  inscriptionum  disseras  nil 
refert,  modo  id  quod  agis  prudenter  ingeniose  fructuose  agas,  sed 
Catullus  quomodo  scripserit  uocabula,  ubique  accurate  explorare 
difficillimum  est  eo,  quod  in  V  paucae  tantum  reliquiae  priscae 
orthographiae  supersunt:  ut  iam  in  antiquitate,  sic  etiam  per  medium 

aeuom  scribas  formis  insolitis  substituisse  uulgares  notasque,  si 
intellegerent,  et,  si  non  intellegerent,  illas  corrupisse  siue  aliter 
legisse,  uel  mediocriter  in  his  rebus  uersati  sciunt:  quae  hodie 
supersunt,  aut  effugerunt  casu  illorum  manus  aut  sub  corruptela¬ 
rum  inuolucris  latent,  nec  credibile  est,  ea  ab  grammatico  quo¬ 
dam  aeui  Frontoniani  de  suo  in  textum  inlata:  restituit  talia,  qui  in 
antiquissimis  poetae  exemplaribus  contractis  repperit.  quam  parum 
sit  tribuendum  in  his  rebus  codicibus  quantumque  regnet  ibi  casus, 
ex.  gr.  hinc  apparet,  quod,  cum  LXYII  23  et  26  et  30  accura¬ 
tum  inter  'gnatus’  et  'natus’  formas  discrimen  a  poeta  obserua- 
tum  uideamus  idque  etiam  LXIY  119  et  349  et  400  et  XC  3 
adsit,  tamen  non  solum  LXII  21  (nam  22  recte  se  habet)  et  LXYIIIb 
80  breuior  forma  pro  plena  (quam  reponendam  puto),  sed  etiam 
LXIY  298  plena  forma  contra  metrum  a  librariis  est  reposita, 
priscum  illud  nominatiui  'uo’  paucis  locis,  cum  pro  accusatiuo  plu¬ 
ralis  haberent,  conseruabant  scribae:  LIII  3  meos  Caluos ,  LXI 
54  nouos  maritos,  LXYII  54  equos  habet  V  (cf.  et  XXXI  1  seruo, 
LXIII  92  tuo ,  LXIY  288  accuos,  LXI  204  uolu/nt  pro  uolt ),  LXII 
60  aequom ,  LXII  40  conuolsus  (cf.  et  LXIII  5  et  LXIY  257), 
LXYIIIb  84  uolturium-,  et  certum  est,  Catullum  ubique  'uo’  pro 
'uu’  scripsisse,  sed  nolim  eo  usque  procedere,  ut  ubique  contra 
codices  'uoster’  restituam,  cum  'uo’  in  'ue’  iam  ante  eum  mutari 
coeptum  esse  constet:  ut  eo  uti  sane  potuit,  ita  non  debuit  Catullus 
(cf.  supra  p.  6  in  titulo  Pompeiano  'uestreis’).  —  quoi  (Neuius 
II  p.  228)  saepius  indicatur  corruptela  qui  (cf.  ad  Corn.  l):  ni¬ 
mirum  'o’  in  medii  aeui  initio  sic  haud  raro  scripsere,  ut  illi  'u’ 
inderetur,  hoc  modo  QWI  (quae  causa,  ut  hoc  obiter  addam,  etiam 
erat  cur  nouus  siue  NTJUS  tam  saepe  in  tuus  uel  suus  corrum¬ 
peretur);  cf.  et  XYII  14  cuiiocum  ex  quoicum  corruptum  (CII  1 
et  CYII  l).  —  quofn  rarissime  latet  in  corruptelis,  ut  XXX  5  et 
LXYI  27:  plurimis  longe  locis  nouicium  illud  aeui  imperatorii  cum 
in  V  adest.  —  optumus  et  optimus,  lubet  et  libet,  similia,  ipse 
potest  uariasse  Catullus;  quamquam  'u’  probabile  est  saepius  a 
scribis  mutatam  esse  in  'i’;  qui  et  pro  'u’  loco  illius  'y’  posita 
Caesarum  aetate  hanc  ipsam  y  et  mox  medio  aeuo  'i’  substitue¬ 
runt  plerumque  (cf.  tamen  XXXI  5).  —  plurima  adsunt  uestigia  prisci 
illius  'ei’  pro  'i’  longa  scripti  (cf.  omnino  Ritschelius  opusc.  II 
p.  632  sqq.,  Lachm.  ad  Lucr.  p.  245).  intacta  manserunt  genetiui 
XXYII  15  Romulei,  LY  13  Herculei,  LXI  1  Heliconiei,  ib.  199 
Africei,  LXIII  91  Bindymei,  LXIV  278  Pelei,  LXY  14  Itylei, 
datiuus  LXXYII  3  mei  (=  mi),  uocatiuus  XXIII  1  Furei,  porro 

pluralis  LXI  225  bonei  et  LXXVI  26  dei  (ibid.  12  des),  et  hinc 
ut  proficiscamur,  si  tot  locis  V  dii  habet,  ecquis  iure  me  repre¬ 
hendet,  si  ubique  dei  restitui?  in  scriptura  maiuscula  adeo  E  et 
I  inter  se  sunt  similes,  ut  librario  DEI  formam  insuetam  non  con¬ 
coquenti  ultro  oculis  offerri  sit  uisum  DII.  et  sic  saepius  'ei5  abiit 
in  'ii5  ut  LXI  abeit  in  abiit,  LXVII  48  mendacii  (unde  XIII  6  ex 
siunquam  feci  sei  inquam ;  nam  sei  habes  traditum  XXXIX  2).  alibi 
T  pro  I  legere  sibi  uidebantur,  unde  IY  23  maret  pro  marei,  LY 
16  lucet  pro  lucei  extat  (cf.  et  LYII  9,  LXIII  10,  XCYI  1,  ubi 
V  correctura  superscripta  turbas  mouit,  etiam  LXYI  86).  alibi 
'ei5  in  'e5  cessit  (ut  LXIY  164  aures,  LXIII  1  celere ),  alibi  in 
'u5  (ut  LXYI  79);  locus  quippe  et  uox  ipsa  offerebant  corrupte¬ 
lam  (cf.  LXI  203  ludere  pro  ludei,  ibid.  215  insciens  pro  inscieis). 
essent  talia  inputanda  casui  (quamquam  mirus  est  casus  sic  sibi 
constans,  cum  talis  constantia  bene  quadret  in  hominem  librarium 
ita  ut  potuit  litteras  in  dubiis  et  ignotis  dirimentem  et  transfor¬ 
mantem),  nisi  pauca  saltem  certa  adessent  exempla  priscae  scri¬ 
pturae,  quae  facile  explicant  uitia  cetera,  quae  uoces  simpliciores 
quam  ne  et  nii  sed  pro  hac  si  totiens  in  V  legitur  ne  et  nec, 
pro  illa  nec,  nonne  Lachmanno  nobisque  accedes  priscum  illud  'nei5 
reponentibus,  ubicumque  fauent  codices?  extat  adhuc  ni  pro  ne 
positum  in  ipso  V  LXI  146.  notum  est  ex  Ritschelii  opusc.  II 
p.  622  sqq.  disputatione  (cf.  et  Lachm.  ad  Lucr.  p.  117),  nei  com¬ 
munem  fuisse  formam  particularum  negatiuae  et  condicionalis,  quae 
Catulli  tempore  paulatim  coeptae  sint  distingui  ne  et  ni  scribendo: 
poetam  puerili  consuetudini  inhaesisse  indifferenter  nei  (ni)  pro  ne 
et  ni  usum,  eo  minus  est  mirum,  quod  illo  puero  Yeronae  illa 
inter  ei  et  i  et  e  fluctuatio  nondum  certo  discrimine  fixo  erat  sub¬ 
lata;  habet  noster  ut  accusatiuos  pluralis  in  is  sollemnes  (quae 
formae  haud  raro  in  V  conseruatae,  ut  I  4  acris  et  19  tristis) 
atque  eosdem  nominatiuuos  (cf.  ad  LXIY  14,  Lachm.  ad  Lucr. 
p.  56),  ita  priscos  ablatiuos  rariores,  ut  LXYIIIb  84  capiti,  XLIY  4 
pignori ;  et  hinc  formae,  quales  sunt  X  16  hominis  et  XLY  24 
libidinis  et  LXVIIIb  58  emeris ,  explicandae,  itaque  non  semper 
ei  adhibuit  Catullus,  sed  inter  ei  et  i  fluctuauit,  sonum  etiam  ut 
puto  interdum  secutus;  sed  pro  qualubet  'i5  longa  Attii  fere  modo 
posuit  ei,  non  inbutus  scilicet  scientia  earum  regularum,  quas  Lu¬ 
cilius,  Nigidius  Figulus  Yarroque  de  eius  in  uariis  formis  uoca- 
bulorum  usu  praeceperant,  nisi  quod  discrimen  quoddam  carmen 
ultimum  LXIV  164  et  176  ostendit  (de  re  ipsa  fortasse  alibi  di¬ 
cam:  cf.  interim  Usenerus  mus.  Rhen.  XXIY  p.  104  sqq.).  itaque, 

etsi  librarii  (ubi  senteutias  intellexere)  multa  secundum  uulgarem 
rationem  inmutauere,  tamen  negari  nequit,  etiam  poetam  ipsum 
minime  sibi  constitisse  ubique;  quae  inconstantia  non  erit  mira  ei, 
qui  inscriptiones  temporis  illius  inspexerit*).  —  eadem  est  obser- 
uatio  circa  consonarum  geminationem,  de  qua,  quae  praef.  uol.  I 
p.  XLY  olim  disputaui,  nuper  correxi  facta  accurata  de  tota  illa 
re  disquisitione,  quam  habes  in  Fleckeis.  ann.  1883  p.  774  sqq. 
(maxime  791  sq.):  negari  nequit  tot  in  V  uestigiis  extantibus,  Ca¬ 
tullum  a  puerili  institutione  haud  paucas  uoces  etiamtunc  scripsisse 
consona  simplici,  quas  Romae  iam  gemina  scribere  solebant,  ut 
ipsum  nomen  suum  Catulus ,  porro  saculus ,  conscribillare,  cachlnus, 
flama  (1.  1.  p.  798),  soler  s,  polex ,  fur  ala ,  Thesalia,  alia.  —  talia 
igitur  et  ex  certa  historiae  linguae  latinae  notitia  eruenda  et  libe- 
raliter  agnoscenda  sunt,  nec  propria  inscientia  opprobrio  uertenda 
editori  religioso  neque  has  quisquilias  infra  se  censenti,  minime  ei 
qui  Ijc SoOlv  criticam  instituit.  —  ceterum  ex  ea  quam  dixi  certa 
notitia  facile  cauetur,  ne  quae  nec  Catullus  admittere  potuit  re¬ 
cipiantur,  ut  'af5  pro  'ab5  (LXIY  189,  LXYI  63). 

De  Catulli  ratione  metrica  restat  ut  paucis  exponam  (de  qua 
post  LMuellerum  praef.  Cat.  p.  LIX  sqq.  nuper  peculiari  libello  ex¬ 
posuit  Baumannus  in  programmate  Landsbergensi  a.  1881).  et  in 
uniuersum  quidem  Catullus  sociique  ea  quae  Ennius  incohauerat 
excoluerunt,  partim  maiore  diligentia  artisque  respectu  usi,  partim 
ex  Alexandrinorum  placitis  nouam  limam  addentes,  de  sjtaaloephe 
Ennius  (ex  parte,  ut  uidetur,  eis  qui  uersus  Saturnios  condide¬ 
runt  praeeuntibus)  ita  praeceperat  suoque  confirmauerat  exemplo, 
quo  magis  poemata  recederent  a  sermonis  cottidiani  specie,  eo 
magis  abstinere  ea  debere  ab  ingrata  utique  auribus  cultis  uoca- 
lium  elisione,  unde  in  omne  tempus  saturis  (plane  ut  comoediae) 
maximam  licentiam  utpote  sermoni  proximis  concesserat,  in  epicis 
contra  eandem  cohercuerat  restrinxeratque.  hanc  regulam  in  uni¬ 
uersum  tenuere  omnes  poetae  sequentes,  pro  sua  quisque  indole 
et  poeseos  genere  cum  maxime  culto  modo  seueriores  modo  ne- 
glegentiores :  in  humilioribus  carminibus  magis  admisere,  in  altio- 
ribus  magis  uitauere.  et  sic  Catullus  plurimas  elisiones  habet  in 


*)  ceterum  uide  ne  ubique  rimeris  illud  rei’,  ut  post  meam  editio¬ 
nem  interdum  est  factum,  uelut  LXIV  200  qualis  sola,  ubi  requiritur 
quali,  non  latet  qudlei,  sed  ex  dittographia  prouenit  uitium.  et  nullius 
pretii  sunt,  quae  CPSchulzius  Herm.  XIII  p.  67  addidit,  profecta  ex 
rei  palaeographicae  criticaeque  ignorantia  ea,  qua  disputatio  illa  alibi 
in  censum  uocanda  omnino  laborat. 

epigrammatis  (quinque  in  uno  uersu  LXXIII  6),  multas  in  lyricis, 
longe  minores  in  doctis  poematis,  etiam  in  his  cum  artis  progressu 
inde  a  c.  LXYIIP  usque  ad  LXIY  (cf.  LXVIIIb  112  quattuor  eli¬ 
siones)  et  cum  breuiorum  longiorumque  opusculorum  differentia, 
ipsae  autem  synaloephae,  quibus  Catullus  indulsit,  durae  saepe 
uiolentaeque;  nam  ut  saepe  longas  uocales  (etiam  monosyllaborum) 
delitescere  passus  est  ante  breues,  ita  ne  a  creticorum  quidem  et 
iambicorum  uocabulorum  elisione  abhorruit;  quamquam  hiatum  non 
alibi  admisit  nisi  sub  specie  legitima  (LV  4,  XCYII  l),  loci  huic 
regulae  repugnantes  cum  sint  corrupti  facillimeque  emendentur; 
cf.  omnino  de  bis  rebus  LMuellerus  d.  r.  m.  p.  276  sqq.  —  nouam 
uero  uiam  inierunt  Catullus  et  aequales  in  caesuris,  quibus  gram¬ 
matici  Alexandrini  non  ita  pridem  maiorem  curam  inpendere  coe¬ 
perant,  cum  ea  quae  priores  poetae  sensu  tacito  ducti  in  eis  ob- 
seruandis  secuti  erant  ad  certas  artis  regulas  reducerent,  et  quantum 
in  re  difficillima  non  tam  ex  ipsorum  praeceptis  (haec  enim  posterio¬ 
rum  scholarum  placitis  depulsa  sunt  tantum  non  omnia)  quam  ex 
uiuo  qui  abhinc  optinuit  usu  cognoscere  licet,  caesuram  docti  illius 
temporis  Romani  ibi  statuisse  uidentur  euenire,  ubi  rhythmus  legi¬ 
timus  facta  ob  uocabuli  finem  interruptione  infringatur:  duo  cum 
sint  genera  potissima  rhythmorum ,  unum  quod  adscendat  (ut  w  z) 
et  alterum  quod  descendat  (ut  ^w),  quorum  utrumque  in  ad¬ 
aequatis  inter  se  pedibus  uocabulisque  iusta  et  sonora  careat  modu¬ 
latione,  quae  praeterea  ad  uinctae  et  solutae  orationis  differentiam 
efferendam  intendenda  sit  repugnantibus  inter  se  accentibus  metrico 
et  grammatico ,  ex  ipsa  natura  huius  repugnantiae,  quae  in  rhythmis 
adscendentibus  fiat  in  initio  fineque  uersuum  et  contra  in  descen¬ 
dentibus  in  mediis  eisdem,  caesuram  in  metris  illis  (iambicis  simi¬ 
libusque)  post  thesin,  in  his  (dactylicis  comparibusque)  post  arsin 
—  nam  uulgares  hic  retineo  appellationes  —  debere  locum  habere 
rectissime  concluserunt;  ceterum  quae  hinc  existant  uarietates  cae¬ 
surarum  minuendas  cohercendasque  esse  et  aurium  in  certis  uer- 
suum  partibus  (maxime  circa  medium)  requiem  desiderantium  iudicio 
et  generibus  poeseos  uariis  (plane  ut  in  synaloephe)  et  ipsis  denique 
metris  breuioribus  longioribus,  itaque  uersus  quales  elapsi  sunt 
Ennio  certa  scientia  carenti  poste  recumbite  uestraque  pectora  pellite 
tonsis  et  sparsis  hastis  longis  campus  splendet  et  horret  tamquam 
prodigia  dira  iam  refugerunt  docti  poetae,  hinc  hexametri,  qui¬ 
bus  maxime  profuerunt  obseruationes  illae ,  arte  multo  maiore 
conformati,  a  quibus  incipientes  breuiter  metra  Catulli  percen¬ 

I.  hexameter  dactylicus  [cc.  LXII,  LXIY]: 

J.  UO  J-  CSj  J.  \JD  ±  \JD  J.  -L  O 

caesurarum  loijge  frequentissima  est  ea  quae  fit  post  arsin  tertiam 
siue  quintum  semipedem  (semiquinaria),  rarius  multo  eae  quae  fiant 
post  arsin  quartam  (ut  LXIY  85)  et  secundam  (LXIY  21),  sed 
ut  haec  semiternaria  et  semiseptenaria  coniuncta  paulo  saepius  re- 
periatur:  gratam  illam  Yergilii  Ouidiique  uarietatem  nondum  ad- 
secutus  est  noster,  ceterum  ex  eis  quae  supra  disputaui  elucet 
nec  caesurae  bucolicae  (nam  LXII  1  facta  post  'iuuenes’  inter¬ 
punctione  potius  restituenda  est  hephthemimeres)  nec  ei,  quae  fit 
post  tertium  trochaeum,  ullum  esse  in  docta  poesi  latina  locum, 
nam  quae  huius  adferuntur  exempla  longe  aliter  explicanda:  nam 
ut  ceteris  locis  adsunt  aliae  caesurae  uulgares,  ita  LXIY  141  et 
404  habes  seminonariam ,  quae  et  ipsa  perite  adhibita  est  pulcher¬ 
rima,  et  LXIY  206  et  LXVIIP  39  ante  'que’  incisio  fit,  ut  restet 
unicus  uersus  LXIY  115,  qui  cum  certo  consilio  caesura  caret  omni, 
quod  ad  singulos  pedes  attinet,  praeualent  longe  (ut  par  est  illa 
aetate)  spondei  (ex  centenis  uer sibus  ei  qui  spondeis  onerantur  sunt 
61,  ei  qui  plures  habent  dactylos  7,  mixti  32),  sed  ut  medium 
multo  magis  uersum  optineant:  plerumque  per  dactylum  fortiter 
incipiens  cum  grauitate  procedit  per  spondeos  hexameter  Catullia- 
nus;  cf.  Drobischius  dissertationis  'ein  statistischer  Yersuch  ueber 
die  Formen  des  lat.  Hexameters’  p.  99  sqq.  in  quinto  pede  Catullum 
sociosque  cum  amore  quodam  miro  posuisse  spondeum  (id  quod 
apud  priores  coaeuosque  Lucretium  et  Ciceronem  fit  omnino  ra¬ 
rissime),  iam  supra  p.  13  dixi;  cf.  omnino  diligentis  sima  disputatio 
AYiertelii  in  Fleckeis.  ann.  1862  p.  801  sqq.,  et  de  hexametri  ex¬ 
euntis  conformatione  LMuellerus  d.  r.  m.  p.  210  sq.  (de  uersibus 
hypermetris  cf.  LXIY  298,  LXYI  77,  CXY  5). 

II.  distichon  elegiacum  [LXV — CXYI]: 

J.  X/  J.  \JO  J.  uO  J.  X5  J.  \JD  J.  w 
±  CJD  ±  \jD  J.  ||  J.  uu  J.  uu  ^ 

in  pentametro  cum  maxime  in  censum  ueniat  pars  altera,  cuius 
ea  in  carmine  perfecto  est  condicio,  ut  statu  quieto  toti  disticho 
conueniens  non  plus  quam  semel  ab  accentus  metrici  et  grammatici 
discordia  sit  concitatior,  hanc  artem  summam  in  Ouidio  maxime 
admirandam  neutiquam  adsecutus  est  Catullus  (id  quod  ex  disti¬ 
chorum  in  longioribus  poematis  condendorum  initiis  facile  excusa¬ 
tur),  quippe  qui  saepissime  finem  faciat  in  uocabulo  plus  quam 
bisyllabo,  nec  solum  modo  tolerabili  (ut  hospitis  officium ),  sed  etiam 
minus  placenti  (ut  detulerat  barathrum  et  uolturium  capiti),  neque 

talia,  qualia  sunt  XCII  2  (4)  dispeream  nisi  amat,  ob  eandem  causam 
placent;  et  prorsus  singulariter  legitur  LXXYI  8  dictaque  factaque 
simt,  quamquam  ibi  monosyllabum  ex  enclisi  aliquatenus  defen¬ 
ditur.  multo  minus  expectari  debet  a  Catullo,  ut  elegiarum  (nam 
in  epigrammatis  ultro  sumus  patientiores)  disticha  arte  illa  paene 
diuina,  qua  aeui  Augustei  uates,  ita  conformauerit,  ut  unumquod¬ 
que  quasi  quoddam  aedificium  in  se  perfectum  consummata  singu¬ 
larum  partium  bene  congruentium  symmetria  splendeat  neque  ex 
altero  pendeat;  cf.  OFGruppius  libri  'die  roem.  Elegie’  p.  346, 
EEichnerus  in  programmate  Gnesensi  a.  1875. 

III.  trimeter  purus  [IV,  XXIX]  a  cantoribus  Euphorionis  nouatus: 

caesura  locum  habet  post  thesin  siue  tertiam  siue  quartam  (inter¬ 
dum  post  utramque  simul),  errant  qui  XXIX  3  metrum  uiolatum 
esse  putant  per  spondeum  (cf.  ibi  comm.). 

IV.  trimeter  Archilochius  [LII]: 

V.  trimeter  Hipponacteus  siue  claudus  (choliambus,  scazon) 
inde  a  Laeuio  et  Cn.  Matio  familiaris  Romanis,  neque  tantum  in 
carminibus  maledicis  adhibitus  [VIII,  XXH,  XXXI,  XXXVII,  XXXIX, 
XLIV,  LIX,  LX]: 

u  ^  \D  (v3u)  u  h&J)  \j  j.  _  4 

arses  solutas  habes  XXH  19,  XXXVII  5,  LIX  3.  caesurae  eaedem 
atque  in  trimetro  puro. 

VI.  tetrameter  iambicus  catalecticus  siue  uersus  septenarius 
[XXV]*. 

u^u^Oiui||u^uiu^u 

ut  prisci  scaenici  (quibus  multo  est  seuerior),  Catullus  quoque  hunc 
uersum  tamquam  ex  duobus  colis,  nempe  dimetris  iambicis  acata- 
lectico  et  catalectico,  constantem  ita  adhibuit,  ut  quartus  pes  in¬ 
cideret  in  uocabuli  finem,  unde  non  de  caesura,  sed  de  incisione 
uel  pausa  loqui  praestat. 

VH.  uersus  Phalaecius  siue  hendecasyllabus  a  cantoribus  Eupho¬ 
rionis  donatus  litteris  latinis,  quae  admodum  eo  delectabantur  [passim 
in  plurimis  carminibus  obuius]: 

d  y  j.  uu  j.  v  J.  v  J.  O 

de  primo  J)ede  tam  iambo  et  trochaeo  quam  spondeo  cf.  comm.  ad 
Corn.  4.  caesura  plerumque  post  arsin  tertiam,  saepe  post  secun¬ 
dam,  interdum  post  quartam  (etiam  has  utrasque  simul);  cf.  et 
comm.  ad  XLH  2.  —  de  c.  LV,  ubi  sat  singulari  ratione  pro  dactylo 
uersibus  fere  alternis  positus  est  spondeus,  uide  commentarium. 

VIII.  IX.  uersus  glyconeus: 

2  O  2  2  yj  2 

et  pherecrateus: 

2  \j  L  UJ  L  D 

quos  utrosque  habes  XXXI V  et  LXI,  et  ita  quidem  ut  glyconei 
XXXIV  2,  pherecratei  ibid.  u.  4  pes  primus  ex  iambo,  itemque 
pherecratei  pes  primus  LXI  198  et  228  ex  spondeo  constet  (semel 
praeterea  huius  dactylus  ex  spondeo  ibid.  25,  ubi  cf.  comm.).  iun- 
guntur  hi  duo  uersus  systematis  xaxcc  Cvvcccpsiav  (unde  explicatur 
in  fine  uersuum  synaloephe  XXXIV  11  saepiusque  in  LXI  obuia); 
et  in  XXXIV  quidem  tribus,  in  LXI  autem  quatuor  xwloig  gly- 
coneis  accedit  unum  pherecrateum;  nam  Lachmanni  (kl.  phil.  Schr. 
p.  88)  opinio,  qua  in  c.  LXI  strophae  sint  compositae  ex  duobus 
systematis  ternorum  binorumque  uersuum,  sane  nimis  et  artificiosa 
neque  uero  necessaria  est,  si  artem  criticam  recte  adhibemus. 

X.  uersus  Priapeus  compositus  xcoloLg  glyconeo  et  pherecrateo 
nara  Cvvccysiav  (synaloephen  in  incisione  habes  XVII  4,  11,  24,  26), 
qui  reperitur  XVII  et  fragm.  III,  IV: 

2  O  2  2  \J  2  ||  2  O  2  w  2  O 

XI.  uersus  asclepiadeus  maior  [XXX]: 

Sapphus  imitatione  quoniam  Catullus  hoc  metrum  nouauit,  per- 
probabiliter  Lachmannus  [kl.  phil.  Schr.  p.  95]  eiusdem  exemplo 
(Hephaest.  p.  114,  119)  binorum  uersuum  strophas  adesse  statuit 
in  carmine  Catulli,  qui  in  uersu  difficiliore  interdum  (4,  8,  11,  12) 
incisionem  et  priorem  et  alteram  non  in  fine  uocabuli  fieri  ad¬ 
mittebat. 

XII.  strophe  Sapphica  [XI,  LI]  composita  nara  6vvdq)Eiav  (cf. 
XI  11,  19,  22)  ex  ter  repetito  uersu  Sapphico  hendecasyllabo 

±  ±  2.  uu  2.  u  2.  O 

cum  adiuncto  uersu  adonio  2.  w  ±  o.  trochaeum  in  secundo  pede 
habes  XI  6,  15,  LI  13.  caesura  plerumque  post  tertiam  arsin, 
interdum  siue  secundam  siue  quartam  (etiam  utrasque  simul). 

XIII.  uersus  galliambus  [LXIII]  ex  Alexandrinorum  (fortasse 
Callimachi)  imitatione  excultus  xolg  vE(QT6Q0ig: 

00  2  kj  2.  KJ  L  2  fj  CTO  2  \J  w  * 

in  priore  parte  soluitur  interdum  et  prima  arsis  (ut  proceleusmaticus 
euadat)  et  secunda  (ut  tribrachys),  neque  tamen  utraque  simul, 
ne  «cilicet  intolerabiliter  cumulentur  breues  syllabae,  ob  eandem 
causam  numquam  prima  alterius  partis  arsis  distrahitur;  in  sede 

autem  illius  paenultima  perraro  et  tantum  certo  cum  consilio  habetur 
iambus,  regnat  fere  (ut  conuenit  fracto  mollique  uersui)  tribrachys. 
item  rarissime  in  incisione  synaloephe  (ut  37). 

Alias  autem  strophas  quam  quae  fiunt  aut  systematis  aut  uersu 
intercalari,  quem  habes  in  LXII  et  LXIY  inde  a  u.  323  (et  aliter 
in  LXI;  scripsit  de  eo  nuperrime  CZiwsa  stud.  Yindob.  III  p.  298  sqq., 
IV  p.  271  sqq.,  qui  non  recte  huc  traxit  etiam  minorum  carminum 
repetitiones  mere  rhetoricas)  non  adhibuit  Catullus,  cui  sine  ullo 
iuris  aut  uerisimilitudinis  specie  docti  nonnulli  obtrusere  illas  re- 
centiorum  philologorum  delicias  nec  iucunditatis  quidquam  nec 
fructum  habentes. 

Alia  huc  pertinentia  cum  adferenda  sint  in  commentario  (ut 
de  synizesi  et  dialysi),  hic  in  fine  digitum  intendam  in  morem 
nostri  fortasse  et  ipsum  placitis  tum  scholasticis  debitum,  quo 
breuis  syllaba  in  arsi  ante  duplicem  consonam  producitur  (nam 
productio  in  uocibus  graecanicis  paulo  diuersa,  cf.  ad  LXII  4),  ut 
IY  9  Propontidd  trucem  (exempla  passim  praebet  comm.). 

IY. 

Catulli  carmina,  qualia  ex  antiquitate  ad  nos  tradita  nunc  in 
codicibus  leguntur,  si  oculis  perlustramus  obiter,  neminem  fugit 
tripartita  operis  uniuersi  diuisio:  praecedunt  quae  breuioribus  metris 
lyricis  sunt  scripta,  medium  optinent  opuscula  longa  et  docta,  finem 
faciunt  epigrammata,  nec  ullus  umquam  dubitauit  quin  huic  ordini 
certum  subsit  consilium,  iam  olim  PCrinitus  de  poet.  lat.  c.  27 
docuit  opus  suum  ad  Cornelium  Nepotem  misit  .  .  .  diuiditur  autem 
in  libros  tres,  ut  primus  lyricos,  secwndus  elegiacos,  tertius  epigram¬ 
mata  contineat,  et  aptum  certe  a  prima  ad  secundam  partem  transi¬ 
tum  facit  c.  LXI  a  metri9  illi  et  ab  ambitu  huic  adscribendum. 
non  seruant  autem  singulae  partes  in  carminibus  suiS  certum  ordi¬ 
nem,  siue  eum  chronologicum  siue  a  personis,  ad  quas  data  sunt 
opuscula,  rebusue  siue  a  metris  petitum,  et  in  prima  quidem  parte 
omnia  tam  inter  se  mixta  atque  confusa  sunt,  ut  poeta  nihil  nisi 
solum  illud  c  uarietas  delectat’  spectasse  iure  sit  uisus  plerisque: 
praeposuit  quidem  carmina  ad  Lesbiam  missa  utpote  fama  omnium 
maxime  nobilitata  (a  c.  I  totus  hic  liber  traxit  passeris  nomen; 
cf.  comm.  ibi  in  fine),  sed  ita  ut  I  et  III  et  Y  et  VII  ad  pul¬ 
cherrimum  in  amore  illo  tempus  pertinentia  consulto  discinderet 
interiectis  alienis  plane  II  et  IY  et  VI,  in  reliquis  quoque  etsi 
non  tam  data  opera  (ueluti  cohaerent  XLI  —  XLIII)  tamen  aliqua 
ex  parte  uariationi  consulens;  quamquam  quo  magis  processit  in 

componendo  in  unum  opuscula,  eo  magis  eum  par  est  obsecundasse 
casui,  quo  illa  (iain  ante  seorsum  plerumque  edita)  sese  ei  obtu¬ 
lerunt:  nimius  est  in  indagando  poetae  quodam  consilio  ubique 
perspicuo  RWestpkalius  [p.  1  sqq.].  multo  minus  in  secunda  et 
tertia  parte  ordinem,  consiliumque  agnoscere  licet,  certe  si  refugi¬ 
mus  artificia,  iam  baec  moles  diuersissimorum  carminum  a  sola 
forma  metrica  soloque  opusculorum  ambitu  in  tres  partes  distri¬ 
buta  sic  ut  nunc  in  codicibus  extat  unico  uolumine  comprehensa 
a  poeta  nullo  pacto  potest  esse  edita*),  continet  prima  pars  nunc 
quidem  (nam  olim  plura  complexa  est)  paulo  plus  quam  800  uersus, 
media  LXI — LXVIIIb  fere  1170  (uide  infra),  tertia  330:  euadit 
summa  plus  quam  2300  uersuum.  tanto  ambitu  unum  uolumen  um- 
quam  fuisse  apud  Romanos,  postquam  Ennius  apud  eos  usum  uolu- 
minum  Alexandrinorum  instituit  (cf.  quae  dixi  in  Fleckeis.  ann.  1882 
p.  785),  credi  nequit;  nullus  librorum  Lucretianorum ,  qui  sunt 
omnium  notorum  longissimi,  numerum  1500  uersuum  attingit. 

Catulli  carmina  minora  pleraque  omnia  primum  seorsum  edita 
esse  nec  Romae  solum,  sed  etiam  in  prouincia  (XLIII  7)  innotuisse 
apertum  est.  iam  si  poeta  in  carmine  ad  Cornelium  praemisso 
loquitur  de  lepido  nouo  nugarum  suarum  'libello5,  quem  dono  mittat 
amico  quemque  non  cito  periturum  speret,  non  potest  non  ipse 
collectionem  sparsorum  antea  poematum  instituisse,  uox  enim  'libel¬ 
lus5  ut  de  singulis  opusculis  seorsum  emissis  paulo  longioribus  (ut 
'libellus  Culicis,  Nucis5,  sim.),  ita  de  collectis  in  unum  poematis 
adhibetur;  sic  Ouidius  Amorum,  sic 'Martialis  epigrammatum  libros 
singulos  uocant  deminutiue  et  cum  tenerorum  uersuum  respectu 
'libellos5  (cf.  et  Birtius  1.  1.  p.  29  sq.).  sed  ne  unicus  quidem  locus 
extat,  ubi  tam  ingens  uolumen  2300  uersuum  per  deminutiuum 
designetur,  porro  Catullus  in  praefatione  illa  uix  de  'nugis5  suis 
(cf.  comm.)  locutus  esset,  si  is  quem  ad  Nepotem  misit  libellus 
etiam  continuisset  seriorum  studiorum  fructus  nunc  in  medio  positos, 
agi  igitur  in  praefatione  illa  de  solis  cc.  I  —  LX  uno  libro  com¬ 
prehensis  recte  plerique  intellexere,  cui  rationi  quae  ab  aliis  sunt 
opposita  parum  ualent;  ueluti  quod  dicunt,  Catullum  reconcilia¬ 
tum  Caesari  non  recepturum  fuisse  uersus  maledicentissimos  in 
hunc  factos,  sed  ut  cetera  singillatim  antea  edita  ita  illae  in  Cae¬ 
sarem  inuectiuae  adeo  innotuerant,  ut  poeta  ab  editione  omnium 

*)  tractauere  hanc  quaestionem  EBrunerus  acta  societ.  Fennicae  YII 
p.  601  sqq.,  Ellisius  comm.  Cat.  p.  1  sq. ,  Suessius  p.  23,  CPSchulzius 
fCatullforschungen’,  1881,  Birtius  libri  fdas  autike  Buchwesen’  p.  401  sqq. 
(et  hic  quidem,  ut  est  in  re  critica  insipidae  temeritatis,  infelicissime). 

poematum  excludere  eas  omnino  nequiret,  nequis  quod  suo  iure  ibi 
quaereret  frustra  quaereret,  eadem  hercle  cum  probabilitate  obicient 
poetae,  quod,  carmina  Lesbiae  tenerrimum  amorem  profitentia  post 
missam  feminam  illam  receperit!  sunt  haec  nimirum  somnia  docto¬ 
rum  nimis  nasutorum  nec  simpliciter  iudicare  ualentium*).  sobrio 
iudicio  si  hanc  quaestionem  tractamus  nec  ipsi  nobis  difficultates 
parantes  ea  scire  uolumus  quae  scire  non  est  datum,  ueluti  cur 
Catullus  hoc  illudue  poema  receperit**),  causa  iusta  non  est  cur 
uerbis  disertis  carminis  praefatorii  diffidentes  hunc  libellum  ab 
ipso  Catullo  compositum  complexum  esse  negemus  nugas  illas 
cc.  I  —  LX.  —  grammatici  ueteres  nullam  huic  quaestioni  lucem 
affundunt,  quippe  qui  aut  simpliciter  nomen  ponant  poetae  aut  sin¬ 
gula  carmina  ex  rebus  appellent  ( C .  ad  coloniam ,  in  epithalamio) 
uel  e  metro  (C.  in  hendecasyllabis),  numquam  libros  commemorent. 
—  hoc  quoque  cauendum  est,  ne  medii  aeui  turbas  his  quaestio¬ 
nibus  inmisceamus:  II  1  —  3  et  LV  13 a — 22 a  (ut  taceam  de  LI 
13  — 16),  etiamsi  nos  in  eis  tractandis  erraremus,  tamen  ab  ipso 
Catullo  pro  fragmentis  esse  relicta  oppido  foret  inprobabile.  — 
congregata  autem  antiquitus  in  unicum  uolumen  carmina  minuta 
ad  medium  aeuum  peruenisse  statuimus  in  exemplari  quodam,  cuius 
pars  extrema  eademque  externa  (damnis  ea  quibuscumque  maxime 
exposita,  unde  fines  operum  antiquorum  haud  paucorum  amissi) 
cum  perisset,  nunc  exitus  carminis  LX  (cf.  ibi  comm.)  una  cum  eis 
poematis,  ad  quae  pertinent  fragmenta  I — IV  (cf.  ibi  comm.),  desidera¬ 
tur.  his  quae  perierunt  ex  probabili  computatione  adiectis  hoc  uolu¬ 
men  continuit  fere  uersus  900,  h.  e.  ea  erat  longitudine,  quae 
Catulli  tempore  nihil  miri  habet  in  lyricis  (nam  aeuo  Augusteo 
sane  haec  uolumina  plerumque  breuiora).  est  autem  non  inepta 

*)  EBrunerus  de  Leutschius  CPSchulzius  tantum  carmina  14  prima 
putant  a  Catullo  edita  esse  in  lepido  nouo  libello,  rationibus  usi  et  per 
se  peruersis  et  ob  id,  quod  tam  paruum  uolumen,  quale  efficiunt  14  car¬ 
mina,  cogitatione  uix  licet  fingere,  eidem  putauerunt,  huius  siue  praefatio¬ 
nem  siue  epilogum  (Schulzius)  fuisse  fragmentum  illud  II 4—6  (apud  nos), 
quid  quod  uel  huic  collectioni  secundum  illos  pulcherrima  carmina  con¬ 
tinenti  insunt,  quae  cur  his  poeta  inseruerit  minime  intellegimus  (c.  VI)? 

**)  ceterum  seuerum  iudicem  Catullum  in  eligendis  recipiendisque 
fetibus  suis  extitisse,  ex  ea  una  re  apparet,  quod  eorum,  quae  ante 
Lesbiae  amorem  (h.  e.  ante  a.  62  uel  61)  lusit,  ut  ipse  dicit  LXVIIIa  17, 
et  ob  quae  iam  Nepotis  laudem  tulit,  ne  unum  quidem  documentum 
huic  libello  indidit,  ea  quae  elegit  sine  dubio  digna  habuit  receptione 
nec  quippe  omnibus  nota  excludere  ualuit.  licet  de  huius  electionis  seueri- 
tate  mouere  dubitationes  (non  iustas  ex  mea  sententia);  sed  res  tamen 
ipsa  non  mutatur  inde. 

hercle  coniectura,  qua  statuunt  Catullum  hunc  librum  edidisse,  cum 
morbo  adgrauescente  mortem  sentiret  adpropinquare  (cf.  Schwa- 
bius  q.  C.  p.  297).  mirati  sunt,  quod  huius  rei  uersus  ad  Cor¬ 
nelium  praefatorii  nullum  prae  se  ferant  indicium,  sed  aliud  est 
amicos  male  memores  officii  admonere  (XXX,  XXXVIII),  aliud  ad 
uirum  fidei  spectatae  mittere  donum  gratum  cum  breui  dedicatione, 
a  qua  par  est  afuisse  querellas  omnes,  et,  ut  uerum  fatear,  lubenter 
boc  equidem  mihi  persuadeo,  aspectum  lepidi  sui  noui  libelli  ulti¬ 
mum  attulisse  gaudium  poetae  male  aegroto,  qui  pro  se  ad  locum 
communem  iam  abituro  ut  hoc  qualecumque  opus  sit  uicturum  rogat 
a  Pallade  librorum  tutrice,  sed  qua  anni  54  parte  editus  sit  libellus, 
erui  nequit;  Buecbeleri  de  bac  re  coniecturam  incertam  uide  ad 
XXV  1  (nec  rectius  alii  c.  LIII  arcessiuerunt). 

Antequam  pergam,  breuiter  tes*tem  adhuc  ignotum  nec  tamen 
contemnendum  proferam,  qui  sententiam  illam  plane  comprobat, 
qua  compluribus  uoluminibus  collectionem  Catullianam  qualis  hodie 
extat  distributam  fuisse  censemus,  leguntur  apud  Martialem  I  61 
inde  a  uersu  primo  haece: 

Verona  docti  syllabas  amat  uatis, 

Marone  feUx  Mantua  est, 

Censetwr  Apona  Liuio  suo  tellus 
Stellaque  nec  Flacco  minus  eqs. 

audiamus  interpretem  nouissimum  IFlachium:  'syllabas]  scii,  hende¬ 
casyllabos.  cf.  X  9,  1  undenis  pedibusque  syllabisque9,  hic  tamen 
locus  ex  addito  'undenis’  lucem  syllabis  affundens  non  perspicio 
quid  conferat  ad  explicandum  nostrum,  in  quo  spero  omnes  semel 
monitos  mihi  adsensuros  esse  ineptissimum  illud  nudum  'syllabas5 
expulsuro;  legas  ex  certa  mea  emendatione  'sittybos5:  de  quibus 
cf.  MHauptius  opusc.  III  p.  411.  ponuntur  poetice  indices  uolu- 
minum  pro  bis  ipsis:  Verona  laetatur  compluribus  quae  extant 
uoluminibus  Catulli  sui  operum,  potest  boc  exquisitius  dictum  per 
se  sufficere;  sed  coniecturam,  cur  sententia  uulgaris  'Verona  gaudet 
Catullo5  sic  potissimum  sit  expressa,  mox  proferam. 

Contemplaturis  nobis  reliqua  cc.  LXI  —  CXVI  quaerendum  est, 
num  probabile  sit,  ea  quoque  a  Catullo  ipso  esse  in  unum  col¬ 
lecta.  qua  in  re  id  iam  suspicioni  praebet  ansam,  quod  deest 
omnis  praefatio  neque  tamen  ante  c.  LXI  (in  huius  quidem  initio 
uoluminis)  aliquid  olim  periisse  probabile  est,  cum  hoc  c.  LXI,  ut 
iam  dixi,  aptissime  agmen  ducat:  obuia  est  coniectura,  Catullum 
etiam  librum  siue  alterum  siue  secundum  missurum  fuisse  ad  ami¬ 
cum  quendam  (nam  LXV  ad  solum  LXVI  spectat),  deinde  uero, 

quod  in  primo  libro  agnoscere  equidem  nequeo  id  in  eis  quae  restant 
non  possum  non  agnoscere:  numquam  Catullum  jsentio  recepturum 
fuisse  debile  illud  atque  elumbe  poema  LXVIIIa,  numquam  per¬ 
missurum  ut  illae  de  fratris  morte  querellae  bis  extarent.  idem  que 
de  paucis  quibusdam  epigrammatis  statuo,  post  mortem  igitur  poetae 
illa  composita  esse  censeo;  et  hic  in  uerbis  Martialianis  uestigium 
quoddam  ueri  odoratus  mihi  uideor.  scilicet  Veronensibus  omnia 
uatis  sui  clarissimi  opuscula  digne  unita  extare  cupientibus  post 
eius  obitum  ab  amico  quodam  (Veronensi  et  ipso  fortasse)  reliqua 
poemata  mihi  uidentur  esse  collecta,  sed  quicumque  fuit  is  qui 
collegit  ea,  hoc  nunc  indagandum  est  quomodo  composuerit.  Birtius 
fieri  potuisse  negat,  ut  epyllion  longum  LXIV  alio  modo  quam 
proprio  uolumine  ederetur,  calidius  hoc  ille,  ut  alia  multa,  nam 
etsi  iam  antea  a  Catullo  ipso  erat  emissum  posteaque  eius  kxdooig 
peculiaris  non  deerat  fortasse  (de  his  rebus  nil  scimus),  tamen  in 
editione  commode  iam  carmina  restantia  complectente  (et  has  omnium 
maxime  adhibitas  esse,  his  scriptores  longe  plurimos  ad  nos  per- 
uenisse  uerum  est)  epyllion  illud  cum  aliis  opusculis  a  metro  dis¬ 
similibus  non  potuit  non  consociari,  qualium  uoluminum  miscella¬ 
neorum  exemplum  sufficit  protulisse  siluarum  Statianarum  libros, 
igitur  redactor  ille  hoc  egit  unum,  ut  Catulliana  undique  congesta 
apte  adcommodateque  disponeret,  continet  c.  LXI  (si  lacunas  ex¬ 
plemus:  cf.  comm.)  uersus  240,  LXII  itidem  suppletis  quae  inter¬ 
ciderunt  fere  90,  LXIII  93,  LXIV  olim  (ut  suspicor  ex  hiatibus 
detectis)  415,  LXV  24,  LXVI  94,  LXVII  48,  LXVJH  totum  162: 
habemus  1170  fere  uersus.  iam  cum  epigrammata  sequentia  com¬ 
plectantur  330  uersus  (paruas  quasdam  lacunas  nolo  urguere),  aut 
unum  librum  oppido  spissum  1500  uersuum  ex  his  carminibus 
efficere  licuit  aut,  si  hic  liber  iure  meritoque  displicuit,  ita  recte  distri¬ 
buere,  ut  uno  (iam  secundo)  uolumine  comprehenderentur  cc.  LXI — 
LXIV  (=  840  fere  uu.)  et  altero  (iam  tertio)  cc.  LXV  —  CXVI 
(=  660  uu.).  neque  sane  aptiorem  ille  inuenire  potuit  distributio¬ 
nem,  siquidem  elegiae  omnium  optime  coniungebantur  cum  epi¬ 
grammatis  :  utrorumque  forma  est  eadem  per  disticha,  iamque  in  his 
opusculis  olim  artius  coniunctis  ultro  intellegimus,  cur  LXVII  potius 
epigrammatis  adscribendum  et  LXX  VI  inter  elegias  magis  referendum 
tam  parua  cum  cura  sint  conlocata.  —  ex  eis  quae  supra  de  fragm. 
I — IV  disputaui  elucet  me  sic  statuere,  in  antiquitate  poemata 
quidem  Catulli  non  fuisse  nota  plura  quam  aut  ipse  in  libro  I 
edidit  aut  post  eius  obitum  in  libris  II  et  III  sunt  collecta  (nam 
de  fragm.  V  cf.  comm.). 

Quam  inraortalitatem  Catullus  poematis  suis  optauit,  ea  ab¬ 
unde  contigit  illis,  quippe  quae  per  saecula  proxime  sequentia  semper 
studiose  legerint,  semper  summo  in  honore  habuerint  Romani,  et 
iudicia  quidem  perpauca  adsunt;  notabile  est  illud,  quod  Velleius 
Paterculus  II  36  de  aeui  Ciceroniani  poetis  claris  dicens  profert 
auctoresque  carminum  Varronem  ac  Lucretium  neque  ullo  in  suscepti 
carminis  noui  opere  ('suspecti  operis  sui  carmine’  cod.)  minorem 
Catullum:  inter  priscorum  sectatores  et  rovg  vecot £QOvg,  quorum 
instar  nominatur  Catullus,  aequa  lance  laus  distribuitur,  neque 
defuerunt  qui  in  sermone  hic  illic  nonnulla  reprehenderent,  ut  C.  Asi¬ 
nius  Pollio  (amice  sine  dubio)  illud  'pugillaria’;  cf.  Charis,  p.  97, 
Hauptius  opusc.  II  p.  67.  sed  amor  poetae  nostri  maxime  cer¬ 
nitur  in  studiis,  quae  insequentis  temporis  Augustei  uates  in  cogno¬ 
scendis  penitus  eius  operibus  posuere:  hic  dux,  hic  magister  erat 
ad  poesin  tendentibus,  huius  praesertim  (ut  et  ingenio  proximo¬ 
rum,  Calui  maxime)  docta  opuscula  adsiduis  curis  tractauerunt 
earumque  uestigia  multa  in  scriptis  suis  reliquerunt*)  Vergilius 
non  solum  in  eclogis  sed  etiam  in  Georgicis  atque  Aeneide  (prae 
ceteris  adamauit  c.  LXIV),  nec  non  Propertius  (HMagnus  in  Fleckeis. 
ann.  1877  p.  418),  porro  Ouidius  (cf.  AZingerle  libri  'Ovid  u.  s. 
Verhaeltniss  zu  den  Vorgaengern’  I  p.  49  sqq.),  tum  auctor  con¬ 
solationis  ad  Liuiam,  deinde  Lygdamus  (SKlemannus  'de  libri  lilii 
carminibus,  quae  Tibulli  nomine  circumferuntur’  p.  48  sqq.),  deni¬ 
que  auctores  Culicis  Dirarum  Lydiae  maximeque  is  qui  scripsit 
Girin,  carmen  «centonis  fere  in  modum  ex  Catullo  et  Vergilio  con¬ 
sutum  ideoque  interdum  etiam  ad  rem  criticam  utile  (PLM.  II 
p.  186  sqq.):  in  horum  omnium  scriptis  multa  et  certae  medita- 
taeque  imitationis  uel  aemulationis  et  incertae  ultroque  se  offerentis 
recordationis  uestigia  occurrunt,  quae  in  commentario  deprehendes 
ubique  adnotata.  nec  tum  deerant,  qui,  quamquam  elegiarum  ratio 
inde  a  Varrone  Atacino  et  Cornelio  Gallo  inmutata  esset,  hic  quo¬ 
que  sequi  maluerunt  (quantum  diiudicare  nobis  licet)  Catullum 
Caluumque,  ut  C.  Valgius  Rufus,  elegiarum  (cf.  schol.  VerOD.  ad 
Verg.  ecl.  7,  22)  et  epigrammatum  auctor,  et  Domitius  Marsus 
eisdem  notus  saepeque  una  cum  Catullo  commemoratus  (Teuffelii 
HLR.  §  242,  3).  lyrica  autem  Catulliana  secuti  sunt  diligentissime, 
qui  similiter  luserunt:  Priapeorum  auctores  diuersos  et  Vergilium 


*)  cf.  in  uniuersum  ADanyszius  in  dissertatione  Vratislauiensi  a.  1876 
fde  seriptorum,  imprimis  poetarum  Romanorum,  studiis  Catullianis’  in¬ 
scripta. 

adulescentulum  in  libri  catalepton  epigrammatis  (PLM.  II  p.  162  sqq.) 
plurima  ex  hac  parte  adsumpsisse  uidemus  (cf.  Suessius  libri  'Ca- 
tulliana’  p.  7  sqq.).  eo  magis  mirum  esset,  Horatium  non  com¬ 
memorasse  summum  Romanorum  poetam  lyricum  nisi  obiter  et  cum 
quadam  mrisione  (sat.  I  10,  19  de  Demetrio  simio  nil  praeter  Cal/wum 
et  doctus  cantare  Catullum)  et  adeo  oblitum  esse  praecessorum  ut 
audacter  sibi  attribueret  gloriam  Aeolii  carminis  ad  Italos  modos 
deducti  (Od.  III  30,  13;  epist.  I  19,  23  et  32  sqq.),  nisi  laesi 
proprii  amoris  excusatio  caderet  in  eum,  qui  sibi  conscius  erat  lyri¬ 
corum  genera  multo  et  plura  et  maiore  cum  arte  excoluisse:  bilem 
mouit  Horatio,  qui  ceteroquin  (ut  docti  quidem  poetae  Augustei 
omnes)  easdem  in  poesi  normas  legesque  et  sequebatur  et  com¬ 
mendabat  (cf.  supra  p.  12,  et  contra  comm.  ad  LXIY  in  fine)  qui¬ 
que  lecti  studiose  Catulli  maxime  in  epodis  signa  exhibet,  bilem 
inquam  ei  mouit,  quod  tanto  fauore  publico  fouerentur  carmina 
Catulli  Caluique  et  contra  sua  ipsius  neglegerentur  (cf.  supra  p.  15). 
sed  hoc  aequalium  eius  iudicium  ex  parte  certe  comprobauere  tem¬ 
pora  sequentia,  casui  adscribo,  quod  in  parietibus  Pompeianis  nulli 
uersus  Catulliani  sunt  reperti.  Seneca  utrique  amore  aequo  de- 
uinctus  non  solum  in  epigrammatis  (PLM.  IV  p.  55  sqq.),  sed  uel  in 
tragoediis  haud  raro  Catulli  memoriam  nobis  suscitat  (cf.  ad  XXXI  5, 
XXXIV  15).  et  Petronius  Horatii  curiosam  felicitatem  e  longin¬ 
quo  admiratus  in  suis  poematiis,  quae  satiris  inspersit,  Catulli  metra 
saepius  adhibuit,  et  quidquid  Caesius  Bassus  Horatium  lyricum 
laudibus  extulit  (ex  cuius  iudicio  pendet  Quintilianus  X  1,  96  mirifice 
Catullum  cum  Bibaculo  ut  iambographum  laudans  iamque  pergens 
at  lyricorum  idem  Horatius  fere  legi  dignus ),  scholasticos  parum 
curauerunt  qui  ingenium  arti  praetulerunt.  Martialem  summo  uatis 
Veronensis  amore  admirationeque  flagrantem  uocare  possis  poetam 
Catullianum:  adeo  exemplaris  sui  scatet  et  in  totis  carminibus  et 
in  singulis  locis  tam  imitationibus  quam  recordationibus,  adeo  et 
ingenio  et  uersus  condendi  facilitate  eum  longo  nimirum  interuallo 
sequitur;  cf.  RPaukstadtius  in  dissertatione  Hallensi  a.  1876  'de 
Martiale  Catulli  imitatore’  (AZingerle  in  libello  'Martials  Ovidstu- 
dien’,  Oenop.  1877,  p.  6).  Plinius  iunior  ut  inter  alia  carmina 
etiam  his  'nugis’  operam  dedit,  quas  inscripsit  'hendecasyllabos’ 
(XV  14,  ubi  §3  his  iocamwr,  fodimus,  amamus,  dolemus,  querimwr, 
irascimur ,  describimus  aliquid  modo  pressius  modo  elatius )  aperte 
Catullum  sequens  (ibid.  §  5),  ita  alibi  (IV  J27)  narrat  de  Sentio 
(siue  Serio)  Augurino,  qui  in  'poematis’  hoc  protulit  specimen, 
quod  ex  nostra  emendatione  adscribemus: 

canto  carmina  uersibus  mmutis 
his,  olim  quibus  et  meus  Catullus 
et  Caluus  ueteresque.  sed  quid  ad  me? 
unus  Plinius  est  mihi  priores: 
mauult  uersiculos  foro  relicto 
et  quaerit,  quod  amet  petatque  amari, 
ille  Opilius,  ille  quot  CatonesJ 
i  nunc,  quisquis  amas,  amare  noli . 
et  alio  loco  [I  16,  5]  idem  Plinius  refert  de  Pompeio  Saturnino 
multiplicis  ingenii  homine:  praeterea  facit  uersus ,  quales  Catullus 
aut  Caluus,  re  uera  quales  Catullus  aut  Caluus.  quantum  illis  lepo¬ 
ris,  dulcedinis,  amaritudinis,  amoris,  inserit  sane,  sed  data  opera, 
mollibus  leuibusque  duriusculos  quosdam,  et  hoc  quasi  Catullus  aut 
Calwus.  et  alii  haud  pauci,  quanta  auctoritate  floreret  Catullus, 
tum  ostendere,  passeri  Lesbiae  Stella  opposuit  columbam  Violen- 
tillae  (cf.  comm.  ad  c.  1);  nec  aliter  fortasse  et  Unicus  (Mart. 
XII  44)  et  Sulpicia  Caleni  uersus  fecerunt,  sic  uixerunt  Catulli 
carmina  minuta,  cum  interim  docta  eius  poemata  obliuione  obrui 
coepissent,  iam  enim  qui  uiribus  ad  exemplum  toov  vEcovigav  con- 
roboratis  poesin  Romanam  ad  summum  adduxerant  cacumen,  Ver¬ 
gilius  prae  ceteris  Ouidiusque,  ita  ipsi  exemplum  atque  norma  in 
omne  tempus  erant  facti,  ut  ueterum  illorum  epyllia  eclogas  elegias 
similiaque  rarissime  hic  uel  ille  amator  doctus  inspiceret,  unde  in 
poetis  epicis  iam  sequentibus  pauca  omnino  reperias,  quae  iure 
quidem  ex  Catullo  ipso  possint  putari  deriuata:  Lucanus,  Silius 
Italicus,  Valerius  Flaccus,  Statius,  porro  ex  satiricis  Persius  et 
Iuuenalis,  quamquam  nouerunt  sine  dubio  Catullum  et  interdum 
cum  eius  recordatione  hac  uel  illa  locutione  siue  imagine  usi  esse 
possunt  uideri,  tamen  altiora  quidem  studia  uix  prae  se  ferunt, 
sed  minutorum  carminum  etiam  tum  mansit  honos  atque  aucto¬ 
ritas,  cum  imperante  Hadriano  litterarum  colendarum  mutatio  illa 
euenit,  qua  prisca  et  obsoleta  in  deliciis  erant,  testantur  illorum 
apud  homines  elegantes  memoriam  uiuam  inscriptiones  nonnullae, 
cum  eae  quas  ad  c.  III  commentarius  exhibebit,  tum  notum  illud 
ad  Priapum  poema  (in  Meyeri  Anth.  lat.  1704;  cf.  de  eius  origine 
uere  antiqua  MHertzius  anali,  ad  carm.  Horatt.  hi  st.  part.  III  p.  19), 
quod  ut  Horatii  ita  Catulli  imitationibus  plenum  est*):  dedit,  ut 


*)  etiam  leuiores  imitationes  huius  carminis  utile  est  comparare, 
ueluti  u.  3  sqq.  da  mihi  ut  pueris  et  ut  puellis  fascino  placeam  bonis  pro¬ 
caci  lusibusque  frequentibus  iocisque  dissipem  curas  animo  nocentes  uerba 

suspicor,  a  materia  quidem  imitationi  ansam  potissimam  nobile  illud 
Priapeum  in  fine  libri  I  Catulliani  positum  (fragm.  III  et  IV), 
quamquam  a  forma  praeplacuerunt  hendecasyllabi  sane  commodiores, 
nimirum  eo  aeno ,  quod  Apuleio  Frontone  Gellio  maxime  est  nobili¬ 
tatum  scriptoribus,  non  potuit  non  placere  is  poeta,  qui  in  ser¬ 
mone  suo  magis  ad  priscos  quam  ad  nouos  (h.  e.  ex  sensu  poste¬ 
riorum)  siue  Augusteos  poetas  accedit,  neque  casu  hercle  contigit, 
quod  haud  paucae  uoces  a  Catullo  ex  uitae  cottidianae  dictione 
magis  uulgari  sumptae  recurrunt  apud  Apuleium.  qui  quamquam 
accurate  legit  Valerium  (testantur  eius  scripta  et  uincta  et  soluta 
oratione  composita  omnia),  tamen  quae  in  uerbis  cum  eo  communia 
habet  potius  instaurato  tum  prisci  sermonis  usui  debet.  Gellius 
autem  ex  testimoniis  notum  est  quam  amauerit  (cf.  et  XIX  9,  6; 
VI  20,  6  elegantissimus  poetarum )  seduloque  legerit  uatem  Vero¬ 
nensem,  quam  intentam  curam  inpenderit  uerbis  eius  disceptandis 
et  recensendo  textui  tum  temporis  ualde  corrupto,  illo  enim  spatio 
etiam  grammaticorum  studia  laete  florentia  profuerunt  Catullo :  tum 
puto  extitisse  commentatorem  illum,  cuius  uestigia  nos  deprehen¬ 
dimus  ad  I  1  not.,  IV  1,  LXVI;  et  ad  eundem  in  ultima  origine 
fortasse  redeunt  pauculae  illae  glossae  ad  nostrum  pertinentes,  quas 
collegit  Hauptius  opusc.  III  p.  642.  circa  finem  autem  saeculi 
p.  Chr.  secundi  ut  litterarum  studia  magis  magisque  sunt  facta 
exilia  atque  arida,  ita  Catullus  paulatim  euanescere  coepit  ex  me¬ 
moria  Romanorum,  ultimus  grammaticorum,  quem  ipsum  haec  car¬ 
mina  triuisse  nunc  quidem  scimus,  est  Horatii  commentator  Pom¬ 
ponius  Porphyrio  Frontonianus  (adfert  ut  alium  locum  ita  ex  libri 
primi  fine  deperdito  fragmentum  alibi  non  traditum),  scriptorum 
autem  posteriorum,  qui  quidem  nobis  noti  sunt,  quos  certum  sit 
legisse  integra  Catulli  poemata,  non  habeo  nisi  forte  Prudentium 
et  Claudianum;  hic  enim  tam  ingenio  quam  doctrina  eminens  in 
fescenninis  suis  similes  fetus  Catullianos  aperte  respexit,  sed  nec 
Ausonius,  quamquam  praefationem  ad  Cornelium  fortasse  ex  An- 
thologia  quadam  cognitam  habens,  totum  Catullum  legerat  nec  aut 
Sidonius  Apollinaris  aut  Dracontius  aut  Luxorius  aut  Boethius  aut 
Maximianus;  qui  si  quando  ad  nostrum  adludere  uidentur  nomi- 
nantue  eum,  non  propriis  studiis  uiaque  derecta  illa  adsumpsisse 


ultima  adludunt  ad  c.  I  10,  unde  'iocisque*  ad  commendandam  emen¬ 
dationem  ibid.  u.  6  haud  paruum  confert.  —  data  occasione  moneo,  in 
carmine  illo  u.  46  adesse  lacunam  sic  fere  explendam  Cupido  (flaccens, 
vt  tristis  sine  mentis  igney  Bacchus. 

sunt  putandi,  et  sine  dubio  grammatici  post  saeculum  II  uiuentes 
non  ex  ipso  hauserunt  nostro,  sed  ex  fontibus  Gellii  tempore  uel 
antea  compositis  (ut  Terentianus  Maurus  una  cum  ceteris  metricis 
ex  Caesio  Basso);  et  apparet  Macrobium,  Martianum  Capellam, 
Iulianum  Toletanum,  Isidorum  tantum  fando  legendoque  cogno- 
uisse  Catulli  nomen,  non  ex  ipsius  operibus,  sic  mero  casu  Ca¬ 
tulli  carmina  in  abdita  quadam  bibliotheca  forte  fortuna  seruata 
ad  medium  peruenerunt  aeuum.  per  quod  quibus  fatis  ea  sint 
iactata,  enarrant  prolegomena  tomi  prioris. 


LIBER  PRIMUS. 


Carmen  ad  Cornelium. 

1.  Quoi  dono  lepidam  nouum  libellam,  habet  aut  certe  habere 
se  fingit  poeta  ante  se  uolumen  a  bibliopola  missum  tale,  quale  e  libra¬ 
riorum  manibus  uixdum  prodiit:  quod  cui  amico  iam  dedicet  circumspicit, 
'nouum’  illud  uocat  usu  hominum  nondum  tritum,  sed  quasi  intactum 
nitens  splendensque  (cf.  u.  2),  nisi  praestat  de  ipsarum  cartarum  cogi¬ 
tare  nouitate,  quippe  quae  recens  aduectae  sunt  ex  officinis  Alexandrinis 
necdum  longo  situ  putrefactae  (cf.  Stat.  silv.  IY  9,  7  noster  [libellus] 
purpwreus  nouusque  carta  cum  opposito  u.  10;  uide  et  XXII  6);  fortasse 
tamen  simul  etiam  aliud  aliquid  obuersatum  esse  Catullo  ostendit  cum 
hoc  'nouum7  coniunctum  asyndetice  (cf.  ad  XLVI  11)  lepidum*  hoc 
enim  'lepidum’,  etsi  et  ipsum  possit  aliqua  ex  parte  referri  ad  habitum 
externum  iucundum  (Plaut.  Pseud.  I  1,  26  tabellis  lepidis  lepida  con¬ 
scriptis  manu,  LXXVIII 1),  multo  magis  internas  designat  uirtutes:  plenum 
salis  et  facetiarilm ;  cf.  VI  17  lepido  uersu;  Mart.  XI  20,  9  lepidos  libellos. 
itaque  'nouum’  praeterea  indicare  uidetur  librum,  qualem  antea  non 
tulerunt  litterae  latinae,  in  suo  genere  primum;  quo  sensu  etiam  Ciris 
auctor  dixit  u.  100  nouum  uolumen  (in  quo  noua  materia  tractatur), 
'libellum’  autem  audire  primum  uolumen  (c.  I — LX),  cuius  nugas  ineptias¬ 
que  hic  simul  designat  deminutiuum,  supra  p.  58  monui,  'dono’  hic  ex¬ 
plicemus  oportet  'dedico’  siue  v mitto’  (hoc  enim  solemne  uocabulum, 
LXY  15)  ob  u.  8:  similiter  Mart.  III  2,  1  cuius  uis  fieri,  libelli,  munus? 
(subicitur  u.  6  Faustini  fugis  in  sinum:  sapisti) ;  ceterum  'dono7  ipso 
modo  significat,  neutiquam  deliberare  diutius  poetam,  qui  alioquin  con- 
iunctiuum  posuisset  (cf.  ad  LXIII  55),  sed  potius  rhetorica  interrogatione 
derecte  quaerere,  'quoi’  Itali  restituere  ex  rqui’  in  V  tradito:  formam 
illam  longe  supra  Augusti  tempora  usitatam  saepissime  (I  3,  XXIY  5, 
LXVII  47 ;  cf.  supra  p.  50)  in  'qui’  mutauere  librarii,  quippe  qui  semper 
non  intellectas  sibique  insuetas  formas  priscas  deprauauerint  fere  eodem 
modo;  neue  'qui’  olim  dandi  casu  locutos  esse  Romanos  putes  ('quoi  — 
qui  —  cui’,  ut  ex.  gr.  'quom  —  qum  —  cum’),  id  quod  erant  qui  sibi 
persuaderent,  uetat  et  formarum  ambiguitas  et  disertum  Quintiliani 
[I  7,  27]  testimonium :  cf.  Buecheleri  de  declin.  lat.  [Lipsiae  i866  p.  59] 
libellus,  ut  hoc  semel  addam:  Catullus  non  potuit  non  scribere  etiam 
'nouom7  (ut  ubique  'uo7  pro  'uu’),  nos  uero  in  editione  nostra  haec 
similiaque  ibi  tantum  restituimus,  ubi  aperta  codicum  indicia  admone- 

5* 


68 


CARMEN  AD  CORNELIUM  2-4. 


bant.  —  2.  arido  modo  pumice  expolitum,  de  more  pumicandi  siue 
pumice  laeuandi  frontes  cartarum  superiorem  et  inferiorem  ad  amouendas 
papyri  inaequalitates  cf.  Ouid.  trist.  III  1,  13;  Lygdam.  1,  10;  Mart.  I 
66,  10  et  117,  16  (etiam  circumcidebantur  ad  eundem  finem  libri:  testim. 
uol.  I  ad  h.  1.).  unde  apparet  'expolitum'  fere  ut  XXII  8  'aequata' 
ualere  'laeuatum’:  Ouid.  trist.  I  1,  11  nec  fragili  geminae  poliantwr  pu¬ 
mice  frontes,  hirsutus  sparsis  utuideare  comis,  'aridus’  ex  natura  sua  audit 
pumex  itidem  apud  Mart.  VIII  72,  3  morsu  pumicis  aridi  politus  ex 
nostri  u.  imitatione  (Plaut.  Aul.  II  4,  18).  errant  qui  Catullum  feminine 
'arida  pumice’  scripsisse  etiamnunc  putant  (cf.  testim.  uol.  I  ad  b.  1.); 
Seruio  enim,  homini  in  adferendis  locis  Catullianis  neglegentissimo,  fides 
nulla.  —  interrogationi  derecte  instanterque  propositae  cquoi  dono’  more 
non  ita  raro  (bene  Vulpius  conligit  C  5  cui  faueam  potius?  Caeli  tibi 
et  Hor.  epod.  12,  21)  non  minus  instanter  et  sine  mora  respondetur:  — 
3.  Corneli  j  tibi 9  scii.  dono,  cuius  responsionis  quae  esset  natura,  bene 
sensit  Ausonius  (praef.  ad  Drepan.  fil.  XXIII  1 — 3]  'cui  d.  I.  n.  libellum ’ 
Veronensis  ait  poeta  quondam  inuentoque  dedit  st  at  i  m  Nepoti:  ne  mo¬ 
mentum  quidem  de  eo,  cui  dono  mittatur  libellus,  dubitatur,  quibus  ex 
Ausonii  uerbis  etiam  Cornelium  illum  certo  edocemur  non  fuisse  alium 
quam  Cornelium  Nepotem,  historicum  notissimum,  hic  Nepos  (de  quo 
uidendus  Teuffelius  HLR.  §  198)  Catulli  erat  conterraneus,  unde •  potissi¬ 
mum  orta  uidetnr  familiaritas.  —  3,  4.  namque  tu  solebas  meas  esse 
aliquid  putare  nugas,  lusus  meos  facetiasque  (cf.  u.  1  'lepidum’)  non 
carere  suo  pretio,  non  ultimo  loco  ponendos  esse  semper  censuisti  (per  ser¬ 
mones  data  occasione  declarasti);  saepe  sic  'aliquid  esse’  (ut  graecum  u 
elvcu )  adhibetur:  Cic.  Tuse.  V  36,  104  quos  singulos  sicut  operarios  bar¬ 
barosque  contemnas ,  eos  aliquid  putare  esse  uniuersos,  hoc  est  magni 
pretii  habere,  errauit  autem  Plinius  (testim.  ad  h.  1.),  cum  metrum  ut- 
pote  durum  in  uoce  'meas’  emolliendum  putauit;  nam  Catulli  tempore 
in  primo  uersus  phalaecii  pede  iambon  uel  trochaeum  ponere  leges  sco- 
lasticae  permiserunt  et  saepe  sibi  permisit  Catullus  (LMuellerus  de  re 
metr.  p.  162  sq.);  qua  in  sede  inde  ab  Augusti  tempore  exortae  seue- 
riores  normae  spondeos  fecere  legitimos,  'nugas’  autem  (de  uoce  cf. 
Ritschelius  opusc.  II  p.  424),  ut  etiam  'ineptias’,  appellabant  Romani 
minora  carmina  lyrica  et  epigrammata,  quae  utpote  plerumque  forte  nata 
ludere  magis  inque  cartas  conicere  se  fingebant  quam  multo  studio  ela¬ 
borare  limaque  subigere  (ut  fiebat  in  epicis  et  elegiacis);  primi  igitur 
uoluminis  potissimum  poematia  (quamquam  et  tertii  finis  hinc  non  ab¬ 
horret)  designat  poeta:  cf.  II  1  si  qui  forte  mearum  ineptiarum  lectores 
eritis;  Mart.  II  86,  9  turpe  est  difficiles  habere  nugas  et  stultus  labor  est 
ineptiarum;  idem  IV  10,  1  dum  nouus  est ,  rasa  nec  adhuc  mihi  fronte 
libellus  . . ,  caro  perfer  leue  munus  amico,  qui  meruit  nugas  primus  habere 
meas  et  saepius;  Luxor,  in  Anth.  lat.  442,  3  [PLM.  IV  p.  387]  nostri 
libelli  cur  retexis  paginam  nugis  refertam  friuolisque  sensibus  et  quam 
tenello  tiro  lusi  uiscere?  —  5,  6.  iam  tum  cum  ausus  es  unus  Italorum 

omne  aenum  tribus  explicare  cartis.  ad  fiam  tum’  melius  'putabas’ 
quam  'putare  solebas’  subintelleges;  agitur  fortasse  de  beniuola  Catulli 
commemoratione  in  Nepotis  opere  facta,  eo  fere  modo  quo  hic  post 
Catulli  mortem  in  uita  Attici  [12,  4]  Iulium  Calidum  honorifice  nomi- 
nauit.  usu  uenit  autem  teste  illo  'iam  tum’  commendatio  illa  haud 
paruo  ante  hoc  carmen  tempore,  fortasse  adulescente  Catullo  circa 
a.  65  (Schwabii  q.  C.  p.  295;  ad  LXVlIIa  17).  quod  est  alicuius  ad  iustam 
interpretationem  momenti,  dicuntur  enim  Cornelii  Nepotis  chronico¬ 
rum  libri  aliunde  quoque  cogniti  (paruas  reliquias  habes  Halmianae 
editionis  pgg.  119  sq.),  quos  tres  fuisse  conligitur  ex  nostro  loco,  nam 
non  recte  AStatius  opinatus  est,  'tribus’  hic  aequare  'paucis’  (ut 
LXXIX  4) :  nec  per  se  ob  summam  ambiguitatem  neque  in  tam  concinna 
oppositione  '  omne  —  tribus  ’  ullo  modo  id  credibile  est.  'carta’  (quae 
fuisse  uidetur  per  totam  antiquitatem  melior  scriptura,  ut  graecorum  % 
per  simplicem  'c’  reddebant  Romani)  hic  denotat  'uolumen’  siue  librum 
tamquam  totius  operis  partem,  cum  fuerit  uolumen  ut  ex  multis  cartis 
siue  paginis  conglutinatum  tamquam  una  continua  carta:  Serenus  Sammon. 
721  [PLM.  III  p.  140]  tertia  namque  Titi  simul  et  centesima  Liui  carta 
docet  (=  liber  CIIIUS);  similiterque  singulas  satiras  suas,  scii,  primo 
seorsum  editas,  'cartas’  uocat  Hor.  sat.  I  4,  101  (cf.  et  Ouid.  trist.  I 
1,  4  et  Wattenbachius  libri  'd.  Schriftwesen  i.  Mittelalter’  p.  1422).  tribus 
igitur  libris  Nepos  ausus  est  (utpote  in  re  difficillima  neque,  ut  statim 
uidebimus,  adhuc  temptata)  'omne  aeuum’  siue  totam  inde  a  primis 
temporibus  historiam  omnium  nationum  (quod  confirmant  fragmenta) 
^explicare’  siue  digerere  et  ordinare  secundum  chronologiam;  continuisse 
Nepotis  chronica  breuem  omnium  gestorum  per  singulos  annos  enu¬ 
merationem  iam  Niebuhrius  [praelectt.  de  hist.  Rom.  I  p.  35  ed.  Berol.] 
uidit.  ad  uerba  cf.  Val.  Max.  praef.  libri  I  quis  enim  omnis  aeui  gesta 
modico  uoluminum  numero  comprehenderit;  Stat.  silu.  IV  7,  54  omne 
mundi  senium ;  Cic.  Brut.  3,  13  libri  quo  iste  omnem  rerum  memoriam 
breuiter  . . .  complexus  est  et  ibid.  4,  15  ut  explicatis  ordinibus  temporum 
uno  in  conspectu  omnia  uiderem  (utrumque  de  consimili  Attici  libro  an¬ 
nali).  iam  illud  quaeritur,  quo  iure  Catullus  scripserit  'unus  Italorum’; 
nam  et  a  M.  Terentio  Yarrone  tris  annalium  libros  itidem  que  unum 
librum  annalem  a  T.  Pomponio  Attico  compositos  esse  constat,  uidemus 
autem  ex  Bruto  [5,  19],  non  ante  a.  54  Atticum  scripsisse  illud  opus¬ 
culum;  et  Varronis  opera  ad  historiam  et  antiquitates  pertinentia  cum 
intra  annos  60—48  cadant,  eum  nec  ipsum  istiusmodi  breuem  conspectum, 
qualis  fere  finitis  maioribus  studiorum  monumentis  confici  solet,  ante 
a.  54  edidisse  probabile  fit  (de  Varronis  annalibus  cf.  Ritschelii  opusc. 
III  447).  uere  igitur  Catullus  in  amico  praedicat,  non  solum  quod  pri¬ 
mus,  sed  etiam  quod  adhuc  unus  Italorum  tale  opus  adgressus  est. 
'Italorum’  interpretari  licet  'eorum  qui  latine  locuntur’  (Seruius  ad  Aen. 

I  109)  tacita  Graecorum  oppositione  (unde  ex.  gr.  de  Apollodori  chro¬ 
nicis  cogitat  Ellisius);  sed  simul,  nisi  fallor,  hoc  inest  'hominum  non 

proprie  Romanorum’,  ut  non  sine  superbia  poeta  Transpadanos  suos  ce¬ 
lebret.  —  7.  (loctis,  Iupiter,  et  laboriosis,  exclamatio  Tupiter’  (utram¬ 
que  formam  fIupiter’  producta  prima  naturaliter  longa  et  cIuppiter’ 
eadem,  iam  sola  positione  longa,  correpta  probam  puta)  uaria  pro  cuius¬ 
que  loci  natura  exprimens  hic  declarat  admirationem,  qua  suspicit  poeta 
operis  et  doctrinam,  quae  nisi  summa  est  non  potest  in  tam  breui 
enumeratione  separare  memorabilia  et  superflua,  et  laborem  in  uoluendis 
maxime  plurimorum  auctorum  libris  positum,  audiunt  enim  cartae  clabo- 
riosae  (cf.  Mart.  XI  6,  3  uersu  laborioso)  propterea  quod  opus  multo 
labore  est  confectum ;  nugasque  uendidit  Gellius  [IX  12]  scribens  C.  Caluus 
in  poematis  ' laboriosus ’  dicit,  non  ut  uulgo  dicitur  ' qui  laborat’ ,  sed  'in 
quo  laboratur’  •  'durum’  inquit  'rus  fugis  et  laboriosum’,  nimirum  ita 
est  distinguendum:  homo  laboriosus  est  qui  laborat,  res  autem  labo¬ 
riosa  ea,  iu  qua  laboratur  (laboris  plena).  —  8,  9, ,10.  quare  tibi  habe 
quicquid  lioc  libelli  qualectimque  quod  patrona  uirgo  plus  uno  ma¬ 
neat  perenne  saeclo,  in  uerborum  ualde  corruptorum  initio  Itali  resti¬ 
tuerunt  quod  uulgo  est  receptum:  cquare  habe  tibi,  quicquid  hoc  libelli, 
qualecumque’.  quae  restitutio  duplici  nomine  est  falsa,  nam  cum  in 
sollemni  loquendi  formula,  qua  aliquem  hanc  illamue  rem  tamquam 
priuam  et  peculiarem  habere  iubebant  quaque  etiam  in  diuortio  maritus 
loquebatur  aci  mulierem  cres  tuas  tibi  habe’,  certus  usus  pronomen 
praeponendi  inde  a  primis  temporibus  (nam  qui  locum  Plauti  Pers. 
IV  4,  111  ad  uulgatam  defendendam  accersunt,  coniecturam  Guietianam 
amplexi  sunt  in  loco  sic  potius  corrigendo  tibi  eam  habe  centum  mineis ) 
usque  ad  ultima  (cf.  ex.  gr.  Symm.  in  Val.  I  9  tibi  habe,  uetustas, 
redemptas  saepe  centurias)  semper  optinuerit  causam  ob  perspicuam  (nam 
proprietatis  notio  postposito  pronomine  euanescit  et  dilabitur),  friuolum 
est  poetam  ab  hoc  certo  usu  recedentem  facere  ex  coniectura.  unde 
traditum  'quare  tibi  habe’  sic  olim  sanandum  putaui  ut  rescriberem 
" quare  tu  tibi  habe’:  in  quo  quam  praeclarum  sit  et  ui  graui  plenum 
illud  rtu',  facile  persentiscis  (cf.  u.  3).  dicit  poeta:  fquod  cum  ita  se 
habeat  (de  c quare'  semper  fere  consecutiue  apud  Cat.  posito  cf.  ad 
LXXVI  10),  tu,  utpote  tam  beniuolus  barum  nugarum  iudex,  libellum 
datum  donatum  dedicatum  accipias  propriumque  habeas7  non  minore 
difficultate  laborant  uerba  proxima,  nam  quidquid  opposuit  nuperrime 
Suessius  [Catuli,  p.  13  sq.],  non  potest  haec  per  asyndeton  copulatio 
"quicquid,  qualecumque’  defendi  ex  eis  quae  disserentur  postea  ad 
XLVI  11.  copulantur  haec  interdum  disiunctiue  (Prop.  II  1,  15)  aut  iu 
singulis  enuntiati  membris  uariandae  orationis  gratia  (Sulpiciae  el.  2, 
17—19;  4,  7),  copulantur  etiam  per  cet’  in  accurata  distinctione  (Tac. 
ann.  XIV  55  quidquid  illud  et  qualecumque  tribuisset ,  hoc  est  et  nume¬ 
rum  et  genus  donorum),  unde  Itali  nonnulli  praue  hic  coniecerunt  fq.  h. 
libelli  et  qualecumque’.  quo  autem,  quaeso,  duorum  synonymorum  siue 
asyndetica  siue  per  copulam  coniunctio  spectat  quam  ut  communis  utrique 
notio  ex  duplicatione  augeatur  intendaturque?  tali  autem  modo  modestiam 

suam  extulisse  num  putandus  est  Catullus?  quam  in  rem  suffecit  illud  'hoc 
libelli’;  nam  saepe  choc’  cum  genetiuo  partitiuo  ita  coniungitur  ut  de 
rei  quam  genetiuus  indicat  pretio  aliquid  detrahatur,  ut  apud  Cic.  ad 
fam.  II  8,  3  quorn  hoc  ad  te  litterarum  dedi,  quod  recte  Kuehnerus  [gramm. 
lat.  II  p.  316]  explicat  Chanc  breuem  teque  uix  dignam  epistulam’;  et 
sic  'hoc  libelli’  interpretamur  'hunc  nugatorium  paruumque  fetum7, 
potest  quidem  ad  hoc  bene  nec  plane  superflue  accedere  additum  aut 
'qualecumque  est’  aut  'quidquid  est’;  recteque  conferunt  ad  hoc  Priap. 
2,  9  et  Mart.  III  1,  1  (quos  locos  ex  nostro  expressos  esse  inepte,  ut  in 
dictione  de  triuio  sumpta,  statuerunt  nonnulli),  ad  illud  autem  Lucr. 
II  16  degitur  hoc  aeui  (=  paruum  spatium)  quodcumque  est,  Aen.  I  78, 
Censor.  1,  5  quodcumque  hoc  libri  est,  idem  21,  5  hoc  quodcumque  cali¬ 
ginis,  alia;  sed  nulla  ratione  utrumque,  et  'quicquid’  et  ‘qualecumque’. 
iam  enim  excedentis  omnem  modum  atque  ineptae  putidaeque  modestiae 
significationem  exhiberet  poeta,  quamquam  talia,  si  non  sentiuntur,  diffi¬ 
cile  demonstrantur,  non  ueremur  autem,  ne  quis  Taciti  loco  adlato 
nixus  'quicquid’  ad  ambitum  libelli,  'qualecumque’  ad  pretium  spectare 
putet ;  nam  de  ambitu  maiore  minore  nulla  plane  excusandi  causa  erat, 
et  inest  haec  notio  iam  illi,  'hoc  libelli’,  neque  mitigatur  uitium  illud, 
si  'qualecumque7  ad  uersum  sequentem  trahimus  ('qualecumque  quod 
maneat’,  hoc  est  ‘quod,  cuicuimodi  est,  maneat’:  cf.  ex.  gr.  Prop.  III 
21,  16  et  23,  9):  quomodocumque  distribuis,  manet  triplex  illa  modestiae 
significatio  Catulli  simplicitate  indignissima,  itaque  si  alterutrum  loco 
debet  cedere,  remouebimus  'quicquid’  iam  ab  ipso  uersu,  qualem  in  initio 
emendauimus,  damnatum,  usus  sum  olim  uaria  lectione,  quae  in  G  habe¬ 
tur,  'mei’  ad  hanc  coniecturam  ‘mei  hoc  libelli’;  postea  perspexi,  'hoc 
libelli’  suapte  natura  non  tolerare  additum  'mei’  quamquam  persisto 
in  ea  sententia,  qua  hanc  scripturam  ex  altero  codice  Belgico  petitam 
strenue  adhibendam  esse  dixi  (uol.  I  p.  XLI  not.).  corruptus  est  funditus 
hic  uersus  atque  lacunosus,  ecce  adest  illud  'mei’  nulli  glossae  suspi- 
tioni  obnoxium  (glossae  enim  nusquam  inter  uarias  illas  lectiones):  quis 
homo  serius  hic  casum  subesse  putabit?  mihi  nunc  in  'mei’  latere 
uidetur  'mei’,  quod  sede  sua  depulsum  in  marginem  migrauit;  cumque 
in  V  extaret  'libelli  .•.  mei’,  ipsius  uocis  'libelli’  alteram  lectionem  ad¬ 
esse  sibi  persuasit  qui  G  scripsit,  blandifice  nimirum  sic  Catullus  uocat 
amicum:  cf.  Caelius  apud  Cic.  ad  fam.  VIII  8,  1  C.  Sempronium  Rufum , 
mei  ac  delicias  tuas;  Mart.  X  68,  5  hvqis  pov,  pili  pov,  Apul.  apol.  9 
florea  serta ,  meum  mei,  et  haec  tibi  carmina  dono,  et  quamquam  in  ad- 
locutione  dixerint  'meum  mei’  (cf.  et  Plaut.  Poen.  I  2,  154),  tamen 
notum  est  etiam  omitti  possessiuum;  uelut  'mea  rosa’  bis  habens  Plautus 
(Asin.  III  3,  74  et  Bacch.  I  1,  50)  semel  simplex  'rosa’  (Men.  I  2,  9) 
adhibet;  et  Catullus  ipse,  cum  ceteri  'mi  ocelle’  dicant,  nudum  'ocelle’ 
ponit  L  19 ;  et  sic  inter  'uita  mea’  et  ' uita’  uariant.  sed  iam  reponenti 
mihi  'tibi  habe,  mei,  hoc  libelli’  haec  subnata  est  dubitatio,  num  illa 
magis  a  nobis  intellegi  possent,  qui  interpungendi  ratione  exculta  utimur, 

quam  a  lectoribus  antiquis,  qui  ne  '“mei  hoc’  artius  coniungerent  canen¬ 
dum  erat  scriptori,  fortasse  nimis  ego  sum  anxius;  sed  'mei’  tenens 
cum  iterum  rem  perpenderem,  hoc  uocabulum  ad  lacunam  in  uerbis 
cquare  tibi  habe’,  quam  olim  resarciui  'tu’  inserendo,  spectare  suspica¬ 
bar:  apparet  dulci  affectui,  quo  ductus  Catullus  hunc  libellum  donauit 
Nepoti,  bene  conuenire  etiam  blandificam  illam  amici  appellationem, 
quo  perspecto  denuo  inuestigandum  erat,  quid  illi  'quicquid’  fieret, 
quam  uocem  si  solita  in  omnibus  quae  a  radice  pronominis  'qui’  de¬ 
scendunt  formis  corruptione  (plerumque  ex  conpendiis  scripturae,  hic 
fortasse  sequentis  illius  'qualecumque’  respectu  nata)  adfectam  statui¬ 
mus,  non  absonum  erit  reponere  f quidem’  recta,  nisi  fallor,  oppositione 
hac:  tu  nunc  dominus  quidem  sis  libelli;  quem  tamen,  qualiscumque 
est,  Minerua  in  longum  tempus  conseruet.  restat  iam  u.  9,  quem  non 
minoribus  in  difficultatibus  uersantem  itidem  docti  multis  uexauerunt 
coniecturis.  ex  quibus  duae  sunt  dignae  mentione.  AStatius  inserto  'e’ 
siue  'est’  uoluit  'qualecumque  quod  est,  p.  u.’,  non  male:  Phaedr.  app. 
epil.  1  hoc  qualecumque  est ,  Musa  quod  ludit  mea ;  nam  'quod’  post¬ 
positum  minime  a  Catulli  more  abhorret:  cf.  LI  5,  LXII  13  et  14,  LXIV 
8,  66,  216,  LXV1I  21,  LXVIIIb  91,  LXXVI  9.  sed  quoniam  'qualiscum¬ 
que’  etiam  omisso  uerbo  substantiuo  'esse’  relatiue  per  appositionem  ac¬ 
cedere  potest  ad  fquod’  (praeter  locos  Propertii  supra  adlatos  cf.  Ouid. 
a.  a.  II  284  et  trist.  I  1,  46),  eri?  qui  malit  cum  Italis  'o  patrona’  (0 
siue  post  D  siue  ante  P  periit  facile),  quamquam  co’  in  altiore  paulo 
affectu  adicitur,  cui  in  haC  simplici  adlocutione  non  esse  uidetur  locus, 
restituimus  igitur  in  hunc  modum  uerba  omnium  facile  difficillima: 
quare,  mei,  tibi  habe  quidem  hoc  libelli; 
qualecumque  quod  est,  patrona  uirgo, 
plus  uno  maneat  peremne  saeclo. 

iamque  quaeritur,  quaenam  sit  patrona  illa  uirgo,  in  qua  explicanda 
multi  inde  a  saeculo  XV  desudarunt  docti,  alii  eam  Musam,  alii  Pallada 
sumunt,  sed  de  Musa  quominus  cogitemus,  sat  grauis  ratio  prohibet, 
etsi  enim  scholiasta  ad  Apoll.  Rhod.  III  1  scribit:  'Ptavog  Si *  yrjoi  (irj- 
Sev  SiacpeQSLv  r/  piav  ij  ndaas  inmaXuc&ai  xag  Moveas  Xiyoov  ovxcog : 
nd,6ai  S’  slgatbvGi,  fuag  oxs  xovvopa  Xi£sig  neque  *hercle  huius  usus 
desunt  exempla,  tamen  hic  non  legitur  'patrona  Musa’,  sed  quae  est 
plane  incerta  dubiaque  et  cuius  uariae  fingi  possunt  species  'patrona 
uirgo’  intellegimus  pluralem  LXV  2  doctis  uirginibus ,  cum  praesertim 
u.  3  statim  subiungatur  'Musarum’,  et  LXVIIIb  1  deae  in  sollemni  exordii 
inuocatione;  intellegimus  Sulpiciae  [PLM.  V  p.  93]  u.  11  (Musa)  pre¬ 
cibus  descende  clientis  et  audi  (nam  Calliope  ibi  et  iam  ante  accuratius 
descripta  est  et  mox  diserte  nominatur):  nudam  illam  et  nulla  re  accu¬ 
ratius  depictam  singulariterque  positam  patronam  uirginem  uereor  ut 
ullus  Romanus  agnouerit  Musam.  Pallada  igitur  adsumpserunt  recte, 
at  indignum  est  hac  dea  tale  patrocinium :  quomodo  (cf.  ex.  gr.  Handius, 
obss.  p.  25)  quaue  fronte  libelli  nugarum  et  lasciuiae  pleni  patronam 

poeta  inuocat  seueram  illam  uirginem  Mineruam,  sapientiae  deam? 
quam  et  ipsam  praeterea  parum  recte  designari  incerto  uirginis  nomine, 
sic  haud  pauci  uidentur  sensisse,  siquidem  multae  temptatae  sunt  con- 
iecturae  ('patrima’  et  c  patro  a’  et  'paterna  uirgo’;  porro  ab  Handio 
'patrone  per  te’,  a  Bergkio  'patroni  ut  ergo’,  alia),  quas  singillatim  refu¬ 
tare  nil  attinet,  nam  quamquam  Cornelius  patronus  etiam  nostri  tem¬ 
poris  doctis  nonnullis  placuit,  qui  in  rimandis  imitationibus  nimis  longe 
progressi  accersierunt  Mart.  III  2,  5,  tamen  Nepos,  qui  suis  quidem 
scriptis  amicum  commendare  et  sermonibus  identidem  praedicare  potuit, 
omnino  caruit  facultate  immortalem  reddendi  Catullum,  missis  ergo 
nugis  uideamus,  num  uere  Mineruam  hic  non  ferendam  clamauerint. 
consistebant  quidem  in  illius  utpote  omnium  artium  patronae  templo 
Auentino  etiam  scribae  siue  poetae  (Festus  p.  333)  ob  honorem  Liuio 
Andronico  habitum  (cf.  et  Prelleri  myth.  Rom.  p.  259),  scribit  quidem 
hinc  Ouidius  fast.  III  833  mille  dea  est  operum,  certe  dea  carminis  haec 
est:  nihilominus  patrona  poeseos  neque  erat  neque  habebatur  Pallas 
Musis  licet  amica,  neque  uero  ut  carminum  suorum  fautricem  inuocat 
eam  Catullus,  sed  tamquam  huius  libelli  conseruatricem.  et  libelli 
patronam  uirginem  ueteres  certe  lectores  non  potuerunt  intellegere 
aliam  quam  Mineruam,  quippe  cuius  unius  hoc  esset  officium,  quam 
interpretationem  unice  a  grammatica  admissam  adeo  spretam  esse  mirabar, 
cum  uidi  eam  iam  dudum  propositam  a  Scaligero  (cf.  et  Pohlius  lectt. 
p.  13),  qui  recte  prouocat  ad  Iuuen.  3,  219  hic  libros  dabit  et  forulos 
mediamque  Mineruam,  ubi  designatur  deae  7tQotoyf]  siue  simulacrum 
dimidiatum’  quod  in  omnibus  bibliothecis  dedicabatur,  fingebantne  sibi 
hanc  bibliothecarum  praesidem  Mineruam  tamquam  Memineruam  siue 
memoriae  deam?  quidquid  id  est,  nihil  iam  referre  apparet,  quidnam 
hic  libellus  contineat:  omnium  operum  semel  in  bibliothecas  receptorum 
aeque  conseruatrix  dia  Pallas,  iam  inde  a  Sullae  tempore  extiterat  apud 
doctos  diuitesque  Romanos  cura  bibliothecarum;  in  quas  recipiebantur 
delectu  facto  praecipui  spectatique  auctores  (cf.  ex.  gr.  Sueton.  Tib.  70). 
fortasse  igitur,  similiter  atque  Horatius  sibi  satis  superque  beatus  uide- 
tur,  si  Maecenatis  iudicium  eum  inseret  lyricorum  uatum  ordini  siue 
navo  vi,  Catullus  quoque  sibi  exoptat,  ut  receptus  inter  probatos  scriptores 
etiam  post  mortem  uitam  uiuat  diuturnam,  ut  libellus  hic  tam  nitidus 
(u.  2)  non  in  plebis  perueniat  manus  inlotas  laxasque  scombris  det  tuni¬ 
cas,  sed  duce  Minerua  in  bibliothecis  seruatus  a  canis  saeculis  peruoluatur 
(XCY  6  et  8).  de  huius  autem  uoti  uerbis,  qualia  praefert  u.  10,  cf. 
Callimachi  fr.  121  novlv  (isvoaaiv  si ros;  Cinnae  fr.  4  saecula  permaneat 
nostri  Dictynna  Catonis ;  Hor.  od.  I  32,  2  carmen  quod  et  hume  in  annum 
uiuat  et  plures\  Sueton.  uita  Hor.  scripta  . . .  probauit  mansuraque  per¬ 
petua  (sic  recte  codd.)  opinatus  est ;  Ciris  100  atque  nouum  aeterno  prae¬ 
texite  honore  uolumen.  et  cum  ex  multis  scriptoribus  possint  adferri 
similia,  addam  exitum  sat  memorabilem  Iliados  latinae  [PLM.  III 
p.  59],  ubi  Calliope  adhuc  carminis  cursum  moderata  ut  lyram  deponat 

admonetur  iamque  pergitur  ades  inclita  Pallas  (scii,  opusculi  conserua- 
trix)  tuque  faue  cursu  uatis  iam,  Phoebe,  peracto  (scii,  in  carmina  futura), 
ceterum  quod  pro  forma  uulgari  c perenne’  tenue  codicis  0  uestigium 
secuti  scripsimus  f peremne’,  memores  fecimus  et  etymologiae  (nam  ab 
r amnis’  deriuandum  est  uocabulum,  quod  indicauit  primitus  continuo 
fluentia)  et  exemplorum  nonnullorum  (cf.  Osannus  ad  Cic.  de  rep.  VI  23, 
25  p.  406). 

I. 

1.  Passer,  deliciae  meae  puellae,  passer  non  erat  animal  con¬ 
temptum  apud  ueteres;  a  quibus  illum  inter  auiculas  gratas  iucundasque 
(cf.  Plaut.  Capt.  V  4,  5)  receptum  fuisse  recte  IGHuschkius  [analecta 
litter.  p.  64]  inde  collegit  quod  inter  blandificas  appellationes  ab  aman¬ 
tibus  inuicem  datas  etiam  passerculi  nomen  inuenitur  (cf.  Plaut.  Asin. 
III  3,  76  et  104).  cum  autem  auiculae  sollemnia  fuerint  amantium  dona 
(cf.  Prop.  III  13,  32;  Ouid.  met.  X  261),  coniecerit  aliquis*),  hunc  passe¬ 
rem  utpote  Catulli  munus  puellae  fuisse  in  deliciis;  qua  uoce  notum  est 
designari,  quidquid  cordi  nostro  carum  acceptumque  est  (cf.  ex.  gr.  Verg. 
ecl.  2,  2  Alexin,  delicias  domini ,  Val.  Max.  I  5,  3  catellus,  quem  puella 
in  deliciis  habuit,  Mart.  I  7, 1).  esse  puellam,  cuius  nomen  ipsum  neque  in 
hoc  neque  in  tertio  carmine  extat,  non  aliam  quam  Lesbiam,  ut  facile  in¬ 
tellegitur  ab  omnibus  qui  Catulli  uitam  et  carmina  (in  quibus  mea  puella 
saepius  recurrit  nec  nisi  ad  Lesbiam  referri  potest)  pemouerunt,  ita 
senserunt  ipsi  iam  ueteres  lectores  (cf.  infra  in  c.  III).  —  2.  quicum 
ludere,  de  ablatiui  pronominis  relatiui  forma  fqui’  cf.  Kuehnerus  gr.  1.  I 
p.  399,  Neuius  II 231.  lusus  ille  in  eis  quae  secuntur  describitur:  —  quem 
in  sinu  tenere,  quoi  primum  digitum  dare  adpetenti  et  acris  solet  in¬ 
citare  morsus,  puella  passerem  tamquam  absentem  amasium  adprimit 
fouetque  sinu;  quod  uocabulum  proprie  (ut  hic)  uestis  est,  sed  trans¬ 
fertur  etiam  ad  partem  pectoris  a  ueste  sinuosa  obtectam,  unde  ex.  gr. 
Ouid.  epist.  3,  114  te  tenet  in  tepido  mollis  amica  sinu,  interim  passer 
rostro  inuadit  manum,  quae  adprimit,  cuius  puella  animali  iam  mor¬ 
suro  porrigit  digitum  aliquem:  huius  partem  primorem  (est  enim  *  pri¬ 
mus  digitus’  accipiendum  pro  primore  digiti  parte  —  digitulis  primo¬ 
ribus  dicit  Plaut.  Baccb.  IV  4,  24  — ,  quemadmodum  saepe  1  primus' 
adhibetur:  primis  labris  Cic.  d.  n.  d.  I  8,  primis  [pedis]  digitis  Ciris  212, 
primos  artus  Ouid.  met.  VIII  397,  primae  palmae  Val.  Flacc.  IV  490: 
x 6  ukqov  xov  8av.xvXov  hanc  partem  summam  uocant  Graeci)  dum  ani¬ 
culae'  dat  iterumque  rostrum  inpressurae  retrahit,  efferat  instigatque  eam 
cupidius  uehementiusque  morsuram,  est  autem  rdigitum  primum’  com- 


*)  certe  scholiasta  Barthianus  ad  Iunenal.  VI  8,  ex  fonte  antiquo 
sine  dubio  hauriens,  haec  habet:  amicam  Catulli  tangit,  quae  propter 
edomitum  passerem  mortuum ,  sibi  missum  ab  adultero,  in  tantum  fleuit, 
ut  oculos  corrumperet,  cf.  et  infra  ad  III  15. 

mnne  obiectum  uerborum  'dare’  et  'adpetenti’.  ad  hoc  'adpetenti’ 
(scii,  per  rostrum),  quod  ualet  'prendere  cupienti’  siue  cinuolanti’,  cf. 
Ouid.  a.  a.  III  568  nec  dominae  teneras  adpetet  ungue  genas ,  Liuius  VII 
26,  5  (ales)  os  oculosque  hostis  rostro  et  unguibus  adpetit  (forma  sub¬ 
rustica  'atpetere’  procul  arcenda  a  Catullo,  saepius  cum  in  Y  cad’  et 
'at’  sint  confusa),  difficilia  explicatu  sunt  uerba  Cacris  incitare  morsus’, 
ad  quae  cf.  Ouid.  halieut.  44  de  pisce  morsu  nec  comminus  acri  deficit 
(Cic.  de  sen.  15,  51  auium  minorum  morsus );  uulgo  enim  ad  illa  sub¬ 
intellegunt  'cuius’,  quod  ex  praemisso  'quoi’  ipse  poeta  grata  negle¬ 
gentia  eliciendum  reliquerit  lectoribus  (ut  similiter  X  12  sq.).  magis 
certe  usitatum  fuisset  'et  quem  ad  acres  morsus  incitare  solet’;  neque 
sufficit  ad  defendendum  Ouid.  epist.  19,  114  incitat  et  morsus  error  uter¬ 
que  pares,  hoc  est  'dolorem  in  nobis  commouet’.  aptius  comparabimus 
Stat.  Ach.  I  170  catulos  apportat  et  incitat  ungues  (=  excitat  in  se  eorum 
ungues  lacessendo);  quo  loco  difficultates  omnes  submotas  equidem  puto 
nec  opus  esse  coniectura  a  Iacobo  Maehly  proposita  'excitare7  uerba 
autem  'in  sinu  tenere’  porroque  'acris  incitare  morsus’  facile  in  ani¬ 
mum  uocant  imaginem  amatoris  puellae  suae  iocis  blanditiisque  in 
feruida  oscula  acrisque  lusus  incitati,  passer  igitur  absentis  amasii  partes 
apud  Lesbiam  explet,  quam  sententiam  confirmant  uu.  sequentes:  tum 
Lesbia  sic  ludit,  cum  amoris  dolore  cruciata  animi  curas  uult  fugare: 
huic  desiderio  passerculus,  amantis  fortasse  donum,  paululum  satisfacit, 
quomodo  etsi  explico  uersus  tenerrimos,  tamen  longe  remotus  sum  ab 
eorum  opinione,  qui  obsceni  aliquid  in  hoc  passere  odorabantur,  inde 
a  Politiano  enim,  qui  breuiter  in  eam  rem  digitum  intenderat  [misc. 
cent  I  c.  6],  passerem  (cui  aui  hic  nocuit  sollemnis  fama  salacitatis) 
salaces  quidam  reconditorum  leporum  indagatores  non  desierunt  sibi 
fingere  monstruosae  lubidinis  apud  Lesbiam  ministrum  [Huschkii  anal. 
litt.  p.  63  sqq.].  quos  tamen  minime  praecessit  (ut  putauerunt  nonnulli) 
Martialis,  qui  I  109,  1  Issa  est  passere  nequior  Catulli  et  VII  14,  4  Lesbia 
\ nequitiis  passeris  orba  sui  dixit:  ex  usu  dicendi  Martialiarno  nequitiae 
uocabulum  mollitiem  ad  teneros  lusus  aptam  designat;  neque  eiusdem 
XI  6,  16  donabo  tibi  passerem  Catulli  huc  facere,  docuit  Leutschius 
[Philol.  X  p.  735];  uide  et  Pohlius  [lectt.  p.  24].  —  5,  6,  7.  cum  desi¬ 
derio  meo  nitenti  karnm  nescio  quid  lubet  iocari  et  solaciolum  sui 
doloris,  noto  illo  adfectum  ipsum  ad  id  quod  affectamus  transferendi 
usu  'desiderium7  siue  rem  desiderii  (Hor.  od.  I  14,  18)  siue  personam 
desideratam  significat,  quemadmodum  Graecos  noftog  adhibere  adnotauit 
A  Statius:  Cic.  ad  fam.  XIV  2,  2  mea  lux,  meum  desiderium  ..  mea  Te¬ 
rentia  et  ibid.  in  fine  4  ualete,  mea  desideria,  Petron.  139  tu  desiderium 
meum ,  tu  uoluptas  mea  (similiter  'spem  suam’  carum  caput  uocant  aman¬ 
tes:  Plaut.  Stich.  583,  Astrabae  fragm.  apud  Varr.  d.  1.  1.  VI  73).  sic 
autem» cum  de  persona  cogitemus,  facile  accedit  'nitenti’,  haud  rarum 
splendidae  pulcritudinis  attributum:  Plaut.  mil.  1003  nimis  nitida  femina 
Cat.  LXI  193 ,  Hor.  od.  I  6 ,  13  et  II  5 ,  18.  amasiae  igitur  formosae, 

cuius  desiderio  maceratur  miser  Catullus,  lubet  karum  (de  qua  ortho¬ 
graphia  cf.  Brambachii  liber  de  orthographia  maior  p.  211)  nescioquid 
'iocari’,  hoc  est,  si  uulgarem  interpretationem  sequimur,  cum  quacum¬ 
que  re  grata  dilectaque  ludere,  est  huius  uocis  'iocari’  iusta  interpre¬ 
tatio  difficillima  propterea  quod  hoc  'aliquam  rem  iocari  ’  sua  utitur 
significatione  certa  hace  vper  iocum  aliquid  dicere’  (cf.  ex.  gr.  Cic.  ad 
fam.  IX  14,  4;  Ouid.  trist.  II  497  mimos  obscena  iocantes  —  obscena 
dicta  per  iocum  proferentes),  nusquam  designat  'iocose  agere’  uel  'lu¬ 
dere’,  quod  potius  exprimitur  dictione  'iocari  aliqua  re’  manifestum 
est  autem,  non  posse  ad  similitudinem  locutionum  'dulce  loqui’  simi¬ 
liumque  (Kuehneri  gr.  lat.  II  p  211)  illud  'carum  iocari’  explicari,  cum 
passiuae  notionis  adiectiuum  'carus’  non  contineat  obiectum,  ut  ita 
dicam,  internum,  sed  tantummodo  extra  nos  positum:  potes  dicere 
'gratum  iucundumque  iocari’  (=  iocum  siue  tibi  siue  aliis  placentem 
iocari),  non  tamen  'carum  iocari’,  quod  quocumque  modo  studes  expli¬ 
care  te  ludit,  sumit  Lesbia,  ut  fallat  dolorem,  rem  hanc  uel  illam  in 
deliciis  habitam,  quicum  lusitet:  hanc  sententiam  ex  traditis  apicibus 
saluo  latinitatis  genio  elicere  equidem  despero,  uidendum  est  autem, 
num  haec  difficultas  cohaereat  cum  ea,  quam  offert  uersus  insequens. 
in  cuius  initio  posita  uox  'et’  iure  optimo  mouit  dubitationem.  Lach- 
mannus  conligens  XXXVIII  7  hoc  'solaciolum  sui  doloris’  tamquam 
alterum  nominatiuum  per  'et’  accedere  putat  ad  uerbum  'lubet’.  quod 
neque  sententia  (nam  'carum  nescioquid’  et  'solaciolum’  minime  sunt 
res  diuersae,  sed  potius  hoc  ad  illud  per  appositionem  accedit)  neque 
uero  grammatica  permittit,  secundum  quam  uerba  'libere’  et  'licere’ 
non  coniunguntur  cum  aliis  substantiuis  tamquam  subiectis  quam  cum 
neutris  pronominum  uel  adiectiuorum  quantitatem  indicantium  ('quid, 
quod,  quae,  quicquid,  id,  ea,  multa,  omnia7  cet.,  qua  de  re  cf.  exem¬ 
pla  apud  Neuium  II  p.  625  sq.),  unde  XXXVIII  7  paulum  quid  lubet 
allocutionis  et  LXI  139  tibi  quae  licent  sola  cognita  facile  explicantur 
simulque  intellegitur,  nostro  loco  recte  'carum  nescioquid  lubet’  dici, 
falso  'lubet  solaciolum7,  coniecere  igitur  pro  'et’  Itali  cut’  uel  'in’, 
Flacobsius  'es’,  Handius  'est’  (u.  7  post  1  AStatius,  pOst  8  simul 
'et’  in  'sit’  mutans  Munro  male  traiecerunt) ;  et  ipse  quidem  olim  Ita¬ 
lorum  'in  solaciolum’  recepi  comparans  ex.  gr.  'in  solacium’  Taciteum 
[Agrie.  6]  locosque  a  Maduigio  [opusc.  I  p.  167]  congestos;  nunc  ubi 
'iocari’  non  posse  retineri  iam  certo  intellexi,  ita  derigendam  esse  sentio 
loci  emendationem,  ut  uno  remedio  utraque  difficultas  tollatur,  discant 
enim  adulescentes  data  occasione  certam  artis  criticae  regulam,  in  quam 
millies  peccatur,  scilicet  canendum  esse  ne  locum  labe  adfectum  hic 
illic  attrectemus,  sed  quoad  eius  fieri  licet  intra  unius  uocis  ambitum 
siue  potius  intra  paucas  litteras  cohibeamus  remedium  (nisi  certa  ratione 
constat  uitium  uitinm  traxisse),  quoniam  igitur  remoto  'et’  rdinanet 
'iocari’,  temptandum  est  num  forte  sanata  'iocari’  uoce  integrum  possit 
stare  'et’,  correctum  puto  'iocari’  ob  resarciendum  metrum  a  librario 

quodam  siue  grammatico  pro  eo  quod  in  uetusto  eius  exemplari  lectum 
erat  'ioci’,  cui  ego  unicam  'q.’  litterulam  addens  scribo:  ckarum  nescio 
quid  lubet,  iocique  et  solaciolum  sui  doloris’,  hoc  est,  cum  puellae  placet 
res  aliqua  grata,  quae  ei  sit  et  ioco  et  solacio  (germanice:  cals  Zeit- 
vertreib  und  Troestelein  fiir  ihren  Liebesharm’);  cf.  ex.  gr.  Seneca  de 
tranq.  a.  17,  4  mens  est  ad  iocos  deuocanda,  et  sic  Martialis  I  14,  1 
leonum  delicias  lususque  iocosque  coniungit  loci  nostri  memor  (supra  p.  65). 
habet  autem  Catullus  'que  —  et’  etiam  XXVIII  5  frigoraque  et  famem, 
XLIV  15,  Cll  13 ;  idemque  eodem  modo  XXXVIII  8  ad  praecedens  'pau¬ 
lum  quid  lubet  allocutionis 7  per  adpositionem  facit  accedere  'maestius 
lacrimis  Simonideis'  ceterum  uox  'solaciolum'  praeter  nostrum  locum 
in  una  postremae  aetatis  inscriptione  (CIL.  VIII  7427  uitae  dulce  sola¬ 
ciolum  de  coniuge)  casu  nimirum  legitur,  'dolor'  autem  hic  indicat 
maxime  desiderium  dulcis  doloris  plenum,  ut  L  17  (cf.  Hauptii  opusc.  I 
p.  214)  et  alibi,  ueluti  Ouid.  epist.  13,  104  tu  mihi  luce  dolor ,  tu  mihi 
nocte  u-enisj  'cordolium’  etiam  hoc  ardens  amoris  desiderium  olim  uoci- 
tabant.  et  pulcra  hinc  oritur  uu.  5—7  imago  amantium  mutuo  desiderio 
flagrantium.  —  8.  credo  ut  cum  grauis  acquiescet  ardor,  ardor  siue 
ignis,  quo  comburitur  amantium  pectus  (cf.  LXVIUb  13),  'grauis’  uocatur 
utpote  morbus  urguens  premensque,  qualem  fere  sibi  finxerunt  amorem 
ueteres;  itaque  ut  'morbus  grauis’  (Ouid.  met.  VIII  878)  similiaque,  sic 
'grauis  amor’  Prop.  III  21,  2  et  'grauis  cura’  Verg.  Aen.  IV  1  dixerunt, 
et  quemadmodum  morbus  saeuiens  adhibitis  lenitur  remediis,  ita  hic 
iocis  illis  lusibusque  (alibi  aliis  modis,  ueluti  uino)  amoris  dolor  'ac¬ 
quiescet’  siue  'ponet’ :  Ouid.  a.  a.  II  489  medicamina  fortia  praebe:  illa 
feri  requiem  sola  doloris  habent,  Tib.  I  2,  4  infelix  dum  requiescit  amor , 
Plin.  epist.  IV  21,  4  magno  tamen  fomento  dolor  meus  adquiescet.  sed 
iterum  spinae  criticae  in  uersus  initio,  ubi  'ut  cum’  stare  nequit,  hic 
quoque  uiam  olim  initafh  (Bapt.  Guarinus  'ut  tum  gr.  acquiescat’, 
Schraderus  'uti  gr.  acquiescat’,  alii  etiam  uiolentius  plura  inmutauerunt) 
sic  relinquimus,  ut  religioni  nobis  sit  attrectare  futurum  ' acquiescet ’. 
quod  hoc  unico  modo  fieri  licet  ut  pro  'ut  cum’  restituamus  'tum’;  pro 
quo  cum  corruptela  omnium  uulgatissima  exaratum  esset  'cum’,  supra 
'c’  corrector  scripsit  'u.t’;  etsi  enim  plerumque  per  'ut’,  tamen  inter¬ 
dum  etiam  per  'u’  uel  'u.’  indicatur  uaria  quaedam  lectio;  quas  uarias 
lectiones  non  intellectas  hic  illic  in  ipsum  uerborum  contextum  iorepsisse, 
norunt  qui  codices  multos  manibus  triuerunt  (cf.  ad  LI  1).  et  hoc  'tum’ 
cum  emphasi  dictum  apprime  ad  rem  facit,  nam  nudum  illud  'credo’, 
quod  siue  orationi  insertum  siue  in  enuntiati  initio  positum  (cf.  ex.  gr. 
Heindorfius  ad  Hor.  sat.  I  3,  54)  aut  simpliciter  adfirmat  aut  leniter 
dolet  aut  fortiter  inridet  pro  loci  cuiusque  conexu,  hic  libenter  recipit 
particulae,  quae  ad  superiora  spectat,  additamentum:  Cat.  LXXXIV  6 
credo ,  sic  mater  . .  dixerat ;  Lydia  69  tum  credo  fuerat  Mauors  distentus 
in  armis,  bene  ergo  poeta  in  hac  parenthesi  adicit:  talibus  lusibus  si 
puella  indulget,  tum  sane  (nihil  dubito  in  tam  mellita  auicula)  eius 

dolor  mentisque  ardor  aliquantisper  potest  mitigari.  —  9,  10.  tecum 
ludere  sicut  ipsa  possem  et  tristis  animi  leuare  curas,  uulgo  inter¬ 
pretantur:  utinam  et  mihi  liceret,  sicut  dominae  tuae  licet,  tecum  facere 
delicias  et  inde  mei  ardoris  quietem  accipere,  hoc  autem  ' utinam’ 
(quod  in  eis  uotis,  quae  effici  possunt,  tam  saepe  quam  adicitur  omittitur, 
ut  ad  Cornei.  9)  numquam  ibi  omittitur,  ubi  de  effectu  desperatur; 
Kuehnerus  gr.  1.  II  p.  139  solum  locum  nostrum  adfert  (nam  Maduigius 
gr.  1.  §  347,  b  not.  2  a  Benoistio  adlatus  nihil  omnino  ad  rem);  et  quos 
locos  Scaliger  iam  ex  parte  et  Sanctius  Mineruae  IV  7  fin.  adferunt,  aut 
alieni  plane  (ut  Tib.  I  10,  11)  aut  aliter  sunt  explicandi  (Ouid.  epist. 
10,  77;  Yerg.  Aen.  IV  678  et  XI  161:  ubi  in  protasi  supplendum  'si’ 
et  in  apodosi  fit  conclusio),  itaque  si  in  lectione  fossem’  id  quod  est 
'Atinam’  abesse  nequit  neque  cut’,  in  tempore  praesenti  usitatum  apud 
priscos,  in  eius  locum  succedere  potest  (alioquin  conieceris  f tecum  ut 
ludere’),  nihil  restare  uidetur  quam  ut  'possim’  reponatur  auctore  Ver- 
burgio,  cum  praesertim  totum  hoc  carmen  tum  demum  suam  habeat 
uenerem,  si  id  quod  optat  poeta  fieri  omnino  licet,  ceterum  melius 
Aie  ut’  scribetur,  ut  et  huic  uersui  sua  adsit  caesura  et  uitetur  singu¬ 
lorum  pedum  uocabulorumque  congruentia.  fipsa’  hic  est  domina  pas¬ 
seris  siue  Lesbia,  ut  enim  Graecis  ccvxog  et  avz i\,  sic  Romanis  Apse’  et 
cipsa’  est  erus  et  era  (ut  Plauti  Cas.  1Y  2,  11  ego  eo  quo  me  ipsa  mi¬ 
sit );  isque  usus  e  familia  et  consuetudine  domestica  latius  percrebuit 
optinuitque  etiam  in  rebus  amatoriis;  eodemque  modo  dixerunt  etiam 
'ipsimus’  et  'ipsima’ ;  cf.  M.  Hertzius  Mus.  Rhen.  XYII  p.  324  et  Bueche- 
lerus  ad  Petron.  p.  74  edit,  maioris,  uulgus  autem  'isse’  et  'issa’  hinc 
effecit  transtulitque  blandificam  amantium  adpellationem  postea  etiam 
ad  animalia,  unde  Martialis  I  109,  5  Issa  est  deliciae  catella  Publi  (quae 
non  esse  debuit  Bergkio  causa,  ut  apud  Catullum  hic  et  III  7  'Issa’  tam¬ 
quam  passerculi  nomen  restitueret;  cf.  Paukstadtius  p.  5  sq.).  iam  'curae’ 
sunt  amoris  cruciatus  (cf.  LXIV  72  et  95,  Tib.  I  5,  37  temptaui  curas  depel¬ 
lere  uino)\  quae  dicuntur  'tristes’  (ut  Tib.  I  7,  43)  non  tamquam  'tri¬ 
stem  reddentes’,  sed  ad  intendendam  substantiui  notionem  similem, 
quem  usum  exposuit  Dissenus  ad  Tibulli  I  1,  62.  'leuare’  (=  facere  ut 
adquiescant)  nec  ipsum  sine  morbi  respectu  est  positum:  Cic.  ad  Att.  I 
18,  1  curam  et  angorem  animi  mei  . .  leuasti,  Prop.  I  9,  34,  Ouid.  tr.  1Y 
6,  16.  uidentur  hunc  u.  ob  oculos  habuisse  Verg.  Georg.  IV  531  tristes 
animo  deponere  curas  et  Mart.  XII  34,  9  et  tristis  animi  cauere  morsus. 

Verba  admirabili  arte  (quam  nonnulli  coniecturis  male  sanis  pessum- 
dederunt)  in  unum  uerborum  ambitum  inclusa  ob  oculos  nobis  ponunt 
Catullum  et  Lesbiam  inuicem  desiderantes,  ut  tamen  felicior  sit  puella, 
quae,  cum  uelit  ardentem  cupiditatem  solari,  habeat  saltim  quicum 
lusitet  dulcem  suum  passerem;  cuius  ope  ut  sibi  quoque  adsit  solacium 
optat  adulescens,  nobile  atque  celebratum  poemation,  quod  et  Mar¬ 
tialis  sibi  imitandum  proposuit  [I  109]  et  Arruntius  Stella  ex  Statii 
siluis  nobis  notus  eodem  teste  [I  7],  utpote  libri  principium  (nisi  forte 

a  primo  uocabulo  uelis  repetere)’  huic  uolumini  dedit  nomen  ‘passeris7 ; 
neque  enim  aliter  explicanda  puto  praeeuntibus  doctis  haud  paucis 
(uelut  Osanno  ad  falsi  Apulei  de  orthogr.  p.  82  et  Leutschio  Philologi 
X  735)  uerba  Martialis  [IV  14,  13  sq.]  sic  forsan  tener  ausus  est  Catullus 
magno  mittere  passerem  Maronem  (cf.  et  XI  6,  16),  quam  ut  c  passere ' 
totum  nugarum  libellum  significari  aiam.  nam  Paukstadtius,  qui  minus 
probabilem  profert  uerborum  illorum  interpretationem,  cum  obiecit  fat 
Catulli  libellus  non  incipit  a  carmine  de  passere,  incipit  ab  epigrammate 
ad  Cornelium’,  neglexit  exemplum  ipsius  Martialis  sui,  qui  praefat.  ad 
libr.  IX  dedicationis  epigramma  ' extra  ordinem  paginarum  esse’  dixit, 
re  uera  igitur  hic  Catulli  libellus  a  carmine  de  passere  suum  sumpsit 
initium,  unde,  cum  praesertim  poemation  iam  insequens  numerum  pro¬ 
prium  nouumque  flagitaret,  ita  a  uulgari  consuetudine  recessi  ut  prae¬ 
fationem  ad  Cornelium  extra  numeros  ponerem  et  huic  carmini  princi¬ 
pem  adsignarem  locum. 


II. 

Ad  carminis  superioris  u.  10  in  V  sine  interstitio  adhaeserunt  tres 
uersus  hi-  tam  gratam  est  milii  quam  ferant  puellae  pernici  aureo¬ 
lam  faisse  malam,  quod  zonam  soluit  diu  ligatam,  in  quibus  apparet 
tangi  Atalantae,  Schoenei  filiae,  fabulam,  quam  narrant  Apollod.  III  9,  2 
et  Ouid.  met.  X  560  sqq.  et  Hyginus  fab.  185,  alii  (cf.  Prellerus  mythol. 
gr.  II  p.  306,  355).  erant  autem  tria  mala  aurea,  quae  a  Venere  data 
sibi  Hippomenes  inter  currendum  in  terram  iecit,  ut  Atalantae  illa  capturae 
impetum  tardaret,  propterea  grata  acceptaque  uiragini,  quod  iam  ante 
initum  cursus  certamen  formosum  adulescentem  aspiciens  dubitauit  illa, 
malletne  superari  an  uincere,  eiusque  coniugium  sibi  optauit  (belle  rem 
depinxit  Ouidius  1.  1.;  cf.  et  Theocr.  3,  40).  et  uicta  est  tam  sua  ipsius 
uoluntate  quam  adliciente  Veneris  munere  nodoatirjg  dC*  ’ATctXuvxr\ ,  quam 
Hesiodus  uocauit  (schol.  Iliad.  II  764).  aureola  (LXI  160)  mala  (quae  alii 
aliunde  Venerem  sumpsisse  narrant:  schol.  ad  Theocr.  2,  120  et  3,  40, 
Ouid.  1.  1.)  dubitare  potes,  ex  aurine  metallo  constitisse  dixerit  poeta  (ut 
plerique  tradunt)  an  fuisse  ea  quae  uulgo  mala  citrea  siue  Hesperidum 
uocant  (cf.  IHVossius  ad  Ver g.  ecl.  6,  61,  Priapeum  16,  1,  append. 
Vergil.  epigr.  9,  25  sq.),  siquidem  'aureolum7  attributum  ad  colorem 
spectare  posse  docet  Anth.  lat.  321,  4  et  349,  2  [PLM.  IV  p.  303  et 
311]:  hoc  ut  sumamus  suadet  ipse  scriptorum  Bomanorum  consensus, 
ceterum  cf.  de  his  malis  citreis  VHehn  libri  'Kulturpflanzen  und  Haus- 
thiere7  p.  209*  hoc  igitur  malum  aureolum  (nam  quae  tria  erant  secun¬ 
dum  fabulas,  ea  poeta  totum  Veneris  donum  respiciens  singulari  numero 
commemorat)  'zonam  soluit  diu  ligatam7,  hoc  est,  causa  erat  ut  cingulum 
uirgineum  (de  zona  cf.  ad  LXI  53),  quod  illa  tot  aliis  petitoribus  de- 
uictis  longum  per  tempus  insolutum  geBtauerat,  solueretur  iustis  scilicet 
nuptiis  factis,  debetur  autem  'ligatam7  Prisciano  et  Catulli  codici  Bel¬ 
gico:  V  praebet  uitio  non  ita  raro  ‘negatam7;  quae  scriptura  propter 

summam  ambiguitatem  ('aliis  petitoribus’  fere  addendum  erat,  ut  ad¬ 
ditur  datiuus  apud  Claudian.  fescenn.  1,  37  et  seminudo  pectore  cingulum 
forti  negatum  solueret  Herculi  de  Hippolyte)  reicula  est,  stabilitque  illud 
'ligatam’  saeculi  p.  Chr.  n.  secundi  inscriptio  illa  Priapo  dedicata  Anth. 
lat.  M.  1704  (cf.  supra  p.  64),  ubi  n.  48  sq.  legitur  te  uocant  prece  uir- 
gines  pudicae,  zonulam  ut  soluas  diu  ligatam,  de  dihaeresi,  quam  sae¬ 
pius  C.  habet  in  csoluo’  et  cuoluo’  uocabulis,  cf.  LMuellerus  d.  r.  m. 

p.  262. 

Hos  igitur  tres  uersus  a  carmine  superiore  abhorrere  sentiebant 
omnes,  qui  recto  indicio  utebantur,  nam  ut  constructionem  gramma¬ 
ticam  'tecum  ludere  (si)  possem  —  tam  gratum  est’  aliquo  modo  susten¬ 
tare  possis:  quid  Catullo  misero,  quem  absentis  Lesbiae  desiderium 
macerat  quique  huius  passerem  in  solacium  sibi  cupit,  cum  Schoeneide 
laeta  uotoque  potita  intercedit  similitudinis?  ut  porro  passerem  com¬ 
parare  liceat  cum  malis  aureis:  quid  fiet,  si  illo  fruitur  poeta?  mala 
Atalantae  tulerunt  nuptias:  quid  auicula  Catullo?  non  (quod  expectares) 
Lesbiae  amorem,  quo  iam  gaudet  ille  quamquam  etiamtunc  cum  curis 
mixto,  sed  solacium:  quae  comparatio  est  ridicula,,  ne  igitur  bella 
imago  omnibus  numeris  perfecta,  qualem  offert  c.  I,  foedaretur  detur- 
pareturque,  seiunxerunt  pannum  illum  iam  Itali  (et  quidem  antiqui  co¬ 
dicis  testimonium  ficticium  in  partes  uocantes  Alex.  Guarinus  et  Perreius), 
quos  secuti  sunt  recentiorum  plerique. 

Miro  autem  casu  accidit  quod  post  c.  XIV  23  legitur  in  Y  poema- 
tion  trium  uersuum  itidem  imperfectum  et  abruptum  atque  abhorrens 
plane  ab  eis  quae  antecedunt  secunturque,  scii,  hoc:  siqui  forte  mea¬ 
rum  ineptiarum  lectores  eritis  manusque  uestras  non  horrebitis 
ammouere  nobis  ?  in  quibus  poetae  sibi  et  leuiori  carminum  generi  non 
nimium  tribuentis  apparet  modestia,  maxime  in  solita  illa  formula  'siqui 
forte’,  qua  ex.  gr.  Martialis  ad  librum  suum  dixit  sicui  forte  legeris  H 
1,  7.  cogitat  autem  ille  de  omnibus,  quorum  in  manus  forte  fortuna 
uolumen  peruenit,  in  uniuersum  quidem,  sed  eos  qui  inspicere  et  legere 
librum  uelint  specialiter  adloquitur,  unde  mira  illa  enuntiati  conditio- 
nalis  'siqui  forte  eritis’  (pro  'erunt’)  comformatio.  'ineptias’  autem,  ut 
ad  Cornei.  4  'nugas’,  uocat  hanc  collectionem  carminum  maiorem  par¬ 
tem  ludicrorum:  Mart.  XI  1,  13  sunt  illic  duo  tresue,  qui  reuoluant 
nostrarum  tineas  ineptiaru/m  (quos  Suetonius  de  gramm.  21  commemorat 
Melissi  libros  'ineptiarum’  siue  'iocorum’,  utpote  prosa  oratione  con¬ 
scriptos,  uix  licet  comparare),  et  ex  eadem  modestia  etiam  profluxit 
hoc  'non  horrebitis’,  hoc  est,  non  reformidabitis  et  refugietis  ('horrere’ 
cum  infinitiuo  iunctum  habes  ex.  gr.  Verg.  Aen.  H  12)  'nobis’  scii,  tam 
incultis  uos  tam  elegantes  homines  et  tantum  expolita  respicere  consueti 
'manus  uestras  ammouere7,  id  est,  libellum  nostrum  uelle  siue  dignari 
in  manus  sumere  atque  examinare,  quemadmodum  similiter  Ouid.  met. 
X  254  saepe  manus  operi  tentantes  admouet  (non  est  cogitandum ,  ut  fecit 
in  uersione  sua  Heysius,  de  libello  inpuris  manibus  attrectando),  ultro 

autem  apparet  hos  uu.  esse  factos  tum;  cum  C.  hun*  libellum  emisit. 
c mearum,  nobis’:  LXVIIIb  117  sq.,  LXXXIII  1,  3,  CVII  3  sq. 

Pannum  post  I  10  et  post  XIV  23  extantem  cum  alii  alio  uoluissent 
transponere  (illum  post  c.  XXXVIII  Froehlichius;  hunc  idem  ante  c.  XVI  1, 
post  c.  XVI  13  Auantius)  neque  conaminum  praemium  rettulissent,  ex- 
titerunt  duo  critici  alias  sane  minime  felices,  Pleitnerus  [de  Cat.  epith. 
p.  90]  et  Klotzius  [em.  Cat.  p.  14],  qui  quamquam  ueris  falsa  admiscentes 
ita  illos  in  unum  carmen  coniunxerunt ,  ut  posteriorem  ante  priorem  con- 
locarent.  uideamus  de  sententia,  quam  illi  explanare  supersederunt, 
tantum  gaudii  ex  lectorum  gratia  et  fauore  se  concepturum  esse  innuit 
Catullus,  quantum  olim  concepit  ex  malo  aureo  Atalante,  reprehende¬ 
runt  nonnulli  totam  hanc  comparationem,  nimis  illi  inmorantes  uersui 
ultimo,  cuius  sententiam  uon  perspexerunt,  ut  puella  Schoeneia  specie 
quidem  impigre  cursum  solitum  peragens  tacito  tamen  pectore  gaudet 
tam  auro  ipso  quam  quod  eo  sublato  iamiam  uinci  se  sentit,  ita  poeta 
modestus,  qui  non  hili  facere  plausum  uidetur,  dissimulanter  corripitur 
laetitia  fauoris  oblati:  par  scilicet  aut  simile  praemium  utrique  futurum: 
nuptiae  Atalantam  manent  ex  pomo  aureo,  ex  fauore  semel  inuento 
poetam  gloria  perpetua,  omnis  igitur  comparationis  uis  in  '"gratum7, 
cetera  ad  ornandam  faciunt  imaginem,  ut  saepius  apud  Catullum,  apud 
quem  cf.  LXV  19  sqq.  cum  autem  hanc  laetitiam  quamquam  fortasse 
aliquando  futuram  iam  nunc  reuera  percipere  sibi  uideatur,  iu  hac  cogi¬ 
tatione  totus  tempus  praesens  ctum  gratum  est’  ponit,  ubi  secundum 
seueram  normam  ferit’  expectamus:  quid  in  hoc  genere  concessum- sit, 
docet  ex.  gr.  Phaedrus  [II  9,  10  sqq.].  haec  igitur  poetae  animo  fere 
obuersata  esse  ratus  amplexus  sum  Pleitneri  Klotziique  suspicionem,  ut 
tamen  non  accederem  eis  in  ipsa  carminis  sic  concinnati  conlocatione. 
illi  enim  inter  praefationem  ad  Cornelium  et  c.  I  posuerunt,  et  negle¬ 
gentes  id  quod  supra  exposui,  a  passere  incipere  libellum  Catullianum, 
neque  curantes  ordinem  a  poeta  institutum  in  uoluminis  huius  initio 
(cf.  supra  p.  57),  secundum  quem  carmina  eandem  materiam  tractantia 
I  et  III  dirimenda  sunt  interposito  alieno  opusculo,  et  sibi  ipsi  difficul¬ 
tatem  procreantes  in  explicanda  duplici  quam  faciunt  transpositione, 
immo  tres  uu.  priores  v  siqui  forte  ammouere  nobis’  mero  casu  a 
scriba  quodam  (fortasse  eius  libri,  ex  quo  fluxit  V)  omissi  postea  errore 
animaduerso  in  fine  quaternionis  post  c.  XIV  23  uidentur  additi  signo 
ueri  ordinis  adiecto,  quod  mox  euanuit  siue  neglectum  est.  uix  autem 
opus  est  ut  adiciam,  etiam  alios  poetas  interdum  duplici  carmine  prae- 
fatorio  (et  ad  eum,  ad  quem  libellus  est  missus,  et  ad  lectores)  in¬ 
struxisse  libros  suos;  cf.  tamen  ex.  gr.  Mart.  XI  1  —  2  et  Luxorii  epi¬ 
grammata  [PLM.  IV  p.  387]. 


III. 

1,  2.  Lugete,  o  Veneres  Cupidinesque  et  quantum  est  hominum 
uenustiorum.  inuocat  poeta  omnes  amoris  atque  uenustatis  deos  deasque 

quique  his  propitiis  nati  sunt  homines,  ut  passerculi  tam  amabilis 
uenustique  mortem  lugeant,  hoc  est,  corde  doleant.  nec  Venerem  ut 
eam  quae  gaudeat  passeribus  tamquam  sacratis  sibi  auiculis,  sed  ut 
omnis  gratiae  pulcritudinisque  deam  adpellat;  neque  idem  plurali  '  Ve¬ 
neres  ’  utitur  sterili  cum  doctrina  (siue  quod  mater  Idalia  compluria 
habuit  cognomina  siue  quod  diuersas  Veneres  fuisse  mythographi  narrant: 
Cic.  d.  n.  d.  III  23,  59),  sed  quod  in  sola  Venere  quamuis  huius  agminis 
principe  minime  se  continet,  sed  ceteras  quoque  deas  dominae  illi  con¬ 
similes  conparesque,  puta  ante  omnes  Gratias,  una  compellat;  et  eodem 
modo,  quamquam  unus  prae  ceteris  Cupido  ab  hominibus  colebatur, 
tamen  omnes  eius  fratres,  quotquot  minus  noti  uulgo  delituerunt,  locum 
atque  Lusum  quique  sunt  alii  " Eqcotss  (Claudian.  de  nupt.  Hon.  72,  Hor. 
od.  I  19,  1  mater  saeua  Cupidinum),  simul  accersit  ad  luctum,  facile 
autem  quid  inter  singularem  'Venus  et  Cupido’  et  hunc  pluralem  intersit 
perspicies  comparatis  inter  se  XXXVI  3 ,  ubi  Lesbia  suis  scilicet  unius 
rebus  consulens  singulari  utitur,  et  XIII  12,  ubi  pluralis  recurrit  cum 
eadem  quam  hic  habemus  significatione  generali  (Mart.  IX  11,  9  et  XI 
13,  6  eodem  modo  utitur  plurali),  non  possumus  autem  accedere  eis, 
qni  pluralem  'Veneres’  ex  adsimilatione  uocis  subsequentis  cCupidines’ 
prouenisse  dicunt  (cf.  KPSchulzius  Fleckeis.  ann.  1882  p.  205);  nam  de 
sola  multitudine  agi,  manifestum  reddit  uox  c quantum’:  omnes,  quot¬ 
quot  et  quicumque  (tam  di  quam  homines)  sunt,  qui  uenustatis  sensum 
habent,  concientur,  amat  autem  Catullus  ' quantum’  et  'quidquid’  con- 
iungere  cum  genetiuo  partitiuo:  habes  'quantum’  et  'tantum'  IX  10, 
LXXXVIII  4,  V  13,  XIV  7,  XC1X  6,  'quidquid’  VI  15,  XXXI  14, 
XXXVII  4  (cf.  et  VI  5  et  14,  XXVIII  4,  XXXVIII  7,  XCI  10);  uide 
Haasium  ad  JEteisigium  not.  530  et  praelectt.  II  p.  28  sqq.  cohaerere  inter 
se  'Veneres’  et  'uenustiorum’,  primo  apparet  optutu;  quarum  uocum 
cognationem  iam  ueteres  senserunt  (Cic.  d.  u.  d.  II  27,  69;  Quintii.  VI 
3,  18):  dicitur  uenustum  id  quod  ueneris  gratiaeque  est  plenum,  cuius 
conexus  memor  Plaut.  Stich.  II  1,  5  amoenitates  omnium  uenerum  atque 
uenustatum  adfero ;  habetque  poeta  noster  uenustissimus  in  deliciis  hoc 
uocabulum,  modo  tantum  ad  externam  corporis  speciem  cultumque  re¬ 
ferens  non  sine  inrisione  (XIII  6,  LXXXIX  2,  XCVII  9),  modo  ad  con- 
iunctum  cum  hoc  insitumque  animo  a  natura  pulcri  amorem  atque  ineffa¬ 
bilem  illam  sensuum  dictorumque  gratiam  et  suauitatem  (ut  XXII  2, 
XXXV  17,  LXXXVI  4).  ad  comparatiuum  'uenustiorum’  caue  suppleas 
'quam  ceteri  uenusti’,  sed  potius  'quam  uulgus  hominum’  similiter  ut 
IX  10  beatiorum ,  unde  '  uenustiores  ’  hic  sunt  ei  qui  uel  paululum 
uenustatis  sensu  sunt  imbuti,  'lugete  quantum  est’  (non  'estis’),  ut 
XXXI  14  ridete,  quidquid  est  (Dissenus  ad  Tib.  I  2,  35).  —  iam  ubi  u.  3  per 
asyndeton  explicatiuum  (ut  et  u.  15)  causa  inuocationis  est  reddita,  u.  4 
haec  causa  ita  inlustratur,  ut  prioris  ad  passerem  carminis  uersus  pri¬ 
mus  repetatur,  recte  Verburgius:  'uenustatem  repetitio  ista  non  exiguam 
habet,  passer,  inquit  Catullus,  puellae  meae  est  mortuus;  non  passer 

quidam  de  uulgo  passerum ,  sed  passer  iste ,  deliciae  puellae  meae,  quem 
dudum,  amici,  nouistis  e  carmine,  in  quo  uersiculus  iste  p.  d.  m.  p.  est 
positus’,  profluxit  hoc  ex  more  poetae  nostri,  quo  cde  eisdem  eadem 
dicit  saepius  aliorunlque  carminum  memoriam  uenuste  repetit’  (Hauptius 
opusc.  I  p.  79):  cf.  inprimis  XXXVII  12  et  VIII  5.  et  est  repetitio  rhe¬ 
torica  (reuocationi  non  dissimilis,  cf.  ad  LXIV  62)  comparanda  cum 
LV1II  2.  —  5.  quem  plus  illa  oculis  suis  amabat,  oculos  ueteres  tam¬ 
quam  rem  pretiosissimam  uenerabantur;  unde  praeter  Graecos  (iam 
AStatius  cp.  Callim.  h.  Dianae  211  3Avzly1eiuv  1'gov  cpaESGGL  epilriGca, 
Leutschius  Theocr.  11,  63)  Plaut.  Cure.  I  1,  15  oculissimum  ostium  (ubi 
Paul.  p.  179,  8  oculissimum:  carissimum ),  ibid.  I  2,  28  oculissimus  homo , 
mil.  IV  1,  37,  Ter.  Ad.  IV  5,  67  di  me,  pater ,  omnes  oderint,  ni  magis  te 
quam  oculos  nunc  ego  amo  meos\  Cat.  XIV  1,  LXXXII2,  CIV  1;  unde  etiam 
per  oculos  iurabant  (Plaut.  Men.  V  9,  1;  Petron.  c.  133,  alia).  —  6,  7.  nam 
mellitus  erat  suamque  norat  ipsam  tam  bene  quam  puella  matrem, 
"‘mellitus’,  siue  mellis  instar  dulcis  suauisque,  ad  exprimendam  summam 
iucunditatem  adhibet  Cat.  XLVIII  1  et  XCIX  1,  Plaut.  Cas.  I  1,  47  mea 
mellilla ,  Cic.  ad  Att.  I  18,  1  mellitus  Cicero ,  Apul.  met.  V  6  blanditiis 
astruit:  'mi  mellite,  mi  marite %  Hor.  sat.  II  6  32  hoc  iuuat  et  melli  est. 
deinde  ipsa  uerborum  distributione  admonente  interpretandum  est:  et 
dominam  suam  cognitam  habuit  aeque  quam  uirgo  aliqua  matrem  suam, 
nam  'ipsam’  cum  sit  'dominam’  (ad  I  9),  plane  tamquam  substantiuum 
recipit  additum  'suam’,  ut  habes  in  inscriptione  Orelliana  4923  Clau¬ 
diae  ....  Gellius  Zoilus  issae  suae  (Ellisius  male  r  suam  ’  absolute  posi¬ 
tum  accepit,  qui  usus  tantum  in  amantibus  optinuit;  cf.  ad  LXVlIlb  78). 
unde  apparet,  quam  male  olim  Itali  'ipsa’  scripserint,  quod  cum  'puella’ 
iungendum  esset,  quin  immo  dubito,  num  hic  'puella’  sit  cogitanda 
Lesbia,  lubentiusque  dictum  puto  de  quauis  uirgine  in  matris  gremio 
educata,  obuersata  esse  poetae  uerba  Sapphus  [fr.  75  N.,  38  B.]  cog  ds  naig 
7ce8cc  pccTSQa  7C£7iTEQvycoTcu  censet  Leutschius  [Philol.  X  p.  737].  "‘nosse’ 
interdum  de  animalibus  dicitur,  quae  hominibus  assueuerunt,  ut  Mart. 
IV  30,  4  de  piscibus  qui  norunt  dominum  manumque  lambunt.  —  8.  a' 
gremio  illius  mouebat.  pro  composito  fdemouebat’,  ut  Ouid.  met.  IV  264 
nec  se  mouit  humo\  'illius’,  ad  LXVII  23.  —  9.  circumsiliens  modo  huc 
modo  illuc.  Seu.  apocol.  9  modo  huc  modo  illuc  cursabat,  Tac.  a.  XII  1 
ipse  huc  modo  modo  illuc  promptus,  circumsiliendi  uerbum  uno  loco 
nostro  sensum  habet  circumuolitandi ,  casu  sine  dubio  (alio-  sensu  extat 
Iuuen.  10,  218).  Plin.  h.  n.  X  38,  111  saliunt  aliae  (aues),  ut  passeres.  — 
10.  ad  solam  dominam  usque  pipiabat,  "ad’  hic  non  ualet  'apud’, 
sed  passerculi  oculos  ad  Lesbiam  conuersos  indicat:  LXI  212  dulce  rideat 
ad  patrem.  '  usque’,  semper.  'pipiabat’  uerissime  Is.  Vossius  restituit 
ex  tradita  in  V  lectione  'pipiabat’,  unde  Itali  effecerant  'pipilabat’,  nam 
ut  fl’  in  fi’  (nemini  ignota  est  harum  litterularum  confusio  frequen- 
tissima)  paulo  facilius  mutamus  quam  ci’  inserimus,  ita  haec  uox  'pi¬ 
piare’  denotat  in  uniuersum  minutarum  auium  (etiam  infantium)  pro- 

prium  sonum  tenerum  (Colnm.  VIII  5, 14;  Tertull.  aclu.  Val.  15  et  monog.  16); 
quocum  coniunctum  est  'pipare’,  sed  diuersum  a  significatione  'pipilare’ 
(=  resonare;  cf.  infra  Anth.  lat.  Mey.  1459)  et  'pipulare’  (=  conuiciari). 
non  curauit  nimirum  Catullus  grammaticos,  qui  proprios  animalium  sonos 
accurate  distinguentes  passerem  fecerunt  titiantem  (PLM.  V  p.  365  et 
367,  Sueton.  ed.  Reiff.  p.  254).  —  10,  11.  qui  nunc  it  per  iter  tene¬ 
bricosum.  etiam  animalia  post  mortem  'abire  hinc  in  communem  locum’ 
(Plaut.  Cas.  prol.  19)  et  eisdem  quibus  homines  legibus  apud  inferos  uti, 
adamata  ueteribus  erat  opinio:  Ouid.  am.  II  6,  49  colle  sub  Elysio  nigra 
nemus  ilice  frondet  udaque  perpetuo  gramine  terra  uiret:  siqua  fides  du¬ 
biis,  uolucrum  locus  ille  piarum  dicitur ,  obscenae  quo  prohibentur  aues 
(cf.  Naekius  Val.  Cat.  p.  75  sq.);  neque  recipiebantur  nisi  quae  iustam 
nancta  essent  sepulturam  (cf.  carmen  pseudouergilianum  Culex),  abeundi 
autem  uerbum  quamquam  in  hac  re  usitatius  est  (Phaedr.  IV  20,  16 
abiturus  illuc,  quo  priores  abierunt ,  Hadrianus  [Spart.  25]  quae  nunc 
abibis  in  loca  pallidula ;  postea  christiani  r abire  ad  superos’  dixere,  ut 
CIL.  VIII  7427),  hic  tamen  praeplacuit  'ire7  propter  sequens  'per 
iter’  (Ouid.  am.  III  13,  12  it  per  uelatas  annua  pompa  uias ),  hoc  est, 
per  uiam  illam  longam,  a  limine  Orci  quae  duxit  ad  undas  Acherontis, 
quodsi  passerem  per  hanc  uiam  facit  migrantem  eo,  unde  non  est  redi¬ 
tus,  non  dubitare  se  significat  tacite  poeta,  quin  Charontis  cumba  re¬ 
ceptus  ille  inter  Elysii  incolas  locum  sit  habiturus.  Simmias  Anth.  Pal. 
VII  203,  4  to^so  yap  nvgdcxav  slg  3A%£qov xog  oSov.  et  de  hac  ipsa  uia 
Ouid.  met.  X  54  trames  arduus,  obscurus,  caligine  densus  opaca ;  cf.  et 
Apul.  met.  VI  18.  —  12.  illuc,  unde  negant  redire  quemquam.  de¬ 
scribitur  hoc  uersu  (praeter  Senecam  in  Anth.  lat.  Mey.  1704,  11  ad- 
sumpto)  TOTtog  avoGxog  siue  dvsH@ccxog  ”A'i8og  svvrj  (Opp.  Hal.  IV  392), 
quem  Graeci  pariter  et  Romani  simili  modo  sic  designabant,  iam  Donsa 
fil.  contulit  Philetae  fragm.  4  Schn.  axqaitov  sig  AtSsa i  {jvvGa  x ijv  avita 
xig  svuvxLOv  TjX&sv  odixqg  (Theocr.  12,  19;  17,  120);  Verg.  Aen.  VI 
425  ripam  inremeubilis  undae ;  Seneca  Here.  fur.  865  nemo  ad  id  sero 
uenit,  unde  numquam,  cum  semel  uenit ,  potuit  reuerti  et  1550  Stygium- 
que  litus,  unde  te  nullae  referent  carinae  et  1773  uadis  ad  manes  iter 
habiturus  unum ;  Prop.  IV  11,  2,  Apul.  met.  VI  17,  aliaque.  recte  autem 
'illuc  unde’  legi  (cf.  Hor.  sat.  I  1,  108;  Cic.  Lael.  26,  100),  non  fillud’, 
ex  eis  quae  iam  disputata  sunt  elucet.  —  13.  at  nobis  male  sit,  malae 
tenebrae  Orci,  nunc  poeta  'fato  maledicit  iniquo’  (Anth.  lat.  Mey. 
1376,  6),  particula  'at’  (de  qua  cf.  interpp.  ad  Verg.  Aen.  II  535,  Han- 
dius  Turs.  I  441  sq.,  Kuehnerus  gr.  1.  II  p.  693  et  Cat.  XXVIII  14)  intro¬ 
ducens  exeerationem ,  cuius  sollemnis  est  formula  *male  sit  tibi’  (ut 
contra  'bene  tibi  sit’),  cohaerent  autem  a  sententia  'male  malae’  (ger- 
manice  'doch  Dir  mein  Fluch,  fluchwuerdige  Finsterniss  des  Orcus’): 
est  traductionis  quam  rhetorici  uocant  figura,  ut  statim  u.  15;  et  sic 
LXI  19  et  179.  Orcum  hic  non  pro  deo,  sed  pro  uniuerso  inferorum 
orbe  habuerim:  Lucr.  I  115  an  tenebras  Orci  uisat ,  CIL.  I  1009,  21 

tenebris  tenentur  Ditis  aeterna  domu,  Prop.  IV  9,  41  Stygias  tenebras, 
Hor.  od.  IV  7,  25  infernis  tenebris.  —  14.  quae  omnia  bella  deuoratis. 
est  perpetna  in  carorum  specie  formaque  eminentium  morte  praematura 
querella  inde  a  Venere  Adonin  deplorante  (Bion  id.  1,  54  ro  ds  nccv  naXov 
ig  oe  v.oixclqqei)  usque  ad  Theklam  Schillerianam  ('das  ist  das  Loos  des 
Schoenen  auf  der  Erde’):  Claudius  Quadrigarius  [Geli.  XVII  2,  16]  haec 
maxime  seruatur  (=  obseruatur:  '  uersatur 3  uulgo)  deorum  iniquitas, 
quod  . .  neque  optimum  quemquam  inter  nos  sinunt  diurnare  (=  diu  ui- 
uere);  Ouid.  am.  II  6,  39  optima  prima  fere  manibus  rapiuntur  ab  atris 
(sic  enim  corrigimus);  Seneca  ad  Mare.  c.  12.  f tenebrae  deuorant’,  ut 
Antk.  lat.  Mey.  1179,  2  nunc  rapior  tenebris,  'omnia  bella’  ('bella’ 
substantiue,  ut  LXIV  405,  Naegelsbachius  stil.  lat.  p.  847),  pulcra,  ut 
Varro  in  Bimarco  (Non.  248,  7)  uerbis  ludens  bellum  ita  geris,  ut  bella 
omnia  domum  auferas,  hoc  est,  ui  rapias,  plane  ut:  —  15.  tam  bellum 
mihi  passerem  abstulistis.  'tam’  cum  emphasi  dictum  est  absolute 
(aliter  XXII  17,  ubi  ad  priora  pertinet);  nam  causam  exeerationis  simul 
et  raptae  auis  indicat  uox  f bellum’  ad  ' omnia  bella’  spectans.  'milii’, 
olim  domino;  ad  I  1.  —  16.  o  factum  male^  io  miselle  passer,  sollemnis 
in  rebus  aduersis  exclamatio  'o  factum  male’  (Terent.  Phorm.  751,  Cic. 
ad  Att.  XV  1,1  o  factum  male  de  Alexione,  itidem  uixdum  mortuo),  ut 
contra  in  rebus  prosperis  'o  factum  bene’;  construitur  autem  'o’  cum  accu- 
satiuo  in  his  exclamationibus  (XXVI  5,  XLIII  8,  LVI  1,-  CVII  6).  deinde 
in  V  extat  f bonus  ille  passer’,  unde  Itali  ex  parte  egregie  c miselle’ 
effecere,  perfecit  autem  Lachmannus  metro  consulens  emendationem  pro 
'bo’  reponendo  c io  ’ ;  nam  'o’,  quod  uulgo  scribebant,  propter  hiatum 
in  hoc  quidem  metro  breui  intolerabile  est;  et  ut  'o’  exclamationi  in 
uniuersum  factae  conuenit,  sic  'io'  magis  decet  mortui  inuocationi  for¬ 
tiori.  est  enim  'misellus’  usitatum  mortuorum  attributum:  Petron.  c.  65 
sacrum  nouemdiale  seruo  suo  misello  faciebat,  quem  manumiserat  mortuum, 
Apul.  met.  VIII  1  misella  . .  manes  adiuit,  Tertull.  de  test.  an.  4  cum 
alicuius  defuncti  recordaris,  misellum  uocas  eum.  sed  cum  ex  'io  mi¬ 
selle’  euasisset  'bouus  ille’,  miro  casu  accidit  ut  etiam  in  initio  libra¬ 
rius  aliquis  'bonum  factum’  reponeret  pro  co  factum’,  quod  ab  Italis 
recte  restitutum  egregie  confirmauit  inscriptio  statim  adferenda.  — 
17,  18.  tna  nunc  opera  meae  puellae  flendo  turgiduli  rubent  ocelli, 
'opera’  hic  fere  adaequat  'culpa’;  conferunt  ex.  gr.  Nepotis  Lys.  1,  3 
sic  sibi  indulsit,  ut  eius  opera  in  maximum  odium  Graeciae  Lacedaemonii 
peruenerint  (originem  indicat  idem  Alcib.  6,  2  et  aduersas  superiores  et 
praesentes  secundas  res  accidisse  eius  opera),  oculi  turgidi  habebantur 
deformes  (Plaut.  mil.  IV  3,  15);  et  ex  hoc  turgore  rubent  ocelli,  quos 
intellege  palpebras;  locutionem  insolentiorem  (nam  per  se  rubor  oculo¬ 
rum  est  internus,  ut  laus  Herculis  34  morte  rubent  oculi)  tuetur  auctor 
Lydiae  72  Aurora  suos  etiam  plorauit  amores  atque  rubens  oculos  roseo 
celauit  amictu,  cf.  Prop.  I  21,  3  quid  nostro  gemitu  turgentia  lumina 
torques,  idem  I  8,  14  et  tua  per  me  lumina  deiectis  turpia  sint  lacrimis ; 


86 


III  — IV  i. 


Ouid.  am.  III  6,  57  quid  fles  et  madidos  (lege  nitidos)  lacrimis  corrumpis 
ocellos  et  ad  locum  nostrum  adludens  Iuuen.  6,  7  nec  tibi,  cuius  turbauit 
(lege  turpauit )  nitidos  extinctus  passer  ocellos,  ceterum,  si  quo  alio  loco, 
hoc  apparet  deminutiuorum  amor,  quo  cantores  Euphorionis  flagrabant, 
siquidem  simul  et  adiectiuum  et  substantiuum  formatum  est  deminutiue, 
quod  rarissimum  est  (cf.  XXV  2  imula  oricilla,  LXIV  316). 

Hoc  quoque  carmen  ualde  erat  nobilitatum:  ob  oculos  habuerunt 
Ouidius  am.  II  6,  Stella  (Mart.  VII  14,  5:  cf.  supra  ad  c.  I),  Statius  silu. 
II  4  et  fortasse  Septimius  Serenus  (Rutil.  Namat.  ed.  LMuell.  p.  46, 
fragm.  11  et  12);  nec  sine  eius  recordatione  scriptus  est  titulus  quidam 
a.  1865  in  Gallia  repertus,  quem  saeculo  p.  Chr.  n.  alteri  ob  litterarum 
formas  attribuunt  harum  rerum  periti,  a  Mommseno  [Hermae  I  p.  68] 
editum  hic  repetam: 

Quam  dulcis  fuit  ista ,  quam  benigna, 

Quae  cum  uiueret,  in  sinu  iacebat 
Somni  conscia  semper  et  cubilis. 

0  factum  male,  Myia,  quod  peristi! 

Latrares  modo,  siquis  adcubaret 
JRiualis  dominae  licentiosa. 

0  factum  male,  Myia ,  quod  peristi! 

Altum  iam  tenet  insciam  sepulcrum  , 

Nec  seuire  potes  nec  insilire 
Nec  blandis  mihi  morsibus  renides. 

cf.  et  Antb.  lat.  Mey.  1460,  1  ereptam  uolucrem  Cupido  luget,  ibid. 
1459:  Dis  auibus.  Lusciniae  Philumenae,  ex  auiario  Domitiorum.  sele¬ 
ctae,  uersicolori,  pulcherrimae ,  cantatrici  suauissimae ,  omnibus  gratiis 
ad  digitum  pipillanti,  in  poculo  Murhino  caput  abluenti ,  infeliciter  sub¬ 
mersae.  heu  misella  auicula!  hinc  inde  uolitabas ,  tota  garrula,  tota  festiua ! 
latitas  modo  inter  pulla  Leptynes  loculamenta ,  implumis ,  frigidula,  clausis 
ocellis!  Licinia  Philumena  deliciae  suae,  alumnae  carissimae,  quam  in 
sinu  pastillis  alebat,  in  proprio  cubiculo  lacrumans  posuit,  haue ,  auis 
iocundissima ,  quae  mihi  uolans  obuia  blando  personans  rostello  toties  ceci¬ 
nisti  *salue\  caue,  auis ,  auia  Auerna:  uale  et  uola  per  Elysium! 

In  cauea  picta  saltans  quae  dulce  canebat, 

Muta  tenebrosa  nunc  i  acet  in  cauea. 

ceterum  suapte  natura  plaue  dubium  est,  quo  tempore  hoc  poemation 
sit  scriptum,  sed  Westphalio  post  a.  60  compositum  illud  putanti  pro- 
pterea  fidem  non  habeo,  quod  tum  longe  alia  et  grauiora  agenda  erant 
Catullo  quam  mortem  passerculi  deflere,  bella  scilicet  cum  riualibns  pro 
puella  sua  pugnanda,  neque  alio  quam  primo  amoris  illius  tempore  suaue 
boc  carmen  prouenisse  statuerim,  boc  est,  fere  eodem  quo  cc.  V  et  VII  spatio. 


IV. 

1.  Phasellus  ille,  quem  uidetis,  hospites,  quaeritur  ante  omnia, 
quemnam  poeta  haec  uerba  faciat  loquentem.  non  dubitant  uulgo,  quin 

ipse  Catullus  ex  itinere  Bithynico  a.  56  redux  in  Sirmione  paeninsula 
(c.  XXXI)  nauem,  cuius  ope  reditus  est  factus,  amicis  ostenderit  in 
lacu  Benaco  positam  et  simul  uiam  a  se  factam  narrauerit;  quippe  in 
propatulo  uidebatur  hoc,  non  mero  casu  nauem  Bithynicam  hic  nomi¬ 
nari,  sed  eam  aliqua  parte  coniunctam  esse  cum  poetae  rebus,  cuius 
opinionis  postremus  defensor  .acerrimus  extitit  Munro  [critic.  p.  9  sqq.]. 
huic  tamen  sententiae  obstant  haud  pauca  infra  disceptanda,  in  quae 
primus  Westphalius  [p.  172  sq.]  digitum  intendit;  qui  poetam  nostrum, 
ita  ut  olim  in  Bithynia  ei  conuenisset  cum  phaselli  domino,  Rhodi  de¬ 
mum  nauem  conscendisse  iamque  in  portu  quodam  Adriatico  nauiculam 
egregiam  praedicare  hospitibus  censet,  et  uidit  ille  nonnulla  rectissime; 
sed  in  summa  quaestionis  ulterius  progrediendum  est  negandumque  omnino, 
hoc  carmen  ad  Catulli  iter  pertinere,  ut  ad  u.  25  ostendetur,  utor  enim, 
quo  nemo  ante  me  usus  est,  miro  fortunae  fauore,  quo  his  tenebris  lucem 
affundens  exoptatam  Iunilius  commentator,  sine  dubio  ueteribus  in  Ca¬ 
tullum  scholiis  adhibitis,  haec  tradit  in  Hageni  schol.  Bern.  Vergil.  (cf. 
testim.  uol.  I)  quem  (phasellum)  habuit  hospes  Serenus,  quia  ille  Serenus 
fuerit,  nescitur,  neque  curamus  quod  uetus  commentator  eum  hospitem 
dixerit  u.  1  deceptus:  Serenum  ipsum,  quem  nemo  posteriorum  gram¬ 
maticorum  finxit,  sed  transsumptum  ex  prioribus  probisque  fontibus  pro- 
pagauit,  esse  dominum  nauis  u.  19  commemoratum  mihi  constat,  qui 
praeterea  eum  negotiatorem  Italicum  et  Catulli  popularem  amicumque 
fuisse  conicio.  et  amici  rogatu  in  nauiculam  Dioscuris  iam  dedicatam 
poeta  fecit  hoc  carmen  in  sacello  figendum ,  fortasse  loogo  ante  ipsius 
iter  Bithynicum  tempore  (certiora  de  hoc  erui  nequeunt).  'phasellus’ 
(haec  enim  scriptura  a  V  exhibita  et  apud  alios  quoque  scriptores  obuia 
quamquam  non  tam  constanter  quam  in  similibus  uocibus  graecanicis, 
ut  'pilleus,  culleus,  nummus’,  aeque  bona  quam  altera  'phaselus’)  erat 
nauigium,  quod  a  similitudine  fabae  traxerat  nomen  et  inter  nauem 
longam  actuariamque  medium  ob  celeritatem  maxime  celebrabatur;  uaria 
illius  genera  erant,  non  solum  in  lacuum,  sed  etiam  in  maris  usum;  cf. 
praeter  Richium,  lex.  antiqq.  s.  u.,  Nonius  p.  534,  23  (qui  ph.  uocat 
f nauigium  Campanum’)  Sallustius  hist.  lib.  III  ..  c cohors  una,  grancli 
phaselo  uecta,  a  ceteris  deerrauit\  . .  Sisenna  hist.  lib.  II II  c prores  actua¬ 
riae,  tragi  grandes  ac  phaseli  proni  (c primo’  codd.).  consuetum  etiam 
hominum  priuatorum  nobilium  in  itineribus  maritimis  uehiculum  eum 
fuisse,  docet  Cic.  ad  Att.  I  13,  1  et  XIV  16,  1;  neque  dubium  est  quin 
et  mercaturae  seruierit  idem,  'quem  uidetis’,  utpote  e  sacello  iuxta 
lacum  posito  conspicuum;  ut  Ver g.  Priap.  2,  3  [PLM.  II  p.  158]  agel¬ 
lulum  htmc,  sinistra  et  ante  quem  uides.  c hospites’,  qui  sacellum  in¬ 
trant;  ut  secundum  notum  usum  tituli  graeci  %eve  habent  et  &,evoi\ 
cf.  apud  Latinos  Cic.  Tuse.  I  42,  101,  Varro  Eumen.  fr.  12  Buech., 
Priap.  30,  4,  CIL.  IX  60  hospes  consiste  et  lege.  —  2.  ait  fuisse 
nauium  celerrimus,  constructione  non  ita  rara  iamque  apud  Plau¬ 
tum  obuia  (larga  exempla  dedit  Kuehnerus  gr.  1.  II  p.  517)  pro  uul- 

gari  'se  fuisse  celerrimum’,  id  quod  (omisso  fse’)  ex  corruptela  habet 

V  una  cum  scholiasta  Verg.  Bernensi,  redarguente  Vergilio  in  Sabino, 
'ait’,  contendit,  ut  statim  u.  15.  de  'celerrimus7  ad  subiectum  'pha- 
sellus7  relato  cf.  Kuehnerus  gr.  1.  II  p.  21.  hanc  autem  celeritatem 
quam  maxime  celebrandam  mira  metri  ex  puris  iambis  constantis  ope 
totum  carmen  egregie  depingit  citato  suo  decursu.  —  3.  neque  ullius 
natantis  impetum  trabis  nequisse  praeterire,  omnium  nauium  se 
superare  potuisse  cursum  celerem,  sic  enim  'impetus’  saepius,  ut  Liuius 
alicubi  quinqueremis  praeterlata  impetu ,  Enn.  ann.  379  V.  labitur  uncta 
carina ,  uolat  super  impetus  (carinae)  undas,  'illius’  exhibet  V,  ut  et  in 
Vergilii  Sabino  inter  'illius’  et  'ullus7  fluctuant  codd.:  scripsitne  Cat. 
prisca  et  librariis  insolita  forma  'ulius’  (cf.  supra  p.  52)?  idem  deinde 

V  'natantis  tardis’ ;  et  quamquam  recte  uidentur  restituisse  Itali  'trabis’ 
(quam  uocem  inde  ab  Ennio  ann.  598  apud  poetas  indicare  nauem,  notissi¬ 
mum  est),  de  'natantis’  tamen  uocabulo  a  nuperrimis  editoribus  patienter 
retento  dubitari  potest,  nec  enim  de  currente  naui  umqoam  natandi 
uerbum  (ut  nandi,  cf.  ad  LXIV  2)  adhibetur,  sed  de  ea  tantum  quam 
ferunt  aquae  (cf.  Verg.  Aen.  IV  398,  nec  dissimiles  loci  Prop.  II  25,  24 
et  IV  1,  116);  et  si  coniunctum  'natans  trabs’  notionem  efficere  nauis 
statuimus,  uide  ne  in  solita  praesertim  uocis  'trabs’  metonymia  parum 
proficiamus;  certe  mihi  natans  trabs  semper  mouit  imaginem  tigni  ab 
undis  circumiacti  molisque  lente  se  mouentis.  quodsin  noue  dictum  esse 
illud  censes,  iterum  languidissime  se  habet  propterea  quod  uniuscuius¬ 
que  nauis  uel  tardissimae  est  'natare’  siue  uehi;  quis  poetam  ferret 
germanicum  sic  scribentem  'den  schnellen  Lauf  eines  jeden  fahrenden 
Schiffes’,  quis  non  flagitaret  'eines  jeden  noch  so  raschen  Schiffes’? 
nimirum  id  quod  est  'impetus’  intendendum  est  ex  addito  uoci  'trabis’ 
epitheto,  quod  friget  plane  iacetque,  si  ex  uoce  superflua  constat  neque 
adiuuat  imaginem,  in  hoc  nimirum  carmine  actionis  plenissimo,  haec 
nescio  an  causa  fuerit  antiquis  editoribus,  cur  reponerent  'uolantis  im¬ 
petum  alitis’,  secuti  Vergilium,  qui  in  Sabino  uolantis  impetum  cisi  iterum - 
que  mox  opus  foret  uolare  scripsit,  dixeris:  nimirum  ut  'cisi’  ita  'uo¬ 
lantis’  necessario  mutauit  Vergilius,  qui  parum  circumspecte  uocem  mox 
iterum  lectam  reposuit,  quid  uero,  si  hoc  ille  fecit  auctore  Catullo,  qui 
artis  excultae  nondum  compos  interdum  non  refugit  earundem  uocum 
repetitionem  molestam  (cf.  V  11  et  13  sciamus  et  sciat)?  mihi  quidem 
haec  parua  (ut  in  uerborum  artifice  Catullo)  offensio,  quae  a  diuersa 
paululum  significatione  mitigatur,  uidetur  bene  compensari  eo  quod 
'uolantis’  id  ipsum,  quod  poeta  Catullus  sibi  debet  uindicare,  exprimit; 
imagine  enim  ab  auium  alis  sumpta  nauis  rapide  (praesertim  uelis  plenis) 
currens  dicitur  'uolare’:  Ouid.  epist.  6,  66  illa  (Argo)  uolat ,  ttentus  con- 
caua  uela  tenet ;  'natare’  et  'uolare’  similiaque  saepius  in  codd.  confusa, 
ad  'praeterire’  cf.  Verg.  Aen.  IV  157  iamque  hos  cursu ,  iam  praeterit 
illos,  'neque  nequisse’,  ut  mox  'negat  negasse’;  similes  lusus  prisci 
saepius  habent,  ut  Lucii.  XXX  28  quem  scis  scire  tuas  omnes  m.  notasque ; 

duplex  negatio  loco  fortioris  adfirmationis  posita  inde  a  Catulli  demum 
tempore  inualuit.  —  4,  5.  siuc  palmulis  opus  foret  uolare  siue  lin¬ 
teo.  palmula  siue  palma  (neque  enim  deminutiuum,  quod  hic  quoque 
est  sermonis  poetici,  quidquam  de  re  detrahit),  transsumpta  de  brachio 
humano  manuque  imagine,  proprie  est  infima  remi  pars  (Fest.  p.  220, 
Vitruu.  X  8,  6),  sed  ut  graecum  zchqgol  secundum  figuram  partis  pro 
toto  ipsum  indicat  saepe  remum ,  ut  apud  Laber.  53  R.  nec  palmularum 
pulsu  nec  portusculi,  Ver g.  Aen.  V  163  stringat  sine  palmula  cautes. 
'uolare’  hic  paulo  aliter  quam  u.  3  ualet  'celerare’,  ut  Hor.  od.  I  37,  16 
ab  Italia  uolantem  remis  adurgens.  'foret’,  esset,  ut  semper  apud  nostrum, 
ceterum  iam  Muretus  intellexit,  hunc  locum  obuersatum  esse  Ouidio  trist. 
I  10,  3  scribenti  siue  opus  est  uelis,  minimam  bene  currit  ad  auram; 
siue  opus  est  remo ,  remige  carpit  iter,  nec  comites  uolucri  contenta  est 
uincere  cursu:  occupat  egressas  quamlibet  ante  rates.  Minue.  Fel.  29,  8 
in  naui,  cum  uelis  tumentibus  uchitar,  cum  expansis  palmulis  labitur.  — 

6,  7.  et  hoc  negat  minacis  Adriatici  negare  litus,  testem  praestan¬ 
tiae  suae  nauicula  adfert  confectum  iter,  ut  tamen  eas  tantum  perse¬ 
quatur  regiones,  quas  ut  periculosas  superasse  in  laudem  suam  uertere 
potuit;  narraturque  iter  illud  ordine  inuerso,  ut  ab  eo  loco,  ubi  nunc 
est  positus  phasellus,  ascendatur  ad  pristinam  eius  patriam.  c negat 
negare’,  ait  clamare;  quales  lusus  captabant  prisci  maxime  scriptores,  ut 
ex.  gr.  Lucii,  inc.  fr.  74  M.  si  me  nescire  hoc  nescis.  fAdriaticum’  omisso 
'mare’  rarissime  (cf.  Adriacumque  patens  late  Ouid.  fast.  IV  501)  legi¬ 
tur;  sic  'Ionium’  nudum  habes  (Draegerus  synt.  I  p.  49).  quod  quo  iure 
'minax’  (cf.  Ouid.  epist.  17,  85  saeuum  minaxque  aequor )  uocetur,  docet 
Horat.  od.  I  33,  15;  III  3,  5  et  9-,  22;  maxime  uero  eiusdem  litora  in¬ 
famia  promunturiis  periculosis,  non  solum  Acrocerauniis  (Hor.  od.  I  3,  20), 
sed  etiam  saxis  Timaui,  quae  uocat  Verg.  ecl.  8,  6  quaeque  fortasse 
phasellus  siue  portum  aliquem  Venetum  siue  Eridanum  intraturus  supera- 
uerat  (Verg.  Aen.  1  242  sqq.,  Claudian.  in  III  cons.  Hon.  119  sqq.).  — 

7,  8.  insulasue  Cycladas  Rhodumque  nobilem,  'ue’  nouam  introducit 
itineris  partem,  in  Adriam  uenerat  phasellus  siue  per  Ionium  (quod  nullas 
difficultates  praebens  omittitur)  siue  superato  Isthmo  Corinthiaco  ex  mari 
(Myrtoo  uel)  Aegaeo  per  Cycladas  indicato,  cui  coniunctum  est  (unde 
'que’  copula)  mare  Carpathium  per  Rhodum  circumscriptum:  utrumque 
aequor  tempestatibus  saeuis  notum  (Stat.  Ach.  I  390  et  675,  Hor.  od.  I 
14,  20  et  35,  8).  Rhodos  (fclaram’  uocat  Mart.  IV  55,  6,  Horat.  od.  I  7,  1, 
qui  alibi  habet  centum  nobilem  Cretam  urbibus)  audit  'nobilis’  incertum 
utrum  tamquam  mercaturae  in  Asia  minori  emporium  primarium  an  ob 
artes  an  ut  studioium  (maxime  scholarum  rhetoricarum)  sedes  ab  adu¬ 
lescentibus  Romanis  tum  in  dies  magis  frequentata.  —  8,  9.  horridam- 
que  Thraciam  Propontida  truccmne  Ponticnm  sinum,  in  mare  Car¬ 
pathium  uentum  erat  iuxta  oram  Asiae  minoris,  quae  iterum  utpote  sine 
laboribus  praeterueeta  neglegitur,  per  Hellespontum  ex  Propontide,  quae 
ex  situ  suo  'Thracia’  et  ut  Thracia  (Thrace  uentorum  patria;  cf.  Hom. 

II.  XXIII  229  sqq.)  horrida’  uocatur;  Hor.  od.  III  24,  40  horrida  aequora. 
priores  autem  editores  cum  'Propontida’  a  f  Thraciam'  separassent  ad 
sequentia  adicientes,  primus  Lachmanmis  [ad  Prop.  p.  253]  deleto  com¬ 
mate  haec  tria  uerba  in  unum  membrum  coniunxit,  cui  alterum  trium 
uerborum  membrum  ftr.  P.  s.’  concinne  esset  oppositum  (nam  quod 
praeterea  'Thraciae’  ut  magis  'suaue’  flagitauit,  neglexit  illud  flepidum 
nouum  libellum’  similiaque  apud  nostrum;  cf.  ad  XLVI  11).  cuius  mu¬ 
tationis  causam  praecipuam  equidem  habeo  eam,  quod  nudum  'Pro¬ 
pontida’  non  potest  adiungi  prioribus  sine  copula,  qua  nullum  colon 
caret;  non  aut  eam,  quod  Thracia  substantiue  non  ponatur  apud  poetas 
(Lachm.  ad  Lucr.  Y  30),  cui  regulae  nec  ratio  nec  exempla  (Ou.  met. 
YI  435)  constant,  aut  eam,  quod  non  terra  continens  testis  nauigationis 
adferenda  sit  (quidni  enim  horridum  Thraciae  litus  significari  dicamus?). 
'Propontida’  in  arsi  sequente  'tr’,  ut  mox  18  f impotentia  freta7,  quam 
licentiam  saepius  sibi  indulget  poeta  noster,  ceterum  resedit  adhuc 
uitium  in  nuperrimis  editionibus,  in  quas  Lachmanni  ihuexit  auctoritas, 
cum  iamdudum  recte  esset  remotum,  nam  licet  falso  Itali  'Rhodumue’ 
scribentes  discinderent  cohaerentia,  suo  tamen  iure  eidem  'horridamue’ 
reposuerunt;  haec  enim  pars  tertia  cum  prioribus  (omissis  eis  quae  in- 
teriacent)  minime  cohaerens  utique  per  particulam  disiunctiuam  sepa¬ 
randa  erat,  ut  semper  hic  fit  in  nouis  partibus;  neque  symmetria  quaedam, 
quam  deprehendisse  sibi  uidebantur,  adesse  omnino  potest  repngnante 
sententia,  in  Propontida  uecta  erat  nauicula  per  Bosporum  ex  Pontico 
sinu  siue,  ut  uulgo  uocatur,  Ponto  Euxino,  qui  ob  ferocem  naturam 
suam  'trux’  siue  a&vog  audit,  ut  Histri  truces  undas  commemorat  Sen. 
Med.  764  (Hor.  od.  I  3,  10  truci  pelago).  —  10.  ubi  iste  post  phasellus 
antea  fuit  comata  silua,  omisso  adiectiuo  uel  participio  vtp *  sv  iun- 
gitur  'post  phasellus’,  is  qui  postea  factus  est  ph.;  ut  habet  Yerg.  Aen. 
I  198  ignari  sumus  ante  malorum ,  Tacit.  Agr.  10  nullis  contra  terris 
(plura  dat  Kuehnerus  gr.  1.  II  p.  165,  Draegerus  synt.  hist.  I  §  79).  cubi’ 
de  litore  intellege  Ponti  Euxini;  accuratius  mox  locus  designatur,  ex 
compluribus  quamquam  arboribus  compacta  nauis  tamen  carinam  potissi¬ 
mum  respiciens  uere  se  olim  arborem  fuisse  iactat.  nam  'silua’  rara 
omnino  significatione  de  una  aliqua  arbore  est  accipiendum;  cuius  usus 
testes  habes  Stat.  Theb.  VI  259  (281)  refuga  silua  et  Mart.  XI  41,  3; 
saepius  pluralis  csiluae’  complures  singulas  arbores  indicat  (ut  Hor.  od. 
I  12,  9  et  epist.  II  2,  45).  'comata’,  frondosa,  ut  Hor.  od.  I  21,  5  ne¬ 
morum  coma  ibique  Lambinus  (cf.  et  'crinitur’  cum  eadem  metaphora 
dictum  Stat.  silu.  IV  5,  10).  'iste’  secundum  naturam  suam  dEMTixcbs 
accipiendum.  —  11,  12.  nam  Cytorio  in  iugo  loqnente  saepe  sibilnm 
edidit  coma.  Paphlagoniae  montes  illi  ob  lignorum  maximeque  buxi 
copiam  inlustres,  qui  ab  urbe  Cytoro  acceperunt  nomen,  procurrunt  in 
mare  Euxinum,  quod  Y  habet  'citeorio’,  id  ex  correctura  ortum  est  'o’ 
priore  supra  'e’  posita  (ut  legitur  statim  'citheri’  in  V).  'loquens’  di¬ 
citur  frons  arboris  uentorum  motu  susurrans  (cf.  praeter  Yerg.  ecl.  8,  22, 

Auson.  epist.  ad  Paul.  24,  14  cumque  suis  tremulum  loquitur  coma  pinea 
uentis );  quae  loquellae  acrius  perflante  uento  sponte  euadunt  in  sibilum, 
cuius  sonum  ingratum  hic  depingit  allitteratio  'saepe  sibilum’ ;  qua  uoce 
de  frondum  strepitu  utitur  Tiberianus  1,  4  [PLM.  III  p.  264].  —  18.  Ama* 
stri  Pontica  et  Cytore  buxifer.  Amastris,  olim  Sesamos  uocitata  (hoc 
nomine  una  cum  Cytoro  commemorata  apud  Hom.  II.  II  853)  iuxta  Cy¬ 
torum  ad  Pontum  Euxinum  est  posita  in  confinio  Bithyniae  (cf.  Strabo 
p.  544).  Verg.  Georg.  II  437  iuuat  undantem  buxo  spectare  Cytorum ; 
Plin.  h.  n.  XYI  16,  28;  Vibius  Seq.  p.  28  Oberl.  Cytorus  buxo  potens. 
ceterum  quod  hic  inuocantur  loca,  ex  Graecorum  maximeque  Alexan¬ 
drinorum  imitatione  fluxit  in  poesin  Romanam  (supra  p.  17),  in  qua 
praesertim  apud  posteriores  creber  eius  rei  usus  exstitit,  nam  cum  apud 
poetas  omnia  eo  tendant  ut  res  quam  uiuidissimis  coloribus  depictae 
legentium  oculis  subiciantur,  tales  subitae  rerum  inanimatarum  adlocu- 
tiones  ut  ex  maiore  animi  adfectu  profluuunt  ita  et  maiorem  adfectum 
excitant  apud  eos,  qui  iam  diutius  accuratiusque  animum  ad  res  illas 
aduertere  coguntur;  ueluti  pulcherrime  utque  miserationem  eandem, 
qua  commotus  Aeneas  locutus  est,  in  nobis  excitet  dicit  Verg.  Aen.  II 
56  Troiaque  nunc  staret  Priamique  arx  alta  maneres,  hic  autem  maiori 
noL&si  inde  locus,  quod  iam  phasellus  se  conuertit  ad  patriam  ut  olim 
sic  nunc  quoque  caram  dilectamque,  quam  tamquam  testem  generosae 
stirpis  praestantiaeque  inuocet.  —  14,  15.  tibi  haec  fuisse  et  esse 
cognitissima  ait  phasellus.  tibi  (de  duobus,  cum  Amastris  et  Cytoris 
una  sint  regio)  et  olim  in  iugo  et  nuper  in  mari  eam  tenenti  bene 
esse  nota,  quae  in  gloriam  suam  proferet  nauicula.  uocis  'cognitus' 
comparatiuum  bis  habet  Ouidius,  superlatiuum  unus  hic  Catullus  (Neuius 
II  p.  121).  —  15,  16.  ultima  ex  origine  tuo  stetisse  dicit  in  cacu¬ 
mine.  ultima,  ad  quae  reminiscendo  uel  perscrutando  penetramus,  eadem 
sunt  prima,  ut  ad  idem  redeant  Cornei.  Nep.  Att.  1  Pomponius  Atticus 
ab  origine  ultima  stirpis  Romanae  generatus  et  Verg.  Aen.  I  372  prima 
repetens  ab  origine  pergam-,  hic  fex’  longum  tempus,  per  quod  inde  a 
primo  natu  in  robustam  stipitem  durauit  arbor,  indicat;  utiturque  uerbis 
illis  nauis  memor  pueritiae  ibi  actae,  antequam  caesa  et  fabricata 
euasit  phasellus.  Klotzius  [emend.  p.  1111]  'u.  e*  o.’  ad  priora  traxit,  ut 
inde  a  ctuo’  incipiant  dicta  nauiculae;  quod  posset  probari,  si  cse  cogni- 
tissimum"  legeretur,  prius  hoc  ftuo’  magis  refer  ad  solum  Cytorum, 
cf.  LXIV  1  Peliaco  prognatae  uertice  pinus.  —  17.  -tuo  imbuisse  pal¬ 
mulas  in  aequore,  hoc  alterum  ctuo’  ad  Amastrin  magis  spectat,  ad 
quam  posito  in  aequore  nauis  remos  c imbuit’,  hoc  est  sensu  translato 
(nam  principalis  nudum  flagitat  ablatiuum),  initiauit  usu,  exercuit,  ex¬ 
perta  est;  cf.  ad  LXIV  11.  —  18.  et  inde  tot  per  impotentia  freta 
erum  tulisse.  'inde"  non  ad  tempus  refero  (=  ex  illo;  multo  minus 
cultima  ex  origine",  finde’,  'nouissime’  gradum  temporis  indicant,  ut 
'primum,  tum,  postremo’),  sed  ad  originem  et  primum  usum:  et  materia 
et  institutione  cum  tam  egregius  esset,  facile  phasellus  superauit  maria, 

illa  inmodica  siue  aestuosa  et  rabida;  quamquam  perspicua  tamen  in- 
solentiore  translatione  {impotens  aquilo  Hor.  od.  'III  [30,  3  aut  Cat. 
XXXV  12  impotens  amor  non  plane  conferri  possunt)  freta  audiunt 
'impotentia’ ;  cuius  simile  extat  unum  imperiosius  aequor  Hor.  od.  I  14,  8. 
'tot’,  descripta  nimirum  u.  6  sqq.  ''erum’,  scii,  nauis;  Ouid.  trist.  I  10,  22 
hac  dominum  tenus  illa  secuta  suum,  ex  hoc  autem  u.  certo  conligitur, 
non  de  suo  itinere  loqui  Catullum,  quippe  qui  teste  c.  XLVI,  cum  ex 
Bithynia  domum  rediret,  non  naui  sit  usus  sed  pedibus  peragrauerit 
Asiam  minorem  (fortasse,  quamquam  de  hac  re  nil  constat,  Rhodi  de¬ 
mum  nauem  aliquam  conscenderit),  itaque  Catullum  quidem  phasellus 
neque  per  Ponticum  sinum  neque  per  Propontida  uexit.  haec  ingenue 
agnoscere  decet  neque  amplius,  quia  hic  de  regionis  Bithynicae  naui 
sermo  est,  de  Catulli  itinere  cogitare,  quasi  non  Pontica  nauigia  ob 
materiae  praestantiam  prae  ceteris  fuissent  nobilia  (Hor.  od.  I  14,  11  et 
35,  7).  —  19.  laena  siue  dextera  uocaret  aura,  semel  'siue’  est  posi¬ 
tum,  ut  Hor.  od.  I  3,  17  tollere  seu  ponere  uult  freta  (Kuehnerus  gr.  1. 
II  p.  954).  'uocat’  omne  id  quod  ut  utamur  adhortatur  (Verg.  Aen.  II 
668  uocat  lux  ultima  uictos )  atque  inuitat  (cf.  ex.  gr.  Ouid.  rem.  532 
quaque  uocant  fluctus ,  hac  tibi  remus  eat);  accipitque  illud  suam  ex  co¬ 
nexu  significationem,  hic  cum  de  medio  itinere  ('erum  tulisse’)  sit 
sermo,  nil  illud  sibi  uult  nisi  fcum  uentus  modo  a  dextra  modo  a  sini¬ 
stra  parte  flans  quocumque  modo  in  usum  uocandus  esset’;  quam  naui- 
gandi  uento  mutabili  condicionem  notum  est  iniquiorem  esse;  Hor.  epod. 
16,  21  quocumque  per  undas  Notus  uocabit  aut  proteruus  Africus,  aliis 
sane  locis  haud  paucis  (ueluti  Verg.  Aen.  III  356  et  aurae  uela  uocant, 
Stat.  Theb.  V  468  dementior  auster  uela  uocat ;  cf.  Soph.  Phil.  466  yunqbs 
yuq  yialst  nlovv)  semper  sermo  est  de  expectato  uento,  quo  tandem 
flante  licet  proficisci;  sed  inde  minime  conprobatur,  hic  c uocaret’,  ex 
conexu  longe  alio  et  defensum  satis  et  perspicuom,  falsum  esse;  quae 
erat  opinio  Lachmanni  ad  Lucr.  p.  178  conicientis  cuagaret’  (prisce  pro 
fuagaretur’),  utique  male,  cum  uagans  aura  non  sit  aura  mutabilis.  — 
20,  21.  siue  utrumque  Iupiter  simul  secundus  incidisset  in  pedem, 
cf.  Cic.  Phil.  XIII  1,  1  siue  Sulla  siue  Marius  siue  uter  que.  dicitur  hic 
plenus  uentus  tota  simul  uela  recto  flamine  inplens ;  nam  eo  metonymiae 
genere,  de  quo  exposuit  Hauptius  opusc.  II  p.  171,  Iuppiter  pro  uento 
ponitur  (Enn.  apud  Yarr.  d.  1.  1.  Y  65  Iuppiter  ...  qui  uentus  est  et 
nubes,  imber  postea)  hoc  unico  loco,  quantum  uidetur;  nam  aliis  locis 
(ut  Hor.  od.  I  22,  20)  magis  caelum  denotat,  quamquam  hoc  antiquitus 
erat  usitatum,  Ioui  omnia  ad  caelum  pertinentia  adtribuere  (ut  Hom. 
11.  V  91  Aios  ’6[l@qos);  nec  dissimile  est  Paneg.  lat.  p.  191,  15  ed.  m. 
Iuppiter  moderator  aurarum,  nisi  forte  quem  Graeci  uenerabantur  Zevg 
ovqios  obuersabatur  Catullo,  'incidisset’,  nempe  cum  ui  multa,  cum 
tacita  uentorum  lateralium  parum  adiuuantium  oppositione  (Verg.  Georg. 
II  107  nauigiis  uiolentior  incidit  eurus).  'pes’  in  sermone  nautico  teste 
Seruio  ad  Aen.  V  830  est  funis,  quo  tenditur  uelum  (cf.  et  Isid.  XIX  3,  4); 

melius  definiuit  IVossius  ad  h.  1.  ita:  '"pedes  sunt  funes,  quibus  in¬ 
teriores  ueli  anguli  puppim  uersus  adducebantur,  religatis  itaque  ad 
utrumque  latus  pedibus  et  uento  pone  adflante,  tum  nauigatio  maxime 
erat  secunda  tumque  nauis  currit  . .  aticpoiv  nodotv.  uno  autem  pede 
nauigabant,  si  uentus  esset  obliquus;  quippe  si  a  sinistra  flaret,  tum 
dextrum  adducebant  pedem,  sin  autem  a  dextra,  sinistro  solum  pede 
utebantur’  (cf.  ct  Richius  lex.  antiqq.  s.  u.).  hic  'pes’  simpliciter  pro 
uelo  ponitur,  ut  Verg.  Aen.  V  830,  Lucan.  V  427  et  VIII  185;  ueheba- 
turque  pbasellus  pede  aequo  (Ouid.  f.  IU  565)  siue  aequatis  uelis  (Aen. 
IV  587);  Schwabius  cp.  Nonn.  Dion.  232  fcdgav  endxsg&s  vsag  nodas 
(de  uariis  uocis  cpes’  translationibus  cf.  et  GGerberus  libri  fdie  Sprache 
ais  Kunst’  I  p.  376).  —  22.  neque  ulla  uota  litoralibus  deis  sibi  esse 
facta,  ut  fieri  solebat  in  magnis  periculis  ab  nautis  in  medio  mari  tem¬ 
pestate  deprensis  uel  in  saxum  inlisis,  ut  deis  marinis  eisque  maxime, 
qui  in  proximo  litore  templa  habebant  celebria,  unde  praesens  auxilium 
sperari  posset,  dona  pro  salute  uouerent;  Verg.  Georg.  I  437  uotaque 
seruati  soluent  in  litore  nautae  Glauco  et  Panopeae  et  Inoo  Melicertae 
(Chrid.  tr.  I  2,  1  et  III  9,  7,  Cic.  d.  inu.  II  31,  Eratosth.  catast.  35). 
Schwabius  cp.  Colluth.  202  ’Aq)Qodix7]v  noXXduis  d%xatoiGiv  iXaGnoimvos 
&VSSGGIV  snXssv  ' EXXrjGnovxov  et  Orph.  Arg.  346  ax xaCovg  rs  ftsovs. 
quales  dei  praeter  Neptunum  et  Dioscuros  et  Venerem  marinam  sunt 
Palaemon,  Phorcus,  Portunus,  Leucothea,  alii,  sua  igitur  praestantia 
bonisque  uentis  usum  sine  malis  fatis  utque  uotis  nullis  in  uia  esset 
opus  se  ad  finem  peruenisse  praedicat  phasellus.  'sibi’,  u,  se,  ut  XXII  4, 
XXXV  18,  XXXVII  13  (Kuehnerus  gr.  1.  II  p.  239).  —  23  ?  24.  cum 
ueniret  a  marei  nouissimo  hunc  ad  usque  limpidum  lacum,  id  quod 
in  V  legitur  'nouissime’  extiterunt  qui  defenderent  referentes  ad  extre¬ 
mam  itineris  partem,  cum  nauis  ex  mari  Adriatico  inueheretur  in  Padum 
et  hoc  Mincioque  in  lacum  Benacum  per  ueniret.  sed  rectissime  inde  ab 
AStatio  haud  pauci  iam  senserunt  id  quod  RKlotzius  [emend.  p.  X]  sic 
expressit  c(hoc)  tantum  iter  non  erat,  ut  dicendum  esset:  hunc  ad  us¬ 
que  limpidum  lacum’,  male  deinde  et  sine  ratione  nouissime  demum 
nauis  dicit  se  nulla  uota  (quae  praeterea  non  de  unicis  uotis  accipi  possunt) 
fecisse,  quippe  quibus  ut  in  tuto  securoque  itinere  fluuiali  neutiquam 
opus  esset;  nam  de  uotis  ex.  gr.  in  aequore  Carpathio  factis  et  in  litore 
Yeneto  solutis  cogitare  non  licet,  cum  uoueatur  numinibus  eis  quae  in 
litore  proximo  habeant  sedem,  quam  hercle  saniore  iudicio  olim  de¬ 
derunt  Itali  fnouissimo’,  id  est  extremo  siue  Ponto  Euxino,  ut  iam  tota 
phaselli  uia  designetur!  nam  'nouissimus’  (ad  cuius  uocis  historiam  cf. 
Varro  d.  1.  1.  VI  59  et  Gellius  X  21)  etiam  Cat.  pro  eo  qnod  est  'ulti¬ 
mus’  siue  f extremus’  adhibet  LX  4  nouissimo  in  casu ;  Ouid.  trist.  III 
13,  27  terrarum  pars  paene  nouissima  Pontus  Euxinus,  Val.  Flacc.  V  77, 
Tac.  Agr.  10  ora  nouissimi  maris,  saepissime  autem,  ut  in  aliis  codd., 
ita  in  V  fo’  et  'e’  confusas  esse,  res  est  in  uulgus  nota,  limpidum 
lacum  intellegunt  plerique  omnes  Benacum,  qui  est  Veronam  inter  et 

Brixiam  cuiusque  uirides  et  pellucidas  aquas,  quisquis  uidit,  numquam 
obliuiscitur.  sed  ad  has  undas  digne  describendas  num  sufficiat  uox 
simplex  'limpidus’  dubito:  claras  purasque  esse  eas  (Yitr.  VIH  7  aqua 
limpidior ),  frigida  admodum  laus  est.  maior  lacui  Benaco  oritur  diffi¬ 
cultas  inde,  quod  quomodo  ex  mari  Adriatico  peruenerit  eo  phasellus 
non  ita  patet,  coniecit  quidem  IHOrtius  (cf.  Zumptius  Philologi  XII 
p.  754),  ut  ex  Schwabii  quaestt.  p.  173  sq.  didici,  'Athesim  et  Mincium 
fluuios  fossa  nauigabili  inter  Veronam  et  Vallaticum  ducta,  cuius  reli¬ 
quiae  hodie  dum  conspicuae  sint,  coniunctos  fuisse’,  sed  hoc  dum  certo 
erit  demonstratum  ,  dubitare  licebit  num  antiquo  tempore  ulla  ex  Adria 
in  lacum  Benacum  perueniendi  extiterit  facultas  naui  praesertim  mari¬ 
timae.  interi m  tutius  erit  cogitare  de  quouis  alio  lacu  siue  naturali 
siue  arte  facto  et  prope  litus  sito;  etenim  lacus  uocabulum  etiam  ualere 
de  portu,  docet  Stat.  Theb.  VI  21.  sed  optime,  ni  fallor,  interpretabi¬ 
mur  de  stagnis  pertinentibus  ad  diuitis  cuiusdam  Transpadani  uillam  ad 
oram  Hadriae  positam;  nam  uel  tum,  si  illud  constabit,  hoc  tamen,  num 
hic  designetur  omnino  Benacus,  in  dubio  erit  apud  eos,  qui  Catullum 
narrare  de  suo  ipsius  itinere  nolunt  credere,  quidquid  id  est,  limpidae 
lacus  undae  opponuntur  turbidis  lutulentisque  aequoris  aquis.  —  25.  sed 
haec  prius  fuere,  hoc  est  'olim’,  ut  LI  15,  Ciris  33.  praeteriere  igitur 
pauci  saltem  anni  ex  itinere  illo:  quomodo  haec  in  Catullum  a.  56  re- 
uersum  mortuumque  a.  54  quadrant?  'fuere’  sensu  praegnanti,  ut  in 
illo  Verg.  Aen.  II  325  fuimus  Troes ,  fuit  Ilium  et  ingens  gloria  Teucro¬ 
rum',  Tib.  II  5,  79  haec  fuerant  olim,  sed  tu  iam,  mitis  Apollo  eqs.  — 
25,  20.  nunc  recondita  senet  quiete,  hoc  est  remoto  ab  aequoris  tur¬ 
binibus  proptereaque  securo  otio;  Lucr.  VI  73  placida  cum  pace  quie¬ 
tus,  Verg.  Aen.  I  249  (ubi  etiam  praecedentia  fortasse  ad  nostrum  c. 
adludunt)  nunc  placida  conpostus  pace  quiescit,  quod  est  dictum  secun¬ 
dum  illud  Ennii  de  equo  nunc  senio  confectu  quiescit  (ubi  inepte  cnon' 
pro  rnunc’  LMuellerus).  'senet’,  uerbum  priscum  pro  *  senescit’  (cf. 
LXII  79  ctardet’,  LXIV  119  'tabet’,  Lucilius  'lentere’),  de  naue  dicitur, 
ut  apud  Prop.  III  7,  35  haud  ulla  carina  consenuit.  —  26,  27.  seque 
dedicat  tibi,  gemelle  Castor  et  gemelle  Castoris,  sollemni  more  omnes 
res,  quae  iam  munere  suo  functae  erant,  deis  consecrandi  eis,  quorum 
tutela  tam  personae  quam  res  ipsae  adhuc  fruebantur,  etiam  hanc  naui- 
culam  erus  dedicat  Dioscuris  tamquam  principalibus  nauium  tutoribus 
(Hor.  od.  IV  8,  31)  et  nautarum  numinibus  amicis  (Cat.  LXVIHb  25; 
Hor.  od.  I  3,  2  et  12,  29;  Prop.  I  17,  18);  potuit  etiam  consecrari  uel 
Neptuno  uel  Veneri  marinae;  nec  aut  uota  deis  litoralibus  facta  aut 
Dioscuri  in  oris  maritimis  culti  (Eurip.  Iph.  Taur.  272)  ad  hanc  rem 
faciunt,  nam  nanis  quod  non  dedicata  dicitur,  sed  ipsa  sese  dedicat, 
inde  repetendum  uidetur  quod  hoc  carmen  pro  titulo  figebatur  in  pariete 
sacelli  iuxta  lacum  positi,  unde  quod  non  (ut  fere  fieri  solebat)  rostrum 
nauiculae,  sed  tota  ea  consecrabatur  explicatur.  Castorem  et  Pollucem 
promiscue  appellabant  (Seru.  ad  Georg.  III  89  ambo  licenter  et  Castores 


y  i—4. 


95 


et  Polluces  uocantur),  sed  ita  tamen  ut  Pollucis  nomen  saepius  negle¬ 
geretur  (cf.  et  Barthius  ad  Stat.  silu.  IV  6,  15),  praeualeret  Castoris, 
unde  ex.  gr.  templum  fratribus  commune  uulgo  audiit  'aedes  Castoris’ 
(Cic.  Verr.  I  49,  129);  cf.  Prop.  II  26,  9  quae  tum  cum  Castore  fratri 
excepi ,  Hor.  epod.  17,  42  Castor  fraterque  magni  Castoris ;  quo  loco, 
plane  ut  nostro,  geminatio  siue  traductio  indiuisum  par  fratrum  indicat. 


V. 

1.  Viuamus,  mea  Lesbia,  atque  amemus.  'uiuere’  sensu  praegnanti 
ualet  cuitae  gaudiis  frui  ’ :  Copa  38  mors  aurem  uellens  ' uiuite  ’  ait, 
' uenio  ’ ;  CIL.  I  1010  fortuna  spondet  multa  multis ,  praestat  nemini:  uiue 
in  dies  et  horas,  nam  proprium  est  nihil,  nec  minus  'amare’  absolutum 
indicat  'amoris  gaudiis  frui’,  ut  Peruig.  Ven.  1  cras  amet  qui  numquam 
amauit.  —  2.  rumoresque  senum  seueriorum.  rumores  pluralis  denotat 
sermones  malos  uituperationisque  plenos:  Sallust.  ap.  Non.  p.  385,  2 
rumoribus  aduersa  in  prauitatem  . . .  declinando  corrumpebant ;  Liuius 
XXII  39,  18  si  aduersus  famam  rumoresque  satis  firmus  steteris,  senes 
autem  ut  perpetuo  sunt  'seu  eri’  (titulus  CIL.  III  962,  2  senem  seuerum 
semper  esse  condecet:  bene  debet  esse  puero ,  qui  discet  bene),  ita  hic  sunt 
austeri  morum  castigatores  et  prisci  rigidique  minorum  censores:  Prop. 
II  30,  13  ista  senes  licet  accusent  conubia  duri:  nos  modo  propositum , 
nita ,  teramus  iter,  Ouid.  fast.  IV  310  rigidi  senes ,  Nep.  Epam.  2  tristem 
et  seuerum  senem,  comparatiuus  hic  solito  more,  '"nimis  seuerorum’.  — 
3.  omnes  unius  aestimemus  assis.,  dictiones  'rem  non  assis  facere’ 
(XL1I  13),  ‘‘asse  rem  uenditare’  (XXXIII  8),  'assem  ualere’  (Petron.  77) 
et  similia  (Cato  quod  non  opus  est,  asse  carum  est)  minimum  pretium 
rei  et  uilitatem  summam  denotant  ( uilem  redigatur  ad  assem  Hor.  sat. 
I  1,  43).  propter  c omnes’  hic  additur  'unius’  (nulla  apud  Romanos 
magis  in  deliciis  erat  oppositio):  omnes  eiusdem  pretii  habeamus  in¬ 
fumi.  Vulpius  cp.  Sen.  epist.  123,  11  istos  tristes  et  superciliosos  alienae 
uitae  censores ,  suae  hostes,  publicos  paedagogos,  assis  ne  feceris,  ceterum 
Suessius  [Catuli,  p.  4  not.]  non  male  adnotat,  quantopere  pretium  pe¬ 
cuniae  paulatim  sit  deminutum,  inde  apparere  quod  Plauti  tempore  'non 
terunci  facere7,  Ciceronis  'non  assis  f.’,  Petronii  'dupondii  non  f. ’ 
dixerint.  —  4.  soles  occidere  et  redire  possunt,  'sol’  et  pluralis 
'  soles  ’  interdum  diem  et  dies  significat  (ut  apud  Graecos  tjXl og  et  jjhoi) ; 
Lucr.  VI  1219  illis  solibus ,  Verg.  ecl.  9,  52.  etsi  igitur  magis  ex  more 
erat  sic  loqui  'soles  ire  (perire)  et  redire  (uenire)  possunt’,  tamen  uoce 
'sol’  etiam  in  illo  usu  genuinae  significationis  uestigia  seruante  facile 
id  quod  Phoebi  est  proprium  (cf.  ex.  gr.  Liuius  XXXIX  27,  9  nondum 
ovrmiwm  dierum  sol  occidit)  transferebatur  ad  spatium  diurnum  a  Phoebo 
decursum,  ut  simili  translatione  VIII  3  fulsere  soles ,  eo  magis  quod  et 
boc  'dies  occidit’  non  insuetum  est.  —  natura  aeterna  et  homo  mortalis 
saepius  inter  se  opponuntur:  Burmannus  ad  Lotich.  II  p.  687  (cf.  I  p.  226) 
confert  Mosch.  3,  106  sqq.  alat  rat  g,aXa%cu  fisv  snctv  natci  yianov 

oXoavxai,  r/dt  xa  %Xcoqoc  aiXiva  xox 3  sv&aXsg  ovXov  ccvr}frov ,  vgtbqov  av 
£ooovtl  "acu  slg  Etoq  aXXo  qtvovxi.  apgsg  d’  ol  psydXoi  neci  ‘X.ccqtsqoI ,  oi 
Gotpoi  avdgsg ,  omtoxs  ngccza  fravcapsq,  uva%ooi  iv  %&ovi  y.clXcc  tvdofisg 
sv  fiaXa  (icihqov  \axs Qfiova  v^ygerov  vnvov.  cf.  et  Minue.  Fel.  11,  3  et 
34,  1 1 ;  alia.  —  5.  nobis  cum  semel  occidit  breuis  lux.  breue  quod  in 
luce  degimus  spatium,  nam  ut  homo  'in  lucem  editur’,  ita  et  'luce 
priuatur’,  unde  'lux’  et  'uita’  synonyma;  et  huic  uitae  in  luce  siue  terris 
actae  opponitur  nox  Orci.  Orellius  syll.  inscr.  7375  qui  hospitio  lucis 
fructus  est  annis  XXXVIII.  ' nobis’  etsi  praecipue  ad  u.  6,  tamen 
simul  ad  colon  secundarium  'cum  —  lux’  pertinet.  'breuis  lux’,  ut  VII  7 
'tacet  nox’ :  rarius  omnino  hi  uersus  phalaecii  in  uoculam  monosyllabam 
praecedente  uoce  plus  quam  monosyllaba  finiunt  (LMuellerus  praef.  Cat. 
p.  LXXI).  —  6.  nox  est  perpetua  una  dormienda,  nox  mortis  (ut  Hor. 
od.  I  28,  15  omnes  una  manet  nox ),  quam  finxerunt  se  siue  in  sepulcro 
dormire  (ut  in  titulo  Orell.  4808  eo  cupidius  perpoto  in  monumento  meo, 
quod  dormiendum  et  permanendum  hic  est  mihi)  siue  apud  inferos,  ut 
habet  Seneca  Phaedr.  219  qui  mersus  semel  adiit  silentem  nocte  perpetua 
domum,  de  eadem  re  Ouid.  epist.  10,  112  aeterna  nocte  et  14,  74  nox 
perennis,  Hor.  od.  I  24,  5  perpetuus  sopor ,  idem  od.  III  11,  38  longus 
somnus,  Sil.  Ital.  VIII  141  di  longae  noctis  (ex  Graecis  cf.  ex.  gr.  Anth. 
Pal.  XII  50,  8  r/ji/  paKQav  vvxr3  dvocizavGops&a).  ad  coniunctum  illud 
sine  copula  'perpetua  una’  cf.  ad  XLVI  11;  Cic.  in  Pis.  14,  33  ut  omnes 
exeer arentur ,  male  precarentur ,  unam  tibi  illam  uiam  et  perpetuam  esse 
uellent ,  unde  illud  cunus  (et)  perpetuus’  in  exeerationum  formulis  usita¬ 
tum  fuisse  docemur  eandem  sententiam  ueteribus  adamatam,  qua  ob 
uitae  breuitatem  uita  frui  iubebant,  habes  ex.  gr.  apud  Prop.  n  15,  23 
dum  nos  fata  sinant,  oculos  satiemus  amore:  nox  tibi  longa  uenit  nec 
reditura  dies,  Tibuli.  I  1,  69  sq.,  Hor.  od.  I  4,  15  sq. ,  alias,  et  simili 
conclusione  noster:  —  7.  da  mi  basia  mille,  deinde  centum,  'basia 
(oscula)  dare’  semper  unam  habet  praebendi  notionem,  numquam  pa¬ 
tiendi  (errauit  Ellisius  de  Ouid.  epist.  13,  120,  ubi  uide  NHeinsium). 
uocabulum  'basium’  nemo  Romanorum  (quibus  'sauium’  et  'osculum’ 
usitata  erant)  adhibuit  ante  nostrum,  qui  fortasse  ex  Gallico  sermone 
(cf.  supra  p.  48)  nouauit;  post  eum  tam  uinctae  quam  solutae  orationis 
scriptores  haud  pauci  in  usum  uocabant,  ut  tamen  semper  illud  sermonis 
cottidiani  magis  esset  proprium :  cf.  Hauptius  opusc.  II  p.  106  sqq.,  Sues- 
sius  Cat.  p.  46.  de  ultimae  aetatis  differentiis  a  grammaticis  factis  (ue- 
luti  'basia  iungit  amor,  pax  oscula,  sauia  lectus’)  cf.  PLM.  IV  p.  441. 
'deinde’  duabus  syllabis,  ut  'dein’  una  (pronuntia  'dinde,  din’):  LMuelle¬ 
rus  d.  r.  m.  p.  265.  cum  autem  magnum  nnmerum  in  uniuersum  ut  'tre¬ 
centi’  ita  plerumque  'sexcenti’  uoce  designent,  interdum  poetae  potissi¬ 
mum  etiam  'mille’  et  'centum'  adhibent,  quas  inter  uoculas  non  sine 
consilio  hic  uariasse  uidetur  poeta:  mille  basia  semper  excipiuntur  eis¬ 
dem  centum  simili  cum  requie  et  intermissione,  qua  in  mari  uidemus 
maiores  undas  interrumpi  minoribus:  maiora  uiribus  exhaustis  deficiunt 

in  minora,  minora  robore  recollecto  resuscitant  maiora.  —  8,  dein  mille 
altera,  dein  secunda  centum.  'alter7  (ut  et  'secundus’)  in  duplicato 
eodem  numero,  ut  Verg.  ecl.  3,  71  aurea  mala  decem  misi,  cras  altera 
(scii,  decem)  mittam ,  Hor.  epist.  I  6,  34  mille  talenta  rotundentur,  totidem 
altera;  cf.  calterum  tantum’  ex.  gr.  Minue.  Fel.  13,  4.  —  9.  usque  haec 
altera  mille  et  secunda  centum  basia  Lesbia  iubetur  dare,  hoc  est  tertia, 
quarta  mille  et  centum  atque  sic  sine  fine.  —  10.  cum  milia  multa 
fecerimus,  scii,  basiorum:  cf.  ad  LXI  203.  'facere’  usu  uulgari  siue 
pro  'perficere’  (Iustin.  XI  8,  2  quingenta  stadia  uno  cursu  fecit )  siue 
potius  pro  'parare’  uel  'comparare’  (cf.  'rem,  lucrum,  diuitias,  magnas 
pecunias  facere’,  sim.),  quod  et  praecedens  fda’  et  subsequens  'contur¬ 
babimus’  commendat,  minus  mihi  adridet  ratio,  qua  'facere’  pro  'effi¬ 
cere’  accipiunt  quamque  exposuit  Nipperdeius  [opusc.  p.  69];  minime  ea 
qua  explicant  'summam  subducere’,  cum  de  certa  quae  iam  fit  summa 
non  agatur,  sed  utique  nulla  causa  mutandi  (Heinsius  'fixerimus’),  'fece¬ 
rimus’,  ut  est  in  perf.  coniunctiuo  et  fut.  II  'i’  anceps  (Neuius  II  p.  510).  — 
11.  conturbabimus  illa,  ne  sciamus,  dictio  e  negotiatorum  sermone 
adsumpta:  in  unum  confundemus  omnia,  ut  rationes  iam  non  certo  ex¬ 
pediri  possint,  harum  diuitiarum  copia  nemini  constet,  nimirum  facile 
quae  sunt  parta,  facile  despiciuntur  et  dissipantur,  dicitur  'conturbare 
rationes’  (cf.  Terent.  Eun.  V  2,  29  sq.),  'rem  familiarem’,  etiam  simpli¬ 
citer  'conturbare’  (Petron.  81,  Iuuen.  7,  129)  de  eo,  qui  se  iam  non 
soluendo  esse,  sed  deficere  declarat;  cf.  Tumebus  Aduers.  XXII  23.  'ne 
sciamus’  ipsi,  qualia  opposita  interdum  grata  cum  neglegentia  omittun¬ 
tur.  sed  cur  scire  nolunt  amantes?  non  solum  ut  dispersis  prioribus 
opibus  adquirantur  nouae  eodem  modo,  sed  multo  magis  ex  supersti¬ 
tione  illa,  qua  felix  non  numerat  bona  sua,  ne  fastu  elatus  lacessat 
Nemesin;  unde  numerationem  recusat  ille  apud  Ouid.  met.  XIII  824 
uerbis  pauperis  est  numerare  pecus.  Muretus  dicit:  'nostrates  quidem 
rustici  poma  in  nouellis  arboribus  crescentia  numerare  hodieque  religioni 
habent’.  —  12.  aut  nequis  malus  inuidere.  deinde  nimiae  diuitiae  ex¬ 
citant  inuidiam  non  minus  fugiendam  eorum,  quibus  mala  mens  ad  liuo- 
rem  inclinat;  cf.  ad  VII  12.  Ouid.  trist.  I  1,  29  nequis  malus  audiat, 
et  saepius  sic  'malus7  substantiue,  ut  XXIX  21,  Hor.  sat.  I  4,  3  quod 
malus  ac  fur.  —  13.  cum  tautum  sciat  esse  basiorum.  Priap.  52,  11 
quare,  si  sapiet,  malus  cauebit ,  ne  tantum  sciat  esse  mentularum,  ubi 
codd.  male  'sciet’,  ipsa  ratio  cum  doceat  coniunctionem  causalem  me¬ 
lius  se  habere  quam  temporalem;  unde  non  accedimus  Buechelero  [mus. 
Rhen.  XVIII  p.  401]  apud  Catullum  potius  'sciet’  reponenti,  'tantum 
basiorum’  pro  'tot  basia’  noto  usu.  ceterum  Priapei  imitatio  etiam  re¬ 
futat  ORibeckii  et  GRichteri  [mus.  Rhen.  XVIIII  363]  suspicionem, 
qui  nescio  quam  strophicae  responsionis  umbram  secuti  hunc  uersum 
exulare  iusserunt.  quamquam  fatendum  est,  uocis  'scire’  repetitionem 
poetae  neglegentiori  excidisse.  —  de  imitationibus  cf.  ad  VII  12. 

VI  1—3. 


VI. 

1  —  3.  Flani,  delicias  tuas  Catullo,  nei  sint  illepidae  atque  in¬ 
elegantes,  uelles  dicere  nec  tacere  posses,  ignotum  nobis  Flauium 
(suspicionem  quandam  promam  ad  c.  XIII)  poeta  iubet  sibi  dicere  no¬ 
men  puellae  ab  eo  amatae,  etenim  f deliciae’  errant,  qui  appositionis 
tantum  loco  dici  putant  pro  persona  uel  re  amata;  quod  etsi  casu  nimi¬ 
rum  nunc  locis  longe  plurimis  (Cat.  I  1,  III  4,  XXXII  2)  inuenitur,  habet 
tamen  Apul.  apol.  c.  9  [p.  14  Kr.J  et  Critias  mea  delicia  est  et  salua , 
Charine,  pars  in  amore  meo ,  uita,  tibi  r emanet ;  qui  f delicias’  hic  inter¬ 
pretantur  cgaudia’  siue  cuoluptates’,  neglegunt  u.  2  utique  ad  personam 
referendum  (in  quo  attributa  illa  tam  animi  morumque  quam  corporis 
habitusque  turpitudinem  denotant,  ut  X  4),  siquidem  uoluptates  parum 
apte  inuenustae  et  inelegantes  dicuntur.  fnei’  prisce  pro  tfni’  (supra  p.  51). 
summas  uiris  doctis  mouit  difficultates  mira  enuntiati  condicionalis  forma 
'ni  sint,  uelles  nec  posses’,  non  desunt  quidem  huius  formae  exempla 
(quae  congessit  Kuehnerus  gr.  1.  II  p.  924,  Draegerus  synt.  II  p.  7212), 
sed  ut  longe  diuersa  sint,  suspicio  ex  indiciis  u.  6  sqq.  patefactis  uenerat 
Catullo,  Flauium  rem  habere  cum  femina  aliqua,  et  amico  tacente  porro 
coniecit,  non  dignam  esse  illam,  cuius  notitiam  Flauius  cum  sodalibus 
communicet;  neque  poeta  u.  15  scripsit  fquidquid  habes  turpis  amiculae’ 
(ut  debuit,  siquid  iam  habuit  compertum),  sed  potius  ita  ut  decuit  eum 
qui  certi  nihil  scit  cquidquid  habes  siue  boni  siue  mali’,  hanc  igitur  suspi¬ 
cionem  qui  in  protasi  promit,  is  in  apodosi  pergens  per  inperfectum  solum¬ 
modo  respicit  ad  tempus  praeteritum :  tum  mihi  interroganti  uera  dixisses, 
uerum  enim  uero  totius  huius  carminis  consilium  in  eo  positum,  ut  eruatur 
nomen  amiculae,  ostendit  poetam  in  tempore  praesenti  totum  uersari  mente 
et  cogitatione  (cf.  5  diligis  et  pudet,  7  clamat ,  12  sqq.,  16  dic),  subtili  igitur 
eius  quod  latinitas  postulat  sensu  Heinsius  et  Reisigius  [praelectt.  p.  524] 
restituerunt  cuelis’  et  'possis’ ;  quibus  accedens  scripsi  id  ipsum,  quod  non 
intellectum  ansam  dedit  corruptelae  'ueleis  dicere  nec  tacere  posseis’. 
in  quibus  'uelis  dicere’  non  periphrasin  putauerim  simplicis  'dicas’  (cf. 
Lucr.  II  642  ac  uirtute  uelint  patriam  defendere  terram ,  Ouid.  met.  II 
745  fida  sorori  esse  uelis,  Phaedr.  I  29,  6  cur  sic  mentiri  uelit),  sed  po¬ 
tius  cuelis’  adaequare  'cupias’,  ut  u.  16;  iamque  c possis’  explicandum 
ca  te  inpetrare  possis  ut  taceas’,  plane  ut  LXVIIIb  1  non  possum  reti¬ 
cere  . . .  sed  dicam:  bella  et  elegans  si  sit  puella,  Flauium  uix  se  con¬ 
tenturum  esse  quin  omnibus  narret  amores  suos  ponit  poeta,  de  qua 
amantium  felicium  cupiditate  narrandi  Vulpius  apte  comparat  Terent. 
Eun.  III  3,  5  sqq.,  Ouid.  a.  a.  II  625  sqq.;  adde  Prop.  I  9,  33,  Piat, 
symp.  182  D  Xsyszcu  kclXIlov  to  tpa vsgcoe  sqczv  tov  Xk&qcc.  denique  bre- 
uiter  dicendum  est  de  eo  usu,  quo  Catullus,  etiam  ubi  alios  (non  solum 
ubi  se:  cf.  ad  VIII  1)  adloquitur,  se  non  per  primam  sed  per  tertiam 
personam,  ut  aiunt  grammatici,  commemorare  in  deliciis  habet:  cf.  VII 
10,  XI  1,  XIII  7,  XIV  13,  XXXVIII  1,  XLIV  3,  XLIX  4,  LVI  3,  LVIH  2, 

LXVIIIa  27,  LXVIIIb  94,  LXXII  l,  LXXIX  3,  LXXXII  1.  et  in  uniuer- 
sum  quidem  cum  possit  dici,  multa  cam  emphasi  maximeque  iusta  ela¬ 
tum  superbia  siue  fiducia  (cf.  Verg.  Aen.  I  48,  II  79,  V  354,  VI  510) 
eum  qui  uerba  faciat  sic  loqui,  tamen  huius  affectus  maioris  accuratior 
explicatio  ex  loci  cuiusque  natura  petenda  est;  ueluti  hic  est  insinuantis 
se  blande  (=  mihi,  quem  semper  carum  tuum  amicum  uocabas).  nimi¬ 
rum  curiosus  Catullus,  scire  cupiens  certiora,  omnes  in  hoc  carmine 
admouet  machinas,  quibus  Flauium  ad  aperienda  secreta  impellat,  cete¬ 
rum  similes  adlocutiones  suimet  ipsius  iam  Sappho  (fr.  1,  20  et  59)  et 
Callimachus  (epigr.  23,  1  Schn.)  habent.  —  4,  5.  neram  nescio  quid 
febriculosi  scorti  diligis:  boc  pudet  fateri,  quo  melius  id  quod  uolt 
consequatur,  fingit  se  poeta  iam  certius  diffidentem  de  amici  iudicio. 
'uerum’,  sed  profecto  ita  ut  suspicor  est  (Kuehnerus  II  p.  686).  'nescio 
quid’,  contemptim,  ut  Cic.  ad  Att.  VII  2,  8  litterularum  nescio  quid ,  ubi  demi- 
nutiuum  intendit  contemptum,  ut  hic  uox  'scorti’  r febriculosus’  (quod 
uocabulum  nunc  non  comparet  ante  Catullum,  post  eum  diuersa  cum 
significatione  adhibuerunt  Geli.  XX  1,  27  et  Fronto  p.  155,  19  N.)  est  is 
qui  saepe  febricula  (unde  illud  descendit)  laborat  et  proinde  morbidus 
siue  maceratus  et  pallidus  est;  et  ad  turpem  pallore  macieque  faciem 
corpusque  hic  referendum  (cf.  LXXXI  4;  Priap.  32,  1  sqq.  uuis  aridior 
puella  passis,  buxis  pallidior,  uide  cetera);  cum  eodem  despicatu  poeta 
nescioquis  germanus  rbleichsuechtige  Dirne’.  diligendi  uerbum  hic  nimi¬ 
rum  ad  Veneris  uulgiuagae  amorem  spectat,  ut  apud  Petron.  126  in  ex¬ 
trema  plebe  quaerit  quod  diligat ,  LXXXI  2.  f pudet’,  omisso  fte’  utpote 
ex  conexu  facile  supplendo,  ut  Hor.  epod.  11,  7  nam  pudet  (me)  tanti 
mali.  —  0,  7.  nam  te  non  niduas  iacere  noctes  neqnidqnain  tacitum 
cubile  clamat.  cnam’  in  occupatione,  'nam  si  rem  omnino  neges’;  cf. 
Seyffertus  schol.  lat.  I  §  22  et  Kuehnerus  gr.  L  II  p.  720.  cubile  siue 
lectus  totus  (non  cubiculum,  quae  est  posterioris  demum  aetatis  signi¬ 
ficatio,  cf.  LXI  107,  LX1V  163,  LXVI  21,  LXVIIIa  29)  clamat  siue  mani¬ 
festo  demonstrat  (Cic.  de  fin.  II  20,  65  clamat  uirtus,  in  Verr.  II  42,  104 
tabulae  clamant ;  cf.  LXVIIlb  6  loquatur),  te  non  solum  per  noctes  iacere. 
nam  a  magis  suetis  dictionibus  'uiduum  cubile,  uiduus  torus’  et  hoc 
profluxit,  ut  ipsa  nox  sine  tori  participe  peracta  dicatur  'uidua’:  Ouid. 
epist.  18,  69  tot  uiduas  exegi  frigida  noctes,  Petron.  133  an  contentus 
fuit  uidua  pudicaque  nocte,  de  accusatiuo  temporis  priscis  maxime  scri¬ 
ptoribus  usitato  (Enn.  ann.  338  V.  sollicitari  te,  Tite,  sic  noctesque  diesque, 
Catuli.  XLV  4,  LXIII  57  breue  tempus)  cf.  Holtzius  synt.  prisc.  lat.  I 
p.  218  sqq.  f tacitum’  Muretus  oxymoron  esse  explicat:  'frustra,  inquit, 
cubile  tuum  tacitum  est  utpote  inanimum;  ipsum  enim,  quamuis  taci¬ 
tum,  clamat’;  conligitque  Cic.  Cat.  I  8,  21  cum  tacent,  clamant  (hoc 
Porph.  ad  Hor.  epist.  I  11,  28  uocat  cacozelon)  et  Cic.  diuin.  in  Caec. 
6,  21  etiamsi  taceant,  satis  dicunt,  sed  his  locis  de  hominum  silentio 
arguto  sermo  est:  quamuis  qui  possunt  loqui  nolint  et  aspernentur, 
tamen  satis  perspicue  hoc  ipso  silentio  locuntur.  qui  lusus  in  cubili  per 

se  tacito  ineptus  absurdusque  est.  neque  quidquam  proficiunt  qui  'ne- 
quidquam  tacitum7  sensu  cum  passiuo  (de  quo  tacetur)  ad  priora  refe¬ 
runt  ante  r  cubile’  interpungentes;  quod  a  sententia  non  minus  peruersum 
est.  ergo  mutatione  paene  nulla  reddidi  poetae  fte  non  uiduas  iacere 
noctes  nec  quidquam  tacitum'’,  boc  est,  et  nihil  quietum  silentemque, 
qualis  esse  solet  qui  in  nocte  solus  cubat,  sed  multo  cum  lecti  strepitu, 
qualis  fit  in  bello  Venerio  (cf.  Ouid.  am.  III  14,  26  spondaque  lasciua 
mobilitate  tremat,  Iuuen.  9,  77  testis  mihi  lectulus  et  tu,  ad  quem  per- 
uenit  lecti  sonus  et  dominae  uox).  nam  ut  'nec  quisquam’  pro  cet  nemo’ 
adamabant  Romani,  sic  etiam  Cnec  quidquam’  pro  cet  nihil’  adhibebant 
ita  quoque,  ut  ' quidquam’  adaequaret  c omnino’  uel  cullo  modo’;  sic 
Caecil.  207  Ribb.  nec,  quem  dolum  . .  commoliar,  scio  quidquam  (=  ullo 
modo),  Plaut.  As.  IV  11,  40  nequid  sui  membri  commoueat  quicquam,  Enn. 
ann.  428  neque  corpora  f.  langiscunt  quicquam.  r nequaquam 7  Statius 
Heinsiusque  uoluerant  minus  grate  omissa  copula,  utrumque,  c uiduas 7 
et  'nihil  tacitum’,  explicant  iam  uu.  sqq.  —  8.  sertis,  Asyrio  fragrans 
oliuo.  manifesta  concubitus  facti  indicia  prae  se  fert  cubile  sparsis 
ubique  sertorum  reliquiis  et  efflans  adhuc  acres  odores,  serta  autem 
maxime  e  rosis  Veneri  sacris  facta  intellege  (Cic.  Tuse.  III  18,  43  sertis 
redimiri  iubebis  et  rosa),  quibus  uiolae  aliique  flores  admixti  (ibid.  V 
26,  73).  quibus  sertis  ut  coronati  erant  amantes  Veneris  festa  agentes 
(cf.  ex.  gr.  Apul.  met.  II  16),  ita  in  eisdem  cubabant:  Seneca  epist. 
82,  3  qui  in  odoribus  iacet ,  ibid.  36,  9  in  rosa  iaceat ;  Philostrat.  epist. 
54  (28);  Hor.  od.  I  5,  1  quis  multa  gracilis  te  puer  in  rosa  perfusus 
liquidis  urguet  odoribus  grato  Pyrrha  sub  antro,  ubi  cum  rosis  stratis 
itidem  coniuncti  sunt  liquidi  odores,  quorum  usum  sic  exponit  Muretus: 
fin  hac  quoque  palaestra  luctaturi  prius  odorato  aliquo  oleo  corpora 
perungere  solebant,  ut  hac  ratione  et  libidinis  excitaretur  ardor  et  taeter 
ille  sudantium  membrorum  halitus  depelleretur’,  et  eandem  ob  causam 
etiam  lecti  ipsi  perungebantur  (Ciris  512  thalamus  Syrio  fragrans  accepit 
amomo),  ut  'olea’  et  'oliua’,  sic  coleum’  et  'oliuum’  sunt  idem  (semper 
erant  qui  hoc  pro  illo  ponerent:  Lucr.  II  391,  Varro  apud  Char.  p.  139, 
15  K. ,  Verg.  ecl.  5,  68);  sed  ut  oleum  etiam  sensu  ampliore  pro  cuiusuis 
plantae  arborisue  odoriferae  suco  ponitur  (cf.  ex.  gr.  Plin.  h.  n.  XIII 
1,  2  sqq.),  sic  et  oliuum  interdum  quoduis  unguentum  fluidum  designat, 
ut  apud  Prop.  III  17,  31  odorato  ceruix  manabit  oliuo,  Pers.  3,  44.  dicit 
Plin.  h.  n.  XII  26,  129  dat  et  malobathrum  Syria,  ..  ex  quo  promitur 
oleum  ad  unguenta ;  quamquam  et  aliorum  rorum  odororum  fertilis  Sy¬ 
ria,  quos  passim  commemorant  poetae.  'asirio’  habet  V,  pro  quo  uulgo 
'ac  Syrio’;  sed  potest  (nisi  forte  ca’  ex  'et’  ortum  statuas  uitio  in 
scriptura  langobardica  non  ita  raro)  hoc  ipsum  'Asyrio’,  ex  Catulliana 
scribendi  ratione  (supra  p.  52)  pro  c Assyrio’  positum,  retineri,  ut  adsit 
nimirum  asyndeton  illud  enumeratiuum ,  de  quo  cf.  ex.  gr.  Nipperdeius 
ad  Tac.  ann.  IV  43  quodque  ab  huius  loci  indole  minime  abhorret. 
'Syrius'  et  'Assyrius’  sine  ullo  discrimine  dicebant  non  solum  poetae. 

sed  etiam  scriptores  prosae  orationis  (Herod.  YII  63;  Strabo  XYI  1;  Cic. 
de  fin.  II  32,  106;  Sueton.  Caes.  22),  cuius  rei  causam  dilucide  exposuit 
Noeldekius  Hermae  V  443  sqq.  denique  'flagrans’  habet  Y  perpetua  illa 
iam  antiqui  aeui  confusione,  qua  fragrandi  uerbum  aut  in  flagrandi  aut 
in  fraglandi  commutabant  indocti  nimirum  librarii;  et  quidquid  de  diffe¬ 
rentia  monuerunt  grammatici  (Nonius  p.  438,  17;  Seru.  ad  Aen.  I  436; 
Probi  app.  p.  201,  19  K.)  commutare  pergebant  medio  aeuo,  ut  nec  anti¬ 
quissimi  codd.  a  uitiis  in  hac  uoce  sint  inmunes;  cf.  Fleckeis.  ann.  LXXYII 
p.  191;  XCIII  p.  386;  CY  p.  112.  ceterum  'fragrare’,  quod  hoc  unico 
loco  primam  syllabam  correptam  habet,  cum  ablatiuo  est  iunctum  ut 
LXVIIIb  104;  cf.  Kuehnerus  gr.  1.  II  p.  212.  —  9.  puluinusque  per¬ 
aeque  et  hic  et  ille  attritus,  puluinus  hic  pro  lecto  ipso,  in  quo  cu¬ 
batur,  siue  culcita  pilis  plumisue  effarta.  qui  lectus  duos  capiebat  ita 
quidem,  ut  in  parte  interiore  (prope  parietem)  femina,  mas  in  exteriore 
iacerent  (Salmas.  ad  script.  hist.  Aug.  p.  64);  unde  Ouid.  am.  III  14,  32 
cur  pressus  prior  est  interior  que  torus ,  Prop.  II  17,  3  quotiens  desertus 
amaras  exegi  noctes  fractus  utroque  toro  (=  utraque  tori  parte),  consol. 
Liuiae  328  (coniugem)  quaeris  et  in  uacui  parte  priore  tori,  Suet.  Caes. 
49  spondam  interiorem  regii  lecti  ('regiae  lecticae’  codd.).  hinc  facile 
'hic  et  ille'  (=  uterque)  explicatur;  quamquam  quod  in  Y  extat  'hec 
et  illo’  potius  ex  'heic  et  illeic’  ortum  uidetur.  toto  igitur  cubili  pariter 
uolutatus  est  Flauius  (Prop.  I  14,  21;  idem  II  29,  35  apparent  ..  toro 
uestigia  presso ,  signa ,  uoluta/ntis  coniacuisse  duos,  ut  scribo),  "attritus’, 
nimium  premendo  laesus  corruptusque ,  hoc  uno  loco  de  lecto  dictum 
uidetur;  non  dissimilis  est  Lucr.  IV  1128  teriturque  thalassina  uestis 
assidue  et  Veneris  sudorem  exercita  potat.  —  10,  11.  tremulique  quassa 
lecti  argutatio  inambulatioque.  lectus  (hic  intellege  spondam)  et  ipse 
monstrat  signa,  tremens  debilisque  factus  concussione  nimia;  Hor.  epod. 
12,  11  iamque  subando  tenta  cubilia  tectaque  rumpit,  ubi  Porphyrio  tenta 
cubilia  lectum  dicit  restibus  siue  fasciolis  subtentum,  uulgo  autem  lectum 
putant  esse  tremulum  inter  Flauii  concubitus  ipsos,  sed  his  num  forte 
Catullus  interfuit  testis,  ut  ille  apud  Prop.  I  10?  quid  tum  sibi  uult 
hoc  poemation,  si  certo  scit  poeta  amici  furta?  cur  non  dixit  'me  teste 
(siue  oculato  siue  aurito)  negare  non  potes’?  inepta  haec  ratio  tota, 
uisum  uenerat  Catullus  amicum,  tam  ex  cubili  quam  ex  ipsius  Flauii 
habitu  quid  esset  rei  intellexerat,  frustra  eum  pertinacius  dissimulantem 
ad  fatendum  inpellere  studuerat:  curiosus  et  ardore  noscendi  amasiam 
flagrans  hoc  epistolium  domi  scripsit,  describere  igitur  non  potuit  lectum 
nisi  qualem  ipse  uiderat,  senio  et  languore  tremulum:  ruptus  multi¬ 
fariam  edit  acutum  sonum  (cf.  LXVIIIb  32  arguta  solea )  idemque  inam¬ 
bulat  siue  uibratur  agitaturque,  nimirum  siquis  casu  aut  exploraturus 
tangat:  ita  penitus  Flauii  operibus  Veneriis,  quae  perpessus  est,  pristi¬ 
nam  firmitatem  amisit  pessumdatus.  utrumque  aperta  cum  hyperbole 
iocose  dictum  'argutatio’  et  'inambulatio’  noue  adhibuit  Catullus,  restat 
'quassa’;  quod  qui  pro  'quassi’  positum  ad  'lecti’  referendum  adseue- 

rant,  non  sont  hercle  digni  refutatione:  et  eiusdem  farinae  est  illa  ex¬ 
plicatio,  qua  illud  aut  ''quatiendo  effecta’  aut  f fracta’  (ex  QuintiL  XII 
10,  29)  adaequare  uolunt.  quibus  nugis  missis  tu  sensu  simplici  agnosce 
genus  mendorum  non  ita  insolitum,  nam  scriba  quidam  de  quasso  olim 
lecto  agi  intellegens  hoc  ipsum  reposuit  loco  alterius  uocis  a  litteris 
simillimae.  'lassa’  ego  puto  prouenisse  a  Catullo;  quod  commendat  cl’ 
ter  geminata,  'tremuZique  Zassa  Zecti’;  quo  lecti  flaccidi  mollities  fragilis 
belle  describitur  (cf.  Plaut.  Stich.  4,  1,  16  si  res  lassa  labat).  —  12.  nam 
inista  pr(a)eualet  nihil  tacere,  haec  V  (cni  ista’  G)  corrupte;  nec 
adhuc  qnod  omni  a  parte  placeret  erutum  est.  Scaliger  coniecit  'nam, 
ni  stupra,  ualet  n.  t.’,  unde  'stupra’  retinentes  Hauptius  'nam  nil  stupra 
ualet,  nihil,  tacere’  et  anonymus  Anglus  'nam  mi  stupra  u.  n.  t.’,  alii 
denique  alia  maioribus  cum  mutationibus  ab  omni  arte  abhorrentibus 
(ex.  gr.  Munro  'Mani,  stupra  uales  n.  t.’).  et  sententia  quidem  aperte 
est  haece  'nam  quod  nunc  proferre  potes,  ex  sertis  odoribus  lecto  non 
concludi  posse  de  amoribus  furtiuis:  tu  corporis  tui  misera  condicione 
hos  dissimulare  omnino  nequis’,  de  'nam’  cf.  ad  u.  6.  iam  illud  'ista’ 
addubitandi  iusta  causa  non  est,  quippe  quod  cum  contemptu  respiciat 
priora  (=  amores  tuos);  nec  in  reiecto  per  anastrophen  'nihil’  fortius 
sic  elato  offensio  est  (Ter.  Heaut.  I  1,  25  humani  nihil),  restant  igitur 
praeter  metrum  correctione  indigentia  'in  (ni)’  et  'pr(a)e\  litterula  'i’ 
bis  addita  et  'r’  mutata  in  's’  (quae  saepe  confusae  in  scriptura  lango-  * 
bardica)  repono:  'nam  mi  ista  ipse  ualet  nihil  tacere’,  est  enim  'ipse’ 
dominus  cubilis  siue  Plauius  (I  9,  LXIV  43) ;  et  'tacere’  cum  respectu  illius 
'clamat’  u.  7  dictum  est.  desideraueris  'uales’,  ut  aliquando  coniecit 
Schwabius.  sed  ita  locutus  est  apte,  ni  fallor,  poeta  iocose  frontis  gra- 
uitatem  atque  seueritatem  quandam  induens.  —  18.  cur?  non  tam  latera 
ecfntuta  pandas,  stabiliuntur  in  u.  12  posita,  'cur’,  scii,  ita  statuam, 
inquies  (cf.  XXIV  7),  ut  similiter  XCIT  3  quo  signo?,  Suet.  Tib.  59  non 
es  eques,  quare?  non  simt  tibi  milia  centum ,  Ennius  epigr.  1,  3  (p.  162 
Vahl.)  nemo  me  dacrumis  decoret  nec  funera  fetu  faxit.  cur?  uolito  uiuos 
per  ora  uirum.  'ecfututa’,  futuendo  exhausta,  ut  Priap.  26,  7  ec fututus 
ut  sim  confectusque  macerque  pallidusque  et  in  cantilena  apud  Sueton. 
Caes.  51  aurum  in  Gallia  ec  futuisti,  de  'ec’  forma,  quam  numquam 
fere  librarii  reliquere  intactam  plerumque  iu  'et’  corrumpentes,  cf. 
Neuius  II  p.  766  sq.  latera  utpote  in  uenere  mota  (cf.  'latus  lateri  con¬ 
serere’)  sunt  etiam  sedes  roboris  masculi:  Priap.  1.  1.  11  defecit  latus , 
Ouid.  am.  III  11,  14  amator  inualidum  referens  emeritumque  latus,  'pan¬ 
dere  latus’  quid  sit,  nec  uocis  etymon  nec  exempla  aperiunt,  unde  de 
'pandare’  uerbo  cogitauere  nonnulli  sane  quam  aptissimo,  contulitque 
Huschkius  [anal.  p.  46]  Cie.  or.  18  et  uirili  laterum  flexione ,  quae  est 
opposita  dissolutae  effeminatorum  uel  exhaustorum  curuitati,  et  Quintii. 
XI  3,  122  pandant  enim  posteriora,  quamquam  cum  hic  omnino  melior 
sit  coniunctiuus  (Kuehnerus  gr.  1.  II  p.  923),  uidendum  est  num  'panda’, 
quod  V  praebet,  ortum  sit  ex  ‘pandes’.  —  14.  nei  tu  quid  facias 

ineptiarum.  nisi  stultum  amorem  secteris;  cf.  fineptire’  VIII  1;  saepius 
de  amore  'stultitia’,  ut  Plattt.  Cist.  I  1,  64,  Most.  V  2,  35,  Trin.  II  4,  108. 
—  15.  quare,  quidquid  habes  boni  malique,  dic  nobis,  ergo  cum 
iam  dissimulare  nequeas,  amiculae  qualiscumque  nomen  ede.  in  eadem 
re  Hor.  od.  I  27,  17  quidquid  habes,  age,  depone  tutis  auribus,  hoc  est, 
quamcumque  amicam  possides  tenesque  (cf.  Burm.  ad  Ouid.  am.  III  12,  6 
cum  multis  uereor  ne  sit  habenda  mihi),  sed  inepte,  si  V  audimus,  ad- 
iectum  est  'boni  malique’ ;  in  quo  usus  quidem  neutrius  cbonum  malum¬ 
que7  (=  bona  malaque  femina)  apertus  est  utpote  ex  c quidquid’  pro¬ 
fluens  (Prop.  I  9,  34;  13,  12  et  36;  II  22,  18),  sed  copula  cque’  absurda, 
compara  XV  10  infesto  pueris  bonis  malisque,  hoc  est,  sine  discrimine 
omnibus,  tam  bonis  quam  malis:  copulam  in  magna  copia  indifferenter 
habita  usu  uenire  agnosces,  agnosces  nostro  loco,  ubi  sententia  flagitat 
'siue  pulcram  siue  foedam  feminam  diligis7,  necessario  debere  restitui 
particulam  disiunctiuam  cue’  sexcenties  a  scribis  cum  fque’  permutatam: 
'boni  maliue7.  —  16.  nolo  te  ac  tuos  amores  ad  caelum  lepido  uo- 
care  uersu.  uehementer  cupio  (cf.  XXXV  5,  XLIV  10,  Stat.  silu.  I  5,  9) 
te  et  feminam  tuam  (nam  de  amasia  semper  'amores’  pluralis,  cf.  X  1, 
XL  7,  XLV  1,  LX1V  27,  ut  de  puero  XV  1)  celebrare  carmine  iocoso 
facetoque  (cf.  ad  Corn.  1,  et  de  singulari  collectiuo  rariore  Verg.  G.  III 
339  quid  pascua  uersu  prosequar ),  amicum  nimirum  incitans  et  de  pro¬ 
missi  fide  fortasse  securus  postremo  adiecit  Catullus,  quo  certius  indu¬ 
ceret  talis  praemii  cupidum,  sed  quod  dixi  'celebrare’,  utcumque  elicui 
ex  uerbis  intellectu  difficillimis,  in  uulgus  notae  sunt  locutiones  'ad 
caelum  tollere  (ferre,  efferre)’,  cire  (abire)  ad  caelum’,  ''caelum  tangere’, 
'esse  (poni)  in  caelo’  similesque;  sed  omnes  uerbi  ruoco’  significationes 
dum  perpendo,  quam  hic  subesse  dicam  non  inuenio;  ueluti  nihili  sunt 
comparata  a  Vulpio  Ciceroniana  'uocare  ad  uitam,  salutem,  utilitatem, 
exitium  et  uastitatem’  (hoc  est,  adducere  in  statum  salutis,  cett.):  ad 
caelum  uocare  potest  ex.  gr.  Iuppiter  deos  in  terris  uersantes  ad  conci¬ 
lium  accersens.  scripsitne  poeta  'ad  cenam’  (cf.  Terent.  Andr.  453)? 
quod  non  intellectum  esse  a  librariis  nil  mirum  est  in  addito  'lepido 
uersu’;  quo,  nisi  fallor,  Catullus  epistolium  quoddam  significauit,  in 
quod  iam  mente  paratum  habuit  salem  facetum  ex  re  ipsa  petitum,  sed 
ut  posset  et  uocare  eos  ad  cenam  et  epistolium  scribere,  utique  opor¬ 
tebat  illum  scire  nomen  amasiae.  et  fortasse  promissa  bona  cena  maius 
huic  Flauio  incitamentum  quam  carmen  aeternum!  ceterum  uide  ad  c.  XIII. 


vn. 

1,  2.  Quaeris,  quot  mihi  basiationes  tuae,  Lesbia,  sint  satis 
superque.  artissime  hoc  carmen  cum  c.  V  cohaeret,  quo  accepto  Lesbia 
per  epistolium  quoddam  iocose  ex  amasio  quaesiuerat,  quot  tandem 
uellet  basia;  difficile  enim,  ex  eius  uerbis  definire  numerum,  cui  inter¬ 
rogationi  iam  respondet,  ad  illud  fquaeris’  recte  Vulpius  confert  Prop. 
II  1,  1;  II  31,  1;  III  13,-1.  uox  'basiatio’  non  conparet  ante  Catullum, 

qui  finxisse  uidetur  (cf.  XLVIII  6  osculatio );  ex  quo  mutuatus  est  solus 
Martialis  II  23,  4  et  VII  95,  17.  hic  qucTque  argutior  Ellisius:  ualet 
illud  rb.  t.’  nil  nisi  fbasia  a  te  data’,  forma  uulgaris  '  satis  superque’ 
(cf.  contra  u.  10)  nec  a  poetis  plane  aliena,  ut  docet  Hor.  epod.  1,  31 
et  17,  19.  —  3.  quam  magnus  numerus  Libyssae  harenae.  nota  est 
de  'harena’  uoce  per  se  multitudinem  minimarum  partium  significante 
ideoque  pluralem  non  admittente  C.  Iulii  Caesaris  in  libro  de  analogia 
primo  disputatio  (Geli.  VIII  8),  quam  haud  pauci  plurali  f harenae’  usi 
non  agnouerunt.  Ennod.  c.  I  74,  1  numerum  qui  nouit  arenae ;  cf.  Kuehne- 
rus  gr.  1.  II  p.  315.  c  Libyssus 7  uox  ante  Catullum  sermoni  latino  ignota 
sumpta  siue  ex  Pind.  Pyth.  9,  105  siue  Callim.  hymn.  Apoll.  85.  Aen.  IV 
285  litus  arenosae  Libyae ,  Ouid.  met.  II  237 ;  Hor.  od.  I  28,  1  numeroque 
carentis  harenae.  —  4,  5,  6.  lasar pici  feris  iacet  Cyrenis  oraclum  Iouis 
inter  aestuosi  et  Batti  ueteris  sacrum  sepulcrum,  in  cCyren(a)e’  prae- 
eunte  Callimacho  (hymn.Ap.  72  et  93,  epigr.  21,  5)  fy’  corripuerunt  inter 
Latinos  soli  Catullus  et  auctor  elegiae  ad  Messalam  61  [PLM.  II  p.  170]. 
intellege  autem  cin  Cyrenis’  (Kuehnerus  gr.  1.  II  p.  351);  nam  inter  fCy- 
renae’  pluralem  et  singularem  f Cyrene’  hoc  intercedit  discriminis,  quod 
ille  totam  quam  uocant  prouinciam  Cyrenaicam,  hic  solam  urbem  de¬ 
signat  (Sali.  hist.  II  101  Geri,  in  nouam  prouinciam  Curenas  missus ; 
Mela  I  22  prouinciam  quam  Cyrenas  uocant ;  Cic.  pro  Plane.  5  et  26; 
Nepos  Ages.  5,  8;  Liuius  passim);  a  quo  usu  raro  ita  recesserunt  ut 
urbem  pluraliter  efFerrent  (PLM.  1.  1. ,  auctor  prologi  Rudentis ,  Plin.  hist. 
n.  V  31).  huius  terrae  Cyrenaicae  urbes  maxime  distantes  (teste  Plinio 
1.  1.  CCCC  milibus  passuum)  sunt  Cyrene  et  Ammonium,  inter  quas  sitae 
sunt  ex  parte  uastae  illae  formidulosaeque  harenae  Libycae  (de  quibus 
cf.  ex.  gr.  Sallust.  Iug.  81  et  Curtius  V  7,  5  sqq.),  quae  plantam  pro¬ 
ferunt  sine  cultu  in  locis  cetera  sterilibus  desertisque  (Strabo  p.  133) 
crescentem,  laserpicium  uel  lasarpicium  (utraque  forma  proba:  Ian.  ad 
Plin.  uol.  III  p.  91,  32),  de  quo  cf.  Plinius  h.  n.  XIX  38  laserpicium , 
quod  Graeci  ailyiov  uocant ,  in  Cyrenaica  prouincia  repertum ,  cuius  sucum 
laser  uocant  magnificum  in  usu  medicamentisque  (plura  Salmas.  ad  Solin. 
p.  249,  Rhodius  ad  Scribon.  Larg.  p.  127,  Hemsterhus.  ad  Poli.  p.  1026, 
VHehn  p.  168 2);  lexicographus  ap.  Osannum  ad  Apulei  de  orthogr.  p.  69  ot 
KvQTjvaioL  tb  6ikyiov  yiya  xi  nai  i^aCqEtov  E%ovtEq  ididooccv  Bdxxtp'  neti 
ov%  i^r\v  dXXcg  Hsxxrjo&cu.  i%dqaxxov  8  e  xtu  ini  psv  tcl  svog  (ieqt)  tov 
vofiiofiaxog  tov  "Agyoava ,  ini  Se  tov  eteqov  zo  GiXcpLov  d>g  yiyct  (attulit 
Ellisius).  flasarpicifer'  formatum  est  secundum  graecum  GiXqpioyoqog. 
iam  ut  ad  duas  illas  urbes  reuertamur,  Ammonium  in  media  eremo  Li¬ 
byca  situm  (hodie  'Siwah’  uocatur)  celeberrimum  erat  templo  Ammonis, 
quem  deum  Aegyptiacum  (Pauly,  Encycl.  real.  I  p.  861  sqq.,  Roscherus 
lex.  myth.  p.  287)  eundem  cum  Ioue  suo  fecerunt  Graeci  Romanique  (cf. 
Prelleri  myth.  gr.  I  p.  110;  Ouid.  met.  V  327  sqq.,  Lucan.  IX  511  sqq.); 
et  cum  hoc  templo  coniunctum  erat  oraculum  non  minus  fama  celebra¬ 
tum  (cf.  praeter  Curtii  1.  1.  Herod.  III  26,  Strabo  50),  quod  Prop.  IV  1,  103 

his  uerbis  commemorat  hoc  neque  arenosum  Libyci  Iouis  explicat  an¬ 
trum-,  pro  'Libyci’  noster  ponit  'aestuosi’,  in  summum  terrae  illius  deum 
transferens  epitheton  proprie  ipsi  terrae  conducens  (Syrtes  et  Calabriam 
notum  est  uocari  ab  Horatio  'aestuosas’),  translatione  adeo  sane  dura 
insuetaque,  ut  prompta  sit  suspicio,  'aestuosi’  mala  proxime  praece¬ 
dentis  'Iouis’  adsimilatione  ex  'aestuosu’  corruptum  esse  idque  legisse 
Propertium:  recte  oraculum  siue  templum  ipsum  dicitur  ' aestuosum 
altera  autem  urbs,  Cyrene,  circumscribitur  conditoris  sui  Batti  (de  quo 
cf.  Herod.  IV  150  sqq.,  Iustin.  XIII  7)  sepulcro  ibi  posito  (Pindar.  Pyth. 
5,  125),  quod  'sacrum’  uocatur  propter  cultum,  quem  Cyrenaei  solito 
antiquitatis  more  instituerant  Batto  tamquam  heroi  (Pind.  1.  1.  rjQtog  Xao- 
Gsftrjg).  de  noce  'sacrum’,  pro  qua  accuratum  loquendi  genus  'religio¬ 
sum’  dSsiderat,  cf.  Reinii  liber  'das  Privatrecht  u.  d.  Civilprocess  d. 
Roemer7  p.  186  not.  audit  autem  Battus  'uetus’  ut  ad  priscam  anti¬ 
quitatem  pertinens,  quemadmodum  et  'antiqui’  uocantur  ei,  de  quibus 
narrant  fabulae:  Prop.  II  32,  47  Latias  ueteres,  ibid.  54  antiqui  Deuca¬ 
lionis,  Mart.  XII  62,  1  antiqui  rex  magne  poli ,  Terent.  Maur.  1  ueterem 
uirum,  alia.  —  7.  aut  quam  sidera  multa ,  cum  tacet  nox.  ab  anti¬ 
quissimis  inde  temporibus  ad  significandum  numerum  innumerum  non 
solum  harenam  (ut  Hom.  II.  IX  385),  sed  etiam  coniunctas  cum  hac 
stellas  proferre  solebant:  cf.  praeter  LXI  199  sqq.  Genesis  22,  17  multi¬ 
plicabo  semen  tuum,  sicut  stellas  caeli  et  uelut  harenam ,  quae  est  in  litor  e 
maris ;  Plato  Euthyd.  294;  Ouid.  trist.  I  5,  47;  alia,  porro  cf.  muta 
nocte  LXVIIIb  105,  nocte  silente  Ouid.  epist.  15,  178;  Tib.  Priap.  2,2; 
Stat.  silu.  I  1,  95  similiaque.  —  8.  furtiuos  hominum  uident  amores, 
scii,  tamquam  testes:  Stat.  Ach.  I  643  admouet  amplexus:  uidit  chorus 
omnis  ab  alto  astrorum  et  tenerae  rubuerunt  cornua  Lunae-,  Iuuen.  8,  149 
nocte  quidem,  sed  luna  uidet,  sed  sidera  testes  intendunt  oculos-,  Val.  Flacc. 
VIII  50  (Hor.  od.  II  8,  10,  epod.  15,  1).  Muretus  cp.  Piat,  epigr.  uGtEQag 
stga&QEts  devrjQ  ifiog'  ei&e  ysvoLfirjv  ovqavog  og  TtoXXoig  b(i[uxGiv  si'g  gs 
§Xe7Cel  (cf.  Wilamowitzius  Hermae  XIV  p.  164).  de  amoribus  'furtiuis’ 
siue  occultis  (ad  LXVHIb  96)  cf.  Verg.  Aen.  IV  171;  Ouid.  fast.  VI  573; 
Tib.  II  5,  53;  alia.  —  9,  10.  tam  te  basia  multa  basiare,  uesano  satis 
et  super  Catullo  est.  uulgo  'te'  putant  esse  accusatiuum  obiecti  (cf. 
FHaasii  praelectt.  II  p.  84):  nam  'basia  basiare’  cum  dictum  sit  per 
figuram  quam  uocant  etymologicam  (cf.  Lorenzius  ad  Plauti  mil.  glor. 
95  et  infra  ad  LXI  110  gaudia  gaudeat),  secundum  'te  basiare’  recte  se 
habere  'te  basia  basiare’,  quemadmodum  apud  Catonem  [d.  i.  i.  134, 
139,  alias]  legatur  te  bonas  preces  precor,  sed  haec  nimirum  est  formula 
ex  antiquissimis  temporibus  tradita:  Catulli  aetate  uereor  ut  aliter  di¬ 
cere- licuerit  quam  'alicui  basia  basiare7,  quodsi  c.  V  7  et  huius  poe¬ 
matii  u.  1  Lesbia  est  ea  quae  oscula  dat,  equidem,  quoniam  illud  'satis 
est’  recipit  eam  constructionem  quam  uulgo  uocant  accusatiuum  cum 
infinitiuo  (Kuehnerus  gr.  1.  II  p.  612),  'te’  habuerim  pro  accusatiuo  sub- 
iecti,  hoc  modo:  tot  basia  si  tu  basias  uesano  Catullo  satis  superque 

est.  in  qnibns  more  latino  datinns  in  medio  positas  in  ntramque  par¬ 
tem  spectat;  qnod  nos  interpungendi  ratione  hodie  recepta  ntentes  uix 
satis  dilucide  possumus  indicare  (ut  et  V  5).  'uesanus’  (a  sanitate  re¬ 
motus:  cf.  ORibbecki  symb.  ad  partic.  lat.  p.  8)  hic  est  qui  amore 
furit;  cf.  C  7.  ' satis  et  super7  ob  metrum  est  dictum  pro  uulgari  for¬ 

mula  c satis  superque’,  ut  similiter  (adnotante  Suessio)  Ouid.  met.  IV 
429  satisque  ac  super,  ceterum  modestus  Catullus  prae  Propertio,  qui 
II  15,  50  omnia  si  dederis  oscula,  pauca  dabis.  —  11,  12.  quae  nec 
pernumerare  curiosi  possint  nec  mala  fascinare  lingua.  fquae’, 
quippe  quae,  numerus  ille  indefinitus  arcet  inuidiam  in  finito  facile  ob- 
uiam.  ''curiosus’  haud  ita  raro  (etiam  apud  bonos  scriptores)  in  malam 
partem  designat  eos  qui  in  aliis  cupiunt  scire  quae  scire  nihil  ad  eos 
attinet;  iam  Muretus  attulit  Plauti  Stich.  I  3,  44  —  54  sed  curiosi  sunt 
hic  quam  plures  mali,  alienas  res  qui  curant  studio  maxumo,  quibus 
ipsis  nulla  est  res  quam  procurent  sua  ....  nam  curiosus  nemo  est  quin 
sit  maliuolus.  c pernumerare’,  singula  numerando  conficere  summam; 
quo  sensu  primario  nunc  casu  non  extat  uox  illa  (alibi  cum  diuersa 
paululum  significatione  lecta)  nisi  apud  Ulpian.  dig.  XXXVII  9,  1  §  24. 
fmala  lingua’,  lingua  malorum  siue  inuidorum;  ut  loco  noto  Vergilii 
ecl.  7,  28  ne  uati  noceat  mala  lingua  futwro,  ubi  cf.  IHVossius.  hoc 
'nocere’  sibi  uult  uox  f fascinare’;  quae  ut  alibi  ualet  'uisu  tomo  lae¬ 
dere’  (Ver g.  ecl.  3,  103),  ita  utpote  cum  graeco  paaitaLvsiv  cohaerens 
de  uerbis  per  nimiam  quae  maliuole  tribuitur  laudem  nocentibus  hic 
adhibetur,  recte  enim  Muretus  [uar.  lect.  IX  3]:  cuetus  erat  opinio, 
periculum  esse  aliquod  a  fascino,  ubi  quis  inpensius  aut  laudaret  ipse 
se  aut  praesens  ab  alio  laudaretur.  ...  ex  ea  opinione  receptum  erat, 
ut  in  laudando  plerumque  adderent  uocem  praefiscine  aut  praefiscini, 
qua  inuidiam  et  fascinum  a  se  amolirentur  ac  deprecarentur’,  uidenda 
omnino  Olahnii  dissertatio  rueber  den  Aberglauben  des  boesen  Blickes’ 
inserta  relationibus  academiae  saxonicae  [cl.  philol.  VII,  1855,  p.  28sqq.J; 
Prelleri  myth.  Rom.  205,  442,  545.  in  hoc  altero  colo  mente  suppleas 
f possit’  caueasque,  ne  pro  ablatiuo  accipias  fmala  lingua’.  —  ad  car¬ 
mina  V  et  VII  non  ipse  Catullus  postea  XVI  12,  sed  saepius  adludit 
Martialis,  VI  34,  7  (basia)  nolo  quot  arguto  dedit  exorata  Catullo  Lesbia: 
pauca  cupit  qui  numerare  potest ,  porro  XI  6,  14  et  XII  59,  3. 


VHI. 

1.  Miser  Catulle,  desinas  ineptire,  talia  soliloquia  ut  saepe  apud 
Catullum  (XLVI  4,  LI  13,  LII,  LXXVI  1  — 16,  LXXIX),  ita  apud  alios 
scriptores  haud  pauca  extant;  uide  ex.  gr.  Ouid.  met.  VII  11  sqq.  et 
Verg.  Aen.  IV  534  sqq.;  quamquam  in  his  solummodo  ibi,  ubi  maior 
adest  affectus,  ea  quae  loquitur  persona  ad  se  ipsam  uerba  derigit; 
Catullus  uero  uehementissime  commotus  per  totum  carmen  se  adloquitur, 
ita  nimirum  ut,  ubi  Lesbiam  appellat,  de  se  tamquam  tertia  persona 
dicat  (u.  12 — 18).  fmiser’,  non  ut  quiuis  amans  (ad  XLV  21),  sed  ut  a 

Lesbia  desertus  et  totus  infelix  adflictusque.  'ineptire*  explicat  Cic.  de 
or.  II  4,  17  ineptus  . . .  quod  non  sit  aptus,  idque  in  sermonis  consuetu¬ 
dine  perlate  patet;  nam  qui  aut  tempus  quid  postulet  non  uidet  aut . . . . , 
is  ineptus  dicitur :  tempus  ut  Catullus  desisteret  ab  amasia  flagitauit, 
tempus  non  intellegendo  uerendum  erat  ne  ineptus  et  esset  et  uocaretur. 
uoluit  Heinsius  'desine,  a,  ineptire’  et  u.  2  'duce’;  sed  cf.  de  boc  con- 
iunctiuo  adhortatiuo  siue  iussiuo  priscis  magis  usitato  Kuebnerus  gr.  1. 
II  p.  140,  Draegerus  synt.  hist.  I  p.  285;  saepius  eum  habet  C.,  ut 
XXXII  7,  XXXIV  21  et  24,  XLVI  4,  LXI  91,  LXIII  19.  —  2.  et  quod 
uides  perisse  perditum  ducas,  prouerbialis  dictio,  u±  Plaut.  Trin.  1026 
quin  tu  quod  periit  perisse  ducis?,  germanicum  '  verloren  ist  verloren’. 
—  3.  fulsere  quondam  caudidi  tibi  soles,  ut  V  4,  hic  quoque  'soles’ 
ita  sunt  'dies’,  ut  tamen  multum  restet  primariae  significationis,  oppo¬ 
nuntur  autem  tacite  'candidi’  siue  felices  olim  dies  eis  qui  nunc  sunt 
atris  siue  tristibus  (cf.  ad  LXVIIIb  108);  Enn.  trag.  280  R.  atque  hoc 
lumen  candidum  claret  mihi,  Hor.  sat.  I  9,  72  huncine  solem  tam  nigrum 
surrexe  mihi ,  Ouid.  ex  P.  II  1,  25  tu  mihi  narrasti ,  cum  multis  lucibus 
ante  fuderit  adsiduas  nubibus  auster  aquas,  numine  caelesti  solem  fulsisse 
serenum,  Sil.  Ital.  XV  53  sed  current  albusque  dies  horaeque  serenae.  — 
4.  cum  uentitabas,  quo  puella  ducebat,  bene  AGuarinus  'ex  fre¬ 
quenti  profectione  ad  amicam  (uentitabas)  felicitatem  suam  arguit  poeta’, 
uocis  'ducebat’  aptam  explicationem  frustra  quaerebant,  nam  missa  de¬ 
cipiendi  notione  nec  illa  significatio,  qua  'ducere’  ualet  'attrahere’  (cp. 
Plaut.  Bacch.  1205  ducite  nos  tamquam  addictos)  quaque  adeo  nonnullis  est 
'adesse  iubere’  uel  'uocare’,  subesse  omnino  potest;  semper  attraxit 
puella  poetam,  qui  uentitare  tantum  eo  potuit  quo  permiserunt  tam  res 
quam  domina,  quam  ducem  fuisse  omnium  amasii  factorum  consilio¬ 
rumque,  ut  alii  uolunt,  respuit  illud  'uentitabas  quo’,  quod  translate 
accipi  non  patitur,  optime  simplici  illo  ueri  aptique  sensu,  quem  hodie 
pauci  possident,  olim  Dousa  filius  Heinsiusque  dederunt  'dicebat’,  hoc 
est,  constituebat,  iubebat  adesse;  Prop.  III  23,  15  aut  dixit  (puella) 
' uenies  hodie,  cessabimus  una ’  . . .  garrula  cum  blandis  dicitur  ('ducitur’ 
itidem  codd.)  hora  notis ;  Iuuen.  3,  12;  Hor.  od.  I  9,  20.  dicuntur  autem 
aperte  amantium  conuentus  in  Allii  domo  facti  (cf.  LXVIIIb) :  ibi  poetae 
fulserunt  dies  felices.  —  5.  amata  nobis,  quantum  amabitur  nulla, 
obscurum  mihi  olim  erat,  cur  a  more  illo,  quo  se  ipsum  in  hoc  car¬ 
mine  adloquitur,  poeta  subito  desciscens  'nobis’  (=  mihi)  ponere  uo- 
luerit;  unde  conieci  'uobis’  (=  tibi),  quod  postea  uidi  (nemo  enim  re- 
centiorum  editorum  adnotauit)  iam  a  Fruterio  coniectatum  esse,  neque 
soluerunt  dubitationem  aut  Ellisius  ad  LXIII  61  et  Plaut.  mere.  IV  3, 
1  sqq.  prouocans  aut  Benoistius  inepte  hanc  inter  primam  et  secundam 
personam  uicissitudinem  magni  affectus  esse  monens;  nam  omnia  ut 
exempla  adlata  ostendunt  (cf.  et  Verg.  et  Ouid.  1.  1.),  secunda  persona 
hunc  praefert  affectum  maiorem;  a  quo,  cum  in  toto  regnet  carmine, 
quomodo  desciscere  potuit  Catullus  ita  ut  ad  primam  personam  transiret 

in  hoc  maxime  uersu,  ubi  sane  dulcissimus  praeualet  affectus?  sed  tamen 
me  falsum  fuisse  coniecturae,  interim  ipse  melioribus  ductus  rationibus 
perspexi,  nam  'uos’  ubicumque  'te7  adaequare  uidetur,  duorum  pln- 
riumue  appellatio  adest;  et  r nobis 7  pro  uero  plurali  si  habemus,  potest 
soliloquium  siue  potius  iam  dialogus  sic  fingi  usu  uenire,  ut  Catulli 
animus  (cf.  Hor.  sat.  I  2,  69)  ad  corporalem,  ut  ita  dicam,  Catullum 
uerba  faciat,  similiter  ut  XLVI  5  linquantur  Phrygii,  Catulle,  campi: 
ad  claras  Asiae  u olemus  urbes ;  quod  in  amore,  qui  tam  animi  est  quam 
corporis,  non  male  fingi  uidetur.  repetitur  hic  u.  infra  XXXVII  12,  ut 
tamen  'nobis’  ibi  non  aptum  in  c  tantum 7  sit  mutatum,  ceterum  uere 
hoc  de  se  praedixit,  nullam  umquam  tantum  a  se  amatum  iri  quantum 
amata  erat  Lesbia;  hanc  animo  et  mente  dilexit,  in  ceteris  postea  solam 
expleuit  libidinem.  —  6.  ibi  illa  multa  tum  iocosa  fiebant.  'ibi’,  in 
domo  Allii,  'tum7  diebus  illis  felicibus;  alibi  sane  r ibi  tum’  per  pleo¬ 
nasmum  quendam  (nam  et  'ibi’  ualet  'tum’)  coniunctum  legitur,  ut 
aequet  interdum  graecum  tote  &ij;  cf.  interpp.  ad  Ter.  Andr.  I  1,  79. 
c iocosa’  (substantiue ,  ut  III  14  bella)  de  deliciis  lusibusque  Veneriis; 
Hor.  epist.  I  6,  66  uiuas  in  amore  iocisque.  cille’,  pathetice  ubi  effert 
(=  clarus  atque  insignis),  praeponere  solet  noster,  ut  XLV  12,  LXIII  25, 
C  3.  'fiebant’,  ut  in  epist.  Sapphus  133  ulteriora  pudet  narrare,  sed 
omnia  fiunt  (de  concubitu).  —  7.  quae  tu  nolebas  nec  puella  nolebat, 
'non  nolle’,  non  auersum  esse,  ut  Cic.  Verr.  II  74,  182.  'uelle’  et  'nolle’ 
lasciui  aliquid  habent,  ut  apud  Auson.  epigr.  36  (39),  1  hanc  uolo  quae 
non  uolt,  illam  quae  uolt  ego  nolo;  Plaut.  mil.  972  cupio  hercle  equidem, 
si  illa  uolt;  Ouid.  am.  III  7,  5  cupiens  pariter  cupiente  puella,  belle  et 
decore  'uelle’  de  uiro  agente ,  'non  nolle’  de  puella  patiente.  —  8.  ful¬ 
sere  uere  ectr.  haec  in  recordatione  totus  commotusque  poeta  ex  intimo 
pectore  profundit,  confirmans  quae  u.  5  posuerat,  amat  enim  C.  tales 
repetitiones  adfirmandi  causa  factas:  cf.  (praeter  XIII  1  et  6  sq.,  XXIV  5 
et  8  et  10)  XVI  1  et  14  (eiusdem  generis  sunt  XXXVI  1  et  20,  LII  1 
et  4,  LVII  1  et  10),  XXIX  2  et  5a  et  10,  XXXVHI  1  et  2,  LVI  1  et  4, 
LXX  1  et  3,  LXXVI  13  et  14,  LXXX  5  et  8,  XCIV  1.  —  9.  nunc  iam 
illa  non  uult9  tu  quoque  iupote  • . .  non  iungendum  est  'nunc  iam’ 
ut  uulgo  faciunt  et  alibi  sane  reperitur,  sed  'nunc’  oppositum  est  illi 
'quondam’  et  cohaerent  'iam  non’  (=  non  amplius),  'nolle’  (cf.  Tib.  I 
4,  15  negare  et  graecum  avaCveofrai) ,  difficilem  esse  et  reluctari  cupitis 
tuis,  lacunam  Auantius  suppleuit  ita  'tu  quoque  inpotens  noli’,  hoc 
est:  tu  qui  amore  uesanus  moderari  tibi  nescis  nunc  eam  sperne’;  quod 
arrisit  plerisque,  cum  'non  uult’  (cf.  u.  7  cnon  nolebat’)  et  'noli’  (cf. 
'tu  uolebas’)  sibi  respondere  uiderentur.  mihi  contra  ab  oppositione 
'inpotens’  uidetur  abundare  recteque  dedisse  Scaliger  'inpotens  ne  sis’: 
illa  cum  reluctetur,  tu  quoque  ne  eam  appetas  inmoderatus;  cf  Ter. 
Heaut.  II  3,  130  noni  quam  esse  soleas  inpotens  (nam  quod  post  hoc  'ne’ 
sequitur  'nec’  u.  10,  cf.  Kuehnerus  gr.  1.  II  p.  146).  —  10.  nec  quae 
fugit  sectare  nec  miser  uiue.  bene  AStatius  cp.  Theocrit.  XI  75  tC  tov 

cpsvyovta  SiconsLg  et  Callim.  ep.  32,  5  %ovg, og  sqag  tolog8e  ’  ra  (isv  cpsv- 
yovtu  Smokeiv  olSs ,  ra  8’  sv  psGGcp  v.ELfi£va  itaQitExaxcu.  persequitur 
hoc  Hor.  sat.  I  2,  105  sqq.  'miser’,  ut  X  33  molesta  uiuis  (=  es).  — 
11.  sed  obstinata  mente  perfer,  obdura,  hoc  est,  animo  perseueranti 
(ut  saepius  obstinato  animo  Accius  trag.  84  Ribb.,  Liuius  III  47).  c  per¬ 
fer’,  quod  in  hac  tantum  formula  absolute  ponitur,  cum  '‘obdura’ 
(=  animum  firma)  more  prisco  per  asyndeton  iungitur;  contra  per  co¬ 
pulam  Ouid.  am.  III  11,  7  perfer  et  obdura  (a.  a.  II  178,  trist.  V  11,  7) 
et  Hor.  sat.  II  5,  39  persta  atque  obdura.  —  12.  uale  puella,  iamque 
firmus  certusque,  qui  sibi  uidetur,  poeta  in  omne  tempus  ualere  iubet 
puellam;  neque  est  dubium,  quin  uere  iubeat  ille  et  ex  animi  sententia; 
quamquam  mox,  quid  se  ipso  nesciente  cupiat  intimo  corde,  facile  de¬ 
clarat  idem,  nota  est  formula  illa  renuntiandi,  interdum  etiam  male 
precandi  (cf.  XI  17),  qua  in  diuortio  quoque  utebantur  (Plaut.  Amph. 
928) ;  cf.  ex.  gr.  Tib.  II  6,  9  castra  peto  ualeatque  Venus  ualeantque  puellae. 

—  13.  nec  te  requiret,  non  ad  te  rediet,  ut  Verg.  Aen.  VI  366.  — 
nec  rogabit  inuitam.  decora  cum  reticentia :  hic  supple  conuentum, 
alibi  noctem  siue  amplexus;  Prop.  I  5,  32  non  inpune  illa  rogata  uenit , 
Ouid.  am.  I  8,  43  casta  est  quam  nemo  rogauit,  ibid.  II  3,  5  facilisque 
rogantibus  esset.  —  11.  cnm  rogaberis  nnlla.  scii,  a  me.  uulgari  po¬ 
tissimum  usu  cnulla’  pro  'omnino  non’,  bene  Hauptius  [opusc.  I  p.  75  sqq.] 
'dum  abstracta  deuitant  et  concreta  sectantur  et  omnia  cum  subiecto 
aut  obiecto  orationis,  quoniam  haec  maximi  momenti  sunt,  quantum  fieri 
potest  artissime  coniungere  student,  aduerbiorum  loco,  quorum  quasi 
minus  uigent  notiones,  et  adiectiua  et  pronomina  saepe  numero  posue¬ 
runt,  in  qua  re  Romani  maiore  licentia  usi  sunt  quam  Graeci,  cum 
negatiuis  quoque  particulis  pronomina  nonnumquam  praeferrent’;  cf. 
praeter  comicos  hoc  genus  maxime  adamantes  (Holtzius  synt.  prisc.  scr. 
I  p.  409,  Naegelsbachius  stil.  p.  263 7),  infra  XVII  20,  Cic.  ad  Att.  XV 
22  ab  armis  nullus  discederet,  id.  Verr.  II  17,  43  hereditas  quae  nulla 
debetur,  Ciris  177  nulla  colum  nouit.  (inepte  Rossbergius  'nullei’,  quasi 
meretrix  fuisset  Lesbia).  —  15.  scelesta,  nae  te.  interiectio,  quam  bene 
recuperauit  Venator  (codd.  solita  cum  confusione  'ne’  pro  'ue’,  unde 
ex  'ne  te’  alii  alia  uoluere  elicere,  ueluti  AStatius  'nocte’,  cum  'nulla’ 
quod  esse^  iungendum),  hic  cum  accusatiuo  iuncta  (ut  Plaut.  Asin.  II 
4,  75  et  Senec.  apocol.  4,  3;  cf.  et  Caper  gr.  lat.  K.  VII  p.  101,  6  et 
Hauptius  opusc.  I  p.  79)  miserationem  exprimit  (non  execrationem ,  ut 
fit  in  datiuo  'uae  tibi’),  'scelesta’  licet  sensu  proprio  utpote  iniuriam 
sibi  inlatam  respiciens  adhibere  potuerit  poeta  (cf.  Ouid.  rem.  299  scele¬ 
ratae  facta  puellae ),  recte  tamen  uuigo  totius  loci  respectu  accipere 
uidentnr  pro  'misera’,  ut  habent  Caecil.  com.  231  Ribb.  o  infelix,  o  sce¬ 
leste,  Plaut.  Cas.  III  5,  34  scelestissimum  me  esse  credo,  Mostel.  III  1,  1 
scelestiorem  ego  annum  argento  fenori  numquam  ullum  uidi;  sed  cf.  infra. 

—  quae  tibi  manet  uita.  qualis  uita,  ut  nunc  a  te  geritur,  ita  etiam 
posthac  certa  est  tibi,  nam  manet  nos  siue  expectat  res  futura,  manet 

nobis  siue  durat  id  quod  iam  nostrum  est  (cf.  ex.  gr.  LXXVI  6;  Verg. 
Aen.  I  257).  tristis  igitur  et  desolata  tum  Lesbia  aeuom  degit.  — 
16.  quis  nunc  te  adibit,  pro  consueto  magis  ' ad  te’ ;  ut  Enn.  trag.  306 
Ribb.  quid  te  adirier  abnutas?  'nunc’,  post  ea  quae  acciderunt;  cf.  infra. 
—  cui  uideberis  bella,  uenusta  et  amabilis;  cf.  ad  LXIX  8.  hoc,  Les¬ 
biam  nunc  misso  Catullo  iam  nemini  placituram  esse ,  adeo  nimium  est 
et  insani  fere  prae  dolore  amatoris,  ut  flagitet  aliam  explicationem;  cf. 
infra  in  fine.  —  17.  cuius  esse  diceris,  quis  te  suam  dominam  uoca- 
bit,  ut  antea  Catulli  eras  puella.  Vulpius  cp.  Prop.  II  8,  6  nec  mea 
dicetur,  quae  modo  dicta  mea  est  et  Ouid.  am.  III  12,  5;  quibus  locis 
agitur  de  araasia  in  ore  hominum  circumlata;  sed  Catulli  Lesbia  postea 
sane  multum  celebrata  tum  paucis  amicissimis  innotuerat.  —  18.  quem 
basiabis,  cui  labella  mordebis?  ut  mihi  fecisti,  iam  enim  ingratae 
perfidaeque  omnia  illa  iocosa  in  memoriam  reuocantur,  quae  dulcia 
olim  ei  in  Catullo  fuere,  basia  praesertim  ex  c.  V  et  VII  nota.  Muretus 
cp.  Plaut.  Pseud.  I  1,  63  iocus  ludus,  sermo  suauis,  sauiatio,  compres¬ 
siones  artae  amantum  compares ,  teneris  labellis  molles  morsiunculae  et 
Hor.  od.  I  13,  12;  adde  Tib.  I  6,  14,  Ouid.  am.  III  24,  34,  Apuleius 
[PLM.  IV  p.  104]  7  demente  morsu  rosea  labia  uellicet.  hic  subito  ab¬ 
rumpit  C.  deliciarum  olim  factarum  mentionem  (in  qua  quid  fere  sit 
solitum  sequi,  legas  praeter  Apuleium  apud  Lucret.  IV  1109  sqq.);  nec 
potest  magis  seuere  austereque  agere  uirum  propositi  tenacem  quam  eo 
quod  imaginis  blandissime  adlicientis  dulcedinem  a  se  arcens  in  ordi- 
jiem  sese  redigit.  —  19.  at  tu,  Catulle,  destinatus  obdura,  in  quibus 
explicatione  iusta  caret  uox  ' destinatus7,  quae  numquam  ad  personas 
relata  designat  eum ,  qui  certus  est  persistere  in  eo  quod  sibi  proposuit 
(nec  quidquam  confert  comparatus  ex.  gr.  Liuius  XLII  48  consilia  desti¬ 
nata  ad  bellum ,  constituta  de  bello  c.;  et  apud  Curt.  V  10,  5  Bactrianos 
ad  omne  obsequium  destinatos  sententia  aperit  esse  interpretandum  cqui 
possunt  destinari’;  cf.  Naegelsbachins  stil.  p.  216 7;  et  utique  notio 
illius  'promptus’  nil  ad  nostrum  locum),  hoc  qui  olim  agnouerunt  Itali 
foedo  cum  hiatu  reponentes  'obstinatus’,  in  iustissima  offensione  sine 
dubio  plurcs  sectatores  nancti  fuissent,  si  facile  obuiumque  remedium 
fuisset  praesto,  quod  et  mihi  nunc  demum  reperire,  nisi  me  fallit  animi, 
contigit,  suspicor  enim  causam  corruptelae  in  hac  lectione  genuina 
'destinasti  ut,  obdura"  fuisse  insuetiorem  uoculae  fut’  conlocationem 
(Lucii.  VI  10  M.  canes  ut,  Ouid.  am.  III  11,  12  seruus  ut,  Hom.  II. 
XI  72  Xvkol  cog). 

Restat,  de  toto  carmine  ut  uideamus.  quod  poeta  primo  puellae 
amatori  renuntiantis  dolore  correptus  ita  in  cartas  coniecit,  ut  certum 
renuntiandi  et  ipsum  amasiae  consilium  pronuntiet  quidem,  sed  simul 
quam  tacito  pectore  speret  reconciliationem  patefaciat,  scriptos  esse 
hos  uersus  a  Catullo  uixdum  Verona  Romam  a.  60  siue  potius  59  re- 
uerso ,  ostendit  cum  beatorum  dierum  in  Allii  domo  peractorum  (u.  4 — 8) 
recordatio,  in  quibus  praedicandis  etiam  id  quod  paulo  ante  est  scriptum 

c.  LXYIIIb  multum  est,  tum  uero  temporis  praesentis  et  praeteriti  op¬ 
positio.  -cum  enim  u.  3  'quondam’  et  u.  9  'mune’  legamus,  nostro  iure 
ubinam  per  medium  spatium  poeta  sit  commoratus  quaerimus,  cui  quae¬ 
stioni  non  aliter  licet  respondere  quam  ut  iter  Veronense  medio  illi 
spatio  adsignemus.  uu.  16—18  autem,  si  qui  alii,  hoc  etiam  ostendunt, 
carmen  octauum  eo  tempore  esse  scriptum,  quo  Catullus  nondum  alios 
Lesbiae  amatores  tamquam  aemulos  impugoare  erat  coactus,  nam  si 
iam  antea  alium  nescioquem  a  Lesbia  in  amore  sibi  praelatum  cognosset, 
numquam  hercle  uersus  illos  adiecisset,  qui  miro  modo  imaginem  nobis 
in  animum  uocant  feminae  plane  destitutae,  unde  autem  haec  imago? 
uetulane  facta  erat  Lesbia  (cf.  Hor.  od.  I  25,  Claudian.  in  Eutrop.  I 
90  sqq.)?  at  haec  non  ultro  dimittit  cupidum  etiamnunc  flagrantemque 
amatorem  (u.  9  illa  non  uult).  et,  ut  hoc  obiter  addam,  non  alii  in 
toto  Catullo  uu.  apertius  demonstrant,  non  fuisse  meretriculam  Lesbiam, 
ad  quam  nimirum  u.  16 — 18  nullo  modo  dari  potuerunt,  qui  sic  demum 
perspicui  sunt,  si  hoc  carmen  missum  statuimus  ad  matronam  scilicet 
honestam  (quam  quidem  poeta  putabat),  cui  certi  quos  transilire  non 
licuit  fines  obiecti  essent  quaeque  utpote  uiro  inamato  nupta  amatore 
misso  iam  tristem  uitam  peragere  uideretur.  quamquam  ne  sic  quidem 
tristis  illa  condicio,  quam  depingunt  uu.  15 — 18,  omni  a  parte  explica¬ 
tur.  nonne  enim,  etiamsi  statuimus  desiderio  atque  dolore  correptum 
poetam  exaggerare  nimis  et  taeterrimis  coloribus  uti,  hoc  tamen  nimio 
atque  paene  inepto  modo  dictum  uidetur,  nunc  remoto  Catullo  iam  ne¬ 
minem  aditurum,  iam  neminem  bellam  habiturum  esse  puellam?  mihi, 
quo  saepius  hos  uersus  perlego,  hoc  magis  ei  triste  aliquid  indicare  ui- 
dentur,  quod  Lesbiae  acciderit  quodque  in  omne  tempus  maculam  ei 
inusserit,  meliusque  hi  uu.  intellegi  posse  mihi  uidentur,  si  eo  tempore 
Verona  Romam  rediisse  statuimus  Catullum,  quo  Q.  Metellus  Celer  uix- 
dum  e  uiuis  excesserat,  premente  Clodiam  ueneni  dati  suspicione,  re 
comperta  poeta  statim  obtulerat  opem  auxilium  que  amasiae:  repulsam 
tulit  a  femina  (fortasse  alius  amatoris  subsidio  freta),  iratus  igitur  noster 
quippe  recusationem  non  intellegens  hos  iambos  in  Lesbiam  facit,  tri¬ 
stem  uitam  et  infamia  coopertam,  quam  iam  uictura  sit,  ei  ob  oculos 
ponens,  nimirum  cur  a  Lesbia  desertus  esset,  Catullus  adhuc  nesciit: 
a  Rufo  ereptam  sibi  esse  amasiam  paulo  post  demum  didicit. 


IX. 

1,2.  Ver  an  i,  omnibus  e  meis  amicis  antistans  milii  milibus 
trecentis.  De  Veranio  (sic  enim  per  unam  'n’  et  V  praeter  hunc  locum 
semper  scribit  et  confirmant  inscriptiones  ceterique  testes)  nihil  plane 
constat  nisi  hoc,  eum  una  cum  Fabullo  in  Hispania  fuisse  (XII  14  sqq.); 
quod  iter  Hispanicum  ante  a.  61  usu  uenisse,  adsunt  tenuia  licet  uestigia 
(cf.  ad  u.  10  et  infra  ad  c.  XIII).  rantistare’  (V  solito  uitio  ex  pro¬ 
nuntiatione  orto  'antistas’  habet:  Ritschelius  opusc.  II  p.  715,  Corssenus 
de  pronunt.  1  p.  252)  uel  f alicui’  uel  rarius  'aliquem’  latine  dicunt: 

Nepos  Arist.  1,  2  quanto  antistaret  eloquentia  innocentiae ,  Quadrigarius 
ap.  Geli.  IX  13  qui  . .  uirtute  ceteris  antistabat  (magis  priscorum  est 
proprium  uerbum);  unde  apparet  'mihi*  non  esse  datiuum  comparationis, 
sed  potius  ad  LXXXVI  1  mihi  candida  esse  explicandum  'secundum 
meam  aestimationem’,  iam  intellegimus  'antistans  milibus  trecentis’ 
(de  'trecentis’  ut  numero  magno  infinito  cf.  ad  XI  18,  porro  XLV1H  3 
usque  ad  milia  basiem  trecenta ),  cum  sententia  sit  eadem  quae  habetur 
in  Cic.  Bruto  51,  191  Plato  mihi  unus  instar  est  omnium ,  ubi  attulit 
Olahnius  Anth.  Pal.  VII  128,  3  slg  ifiol  av&QC07t og  TQigpvqioi,  sed  non 
intellegitur  'omnibus  e  meis  amicis’,  sumunturne  ex  uniuersa  amicorum 
turba  trecenta  milia,  quibus  carior  sit  Catullo  Veranius?  ineptum  hoc 
uidetur  praesertim  ob  additum  'omnibus’  (quot  tandem  milia  amicorum 
habuit  poeta?),  'sunt  quidem  nonnulli  amici  cariores,  sed  maiori  eorum 
parti  tu  praestas  in  amore  meo’:  nam  ita  loquimur  ad  carum  caput? 
at,  inquiunt,  cur  tu  non  coniungis  rex  o.  m.  am.  trec.  milibus’,  ut  hoc 
ad  illud  accedat  per  appositionem  (ex  omnibus,  quorum  habeo  trecenta 
milia;  cf.  Kuehnerus  gr.  1.  II  p.  485)?  nimirum  repugnat  huic  rationi 
latinitas,  quae  non  admittit  omnino  'antistare  ex  omnibus’  pro  datiuo 
'omnibus’  siue  accusatiuo  'omnes’  unde  etiam  concidit  mira  Pfeifferi 
interpretatio  'milibus’  secundum  Aristoph.  nub.  430  explicantis,  non 
igitur  casu  factum  esse  puto  quod  0  omittit  illud  'e’;  quod  G,  ut  sae¬ 
pius,  de  suo  adiecisse  uidetur.  unde  ego  interiectionem  haud  raro  omissam 
et  hic  in  adlocutione  affectus  plena  aptissimam  addens  legerim  'omni¬ 
bus  o  meis  amicis  antistans’.  —  8.  uenistine  domum,  pathetice  (ergone 
reuera  rediisti),  quasi  credere  nequeat  C.  nuntium  beatum,  nec  minus 
pathetice  respondetur  u.  5  'uenisti’,  ex  imitatione  hoc  quidem  poetarum 
graecorum,  ut  habes  in  Theocriti  idyll.  12,  1  et  2  rjlvfrsg,  to  tp£Xs  %ovqe$.. 
tfXv&sg.  cf.  CPSchulzius,  'de  C.  Graec.  imit. ’,  p.  37,  qui  recte  hunc 
quaerendi  et  per  idem  uocabulum  respondendi  usum  perquam  adama¬ 
tum  fuisse  Catullo  agnouit  cp.  XII  6,  XXXVII  7  et  9,  XXXX  6  et  7, 
LXII  8  et  9,  LXXVII  4  et  5,  LXXXVIII  4  et  5,  CIV  1  et  3.  iamque 
domum  illam  omnemque  quam  domus  praebet  suauitatem  persequitur:  — 
8,  4.  ad  tuos  penates  fratresque  unanimos  anumque  matrem,  ad  quae 
cf.  XXXI  7  sqq.,  porro  Domitii  Marsi  epigr.  (ap.  Philarg.  in  Verg.  ecl. 
3,  90)  u.  2  unanimi  fratres  sicut  habere  solent,  Verg.  Aen.  VII  335  un¬ 
animos  armare  in  praelia  fratres,  Stat.  Theb.  X  727  et  ad  XXX  1. 
'anum’  (quod  omnium  lenissime  reposuit  Faernus ,  uiolentius  antea  Itali 
'senemque’)  adiectiue  accipias,  ut  LXVIIIb  7  carta  anus  et  LXXVIIIb  4 
fama  anus\  bene  Klotzius  [emend.  p.  XI]  contulit  Curtium  III  11,  25  in 
gremio  anus  auiae,  Suet.  Ner.  11  anusque  matronas\  Mart.  XI  23,  14 
sed  quasi  mater  anus.  —  5.  o  mihi  nuntii  beati,  pro  genetiuo  singu¬ 
laris  recte  habent  Lachmannus  ad  Lucr.  p.  326  et  Buechelerus  de  declin. 
lat.  p.  38  comparans  graecum  do  xov  svayysXCov;  et  sic  semel  legitur 
Lucan.  II  45  o  miserae  sortis  (Kuehnerus  1.  1.  p.  305).  nam  de  nomina- 
tiuo  pluralis  in  hac  uoce,  nisi  de  pluribus  nuntiis  agitur,  insolito  uix 

cogitare  licet  (cf.  LXXXIV  10,  nam  LXIII  75  nuntia  diuersus),  cum  prae¬ 
sertim  'o’  in  exclamatione  semper  a  nostro  coniungatur  cum  accusatiuo 
(ad  III  16).  —  6.  nisam  te  incolumem.  .  ereptum  ex  multis  quae  tibi 
inminebant  periculis;  sic  Augusto  ex  Hispania  redeunte  dis  operantur 
integro  (sic  enim  scribo)  gaudens  mulier  marito  et  matres  iuuenum 
nuper  sospitum  Hor.  od.  III  14,  5  sqq.;  Iuuen.  12,  16.  —  6,  7.  audiam- 
que  Hiberum  narrantem  loca  facta  nationes.  Hispaniae  uarias  regio¬ 
nes,  quas  pugnantes  peragrastis  et  diuersas  quas  ibi  cognouistis  gentes 
cum  moribus  institutisque  suis,  apte  Ellisius  cp.  Cic.  ad  Quint.  fr.  II 
16,  4  quos  tu  situs ,  quas  naturas  rerum  et  locorum,  quos  mores,  quas 
gentes,  quas  pugnas  .  .  habes!  tam  ex  boc  'facta’  quam  ex  illo  'inco¬ 
lumem’  intellegimus  Veranium  et  Fabullum  militasse  in  Hispania.  — 
8.  ut  mos  est  tuus.  'ut  amas  accurate  narrare  ea  quae  uidisti’  potius 
quam  'secundum  morem  tuum  narrandi,  suauem  nimirum’.  —  applicans- 
que  collum,  ceruices  meas  tibi  admouens  brachiisque  te  amplexus,  ut 
facere  solent  osculaturi:  Petron.  24  uocatumque  ad  se  in  osculum  adpli- 
cuit.  Ellisius  cp.  graecum  ccvanXav  trjv  av%Eva  (Aristaen.  I  16,  Lucian. 
d.  m.  3,  2).  —  9.  iocundum  os  oculosque  sauiabor.  os  tuum,  quo 
tam  iocunde  narras,  et  oculos  caros  mihi  redditos,  apte  cp.  Turnebus 
Hom.  Od.  XVI  15  %vgge  Ss  giv  xsqpaA/jV  rs  xat  apepoa  cpaecc  xaXcc,  Mu- 
retus  Cic.  ad  fam.  XVI  27,  2  tuosque  oculos,  etiamsi  te  ueniens  in  medio 
foro  uidero,  dissauiabor ;  adde  consol.  Liuiae  [PLM.  I  p.  105]  34  col¬ 
laque  dans  (filio  ad  amplectendum)  oculos  illius  ore  premam ;  Plin.  h.  n. 
XI  146  hos  (oculos)  cum  exosculamur ,  animum  ipsum  uidemur  attingere. 
adamabant  coniunctum  hoc  'os  oculosque’  non  solum  poetae  (Verg.  Aen. 
VIII  152,  Ouid.  Ibis  155),  sed  etiam  prosae  scriptores,  ut  Liuius  III 
26,  4,  anon.  de  uir.  illustr.  29,  2  ora  oculosque.  —  10,  11.  o  quantum 
est  hominum  beatiorum,  quid  me  laetius  est  beatiusue.  o  uos  omnes, _ 
quotquot  estis  homines  paululum  felices  (cf.  ad  III  2),  ut  de  rebus  laetis 
iudicare  ualeatis,  uos  testes  inuoco,  num  quis  me  felicior  esse  possit,  cf. 
infra  CV1I  7  quis  me  uno  uiuit  felicior ;  Terent.  Eun.  V  8,  1  o  popu¬ 
lares,  ecquis  me  hodie  uiuit  fortunatior,  nam  quod  neutro  usus  est,  quasi 
non  tantum  homines,  sed  etiam  fortius  quidquid  sensu  non  caret  in  testi¬ 
monium  uocetur,  cf.  ex.  gr.  Cic.  de  leg.  I  2,  6  quid  tam  exile  quam  isti  omnes ? 
aliaque  plurima;  et  saepissime  ablatiuus  personae  «*  comparatiuo  neu¬ 
trius  pendet,  quod  ad  repetitionem  'beatiorum  —  beatius’  attinet,  ea 
quaesita  est,  plane  ut  LXI  145  sq.  petit  —  petitum,  LXXXII  2  et  4  si 
{seu)  quid  ca/rius  est  oculis ;  maximeque  comparanda  est  sollemnis  nostro 
traductionis  species  haec  XXII  14  infaceto  infacetior ,  XXXIX  16  inepto 
ineptior ,  LXVlIIb  47  altus  altior ,  XCIX  2  dulci  dulcius  et  14  tristi  tri¬ 
stius.  etsi  potuit  hic  disiungere  poeta,  ut  utrumque,  et  laetitia  et  bea- 
titudo,  magis  efferretur,  tamen  recte  sensisse  uidentur  Itali,  cumulata 
synonyma  multo  se  habere  melius,  indeque  scripsisse  'beatiusque’ ;  saepe 
in  V  'ue7  et  'que’  confusa.  —  ceterum  lungclausseni  sententiam,  qua 
Veranii  et  Fabulli  iter  Hispanicum  ante  a.  61  factum  est,  stabilitur  eadem 
Catullus  e<3.  Baelirens.  H.  8 

obseruatione,  qua  utemur  ad  XIII  11  sq. :  idem  circa  tempus,  quo  c.  III, 
hi  uersus  .scripti  sunt,  h.  e.  anno  fere  61. 


X. 

1.  Yarus  me  meus  ad  suos  amores,  de  hoc  Varo  (quem  Y  solita 
cum  confusione  mutauit  in  Varium)  nihil  certi  constat;  nisi  quod  illum 
non  esse  diuersum  ab  eo,  ad  quem  c.  XXII  datum  est,  omnem  habet 
probabilitatem;  et  ex  hoc  c.  XXII  uidere  licet,  Varum  et  ipsum  (ut  par 
est  in  Catulli  amico)  poeseos  fuisse ,  si  non  studiosum ,  at  certe  idoneum 
existumatorem.  multi  olim  docti  Alfenum  Varum  ictum  (cf.  ad  XXX  1) 
agnouisse  sibi  uidebantur.  magis  speciosa  est  altera  sententia,  qua  Mu- 
retus  aliique  cogitabant  de  Quintilio  Varo  Cremonensi,  qui  teste  Hiero¬ 
nymo  a.  a.  Chr.  24  e  uiuis  decessit  quique,  ut  erat  amicus  natu  maior 
Horatii  (od.  I  24;  a.  p.  438  sqq.)  Vergiliique,  ita  Catulli  sodalis  aetate 
minor  fuisse  sane  potest  (Schwabius  1.  1.  p.  289  sqq.).  ad  'amores’  cf. 
VI  16.  —  2.  ui sum  duxerat  e  foro  otiosum,  ‘risere,  ire  risere  (uisum) 
ad  aliquem’  propria  est  dictio  de  languentium  maxime  uisitatione,  id 
quod  ad  Ouidii  am.  II  2,  21  ibir ad  adfectam,  quae  non  languebit ,  ami¬ 
cam  uisere  NHeinsius  larga  copia  exemplorum  (ut  Ter.  Hec.  I  2,  114, 
Lucr.  IV  1236)  stabiliuit.  Catullum  forte  nil  agentem  perque  forum 
uagantem  Varus  obuiam  factus  inde  secum  abduxerat  (de  'secum? 
omisso  cf.  Fritzschius  ad  Hor.  sat.  I  6,  101)  ad  amicam  suam,  iam  ipsum 
ducendi  uerbum  consilium  quoddam  uidetur  innuere.  —  3.  scortillum, 
ut  milii  tunc  repente  uisum  est.  deminutiuum,  quod  hoc  loco  solo 
extat,  aliquid  detrahit  de  turpitudine  uocis  f scortum’  (aliquantum  similis 
scorti),  ut  et  in  c meretricula ’  uoce  fit.  c repente’,  a  quo  uocabulo  cul¬ 
tiorum  poetarum  plerique  omnes  abstinent,  statuunt  hic  esse  'statim’ 
-jsiue  ' extemplo’,  perperam  illud  et  sine  exemplo  iusto.  semper  enim 
(ut  et  LXIII  28)  id  quod  subito  atque  etiam  inexpectatum  accidit  de¬ 
notat.  explicat  quidem  Muretus  '  quantum  ego  ex  primo  aspectu  iudi- 
care  potui’  (simili  errore  AStatius  'ut’  pro  cubi’  accepit),  sed  neque 
'repente’  est  'primo  aspectu7  neque  omnino  adhuc  uiderat  Catullus 
puellam,  siquidem  hic  nondum  potest  commemorari  id  quod  inde  a  u.  5 
huc  ut  uenimus  demum  locum  habet,  quodsi  'tunc’  spectat  ad  'duxe¬ 
rat’  siue  id  quod  inter  uiam  est  factum,  'uisum’  ineptum  esse  apparet 
repetitumque  librarii  culpa  e  u.  priore  loco  alius  cuiusdam  uoculae  a 
litteris  simillimae  (sic  enim  saepe  errabatur),  si  Catulli  esse  statuimus 
‘ut  mihi  tunc  repente  dixit’,  ecce  subito  nonnulla  adhuc  obscura  in- 
lustrantur.  nunc  enim  laus  illa  u.  4  amicae  illi  inpudentiori  data  fit 
Vari  nec  iam  est  Catulli,  cuius  antea  sat  miro  modo  ridebatur  esse: 
Varus  inter  uiam  poetae  plane  rei  ignaro  et  quid  tandem  hoc  apertum 
sibi  uellet  stupenti  aperuit,  habere  se  amicam,  quae  esset  quidem  scor¬ 
tillum,  sed  sane  nec  lepore  nec  gratia  careret,  sed  ut  stupuit  poeta, 
ita  lectores  hac  ipsa  uoce  'repente’  stupemus,  quid  Vari  fuerit  consilium 
quaesitantes.  quod  etsi  Catullus  amico  parcens  et  tantum  leniter  auri- 

culam  uellens  non  diserte  patefecit,  non  ita  difficile  tamen  apparet,  nam 
si  postea  u.  14  ambo,  et  Varus  et  amica,  quaerunt,  num  lecticarios  Bi¬ 
thynos  sibi  comparauerit  C.,  tacito  cum  risu  perspicimus  bonum  Varum, 
cum  amica  aegra  ad  Sarapidis  templum  uellet  ferri,  sumptibus  faciendis 
imparem  uti  uoluisse  auxilio  Catulli  sui,  quem  nimirum  utpote  in  Bi¬ 
thynia  uersatum  lecticam  possidere  certus  esset.  —  4.  non  sane  ille¬ 
pidum  neque  inuenustum.  commendare  studet  puellam  Varus  amico 
*  omnis  uenustatis  atque  leporis  amatori,  cf.  XXX VI  17.  'non  sane’,  non 
ita,  minime;  cf.  Kuehnerus  gr.  1.  II  p.  601.  —  5.  huc  ut  ucnimus.  ad 
amicae  domum;  Hor.  sat.  II  2,  128  ut  huc  nouus  incola  uenit.  —  in¬ 
cidere  nobis  sermones  uarii.  animaduerte  argutum  de  amasia  ipsa 
silentium,  uulgo  dicebant  ' incidimus  in  uarios  serm.7,  exquisitius  illud 
(cf.  ad  u.  19),  hoc  est,  obtulit  se  nobis  de  uariis  rebus  confabulatio; 
Plin.  epist.  IV  22,  5  incidit  sermo  de  Catullo  Messalino.  Ouid.  met.  IV 
39  uario  sermone.  —  6.  in  quibus ,  quid  esset  iam  Bithynia,  inter 
alia  de  hac  re,  quid  tandem  terrae  nunc  esset  B.  (ad  propositum  enim 
callide  flectunt  sermonem  Varus  et  amica).  Hor.  epist.  I  11,  7  scis  Lebe¬ 
dus  quid  sit.  'iam7  cum  respectu  prioris  status,  de  quo  nihil  certi  con¬ 
stat;  sed  fortasse  terra  illa,  quae  post  Nicomedis  III  mortem  (a.  a. 
Chr.  74)  est  facta  Romanorum ,  primis  annis  parum  lucrosa  prouincia 
erat,  utpote  bellis  Mithridaticis  et  piratarum  depraedationibus  exhausta, 
hoc  persequuntur  uerba  proxima:  —  7.  quo  modo  se  haberet,  in  quo 
statu  (bonone  an  malo)  illa  uersaretur;  Nepos  Dion.  2,  4  quaesiuit  a 
medicis  Dion  quemadmodum  se  haberet ,  Cic.  ad  fam.  III  1,  1  si  ipsa  resp. 
tibi  narrare  posset,  quomodo  sese  haberet,  pro  D  cum  legisset  scriba  P 
(f  quomopose ’),  correctura  rdo’  suprascripta  genuit  libri  V  lectionem 
'quomodo  posse7.  —  8.  ecquonam  mihi  profuisset  aere,  num  qua  me 
ditasset  pecunia  (nam  'aes7  omnino  de  nummis,  ut  Moreti  u.  82  domum 
grauis  aere  redibat,  Sali.  Iug.  34  serui  aere  parati,  unde  in  Senecae  dial. 
2,  14  corrige  scis  emi  aere  uenalia).  optime  autem  AStatius  'ecquo¬ 
nam7:  sollemni  illius  'ec7  in  ''et7  deprauatione  V  'et  quonam7  praebet 
non  apte,  siquidem  nec  derecte  quanta  pecunia  inde  redundasset  quaeri 
potuit  et  melius  haec  interrogatio  (ad  quam  sensim  tetenderant)  tam¬ 
quam  noua  prioribus  adiungitur.  —  9.  respondi  id  quod  erat,  ut  res 
se  habebat  (secundum  ueritatem),  ut  Petron.  111  ratus  scilicet,  id  quod 
erat ,  desiderium  extincti  non  posse  feminam  pati  et  saepius.  —  9,  10,  11. 
nihil  neque  nec  in  ipsis  nec  praetoribus  esse  nec  cohorti,  cur  quis¬ 
quam  caput  unctius  referret,  uulgo  scribunt  'nihil  neque  ipsis7,  scii. 
Bithynis,  quorum  terra  nimis  pauper  esset  (nec  sane  aliter  'ipsis7  ex¬ 
plicari  potest):  confertque  Gronouius  Liu.  VI  30  eodem»  anno  Setiam, 
ipsis  querentibus  penuriam  hominum,  noui  coloni  adscripti.  sed  quod 
olim  monui,  Bithynos,  qui  nihil  referant,  inepte  una  cum  magistratibus 
Romanis  eorumque  cohorte  commemorari,  id  hercle  Munro  [critic.  p.  32] 
non  remouit  eo  quod  post  'cohorti7  plenius  interpungens  nouum  enuntia¬ 
tum  formauit  'cur  ..  referret?7  incredibiliter  plane  nulloque  cum  emo- 

1  umento  sententiae,  nam  remanet  illud,  quod  Bithyni  nihil  possidere, 
Romani  nihil  apud  eos  sibi  comparasse,  unde  c.  u.  referrent,  dicendi 
sunt,  omitto  commentum  AStatii  fmihi  neque  ipsi’.  Westphalius  uoluit 
*nihil  neque  ipsis  nunc  praetoribus’  eqs.,  male  et  rnunc’  multo  fortius 
adaequare  putans  illud  u.  7  fiam’  et  extra  sedem  uitii  procedens,  iam 
cum  palaeographicae  rationis  gnaris  pateat,  in  scriptura  r nihil  neque 
nec  in  ipsis’  duplicem  adesse  lectionem  vnec  in’  et  c neque  ipsis’,  ego 
hanc  alteram  grammatici  cuiusdam  uel  monachi  correcturam  esse  ratus  * 
ex  priore  scriptura  fnec  in7  elicui,  quod  omnes  difficultates  uere  dis- 
soluit,  'nihil  lucelli  nec  .  .  esse  nec  cohorti’,  solebant  enim  'lucellum’ 
uocare  particulas  illas,  quae  de  praetorum  praeda  contingebant  amicis 
et  ministris:  Cic.  in  Verr.  III  30,  71  Apronio ,  deliciis  praetoris ,  lucelli 
aliquid  iussi  sunt  dare:  'putatote  Apronio  datum ,  si  Apronianum  lucellum 
ac  non  praetoria  praeda  uobis  uidebitur  et  ibid.  44 ,  106  docuerunt  uos 
quid  lucelli  fecerit  homo  non  malus,  familiaris  praetoris,  Apronius,  infra 
XXVIII  6  et  8.  alteram  in  u.  10  corruptelam  iam  olim  uere  detexit 
Muretus.  nam  etsi  pluralem  fpraetoribus’  de  nouis  qui  in  ea  prouincia 
quotannis  se  excipiunt  praesidibus  intellegimus,  tamen  et  hoc  nimium 
est  per  se,  ne  praetorem  quidem  quidquam  inde  referre,  nec  Catulli, 
qui  quod  ceteri  frustrati  sunt  spe  imputat  praetoris  sibi  soli  prouinciam 
expilantis  auaritiae,  sententia  esse  potest,  quasi  uero.  etiamsi  res  ita 
se  haberet,  aegre  ferret  C.  praetorem  suum  nil  rettulisse!  denique  hoc 
'nihil  lucelli  nec  praetori  nec  cohorti  erat,  cum  praesertim  eis  esset 
praetor  inrumator 7  absurdum  est.  optime  igitur  Muretus  'nec  quaesto¬ 
ribus  esse’,  quaestorem  enim  cum  suis  ministris  comitibusque  (hos  enim 
comprehendit  pluralis)  et  praetoris  quae  propria  est  cohortem  bene  so¬ 
ciari  obuium  est,  cum,  licet  sint  ab  officiis  diuersi,  tamen  omnes  a 
praetore  pendeant.  praeterea  quaestores,  siqui  alii,  ob  ipsum  munus 
sane  facillime  ditare  se  ualebant  paululum  tantum  fauente  praetore, 
cohortem  autem  praetoriam  hic  non  tam  turbam  scribarum  adcensorum 
medicorum  haruspicum  intellege  quam  praecipue  amicos  comitesque,  hoc 
est,  adulescentes  nobiles  tam  reipublicae  capessendae  causa  quam  spe 
lucri  praetores  in  prouincias  comitari  solitos,  qui,  si  praetor  faueret  eis 
uelletque,  quantum  sibi  compararint  haud  raro  diuitiarum,  manifestum 
est  ex  Cic.  in  Verr.  II  10,  27.  unguenta  autem  cum  non  ita  paruo  aere 
constarent,  is  qui  caput  unctum  habebat  inter  opulentiores  iure  nume¬ 
rabatur:  Lucii,  apud  Non.  p.  423,  1  en  (feti’  uel  'etit’  codd.),  quos  diui- 
tiae  producunt  (in  lucem),  et  caput  ungunt  horridulum,  Plaut.  Pseud.  I 
2,  84  nurnqui  quispiam  est  tuorum  tua  opera  hodie  conseruorum  niti¬ 
diusculum  caput?.,  Hor.  sat.  II  2,  127  quanto  aut  ego  parcius  aut  uos , 
o  pueri ,  nituistis,  Cic.  Verr.  II  22,  54  ita  palaestritas  defendebat,  ut  ab 
illis  ipse  unctior  abiret,  denique  cf.  CGracchus  ap.  Geli.  XV  12  zonas 
quas  plenas  argenti  extuli  (Roma),  eas  ex  prouincia  inanes  retuli,  alterum 
Cnec’  gradationem  continet  (=  nec  uero).  —  12,  18,  praesertim  quibus 
esset  irrumator  praetor  nec  faceret  pili  cohortem,  constructione  illa 

nata  6vvsatv  post  ''quisquam’  sequitur  'quibus’,  quod  cum  pro  'cum  eis’ 
sit  positum,  in  altero  colo  'nec  f.  p.  cohortem’  neglegentius  addito 
'praetor’  ano  noivov  priori  colo  additum  et  ipsum  est  Bubiectum  (male 
Benoistius  cp.  Maduigii  gr.  1.  §  323a).  recepi  enim  ex  0  'nec’:  male  et 
asyndeto  hic  quidem  intolerabili  'non’  G  praebet;  nam  quod  Ellisius 
cp.  Caecil.  com.  220  Ribb.  praesertim  quae  non  peperit,  lacte  non  habet, 
hoc  alterum  colon  est  nimirum  apodosis ;  nec  iam  opus  est  subuiolenta 
Gronouii  mutatione  'non  faciens’,  'irrumator’  hic  non  tam  is  est  qui 
turpissimis  libidinibus  seruit  quam  qui  summa  cum  incuria  cohortem 
tractauit.  sic  enim,  ut  acerrimum  significet  contemptum,  invumandi 
uerbum  ut  conuitium  etiam  XYI  1,  XXXVII  8,  LXXIV  5  (XXVIII  10 
quoque,  ut  infra  uidebimus)  legitur,  itaque  quasi  nulla  adesset  cohors 
de  praetoris  beniuolentia  occasionem  diuitias  faciendi  expectans,  nihil 
comites  curauit  Memmius  (de  quo  cf.  supra  p.  36),  sed  sibi  omnia  corripuit, 
in  uerbis  igitur  'nec  faceret  pili  cohortem’  (cf.  XVII  17)  cohortis  uox 
et  iam  illo  'quibus’  comprehensa  et  post  u.  10  iteratur  multa  cum  ui: 
ne  amicos  quidem  comitesque  propiores  (nam  de  quaestoribus  ceterisque 
ministris  minor  querella)  respexit  Memmius,  ad  illud  autem  uulgi  per 
uocem  'inrumare’  conuitium  uidetur  adludere  Lucilius  apud  Non.  p.  394, 
15  praetor  noster  adhuc  [ athuc  Leid.  1  m.  1]  quam  spurcus  ore,  quod 
omnes  extra  castra  ut  stercus  foras  eiecit  ad  unum,  quae  uerba  pertinent 
ad  Scipionem  in  bello  NumantiUo  castra  hominibus  inutilibus  purgan¬ 
tem;  cui  uicem  reddiderunt  milites,  seuerae  iam  disciplinae  adsuescere 
coacti,  imperatorem  contemptissime  tractantem  uocando  'inrumatorem’; 
cedant  ergo  uerba  tam  a  metro  quam  a  sententia  inexplicata  in  'nos 
terit  heic  quasi  spurcos  ore’  —  14.  at  certe  tamen,  inquiunt,  uno 
quasi  ore,  quippe  qui  ne  iam  spes  ad  nihilum  recideret  timerent;  in¬ 
utile  est  quaerere,  quomodo  hoc  factum  sit,  dixeritne  mulier  Varusque 
uultu  idem  significauerit  an  contra,  'at  certe’,  at  minimum.  —  15,  16. 
quod  illic  natum  dicitur  esse,  comparasti  ad  lecticam  hominis,  hoc 
est,  lecticarios,  sunt  enim  'homines’  serui  (cf.  ex.  gr.  Plaut.  Men.  V  5, 
49  homines  arcesse );  appellabantque  Romani  seruos  pro  singulorum  pro- 
uincia  ut  plerumque  per  'a’  (ex.  gr.  'a  ueste’,  'ab  unguentis’)  ita  inter¬ 
dum  per  'ad’  (ut  'ad  argentum’,  'ad  cyathum’);  cf.  Marquardti  antiqq. 
priuat.  I  p.  141  sqq.2;  sumebantur  autem  lecticarii  ex  hominibus  robustissi¬ 
mis,  ex  Syris  potissimum  et  Cappadocibus ,  etiam  ex  Bithynis,  ut  ex 
nostro  loco  discimus:  Marquardtus  1.  1.  p.  146.  hoc  'ad  lect.  hominis’ 
per  appositionem  accedit  ad  prius  'quod  i.  u.  d.  esse’,  hoc  est,  id  quod 
terra  illa  (ut  aiunt)  prae  ceteris  progignit  large  (Cic.  Verr.  II  2,  5  de 
Sicilia  id  non  apud  eos  nasci  . .  putaremus),  quidquid  domi  natum  et 
inemptum  est,  uili  constat  pretio;  unde  suo  quodam  iure  Catullum,  etsi 
lucri  non  compotem,  tamen  data  occasione  paruo  aere  sibi  comparasse 
'lecticarios  concludere  potuerunt,  nam  falso  lecticarum  usum  in  Bithynia 
prima  extitisse  ex  hoc  loco  (ut  uidetur)  collegit  scholiaBta  Vallae  ad 
Iuuen.  1,  121  et  6,  351  (cf.  Hauptii  opusc.  III  p.  578);  immo  ut  in  cetera 

Asia  (cf.  C.  Gracchus  apud  Geli.  X  3),  ita  in  Bithynia  potentes  solebant 
hoc  uehiculo  uti;  Cic.  in  Verr.  V  11,  27  nam  ut  mos  fuit  Bithynorum 
regibus  lectica  octaphoro  ferebatur,  fortasse  Catulli  tempore,  quo  lecti¬ 
carum  usus  modo  Romae  increbuerat,  Bithyni  potissimum  ad  portandas 
eas  sumebantur,  de  accusatiuo  rarissimo  'hominis’  cf.  Neuius  d.  f.  1.  I 
p.  257,  Buechelerus  decl.  lat.  p.  29;  supra  p.  51.  —  10,  17.  ego,  ut 
puellae  unum  me  facerem  beatiorem,  simularem  siue  fingerem  (CVII  9 
et  se  facit  esse  uenustum,  Plaut.  asin.  II  2,  84  facio  me  facetum  atque 
magnificum  uirum,  Sen.  epist.  44,  1  tu  mihi  te  pusillum  facis)  funum7, 
prae  ceteris  Memmi  comitibus  (cf.  LV1II  2),  f beatiorem’,  opulentiorem 
(cf.  XXIII  27,  Hor.  od.  III  7,  3)  siue  potius  eum,  cui  melius  fortuna 
consuluisset  (cf.  mox  'maligne’).  —  18.  'non7  inquam  cmihi  tam  fuit 
maligne,  non  adeo  mecum  egit  fortuna  maligne,  siue,  non  adeo  res 
mihi  erat  tenuis  et  parca  (cf.  maligne  alere  corpus  Sen.  de  ira  II  19,  ma¬ 
ligne  plorare  Petron.  42);  dictum  est  hoc  ad  similitudinem  locutionis  'male 
est  mihi’  (Kuebnerus  gr.  L  II  p.  7);  et  amat  hoc  genus  loquendi  popu¬ 
lare  (Holtzius  synt.  scr.  pr.  II  p.  6  sq.)  noster;  cf.  III  13,  XIV  10,  XXIII 
5  et  15,  XXXVIII  1  et  2.  de  constructione  'non  tam  ut  non’  Schwa- 
bius  cp.  Cic.  in  Verr.  IV  43,  95  numquam  tam  male  est  Siculis  quin  ali¬ 
quid  facete  et  commode  dicant.  —  19.  prouincia  quod  mala  incidisset, 
contigisset  mihi  pr.  parum  lucrosa  (siue  ob  incolarum  penuriam  siue  ob 
praetoris  auaritiam).  cf.  Hor.  sat.  I  7,  11  quibus  aducrsum  bellum  in¬ 
cidit ,  Prop.  I  15,  28  siquid  forte  tibi  durius  inciderit,  Plaut.  Men.  V  2, 
121  ei  derepente  tantus  morbus  incidit  (hypallagen  minus  recte  uocat 
Ruddim.  instit.  p.  394).  —  20.  non  possem  octo  homines  parare  rectos, 
non  saltem  seruos  octo  ualerem  emere  proceros  robustosque  (cf.  LXXXVI  2, 
recta  senectus  Iuuen.  3,  26,  seruitia  rectiora  Suet.  Caes.  47).  portabatur 
lectica  siue  a  sex  (hexaphoros)  siue  ab  octo  seruis  (octaphoros:  Mar- 
quardtus  1.  1.).  'parare’,  pro  'comparare’,  etiam  omisso  'aere’,  ut  Cic. 
ad  Att.  XII  19,  1  cogito  .  .  hortos  aliquos  parare.  —  21.  at  mi  nullus 
erat  neque  hic  neque  illic,  bene  Burmannus  [misc.  obss.  V  1,  7]  'quae 
uerba  non  scortillo  dixit,  sed  (ut  saepe  in  comoediis  ad  spectatores  con- 
uertitur  sermo)  haec  ad  lectores  dicuntur’,  de  'at’  cf.  Fritzschius  ad  Hor. 
sat.  I  5,  60.  neque  (nunc)  Romae  neque  (olim)  in  Bithynia;  Ellisius  cp.  Cic. 
ad  Att.  IX  7,  2  ero  in  Formiano,  ne  aut  ad  urbem  anavxriGig  mea  animacl- 
uertatur  aut ,  si  nec  hic  (Formiis)  nec  illic  (Romae)  eum  uidero,  deuita- 
tum  se  a  me  putet.  —  22.  fractum  qui  ueteris  pedem  grabati,  nec 
lecticam  possidebat,  sed  tantum  lectulum  illum  pauperiorum  proprium 
(de  grabato  cf.  ex.  gr.  Moreti  5  membra  leuat  sensim  uili  demissa  gra¬ 
bato ,  Richius  lex.  a.ntiqq.  s.  u.),  sed  eum  ipsum  uno  pede  debilem  ob 
uetustatem  (quam  iocose  inridet  Lucii.  VI  9  M.  tres  a  Deucalione  gra¬ 
bati).  XCVII  6  ploxeni  ueteris.  —  23.  in  collo  sibi  collocare  posset, 
hoc  est,  subcollare  (cf.  Suet.  Claud.  10  et  Oth.  6).  est  adnominatio, 
qualem  amant  prisci  poetae,  quasi  'collocare’  a  collo  sit  deriuatum;  sic 
Plaut.  Asin.  III  3,  67  hic  istam  colloca  cruminam  in  collo  plane,  'posset’, 

scii,  si  iuberem.  —  24.  hic  illa,  ut  decuit  cinaediorem,  tunc  (LXIV  269) 
puella,  ut  nimirum  consentaneum  erat  in  femella  scortorum  magis  simili, 
nam  f decent’  non  solum  quae  ornant,  sed  etiam  ea  quae  secundum  na- 
tiuam  rei  alicuius  indolem  fiunt  eique  sunt  conuenientia;  Ouid.  a.  a.  III 
502  trux  decet  ira  feras,  uocis  'cinaedus’  et  de  femina  usum  (cf.  tamen 
Priap.  40,  4  pathicae  puellae)  et  comparatiuum  unus  sibi  permisit  Ca¬ 
tullus  (quantum  quidem  hodie  scimus),  sed  cauendum  est  ne  celerius 
cinaedam  siue  mollem  (Plin.  epist.  IX  17,  2)  siue  inpudentem  (Mart.  VI 
39,  12)  interpretemur  breuiter.  nec  enim  alia  dici  potest  cinaeda  nisi 
quae  clunes  agitat  (Iuuen.  11,  164),  ut  puella  cinaedior  sit  ea  quae 
magis  inclinat  natura  ad  feminas  quiduis  facere  patique  paratas,  hoc 
est  scorta,  inpudentiae  enim  notio  ex  re  ipsa  redundat,  quippe  homi¬ 
nem  alienum  et  tunc  primo  uisum,  quasi  iam  multos  per  annos  habeat 
in  amicis  familiarissimis,  illa  et  statim  rogat  officium  et  blandissime 
(cmi  Catulle’)  adloquitur.  —  25,  20.  'quaeso’  inquit  'mihi,  mi  Ca¬ 
tulle,  paulum  istos  commoda;  nam  uolo  ad  Sarapim  deferri,  'com¬ 
moda’  correpta  ultima  positum  semel  apud  Plaut.  Cist.  IV  2,  76  certum 
est  post  Ennium  a  nullo  poeta  cultiore  adhibitum  esse  uel  adhiberi 
potuisse  (nam  illud  'puta’  etiam  apud  posteriores  obuium  formulae  est 
instar:  LMuellerus  d.  r.  m.  p.  340).  hinc  iam  inde  a.  saec.  XV  coniectu- 
rarum  seges  larga;  ueluti  proposuerunt  AStatius  'nam  uolo  commode 
ad  S.’  (hoc  'tempore  commodo’  hinc  alienum),  Scaliger  'commodo  nam’ 
(nec  a  metro  nec  a  sententia  probandum),  Burmannus  [misc.  obss.  V 
1,  9]  'commoda:  enim’  (et  sane  'enim’  saepius  apud  priscos  praeponi¬ 
tur),  Doeringius  'istos  da:  modo  nam’,  omnium  blandissime  Ferdinandus 
Handius  [obss.  p.  54]  'istos:  commodum  enim  uolo’  supplendum  enim 
ad  'istos’  ex  sermonis  familiaris  consuetudine  relictum  est  'cede’  uel 
'mutua’;  plane  ut  LV  10  Camerium  mihi  (scii,  date);  et  'commodum’ 
apte  designat  'hoc  ipso  tempore’  (quo  scii,  aegrota  femella  pedibus  ne¬ 
quiit  ambulare);  cf.  Plaut.  Stich.  II  3,  40,  Mere.  I  2,  106,  Ter.  Phorm. 
IV  3,  9.  ceterum  non  illepide  hercle  nec  inepte  meretricula  cupit  nobi¬ 
lium  matronarum  instar  lectica  deferri  (puta  ex  regione  editiore,  in  qua 
habitabat)  ad  templum  Serapidis  longe  extra  pomerium  situm  (Dio 
LII1  2,  LIV  6).  de  Serapide  siue  Sarapide  (utraque  forma  proba,  nisi 
quod  illa  Romanis,  haec  Graecis  magis  usitata  fuisse  uidetur)  cf.  Prel- 
lerus  myth.  Rom.  p.  724  sqq.;  languoris  sine  dubio  remedium  inde  erat 
petitura  Vari  amicula  (Varro  Eumen.  fr.  12  et  36  Buech.,  Cic.  de  diuin. 
II  59,  123).  male  autem  se  habet  uulgata  lectio  'ad  Serapim’.  etenim 
'ire  (ferri,  uenire,  sim.)  ad  templum  dei  deaeue  alicuius’  dicturi  Romani 
omittere  solebant  illud  'templum’,  ut  Hor.  sat.  I  9  35  uentum  erat  ad 
Vestae  (Kuehnerus  gr.  1.  II  p.  175);  numquam  'ire  ad  deum’  dicebant, 
unde  ego  'ad  Serapis  (Sarapis)’  reddidi  Catullo  (formam  'Serapi’  non 
sat  tutam  putans;  cf.  OSieuersius  in  Ritsch.  act.  soc.  Lips.  II  p.  80); 
mirorque  Ellisium  mihi  opponere  potuisse  locos  alienissimos  Ouid.  am. 
II  2,  25  (ubi  'ad  Isin’  ualet  'apud  I.’  siue  'itf  Isidis  templo’)  et  Iuuen. 

14,  260  (ubi  'ad  Castorem’  est  riuxta,  prope  C.  templum’).  —  27.  mane 
me,  inquio  puellae,  erat  haec  uitae  cotidianae  dictio,  qua  nimis  cele¬ 
rantem  ut  retardaret  abitum  audiretque  narranda  monebant  uel  etiam 
uerba  interrumpentem  in  ordinem  redigebant,  ut  Afran.  com.  95  Ribb. 
mane,  Serui,  quaeso,  nisi  molestum  *est,  pauca  su/nt,  Plaut.  mil.  1404 
mane,  dum  narra,  Ter.  Andr.  IV  1,  34  saepiusque.  sed  neque  in  hac 
formula  usitatum  est  addere  'me’  in  aliis  sane  non  ita  rarum  (cf.  ex.  gr. 
Plaut.  Amph.  I  3,  48  nunc  te  nox,  quae  me  mansisti ,  mitto )  neque  uero 
credibile  est,  'mane7  breuiata  altera  syllaba,  ut  a  comicis,  ita  a  Ca¬ 
tullo  etiamtunc  adhibitum  esse;  intra  pauca  enim  multoque  usu  trita 
uocabula  licentia  ista  constitit  apud  posteriores  (cf.  LMuell.  d.  r.  m. 
p.  340).  coniecerunt  Pontanus  'minime7,  Statius  'mane  inquii’  (cum 
hiatu  mihi  certe  ingrato),  Bergkius  'mi  anime’,  Munro  ‘meminei’,  alii 
alia;  ex  quibus  nihil  placet  mihi,  qui  '‘mane’  aptissimum  retinendum  et 
v‘me’  a  latinitate  damnatum  ita  remouendum  intellego,  ut  simul  uitium 
prosodiacum  uocis  fmane’  .tollatur,  unde  nunc  scribendum  censeo  'mane, 
em,  inquio’.  interiectio  enim  'em’,  quam  accurata  disputatione  tracta- 
uit  ORibbeckius  symb.  ad  part.  lat.  p.  29  sqq.,  iungi  amat  cum  impera- 
tiuis,  quibus,  etsi  multo  rarius,  etiam  postponitur  (Ter.  Phorm.  I  2,  2 
accipe ,  em),  neque  fere  (ut  omnes  interiectiones)  cum  uoce  sequenti  per 
synaloephen  coalescit;  adhibet  autem  uocem  illam  Cat.  LV  12,  ubi  uide. 
deinde  antiquos  editores  et  O  secutus  dedi  'inquio’  (cf.  Neuius  d.  f.  1. 
II  p.  612),  cum  tempus  praesens  in  hac  uiuida  narratione  multo  sit 
aptius  perfecto  et  praeterea  habeatur  u.  14  et  18.  —  28.  istud  quod 
modo  dixeram  me  liabere.  'istud’,  res  de  qua  loquimur,  serui,  'dixe¬ 
ram’,  scii,  antequam  me  interrupisti,  nam  summopere  conturbatus  poeta, 
dum  haec  loquitur,  quaerit  aptam  responsionem  inde  quod  uerba  sua 
priora  nondum  ad  finem  perducta  finxit  (cf.  'mane’);  quo  modo  cum  nil 
se  proficere  intellegeret  neque  melius  quidquam  reperiret,  sine  iusto 
enuntiati  fine  subicit:  —  29.  fugit  me  ratio,  oblitus  sum  memoriae 
culpa  uerum  rei  statum.  Scaliger  cp.  auct.  ad  Herenn.  II  16,  24  qui  se 
propter  uinum  aut  amorem  aut  iracundiam  fugisse  rationem  dicet ,  is 
animi  uitio  uidebitur  nescisse,  non  inprudentia ,  ibid.  40  in  mentem  mihi 
si  uenisset,  Quirites ,  non  commisissem  ut  in  hunc  locum  res  ueniret  . .  sed 
me  tum  ratio  fugit,  Muretius  etiam  Plaut.  Amph.  I  1,  227  sqq.  iamque 
per  anacoluthon  subicit  iterum  abrupte  quidem,  sed  ut  enuntiati  initium 
'istud’  (seruos)  et  finis  'parauit’  aliquo  modo  cohaereant:  —  29,  30. 
meus  sodalis,  Cinna  est  Gaius,  is  sibi  parauit.  dicitur  C.  Helnius 
Cinna  Catullo  amicissimus,  de  quo  cf.  ad  XCV.  mentis  confusionem, 
qua  haec  quasi  per  interualla  erumpit  C.,  bene  exprimit  et  illud  'Cinna 
est  Gaius’  ad  'meus  sodalis’  ab  eo,  dum  nomen  aliquod  quaerit,  quasi 
parentheseos  loco  adiectum  et  iterum  id  quod  nomine  feliciter  reperto 
cum  quadam  affirmatione  additur  'is7,  et  fit  sane  perquam  ioculariter 
haec  appellatio  Cinnae  (quem  Hauptius  opusc.  I  p.  72  hinc  recte  con¬ 
clusit  una  fuisse  in  Bithynia;  cf.  eius  fragm.  3):  ille  in  eadem  plane 

quam  Catullus  condicione  uersatus  iam  Varos  cum  amicabus  lecticam 
rogaturos  quomodo  arceret  circumspicere  debuit,  sic  festiue  nimirum 
poeta  laborans  amicum  iocundum  iocum  habet  ludumque  non  infrequenti 
autem  more  postponitur  praenomen  siue  nomini  siue  cognomini  (non  his 
utrisque  iunctis),  ut  in  elog.  Scip.  I  Cornelius  Lucius ,  Plaut.  mere.  prol. 
10  Macci  Titi ,  Enn.  ann.  305  V.  Cethegus  Marcus  (Marquardtus  antiqq. 
priu.  I  p.  92);  quocum  cohaeret  quod  praenomine  omisso  etiam  nomen 
post  cognomen  ponebant  (cf.  interpp.  ad  Tac.  dial.  1,  1).  'gaius’  post¬ 
quam  in  'gauis’  abiit,  scriba  hinc  de  suo  effecit  uocem  saltim  latinam 
'grauis’;  unde  non  intellecta  mendi  origine  ORibbeckius  elicuit  formam 
lanius’,  primariam  illam  quidem  (cf.  Mommseni  dial.  Ital.  inf.  p.  253), 
sed  uix  Catulli  tempore  adhuc  seruatam.  'Gaius7,  trisyllabe,  ut  apud 
Mart.  V  14,  5  (cf.  et  IV  16,  1).  —  31.  uernm  utram  illius  an  mei, 
quid  ad  me?  sed  quid  ad  me  pertinet,  sitne  istud  Cinnae  an  mei.  quod 
'mei’  est  genetiuus  pronominis  personalis  propter  oppositionem  pro  con¬ 
sueto  multo  magis  'meum’  positus  (Kuehnerus  gr.  1.  II  p.  435);  nam 
longius  accersitum  uidetur,  'serui’  ct  'sint’  suppletis  cmei’  pro  nomi- 
natiuo  pluralis  possessiui  habere.  Augurinus  apud  Plin.  epist.  IV  27,  4 
et  Mart.  XII  30,  1  quid  ad  me? ,  Cic.  ad  Att.  XII  17.  —  32.  utor  tam 
bene  quam  mihi  pararim,  excusare  studet  mentis  quam  fingit  obliuio- 
nem  illo  toc  zd>v  cpikav  holvcc.  'utor’  scii.  'isto7,  quod  conexus  facile 
suppeditat,  utique  expectandum  est  autem  *  quam  si  ’ ;  neque  enim  sic 
quidem  'si’  umquam  omittitur,  cum  'tam’  ualeat  faeque’,  ut  'uelut’  et 
c tamquam’  comparata  sint  aliena  (cf.  Kuehnerus  II  p.  966).  unde  Sta¬ 
tius  olim  'paratis’  proposuit,  scii.  fseruis’,  quod  mihi  ob  ipsam  muta¬ 
tionem  substantiui  subintellegendi  displicet  (placeret  'parato’,  scii.  isto), 
sed  quod  ipse  temptaui  'ceu  mihi  pararim’,  recte  monuerunt  non  con- 
uenire  huic  dicendi  generi;  uox  enim  Cceu’  priscis' scriptoribus  non  nota 
alfcioris  postea  stili  erat,  uide  an  poeta  dederit  'quam  ipse  si  pararim’, 
ad  totam  sententiam  cf.  ex.  gr.  Plin.  epist.  III  19,  8  accipiam  a  socru, 
cuius  arca  non  secus  ac  mea  utor,  Cic.  de  off.  III  14,  58  uenales  quidem 
se  hortos  non  habere,  sed  licere  uti  Canio,  si  uellct,  ut  suis.  —  33.  sed 
tu  insula  male  et  molesta  uiuis.  sic  G,  contra  0  'sed  tulsa  male", 
uulgo  scribunt  ftu  insulsa  male’,  et  nota  in  uulgus  res  est,  'male’  pro 
adiectiui  quocum  iungitur  ratione  modo  'parum’  modo  'ualde’  adaequare: 
adiectiuum  si  bonae  notionis  est,  'male’  detrahit  (fmale  fortis’,  parum 
fortis);  contra  hoc  intendit,  si  illud  aliquid  mali  continet  (fmale  insa¬ 
nus’,  oppido  iusanus).  nec  insolita  est  anastrophe;  cf.  Hor.  sat.  I  4,  64 
rauci  male  (=  ualde),  ib.  II  5,  46  ualidus  male  (=  parum),  sed  rectis¬ 
sime  Schraderus  [emend.  p.  14  sq.]  monet,  insulse  scortillum  uocari  in¬ 
sulsum’,  quippe  quod  per  se  salsum  admodum  fuerit,  cum  poetam  glo¬ 
riosiorem  statim  mutuom  rogaret  id  quod  ille  suum  iactauerat;  nec  enim 
'insulsus’  idem  quod  'inpudens’.  neque  C.  est  is,  qui  talem  leporem 
dissimulet,  coniecit  igitur  Schraderus  'salsa  male  ct  molesta’,  hoc  est, 
cum  incommodo  meo  atque  molestia  iocosa  es.  quis  hoc  reprehenderit? 

nisi  quod  multo  leniore  uel  potius  nulla  cum  mutatione  litterulis  tra- 
iectis  (lectum  fuisse  indetur  in  Y  'tulsa’  supra  ftu’  illis  'mu’  scriptis) 
euadit  ftu,  mulsa,  male  et  molesta’,  nam  hoc  ‘mulsa’,  nota  ex  Plauto 
appellatio  blandifica  (Cas.  II  6,  20,  Stich.  V  5,  14  mulsa  mea ;  de  fmea’ 
omisso  cf.  ad  Corn.  8),  hic  ita  adhibetur  ut  respondens  illi  'mi  Catulle’ 
poeta  non  nimis  honorifice  (cf.  germanicum  fSchaetzchen’)  femellam  ad- 
loquatur.  iam  intellegimus  quidem  ' molesta  uiuis’,  hoc  est,  inportuna 
(cf.  LXVIllb  96);  aequat  enim  'uiuere’  fere  'esse’,  cf.  Plaut.  mil.  678 
liberum  autem  ego  me  uolo  uiuere,  Men.  V  5,  10  ne  ego  homo  uiuo  miser , 
Hor.  epist.  II  2,  157,  Tib.  II  6,  53.  sed  difficile  est  dictu,  quomodo 
'male  uiuis’  sit  accipiendum,  quod  neque  ad  prauitatem  morum  neque 
ad  miseram  rerum  condicionem  (Hor.  sat.  I  4,  109;  epist.  I  17,  10)  per¬ 
tinere  apertum  est;  et  num  uere  aliquando  temptauerim  hanc  interpre¬ 
tationem  'parum  calles  mores  eleganti  ores ,  a  quibus  talis  rogandi  im¬ 
pudentia  aliena  est’,  ipse  ualde  dubito  ob  certi  exempli  absentiam;  nec 
bene  aduerbium  et  adiectiuum  iunguntur.  recepi  ergo  Guarini  coniectu- 
ram  'mala  et’  (malae  et,  male  et),  hoc  est,  metuendae  es  calliditatis: 
cf.  Brixius  ad  Plaut.  mil.  190,  Cat.  XXXVI  9,  LY  10  pessimae  puellae 
(germanice  sernata  allitteratione  uertas  'doch  du,  Liebchen,  bist  lose 
und  laestig’).  —  84.  per  quam  non  licet  esse  neglegentem,  quae  non 
permittis  (Kuehnerus  gr.  1.  II  p.  406)  eis,  qui  tecum  locuntur,  non  nimis 
ponderare  uerba  sua,  minus  accuratos  atque  obliuiosos  esse.  Heinsius 
ad  locos,  quales  sunt  Cic.  ad  Att.  I  17,  6  quo  in  genere  mihi  neglegenti 
esse  non  licet  coniecit  'neglegenti’;  uerum  enim  uero  hic  adest  generalis 
sententia  nec  de  se  uno  loquitur  poeta  (cf.  Kuehnerus  1.  1.  p.  500).  — 
pauca  habes  poemata  magis  siue  iucunda  a  uerborum  arte  minime  illa 
quaesita  siue  a  sensibus  lepida,  nam  praetoris  sui  auaritiam  exagita¬ 
turus  poeta  sub  specie  eius,  qui  amara  lento  temperet  risu,  narrat  quam 
male  et  sibi  sit  inlusum  falsa  illa  opinione,  qua  tamquam  Croesus  alter 
ex  prouincia  rediisse  putabatur,  et  ipse  inluserit  spei  amicorum;  simul- 
que  femellae  cuiusdam  sane  non  illepidae  (quidquid  poeta  eam  pro 
molesta  increpat)  callida  uersutia  iocose  describitur  suaui  illa  festiua- 
que  sermonis  urbani  facetia,  cui  totum  carmen  miram  debet  uenustatem. 


XI. 

1.  Furi  et  Aureli,  comites  Catulli.  Furius  et  Aurelius,  Catulli 
riuales  in  amore  luuentii,  ut  ab  hoc  sectando  reuocarent,  illum  cum 
uetere  suo  amore  Lesbia  reconciliare  studebant;  cf.  supra  p.  38.  quam 
in  rem  cum  multa  uerbosaque  animi  officiosi  testificatione  tamquam 
deditos  illi  deuotosque  amicos  et  quiduis  eius  gratia  facere  patique  pa¬ 
ratos  sese  poetae  obtulerant  sequestres,  quorum  mentem  bene  perspi¬ 
ciens  Catullus  in  huius  carminis  prologo  (1  — 14)  non  minore  uerborum 
cum  strepitu  per  tacitam  inrisionem  praedicat  propensam  illorum  in  se 
uoluntatem ,  deinde  in  fine  pro  multis  magnisque  officiis  oblatis  eos  rogat 
unum  et  paruolum  munus,  quo  mandato  et  quanti  eos  aestimet  ostendit 

et  Lesbiae  reconciliationem  procul  a  se  arcet.  ‘  comites ’  breuiter  in¬ 
tegrae  protaseos  loco:  'qui  estis  futuri  comites';  quos  nimirum  illi* in 
litteris  suis  se  significauerant.  erat  enim  haec  quasi  quaedam  formula, 
qua  ueteres  testabantur  amicitiam,  ut  paratos  se  esse  dicerent  carum 
caput  in  remotissimas  quasque  ter^s  multo  cum  labore  periculisque 
comitari;  praebebat  haec  testificatio  poetis  praesertim  ausam  commo¬ 
randi  in  harum  regionum  longinquarum  adituque  difficilium  descriptione; 
cf.  Hor.  od.  II  6,  1  sqq.  et  epod.  1,  11  sqq. ,  Prop.  I  6,  1  sqq. ,  Ouid.  am. 
II  16,  21  sqq.,  Mart.  X  20,  7,  Stat.  silu.  III  5,  19  et  V  1,  127.  'Catulli*, 
cari  amici  uestri,  quem  me  in  litteris  appellatis.  —  2.  siue  in  extre¬ 
mos  penetrabit  Indos,  elogium  Traiani  3  [PLM.  V  p.  401]  extremos 
penetrauit  uictor  ad  Indos,  Sen.  Oed.  113  extremos  comes  usque  ad  In¬ 
dos,  Verg.  Georg.  II  123,  Hor.  epist.  I  1,  45.  iam  ab  Homero  Od.  I  23 
Aethiopes  ia%ctxoi  avdgdv  uocantur.  quamquam  Vulpius  recte  adnotat, 
omnes  gentes  ad  oceanum  positas  dici  extremas.  'in  Indos’',  in  terram 
Indorum.  —  3,  4.  litus  ut  longe  resonante  Eoa  tunditur  unda,  eo 
usque ,  ubi.  nam  '  ut  ’  usu  rariore  quidem  sed  certo  localiter  pro  '  ubi  ’ 
siue  cqua’  adhibetur,  Cat.  XVII  10,  Cic.  Arat.  2  ut  prius  illae  chelae, 
German.  Arat.  233,  Verg.  Aen.  V  331  caesis  ut  forte  iuuencis  (Diomed. 
p.  408  K.);  cf.  Lachm.  ad  Prop.  p.  238,  Hauptius  opusc.  II  p.  198  (de 
Ouid.  met.  I  15  dissentio),  sed  errant  qui  hoc  ex  Alexandrinorum  imi¬ 
tatione  (nam  Graeci  quoque  cos  pro  tva)  fluxisse  putant;  quod  non  recte 
ORibbeckius  [com.  fragm.2  p.  CXII]  obiecit  mihi  in  Naeuii  Lycurgo  3 
arbuta  ut  nata  ('uineta’  codd.)  sunt  restituenti,  siquidem  etiam  in  Pom¬ 
ponii  u.  171  R.  in  terram  ut  cubabat  aliter  accipi  nequit.  fEoa  unda’ 
( Eois  aquis  Ouid.  fast.  VI  474,  Eoi  maris  Tib.  II  2,  16,  Mela  III  3,  60 
India  non  Eoo  tantum  pelago  adposita ;  ce’  anceps  est  ad  graeca  icoog  et 
rjobog)  quia  una  est  notio  cohaerens,  facile  (Kuehnerus  gr.  1.  II  p.  179  sq.) 
huc  accedit  'longe  resonante’,  quocum  praeter  LXIV  52  et  Home¬ 
ricum  7tohjepXoLG§og  cf.  Verg.  Georg.  I  358  resonantia  longe  litor  a. 
'tunditur’,  feritur,  ut  Priscian.  perieg.  785  fluctibus  Aegaei  primis  quae 
(tellus)  tunditur  alti ,  Prop.  III  18,  1,  Tib.  II  4,  10,  Verg.  Aen.  V  125. 
—  5.  siue  in  Hyrcanos  Arabasne  molles,  quos  terras  remotas  indi¬ 
caturus  coniun git  etiam  Verg. JLen.  VII  605.  'molles',  luxurie  diffluen¬ 
tes;  Manii.  IV  654  nec  procul  in  mollis  Arabas  terramque  ferentem  deli¬ 
cias,  Tib.  II  2,  4  Arabs  tener  (ibi  cf.  Broukhusius  et  Dissenus).  recepi 
autem  ex  0  'Arabasue’  (G  'arabaesq;’,  quod  nimirum  est  'arabasq;’  cum 
'e’  olim  suprascripta) ;  nam  et  particulam  disiunctiuam  commendant 
cetera  membra  et  formam  'Arabas’  ea  quae  congessit  Neuius  d.  f.  1.  I 
p.  3192,  quibus  adice  ex.  gr.  Hor.  od.  I  35,  40  et  epist.  I  6,  6,  Sen.  Oed. 
117,  Apul.  flor.  6.  —  6.  seu  Sacas  sagittiferosne  Parthos.  Sacae,  gens 
Scythica  Persis  a  septentrione  uicina,  tam  constanter  ab  optimis  codd. 
'Sagae’  scribuntur  (cf.  Mela  III  3,  59,  Plin.  h.  n.  VI  17,  50,  Curtius  V 
9,  5,  VI  3,  9,  VII  4,  6,  VII  9,  17  et  19,  Claudian.  d.  c.  Stil.  I  157),  ut 
haec  pro  latina  forma  non  haberi  nequeat;  unde  cum  V  'sagax’  prae- 

beat,  cum  Italis  'Sagas’  erit  reponendum,  de  Parthis  eorumque  arte  ex 
equis  uersis  in  hostes  retrorsum  iaciendi  sagittas  cf.  Ver g.  Georg.  III  31, 
Prop.  III  9,  54  et  IV  3,  66,  Sen.  Oed.  118,  ubi  legendum  uidit  tt  uersas 
equitis  sagittas  tergaq.  instanti  metuenda  Parthi,  cf.  et  Aen.  VIII  725 
sagitiiferosque  Gelonos,  ceterum  quod  'in7  omissum  est  (Kuehnerus  gr. 

I.  II  p.  421  sqq.),  fieri  licuit  propterea  quod  latine  tam  'terram’  quam 
'in  terram  penetrare’  dicitur.  —  7,  8.  siue  quae  septemgeminus  colo¬ 
rat  aequora  Nilus,  siue  in  mare,  quod  per  septem  ora  (Verg.  Aen.  VI 
800  septemgemini  turbant  trepida  ostia  Nili ,  Ouid.  met.  I  422  et  V  187 
et  XV  753,  alia)  se  effundens  Nilus,  ut  est  niger  limosusque  (Verg. 
Georg.  IV  291  sqq.),  'colorat’  siue  longe  lateque  colore  caeruleo  infecto 
atrat;  unde  eius  ora  fugantia  pontum  commemorat  Manii.  III  274;  cf. 
et  Stat.  Theb.  VIII  360  sqq.  unlgo  'qua’  legunt,  ut  Prop.  III  22,  16, 
sed  non  minus  rectum  est  traditum  'quae’;  mare  Aegyptium  tamquam 
limen  ipsius  terrae  propterea  hic  nominatur,  quod  colore  nigro  Nili  (ob 
aquas  lutulentas  atrasque  'Melo’  dicti)  longe  lateque  infectum  iam  procul 
adnuntiat  oram  Aegyptiacam,  sic  enim  pluralem  'aequora’  intellege, 
quem  iterum  habes  LXIV  7:  lata  planities  ponti  longe  extenti  designa¬ 
tur.  cf.  et  LXIV  360  flumina,  LXIII  48  maria  et  88  marmora ,  ibid.  7 
et  40  sola:  Draegerus  synt.  hist.  I  §  5,  6.  —  9.  siue  trans  altas  gra¬ 
dietur  Alpes,  pedes  superabit  Alpes  (quarum  quam  partem  significet, 
num  ex.  gr.  Cottias,  non  claret),  ut  perueniat  in  Gallias.  'altae’  cum 
tautologia  quadam,  cuius  uix  conscius  erat  Cat.,  dicuntur  Alpes,  quippe 
quae  teste  Seruio  ad  Aen.  X  13  iam  per  se  altos  montes  in  sermone 
Celtico  designent.  —  10.  Caesaris  uiscns  monumenta  magni,  ut  adeat 
aspiciatque  in  Gallia  tropaea,  quae  Caesaris  uirtus  sibi  posuit  uictoriis 
reportatis  urbibusque  expugnatis:  Ennius  ap.  Cic.  de  fin.  II  32,  106  nam¬ 
que  sibi  (sic  ego:  'tibi’  codd.)  monumenta  mei  peperere  labores,  Cic.  pro 
Mare.  4,  11  tropaeis  et  monumentis  tuis  adlatwra  sit  finem  aetas,  Prop. 
IV  6,  17  Actia  Iuleae  pelagus  monumenta  carinae,  Curtius  IV  13,  12 
dignam  uetere  gloria  maiorumque  monumentis  fortitudinem,  Symmach. 
laus  Grat.  c.  9  quod  ambo  (Rhenus  et  Tiberis)  principum  monumenta 
gestetis-,  sic  et  Horatium  suspicor  dedisse  epod.  9,  25  Africanum ,  cui 
super  Carthaginem  uirtus  tropaeum  ('sepulcrum’  codd.)  condidit,  'uisere’, 
adire  ad  uidendum,  ut  Prop.  III  22,  15  uisenda  est  ora  Caystri ,  Ouid. 
met.  I  94  peregrinum  ut  uiseret  orbem,  'uisens’  pro  'uisnrus’,  ut  Verg. 
Georg.  III  517  it  tristis  arator  maerentem  abiungens  f.  m.  iuuencum.  — 

II,  12.  Gallicum  Rhenum,  horribile  aequor  ultimosque  Britannos, 
notum  est  Rhenum  tum  fuisse  confinium  Galliae  Germaniaeque ,  unde, 
cum  trans  eum  habitauerint  Germani,  recte  nocetur  'Gallicus’,  est 
autem  propositi,  quo  enumerat  regiones  longinquas,  poeta  ita  tenax,  ut 
post  Galliae  campos  hos  quoque  locos  tamquam  monumenta  commemoret 
Caesaris,  qui  primus  a.  a.  Chr,  55  Rhenum  transgressus  est  (Caes.  b.  g. 
IV  17  sqq.),  hinc  superato  freto  in  Britanniam  properans,  neque  enim 
dubium  est  quin  prior,  non  altera  Caesaris  a.  54  expeditio  hic  innuatur. 

nam  etiam  gentes  antea  nominatas,  Indos  Hyrcanos  Arabas  Sacas  Par¬ 
thos  Aegyptios,  propterea  a  Catullo  commemorari,  quod  eodem  a.  55 
M.  Crassus  et  A.  Gabinius  summis  uiribus  maioreque  omnium  spe  bellum 
orientis  populis  inferendum  pararent  bene  admonuerunt  ThMommsenus 
[hist.  rom.  HI  p.  319 4]  et  Schwabius  [quaestt.  p.  128].  quamquam  de 
Catullo  uei  in  hac  uel  in  illa  parte  militaturo  nihil  hinc  conligitur:  na¬ 
tiones  longinquas  nominaturus  sumpsit  ille  eas,  quas  tum  maxime  cele¬ 
brabant  hominum  sermones.  r horribile  aequor’,  tempestatibus  saeuum 
nauibusque  Caesaris  ualde  inimicum  (cf.  b.  g.  IV  29),  tam  certa  emen¬ 
datione  rescripsit  stabiliuitque  disputatione  accuratissima  Hauptius 
[opusc.  I  p.  98  sqq.],  ut  plura  de  hoc  loco  disserere  superfluum  sit  ne¬ 
que  attineat  uel  commemorare  uel  refellere  conamina  Anglorum,  qui 
certatim  et  quasi  pro  patria  ex  tradito  f  horribilesque 7  coniecturas  ex¬ 
tundebant  ex  parte  ualde  ineptas,  cf.  Seneca  epigr.  36,  1  [PLM.  IV 
p.  71]  semota  et  uasto  disiuncta  Britannia  ponto ;  Cat.  XXIX  4  ultima 
Britannia,  Hor.  od.  1  35,  29,  Verg.  ecl.  1,  66.  ceterum  notandum,  quam 
egregia  arte  ab  Indis  extremis  ad  ultimos  in  altera  orbis  parte  Britannos 
processerit  poeta.  —  13.  omnia  liaec.  scii,  loca;  Liuius  XXVI  20  Scipio 
omnibus,  quae  adeunda  agendaque  erant,  mature  aditis  peractisque  eqs.; 
cf.  et  Liu.  XXI  7,  8  nec  quicquam  pro  fnec  locum  quemquam’  —  quaecum¬ 
que  feret  uoluntas  caelitum,  quidquid  (cf.  ad  XCI 10)  dei  iubebunt,  quae- 
quae  Catulli  erit  fortuna,  solitae  animi  demissi  et  dominis  caelestibus  per 
omnia  cedentis  formulae  c  quomodo  (quemadmodum)  di  uolunt’  (Petron. 
61  et  76),  ""cito  fit  quod  di  uolunt’  (ibid.  76),  cdeo  uolente7  (&sov  frs- 
Xovtog ),  fdi  me  faciant  quod  uolint’  (Plaut.  most.  I  3,  65),  csi  deus 
dederit’  (Minue.  Fel.  18,  12)  similiaque,  ut  mittam  notum  illud  Csic  di 
uoluere’  (Bentleius  et  Peerlkampius  ad  Hor.  od.  I  12,  31);  in  quibus 
^uelle’  pro  'iubere’  cferet’,  secum,  de  ineuitabili  necessitate ,  ut  in  illo 
si  ita  tulisset  fortuna  Nepos  Eum.  6,  5.  fictam  illam  falsamque  mentis 
humilitatem,  qua  par  illud  nobile  se  Catulli  amicos  in  quauis  rerum 
eius  condicione  fore  promisit,  egregie  his  uerbis  exagitat  poeta.  — 

14.  temptare  simnl  parati,  una  mecum  adire  et  per  quaeuis  pericula 
experiri  incognita  prompti  qui  estis;  Tib.  I  2,  17  noua  limina  temptat, 
Verg.  Aen.  III  364  terras  temptare  repostas,  Hor.  od.  III  4,  30  insanien¬ 
tem  nauita  Bosporum  temptabo  et  arentes  arenas  litoris  Assyrii  uiator.  — 

15,  16.  pauca  nuntiate  meae  puellae  non  bona  dicta,  iam  misso 
uerborum  strepitu,  quo  par  pari  rettulerat,  atque  neglecta  tacita  in- 
risione  ita  manifestat  C  summum  famelicorum  istorum  contemptum ,  ut 
nihil  ex  tam  magnificis  promissis  eos  roget  aliud  quam  ut  abiectae 
puellae  ipsi  abiecti  homines  existant  nuntii  trium  uerborum.  quae  uerba 
iam  u.  17—24  sequentia  et  breuitate  et  acerbitate  sua  sane  quam  effica¬ 
cissime  opposita  sunt  longae  illi  specie  quidem  beniuolae  adlocutioni; 
qua  quae  iam  mota  erat  pathicis  istis  spes,  eam  epilogus  subito  per- 
uertit  funditus,  proditur  autem  Catulli  contemptus  ut  in  illo  cmeae 
puellae’  (recordatur  enim  priorum  carminum  poeta,  in  quibus  sic  saepe 

appellata  erat  Lesbia),  ita  in  uerbis  'non  bona  dicta’,  hoc  est,  non 
benigna  amica  placitura  (cf.  Plaut.  Ampb.  prol.  25  dictis  bonis ,  Ter. 
Andr.  204  bona  uerba  quaeso )  simnlque  mali  in  omnem  eius  uitam  omi¬ 
nis  (Tib.  II  2,  1  dicamus  bona  uerba);  in  memoriam  nobis  redit  illud 
Propertii  (II  5,  30)  hic  tibi  pallori,  Cynthia,  uersus  erit,  ob  oculos  h.  L 
uidetur  habuisse  Verg.  Aen.  XII  75  nuntius  haec ,  Idmon,  Phrygio  mea 
dicta  tyranno  haud  placitura  refer.  —  16.  cum  suis  uiuat  ualeatque 
moechis,  non  est  sollemnis  tam  in  cuiue’  (Verg.  ecl.  8,  58)  et  in  cuale’ 
(ad  VIII  12)  quam  in  his  coniunctis  (Hor.  epist.  I  6,  67,  uiue  uale,  sat. 
II  5,  109  uiue  ualeque)  formula  ualedicendi  atque  renuntiandi,  sed 
propter  additum  'cum  suis  (=  caris  suis)  moechis’  recordemur  oportet 
locos,  quales  sunt  Plaut.  trin.  12,  16  bene  herclest  illam  tibi  ualere  et 
uiuere,  Bacch.  II  3,  12  uiuit,  ualet :  uigens  laetaque  ut  uita  fruatur  una 
cum  dulcibus  suis  amasiis  (sic  enim  sensu  latiore  feminarum  non  nupta¬ 
rum  amantes  dicuntur  ' moechi’,  germanicum  cBuhlen’,  ut  ex.  gr.  Hor. 
od.  I  25,  9),  optat  Lesbiae  poeta,  qui  cui  iam  dudum  in  omne  tempus 
ualedixerat  hic  non  iterum  ualedixit.  quid  illa  faciat,  quid  iam  ad  Ca¬ 
tullum?  nihil  illam  amplius  curat.  —  18.  quos  complexa  tenet  simul 
trecentos,  quos  eodem  tempore  (Ter.  Andr.  I  1,  60  nam  hi  tres  tum 
simul  amabant )  deuinctos  tenet  in  amplexibus  suis  innumeros.  c trecenti’ 
enim  de  numero  magno  indefinito,  ut  Plaut.  mil.  251,  trin.  791,  Hor. 
sat.  I  5,  12.  Verg.  ecl.  1,  31  dum  me  Galatea  tenebat,  LV  17.  — 
19,  20.  nullum  amans  uere,  sed  identidem  omnium  ilia  rumpens, 
neminem  sincere  et  ex  intimo  animo  diligens  (LXXXVH  2),  sed  cunctos 
tamquam  libidinis  effusae  explendae  ministros  eneruans  sine  fine  (LI  3), 
ad  suam  uoluptatem  absorbens  totius  iuuentutis  robur.  c ilia  rumpere’ 
(cf.  Plaut.  mere.  I  2,  7  ramices  rumpere)  aliter  atque  apud  Verg.  ecl. 
7,  26  hic  significat  'frangere  robur  uirilitatis’.  nam  rilia’,  ut  sunt  teste 
Plinio  h.  n.  XI  208  inter  uesicam  et  aluum  arteriae  ad  pubem  tendentes, 
pro  sede  uirilitatis  interdum  ponuntur;  cf.  LXIII  5,  LXXX  7,  lusum  Iuuen. 
5,  135  et  Marulli  apud  Seru.  ad  Aen.  VII  499  tu  ut  Hector  ab  Ilio  num- 
quam  recedis,  Priap.  68,  18  ex  nostra  emendatione;  est  igitur  sententia 
eadem  atque  ap.  Prop.  II  16,  14  rumpat  ut  adsiduis  membi'a  libidinibus , 
Tib.  Priap.  .2,  45,  Mart.  XII  97,  4.  —  21.  nec  meum  respectet,  ut 
ante ,  amorem,  nec  tamen  (cf.  Sevffertus  ad  Cic.  Lael.  1,  4,  Kuehnerus 
U  p.  146)  speret  fore,  ut  iterum,  sic  nt  olim  saepius,  ei  restituar,  nam 
'respectare’  interdum  fere  aequat  ‘sperare’;  Cic.  pro  Plane.  18,  45  ne 
par  ab  eis  munus  in  sua  petitione  respectent.  —  22,  28,  24.  qui  illius 
culpa  cecidit  uelut  prati  ultimi  flos,  praetereunte  postquam  tactus 
aratro  est.  Pluygersius  [Mnemos.  n.  s.  I  p.  59]  uoluit  'cecidi’,  ut  ad 
Catullum  misero  hoc  amore  pessumdatum  mortique  iam  uicinum  haec 
referantur,  uerum  (ut  alia  mittam)  multo  magis  est  poeticum,  amor 
ipse  femina  plane  se  proiciente  si  cecidisse  dicitur  instar  floris,  qui  in 
prati  margine  positus  conuellitur  obuio  aratri  ferro,  quam  imaginem 
dulcissimam  (minime  ex  Sapphus  fr.  94  Bergkii  natam)  mutuatus  est 

Verg.  Aen.  IX  435  purpureus  ueluti  cum  fles  succisus  aratro  languescit 
moriens,  lassoue  papauera  colla  demisere  caput,  pluuia  cum  forte  gra- 
uantur  (ubi  ad  alterum  maxime  membrum  Heynius  cp.  Hom.  II.  VIII 
306  sqq. ,  Ouid.  met.  X  190  sqq.);  cf.  et  ad  LXH  39.  Ccecidit  amor’  (hoc 
est,  uictus  est  extinctusque) ,  ut  Lygdam.  6,  4;  'cecidit  flos’,  ut  Ouid. 
a.  a.  III  80.  cf.  usque  ad  ultimam  plateam  (=  extremam  plateae  partem) 
Plaut.  mil.  III  1,  15.  bene  denique  Muretus  'respicit  Cat.  ’  inquit  'ad 
uetus  prouerbium,  quo,  cum  aliquid  plane  perisse  indicare  uolebant, 
dicebant  tam  perisse  quam  extremam  fabam’,  conligens  Fest.  p.  363, 
17  M.  'tam  perit  quam  extrema  faba ’  in  prouerbio  est,  quod  ea  plerum¬ 
que  aut  proteritur  aut  decerpitur  a  praetereuntibus,  cf.  et  Ouid.  am.  I 
12,  14  uosque  (inutile  lignum)  rotae  frangat  praetereuntis  onus,  'tactus’, 
laesus,  ut  LXVIIIb  111,  Ouid.  met.  III  729. 


XII. 

1.  Marrucine  Asini,  gens  Asiniorum  plebeia  orta  erat  ex  Teate, 
capite  Marrucinorum,  qui  inter  Vestinos  Frentanosque  positi  erant;  cf. 
Drumannus  h.  r.  II  p.  1  sqq.  et  pater  quidem  Cn.  Asinius  cum  Romae 
fixisset  sedem,  morum  Romanorum  nobilium  secutus  cognomen  Polionis 
addidit  ei  certe  filio,  qui  u.  6  commemoratur,  natu  fortasse  minori, 
C.  Asinio,  celeberrimo  Vergilii  et  Horatii  amico,  de  quo  cf.  Teuffelius 
HLR.  §  221.  cuius  frater,  de  quo  hoc  uno  loco  fit  mentio,  ecquo  usus 
sit  cognomine  plane  incertum  est;  nam  Munro  [critic.  p.  39]  ut  recte 
negat  illum  ipsum  quoque  Pollionem  esse  uocatum,  ita  ex  dubia  con- 
iectura  ei  Gnaei  Asinii  Marrucini  nomen  uindicauit;  quamquam  hoc  pro¬ 
babile  admodum  est,  fuisse  eum  Pollionis  fratrem  natu  maiorem,  et¬ 
enim  hic  noster  Asinius  (fortasse  patre  adhuc  Teati  uersante  genitus) 
propter  solam  oppositionem  'Marrucinum'  uocari,  recte  perspexit 
Is.  Vossius,  qui  conlatis  locis  Tertull.  adu.  Mare.  5,  17  et  Silii  Ital.  VIII 
521  et  XV  569  Marrucinos  ob  fidem  fuisse  nobiles  conlegit;  'manifeste 
autem  h.  1.  Asinium  sugillat  Catullus,  quod,  cum  Marrucinus  esset,  nihil 
tamen  Marrucinum  haberet,  utpote  qui  esset  ^Xs‘jttC6zccxog> .  —  1,  2.  manu 
sinistra  non  belle  uteris  in  ioco  atque  uino.  laena  maxime  manus 
quid  audierit,  docent  Plaut.  Pers.  II  2‘,  44  illa  furtifica  laeua  (cf.  Epid. 
I  1,  8)  et  Ouid.  met.  XIII  111  nataeque  ad  furta  sinistrae,  habemus 
igitur  adulescentem,  quales  tunc  etiam  inter  elegantiores  cultioresque 
Romanos  non  deerant  (cf.  XXV  et  XXXII),  qui  siue  arte  amicorum  res 
iocoso  furto  condendi  (ut  ait  ille)  delectabantur  siue  morbo  foedo  cle¬ 
pendi  tenebantur;  cf.  Ouid.  a.  a.  III  441  sqq.,  Mart.  VIII  69  et  XII  29. 
hanc  sinistram  'non  belle’,  non  lepide  uenusteque  (cf.  Priap.  52,  1  non 
bene  qui  manum  rapacem  ..  contines)  admouet  ille  conuiuis,  dum  inter 
pocula  hilariter  agunt  sui  securi;  cf.  L  6  per  iocum  adque  uinum,  Ouid. 
a.  a.  I  229  sqq.  (244  in  uinis).  de  synaloephe  'ioco  atque’  cf.  Lachm. 
ad  Lucr.  p.  198  sq.,  ubi  cetera  exempla  Catulliana  collecta.  —  3.  tollis 
lintea  neglegentiornm.  cum  eodem  asyndeto  explicatiuo  inscriptio 

Pompeiana  CIL.  IY  1951  Sarra,  non  belle  facis:  solum  me  relinquis,  'tollis’, 
remoues  et  subducis,  usu  rariore  pro  'furaris’,  ut  Nucis  u.  140  sqq. 
'lintea’,  quaeuis  res  e  lino  factae,  hic  accipe  secundum  u.  14  sudaria, 
quae  hoc  maxime  tempore  Romae  uidentur  increbuisse;  cf.  omnino  Mar- 
quardtus  antiqq.  priu.  II  p.  469 2.  'neglegentiores’  (X  34)  sunt  qui  inter  uina 
hilaritati  dediti  remittunt  aliquid  de  uigilantia  in  cauendis  furibus.  — 
4.  hoc  salsum  esse  putas?  iocosum;  nempe  sicut  ceteri  conuiuae  lepore, 
ita  tu  laeua  ludes?  Priap.  10,  8  nimirum  tibi  salsa  ns  uidetwr  adstans 
inguinibus  columna  nostris.  —  4,  5.  fligit  te,  inepte,  quamuis  sordida 
r6s  et  inuenusta  est.  siue  'obliuisceris’,  ut  Cic.  ad  Att.  YII  18,  3  de 
Dionysio  fugit  me  ad  te  antea  scribere,  siue  'latet  te’  (non  recte  intelle¬ 
gis),  ut  ib.  XII  42,  2  illud  alterum  quam  sit  difficile,  te  non  fugit  (=  bene 
sentis),  'inepte’,  insulse,  ut  XXV  8.  'quamuis’,  quantumuis  siue  ad¬ 
modum,  mirum  quantum;  C1II  2,  Plaut.  Pseud.  IV  1,  79  quamuis  pernix 
est  hic  homo.  'res  sordida’,  indigna  homine  ingenuo,  contempta.  — 
6.  non  credis  mihi?  crede  Pollioni  fratri,  interrogatio  indignationis 
plena  (renuentem  enim  Asinium  uidere  sibi  uidetur  C.);  Ter.  Hec.  360 
quid?  non  sciunt  ipsi  uiam?  (Kuehnerus  gr.  1.  II  p.  1011).  ita  cum  ac¬ 
centus  rhetoricus  sit  positus  in  notione  'non  credere7,  postponi  sane 
potest  'mihi’,  cum  ad  illud  'non  credis’  ivavt Cov  sit  conlocatum  iti¬ 
dem  in  initio  'crede7;  in  prosa  oratione  oppositio  magis  efferenda  in 
personis  postulasset  'mihine  non  credis?  at  Pollioni  crede’-  tam  recte 
'Pollio’  quam  'Polio7  scribi,  contra  Lachmannum  [ad  Lucr.  I  313] 
optinui  in  Fleckeiseni  ann.  1883  p.  784.  —  7.  qui  tua  furta  uel  talento 
mutari  uelit.  olim  Pluygersium  [Mnemos.  n.  s.  I  p.  60]  haec  coniectura 
temptantem  nimis  celeriter  sum  secutus,  usum  uocis  'mutare’  hic  pa¬ 
rum  apte  explicant;  nec  enim  'mutare’  est,  ut  uulgo  inde  a  Mureto 
putant,  'redimere’  (unde  iam  Is.  Vossius  miratur,  Pollionem  furtorum 
fratris  sui  poenam  luere,  commendans  ex  libro  quodam  interpolato  'mul¬ 
tari’).  nunc  mihi  arcessendi  uidentur  loci,  quales  sunt  Plaut.  Bacch.  I 
2,  34  ego  quod  dixi  haud  mutabo,  Ter.  Andr.  I  I,  13  haud  muto  factum, 
Hor.  a.  p.  168  commisisse  cauet  quod  mox  mutare  laboret ,  hoc  est,  magno¬ 
pere  uelit  infectum  reddere,  accipiendum  igitur  hoc  'talento’  (cf.  praeter 
Plaut.  Rud.  1330  Anth.  lat.  475,  5  [PLM.  IV  p.  402]  nescio  quid  mise¬ 
rum  est,  quod  celas,  Becca:  talento  uendere  debueras,  si  bona  membra 
dares )  non  pro  ablatiuo  pretii  (Kuehnerus  1.  1.  p.  287),  sed  pro  mero 
instrumentali,  scii,  'dato’:  Pollio  adeo  quantumuis  magnam  pecuniam 
daturus  sit,  si  furta  tua  infecta  reddere  possit,  de  forma  'uolit’  pro 
'uelit’,  quam  suppeditat  0,  cf.  Neuius  d.  f.  1.  II  p.  605  sq.  . —  8,  9.  est 
enim  leporum  differtus  puer  et  facetiarum.  Passeratii  et  Is.  Vossii 
emendationem  (quamquam  illi  'difertus’)  plane  confirmauit  0  'dissertus’ 
cum  solita  litterularum  's’  et  'f’  confusione  exhibens;  unde  quod  G 
effecit  'disertus’,  id  pessime  in  uulgatam  abiit,  siquidem  'puer  disertus 
multorumque  leporum’  (cf.  ex.  gr.  Hor.  od.  IV  1,  16  et  centum  puer 
artium )  dicitur,  nudus  genetiuus  ad  'disertus’  accedens  nec  ratione  utitur 

nec  exemplum  habet,  quid  quod  'disertus7  nihil  ad  propositum  facit? 
hoc  enim  uult  poeta:  Pollio,  ut  est  uere  salsus  uenustusque,  rem  istam 
sordidam  et  inlepidam  esse  bene  intellegit,  est  autem  hoc  pulcherrime 
dictum  'differtus  leporum  ac  facetiarum’:  totus  est  ille  plenus  salibus, 
ut  similiter  Gellius  XVII  8,  4  puer  genere  Atticus,  ad  annos  maxime 
natus  octo,  festiuissimis  aetatis  et  gentis  argutiis  scatens,  nam  'differtus’ 
(cf.  Tac.  ann.  XVI  6  corpus  diff.  odoribus)  quod  cum  genetiuo  construitur 
insolite:  secundum  'plenus’  uocabulum  semel  habes  apud  Cic.  d.  har. 
resp.  13,  28  refertam  urbem  fanorum ,  semel  apud  Liu.  VI  25,  9  repletus 
puerorum ,  paulo  saepius  'impleri  alicuius  rei’  (interpp.  ad  Ver g.  Aen. 
I  215);  unde  nulla  in  constructione  illa  offensio;  cf.  et  Kuehnerus  1.  1. 
p.  327  et  342.  'lepores’,  ioci  elegantes,  et  'facetiae’,  sales  urbani,  sae¬ 
pius  iuncti  (cf.  et  L  7).  'puer7  audit  Pollio  a.  a.  Cbr.  76  natus  utpote 
XIV  fere  annorum  (cf.  statim  dicenda).  —  10,  11.  quare  aut  hendeca¬ 
syllabos  trecentos  expecta  aut  mihi  linteum  remitte,  'trecentos’,  in¬ 
numeros  (cf.  ad  XI  18);  et  est  ii^  hoc  omnis  uis  posita,  neque  enim 
hendecasyllabi  per  se  sunt  uersus  truces,  quibus  adoritur  poeta  aduer- 
sarium  (ut  per  iambos,  XXXVI  5) ;  sed  horum  hendecasyllaborum,  quales 
hoc  c.  habet,  alios  -atque  alios  sine  fine  Asinius  iubetur  timere,  'aut  . . 
aut’,  ut  LXIX  9  sq. ,  CIII  1  sqq. ;  'remitte’,  ut  XXV  6.  —  12.  quod  me 
non  mouet  aestimatione,  cuius  iacturam  non  ob  pretium,  quo  constat, 
aegre  fero.  Priap.  55,  3  nec  mouet  amissi  tam  me  iactura.  Cic.  parad. 
6,  3,  50  sed  non  aestimatione  census  (=  pretio  per  censum  constituto), 
uerum  uictu  atque  cultu  terminatur  pecuniae  modus.  Ellisius  cp.  Symmach. 
epist.  IX  107  paruum  quidem  munusculum  est,  si  aestimetu/r  pretio  sui; 
religiosum ,  si  amore  pendatur.  —  13.  uerum  est  mnemosynum  mei 
sodalis,  nota  Catullum  graecorum  uerborum  amantem:  solus  sibi  per¬ 
misisse  uidetur,  ut  Graecum  (ivtkiogvvov  ([ivrjfioGvva)  in  latina  adhiberet 
lingua,  cui  uocabula  eandem  rem  designantia  (Vulpius  cp.  Ver  g.  Aen. 
V  538  ferre  sui  dederat  monumentum  et  pignus  amoris)  non  deessent. 
permire  additur  singularis  'mei  sodalis’,  mox  cum  legamus  Fabullum  et 
Veranium  una  misisse,  cuius  rei  explicationem  uere  placituram  frustra 
requirebam ;  neque  dubito  quin  mutata  interpunctione  sit  legendum 
'mnemosynum:  mei  sodalis  nam  sudaria  . .  Fabullus  et  Veranius’.  quippe 
amant  Latini  hanc  uerborum  cohaerentium  effer end orumque  in  initio  et 
fine  enuntiati  conlocationem ;  neque  'nam’  traiectum  (ad  LXIV  301)  mi¬ 
rabitur  qui  LXVI  65  'namque’  quinto  loco  positum  comparauerit;  sed 
tam  hoc  quam  nomin.  plur.  'sodalis’  (cf.  ad  LXIV  14)  facile  procreauit 
uulgarem  interpunctionem.  —  14,  15.  nam  sudaria  Saetaba  ex  Hiberis 
miserunt  mihi  muneri  F.  et  V.  de  Saetabi  Hispaniae  Tarraconensis 
urbe  lino  tenuissimo  clara  nota  sunt  testimonia  Plinii  h.  n.  XIX  1,  10, 
Silii  III  374,  Gratii  41.  "ex  Hiberis’  (ex  Hispania;  cf.  Mart.  IV  55,  8 
et  X  65,  3)  recte  dederunt  Itali:  'ex  hibere’  V,  siue  cum  priscae  ortho¬ 
graphiae  'Hibereis’  indicio  (ut  uoluit  Lachm.)  siue  quod  hiberJ  com¬ 
pendium  male  est  intellectum,  fuisse,  qui  hoc  non  perspecto  retineret 
CatuXiLus  ed.  Baehrens.  II.  9 

'ex  Hibere7  explicaretque  'e  terra  ad  flumen  Hiberum  posita7!  quasi 
'ex  Hibero7  (haec  enim  forma  latina)  aliud  quidquam  quam  'ex  ipso 
amne7  significaret!  'mittere  muneri7,  ut  'dare7  et  'accipere  muneri7; 
Nepos  Att.  8,  6  abiecto  Bruto  Italiaque  cedenti  HS  centum  milia  muneri 
misit,  conicio  autem,  haec  cum  C.  scriberet,  amicos  eius  etiamtunc  in 
Hispania  uersatos  esse:  absentium  quorumque  reditus  dubius  esset  mo¬ 
numentum  carius  sane  quam  praesentium,  unde  hoc  carmen  fere  anno 
a.  Chr.  62  adsigno  (cf.  p.  132).  enarrata  linteorum  origine  per  asyndeton 
consecutiuum  subicitur:  —  1G,  17.  liaec  amem  necesse  est  ut  Vera- 
niolum  meum  et  Fabullum,  sudaria  igitur  me  oportet  in  eodem  ho¬ 
nore  habere  (uindicando  a  rapinis)  quam  eos  qui  miserunt,  'ut7  uere 
Itali:  'et7  ob  idem  uersus  praecedentis  initium  peccauit  librarius;  quod 
tamen  nec  ipsum  caruit  defensoribus  aliena  admonentibus,  inutiliter  quae¬ 
runt,  num  forte  poeta  Yeranium  per  deminutiuum  appellans  magis  di- 
lexerit  quam  Fabullum  (cf.  et  XLY11 3);  nimirum  'Fabullus7  iam  deminutiue 
formatum  eandem  per  deminutiuum  appellationem  respuebat,  et  uarians 
in  collocando  'F.  et  V.7  15,  'V.  et  F.7  17  pariter  se  eos  amare  C.  ostendit. 

XIII. 

1.  Cenabis  bene,  mi  Fabulle,  apud  me.  sic  Lucilius  IV  5  M. 
cenasti  in  uita  numquam  bene,  hoc  est,  laute,  imitatus  est  Mart.  XI 
52,  1  Cenabis  belle,  Iuli  Cerealis ,  apud  me.  de  solita  formula  cf.  ex.  gr. 
Cic.  de  or.  II  60,  246  cenabo,  inquit,  apud  te.  'mi7  summae  familiaritatis, 
ut  X  25.  —  2.  paucis,  si  tibi  dei  fauent,  diebus,  post  paucos  dies 
(cf.  de  hoc  ablatiuo  Kuehnerus  gr.  1.  II  p.  263),  nisi  nimirum  quid  in- 
pedimenti  intercesserit,  nam  hoc  'si  t.  d.  fauent7  (quocum  cf.  Ouid.  met. 
IY  702  faueant  modo  numina)  in  re  pusilla  additum  itidem  ut  consimilis 
locutio  nota  'si  dis  placet7  (cf.  ex.  gr.  Ter.  Ad.  III  4,  30)  cum  leni  in- 
risione  dictum  est,  qua  iam  aliquid  detrahitur  de  promissi  certitudine, 
quam  praefert  illud  'cenabis7  quaeque  mox  addita  u.  3  condicione  plane 
tollitur,  ceterum  quod  pro  'dii7  in  Y  tradito  et  per  metrum  reiecto 
'dei7  scripsi  cum  prisca  illius  'di7  monosyllabi  orthographia  hic  aliisque 
locis,  cf.  supra  p.  51.  —  8,  4,  5.  si  tecurn  attuleris  bonam  atque 
magnam  cenam,  non  sine  candida  puella  et  uino  et  sale  et  omni¬ 
bus  cachinnis,  si  tu  ipse  omnia  ad  conuiuium  necessaria  apporta- 
ueris:  haec  iam  aperta  ac  manifesta  est  inrisio.  'bonam7  non  pro 
synonymo  uocis  'magnam7  accipe  (ut  loco  ab  Ellisio  comparato  Ter. 
Eun.  I  2,  43  bonam  magnamque  partem  ad  te  attulit,  adde  Yal.  Max.  II 
9,  7  bona  magnaque  pars),  sed  illud  ad  qualitatem,  hoc  ad  quantitatem 
refer  (Hor.  sat.  II  6,  104);  sic  Ennius  Hedyph.  9  Nestoris  ad  patriam  hic 
(scarus)  capitur  magnusque  bonusque,  Yal.  Max.  IY  1,  10  satis  bonae  ac 
magnae  (res  populi  E.)  sunt.  vnon  sine7  cum  ui  iocosa:  nec  uelis  obli- 
uisci.  puellas,  quae  his  iuuenum  elegantiorum  conuiuiis  haud  raro  ad¬ 
hibebantur,  ipsum  dominum  conuiuii  praebere  par  erat;  cf.  Hor.  epist. 
I  5,  27  cum  Lambini  adnotatione.  audit  autem  puella  'candida7  sollemni 

epitheto  petito  a  cutis  niueo  splendidoque  nitore  (< candida  puella  XXXV  8, 
LXVIHb  30,  LXXXVI  1,  Hor.  epod.  11,  27,  Ouid,  aro.  II  4,  39;  candida 
Penelope  ibid.  II  18,  29;  candida  femina  ibid.  II  7,  5;  candida  paelix 
fast.  III  493,  alia),  salem  autem  siue  iocum  leporemque  et  omnes,  quot¬ 
quot  F.  habeat,  cachinnos  (XXXI  14,  ubi  uide)  ut  condimentum  com¬ 
munis  laetitiae  necessarium  prioribus  adcumulat  C.  larga  manu.  — 
6.  liaec  sei,  inquam,  attuleris,  uenuste  noster,  cenabis  bene,  quando 
siue  post  interpositam  longiorem  parenthesin  priora  recolligentes  siue 
firmiter  et  cum  emphasi  adfirmantes  (ut  hic  fit)  eandem  sententiam  Ro¬ 
mani  repetebant,  fere  c inquam’  addebatur;  ad  prius  genus  cf.  ex.  gr. 
Fronto  p.  111,  16  et  158,  10  N.,  ad  alterum  Cic.  ad  Att.  I  20,  7  per 
mihi ,  per,  inquam ,  gratum  feceris,  potest  autem  hic  condicionis  indi¬ 
catae  repetitio  non  esse  alia  quam  iocularis.  qui  cum  sit  loci  color, 
f uenuste  noster’  (et  est  c noster’  tam  familiaritatis,  ut  Ter  Andr.  846 
o  nosler  Chremes  et  Ad.  883  o  Syre  noster  quam  inrisionis,  ut  in  Pis. 
8,  17  o  noster  misericors,  quid  facis?)  cum  quadam  sIqgoveioc  uidetur  esse 
dictum  et  'uenuste’  magis  ad  nimium  corporis  cultum  externum  referen¬ 
dum  (cf.  ad  III  2).  —  7,  8.  nam  tui  Catulli  plenus  saculus  est  ara¬ 
nearum.  imago  aperta;  cf.  LXVIIlb  9.  Muretus  cp.  Afran.  com.  410  tamne 
arcula  tua  plena  est  aranearum  ?,  Plaut.  Aul.  I  2,  156  apud  nos  nihil  est 
aliud  quaesti  fwribus:  ita  inaniis  sunt  oppletae  atque  araneis ;  adde  Apul. 
met.  IV  22  fauces  araneantes.  contra  pleno  cum  turget  sacculus  ore 
Iuuen.  14,  138.  'aranea’  hic  e  regula  de  tela,  ut  'araneus’  XXIII  2  de 
animali;  sed  confunduntur  baec  saepius,  ut  ipse  noster  LXVIIIb  9 
'aranea’  habet  de  bestiola  (cf.  Seru.  ad  Georg.  IV  247).  Placidus  p.  24, 
18  D.  crumena:  sacculus ;  'saculus’  prisce  pro  'sacculus’.  —  9.  sed  con¬ 
tra  accipies  meros  amores.  'contra’  aduerbium  ualet  'ex  mea  parte’ 
(ut  Plaut.  trin.  IV  2,  55,  Ter.  Ad.  V  4,  23;  cf.  et  ad  LXXVI  23),  unde 
'contra  accipies’  intellege  'remunerabor  te’,  porro  hoc  'purum  putum¬ 
que  amorem  et  praeterea  nihil’  lepide  sensus  amicos  miscet  cum  noua 
inrisione;  Hor.  epist.  I  7,  84  uineta  crepat  mera  et  II  2,  88  meros  audiret 
honores,  Mart.  XIV  206,  1  collo  necte,  puer ,  meros  amores  ceston  de  Ve¬ 
neris  sinu  calentem,  pluralis  hic- quoque  totum  amorem  in  unum  com¬ 
prehendit.  habet  autem  O  cmeos  amores’,  quod  olim  doctis  nonnullis 
placuit,  quo  cum  ex  certo  usu  poetae  nostri  (cf.  ad  VI  16  et  mox  'meae 
puellae’)  tantum  Lesbia  possit  designari,  hoc  uno  pacto  sensum  inde 
licet  elicere,  si  'accipies7  explicamus  'audies’:  remunerationis  loco  tibi 
narrabo  de  mea  puella  (Hor.  sat.  I  4,  38  pauca  accipe  contra),  quam¬ 
quam  a  re  diplomatica  'meros’  ut  difficilius  electiusque  plus  habet  fidei. 
-  10.  seu  quid  suauius  elegantiusue  est.  'seu’  pro  'uel  si’  accipiunt 
(ut  Hor.  od.  I  2,  33;  Kuehnerus  gr.  1.  II  p.  955  in.);  sed  quod  alibi  (ut 
LXXXII  4)  optime  se  habet,  hic  est  pessimum,  non  enim  quamlibet 
aliam  rem  meris  amoribus  suauiorem  uel  elegantiorem  est  daturus ,  sed 
unam  certam,  scii,  unguentum,  monstrante  illo  'nam7  u.  11.  quae  una 
res  non  potest  indicari  per  'siquid’  est  autem  hoc  mera  coniectura:  in 

Y  fqui5  cum  uaria  lectione  ex  libro  Belgico  petita  rquod5  legebatur;  et 
hoc  'quod*  ut  antiquitus  traditum  facileque  in  cqui’  corruptum  (cq5  pro 
<ql9  legit  scriba  Veronensis)  acriter  est  retinendum:  siue  potius  id  quod 
meris  amoribus  praestat  suauitate  elegantiaque  (cf.  de  'seu5  pro  fseu 
potius"  Kuehnerus  1.  1.  not.  7).  iam  etsi  per  'ue5  potest  sane  iudicium 
de  hac  re,  uelitne  unguentum  appellare  suauius  an  elegantius,  Fabullo 
relictum  esse,  tamen  sua  sponte  apparet,  quantopere  praestet  praedicari 
unguenti  uirtutes  cumulatis  synonymis  'suauius  elegantiusque5.  uidentur 
igitur  hic  quoque  librarii  'que5  et  'ue5  confudisse.  —  11,  12.  nam  un¬ 
guentum  dabo,  quod  meae  puellae  donarunt  Teneres  Cupidinesque. 
quod  non  homines,  sed  di  deaeque  amoris  omnes  suis  ipsi  manibus 
fecerunt  (adeo  dulcitate  dulces  omnes  rores  odoriferos  uincit)  Lesbiae- 
que  eis  dignissimae  dederunt  muneri.  IVossius  cp.  Hom.  Od.  XVIII  192 
HdXXei  (isv  oi  7tqcata  n^ogantocTcx.  tiaXoc  xa&rjQev  ag,$QOGCcp,  oia  nsq  ivate- 
tpavog  Kv&EQSia  %qCetui,  svt’  av  i'j]  Xaqhmv  %oqov  CfiEQOSvra  cum 
scholiis,  rectius  Marcilius  cp.  Prop.  II  29,  15  quae  (Cynthia)  cum  Sido¬ 
niae  nocturna  ligamina  mitrae  soluerit . .  . ,  adflabunt  tibi  non  Arabum 
de  gramine  odores ,  sed  quos  ipse  suis  fecit  Amor  manibus ,  ubi  cf.  Hertz- 
bergius.  'dabo5,  scii,  in  medium,  siue  ponam  conuiuis.  cur  autem  un¬ 
guentum  potissimum  est  daturus  C.?  tacent  interpretes,  nos  infra  ad 
hanc  interrogationem  respondere  conabimur,  recurrunt  haec  uerba  fe¬ 
neres  Cupidinesque"  III  1;  unde  obseruatione  ea,  quam  feci  anal.  Cat. 
p.  14  ('ut  omnes  homines  per  aliquod  tempus  certa  uocabula  certasue 
locutiones  prae  aliis  habemus  in  deliciis,  mox  abicimus  nouisque  damus 
locum,  ita  Catullum  quoque  per  certum  aliquem  temporis  tractum  uide- 
mus  certis  uerbis  usum  in  eisque  iterum  iterum  que  repetendis  admodum 
delectatum  esse’),  hac  inquam  obseruatione  usus  circa  illud  spatium, 
quo  c.  III  est  scriptum,  siue  anno  fere  61  poema  nostrum  confectum 
esse  statuo.  —  13,  14.  quod  tu  cum  olfacies,  deos  rogabis,  totum  ut 
te  faciant,  Fabulle,  nasum.  ctotum  te’  (non  ctotum  nasum5)  cohaeret: 
ut  totum  corpus  tuum  fiat  unus  continuusque  nasus,  ut  omnibus  illius 
noQoig  recipias  dulcem  huius  unguenti  odorem,  sic  ' totus 5  pro  ftoto 
corpore5  Ouid.  fast.  IV  136  tota  lauanda  dea  est,  id.  am.  I  7,  40  candida 
tota,  Mart.  XII  84,  4  ut  totum  (te)  sponsa  uideret  ebur.  Schwabius  non 
male  cp.  Lessingii  I  61  uerba  '. .  und  ein  schoenes  maedchen  sehe,  moecht 
ich  lauter  auge  sein5.  denique  ftu5  additum  ad  pondus  adfirmationi  ad- 
struendum ;  Enn.  ann.  66  V.  unus  erit  quem  tu  tolles  in  caerula  caeli  templa. 

Superest  ut  disquiramus,  totum  quid  sibi  uelit  carmen,  ut  mitta¬ 
mus  falsam  omnino  FPassouii  opinionem  (Catullum  amico  ex  Hispania 
reditum  nuntianti  his  uersibus  respondisse,  cf.  Schwabius  q.  C.  p.  241), 
plerique  illud  dicunt  esse  inuitationem  ad  cenam  conlaticiam  siue  de 
conuiuarum  symbolis  apparatam,  quam  Zqavov  uocant  Graeci;  cf.  interpp. 
ad  Ter.  Andr.  I  1,  61,  Hor.  od.  III  17,  6  sqq.  et  IV  12,  17  sqq.  mihi 
neque  uersuum  color  tale  quidquam  uidetur  indicare  neque  uero  uerba 
singula,  pro  certo  aliquo  die  horaque  constitutis  (cf.  Hor.  epist.  I  6,  3) 


XIII— XIV  1. 


133 


legimus  'paucis,  si  tibi  dei  fauent,  diebus’,  quo  (recte  adnotante  Huschkio 
anal.  litt.  p.  311)  'dies  inuitationis  prodictus  est  ad  Graecas  scilicet  Ka- 
lendas’.  uihil  serii,  sed  per  omnia  iocum  ludumque  spirant  hi  uersiculi, 
quos  equidem  artissime  cohaerere  puto  cum  carmine  VI.  Flauius  enim 
Fabullus  (nam  hos  duos  iam  pro  una  habeo  persona:  sic  quem  c.  XIV 
Caluum,  c.  L  Licinium  C.  adfatur)  contra  Catulli  suspiciones  ita,  ni  fallor, 
sese  defenderat  (uerene  an  ficte,  nec  scimus  nec  scire  refert),  ut  illum 
probaret  falsa  conclusisse  ex  indiciis  ualde  infirmis:  mero  amore  odo¬ 
rum  et  aromatum  habere  se  cubile  'Assyrio  fragrans  oliuo’ ;  et  quod  ille 
macilentum  exprobrasset  corpus,  esse  hoc  quoque  uenustiorum;  nimis 
igitur  nasutum  fuisse  bonum  Catullum;  sed  lubentissime  se  uenturum 
»  esse  (licet  sine  femina,  quam  non  haberet)  ad  cenam  ab  illo  promissam, 
ad  tale  fere  epistolium  si  poetam  nostro  carmine  iam  respondere  sta¬ 
tuimus,  in  hoc  multa  adhuc  obscura  subito  suum  accipiunt  et  lumen  et 
acumen,  sciens  enim,  sub  condicione  indicata  Fabullum  suum  (fortasse 
eadem  sacculi  plenitudine  laborantem)  non  esse  uenturum,  Catullus 
cenam  ita.  a  se  deflectit,  ut  salse  lepideque  sicut  cetera  ita  merum  amo¬ 
rem  unguentorum,  quorum  optimam  quandam  speciem  huic  amatori  pro¬ 
mittit,  reddat  amico,  iam  uero  melius  intellegimus  illud  'cenabis  bene’ 
cum  ui  multa  non  solum  in  initio  positum,  sed  etiam  mox  repetitum 
('sane  cenabis,  ut  ego  promisi’):  in  angustiis  uersantem  C.  callideque 
effugere  quaerentem  uidemus.  accedit  ut  ita  statuam  altera  res.  iam 
Muretus  comparauit  Mart.  III  12:  unguentum  fateor  bonum  dedisti  con- 
uiuis  here,  sed  nihil  scidisti,  res  salsa  est  bene  olere  et  esurire,  qui  non 
cenat  et  ungitur ,  •  Fabulle ,  hic  uere  mihi  mortuus  uidetur.  hic  unum 
acute  uidit  Huschkius  [1.  1.  p.  310],  Martialem  ut  tot  alia  ita  Fabulli 
nomen  tamquam  perpetuum  et  stabile  (personam  typicam  barbare  uoca- 
mus)  ex  Catullo  adsumpsisse,  eo  fere  modo,  quo  et  Iuuenalis  Persiusque 
inuentis  apud  Lucilium  Vergilium  Horatium  nominibus  uterentur,  sed 
in  hoc  ille  falsus  mihi  uidetur  quod  adicit:  'inuitatus  ad  cenam  a  Fa¬ 
bullo  Catullus  nihil  fere  retulerat  nisi  caput  unctius,  ut  remuneraretur 
eum  quam  simillimo  munere,  uicissim  Fabullum  inuitat  ad  cenam  paene 
dixerim  unguentariam  ea  condicione,  quam  nosti’,  nam  hoc  si  sequeris, 
quo  sale  hunc  Fabullum  fecerit  Martialis  unguentorum  amatorem  nax’ 
i£o%i]v  parum  perspicimus  et  Catulli  carmen  nimis  hilare  risusque  ple¬ 
num  carere  ea,  quam  in  illo  rerum  statu  sane  expectaueris ,  acerbitate 
sentimus:  non  quadrant  uersuum  nostrorum  sales  in  scaenam  Huschkia- 
nam.  quid  uero,  si  apud  ueteres,  quibus  scilicet  quid  singulis  Catulli  car¬ 
minibus  dedisset  ansam  haud  ignotum  esset,  paene  in  prouerbium  abierat, 
utpote  res  cachinno  digna,  Fabulli  egregia  illa  excusatio  'merus  unguen¬ 
torum  amor’  et  hinc  personam  suam  stabilem  mutuatus  est  Martialis? 


XIV. 

1.  Nei  te  plus  oculis  meis  amarem,  'nei’,  ni,  ut  VI  2.  porro 
cf.  III  5.  imitatur  Maecenas  in  Suet,  uita  Hor.  ni  te  uisceribus  meis, 

Horati ,  plus  iam  diligo  eqs.  —  2.  iocundissime  Calue.  de  C.  Licinio 
Caluo,  poeta  et  oratore,  intimo  Catulli  amico,  cf.  Teuffelius  HLR.  §  213. 
cf.  L  16,  Hor.  sat.  I  5,  44  nil  ego  contulerim  iucundo  sanus  amicd,  ib.  I 
3,  93.  —  2,  3.  munere  isto  odissem  te  odio  Vatiniano,  ob  donum  a 
te  missum;  Kuehnerus  gr.  1.  II  p.  291  et  452.  codisse  odio’  propter  ‘te’ 
pro  ‘odium’ :  Kuehnerus  1.  1.  p.  211 .  qui  adfert  Liu.  II  58,  5  odisse  ple¬ 
bem  plus  quam  paterno  odio  (cf.  ad  LXI  110).  ‘odium’  autem  'Vatinia¬ 
num’  non  est  id  quo  flagrat  homo  contemptus  apud  populum  (Cic.  in 
Vatin.  1,  1  et  16,  39,  Sen.  de  const.  17,  Macr.  II  6,  1),  sed  potius  ipso 
conexu  monente  illud,  quo  Vatinius  prosequebatur  Caluum,  accusato¬ 
rem  adsiduum  (cf.  ad  LIII),  ut  inde  a  Vulpio  plerique  senserunt,  cf. 
praeter  Placidum  p.  44,  12  Fauonium  odium ,  de  quo  uidendus  FBueche- 
lerus  mus.  Rhen.  XXXV  p.  405,  Fronto  p.  68  N.  causidicali  prosum  odio , 
Aur.  Viet.  epit.  1,  27  nouercale  odium ,  alia.  —  4.  nam  quid  feci  ego. 
fego’  cum  ui  additum:  amicus  tuus  dulcis  neque  dictis  neque  factis 
iram  tuam  tam  saeuam  'prouocaui.  —  5.  cur  me  tot  male  perderes 
poetis,  contra  genium  linguae  latinae  Scaliger  ‘male  poetis’  iungen- 
dum  uno  uerbo  putauit;  immo  ftot’  elatiore  uoce  pronuntiandum  per  se 
continet  etiam  uilitatis  notionem,  ‘male  perderes’,  misere  languore 
summo  afficeres  enecaresque;  cf.  ‘male  perire’  Hor.  sat.  II  1,  6;  idem 
a.  p.  475  oedditque  legendo  et  infra  XLIV  14.  ‘cur’,  ut  Cic.  pro  Rose/ 
Am.  50,  146  tibi  causa  nulla  est,  cur  hunc  miserum  tanta  calamitate 
adfici  uelis.  plurimos  autem  poetas  illos  coactos  fuisse  uno  libello  u.  12 
commemorato,  recte  conclusit  MHauptius  (cf.  Rintelen,  de  Theogn., 
Monast.  1863  p.  35).  puto  autem  libellum  illum  non  de  uolumine  in¬ 
tellegendum  esse,  sed  de  compactione  diuersissimarum  cartarum  sine 
membranarum,  unde  liber  nostris  simillimus  euasit  (cf.  Richius  s.  u. 
‘libellus’),  nimirum  Caluus,  qui  amici  in  saeculi  sui  poetas  malos  odium 
bene  nouit,  horum  omnium  carmina  electissima  siue  pessima  in  unum 
libellum  sine  dubio  a  forma  externa  elegantem  consocianda  curasse  ui- 
detur,  ut  eum  utpote  gratum  acceptumque  munus  iocose  mitteret  Catullo 
suo.  anthologiae  in  modum  excerpta  siue  florilegium  quoddam  animo 
tibi  fingas.  —  6.  isti  dei  mala  multa  dent  clienti,  par  pari  refert 
Caluo  C.  lepide  suspicatus,  reum  aliquem  ab  illo  defensum  hanc  pro 
officiis  in  foro  praestitis  gratiam  reddidisse,  hunc  igitur  ut  uerum  mu¬ 
neris  auctorem  exeeratur.  ‘malum  dare’,  nocere,  ut  in  illo  dabunt  ma¬ 
lum  Metelli  Naeuio  poetae  et  Tib.  H  5,  108  multis  ars  dedit  illa  malum ; 
porro  cf.  ad  XXVIII  14  et  contra  Anth.  lat.  Meyeri  1435,  9  at  tibi  dent 
superi  quantum,  Bomitilla,  mereris,  ‘cliens’  non  ex  ueteris  Latii  insti¬ 
tutis  idem  fere  est  hic  ac  ‘consultor’  (Hor.  epist.  II  1,  104);  sed  ut 
patronus  latiore  significatione  est  ‘defensor  iudicialis’,  sic  cliens  ‘reus 
defensus’,  ut  ex.  gr.  Ouid.  a.  a.  I  88.  —  7.  qui  tantum  tibi  misit  im¬ 
piorum.  cf.  V  13.  post  ‘misit’  (scii,  praemii  loco)  paululum  uocem 
reprime:  (non  nummum  aureorum,  sed  poetarum)  impiorum,  h.  e.,  malo¬ 
rum,  qui  non  ut  pii  antistites  colunt  Musarum  sacra;  bene  Vulpius  cp. 

Verg.  Aen.  VI  662  quique  pii  uates  et  Phoebo  digna  locuti ;  plura  ad 
XVI  5.  —  8,  9.  quodsi,  ut  suspicor,  hoc  nouurn  ac  repertum  munus 
dat  tibi  Sulla  litterator,  insistens  ioco  suo  conicit  poeta,  missum  esse 
munus  illud  fortasse  a  Sulla,  quem  Caluus  defenderat,  ut  conexus  mani¬ 
festum  reddit  (cf.  6  'clienti’  et  11  'tui  labores’).  'dat’  pro  cdedit’;  cf. 
Kuehnerus  gr.  1.  II  p\  88.  Sulla  ipse  ignotus  est ;  Muretus  cogitauit  de  Cor¬ 
nelio  Epicado,  quem  Suet,  de  gramm.  12  L.  Cornelii  Sullae  dictatoris  liber¬ 
tum  uocat;  qui  si  patroni  pristini  etiam  cognomine  a  populo  appellatus 
fuisset  (sic  enim  Muretus  statuit),  hoc  utpote  in  homine  a  Catullo  com¬ 
memorato  uix  omisisset  adferre  Suetonius,  neque  probabile  ullo  modo, 
Epicadum  fuisse  litteratorem  siue  grammatistam  (Marquardtus  antiqq. 
priuat.  I  p.  90  sq.);  nam  eius  contemptus,  quo  ' litteratum’  siue  gram¬ 
maticum  interdum  uocabant f litteratorem’  (cf.  germanicum  'schulmeister’), 
ut  Messala  Valerium  Catonem  (Suet.  1.  1.  4),  hic  nulla  est  causa,  immo 
magnos  nobilesque  Calui  clientes  amice  nimirum  perstringens  C.  suspi¬ 
catur  grammatistam  illum  doni  tam  pretiosi  electique  fuisse  auctorem; 
crumenae  quippe  consulentem  Sullam  fingit  diu  quaesiuisse,  quodnam 
sine  magnis  inpensis  posset  patrono  exhibere  grati  animi  documentum, 
tandemque  excogitasse  hoc  nouom  plane  atque  inauditum  munus,  uides, 
et  'nouurn’  et  'repertum’  non  carere  ui  quadam  peculiari.  —  10,  11. 
non  est  mi  male,  sed  bene  ac  beate,  quod  non  dispereunt  tui  labo¬ 
res.  cmi’  et  'tui’  aliquatenus  opposita:  ego  iara  non  dolore  corporis 
afficior  (ad  XXXVIII  1)  munere  isto  mihi  misso  (5  'perderes’),  sed 
laetor  potius  animo  et  felicissimus  sum,  quoniam  te  non  plane  frustra 
cc  sine  emolumento  desudare  in  foro  uideo.  Plaut.  Trin.  52  bene  her- 
clest  (=  gaudeo),  illam  tibi  ualere  et  uiuere  \  ex  philosophorum  lingua 
prouenit  iunctum  illud  cbene  ac  beate’  tam  externum  corporis  aliarum- 
que  rerum  statum  bonum  quafm  animi  beatitudinem  indicans  proprie; 
Cic.  de  fin.  II  8,  23  hos  ergo  asotos  bene  quidem  uiuere  aut  beate  num- 
quam  dixerim  et  V  29,  88  ut  bene  sic  etiam  beate  uiuendi  spes ,  parad. 
I  3,  15  bene  et  beate  uiuere ;  uulgo  summum  felicitatis  gradum  hac  locu¬ 
tione  indicabant,  ut  et  illo  'bonus  beatusque’  XXXVII  14.  'dispereunt’, 
funditus  uani  cassique  sunt.  —  12.  dei  magni,  horribilem  et  sacrum 
libellum,  exclamatio  'di  magni’,  praeterquam  quod  ueram  inuocatio- 
nem  continet  (ut  CIX  3),  uariis  affectibus  exprimendis  inseruit,  ut  alibi 
admirationi  (ut  LIII  5,  Ouid.  epist.  17,  102  et  am.  II  19,  18),  ita  hic 
indignationi,  ut  et  Ouid.  fast.  VI  187.  missa  enim,  qua  antea  agebat, 
elqcovslcc  iam  uere  et  ex  animo  iudicat  C.  de  munere  ipso,  'sacrum7, 
nefandum  ideoque  execrandum;  ab  hominibus  malis  inprobisque  (cf. 
Festus  p.  318,  21  et  Heindorfius  ad  Hor.  sat.  II  3,  181)  traductum  est 
'sacer’  ad  res,  ut  Turpil.  134  R.  sacerrimum  domicilium ,  Verg.  Aen.  III 
57  auri  sacra  fames,  Stat.  Theb.  X  804  sacra  insania  mentis.  —  18.  quem 
tu  scilicet  ad  tuum  Catullum,  'scilicet’  cum  'tuum’  coniunge:  quo 
perfidia  tua  plena  fieret,  mihi  utpote  amico  carissimo  inscripsisti  sollemni 
dedicatione  (Suet/  Aug.  75  titulis  obscuris  et  ambiguis).  —  14,  15.  misti 

continuo  ut  die  perirem  Saturnalibus,  optimo  dierum.  'misti’  cum 
syncope  pro  'misisti’,  ut  LXVI  26  luxti  et  30  tristi ,  LXXVII  3  surrepsti , 
XCI  9  duxti,  XCIX  8  abstersti ,  CX  3  promisti ;  Neuius  d.  f.  1.  II  p.  536. 
ueteris  diorthoseos  V  hic  reliquit  uestigium  post  'continuo’  punctum 
ponens,  neque  caret  hoc  suo  lepore,  si  Caluus  statim,  ubi  accepit, 
libellum  quam  celerrime  a  se  remoturus  Catullo  inscriptum  misisse  fingi- 
tur:  uulgo  quidem  'continuo’  ad  sequentia  trahunt,  aut  itidem  pro 
f  statim  ’  accipientes  aut  artius  coniungentes  cum  '  die  ’  secundum  Ouid. 
fast.  Y  734  continua  (=  tota)  die  et  YI  720  continua  nocte ;  ad  quod 
'Saturnalibus’  per  appositionem  accedere  putant,  sed  ut  cur  totius  diei 
notio  efferatur  obscurum  est,  ita  prior  illa  ratio  non  minus  est  ambigua, 
cum  difficillimum  sit  non  inter  se  copulare  aduerbium  '  continuo  ’  et 
ablatiuom  'die7,  sequor  igitur  nunc  eam  quam  Y  prae  se  fert  inter¬ 
punctionem.  ad  iunctum  enim  'die  Saturnalibus’  apte  Vulpius  cp.  Plaut. 
Poen.  II  5,  49  die  bono  Aphrodisiis  et  Prop.  IY  4,  73  urbi  festus  erat , 
dixere  Palilia  patres,  nam  proprie  unico  die  celebrata  esse  Saturnalia, 
recte  AStatius  conclusit  ex  Festo  s.  u.  '  quinquatrus 7  et  Macrobio  I-  10 
(unde  discimus,  ante  C.  Iulii  Caesaris  a.  a.  Chr.  46  fastorum  emenda¬ 
tionem  Saturnalia  acta  esse  a.  d.  XIY  kal.  Ian.);  cf.  et  Mommsenus  C1L. 
I  p.  408;  nihilominus  complures  semper  dies  lusui  esse  datos  praeter 
Macrob.  1.  1.  docent  Liu.  XXX  36,  8  Saturnalibus  primis  et  Cic.  ad  Att. 
Y  20,  5  (XIII  52)  tertiis  Saturnalibus,  itaque  ipso  die  XY1I  m.  Dec., 
fortasse  ante  cenam,  Caluus  donum  suum  miserat,  eo  consilio  (ut  certe 
uisum  est  amico),  ut  reliqui  diei  laete  agendi  facultas  demeretur  prae 
mala  ualitudine  illinc  contracta  Catullo  ('periret’,  ut  5  'perderes’), 
'optimus  dierum’,  quos  habet  annus,  uocantur  Saturnalia  (de  quibus  cf. 
omnino  Prellerus  myth.  rom.  p.  407  sqq.)  eodem  fere  modo,  quo  per 
uias  inuicem  clamabant  tum  saluta tionis -loco  'bona  Saturnalia’;  Scaliger 
cp.  Epictet.  diatr.  29,  3  oxav  7tQ068  X&ovzu  %QOzi}  nui  Xsyrj  SrjpsQov  2a- 
zoQvdXicc  ctya&a ,  Mart.  XIY  70,  1  (cf.  et  ibid.  XI  2,  5;  Petron.  c.  58, 
Dio  Cass.  XXXVII  4).  —  16.  non,  non  hoc  tibi,  false,  sic  abibit, 
certum  ulciscendi  consilium  indicatur  repetito  fortiter  'non’  (=  nullo 
hercle  pacto);  Prop.  II  3,  27  non ,  non  humani  sunt  partus  talia  dona, 
ubi  Broukhusius  inter  alia  cp.  Ter.  Phorm.  II  1,  73  non,  non  sic  futu¬ 
rum  est.  'sic  abibit’,  inpune  erit;  Ter.  Andr.  175  mirabar ,  hoc  si  sic 
abiret  (ubi  Don.  'sic'  ..  est  de  his  quae  adiuuanda  gestu  sumt) ,  Cic.  de 
fin.  V  3,  7  etsi  hoc  fortasse  non  potest  sic  abire,  in  V  'false’  in  textu, 
'salse’  ut  uaria  lectio  traditum  fuisse  uidetur.  'salsum7  uocari  Caluum 
ab  amico  iratum  se  fingente,  parum  probabile  duco;  neque  'salsus’  per 
se  est  idem  atque  'derisor7,  contra  'false7  facile  explicatur  ex  u.  13: 
qui  sub  amicitiae  specie  donum  misisti  ueneniferum;  cf.  XXX  1.  — 
17.  nam,  si  lnxerit,  ad  librariorum  curram  scrinia,  si  diei  crastini 
sol  apparuerit  (cf.  ex.  gr.  Hor.  sat.  I  6,  56);  clausis  nimirum  ipso  die 
Saturnaliorum  tabernis  omnibus,  statim  accepto  perlectoque  (cf.  ad  20) 
libello  hoc  epistolium  poenam  denuntians  in  cartas  coniecit  Catullus. 

'librarii’  hic  non  propria  significatione  sunt  accipiendi  ei  qui  libros  de¬ 
scribunt,  sed  ampliore  sensu  qui  describendos  curant  confectosque  uendunt; 
Isid.  origg.  VI  14  c librarios ’  ante  bibliopolas  dictos ,  et  ita  illud  adhibent 
Sen.  de  ben.  VII  6,  1,  Geli.  V  4,  1,  Sulp.  Seu.  dial.  1,  23,  4.  in  horum 
autem  tabernis  c scrinia’  (cf.  Richius  lex.  antiqq.  s.  u.)  siue  capsae  con¬ 
tinebant  uolumina  amplioris  ambitus  (Mart.  I  2,  4),  coniunctis  sine  dubio 
eiusdem  scriptoris  operibus  omnibus  in  eodem  scrinio  (Hor.  sat.  1  1,  120 
et  Ouid.  ex  P.  I  1,  24).  cf.  Beckeri  Gallus  ed.  Reinius  II  p.  308.  Mart. 

IV  86,  10  si  damnauerit,  ad  salariorum  curras  scrinia.  —  18,  19.  Cae¬ 
sios,  Aquinos,  Suffenum  omnia  colligam  uenena.  pluralis  generalis 
(Kuehnerus  gr.  1.  II  p.  50  sq.),  ut  uulgo  putant:  omnes  poetas  malos, 
quales  sunt  Caesius  (de  quo  nil  scimus)  et  Aquinus,  de  quo  Cic.  Tuse. 

V  22,  63  adhuc  neminem  cognoui  poetam,  et  mihi  fuit  cum  Aquinio  ami¬ 
citia ,  qui  sibi  non  optimus  uideretur ,  ubi  recte  Schwabius  qu.  Cat.  p.  257 
Aquino  restituisse  uidetur  (contra  nostro  loco  'Aquinios’  male  flagita- 
uerat  Turnebus  Adu.  XII  1);  his  denique  adiungitur  Suffenus  ex  c.  XXII 
notus,  certant  autem  docti,  utrum  'Suffenum’  pro  accusatiuo  singularis 
an  pro  genetiuo  pluralis  sit  habendum,  sed  iu  utraque  ratione  dubita¬ 
tiones  remanent;  et  ipsa  ambiguitas  displicet,  pluralem  autem  gene¬ 
ralem  si  ponebat  poeta,  suffecit  nomen  unum,  unde  alia  explicatio 
quaerenda.  Suffenum  scimus  ex  XXII  3  plurima  carmina  scripsisse:  quid 
si  pluralia  innuunt  omnia  opera  hominum  illorum  (quorum  qualitatem 
sat  designant  nomina  ipsa)?  multitudine  electissimorum  carminum  ter¬ 
ruerat  Caluus  Catullum,  qui  iam  dignas  gratias  cumulate  est  relaturus, 
dum  omnium  poetarur» pessimorum  scripta  uniuersa  colligit  (cf.  18  scri¬ 
nia).  sic  Suffenus  tertio  loco  ponitur  cum  gradatione  (XXII  3  longe 
plurimos),  hinc  neutra  'Suffenum’  uulgatum  explicandi  ratione  suffi¬ 
ciente  ad  codicum  scripturam  'suffenam’  relapsus  deleta  litterula  'm' 
scribendum  intellexi  'Suffena  omnia  c.  uenena’,  omnia  denique  carmina 
plena  ueneni  siue  ueneni  instar  lectorem  adficientia  (cf.  XLIV  12,  Hor. 
epist.  II  1 ,  158  et  graue  uirus  munditiae  pepulere) ,  quae  fecit  Suffenus, 
ad  adiectiuum  huius  nominis  usum  (pro  '  Suffenianus ’)  cf.  Verg.  Aen.  I 
686  laticemque  Lyaeum ,  IV  552  cineri  Sychaeo,  Hor.  od.  IV  4,  38  Me¬ 
taurum  flumen  et  IV  12,  18  Sulpiciis  horreis ,  epist.  I  12,  20  Stertinium 
acumen  et  a.  p.  32  Aemilius  ludus ,  crebrum  illud  'Romulus’  (ut  Hor 
od.  IV  5,  1),  alia;  XXXV  4.  —  20.  ac  te  liis  suppliciis  remunerabor, 
non  solum  avxid(QQ7]aogai  (id  quod  flagitauit  sane  mos;  cf.  ex.  gr.  Spar- 
tian.  Hadr.  16),  sed  etiam  'uicem  tibi  reddam,  par  pari  referam’.  Cic. 
Brut.  4,  15  teque  remunerandum ,  si  non  pari,  at  grato  tamen  munere, 
Geli.  XVIII  13 ,  7  quam  facete  Diogenes  sophisma  . . .  remuneratus  sit. 
pluralis  'suppliciis’  hinc  explicandus,  quod  singuli  poetae  legendi  pro 
singulis  habentur  poenis,  at,  inquies,  undenam  Caluo  necessitas  extitit 
legendi  conquisitos  istorum  malorum  poetarum  libros?  eadem  nimirum, 
quae  coegerat  misellum  Catullum:  dura  lex  Saturnaliorum,  quae  libros 
missos  statim  perlegere  iussit;  quam  legem  recte  uiri  docti  conclu- 

serunt  ex  Luciani  Cronosol.  16.  —  21 ,  22.  nos  hinc  interea  ualete 
abite  illuc,  unde  malum  pedem  attulistis.  'ualete  abite’  asyndetice 
(cf.  simile  fuiue  uale’  ap.  Hor.  epist.  I  6,  67)  ita  est  coniunctum,  ut 
uerbum  ui  maiore  a  sententia  instructum  praeualeat  in  constructione 
grammatica  pertineatque  solum  tam  ad  'hinc’  quam  ad  f illuc’;  cuius 
usus  cottidiano  maxime  sermoni  proprii  exempla  conlegit  Vahlenus  Her¬ 
mae  XV  261  sq. ,  ueluti  Plaut.  Aul.  I  2,  17  cultrum  . .  fures  uenisse  at¬ 
que  abstulisse,  Ter.  Ad.  V  7,  19  tu  illas  abi  et  traduce .  unde  iam  non 
probo  eorum  rationem,  qui  'ualete’  (de  quo  cf.  Seru.  ad  Aen.  XI  97) 
parentheseos  signis  includunt.  'malum’,  infaustum,  sinistrum  (qui  me  per¬ 
didistis  misere)  ut  Ouid.  trist.  II  16  secundum  Laurentianum  saxa  malum 
refero  rursus  ad  ista  pedem,  Ibis  101  ominibusque  malis  pedibusque  occurrite 
laeuis-,  contra  pede  dextro  Sfliquid  adire  faustum  erat  (Aen.  VIII  302, 
X  255).  'pedem’  etiam  cum  respectu  metri  (Ouid.  tr.  I  1,  16).  fattulistis’, 
huc  tulistis;  cf.  'se  afferre’  Aen.  III  310  et  346,  VHI277  et  alibi;  si  confers 
'se  (pedem)  ferre  aliquo’,  in  ipsa  praepositione  inest  notio  illius  'huc’  siue 
'ad  me’  supra  ianuas  haud  raro  legebatur  [itjSev  eIglx(o  xanov  et  nihil 
intret  mali  (Diog.  Laert.  VI  39  et  50,  CIL.  IV  733,  Orelli-Henzen  inscr. 
7287).  ad  totam  autem  sententiam  reminiscenda  est  dictio  r  abire  in 
malam  rem’,  qua  inprecabantur  exitium  (Ter.  Andr.  I[  1,  17,  Plaut.  Epid. 
I  1,  72);  nec  male  Ellisius  cp.  Lucian.  catapl.  12  s£g  xov  xav  aas^Sv 
%(dqov  uniQ-i  et  Callim.  hymn.  Apoll.  113  6  Se  fiajfiog  Tv’  6  cp&OQog  Ev&a 
veoixo ,  denique  prouerbium  ev&ev  fiX&sv,  ivd' 9  E§r].  finterea’,  XXXVI 
18,  CI  7.  —  23.  saecli  incommoda,  onera  atque  molestiae  huius  tem¬ 
poris.  est  usitatius  'huius  saeculi’,  ut  Cic.  paraid.  6,  50,  sed  omittitur 
interdum  pronomen,  ut  infra  XLIII  8,  Prop.  I  16,  12  purior  et  saecli 
uiuere  luxuria.  Hom.  II.  XVIII  104  ax&og  (XQOVQrjg. 

Difficile  est  dictu,  quando  hi  uersus  sint  scripti,  odium  Vatinii  in 
Caluum  inde  ab  a.  58  flagrauit  (cf.  ad  L1II);  sed  die  Saturnaliorum  a.  57 
in  itinere  Bithynico,  a.  56  Veronae  uersabatur  Catullus,  unde  cum  a.  54 
illum  iam  mortuum  eo  die  fuisse  probabile  sit,  relinquitur  aut  a.  58  ipse 
aut  a.  55,  cuius  tamen  in  fine  iterum  Veronae  fuisse  poetam  perproba¬ 
bile  est.  anno  igitur  58  hos  uersus  adscribere  equidem  malim,  quippe 
cui  et  c.  XXXVI  uindicandum  uideatur,  cuius  fortasse  respectu  Caluus 
iocose  tot  pessimos  poetas  amico  miserit. 

XV. 

1.  Commendo  tibi  me  ac  meos  amores,  hic  'amores’  (cf.  ad  VI  16) 
de  puero  esse  intellegendum,  docent  sequentia;  Iuuentinm  fuisse  illum, 
ostendunt  cetera  carmina  ad  Aurelium  et  Furium  pertinentia;  cf.  supra 
p.  38.  Iuuentium  igitur  in  Aurelii  domo  ucrsantem  ueretur  poeta  ne 
hospes  callide  in  amorem  inducat,  commendandi  uerbum  etsi  solitam 
retinet  significationem  tradendi  aliquem  siue  uerbis  siue  litteris  beniuolo 
alicuius  siue  auxilio  siue  tutelae  (Cic.  ad  fam.  II  6,  5  tibi  omnem  rem 
atque  causam  meque  totum  commendo  atque  trado,  Hor.  epist.  I  18,  76), 

hic  tamen  peculiaris  plane  huius  tutelae  est  ratio,  ut  fere  ualeat  uer- 
bum  illud  ffidei  tuae  mando’,  tum  'me  ac  m.  a.’  diuerso  a  VI  16  modo 
est  dictum  de  amante,  qui  cum  amato  unum  se  esse  sentit;  unde  Ter. 
Phorm.  I  4,  40  uobiS  commendo  Phanium  et  uitam  meam.  —  2.  neniam 
peto  pudentem,  a  'uenia’  procul  habeas  uulgarem  significationem, 
quam  exponit  Geli.  XI  8,  4;  significat  potius  ffauor’,  et  cueniam  petere’ 
fere  est  rogare  aliquod  beneficium  (aliquam  gratiam);  porro  petenti 
'damus  ueniam’  siue  rogata  concedimus;  ut  Cic.  ad  Quint.  fr.  III  1,  11 
Caesaris  consilium  probo,  qaod  tibi  amantissime  petenti  ueniam  non  dedit, 
uti  .  .  rescriberes,  Hor.  a.  p.  11  hanc  ueniam  petimusque  damusque  uicis- 
sim.  sed  quo  iure  haec  uenia  uocatur  'pudens’?  ab  hominibus  prae 
pudore  modestis  haec  uox  interdum  transfertur  ad  res,  quibus  nimirum 
modestia  se  manifestat  (ut  Ouid.  epist.  19,  59  uultus  pudentes),  hic  tamen 
non  in  re  petita,  sed  in  uno  soloque  petendi  modo  apparet  aliqua  mo¬ 
destia.  nec  ulla  est  excusatio  ab  hypallage;  rideremus,  siquis  germa- 
nice  diceret  'ich  bitte  um  die  bescheidene  gunst’.  obsequendum  ergo 
nunc  puto  Iacobo  Maehly  [Fleckeis.  ann.  1871  p.  345], -qui  'pudenter' 
flagitauit;  cf.  Cic.  ad  Att.  XVI  15,  5  pudentissime  hoc  Cicero  petierat  et 
infra  13,  ubi  'pudenter’  maiorem  habet  uim,  si  iam  antea  legebatur, 
non  recte  autem  haec  uerba  cu.  p.  p.’  includuntur  parenthesi,  quia  vut.. 
conserues’  melius  multo  ab  'ueniam  peto’  quam  ab  rcommendo’  pendet; 
subiciuntur  autem  illa  prioribus,  ut  iam  intellego,  per  asyndeton  expli- 
catiuum  (f Aureli:  ueniam’);  commendatio  quo  modo  locum  habeat  ex¬ 
ponitur  (Schwabius  uoluit  'Aureli,  et  ueniam’).  —  3,  4,  5.  ut,  si  quic- 
quani  animo  tuo  cupisti,  quod  castum  expeteres  et  integellum,  con¬ 
serues  puerum  mihi  pudice,  "si’  in  obtestatione,  cf.  ad  LXXVI  17: 
si  umquam  intimo  pectore  appetiisti  (LXIV  145;  AStatius  cp.  Enn.  ann. 
49  V.  corde  cupitus)  aliquid  eiusmodi,  ut  id  uelles  optaresque  manere 
purum  intactumque  a  labe  (HHeinius:  'und  beten  dass  Gott  dich  erhalte 
so  rein  und  schoen  und  hold’),  peto  ut  Iuuentii  pudorem  tuearis.  Cic. 
ad  fam.  IX  10,  3  suauissimum  Gv(i@uozr}v  nostrum  praestabo  integellum, 
cf.  XXXIY  2,  LXI  36.  'pudice’,  quod  uulgo  secundum  Y  legunt,  in¬ 
tegrum  esse  nequit,  neque  enim  hac  de  re  agitur,  ut  puer  conseruetur 
(quod  quid  ualeat  docet  ex.  gr.  Nepos  Them.  5,  2  et  8,  6)  modo  pudico, 
sed  pudicitia  pueri  ut  conseruetur.  hoc  quemadmodum  exprimatur  latine, 
disce  ex  Prop.  II  32,  55  lectum  seruare  pudicum  et  IV  3,  69  incorrupta 
mei  conserua  foedera  lecti,  Yerg.  Aen.  VIII  413  castum  ut  seruare  cubile 
coniugis,  Hor.  sat.  I  6,  82  pudicum  . .  seruauit  ab  omni  non  solum  facto 
eqs.,  Amm.  Marcell.  XIX  9,  3  uxor  . .  retinens  pudorem  inuiolatum,  aliis 
locis  multis;  contra  aduerbium  quo  modo  et  quibus  cum  uerbis  adhi¬ 
beatur,  nosce  ex  Plaut.  Amph.  I  1,  193  bene  pudiceque  adseruatur,  Liu. 
XXVI  49,  16  tuerique  haud  secus  uerecunde  ac  modeste  quam  hospitum 
coniuges  ac  matres  iussit,  Amm.  Marcell.  XVI  7,  10  qui  uirginem  . .  patri 
tutissime  seruans.  nulla  igitur  eis  quidem,  qui  sapere  audent,  dubitatio 
erit  quin  recte  correxerim  'pudicu’,  quod  solita  exitus  uersuum  depra- 

natione  in  Cpudice’  sit  corruptum,  dicitur  mas  ^pudicus’,  qui  muliebria 
non  patitur;  XVI  4,  XXI  12,  Priap.  59,  2.  —  6*  non  dico  a  populo,  hoc 
quoque  a  restituto  illo  f pudicum’  iam  recte  pendet,  cum  antea  contra 
leges  sermonis  coniunxerint  cum  c pudice’;  Plaut.  Cure.  I  1,  50  tam  a 
me  pudica  est  quasi  soror  mea  sit ,  Ter.  Hec.  I  2,  70  ut  uirgo  ab  se  in¬ 
tegra  ctiamtum  siet.  rnon  dico  .  ,  uerum’  (9),  ut  magis  solitum  non 
dico  . .  sed  XVI  10,  ubi  uide.  —  0.  nihil  neremur  istos.  f nihil’,  ut 
LXIV  146.  populi  (ad  hunc  'istos’  refer)  iam  dat  descriptionem,  unde  cur 
nihil  ab  illo  timeat  apparet.  —  7,  8.  in  platea  modo  huc  modo  illuc  in 
re  praetereunt  sua  occupati.  Apul.  met.  IV  28  per  plateas  commean¬ 
tem  populi.  Hor.  epod.  4,  9  liuc  et  huc  euntium ,  Liu.  VI  25,  9  repletas 
semitas  inter  uulgus  aliud  puerorum  et  mulierum  huc  atque  illuc  euntium , 
qua  quemque  suorum  usuum  causae  ferrent.  cin  re  sua  occ. ’,  omnem 
mentem  negotiis  suis  intentam  habentes;  Ter.  Heaut.  I  1,  23  tantumne 
ab  re  tua  est  otii  tibi ,  Tac.  dial.  7  apud  negotiosos  et  rebus  intentos,  Cic. 
de  inu.  I  22,  31  in  quo  animum  debeat  habere  occupatum.  —  9.  a  te 
metuo,  ut  Liuius  XXIII  36,  1  metuens  ab  Hannibale,  ubi  plura  dat 
Drakenborchius.  —  10.  infesto  pueris  bonis  malisque.  sine  discrimine 
innocuis  inpurisque.  nam  quod  sunt  feminae  bonae  et  malae,  idem  pueri: 
cboni’,  honesti,  pudici;  'mali’,  turpes,  7tcu8i%ai  (LXI  97).  multo  minus 
apte  (hic  quidem)  de  pueris  pulcris  (Ouid.  am.  III  2,  27)  deformibusque 
nonnulli  cogitauere.  'infesto’  simili  imagine,  qua  Verg.  Aen.  X  877  et 
infesta  subit  obuius  hasta.  —  11,  12.  quem  tu  qualubet,  ut  iubet, 
moueto  quantum  uis,  ubi  erit  foris,  paratum.  rqualubet’,  in  quouis 
alio  puero;  Vulpius  cp.  Plaut.  Cure.  I  1,  37  dum  ted  abstineas  nupta., 
pueris  liberis ,  ama  quidlubet.  Priap.  37,  13  mentulamque  mouit ;  cf.  carma 
ipouere’  Prop.  IV  8,  88,  Ouid.  am.  I  9,  26.  fut  iubet’  scii,  penis,  ut 
te  incitat,  tamquam  dominus  te  seruum  agit;  mala  cum  tautologia  nulgo 
scribunt  'ut  Iubet’  contra  V.  'quantum  uis’  (=  ex  tua  libidine)  cum 
'moueto’  cohaeret.  c foris’  interpretantur  artius  cum  c paratum’  iun- 
gentes:  ubicumque  cupiditatem  explendi  facultas  praesto  erit  extra 
domum  tuam  (in  qua  nimirum  Iuuentius  uersatur).  quasi  uero  intra 
domum  tantum  Aurelius  struere  posset  insidias!  putauerim  potius,  poe¬ 
tam  pergere  in  describenda  hominis  salacitate:  penem  illum  tuum  semper 
ad  Veneris  posticae  opera  promptum  expeditumque  (Priap.  46,  7  uidear 
satis  paratus,  Ouid.  fast.  I  437  obscena  nimium  quoque  parte  paratus ), 
ubicumque  porta  patebit.  c  foris 7  igitur  substantiuum  (LXI  161)  de 
nQcoKtm  accipio  (cf.  18);  ut  similiter  illud  de  cunno  adhibet  Tibuli.  Priap. 
2,  30  [p.  87  ed.  m.J.  —  13.  excipio,  nt  puto,  pudenter,  a  ceterorum 
puerorum  turba  separo  precibus  (ut  mihi  uideor)  modeste  submisseque 
ad  te  factis.  'ut  puto’,  ut  Ouid.  a.  a.  I  370;  alibi  simpliciter  'puto’ 
inseritur  parenthetice.  —  14,  15.  quodsi  te  mala  mens  furorque  ue- 
cors  in  tantam  impulerit,  sceleste,  culpam.  ' quodsi’,  sin  post  has 
preces  amicas.  'mens  ’,  animi  cupientis  consilium  prauum  (cf.  graecum 
fiivog  et  ftvfLog)  et  qui  cum  cupiditate  iunctus  est  cfuror’  saepius  copu- 

lantur,  ut  Ouid.  met.  V  13  quae  te,  germane,  furentem  mens  agit  in  faci¬ 
nus? ,  append.  Tibuli.  3,  2,  7  quis  furor  est,  quae  mens?  cf.  et  Verg. 
Aen.  II  519  quae  mens  tam  dira  . .  inpulit  his  cingi  telis.  'mala  mens’, 
quae  habetur  et  XL  1  cuiusque  contrarium  est  bona  mens  Prop.  II  24, 
19  et  Liu.  XXX  30,  pro  'dementia’  occurrit  ap.  Tib.  II  5,  104,  ubi  uide 
Dissenum.  'uecors’,  insanus,  ut  XL  4;  cf.  ORibbeckius  symb.  ad  partic. 
lat.  p.  8.  ' culpam’,  flagitium.  'sceleste’,  proleptice.  —  16.  ut  nostrum 
insidiis  caput  lacessas,  ut  struens  insidias  (cf.  XXI  7;  Plaut.  Curt.  I 
1,  25  num  tu  pudica \e  quoipiam  insidias  locas?)  me  prouoces,  in  iram 
excites,  nam  ex  sermone  ictorum,  quibus  'caput’  et  'persona7  idem 
erat  (Reinius  libri  cdas  Privatrecht  d.  Roemer’  p.  118)  haec  periphrasis 
facta  est  communis,  ubi  paulo  magis  loquebantur,  ut  Prop. 

II  8,  16  in  nostrum  iacies  uerba  superba  caput  (=  in  me);  cf.  Brixius 
ad  Plaut.  Capt.  943  et  Lorenzius  ad  Most.  202.  quamquam  hoc  nimium 
esse  nec  cum  ceteris  congruere  uidetur,  quod  de  se  hic  loquitnr  Catullus, 
intellegimus  hoc  c.  XXI,  ubi  a  puero  utpote  a  se  amato  ille  Aurelium 
studet  arcere,  sed  nostro  loco  Aurelius  insidias  struens  siue  sibi  Iuuen- 
tium  concilians  et  ita  iram  poetae  prouocans  omnino  ineptus  est.  'tanta’ 
enim  'culpa’  post  ea  quae  praecedunt  est  pedicatio  pueri:  hoc  scelus  si 
forte  ille  commiserit,  eum  mansuram  esse  adulterorum  poenam  iure 
quodam  potest  C.  minari,  uerum  'Iuuentium  pedicare7  et  'nostrum 
caput  insidiis  lacessere7  nullo  pacto  est  idem,  significat  quidem  inter¬ 
dum  lacessendi  uerbum  etiam  id  quod  prouocationem  sequitur;  sed  ite¬ 
rum  quid  hoc  'attrectare  nostrum  caput’  sibi  uelit  frustra  circumspici¬ 
mus,  quippe  qui  flagitemus  potius  'ut  puerum  insidiis  a  te  structis 
attrectes’  nec  tamen  apparet,  qui  licuerit  poetae,  se  ipsum  pro  puero 
nominare,  uide  an  'nostrum’  ex  glossa  prouenerit  adscripta  ad  id  quod 
genuinum  puto  'carum’,  male  nimirum  a  monachis  intellectum,  recte 
Iuuentium  C.  uocat  'carum  caput’ ;  cf.  ad  LXVIIIb  79  sq.  —  17.  a  tum 
te  miserum  malique  fati,  accusatiuus  exclamationis  (Kuehnerus  gr.  1. 
II  p.  203).  'a’  interiectionem  melius  sine  aspiratione  scribi  (codd.  re- 

centiores  potissimum  fere  'ah’  uel  'ha7  praebent,  nisi  quod  haud  raro 
in  corruptelis  uestigium  ueri  reliquerunt,  ut  LXI  46  et  132,  LXVI  85), 
hodie  res  est  explorata;  inseruit  autem  illa  non  solum  eius  qui  loquitur 
ipse  affectibus  exprimendis,  sed  etiam  ex  aliorum  mente  a  poetis  adicitur 
omnibus  uocabulis,  quae  cum  doloris  maxime  notione  sunt  coniuncta, 
ut  potissimum  illi  'miser’,  'mali  fati’  futurum,  8vg[iolqov,  qui  sinistrum 
fatum  (mox  descriptum)  habebis;  de  genet,  qualit.  Kuehnerus  gr.  1.  II 
p.  333  sq.;  Ouid.  epist.  6,  51  me  mala  fata  trahebant,  Petronius  plebeia 
forma  usus  c.  42  medici  illum  perdiderunt,  immo  magis  malus  fatus  et 
71  etiamsi  illos  malus  fatus  oppressit,  alia.  —  18,  19.  quem  attractis 
pedibus  patente  porta  percurrent  raphanique  mugilesque.  'porta’ 
de  ano,  ut  Priap.  52,  5  porta  te  facient  patentiorem  (ibid.  11,  4  et  31,  4). 
'alludit’  inquit  Muretus  'ad  supplicium,  quo  olim  Athenienses  afficie¬ 
bant  pauperes  [schol.  ad  Arist.  Plut.  168]  in  adulterio  deprensos.  eis 

enim  depilabant  nates  cinere  calido,  deinde  etiam  raphanos  praegrandes 
in  podicem  immittebant,  hanc  poenam  uocabant  naqar  iXpov  %  ai  Qacpa- 
vCS(o6iv\  cp.  Aristoph.  Nnb  1080,  cui  loco  Vulpius  Lucian.  d.  m.  Peregr.  8 
yLOi%sv(QV  aXovg  disepvys  QUtpaviSi  x r}v  nvyrjv  ^s^vagsvog  et  IVossius 
Anth.  Pal.  IX  520  adiecerunt.  et  notum  est  Hor.  sat.  I  2,  133  ne  nummi 
pereant  aut  puga\  porro  ex  Iuuenale  10,  317  quosdam  moechos  et  mugilis 
intrat  sat  constat,  eidem  poenae  inseruiisse  mugiles,  piscium  marinorum 
genus  teste  scholiasta  ad  1.  1.  grandi  capite,  postremum  exile,  utramque 
autem  poenam  simul  (que  ..  que)  denuntians  poeta  ex  eis,  quae  ipsum 
supplicium  praecedere  solebant,  unam  tantum  rem  commemorat;  ad 
totum  actum  Vulpius  bene  cp.  Ter.  Eun.  V  4,  31  sqq.  eam  iste  uitiauit 
miser,  ille  ubi  id  resciuit  factum  frater  uiolentissimus  . . .  conligauit  pri¬ 
mum  eum  miseris  modis.  . . .  nunc  minatur  porro  sese  id  quod  moechis 
solet,  conligato  autem  adultero  (in  corporis  parte  superiore)  dis¬ 
trahebantur  pedes,  nimirum  ut  pateret  porta,  quamquam  num  recte  Mu- 
retus  'attractis7  explicuerit  f diductis,  diuaricatis 7,  suo  iure  multi  dubi- 
tauere;  melius  alii  intellexere  de  ministris  supplicii  in  diuersas  nimirum 
partes  pedes  ad  se  trahentibus,  recurrere  atr actis  (sic)  pedibus  in  CIL. 
IV  1261  iam  olim  adnotaui.  ceterum  miro  quam  maxime  modo  est 
dictum  'quem  percurrent’,  quasi  per  totum  Aurelii  corpus  sint  cursuri 
raphanique  mugilesque;  neque  multum  iuuamur,  si  portae  maxime  ima¬ 
ginem  obuersatam  esse  poetae  statuimus;  nam  etiam  c raphanus  currit 
per  portam’  abhorret  a  probabilitate,  intellegerem,  si  Catullus  scripsisset 
(non  Maehlyanum  ^pertundent’,  sed)  siue  ^perrumpent’,  hoc  est,  quem  ui 
intrabunt,  siue  ^peruellent’,  ut  Plaut.  Pers.  V  2,  66  ei,  nates  peruellit. 


XVI. 

1.  Pedicabo  ego  uos  et  irrumabo.  quae  uerba  ut  summum  de¬ 
spicatum  innuunt  et  pro  grauissimis  conuitiis  adhibentur,  ita  hic  non 
sine  consilio  ponuntur:  inimicis,  qui  mollem  esse  clamauerant  poetam, 
hic  quam  parum  robore  uirili  careat  se  ostensurum  esse  minatur.  fpedi- 
care’  uocis  etymon  in  dubio  est.  recte  quidem  EBuechelerus  mus.  Rhen. 
XIII  p.  153  et  Fleckeisenus  ann.  1861  p.  574  semper  per  ce’  (non  fae’) 
scribi  illam  dicunt  (hoc  male  in  dubitationem  uocat  Corssenus  de  pro- 
nunt.  I2  p.  648  sqq.),  sed  non  accedo  Buechelero  uocabulum  a  podice 
deriuanti  (pedicare  =  podicem  scindere  mentula),  cum  co’  quidem  in 
ce’  mutasse  (cf.  fiocur  iecur’,  cuoster  uester’  sim.),  non  tamen  fi’  me¬ 
diam  productam  intellegam,  potius  ex  parte  Corssenum  secutus  uocem 
ncuSi-Hu  ex  Italia  inferiore  siue  ex  Sicilia  ita  a  Romanis  una  cum  ipso 
puerorum  amore  receptam  esse  putauerim,  ut  uulgi  ore  et  quantitas 
secundae  syllabae  et  diphthongus  inmutaretur  (cf.  Spretor7,  sim.).  fin- 
rumare’  (=  in  rumam  siue  os  alicuius  penem  inserere)  etiam  grauiorem 
contemptum  habet;  cf.  Priap.  28,  5  et  35,  2.  utrumque  uerbum  Priap. 
35,  5  coniunctum  est.  —  2.  Aureli  pathice  et  cinaede  Furi,  hic  quo¬ 
que  C.  regerit  conuicium,  eos,  qui  se  ipsum  rparum  pudicum’  (cf.  ad  4) 

uocassent,  muliebria  pati  arguens,  cf.  ad  XXV  1.  ceterum  per  chias- 
mum  'pathice’  spectare  ad  'irrumabo’,  'cinaede’  ad  'pedicabo’,  ex  eis 
elucet,  quae  ad  LVII  2  de  uocularum  'cinaedus’  et  '  pathicus  ’  discri¬ 
mine  obseruaui.  —  3,  4.  qui  me  ex  uersiculis  meis  putastis,  quod 
sunt  molliculi,  parum  pudicum,  'mollis’  (cf.  ex.  gr.  Veli.  Pat.  II  88,  2 
mollitiis  jpacne  ultra  feminam  fluens)  et  c cinaedus’  fere  idem  sunt,  ipsa 
feminae  notione  media;  cf.  Plaut.  Aul.  III  2,  8  mollior  quam  ..  cinaedus, 
id.  mil.  III  1,  74,  XXV  1.  isti  igitur  uersuum  mollium  (b.  e.,  ut  Plin. 
epist.  V  3,  2  et  Mart.  I  35,  1  dicunt,  parum  seuerorum  siue  'amato¬ 
riorum’  ut  Ouid.  trist.  II  307)  indolem  ad  ipsum  transtulerant  poetam, 
molliculum  (Plaut.  Cas.  II  8,  55  et  Poen.  I  2,  154,  Charis,  p.  198,  19  K. 
molliculum  adulescentulum  effeminate  loquentem)  siue  pathicum  eum  uo- 
cando,  hoc  nimirum  conuicio  Iuuentium  a  Catullo  abalienaturi,  hoc 
f pathicum’  utpote  de  se  loquens  C.  circumscribit  per  'parum  pudicum’; 
iam  ad  XV  5  dixi,  in  uiro  pudicitiam  esse  muliebria  non  pati,  ceterum 
pro  'putastis’  melius  legetur  'putatis’,  monstrante  et  u.  13  et  Verg. 
epigr.  13  (5),  1  sq.  [PLM.  II  p.  173].  —  5.  nam  castum  esse  decet 
pium  poetam,  pudicum  et  corpore  inpolluto  (cf.  LXII  46),  utpote  anti¬ 
stitem  Musarum,  quibus  poetae  se  finxerunt  sacra  ferre  (Verg.  G.  II  476, 
Prop.  III  1,  3,  Hor.  od.  III  1,  3,  Ouid.  am.  III  8,  23  Musarum  purus 
Phoebique  sacerdos,  Pers.  prol.  6,  alii);  quae  sacra  qui  rite  beneque  cole¬ 
bant,  'pii’  uocabantur:  Verg.  Aen.  VI  662,  Ouid.  am.  III  9,  66,  Auson. 
epist.  10,  40,  alibi.  —  6.  uersiculos  nihil  necesse  est.  scii,  castos  esse, 
id  quod  ipso  hoc  carmine  aduersariis  ostendit  poeta,  in  uniuersum  hoc 
accipientes  alii  sententiam  illam  repetierunt;  cf.  praeter  testim.  uol.  I 
Ouid.  trist.  II  353  sqq.  et  Mart.  I  4,  8  lasciua  est  nobis  pagina,  uita 
proba  est.  —  7.  qui  tum  denique  habent  salem  ac  leporem,  in  sol¬ 
lemni  locutione  (cf.  Handius  Tursell.  II  p.  276)  ftum  denique’  hoc  alte¬ 
rum  fere  ualet  fuere’,  sequiturque  post  csi’  uel  'cum’  similiaue  semper 
indicatiuus.  unde  Plinii  codd. ,  qui  hic  male  Ctunc’  exhibent,  u.  sq. 
recte  praebere  apparet  'sunt’,  contra  V  male  'sint’,  cum  praesertim 
uariandi  orationem  (8  'sint’,  9  'possunt’)  nulla  omnino  causa  fuerit. 
leporem  quendam  et  salem,  h.  e.  acumen  facetum  et  uenustum,  coniungit 
etiam  Cic.  de  or.  II  23,  98.  —  3.  et  quod  pruriat  incitare  possuut. 
pruritum  quendam  commonere.  Mart.  I  35,  10  lex  haec  carminibus  data 
est  iocosis,  ne  possint,  nisi  pruriant,  iuuare  et  XII  95  Musaei  pathicissi- 
mos  libellos  . .  et  tinctas  sale  pruriente  cartas.  —  10.  non  dico  pueris, 
sed  his  pilosis,  pendent  hi  datiui  siue  ab  'incitare’  u.  7  siue  potius  a 
'pruriat’  (Plaut.  Poen.  V  5,  36  num  tibi  .  .  malae  aut  dentes  pruriunt?); 
Cic.  Phil.  II  4,  9  quid  enim  est  minus,  non  dico  oratoris,  sed  hominis 
quam  eqs.  (cf.  et  XV  6,  Kuehnerus  gr.  1.  II  p.  624):  pruritum  mouere, 
non  contendo  pueris  (qui  non  indigent  talibus  incitamentis,  ultro  cum 
exardescant  et  sua  sponte  sint  molles),  sed  uobis  aetate  proueetioribus, 
robustioribus  (Cic.  p.  Cael.  3,  7).  delicati  cum  fuerint  ore  laeui  (Tib.  I 
8,  31  sq.)  et  corpore  uolso  toti  glabri  (Plaut.  Aul.  II  9,  5,  Prop.  IV  8,  24, 

Quint.  II  5,  12,  Mait.  III  36,  6,  Sueton.  Galba  21),  flore  pueritiae  ex- 
tincto  ubi  uirilem  aetatem  ingredi  coeperunt  catamiti  nec  laeuigatione 
iam  pilos  os  corpusque  tegentes  (Ouid.  a.  a.  III  194  duris  aspera  crura 
pilis ,  Iunen.  2,  11,  Mart.  II  36,  5  et  IX  28,  1)  remouere  ualuerunt,  cum 
contemptu  inter  barbatos  et  pilosos  cinaedos  numerabantur:  Priap.  3,  3 
da  mihi ,  quod  cupies  frustra  dare  for  sitam,  olim ,  cum  tenet  obsessas  in- 
uida  barba  genas ;  infra  XXXIII  7.  c  pueris 7  in  uniuecsum  dictum  tecte 
ad  Iuuentium  spectat;  magis  perspicue  fhis’  ad  Aurelium  Furiumque 
pertinet  supplendumque  'quales  uos  estis’.  —  11.  qui  duros  nequeunt 
monere  lumbos,  qui  iam  non  puerili  leuitate  crisant  fluctuante  lumbo 
(Priap.  19,  4),  hunc  prae  aetate  durum  uibrare  nequeunt.  Verg.  epigr. 
13  (6),  21  nec  deinde  te  mouere  lumbos  in  latus  . .  uidebo  (de  cinaedo).  — 
12,  13.  uos,  quod  milia  multa  basiorum  legistis,  male  me  marem 
putatis  2  male  basia  referunt  uulgo  ad  cc.  V  et  VII,  quae  sine  dubio 
isti  pathici  numquam  legerunt,  aut,  si  legerunt,  quaenam  causa  eis 
erat  exprobrandi  poetae  horum  poematum  mollitiem?  ut  ante  nos  iam 
Brunerus  et  Westphalius  perspexerunt,  haec  uerba  spectant  ad  XLVIII 
3:  hoc  carmen  ad  Iuuentium  missum  cum  legisset  par  istud  nobile,  eo 
qui  supra  est  descriptus  modo  suspectum  reddere  Catullum  apud  pue¬ 
rum  studebant.  'quod’  recte  uulgo  scribunt;  non  raro  uitio  'qj’  abiit 
in  vq;’  (cf.  ad  LII  5),  maleque  alii  alia  temptauere,  ut  'quei’  Ross- 
bachius,  'quom’  LMuellerus.  'uos'  jra^Tixcog:  qui  ipsi  estis  cinaedi, 
in  me  hoc  iacitis  opprobrium,  quasi  ego  sim  pathicus?  Vulpius  cp.  Ouid. 
a.  a.  I  524  et  si  quis  male  uir  quaerit  habere  uirum  et  Quint.  V  9,  14 
dixerit  mollis  et  parum  uiri  signa ;  adice  Cic.  Tuse.  II  22,  53  G.  Marius . . 
plane  uir  (Kuehnerus  gr.  1.  II  p.  165).  sic  insultans  inimicis  iterat  u.  14 
initium  carminis,  contemptus  significationi  adiciens  minationem;  Tac. 
ann.  II  2  intra  cubiculum  auditum  Messalina  coram  et  Suilio  . .  postremum 
mollitiam  corporis  obiectante ;  ad  quod  uicto  silentio  prorupit  reus  et  ' in¬ 
terroga ’  inquit ,  'Suili,  filios  tuos :  uirum  me  esse  fatebuntur ’.  per  con- 
uitia  ergo  uulgo  recepta  fortissime  aduersariis  respondet  C.  simulque, 
quid  sint  uersus  parum  pudici,  ita  eis  ostendit,  ut  sine  dubio  abstinue¬ 
rint  posthac  ab  obicienda  poetae  mollitie  uersuum. 


xvn. 

1.  0  Culonia  quae  cupis  ponte  loedere  longo,  de  loco  lis  inter 
doctos.  Scaliger  et  IVossius  Nouum  Comum,  coloniam  paulo  ante  (a.  59 
a.  Chr.  n.)  a  Caesare  deductam,  tangi  putant;  contra  quos  Schwabius 
quaestt.  Cat.  p.  345  recte  monet,  Larium  lacum,  ad  quem  Comum  sit 
situm,  nec  paludis  nomine  posse  designari  nec  uero  pontem  recipere, 
maioribus  etiam  dubitationibus  obnoxiae  opiniones  eorum,  qui  de  Mantua 
deque  Cremona  cogitauere.  mihi,  ut  aliis  pl erisque,  placet  Mureti  sen¬ 
tentia,  cuius  haec  sunt  uerba:  fColonia  nomen  proprium  cuiusdam  oppi¬ 
duli  non  longe  ab  agro  Veronensis  distantis  uidetur,  quod  hodie  corrupto 
tamen  uocabulo  uulgo  Cologna  appellatur;  et  praesertim  quia  Verona 

illuc  iter  habentibus  paludes  latissimae  occurrunt,  quae  in  loco  quodam 
coarctantur,  ubi  ponte  ligneo  satis  longo  transitus  patet,  qui  nunc  pons 
Zerbanus  uocatur’  cf.  infra  ad  u.  9.  ceterum  formam  rusticam  'Culo- 
nia’,  quae  ex  V  efficitur,  eo  magis  retinendam  censui  quod  etiam  ex 
tradito  'ledere’  (pro  quo  uulgo  'ludere’)  sine  ullo  negotio  elicitur  priscum 
illud  itidemque  in  plebis  rusticae  sermone  longius  multo  quam  in  urbano 
seruatum  'loedere’  (cf.  ex.  gr.  Corssenus  de  pronunt.  I2  p.  704).  num- 
quam  autem  equidem  tam  ineptus  fui,  ipsum  ut  Catullum  sic  locutum 
esse  putarem  (quippe  in  archaismis  quoque  admittendis  distinguenda 
sunt  tempora),  sed  sic  statui,  poetam  oppidulum  illud  inrisurum  etiam 
uocabulorum  formas  quasdam  agrestes  iocose  lepideque  adhibere;  et 
notum  est  quantopere  talibus  uitiis  aures  urbanae  sint  delectatae  (cf. 
c.  LXXXIV).  cum  iudicio  autem  has  formas  in  solo  uersu  primo  posuit, 
in  reliquo  carmine  uerbis  tantum  plebeis  interdum  usurus,  et  iam  ipsa 
uox  'ludere’  significatione  alibi  non  obuia  uulgare  loquendi  genus  sapere 
uidetur  et  fere  indicare  'ludos  siue  spectacula  edere’  (paulo  aliter  se 
habet  Liuius  XLIV  18,  8  ludis  circensibus  . .  ursos  et  elephantos  lusisse ), 
siue  de  ludis  ad  deorum  cultum  pertinentibus  siue  de  ludo  quodam 
populari,  in  quo  choreae  erant  ducendae  (quae  Handii  est  opinio),  in¬ 
tellegimus.  erant  qui  de  sollemnitate  illa  cogitarent,  qua  Romae  more 
uetere  idibus  Mais  pontifices  in  Tiberim  Argeos  deiciebant  (cf.  Prelleri 
myth.  Rom.  p.  514  sqq.);  et  sane  constat,  Italiae  urbes  oppidaque  imi¬ 
tatione  expressisse  Romae  instituta  uaria  ad  deorum  cultum  spectantia, 
sine  dubio  ridiculum  interdum  in  modum,  quidquid  id  est,  Coloniae 
patres  conscripti  (per  longam  fortasse  deliberationem,  cuius  rei  rumor 
Veronam  uenerat)  tractauerant,  num  forte  ludos  edere  liceret  in  ipso 
ponte  suo  longo  (de  'in’  omisso  Kuehnerus  gr.  1.  II  p.  261).  sic  enim 
interpretor,  non  quasi  longum  sibi  cupiuerint  Colonienses  pontem,  nam 
cum  palus  (4)  siue  lacus  (10),  non  flumen,  habuerit  pontem,  hunc  per 
se  apparet  longiorem  fuisse,  superuacaneo  autem  IVossius  'ligneo’ 
commendauit  pro  f  longo’  —  2.  et  salire  paratum  habes,  hoc  quo¬ 
que  plebei  sermonis  cum  neglegentia  iocose  dictum:  homines  quidem 
ad  saltandum  idoneos  iam  in  promptu  habes.  Cic.  de  or.  II  36,  152 
(philosophi)  habeant  paratum  tamen,  quid  de  quaque  re  dicant ;  cf. 
Draegerus  synt.  hist.  I  §  143  et  graecum  sroLficos  (ev  ExoCpco)  e%elv.  — 
2 ,  B.  set  nereris  inepta  crura  ponticuli  acsuleis  stantis  in  rediuiuis. 
tamen  'crura’  (cf.  Gerberus  libri  'd.  Sprache  ais  Kunst’  I  p.  376),  h.  e. 
sublicae  siue  tigna,  quibus  pons  innititur,  non  sat  apta  (inualida  in- 
firmaque)  sunt  ad  ferendas  saltationes,  insolentius  'ineptus’  retinet  pri¬ 
mariam  significationem  (cf.  Cic.  de  or.  II  4,  17);  quamquam  mihi  hoc 
redolet  uulgare  quoddam  dicendi  genus  (germanice  'die  dummen  Beine’ 
dicimus,  quae  scilicet  uotis  nostris  non  obtemperant),  'ponticuli’,  non 
(ut  alibi)  'parui  pontis7,  sed  potius  cum  contemptu  'p.  debilis  et  ca¬ 
duci’.  quippe  pons  stat  ('crura’  et  'stantis  in’  sunt  idem)  non  in  solidis 
nouisque  tignis  (cf.  ex.  gr.  Caes.  b.  g.  IV  17),  sed  in  eis  quae  et  per 

se  non  sufficiunt  et  uetustate  sunt  putria,  'acsuleis’  autem  Handius 
Ellisiusque  ex  ductibus  codicum  'ac  sulcis’  elicuerunt,  dixerunt  ueteres 
tam  1  axis ’  quam  f assis’  (cf.  'fraxinus’  et 'frassinus7,  'coxim’  et  'cos¬ 
sim’,  Corssenus  de  pronunt.  I  p.  297),  quod  explicat  Pauli  Festi  p.  3  et 
tabula  sectilis  'axis’  appellatur-,  cf.  Colum,  d.  r.  r.  VI  19,  2  roboreis 
axibus  agger  erigitur,  Caes.  b.  c.  II  9,  Lucan.  III  455.  huius  deminu¬ 
ti  uum  est  'assula’  siue  '  astui  a  7  contemptim  tabulas  paruas  fragilesque 
indicans  (alibi  etiam  caementa  arborum  et  cuiusuis  materiae);  cf.  Sueton. 
gramm.  11  domum  Catonis,  depictas  minio  assulas  (germanice  * '  Bretter- 
bude’).  'axula’  autem  forma  ab  'axis7  descendens,  etsi  alibi  non  ob- 
uia,  cum  sine  offensione  esse  uideatur  (AStatius  'assulis’  uoluerat  siue 
potius  'assuleis7,  C  in  S  mutata,  quae  sane  saepius  confusae  in  V),  ex 
indiciis  archetypi  'acsuleis’  potest  tuto  reponi,  siquidem  'cs’  pro  'x’ 
scriptum  tam  grammatici  (cf.  Schneideri  gr.  1.  I  1  p.  369  sqq.)  quam 
exempla  adserunt  (cf.  ex.  gr.  CIL.’X  1112,  5157,  5991,  6181,  6565,  7499). 
ceterum  memoria  dignum  est  quod  in  glossis  nominum  legitur  (ed. 
Loewius  p.  19)  asser:  pons  ligneus  inter  domus ;  unde  conicias  'asculeis’, 
ut  sit  'asculum’  contractum  ex  'asserculum’  sed  ad  horum  tignorum 
qualitatem  per  se  infirmam  accessit,  quod  sunt  'rediuiua’,  h.  e.  uetusta 
utpote  ex  alio  aedificio  diruto  denuo  in  usum  pontis  adhibita:  Cic.  Verr.  I 
56,  147  utrum  existimatis  minus  operis  esse  urnam  columnam  efficere  ab  in¬ 
tegro  nouam  nullo  lapide  rediuiuo?  (uide  et  sqq.),  Vitruu.  VII  1,  3  sta¬ 
tuminationibus  inductis  rufius  si  nouum  erit,  ad  tres  partes  una  calcis 
misceatur ;  si  rediuiuum  fuerit,  quinque  ad  duas  mixtionis  habent  respon¬ 
sum ;  cf.  omnino  de  uoce  LLangius  in  Curtii  studiis  X  p.  227  sqq.  — 
4.  ne  supinus  eat  cauaque  in  palude  recumbat,  ne  pons  saltibus  con¬ 
cussus  retro  uergat  ruatque  ('s.  e.’,  in  supinum  eat,  cf.  Kuehnerus  gr.  1. 
II  p.  177  sq.)  et  sedem  capiat  in  stagnis,  quae  'caua’  (=  profunda)  audiunt 
a  naturali  lacunarum  condicione:  Verg.  G.  I  117  cauae  lacunae,  Ouid. 
met.  VI  371  tota  caua  submergere  membra  palude.  Verg.  G.  I  401 
nebulae  magis  ima  petunt  campoque  recumbunt,  iam  post  sollemnem  in- 
uocationem  C.  aperit  desiderium  suum:  —  5.  sic  tibi  bonus  ex  tua 
pons  libidine  fiat,  contingat  secundum  optatum  tuum  pons  firmus  uali- 
dusque  (cf.  Plaut.  Most.  I  2,  26  aedes  bonae  et  III  2,  142  postes  boni). 
'ita’  uel  'sic*  cum  obtestatione  sollemni  iunctum  (LXVI  18)  interdum 
adhibetur  ad  stabiliendum  uotum  per  coniunctiuuni  (ut  Hor.  od.  I  3, 
1  sqq.)  uel  per  imperatiuum  (ut  hic  u.  7  'da’)  expressum;  quam  formu¬ 
lam  prodiisse  puta  ex  hoc  cogitandi  genere:  si  tu  praebes  mihi  quod 
uolo,  ego  contra  tibi  contingat  opto  quod  tu  uis;  et  hoc  alterum  reli¬ 
giose  affirmantes  simul  in  priore  colo  liberius  quid  uellent  significa¬ 
bant.  CIL.  IV  2776  presta  mi  sincerufm):  sic  te  amet  . .  Venus,  Hor. 
sat.  II  3,  300,  Verg.  ecl.  9,  30  sic  tua  Cyrneas  fugiant  examina 
taxos..:  incipe,  siquid  habes,  imitatur  hunc  u.  Mart.  VII  93,  8  perpetuo 
liceat  sic  tibi  ponte  frui.  —  6.  in  quo  uel  Salisubsili  sacra  suscipiant, 
ita  cum  V  habeat,  nulla  est  causa  reponendi  formam  'salisubsuli’.  licet 

enim  'subsalire’  in  'subsulire’  et  hoc  in  'subsilire7  abierit,  tamen, 
quoniam  a  C.  utrum  que  scribi  potuit,  amplectendum  est  id  quod  codd. 
praebent,  ipsum  autem  uocabulum  nusquam  alibi  lectum  (nam  Pacuuii 
uersus  ab  AGuarino  adlatus  ficticius  est)  ex  tripudio  Saliorum  (de  quo 
cf.  Prellerus  myth.  Rom.  p.  316)  uidetur  explicandum,  ut  'salire’  et 
'subsilire’  (ex  his  enim  uocabulum  compositum  puto)  respondeat  prae¬ 
sulis  amptruationi  et  chori  redamptruationi.  non  ergo  cum  Handio 
agnosco  cateruam  quandam  saltatorum,  sed  collegium  Saliorum,  quorum 
siue  in  plebe  usitatam  appellationem  adsumpserit  siue  nouum  nomen 
ipse  finxerit  poeta,  nam  ea  opinio ,  qua  olim  putabant  Marti  fuisse 
Salisubsili  cognomen,  nihil  sane  quo  se  commendet  habet,  metro  autem 
consuluerunt  optime  Itali  'Salisubsilis  sacra  suscipiantur 7  reponentes: 
lineola  ('suscipianf ’)  omissa  'suscipiant’  necessario  effecit,  ut  iustum 
restitueretur  subiectum  'salisubsili’,  cum  praesertim  ipse  datiuus  (=  a 
Salisubsilis)  obscurior  esset,  nam  si  hoc  nominatiuo  seruato  in  fine 
adicere  uelis  aliquam  uoculam*  (ueluti  'i&m’),  uide  ne  ualde  superflua 
addas,  'sacra  suscipere’,  facere  ex  more  tradito  sacras  saltationes,  paulo 
aliter  legitur  Liu.  I  7,  15  et  Cic.  in  Vat.  6,  14.  nec  tamen  hinc  sequi¬ 
tur,  Coloniae  fuisse  Salios  (ut  sane  aliis  Italiae  oppidis  ex  Romae  imi¬ 
tatione),  sed  iocose  hi  et  cum  inrisione  oppiduli  ludos  celebraturi  com¬ 
memorantur:  ita  probus  tibi  fiat  pons,  qui,  si  usu  ueniat,  Saliorum  adeo 
tripudiis  illis  fortibus  non  concutiatur.  —  7.  munus  hoc  mihi  maximi 
da,  Colonia,  risus,  ede  mihi  hunc  ludum  siue  spectaculum  (ex.  gr. 
Ouid.  a.  a.  I  170  et  pars  spectati  muneris  ipse  fuit)  hoc  ipso  ponte,  in  quo 
ut  ueros  aliquando  ludos  celebres  tibi  opto,  ludit  poeta  in  uoce  'munus’, 
cum  qua  genetiuus  qualitatis  'max.  risus’  (cf.  XV  17)  cohaeret  quidem 
(=  risui  mouendo  aptissimum),  sed  ut  facile  idem  ad  ipsam  Coloniam 
possit  referri,  nimirum  cupiditate  ludos  edendi  ridiculam.  —  8.  quen- 
dam  municipem  meum  d.  t.  uolo  p.  exponit  iam  C.,  quod  spectaculum 
flagitet  sibi.  'm.  m.’,  ciuem  municipii  mei  (Cic.  Cael.  2,  5  municipibus 
non  probatum  suis),  Veronae  scilicet;  a.  89  a.  Chr.  Gallia  transpadana 
lege  Cn.  Pompei  Strabonis  ius  Latii  acceperat;  cf.  ex.  gr.  EHerzogius 
libri  'roem.  Staatsverfassung’  I  p.  479  sq.  ceterum  hinc  maxime  apparet 
cogitandum  esse  de  loco  in  Veronae  uicinia  posito,  quem  frequentius 
adire  sit  solitus  Catulli  iste  conciuis,  aliter  cum  uix  carmini  suus  con¬ 
stet  lepor,  'uolo’,  ut  VI  16.  —  9.  ire  praecipitem  in  lutum  per  ca¬ 
putque  pedesque.  paludem  'lutum’  appellanti  poetae  fortasse  obuersata 
est  imago  suis  lutulentae  homini  isti  sane  quam  apta,  quam  formulae 
instar  oblitterata  origine  sit  factum  illud  'ire  praecipitem’,  docent  uerba 
proxima  hilarem  descriptionem  continuantia,  quae  ex  parte  ('praeceps  — 
per  caput’)  idem  significant.  Liuii  perioch.  XXII  ab  equo ,  quem  con¬ 
scenderat ,  per  caput  deuolutus ,  hoc  est,  praeceps,  graecum  nazamaQa-, 
cui  si  adicitur  'pedesque7,  graphice  admodum  hoc  fit  atque  ioculariter: 
rerum  natura  inuersa  caput  deorsum,  pedes  sursum  sunt,  quamquam 
fortasse  praestat  altera  interpretatio,  secundum  quam  ex  noto  praepo- 

sitionis  usu  (Sen.  de  ira  III  18,  1  per  singulos  artus  lacerare,  h.  e.  totum) 
uerba  'p.  c.  p.’  artius  coniungenda  sunt  cum  illo  rire  in  lutum’,  ut  hoc 
luto  totus  homo  a  capite  usque  ad  pedes  submergendus  dicatur.  — 
10,  11.  uerum  totius  ut  lacus  putidaeque  paludis  liuidissima  maxi- 
meque  est  profunda  uorago.  r  uerum 1  accuratius  definit  (Kuehnerus 
gr.  1.  II  p.  686).  'ut’,  eo  loco  ubi;  cf.  ad  XI  3.  'putidaeque?  sine  dubio 
recte  Itali  pro  tradito  'pudiceque’  dederunt  (infeliciter  Heysius  maluit 
'punicaeque ’);  quamquam  quomodo  'totius  lacus’  et  'putidae  paludis’ 
copulentur  obscurum  est.  uniuersi  autem  lacus  aqua  peremni  non  ca¬ 
rentis  locus  is,  in  quem  poeta  municipem  suum  uult  praecipitari,  ita 
debuit  definiri:  ubi  est  uorago  et  nigerrima  (cf.  Seru.  ad  Ver g.  Aen.  VI 
320  uada  liuida)  e  luto  putenti  et  altissima.  itaque  cum  V  praeterea 
habeat  'paludes’,  equidem  abiecta  V  et  litterulis  diuisis  rescribo:  'pu¬ 
tida  eque  palude  liuidissima’.  in  quibus  'e’  indicat,  unde  color  niger 
efficiatur,  noto  usu  (cf.  ex.  gr.  Ter.  Eun.^V  4,  17);  recte  autem  iam  toti 
lacui  opponitur  pars  eius  maxime  paludosa,  'uorago’,  barathrum  aquas 
uorans  absorbensque  et  sic  paludem  efficiens  crassam;  cf.  Verg.  epigr. 
10,  15  [FLM.  II  p.  171].  —  12.  insulsissimus  est  homo  nec  sapit  pueri 
instar  bimuli,  quasi  quaedam  species  est  insulsitatis  (cf.  ex.  gr.  Ter. 
Eun.  V  8,  49;  Petron.  23  intrat  cinaedus,  homo  omnium  insulsissimus). 
'nil  sapere’,  stultum  esse,  saepius  dixit  Cicero,  ex.  gr.  Phil.  II  4,  8  et 
17,  43.  'bimuli’,  duos  annos  nati  (Suet.  Calig.  8),  ut  similiter  Iuuen. 
2,  152  nec  pueri  credunt,  nisi  qui  nondum  aere  lauantur,  h.  e.  qui  non¬ 
dum  sapere  coeperunt  (Rutil.  Nam.  I  394).  —  13.  tremula  patris  dor¬ 
mientis  in  ulna,  'tremula’,  succussa:  rem  explicat  comparatus  a  Vulpio 
Plato  legg.  p.  790  rjviKct  yaQ  av  nov  PovXtj&cogi  xazccnoifiigsiv  za  8va- 
vnvovvzu  zav  naidCcav  cci  prjZEQEg,  ov%  r\Gv%iciv  avxoig  nqogepEqovGLV , 
aXAoc  xovvuvxLOV  ytivrjGLV  iv  zuig  dynulcug  clei  gelovgcu.  neue  pater  loco 
matris  a  Catullo  positus  offendat,  non  neglegendus  est  mos  Italorum  ut 
olim  ita  hodie  uigens,  quo  nec  genitor  succutere  caram  stirpem  refugit 
fulna’  siue  brachio  (Nemes.  ecl.  3,  27  Silenus  paruum  alumnum  . .  resu¬ 
pinis  sustinet  ulnis),  dormiendi  notioni  summa  comparationis  inest.  — 
14.  uiridissimo  flore  puella,  flos  (cf.  Lucr.  III  770  aetatis  tangere 
florem  et  LXI  57)  hic  etiam  uirginitatem  adhuc  intactam  (LXII  46)  in¬ 
nuit,  ut  flos  'uiridis’  siue  uegetus  recensque  (Verg.  Aen.  V  295  u  iridi¬ 
que  iuuenta,  Hor.  od.  IV  13,  6  uir entis  Chiae )  sit  integritas  uirginalis, 
de  qua  nil  dum  sit  delibatum,  poniturque  per  superlatiuum  ob  oculos 
puella,  quae  ut  tota  uiro  est  matura,  ita  ad  amorem  furtiuum  ipsa  quasi 
inuitat.  Liu.  XXX  12,  17  forma  erat  insignis  et  florentissima  aetas,  Apul. 
met.  X  29  puellaeque  uirenti  florentes  aetatula.  —  15.  et  puella  tenellula 
delicatior  aedo,  recte  'et’  pro  tradito  ‘ut’  Itali  restituerunt  (male 
Lachm.  'est’,  Heinsius  'sit’);  ualet  autem  hic  'et  quidem’;  qua  in  signi¬ 
ficatione  repetere  amabant  uerbum  praecedens,  ut  Cic.  Verr.  V  46,  121 
errabas,  Verres,  et  ualde  errabas.  Doeringius  cp.  Theocr.  11,  20  de 
Galatea  cincdcozEQcc  8’  dqvog  et  Ouid.  met.  XIII  791  tenero  lasciuior  haedo ; 

adde  Hor.  od.  III  15,  12  lasciuae  similem  ludere  capreae ,  Dionys.  Per. 
843  nag&svn tal  vso&riXisg  olccts  vsfigoi  6v.aigov6iv.  deminutimim  praeiuit 
Laeuius  fragm.  4  LM.  manu  lasciuola  ac  tenellula.  cdelicatior’,  petulan- 
tior  exultantiorque ,  ut  Verg.  Priap.  2,  10  [PLM.  II  p.  159]  meis  capella 
delicata  pascuis,  sensu  primario  ('delicatus’,  deliciis  se  dedens:  Paulus 
Festi  p.  70,  1  delicatus,  quasi  lusui  dicatus),  de  scriptura  'aedus’  Varro 
d.  1.  1.  V  97,  Quint.  I  5,  20.  —  16.  adseruanda  nigerrimis  diligentius 
nuis,  custodienda  maiore  cum  cura  quam  uuae,  quae  autumno  matu¬ 
rescentes  iam  non,  ut  per  aestatem  (Hor.  od.  II  6,  10  tolle  cupidinem 
inmitis  uuae),  neglegi  possunt,  sed  quae  ne  a  cupidis  furibus  carpantur 
prouidendum  est.  Varro  d.  r.  r.  I  54  nam  et  praecox  et  miscella ,  quam 
uocant  nigram ,  multo  ante  coquitur;  quae  prior  legenda,  superlatiuus 
maturitatem  plus  quam  plenam  indicat.  —  17.  ludere  hanc  sinit  ut 
lubet  nec  pili  facit  nui.  'ludere7,  delicias  facere  (16),  ut  Varro  sat. 
Men.  87  B.  properate,  puerae,  quas  sinit  aetatula  ludere,  esse,  amare  eqs. 
(paulo  aliter  LXI  204,  LXVIIIa  17);  et  esse  hunc  ludum  aleae  plenum, 
simul  innuit  poeta  ueritus,  ne  uuam  a  possessore  neglectam  mox  alius 
clam  decerpat,  'hanc’,  talem,  'pili’,  ut  X  13  et  Petron.  44  nemo  Iouem 
pili  facit ;  cf.  et  'assis  non  facere’  XLII  13  et  'nauci  non  facere’  Plaut. 
Bacch.  V  1,  16.  'uni’  prisce  pro  'unius’  (Neuius  d.  f.  1.  II  p.  254).  — 
18.  nec  se  subleuat  ex  sua  parte.  AStatius  cp.  LXXXVII  4  ex  parte 
mea,  ut  hic  fere  ualeat  'ipse’  et  sit  oppositum  puellae  ludenti,  alii 
rectius,  ut  puto,  explicant:  ex  sede  semel  occupata,  quamquam  hoc 
omnes  recte  odorabantur,  simul  aliquid  obscenae  ambiguitatis  subesse 
('pars%  penis,  nota  significatione),  cp.  LXVII  22;  praeterea  Ellisius  cp. 
Aristoph.  Lys.  937  in algei  sccvzov.  truncus  iners  iacuit  iste  maritus 
(Ouid.  am.  HI  7,  15),  ut  describunt  sqq.;  —  19.  uelut  alnus  in  fossa 
Liguri  iacet  suppernata  securi.  Liguria  diues  lignis,  unde  frequens 
erat  terrae  illi  negotiatio  lignaria  (Diod.  V  39,  Strabo  p.  202,  Capitol. 
Pertin.  1,  1  et  3,  3);  et  hinc  in  alnos,  arbores  regionis  illius  praecipuas, 
mutatas  esse  Heliades  circa  Padum  finxerunt  fabulae  (Verg.  ecl.  6,  63). 
'Liguri’  coniunge  cum  'fossa’,  quae  dubito  sitne  accipienda  de  recepta¬ 
culo  quodam  Ligurum  proprio,  ubi  iacebant  arbores  caesae,  antequam 
subibant  lignatorum  manus,  an  de  canali,  quo  ligna  deuehebantur  e 
regionibus  remotioribus,  ut  Valgius  Rufus  ap.  Seru.  ad  Aen.  XI  457  et 
placidam  fossae  qua  iungzmt  ora  Padusam,  eis  qui  'Liguri’  referunt 
artificiosius  ad  'securi’,  praeter  Hor.  od.  III  6,  38  fauere  potest  uideri 
Verg.  Priap.  3,  3  [PLM.  II  p.  160]  quercus  arida  rustica  fomitata  securi. 
'suppernata’  singulariter  dictum  sumptumque  fortasse  e  sermone  plebeio 
explicat  Festus  (cf.  testim.  uol.  I):  paulum  supra  humum  succisa  trunco 
resecto,  tamquam  animal  cui  pernae  sunt  amputatae,  in  uoce  'iacet’ 
(inmobilis  est)  uis  comparationis.  —  20.  tantumdem  omnia  sentiens 
quam  si  nulla  sit  usquam,  'omnia’,  quae  circa  se  et  sibi  ipsi  fiunt, 
'nulla’,  omnino  non,  ut  VIII  14;  quae  negatio  artissime  cohaeret  cum 
'usquam’:  est  sollemnis  dictio  'nusquam  esse’,  non  existere  in  rerum 

natura;  cf.  Hor.  sat.  II  5,  102,  Lucr.  III  1011  de  Furiis  neque  sunt  us¬ 
quam.  —  21.  talis  iste  meus  stupor  nil  uidet,  nihil  audit.  f talis’ 
(scii,  qualis  alnus  illa),  eiusmodi  truncus  iners,  'stupor’  de  homine 
stupido,  ut  Verg.  epigr.  6,  3  [PLM.  II  p.  166]  tuone  nunc  puella  talis 
et  tuo  stupore  pressa ,  h.  e.  a  uobis  hominibus  stupidis,  bene  AStatius 
fuitia’  inquit  'ipsa  pro  uitiosis  ponimus,  cum  insigniter  ac  summe  ui- 
tiosos  significamus;  sic  dictus  olim  a  Bibaculo  Orbilius  litterarum  ob- 
liuio' ;  hinc  passim  apud  comicos  maxime  'odium’  pro  homine  odioso, 
'scelus'  pro  scelesto  similiaque;  XXIX  13  ista  uostra  mentula,  tam 
'meus’,  quod  in  sermone  familiari  haud  raro  in  partem  ridiculam  additur 
(ex.  gr.  Fronto  p.  96  N.  ille  meus,  Petron.  62  homo  meus )  quam  'iste’ 
(cf.  Don.  ad  Ter.  Eun.  I  2,  112)  ad  contemptum  facit;  accedit  autem 
quattuor  uocibus  primis  suus  ornatus  ad  augendum  despicatum  spectans 
ex  iterato  sibilo,  ut  apud  Prop.  II  9,  1  iste  quod  est  ego  saepe  fui-.  Dionys. 
Hal.  d.  comp.  u.  14  a%aqi  Se  y.ou  aqdsg  zo  g  nai,  si  tiXeovolgeie ,  ccpoSqa 
Xvitsi.  'nil  ...  audit’,  scii,  quae  uxor  agit,  pendent  ex  'stupor’:  qui 
nil  sapit  nec  sentit,  'stupidus7  dicitur.  —  22.  ipse  qni  sit,  utrom 
sit  an  non  sit,  id  qnoqne  nescit,  saepius  sic  describunt  avai6&ri6iav 
siue  ex  naturali  mentis  inbecillitate  siue  ex  consternatione  ortam ,  philo¬ 
sophi  etiam  in  hominibus  de  se  non  cogitantibus:  Eurip.  Bacch.  506  ov% 
oiGft’  oti  £ijg  ovd 3  ogccg  ovO1*  oGxig  e i ,  Plaut.  Aul.  IV  9,  3  equidem  quo 
eam  aut  qui  sim ,  nequeo  cum  animo  certum  inuestigare,  Prop.  I  5,  17  nec 
poteris  qui  sis  aut  ubi  nosse  miser,  Cic.  Acad.  I  2  ut  possemus  aliquando 
qui  aut  ubi  essemus  agnoscere  (Min.  Felix  17,  1),  alia,  deinde  cf.  Plaut. 
Asin.  II  4,  59  sit ,  non  sit ,  non  edepol  scio,  uerba  'id  q.  nescit’  habet 
Lucr.  IV  469,  casu  nimirum.  —  23.  nunc,  ultimum  remedium  adhibi¬ 
turus;  sine  insta  causa  olim  erant  qui  'hunc7  (=  talem)  mallent.  — 
pronum,  in  modum  supra  u.  9  descriptum.  Ter.  Ad.  III  2,  18  et  capite 
pronum  in  terram  statuerem.  —  24.  si  potest  olidum  repente  exitare 
neternnm.  his  quae  insunt  uitia  sic  uulgo  remonent,  ut  auctore  PVictorio 
'si  pote  stolidum’  et  cum  Italis  'excitare’  scribant,  ab  hac  uoce  ut  in¬ 
cipiamus,  mirifice  ea  adhibetur,  quippe  quae  id  quod  ex  iacendi  statu 
commouetur  exprimat,  cum  tamen  ueternus  non  sit  commouendus,  sed 
expellendus  plane;  non  morbus  ipse,  sed  ei  qui  marcore  torpent  ex¬ 
citandi  sunt,  quod  docet  Celsus  ab  IVossio  arcessitus  cum  egregia  totius 
carminis  luce,  ille  enim  quod  Catulli  fuerit  consilium  aperit  III  20,  ubi 
de  lethargo  et  eius  curatione  agit,  scribens  hos  aegros  quidam  subinde 
excitare  nituntur  admotis  .  iis,  quae  odore  foedo  mouent;  adde  ibid. 
IV  27  ex  iis,  quae  foedioris  esse  odoris  retuli,  quod  mulierem  excitet. 
Plinium  demum  decuit  contorte  loqui  de  nasturtio  torporem  excitante 
h.  n.  XIX  155.  quorum  locorum  intempestiue  memor  erat  Italus  ille 
qui  hic  e  coniectura  restituit  'excitare7,  quod  nonnulli,  propterea  quod 
homo  curandus  huius  enuntiati  esset  subiectum  (cf.  u.  sq.),  ita  artificio¬ 
sissime  defendere  studebant,  ut  explicarent  'excitare  se  a  ueterno \ 
ceterum  sententiam  Catulli  etiam  monachi  bene  perspexerunt  illud  'oli- 

dum’  reponentes;  sed  eidem  obliti  snnt  nec  ‘olidum’  designare  foedum 
odorem  nec  indicatiuo  hic  esse  locum,  recte  diuisis  litterulis  ‘pote  sto¬ 
lidum’  correxit  Victorius:  (experturus),  si  possit  ille,  de  omissa  ante 
'si’  experiendi  notione  cf.  Kuehnerus  gr.  1.  II  p.  946;  et  de  ‘pote’,  in 
quo  saepius  uerbum  auxiliare  (ut  hic  fsit’)  omittitur  (XLV  5,  LXVII  11, 
LXXVI  16),  idem  I  p.  359  et  Neuius  d.  f.  1.  II2  p.  98.  'pote’  ante  fst’, 
ad  IV  9.  cstol.  uet.’,  inmobilem  illum  torporem  et  somnulentiam ;  'sto¬ 
lidus’  explicat  Corssenus  de  pronunt.  II2  p.  155  sq.  restat  iam  'exitare’, 
sub  quo  latere  puto  id  quod  unice  huic  loco  conuenit  quodque  mentem 
poetae  manifestat:  'repente  ec  fetore’  nam  'derelinquere’  ex  u.  sq.  huc 
quoque  arcessendum  est.  de  scriptura  'fetor’  cf.  Lachm.  ad  Lucr.  p.  271; 
nec  spondeus  in  primo  uersus  Pherecratei  pede  scrupulum  mouet,  cf. 
supra  19  et  20.  —  25.  et  supinum  animum  in  graui  derelinquere 
caeno,  a  corporis  semper  iacentis  statu  ‘supinus’  primus,  quantum 
uidetur,  noster  transtulit  ad  auimum  (postea  saepius  sic  loquebantur, 
ut  Quint.  X  2,  17  oratores  otiosi  et  supini ).  'derelinquere’,  ultro  ac 
sponte  relinquere,  scii,  dum  in  uita  seruanda  fugiendoque  odore  foedo 
totus  est,  lubenter  pigritiem  abiciens;  notae  sunt  ex  ictorum  sermone 
'res  derelictae’  (Reinius  libri  'das  Privatrecht  d.  Roemer’  p.  275).  Elli- 
sius  cp.  Gargil.  Martial.  de  persicis  10  (Mai  auct.  class.  I  p.  401)  hodie- 
que  nonnulli  iumentorum  solias  in  itinere  derelictas  pro  remedio  truncis 
ramisue  suspendunt,  'grani’  crasso  (ut  limus  grauis  Lucr.  V  496)  et  de¬ 
primente  uestigia  inmersorum.  —  26.  ferream  ut  soleam,  scii,  dere¬ 
linquit.  de  solea  cf.  Richius  lex.  antiqq.  s.  u.  —  tenaci  in  uoragine. 
in  uiae  lacuna  abrupta  lutosaque,  ex  qua  pedes  extricare  difficillimum 
est.  Curt.  VIII  14,  4  propemodum  inmobiles  currus  inluuie  ac  uoragini- 
bus  haerebant ,  Tac.  ann.  I  63  cetera  limosa ,  tenacia  graui  caeno. 

Hoc  carmen  quando  sit  scriptum  aeque  ignoratur  quam  illud,  quis¬ 
nam  fuerit  Catulli  iste  municeps  (sine  ulla  probabilitatis  specie  West- 
phalius  putauit  puellam  seni  nuptam  esse  Aufilenam  ex  cc.  C,  CX  et 
CXI  notam);  nec  scire  magnopere  laborat  is  qui  ex  intimo  animo  ridet 
gaudetque  uersiculis,  in  quibus  cum  artis  metricae  perfectione  summa 
felicissime  coniuncta  lasciuissima  uerborum  sensuumque  hilaritate  simul 
oppiduli  uana  elatio  et  hominis  Veronensis  inexpugnabilis  pigritia  casti¬ 
gatur  cum  lepidissima  inrisione. 


(XV III— )  XXI. 

1?  2,  3.  Aureli,  pater  esuritionum,  non  harum  modo,  sed  quot 
aut  fuerunt  aut  sunt  aut  aliis  erunt  in  annis,  pater  ut  est  auctor 
(Piat.  symp.  177  d  itaxriQ  rov  loyov),  sic  reuerentiae  significatione  cum 
eadem,  qua  non  solum  deos  (cf.  Marspiter,  luppiter)  sed  etiam  homines 
('pater  Aeneas’)  'patres’  uocabant,  is  qui  conuiuium  exhibuit  'pater 
cenae’  appellabatur;  cf.  Hor.  sat.  II  8,  7.  hoc  ita  uulgo  putant  inuer- 
sum  a  poeta,  ut  Aurelium  famelicum  uocaret  patrem  esuritionum,  quippe 

cuius  in  cenis  fame  creparent  malae  conuiuis  quique  nil  his  exhiberet  nisi 
esuritionem,  quam  explicabionem  peruertunt  plane  uerba  proxima:  quo¬ 
modo  Aurelius  cenarum,  quae  famem  meram  exhibent,  aut  olim  facta¬ 
rum  aut  futurarum  dominus  esse  potest?  porro  (ut  mittam  Mart.  XII 
53,  10  a  Munrone,  qui  attulit,  non  intellectum)  Vulpius  in  partes  uo- 
cauit  Plaut,  Stich.  1  3,  1  famem  ego  fuisse  suspicor  matrem  mihi:  nam 
postquam  natus  sum,  satur  numquam  fui :  qui  locus  fortasse  aliquid 
ualeret,  si  Aurelio  fuisset  grex  liberorum  fame  pereuntium ;  quod  ut  per 
se  plane  est  inprobabile,  ita  nec  ipsum  quadrat  in  ea  quae  secuntur.  in 
quibus  habemus  loquendi  genus  ualde  adamatum  inde  ab  Homero,  qui 
11.  I  70  tcc  t’  iovrcc  toc  t’  iGGopsva  rego  t 9  lovxu  coniungit  (et  ex  Graecis 
alii  cpp.  Xenoph,  symp.  II  10,  Piat.  Tim.  38  A  et  C,  Menand.  fragm. 
inc.  12  M.,  alia;  cf.  et  Hemsterh.  ad  Lucian.  somn.  §  10):  Verg.  G.  IV 
393  quae  sint,  quae  fuerint,  quae  mox  uentura,  Ouid.  met.  I  517  quod 
eritque  fuitque  estque\  cf.  et  Plaut.  Pers.  V  2,  1  et  Bacch.  V  1,  1,  Lucr. 
V  1135,  Cic.  ad  fam.  XI  21,  1  homini  nequissimo  omnium  qui  sunt ,  qui 
fuenmt,  qui  futuri  sunt ;  nec  dissimiliter  Anth.  lat.  101,  9  [PLM.  IV 
p.  99]  hoc  iuuit,  iuuat  et  diu  iuuabit ,  Anth.  1.  Mey.  1315,  57  sed  tamen 
felix ,  tua  quia  sum  ’ fuique  postque  mortem  mox  ero.  quamquam  cum 
'harum’  ad  praesentiam  spectet,  perquam  superflue  iterum  adicitur  'aut 
sunt’,  pro  quo  Handius  [obss.  p.  71]  flagitauit  'posthac’  secundam  XXIV 
1  sqq.  o  qui  fosculus  et  Iuuentiorum,  non  horum  modo  sed  q.  a.  f.  aut 
posthac  aliis  e.  in  annis  (de  'in’,  quod  ualet  cper’,  cf.  Kuehnerus  gr.  1.  II 
p.  265).  et  cur  C.  in  eadem  formula  tam  foede  a  se  desciuisse  ipso  pute¬ 
tur?  unde  nunc  Handio  adstipulor.  est  autem  hoc  documentum,  quam  atro¬ 
cibus  uitiis  poetae  nostri  textus  sit  inquinatus,  ut  iam  maiore  cum  fiducia 
accingar  ad  menda  non  minora,  sed  tam  facili  remedio  carentia  ape¬ 
rienda.  etenim  quod  iam  XXIV  1  sqq.  demonstrauit  tibi,  lector  cordate, 
id  plane  confirmat  alter  locus  consimilis  XLIX  1  sqq.:  non  potest  'esu¬ 
ritio’  non  esse  abstractum,  quod  uocant,  pro  concreto:  ut  XVII  21 
'stupor’  hominem  stupidum,  sic  hic  'esuritiones’  designat  esuritores;  et 
apte  Ellisius  cp.  Poseidippi  uerba  [fragm.  com.  graec.  Mein.  IV  p.  521] 
KvpivoitQLGtug  nuvtccg  ij  Xipovg  ncclcav.  sed  omnium  esuritorum,  qui 
sunt  fuerunt  erunt,  1  pater  %  quomodo  Aurelius  audit?  iterum  qua  fere 
notione  sit  opus  ostendunt  XXIV  1  et  XLIX  1,  nimirum  'princeps’,  hanc 
uero  notionem  qua  sana  quidem  interpretatione  uoci  'pater’  subesse 
dicam,  non  habeo,  immo  in  eam  quoque  deprauationis  crimen  esse  inten¬ 
dendum,  manifestum  reddit  disquisitio  de  toto  carmine  facta,  et  in  hac 
quidem  uiam  nobis  praemuniuit  Westphalius.  Aurelium  dicunt  esse  eum, 
ad  quem  missum  est  c.  XV:  nempe  minas  ibi  a  poeta  prolatas  non  pili 
facientem  illum  pueri  amorem  sibi  conciliare  studuisse;  mutato  igitur 
consilio  poetam  nunc  riualem  suum  risui  dare,  a  paupertate  hominis 
materiam  opprobriorum  petendo,  uerum  enim  uero  in  orbe  carminum 
ad  Iuuentium  pertinentium  Aurelius,  postquam  in  initio  una  cum  Furio 
Catullum  inpugnauit,  mox  oculis  nostris  subtrahitur  (fortasse  ipsis  poetae 

uersibus  [XV]  acerbissimis  deterritus):  remanet  riualis  unus,  sed  idem 
grauissimus  et  tandem  uictor  Furius,  et  hunc  Furium  C.  in  c.  XXIII  ut 
famelicum  atque  esuritorem  exagitat:  mirum  foret,  si  eodem  ille  arti¬ 
ficio  inpugnasset  Aurelium,  et  mirum  eo  magis,  quod  in  c.  XV  (ubi  hoc 
quoque  apte  in  partes  uocari  potuit)  nihil  de  Aurelii  inopia  summa  legi¬ 
mus.  optimo  igitur  iure  Westphalius  [p.  210  sqq.]  nostrum  carmen  non 
ad  Aurelium,  sed  ad  Furium  datum  esse  conclusit;  idemque,  cum  artiore 
uinculo  c.  XXIV  cum  nostro  cohaerere  perspiceret,  in  huius  initio  unum 
uersum  intercidisse  putauit,  ex.  gr.  proponens:  <('o  qui  pessimus  es  mali 
sodalis)>  Aureli,  pater  esuritionum’,  nec  tamen  sic  eam  concinnitatem, 
quam  inter  c.  XXIV  et  nostrum  intercedere  noluit,  effecit:  male  huius 
quattuor  in  initio  uersus  respondent  illius  tribus,  praeterea  autem  (quod 
maioris  est  momenti)  non  remouetur  sic  ille  'pater7  ineptissimus,  ego 
ex  ipso  'Aureli’  elicio  Turei’,  siue  omissa  littera  initialis  ipsaque  uoca- 
tiui  forma  prisca  (XXIII  1)  causa  fuit  mendi  siue  monachus  ex  carmi¬ 
nibus  prioribus  Aurelium  eique  intentam  poenam  terribilem  melius  me¬ 
moria  tenens  hunc  de  suo  intulit,  hoc  autem  uitio  semel  admisso 
consentanea  erat  uoculae  proxime  sequentis  utpote  metro  iam  repugnantis 
inmutatio;  et  decet  illud  'pater’  sane  correctorem  monachalem.  ipsam 
tamen  poetae  manum  in  tali  rerum  statu  uelle  eruere,  desperandum  est; 
sensui  fere  conuenit  fFurei,  praecipua  esuritionum’;  expectatur  enim 
aliquid,  quod  respondeat  illi  cflosculus’  XXIV  1.  nam  utrumque  carmen 
simul  transmissum  esse  probabile  est:  nostrum  ad  Furium  deterrendum, 
XXIV  ad  Iuuentium  a  Furio  abalienandum,  ceterum  male  uoluit  Bergkius 
'  essuritionum  ’  (ut  et  postea);  nam  ut  10  0  et  XXIII14  V  simplicem 
's’  agnoscunt,  ita  hanc  (non  vss’)  in  'x’  abiisse  (ut  alibi  haud  raro) 
docet  u.  5  'exiocaris’.  —  4.  pedicare  cupis  meos  amores,  nude  rem 
turpem  suo  uocabulo  designat  C.  contemptim.  'm.  a.’,  puerum  Iuuen¬ 
tium  (cf.  XV  1).  —  5.  nec  clam:  nam  simul  es,  iocaris  una.  nec 
tacito  pectore  cupis,  sed  uotum  manifestas  uersando  semper  cum  puero 
(L  13,  Hor.  epist.  1 10,  50  excepto  quod  non  simul  esses,  cetera  laetus )  et  cum 
eo  ludendo,  nec  enim  'simul  esse’  hic  utitur  sensu  uenereo  (Priap.  14,  3 
et  si  nocte  fuit  puella  tecum),  ut  nonnulli  uoluere;  nec  'es’  aequat  'edis’, 
ut  persuasit  sibi  IVossius.  —  6.  haerens  ad  latus  omnia  experiris, 
eodem  Vossio  auctore  multi  legunt  'haeres’  sine  idonea  causa,  notione 
enim  'simul’  iam  satis  superque  expressa  nunc  priora  complectens  poeta, 
quid  per  illum  adsiduum  comitatum  sibi  uelit  famelicus,  indicat:  dum 
perpetuus  es  eius  comes,  omnes  machinas  ad  captandum  puerum  ad- 
moues.  nec  enim  'omnia’,  ut  dicit  Ellisius,  ad  tria  priora  cola  pertinet, 
sed  formulae  instar  coalescit  cura  'experiri’ :  ualet  'o.  exp.’  nil  inexper¬ 
tum  relinquere,  quod  ad  optinendum  faciat  propositum:  Caes.  b.  c.  II  31 
omnia  prius  experienda  arbitror ,  Cic.  ad  Att.  VII  2,  6  itaque  omnia  ex¬ 
periar ,  ad  fam.  VII  23,  4  et  XII  15,  3,  Liuius  IV  44,  10  omnia  expertis 
patris ,  alibi,  ceterum  quod  'experibis’  in  V  fuit,  quam  formam  male 
erant  qui  amplecterentur:  nimirum  B  et  R  inter  se  sunt  confusae. 

'haerere  lateri  (ad  latus)  alicuius’  uel  simpliciter  'alicui  haerere’  (Hor. 
od.  I  32,  10)  sollemnis  de  adsiduo  comite  dictio.  —  7,  frustra  ira  feli¬ 
cioris  aemuli  plenus  C.  exclamat  acerbe  (=  non  optinebis  propositum), 
qui  usus  uoculae  notus  est  ex  Hor.  od.  III  7,  21  et  13,  6,  ubi  itidem 
fnam’  sequitur;  eodem  modo  breuiter  'nec  frustra’  dicebant.  —  7,  8. 
nam  insidias  milii  instruentem  tangam  te  prior  inrumatione.  repo¬ 
suit  ORibbeckius  [Fleckeis.  ann.  1862  p.  378]  'struentem’  (de  uitio  cf. 
Lachm.  ad  Lucr.  p.  231).  dixere  Romani  'insidias  struere’  ita  ut  de 
parandis  siue  faciendis  cogitarent  (=  insidiari),  contra  'insidias  instruere, 
(cf.  Iustin.  XXIV  2,  1  et  Liu.  VI  23,  6)  de  insidiis  iam  ante  perpensis 
patrandis  siue  efficiendis:  priorem  locutionem  hic  solam  usu  uenire,  cum 
res  ipsa  ostendit  (neque  enim  adsiduus  comitatus  iam  pro  insidiis  haben¬ 
dus),  tum  uero  additus  datiuus,  cui  in  altera  dictione  uix  est  locus, 
'tangere’  Muretus  accipit  'percutere’  comparans  Plaut.  Pseud.  I  1,  120 
si  neminem  alium  potero,  tuum  tangam  patrem  (==  multabo  hoc  damno); 
alii  rectius  uocabulum  in  re  uenerea  proprium  fuisse  adserunt  ex  locis, 
quales  sunt  Hor.  sat.  I  2,  54  matronam  nullam  ego  tango  (cf.  'uirgo  in¬ 
tacta’);  cf.  et  Priap.  28,  5  altiora  tangam,  ablatiuo  igitur  'inrumatione’ 
(quae  uox  nisi  hic  non  extat)  accuratius  tangendi  modus  designatur, 
ceterum  quod  V  ' irruminatione 7  (et  similiter  a.  13)  habet:  'in’  supra 
'ir’  olim  positum  correcturae  causa  male  intellectum  insertumque  est. 
'prior’,  te  mihi  insidiantem  praeueniens  ipse  inludam  tibi.  —  9.  atque 
id  si  faceres  satur  tacerem,  ad  mirificas  nugas  nonnulli  delapsi  sunt, 
intempestiue  enim  recordati,  saturos  maxime  ad  libidinem  esse  pro¬ 
pensos  (XXXII  10;  cf.  et  Mart.  I  93,  14  pedica,  Mamuriane,  satur),  Ca¬ 
tullum  faciunt  dicentem,  se  taciturum  siue  id  patienter  laturum  esse, 
si  aemulus  libidine  saturi  hominis  propria  inpelleretur.  quasi  uero  ullo 
pacto  noster  taciturus  esset  de  insidiis  sibi  siue  a  saturo  siue  a  ieiuno 
intentis!  subest  potius  artificium  rhetoricum,  quo  occasionem  oppro¬ 
brandi  riuali  paupertatem  C.  adripit.  'id’  uulgo  referunt  ad  u.  5  'simul 
es  ..  experiris’;  quod  quamquam  non  falsum  est,  solent  tamen  Ronjani 
eleganter  in  uocabulo  'facere’  omittere  demonstratiuum  ad  priora  respi¬ 
ciens:  pueris  notum  est  Verg.  Aen.  IX  427  adsum  qui  feci;  cf.  praeter 
alia  multa  (congessit  nonnulla  Munro  ad  Lucr.  IV  1112)  Mart.  XH  63,  8 
ferrem,  si  faceret  bonus  poeta,  ortum  est  autem  'id’  ex  coniectura:  V 
'atque  ipsi’  praebet,  mouit  olim  uox  'atque’  dubitationem  doctis  'at¬ 
qui’  reponentibus,  notum  est  'atque’  in  initio  noui  enuntiati  apud 
comicos  maxime  significatione  attingere  interdum  illud  'atqui7,  ita  tamen 
ut  accurate  inspicienti  appareat  discrimen;  cf.  omnino  Handius  Turs.  I 
p.  487  sqq. ,  qui  recte  uim  aduersatiuam  a  uoce  illa  alienam  esse  de¬ 
monstrat.  desiderat  noster  locus  hoc  fere:  sed  tamen,  quidquid  agis, 
non  hercle  uerbum  facerem  de  ea  re,  si  — .  uere  igitur  restituerunt 
'atqui’  siue  priscum  'atquei’  (fortasse  'at  quei’  praestare  ostendam  ad 
XXIII  12).  quod  ego  tamen  sic  recuperandum  censeo,  ut  pro  'atque- 
ipsi’  legam  'atquei  si’:  ubi  semel  'i’  solito  in  forma  illa  prisca  uitio 


(xviii -)  xxi  10-13.  xxn  i. 


155 


adhaesit  sequenti  uoculae,  ex  'isi’  librarii  fecerunt  'ipsi*.  —  10.  nunc 
ipsum  id  doleo.  in  hoc  rerum  statu,  cum  tu  non  satur  facias;  saepe 
sic  '  nunc  *  adhibetur,  ubi  enuntiato  condicionem  ficticiam  continenti 
opponitur  id  quod  uerum  est;  cf.  (XXXIX  17)  LXXXIII  4  et  Fabri  ad 
Sali.  Iug.  14,  17.  'ipsum  id’  fortius  per  anastrophen  dictum  pro  solito 
fid  ipsum’  (cf.  Ter.  Ad.  IV  4,  19):  hoc  unum  solumque  (omissa  pedica- 
tione)  poeta  aperta  simulatione  aegre  fert,  quod  artiore  uinculo  cum  fa¬ 
melico  iunctus  puer  in  eius  contubernio  et  ipse  laborabit  inopia  summa. 
—  11.  esurire  meme  puer  et  sitire  discet,  iocum  petitum  putat 
Vulpius  ex  more  illo,  quo  conuiuatores  non  solum  *  patres’,  sed  etiam 
''magistri  cenae’  uocabantur  (Cic.  ad  fam.  IX  16,  7).  qui  iocus  non  solum 
integer  manet,  sed  etiam  apertior  fit  in  nostra  coniectura,  siquidem  a 
uiris  in  suo  genere  praecipuis  discitur  optime,  'meme’  miserrime  cor¬ 
rupto  qui  succurrerent,  multi  extitere.  sed  ex  commentis  aut  languore 
laborantibus  (Scaligeri  'ah  me  me’,  Faerni  'uae  meus’,  Statii  'me  meus’, 
Meleagri  'mens  mi’)  aut  nimis  litteras  neglegentibus,  quamquam  a  sen¬ 
tentia  potioribus  (Huschkii  'ieiunus’,  Handii  'mellitus’,  mei  ipsius  'te¬ 
nellus’),  nullum  ad  certae  emendationis  nomen  honoremque  adspirare 
potest,  fortasse  uerum  est  quod  Froehlichius  repperit  'a  temet’  (AT  in 
M  facile  abiit).  —  12.  quare  desine,  dum  licet  pudico,  cum  ergo  (cf. 
ad  Corn.  8)  nullo  pacto  feram,  tuum  famelici  catamitum  fieri  puerum 
meum,  ultro  ab  eo  desiste,  quamdiu  potes  nondum  pathicus  a  me  factus 
(ad  XV  5).  Prop.  1 19,  25  quare,  dum  licet,  Hor.  sat.  I  2,  77  quare,  ne  paeni- 
teat  te,  desine  matronas  sectarier ;  Mart.  I  41,  14.  —  13.  nei  finem  facias, 
sed  inrumatns.  'nei’  prisce  pro  'ne’  oppositio  inter  hoc  'finem  facias’ 
et  prius  'desine’  nulla  est,  siquidem  faciendi  uerbo  semper  agendi 
significatio  inest  (nec  scio,  quoi  bono  subintellegendum  dicant  'tandem’), 
cum  contra  patiendi  notionem  omnia  flagitent:  ne  finis  tibi  inponatur. 
et  'desine’  oppositum  ut  iam  Catullus  se  inferat  finem  facturum  paene 
postulat,  nimirum  in  hac  lectione  genuina  'ne  finem  faciam,  sed  inru- 
mans  te’,  postquam  'facia’  ob  's’  sequentem  (ut  millies  est  factum)  in 
'facias’  abiit,  tracta  est  serpente  uitio  uox  postrema,  'sed’  cum  breui- 
loquentia  forti,  ut  Cic.  Brut.  70,  247  perfectus  litteris ,  sed  Graecis ;  qui 
usus  postea  magis  increbuit  (cf.  Stat.  silu.  V  5,  42  fomentaque  quaero 
uulneribus ,  sed  summa,  meis ,  Min.  Fel.  12,  6  misericordia  digni,  sed 
nostrorum  deorum );  hic  conexus  fere  supplendum  innuit  'sed  non  ita  ut 
tibi  gratum  erit,  uerum  inrumando,  h.  e.  ludificando  te  cum  multo  risu’. 

xxn. 

1.  Suffenus  iste,  Vare,  quem  probe  nosti,  in  hoc  carmine  dato, 
ut  uidetur,  ad  eundem  Varum,  quem  ex  c.  X  nouimus,  agitur  de  Suffeno, 
pessimo  illo  poeta,  quocum  notitiam  iam  contraximus  c.  XIV  19.  'probe’, 
bene,  sermonis  magis  familiaris  proprium,  quod  post  comicos  ( probe  in¬ 
tellegere  Ter.  Eum.  IV  6,  30)  etiam  Cicero  aliquotiens  adhibet  ( probe 
dicis  Brut.  41,  151,  probe  scirem  ad  fam.  II  12,  2),  nec  non  posteriores 

(ut  Apul.  d.  d.  Socr.  12  probe  callet).  'iste’,  ut  XVII  21.  —  2.  homo 
est  uenustus  et  dicax  et  urbanus,  nota  est  urbanitatis  (cf.  Bernhardy, 
hist.  litt.  rom.  p.  235 4 ,  Olahnius  ad  Cic.  Brut.  46,  171)  definitio  Quin- 
tilianea  [VI  3,  17]  nam  et  urbanitas  dicitur,  qua  quidem  significari  uideo 
sermonem  praeferentem  in  uerbis  et  sono  et  usu  proprium  quendam  gustum 
urbis  et  sumptam  ex  conuersatione  doctorum  tacitam  eruditionem,  denique 
cui  contraria  sit  rusticitas,  uenustum  esse,  quod  cum  gratia  quadam  et 
uenere  dicatur,  apparet  (cf.  supra  ad  III  2)  et  ibid.  21  dicacitas  . .  signi¬ 
ficat  sermonem  cum  risu  aliquos  incessentem.  —  3.  idemque  longe  plu¬ 
rimos  facit  uersus.  'idemque"  (ut  et  'idem’,  cf.  14  et  15),  et  simul, 
et  ab  altera  parte  (rursus),  alterum  membrum  firmius  fulcit;  cf.  XXV  4 
et  Kuehnerus  gr.  1.  II  458  sq.  c longe"  cum  superlatiuo  iungere  loco 
illius  r  multo 7  ut  raro  sibi  indulserunt  priores  (Plaut.  Most.  III  3,  8  et 
Enn.  ann.  94  V.),  ita  maxime  adamauit  Cicero;  cf.  EWoelfflinus  libelli 
'lat.  u.  roman.  Comparationc  p.  38.  omnium  poetarum  fertilissimus  erat 
Suffenus.  —  4.  puto  esse  ego  illi  milia  aut  decem  aut  plura  per¬ 
scripta.  neglegentiam,  qua  obiter  haec  iacit  poeta  (rputo  ego’),  foede 
deserit  illud  mirifice  ineptum  'aut  decem  milia  aut  plura’,  cuius  equi¬ 
dem  defendendi  nullam  reperio  uiam.  duae  enim  notiones  per  'aut  . . 
aut’  ita  disiunguntur,  ut  aut  alterum  ab  altero  excludatur  (faut  uiuam 
aut  moriar’)  aut  tertium  (caut  prodesse  uolunt  aut  delectare  poetae’) 
aut  denique  prior  notio  efferatur  prae  altera  ('aut  nihil  aut  paulo’  = 
aut  certe  paulo),  quorum  generum  (cf.  Kuehnerus  gr.  1.  II  p.  707  sq.) 
cum  nullum  hic  sit  aptum,  Munronis  autem  defensio,  nimirum  alterum 
'aut’  ualere  caut  etiam",  propterea  nauci  non  sit  facienda  quod  num- 
quam  'aut  ..  aut’  pro  'aut  ..  aut  etiam"  (Kuehnerus  1.  1.  p.  709)  po¬ 
nitur  —  nam  locus  ab  eodem  adlatus  Cic.  Phil.  XIII  1,  2  si  aut  ciuis 
aut  homo  habendus  sit  cadit  in  genus  secundum  — :  meo  me  iure  per¬ 
sistere  puto  in  ea  sententia,  qua  haec  uerba  maculam  contraxisse  olim 
significaui,  persistere  etiam  in  emendatione  proposita  f  milia  ad  decem 
aut  plura’,  qua  nil  pulcrius  eique  quam  adesse  dixi  neglegentiae  con- 
uenientius  fingi  posse  sentio,  numerum  enim  accuratum  ponere  si  aut 
noluerunt  aut  nequierunt,  adumbrantes  in  uniuersum  fad’  adhibebant, 
ut  Caes.  b.  g.  II  33,  5  occisis  ad  hominum  milibus  quattuor ;  cf.  Handius 
Turs.  I  p.  102  sq.  nam  simplex  'aut’  haud  raro  ualere  'aut  etiam’,  uix 
est  quod  moneam,  saepe  autem  in  codd.  cad’  et  '‘aut’  confusa;  cf. 
Fleckeis.  ann.  1872  p.  624.  c illi ’ ,  ut  IV  23.  'milia’,  uersuum.  'per¬ 
scripta’,  in  cartas  coniecta,  ut  Hor.  sat.  I  4,  54  uersum  puris  perscribere 
uerbis,  Tac.  a.  I  11  cuncta  sua  manu  perscripserat  (germanice  'nieder- 
schreiben’).  —  5.  nec  sic,  ut  fit,  in  palimpsesto  relata,  'ut  fit’,  ut 
plerumque  facimus,  locutio  maxime  usitata  (cf.  ex.  gr.  Drakenb.  ad  Liu. 
IV  52,  4),  non  recipit  'sic’  aliis  uoculis  nullis  intercedentibus  ('sic  te 
diligo  ut  fratrem’);  quodsi  alii  scribunt  'sicut’,  dicebant  quidem  'sicut 
solent’,  sed  huius  'sicut  fit’  non  memini  me  reperire  exemplum;  et  usus 
in  talibus  formulis  quoque  regnat,  cui  non  ex  arbitrio  nostro  leges  sunt 

inponendae.  nam  neglegentiae,  quam  sane  'sic’  interdum  exprimit,  hic 
iam  non  esse  locum  mox  uidebimus.  nec  bene,  si  quid  sentio,  haec 
uerba  etiam  pendent  a  'puto’:  derecta  iam  oratione  est  opus,  in  cuius 
initio  non  facile  (ut  mox  in  enumeratione)  abesse  potest  uerbum  finitum 
(supra  p.  49).  Y  habet  'sit’,  quod  ex  mala  sequentis  'fit’  adsimilatione 
ex  'sut’  ortum  puto:  'nec  sunt,  ut  fit,  ..  relata’  est  autem  ' palim¬ 
psestus’,  ut  docet  etymon,  membrana*),  in  qua  quae  scripta  erant  ite¬ 
rum  sunt  abrasa  ad  alias  litteras  recipiendas;  porro  sensu  latiore  dicitur 
omnino  membrana,  quae  iterum  abradi  potest,  id  quaeritur,  quisnam 
illius  usus  hic  fingatur,  membranis  utebantur  scriptores,  quae  excipe¬ 
rent  primos  mentis  instinctae  parientisque  fetus:  patiebantur  illae  limam, 
qua  in  iustam  hos  formam  redigebant  auctores;  dicebantur  hae  mem¬ 
branae  (Hor.  sat.  II  3,  2  et  a.  p.  388  sq.)  etiam  'pugillares’  (XLII  5, 
Mart.  XIY  7)  siue  'codicilli’  (XLII  11).  de  his  non  posse  cogitari,  ultro 
apparet,  nam  ne  pugillaribus  quidem  Suffenum  usum  esse,  sed  'stan¬ 
tem  pede  in  uno’  dictasse  carmina  sua,  quae  statim  a  scribis  excipien¬ 
tibus  in  papyros  transferrentur,  id  uero  per  se  oppido  inprobabile  est; 
immo  quoniam  'perscripta’  optime  ad  pugillaria  refertur,  id  quod  pro¬ 
gressum  quendam  denotat  'relata’  interpretabimur  de  transcriptis  in 
noua  exemplaria  poematis  (germanicum  'reinschrift’).  ut  hoc  statim  hic 
addam:  tam  constanti  usu  'referre  in7  cum  accusatiuo  iungitur  (Macr. 
YII  16,  2  in  libros  retulisse,  Cic.  Phil.  I  8,  19  siquid  memoriae  causa 
rettullit  in  libellum,  Cic.  p.  Rose.  Com.  1  sqq.  in  codicem  referre,  similia 
multa),  ut  ablatiuus  'palimpsesto’  nequeat  ferri,  pro  quo  Heinsius 
uoluit  'palimpsestum’  (male  Lachm.  'palimpseston’,  contra  Catulli  usum 
graecum  exitum  restituens  in  uoce  dudum  a  Romanis  recepta);  ego 
leniore  multo  medela  restitui  'palimpsestos’  pluralem,  quem  oppositum 
'carfcae’  fere  flagitat,  male  enim  nonnulli  ipsum  'relata’  attrectabant 
(Froehlichius  'notata’,  Heysius  'relicta’  proposuere,  ut  mittam  Birtium, 
coniectatorem  infelicissimum).  ad  propositum  ut  redeam,  transcribe¬ 
bantur  in  noua  exemplaria  Suffeni  poemata  nimirum  edenda,  'at’  in¬ 
quies  'emittebantur  scripta  ad  editionem  matura  non  in  libris  membra¬ 
naceis,  sed  cartaceis’.  fatendum  est,  nos  de  re  libraria,  maxime  ea 
quae  ante  Augusti  aeuum  erat,  tam  pauca  scire,  ut  certi  aliquid  sta¬ 
tuere  non  liceat,  quae  res  tota  etiam  post  Birtii  multa  confuse  tur¬ 
bantis  potius  quam  enucleantis  librum  'das  antike  Buchwesen’  (Berol. 
1882),  unde  pendet  Marquardtus  antiqq.  priu.  II2  p.  777  sqq.,  denuo 
tractari  meretur,  fuisse  illo  tempore  et  iam  antea  praeter  Atticum  biblio- 

*)  male  putant  cartam  papyraceam  quoque  interdum  pro  palim¬ 
psesto  fuisse;  uetabat  hoc  nimirum  ipsa  papyri  natura,  cartas  iam  in¬ 
utiles  ita  nimirum  haud  raro  adhibebant,  ut  in  parte  auersa  scriberent 
(cf.  et  XCY  8).  in  loco  etiam  Cic.  ad  fam.  YII  18,  2  nam  quod  in  pa¬ 
limpsesto ,  laudo  equidem  parsimoniam ,  sed  miror  quid  in  illa  cartula 
fuerit ,  quod  delere  malueris  de  membrana  est  cogitandum  non  obstante 
illo  'cartula’,  cuius  latius  patet  usus. 

polas,  pro  certo  potest  haberi;  quos  concludere  pronum  est  non  cuius- 
uis,  sed  probatorum  tantum  scriptorum  opera  delectu  facto  edenda 
suscepisse,  quamquam  nec  illos  a  membranis  omnino  abstinuisse  puta- 
uerim,  quae  non  uno  nomine  se  commendarent,  nam  paginae  codicum 
membranaceorum  cum  multo  plura  reciperent  quam  papyrorum,  in 
magnis  potissimum  operibus  paruo  pretio  uendundis  (cf.  Mart.  XIV)  ad¬ 
hibebantur  membranae  commodissime;  ut  et  in  eis  scriptis,  quae  *in 
publicum  emittere  periculosae  plenum  opus  aleae  erat:  si  euentus  non 
respondebat  expectationi  bibliopolae,  membranae  siue  palimpsesti  multo 
minore  cum  damno  quam  cartae  denuo  in  usum  adhiberi  potuere,  quid¬ 
quid  id  est,  ne  hoc  quidem-  constat,  num  Catullus  loquatur  de  Suffeni 
carminum  editione  per  bibliopolam  aliquem  facta;  immo  ab  auctore 
ipso  sua  emissa  esse,  totus  locus  mihi  uidetur  innuere,  iam  scriptores 
singillatim  in  publicum  mittentes  carmina  maxime  minora  (nam  nec  de 
genere  poeseos  Suffenianae  quidquam  constat)  membranis  usos  esse,  mihi 
persuasi;  ueluti  Catulli  ipsius  haec  poematia,  antequam  in  unum  col¬ 
lecta  magnifice  ederentur  in  cartis  (cf.  ad  Cornei.  1  sq.),  in  palimpsestis 
descripta  in  notitiam  ut  Lesbiae  amicorumque,  ita  (ex  parte  saltim) 
complurium  peruenisse  putauerim.  nihil  enim  obstat,  quominus  ea  quo¬ 
que  opuscula,  quae  a  certis  bibliopolis  non  edebantur,  tamen  (ipsis 
auctoribus  exemplaria  concedentibus)  in  tabernis  librariorum  aere  com¬ 
parari  potuisse  credamus,  et  hoc  modo  in  c.  XIV  uidimus  tot  poeta¬ 
rum  poematia  in  unum  libellum  coartata  esse.  Suffenus  igitur,  quae 
suis  sumptibus  (ut  nostro  recentium  modo  loquar)  emisit,  non  simpli¬ 
citer,  ut  alii  fere  omnes,  sed  splendidissime  emisit;  id  quod  per  asyn¬ 
deton  aduersatiuum  persecuntur  proxima:  —  6,  7,  8.  cartae  regiae 
noue  libri,  noui  umbilici,  lora  rubra  membranae,  derecta  plumbo 
et  pumice  omnia  aequata,  optimum  papyri  genus  erat  carta  regia 
tenuitate  insignis,  etiam  fhieratica’  et  post  'Augusta’  uocitata:  %dqrriv 
XsTCtoTarov  tmv  fiacilinoov  x aXovfiivcov  dicit  Hero  nsqi  avxofi.  p.  269  ab 
IVossio  citatus;  cf.  et  Plin.  h.  n.  XIII  74  et  78,  ubi  illi  maximam  lati¬ 
tudinem  fuisse  refertur,  nimirum  XIII  digitorum,  quae  cartae  regiae  ut 
ex  contrario  palimpsestis  positae  sunt  ita  formam  indicant  maximam 
librorum  siue  uoluminum  (Isidor.  origg.  VI  13  liber  unius  uoluminis  . .  . 
uolumen  Uber  est  a  uoluendo  dictus) ;  qui  libri  ipsi  sunt  praeterea  'noui’, 
recens  ex  Alexandrinorum  officinis  aduecti  (cf.  ad  (Jornel.  1),  nihil  dum 
situs  atque  putredinis  passi.  fnoue’  habet  V  ex  praecedentis  'regie’  ad- 
similatione  (quamquam  etiam  priscae  formae  'nouei’  uestigium  adesse 
potest);  male  nuper  extitit  qui  fc.  r.  nouae  libri’  coniungeret,  quo  et 
oppositio  cartarum  membranarumque  et  iustus  progressus  simul  pereunt, 
'umbilicus’  est  bacillus  siue  cylindrus,  circa  quem  uoluebantur  libri  et 
cuius  fines  ex  uolumine  paululum  extantes  ornabantur  bullis  siue  cor¬ 
nibus  saepe  pictis  (cf.  Richius  lex.  antiqq.  s.  u.);  Stat.  silu.  IV  9,  8 
binis  decoratus  umbilicis.  flora’  intellegunt  de  corrigiis,  quibus  uolu¬ 
men  constrictum  sit.  sed  quamquam  scimus  complura  uolumina  in 

fasciculum  conligata  esse  (cf.  ex.  gr.  Richius  1.  1.  s.  u.  'uolumen’),  tamen 
de  singulorum  ninculis  nil  constat,  neque  lora  possunt  indicare  titulum 
(indicem,  membranulam:  Birtius  1.  1.  p.  66).  sed  his  ueniet  lux  ex  se¬ 
quentibus,  in  quibus  uulgo  auctore  Auantio  traditum  'membrane’  mu¬ 
tant  in  'membrana’  ita  iungentes  '‘membrana  derecta  plumbo’,  nam 
plumbum  accipientes  (loXvfidov  (cf.  Salmas.  ad  Solin.  p.  644,  Iacobsius 
ad  Anth.  lat.  III  3  p.  375)  sic  statuebant,  in  paginis  'uersus  ad  lineas 
plumbo  signatas  uno  eodemque  ordine  atque  interuallo  scriptos  et  exactos’ 
esse,  obliti  nimirum,  de  papyris  hic  agi  (unde  correcturam  cmembrana’ 
falsam  esse  apparet)  et  tantum  de  externi  habitus  splendore  uerba  fieri, 
certus  autem  usus  est  membranae:  amiciebantur  ea  libri  elegantiores, 
ne  laederentur;  Lygdam.  1,  9  lutea  sed  niueum  inuoluat  membrana  libel¬ 
lum,  'togam  purpuream’  uocat  Mart.  X  93,  4.  et  hanc  membranam  cum 
umbilicis  coniunctam  laudare  solebant:  Mart.  III  2,  9  pictis  luxurieris 
umbilicis  et  te  purpura  delicata  uelet  et  I  66,  11  nec  umbilicis  tectus  atque 
membrana ;  quem  purpureum  colorem  etiam  indicat  Ouid.  trist.  1 1,  5  nec  te 
purpurea  uelent  uaccinia  fuco,  et  ad  hunc  colorem  cum  'rubra’  referre  sit 
pronum,  temptandum  est  num  'lora’  iam  plane  deprauationis  conuictum  apte 
possit  remoneri  (nam  Birtii  conamen  'coria’  refutatione  non  indiget),  con- 
ieci  'lana  rubra  membranae’,  h.e.,  membrana  in  parte  exteriore  habet  lanam 
fuco  inbutam;  cf.  interpp.  adPers.  3, 10  et  bicolor  positis  membrana  capillis. 
in  proximis  'derecta'  AStatio  debetur:  'detecta’  V  exhibet  sine  sensu 
(de  scriptura  'derigere’  cf.  Lachm.  ad  Lucr.  p.  247  et  nos  ad  Tacit.  dial. 
p.  54).  sed  uerba  'derecta  plumbo’  iam  aliter  atque  uulgo  est  factum 
interpretanda  refero  ad  commune  cum  reliquis  subiectum  'omnia’,  quae 
accipio  de  frontibus  uel  in  membrana  circumdata  maxime  conspicuis 
(harum  niueus  color  a  Lygdamo  luteae  membranae  opponitur),  nam, 
ut  suspicor,  has  cartarum  summas  infimasque  partes  aequaturi  primum 
in  eis  plumbo  lineas  ad  regulam  ducebant,  deinde  ad  has  lineas  reseca¬ 
bant  margines  (haec  est  circumcisio  una  cum  pumicatione  commemorata), 
denique  eas  quae  uel  sic  remanebant  in  frontibus  inaequalitates  pumice 
expolibant  (cf.  ad  Cornei.  2).  —  9.  haec  cum  legas  tu.  'haec5,  Suffeni 
scripta,  'tu'  additum  est  in  adlocutione  ad  Varum,  ne  ad  incertum 
haec  referantur  subiectum,  id  quod  in  illa  coniunctiui  forma  (cf.  Madui- 
gius  gr.  1.  §  370,  Draegerus  synt.  hist.  II  p.  573 2)  sane  procliue  est. 
'legas’,  legere  forte  uelis,  sequente  nihilominus  ('cum’  adaequat  hic 
'si’)  utpote  in  re  certa  in  apodosi  'uidetur’:  cf.  Kuehnerus  gr.  1.  II  p.  924  sq. 

—  bellus  ille  et  urbanus  coniunguntur,  ut  a  Cic.  de  fin.  II  31,  102 
hominis  quamuis  et  belli  et  urbani  et  Plinio  epist.  IV  25,  3  in  senatu 
dicax  et  urbanus  et  bellus  est.  'bellus’  enim  ad  animum  spectans  ualet 
fere  'lepidus’,  ut  Varro  sat.  Men.  312  B.  omnes  uidemu/r  nobis  esse  belli, 
festiui,  saperdae,  cum  simus  6  ango  C  (et  saepius  hi  urbani  dicaculi  lepidi, 
'les  beaux  esprits’,  audiunt  'homines  belli’,  Varro  sat.  Men.  fr.  335  B.). 

—  10.  unus  caprimulgus  aut  fossor  rursus  uidetur.  unus  ex  numero 
stupidorum  ruricolarum;  quorum  duae  species  adferuntur.  ad  'capri- 

mulgus’  pro  solito  Caprarius’  alibi  non  occurrens  (nam  auis  est  appel¬ 
latio  apud  Plin.  h.  n.  X  56,  115)  AStatius  cp.  Callim.  h.  Dian.  252  initr}- 
(ioXyc bv  XififiEQicav.  f  fossor  J,  agricola  maximeque  uinitor  (Verg.  G.  II 
264  et  Hor.  od.  III  18,  15),  itidem  contemptim  adhibetur  Pers.  5,  122 
cum  sis  cetera  fossor,  'unus’  breuiter  pro  cunus  de7  (XXXYII  17)  siue 
ranus  ex  numero’  ponitur  (cf.  ex.  gr.  Ouid.  met.  VIII  786  unam  Oreada , 
fast.  V  664  Pleias  una,  epist.  Sapph.  162  Naias  una),  saepe  etiam  cum 
contemptu,  ut  Lucii.  XV  14  non  ergastylus  unus,  Cic.  Phil.  II  3,  7  cum 
uno  gladiatore  nequissimo  et  27,  67  fuit  animal  unum,  Hor.  a.  p.  32 
faber  unus  (germanice  '‘so  irgendein’);  alienis  admixtis  (cf.  Klotzius  ad 
Ter.  Andr.  p.  36)  multa  congessit  Holtzius  synt.  pr.  scr.  I  p.  412;  Munro 
Wagnerum  ad  Plaut.  Aulul.  563  laudans  cp.  Amob.  IV  35  in  bubulci 
unius  amplexum.  c rursus’,  ex  altera  parte,  contra,  ut  LXVH  5.  — 
11.  tantum  abhorret  ac  mntat.  cabh.’  non  explicuerim  ra  se  ipso, 
h.  e.  sui  dissimilis  est’  (cf.  Nep.  Att.  14,  1);  nam  uix  hoc  ipsum  'a  se’ 
abesse  potest;  sed,  ut  est  uox  multiplicis  sensus,  ualet  hic  potius  fnon 
respondet  expectationi’,  ut  Cic.  de  orat.  II  20,  85  sin  plane  abhorrebit 
et  erit  absurdus ;  quo  ex  loco  minime  conligi  debuit,  esse  uocem  syno¬ 
nymum  illius  '‘absurdus’  (nam  apud  Liu.  XXX  44,  6  ualet  cnon  aptae’, 
plane  ut  ib.  XXVII  37,  13).  f mutat’,  se  mutat,  notissimo  usu;  cf. 
Drakenb.  ad  Liu.  III  10,  6  ut  nihil  odor  mutaret  et  cum  AStatio  Geli. 
II  23,  7  quantumque  mutare  a  Menandro  Caecilius  uisus  est  et  in  uni- 
uersum  Haasius  ad  Reisigii  praelectt.  p.  292,  Kuehnerus  gr.  1.  II  p.  67  sqq. 
—  12.  hoc  quid  pntemns  esse?  talis  differentia  quomodo  explicanda 
est?  Cic.  Phil.  XIII  2  hoc  uero  quid  est?,  Ouid.  am.  I  2,  1  esse  quid  hoc 
dicam,  quod.  XCVII  11.  —  modo  scurra,  in  bonam  partem  indicat  iocu- 
latorem  urbanum:  Plaut.  most.  I  1,  14  tu  urbanus  uero  scurra,  deliciae 
popli,  rus  mihi  tu  obiectas  et  trin.  I  2,  165  urbani  adsidui  dues,  quos 
uocant  scurras,  Sen.  rhet.  p.  17,  22  K.  uenustissimus  inter  rhetoras  scurra, 
Phaedr.  V  5,  8  scurra  notus  urbano  sale,  Sen.  dial.  H  17  scurram  fuisse 
uenustum  ac  dicacem.  emodo’  (aduerbium  fo’  habet  breuem)  ex  sequenti 
fsc’  explicatur,  ut  IV  9.  —  13.  aut  siquid  hac  re  tristius.  Itali 
f tritius’  scripserunt,  recte  sentientes  c triste’,  quod  semper  in  partem 
deteriorem  amarum  acerbumque  designat  (XCIX  14),  nullo  pacto  qua¬ 
drare  in  hunc  locum,  ubi  in  laudem  scurrae  aliquid  promendum  est. 
sed  'tritius’  non  minus  idoneo  sensu  caret;  et  in  aliorum  coniecturis 
(csuauius’  nesciocuius,  c scitius’  LMuelleri,  c tersius’  Munronis  et  mei) 
neglectum  est  alterum  scripturae  uulgatae  uitium.  nec  enim  Chac  re’ 
sana  ratione  referre  licet  ad  ^scurra’:  Muretum  adnotantem  'facete  ad¬ 
hibet  rei  nomen,  quasi  scurras  hominum  nomine  satis  dignos  non  putet’ 
refutat  loci  consilium  potius  ad  scurrae  honorem  tendens,  quod  per¬ 
spiciens  Scaliger  fhoc  retritius’  uoluit  nihilo  felicius,  tu  compara 
XXIII  13  corpora  sicciora  cornu  aut  siquid  magis  aridum  est  et  XLII  13 
lupanar  aut  si  perditius  potest  quid  esse  et  LXXXII  1  oculos  aut  aliud 
siquid  carius  esse  potest :  apparebit  tibi  requiri  adiectiui  id  quod  scurrae 

maxime  est  proprium  (uelut  'dicax’)  indicantis  comparatiuum ,  qui  ita 
sit  reponendus,  ut  'hac  re’  eliminetur  simulque  'est’  (quod  apud  C.  ab¬ 
esse  nequit)  recuperetur,  succurrit  hic  0  'ac  retristius’  exhibens,  unde 
effeci  'est  acutius’:  acumen,  ut  est  dicacitatis,  signum  urbanitatis  non 
minimum  est:  Petron.  21  o  hominem  acutum  atque  urbanitatis  uerna- 
culae  fontem.  'est’  olim  in  quodam  codice  sic  supra  'acutius’  scriptum 
erat,  ut  ce’  contegeret  'ac’;  quod  pro  noto  uocis  'acre’  compendio  ac¬ 
ceptum  traxit  reliquorum  deprauationem.  —  14.  idem  infaceto  est  in¬ 
facetior  rure,  'idem’,  cf.  supra  3.  'rure’,  rusticis;  ita  enim  tam  ob  oppo¬ 
sitionem  quam  ob  additum  'infaceto’  explicare  malo  quam  conlato  XXXVI 
19,  ubi  uide;  Plaut.  Truc.  II  2, 14  rus  merum  (purus  rusticus)  hoc  quidem  est. 
sic  contra  'urbs’  pro  hominibus  in  urbe  uersantibus.  'infacetus’,  insipidus 
inlepidusque  (XLIII  8);  errant  qui  formas  'infac.’  et  'infic.’  alio  modo 
quam  sono  atque  lubidine  (cf.  XXXVI  19)  differre  putant;  cf.  Ochsnerus 
Cic.  ecl.  p.  156  sq.,  infra  ad  LXIV  153.  de  traductione  ad  IX  10.  — 
25.  simul  poemata  attigit,  'simul’,  simulae,  ut  LI  6,  LXIII  27  et  47; 
LXIV  31  et  233  et  367,  XCIX  7.  'attigit’,  scribere  coepit,  ut  Cic.  or. 
13,  41  praestet  omnibus ,  qui  umquam  orationes  attigerunt  (aliter  Nep. 
Att.  18,  5  attigit  poeticen  quoque).  —  neque,  neque  tamen.  —  16.  est 
beatus,  scii,  opinione  sua,  ut  Hor.  epist.  I  18,  32;  ibid.  II  2,  107  riden¬ 
tur ,  mala  qui  componunt  carmina;  uerum  gaudent  scribentes  et  se  uene- 
rantur  et  ultro,  si  taceas ,  laudant,  quidquid  scripsere,  beati.  —  17.  tam 
gaudet  in  se  tamque  se  ipse  miratur,  'in  se’  non  'tacito  pectore’ 
siue  'in  sinu’  (Prop.  II  25,  30),  sed  'de  se’,  ut  Lucr.  III  72  gaudent  in 
tristi  funere  fratres,  Prop.  II  4,  18  gaudeat  in  puero.  Mart.  XIII  2,  7 
qui  se  mirantur ;  de  hac  tpiXavxia  Cic.  Tuse.  V  22,  63  in  hoc  enim 
genere  nescio  quo  pacto  . .  suum  cuique  pulcrum  est ,  adhuc  neminem 
cognoui  poetam  . .  qui  sibi  non  optimus  uideretur ;  Arist.  eth.  IV  2  nuv- 
xsg  ccyccntoGi  [taXXov  xa  avxmv  %Qyct,  (ogtceq  oi  yovsig  xat  oZ  noirjxctL.  — 
18.  nimirum  idem  omnes  fallimur,  proposita  in  u.  12  quaestio  'h.  q. 
p.  e.’,  postquam  u.  12 — 17  res  ipsa  accuratius  est  exposita,  nunc  sol- 
uitur  responsione  prompta:  scilicet  eodem  errore  omnes  tenemur,  hic 
error  uere  est  humanus;  cf.  de  'nimirum’  saepius  in  responsione  ad¬ 
hibito  Handius  Tursell.  IV  p.  203  sqq.  Muretus  cp.  Hor.  a.  p.  354  si 
peccat  idem  (=  eundem  errorem  committit)  librarius ;  Kuehnerus  gr.  1. 
II  p.  212.  —  19.  Suffenum.  Suffeni  similem,  alterum  S.  esse  in  insano 
quodam  amore;  Hor.  a.  p.  357  qui  multum  cessat,  fit  Choerilus  ille,  Veli. 
Pat.  II  18,  1  Mithridates  ..  odio  in  Bomanos  Hannibal.  —  20.  suus 
cuique  attributus  est  error.  Doeringius  cp.  Prop.  II  22,  17  unicuique 
dedit  mtium  natura  creato,  Hor.  sat.  I  3,  68  nam  uitiis  nemo  sine  nasci¬ 
tur.  cf.  Hor.  epist.  II  2,  140  mentis  gratissimus  error  de  insano  certae 
rei  gaudio.  —  21.  sed  non  uidemus,  manticae  quod  in  tergo  est. 
nota  fabula  Aesopica:  Babrius  66,  Phaedr.  IV  10  peras  inposuit  Iuppiter 
nobis  tinas:  propriis  repletam  uitiis  post  tergum  dedit,  alienis  ante  pectus 
suspendit  grauem.  hac  re  uidere  nostra  mala  non  possumus ;  alii  simul 

delinquunt,  censores  sumus ,  Hor.  sat.  II  3,  299  ibique  Porphyrio  (testim. 
uol.  I),  Pers.  4,  24  sed  praecedenti  spectatur  mantica  tergo ,  Sen.  de  ira 
II  28  aliena  uitia  in  oculis  habemus ,  a  tergo  nostra  sunt ;  huc  etiam  illud 
in  alio  peduclum  uides,  in  te  ricinum  non  uides  Petron.  57  similiaque 
pertinent,  de  mantica  cf.  Richius  lex.  antiqq.  s.  u.  Verg.  Aen.  IX  274 
campi  quod  rex  habet  ipse  Latinus  (Kuehnerus  gr.  1.  II  p.  315).  —  ex¬ 
plicat  autem  uersus  ultimus  finem  huius  carminis  per  se  sat  mirum  nec 
mori  Catulliano  fere  respondentem:  lenem  secundum  apologos  Aesopios 
poeta  in  responsione  sua  adsumpsit  inrisionem,  qua  uituperatio  unius 
Suffeni  mitigatur  transferturque  in  omnes:  uidetur  in  hoc  epistolio  sane 
singulari  ille  exemplar  quoddam  graecum  nobis  ignotum  secutus  esse. 


xxm. 

1.  Furei,  cui  neque  seruos  est  neque  arca,  summum  conuitium, 
in  quo  persequendo  hoc  carmen  uersatur,  idem  iam  prima  fronte  prae 
se  fert  (et  repetitur  hoc  conuitium  c.  XXIV):  nullum  habere  serunm, 
extremae  inopiae  erat  opprobrium  apertissimum,  iam  AStatius  cp.  Lucii. 
VI  16  M.  cui  neque  iumentum  est  nec  seruos  nec  comes  ullus ;  Sen.  de 
const.  3  cum  pauperem  negatis  esse  sapientem ,  non  negatis  solere  illi  et 
seruum  et  tectum  et  cibum  deesse.  nec  minus  arca  nummaria  (ferrata: 
Marquardtus  antiqq.  priu.  p.  667 2)  inrisioni  obnoxia  (Titin.  178  R.  quid 
habes  nisi  urnam  arcam  sine  claui?  eo  condis  sucerdas );  eam  nullam 
omnino  esse  homini  numquam  quidquam  in  ea  condituro,  sane  acer¬ 
bissime  obicitur.  casu  hic  salua  euasit  forma  prisca  uocatiui  'Furei’  (ut 
et  leni  cum  damno  —  'seruo’  V  —  nominatiuus  'seruos’);  cf.  ad  XXT  l; 
f  Furi 5  XI  1  et  XVI  2  librarii  nimirum  correxerunt  medio  aeuo.  — 
2.  nec  cimex  neque  araneus  neque  ignis,  bene  Muretus:  'facete,  ut 
omnia  deesse  dicat,  ea  quoque  deesse  dicit,  quae  usum  nullum  habent 
quaeque  non  habere  potius  quilibet  quam  habere  praeoptet  sibi’,  et 
cimex  quo  spectet,  aperit  Mart.  XI  32  nec  toga  nec  focus  est  nec  tritus 
cimice  lectus  (ibid.  56,  5);  araneus  autem  pauperiei  et  solitudinis  indi¬ 
cium  est  (XIII  8,  LXVHlb  9);  in  uita  denique  paupere  hoc  saltim  sibi 
optat  Tib.  I  1,  6  assiduo  luceat  igne  focus ;  Alexis  in  Meinekii  fragm. 
Com.  III  466  ovx  de  x vy%avco  ov  fiolfiov,  ov  nvq,  ov  xviuvov,  ov% 

alas,  ut  hunc  ignem  extinctum,  ita  cimicem  et  araneam  propterea  quod 
in  Furii  domo  unde  uiuant  non  reperiant  ei  deesse  tibi  fingere  posses, 
nisi  probabilius  esset,  multo  salsius  Furium  cum  suis  nullam  omnino 
domum  habere  dici  (cf.  ad  u.  14).  —  3.  uerum  est  et  pater  et  nouerca. 
contra  possides  (fest’  efferas)  bona  magna,  parentes  scii,  aeque  inopes, 
num  hunc  u.  respexerit  Verg.  ecl.  3,  33  (ut  uoluit  Vulpius),  dubito.  — 
4.  silicem  comesse,  durissima  quaeque  frangere:  adeo  illis  esuritione 
r  gent  ualentque  dentes  acuti;  non  licet,  opinor,  cogitare  de  duro,  quem 
edunt  illi,  pane,  de  'comesse’  cf.  Neuius  d.  f.  1.  II  p.  604.  —  5.  est 
pulcre  tibi  cum  tuo  parente.  eest’  fortiter  praepositum:  re  uera  bene 
beateque  tu  et  pater  tuus  uos  habetis.  Hor.  sat.  II  8,  18  quis  cenantibus 

una,  Fundani,  pulcre  fuerit  tibi  (Muretus  cp.  Cic.  d.  n.  d.  I  41,  114 
deum  nihil  aliud  in  omni  aeternitate  nisi  ' mihi  pulchre  est 7  et  'ego  beatus 
sum'  cogitantem ).  c tibi  cum  (=  una  cum)  t.  p.7,  tibi  et  parenti,  ut 
LXII  61:  est  idem  quod  mox  legitur  'bene  ualetis  omnes7  ceterum  in 
sermone  familiari  haud  raro  pronomen  possessiuum  sine  ui  praeponi,  ex 
comicis  sat  notum  est.  —  6.  coniuge  lignea,  attributum  ad  corporis 
tam  exilitatem  ariditatemque  (Lucr.  IV  1161  de  puella  morbida  neruosa 
et  lignea,  Alexis  in  Mein.  fragm.  com.  III  473  dnQoUrtctQOi ,  zo  d’  uXlo 
Gcog,3  vno^vlov)  quam  motus  duriores  rusticosque  (PLM.  Y  p.  105  epigr. 
31,  2)  pertinet.  —  7.  nec  mirnm.  in  hac  uitae  cottidianae  formula 
(quam  itidem  habes  LYI1  3  et  LXIX  7)  sollemnis  erat  illius  'est7  omissio, 
ut  in  omnibus  locutionibus  cum  'mirum7  compositis,  tam  apud  comi¬ 
cos  (cf.  interpp.  ad  Ter.  Andr.  755)  quam  apud  alios  scriptores;  cf.  ger- 
manicum  fkein  Wunder7.  adiunguntur  autem  sequentia  aut  per  'nam’ 
(Cic.  Acad.  II  19,  23  nec  mirum;  nam  numquam  eqs.)  aut  per  asyndeton 
explicatiuum ,  ut  LYH  3.  —  bene  ualetis.  cf.  Epicurus  ap.  Diog.  Laert. 
X  1,  131,  Hor.  sat.  II  2,  71  de  uictus  tenuis  utilitate  in  primis  ualeas 
bene.  —  8.  pulcre  concoquitis.  Celsus  I  1  prodest  . .  bis  die  potius 
quam  semel  cibum  capere  et  semper  quam  plurimum,  dummodo  hume  con¬ 
coquat-,  hi  famelici  cum  uix  semel  capiant  cibum  sine  cruditatis  peri¬ 
culo,  optime  sane  digerunt,  dicitur  'concoquere7  etiam  absolute.  — 
9.  non  incendia,  non  graues  ruinas,  sequitur  illius  'nihil  timetis’  ep¬ 
exegesis,  in  qua  negationis  repetitio  sollemnis  est.  domos  aut  igne 
comburi  aut  (ut  tenui  tibicine  fultas,  Iuuen.  3,  194)  subito  lapsu  conci¬ 
dere,  saepius  Romae  euenit;  unde  usitatum  est,  illa  coniungere:  Sen. 
rhet.  contr.  II  1,  11  tanta  altitudo  aedificiorum  est  tantaeque  uiarum  an¬ 
gustiae,  ut  neque  aduersus  ignem  praesidium  nec  ex  ruinis  ullam  in  par¬ 
tem  effugium  sit  et  ibid.  12  ut  anxii  et  interdiu  et  nocte  ruinam  ,  ignem¬ 
que  metuant,  Prop.  II  27,  9,  Sen.  de  uit.  beat.  26,  2  et  de  benef.  IV 
6,  2.  —  10.  non  furta  impia,  non  dolos  ueneni.  sic  uere  Hauptius 
[opusc.  I  p.  7]  correxit  traditum  in  Y  'facta  impia7,  quibus  designantur 
omnia  quae  contra  ius  fasque  fiunt  (cf.  XXX  3,  Lucr.  I  83,  Verg.  Aen. 
IV  596,  Ouid.  f.  II  38  et  epist.  10,  100,  Lygdam.  6,  42).  sed  haec  ut 
possunt  comprehendere  incendia  (tectis  nefarie  iniecta),  ita  necessario 
in  se  iam  continent  ueneficia  subdola  (Munro  cp.  Arnob.  IY  28  prae¬ 
cellere  in  furtorum  dolis),  quorum  cur  peculiaris  sequatur  mentio  sic  non 
apparet.  Hauptius  cp.  Hor.  od.  I  1,  77  formidare  malos  fures,  incendia, 
seruos  ne  te  compilent  fugientes  (adde  Mart.  VI  33,  3)  totumque  locum 
sic  adumbrat:  'non  incendia  timent,  nihil  enim  possident,  quod  igne 
consumatur;  non  ruinas,  nam  uacua  domus  est,  ut,  etiamsi  corruat, 
nullum  tamen  comminuere  possit  supellectilem;  non  furta,  neque  enim 
ullius  rei  damnum  facere  possunt;  non  ueneficia,  nam  nihil  habent,  cuius 
cupiditate  heres  aliquis  impius  flagret7,  quamquam  maius  acumen  agnosco, 
si  nullam  Furii  parentes  domum  possidere  dicuntur,  fures,  qui  sollemni 
epitheto  audiunt  'improbi7  et  'mali7,  hic  exaggerans  (cf.  'graues  ruinas7) 

11* 


164 


XXIII  11—19. 


poeta  uocat  'impios7,  maxime  de  seruis  cogitans.  —  11.  non  casus 
alios  periculorum,  h.  e.  casus  periculosos.  Cic.  ad  fam.  VI 4,  3  ad  omnes 
casus  subitorum  periculorum  magis  obiecti  sumus ,  Sueton.  Claud.  25  ad  arcen¬ 
dos  incendiorum  casus.  —  12.  atqui  corpora  sicciora  cornu  . .  habetis, 
'atqui’,  plane  ut  u.  3  'uerum’,  rem  contrariam  una  cum  confirmatione 
indicat:  ex  altera  parte  certe  (Handius  Turs.  I  p.  517).  V  habet  caut 
qui’  aperto  errore  ('a7  olim  supra  vu7  extabat);  nec  rectum  est  quod 
AStatius  elicuit  'ut  qui’;  sed  potest  duce  Y  scribi  cat  qui’,  de  qua 
uocis  compositione  ('qui’  particula  adfirmatiua  ueritatem  eorum,  quae 
per  'at’  opponuntur,  efferens  ualet  'hercle’)  uide  Fleckeisenum  misc.  erit, 
p.  28  sqq. ;  nam  etiam  ceteris  locis  XXXVII  9  0  et  LXVI  31  Y  habent 
'at  qui’  (XXI  9  et  LXVIIIb  101  corruptela  'atque’  effecit  coalitionem): 
uidendum  est  de  aliorum  scriptorum  usu.  ccorpora  sicca’,  suco  carentia 
et  pumicis  instar  arida,  ob  duritatem  hinc  natam  cum  cornu  compa¬ 
rantur;  cf.  Priap.  32  (quod  totum  uide),  14  lanternae  uideor  fricare  cornu, 
Petron.  43  corneolus  fuit ,  bene  aetatem  ferebat,  Cic.  d.  n.  d.  II  57  duros 
et  quasi  corneolos  habent  aditus  aures.  —  13.  ant  s.  q.  m.  aridum  est. 
scii,  quam  cornu,  cf.  ad  XXII  14.  synonyma  1  aridus  ’  et  '  siccus  ’  sae¬ 
pius  iuncta.  —  14.  sole  et  frigore  et  esuritione,  bene  Muretus:  'sol 
exsiccat,  frigus  contrahit,  esuritio  extenuat’.  Yerg.  epigr.  9  (11),  45 
pati  iam  frigora  iamque  calores:  nonne  innuit  poeta,  sub  dio  agere  so¬ 
lere  famelicos  illos?  Mart.  XII  32,  7  frigore  et  fame  siccus.  —  15.  quare 
non  tibi  sit  bene  ac  beate?  alibi  cum  semper  consecutiue  apud  nostrum 
adhibeatur  'quare’,  hic  et  LXXXIX  4  quare  is  desinat  esse  macer?  habetur 
interrogatiue.  cb.  a.  b.’,  XIV  10.  — 16.  a  te  sudor  abest,  abest  sa- 
liua.  Vulpius  cp.  Cic.  Tuse.  Y  34,  99  adde  siccitatem ,  quae  consequitwr 
hanc  continentiam  in  uictu,  adde  integritatem  ualetudinis:  confer  sudan¬ 
tis,  ructantis,  refertos  epulis  tamquam  opimos  boues,  Yictorius  Antiph.  in 
Meinekii  fragm.  com.  III  133  zolovtos  o  @los  cltivqexos,  (pXiyfif  ov%  e%(ov. 
Varr.  logist.  Catus  fr.  27  R.  eam  sunt  consecuti  corporis  siccitatem,  ut 
neque  spuerent  neque  emungerentur  sufflatoue  corpore  essent,  Priap.  1.  1.  8 
nemo  uiderit  hanc  ut  expuentem,  Petron.  44  nec  sudauit  umquam  nec 
expuit,  puto  eum  nescio  quid  asiadis  habuisse,  amat  C.  uocabulum  idem 
repetere  loco  copulae;  cf.  supra  p.  46  notam.  —  17.  mucusque  et 
mala  pituita  nasi,  mucus  (gv£a)  de  quouis  umore  corporis  crassiore 
(etiam  naris)  dictus  hic,  ubi  cum  saliua  iungitur  magis,  uix  alius  potest 
esse  quam  e  pectore  eiectus  (fBrustschleim’);  pituita,  et  ipsa  de  quouis 
umore  magis  liquido  usitata  {pituita  oculorum  habet  ex.  gr.  Celsus)  ipso 
addito  lna9i’  designatur  accuratius  (nd()u£a,  c  Schnupfen ’);  Ceis.  IV  5 
umor  ex  capite  si  in  nares  destillat,  tenuis  per  has  pituita  profluit. 
'‘mala’,  magna  et  molesta;  Hor.  epist.  I  1,  108  praecipue  sanus,  nisi  cum 
pituita  molesta  est.  —  18.  hanc  ad  munditiem  adde  mundiorem,  scii, 
munditiem  (cm.’,  corporis  puritas;  cf.  munditias  facere,  h.  e.  purgare,  Cat. 
d.  r.  r.  39) ;  cf.  ad  LXI 110  (fig.  etym.).  — 19.  culus  tibi  purior  salillo  est.  de 
salino,  mensae  uel  apud  pauperrimos  decore  et  ornamento,  cf.  Marquardtus 

antiqq.  priu.  I  p.  309,  qui  praeter  Hor.  od.  II  16,  14  (ubi  nide  interpp.) 
cp.  Pers.  3,  26  purum  et  sine  labe  salinum ;  et  aeque  fsal  purus’  in  pro- 
uerbium  abiit.  *  salillum’  (salinulum)  cincti-  Xsyogsvov,  nam  in  Plaut. 
trin.  II  4,  91  alia  nunc  leguntur,  cf.  XCVII  3.  —  20.  nec  toto  decies 
cacas  in  anno,  iunge  ''nec  decies’,  h.  e.,  et  non  decies  (Kuehnerus  gr.  1. 

II  p.  657).  fallere  mihi  uidentur,  qui  c decies’  in  talibus  locutionibus 
(cp.  Mart.  XII  54,  1  aegrotas  uno  dedens  aut  saepius  anno )  ex  prisco 
tempore,  quo  annus  in  decem  menses  erat  discriptus,  repetunt;  agnosco 
minimum  numerum  quem  aiunt  rotundum  (conligens  ex.  gr.  Plaut.  Stich. 
501  dedens  in  die  mutat  locum),  cui  sua  uis  accedat  ex  opposito  'toto’, 
'in  anno’,  per  annum  ('anno’,  quotannis),  cf.  Kuehnerus  gr.  1.  II  p.  265. 
—  21.  atque  id  durius  est  faba  et  lapillis,  sunt  qui  'id’  honeste 
rem  uelare  putent  (ut  'haec’  uel  'ista’  atque  ipsum  'id’  de  mentula 

f  dicitur,  apud  Graecos  G%7j(ict  uel  nqdypa  pro  eo  est  quod  est  otldoiov) ;  sim¬ 

plicius  plerique  explicant  referentes  ad  u.  priorem  'quod  cacas’.  Mart. 

III  82,  2  faciem  durum ,  Phoebe,  cacantis  habes,  nota  fabarum  durities* 
Ouid.  f.  IY  734  durae  culmen  inane  fabae,  Plin.  h.  n.  XVIII  12,  119 
aqua  marina  aliaue  salsa  non  percoquitur.  IGulielmus  maluit  'lupillis’, 
qui  cum  fabis  saepius  coniunguntur  (ut  Plaut.  Stich.  V  4,  9);  sed  recte 
opponunt  Aristoph.  Ach.  1168  6  ds  Xi&ov  Xcifieiv  fiovXogevog  iv  enota 
Xccfiot  tij  %slqI  nsXe&ov  ctQticos  H£%£G(isvov ,  et  salsius  sine  dubio  'lapil¬ 
lis’.  —  22,  23.  si  manibus  teras  fricesque,  non  u.  digitum  inqui¬ 
nare  posses,  'terere  stercus  durum’  intellego,  non  item  'fricare’;  cui 
uerbo  poliendi  magis  inest  notio  hinc  abhorrens,  talem  massam  qui 
terit,  in  particulas  dissoluit:  quam  penitus  sit  durum  siccumque  illud, 
huiusmodi  addito  iocose  effertur,  lego  'friesque’;  Lucr.  I  888  glaebis 
terrarum  saepe  friatis.  Scribon.  comp.  80  manus  medicamento  inquinare. 
pro  'posses’  recte  uulgo  restituerunt  'possis’,  nisi  quod  priscam  formam 
'posseis’  ansam  dedisse  corruptelae  uerum  est;  male  nonnulli  accersentes 
VI  3  et  panegyr.  Messal.  200  (plane  alienum)  illud  defendunt.  —  24. 
haec  tu  commoda  tam  beata,  tam  larga  lucra  (3 — 23)  ex  pauperie  tibi 

1  adfluentia;  Prop.  II  20,  25  muneribus  beatis.  ctu’  grauiter  ad  confirman¬ 

dum  additum  est,  ut  XXIV  9.  —  25.  noli  spernere  nec  putare  parui. 
LXIX  1.  'nec’  in  copulando  nouo  colo,  quod  a  communi  negatione  pendet; 
cf.  Maduigius  opusc.  acad.  I  p.  344  et  ad  Cic.  d.  fin.  I  9,  30;  Holtzius  synt. 
prisc.  scr.  II  p.  325,  qui  inter  alia  attulit  Plaut.  Poen.  V  3,  10  mirari 
noli  neque  me  contemplarier.  'parui  putare’,  alibi  ut  uidetur  non  lectum, 
ut  parui  pendere  Sali.  Cat.  12,  2,  parui  ducere  Cic.  d.  fin.  II  8,  24 
(Kuehnerus  II  p.  335).  —  26.  et  sestertia  quae  soles  precari  centum 
desine,  etpropterea.  'precari’  (cum  contemptu:  precibus  demissis  rogare) 
cum  'soles’  (=  usque,  sine  fine  precaris)  et  cum  'desine’  iungendum. 
Furium  a  Catullo  ipso  pecuniam  illam  rogasse  mutuam,  ultro  patet, 
aliena  adferunt  ostensuri,  centum  milia  sestertiorum  (=  15000  mk.)  fuisse 
summam  nec  paruam  nimis  nec  magnam  (Vulpius  cp.  Sali.  Cat.  31,  ubi  seruo 
de  rep.  merito  praeter  libertatem  sestertia  centum  dantur).  —  27.  nam 

sat  es  beatus.  sic  uere  Itali  pro  tradito  f satis’,  in  quod  saepius  rsat 
es’  abiit,  non  potest  illud  ces’  deesse;  nec  melius  Passeratius  'sat  is’ 
(ab  eundi  uerbo)  uoluit;  sed  credi  paene  nequit,  fuisse  et  qui  ' satis 
beatu V  more  Plautino  dictum  attribuerent  Catullo  a  talibus  omnino 
alieno  et  qui  has  nugas  acciperent.  Hor.  od.  II  18,  12  nec  potentem 
amicum  largiora  flagito,  satis  beatus  unicis  Sabinis ;  Apul.  met.  IV  11 
sat  beatus,  hic  fbeatus’  (cf.  et  X  17)  ex  commodis  beatis  supra  expositis 
explicatur,  estque  hoc  rs.  e.  b.’  sane  quam  acutum,  egregie  summam 
faciens  totius  carminis.  —  ex  hoc  fine ,  in  quo  Furio  saepius  iam  petitum 
denegatur,  intellegitur  consilium  carminis,  quod  scriptum  est  paulo  post 
c.  XXVI:  repulsa  iam  semel  lata  Furius  non  desiit  centum  sestertia  mutua 
petere,  per  litteras  (ut  uidetur)  iactans  rerum  suarum  in  patria  (Pisau¬ 
rensi  fortasse)  statum  beatum  et  parentes  ibi  laute  largeque  uiuentes 
similiaque,  quibus  poetae,  securo  pecuniam  posse  credi,  persuaderetur, 
sed  fallacias  hominis  mendici  molestique  bene  perspiciens  et  praeterea 
propria  in  aemulum  felicem  ira  incitatus  Catullus  ei  respondit  carmine 
nostro,  quod  ab  acerbitate  ex  contemptu  odioque  mixta  pauca  habet 
similia  non  solum  apud  nostrum,  sed  in  tota  Graecorum  Romanorumque 
poesi,  neque  tam  acerba  apud  Lucilium  inuenta  esse  credo.  Furium 
repetiisse  preces  suas,  parum  sane  est  probabile. 


XXIV. 

1.  0  qui  flosculus  es  Iuuentiorum.  fflos’  (cf.  avfl-os,  atoroe)  ut 
alibi  de  optimo  (Plaut.  Cas.  prol.  13  flos  poetarum,  Enn.  a.  309  V.  flos 
delibatus  populi ),  ita  hic  de  pulcherrimo  dicitur,  ut  LXIII  64  et  C  2;  et 
teneram  pulcritudinem  exprimit  deminutiuum.  de  Iuuentiorum  gente 
ex  Tusculo  oriunda  cf.  Pauly,  encyclop.  real.  IV  p.  689  sqq.;  ubi  quod 
p.  693  commemoratur,  in  Veronae  quoque  uicinia  lapides  Iuuentiorum 
nomen  continentes  esse  inuentos  (CIL.  uol.  V  complura  praebet  exempla), 
dubito  num  in  usum  uocare  liceat;  certe  Romam  fuisse  huius  quidem 
amoris  scaenam  iam  supra  p.  38  monui.  —  2  et  3:  cf.  XTT  2  et  3.  — 
4.  mallem  dinitias  Midae  dedisses,  hanc  optimam  IVossii  emenda¬ 
tionem  plane  confirmauit  liber  optimus  0.  de  Midae,  fabulosi  illius 
Phrygiae  regis  (Prelleri  myth.  gr.  I  p.  507  sqq.),  opibus,  quae  in  pro- 
uerbium  abierunt,  cf.  Val.  Max.  I  6  ext.  2  Midas  cunctorum  paene  regum 
opes  abundantia  pecuniae  antecessit,  paroemiogr.  gr.  I  p.  316,  Ouid.  met. 
XI  100  sqq.,  alia.  —  5.  isti,  quoi  neque  senins  est  neque  arca, 
apparet  nostrum  carmen  post  praecedens  XXIII ,  cuius  primus  uersus  hic 
repetitur,  esse  compositum,  siquidem  necesse  est  iam  hoc  notum  factum 
esse  Furium,  qui  tali  circumscriptione  nunc  contemptim  indicetur,  'isti’, 
ut  LXXXI  3.  —  6.  quam  sic  te  sineres  ab  illo  amari,  'sic’  eo  refe¬ 
rendum  puto ,  quod  in  publico  (XXI  5  sq.)  nimis  patienter  indulgenterque 
Iuuentius  tulerat  Furii,  comitis  adsidui,  blanditias.  Ouid.  ani.  I  3,  3  et 
III  2,  57  patiatur  amari ,  epist.  Sapphus  96  non  ut  ames  oro ,  nos  sed 
('sed  quod’  codd.  meliores)  amare  sinas,  ad  'mallem  dedisses  quam 

sineres’  cf.  Holtzius  synt.  pr.  scr.  II  p.  167,  ubi  adfertur  Plaut.  Baech. 
IV  9,  124  ne  ille  Ephesi  multo  mauellem  foret ,  dum  saluos  esset ,  quam 
reuenisset  domum.  —  7.  'quid?  non  est  homo  bellus?’  inquies,  est. 
similis  interrogatio  ex  mente  alterius  facta  habetur  LXXII  2  qui  potis 
est?  inquis,  recepi  hic  'quid’  ex  0,  cum  ante  me  legeretur  'qui’,  h.  e. 
quomodo  (Holtzius  1.  1.  I  p.  174  sq.);  quod  hic,  ubi  nihil  praecessit,  in 
cuius  modum  inquiri  potest,  minime  est  aptum,  'quid’  est  eius,  qui 
cum  indignatione  stupet  aliquid  obiectum,  ut  ex.  gr.  Caecil.  com.  98  R. 
quid?  mihi  non  sunt  balneae?,  ubi  'non’  itidem  pro  'nonne’  est  positum 
ex  more  priscae  latinitatis  (Kuehnerus  gr.  1.  II  p.  1001 ,  ASpengelius  in 
progr.  Monacensi  a.  1869  'die  partikel  nonne  im  altlateinisehen’);  in 
talibus  quaestionibus  'non’  ita  ponitur,  ut  responsio  adfirmatiua  paene 
extorqueatur;  unde  illud  Catulli  negare  non  ualentis  'est’,  uocem  multi¬ 
plicis  sensus  'bellus’  hic  non  intellege  'lepidus'  (XXII  9)  neque  uero 
ita  'qui  in  elegantiorum  circulis  uersatur'  (cf.  anglicum  'gentleman’: 
quam  in  sententiam  AStatius  cp.  Cic.  ad  fam.  VII  16,  2  et  ad  Att.  I  1,  4) 
nec  sic  ut  LXXIX  3,  sed  de  corporis  formositate,  cui  gratia  quaedam 
amabilis  est  admixta  (cf.  ad  LX1X  9).  hoc  quo  aegrius  fert  et  quo 
minus  abicere  eleuareque  potest  Catullus,  qui  alibi  (LXXXI  4)  hanc  for¬ 
mam  cum  pallida  statua  contemptim  comparat,  eo  magis  instat  exagi¬ 
tandae  hominis  inuisi  inopiae,  quippe  quod  crimen  apud  Iuuentium  ex 
familia  opulenta  diuiteque  oriundum  speret  esse  haesurum,  neque  enim, 
ut  Vulpius  sibi  persuasit,  hoc  uolt  noster,  Furium  munera  non  daturum 
esse  rri  £Qco[iEvcp ,  sed  despicatum  istum,  quo  nobiles  contemnebant  esu¬ 
ritores  inopes,  in  Iuuentio  commouere  studet.  —  9.  quamlubet  abice 
eleuaque.  qi^ntumuis  (Phaedr.  I  25,  6)  sperne  (Cic.  Tuse.  V  18,  51 
extenuantem  cetera  et  abicientem )  et  parui  aestuma  (ut  Prop.  II  34,  58). 

Carmen  (post  XXIII  scriptum)  artissime  cohaerere  uideri  cum  XXI, 
ad  huius  uu.  1 — 3  adnotaui. 


XXV. 

1.  Cinaede  Thalle,  mollior  cunicnli  capillo,  de  Thallo  in  diuersa 
omnia  abeunt  docti,  comparans  enim  graecum  daMos  Vulpius  nomen 
fictum,  quod  aetatem  uirentem  designaret,  agnouit;  ulterius  progressus 
Schwabius  [q.  C.  p.  149]  non  solum  hunc  puellum  uiridem  et  Iuuentium 
eundem  esse  putauit  (scii,  hoc  nomen  latinum  conuersum  esse  graeco 
Thalli),  sed  etiam  illo  'Thallus’  ad  frequentissimum  gentis  luuentiae 
cognomen  'Talna’  adlusum  esse,  figmentum  parum  felix  inde,  quod 
poemation  nostrum  inclusum  est  carminibus  ad  eundem  cyclum  perti¬ 
nentibus,  nil  quidquam  accipit  probabilitatis:  credere  equidem  nequeo, 
poetam  aut  Iuuentium  olim  tam  carum  dilectumque  tanto  cum  despectu 
contemptuque,  quantus  in  his  uersibus  apparet,  tractasse  aut  eidem 
puero  nobili  minatum  esse  flagella,  eiusdem  notae  est  altera  CPSchulzii 
[de  C.  Graec.  imit.  p.  34]  suspitio,  nomen  QaUos  respondere  latino 
Polionis,  significari  igitur  eundem  hominem,  quem  exagitet  c.  XII; 

praeteruidit  nimirum  ille,  num  Asinio  ibi  commemorato  fuerit  Polionis 
cognomen  perquam  esse  dubium,  dubias  etiam  esse  temporum  rationes, 
sed  ut  adiectiuum  ftullos  iam  pridem  (fortasse  ex  Sicilia  aduectum)  in 
linguam  latinam  esse  receptum  docet  illud  '  hirquitallus ’  apud  Festum 
p.  101  (cf.  ibi  OMuellerus),  ita  et  nomen  proprium  f Thallus’  (fortasse 
Cat.  'Talius’,  ut  habet  V,  scripsit)  non  ita  rarum  est  in  litteris  latinis 
(Apul.  apol.  p.  54  sqq.  Krueg.,  CIL.  V  3127,  3467,  3780).  praestat  igitur 
inutilibus  coniecturis  abstinere  nihilque  de  hoc  homine  uelle  scire  nisi 
quae  ex  uersibus  ipsis  appareant,  scii,  fuisse  eum  furacem,  licet  fortasse 
meliore  loco  natum  (cf.  ad  c.  XII).  qui  c cinaedus’  uocatur  solito  con- 
uitio  (cf.  XVI  2,  XXIX  5,  Sueton.  Oct.  68,  Verg.  epigr.  13  [5],  35  cinaede 
Lucei) ,  quod  'non  semper  propria  significatione  esse  accipiendum’  uere 
quidem  monuit  Naekius  [Val.  Cat.  p.  234],  quamquam  hoc  ubique  ac¬ 
curate  discernere  difficillimum  est.  hic  tam  inde,  quod  rapacitas  'com¬ 
mune  tdv  7toQV(Qv  uitium  est’  (ut  ait  Muretus,  cf.  ex.  gr.  Hor.  epist.  I 

14,  33  Cinarae  rapaci) ,  conuitium  fluxisse  potest  uideri  quam  ex  hominis 
mollitie,  quam  propriam  haberi  cinaedorum  iam  ad  XVI  4  adnotau^. 
quaeque  saepius  comparatur  cum  plumis  uel  uillis;  hos  enim  intellege 
'capillos’,  ut  Geli.  XII  1,  15  loquitur  de  haedorum  capillo  tenuiore, 
Symphosius  118  de  capra  longo  uestita  capillo ;  Mart.  V  37,  2  agna  Ga- 
laesi  mollior  Phalantini  et  VIII  64,  8  uincas  mollitie  tremente  plumas 
(Petron.  127  brachia  molliora  pluma),  'cuniculus’  uox  Hiberica;  Varro 
d.  r.  r.  III  12,  6  tertii  generis  est,  quod  in  Hispania  nascitur,  similis 
nostro  lepori  ex  parte,  sed  humile ,  quem  cuniculum  appellant ;  Plin.  h.  n. 
VIII  217,  quos  Hispania  cuniculos  appellat.  —  2.  uel  anseris  medullula. 
Priap.  64,  1  quidam  mollior  anseris  medulla ;  deminutiuui^  praeterea  non 
extat.  referunt  haec  ad  plumam,  dum  auctore  IVossio  de  pennis  inte¬ 
rioribus  et  corpori  proximis  (Plin.  h.  n.  X  53,  Mart.  XIV  161,  1  sq.) 
accipiunt,  de  tautologia  securi,  mihi  in  hoc  catalogo  rerum  mollitie 
diffluentium  propter  ipsam  uarietatem  in  talibus  adamatam  cogitandum 
uidetur  de  adipe  et  iecore  anserino  (Plin.  h.  n.  XI  174,  Hor.  sat.  H 
8,  88,  Mart.  XIII  58,  Iuuen.  5,  114),  quae  multo  aptius  medullae  nomine 
designari  facile  concedetur.  —  uel  imula  oricilla.  sic  egregie  Scaliger 
pro  tradito  'moricilla’,  cp.  Festi  p.  182 b  M.  orata  genus  piscis  appel¬ 
latur  u  colore  auri ,  quod  rustici  'orum'  dicebant,  ut  auriculas  ' oriculas ’; 
Petron.  43  oricularius  (Probi  append.  p.  198  auris ,  non  oricla,  Priscian. 
I  52,  Corssenus  de  pronunt.  I  p.  656  sqq.).  ex  hoc  'auricula’  iterum 
deminutiuum  formatum  est  'auricilla’,  et  cum  hoc  nouom  itidem 
deminutiuum  'imulus’  (cf.  Plautinum  'primulus’)  coniunctum  (cf.  ad 
III  18)  graphice  sane  quam  maxime  depingit  mollitiem.  Cic.  ad  Q.  fr.  II 

15,  4  me  . .  et  esse  et  fore  auricula  infuma  molliorem,  quae  uerba  ex  re¬ 
cordatione  nostri  carminis  fluxisse  statuit  Buechelerus  [coniect.  lat. 
p.  15  sqq.],  ex  epistulae  illius  tempore  concludens,  libellum  Catullianum 
ante  aestatem  a.  54  esse  emissum,  equidem  nunc  facio  cum  Scaligero 
aliisque,  qui  hoc  prouerbium  Latinorum  fuisse  statuunt  cp.  Amm.  Marcell. 

XIX  12,  5  ima  quod  aiunt  amicula  mollior.  —  8.  uel  pene  languido 
senis.  AStatius  cp.  senile  detritum  rutabulum  Naeuii  com.  127  R.;  cf. 
et  Tib.  Priap.  2,  5  iners  senile  penis  extulit  caput ,  Maxim,  eleg.  5, 
36  sqq.,  Cic.  de  sen.  8,  26  languida  senectus.  —  sitnqne  araneoso,  tela 
aranearum  squalore  obruta  (ut  fit  in  desertis);  Tibuli.  Priap.  2,  30  ara¬ 
neosus  obsidet  forem  situs,  Prop.  DI  6,  33  putris  aranea.  —  4.  idemque 
XXII  3.  —  turbida  rapacior  procella.  'rapax’  fortius  est  utpote  uim 
apertam  indicans  quam  'fur’;  Cic.  in  Pis.  27,  66  olim  fwrwnculus,  nunc 
rapax,  Plaut.  Men.  V  7,  26  uos  rapaces,  nos  praedones.  Ouid.  a.  a.  I  388 
rapax  per  mare  uentrn  agit,  Lucr.  VI  376  tempestasque  cietur  turbida 
caelo.  —  5.  cum  diua  mulier  aries  ostendet  ossistantes.  sic  0;  quae 
G  hactenus  correxit  quod  'ostendit  oscitantes’  restituit,  pro  'aries’  ex¬ 
hibens  'alios’  cum  uariis  lectionibus  'aues’  et  'aries’  ?  ab  0  proficiscen¬ 
dum  esse  ultro  apparet  in  loco  paene  conclamato  et  coniecturarum  nube 
obruto,  priores  autem  cum  his  uerbis  turbidam  procellam  depingi  puta¬ 
rent  duce  lectione  peiore  caues’,  illud  'oscitantes’  aut  acceperunt  ' cla¬ 
mantes’  aut  hoc  fieri  non  posse  intellegentes  in  'oscinentes’  (Faemus 
Statiusque)  uel  c occinentes’  (Auantius)  mutauerunt;  in  exordio  uero  con- 
iecerunt  idem  Auantius  'diua  mater  alites’  (h.  e.  Tethys),  Scaliger  fde 
uia  mulier  aues’,  BGuarinus  'dira  maris  hiems  aues\  sed  peruersa  est 
tota  ista  ratio,  siquidem  uerbis  'turbida  procella’  in  solam  comparatio¬ 
nem  additis  nunc  exponendum  erat,  ubi  se  Thalli  rapacitas  exerceret. 
Lachmannus  igitur  aliam  uiam  ingressus  restituit  c  munerarios 7 ;  quod 
tamen  uocabulum  teste  Quintii.  VII  3,  24  primus  adhibuit  Augustus 
(glossae  in  Mai  auct.  class.  VI  534  munerarius  qui  munera  dat ,  h.  e. 
ludos  gladiatorie s :  Sueton.  Dom.  10,  Sen.  rhet.  controu.  IV  praef.,  Quint. 
decl.  IX  6);  ex  quo  quem  iustum  quidem  sensum  extundas,  difficile  re- 
peries  (ut  et  ex  Hauptiano  'mulierarios’  nec  a  re  metrica  tuto),  'diuam’ 
autem  recentiores  accipiunt  siue  furum  deam  Lauernam  (unde  Bergbius 
'cum  diua  muttiens  aues’)  siue  Larundam  (Placid.  p.  60,  25  D.  Larunda, 
quam  quidam  uiam  dicunt  Schwabius  coniecit  'diuam’,  ego  quod  pro- 
biores^itestes  praebent  'lamiam’  uel  'laniam’  in  'Maniam’  corrigo;  cete¬ 
rum  cf.  Prellerus  myth.  Rom.  p.  459)  siue  Angeronam  (Plin.  h.  n.  III  65, 
✓^1088.  Philoxeni:  Angeronia  rj  -fiso?  tijs  povXrjs  ncd  h ctvqxv,  cf.  et  Momm- 
senus  CIL.  I  p.  409)  siue  denique  Murci(d)am  (August.  d.  c.  d.  IV  16, 
Arnob.  IV  9).  quarum  cum  nulla  eane  placeat,  quid  mirum  est  iterum 
diuam  esse  abiectam  et  coniecisse  Boehmium  [quaestt.  Cat.  p.  20]  'con- 
uiua  cum  mero  grauis  se  ost.  oscitantem’  porroque  (ut  incredibilia  Mun- 
ronis  inuenta  mittam)  me  ipsum  'cum  dira  uinulenties  o.  oscitantes’? 
attuli  commenta  memorabilia,  neglegam  inepta  (ut  Heysii  ‘cum  luna 
mulierarios’),  nec  nunc  curae  saepius  repetitae  quod  omni  a  parte  pla¬ 
ceret  mihi  suppeditauere ,  nisi  quod  de  uia  ineunda  certius  constat, 
quam  ostendit  uox  c oscitantes’,  quae  non  solum  ad  conuiuas  prae  uino 
stertentes  referri  potest,  sed  etiam  ad  eosdem  securos:  Ter.  Andr.  I  2, 
10  amoto  metu  interea  oscitantes  opprimi,  ubi  Donatus  est  animi  otium 

et  securitas  . .  oscitantes  securi  uel  nihil  prouidentes,  anet,  ad  Her.  IV 
36,  48  cum  etiam  maiores  (calamitates)  inpendere  uideantur,  sedetis  et 
oscitamini ;  Geli.  IV  20,  8  in  iu/re  stans  clare  nimis  et  sonore  oscitauit 
atque  inibi  ut  plecteretur  erat,  tamquam  illud  indicium  esset  . .  apertae 
securitatis,  comparans  igitur  carminis  simillimi  XII  u.  3  sic  interpretor, 
Thallum  inter  sodales  neglegentiores  sibique  non  cauentes  adripuisse, 
quidquid  tollere  posset:  iocus  uinumque  (ibid.  2)  aperit  adulescentium 
in  laetum  symposium  iunctorum  pectora  pellitque  animo  curam  se  anxie 
custodiendi,  et  est  haec  imago  non  inlepida,  qua  Thallus,  cum  omnia 
sint  dedita  securae  laetitiae,  turbidae  instar  tempestatis  rapere  dicitur, 
hinc  unum  nunc  mihi  uideor  dispicere,  in  c aries ’  latere  f pares’,  h.  e. 
aequales  (ut  Petron.  infans  cum  paribus  inquinata  sum),  qua  notione 
omnino  opus  est.  iam  quaenam  fdiua’  in  tali  compotatione  locum  habeat 
utpote  securos  efficiens  si  quaerimus,  una  ea  potest  esse  dea  hilaritatis 
atque  laetitiae,  eratne  Romanis  inter  turbam  illam  deorum  minorum, 
quorum  saepe  mero  casu  ad  nos  peruenit  notitia,  etiam  dea  quaedam 
Mulcebris?  uideant  doctiores,  procellae  autem  respectu  ostendendi  uer- 
bum  adhibitum  uidetur;  Verg.  G.  II  261  ante  supinatas  aquiloni  osten¬ 
dere  (=  exponere)  glaebas ,  ubi  interpp.  plura  praebent.  —  6.  remitte 
pallium  mihi  meum  quod  inuolasti.  pallium  erat  laenae  siue  amictus 
genus  tunicae  superiniectum  (Richius  lex.  antiqq.  s.  u.  nr.  3),  quod  uesperi 
et  per  noctem  uagantibus  praesidium  in  ipso  conuiuio  reiciebatur;  cf. 
de  simili  fure  Mart.  VIII  59,  9  lapsa  nec  a  cubito  subducere  pallia  nescit 
et  tectus  laenis  saepe  duabus  abit,  'inuolare  in  aliquam  rem  (alicui  rei)’ 
ubi  semel  notionem  furandi  est  nactum  (male  autem  a  uola  substantiuo 
nonnulli  deriuabant:  Seru.  ad  G.  II  88  et  Aen.  III  233,  Non.  p.  32),  ad 
uerbi  'furari’  similitudinem  cum  datiuo  personae  et  accusatiuo  rei  est 
iunctum  (ut  Petron.  58  anulos  buxeos  curare,  quos  amicae  tuae  inuo¬ 
lasti );  quamquam  discrimen  licet  saepe  obscuratum  mansit  hoc,  quod 
qui  inuolat  magis  palam  est  rapax;’  gramm.  lat.  Keilii  VII  p.  525  in- 
uolat  qui  in  die  auertit  ('uenit’  cod.),  subripit  clam,  per  'mihi  meum’ 
poetam  fortiter  rem  propriam  reflagitare  putant;  quam  uim  minime  sen¬ 
tiens  auersor  numeros  posito  ante  cquod’  commate  pessumdatos;  unde 
restitui  quod  iam  in  uno  libro  interpolato  legitur  'meum,  mihi  quod’ 
(de  'quod’  traiecto  cf.  ad  Cornei.  9).  —  7.  sudarinmque  Saetabum. 

catagraphosque  Thynos.  KatdyQcccpog  apud  Graecos  ualet 
Tineamentis  notatus  atque  distinctus’  (cf.  GHermannus  opusc.  Vp.  214  sq., 
Teufelius  de  uoc.  singul.  p.  12  sq.);  et  sic  apud  Plinium,  qui  solus  ex 
Latinis  uoce  utitur  praeterea,  h.  n.  XXXV  8,  56  hic  (Cimon)  catagrapha 
inuenit,  hoc  est,  obliquas  imagines  (germanicum  'Profilbild  im  Umriss’). 
c Thynos’  (XXXI  5),  quae  uox  necessario  pro  substantiuo  est  sumenda, 
AStatius  putauit  shtoviyuog  in  sudario  fuisse  acu  pictos,  cp.  Verg.  G.  III  25 
purpurea  intexti  tollant  aulaea  Britanni  (Iuuen.  8,  168  inscripta  lintea). 
cui  interpretationi  propterea  diffido,  quod  poetam  plura  diuersique  ge¬ 
neris  sudaria  in  symposium  attulisse  credere  nequeo,  mitto  Muretum 

'catagraphonque  linum’  et  Scaligerum  'chirographosque  Thynos’  inpro- 
babiliter  conicientes;  spreta  enim  eorum  explicatione,  qui  de  anulis  ob- 
signatoriis  cogitauere  (quos  oppido  inprobabile  est  in  symposio  quidem 
subreptos  esse),  ex  parte  cum  IVossio  facio,  qui  intellexit  pugillares 
membraneos  uario  colore  tinctos,  non  curo  colores,  respicio  sola  illorum 
opercula  e  buxo  (quo  nobilis  erat  Bithynia:  ad  IV  13)  facta,  quibus 
uarias  figuras  breuiter  delineatas  censeo  fuisse  insculptas,  constat  de 
his  libellis  buxeis  (Prop.  m  33,  8) ;  nec  quidquam  obstat  quominus  eos 
uixdum  e  Bithynia  Romam  inuectos  breuiter  c Thynos’  uocatos  esse  su¬ 
mamus.  nihil  autem  aptius  excogitabis,  quod  poetam  in  conuiuium 
secum  attulisse  tibi  persuadeas  (cf.  et  L)  quodque  ob  pretium,  quod 
recens  tum  importatis  erat  summum,  allicuerit  fures  auidos.  quamquam 
et  hoc  sumere  licet,  hos  libellos  ab  ipso  Catullo  ex  itinere  Bithynico 
esse  reportatos.  —  8.  inepte,  quae  palam  soles  habere  tamquam  auita. 
'inepte’  (uocatiuum  metrum  ostendit),  homo  ridicule,  ut  Turpil.  com. 
16  R.  ineptus  quid  mihi  uellem  ex  insolentia  nesciebam:  Terrae  filium 
nihil  auiti  habere  posse  innuit,  'palam’,  ante  oculos  omnium,  ut  Hor. 
sat.  I  2,  84.  'auita’,  a  maioribus  per  hereditatem  accepta,  ut  Tib.  II 
4,  54  sedes  auitas3  Hor.  sat.  I  6,  78  auita  ex  re  praeberi  sumptus.  — 
9.  quae  nunc  tuis  ab  unguibus  reglutina,  ungues,  qui  furibus  aua- 
risque  tamquam  uolturiis  tribuuntur  (Prudent.  psych.  455  de  Auaritia 
unca  corripu/isse  manu  et  462  uelox  nam  dextra  rapinas  abradit  spoliis¬ 
que  ungues  exercet  aenos),  siue  manus  furum  glutine  uel  uisco  inlitae 
finguntur,  quo  quidquid  tangunt  adhaereat;  Lucii.  XXVIII  58  M.  omnia 
uiscatis  manibus  leget,  omnia  sumet ,  Rutil.  Namat.  I  609  de  Harpyis  quae 
pede  glutineo  quae  tetigere  trahunt  (cf.  et  epitheta  furum  'trahax’  et 
'tagax’),  'reglutinare’,  soluere  a  manibus  glutineis,  solus  noster  sic 
adhibuit,  aliter  (=  iterum  glutinare)  postea  adhibuere  Prudentius  et 
Martianus  Capella.  —  10.  ne  lanenm  latusculum  manusque  molli¬ 
cellas.  'latusculum’  (Lucr.  IV  335)  per  se  iam  latus  effeminatum  indi¬ 
cans  intenditur  illo  'laneum’  (Iuuen.  8,  15  JEuganea  quantumuis  mollior 
agna),  quae  ad  notionem  teneritudinis  augendam  copulat  adlitteratio 
aeque  atque  in  illis  'man.  moli.’,  in  quibus  duplex  deminutiuum  'molli¬ 
cellus’  (a  'molliculus’,  cf.  XVI  4)  a  nostro  fictum  alibi  non  legitur, 
manus  autem  uerberandae  dicuntur,  quippe  quae  rapuerint  (male  Sca- 
liger  'natisque’) ;  latus  uero,  ut  in  quo  res  raptae  conditae  sint.  —  11.  in¬ 
usta  turpiter  tibi  flagella  conscribilent.  quamquam  proprie  inuritur 
aliquis  flagello,  h.  e.  notas  ac  uibices  accipit  per  flagella  (cf.  Hor.  epod. 
4,  3  Sibericis  peruste  funibus  latus  et  epist.  I  16,  47  loris  non  ureris ), 
tamen  non  minus  recte  dicitur  'flagellum  inuritur  alicui’,  quod  ex  Stat. 
Theb.  VIII  709  inusta  temporibus  nuda  aera  sedent  aliisque  defendit 
IFGronouius  [elench.  diatr.  p.  193  H.].  nec  enim  quae  pro  tradito  'in¬ 
sula’  coniecerunt  Scaliger  'inlusa’,  lVossius  'inuisa’,  magis  possunt 
placere,  'turpiter’,  poena  seruili  (Geli.  XI  18).  'scribere’  cum  compo¬ 
sitis  (cf.  et  Hom.  II.  IV  139,  Od.  XXII  279)  saepius  de  sulcis  sanguineis 

litterarum  instar  in  corpore  uerberato  relictis  adhibetur,  ut  Plaut.  Pseud. 
I  5,  131  quasi  quom  in  libro  scribuntur  calamo  litterae ,  stilis  me  totum 
usque  ulmeis  conscribito ,  Lucii.  XXX  127  M.  et  Musconis  manum  per¬ 
scribere  posse  tagacem,  Prudent.  nsql  ozscp.  10,  557  ungulis  scribentibus 
genas  (ibid.  9,  16).  'conscribillo’,  quod  ex  Varronis  locis  duobus  adfert 
Nonius  p.  82  sq.,  a  'conscribito’  tantum  pronuntiatione  differt;  nihilque 
obstat  quominus  hanc  formam  ipsius  Catulli  saepius  consonas  simplices 
more  prisco  ponentis  esse  aiamus;  cf.  quae  dixi  in  Fleckeis.  ann.  1883 
p.  781.  grauius  est  uitium  prosodiacum  in  *  conscribiles ' ;  quod  ut  non 
defenditur  eis,  quae  parum  generibus  discretis  coaceruauit  Lachmannus 
[ad  Lucr.  p.  36  sq.],  ita  mitigatur  aliqua  ex  parte  duplici  quo  uox  illa 
effertur  ictu:  in  ' conscribilent ’  tantum  roboris  adsumunt  syllabae  ac¬ 
centu  instructae,  ut  inter  utramque  media  deprimatur  in  breuis  syllabae 
speciem,  excusandum  est  hoc  uitium  (nam  manet  uitium),  nec  obtem¬ 
perandum  Tumebo,  qui  Varroniani  illius  'conscribillo’  inmemor  formam 
'conscrlbilo’  finxit  restituens  'conscribilent  flagella’,  ut  mittam  foediores 
coniecturas.  —  12.  et  insolenter  aestues,  in  angoribus  tibi  molliculo 
insuetis  uerseris;  Cic.  d.  ar.  resp.  1,  2  ignarus  ille,  qui  consules  essent, 
exsanguis  atque  aestuans  se  e  curia  repente  proripit,  Hor.  epist.  I  1,  99. 
—  12,  13.  uelut  minnta  magno  deprensa  nanis  in  mari  uesaniente 
nento,  'minuta’,  ab  solam  avxC&Eaiv  additum  (cf.  LXVI  38),  plebeiam 
uoculam  esse,  ut  statuit  Munro,  non  uerum  est  (utitur  ea  in  sermone 
nempe  familiari  interdum  Cicero,  ut  ad  Att.  XVI  1,  3  minuta  nauigia ), 
abhorrere  a  cultiorum  poetarum  stilo  plane  ut  germanicum  v  winzig’, 
per  se  patet:  Ciris  auctor  479  paruula  cymba  et  Stat.  a.  I  4,  121  cymba 
minor  in  simili  imagine  dicunt,  minutis  remis  in  poetandi  initio  solus 
sibi  permisit  Prop.  I  11,  9.  'magno’  recte  Dousa  senior  explicat  'com¬ 
moto,  procelloso’  cp.  Sali.  Iug.  78,  3  ubi  mare  magnum  esse  et  saeuire 
uentis  coepit,  Lucr.  II  1  mari  magno  turbantibus  aequora  uentis,  addi- 
ditque  Dousa  filius  Enn.  Sot.  3  V  et  Verg.  Aen.  III  196,  uide  etiam 
Lucr.  II  653  disiectare  solet  magnum  mare  transtra ;  nec  aliter  Graeci,  ut 
Xenoph.  anab.  V  8,  20  oxccv  ds  %si[mqv  y  xcd  &dlaxxa  [isyaXrj  smcpEQri- 
tcu.  'deprehensa’,  superueniente  subito  tempestate  occupata,  ut  et  nautae 
ipsi  prensi  et  deprehensi  uocantur;  Lucr.  VI  429  deprensa  tumultu  na¬ 
uigia,  Hor.  od.  II  16,  1  otium  diuos  rogat  in  patenti  prensus  Aegaeo, 
plura  praebent  Bentleius  Peerlkampiusque  ad  Hor.  od.  I  14,  10.  'uesa- 
niens 7  participium  ('uesanire’  ex  Cassiod.  hist.  eccl.  IX  30  adferunt 
lexica)  hoc  solo  loco  extat,  saepius  (unde  uerbum  est  fictum)  'uesanus’ 
inuenitur,  ut  Prop.  I  8,  5  uesani  murmura  ponti,  ceterum  ad  adlitte- 
rationis  pulcrum  ordatum  attende. 

XXVT. 

1.  Furi,  uillula  uestra  non  ad  Austri  flatus  opposita  est.  liti¬ 
gant  docti  de  scripturae  uarietate  'uestra’  et  'nostra’,  quas  uoculas 
perpetuo  inter  se  mutari  in  codicibus  apud  omnes  constat,  et  hoc 

alterum  olim  plerique  amplectebantur  uarie  explicantes;  ueluti  Hotomannus 
dicit:  Ccum  Furius,  qui  forte  ad  dies  aliquot  secedere  in  Catulli  uillam 
cupiebat,  ex  eo  quaesiiset,  cui  uento  et  caeli  plagae  esset  opposita, 
festiue  poeta  . .  respondit’  ectr.;  et  similia  alii  protulerunt  cp.  X  et 
XIII  7  et  XXVIII  7  sqq.,  ubi  de  rerum  suarum  angustiis  similiter  loqua¬ 
tur  poeta,  quos  locos  si  accurate  perpenderis,  quid  de  his  iocis  pro 
tempore  fusis  sit  statuendum  facile  intelleges,  uix  autem  credes,  ita 
iocari  Catullum  in  peculiari  carmine  eoque  ad  hominem  cetera  despe¬ 
ctissimum  misso,  nec  Westphalio  [p.  208]  sic  censenti,  Furium  centum 
sestertia  rogantem  praedicasse  uillam  poetae,  ut  hunc  propitium  sibi 
redderet  (cf.  XLIV),  feliciter  res  cessit,  iam  antea  fuerunt,  qui  e  con- 
iectura  reponi  uellent  '"uestra";  idque  ipsum  liber  egregius  0  praebet, 
quod  non  ad  unum  Furium,  sed  ad  totam  eius  familiam  ex  c.  XXIII 
notam  spectare  (cf.  LXIV  161  et  LXVIIIb  11),  ultro  apparet,  sed  de 
huius  lectionis  interpretatione  ea,  qua  Furium  in  uilla  sua  iactantiorem 
refutari  simpliciter  dicunt,  dubito  equidem,  qui  in  fine  meam  exhibebo 
explicationem,  nunc  in  singulis  commoraturus,  'uillula’  cum  contemptu, 
uerbi  'opposita’  ambiguitatem  iocosam  recte  plerique  omnes  senserunt: 
significat  illud  tam  cuentis  obiecta  siue  exposita’  (ut  Plin.  h.  n.  XVII 
28,  262  nudatas  radices  hiberno  frigori  opponunt )  quam  'pignori  data 
siue  oppignerata’,  ut  Ter.  Phorm.  IV  3,  66  ager  oppositus  est  pignori 
ob  decem  minas  et  absolute  Iuuen.  11,  18  lancibus  oppositis,  ex  priore 
significatione  apparet,  sermonem  esse  de  uentis  infestis  (male  Schwabius 
q.  C.  p.  154  '  cum  uillam  suam  ad  fauonium  et  quemuis  alium  leniter 
flantem  uentum  oppositam  esse  Furius  gloriari  soleret’),  id  quod  con- 
uenit  in  Austrum  et  saeuum  Boream;  sed  si  inter  eos  Fauonius  placidus 
serenusque  nominatur,  peculiarem  quandam  horum  uentorum  rationem 
esse  conligitur.  adferuntur  autem  uenti  quattuor  ex  quattuor  caeli  re¬ 
gionibus  diuersis  flantes:  meridiem  Auster,  occidentem  Fauonius  siue 
Zephyrus,  septentrionem  Boreas  siue  Aquilo,  orientem  Apeliotes  siue 
subsolanus  (de  quo  cf.  Plin.  h.  n.  II  119  et  122,  Geli.  II  22)  designat, 
miram  uillam,  quae  nulli  uento  est  exposita!  apparet  nimirum  iocus: 
praedicauerat,  ut  equidem  statuo,  certo  (ut  mox  elucebit)  consilio  Furius 
in  uilla  sua,  quod  tuta  esset  ab  omnibus  uentis,  uehementes  scilicet 
intellegens,  hoc  suo  more  exagitat  poeta:  est  sane,  ut  tu  dicis,  uillula 
uestra  nullis  opposita  uentis,  uerum  eqs.  —  8.  Aplieliotae.  hanc  codi¬ 
cum  scripturam  recte  tuetur  RKlotzius  [em.  Cat.  p.  XII]  his  uerbis:  'etsi 
Graeci,  quorum  scripta  ad  nos  uenerunt,  eum  uentum  .  .  fere  anrfkKo - 
xriVj  non  dcprjhcotrjv ,  uidentur  appollauisse  (qua  de  re  uidendus  est 
Lobeckius  ad  Soph.  Ai.  803,  p.  356),  tamen,  quom  ille  uentus  in  Lati¬ 
norum  scriptis  apheliotes  plerumque  appelletur,  Latini  non  tam  culto¬ 
rum  Graecorum  linguam  quam  nautas  Graecos,  qui  mare  Adriacum 
nauigabant,  uidentur  secuti  esse’  tamen  nec  apud  Graecos  scripturae 
per  (p  exempla  desunt;  cf.  LDindorfius  add.  ad  Steph.  thes.  s.  u.  uitr\U(o- 
trjg  et  quos  congessit  MHertzius  ad  Geli.  II  22,  8.  —  4«  ad  milia  quin- 

decim  et  ducentos,  scii,  sestertios,  summam  perparuam  (2500  mk.)  per¬ 
spicis  indicare,  quam  parui  pretii  sit  illa  Furii  uillula,  quae  non  potuerit 
maiore  pecunia  dari  pignori.  vad’,  pro  quo  magis  consuetum  fuisse  'ob’ 
docet  Terentii  locus  adlatus,  hic  propter  prius  'ad’  adhibitum  designat 
finem  oppignerationis  (eo  pignore  summam  illam  nancisci  uoluerunt).  — 
5.  o  uentum  horribilem  atque  pestilentem.  Cic.  Arat.  fr.  prognost. 
4,  2  horribiles  clamans  instare  procellas ,  Hor.  od.  III  23,  5  nec  pestilen¬ 
tem  sentiet  Africum  fecunda  uitis.  lusus  etsi  per  se  perspicuus  est,  cum 
uillula  nullis  obnoxia  uentis,  quam  praedicauerat  Furius,  tamen  ad- 
uerso  aeris  alieni  uento  laborare  dicatur,  praeterea  habet  salem  satis 
aculeatum,  qui  carminis  causa  patefacta  fit  manifestus,  nam  ut  statim 
meam  aperiam  sententiam,  Furius  centum  sestertia  a  poeta  rogans  in 
pignus  ei  uillulam  suam  obtulerat,  cuius  uirtutes  ceteras  extollens  lau¬ 
dibus  etiam  de  situ  ab  omnibus  uentis  tuto  uerba  fecerat,  hanc  ioci 
acerbi  ansam  arripit  noster,  sic  summa  illa  parua  HS  XV  milium  et 
CC  nouum  accipit  acumen,  nam  siue  uerum  uillulae  pretium  compertum 
habuit  siue  diuinando  finxit,  Catullus  hoc  responso  refellit  fraudes  homi¬ 
nis,  qui  rem  multo  minoris  pretii  eamque  iam  pignori  datam  ob  centum 
sestertia  (sexies  tantum)  denuo  oppignerare  studuit,  simulque  hoc  re¬ 
sponso  spes  ipsas  Furii  uento  adflauit  'horribili  atque  pestilenti’. 

XXVII. 

lj  2.  Minister  netuli  puer  Falerni  inger  mi  calices  amariores, 
heus  puer,  qui  ministras  Falernum  uetustum.  de  hac  nota  seruorum 
appellatione  familiari  cf.  Lygdam.  6,  62  tu  puer ,  i,  liquidum  fortius  adde 
merum  (ibid.  57  cessas  o  lente  minister?),  par  autem  erat  in  comissatione 
uarios  adfuisse  seruos  a  potione;  ut  similiter  in  conuiuio  apud  Iuuen.  5, 
59  sqq.  praeter  Gaetulum  Ganymedem ,  hoc  est  seruum  oivo%oov  ex  Gae¬ 
tulia  oriundum,  commemoratur  calidae  gelidaeque  minister,  hic  puerum 
ad  cyathum,  quia  is  ex  cratere  haurit,  in  quo  uinum  erat  mixtum, 
nihil  iam  attinuit  uocare,  cum  merum  esset  bibendum  poetae,  qui 
ad  alium  quendam  seruum  se  conuertens  hunc  addito  'm.  u.  F.’  a  ceteris 
pincernis  distinguit,  erat  autem  c  uetulum 7  solitum  inter  bibones  attri¬ 
butum  Falerni;  iam  Hauptius  [opusc.  II  p.  125]  cp.  Macrob.  VII  12,  9 
uude  est  illud  prouerbium,  quo  utuntur  gulones,  mulsum  quod  probe  tem¬ 
peres  miscendum  esse  nouo  Hymettio  et  uetulo  Falerno  porroque  Mart.  I 
18,  1  uetulo  miscere  Falerno  et  VIII  77,  XI  26,  3  (cf.  et  ibid.  XI  36,  5 
inmortale  Falernum),  indicat  hoc  Falernum  uetustum,  quod  ' seuerum ’ 
dicit  Hor.  od.  I  27,  9  et  'forte’  id.  sat.  II  4,  24  ('acre’  Iuuen.  13,  216), 
finem  compotationis,  ubi  misso* cratere  iam  meracum  potabant.  Athe¬ 
naeus  I  26  slftrj  dvo  (r ov  <&<xXsq£vov),  6  avatrjQog  uctl  6  ylvxago ov,  Cic. 
Brut.  83,  287  ut  si  quis  Falerno  uino  delectetur,  sed  eo  nec  ita  nouo  ut 
proximis  consulibus  natum  uelit,  nec  rursus  ita  uetere  ut  Opimium  aut 
Anicium  consulem  quaerat:  atqui  hae  notae  sunt  optumae ,  credo,  sed 
nimia  uetustas  nec  habet  eam  quam  quaerimus  suauilatem  nec  est  iam  sane 


XXVII  3-4. 


175 


tolerabilis  (de  optima  Falerni  aetate  Plin.  h.  n.  XXIII  20),  Sen.  epist. 
63,  5  in  uino  nimis  ueieri  ipsa  nos  amaritudo  delectat,  hoc  Falernum 
uetus,  cum  ad  acrem  potationem  symposium  calidum  processisset,  aqua 
temperare  nefas;  indomitum  despumare  Falernum  de  eo  qui  crapulam 
edormit  *Pers.  3,  3  ad  hunc  morem  adludens  dicit,  sic  noui  calices,  quos 
nunc  poeta  poscit,  'amariores’  uocantur  cum  tacita  uini  et  mixti  et 
iunioris  (uilioris,  dulcioris)  antea  poti  oppositione;  nec  plane  recte  Sca- 
liger  cp.  Homericum  (II.  IX  203)  Zcoqotsqov  Se  'aeqccie  'amariores’  ex¬ 
plicans  'meraciores’  'inger’  praebe,  ut  Nemes.  Cyneg.  6  Castaliusque 
mihi  noua  pocula  fontis  alumnus  ingerit  (gloss.  Labb.  p.  93  et  228  inger 
Eiav.qaaov).  praeter  'dic  duc  fac  fer7  communi  usu  recepta  olim  plura 
imperatiui  breuioris  exempla  extitisse,  'inger7  hoc  unico  loco  seruatum 
est  documento:  seruabant  illud  boni  bibones,  quibus  lingua  mero  grauis 
saepius  abbreuiare  solebat  uoculas,  ut  in  ilio  date  illi  biber  Titinii  com. 
78  R.;  Ellisius  cp.  Meinekii  anal.  Alex.  p.  131,  ubi  niv  pro  nivsiv  et  nio 
pro  nm&L  adferuntur.  —  3.  ut  lex  Postumiae  iubet  magistrae,  tangitur 
mos  notus  in  comissatione  sorte  creandi  regem  siue  magistrum  bibendi, 
cuius  imperio  parere  debuerunt  conuiuae;  Cic.  in  Verr.  V  11,  28  illis 
legibus ,  quae  in  poculis  ponebantur ,  diligenter  obtemperabat,  Hor.  sat.  II 
6,  68  solutus  legibus  insanis  (cf.  Marquardtus  antiqq.  priu.  p.  321  sqq.). 
adfuerunt  quidem  Romae  his  conuiuiis  etiam  matresfamiliarum  (Mar¬ 
quardtus  1.  1.  p.  329);  sed  hic  sine  dubio  est  cogitandum  siue  de  liber¬ 
tina  siue  de  nobiliore  femina  Romana,  quae  solutis  moribus  uixit;  ueluti 
non  inepte  arcessiuit  Schwabius  [q.  C.  p.  316]  illam  Postumiam,  qua- 
cum  Caesar  aliquando  rem  habuit,  uxorem  Seruii  Sulpicii  Rufi,  de  qua 
cf.  Orellius  onom.  Tuli.  p.  493.  haec  Clodiae  more  uiuens  quod  inter¬ 
fuit  adulescentium  compotationi,  ab  eis  qui  iam  tum  Romae  regnabant 
moribus  minime  abhorret,  haec  igitur  regina  siue  magistra  facta  est, 
ut  apud  Plaut.  Pers.  V  1,  18  puella  hilaris  conuiuii  fit  'dictatrix7-  — 
4.  ebriose  acino  ebriosioris,  sic  Y  aperto  errore  (in  tam  frequenti  'e’ 
et  'o7  litterarum  mutatione)  pro  'ebrioso  acino’-  de  hoc  loco  qui  dis¬ 
putat  accurate  Gellius  (testim.  uol.  I),  licet  a  scribis  et  ipse  ualde  sit 
deprauatus,  tamen  quid  sibi  uoluerit  non  obscurum  est  merito  Hauptii 
[opusc.  II  p.  121  sqq.]  eius  uerba  acute  tractantis,  hic  intellexit,  Gel¬ 
lium  pro  Catulli  manu  habuisse  'ebria  acina’,  ceteras  quae  extent 
lectiones  'ebrioso  acino’  et  'ebriosa  acina’  ex  corruptis  exemplaribus 
ductas  putasse.  Hauptius  ipse  nihilominus  stetit  ab  ea  quam  ultimo 
loco  posui  lectione,  ego  patronus  extiti  scripturae  a  Gellio  Catullo  uin- 
dicatae.  ad  formam  'acina’  prae  illis  'acinum’  et  'acinus’  insuetam 
Lachm.  ad  Lucr.  p.  392  comparauit  triplex  illud  'araneus,  aranea,  ara¬ 
neum7,  ego  Cyrill.  604,  6  qc6£:  aciwus,  acina,  significat  acinum  aut 
bacam  uuae  ( rag  gccyas) ,  ut  Cato  d.  r.  r.  112,  aut  nucleum  interiorem 
uel  uinaceum,  ro  yiyaqxov.  differunt  autem  'ebrius7  et  ‘‘ebriosus’  eo, 
quod  illud  'uino  plenus’,  Hoc  'uino  deditus’  designat  (Cic.  Tuse.  IV  12,  27, 
Sen.  epist.  83,  11,  differentiae  Beckii  p.  53).  erit  igitur  acinum  ebrium 

baca  suco  differta  turgensque,  erit  acinum  ebriosum  uinaceus  in  suco 
natans  eumque  auide  usque  hauriens,  et  primo  quidem  optutu  habet 
utraque  lectio,  quo  se  tueatur:  huic  XXII  14  infaceto  infacetior  (cf.  ad 
IX  10),  illi  X  23  in  collo  collocare  (LVI  3)  fauet.  sed  accurate  re  perpensa 
fatearis  oportet,  magis  adridere  Postumiam  multibibam  comparatam 
cum  baca,  quae  iam  plena  usque  dum  sucum  ex  uite  trahit,  contra 
frigidam  uideri  uinacei  imaginem,  uenuste  quippe  femina  uini  usu  diu¬ 
turno  rotunda  pinguisque  confertur  cum  rotunda  pinguique  baca,  inlepide 
cum  nucleo,  qui  in  suco  est  demersus  obrutusque  plane,  deinde  ob 
ipsum  hiatum  formam  que  insolitam  difficilior  multo  est  lectio  'ebria 
acina’,  facilior  et  grammaticorum  manum  prodens  altera  illa  f ebrioso 
acino’;  nam  tertia  'ebriosa  acina’  (ut  de  quarta  'ebriosa  acino’  taceam) 
inter  utramque  media  plane  reicula,  nec  Gellio,  cuius  uerba  diligen¬ 
tiam  in  rimanda  uera  lectione  positam  clamant,  ausim  fidem  abrogare, 
habet  denique  hiatus  hic  in  arsi  caesuraque  concessus  siue  excusatus  suam 
suauitatem,  quippe  qui  ipso  duarum  litterarum  fa’  concentu  accedente 
(Gellius  cp.  Hom.  Od.  XI  596  ava>  a&scxs,  II.  XXII 151)  depingat  bacam  prae 
ubertate  iamiam  uincula  sua  rumpentem  hiantemque.  talis  bacae  instar 
Postumia  uino  plus  nimio  referta  usque  cupit  bibere.  —  5.  at  uos  quo 
lubet  hinc  abite,  lymphae,  uini  pernicies,  ad  III  13.  cabi’  et  'abite’ 
cum  contemptu  dicta  ex  comicis  sunt  nota;  Plaut.  mil.  IV  1,  27  quin 
tu  illam  iube  abs  te  abire  quo  lubet  (paulo  hoc  urbanius  dictum  fere 
aequat  'in  malam  partem’,  cf.  ad  XIV  21);  cuius  loci  memor  AGuarinus 
traditum  sine  sensu  in  V  'quod  iubet’  uere  correxit  in  formulam  non  ita 
raram  (Mart.  XI  16,  1  potes  hinc  iam,  lector,  abire  quo  libet,  Ouid.  ex  P.  III 

5,  48,  Claud.  in  Eutr.  II  239 ,  Querolus  p.  21  P.).  Ellisius  cp.  Petron.  52 
' aquam  foras,  uinum  intro ’  exclamauit.  Lygdam.  6,  58  temperet  annosam 
Marcia  lympha  merum ;  pluralis  'lymphae’  de  aqua  partdculatim  ad  men¬ 
suram  poculiB  infusa  est  accipiendus,  ut  similiter  LXIV  162.  dicitur  aqua 
uinum  perdere  siue  corrumpere,  ut  similiter  Cicero  Verrem  (I  1)  uocat 
perniciem  prouindae  Siciliae,  Hor.  epist.  I  15,  31  pernicies  macelli ;  con¬ 
trarium  adserit  pro  tempore  Prop.  II  33,  28.  —  6.  et  ad  seueros  mi¬ 
grate.  conferte  uos  (respectu  illius  'abite’)  ad  sobrios  siccosque;  Lygdam. 

6,  21  conuenit  (Bacchus)  iratus  nimium  nimiumque  seueros,  Hor.  epist.  I 
19,  8  forum  putealque  Libonis  mandabo  siccis,  adimam  cantare  seueris. 
—  7.  hic  merus  est  Thyonianus,  apud  nos  regnat  purus  putus,  qui 
est  mutatus  in  uini  liquorem,  Bacchus,  qui  a  matre  Semele  uel  Thyone 
(Prelleri  myth.  gr.  I  p.  521  et  537)  audit  Thyoneus  (Hor.  od.  I  17,  23, 
Ouid.  met.  IV  13);  deriuatum  inde  uocabulum  solus  praeterea  habet 
Auson.  praef..  cent.  nuptial.  accipe  igitur  de  inconexis  continuum,  de  di- 
uersis  unum,  de  seriis  ludicrum,  ne  in  sacris  et  fabulis  aut  Thyonianum 
mireris  aut  Virbium,  illum  de  Dionyso,  hunc  de  Hippolyto  reformatum : 
mysteriorum  Bacchicorum  uox  esse  uidetur,  cuius  usu  translato  poeta 
Bacchum  siue  uuas  prelo  subiectas  in  nouum  Bacchum  siue  uinum  abiisse 
innuit.  —  poematium  Dousa  filius  putat  'totum  expressum  e  Graeco 

Diphili’  [Com.  fragm.  Mein.  IV  402]  £y%£ov  ev  drj  meto.  sv£(qq6t8q6v 
ye  vt\  /di* ,  co  itat ,  dog,  r 6  yaQ  vdagsg  anav  xovz’  £6tl  xij  ipv%ij  %av.ov: 
in  sententia  peruulgatissima  uix  de  imitatione  licet  loqui;  quam  plane 
ineptum  est  uelle  statuere  apud  Mart.  IX  93  et  XI  36. 

XXVIII. 

1.  Pisonis  comites 9  cohors  inanis*  Pisonem,  quocum  Veranium 
et  Fabulhim,  Catulli  amicos  familiares,  in  prouincia  fuisse  praeter  hoc 
poemation  etiam  c.  XLVII  ostendit,  post  priorum  interpretum  de  Cn. 
Calpurnio  Cn.  f.  Pisone  a.  65  Hispaniae  citerioris  quaestore  pro  prae¬ 
tore  (Drumannus  h.  r.  II  p.  89)  cogitantium  sententiam  uanam  optime 
Iungclaussenus  potissimum  perspexit  posse  nullum  alium  esse  quam 
L.  Calpurnium  Pisonem  Caesoninum,  qui  anno  57/56  Macedoniam  pro- 
uinciam  pro  consule  regens  foedissime  exspoliauit,  notum  illum  ex  ora¬ 
tionibus,  quas  Cicero  cum  post  reditum  in  senatum  et  de  prouinciis 
consularibus  tum  in  ipsum  Pisonem  habuit;  esse  autem  ab  hoc  carmine 
et  eo  quod  numeratur  XLVII  bene  separanda  carmina  ad  eosdem  Fa¬ 
bullum  et  Veranium  spectantia  IX  et  XII  (et  XIII)  utpote  longe  priore 
tempore  scripta,  accessitque  Iungclausseno  accurata  disputatione,  qua 
prudentibus  nil  relinquitur  dubitationis,  Schwabius  [q.  C.  p.  244  sqq.]. 
huius  Pisonis  igitur  cohorti  (ad  X  18)  adiuncti  Veranius  et  Fabullus 
spe  potiundarum  in  prouincia  diuitiarum  deiecti  erant  propterea,  quod 
sibi  soli  omnia  corripiens  Piso  plane  nihili  fecit  comites;  quod  non  mi¬ 
rum  in  eo,  de  quo  Cic.  in  Pis.  36,  88  quid,  legatorum  tuorum  optimus 
abs  te  quisque  uiolatus,  tribuni  militum  non  recepti?  'inanis7,  onere 
carens  (nil  auri  domum  reportans),  ut  Plaut.  Asin.  III  3,  70  ego  baiulabo, 
tu  (ut  decet  dominum)  ante  me  ito  inanis,  quod  persecuntur  uerba:  — 
2*  aptis  sarcinulis  et  expeditis,  synonyma  cumulata  iocose  quam  parum 
ponderosa  redeuntium  in  patriam  sarcina  fuerit  ostendunt,  nam  'aptum’ 
teste  Paulo  Festi  p.  18,  9  a  uetusto  uerbo  'apere7  (h.  e.  comprehendere 
uinculo)  descendens  dicitur  id  quod  conuenienter  alicui  rei  est  iunctum; 
unde  ut  reliquae  significationes  facile  explicantur,  ita  quod  hic  sarci¬ 
nula  nulli  impedimento  esse  nec  grauare  peregrinantes  audit;  Ouid. 
epwt.  4,  24  sa/rcinaque  haec  animo  non  sedet  apta  meo ;  cf.  Broukhusius 
ad  Tib.  I  9,  70.  Dousa  filius  cp.  Petron.  99  itaque ,  quod  bene  eueniat, 
expedite  sarcinulas  et  sequimini  me  (cf.  et  Iuuen.  6,  145  collige  sarcinu¬ 
las );  quamquam  hic  adiectiuum  potius  adest  indicans  id  quod  paratum, 
promptum,  facile  ad  manus  est.  —  3.  Verani  optime  tuque  mi  Fa¬ 
bulle.  affectus  amoris  bene  dispensatus  (cf.  optimus  Vergilius  Hor.  sat. 
I  6,  54,  Maecenas  optimus  ibid.  I  5,  27,  alia;  et  'meus’  in  adlocutione 
carorum  sollemne  est)  simul  ad  indignationem  condicionis  tam  tristis 
exprimendam  facit.  —  4.  quid  rerum  geritis?  Plaut.  Aul.  I  2,  39  rogi¬ 
tant  me,  ut  ualeam,  quid  agam,  quid  rerum  geram:  solita  in  salutatione 
formula.  —  4,  5.  satisne  cum  isto  nappa  frigoraque  et  famem  tuli¬ 
stis?  'satisne’,  uerene  igitur,  ut  apud  comicos;  cf.  Brixius  ad  Plaut. 

CatuliiUS  ed.  Baehrens.  II.  12 

trin.  925,  Holtzius  synt.  pr.  scr.  II  p.  266  sqq.  Hor.  sat.  I  1,  104  non 
ego  auarum  cum  ueto  te  fieri ,  uappam  iubeo  ac  nebulonem ;  explicat  uocem 
Plin.  h.  n.  XIV  125  uitium  musto ,  quibusdam  in  locis  iterum  sponte 
f eruere;  qua  calamitate  cum  deferbuit ,  deperit  sapor  uappaeque  accipit 
nomen ,  probrosum  etiam  hominum ,  cum  degener  auit  animus  (Aero  ad  sat. 
I  2,  12  uappa  proprie  dicitur ,  quod  nec  uinum  nec  acetum  est):  est  homo 
nequam  ac  degener  (cf.  et  Priap.  14,  6),  minime  'prodigus’,  ut  ex  Ho¬ 
ratio  male  concludens  Vulpius  acerbam  cognominis  Pisonum  f Frugi’ 
censqram  subesse  statuit,  copulata  'frigus’  et  ffames’  ob  adlitterationem 
in  deliciis  erant,  ut  Cic.  Catii.  I  10,  26  patientiam  famis,  frigoris,  in¬ 
opiae  rerum  omnium  (plura  Woelfflin.  de  allitter.  p.  59);  rem  ipsam  tangit 
Cic.  in  Pis.  17,  40  exercitus  nostri  interitus  ferro  fame  frigore  pestilentia  et 
de  prou.  cons.  3,  5  milites  incuria  fame  morbo  uastitate  consumpti,  ''que 
et’,  ad  I  6.  —  6.  ecquidnam  in  tabulis  patet  lucelli  expensum?  num 
forte  in  codicis  pagina  ea,  qua  lucrum  adnotari  solet,  apparet  (scriptum 
extat,  legitur)  —  non  aliquid  acceptum,  sed  —  tantum  id  quod  uos  ex¬ 
pendistis,  de  uestro  dedistis  (sumptus  itineris  facti)?  acerbe  enim  poeta 
tot  expensa  fuisse  innuit,  ut  horum  pagina  perscripta  iam  in  accepto¬ 
rum  tabulas,  quarum  tum  nullus  usus  esset,  etiam  expensa  referre  co¬ 
gerentur.  caue  igitur  f  lucelli’  (cf.  ad  X  9)  putes  pendere  ab  '  ecquid’, 
quod  ut  saepius  (cf.  LXXXVIII  4)  fere  'cum  forte’  aequat.  Cic.  p.  Rose. 
Com.  2,  5  non  habere  se  hoc  nomen  in  codice  accepti  et  expensi  relatum 
confitetur,  sed  in  aduersariis  patere  contendit.  Cic.  or.  47,  158  in  ac¬ 
cepti  tabulis  de  pagina  tabularum,  in  quam  acceptum  referebatur.  —  7.  ut 
mihi.  scii,  patet.  —  8.  refero  datum  lucello,  perscribo  (praes,  hist.) 
inter  accepta  hoc  domum.  fdatum’  nonnullis  est  'expensum’,  ut  sane  habe¬ 
tur  alibi  'accepta  et  data  (=  expensa)’ ;  uariat  tamen  in  iocis  poeta:  ut 
amici  in  paginam  lucrorum  rettulerant  expensa,  sic  ipse  perscripserat 
quidem  ibi  aliquid  datum  sibi  a  suo  praetore  Memmio,  sed  hoc  non 
melioris  notae,  quod  datur,  referimus  lucello  (datiuus  pro  'in'  cum 
accus.;  cf.  Hor.  od.  I  9,  14),  h.  e.  in  paginam  acceptorum;  et  quia  in  dandi 
uerbo  eius  qui  dedit  ultro  recordamur,  Memmii  tamquam  eius  cui  haec  de¬ 
bentur  memoria  tacite  succurrit,  conciliantibus  praesertim  uerbis  'meum 
secutus  praetorem’,  iam  id  quod  accepit  a  praetore  suo,  iocose  poeta 
fingit  se  poetice  in  codicem  suum  rettulisse,  bene  Scaliger  'cum  de¬ 
berem  in  tabulis  scribere:  acceptum  refero  lucello,  uicem  eius  scripsi: 
o  Memmi,  bene  mihi  illusisti,  qui  in  contubernio  tuo  pollicebar  mihi 
montes  auri’.  —  0,  10.  o  Memmi,  bene  me  ac  diu  supinum  tota  ista 
trabe  lentus  irrumasti.  haec  dicta  sunt  figurate,  nec  ulla  uerbis  ob¬ 
scenis  subest  res  obscena:  'omnes  spes  meas  egregie  frustratus  es5, 
hoc  ego  mihi  lucro  apposui,  'o  Memmi’,  apostrophe  indignationis  et 
affectus  amari  plena.  AStatius  cp.  Afranii  com.  87  R.  quam  lente  tractat 
me  atque  inludit  (Laber,  com.  29  R.  nunc  tu  lentu’s,  nunc  tu  susque  de- 
que  fers),  'lentus’  explicans  'neglegens,  nihil  curans,  aSidq)OQog\  (Geli. 
XYI  9,  4);  sed  quod  in  suo  conexu  rectum  est,  id  ilico  fit  absurdum 

cum  uerbo  alieno  iunctum.  lente  tractando  (dum  lenti  sumus)  alicui 
inludimus;  sed  pro  cinludere’  si  ponitur  uerbum  inrumandi,  quod  etsi  re 
idem  exprimit  tamen  ab  imagine,  quae  subest,  longe  distat,  f lentus’ 
iam  parum  aptum  putandum  est.  quod  si  uelis  explicare  f  commodo 
tuo’,  haec  quidem  notio  potius  illi  cdiu’  inest.  c  trabs 7  ut  Sulpiciae 
u.  36  [PLM.  V  p.  95]  designat  hastam  uirilem,  ut  similiter  f contus’ 
Priap.  11,  3  et  c columna’  ibid.  10,  8  (f palus’  Hor.  sat.  I  8,  5);  cuius 
enormitas  per  uerba  ftota  ista’  expressa  (Priap.  80,  1  at  non  longa  benest , 
at  non  bene  mentula  crassa ,  Lucii.  II  21  M.  crassam  et  capitatam )  de¬ 
pingit  hominem  libidinosum  (CXV  8),  quem  tamquam  Priapum  (XLVI1  4) 
terribilem  facit  mentula  tenta  (Priap.  20,  6  et  63,  13  inpudentiae  signum). 
uoce  "'supinum’  non  solum  exhibetur  species  hominis  foedam  libidinem 
patientis,  sed  simul  indicatur  esccurum,  nimis  tibi  fidentem’;  Quint.  XI 
3,  3  nedum  eum  supini  securique  moueamus.  rbene  (=  ualde,  fortiter) 
ac  diu’  cum  firrumasti’  iungas.  in  hanc  igitur  imaginem  quod  non 
quadrat  clentus’,  id  IVossius  ex  libro  quodam  interpolato  bene  correxit 
in  f tentus7;  quae  uox  ut  ab  repetita  cum  ui  ft’  littera  (fo£a  is<a  tfrabe 
Jentfus)  commendatur,  ita  aperta  imitatione  Priap.  6,  4  totamque  hanc 
sine  fraude,  quantacumque  est,  tormento  citharaque  terniorem;  de  homine 
ipso  ibid.  68, 18  cithara  tensior  ipse  sua  et  80, 10  tente  Priape.  —  11.  sed, 
quantum  nideo,  parei  fuistis  casu,  interrumpit  se  poeta:  sed  quid 
haec  quaero?  quatenus  ex  habitu  uestro  uos  conueniens  intellexi,  eandem 
quam  ego  fortunam  subiistis.  —  12.  nam  nihilo  minore  uerpa  farti 
estis,  homo  aeque  mentulatus  uos  inrumauit,  homo  aeque  spurcus  uos 
decepit  uanis  promissis.  f farti’  num  praeter  sensum  proprium  (Sen. 
epist.  70,  20  lignum  . .  totum  in  gulam  farsit)  etiam  respectu  illius  ffame’ 
ualeat  '■'saginati’,  dubito,  'uerpa’,  ut  Priap.  34,  5,  Mart.  XI  46,  2.  Piso¬ 
nem  non  minus  quam  Memmium  fuisse  uerpum  Priapum,  Cicero  testa¬ 
tur  in  Pis.  28,  69  admissarius  iste ,  ibid.  18,  42. et  de  prou.  cons.  3,  6. 
—  13.  pete  nobiles  amicos,  praeceptum  in  uniuersum  factum  (Kueh- 
nerus  gr.  1.  II  p.  480)  acerbissime:  quisquis  es,  i  nunc  et  nobilium  quaere 
amicitiam,  spe  emolumenti  deceptus  abibis,  minime  adest  poetae  ad  se 
ipsum  adlocutio;  cf.  LXX1II  1;  inde  ab  Augusti  tempore  fi’  addere  sole¬ 
bant,  ut  Hor.  epist.  I  6,  17  et  II  2,  76.  de  Pisonum  nobilitate  uetusta  con¬ 
stat,  cf.  laus  Pisonis  3  [PLM.  I  p.  225],  Cic.  in  Pis.  1,  Drumannus  h.  r.  II 
p.  59  sqq.;  Memmii  Catulli  demum  tempore  inter  nobiles  (Verg.  Aen.  V  117) 
erant  recepti,  siquidem  nostri  Memmii  patruum,  tribunum  plebis  a.  111, 
constat  nobilitati  infestissimum  fuisse  (Cic.  de  or.  II  70,  283).  —  14,  15.  at 
uobis  mala  multa  dei  deaeque  dent,  obprobria  Romuli  Remique. 
cf.  ad  III  13  et  XIV  6.  Prop.  II  18,  27  illi  sub  terris  fiant  mala  multa 
puellae ;  Ter.  Phorm.  V  8,  83  malum  quod  isti  di  deaeque  omnes  duint, 
•Priap.  78,  1  at  di  deaeque  dentibus  tuis  escam  negent,  Sen.  epist.  95,  21 
di  illas  deaeque  male  perdant,  dicuntur  autem  Piso  et  Memmius  dedecus 
esse  (Hor.  od.  II  13,  4,  Tac.  a.  III  66)  Romani  nominis,  cuius  primi 
auctores  utpote  in  commune  consulentes  et  priscae  integritatis  exempla 

opponuntur  minoribus  istis  degeneribus  et  q>ilavTOig.  notandum  est, 
Catullum  plane  ut  Vergilium  Aen.  I  293  Remo  cum  fratre  Quirinus  iura 
dubunt  et  Prop.  IV  1,  9  fratrum  maxima  regna  geminos  una  regnantes 
facere  (cf.  et  Mommsenus  Hermae  XVI  p.  20);  unde  intellegimus  quod 
idem  Romanos  nunc  'Romuli’  QUjIX  1,  cf.  et  XXXIV  22),  nunc  'Remi 
nepotes’  (LVIII  5)  uocat  siue  ulla  omnino  turpitudinis  nota;  quae  si 
adest,  efficitur  ex  re  ipsa  et  priscae  sanctitatis  praesentisque  deprauationis 
oppositione,  cf.  et  Mommsenus  libri  'roem.  Muenzw.’  p.  642. 

Scriptum  est,  ut  itineris  Bithynici  mentio  docet,  hoc  carmen  a.  56, 
cura  poeta  Romae  cum  Fabullo  et  Veranio  conueniret  (supra  p.  37). 


XXIX. 

1.  quis  potest  pati?  solita  indignationis  formula,  in  qua  'pati’ 
est  'patienter  ferre’,  ut  in  illis  Musarum  deliciis,  Laberii  prologo  11 
hominem  me  denegare ,  quis  posset  pati;  XLH  5.  —  2.  nisi  impndicns 
et  uorax  et  aleo,  coaceruat  C.  omnia  in  Caesarem  opprobria,  quibus 
eum  utpote  ipsum  moribus  similem  Mamurrae  tantopere  indulgere  opti- 
neat.  et  'inpudicum’  siue  pathicum  (cf.  ad  XV  5)  fuisse  Iulium,  non 
infrequens  conuicium  erat,  ut  longa  narratione  exponit  Suetonius  Caes. 
49,  ubi  adferuntur  notissimi  militum  in  triumpho  canentium  uersiculi 
Gallias  Caesar  subegit ,  Nicomedes  Caesarem  ectr.  (cf.  et  Cic.  fragm. 
p.  468  Or. ,  Dio  C.  XLIII  20,  infra  LVII),  simul  tamen  huic  uocabulo 
notio  muliebris  patientiae  ita  inest,  ut  uerum  uirum  indignatione  luxu¬ 
riae  Mamurrianae  corripi  debere  innuatur:  Sali.  Cat.  20,  9  quis  morta¬ 
lium,  cui  uirile  ingenium  inest ,  tolerare  potest,  illis  diuitias  superare, 
quas  profundant  in  extruendo  mari  et  montibus  coaequandis?  de  edaci¬ 
tate  Caesaris  nil  constat  (nec  satis  huc  pertinet  utpote  in  more  peruul- 
gato  de  uomitu  narratiuncula  ap.  Cic.  ad  Att.  XIII  52,  1):  'uorax’  nil 
aliud  quam  in  uniuersum  designare  uidetur  ganeonem,  nec  illum  in- 
dulsisse  aleae  ludo  apud  Romanos  legibus  uetito  (Marquardtus  antiqq. 
priuatt.  p.  826 2)  nunc  quidem  certo  scimus,  quamquam  nec  epularum 
delicias  nec  lusum  aleae  (cf.  celebre  dictum  iacta  esto  alea)  a  Iulii  mo¬ 
ribus  abhorrere  uerum  est,  ut  equidem  uerear  poetam  nostrum  falsarum 
omnino  criminationum  reum  facere;  nec  enim  est  obliuiscendum ,  quam 
saepe  talia  in  conuiciis  copulentur:  Naeuius  com.  118  R.  pessimorum 
pessime,  audax,  ganeo ,  lustro,  aleo  (ubi  itidem  priscum  illud  'aleo’  pro 
eo  quod  postea  optinuit  'aleator’  habes),  Cic.  Phil.  XIH  11,  24  in  lustris, 
popinis,  alea,  uino  tempus  aetatis  omne  consumpsisses.  —  3.  Mamurram 
habere.  Plin.  h.  n.  XXXVI  48  primum  Romae  parietes  crusta  marmoris 
operuisse  totos  domus  suae  in  Caelio  monte  Cornelius  Nepos  tradit  Ma¬ 
murram,  Formiis  natum  [Hor.  sat.  I  5,  37  Formias  urbem  Mamurrarum 
uocat],  equitem  Romanum,  praefectum  fabrum  C.  Caesaris  in  Gallia ,  ne 
quid  indignitati  desit ,  tali  auctore  inuenta  re.  et  ad  hanc  luxuriam 
hominis,  quem  potentium  indulgentia  ad  summas  prouexit  opes,  adludit 
etiam  Cic.  ad  Att.  VII  7,  6  et  Labieni  diuitiae  et  Mamurrae  placent  et 

Balbi  horti  et  Tusculanum.  -Mamurra’  ceteri  poetae  Jatini  exhibent  (cf. 
praeter  Hor.  1.  1.  Mart.  IX  59,  1  et  X  4,  11);  nec  aliter  'Mamurius’ 
(Prop.  IY  2,  61,  Ouid.  fast.  III  260,  389,  392),  'Mamercus’  (Iuu.  8,  192, 
Mart.  II  88,  1),  ' Mamertinus’  (ibid.  XIII  117),  apud  unum  Lyeophr. 
1417  inueniri  Mafifqca e  adnotauit  Schwabius.  nec  tamen  huius  carminis 
ex  puris  iambis  constantis  leges  uitiasse  Catullum  in  nomine  aliter  in 
metrum  non  redigendo,  sed  licentiam  corripiendi  primam  in  uo cibus 
trisyllabis,  quarum  media  habet  ictum,  obuiam  nec  raro  usurpatam  sibi 
tuto  sumpsisse  censeo;  cf.  quae  dixi  in  Fleckeis.  ann.  1883  p.  784  sq.  — 
8,  4.  quod  Comata  Gallia  habebat  ante  et  ultima  Britannia.  Galliam 
Transalpinam  ex  incolarum  comis  promissis  notum  est  audire  Comatam; 
Cic.  Phil.  VIII  9,  27,  Mela  III  2,  20,  Plin.  h.  n.  IY  17,  105.  ‘ultima’, 
cf.  XI  11  sq.,  et  de  fa’  ante  fBr’  producta  IV  9.  ‘‘ante’  debetur  AStatii 
coniecturae  perprobabili;  in  Y  quod  legitur  Ccu  te’  ex  'ate’  est  ortum  ex 
eadem  litterae  'a’  in  scriptura  langobardica  specie,  qua  corruptelam  traxit 
LXIY  116  et  77.  Faernus  proposuit  Cuncti’  (cf.  22),  Scaliger  'unctum’;  sed  et 
haec  notio  simpliciter  cogitanti  abundat  et  illud  fquod  ante  habebat’  accu¬ 
rate  reddit  Plinianum  'quidquid  habuisset’  (cf.  testim.  uol.  I).  —  5.  cinaede 
Romule,  hoc  uidebis  et  feres,  ‘alterum  Romulum’  appellari  ut  erat 
imperatoribus  de  urbe  praeclare  meritis  honorificum  quam  maxime  (cf. 
Liu.  IY  20,  2,  Y  49,  7,  YII  1,  10,  Plut.  Mar.  27;  Macrob.  s.  Scip.  II 
17,  8  Romulus  nobis  in  primo  genere  ponatur ,  cuius  uita  uirtutes  num- 
quam  deseruit ,  semper  exercuit ),  ita  salsa  cum  acerbitate  Romuli  dice¬ 
bantur  ei  qui  se  imperiosius  regumque  instar  gesserunt,  ut  Gicero  Ro¬ 
mulus  Arpinas  (Sali,  inuect.  4,  Quintii.  IX  3,  69,  Cic.  pro  Sull.  7,  22), 
Sulla  scaeuus  iste  Romulus  (Sali.  or.  Lepidi  -6),  Pompeius  (Plut.  Pomp.  25). 
neque  hic  tyrannidis,  qua  Caesar  ad  suum  arbitrium  omnia  administrauit 
(Sueton  Caes.  20),  deest  exagitatio,  quae  intenditur  adiecto  'cinaede’; 
quo  tam  summa  inpudicitia  longe  a  prisci  Romuli  castitate  morum  ab¬ 
horrens  quam  muliebris  in  ferendis  omnibus  patientia  denotatur.  Persius 
1,  87  an,  Romule ,  ceues  propterea  huc  non  facit,  quod  sub  Romulo  Ca¬ 
tullus  Caesarem,  ille  Romanos  intellegit,  in  V  traditum  est  'haec’  per¬ 
petua  illa  uocularum  'haec’  et  'hoc’  confusione  ex  compendiis  nata 
(praef.  uol.  I  p.  XXXI):  tam  u.  1  nunc  sub  noua  specie  repetitus  quam 
id  ipsum ,  quod  de  una  tantum  re  uu.  3  et  4  commemorata  agitur,  'hoc’ 
reponendum  esse  docet  (traxit  uitium  hoc  uersu  receptum  mox  u.  9).  in 
futuro  non  solum  inest  'potes  uidere  et  ferre’  (u.  1),  sed  etiam  metus, 
ne  Caesar  pergat  Mamurrae  fauere.  —  interrogationem  u.  1  in  uniuersum 
factam  postquam  poeta  mutauit  in  ipsius  Caesaris/ adlocutionem ,  hanc 
unusquisque  sentit,  nisi  uis  omnis  inuectiuae  pereat,  excipi  debere  eo, 
quod  inde  quod  forte  Caesar  haec  oculis  aequis  aspecturus  est  necessario 
concluditur,  nimirum  esse  sic  Caesarem  impudicum  uoracem  aleonem, 
nam  congeri  in  Mamurram  tantas  opes  primum  indignatur  Catullus, 
deinde  id  quod  his  diuitiis  ille  emat  omnes  puellas,  huic  autem  alteri 
parti  (6 — 8)  quemadmodum  subicitur  interrogatio  (u.  9)  et  responsio  (u.  10), 

ita  priorem  partem  non  potest  sequi  sola  interrogatio  (u.  5)  omissa  re¬ 
sponsione.  unde  apparet  rectissime  editionem  Aldinam  a.  1502  uersum  5b 
addidisse,  qui  obseruante  LMuellero  interlapsus  est  ob  simillimum  u.  6 
initium  ('esi’  'eti’).  —  6,  7.  et  ille  nunc  superbus  et  superfluens 
perambulabit  omnium  cubilia.  -'et’  (=  et  ita)  in  forti  interrogatione 
et  transitu  ad  alteram  partem  (cf.  Kuehnerus  gr.  1.  II  p.  634).  Hor.  epod. 
4,  5  licet  superbus  ambules  pecunia  (ubi  Peerlk.  cp.  Yal.  Max.  VI  9 
Crassus  cum  egens  ambularet ):  hic  notionem  'diuitiis’  conexus  facile  suppe¬ 
ditat  et  ad  'superbus’  et  ad  'superfluens’  lenocinante  allitteratione  iuncta; 
de  absoluto  huius  uocis  usu  cf.  non  tam  Sen.  d.  ben.  I  11  quam  Tac. 
dial.  18  supra  modum  exultans  et  superfluens,  Cic.  in  Verr.  III  4,  9 
istum  rebus  omnibus  undique  ereptis  inpune  eludentem  circumfluere  et 
abundare,  'peramb.’  non  de  grauitate  fastuque  accipe,  qua  quis  incedit 
(Hor.  epist.  II  1,  79  ibique  Sch^idius  et  epod.  17,  41),  sed  ita  'ex  ordine 
adibit’,  quemadmodum  Sen.  de  ben.  VI  16,  2  de  medico  dicit  me  inter 
eos,  quos  perambulat  (=  uisit),  ponit ,  idem  de  breu.  u.  14  cum  omnium 
limina  cotidie  perambulauerint.  futurum  autem  sic  accipe:  perget  (ut 
nunc  facit)  perambulare.  ' omnium'  (cum  ui  pronuntia)  'cubilia’,  non 
'omnium  maritorum’  (Liu.  XXVII  31,  5  uagabatur  cum  uno  aut  altero 
comite  per  maritas  domos  dies  noctesque ),  sed  'omnium  feminarum  lectos’, 
ut  de  Ameanae  cubili  a  Mamurra  presso  maxime  cogitat  poeta:  Hor. 
epod.  5,  69  indormit  unctis  omnium  cubilibus  obliuione  paelicum.  omnes 
certatim  puellas  huic  Ioui  aureo  patefacere  sinus  stomachatur  Catullus. 
—  8.  ut  albulus  columbus  aut  ydoneus.  si  columbi  non  minus  quam 
columbae  pudicitia  erat  sumina  (Plin.  h.  n.  X  104  neutri  nota  adulteria, 
Athenaeus  IX  50),  peculiaris^ esse  debet  ratio,  cur  hac  neglecta  cum 
columbo  tamen  comparetur  Mamurra,  quam  patefacit  'albulus’  (cf. 
LXVIlIb  85)  deminutiuum,  quo  declaratur  teneritudo  mollitiesque;  est- 
que  praeterea  animal  illud  salacitate  sua  notum  Veneri  sacrum  (Ellisius 
cp.  Alexin  in  fragm.  Com.  gr.  Mein.  III  p.  481  Xsvv.ag  'AcpQOdizrjg  sipl 
yaq  TCEQLotsQog,  schol.  ad  Apoll.  Rhod.  III  550):  euadit  sic  imago  amasii 
delicatuli  fauore  Veneris  tutelaque  fruentis.  similisque  comparatio  in- 
esse  debet  corrupto  illi  'aut  ydoneus’.  ex  quo  quod  Silligius  elicuit 
'haut  idoneus’,  id  miror  cuiquam  prudenti  potuisse  adridere.  si  Ma¬ 
murra  non  aptus  erat  ad  coitus  patrandos,  quid  tandem  Catulli  in  eum 
ira  sibi.uult?  talis  homo  non  est  timendus  riualis,  sed  solo  contemptu 
dignus,  neque  uero  illud  ullo  pacto  quadrat  in  magnam  illam  mina- 
cemque  mentulam  (CXV  8).  has  nugas  refugit  AStatius  egregie  repo¬ 
nens  'aut  Adoneus’  quam  in  formam  cp.  Plaut.  Men.  I  2,  35  raperet 
aut  ubi  Venus  Adoneum  et  Auson.  epigr.  30,  6  Arabica  gens  Adoneum 
(Bacchum  uocat);  adde  Probi  append.  [Gr.  L.  K.  IV]  p.  199  Adon,  non 
Adonius  (terminatio  'ius’  et  ceus’  eadem),  unde  uulgarem  magis  hanc 
formam  fuisse  quam  doctorum  scriptorum  propriam  edocemur,  fortasse 
tractam  et  ipsam  ex  sermone  graeco  (Bekkeri  Anecd.  p.  346  6  *Ad(6viog) ; 
neque  abhorruisse  ab  ea  puto  ipsius  Catulli  imitatione  Horatium  od.  III 

26,  1  uixi  puellis  nuper  Adoneus  (cf.  lectt.  Hor.  p.  17).  ad  rem  autem 
quod  attinet,  oblitterata  casti  illius  amatoris  Veneris  imagine  Adon 
interdum  uocatur  quiuis  adulescens  pulcher,  feminarum  deliciae  secta¬ 
torque;  quam  in  significationem  iam  Schneidewinus  Philol.  111  p.  254 
not.  cp.  Lucian.  d.  mer.  7,  3  %ad'Evdsig  [letoc  zov  Adcovidog  Xouqeov , 
Aristaen.  I  8  saxiv  avzog  nEQMoftrixog  "Adcovig  zaig  EzatQcug ,  Alciphr. 
I  39;  et  sic  Prop.  I  13,  12  ex  emendatione  nostra  ncc  noua  quaerendo 
semper  Adonis  eris,  quodsi  hunc  praefectum  fabrum,  Fortunae  filium, 
animo  nobis  fingimus  fuisse  staturae  magnae  (CXV  7),  macellum  (LXII  6) 
ore  foedum,  singulare  acumen  nascitur  hoce,  quod  talis  homo  solis 
opibus  suis  effecit,  ut  mulierculis  omnibus  tamquam  Veneris  columbus 
mollis  nitidusque  aut  formonsulus  puellus  esset  gratus  acceptusque.  — 
repetitis  uu.  intercalaribus  (ita  si  appellare  licet  iterationem  mere  rhe¬ 
toricam)  iam  transit  poeta  ad  demonstrandam  indulgentiae  ,  qua  potentes 
Mamurram  prosequuntur,  absurditatem.  sequar  autem  in  interpretatione 
ordinem  uersuum  in  textu  meo  exhibitum,  infra  in  fine  huius  transposi¬ 
tionis  rationem  redditurus.  —  21.  quid  hunc  malum  fauetis?  peruerse 
olim  '  malum  *  parenthetice  pro  interiectione  acceperunt,  cp.  Cic.  Phil. 
X  9,  18  quae  (malum)  est  ista  ratio?  aliaque;  recte  recentio res  sumunt 
substantiue  positum,  ut  V  12,  LX1V  175,  Aen.  I  352.  plurali  'fouetis’ 
nunc  C.  utitur,  quia  totam  Mamurrae  luxuriam  altius  inde  ab  initio  ex¬ 
agitaturus  non  solum  Caesaris,  sed  etiam  Pompei  beneficia  tangit.  — 
21,  22.  aut  quid  hic  potest  nisi  uncta  deuorare  patrimonia,  de  'aut’ 
Maduigius  opusc.  I  p.  456:  'quemadmodum  in  negatiuis  sententiis  Latini 
saepe  disiungunt  quae  nobis  coniungenda*  uidentur,  sic  idem  in  senten¬ 
tiis  interrogatiuis  ad  negationem  inclinantibus  aut  improbationem  signi¬ 
ficantibus  fieri  uidetur,  ubi  disiungi  notiones  recte  possint’  cf.  CVII  7;  in 
subiuncta  praesertim  accuratiore  definitione  caut’  adhibetur,  ut  Aen.  III 187 
(162).  'potest’,  scit,  callet,  'uncta’,  lauta  et  opima,  ut  Hor.  epist.  I  14,  21 
et  15,  44  et  17,  12.  'patrim.’  non  solum  bona  paterna,  sed  sensu  am¬ 
pliore  nouas  quasque  opes  designant,  ut  ex  sequentibus  patet;  bene 
Vulpius  cp.  Cic.  Phil.  II  27,  67  non  modo  unius  patrimonium...,  sed 
urbes  et  regna  celeriter  tanta  nequitia  deuorare  potuisset  et  inueet.  in  Sali. 
7,  20  modo,  inquam,  patrimonio  non  comeso,  sed  deuorato  (=  raptim 
dissipato)  quibus  rationibus  repente  factus  es  tam  afluens  et  tam  beatus? 
—  28,  24.  eone  nomine  urbis  opulentissime  gener  socerque  perdi¬ 
distis  onmia2  non  ad  priora  (quod  parum  recte  fit),  sed  ad  sequentia 
(u.  13  'ut’)  refer  'eone  nomine’,  h.  e.  eamne  ob  causam  (cf.  ex.  gr.  Veli. 
Pat.  II  104,  2).  ‘urbis’  uulgo  cum  'omnia’  iungunt;  sed  cum  diuitiae 
profluxerint  ex  uariis  orbis  terrarum  partibus  subactis  (16 — 19),  absolute 
autem  dicatur  ubique  'omnia  perdere’  (iam  Vulpius  cp.  Cic.  ad  Att.  II 
21,  1  qui  Catoni  irati  omnia  perdiderunt,  Nep.  Eum.  8,  2  sua  intempe¬ 
rantia  nimiaque  licentia  ut  omnia  perdant,  Liu.  praef.  desiderium  per- 
eundi  perdendique  omnia,  nec  aliter  adhibet  Vergilius  hunc  u.  adferens), 
ista  quidem  interpretatio  reicula  est;  nec  Hauptius  'orbis’  restituens  in 

certo  dictionis  usu  absoluto  audiendus  est  (licet  Trebell.  Gallien.  17,  9 
cum  orbem  terrarum  undique  perdidisset  dixerit  adnotante  Schwabio). 
itaque  'urbis5,  siquidem  recte  se  habet,  cohaerere  debet  cum  ea  notione, 
quae  inest  uoci  '  opulentissime  ',  quam  pariter  metrum  et  sententia  et 
numerus  arguunt  corruptam,  mitto  Scaligeri  'imperator  unice7  parum 
apte  cum  incredibili  audacia  restitutum  aliorumque  commenta  a  uersus 
legibus  reiecta:  nec  in  Lachmanniano  'urbis  o  piissime’  siue  Hauptiano 
fpiissimei’  adquiescere  equidem  possum  (nam,  ut  de  superlatiuo  dubio 
taceam,  de  quo  cf.  Cic.  Phil.  XIII  19,  3  et  Keilii  gr.  1.  V  p.  154  et 
Muetzellius  ad  Curt.  IX  25,  17,  locus  a  tali  ironia  abhorrere  mihi  nide- 
tur)  nec  aut  in  LMuelleri  inuento  nimis  ieiuno  'urbis  o  potissimei5  (Plaut. 

Men.  II  3,  9)  aut  in  Ellisiana  exclamatione  'urbis  o  pudet  meae’  hinc 
quod  audaciore  molimine  olim  dedi  '"oro  uos,  leuissimei5  (nam  'oro’ 
breuiatum  utpote  in  uitae  cottidianae  formula  sine  offensione  esse  puta¬ 
bam,  nunc  nec  ipsum  ualde  probo),  facile  ut  in  loco  conclamato  excu¬ 
sabitur;  'leuissimei5  feliciter  a  me  recuperatum  esse,  etiamnunc  sentio, 
siquidem  leuitas,  si  quid  aliud,  erat  hoc  quod  conquisitarum  undique 
diuitiarum  tam  peruerse  largi  prodigique  extiterunt  Caesar  Pompeiusque. 
nec  minus  de  tradito  'mrbis5  (quod,  quidquid  temptas,  iustam  senten¬ 
tiam  respuit)  uere  me  dubitasse  teneo,  sed  inuento  illi  acrius  insistens 
lubenter  mihi  persuadeo ,  esse  Catullianum  'usu  opum  leuissimei5,  h.  e. 
qui  lenitate  uestra  tam  sinistrum  diuitiarum  usum  facitis;  nam  'leuis 
re5  pro  'in  re  aliqua5  dictum  non  abhorret  ab  usu  poetarum  (cf.  LXIY  11). 
denique  testes  ita  inter  se  differunt,  ut  Y  'socer  generque5,  Yergilius 
epigr.  6  (3),  6  'gener  socerque5  praebeant,  per  se  uix  discerni  posse 
apparet,  utrum  Caesar  ut  socer  melius  genero  an  Pompeius  utpote  senior 
illi  praeponatur  (nam  quod  dicunt,  inuehi  poetam  in  Caesarem,  ex  parte 
est  rectum;  potuitque  e  contrario  hinc,  quod  Pompeius  ante  Caesarem 
beneficia  contulit  in  Mamurram,  gener  praeponi),  sed  anteriores  cum 
starent  a  Y  atque  LSpengelius  adeo  epigramma  Vergilianum  ex  loco 
nostro  corrigendum  censeret,  ego  praef.  uol.  I  p.  XLYIII  hanc  dictionem 
monui  in  prouerbium  abiisse  et  litem  dirimi  in  Yergilii  testis  gratiam 
locis  haud  paucis,  quos  hic  a  me  aliisque  auctos  adscribam  omnes: 

Yerg.  Aen.  VII  317  hac  gener  atque  socer  coeant  mercede  suorum  (quo 
loco  alter  ille  VI  829  sq.  plane  ut  exornatio  redarguitur),  Lucan.  IV 
802  et  gener  atque  socer  bello  concurrere  iussi  simillimeque  Mart.  IX  70,  3, 

Florus  II  13,  13  morte  Iuliae  Caesaris  filiae ,  quae  nupta  Pompeio  generi 
socerique  concordiam  matrimonii  foedere  continebat,  Minue.  Fel.  18,  6 
generi  et  soceri  bella  toto  orbe  diffusa ,  Sidon.  Apoll.  carm.  IX  236  p.  1233 
Sirm.  ut  gener  socerque  cognata  impulerint  in  arma  Hornam ;  unus  epi¬ 
taphii  Lucani  u.  2  [PLM.  Y  p.  386]  locus  dubius  restat,  ut  mittam  am¬ 
plificationes,  ueluti  Augustini  d.  c.  d.  I  p.  98  Domb.  —  11.  imperator 
unice,  potest  hoc  in  laudem  accipi  (=  praestantissime,  ut  Liu.  VI  6, 

17  perinde  quam  opinionem  de  imperatore  unico,  eam  spem  de  bello  habe¬ 
rent ,  Sueton.  Oth.  12  fortissimum  uirum,  wnicum  imperatorem  praedi- 

cantes ;  cf.  ad  LXI  221);  nec  dubito  quin  reuerentia  quaedam  sit  admixta 
(et  sane  suspexit  alias  ducem  singularem  ex  animo  C.),  ut  tamen  simul 
subsit  tecta  eius  tyrannidis  notatio;  quod  crimen  maxime  perhorruit 
Caesar  (LIV  7).  —  12.  in  ultima  occidentis  insula,  cf.  ad  u.  4,  Cic. 
d.  n.  d.  II  66,  164  qui  has  ndbiscum  terras  ab  oriente  ad  occidentem  co¬ 
lunt.  intellegenda  autem  sunt  uerba  de  priore  Caesaris  expeditione  Bri¬ 
tannica  a.  55.  nam  si  boc  tenemus,  ad  Caesarem  Veronae  hieme  de¬ 
gentem  hos  uersus  esse  datos  (cf.  Sueton.  Caes.  73),  cum  post  Iuliae 
inter  ipsam  expeditionem  alteram  a.  54  mortem  de  genero  soceroque 
sermo  esse  omnino  nequeat  (Schwabius  qu.  C.  p.  205),  de  sola  a.  55/54 
hieme  cogitare  licet;  cf.  Hauptius  op.  I  p.  14  sq.,  ^Westphalius  p.  214. 
neque  hercle  ^liter  ut  statuamus  permittunt  carminum  Catullianorum 
rationes  chronologicae.  nihil  enim  ad  rem,  quod  paruam  uel  nullam 
praedam  ex  Britannia  a.  55  reportatam  esse  ueri  est  simillimum  (cf. 
Drumannus  hist.  rom.  III  p.  297  et  Cic.  ad  fam.  VII  7,  1  in  Britannia 
nihil  esse  audio  neque  auri  neque  argenti) :  poeta  rem  exaggerans  Gallica 
spolia  magis  respicit,  Britannica  magis  in  ornatum  adicit.  —  13.  ut 
ista  uostra  diffututa  mentnla.  plane  ut  XVII  21  iste  meus  stupor,  ubi 
uide:  a  uitio  principali  Mamurra  pene  bona  sua  lacerans  (ut  ait  Sallu¬ 
stius)  ipse  'mentula’  dicitur ;  quod  adeo  placuit  nostro ,  ut  in  carminibus 
post  reconciliationem  cum  Caesare  factam  in  Mamurram  derectis  iam 
eum  uocaret  Mentulam,  'uostra'  ex  more  Catulliano  tantum  ad  utros¬ 
que,  Pompeium  et  Caesarem,  spectare  potest:  indicium  ingens,  Pompei 
mentionem  iam  praecessisse.  Lachmannus  corrigere  uoluit  'defututa’, 
ut  contra  XLI  1  puella  defututa  BGuarinus  maluit  'diffututa’  uoculas 
alibi  non  lectas  sic  puto  distinguendas  esse,  ut  uir  (Mamurra)  recte 
dicatur  'diffututus7  siue  futuendo  nimis  paene  dissolutus  exhaustusque, 
contra  puella  'defututa’  siue  usu  multo  detrita,  omni  gratiae  uenusta- 
tisque  decore  quasi  deterso;  eodem  modo  plebecula  Rhenana  marem 
uocat  'verv...,’  feminam  'abgev...’  —  15.  dncenties  comesset  aut 
trecenties,  pro  uulgari  'HS  ducenties  aut  adeo  trecenties’  (=  20,000,000 
aut  30,000,000  sestertiorum);  cf.  Kuehnerus  gr.  1.  I  p.  702;  poetae  illud 
'HS’  omittunt,-  ut  Mart.  V  70,  5  o  quanta  est  gula  centies  comesse,  'co¬ 
medere’,  ut  Hor.  epist.  I  15,  40  siqui  comedwnt  bona,  Cic.  ad  Att.  VI 
1,  25  putat  enim  suos  nummos  uos  comedisse ,  Paulus  Festi  p.  58  ' come - 
dum?  bona  sua  consumentem  antiqui  dixeru/nt.  —  15.  quid  est  alid 
sinistra  liberalitas?  scii.,  si  hoc  non  est.  plenam  locutionem  nosci¬ 
mus  ex  Cic.  in  Verr.  III  30,  71  quid  est  aliud  capere  conciliare  pecu¬ 
nias  . .,  si  hoc  non  est  ui  atque  imperio  cogere  inuitos  . .  pecuniam  dare ; 
sed  hoc  alterum  membrum  saepius  omittunt,  ut  Cic.  Phil.  I  9,  22  quid 
est  aliud  hortari  adulescentes ,  ut  turbulenti  . .  uelint  esse,  ubi  cf.  Halmius. 
'alid’,  aliud,  ut  LXVI  28  'alis’  pro  'alius’;  cf.  omnino  Ritschelius  opusc. 
IV  p.  452  sqq.  'sinistra7,  peruersa,  ut  Tac.  h.  V  5  instituta  sinistra. 
de  Caesaris  liberalitate  saepius  querebantur;  Vulpius  cf.  Sali.  Cat.  52, 
ubi  Cato  contra  Caesarem  iam  pridem  equidem  nos  uera  rerum  uocabula 

amisimus,  quia  bona  aliena  largiri  liberalitas  . .  uocatur,  Cic.  de  off.  I 
14,  43,  Phil.  II  20,  60  et  45,  116,  Sueton.  Caes.  26  et  64.  acrius  C., 
male  potentes  fouere  Mamurram  ostendens,  ita  instat  ut  hunc  omnia 
patrimonia  deuorasse  moneat,  transitu  facto  per  uerba:  —  16.  parum 
cxpatrauit  an  parum  elluatus  est?  "expatrare’,  ana£  Xtyofisvov  (recte 
Doeringius  cp.  "ecfutuere ’),  sic  Scaliger  explicat  "est  scortando  gaca- 
G&oiLj  immo  acpsid eg&cu-,  sed  omnium  linguarum  felicissime  gennanica: 
verhuven;  in  uetusto  glossario  latino-arabico:  patratio  est  rei  ueneriae 
consummatio;  aliae  glossae  iMQtvco  ini  GvvovGiag:  expatro’  in  aliis 
glossis  "expatrauit,  insxiXEGEv\  hoc  si  ad  libidinem,  contra  ad  gulam 
spectat  elluandi  uerbum,  ut  elluo,  ganeo  coniungit  Ter.  Heaut.  V  4,  10; 
cf.  et  Cic.  p.  Sest.  11,  26  elluo  patrimonii,  ibid.  52,  111.  ceterum  "pa¬ 
rum’  (=  nondum  satis)  fortiter  repetitum  fortiter  pronuntia.  —  17.  pa¬ 
terna  prima  lancinata  sunt  bona.  h.  e.  in  particulas  dissecta  et  dissi¬ 
pata  per  luxuriem.  Sali.  Cat.  14,  2  pene  bona  patria  lacerauerat ;  sed 
"lancinare’  fortius;  synonyma  Beckii  [p.  66]  lacerat ,  qui  partibus  suis 
membra  destituit;  lancinat,  qui  mutila  tum  mtmbra  discerpit .  —  18.  se¬ 
cunda  praeda  Pontica,  intellege  de  parte  praedae,  qua  donatus  erat 
Mamurra  a.  64  uel  63  a  Pompeio  belli  Mithridatici  tertii  uictore  (cf. 
Appian.  bell.  Mithr.  115  sq. ,  Plut.  Pomp.  25).  ad  Caesaris  a.  80/79 
spolia  Bithynica  qui  referunt,  ut  illud  "Pontica’  neglegunt  nimis,  ita  ab 
hoc  uno  uersu  Pompei  in  carmine  nostro  mentionem  explicari  praeter- 
uident;  cf.  et  Hauptius  op.  I  p.  13.  —  19.  tertia  Hibera,  quam  scit 
amnis  aurifer  Tagus,  haec  pertinent  ad  bellum  Lusitanicum  a  Caesare 
propraetore  a.  61  gestum,  de  quo  Hauptius  cp.  Plut.  Caes.  12  anrjXXccyr] 
x rjg  incxQ%iag  avxog  xs  nXovGiog  ysyovdog  nal  xovg  GXQaxieoxag  cacpEXrjxobg 
ano  xav  GXQdxsicov  xcd  nqogayoQSvogEvog  ccvxonQctxcoQ  vn  avxcov.  Tagus 
autem,  Lusitaniae  flumen  fuluo  decurrens  limo  (Stat.  silu.  I  2,  127;  Ouid. 
am.  1  15,  34  auriferi  ripa  beata  Tagi)  testis  est  et  recordatur  non  sine 
dolore  praedae  a  Mamurra  absportatae;  cf.  Ouid.  met.  XII  440  scit  tuus 
hoc  genitor,  Aen.  XI  259  scit  triste  Mineruae  sidus,  Stat.  silu.  IY  6,  93 
et  Theb.  II  108  (ubi  cf.  OMuellerus).  ceterum  cum  "Lusitania’  metro 
non  esset  aptum  ponique  deberet  Hiberiae  nomen,  adiecto  illo  "q.  s.  a. 
a.  T.’  accuratius  rem  explicari  par  erat;  male  "Hibera’,  quod  respondet 
illi  "Pontica’,  a  nonnullis  est  addubitatum.  —  20.  liunc  gallie  timet 
et  britannie.  docet  hic  uersus  corruptissimus,  quantopere  etiam  uiri 
cetera  prudentes  ament  in  uia  semel  inita  pergere,  mitto  coniecturas 
eas,  quibus  metrum  non  restituitur;  nam  putare,  Catullum  hic  a  norma 
purorum  iamborum  desciuisse,  nihil  est  aliud  quam  emendandi  inscien¬ 
tiam  transferre  in  optimum  poetam,  sed  Turnebus  ubi  semel  praeiuit 
"timentque  Galliae  hunc,  timet  Britannia’,  alii  aliter  hunc  secuti  sunt, 
ut  Lachm.  "time  Britannia,  hunc  timete  Galliae7,  Hauptius  "timete 
Galliae  hunc,  time  Britannia’,  LMuellerus  "timentne  Galliae  hunc,  timent 
Britanniae’  proponentes,  de  sententiae  sic  restitutae  peruersitate  securi, 
recte  iam  Bergkius  dixit:  "C.  hoc  uerbo  [timendi]  tum  demum  uti 

potuisset,  si  Mamurra  in  istas  prouincias  profecturus  fuisset;  at  iam 
reuersus  erat,  iam  utramque  prouinciam  expilauerat,  Galli  et  Britanni 
satis  superque  experti  erant  Mamurrae  rapinas7,  cuius  praecessoris 
ignarus  simillime  olim  ipse  [anal.  Cat.  p.  43]  adnotaui:  ciam  eorum 
thesauris  potitus  erat  Mamurra,  iam  eorum  diuitiis  usus  corrumpebat 
mulieres  Veronenses7  nimirum  huius  carminis  propositum  ne  obliuisca^ 
mur.  sed  Bergkium  'quem  scit  a.,  a.  Tagus  et  uncta  Gallia,  ultima  et 
Britannia7  scribentem  (fet7  male  traiectum  est,  ut  alia  mittam)  non 
minus  fefellit  ratio  quam  HAIMunronem  ret  huice  Gallia  et  metet  Bri¬ 
tannia?7  conicientem  (quo  offensio  commemorata  praeterea  minime 
tollitur),  nam  postquam  doctum  est,  Mamurram  omnia  deuorare  atque 
expatrare,  iam  nil  adiciendum  erat  quam  per  asyndeton  consummatiuum 
id,  propter  quod  tota  haec  disputatio  est  instituta:  tali  homini  uos  male 
fauentes  iterum  ex  Gallica  et  Britannica^praeda  ingentia  dona  donastis? 
hinc  fluxit  emendatio  mea:  reeine  Galliao  optima  et  Britanniae?7  cui 
interrogationi  indignationis  plenae  conuenit  ellipticum  dicendi  genus,  quo 
fdata  sunt7  similisue  notio  est  supplenda;  cf.  ad  XXXVIII  6  sic  meos 
amores?  'optima  Galliae  e.  B.7  autem,  h.  e.  optima  quae  Gallia  et  Britannia 
habet,  egregie  dicuntur  abrepta  inde  spolia  et  tributa ;  cf.  Hor.  sat.  I  2,  90 
corporis  optima  (ibid.  I  3,  38  amicae  turpia  et  II  6,  89),  Tac.  dial.  23 
laetissima  quaeque  antiquorum ,  Iuuen.  1,  136  optima  siluarum  pelagique, 
Auian.  fab.  29,  14  siluarum  optima  quaeque,  alia,  et  fortissimum  est 
illud  ceeine7  (prisce  pro  feine7):  cf.  Ter.  Andr.  I  5,  28  eine  ego  ut  ad- 
uorser? ,  Plaut.  Cure.  I  1,  21  eine  hic  cum  uino  sinus  fertur?  poetae 
autem  scaenici  cum  datiuum  cei7  aut  ut  monosyllabum  aut  (media  forma 
feiei7)  ut  spondeum  adhibuissent  plerumque,  rarius  multo  iambice  (Brixius 
ad  Plaut.  mil.  arg.  I  4^,  par  erat  poetas  doctos  regulam  ubique  adser- 
tam,  qua  uocalis  ante  uocalem  corripitur,  eo  magis  respexisse,  quod 
uetus  illud  'eiei7  iam  magis  magisque  corripi  coeptum  erat  (fiei7  bis 
habet  lex  Rubria  a.  a.  Chr.  48).  itaque  ubi  post  scaenicos  datiuus  'ei7 
inuenitur  (inuenitur  autem  rarius,  quia  hoc  pronomine  omnino  abstinere 
studebant  poetae  cultiores),  ibi  habetur  iambice,  ut  Ouid.  hal.  34, 
German.  Arat.  333  et  457,  in  acrosticho  Plaut.  mil.  11.  Catullus  uocem 
aptissimam  hic  tuto  in  usum  uocare  potuit  debuitque  adhibere  iambice. 

Versus,  qui* sunt  in  V  21  —  24,  quod  ThMommsenum  secutus  inter 
10  et  11  exhibui,  restat  ut  defendam;  quam  traiectionem  Mommsenus 
ipse  in  uersione  huius  poematis  germanica  historiae  suae  Romanae  in¬ 
serta  breuiter  indicans  rationibus  non  stabiliuit.  initium  inde  sumit 
poeta,  quod  Mamurra  opibus  •  afluit  quodque  his  innisus  femellas  omnes 
corrumpit,  post  hoc  initium  non  statim  quaeri  potest  (nam  ne  iustus 
quidem  transitus  adest),  num  propter  ea  in  Britannia  fuerit  Caesar,  ut 
Mamurra  libidinibus  suis  incumberet;  nam  ex  sola  Britannia  nullae  opes 
relatae  sunt,  deinde,  postquam  demonstratum  est  deuorasse  illum  ut 
cetera  ita  praedam  Ponticam,  in  fine  demum  et  in  alio  conexu  subicitur 
Pompei  mentio,  cui  praedam  Ponticam  debebat  Mamurra;  nec  porro  ob 


188 


XXIX. 


eandem  causam  in  tradito  ordine  n.  13  'uostra’  intellegitur,  tum  ratione 
exitus  caret  carminis,  quippe  in  quo  non  hoc  demonstretur,  Pompeium 
et  Caesarem  totum  terrarum  orbem  deuastasse  propter  luxuriam  Ma¬ 
murrae,  sed  illud,  in  hunc  inmerentem  tantas  congeri  diuitias;  facileque 
sentimus,  poema  unde  coeperit  eodem  reuerti  debere,  ipsis  denique 
uu.  21,  22  et  23,  24  nunc  quidem  nullum  est  inter  se  uinculum:  poste¬ 
rior  interrogatio  prorsus  abhorret  a  priore,  quibus  difficultatibus  cum 
alii  aliter  uoluerint  mederi  parum ,  ut  mihi  uidetur,  probabiliter  (Schwa- 
bius  qu.  C.  p.  192  sq.  solos  uu.  23,  24  post  10  traiciens,  Olahnius  Herm. 
II  p.  240  duo  carmina  statuens,  quorum  unum  uu.  1 — 10  comprehendat), 
omnes  nodi  uere  dissolui  mihi  uidentur  recepto  eius  inuento,  qui  pri¬ 
mus  in  tradito  ordine  uersuum  est  offensus  (omissos  casu  inter  10  et  11 
uersus  quattuor  librarius  errore  animaduerso  postea,  ut  fieri  solebat,  in 
fine  post  20  adiecerat  signis  additis,  quae  postea  sunt  neglecta),  sic 
enim  re  ipsa  exposita.  (1 — 10)  iam  causa  rei  ita  quaeritur,  ut  simul 
quam  nulla  ratio  iusta  utpote  in  noto  comedo  adsit  indicetur,  et  ferimus 
hoc  transitionis  loco  eo  lubentius  illud  ffouetis’,  quod  statim  noscimus, 
ad  quos  pluralis  pertineat,  nam  male  peruerseque  foueri  Mentulam, 
non  potuit  sane  salsius  optineri  quam  illo  c  eone  nomine  . .  ut  .  .  ’ ;  et 
hoc  feone  nomine’  nunc  duplicato  et  epanaphora  euadit  roboris  plenis¬ 
sima  et  coniuncti  sunt  Pompeius  Caesarque,  ut  postulat  u.  13  fuostra’ 
cum  sequentibus  omnibus,  sed  postquam  illius  in  u.  21  sq.  positi  pars 
prior  est  corroborata  (in  uu.  23  sq.,  11 — 15),  altera  pars  (cdeuorare’)  in 
uu.  16 — 19  plane  fulcitur;  et  demonstrato  eo  quod  erat  demonstrandum 
quasi  ouans  in  fine,  quo  simul  et  euictum  id  quod  posuerat  compre¬ 
hendit  et  exitum  carminis  cum  exordio  iungit  sociatque,  poeta  excla¬ 
mat  ceeine  Galliae  optima  et  Britanniae?!  ’  neque  uidco,  quidnam  huic 
rationi  uere  possit  opponi;  nam  Vergilium  uersiculum  in  fine  epigram¬ 
matis  sui  additum  non  potuisse  sumere  nisi  ex  fine  nostri  carminis, 
nimis  inepte  statuit  LMuellerus:  quasi  uero  uersui  24  undecumque  sumpto 
non  sua  uis  suumque  robur  maneret  saluum  integrumque!  confirmatur 
autem  haec  disputatio  plane  respectu  aliarum  rerum,  errant  enim,  qui 
Catullum  acrius  in  Caesarem  inuehi  putant  ob  rerum  ciuilium  rationes, 
quid  poeta  Veronensis  de  republica  senserit,  a  qua  factione  steterit,  nos 
nescimus;  sed  eum  non  inimicum  fuisse  Caesaris,  carmen  XI  tamquam 
alta  uoce  clamat,  nimirum  non  publicae,  sed  priuatae  res  Valerium 
inpulere,  ut  in  Iulium  truces  uibraret  iambos  et  hoc  in  carmine  et  in 
eo  quod  est  LVII:  in  solos  ministros,  quibus  imperator  unicus  nimis  in- 
dulsit,  omne  noster  effundit  odium  suum,  cuius  sane  parte  etiam  ad- 
spergitur  is  ipse,  qui  suos  nimium  se  iactantes  non  intra  fines  cohercuit 
omninoque  eis  se  iactandi  facultates  suppeditauit.  sic  quia  Caesari  de¬ 
bebat  Mamurra  omnia,  quibus  nunc  superbus  et  superfluens  mulieres 
corrumpebat,  in  Caesarem  quoque  Catullus  inuehitur:  cui  inuectiuae 
solum  Mamurram  ansam  praebuisse,  ceterorum  carminum  in  hunc  de¬ 
rectorum  ratio  aperit,  nam  in  hoc  quoque  plerique  falluntur,  quod  hos 

•,uersus  solos  contemplati  reliquorum  poematum  respectum  non  habent. 
Westphalio  [p.  190]  hoc  debetur,  quod  in  cyclum  carminum  ad  Amea- 
nam  pertinentium  inserti  hi  uersus  nouam  plane  lucem  accipiunt:  Ma¬ 
murram  ut  riualem,  qui  sui  ipsius  perturbarit  rationes,  Catullus  acer¬ 
rimo  persequitur  odio;  cf.  supra  p.  39.  est  autem,  ut  iam  monui,  Veronae 
carmen  nostrum  scriptum,  ubi  per  hiemem  a.  55/54  cum  suis  degit  Caesar. 

XXX. 

1.  Alfene  ininemor  atque  unanimis  false  sodalibus.  Alfenum  (quam 
nominis  formam  contra  Y  'Alphene’  non  rara  illorum  'f’  et  'ph’  per¬ 
mutatione  exhibentem  adserunt  inscriptiones,  ut  CIL.  I  p.  210,  467, 
473)  IVossius  statuit  esse  P.  Alfenum  Varum,  ictum  celeberrimum,  con¬ 
sulem  suffectum  a.  a.  Chr.  39  (errauit  enim  Schwabius  q.  C.  p.  83  sq.), 
de  quo  cf.  Teuffelius  HLR.  §  208,  3;  potestque  haec  coniectura  eo  con- 
roborari  uideri ,  quod  Alfenus  ut  Cremonensis  erat  Catulli  popularis; 
quamquam  certam  indubitatamque  nemo  eam  dixerit.  finmemor’,  semper 
absolute  apud  nostrum  legitur,  h.  e.  promissa  non  curans  siue  perfidus 
(LXIV  58,  123,  135,  248);  cf.  u.  9,  10.  'unanimus’  (cf.  IX  4)  saepius 
de  caris  concordibusque  dicitur:  Plaut.  Stich.  729  ego  tu  sum,  tu  es  ego : 
unanimi  sumus,  Claud.  in  Ruf.  I  105  et  unanimos  odiis  turbare  sodales. 
'falsus’  ad  similitudinem  illius  infidus’  cum  datiuo  constructum  est,  ut 
ap.  Claud.  IV  cons.  Hon.  278  falsus  amicis  (=  aduersus  amicos),  pluralis 
est  generalis,  ut  LXI  134.  —  2.  iam  te  nil  miseret,  dure,  tui  dulcis 
amiculi?  'iam’,  nunc  ubi  quam  maxime  animum  amicum  ostendere 
debuisti;  nam  ut  'miseret’,  ita  u.  5  'in  malis’  demonstrat,  in  miseranda 
condicione  uersatus  poeta  amicorum  hoc  nomine  dignorum  siue  auxilium 
siue  solatium  expectabat.  'dure’,  crudelis,  ut  Verg.  ecl.  10,  47,  Hor. 
od.  IV  1,  40,  Projtertius  et  elegici  saepius,  'amiculi’  (Hor.  epist.  I 
17,  3)  acerbe:  quem  intimum  tuum  amicum  uocitabas.  —  in  eis  quae 
secuntur  interpretandis  traditum  uersuum  ordinem  respiciam.  —  3.  iam 
me  prodere,  iam  non  dubitas  fallere,  perfide?  'prod.’,  contra  fidem 
deserere,  ut  Cic.  Phil.  XI  9  relictus ,  desertus,  proditus  (Gronou.  obss. 
III  20,  Ellisius  cp.  Theogn.  529  ovdiva  noo  n qovdcoHcc  cptXov  v.al  ni6tov 
ixaiQov).  'iam’  (=  nunc  adeo)  tam  fortiter  repetitum  est  ut  sua  se  ui 
sustentet  nec  coeat  cum  'non’  in  solitam  significationem ;  et  'non  dubitas’ 
ita  ano  koivov  (p.  46)  est  positum,  ut  cum  uoce  iungatur  grauiore  'fallere’ 
(h.  e.  non  solum  'expectationi  meae  non  respondere’,  sed  etiam  'a  iure- 
iurando  non  stare’-  Ouid.  rem.  303  sic  me  iwrata  fefellit ).  —  4.  nec 
facta  impia  fallacum  hominum  caelicolis  placent,  anteriores  hic  ad- 
firmationem  agnouerunt,  unde  Muretus  cp.  Hom.  Od.  XIV  83  ov  psv 
G%ixXiu  egya  &eoI  [lanaQSg  tpiXiovGiv  et  AStatius  'nec’  more  prisco  pro 
‘non’  positum  (cf.  ad  LXIV  83  et  Draegeri  synt.  hist.  II  p.  67 2)  autu- 
mauit  non  magis  probabiliter  quam  alii  pro  'nec  tamen’  sumpserunt: 
nimis  superflua  hic  ineptaque  haec  adfirmatio  est,  facta  impia  (de  quibus 
cf.  ad  XXIII  10)  dis  displicere,  plane  igitur  adstipulor  Schwabio  uocem 

corruptam  statuenti,  quamquam  eius  commento  'num'  praefero  (posito 
in  fine  interrogandi  signo)  'nunc’,  quod  comprehendat  illud  fortiter  ite¬ 
ratum  'iam’  ?  eone  usque  peruenit  res,  ut  di  talia  facta  probent?  omissa 
nempe  particula  interrogatiua  in  indignatione  (Kuehnerus  gr.  1.  II  p.  1000). 
robur  autem  addit  huic  emendationi  Vergilius,  qui  Aen.  IV  596  nunc 
te  facta  impia  tangunt?  non  sine  recordatione  loci  nostri  scripsisse 
uidetur.  de  genetiuo  f fallacum’  rariore  Neuius  d.  f.  1.  II  p.  85.  — 
5,  0.  que  tu  neglegis  ac  me  miserum  deseris  in  malis  eheu  quid 
faciant  dico  homines  cuiue  habeant  Udem,  uulgo  post  'malis’  punctum 
ponunt,  tum  pro  'que’  legunt  ''quae’,  sed  hoc  ad  facta  impia  relatum 
tam  parum  ferri  potest  quam  Muellerianum  'quod’  magis  ad  totum  u.  4 
spectans:  paene  puerile  hoc  duxerim,  quod  Alfenus  illud  nihil  curare 
dicitur,  nec  multum  iuuat  BGuarini  commentum  'quos’  (caelicolas),  et¬ 
enim  maior  offensio  in  conexu  inest  adeo  infirmo  debilique,  ut  de  trans¬ 
positionibus  cogitarent;  Lachm.  4  et  5  traiecit  post  12,  ubi  sedem  illi 
optinent  alienissimam  infringuntque  plane  carminis  uigorem,  ego  solum 
u.  5  ('que’  in  'quem’  mutans)  conlocaui  olim  post  2  adlicientibus  causis, 
quas  iam  nil  attinet  enarrare,  uerum  enim  interim  uidit  HAIMunro  in 
hoc  loco  felicissimus  et  multorum  peruersorum  commentorum  culpam 
redimens  una  bona  emendatione  hace  cquom  tu  . .  maiis,  eheu  . .  fidem?’: 
nam  si  tu,  qui  tam  sancte  fidem  amico  promisisti,  ab  ea  non  stas,  ne¬ 
mini  iam  credi  potest,  dis  ipsis  nunc  talia  facta  probari  putandum  est. 
'in  malis’  optime  accipitur  de  mala,  qua  C.  laborat,  ualetudine  (cf. 
Ter.  Eun.  II  3,  17  me  in  his  deseruisti  malis  et  XXXVIII  1  sq.);  unde 
'neglegere’  siue  'parum  curare’  eo  referri  potest,  quod  Alfenum  aegro¬ 
tantem  non  uisit  siue  adlocutione  consolari  omisit,  'me  m.5  ano  noivov. 
'eheu’,  LXXV1I  5.  'q.  f.’  ut  LXVI  47  quid  facient  crines,  cum  ferro  talia 
cedant?,  quo  conroboratur  'quom’  tum  'dico’,  qucfd  praeter  Peerlkam- 
pium  [ad  Hor.  a.  p.  p.  136]  defendere  nemo  est  ausus,  recte  Pontanus 
in  'dic’  mutauit  ('o’  ex  dittographia  ortum  est;  i npro habiliter  Ellisius 
'dice’):  est  nota  formula,  qua  urguenter  instanterque  aliquid  quaerimus; 
cf.  Hor.  od.  I  8,  1.  fides  autem,  quoniam  firmabatur  deorum  numine 
(ad  LXXVI  3  sq.),  hoc  iam  frustra  inuocato  in  pactione  (foedere  amici¬ 
tiae)  nec  periuria  ulciscente,  nemini  potest  haberi.  —  7.  certe  tute 
iubebas  animam  tradere,  inique,  me.  ' certe’  ea  quae  modo  dicta 
sunt  ita  confirmat,  ut  simul  pronomen  maiore  cum  ui  efferatur:  recte 
me  ita  statuere  inde  apparet,  quod  tu  ipse  (tua  sponte)  me  tibi  amicum 
esse  uoluisti  tuisque  promissis  effecisti,  nunc  uero  nauci  habes  dicta  tua 
omnia,  de  'tute’  cf.  Kuehnerus  gr.  1.  I  p.  383.  comparant  deinde  Cic. 
p.  Rose.  Am.  50,  146  si  tibi  omnia  sua  praeter  animam  tradidit  (h.  e. 
sibi  nihil  nisi  nudam  uitam  retinuit);  sed  nimium  hoc  esse  facile  sen¬ 
ties,  si  comparabis  germanicum  'mein  Leben’  et  'mein  Herz  dir  ueber- 
gebeu’  ?  illud  usu  uenit,  si  uitam  alicui  tuendam  committimus  uel  con¬ 
siliis  alioue  modo  regendam  mandamus;  contra  in  amore  (de  quo  solo 
hic  agi  docet  u.  sq.)  non  locum  habet,  ut  equidem  puto,  nisi  'animus’. 

coniunxit  iitrumque  Ter.  Andr.  I  5,  37  quae  mihi  suom  animum  (=  amo¬ 
rem)  atque  omnem  uitam  (=  uitae  tutelam)  credidit ,  Plaut.  Asia.  I  2,  15 
atque  amans  ego  animum  meum  isti  dedi ,  Hor.  od.  I  16,  28  de  amica 
reconciliata  animumque  reddas,  malim  igitur  'animum’,  'iub.’,  ut  LXIV 
140.  'inique’,  qui  nunc  animo  es  inimico,  ut  Ter.  Ad.  prol.  2,  Ouid. 
trist.  I  2,  6.  —  8.  inducens  in  amorem,  quasi  tuta  omnia  mi  forent, 
imago  ducta  de  laqueis,  qui  specie  blanda  decipiunt  feras  parum  cautas, 
saepius  sic  grammatici  'pellicere’  uel  'inlicere’  explicant  (ut  Lucii.  IX 
33  M.  pelliciendo  hoc  est  inducendo,  glossae  mus.  Rhen.  31  p.  70  in¬ 
texerat:  persuaserat,  induxerat)  adhibentque  scriptores,  ut  Tib.  I  6,  1 
semper  ut  inducar  blandos  offers  mihi  uultus ,  post  tamen  es  misero  tristis 
et  asper,  Amor  (ubi  uide  Broukhus.)  et-  Cic.  Pis.  1,  1  decepit,  fefellit, 
induxit,  tamquam  nil  in  hac  amicitia  periculi  futurum  esset,  securus 
tui  amorem  meum  tibi  committere  possem;  Verg.  Aen.  I  583  omnia 
tuta  uides  (aliter  ibid.  IV  298).  —  9.  idem  nunc  retrahis  te.  nunc 
contra  te  remones  a  me;  Ceis.  1,  1  interdum  in  conuictu  esse,  interdum 
ab  eo  se  retrahere  (cf.  Schmidius  ad  Hor.  epist.  I  28,  58).  —  dicta  omnia 
factaque.  saepe  haec  iunguntur  formulae  instar;  Ellisius  cp.  graecum 
egyov  fitog  ts  (loyoa  v.ou  egyqj)  et  Petron.  1  omnia  dicta  factaque  quasi 
papauere  et  sesamo  sparsa ,  Tac.  a.  II  28  cuncta  eius  dicta  factaque,  alia. 
—  10.  uentos  irrita  ferre  ac  nebulas  aerias  sinis,  nulla  est  fre- 
quentior  imago  in  leuitate  ac  perfidia  (maxime  amantium)  quam  qua 
promissa  data  utpote  uana  atque  inania  (saepe  etiam  a  dis  non  exaudita 
uel  spreta)  a  uentis  rapi  et  auferri  dicuntur  iam  inde  ab  Hom.  Od.  VII 
408  sq.  cum  apud  graecos  tum  apud  latinos  poetas;  cf.  interpp.  ad  Verg. 
Aen.  IX  312  (X  652),  Hertzbergins  ad  Prop.  II  28,  8,  Zingerleius  libri 
de  Ouidio  I  p.  40  sq.,  infra  ad  LXIV  142:  uenti  ad  nubes  rapiunt,  nubes 
aeriae  in  omnes  partes  plane  dissipant.  —  11.  si  tu  oblitus  est,  at  dei 
meminerunt,  meminit  Fides.  Accius  tr.  619  R.  nam  si  {=  etsi)  a  me 
regnum  Fortuna  atque  opes  eripere  quiuit,  at  (=  at  saltem)  uirtutem  non 
quiit  (Kuehnerus  gr.  1.  II  p.  690,  Wichertus  libri  'Stillehre’  p.  263  sqq.). 
'meminere,  at  meminit’  olim  maluere  suauiore  quidem  rhythmo,  cuius 
sic  C.  ipse  non  adeo  erat  studiosus;  caesura  neglecta  post  alteram  par¬ 
tem  in  u.  sq.,  ut  post  priorem  partem  u.  7  et  8;  de  ' meminit’  uice 
copulae  repetito  cf.  XXIII  16.  Aen.  I  543  deos  memores  fandi  atque 
nefandi.  Fidem,  quam  ut  summum  foederis  icti  numen  ex  deorum 
omnium  turba  nominatim  C.  profert,  diuino  Romae  honore  cultam  esse 
notum  est;  cf.  Prellerus  myth.  rom.  p.  224.  —  12.  postmodo  facti  faciet 
tui.  aduerbio  inde  a  Terentio  tam  in  prosa  quam  apud  poetas  usitato 
fortius  ueniens  tempus  ut  praesenti  oppositum  effertur  (cf.  ex.  gr.  Hor.  od. 
I  28,  30  nocituram  postmodo  . .  fraudem) :  nunc  uilipendis ,  sed  erit  quo 
paenitentia  te  capiat  dies,  'faciet’,  curam  habebit  siue  efficiet  (ex.  gr. 
Nep.  Hann.  10,  6  faciam  ut  scias,  Apul.  met.  I  12  faxo  eum  ..  paeni- 
teat ),  arte  copulatum  cum  'facti’  (h.  e.  perfidiae  tuae)  in  memoriam  ultro 
uocat  illud  'par  pari  referre’. 

Catullus  non  accuratissime  (quamquam  prudenti  sat  perspicue)  ex¬ 
ponens,  qua  in  re  fallax  perfidusque  fuerit  Alfenus,  effecit  ut  inter¬ 
pretes  in  uarias  abirent  opiniones,  recte  autem  sensisse  mihi  uidentur 
ei,  qui  poetam  aegrotum  queri  putant  de  amico  incurioso  inofficiosoque; 
quam  in  sententiam  omnium  optime  comparari  posse  censeo  c.  XXXVIII. 
contra  qui  statuunt,  Alfenum  auctorem  fuisse  Catullo  amoris  cum  femina 
ineundi  (et  nonnulli  de  Lesbia  cogitauere),  sed  mox  a  promisso  auxilii 
praestandi  non  stetisse,  ei  in  u.  8  inducens  in  amorem  nimium  acuti 
totum  carmen,  in  quo  omnia  laesam  amici  fidem  paene  clamant,  ne¬ 
glegunt. 


XXXI. 

1.  Paene  insularum,  Sirmio,  insularumque  ocelle.  Sirmio  paen¬ 
insula  (de  forma  cf.  Liu.  XXXI  40,  1  Hertzii,  de  compositione  porro 
c  paenultimus  ’  et  Caes  b.  g.  VI  36  paene  obsidionem ,  Cic.  de  rep.  VI 
11,  11  paene  miles ,  Ouid.  epist.  15,  337  paene  puer  et  Ausoniana  paene 
gener  et  paene  soror  a  Schwabio  comparata)  in  lacum  Benacum  in  Ve 
ronensi  agro  (Plin.  h.  n.  IX  75)  situm  excurrit,  uidetur  ibi  siue  Catullus 
ipse  siue  pater  eius  uillulam  possedisse,  in  qua  per  aestatem  degebant; 
falsos  esse  qui  ibi  poetam  nostrum  natum  esse  existimabant,  dudum 
constat  (Schwabius  q.  C.  p.  29).  c oculus 7  (ocellus),  ut  est  homini  et 
decus  praecipuum  et  res  carissima,  translate  etiam  dicitur  de  amoenis 
regionibus  urbibusque  pulcre  (ad  mare  maxime)  sitis,  imagine  fortasse 
inde  primitus  sumpta,  quod  per  aquas  nauigantibus  aut  terra  aduenien- 
tibus  late  lucent  splendentque ,  porro  adhibita  etiam  de  eis  quae  cir- 
cumiacentibus  tantum  eminent  quantum  oculi  reliquis  corporis  partibus: 
Cic.  d.  u.  d.  III  38,  91  Critolaus  inquam  euertit  Corinthum ,  Carthaginem 
Hasdrubal:  hi  duo  illos  oculos  orae  maritimae  effoderunt  et  ad  Att.  XVI 
6,  2  cur  ocellos  Italiae  uillulas  meas  non  uideo?\  apud  Graecos  eodem 
modo  poni  ofipa  et  otpfraXfios  euicit  qui  de  hoc  usu  disseruit  PVictorius 
uar.  lectt.  IX  9.  —  2,  3.  quascumque  in  liquentibus  stagnis  marique 
uasto  fert  uterque  Neptunus,  bene  Schraderus  emend.  p.  84  dicit: 
'Nept.  uterque  non  est  marinus  et  palustris,  ut  Vulpius  interpretatur 
[alii  Turnebo  duce  fmare  superum  et  inferum’],  sed  Eous  et  Hesperius, 
ut  recte  Passeratius  ad  Prop.  III  9  p.  461’  adfertque  exempla,  quae  hic 
aucta  adponam:  Ver  g.  Aen.  VII  100  sol  utrumque  recurrens  aspicit  Ocea¬ 
num  (G.  III  33  utroque  ab  litore  gentes  similiaque  mitto),  Culex  102  sol 
iacit  oceanum  flammas  in  utrumque  rapaces,  Ouid.  a.  a.  I  173  ab  utro¬ 
que  mari  iuuenes  et  met.  XV  830  gentesque  ab  utroque  iacentes  oceano, 
Sen.  Here.  Oet.  1838  utrumque  oceanum  et  1902  utraque  Tethys,  Paneg. 
lat.  3,  6  [p.  107]  et  uterque  qua  diem  accipit  et  reddit  oceanus  (ut  mit¬ 
tam  f utrumque  sidus7,  f uterque  Phoebus’,  cf.  Peerlk.  ad  Hor.  od.  II 
2,  11).  nam  falsa  est  utique  opinio  eorum,  qui  posterioris  aetatis  singu¬ 
lare  illud  utriusque  Dianae  Mart.  spect  13,  5,  h.  e.  deae  tam  pariendi 
quam  uenandi,  accersunt:  unus  ubique  Neptunus  tam  in  stagnis  (Verg. 

G.  IV  29)  quam  iu  mari  uasto.  nam  rstagna’,  quae  attributo  /liquen¬ 
tia’  (h.  e.  fluida:  LXIV  2)  ab  aquis  proprie  stagnantibus  discernuntur, 
etsi  mare  quoque  designant  (Aen.  I  126,  X  765),  ipso  tamen  opposito 
cmari  uasto’  indicantur  esse  intellegenda  de  lacubus:  tingitur  ab  oriente 
et  occidente  incurrere  oceanus  in  terras,  quas  ambit,  modo  maribus 
uastis  (maxime  mediterraneo,  cf.  et  LXIII  48)  eas  discernens,  modo  eis¬ 
dem  minores  lacus  inmittens  nam  ne  'stagna’  auctore  IVossio  ad  pon¬ 
tum  mediterraneum,  cmare  uastum’  autem  ad  oceanum  referas,  ipsius 
lacus  Benaci  uetat  mentio.  efert’,  tamquam  in  dorso  gerit,  paulo  in¬ 
solentius  est  dictum,  sed  perspicue  quippe  de  eminentibus  (pessime  a 
metro  Doeringius  'effert’).  —  4.  quam  te  libenter  quamque  laetus 
inuiso.  nil  usitatius  est  copulatis  'lubens’  et  'laetus7  et  quae  ab  bis 
descendunt,  quamquam  hoc  illi  praecedere  solet:  Plaut.  Sticb.  II  1,  3 
onustum  pectus  porto  laetitia  lubentiaque  et  Trin.  III  4,  3  laetus  lubens 
laudes  ago,  Enn.  Eubem.  11,  62  V.  laetus  ac  lubens,  Cic.  Tuse.  IV  8,  60 
laetitia  aut  libido,  alia;  nostram  conlocationem  ex  parte  defendi  ex 
Plaut.  Pers.  V  1,  8  hilarop  lubentes  laetificantes  Suessius  [Cat.  p.  34] 
obseruauit.  insolentius  est  aduerbium  et  adiectiuum  iuxta  positum,  cum 
in  certa  formula  'laetus  lubens’  exempla  pauca  a  Kuehnero  gr.  1.  II 
p.  178  prolata  uix  ad  defendendum  sint  apta,  habet  autem  V  'libente’, 
unde  Passeratius  uoluit  'libens  te’,  quod  sane  placet,  nam  cum  affectu 
repetitur  pronomen,  ut  Hor.  od.  IV  1,  39  sequor  te  per  gramina  campi, 
te  per  aquas  . .  uolubiles,  Stat.  silu.  I  2,  16  te  concinit  iste  (pande  fores), 
te,  Stella,  chorus  et  ipse  noster  LXIV  24  uos  ego  saepe  meo  uos  carmine 
compellabo ;  et  facile  ipsum  na&og  excusat  insuetiorem  copulae  conloca- 
tionein.  'inniso’,  ad  LXIV  233:  ob  hanc  uocem  sic  statuo,  poetam,  cum 
super  lacum  rediret  Sirmionem-,  inter  ipsam  nauigationem  uillulam  ex 
longinquo  uisam  salutasse  carmine  nostro.  -  5.  uix  mi  ipse  credens 
Thuniam  atque  Bithunos  liquisse  campos.  Sen.  Agam.  392a  delubra 
et  aras  caelitum  et  patrios  lares  post  longa  fessus  spatia,  uix  credens 
mihi,  supplex  adoro,  quo  manifestiorem  in  tragoediis  illis  non  depre¬ 
hendi  imitationem.  Thynia,  ora  Bithyniae  septentrionalis,  habitata  erat 
a  Thynis  Thraciae  natione  (Plin.  h.  n.  IV  11,  41),  teste  Claudiano  in 
Eutr.  II  247  Thyni  Thraces  arant,  quae  nunc  Bithynia  fertur-,  Steph. 
Byz.  WiXiov  7toxap,bg  pEtcc^v  & vvlotg  nccl  BifrvvCug  (Ellisius  cp.  et  Eusthat. 
ad  Dionys.  Perieg.  793).  'campos’,  solita  periphrasis,  ut  XLVI  4  lin¬ 
quantur  Phrygii  . .  campi,  'linquere’  pro  'relinquere’,  ut  iam  Plautus, 
ita  noster  habet  saepius  (Draegerus  synt.  I  §  85).  —  6.  in  tuto,  dum 
ipse  iam  . superatis  periculis  omnibus  saluus  integerque  sum;  Cic.  ad 
fam.  XII  2,  3  ut  sitis  in  tuto  (et  sic  Graeci  iv  adtpaXei).  —  7.  o  quid 
solutis  est  beatius  curis.  Lucr.  IV  908  atque  animi  curas  e  pectore 
soluat,  Liu.  III  8,  8  eo  solutiore  cura ;  Hor.  od.  I  22,  11  expeditis  curis , 
ubi  uide  Lambinum.  ipsae  curae  solutae  dicuntur  res  beata,  h.  e.  homi¬ 
nem  beatum  efficiens.  —  8.  cum  mens  onus  reponit.  Ouid.  ex  P.  I 
10,  38  uix  mens  tristitiae  nostra  tulisset  onus,  onus  curarum,  quales 
Catullus  ed.  Baehrens.  II.  13 

offert  ipsa  peregrinatio,  intellege.  —  9-  ac  peregrino  labore  fessi  ue- 
nimus  larem  a(l  nostrum,  opposita  'peregr.’  et  'nostrum’  (=  proprium), 
ut  amant  poetae,  in  membri  initium  finemque  reiecta.  sed  ut  f labore 
et  'lare’  parum  aut  nihil  inter  se  respondent,  ita  uereor  ut  'peregrinus 
labor’  iusta  utatur  significatione,  comparauere  nuper  Liu.  III  16,  4 
peregrino  terrore  (qui  peregre  siue  ab  hoste  peregrino  uenit)  et  Mart. 
XIII  29,  1  peregrinae  senectae  (in  solo  peregrino  contractae);  sed  haec 
aliaque  toto  ut  aiunt  caelo  diuersa  sunt:  potest  'labor  peregr.’  solum¬ 
modo  dici  latine  is  qui  in  terra  aliqua  peregrina,  nullo  modo  is  qui 
inter  peregrinandum  (itineribus)  suscipitur,  in  talibus  opus  est  firmo 
sensu  latinitatis  et  iudicio  subacto,  nondum  me  paenitet  emendationis 
meae  'ab  orbe’  (Ouid.  met.  I  94  peregrinum  ut  uiseret  orbem),  quam¬ 
quam  curae  secundae  me  edocuerunt,  potuisse  uersiculum  ab  hoc  ipso 
'ab  orbe’  incipientem  intercidere,  integra  manente  oppositione  illa,  ex.  gr. 
in  hunc  modum  ut  sit  conformandus  locus: 

ac  peregrino 

^ab  orbe  longum  post  mare  equias  terrae^ 
labore  fessi  uenimus  larem  ad  nostrum; 
quo  simul  onus  curarum  depingitur;  cf.  Senecae  (ad  u.  5)  illud  post 
longa  spatia  et  Hor.  od.  II  6,  7  lasso  maris  et  uiarum.  nam  nudum 
'labore  fessi’  (scii,  itineris)  stare  potest;  cf.  Aegrit.  Perd.  64.  notum  est, 
redeuntes  statim  larem  familiarem  adorasse  (Prellerus  myth.  Rom.  p.  489), 
ut  non  sine  consilio  'larem’  pro  'domum’  sit  positum :  Marquardtus  antiq. 
VI,  3,  p.  122,  Iustin.  XXXI  8,  4  Bomanos  auitos  lares  . .  inexplebile  desi¬ 
derium  uidendi  tenebat.  —  10.  acquiescimus  lecto.  Curt.  IX  8,  25  fati¬ 
gatus  .  .  lectum,  in  quo  adquiesceret ,  iussit  ad  ferri,  Tib.  I  1,  43.  — 
11.  hoc  est  quod  unum  est  pro  laboribus  tantis,  rarior  amplificatio 
ad  efferendum  facit:  hoc  plane  unum  solumque  est  praemium  (LXXVI  26) 
aerumnarum ,  quas  perpessi  sumus,  in  qua  sententia  uix  potest  aliud 
inesse  quam  recordatio  sat  mira  et  hinc  aliena  crumenae  inanis,  quam 
ex  Bithynia  domum  rettulit  (X  et  XXVIII).  lubens  amplecterer  eam 
interpretationem,  qua  poeta  iam  hoc  unum  esse  solacium  omnium 
quae  pertulerit  significat,  modo  illa  ex  uerbis  ipsis  sat  commode  elici 
posset,  conicio  'hoc  expetitum  est  pro’-  —  12.  salue  o  uenusta  Sir¬ 
mio  atque  ero  gaude,  religiosa  reuertentis  salutatio;  Muretus  cp.  Piant. 
Bacch.  II  1,  1  erilis  patria  salue:  quam  ego  biennio,  postquam  hinc  in 
Ephesum  abii,  conspicio  lubens.  cf.  et  idem  ib.  III  3,  52  saluutn  te  ad~ 
uenire  gaudeo ;  possunt  autem  Sirmio  et  Benacus  ero  recepto  gaudere  eo, 
quod  blandissima  specie  se  offerunt  reuisentis  oculis;  cf.  a<l  LXIV  46 
tota  domus  gaudet,  'uenustus’  etiam  ad  res  transfertur,  ut  Phaedr.  IV 
5,  34  uenustis  hortulis.  —  13.  gaudete  uos  quoque  lidie  lacus  undae. 
Bergkius  [Philol.  XVI  p.  618]  uoluit  'ero  gaude  gaudente’,  sine  iusta 
causa  delens  repetitionem  uere  Catullianam  (cf.  LXIII  59  sq.).  in  uerbis 
corruptis  'quoque  lidie’  plerique  scripserunt  'Lydiae’,  Veronam  et  totum 
illum  tractum  olim  obsessum  esse  ab  Etruscis  (Liu.  V  33,  Tac.  a.  IV  55), 

qui  ipsi  descenderent,  a  Lydis  (interpp.  ad  Hor.  sat.  1  6,  1),  recordantes, 
qualis  doctrina  recondita  omnium  minime  huic  carmini  conuenit;  ut 
mittam  morem  poetae  nostri  flagitare  rLydii  lacus  undae’,  a  qua  norma 
recedendi  nulla  erat  causa,  eodem  autem  uitio  laborat  Lachmannianum 
cLibuae’  (Liu.  Y  35,  XXI  38),  cuius  uocis  et  mensura  dubia;  aliud  epi¬ 
theton  requirentes  Scaliger  fludiae’  (insolenter  pro  'ludentes’),  Auantius 
climpidae’  (at  cf.  ad  IV  14),  BGuarinus  flucidae’  uoluerant,  omnes  dum 
inmutant  (ut  et  uulgati  f Lydiae 7  defensores)  'uos  quoque’  auctoribus 
Italis  in  'uosque’  uel  cuos  o’  uel  ruosque  o’  ex  quibus  quod  dicunt 
'uosque'  accipi  posse  pro  cuos  quoque’,  dubium  est  (Prop.  III  21,  16 
f  que  ’  traieetum  est),  sed  hic  quoque  ars  iubet,  ut  solum  corruptum 
clidie’  mutetur,  non  simul  'quoque’  nulli  dubitationi  obnoxium,  cumque 
cundae’  exposcat  attributum  quoddam  (unde  commenta,  quale  est  fhoc 
die’,  concidunt),  unus  Heysius  quod  omni  a  parte  placeat  reperisse  mihi 
uidetur  scribendo  'uos  quoque  incitae  1.  undae’,  notum  est  ex  Verg.  G. 
II  160  fluctibus  et  fremitu  adsurgens ,  Benace,  marino  hunc  lacum  con¬ 
citatiorem  esse;  ferociam  undae  iubentur  ut  eri  aduentu  gaudentes  de¬ 
ponant  induantqne  faciem  placidam  (LXIV  270,  Sil.  Ital.  III  307  incitus 
amnis,  ibid.  450).  —  14.  ridete  quidquid  est  domi  cachinnorum, 
ridete,  cachinni,  quotquot  estis  in  uillula  (cf.  ad  III  2,  porro  XIII  5  et 
LXIY  284  domus  iocundo  risit  odore,  Colum.  X  280  omnia  plena  iods , 
securo  plena  cachinno),  non  male  inde  ab  AStatio  multi  accipiunt  de 
plangore  undarum,  quae  leni  nec  nimis  uiolento  susurro,  quemadmodum 
olim,  ita  nunc  requiescenti  somnum  inuitent  (cf.  ad  LXIY  273),  nisi  quod 
nec  fest  domi’  (explicant  c habetis,  possidetis’)  ualde  placet  nec  uero 
hoc  fridete,  undae,  omnes  risus  (h.  e.  effusissime)’  in  illam  sententiam 
quadrare  uidetur.  adloquitur  poeta  primum  Sirmionem,  tum  lacum,  deni¬ 
que  uillulam;  bene  MHertzius  [apud  Westphalium  p.  265]  cp.  epigramma 
ap.  Geli.  I  24,  3  risus.. .  coni  aerum  arunt,  hinc  risum  etiam  ridere  potuisse 
lepide  concludens. 

Scriptum  esse  apparet  hoc  carmen  anni  56  tempore  fortasse  autum¬ 
nali  (supra  p.  37). 


XXXII. 

1.  Amabo,  mea  dulcis  Ipsimilla.  sic  ego  restitui  duce  libro  optimo 
O,  qui  cipsi  illa’  praebet,  cum  antea  ex  G,  qui  hic  quoque  interpolatus 
'ipsithila’  exhibet,  legeretur  uulgo  crpsithilla’  ('Ipsitilla’  Buechelerus  ad 
Petron.  p.  74).  nam  ipse  (dominus)  et  ipsa  (domina)  ut  uocabantur  ipsi¬ 
mus’  et  fipsima’  (Petron.  69,  75,  76;  cf.  ad  I  9),  sic  hinc  vnov.oqiGtLv.6v 
deriuare  licuit  fIpsim-illa’  eodem  modo  quo  fit  fSeptim-illus’  (XLV  13), 
eAttic-illa’  (Mart.  XII  97,  4),  fChrest-illa’  (ibid.  VIII  43,  1),  'Maron-illa’ 
(Ibid.  I  10,  1),  alia  multa:  omni  etymologiae  inludit  forma  barbara 
f  Ipsit(h)illa 7  uel  Clpsicilla’  (sic  G  in  titulo),  neque  probabiliores  con- 
ieoturae  antea  prolatae,  'hospitilla’  a  Turnebo,  fHispitilla’  ab  IYossio, 
'Hypsithilla’  a  Scaligero  (graeci  'flypsithea’  deminutiuum) ,  aliae,  sed 

nomen  a  me  restitutum  (quod  comprobauit  Woelfflinus  de  comparat,  lat. 
et  rom.  p.  4)  num  reuera  fuerit  huic  meretrici  an  pro  tempore  fictum 
sit  a  poeta  blaudiente,  dubium  manet,  'amabo’  siue  plenius  'amabo  te’ 
plane  ut  'oro  te’  adhibebatur  in  sermone  familiari;  cf.  de  hac  precandi 
formula  ex.  gr.  Plaut.  Men.  II  3,  71  et  III  3,  1  et  IV  3,  4  pallam  'illam , 
amabo  te,  . .  mihi  eam  redde,  Ter.  Enn.  I  2,  50  hoc  agite,  amabo  et 
I  2,  70  id  amabo  adiutes  me  et  III  3,  28  fac,  amabo,  Cic.  ad  Q.  fr.  II 
10,  4  amabo  te,  aduola.  —  2.  mei  lepores.  Ellisius^cp.  Plaut.  Cas.  II  3,  18 
respice,  o  mi  lepos  et  I  1,  4  mea  uita,  mea  mellilla,  mea  festiuitas.  — 
3.  iube  ad  te  ueniam  meridiatum,  ad  cod structionem  rariorem  cf. 
Ter.  Heaut.  IV  4,  15  iube  maneat  (Kuehnerus  gr.  1.  II  p.  808).  de  meri¬ 
diatione  siue  somno  post  prandium  in  ipsa  diei  parte  media  (hora  septima) 
capto  cf.  Marquardtus  antiqq.  priu.  p.  261  sq.;  fuisse  eius  etiam  in  rebus 
Venereis  partem  similem  atque  noctis,  recte  AStatius  conlegit  ex  LXI  111 
(LXXX  3  sq.)  et  Ouid.  am.  I  5.  unde  cad  te’  non  solum  a  'ueniam’  pendet, 
sed  dicitur  'meridiare  (-ri)  ad  aliquam’  ad  similitudinem  illius  'dormire 
ad  (=  apud)  aliquam’,  sic  autem  rem  tibi  fingas,  per  eundem  puerum, 
qui  hoc  epistolium  ad  scortillum  tulit,  responsum  esse  referendum  poe¬ 
tae.  —  4.  et  si  iusseris  illud  adiuuato.  parum  refert,  comma  ponatur 
post  'illud’  (ut  factum  est  post  Lachmannum)  an  ante  idem  (ut  optinuit 
olim  et  nuper  a  RKlotzio  iterum  est  commendatum;  de  hac  constructione 
cf.  Kuehnerus  gr.  1.  II  p.  212);  multo  enim  maior  difficultas  latet  in 
ipso  adiuuandi  uerbo.  etenim  si  ei,  cuius  in  re  efficienda  pars  maior 
minorue  est,  auxilium  praestatur  ab  aliis,  quomodo  Catullus,  cuius  nulla 
est  pars  in  re  u.  5  exposita,  in  hac  tamen  ab  Ipsimilla  adiuuari  potest? 
repertum  a  Tumebo  multisque  deinceps  aliis  (ut  Gifanio  coli,  ad  Lucr. 
p.  301)  repetitum  'adiubeto’  sine  dubio  maiore  consensu  esset  receptum, 
nisi  uox  idoneis  testimoniis  carere  nideretur.  sed  quamquam  est  male 
inprecandum  casui,  qui  eis  nos  fraudauit,  tamen  de  ipsius  uocabuli  et 
oportunitate  (h.  e.  praeterea,  insnper  iubeto)  et  iusta  formatione  (cf. 
adpoBcere,  adpromittere ,  adcrescere,  alia)  nihil  detrahitur.  —  5.  ne¬ 
quis  liminis  obseret  tabellam,  ueretur  poeta,  ne,  si  uenturi  ignara 
ministra  clauserit  ianuam,  ipse  pergulae  inquilinis  per  meridiationem 
somno  traditis  aditum  non  sit  habituras;  nisi  forte  praestat  cogitare  de 
metu,  ne  puella  male  proterua  cupidum  amatorem  exclusura  sit  (cf.  Hor. 
sat.  II  3,  260  cum  interpp.).  'limen’  sensu  ampliore  significat  introitum 
siue  ianuam  casae  (ut  Plaut.  mil.  III  1,  1;  contra  LXVlIIb  75  'ianua’  pro 
'limen’);  quam  ianuam  conformabat  ut  in  aedicula  meretricia  una  foris 
siue  tabula,  quae  cum  quodam  contemptu  'tabella’  uocatur;  sic  tabellam 
liminis  pro  ipsa  ianua  poni  more  Graecorum,  qui  ftvQav  uoceDt  aavida, 
uere  obseruat  IVossius.  ea  sera  opposita  (=  obserare)  occludebatur;  Apul. 
met.  X  19  obserata  fore.  —  6.  lubeat  foras  abire,  scii,  me  ludificando. 

dolos,  siquos  paratura  sit  mala  puella,  caute  praeuertit  noster. _ 

7,  8.  paresque  nobis  nouem  continuas  fututiones,  iocosa  vTtsQ^obj 
auiditatis  spe  praesumentis  plurima,  'cont.’,  non  interruptas:  Ouid.  am.  III 


XXXII  9-11.  XXXIII  1. 


197 


7,  23  at  nuper  bis  flaua  Chlide,  ter  candida  Pitho,  ter  Libas  officio  con¬ 
tinuata  meo  est;  exigere  u  nobis  angusta  nocte  Corinnam  me  memini 
numeros  sustinuisse  nouem.  c pares’,  de  apparatu  meretricio;  cf.  in  re 
simili  Apul.  met.  X  20.  uoce  'fututio’  post  Catullum,  qui  primus  habet, 
usi  sunt  Seneca  epigr.  70,  7  [PLM.  IV  p.  84]  et  Mart.  I  106,  6.  —  9.  si- 
quid  ages,  statim  iubeto.  si  forte  moliri  atque  exequi  uis  ea,  quae  a 
te  peto,  obuersabatur ,  ni  fallor,  poetae  illud  age,  siguid  agis  (Plaut. 
Epid.  II  2,  12  et  Sticli.  V  4,  35),  sed  loco  illius  'age’  id  quod  magis  ex 
re  erat  'statim  iubeto’  (scii,  ad  te  ueniam:  u.  3)  posuit,  non  solum  per 
'statim’  meretriculae  in  memoriam  reuocans  illud  'bis  dat,  qui  dat  cele¬ 
riter’  (P.  Syrus  I  6),  sed  etiam  imperatiui  forma  fortiore  urguens  ad 
agendum,  lepide  Yulpius:  'uide,  si  lubet,  quid  acciderit  poetae  Ve¬ 
nusino  puellam  expectanti,  sat.  I  5,  82’  —  10,  11.  nam  pransus  iaceo 
et  satur  supinus  pertundo  tunicamque  palliumque.  melius  multo 
construeretur  'pransus  et  satur  iaceo  supinus’  quam,  ut  uulgo  faciunt,, 
'et  pertundo  satur  supinus’  (qua  in  ratione  'supinus’  male  cum  'satur’ 
iunctum  abundat  post  'iaceo’;  et  hoc  cohaerere  cum  'supinus’  simplex 
iudicium  agnoscit),  si  liceret  in  u.  ultimo  prius  'que’  ad  'pertundo’  re¬ 
ferre  (=  pertundoque  tunicam  palliumque),  nec  uidetur  de  huius  tra- 
iectionis  licentia  tuto  permissa  dubitari  posse,  si  comparamus  LVII  2. 
quod  si  minus  placet,  posito  post  'supinus’  commate  uerba  extrema  per 
asyndeton  hic  in  summa  inpatientia  sua  gratia  non  carens  adiungi  sta¬ 
tuamus.  in  uulgari  constructione  non  sine  causa  offensus  AStatius  pro 
'satur’  coniecit  'sathe  (=  ea##)’,  h.  e.  membro  uirili.  de  prandio  ante 
meridiationem  hora  sexta  septimaue  sumpta  cf.  Marquardtus  1.  J. 
[p.  258  sqq.];  erat  illud  apud  homines  modicos  eius  modi,  ut  tantum 
praeluderet  cenae  {quantum  interpellet  inani  uentre  diem  du/rare  Hor.  sat. 

I  6,  127).  bene  igitur  largeque  illo  die  pranderat  noster,  eratque  iam 
(quod  euenire  solet  pleno  nimis  uentre)  opus  Callirhoe  quadam  (Pers. 
1,  134).  bene  Vulpius  cp.  Plaut.  Most.  III  2,  3  prandium  mihi  uxor 
perbonum  dedit,  nunc  dormitum  me  iubet  ire.  'supinus’  huic  condicioni 
uentris  onerati  conuenit.  'pertundere’  autem  qua  re  efficiatur,  docet 
Mart.  XI  16,  5  o  quotiens  rigida  pulsabis  pallia  uena\  Scaliger  cp.  Eurip. 
Cycl.  328  ninXov  kqovg),  AStatius  deam  Pertundam,  de  qua  cf.  Prellerus 
myth.  Rom.  p.  587.  'pallium’  ad  XXV  6  dixi,  fuisse  uestem  foras  am¬ 
bulantium  ;  unde  noster  se ,  ut  ad  faciendum ,  ita  ut  ueniendum  paratum 
iacere  innuit. 


xxxin. 

1.  0  furum  optime  balneariorum,  glossae  Labb.  p.  79  fur  bal¬ 
nearius:  ^alavonXsnzTiQ.  nihil  eis  frequentius  erat  in  antiquitate,  quam¬ 
quam  nihil  eis  contemptius:  'lauantium  praedonem’  una  cum  sicario 
manticulario  sacrilego  corruptore  nominat  Tertullianus  apolog.  44,  ubi 
Havercampius  largam  materiam  attulit,  cf.  et  PVictorius  uar.  lectt.  VII 
17  et  Wouwerus  ad  Petron.  30  et  Becfcerus  libri  'Gallus’  1  p.  138  sq.  R.; 

qui  inter  alia  comparant  Plaut.  Rud.  II  3,  51  qui  it  lanatum  in  balneas , 
ibi  cum  sedulo  sua  uestimenta  seruat ,  tamen  surripiuntur .  quippe  qui, 
quem  illorum  seruet,  falsust:  fur  facile  quem  obseruet  uidet,  custos  qui 
fur  sit  nescit  (de  his  uestium  custodibus  cf.  Ouid.  a.  a.  III  639),  Sen. 
epist.  56,  2  adice  nunc  scordalum  et  furem  deprehensum  et  illum,  cui  uox 
sua  in  balneo  placet,  Petron.  30  subducta  enim  sibi  uestimenta  dispensa¬ 
toris  in  balneo,  Apul.  met.  IV  8  uos  bonae  frugi  latrones  inter  furta 
parua  atque  seruilia  timidule  per  balneas  et  aniles  cellulas  reptantes  scru¬ 
tariam  facitis.  'optime’,  in  arte  tua  eminentissime,  furandi  callidissime; 
nam  f bonus7,  h.  e.  peritus  (cf.  ad  LXIV  23),  interdum  etiam  in  rebus 
malis  adhibetur,  ut  Tac.  a.  III  74  furandi  melior ;  Eupolis  ap.  Geli.  I 
15,  12  XotXsiv  uQLGtog.  de  ipsis  hominibus,  Vibenniis  patre  filioque,  nil 
scitar.  —  2.  cinaede  fili,  adiectiue  accipe  'cinaede’  (X  24  cinaedior ). 
—  3,  4.  nam  dextra  pater  inquinatiore,  'culo  filius  est  uoraciore. 
ffurem’  C.  uocauerat  patrem,  'cinaedum’  filium;  obicientem  quempiam 
sibi  audire  uidetur,  tamen  et  patrem  esse  cetera  inpurum  et  filium  rapa¬ 
cem;  accuratius  igitur  quae  dixit  stabilit,  nimirum  a  studio  potiore 
seniorem  Vibennium  magis  furibus,  iuniorem  magis  cinaedis  esse  ad- 
scribendum.  LCarrio  [antiq.  lectt.  I  16]  et  FHandius  [obss.  p.  83]  ita 
exitus  uersuum  traiciendos  putabant,  ut  pater  'dextra  uoraciore’  (==  6  cpa 
tris  rapinae’),  contra  filius  'culo  inquinatiore’  (=  7  v natis  pilosas’) 
essent,  quae  si  uere  sibi  responderent,  in  tradita  lectione  subesse  dice¬ 
rem  facetiae  ex  inuersione  petitae  genus,  quo  Cic.  de  fiu.  II  34,  112 
maria  ambulauisset ,  terram  nauigasset  et  Tac.  dial.  26  ut  oratores  nostri 
tenere  dicere ,  histriones  diserte  saltare  dicantur  luserunt,  nunc  tota  ista 
ratio  peruersa  est;  iam  Scaliger  in  Carrionem  inuectus:  'discant,  in¬ 
quam,  quare  pcdccvopogov  uocauit  Diogenes  adolescentem  &7iXv8qlclv. 
nam  quis  dextram  uoracem  diceret?’  uere  hoc  uir  magnus;  et  recte 
manus  (sic  accipe  'dextra’,  cum  proprie  'laeua7  in  furibus  notetur:  ad 
XII  1)  audit  'inquinata’,  h.  e.  polluta  et  contaminata  furtis;  notum  est 
salsum  Sextii  ad  Appium  auaritia  furtisque  impuras  habentem  manus 
responsum  manus  laua  et  cena,  Cic.  de  or.  II  60,  246.  nec  opus  uidetur, 
ut  auctore  AStatio  hoc  epitheton  simul  patris  obscenitatem  quandam 
(masturbationem)  innuere  aiamus.  nates  autem  filii  quod  audiunt  'uo- 
races’,  Dousa  minor  cp.  Mart.  II  51,  6  infelix  uenter  spectat  conuiuia 
culi,  et  semper  miser  hic  esurit,  ille  uorat,  h.  e.  auide  haurit,  numquam 
satis  recipit,  puto  autem  praeterea  inesse,  quod  magis  in  uituperium  sit 
^accipiendum:  culus  eius  est  profunda- fossa,  in  quam  tamquam  barathrum 
abruptum  sese  demittit  penis,  cf.  Tib.  Priap.  2,  32.  sensu  caret  uaria 
in  G  lectio  'uolantiore 7,  quod  pessime  Ellisius  '  inuolantiorem  ’  aequare 
posse  statuit.  —  5.  cur  non  exilium  malasque  in  oras  itis?  praepositio 
ad  alterum  colon  addita,  ut  saepius,  etiam  ad  prius  spectat,  cf.  Ver g.  Aen. 
II  654  inceptoque  et  sedibus  haeret  in  isdem,  ubi  uidendus  Weidnerus, 
Hor.  od.  III  25,  2  quae  nemora  aut  quos  agor  in  specus  ibique  Bentleius 
(interpp.  ad  epist.  II 1, 25).  'malas  oras’,  terras  tristes  et  infelices  et  desertas, 

ut  Hor.  od.  I  22,  19  quod  latus  mundi  nebulae  malusque  Iuppiter  urguet 
(ib.  I  26,  4  rex  gelidae  orae,  LXVI  43).  ibant  autem  in  exilium  non 
solum  ei  qui  damnati  iudicio  publico  aqua  et  igni  interdicebantur,  sed 
etiam  qui  iudicii  sententia  pon  expectata  ultro  decedebant,  hic  si  cum 
exilio  per  figuram  gv  Sia  Svqlv  coniunguntur  malae  orae,  in  memoriam 
reuocatur  deportatio  in  regiones  (maxime  insulas)  steriles  incultasque. 
iam  ut  ex  nostro  loco,  ita  ex  Ter.  Phorm.  V  7,  85  non  hoc  publicitus 
scelus  hinc  asportaner  in  solas  terras  aliquis  concluserit,  non  sub  im¬ 
peratoribus  demum  deportationem  (de  qua  cf.  ex.  gr.  Casaub.  ad  Suet. 
Caes.  66,  Maduigius  libri  cVerfass.  u.  Verwalt.  d.  roem.  Staates’  II 
p.  294)  usu  uenisse,  quamquam  hoc  nomen  fortasse  serius  increbuerit, 
sed  sub  condicionibus  nobis  ignotis  iam  sub  fine  liberae  reipnblieae 
locum  habuisse,  licuitne  censori,  fures  balnearios  notos  relegare?  hoc 
si  statuimus,  erit  sententia:  cur  tales  homines  Romae  ambulant  libere, 
cur  non  eiciuntur  releganturque?  quamquam  non  necessaria  est  haec 
interpretatio,  cum  etiam  de  exilio  uoluntario  cogitari  sane  possit.  — 
6.  quandoquidem  patris  rapinae  notae  sunt  populo.  XL  7.  Verg. 
Priap.  3,  19  [PLM.  II  p.  161]  malas  abstinete  rapinas,'  Apul.  met.  IV  26 
non  rapinae  manus  adferunt.  populi  non  sine  ratione  fit  mentio,  quippe 
quo  notante  a  censoribus  homines  infames  (ut  fures  et  ei  qui  corpore 
suo  muliebria  sunt  passi)  afficiantur  ignominia  (cf.  Reinius  libri  'das 
Privatrecht’  p.  129  sqq.) ;  qua  nota  inustos  contemptum  publicum  uita  • 
turos  haud  raro  Roma  decessisse,  per  se  oppido  est  probabile  (cf.  et 
Reinius  1.  1.  p.  131  not.).  sed  de  hac  censoria  ignominia  ita  cogitat  poeta, 
ut  dicat:  estis  infames  apud  omnes,  cur  non  publicam  notam  effugientes 
pedem  refertis  in  regiones  ignotas?  —  7,  8.  et  natis  pilosas,  fili,  non 
potes  asse  ucnditarc.  non  inuenit  uetulus  cinaedus  (ad  XVI  10)  iam 
amatores  uel  minimo  pretio  se  prostituens.  Cato  (Sen.  epist.  94,  27) 
quod  non  opus  est,  asse' carum  est  (cf.  et  V  3);  'ase’,  quod  V  praebet, 
ut  priscam  scripturam  fortasse  retinere  licet.  'uenditare’  hic  pro  cuen- 
dere’  (CVI  2),  ut  Plaut.  mil.  II  3,  41  non  ego  possum,  quae  ipsa  sese 
uenditat,  tutarier. 

XXXIV. 

1.  Dianae  sumus  in  fide,  in  tutela  (quod  et  ipsum  de  deis  sae¬ 
pius  adhibetur,  ut  Cic.  d.  fin.  III  20,  66  maximeque  Hor.  od.  IV  6,  33) 
deae  eius,  quae  utpote  uirgo  gaudet  puerorum  puellarumque  flore  in¬ 
tegro  horumque  famulitio  fruitur  et  carminibus  celebratur  (Prellerus 
myth.  gr.  I  p.  237  sqq.);  Ter.  Hec.  prol.  45  se  in  uestram  commisit  fidem, 
Cic.  p.  Rose.  Am.  33,  93  quaere  in  cuius  fide  sint  et  clientela.  —  2.  puellae 
et  pueri  integri,  uix  est  quod  moneam,  errare  eos  qui  attributum 
tantum  ad  pueros  spectare  putant,  'integri’  hic  maxime  dicuntur  qui 
corpore  sunt  puri  casfique  (LXI  36  integrae  uirgines  et  XV  4,  Plaut. 
Truc.  IV  3,  47  filia  integra,  Ter.  Hec.  I  2,  70  uirgo  integra ),  sed  prae¬ 
terea  inest  latior  significatio ,  quae  in  uersu  tertio  praeualet,  petita  illa 

ex  iure  sacro,  nimirum  haece  'qui  a  natalibus  sine  nota  sunt’,  h.  e.  in¬ 
genui  ,  qui  uocabantur  camilli  et  camillae  (cf.  Marquardtus  libri  sui  de 
antiq.  VI,  3,  p.  222)  quorumque  propria  erat  in  sacris  pars,  quippe 
nobilitas  generis  etiam  in  his  choris  sollemnibus  spectabatur  (Hor.  od. 
IV  6,  31  uirginum  primae  puerique  claris  patribus  orti  et  c.  s.  6  uirgines 
lectas  puerosque  castos,  ubi  cf.  Orellius,  Sueton.  Cal.  16  nobiles  pueri  et 
puellae ,  Dio  Cass.  LIX  16  £vysvs6 zazovg).  subiciuntur  autem  uu.  3  et  4 
per  asyndeton  consecutiuum :  ex  hoc  praesidio,  quo  fr nantur,  laudem 
atque  praedicationem  deae  se  debere  conligunt  pueri  puellaeque.  — 
5,  6.  o  Latonia,  maximi  magna  progenies  Ionis,  de  matre  Latona  cf. 
Prellerus  1.  1.  p.  184;  et  sollemne  erat,  eam  siue  Apollinis  siue  Dianae 
iu  laude  simul  appellare  (cf.  ex.  gr.  Hor.  od.  I  21,  3  sq.,  Culex  11).  cum 
alibi  haec  per  adscensionem  iungantur  (ut  Ouid.  ex  P.  IV  2,  1  uates 
magnorum  maxime  regum),  hic  per  descensionem  a  patre  summo  tantum 
tamen  potentiae  redundare  dicitur  in  filiam  minorem,  ut  et  ipsa  sat 
potens  ualensque  sit.  —  7.  quam  mater  prope  Deliam  deposinit  oli- 
uam.  ' deponere’,  eniti,  ut  Phaedr.  I  18,  5  onus  naturae  melius  quo 
deponeret  et  ib.  19,  4  ut  fetum  ..  deponeret  (sic  et  'ponere  onus7  uel 
'fetum’),  quemadmodum  Graeci  anozL&so&ai,  (Callim.  hymn.  Iou.  15  et 
Dian.  25)  et  'H.cizazl%'£6ftcLi  (Theocr.  26,  34  Aiovvaog,  ov  iv  Agaxava 
vKposvzL  Zsvg  vncczog  .  .  xaz&szo).  de  forma  prisca  'deposiuit5  Neuius 
d.  f.  1.  II  p.  491 2.  de  Dianae  sede  natali  cum  uaria  tradantur  (de  Or¬ 
tygia  cf.  Prellerus  1.  1.  p.  229),  primus  Pindarus  uidetur  Delon  tamquam 
sedem  illam  celebrasse  (fr.  64  sq.  B.).  in  olea  consentiunt  Pausan.  YHI 
23^  4,  Hygin.  f.  53  et  140  oleam  tenens  Latona  peperit  Apollinem  et  Dia¬ 
nam,  Tac.  a.  111  61  et  oleae ,  quae  etiam  tum  maneat ,  adnisam  edidisse " 
ea  numina  (huc  Catullianum  'prope5  uidetur  spectare);  alias  arbores, 
palmam  maxime,  nominant  Hom.  Od.  VI  162  et  hymn.  Ap.  117,  Theogn. 

5  sqq. ,  Eurip.  Hec.  451  sqq.  et  Ion.  919  sq.  et  Iph.  Taur.  1099  sqq., 
Theophr.  h.  pl.  IV  13,  2,  Callim.  Del.  209,  Aelian.  u.  h.  V  4,  Ouid.  met. 
VI  335  et  XIII  635.  —  9.  montium  domina  ut  fores.  Arcadum  z/i- 
anoiva  (Prellerus  1.  1.  p.  234);  Hom.  Od.  VI  102  sqq.  et  hymn.  27,  4  sqq., 
Callim.  h.  Dian.  18  sqq.,  Hor.  od.  III  22,  1  montium  custos  nemorumque 
uirgo ;  infra  LXIV  300.  —  10.  siluarumque.  Aen.  IX  405  nemorum  La¬ 
tonia  custos ,  Hor.  c.  s.  1  siluarumque  potens  Diana  et  od.  I  21,  5  sqq.; 
Prellerus  myth.  rom.  p.  278.  —  11.  saltuumque  reconditorum,  'saltus5 
(ut  mittam  pastionum  significationem)  tam  fauces  siue  angustias  denotat 
quam  eas  quas  illae  aditu  difficili  obsaepiunt  regiones  siue  ualles  undi¬ 
que  clausas,  quae  hinc  'reconditae7  siue  auiae  audiunt  quaeque  prae 
ceteris  utpote  ferarum  cubilia  a  uenantibus  frequentantur;  Ouid.  epist. 
5,  17  saltus  uenatibus  aptos,  Verg.  G.  I  140  et  magnos  canibus  circum¬ 
dare  saltus,  Nemes.  Cyneg.  86  quae  saltus  placitos  siluasque  pei'erra,s, 
Latonae ,  Phoebe,  magnum  decus.  —  12.  amninmque  sonantum.  haec 
ut  priorum  ueusuum  descriptionem  perficiunt,  ita  Dianam  ab  alia  parte 
nobis  ostendunt  ut  numen  fluuiale;  Pind.  Pyth.  2,  6  ’ Ogzvyiav ,  nozapictg 

edos  *AQT8iudos,  Hor.  od.  I  21,  5  laetam  flmdis,  Prelleri  myth.  gr.  I  p.  235. 
AStatius  cp.  Theocr.  17,  92  no xccfiol  nsXddovxEe,  Ver g.  G.  III  269  trans- 
que  sonantem  Ascanium  et  Aen.  XII  139  fluminibusque  sonwis.  de  forma 
in  '-tum’  desinente  cf.  Neuius  II  p.  83  sq.  —  18.  tu  Lucina  dolentibus 
luno  dicta  puerperis.  Hor.  c.  s.  13  rite  maturos  aperire  partus  lenis , 
Ilithyia ,  tuere  matres,  siue  tu  Lucina  probas  uocari  seu  genitalis ;  Ter. 
Andr.  III  1,  15  luno  Lucina,  fer  opem ;  Varro  d.  1.  1.  V  69  quod  ab 
luce  eius  qua  quis  conceptus,  est  usque  ad  eam  qua  partus  quis  in  lucem 
luna  iuuat,  donec  mensibus  actis  produxit  in  lucem,  ficta  a  iuuando  et 
luce  luno  Lucina:  a  quo  parientes  eam  inuocant,  luna  enim  nascentium 
dux  quod  menses  huius,  Cic.  d.  n.  d.  II  27,  68,  Macr.  VII  16,  27  Lucina 
a  parturientibus  inuocatur ,  quia  proprium  eius  munus  est  distendere  rimas 
corporis  et  meatibus  uiam  dare,  quod  est  ad  celerandos  partus  salutare; 
et  hoc  est  quod  eleganter  poeta  Timotheus  expressit  dia  XagnQov  nolov 
ciGTQcov  Sia  x3  cohvtokolo  asXdvcig  (cf.  Plut.  q.  R.  77).  'puerperam’  per 
se  apparet  hic  non  dici  eam  quae  iam  peperit  (ut  plerumque),  sed 
parituram,  ut  Plaut.  Amph.  V  1,  40  ubi  utero  exorti  dolores,  ut  solent 
puerperae.  Hor.  od.  III  22,  2  laborantes  utero  puellas.  —  15,  16.  tu 
potens  Triuia  et  notho  es  dicta  lumine  Luna.  Diana  ut  Hecate  Tqlo- 
Sixig  siue  Triuia  cognominata  (Prellerus  myth.  gr.  I  p.  248)  audit  'po¬ 
tens’  (Val.  Flacc.  VI  440  de  Medea  nocturnis  qua  nulla  potentior  aris)  ut- 
pote  praeses  sacrorum  magicorum,  quae  in  triuiis  maxime  instituta  esse 
notum  est:  Aen.  VI  247  Hecaten  caeloque  Ereboque  potentem,  Ouid.  epist. 
12,  168  Hecates  sacra  potentis,  Val.  Flacc.  III  321  Triuiaeque  potentis. 
de  Luna  certabant  ueteres,  ex  alieno  lumine  Solis  an  proprio  fulgore 
luceat;  qua  de  re  extat  loDgior  Augustini  in  psalmi  10  enarratione  dis¬ 
putatio;  Lucr.  V  575  Lunaque  siue  notho  fertur  loca  lumine  lustrans  siue 
suam  proprio  iactat  de  corpore  lucem  (Muretus  cp.  etiam  Festum  s.  u. 
'mulus’),  de  hoc  lumine  notho  (quod  praeterea  habet  Arnob.  II  20, 
vo&ov  cpsyyog  de  Luna  adhibere  Philonem  I  628  adnotat  Vulpius)  cf. 
Quintii.  III  6,  97  notfmm,  qui  non  sit  legitimus,  Graeci  uocant,  latinum 
rei  nomen,  ut  Cato  quoque  ..  testatus  est ,  non  habemus,  ideoque  utimur 
peregrino:  nimirum  nec  'alienus’  rem  plane  exprimit  nec  'spurius’  iam 
tum  translate  adhiberi  coeptum  erat,  ceterum  quotiens  hunc  locum  lego, 
renouatur  suspicio,  ne  forte  'dicta’  ex  priore  colo  inrepserit:  nec  enim 
iam  id  quod  dicitur  a  nonnullis,  sed  quod  nullo  dubitante  omnibus 
Diana  est  exponi  debet,  nec  satis  congrua  uidentur  haece  'notho  lumine 
Luna  es  dicta’,  siquidem  Diana  Luna  audit  utpote  lucens,  non  ab  lumine 
spurio;  in  quam  notionem  cum  omnis  uis  cadat,  laus  tota  euanescit 
peritque.  puto  Catulli  esse  'et  notho  es  clara  lumine  Luna’-  quam¬ 
quam  ignem  a  fratre  es  mutuata,  late  lucens  nocte  es  sidus;  ut  habet 
Sen.  Phaedr.  410  clarumque  caeli  sidus  (totum  locum  inde  a  u.  406  cum 
nostro  carmine  compara).  Lunae  autem  mentio  facilem  ad  sqq.  transi¬ 
tum  praebuit.  —  17,  18.  tn  cursu,  dea,  menstruo  metiens  iter  an¬ 
nuum.  Cic.  d.  n.  d.  I  31,  87  sol  ..  cursus  annuos  conficit,  huius  hanc 

lustrationem  eiusdem  radiis  incensa  menstruo  spatio  Luna  complet  et 
Varro  d.  r.  r.  I  5,  4  quae  ad  solis  circuitum  annuum  sint  referenda  ei 
quae  ad  Limae  menstruum  cursum,  ‘metiri’,  a  cuius  uocis  radice  etiam 
'mensis’  descendere  notum  est  (GCurtius  libri  c Grundzuege 7  p.  335 5), 
hic  seruata  distributionis  notione  ualet  T  conficere’,  ut  Ouid.  met.  VIII 
564  duas  lucis  partes  Hyperione  menso  (cf.  et  rmare  nauibus  metiri’ 
aliaque):  complet  circuitum  in  anno  faciendum,  minus  spatium  nouo 
quoque  mense  denuo  percurrens.  —  19,  20.  rustica  agricolae  bonis 
tecta  frugibus  exples.  Sen.  d.  ben.  IV  23,  1  num  dubium  est ,  quin 
hoc  humani  generis  domicilium  circuitus  solis  ac  lunae  uicibus  suis  tem¬ 
peret?  quin  alterius  calore  alantur  corpora. . alterius  tepore  efficaci  et 
penetrabili  regatur  maturitas  frugum ?;  Callim.  h.  Dian.  130,  Hor.  od.  IV 
6,  39.  cbonis’  tam  a  qualitate  quam  quantitate  (=  largis),  ut  Hor.  epist. 
I  18,  109  sit  bona  . .  prouisae  frugis  in  annum  copia ;  id  quod  suppe¬ 
ditat  uox  cexples’,  h.  e.  ad  summum  usque  fastigium  imples  domum,  ut 
in  rure,  humilem.  —  21,  22.  seis  quocumque  tibi  placet  sancta  no¬ 
mine.  de  n oXvtovv pia,  qua  gaudent  caelicolae,  apte  Vulpius  cp.  Piat. 
Cratyl.  p.  400  devrfjjog  d’  orv  rgonog  OQfrozrjTog ,  (ogtceq  iv  zaig  Ev%aig 
vopog  iozlv  rjfiLv  svx£G^‘aL  oizivsg  te  y.ai  ono&sv  %aCqovaiv  ovopagops- 
vol ,  Callim.  h.  Dian.  7  (Aristoph.  Thesmoph.  320,  Aesch.  Ag.  160);  cf.  et 
Orest.  trag.  87.  non  pertinent  lemmatis  uerba  ad  rariora  Dianae  cogno¬ 
mina  (ueluti  Triformis,  Nemorensis,  sim.),  sed  dat  poeta  ei  optionem,  ut 
quo  ipsa  malit  nomine  modo  commemorato  uocetur  siue  luno  Lucina 
siue  Triuia  siue  Luna  siue  Diana,  plane  ut  Hor.  c.  s.  15  (cf.  ad  13). 
Csancta’  participium  uolunt  esse  (h.  e.  culta,  uenerata);  quo  modo  nus¬ 
quam  uox  illa  adhibetur,  adiectiue  igitur  ut  solitum  deorum  attributum 
(cf.  ad  XXXVI  3  et  graecum  ayiog :  Apul.  met.  XI  17  traditum  aoia 
scpEGLcc  corrige  O  in  T  mutata)  nec  in  Diana  rarum  (Gruteri  inscr.  41,  6, 
Orell.  1444  Dianae  Sanctae)  sumendum  esset,  si  huic  precatiuo  csis 
sancta’  iuxta  alterum  'sospites’  ullus  esset  locus,  erat  haec  dea  sancta 
manebitque  sancta  Romanis  in  omne  tempus:  quid  hoc  optari  oportuit? 
antequam  poeta  precatur  almum  Dianae  praesidium,  ipsam  ut  se  in- 
uocari  patiatur  rogat;  unde  corrigendi  existo  auctor  cseis  q.  t.  p.  cita 
nomine’,  nam  ut  in  compositis  'excitus’  et  ‘excitus’,  'concitus’  et 
'concitus’  (cf.  Neuius  II  p.  582  sq.),  ita  inter  'citus’  et  'citus’  hoc  sta¬ 
tuo  discrimen,  ut  illud  participium,  hoc  adiectiuum  fuisse  dicam  (quae 
est  causa,  cur  semper  'accitus’  inueniatur).  —  28,  24..  Ronmlique,  anti¬ 
que  ut  solita  es,  bona  sospites  ope  gentem.  Hor.  c.  s.  47  di  ... 
Momulae  genti  date,  'antique’  Scaliger  in  'Ancique’  mutari  uoluit, 
alterum  post  Romulum  regem  inlaturus,  de  quo  Ennius  a.  150  V.  post¬ 
quam  lumina  sis  oculis  bonus  Ancus  reliquit;  sed  hoc  additum  non  minus 
uacat  hic,  ubi  sola  Romanorum  circumscriptione  opus  est,  quam  illud  a 
RKlotzio  excogitatum  ‘antiquei’,  h.  e.  fabulosi  (ad  VII  6).  quamquam 
uerum  est,  permire  esse  adhibitum  'antique’,  h  e.  more  antiquorum  siue 
vQX°awg  (sic  Lucii.  XIV  9  M.,  Hor.  epist.  II  1,  66,  Tac.  Germ.  51  cum 

requiratur  fantea  (antiquitus)’  uel  'hucusque’  corrupta  nox  uidetur  ex 
fante’que’,  h.  e.  'anteusque’  siue  diremptis  litteris  'ante  usque’,  h.  e.  con¬ 
tinuo  (XLV  14,  XLV1II  2);  cf.  et  Priap.  77,  8  qui  prius  usque  . .  solebam 
et  12.  12  ut  semper  solet.  cbona  ope’,  beniuolo  auxilio,  ut  LXVII  2.  ad 
sospitandi  uocem  Vulgius  cp.  Liu.  I  16,  3  pacem  precibus  exposcunt ,  ut 
uolens  propitiusque  suam  semper  sospitet  (=  incolumem  seruet)  progeniem 
(Enn.  trag.  249  et  Pacuu.  234  R.). 

Saepius  in  comparationem  uocaui  Horatii  cum  ©d.  I  21  (cf.  et  IV  6), 
tum  carmen  saeculare,  cum  quo  nostrum  poema  id  habet  commune, 
quod  et  ipsum  teste  fine  compositum  est  iussu  publico  —  ut  olim  Li- 
uius  Andronicus  carmen  in  Iunonem  a  uirginibus  cantatum  fecit,  postea 
simile  P.  Licinius  Tegula  (Liu.  XXXI  12)  —  et  a  choris  iuuenum  uir- 
ginumque  est  dictum,  nam  cetera  hymnus  ille  Horatianus  satis  diuersus 
est  a  nostro,  quem  male  olim  et  ipsum  fcarmen  saeculare’  inscripserunt 
(Schwabius  q.  C.  p.  355).  sed  obscurum  est,  quando  et  in  quod  deae 
sacrum  confecti  sint  hi  uersus.  nam  neque  Marcilii  opinio,  tum  esse 
eos  cantatos,  cum  libri  Sibyllini  consulerentur,  neque  Bentlei  [praef. 
Hor.  p.  XIII]  de  idibus  Sextilibus  Dianae  sacratis  (Prelleri  myth.  rom. 
p.  283  sq.)  cogitantis  sententia  habet,  quo  se  magnopere  sustentet,  hoc 
quoque,  num  ita  inter  pueros  et  puellas  strophae  sint  distribuendae,  ut 
hae  cecinisse  dicantur  5  —  8  et  13  — 16,  illi  contra  9  —  12  et  17  —  20, 
omnes  denique  simul  initium  finemque,  in  dubio  est  relinquendum: 
totum  carmen  ab  utroque  choro  cantatum  esse  equidem  lubentius  credo. 


XXXV. 

1,  2.  Poetae  tenero,  meo  sodali,  uelim  Caecilio,  papyre,  dicas, 
apostrophe  ad  epistulam  (ex  papyro  siue  carta  constantem)  tamquam 
nuntium  eius  qui  scribit,  ut  Stat.  silu.  IV  4,  1  curre  per  Euboicos  non 
segnis,  epistola ,  campos  eqs.,  Auson.  epist.  16,  2,  1  perge ,  o  libelle,  Sir¬ 
mium  et  dic  ero  meo  ac  tuo  aue  atque  salue  plurimum  (Hor.  epist.  I  8,  1 
huc  non  pertinet),  'uelim  dicas’,  ut  LXVIILa  37.  de  hoc  Caecilio  nihil 
praeterea  ad  memoriam  nostram  est  traditum;  fuisse  eum  poetam  lyri¬ 
cum,  attributum  aperit  c tener 7  proprium  eorum,  qui  teneros  amores 
canunt  (supra  p.  16);  et  'sodalem  suum’  cum  eundem  uocet  Valerius, 
unum  ex  cantoribus  Euphorionis  agnoscamus  oportet,  qui  in  studiorum 
ratione  easdem  quas  Caluus  et  Catullus  triuerit  uias.  —  3,  4.  Veronam 
ueniat  Noni  relinquens  Comi  moenia  Larinmqne  litus,  dicitur  Co¬ 
mum  ,  Insubriae  oppidum ,  in  lacus  Larii  ripa  meridionali  positum ,  quod 
a.  a.  Chr.  59  colonis  a  Caesare  e  lege  Vatinii  deductis  nomen  accepit 
Noui  Comi,  ut  constat  ex  Strabone  V  p.  213  et  Appiano  b.  c.  II  26. 
unde  Schwabius  [q.  C.  p.  295]  recte  conclusit,  post  annum  illum  hos 
uersus  esse  scriptos.  c dicas  ueniat’,  cf.  Kuehnerus  gr.  1.  II  p.  808,  et 
de  f relinquens’  participii  significatione  aoristica  ibid.  p.  565  sq. ;  denique 
Ouid.  fast.  VI  766  Trasimena  litora  et  ad  XIV  19  Suffena  uenena.  — 

5  5  6.  quasdam  uolo  cogitationes  amici  accipiat  sui  meique.  b.  e. 
amici  communis,  ut  Cic.  ad  Q.  fr.  II  5,  2  puer  optimus ,  Quintus  tuus 
meusque  et  ad  Att.  IV  2,  5  interuentu  Varronis  tui  nostrique.  huius 
nomen  sine  dubio  propterea  reticetur,  quod  res  ipsa,  quade  agitur, 
optime  nota  erat  Caecilio,  nec  caret  probabilitatg  hoc,  esse  sermonem 
de  eis,  quae  communis  ille  amicus  cogitet  super  Caecilii  poemate  in- 
cohato  (13  sqq.).  quod  si  hic  miserat  ad  Catullum,  ut  cum  illo  com¬ 
municaretur,  qua  de  re  in  hac  epistula  rescriberetur  facillime  perspici 
potuit,  nam  ne  Catullus  has  mandaret  litteris  cogitationes  (Cic.  Tuse.  I 
3,  6),  ipsa  earum  natura  (ut  indicare  uidetur  illud  r quasdam’)  fortasse 
prohibuit,  probabilem  hanc  rationem  meam  dico;  posse  etiam  de  qua- 
lubet  alia  re  agi,  ultro  apparet,  quidquid  id  est,  non  probauerim 
Schwabii  1.  1.  opinionem,  qui  poetam  de  suis  ipsius  poematis  iudicium 
Caecilii  experturum  uerbis  'amici  sui  meique’  se  ipsum  solum  significasse 
putat  ('ut  uerbis  amici  sui  se  Caecilii  amicum,  contra  uerbi  amici  mei 
talem  se  iocose  nominaret,  qui  sibi  ipsi  esset  amicissimus’;  cf.  Plaut. 
Bacch.  539  sqq.,  Hor.  sat.  II  6,  48  ibique  Bentleium):  nulla  quippe 
causa  est  quaesitae  hic  et  uix  perspicuae  iocandi  rationi.  cuolo’,  cum 
ivsQysLa ,  ut  VI  16.  ' accipiat’,  LXVIIIa  13.  —  7.  quare,  si  sapiet, 
uiain  uorabit.  haec  per  futurum  loco  coniunetiui  expressa  (ut  saepe 
apud  comicos,  cf.  Holtzius  synt.  scr.  pr.  II  p.  82  et  Draegerus  synt.  hisfc, 
I  §  136)  certam  scribentis  expectationem  exprimunt:  aut  non  noui  Cae¬ 
cilium  meum  aut  ut  homo  prudens  et  discendi  cupidus  nulla  mora  inter- 
iecta  Veronam  quam  citissime  contendet,  notissima  illa  uitae  cottidianae 
formula  (ex.  gr.  Plaut.  mil.  II  5,  66  ergo ,  si  sapis,  mussitabis )  nec  cul¬ 
tiores  poetae  uti  dedignabantur,  praeter  Priap.  52,  11  e  nostro  loco 
ductum  Prop.  II  16,  7  quare  si  sapis,  Sulpicia  Tibulli  1,  2  e  caelo,  si 
sapis,  ipse  ueni,  Hor.  sat.  I  9,  34,  Ouid.  am.  I  4,  29.  'uiam  uorare’ 
summum  celeritatis  gradum  expressurus  poeta  iocose  finxisse  putatur  ad 
similitudinem  illorum  cuiam  carpere’  (ex.  gr.  Hor.  sat.  II  6,  93)  et  'ra¬ 
pere’  uel  'corripere  (Aen.  I  422  et  Sil.  Ital.  VIII  182)  et  graecam  dictio¬ 
nem  aqnu&iv  xqv  odov,  imagine  aperte,  ut  ait  AGuarinus,  fab  his 
sumpta,  quae  deglutiuntur  et  non  dentibus  conteruntur’  ego  'uorare 
aliquid’  explicuerim  'auide  aliquid  facere’,  ut  similiter  Cic.  ad  Att.  IV 
11,  2  uorare  litteras  et  LVII  8  uorax  adulter  (adnotante  Benoistio  Galli 
devorer  1  espace’).  fortasse  festiue  C.  depingit  amici  de  suis  iudicium 
anxie  expectantis  festinationem.  —  8.  candida,  ad  XIII  4.  —  milies 
(sic  enim  rectius  scribitur),  innumerabiliter  et  sine  fine.  —  9.  euntem, 
ire  uolentem ,  ut  Verg.  Aen.  II  111  et  tenuit  auster  euntis.  —  9,  10. 
manusque  collo  ambas  iniciens  roget  morari.  Prop.  I  6,  5  sed  me 
complexae  remorantur  uerba  puellae  mutatoque  graues  saepe  colore  preces. 
uenuste  admodum  per  manus  iniectionem  puella  retinere  Caecilium  in¬ 
ducitur:  Seru.  ad  Aen.  X  419  manus  iniectio  dicitur,  quoties  nulla  iudicis 
auctoritate  expectata  rem  nobis  debitam  uindicamus  (cf.  ex.  gr.  Ouid.  met. 
XIII  170):  discedentem  quasi  rem  suo  iuri  subiectam  sibi  uindicat, 

amice  nimirum,  ut  additum  f roget’  ostendit,  transfertur  enim  manus 
iniectio  ad  res  amatorias:  Ouid.  am.  1 4, 40  oscula  si  dederis,  fiam  manifestus 
amator  et  dicam  c  mea  sunt ’  iniciamque  manus  (epist.  12,  158),  Hor.  od. 
I  17,  26  incontinentes  iniciat  manus,  Val.  Flacc.  III  562;  etiam  ad  alias 
res  adhibitum  illud  'manas  inicere’  sic  ponitur,  ut  iuris  ciuilis  ex  ori¬ 
gine  aliquid  restet,  uelut  apud  Veli.  Pat.  II  41,  1  consulatus  C.  Cae¬ 
saris ,  qui  scribenti  manum  inioit  et  quamlibet  festinantem  in  se  morari 
cogit.  —  11.  si  mihi  uera  nuntiantur.  Cic.  Acad.  II  25,  79  si  ne  sensus 
quidem  uera  nuntiant.  —  12.  illum  deperit  impotente  amore.  Placi¬ 
dus  p.  33,  4  D.  deperis,  perdite  amas ;  iungunt.  hoc  uerbum  intransiti- 
uum  cum  accusatiuo  obiecti  ut  comici  (Plaut.  Cas.  I  1,  19,  Holtzius  synt. 
I  p.  244  sq),  ita  noster  C  2;  Fronto  p.  253  N.  te  ita  amore  depereo. 
cinpotens’,  effrenis  et  inmoderatus,  saepius  affectus  hic  ille  audit;  Plin. 
epist.  II  1  amor  iniquus  interdum,  impotens  saepe,  (imQuirios  semper. 
cimpotenti’  ablatiuum  ceteri  scriptores  praebent  (Neuius  II  p.  56);  V  ac- 
cusatiuum  exhibens  uidetur  innuere  solitam  priscae  formae  'impotentei 
amorei’  deprauationem ,  ualde  eam  uetustam,  quippe  qua  et  Plinius  (cf. 
testim.  uol.  I)  sit  deceptus  (de  ablatiuuo  'amori’  cf.  supra  p.  51). :  — 
13,  14.  nam  quo  tempore  legit  incohatam  Dindymi  dominam ,  ex  eo 
misellae,  fecerat  Caecilius  carmen  de  magna  matre  Idaea,  materia 
tum  ualde  adamata  Certatimque  a  poetis  tractata  (cf.  ad  LXIII  in  fine; 
de  Dindymi  domina  ibid.  91).  sed  hoc  epyllion  tantum  ‘incohauerat’  ille, 
quo  uerbo  Catullus  tacitam  mihi  egisse  uidetur  censuram,  ad  summam 
perfectionem  haec  illa  deesse  significans;  nempe  suapte  natura  cin- 
cohare’,  cui  fere  oppositum  est  fperficere’,  amplam  habet  notionem,  ut 
minime  sit  opus  de  parte  aliqua  poematis  (uelut  exordio)  cogitare;  nec 
casu,  sed  cum  ui  forti  in  fine  u.  18  eandem  uocem  occurrere  puto,  sed 
ita  repetitam  ('uenuste  incohata’),  ut  summa  cogitationum  illarum  ali¬ 
qua  ex  parte  iam  prodatur  nec  nimis  metuendum  fuerit  Caecilio  com¬ 
munis  amici  iudicium.  flegit’,  praelegit,  non  tam  uni  puellae  (cf.  fex 
eo’)  quam  coram  propinquis  et  amicis  (non  tamen  publice,  quales  prae¬ 
lectiones  ab  Asinio  Polione  nouatas  esse  constat);  cf.  de  legendi  uerbo 
ISteupius  libri  fde  Probis  grammaticis '  p.  34  sqq.  'misellae',  amore 
sauciae;  ad  XL1L_ 21.  not<^  autem  usu  cum  demonstratiuum  addatur 
interdum  post  relatiuum  (ut  Plaut.  Capt.  II  2,  21  proximum  quod  sit 
bono  quodque  a  malo  longissime ,  id  uolo ),  inuersionem  hic  adesse  sta¬ 
tuunt  pro  uulgari  eex  eo  tempore,  quo’,  hoc  ut  non  stabilitur  ex  Mart. 
XI  18,  26  (ubi  fquo  tempore’  indicat  ctum  cum’),  ita  refutatur  usu  Ca¬ 
tulli,  apud  quem  fquo  tempore’  fere  ualet  cubi,  postquam’  (LXVIIIa  15 
et  LXVIIIb  73,  fortasse  etiam  LXIV  73),  ut  cum  illo  cquo  tempore 
(==  postquam),  ex  eo  (=  inde)’  comparari  possit  LXIV  86  et  91  simulae , 
ex  illo.  —  15.  ignes  interiorem  edunt  medullam,  acrem  et  per  omnes 
artus  sparsum  (LI  9  sq.)  amorem  denotat  pluralis  fignes’,  ut  Ouid.  a.  a. 
III  573  ignibus  hic  lentis  uretur.  Verg.  Aen.  IV  66  est  (=  consumit) 
mollis  flamma  medullas  (ubi  uide  interpretes);  et  est  hic  pluralis  in  his 

rebus  amatoriis  usitatior;  XLV  16,  LXIV  93  imis  medullis,  LXVI  23 
penitus  medullas.  -  1G.  ignosco  tibi,  Sapphica  puella  Musa  doctior, 
'puella’  uocatiuus  cum  cdoctior’  cohaeret,  unde  pendet  ablatiuus  'Sapph. 
Musa’,  h.  e.  quam  Sappho;  quod  non  inde  explicandum  est,  quod  Sappho 
decima  appellata  sit  Musa  (Antb.  Pal.  VII  14  et  IX  506),  sed  ex  solita 
poetis  circumlocutione:  LXVIIIa  7  scriptorum  Musae  (=  scriptores), 
Ouid.  ex  P.  IV  16,  29  musaque  Turrani  et  trist.  II  364  musa  Teia,  qua 
Sappho  si  Caecilii  amasia  uocafcur  'doctior’,  potest  (ut  mihi  uidetur) 
adludi  ad  poetriae  Lesbiae  nomen  fortasse  ab  antiquis  -grammaticis 
eodem  modo  explicatum-,  quo  GCurtius  libri  'Grundzuege’  p.  699s  Sanqxo 
interpretatur  cocpt)  (=  docta  puella) ;  Ter.  Maur.  2148  doctissima  Sappho ;  cui 
etymologiae  fauebat  ipsa  nominis  apud  Romanos  (de  Graecis  cf.  Kockius  libri 
' Alcaeus  und  Sappho’  p.  83)  scriptura  communi,  ut  uidetur,  usu  recepta 
'Sapho’,  quam  hic  Y  exhibet  saepiusque  in  codicibus  scriptorum  lati- 
norum  me  inuenire  memini,  'docta’  autem  ^puella’  (nam  ^poetae  docti 
similiaque  procul  hinc  arcenda)  uocatur  ea,  quae  litteris  eatenus  est 
imbuta,  ut  carmen  doctum  et  arte  Alexandrina  factum,  quale  erat  Cae¬ 
cilii  Cybele,  intellegere  posset;  cf.  Marquardtus  antiqq.  priu.  p.  109 
not.  1,  Friedlaenderus  hist.  mor.  Rom.  I4  p.  443.  sine  dubio  'rarissima 
turba’  tum  etiam  multo  magis  erant  'doctae  puellae’  quam  Ouidii  (a.  a. 
II  281)  tempore,  quo  Propertii  Cynthia  eo  usque  processit  ut  ipsa  uersns 
pangeret  (II  3,  19  sqq ,  cf.  et  It  13,  11  me  iuuat  in  gremio  doctae  legisse 
puellae ,  awribus  et  puris  seripta  probasse  mea),  plerasque  non  fallemur 
si  utpote  eruditas  artibus  'doctas’  fuisse  dicemus,  nec  hercle  Sappho 
esse  doctiorem  magna  laus  (repetit  eam  subinepte  Mart.  X  35,  15)  esset 
in  mutata  inde  ab  Alexandro  Magno  eruditionis  litterariae  condicione, 
nisi  per  blanditias  apertas  et  cum  Sapphus  nominis  adlusione  tribueretur 
feminae;  et  fortasse  in  illa  Italiae  regione  haec  laus  etiam  pluris  erat 
aestimanda,  quamquam  et  ab  hac  parte  Caecilii  puella  et  Sappho 
possunt  esse  comparatae,  quod  illam  doctus  poeta  recitatis  carminibus, 
hanc  Phaon  incultus  solaque  forma  pollens  cepit,  quidquid  id  est,  ue- 
nuste  admodum  poematis  Caeciliani  censura  tacita  eo  quoque  instituitur, 
quod  quemnam  effectum  in  animum  puellae  habuerit  illud  enarratur, 
qui  effectus  magis  etiam  explicatur,  si  amorem  potissimum  Cybeles  circa 
Attida  tenerrimis  eoioribus  depinxisse  statuitur  Caecilius,  'ign.’,  ueniam 
lubenter  do  ardori  tuo  (bene  eum  intellego).  —  17.  est  cum  ui  prae¬ 
positum:  re  uera  est.  —  18.  magna  mater.  LXIII  91. 

XXXVI. 

1.  Annales  Volusi,  cacata  carta.  Volusii  annales,  sine  dubio  ad 
exemplum  Ennianorum  more  prisco  scripti  et  per  se  mali,  iterum  oc¬ 
currunt  XCV  7  sqq.,  ubi  Cinnae,  poetae  noui*  Smyrnae  opponuntur; 
quod  ad  cetera,  nil  de  homine  isto  scitur,  quamquam  Muretus  et  post 
eum  alii  indagasse  sibi  uidebantur  certiora,  nam  apud  Senecam  epist. 
93,  11  legimus:  et  paucorum  uersu/um  Uber  est ,  et  quidem  laudandus 

atque  utilis  i  annales  Tanusii  scis  quam  ponderosi  sint  et  quid  uocentur. 
hoc  est  uita  quorundam,  et  quod  Tanusii  sequitur  annales,  dicit  haec 
philosophus  Cordubensis  comparationis  gratia:  longam  uitam  per  se 
nihili  esse,  multo  praestare  breuem  eandemque  bonam;  sic  et  uolumen 
posse  et  paruum  esse  et  egregium,  cum  tamen  magni  illi  Tanusii  an¬ 
nales  — .  hic  Senecae  obuersatum  putant  facetum  aliquod  dictum,  et 
quidem  ipsum  Catullianum  'cacata  carta’;  potuerunt  etiam  addere,  'quod 
sequitur’  spectare  ad  XCV  8  et  laxas  scombris  saepe  dabunt  tunicas. 
sed  Mureti  ob  nominis  differentiam  sibi  adhuc  diffidentis  uestigiis  in¬ 
gressi  Hauptius  [opusc.  I  p.  71]  et  Schwabius  [qu.  C.  p.  180  sqq.].  hunc 
Tanusium,  quem  eundem  cum  Tanusio  Gemino  historiarum  scriptore 
(Sueton.  Caes.  24,  Plut.  Caes.  22,  Cato  51,  compar.  Nic.  et  Crass.  4) 
fecerunt,  Tanusium  igitur  Geminum  esse  censuerunt  Volusium  Catullia¬ 
num  ,  adprobantibus  postea  doctis  omnibus,  quos  erroris  conuicit  nuper¬ 
rime  PESonnenburgius  in  libro  in  ASchaeferi  honorem  composito  'histo- 
riscbe  Untersucbungen’  [Bonnae  1882  p.  158  sqq.],  qui  tota  ista  ratio 
quam  nullo  nitatur  fundamento  quamque  per  se  sit  inprobabilis  ostendit; 
et  sane  nullo  modo  credibile  est,  Catullum  bis  Volusii  nomen  pro  Ta¬ 
nusii  posuisse  necessitate  cogente  nulla  (nec  alibi  noster  malos  poetas 
nominatim  adferre  ueretur,  cf.  XIV  18  sq.) ;  nam  quod  idem  Mamurram 
uocauit  Mentulam  (quod  praeter  Clodiam  Clodiumque  unicum  ficti  no¬ 
minis  est  exemplum),  peculiari  utitur  ratione  (supra  p.  39).  meam  ut 
proferam  sententiam,  annales  Tanusii  (quem  Senecae  aequalem  a  Ta¬ 
nusio  Gemino  diuersum  putauerim  propter  ipsa  tempora  praesentia;  et 
cacatam  illam  Volusii  Catulliani  cartam  parum  est  probabile  durasse 
usque  ad  Senecam)  editi  ita  uidentur  esse  excepti,  ut  obuia  compara¬ 
tione  (adlicien  te  maxime  nominis  sono  simili)  cum  breuissimo  acutissi- 
moque  iudicio  uocarentur  'annales  Volusi,  cacata  carta’,  adi  cientibus  aliis 
ad  supplendam  aestimationem  'tunicae  scombrorum’  (germanice  'Maku- 
latur’).  hoc  est  illud  Senecae  'quid  uocentur’  et  'quod  sequitur’,  cete¬ 
rum  nota  est  gens  Volusiorum  ( 'uetus  familia  Tac.  a.  III  30),  ex  qua 
M.  Volusium  commemorat  Cic.  ad  fam.  XVI  12,  6;  cf.  Faiily,  encycl. 
real.  VI  p.  2745.  quod  ad  cartam  cacatam,  ex  Mart.  XII  61,  10  scribit 
carmina ,  quae  legunt  cacantes  concludere  pronum  est,  cartas  inutiles 
abiectasque  ut  ad  alias  res  (XCV)  ita  ad  certum  certorum  locorum  usum 
adbibitas  esse,  ut  fortius  adeo  Martiale  noster  innuat,  huic  usui  cartas 
Volusianas  iam  inseruiisse,  translate  nimirum  stercus,  quo  papyrus  in¬ 
quinata  est,  intellegens  de  malis  uersibus  huic  inlitis.  'cacata’  pro  'con¬ 
cacata’,  ut  XXXVII  10  scribam  pro  'conscribam’,  XXXVIII  5  solatus  pro 
'consolatus’,  LXII 27  (Draegerus  synt*.  I  §  85).  —  2.  uotum  soluite  pro  mea 
puella,  uotum  fecerat  (susceperat,  nuncupauerat)  Lesbia  (ad  I,  1),  si  secum 
poeta  in  gratiam  rediisset,  se  Veneri  sacrum  quoddam  (mox  descriptum) 
oblaturam  esse  (cf.  ex.  gr.  Mart.  IX  40,  3  uouit  pro  reditu  mri  Philae¬ 
nis  eqs.);  iamque  cum  ea  optati  compos  sit  facta,  reddendum  (soluen- 
dum ,  perficiendum)  est  uotum.  usu  autem  bene  distinguendo  a  solita 

in  formulis  'uotum  pro  re  impetranda  facere  (pro  inpetrata  soluere)’ 
significatione  ita  hic  cpro’  adhibitum  est,  ut  loco  siue  nomine  Lesbiae 
Catullus  se  ipsum  executurum  esse  uotum  ab  illa  factum  innuat;  plane 
ut  C1L.  I  1175  loco  patris  uotum  Herculi  reddunt  liberi;  et  more 
loquendi  poetico  annales  Volusii,  per  quos  utpote  cremandos  sacrum 
dis  promissum  fit,  ipsi  uotum  soluere  iubentur.  —  3.  sanctae  Veneri 
Cupidinique  uonit.  more  perpetuo  cum  V  habeat  'sancte’,  hoc  ser- 
uandum  putauit  Liuineius;  sed  quamquam  'sancte  iurare’  (Ter.  Hec.  I 
1,  4)  similiaque  usitata  sint,  tamen  nil  causae  esse  uidetur,  cur  sanctitas 
uoti  efferatur;  immo  multo  magis  ex  re  est,  deam  deumque,  sub  quo¬ 
rum  tutela  sunt  amantes,  ornari  epitheto  religioso  sollemnique,  quo  in 
adi o cutionibus  maxime  ei  inuocabantur:  Enn.  ann.  65  sancta  deorum  et 
607  Saturno  sancte  create ,  Verg.  Aen.  IV  576  sancte  deorum,  Tib.  II 
1,  81  sancte  (Cupido),  append.  Tibuli.  5,  1,  23  Veneris  sanctae  ad  aras 
multaque  alia;  cf.  LXIV  95  et  268,  LXVIlla  5.  ad  numen  nimirum  in- 
uiolatum  spectat  epitheton,  cf.  et  ad  III  1.  —  4.  si  sibi  restitutus 
essem,  redditus,  redonatus,  si  in  gratiam  cum  se  rediissem:  Hor.  od. 
III  7,  1  quem  tibi  candidi  primo  restituent  uere  Fauonii,  Ter.  Heaot. 
III  1,  83  dum  id  quaero,  tibi  qui  filium  restituerem  (ubi  Donatus  et 
' redditur 1  et  <restituitur ’  cupiens  cupientibus) ;  et  ipse  noster  CV1I  4  quod 
te  restituis,  Lesbia,  mi  cupido.  —  5.  desissemque  truces  uibrare  iam¬ 
bos.  iambi  'truces’,  terroris  minarumqne  pleni  et  niolenti  (Quint.  XI 
1,  3),  quinam  dicantur,  uix  potest  esse  ambiguum,  nam  cum  duo  tan¬ 
tum  carmina  iambis  claudis  in  Lesbiam  sint  scripta,  VIII  et  XXXVII, 
una  tantum  amantium  reconciliatio  locum  habuerit  eaque  ante  c.  XXXVII, 
ei  qui  huius  amoris  historiam  penitus  habent  perspectam  ne  momentum 
quidem  dubitant,  quin  c.  VIII  designetur,  neque  hercle  in  ullum  carmen 
magis  conuenit  illud  'uibrare’,  quod  uim  atque  feruorem  impetus,  quo 
uersus  in  inimicum  perfidamue  amasiam  iaciuntur,  exprimit  (cf.  'telum, 
gladium  in  aliquem  uibrare’):  non  solum  Quintii.  X  1,  60  loquitur  de 
Archilochi  breuibus  uibrantibusque  sententiis,  sed  etiam  apud  Auson. 
epist.  21,  5  iambus  audit  flammis  corusci  fulguris  uibratior ;  cf.  et  Ter. 
Maur.  2181  sqq.  —  6,  7.  electissima  pessimi  poetae  scripta  tardi¬ 
pedi  deo  daturam,  'elect.’  (Cic.  de  fin.  III  7,  26  omnibits  electissimis 
uerbis ,  Petron.  36  res  electissimas  ridentes  aggredimur)  cum  inrisione: 
opera  pessimorum  pessima.  Muretus  'pess.  poetae’  magis  in  uniuersum 
dictum  putauit  (unius  ex  numero  malorum  poetarum),  uulgo  Lesbiam 
diserte  Volusium  flammis  cremandum  uouisse  sumunt:  neutrum  me  pro¬ 
bare  et  longe  aliter  haec  explicare,  in  fine  ostendam,  'tardipes’,  quam 
uocem  primus  C.  habet  (unde  adsumpsit  Colum.  X  419  Tardipedi  sacris 
iam  rite  peractis ),  dicitur  Volcanus  claudus;  nam  ut  Graeci  (Jqu&vs,  sic 
Latini  'tardus’  pro  eo  quod  est  'claudus’  ponunt  interdum,  ut  Prop.  II 
1,  59.  Tib.  I  9,  49  illa  uelim  rapida  Vulcanus  carmina  flamma  torreat, 
Iuuen.  7,  24  et  quae  compones,  dona  Veneris,  T desine ,  marito ,  Fronto 
p.  68  N.  paululum  misere  scripsi,  quod  aut  lymphis  aut  Volcano  dicarem. 

'daturam5,  scii,  se  esse;  ut  in  omnibus  sentiendi  et  dicendi,  ita  in  iurandi 
(Huschkius  ad  Tib.  II  6,  13)  et  uouendi  uerbis  sermo  cottidianus  in 
eodem  subiecto  regente  omittere  amat  pronomen;  Ellisius  cp.  Pompon. 
com.  51  R.  Mars,  tibi  uoueo  facturum,  si  umquam  redierit,  bidenti  uerre 
et  Macrob.  III  9,  8  si  ita  feceritis,  uoueo  uobis  templa  ludosque  factu¬ 
rum ;  cf.  in  uniuersum  Holtzius  synt.  pr.  scr.  II  p.  33  sqq.,  Kuehnerus 
gr.  1.  II  p.  516  sq.;  nec  minus  'esse5  in  participio  perf.  pass.  et  fut.  act. 
cum  plerisque  omnibus  omittere  solet  Catullus.  —  8.  infelicibus  ustu¬ 
landa  lignis.  Paulus  Festi  p.  92  ' felices 5  arbores  Cato  dixit ,  quae  fru¬ 
ctum  ferunt,  ' infelices quae  non  ferunt-  Plin.  h.  n.  XVI  108  infelices 
autem  existimantur  damnataeque  religione,  quae  neque  seruntur  umquam 
neque  fructum  ferunt  (ib.  XIII  116,  XXIV  68,  73,  Verg.  G.  II  314,  Aen. 
VI  230,  Pallad.  Apr.  II  1).  et  ut  arbores  felices  utpote  sacras  succidi 
leges  uetabant  (Fronto  p.  195  N.),  ita  ex  arboribus  inutilibus  ligna  sume¬ 
bant  ad  uarios  usus;  quarum  nonnullis  utpote  nefastis  portenta  prodigia¬ 
que  mala  comburi  solere,  Tarquitius  Priscus,  qui  enumerat  illas,  auctor 
est  apud  Macrob.  III  20,  3;  quocum  cohaeret,  quod  talibus  arboribus 
suspendebantur  reste  scelerati  (Cic.  Rab.  p.  d.  4,  13  et  Liu.  I  26,  6). 
Vulpius  cp.  Cic.  p.  Mil.  13,  22  tu  P.  Clodii  cruentum  cadauer  .  .  in- 
felicissimis  lignis  semiustulatum  nocturnis  canibus  dilaniandum  reliquisti. 
fortasse  sentes  siue  spinosa  ligna  hic  dicuntur;  cf.  Turnebus  adu.  XVIII  11. 
'ustilare5  forma,  quam  hic  V  habet,  serioris  latinitatis  esse  uidetur.  — 
9,  10.  ct  hoc  pessima  se  puella  uidit  iocose  lepide  uouere  (linis. 
'pessima5  (quam  uocem  cum  consilio  quodam  post  u.  6  repetitam  esse 
infra  uidebimus)  in  bonam  partem  'callida  et  uersuta5  ualet  (germanice 
'das  Teufelsmaedchen5);  cf.  ad  X  33  et  LV  10.  'uidit5,  sensit,  intellexit, 
ut  Nepos  Alc.  9,  5  uidebat  id  sine  rege  Perse  non  posse  fieri,  omnis  uis 
pronuntiandi  posita  in  uocibus  'iocose  lepide5,  more  prisco  (ad  XLVI  11) 
acvvdsxcog  iunctis;  cf.  in  fine  adnotata.  'diuis'  in  uniuersum  dictum, 
quamquam  proprie  Veneri  et  Cupidini  uotum  factum  est  (cf.  LXIV  190 
et  193).  —  11.  nunc,  o  caeruleo  creata  ponto,  'nunc5,  iam  igitur 
his  ita  sese  habentibus,  fortiter  dictum  in  transitu  ad  rem  ipsam, 
sequitur  enim  sollemnis  Veneris  inuocatio  ad  sacrum  beniuole  accipien¬ 
dum.  Plutarch.  symp.  V  10,  4  olpai  8e  v.a.1  xrjv  ^cpQodhrjv  aXLyevrj  xovg 
iioir\zag  itQogctyoQEvsiv ;  Auson.  epigr.  34  (33),  1  orta  salo ,  suscepta  salo ; 
et  antiquitus  usitatum,  caeruleum  colorem  huius  maris,  ex  quo  emersit 
dea  ipsa  niuea,  bella  cum  oppositione  commemorare:  Anacr.  54  x^Qoxcrjg 
oV  ix  fraXaGGrjg  d£SQOGco(i£vrtv  Xv&rjQriv  eXo%eve  itovxog  &cpQ<p,  Apul. 
met.  IV  28  quam  caerulum  profundum  pelagi  peperit  et  ros  spumantium 
fluctuum  educauit.  —  12.  quae  sanctum  Idalium  Uriosque  apertos, 
notum  est  quam  adamauerint  in  talibus  inuocationibus  sacros  deo  deaeue 
locos  quam  plurimos  appellare  ad  totam  eius  potentiam  significandam; 
IVossius  cp.  Menandrum  in  Walzii  rhet.  IX  135  (III  334  Sp.)  phqov 
\LEvxoi  xmv  xXrixixmv  vpvcov  iv  p,sv  noi^GEL  EitifirjxEGXEQOV  *  apcc  [isv  yag 
ix  noXXmv  xoncov  1'fgsGxi  zovg  &sovg  eiuxccXelv,  ebg  naga  Zaitfpoi  xai  xco 
Catullus  ed.  Baehrens  II.  14 

Sinuavi  noXXa%ov  EVQiGnopsv. .  .  x rjv  Se  ! 'AtpQoSitrjv  Kvtzqov  KvLSov  Sv- 
giag  7 toXXa%o%sv  uva%aUi.  cf.  et  ex.  gr.  Hor.  od.  I  21,  5  sqq.  loca 
autem  a  templis  ibi  consecratis  ipsa  audiunt  'sancta’,  ut  Verg.  A  en.  XI 
785  sancti  custos  Soractis  Apollo ;  LXIV  228.  Idalium,  r 6  3 iSaXiov  OQog , 
Cypri  promunturium  frondosum  (LXIV  96,  Verg.  Aen.  I  692  altos  Ida¬ 
liae  lucos),  in  cuius  cacumine  celeberrimum  erat  deae  templum,  quam 
ex  ponto  ortam  Cypro  ferunt  fabulae  adnasse.  cf.  LXI  17,  Verg.  epigr. 
14,  2  sedes  quae  colis  Idalias,  quod  deinde  V  tradit  'uriosque  (siue 
'utriosque’)  apertos’,  Italis  indicium  continere  uidebatur  eius  sinus,  de 
quo  Mela  II  4,  66  sinus  est  inquit  continuo  Apulo  litore  incinctus  nomine 
TJrias,  modicus  spatio ,  pleraque  asper  accessu ,  extra  Sipontum  ..  et  flu¬ 
men,  quod  Canusium  adtingens  Aufidum  adpellant ;  erat  KoXnog  ASqiag 
ille,  ad  quem  Ptolem.  III  1,  17  urbem  "Tqlov  (e  regione  Diomedis  in¬ 
sularum)  sitam  esse  uult,  quae  ab  aliis  uocatur  Ovqelov  (Strab.  VI  3,  9). 
quamquam  Melae  uerbis  asper  accessu  nullo  modo  conuenit  cum  illo 
'apertos’;  et  praeterea  ignotum  est  plane,  qua  re  hic  sinus  Urias  fuerit 
nobilis  et  quo  modo  ad  Veneris  cultum  pertinuerit,  nam  ad  Urios  nil 
attinet  castrum  Mineruae  siue  Portus  Veneris  sub  Hydrunto  positus,  ubi 
Aeneas  Italiam  appulit  (Dion.  Halic.  I  51).  sed  huius  loci  dum  mecum 
perpendo  naturam  consideroque,  quam  uere  hic  'apertus’  uocetur  ( humi¬ 
lem  dicit  Verg.  Aen.  III  522)  et  quam  egregie  idem  in  Veneris  inuocatione 
proferatur,  suspicio  est  orta,  num  forte  lateat  'Hudriosque  apertos’ 
quamquam  num  possint  'Hydrii’  dici  terrae  Hydruntinae  incolae  in  in¬ 
certo  relinquendum  est  mihi,  aliorum  coniecturae  in  loco  difficillimo 
sunt  haece:  'Uriosque  portus’  Heinsius  uoluit  non  malo,  tamen  ob  causas 
expositas  dubio  ualde  commento;  IVossius  'Syrosque  (Surosque)  apertos’, 
cp.  Cic.  de  diu.  I  1,  quamquam  in  hac  enumeratione  locis  magis  medi¬ 
terraneis  nullus  est  locus;  Bergkius  [Philol.  a.  1871  p.  682]  'Chutros- 
que’,  de  urbe  Cypri  intellegens  (Steph.  Byz.  s.  u.,  Plin.  h.  n.  XVI  130), 
quod  eadem  de  causa  est  reiculum;  denique  Marullus  'Erios’,  h.  e.  He- 
raeos  montes  Siciliae,  plane  inprobabiliter  coniecit.  —  13.  quaeque 
Anconar  Cnidumque  arundinosam  colis.  Ancon  (Ayncov)  siue  Ancona, 
urbs  Piceni  cum  portu  ad  Hadriam  sita  (Mela  II  4,  64,  Strabo  V  p.  241), 
nobile  habebat  templum  Veneris  marinae,  deae  tutelaris;  cf.  Iuuen.  4,  40. 
Cnidus  in  Cariae  ora  maritima  in  promunturio  Triopio  posita;  de  qua 
Pausan.  I  1,  3  KviSioi  xipaciv  AcpQoSCxrjv  pdXi.Gxci\  maximeque  statua 
deae  a  Praxitele  sculpta  insignis  erat  urbs  (Plin.  h.  n.  XXXVI  20  Praxi¬ 
telis  Venus ,  quam  ut  uiderent  multi  nauigauerunt  Cnidum).  Romani  inter 
'Cnidus’  et  'Gnidus’  (serioris,  ut  uidetur,  aetatis  formam)  uariabant;  sed 
hic  alterum  a  V  exhibitum  reicitur  metro;  cf.  LMuellerus  d.  r.  m.  p.  316. 
ceterum  urbi  illi  paludibus  circumdatae  magna  mercatura  a  calamis, 
unde  attributo  alibi  non  obuio  audit  'arundinosa’:  Auson.  epist.  7,  50 
Gnidiae  sulcus  harundinis,  Plin.  h.  n.  XVI  157.  Ouid.  met.  X  530  de 
Venere  non  alto  repetit  Paphon  aequore  cinctam  piscosamque  Cnidon  gra- 
uidamque  Amathunta  metallis,  'colis’  more  saepius  apud  Horatium  ob- 

seruando  in  medio  est  positum  tdv  hooAcov,  quae  regit  omnia.  —  14.  quae¬ 
que  Amathunta  quaeque  Golgos.  Amathus  Cypri  urbs  ad  mare  sita, 
ubi  una  cum  Adonide  colebatur  dea  (Pausan.  IX  41;  2,  Tac.  a.  III  62); 
'Golgi’  est  uetus  nomen  eius  urbis  (positae  itidem  in  Cypri  ora  maritima), 
quae  postea  'Paphos’  uocabatur  (cf.  RNeubauerus,  commentt.  Momms. 
p.  677  sq.).  est  Amathus,  est  celsa  mihi  Paphos  ap.  Verg.  Aen.  X  51  dicit 
Venus,  de  qua  Paphi  siue  Golgis  culta  cf.  Hom.  Od.  VII  362,  Aen.  I 
415,  Hor.  od.  I  30,  1,  Tac.  bist.  II  2.  —  15.  quaeque  Duracinum, 
Hadriae  tabernam.  'Dyrrhachium’  siue  prisce  'Dur(r)achium’  Romani 
secundum  paeninsulam,  in  qua  est  posita,  uocabant  Epidamnum,  Illy¬ 
riae  graecae  urbem,  mali  quod  huic  nomini  inest  ominis  metu  (cf. 
Strabo  VII  5,  8,  Plaut.  Men.  II  1,  38 ,  Plin.  b.  n.  III  23,  145).  quae  urbs 
non  solum  totius  orae  Illyricae  emporium  maximum  erat  (Aelian.  u.  b. 
XIII  17),  sed  etiam  ab  omnibus  qui  siue  ex  Italia  (Brundisio)  Graeciam 
petebant  siue  hinc  illuc  redibant  tangebatur;  sic  ldcus  ille  quasi  quod¬ 
dam  deuorsorium  in  mari  Hadriatico  nauigantium  erat;  IVossius  cp.  Strab. 
p.  283,  cui  Egnatia  audit  HOLvr}  xocTccycoyrj  nAsovzi  rs  %ai  nsgevov ti  slg 
Bccqiov  (cf.  ibid.  p.  577  de  Apamea),  et  ut  caupones  in  deuorsoria  siue 
tabernas  suas  allicere  studebant  uiatores  donis  non  solum  Cereris  Bacchi- 
que  sed  etiam  Veneris  (cf.  ex.  gr.  carmen  'Copa’  inscriptum),  sic  Dyr¬ 
rachium,  ut  portus  plerique,  afluebat  deliciis  omnibus*  Plaut.  1.  1.  33 
nam  ita  est  haec  hominum  natio  Epidamnia:  uoluptarii  atque  potatores 
maxumi  . .  tum  meretrices  mulieres  nusquam  perhibentur  blandiores  gen¬ 
tium.  Venerem  Dyrrhachii  esse  cultam,  certo  testimonio  non  constat, 
conicere  licet  ex  hac  multitudine  meretricularum,  quae  cum  illius  tem¬ 
plis  fere  coniunctae  esse  solebant.  —  recensenti  locorum  sine  ordine 
ullo  grataque  cum  neglegentia  enumerationem  apparet,  poetam  urbes 
tantum  maritimas  portusque  nobiles,  ut  decet  Venerem  ponto  creatam, 
arcessiuisse:  celebratur  potissimum  ab  eo  ’AcpQo8Cxr\  illa  EvnAoi.cc  a 
Cnidiis  maxime  culta;  qua  de  nautarum  tutrice  cf.  Musaeus  248  Kvnqig 
anoanoQog  iari  &ocA a66r)g  neci  hqcctsel  novzoio,  Hesiod.  tbeog.  168  sqq., 
Aen.  I  800,  Ouid.  epist.  15,  24,  alia,  sed  quonam  consilio  C.  hanc  Ve¬ 
nerem  marinam  inuocat?  obuersabaturne  eius  animo  comparatio  quae¬ 
dam  inter  res  amatorias  et  nauticas?  optabatne  sibi  simul  iter  iam  tutum 
securumque  post  acres  uehementesque ,  quas  in  amore  suo  passus  erat, 
tempestates?  —  16.  acceptum  face  redditumque  uotum.  'uerbum 
sumptum’  inquit  Muretus  'ab  argentariis,  qui  acceptam  redditamue  pe¬ 
cuniam  facere  dicuntur,  cum  in  tabulas  suas  referunt,  eam  sibi  solutam 
esse’.  Lesbia  uoto  Veneri  facto  debitum  in  se  contraxerat,  quod  uoti 
condemnata  nunc  reddit,  debitum  autem  redditum  ita  in  codicem  ac¬ 
cepti  et  expensi  referre  solebant  creditores,  ut  in  pagina  accepti  ad- 
notantes  acceptam  simul  in  pagina  expensi  delerent  mutuatam  pecuniam, 
est  hoc  r acceptum  facere’,  quod  siue  acceptilatione  siue  chirographo 
dato  usu  uenit,  sollemnis  dictio  (nos  'den  Empfang  des  Zurueckgegebenen 
bescheinigen ,  quittiren’);  Dig.  XXXXVI  4,  18  A.  Agerius  N.  Negidio 

acceptum  fecit,  plenam  locutionem  hic  adhibet  poeta.  f  face 5  priscum 
(Neuius  II  p.  438  sqq.)  siue  ob  metrum  siue  in  formula  antiquitus  tra¬ 
dita  adhibitum.  —  17.  si  non  illepidum  neque  inuenustum  est.  'si’, 
ut  LXXVI  19.  cf.  X  4;  quamquam  hic  non  sine  peculiari  quodam  re¬ 
spectu  Veneris  est  positum  fnon  inuenustum’  (=  te  dignum);  cf.  graecum 
dvacpQodixov ,  «at )&riQOv  (Cic.  ad  fam.  V  32,  1  ut  nihil  tam  sit  dnv&riQov, 
quod  non  alicui  uenustum  esse  uideatur).  —  18.  at  uos  interea  uenite 
in  ignem,  'interea’  (XIV  21),  scii,  ut  possit  Venus  uotum  facere  ac¬ 
ceptum.  Anth.  lat.  183,  2  [PLM.  IV  p.  179]  ergo  ibit  in  ignes  magna- 
que  doctiloqui  morietur  Musa  Maronis?  —  19.  pleni  ruris  et  infice- 
tiaruin.  'ruris’,  rusticitatis,  rusticae  insipientiae,  ut  Plaut.  most.  I  1,  16 
rus  mihi  tu  obiectas,  Hor.  epist.  II  %  160  manent  uestigia  ruris,  'iufic.’, 
(cor.  Isy.),  cf.  XXII  14. 

Scriptum  esse  hoc  carmen  statim  post  CVII,  commune  utrique  re¬ 
stituendi  uerbum  dilucide  demonstrat,  et  de  uno  tantum  discidio  una- 
que  restitutione  scimus:  post  hanc,  etsi  Lesbia  iterum  a  fide  non  stetit 
in  dies  magis  labens,  tamen  ab  amatore  in  aemulos  tela  usque  uibrante 
non  prius  est  deserta  quam  omni  spe  abiecta  hunc  amorem  ille  fun¬ 
ditus  abrupit,  sed  de  Lesbiae  in  gratiam  cum  poeta  redeuntis  consilio, 
quo  pessimum  aliquem  poetam  igni  destinauit,  nunc  quaerendum  est. 
et  priores  cum  hanc  quaestionem  sicco  ut  aiunt  pede  transiluissent  fere 
omnes  (unus  Turnebus  in  lignis  infelicibus  'latere  epigrammatis  argu¬ 
tam  lasciuiam’  sibi  persuasit),  Westphalius  [p.  60]  ita  statuit,  differen¬ 
tiam  quandam  iudicandi  fuisse  inter  amantes:  delectatam  esse  Lesbiam 
Volusii  carminibus,  quae  C.  auersaretur.  uerum  enim  uero,  ut  alia 
mittam,  nimis  hercle  leuis  res  est  haec  aestimationis  diuersitas  quam 
quae  in  re  tam  graui,  qualis  erat  haec  reconciliatio,  locum  habeat,  ego 
meam  sententiam  iam  olim  a.  1874  [Anal.  Catuli,  p.  15]  declaraui  his 
uerbis  (neque  nunc  illius  me  paenitet):  'pessimi  poetae  scripta  pessima 
Volcano  se  daturam  esse,  sane  iocose  lepideque  uouerat  Lesbia,  nam 
pessimum  poetam  aut  ego  egregie  fallor  aut  ipsum  uoluit  esse  Catullum, 
eadem  usa  ambiguitate,  qua  Horatius  [sat.  II  1,  82  sqq.]  malum  carmen 
dixit,  scilicet  ut  tamquam  maledicentissimum  eum  perstringeret,  qui 
tam  truces  iambos,  c.  VIII,  in  illam  uibrauerat.  Catullus  autem  cum 
bene  illius  leporem  (u.  10)  perspiceret,  quasi  nescius  esset,  in  sua  car¬ 
mina  intendi  crimen,  iocose  ut  ad  iocosam  puellam  Volusii,  poetae  re 
uera  pessimi,  annales  uotum  susceptum  soluturos  esse  rescripsit.’  nimi¬ 
rum  Lesbia  in  reconciliatione  facere  uoluit  idem  quod  amicam  iubet 
Horatius  od.  I  16,  2  quod  criminosis  cumque  uoles  malum  portes  iambis , 
siue  flamma  siue  mari  libet  Hadriano,  nunc  autem  ut  intellegimus  attri¬ 
butum  'pessimus  poeta’  regeri  in  ipsam  Lesbiam  illo  'pessima  puella’, 
ita  uersu  secundo  apertior  fit  dictio  'pro  mea  puella’,  siquidem  tam¬ 
quam  praeueniens  Lesbiam  suosque  uersus  ab  interitu  uindicans  ipse 
sacrum  exequendum  suscipit  Catullus,  et  singularem  iam  persentiscis 
hilaritatem,  qua  amasiam  callidam  calliditate  uincens  nictoriaque  ouans 

et  incipit  ille  et  finit  in  uerbis  f  annales  Volusi,  cacata  carta’  (non 
mei  uersus). 


XXXVH. 

1.  Salax  taberna  uosque  contubernales,  tabernam  (locum,  in  quo 
quaecumque  res  uendunlur)  hic  aptissime  accipiemus  de  deuorsorio  uel 
ganea,  quales  Romae  erant  plurimae,  'in  quibus  praeter  uinum  cibos¬ 
que  plerumque  etiam  Veneris  gaudiis  frui  licuit,  siue  quis  puellam 
attulit  siue  paratum  illic  amorem  gustauit  (Copa  carmen  20,  in  fumosa 
taberna  est  en  munda  Ceres ,  est  Amor  et  Bromius,  Plaut.  Pseud.  II  2,  63). 
in  tali  taberna,  quam  propter  lasciuiam  libidinosam  ibi  regnantem,  qua 
magis  lupanari^  esset  similis,  C.  uocat  c salacem conuenire  solebant 
Egnatii  sodales  in  certum,  ut  uidetur,  circulum  congregati,  qui  ita  a 
taberna  uocantur  '  contubernales 7  (remota  nimirum  omni  militiae  recor¬ 
datione;  germanice  'Kneipe  und  Kneipbrueder’),  ut  statim  ex  illius  attri¬ 
buto  'salax*  etiam  in  hos  salacitatis  notio  redundet,  distinguuntur  autem 
inter  se  locus  et  inquilini,  quia  minas,  quibus  stigma  illi  inusturum  se 
indicit,  poeta  ex  parte  statim  exequens  subicit  accuratiorem  tabernae' 
descriptionem  hance:  —  2.  a  pilleatis  nona  fratribus  pila,  fratres  in 
capitibus  gestantes  pilleos  (de  uocis  nilos  forma  latina  per  flP  cf.  Fleck- 
eisenus  de  orth..lat.  p.  25,  de  ipsorum  specie  Richius  lex.  antiqq.  s.  u.) 
sunt  Dioscuri,  de  quibus  Paulus  Festi  p.  207  pillea  Castori  et  Polluci 
dederunt  antiqui,  quia  Paeones  fuerunt,  quibus  pilleatis  pugnare  mos  est. 
horum  templum  in  fori  parte  meridionali  positum  erat,  a  quo  quae 
deflectebatur  uia,  'tabernae  ueteres ’  uocata,  tabernas  plurimas  habuit 
(cf.  Sen.  dial.  II  13,  4),  quarum  nona  hic  designatur,  facile  enim  ita 
numerare  licuit,  cum  unaquaeque  taberna,  quo  commodius  posset  dis¬ 
cerni,  insignis  esset  pila  siue  columella,  quae  a  negotiatoribus  etiam  ad 
indicandas  res  uenales  adhibebatur  (Hor.  sat.  I  4,  71,  Mart.  VII  61,  5, 
Sympos.  aenigm.  140).  cf.  et  Elordanus  de  topogr.  Romae  I  1  p.  547,  acta 
archaeolog.  a.  1871  p.  70  et  74.  —  3.  solis  mox  u.  4  per  anaphoram 
repetitum  cum  affectu  indignationis,  ut  Verg.  Aen.  IX  138  sq.  —  esse 
mentulas  uobis.  uos  mascula  facultate  praeditos  esse,  futuere  posse, 
aegre  mihi  persuadeo,  ' mentula7,  quod  uarie  explicant  (cf.  Ritschelii 
opusc.  IV  p.  764),  non  cohaerere  cum  'mas*  (cf.  GCurtius  libri  'Grund- 
zuege’  p.  313 6);  explico:  signum  uirilitatis.  —  4.  quicquid  est  puella¬ 
rum  ,  confutuere,  omnes,  quotquot  sunt,  feminas  (cf.  XXXI  14  et  ad 
III  2)  sine  discrimine  subigere  nec  sinere,  alios  suam  sibi  puellam  habere, 
hoc  unico  loco  extat  uox  sine  dubio  plebeia  'confutuere*,  in  qua  'con* 
quid  sibi  uelit  in  paraphrasi  indicaui.  —  5.  et  putare  ceteros  hircos, 
'hircos*  male  nonnulli  explicant  'admissarios’  siue  'salaces*:  contuber¬ 
nales  non  propterea  futuunt  puellas  aliorum,  quod  hi  et  ipsi  uelint  facere; 
neque  hoc  potest  inesse,  illos  elegantes  solos  arte  quadam  amare,  cum 
ceteri  caeca  libidine  incitentur:  talis  oppositio  longe  aliter  erat  efferenda, 
non  minus  inprobo  AStatii  explicationem  'uel  nondum  maturos  atque 

aptos  Veneri,  uel  aptos  tantum  glubere’,  nam  'hircus’  per  se  nefc  castratus 
(Plaut.  Mere.  II  2,  1  et  4,  Geli.  IX  9,  10)  nec  glubens  (Suet.  Tib.  45)  est, 
sed  per  additum  talia  indicans,  recte  alii  duce  Mureto  conuicium  agnoscunt: 
fita  foedos,  ut  eorum  congressum  puellae  omnes  aeque  atque  hircorum 
refugere  atque  aspernari  debeant’,  nimirum  homines  faetore  taetro  labo¬ 
rantes  (ad  LXI£)  ut  'hircosi’  (Mart.  IX  47,  5,  XII  59,  5  et  98,  10)  sic 
'hirci’  uocabantur  (Plaut.  Most,  I  1,  38,  Cas.  II  2,  20);  est  germanicum 
'StinkbockV  male  tamen  se  habet  in  hac  explicatione  'putare’,  non 
tam  ob  repetitionem  'putatis,  licere  putare’  (potest  enim  hoc  neglegen- 
tiori  poetae,  ut  alibi,  excidisse  uideri)  quam  ob  hoc  ipsum  'licere  pu¬ 
tare'  et  propter  sententiae  uniuersae  peruersitatem.  nam  ut  sane  licet 
ceteros  putare  hircos,  ita  non  quid  putauerint  sed  quid  fecerint  con¬ 
tubernales  declarandum  est.  ex  mala  prioris  ‘putatis’  recordatione  hic 
‘putare’  rescriptum  puto  pro  'patrare’ :  et  sic  efficere  ut  ceteri  tamquam 
hirci  a  puellis  refugiantur,  et  ipse  uocis  ‘patrare’  sensus  obscenus 
(fcoitum  facere’,  hic  fcoitu  efficere’)  huic  emendationi  fauet.  —  6,  7.  an, 
continenter  quod  sedetis  insulsi  centum  an  ducenti,  non  putatis 
ausurum,  quod  ad  structuram,  suppleas  'idcirco’  illi  fquod’  respon¬ 
dens,  quod  interdum  omittitur  (an  idcirco,  quod  ..  sedetis,  putatis  me 
non  ausurum  esse);  Ellisius  cp.  Plaut.  mil.  II  6,  19  an  quia  latrocina¬ 
mini,  arbitramini  quiduis  licere  facere  uobis,  uerbero?  ‘‘continenter’,  una 
serie  atque  ordine  conglobati,  etug%$q(o,  ut  uim  sententiae  habens  prae¬ 
ponitur.  'sedetis’  nihil  omnino  obsceni  habet,  sed  fere  ualet  f desidiosi 
agitis’,  ut  Plaut.  Truc.  I  1,  48  circum  argentarias  scorta  et  lenones  quei 
sedent  cotidie  (Don.  ad  Ter.  Ad.  IV  5,  38  sedere  proprium  uerbum  igna- 
uiae  et  cessationis ),  quocum  facile  coit  f insulsi’,  h.  e.  meras  nugas  bla¬ 
terantes  in  circulis  uestris.  fan’,  quod  hic  'aut’  aequare  uidetur,  ab 
hoc  ita  differt,  ut  non  extollat  adfirmatione  ('aut  duc.’:  possunt  adeo 
esse  ducenti),  sed  deprimat  neglegentia  ac  dubitatione  (centum  an  du¬ 
centi  sint,  nescio  nec  curo  scire);  ualet  igitur  'aut  fortasse’,  ut  Tac.  h. 

I  7  mobilitate  ingenii  an  ne  altius  scrutaretur  (cf.  Heraeus),  Cic.  d.  fin. 

II  32,  104  cum  ei  Simonides  an  quis  alius ,  Apul.  apol.  43  ter  an  quater , 
Plin.  epist.  VI  13,  5  septem  an  octo ;  cf.  et  Handius  Turs.  I  p.  300.  — 
8.  una  ducentos  irrumare  sessores,  hic  quoque  figurate  accipe  (ad 
X  12);  urbanius  quomodo  hoc  exprimatur,  docet  Sueton.  Caes.  22  inuitis 
et  gementibus  aduersariis  adeptum  se  quae  concupisset ,  proinde  ex  eo  in¬ 
sultaturum  omnium  capitibus ,  h.  e.  omnes  inrumaturum  siue  flocci  habi¬ 
turum.  totum  gregem  pro  nihilo  habens  fortiter  adgressurus  est  poeta, 
'‘sessores’  respectu  illius  'sedere’  positum  de  inquilinis  tabernae  intellege* 
cf.  Nepos  Cim.  2,  5.  —  9.  at  qui  putate,  ita  ex  O  scribendum  est, 
h.  e.  immo  hercle;  cf.  ad  XXIII  12.  —  9,  10.  namque  totius  nobis 
frontem  tabernae  sopionibus  scribam,  'namque’  ex  praecedentibus 
facile  explicatur:  certo  credite,  nam  uidebitis  me  ita  uos  irrumantem, 
ut  facta  uestra  notem  stigmate  inusto.  Handius  [obss.  p.  88]  uoluit 
'iamque’  ad  Stat.  Theb.  IV  517  et  Lucan.  VI  732,  quod  non  necessarium 

nunc  puto.  'frons’  est  pars  antica  uersus  uiam  sita,  ut  Lygdam.  2,  28 
atque  haec  in  celebri  carmina  fronte  notet  (sepulcri),  consol.  Liuiae  288 
prae  templi  nomina  fronte  legas.  Scribam’  non  pro  inscribam’  (Quint. 
VII  4,  12  ut  siquis  fugitiuo  stigmata  scripserit ),  sed  pro  '  conscribam  ’ 
accipe ,  ut  XXXVI  1  f  cacata  ’  pro  *  concacata 7 :  a  re  nimirum  ad  idem 
redit,  recte  iam  AStatius  adnotauit,  petitam  esse  imaginem  de  seruis, 
quibus  frons  notaretur,  cp.  Macrob.  1  11,  19  seruus  compeditus  inscripta 
fronte\  Petron.  103  et  106,  Marquardtus  antiqq.  priu.  p.  180.  agitur  autem 
de  inscriptionibus  eis,  quae  haud  raro  in  parietibus  domorum  ab  ini¬ 
micis  maxime  siue  carbone  terraue  aliqua  scriptae  siue  graphio  uel 
scalpro  insculptae  sunt;  id  quod  et  ueteres  scriptores  commemorant 
(Plaut.  Mere.  II  3,  74  ne  impleantur  meae  fores  elegiorum  carbonibus,  Cic. 
d.  or.  II  59,  240,  Priap.  2,  10,  Mart.  XII  61,  9  sq.,  Strabo  p.  674,  Lucian. 
dial.  mer.  4,  ubi  inscriptio  adfertur  MiXixza  cpiXsl  'Eq(iozl[iov  et  6  vav- 
xXrjQos  'Eq(iozi[ios  tptXsL  MiXizzav)  et  hodieque  testantur  tituli  prae  ce¬ 
teris  Pompeiani;  ex  quorum  exemplis  innumeris  pauca  lubet  promere  ad 
rem  facientia:  CIL.  IV  1405  Pusiua,  multi  te  amant,  2060  Bomula  hic 
cum  Staphylo  moratur,  2310 b  Euplia  hic  cum  bellis  hominibus ,  2375 
Ampliate,  Icarus  te  pedicat ;  Saluius  scripsit :  inimicae  haec  omnia  manus 
adnotarunt  notam  inpositurae.  Catullus  qualem  fere  inscriptionem  mine¬ 
tur,  tum  apparebit,  si  de  tradito  in  V  'sopionibus’  constabit,  cui  uoci 
aliunde  incognitae  simile  aliquid  uidetur  extare  apud  Petron.  22  cum 
Ascyllos  grauatus  tot  malis  in  somnum  laberetur,  illa  quae  iniuria  de¬ 
pulsa  fuerat  ancilla  faciem  eius  fuligine  longe  ['longa’  codd.]  perfricuit 
et  non  sentientis  labra  umerosque  sopitionibus  pinxit ;  ubi  de  uoce  'sopi¬ 
tionibus’  adhuc  non  correcta  non  minor  est  inter  doctos  lis  quam  de 
nostro  illo  'sopionibus7,  coniecerunt  Itali  'scipionibus’  de  semiustis 
baculis  intellegentes  (sed  illud  'semiustis’  ipsi  uoci  minime  insitum  de 
suo  addentes)  uel  de  eis,  e  quibus  merces  in  taberna  appenderentur; 
Marcilius  aliique  'scriptionibus’,  quod  est  uagum  nims  nulliusque  pon¬ 
deris;  Scioppius  'titionibus’,  h.  e.  torribus  adustis,  prosodia  non  per¬ 
mittente;  Heinsius  'scopionibus’  siue  'pediculis  unarum7,  qui  in  hac 
quidem  re  minime  erant  apti,  pleraque  placuit  alterum  Italorum  com¬ 
mentura  'scorpionibus’,  nec  male  scorpiones,  adulterorum  poena  (Athe¬ 
naeus  VI  246  et  XIV  614),  ita  commemorantur,  ut  simile  atque  Aurelio 
XV  13  hic  moechis  Lesbiae  supplicium  instare  dicatur,  sed  uel  hoc 
commentum  num  recte  olim  receperim,  nunc  dubito,  non  quasi  acce¬ 
dam  RPeipero  [mus.  Rhen.  XXXII  p.  522]  et  MHertzio  [Fleckeis.  ann. 
1878  p.  254]  'ropionibus’  commendantibus  ex  incerti  auctoris  uersu  de 
Pompeio,  quem  ad  CXV  8  adferam  (nam  de  'ropio’  mensura  mihi  con¬ 
stat);  sed  quia  didici,  in  Brachmanarum  lingua  extitisse  et  nomen  'sapa’ 
penem  designans  et  participium  praesentis  's&payant’,  quod  Boehtlingkius 
Rothiusque  explicant  'futuens’ ;  cf.  Osthoffius  in  Fleckeis.  ann.  1880  p.  496. 
hinc  'sopio7  intellego  'fututor’,  religionique  iam  est,/uocem  in  plebis 
usu  sine  dubio  ex  antiquissimis  temporibus  seruatam  temere  reicere. 

coeunt  igitur  datiui  fuobis  sopionibus7,  unde  simul  elucet,  quid  C.  per 
totius  frontem  tabernae,  h.  e.  litteris  praegrandibus  quadratis  omnem 
parietem  contegentibus,  sit  scripturus,  nimirum  hoc  fere:  f Egnatius  et 
sodales  futuunt  puellas  omnes7.  —  11.  puella  nam  me,  quae  meo  sinu 
fugit,  'me7  quo  pertineat  non  habet;  nec  interpungendo  'nam,  me 
quae7  quod  tolerari  possit  et  probabile  sit  restituitur,  unde  (ut  mittam 
'mea7  et  'modo7  a  metro  parum  commendata)  Auantius  'namque7  (quod 
post  u.  9  parnm  iam  placet),  Heinsius  'nam  mi7  (cuius  datiui  quem  uo- 
cant  ethici  iustam  causam  desidero),  Handius  ' amata 7  coniecere.  est 
autem  'sinus7  locus  is,  in  quo  carum  caput  recumbit  et  in  quo  fouemus 
hoc  prae  amore:  Ter.  Ad.  IV  5,  75  hicine  non  gestandus  in  sinust?,  Cic. 
ad  fam.  XIV  4,  3  Cicero  meus  quid  aget?  iste  uero  sit  in  sinu  semper 
et  complexu  meo ,  Ouid.  am.  II  12,  2  in  nostro  est  ecce  Corinna  sinu,  alia, 
sed  puella,  h.  e.  Lesbia,  durissime  dicitur  'fugisse  sinu7,  siquidem  prae¬ 
positionem  ra’  uel  'ex7  uel  cde7  addere  sollemne  est;  et  suspecti  criticis 
duo  loci  ab  Ellisio  adlati  Cic.  ad  Att.  IV  6,  3  et  Caes.  b.  c.  III  29.  unde 
prisci  editores  cquae  e  meo'  dederunt,  ui detur  mihi  cde7  olim  supra 
lineam  scriptum  male  insertum  esse  post  'nam7  et  hinc  abiisse  in  'me7, 
beue  hoc  se  habet  'puella  nam,  quae  de  meo  s.  f.7;  ad  'nam7  traiectum 
cf.  supra  p.  18.  —  12.  cf.  VIII  5.  —  13.  pro  qua  mihi  sunt  magna 
bella  pugnata,  hoc  ab  illo  'bellum  bellare7  uel  'pugnam  pugnare7  per 
confusionem  obuiam  deflexum;  cf.  Kuehnerus  gr.  1.  II  p.  209,  cuius  exem¬ 
plis  adde  Val.  Flacc.  I  770  pugnataque  poscere  bella,  similiter  de  Cyn¬ 
thia  Prop.  III  8,  33  pro  te  mihi  cum  riualibus  arma  semper  erunt  (Ouid. 
am.  II  12).  —  14.  consedit  istic,  caue,  ne  cum  Vulpio  explices  'sedem 
stabilem  posuit7  referasque  eo,  quod  meretrices  in  fornicum  limine 
aut  prae  foribus  sederint,  hinc  'prosedae7  et  'sellariae7  dictae  (cp.  Plaut. 
Poen.  I  2,  54,  Aeschin.  in  Timarch.  40).  quae  a  Catulli  sinu  fugit,  in 
taberna  illa  'consedit7,  h.  e.  una  cum  ceteris  contubernalibus  sedit  nimi¬ 
rum  nouom  secuta%matorem  et  (quantum  suspicari  licet)  semel,  quem 
fuisse  Egnatium,  tam  finis  carminis  ostendit  aperte  quam  ira  illa,  qua 
porro  c.  XXXIX  hunc  riualem  recentem  risui  dare  studet  poeta,  una 
autem  cum  Egnatio  Lesbiam  hilari  contubernalium  comissationi  inter¬ 
fuisse,  non  est  mirum  in  ea,  quae  (ut  ait  Cic.  p.  Cael.  20,  49)  palam 
sese  in  meretricia  uita  conlocans  uirorum  alienissimorum  conuiuiis  uti  in¬ 
stituerit  (cf.  et  Postumia  c.  XXVII).  neque  enim  accedimus  Brunero, 
qui  eiusdem  Ciceronis  usus  uerbis  (1.  1.  domum  suam  patefecerit  omnium 
cupiditati )  domum  ipsam  Clodiae  esse  putauit  tabernam  in  hoc  carmine 
commemoratam,  immo  ut  Cynthia  Propertii  (IV  8,  19,  quem  locum  tur¬ 
batum  ita  intellego)  orgia  celebrat  in  taberna  arcana  (si  sine  me,  famae 
non  sine  labe  meae),  sic  Lesbia  noui  amasii  sodales  non  dedignata  est 
uisere  genialijerque  cum  eis  indulgere  Baccho,  zelo  agitatus  poeta 
acerbissime  his  uersibus  perstringit  et  infidam  dominam  tamquam  com¬ 
munem  omnium  amicam  et  contubernales  istos,  qui  sine  dubio  iocum 
risumque  fecerant  eum  desertum.  —  14.  hanc  boni  beatique  omnes 

amatis.  XIV  10  et  XXIII  15  bene  ac  beate,  Cic.  Tuse.  IV  38,  84  ab  ea 
(philosophia) ,  si  et  boni  et  beati  esse  nolumus,  omnia  adiumenta  et  auxilia 
petamus  bene  beateque  uiuendi:  locutio  summum  felicitatis  gradum  pro 
cuiusque  loci  sententia  uarie  exprimens  hic  fere  ualet  f laeti  fortunati- 
que’,  scii,  quibus  contigerit  puella  tam  nobilis  ‘amanda’ ;  quod  de  uenere 
uulgiuaga  esse  intellegendum  sqq.  docent.  —  15,  16.  et  quidem,  quod 
indiguum  est,  omnes  pusilli  et  semitarii  moeclii.  his  ut  accuratius 
definitur  illud  ‘omnes’  (ut  Cic.  Phil.  II  17,  43  duo  milia  iugerum  . .  ad- 
signasti,  et  quidem  inmunia ),  ita  -simul  exponitur,  cur  boni  beatique  sint 
homines  isti,  scii,  qui  alias  in  semitis  sectentur  scorta,  ‘quod’,  id  quod, 
ut  XXXVIII  4;  ‘indignum’,  puella,  ‘semitarius’  uox  Catulliana:  semi¬ 
tae,  calles  angustiores  et  a  latis  uiis  principalibus  recedentes,  ut  in  illo 
Ennii  qui  sibi  semitam  non  sapiunt ,  alteri  monstrant  uiam,  a  scortis 
frequentabantur  uiliorlbus  plebis  usui  patentibus  (LVIII  4).  moechantur 
igitur  illi  alias  cum  feminis  abiectissimis,  quae  in  cellis  lupanarium  iam 
sedem  non  habent  et  minimo  pretio  pauperes  de  uulgo  amatores  quaerunt, 
'qui  hinc  ‘pusilli’  audiunt,  h.  e.  infimi  ordinis  (Sen.  de  ira  III  25,  Iuuen. 
10,  121  causidici  pusilli),  subest  tacita  tam  nobilis  egregiaeque  ama- 
siae,  qualis  erat  Lesbia,  oppositio,  ‘moechi’,  ut  XI  17.  —  17,  1*8.  tu 
praeter  omnes,  une  de  capillatis,  cuniculosae  Celtiberiae  fili,  prae 
ceteris  pusillus  et  semitarius  moechus  es;  Hor.  epod.  11,  3  me  praeter 
omnes,  de  uocatiuo  rarissimo  ‘une’  (nec  tamen,  ut  docet  Varro  d.  1.  1. 
VIII  63,  ab  cantoribus  Euphorionis  nouato)  cf.  Neuius  d.  f.  1.  II  p.  144. 
v  capillati’  praeter  pueros  (Mart.  III  58,  31  et  X  52,  2)  et  philosophos 
(cf.  infra)  non  erant  tum  quidem  (more  prisco  dudum  abiecto)  Romae 
inter  homines  elegantiores  nisi  fere  peregrini  (Cic.  leg.  agr.  II  22,  59 
Iubae  regis  filius,  adulescens  non  minus  bene  nummatus  quam  bene  ca¬ 
pillatus)-,  Hispanis  eum  morem  etiam  postea  fuisse,  docet  Mart.  X  65,  6 
tu  pexo  [‘flexo’  codd.]  nitidus  coma  uagaris,  Hispanis  ego  contumax 
capillis.  Cic.  p.  Mil.  24,  65  se  gladio  percussum  esse  ab  uno  de  illis. 
mire  tamen  hoc  in  uniuersum  dicitur,  esse  Egnatium  unum  ex  numero 
capillatorum;  quod  neque  crimini  uerti  potuit  neqne  uero  nimis  insoli¬ 
tum  fuit  in  tanta  peregrinorum  copia,  succurrit  hic  lectionis  quaedam 
uarietas  sat  memorabilis,  non  falso  quidem  Celtiberia,  Hispaniae  mediae 
regio,  dicitur  cuniculis  diues  (cf.  ad  XXV  1);  sed  neque  quod  fecundi¬ 
tatis  innumerae  sunt  (Plin.  h.  n.  VIII  217)  neque  quod  molles  habent 
capillos  cuniculi,  ad  Egnatium  eiusque  crines  longos  pertinet,  iam  uero 
Priscianus  duobus  locis  (cf.  testim.  uol.  I)  de  uocatiuis  ‘une’  et  ‘fili’ 
agens  ita  affert  uersus  Catullianos,  ut  pro  ‘cuniculosae’  praebeat  ‘celti- 
berosae’.  at  memoria  lapsus  est  Priscianus,  ut  saepe  grammatici  latini. 
nego  tamen  fieri  posse,  ut  bis  ille  eodem  modo  falleretur,  accedit  quod 
priore  quidem  loco  aperte  declarat,  se  haec  ex  Flauii  Capri,  ‘doctissimi 
antiquitatis  perscrutatoris’,  dissertatione  quadam  sump*sisse.  et  ad  eius¬ 
dem  de  uocatiuis  rarioribus  disputationem  etiam  alterum  Prisciani  locum 
redire,  lubenter  mihi  puersuadeo.  Capro  igitur  si  lectio  illa  debetur, 

iam  hoc  quaero,  num  credibile  sit  grammaticum  tam  celebrem  uel  so¬ 
lius  errore  memoriae  tam  foede  lapsum  esse,  ut  uiolato  metro  ‘celtl- 
berosae’  poneret  pro  'celtiberosae’,  cum  praesertim  coniunctura  'celtibe- 
rosae  Celtiberiae’  plane  absurdum  esset,  quod  ad  scripturam  in  V  traditam 
attinet,  habemus,  ut  puto,  conamen  grammatici  nesciocuius,  qui  quae 
expedire  nequiit  secundum  XXV  1  interpolauit  (cf.  et  praef.  uol.  I 
p.  XLVIII  sq.).  itaque  lectionem  illam  a  Prisciano  ex  Capro  seruatam 
non  abiciendam  puto,  ut  adhuc  fecerunt  editores;  sed  quaerendum,  num- 
quid  bonae  frugis  ex  ea  recuperare  possimus,  hae  rationes  nescio  an 
IVossium  adduxerint,  ut  coniceret  fCeltis,  perosae’,  potuit  tamen  leniore 
et  aptiore  remedio  Catulli  manus  restitui,  nimirum,  mihi  ut  uidetur,  et 
Priscianus  in  Capri  exemplari  et  ille  recensionis  in  V  obuiae  tempore 
Gelliano  auctor  inuenerunt  scriptum  'xeltis  berose’,  quod  temere  uterque 
inmutauit  confusarum  fb’  et  fu’  inmemor.  reddo  enim  poetae  nostro 
lune  de  capillatis  Celtis,  uerose  Celtiberiae  fili’,  hoc  nimirum  aptissi¬ 
mum  erat  ad  hominis  istius  contemptum  apud  Lesbiam  mouendum,  si 
ille  tamquam  puerorum  sectator  exagitaretur;  quod  ad  rem,  cf.  Geli.  VI' 
12,  5,  quod  ad  formam,  Ritschelius  opusc.  II  p.  779  sqq.  et  Lucii.  VII 
18  nunc  uero,  ut  Ccap.’  quocum  iungatur  habet,  ita  Celtarum  Ro¬ 

manis  perosorum  mentioni  generali  apte  subicitur  magis  accurata  patriae 
Egnatii  commemoratio  una  cum  huius  insectatione.  Lucan.  IV  9  pro¬ 
fugique  a  gente  uetusta  Gallorum  Celtae  miscentes  nomen  Hiberis.  'filium’ 
autem  '  Celtiberiae  ’  sane  insolentius  Egnatium  uocanti  poetae  obuersa- 
tum  uidetur  illud  f terrae  filius’  de  homine  obscurae  originis  dictum  (Cic. 
ad  Att.  I  13,  4,  Pers.  6,  59).  —  19,  20.  Egnati,  opaca  quem  bonum 
facit  barba  et  dens  Hibera  defricatus  urina,  h.  e.-pulcrum  (Ouid.  am. 
III  2,  27  tam  bona  crura ,  Prop.  II  28,  12  oculos  ausa  negare  bonos) 
reddit  hominem  barba  os  large  inumbrans  (Pacuu.  362  R.  nunc  primum 
opacat  flora  lanugo  genas ,  Claud.  cons.  Prob.  et  Olybr.  69  genas  . .  flos 
iuuenilis  inumbret,  Hom.  Od.  XI  319),  et  dentes  bene  expoliti  (Cic.  Tuse. 
V  16,  46  inter  bona  formae  recensentur  candiduli  dentes ;  cdens’  singul. 
collectiuus,  ut  XXXIX  19,  20,  Hor.  epod.  6,  15),  quos  more  in  Hispania 
usitato  urina  sua  ille  fingitur  defricare  (cf.  XXXIX  17  sqq.,  Ouid.  a.  a. 
III  216  dentes  defricuisse),  intellegimus  quidem  Mart.  X  65,  7  Hispanis 
ego  contumax  capillis,  h.  e.  quales  in  Hispania  solent  esse  (=  promissi 
et  inculti);  non  perspicio  equidem,  quid  sibi  uelit  cHibera  urina’,  con¬ 
torte  enim  et  uix  permittente  linguae  genio  explicaueris  'quae  in  Hispania 
ad  dentes  poliendos  adhiberi  solet’,  fortasse  scripsit  noster  r Hibere’, 
h.  e.  more  Hiberorum;  cf.  Geli.  XIII  21,  2  Momane.  iam  enim  de  ipsius 
Egnatii  urina  licet  cogitare,  ceterum  non  minus  quam  capilli  etiam 
barba  promissa  abhorrebat  ab  eo  qui  tum  Romae  uigebat  more;  cf. 
Marquardtus  antiqq.  priu.  p.  582 ,  unde  apparet  Cic.  Catii.  II  10,  22  bene 
barbatos  ad  barbae  cultum  spectare,  quodsi  Egnatius,  qui  sine  dubio 
ad  bellorum  elegantiumque  hominum,  quales  fere  appetebat  Lesbia, 
numerum  pertinuit,  tamen  morem  Romanum  accipere  noluit,  potest  sane 

peculiaris  eius  rei  causa  fuisse,  unde  eo  perueni,  ut  agnoscerem  homi¬ 
nem  philosophum ,  cuius  habitus  ille  proprius  esset  (Firmic.  astron.  III  3 
philosophi  capillati ,  de  barba  interpp.  ad  Hor.  sat.  I  3,  133),  et  Egna¬ 
tium  Catullianum  eundem  atque  poetam  a  Macrobio  [VI  5,  2  et  12]  ad- 
latum  ducerem,  cuius  aetatem  si  respicis  (ponitur  a  Macrobio  inter 
Accium  et  Lucretium  Cornificiumque),  nihil  hercle  obstat  quominus  eum 
Catulli  aequalem  paulo  seniorem  uocemus.  ad  carmina  autem  quod 
attinet,  scripsit,  ut  decebat  philosophum,  de  rerum  natura  libros  ali¬ 
quot.  itaque  et  a  tempore  et  a  carminum  genere  bene  se  habet  suspicio 
nostra*),  nam  quod  Celtiber  (Eknatius  occurrit  in  Beckeri  inscr.  celt. 
15,  16)  litteris  operam  nauauit,  neminem  puto,  offendet. 

Carmen  fere  a.  58  scriptum  in  memoriam  nobis  reuocat  truces  illos 
c.  VIII  iambos,  ex  quibus  uersiculus  quidam  non  sine  consilio  est  repe¬ 
titus.  nec  enim  ob  eam  unam  causam  hos  uersus  fecit  poeta,  ut  Egna¬ 
tium  contemptui  daret,  sed  ideo  etiam,  ut  Lesbiae  prioris  temporis  re¬ 
cordationem  in  animum  reduceret,  quid  reconciliatione  facta  iureiurando 
pollicita  esset,  leui  nimis  mente  oblita  erat:  hoc  Catullus  araasiae  in- 
memori  ita  suggerit  uersibus  dulcibus  11  sqq. ,  ut  simul  quam  indignis 
cum  hominibus  nunc  uersetur  eam  edoceat. 

XXXVIII. 

1.  Malest,  Cornifici,  tuo  Catullo,  solita  est  uitae  cottidianae 
formula  (Kuehnerus  gr.  1.  II  p.  7),  qua  Cicero  in  epistulis  saepius  uti¬ 
tur,  semel  in  orationibus  (Yerr.  IV  44,  95  numquam  tam  male  est  Siculis , 
quin  eqs.),  quae  hic  testibus  uu.  2  et  3  de  corporis  ualetudine  aduersa 
est  accipienda,  ut  Mart.  X  13,  10  uis  dicam  male  sit  cur  tibi,  Cotta? 
bene  est,  Cic.  ad  Att.  IV  6,  2  meliuscule  Lentulo  esse;  cf.  et  Petron.  54 
pessime  mihi  erat  et  Ter.  Ad.  IV  5,  21  animo  male  est.  porro  uide  ad 
VI  1,  XIII  6,  XIV  13.  Cornificius,  Catulli  sodalis,  docente  carminis  fine 
poeta  fuit:  unde  procliui  sane  ac  paene  certa  coniectura  inde  ab  AStatio 
docti  illum  non  alium  esse  .statuunt  quam'*  quem  Ouid.  tr.  II  436  inter 
cantores  Euphorionis  commemoret,  mortuum  eum  a.  a.  Chr.  41  teste 
Hieronymo:  Cornificius  poeta  a  militibus  desitus  interiit ,  quos  saepe 
fugientes  ' galeatos  lepores 7  adpellarat.  huius  soror  Cornificia,  cuius  in¬ 
signia  extant  epigrammata  (cf.  Merkelius  ad  Ouidii  Ibin  p.  365).  uide 
de  eo  supra  p.  10  sq.,  Bergkium  opusc.  I  p.  545  sqq.,  Teuffelium  HLR. 
§  209,  2.  'male  est  si’  quod  V  tradit,  solitam  breuiati  illius  'st7  libra¬ 
riis  insoliti  in  'si’  corruptionem  et  simul  additam  correcturam  'est7 
habes.  —  2.  malest  mehercule  et  laboriose,  grauiter  iteratum  'malest7 


*)  quam  cum  a.  1874  anal.  Catuli,  p.  45  ita  protulissem,  ut  simul 
fragmenta  Egnatii  apud  Macrobium  extantia  emendarem,  nuperrime 
LMuellerus  eandem  et  opinionem  de  Egnatii  aetate  et  emendationem 
(libri  illius  famosi  'Q.  Ennius’  inscripti  p.  282)  tamquam  suam  denuo  in 
medium  protulit.  i. 

intenditur  simul  explicaturque  addito  f laboriose’,  propria  de  corporis 
statu  malo  uoce;  Cic.  Phil.  XI  4  dolores  Trebonius  pertulit  magnos;  multi 
ex  morbi  grauitate  maiores ,  quos  tamen  non  miseros,  sed  laboriosos  sole¬ 
mus  dicere,  hiatum,  quo  foedatur  tradita  scriptura,  constat  tolerari  non 
posse,  quippe  qui  in  thesi  nisi  in  iusta  sententiae  pausa  (ut  Verg.  ecl. 
2,  53)  nusquam  inueniatur;  nam  corrupta  exempla,  quae  ad  nauseam 
usque  proferuntur,  non  moror,  apud  nostrum  olim  LYII  7  alterum  illius 
exemplum  in  eodem  metro  extare  putabant:  postquam  innotuit  0,  id  abiit 
eo,  unde  malum  pedem  attulit  (LV  4  et  CXIV  6  nil  ad  rem),  mitto  Italo¬ 
rum  'mehercules’ ;  sed  neque  Lachmanno  cei’  ante  'et’  addenti  prospere 
res  cessit  (cf.  ad  XXIX  20;  et  datiuum  pronominis  per  se  hic  sublanguidi 
tam  dura  synaloephe  delitescere  non  passus  esset  C.)  nec  placet  repetitum 
''est’  in  illo  Silligii  'et  est  laboriose’,  ut  prius  colon  illo  'mehercule’ 
(Pollio  ap.  Porph.  ad  Hor.  a.  p.  311  male,  hercule,  eueniat ;  de  trisyllabo 
cf.  Lachm.  ad  Lucr.  p.  152;  de  fOrma  Cic.  or.  47,  157  lubentius  dixerim 
mehercule  quam  meher cules  et  Neuius  d.  f.  1.  II  p.  815  sq.),  sic  alterum 
colon  apte  interiectione  fa'  fulciri  uidetur,  quae  et  poetam  doloribus 
uexatum  non  dedeceat  et  a  librariis  saepius  insuper  sit  habita.  —  3.  et 
magis  magis  in  dies  et  horas.  fet’,  et  quidem.  fmagis  ac  (et)  magis’ 
cum  saepius  dicerent,  tamen  nec  illud  asyndeticum  c magis  magis  7  ora¬ 
tioni  concitatae  conueniens  (cf.  et  graecum  g aXXov  guXXov)  aspernaban¬ 
tur;  cf.  LXIV  274,  Verg.  G.  IV  311,  Haasii  praelectt.  I  p.  193.  auctor 
belli  Afric.  1  ut  omnes  in  dies  horasque  parati  essent ,  CIL.  I  1004  uiue 
in  dies  et  horas  (plura  dat  Naegelsbachius  stil.  lat.  p.  2767).  ceterum  qui 
cottidie  et  paene  singulis  horis  peius  se  habere  dicit,  de  solius  corporis 
(non  animi)  condicione  loquitur  aperte.  —  4,5.  quem  tu,  quod  mini¬ 
mum  facillimumque  est,  qua  solatus  es  allocutione’  hoc  est,  nulla, 
male  nonnulli  cqua’  accipiunt  fqnali’,  scii,  leui  et  nugatoria  utpote”  tan¬ 
tum  in  amoribus  uersante.  hoc  refutat  enuntiatum  secundarium,  cuius 
sensus  non  aliter  constat  nisi  ita:  allocutionem  aliquam  mittere,  uilissi- 
mum  est  amicitiae  signum  (Sueton.  Tib.  50  ut  relegatae ,  quod  minimum 
est,  officii  aut  humanitatis  aliquid  impertiret)  et  nullo  labore  fieri  potest, 
si  iam  accepisset  tale  aliquid,  quacumque  ex  materia  petitum  esset,  eo 
contentus  fuisset.  'adloqui’  et  'adlocutio7  (nocqagvt&iov ,  ut  Theocr. 
23,  7)  ualet  c consolari’  et  'consolatio7  (carmen  consolatorium);  Varro 
d.  1.  1.  VI  57  allocutum  mulieres  ire  aiunt  quom  eunt  ad  amicam  in  luctu 
['aliquam  locutum’  cod.]  consolandi  causa ;  Ouid.  tr.  I  8,  15  illud  amicitiae 
sanctum  ac  uenerabile  nomen  re  tibi  pro  uili  sub  pedibusque  iacet?  quid 
fuit,  ingenti  prostratum  mole  sodalem  uisere  et  adloquii  parte  leuare  tui ? 
Hor.  epod.  13,  18  deformis  aegrimoniae  dulcibus  adloquiis,  alia,  erat  hoc 
Romae  officium  peruulgatum,  amicos  aegrotos  uisere  (Hor.  sat.  I  9,  18) 
et  adloqui  (Sen.  ad  Marciam  1);  quod  neglectum  aegre  tulerunt,  ut  Lucii. 
V  fr.  6  M.  —  6.  irascor  tibi.  Stat.  silu.  IV  9,  53  irascor  tibi,  Grype. 
—  sic  meos  amores?  'amores’  cum  possessiuo  coniunctum  quia  apud 
Catullum  semper  indicat  personam  aliquam  adamatam  (ad  VI 16),  propterea 

docti  siue  de  illius  fratre  siue  de  Lesbia  uel  Iuuentio  cogitabant,  quibus 
siue  morte  siue  perfidia  amissis  doleret  poeta  solatii  indigens,  uerum 
enim  uero  ex  initio  (maxime  u.  3)  luce  clarius  apparet,  in  suo  ipsius 
morbo  in  dies  magis  adgrauescente  illum  expectare  amici  consolationem, 
quodsi  de  eo  amore,  quem  poeta  animo  gerit  offertque  Cornificio,  pro¬ 
pter  usum  loquendi  alienum  haec  uerba  accipere  non  licet  (alioquin 
'rependis’  subintellegi  posset),  dubii  haeremus  de  traditae  lectionis  in¬ 
tegritate.  nam  plane  inprobabile  duco,  quod  Brunerus  excogitauit,  em. 
a.5  ad  ipsum  spectare  Cornificium;  quippe  hoc  Csic  meum  Cornificium 
nunc  cognosco?’  a  concessa  loquendi  breuitate  abhorret,  quid  si  Ca¬ 
tullus  scripsit  'tuos  amores7,  significans  nimirum  se  ipsum  (u.  1  ctuo 
Catullo’),  quem  'amores  suos’  Cornificius  appellare  soleret?  Cic.  ad  Att. 
II  19,  2  Pompeius ,  nostri  amores  et  saepius,  facile  huius  dictionis  in¬ 
tellectus  latuit  hic  librarios  proinde  corrumpentes,  erit  igitur  sententia 
haec:  tali  modo  (nulla  adlocutione  me  solando)  tu  curas  (tractas,  sim.) 
laborantem  carum,  quem  uocus,  amiculum?  decet  autem  hoc  ellipti¬ 
cum  dicendi  genus  (de  quo  cf.  Draegerus  synt.  hist.  I  §  115  sqq.)  con¬ 
citatiorem  poetam;  cf.  et  XXIX  20.  utique  nulla  est  causa,  cur  cum 
Mureto  et  AStatio  aliquid  post  hunc  u.  intercidisse  statuamus.  —  7,  8. 
paulum  quid  lubet  allocutionis,  maestius  lacrimis  Simonideis.  Cic. 
d.  or.  I  21,  95  paulum  aliquid,  p.  Rose.  Ara.  39,  115  pa/ulum  nescio  quid 
('eine  Bagatelle  von..’).  iam  ad  I  6  dixi,  'paulum  quid  ali.’  esse  sub- 
iectum,  praedicatiue  poni  'lubet’  ex  certa  priscae  maxime  latinitatis  usu. 
nam  qui  'paulum  quidlubet’  accusatiuum  faciunt,  iterum  supplere  debent 
fda’  uel  'praebe’  non  nimis  grate,  ceterum  'paulum’  cum  ui  praeposi¬ 
tum:  paruolam  tantum  consolationem  placet  mihi  a  te  mitti,  et  haec 
uis  restrictiua  redundat  etiam  in  illud  'maestius  1.  S.’,  per  appositionem 
prioribus  accedens:  licet  id  tristius  sit  quam  poetae  Cei  frQrjvoL.  non 
iubere  C.  potest,  ut  id  quod  sibi  mitti  desiderat  poemation  superet 
maestitia  Simonidem;  sed  hoc  significat,  quidquid  sibi  mittatur,  id  ac¬ 
ceptum  fore;  et  quamquam  Cornificius  non  operam  sit  daturus,  ut  recreet 
atque  exhilaret  amicum  adflictum  (quales  fere  erant  consolationes),  eo 
nunc  corporis  animique  statu  se  esse,  ut  etiam  ex  tristibus  uersibus 
delectationem  capiat,  si  a  caro  sodali  missi  amicitiae  sint  «ignum.  nec 
enim  per  se  indigebat  poeta  carmine  miserationem  ciente  (Quint.  X  1,  64 
de  Simonide  praecipua  eius  in  commonenda  miseratione  uirtus,  ut  qui¬ 
dam  in  hac  eum  parte  omnibus  eius  «.operis  auctoribus  praeferant ),  sed 
uel  eo  contentum  se  fore  innuit,  fortasse  amici  indolem  talibus  naeniis 
aptiorem  respiciens,  nec  denique  c maestum’  potest  ualere  omnino  ' ad 
maestitiam  commouens’,*  in  uulgus  contra  sunt  nota  'maestae  lacrimae, 
questus,  uoces’  similiaque.  per  Clacrimas’  C.  ad  uerbum  uertit  graecum 
frqijvoi,  non  nimis  feliciter;  melius  hos  elegos  flebiles  naeniae  nomine 
designauit  Hor.  od.  II  1,  38. 

Paulo  ante  poetae  mortem  a.  54  hoc  carmen  scriptum  esse  recte 
sumpserunt  Heysius  Teuffelius  Schwabius  {q.  C.  p.  45]. 

1.  Egnatius,  quod  candidos  habet  dentes,  renidet  usque  qua¬ 
que.  idem  est  Egnatius,  nouus  Lesbiae  amator,  qui  iam  breuiter  per¬ 
strictus  est  c.  XXXVII;  nunc  plaue  contemptui  risuique  traditur,  hunc 
enim  C.  facit  continuo  in  omni  re  et  quocumque  loco  (tragicus  inc.  inc. 
fab.  78  R.  usquequaque  sapere  oportet,  Plaut.  Bacch.  IV  4,  83  usque 
quaque  loquitur ,  Cic.  Verr.  V  5,  10  molite  u.  q.  eadem  quaerere )  ita  riden¬ 
tem  leniter  ore  hilari  (cf.  Hor.  od.  II  5,  19  et  III  6,  12  et  adiecisse  prae¬ 
dam  torquibus  indigenis  renidet  ,  Liu.  XXXV  49,  7  homo  . .  renidens  ait ; 
cf.  cum  hoc  placido  mitique  risu,  qualem  latina  uox»  indicat,  graecum 
psidiav),  ut  rictus  paulum  diductus  ostendat  dentes  niueos,  nimirum  ut 
feminis  placeat  et  arte  plane  meretricia;  Muretus  cp.  Alexidis  uerba 
Athen.  p.  568°  stxpvsLS  odovxag  zg%sv‘,  dvd.yr.i\g  dsi  yslccv,  ivcc  ftEco- 
qolsv  oi  TtuQovTEg  x 6  GT<x>[ia  eag  xofiipov  cpoQEi ,  Ouid.  a.  a.  III  283  sint 
modici  rictus  paruaeque  utrimque  lacunae ,  et  summos  dentes  ima  labella 
tegant ,  Plaut.  Truc.  II  1,  14  bonis  esse  oportet  dentibus  lenam  probam , 
adridere  quisquis  ueniat  (cf.  et  Mart.  II  41  et  III  20^.  —  2,  3.  sei  ad 
rei  uentnm  est  subselinm,  cum  orator  excitat  fletum.  'sei’  prisce 
pro  'si’  positum  hic  seruauit  0,  sollemni  uitio  et  intolerabili  cum  syna¬ 
loephe  'seu’  praebet  G.  nec  minus  ex  codicum  ductibus  elicienda  est 
prisca  forma  'subselium’,  cuius  exempla  dedi  in  Fleckeis.  ann.  1883 
p.  786.  subsellia  non  iudicum  solum,  sed  etiam  patronorum,  accusato¬ 
rum,  reorum  erant;  Vulpius  cp.  Cic.  ad  fam.  VIII  8,  1  at  ego  inuocatus 
ad  subsellia  rei  occurro,  difficile  est  dictu,  quidnam  sibi  uelit  csi  uen- 
tum  est’.  Muretus,  qui  solus  explicare  dignatus  est,  adnotat  csiquis 
eum  amicus  in  graui  aliqua  causa  periclitans  aduocatum  adduxit  sibi’, 
quae  refutantur  uerbis  fcum  ..  fletum’,  quibus  describitur  patronus  in 
peroratione  omnes  eloquentiae  artes  admouens  ad  misericordiam  reo 
conciliandam  animosque  auditorum  ad  lacrimas  usque  afficiens;  Cic.  p. 
Sest.  57,  121  sic  egit  ut  . .  fletum  etiam  inimicis  atque  inuidis  excitaret. 
iam  dudum  aduocatus  adest  in  iudicio,  cum  haec  peroratio  incipit  (prae¬ 
terea,  si  ad  Egnatium  referuntur,  potius  'uenit’  scribendum  erat),  et 
idem  Muretus  mox  adiciens  'cum  ad  eam  orationis  partem  uentum  est, 
cum .  .’,  summa  sua  confusione  difficultates  adhuc  non  perspectas  inuitus 
nolensque  patefecit,  persequitur  poeta  illud  c usquequaque’  hoc  modo, 
ut  duo  exempla  quam  manifestissima  risus  inepti  proferat:  ex  compa¬ 
rato  altero  membro  'si  ad  rogum  pii  filii  lugetur,  cum  flet  mater’  apparet 
quid  in  priore  expectandum  sit,  nimirum  hoc  fere:  si  iam  ad  summum 
discrimen  causa  accusati  peruenit  et  qui  ei  adsunt  (amici  propinquique) 
inter  spem  metum  que  dubii  haerent,  cum  patronus  omni  opera  incumbit 
ad  iudicum  animos  percutiendos,  uideant  alii,  num  probabiliora  a  litteris 
inuenire  possint:  mihi  'pendent’  non  intellectum  a  librariis  in  'uentum 
est’  corruptum  esse  uidetur;  dictum  est  illud  impersonaliter  plane  eodem 
modo,  quo  mox  'lugetur7;  nec  aliter  quam  u.  4  'ad’  indicat  circum- 

stantes  rei  subsellium  cognatos  notosque.  —  4.  renidet  ille,  his  uerbis 
per  epiphoram  repetitis  mira  cum  arte  hic  et  u.  6  pronomen  ita  ponitur, 
ut  Egnatius  unus  ita  agere  dicatur,  ceteris  expectationi  summae  uel 
fletui  traditis,  germanice  recte  pronuntiando  hoc  exprimendum  est  ('6r 
laechelt’).  —  si  ad  pii  rogum  fllei  lugetur.  Tib.  II  4,  45  at  bona 
quae  nec  auara  fuit ,  centum  licet  annos  uixerit,  ardentem  flebitur  ante 
rogum,  pulcre  autem  impersonaliter  est  dictum  'lugetur’,  scii,  a  funeris 
sociis,  amicis  propinquisque;  iam  Vulpius  cp.  Ter.  Andr.  I  1,  102  fletur. 
—  5.  orba  cum  flet  unicum  mater,  haec  ad  augendam  imaginis  tristi¬ 
tiam  adduntur,  quo  ex  opposito  ineptior  appareat  Egnatii  risus.  Cic. 
ad  fam.  IX  20,  3  patriam  eluxi  iam  et  grauius  et  diutius  quam  ulla 
mater  unicum  filium,  ad  'unicum’  licet  nullo  negotio  accersamus  ex 
prioribus  'filium’,  tamen  et  absolute  accipi  potest,  ut  Plaut.  Capt.  I  2, 
44  cui  ille  est  unicus  (Ciris  334  unica i).  nec  minus  'orba’  (scii,  liberis) 
haud  raro  dicitur  absolute,  ut  Iuuen.  3,  129.  —  6.  quicquid  est,  ubi¬ 
cumque  est,  quodcumque  agit,  per  asyndeton  consummatiuum  et  dum 
illud  'usquequaque’  per  partes  suas  inlustratur,  additur  hoc,  nec  rem, 
cui  cum  maxime  intersit,  nec  locum  nec  denique  id  quod  ipse  faciat 
(ex.  gr.  si  dormiat)  Egnatium  ab  hoc  risu  deducere,  'quidquid  est’  ple¬ 
rumque  spectat  ad  rei  familiaris  paruitatem  (cf.  Don.  et  interpp.  ad  Ter. 
Hec.  III  5,  13),  rarius  ualet  'quidquid  inde  eueniet’  (Plaut.  mil.  II  3,  40), 
rarissime  uel  potius  alio  loco  nullo,  quantum  memini,  indicat  'siue  parua 
siue  magna  de  re  agitur’;  Yergilianum  'quidquid  id  est’  nil  ad  rem.  — 
7.  hunc  habet  morbum,  hoc  laborat  uitio,  ut  Hor.  sat.  I  6,  30  ut  si 
qui  aegrotet  quo  morbo  Barrus,  Veli.  Pat.  II  85  Plancus  audit  morbo 
proditor ,  h.  e.  uitio  quodam  insito;  Sen.  d.  clem.  II  6  scias  morbum 
esse,  non  hilaritatem,  semper  adridere  ridentibus  et  ad  omnium  oscitatio¬ 
nem  ipsum  quoque  os  diducere  et  d.  benef.  I  14  morbo  suo  morem  gessit, 
ubi  Gronouius  plura  exhibet.  Peerlkampius  ad  Hor.  od.  I  37,  9  cp.  illud 
Epicharmi  vo6ov  %%si.  est  'habere7  uox  propria  morborum,  ut  'habere 
capitis  dolorem,  intestina  soluta’,  similia.  —  8.  elegantem.  XIII  10.  — 
urbanum.  XXH  2.  Cic.  d.  off.  I  29,  104  iocandi  genus  elegans,  urba¬ 
num  eqs.  —  9.  quare  monendum  est  te  mihi,  bone  Egnati,  'te’, 
quod  V  omittit,  uere  addidit  Spengelius,  sed  ante  'est’,  KPSchulzius  post 
idem  rectius  (ut  similiter  'te’  post  'at’  excidit  LXYI  25);  nimia  cum 
licentia  priores  dederant  'monendus  es’,  adest  autem  quae  usque  ad 
Ciceronis  aetatem  durauit  constructio  antiquissima,  qua  gerundiuum  im¬ 
personaliter  adhibitum  retinet  quod  uerbum  regit  obiectum,  ut  Priap. 
69,  4  quot  pondo  est  tibi  mentulam  cacandum,  Lucr.  I  111  aeternas  quo¬ 
niam  poenas  in  morte  timendum  est ;  cf.  Brixius  ad  Plaut.  Trin.  869, 
Holtzius  synt.  Lucr.  p.  135,  Kuehnerus  gr.  1.  II  p.  543.  'bone’  cum  in- 
risione  et  contemptu,  ut  Cic.  Yerr.  Y  6,  12  quid  ais ,  bone  custos ?,  Ter. 
Andr.  HI  5,  10  eho  dum,  bone  mr\  cf.  graecum  coyu&s.  —  de  ea  quae 
iam  sequitur  admonitione  recte  Muretus:  'subest  uis  argumenti  ano  xov 
sXattovog ,  hoc  modo,  etiamsi  oriundus  esses  ex  aliqua  earum  gentium, 

quae  sibi  candorem  dentium  sine  ulla  spurcitia  comparant,  tamen  ita 
frequenter  ac  nulla  occasione  eos  retegere  ineptum  esset,  quanto  igitur 
id  ineptius [?]  est,  cum  originem  ducas  ex  ea  gente  hominum,  quae  sibi 
non  horret  cotidie  urina  confricare  gingiuas,  ut  dentes  efficiat  candi¬ 
dos?’  in  catalogo  iam  subiec^o  uariarum  gentium  enumeratio  iocosa  nil 
sibi  uult  aliud  quam  ut  doceatur,  quot  aliis  nationibus  sint  postponendi 
Celtiberi  isti  contempti.  —  10.  si  urbanus  esses.  Romae  natus,  ut 
LY1I  4,  Suet.  Caes.  51  urbani ,  seruate  uxores ,  Varro  d.  r.  r.  II  praef.  1 
nostri  maiores  praeponebant  rusticos  Romanos  urbanis.  rsi’,  etsi.  —  aut 
Sabinus  aut  Tiburs.  XLIV  1.  Tiburis  incolae  cum  haud  raro  uocentur 
Tiburtes,  hic  unicus  est  locus,  quantum  scio,  ubi  singularis  substantiui 
illius  inueniatur.  ceterum  optime  Yulpius  adnotauit,  famam  apud  ue- 
teres  fuisse  peruulgatam,  aeri  Tiburtino  hanc  esse  facultatem,  ut  rebus 
conciliare  possit  candorem,  cp.  Mart.  IV  62  Tibur  in  Herculeum  mi- 
grauit  nigra  Lycoris ,  omnia  dum  fieri  candida  credit  ibi  (ib.  VII  13,  VIII 
28,  12),  Prop.  IV  7,  82  et  numquam  Herculeo  numine  pallet  ebur ,  Sil. 
ltal.  XII  229.  —  11.  aut  parcus  Umber,  nec  Cparcus’  per  se  significat 
'qui  parco  uictu  utitur’  nec  hoc  in  Umbros  quadrat  (quae  Ellisius  attulit, 
tantum  demonstrant,  etiam  inter  eos  fuisse  homines  pauperes);  cf.  Athe¬ 
naeus  XII  526  sq.  t 6  T(ov  ’0[i($qlkcov  yqGiv  E&vog  sniEiyu ug  slvai  a$qo- 
Sicuxov  naQanXrjGloog  ts  (3iozeveiv  xoig  Avdoig ,  %o oqccv  xe  e%eiv 
o&ev  nQOEX&Eiv  sig  svdcufioviav .  solita  autem  significatione  si  accipimus 
'parcus’,  nihil  hoc  epitheton  facit  ad  propositum,  secundum  quod  syno¬ 
nymum  potius  illius  quod  sequitur  c obesus’  requirimus:  adferuntur  in 
hoc  u.  gentes,  quae  propter  opulentum  uiuendi  genus  saepius  os  con- 
luunt.  Scaliger  non  bene  coniecit  cporcus’  (Hor.  epist.  I  4,  16);  Vossius 
rpastus’  cp.  glossas  'Philoxeni’  pastus :  mg, sXi'g,  XinaQog;  omnium  optime 
B Venator  'fartus’  Strabo  V  p.  217  anaaa  8’  sv8ca'(icov  rj  %c o^a,  fiiTtga  8’ 
OQELOXEQCl,  feta  fbScXXoV  7]  7tVQtp  ZOVg  (XV&QCOTtOVg  ZQECpOVGa  (cf.  Hor.  sat. 
II  4,  40  Umber  et  iligna  nutritus  glande  rotundas  curuat  aper  lances ; 
OMuellerus  libri  de  Etruscis  I  p.  275):  hoc  zeae  et  glandis  cibo  quod 
replentur  Umbri,  qui  propterea  pingues  uocantur  Pers.  4,  74,  eo  re¬ 
fero  illud  'fartus’,  h.  e.  saginatus,  male  autem  res  successit  GLoewio 
ex  glossis  (cf.  testim.  uol.  1)  operosa  flexaque  argumentatione  tamquam 
Catulli  manum  'crassus’  elicienti,  medii  aeui  ludimagister,  qui  hunc  u. 
attulit  ut  'obesus’  plus  quam  'pinguis’  esse  optineret,  Catulli  exemplari 
est  usus,  in  quo  'pinguis’  glossema  olim  suprascriptum  depulerat  ueram 
lectionem  'fartus’,  nam  sane  hoc  ipsum  'pinguis’,  utpote  uix  et  ne  uix 
quidem  in  'parcus’  corruptum,  pro  Catulli  manu  haberi  nequit.  —  ant 
obesus  Etruscus,  nouimus  omnes  ex  museis,  quae  statuas  sculpturas¬ 
que  Etruscas  possident,  staturam  breuem  et  corpus  pingue  huic  genti 
proprium;  pinguis  Tyrrhenus  (carnibus  uictimarum)  Verg.  G.  II  193; 
idemque  Aen.  XI  732  sqq.  inertiam  ignauiamque  hominibus  illis  dapes 
et  plenae  pocula  mensae  expectantibus  obicit  (cf.  et  Diod.  Sic.  V  40). 
Paulus  Festi  p.  188  obesus ,  pinguis  quasi  obedendo  ['ob  edendum’  codd.] 

factus ;  reete  glossae  illud  plus  quam  'pinguis’  indicare  aiunt.  —  12.  aut 
Lanuuinus  ater  atque  dentatus,  mirum  est,  Lanuuii,  oppidi  Latini, 
mentionem  non  statim  post  10  inici,  ut  ab  urbe  profecta  ad  uiciniam 
et  hinc  ad  remotiores  progrediatur  oratio,  dicuntur  eius  incolae  'atri’ 
(cf.  Plaut.  Poen.  Y  5,  11)  utpote  solibus  perusti;  qua  ex  uultus  colorati 
oppositione  dentes  niuei  magis  elucent,  quamquam  huic  oppositioni  magis 
conueniret  'dente  albus’;  nam  fdentati’  sine  dentibus  instructi  (Mart.  I  72,  3) 
suntplerique  omnes  homines;  neciuuat  cum  IVossio  comparare  Non.  p.  25 
bronci  su/nt  producto  ore  et  dentibus  prominentibus;  Lucilius  sat.  lib.  III: 
broncus  BouillanuSj  dente  aduerso  eminulo  hic  est3  rhinoceros,  non  opus 
est,  ut  fLanuinus’  forma  hic  restituatur  (LMuellerus  d.  r.  m.  p.  252).  — 
13.  aut  Transpadanus,  ut  meos  quoque  attingam.  'meos’,  populares, 
conterraneos,  ut  Cic.  p.  Cael.  3,  6  commendatione  ac  iudicio  meorum. 
Yeronam  constat  tum  pertinuisse  ad  Galliae  cisalpinae  partem  eam,  quae 
transpadana  uocabatur.  'attingam’,  commemorem,  non  omittam  indictos; 
lepide,  quasi  ad  sui  suorumque  gloriam  spectet  dentium  munda  lauatio. 
—  14.  qui  puriter  lauit  dentes,  effer  cpuriter’,  h.  e.  pura  aqua  (oppo¬ 
situm  est  lotium  u.  21).  de  aduerbii  forma  prisca  (LXXVI  19)  cf.  Neu- 
ius  d.  f.  1.  II  p.  656  ibidemque  II  p.  420  de  'lauit’  pro  'lauat’  aq%ai- 
-A cag  posito,  ceterum  notum  est,  Romanos  uariis  dentifriciis,  quae  cdentes 
candidos  faciunt  et  confirmant’  (Scribon.  Larg.  comp.  59  sq.)  usos  esse; 
qualia  et  Apul.  apol.  6  et  Plinius  in  hist.  nat.  commemorant.  —  16.  risu 
inepto  res  ineptior  nulla  est.  cf.  ad  IX  10.  multi  comparauere  Me¬ 
nandri  monost.  88  ysXcog  axuiqog  sv  §qoxoig  dsivov  hcchov  et  108  ysXa 
d3  6  ficoQog  xav  xi  [irj  ysXoiov  fj.  Ser.  Sammon.  426  splen  tumidus  nocet 
et  risum  tandem  addit  ineptum.  —  17.  nunc  Celtiber  es.  paulo  breuius 
nec  tamen  dissimiliter  ut  XXI  10  'nunc’  est  positum:  sed  cum  ex  Cel¬ 
tiberia  sis  ortus,  mutatur  rerum  condicio;  iam  enim  non  inepte  tantum 
fMtjis  dentes  usquequaque  ostendendo,  sed  etiam  spurcum  turpisque  foe- 
/  iip^s  hominem  te  prodis,  'es’  post  'er’  in  Y  interlapsum  tam  aperta 
■ibritate  est  additum  ab  Conr.  de  Allio,  ut  incredibilia  priorum  commenta 
nil  attineat  in  disceptationem  uocare.  —  Celtiberia  in  terra,  notus  est 
hic  usus  loquendi  'terra  Italia,  t.  Africa,  t.  Gallia’,  sim.  (Drakenb.  ad 
Liu.  XXY  7,  4,  Draegerns  synt.  hist.  I  §  308);  poetis  autem  concessum 
est  non  solum  notionem  specialem  (siue  appositionem)  ante  generalem 
conlocare,  sed  etiam  praepositionem  mediam  inserere;  cf.  Ritschelius 
ad  Reifferscheidii  Sueton.  p.  492  (=  opusc.  III  p.  228).  —  18,  19.  quod 
quisque  mixit,  hoc  sibi  solet  mane  dentem  atque  rusam  defricare 
gingiuam.  de  hoc  spurcissimo  (ut  ait  Apuleius)  Hiberorum  ritu  cf.  Diod. 
Sic.  V  33,  5  naq  ihiaffza  yaq  xo  oapa  Xovovaiv  ovqa j,  xad  xovg  odovxag 
naqaxqC^ovxsg,  xavxrjv  iiyovvxca  fisqausiav  slvai  xov  coafiatog ,  porro 
Strabo  164  xovg  ovqtp  Xovofiivovg  iv  ds^ajiev aig  7tctXcuov[iiv(p  nat  xovg 
odovxag  opri%opEvovg  nal  avxovg  xal  xag  yvvaiHug  avxdtv.  de  'mixit’ 
forma,  quam  0  seruauit  (cf.  LXXYIIlb  2),  uide  Neuium  d.  f.  1.  II  p.  444. 
ex  ipso  opposito  'mane’  apparet  agi  de  urina  per  noctem  facta,  'rusam’, 
Catullus  ed.  Baebrens.  II.  15 

quod  lubentius  puto  graphice  ob  dentium  candidorum  oppositionem  esse 
additum  quam  proleptice  (ut  '  manus  puras  lauare’),  rubri  coloris  spe¬ 
ciem  quandam  denotat;  Geli.  II  26,  6  c rusus ’  ['rufus’  codd.]  enim  color 
et  'ruber*  nihil  a  uocabulo  'rufi*  diuertunt  ['dicuntur’  codd.];  qui  locus 
non  minus  quam  Lucr.  IV  75,  ubi  oblongus  rarius  rusaque  praebens 
audiendus  est,  docet  'rusam’,  quod.  V  tradit,  aeque  bene  se  habere  quam 
quod  ex  sua  pronuntiandi  ratione  Apuleius  posuit  'russam’,  idem  Apuleius 
pro  'defricare’  praebet  'pumicare’,  et  dentium  pumicatio  cum  alibi  quoque 
commemoretur,  potuere  sane  umectatos  lotio  dentes  gingiuamque  pumice 
perpolire  Hiberi,  'defricare’  etsi  defendi  uidetur  ex  XXXVII  20,  ex  hoc 
tamen  loco  ad  nostrum  explicandi  gratia  adscriptum  potest  genuinum 
'pumicare’  sede  sua  depulisse.  —  20.  ut  quo  iste  uester  expolitior 
dens  est.  XVII  21  iste  meus ,  XXIX  30  ista  uostra.  'uester’,  uestrum 
Hiberorum,  sequente  nihilominus  unius  Egnatii  respectu  'te’,  plane  ut 
XCIX  5  sq.  tibi  —  uestrae.  comparatiuum  'exp.’  habet  Colum.  II  20,  6 
frumenta  expolitiora ;  adnotandum  est,  ad  Corn.  u.  2  expolitionem  fieri 
pumice,  quod  fauet  u.  19  lectioni  Apuleianae.  —  21.  hoc  te  amplius 
bibisse  praedicet  loti,  sic  recte  BPisanus  emendauit  lectionem  in  V 
extantem  'lotus’,  cum  haec  quidem  forma  duplex  'lotium’  et  'lotus’ 
omni  careat  analogia  (posses  putare  'lotei’  priscum  uitio  originem  de¬ 
disse,  nisi  constaret  'i’  interdum  pro  uirgula  sine  compendio  illius  'us’ 
esse  acceptam),  ceterum  uox  illa  uulgaris  nota  est  ex  prouerbio  ap. 
Petron.  57  non  ualet  lotium  suum,  'dens  praedicat’,  palam  facit  et  quasi 
praeconis  uoce  clamat,  ut  VI  7  cubile  clamat,  ad  'bibisse’  pessime  Eli i- 
sius  cp.  locutionem  'lana  colorem  bibit’:  nihil  ualet  quam  'hausisse7, 
scii,  ad  os  totum  (dentes  gingiuamque)  colluendum;  nec  dens  (cf.  XXXVII 
20)  bibit,  quod  dictum  esset  absurdissime,  sed  Egnatius. 


XL. 

1,  2.  Quaenam  te  mala  mens,  miselle  Rauide,  agit  praecipitem 
in  meos  iambos?  Rauidus,  homo  ignotus,  monstrante  u.  7  riualis  erat 
poetae  in  amore  Lesbiae,  ut  probabiliter  plerique  statuunt;  male  non¬ 
nulli  de  Iuuentio  cogitant,  quippe  in  cuius  amore  praeter  Furium  et 
Aurelium,  quantum  quidem  scimus,  nullus  Catullo  extiterit  aemulus, 
nec  minus  male  erant  qui  nomen  proprium  adesse  negantes  agnoscerent 
appellatiuum  (Colum.  VHI  2,  9  rauidi  uel  nigrantes  oculi),  quamquam 
nomen  illud  alibi  me  reperire  non  memini,  ceterum  pronuntiandum  est 
'Raude’;  cf.  LMuellerus  d.  r.  m.  p.  271  ('nauta’  pro  'nauita’,  sim.);  quod 
utique  praestat  quam  uersum  hypermetrum  statuere.  v miselle’  misera¬ 
tionem  eius,  qui  utpote  longe  impar  despicitur,  hic  exprimit,  de  mala 
mente  siue  dementia  dixi  ad  XV  14;  Laberius  138  R.  quaenam  mens , 
quae  deliritas  uos  suppolitoris  facit  cum  cano  eugio  puellitari?  'ag. 
praecip.’,  impellit  ut  ultro  incurras;  cf.  praeter  Verg.  Aen.  V  456  Cic. 
Verr.  I  2,  6  agunt  eum  praecipitem  poenae  Bomanorum.  'iambi’  inde 
ab  Archilocho  interdum  per  se  significant  uersus  maledicos  et  lacessentes, 

siue  ei  iambi  ueri  sunt  siue  hendecasyllabi;  cf.  LIV  6,  CXVI  7,  fragm.  I, 
Hor.  od.  I  16,  24  f eruor  et  in  celeres  iambos  misit  furentem.  —  8,  4.  quis 
deus  tibi  non  bene  aduocatus  uecordem  parat  excitare  rixam?  ad- 
uocantur  dei  et  ad  auxilium  (ut  Liu.  Vili  33,  21  deosque  ab  se  duobus 
'praeliis  haud  frustra  aduocatos )  et  in  ueberatione ,  ut  Varr.  d.  r.  r.  I 
1,  7  iis  igitur  deis  ad  uenerationem  aduocatis,  ubi  priora  docent  agi  de 
adoratione,  deus  igitur  non  rite  et  satis  ueneranter  adoratus  ideoque 
iratus  est  auersus  et  inimicus:  hunc  hominibus  inicere  malam  mentem, 
communis  ueterum  erat  opinio  (cf.  ex.  gr.  Hom.  II.  XVII  469  sq.).  unde 
haec  saepius  iunguntur,  ut  Ver g.  Aen.  IX  601  quis  deus  Italiam ,  quae 
uos  dementia  adegit?  (ibid.  X  72),  Florus  I  22  [p.  37  Iahnii]  sed  tum 
quidem  illum,  ut  dici  uolgo  solet ,  aut  fatum  urbis  imperaturae  aut  ipsius 
mala  mens  et  auersi  a  Carthagine  di  in  diuersum  abstulerwnt.  'uecor- 
dem’  (XV  14),  ut  Ouid.  fast.  I  73  insana  iurgia\  nisi  potius  huc  referen¬ 
dum  est,  quod  Rauidus  necessario  in  hac  rixa  succumbet  utpote  longe 
inferior.  'parat’,  in  eo  est  ut;  cf.  ad  LXIV  332.  'tibi’  pariter  ad  f ad¬ 
uocatus’  quam  ad  'excitare’  spectat.  —  5.  an  ut  pemenias  in  ora 
uulgi?  stQooviHcos  (an  ideo  fortasse :  Kuehnerus  gr.  1.  II  p.  1018)  et  cum 
,breuitate  quadam  ,  qua  priorum  uu.  sententia  in  uniuersum  comprehen¬ 
ditur,  scii,  ita  demens  es.  Hor.  epist.  I  3,  9  JRomana  breui  uenturus  in 
ora  (in  bonam)  et  Liu.  II  36  timorem  abiecit,  ne  in  ora  hominum  pro 
ludibrio  abiret  (in  malam  partem);  cf.  et  Cic.  Verr.  I  46,  121  in  ore  uulgi 
esse  similiaque.  —  6.  quid  uis?  qualubet  esse  notns  optas?  solita  est 
formula,  qua  ausum  laeuum  demensque  notatur,  equid  tibi  uis?’,  cuius 
exempla  congessit  Haasius  praelectt.  II  p.  184  sq.,  ut  Hor.  epod.  12,  1 
quid  tibi  uis,  mulier  et  Prop.  I  5,  3  quid  tibi  uis,  insane?  alterum 
locum,  ubi  c tibi ’  omittitur,  non  habeo  (nam  Verg.  Aen.  IV  318  dissi¬ 
milis),  nisi  Hor.  sat.  II  6,  29  quid  uis,  insane?  (Ter.  Ad.  IV  2,  17).  'qua¬ 
lubet’,  quod  solus  noster  hic  et  LXXVI  14  sic  adhibuit,  totam  uim 
habet:  quocumque  modo,  siue  honorifico  siue  cum  infamia  iuncto.  'no¬ 
tus’,  uox  media  inter  'inlustris’  et  'famosus';  Mart.  X  3,  11  cur  ego 
laborem  notus  esse  tam  praue?  —  7.  eris.  scii,  notus,  cum  graui  ad- 
firmatione:  morem  tibi  geram,  neque  dubito,  quin  hoc  ipso  carmine 
poeta  se  Rauidum  infamiae  tradidisse  inmortali  innuat.  —  meos  amo¬ 
res.  cf.  ad  VI  16;  Lesbiam  uideri  designari,  iam  monui.  fq.’,  XXXIII  6. 
—  8.  cum  longa  uoluisti  amare  poena,  potest  hoc  esse  periphrasis 
illius  'amasti’  (exempla  dedi  ad  VI  3);  simul  tamen  utique  denotatur 
propria  hominis  hoc  malum  sibi  ultro  arcessentis  uoluntas.  'cum’,  una 
cum,  ut  LXXVII  2:  eo  modo,  ut  poena  longe  duratura  (scii,  infamia) 
te  sequatur. 

Videtur  Catullus  in  hoc  carmine  ob  oculos  habuisse  Archilochi 
uersus  in  simili  argumento  uersantes;  iam  Scaligei;  cp.  Archii,  fr.  92  B. 
itdtEQ  AvHdfifla,  noiov  inquam  t6ds$  xig  Gag  naq-qEtQE  gjqsvag;  ag  % 6 
TtqXv  TjQrjQEiG&a ,  vvv  ds  drj  7toXvg  actoiGi  (palvsai  yiltog.  cf.  et  fr.  93  B. 
xig  aqa  dceipcov  nat  xeov 

XLI. 

1.  Ameana,  puella  defututa,  eat  meretrix  illa  Veronensis,  cuius 
amore  deiectus  est  poeta  a  Mamurra;  cf.  supra  p.  38  gq.;  nomen  ipsum, 
quod  ex  codicum  ductibus  efficitur,  ita  uidetur  explicandum  esse,  ut 
more  prisco  et  prouinciali  simplex  consona  loco  duplicis  (Cic.  ad  Ait. 

VI  1,  13  de  Amiano)  et  'e’  pro  'i’  posita  putetur,  ' Ameana’  igitur 
ualeat  quod  magis  urbanum  erat  'Ammiana’;  cf.  GFroehnerus  mus.  Rhen. 
XIII  p.  149.  qua  explicatione  non  contenti  alii  alia  coniecere,  tolerabi¬ 
liter  Hauptius  'Ametina’  et  Schwabius  'Anniana’;  mutandi  necessitatem 
adesse  equidem  nego,  cum  praesertim  in  his  nominibus  propriis  summa 
sit  opus  cautione,  'defututa’  explicaui  ad  XXIX  13.  —  2.  tota  milia 
me  decem  poposcit,  uox  haec  sollemnis  in  significando  uoluptatis 
ueneriae  pretio  flagitato:  Lucii.  XXIX  109  M.  quine  (pueri)  poscent  te 
minus ,  Hor.  sat.  II  7,  89  quinque  talenta  poscit  te  mulier,  pretium  sester¬ 
tiorum  decem  milium  non  per  se  nimis  magnum  fuisse  uidetur  (CIH  1 
soluerat  illud  poeta),  sed  nimirum  eo  indigna  erat  Ameana.  'totos’,  non 
minus  quam,  ut  Ter.  Eun.  II  2,  46  sex  totos  hos  menses,  Verg.  Aen.  I 
272  hic  iam  ter  centum  totos  regnabitur  annos ,  ad  augendum  inmane  pre¬ 
tium  facit.  —  8.  ista  turpiculo  puella  naso,  foedam  faciem  puellae 
hic  u.  denotat,  ut  is  qui  sequitur  eiusdem  uilitatem.  nam  turpia  sunt  in 
corpore  humano,  quae  id  dedecent,  ut  Ouid.  f.  II  179  turpes  (=  foedos) 
uultus ;  nec  hic  deminuit  vTto%OQiGTiy<.6v  (quod  aliter  adhibent  Varro  d.  1.  1. 

VII  97  et  Cic.  d.  or.  II  61,  248)  sed  auget  intenditque.  posita  autem 
erat  haec  nasi  foeditas  in  longitudine  (XLIII  1).  'ista’  contemptim.  — 
4.  decoctoris  amica  Formiani,  'decoctor’,  h.  e.  is  qui  rem  familiarem 
decoxit  siue  dissipauit  (imagine  primitus  ab  eis,  qui  metallum  confla¬ 
bant,  ducta)  graue  erat  apud  Romanos  conuitium;  Cic.  Catii.  II  3,  5 
exercitum  . .  collectum  ex  senibus  desperatis,  [ex  agresti  luxuria\  ex  ru¬ 
sticis  decoctoribus,  ubi  apertum  emblema  seclusi,  idem  Phil.  II  18,  44 
cum  esset  lege  Roscia  decoctoribus  certus  locus,  quamuis  quis  fortunae 
uitio ,  non  suo  decoxisset,  loquendi  more  uulgi  magis  proprio  Mamurra 
ex  Formiis  oriundus  (ad  XXIX  3,  cf.  et  LVTI  4)  uocatur  'Formianus’ 
(ad  quod  'decoctor’  accedit  adiectiue),  ut  homo  similiter  csine  ratione 
calculorum  suorum  prodigus’  L.  Cassius  Nomenti  natus  audit  breuiter 
'Nomentanus’  apud  Hor.  sat.  I  1,  102  (ubi  cf.  Porph.  et  interpp.).  huius 
hominis  contempti  quod  'amica’  siue  concubina  appellatur  Ameana,  ad 
huius  quoque  contemptum  redundat.  —  5,  6.  propinqui,  quibus  est 
puella  curae,  amicos  medicosque  conuocate.  dicit  C.,  mente  captam 
esse  feminam  istam  decem  sestertia  poscentem  et  ei  ut  insanae  iam 
dandum  esse  a  praetore  curatorem ,  secundum  legem  XII  tabularum  (Cic. 
d.  inu.  II  50,  148  et  alibi)  si  furiosus  escit,  agnatum  gentiliumque  in  eo 
pecuniaque  eius  potestas  esto\  Varro  d.  r.  r.  I  2  mente  est  captus  atque 
ad  agnatos  et  gentiles  est  deducendus,  Hor.  epist.  I  1,  101  insanire  putas 
sollemnia  me  neque  rides  nec  medici  credis  nec  curatoris  egere  a  praetore 

dati  et  sat.  II  8,  117  interdicto  huic  omne  adimat  ius  praetor  et  ad  sanos 
abeat  tutela  propinquos  (cf.  et  Reinius  libri  cd.  Privatrecht’  p.  545). 
c quibus  curae  est’,  h.  e.  siue  tutoribus,  quibus  illa  ut  femina  utebatur 
(ut  contra  interdum  'tutela’  pro  eo  quod  proprie  dicitur  'cura’  ponitur), 
siue  eis,  quibus  cura  legitima  contingit,  si  usu  ueniat;  nullo  pacto  ut- 
pote  in  femina  de  curatoribus  ex  lege  Plaetoria  datis  cogitare  licet,  cf. 
Reinius  1.  1.  p.  547.  hi  propinqui  nunc  conuocare  iubentur  et  medicos, 
quibus  sanandam  feminam  tradant,  et  amicos,  quorum  adhibito  consilio 
uere  insanire  aliquem  confirmabatur  quorumque  testimonium  plurimum 
sine  dubio  ualebat  apud  praetorem  in  dando  legitimo  insani  curatore, 
nihil  alibi  de  amicorum  consilio  in  hac  re  est  traditum,  nisi  huc  lubet 
trahere  uerba  Cic.  Tuse.  II  21,  48  uinciatur  et  constringatur  amicorum 
propinquorumque  custodiis ;  sed  in  similibus  illud  commemoratur,  ueluti 
Sp.  Cassium  Viscellinum  a  patre  neci  esse  datum  adhibito  propinquo¬ 
rum  et  amicorum  consilio  Val.  Max.  V  8,  2  tradit,  cf.  idem  II  9,  2,  Cic. 
p.  Rose.  Am.  10,  27  de  amicorum  cognatorumque  sententia  (RIhering,  'G. 
d.  r.  R.’  II  1,  p.  217).  —  7,  8.  non  est  sana  puella  nec  rogare  qnalis 
sit  solet  et  imaginosum,  per  hoc  f insana  est’  (ob  postulationem  suam) 
poeta  stabiliens,  cur  propinquos  inuocauerit,  simul  illius  indicium  addit 
hoc,  quod  Ameana  de  faciei  suae  qualitate  foeda  consulere  speculum 
non  soleat,  hanc  enim  esse  loci  turpiter  corrupti  sententiam ,  quasi  per 
nebulam  iam  olim  Beroaldus  et  Muretus  aliique  intellexerunt  recorda¬ 
tione  locorum,  quales  sunt  Plaut.  Most.  I  3,  95  mulier  quae  se  suamque 
aetatem,  spernit,  speculo  ei  usus  est  et  Mart.  II  41,  8  quare  si  speculo 
mihique  credis  (Ellisius  cp.  etiam  Alciph.  I  33,  4,  Anth.  Pal.  XI  266). 
sed  nudum  illud  f imaginosum'  (quae  uox  praeterea  non  legitur)  cum 
minime  possit  indicare  speculum,  de  interpretationis  illius  per  se  omnium 
aptissimae  fide  dubitabant  et  fimaginosus’  (cf.  'imaginari’)  explicabant 
'qui  mente  sibi  fingit  id  quod  a  rerum  ueritate  abhorret’,  tpuvraGxinog 
(cf.  Petron.  38  phantasia ,  non  homo),  coniecere  igitur  (ut  mittam  in¬ 
credibilia)  Doeringius  'solet:  en  imaginosam’  (uel  'solet  haec  imaginosa’), 
porro  u.  7  'rogate’  ex  libris  interpolatis  arcessentes  Hauptius  'sit:  so¬ 
lide  est  imaginosa7,  Pleitnerus  'stolida  atque  imaginosast’,  Schwabius 
'solet  esse  imaginosa’,  nihil  dico  de  illius  'rogate  (rogare)  qualis 
sit’  in  hac  ratione  superflua  abundantia  et  languore:  artis  criticae 
praecepta  fidem  negare  nos  iubent  eiusmodi  periculis,  quae  non  intra 
suos  fines  cohibent  remedium,  sed  uarios  locos  simul  attrectant,  uere 
Froehlichius  'et’  in  'es’  siue  'ae§’  mutauit:  Plin.  h.  n.  XXXIII  9,  130 
ut  orrmia  de  speculis  peragantur  in  hoc  loco,  optima  apud  maiores  erant 
Brundisina,  stagno  et  aere  mixtis  praelata  sunt  argentea:  primus  fecit 
Pasiteles  Magni  Pompei  aetate.  Catulli  igitur  tempore,  praesertim  in 
prouincia,  praeualebant  adhuc  specula  ahenea  (apte  Ellisius  cp.  Aeschyl. 
fr.  384  KuzonzQov  slSovg  xaXttog  egt\  olvog  Se  vov ,  Anth.  Pal.  VI  211,  4 
ro  xalviEov  z’  EgoTtzqov ,  CIL.  I  54 — 60).  lepide  autem  nec  abhorrente 
linguae  genio  speculum  C.  uocauit  'aes  imaginosum’,  h.  e.  imaginum 


230 


XLII  1—5. 


plenum  easque  prompte  semper  exhibens;  Apul.  apol.  14  quod  tandem 
crimen  est ,  imaginem  suam  nosse  eamque  non  uno  loco  conditam,  sed 
quoquo  uelis  paruo  speculo  promptam  gestare,  sine  iusta  autem  causa 
erant  qui  in  fine  carmen  mutilum  esse  putarent. 

XLH. 

1,  2.  Adeste,  hendecasyllabi,  quot  estis  omnes  undique,  quot¬ 
quot  estis  omnes,  in  bellum  aduersus  meretricem  rapacem  gerendum 
poeta  arcessit  totum  quasi  exercitum  hendecasyllaborum  (de  solita  for¬ 
mula  'ades’  et  '  adeste  \  b.  e.  uenite,  cf.  LX11  5),  quibus  nimirum 
persequatur  cingatque  mulierem  de  rapina  decedere  nolentem  (non  plane 
similis  est  Mart.  I  96).  hendecasyllabi  quod  inuocantur,  non  propterea 
fit,  quod  hi  ut  iambi  truces  per  se  faciunt  ad  impetum  inferendum  (cf. 
ad  XII  10),-  sed  quod  eis  qui  in  pugillaribus  scripti  erant  quasi  ex  quo¬ 
dam  conlegialitatis  iure  subueniunt.  multitudinem  sibi  necessariam  de¬ 
signaturus  C.  uerba  'q.  e.  o.’  ita  repetit,  ut  hoc  altero  loco  paulo  fortius 
'quotquot’  ponat  (cf.  'quot  annis’  et  'quotquot  annis’  Varr.  d.  1.  1.  IX  24); 
et  potest  alterius  coli  gradatio  fieri  robustior,  si  comma  ante  'undique’ 
ponimus,  hoc  ut  cum  ui  in  initio  repetitionis  extet.  adnotandum  est, 
u.  2  hendecasyllabi  speciem  ita  describi,  ut  singuli  eius  pedes  singulis 
exprimantur  uocibus;  quod  hic  consulto  admissum  (de  I  9  cf.  comm.). 
imitatur  auctor  Priapei  Antb.  lat.  Mey.  1704,  13  conuenite  simul,  quot 
estis  omnes,  quod  mQx  u.  16  repetitur.  —  3.  iocum  me  putat  esse  turpis 
moecha,  'iocum’  et  'risum’  uocabant  breuiter  hominem,  cui  inluditur 
quique  ridetur;  Hom.  II.  VI  82  drfioiGi  ds  yiveG&ai  et  Herod.  III 

29  yslco xa.  &rl6SGd,aL,  Prop.  II  24,  16  sed  me  fallaci  dominae  iam 
pudet  esse  iocum  et  III  25,  1  risus  eram,  Petron.  57  ut  nemini  iocus  sis. 
'turpis’  ad  foeditateiA  refer,  ut  Mart.  VIII  79,  2;  cf.  et  XLI  1.  'moecha’ 
contemptim  de  meretrice.  —  4.  et  negat  mihi  uestra  reddituram  pugil¬ 
laria.  de  omisso  'se’  quod  dixi  ad  XXXVI  7,  etiam  in  negandi  uerbum 
quadrat;  Priap.  50,  3  et  nec  dat  mihi  nec  negat  daturam,  'codicilli’  (cf. 
u.  11  sqq.)  siue  ex  compluribus  tabellis  cera  inlitis  siue  ex  membranis 
consutis  (unde  et  'membranae’  uocabantur)  constantes  'pugillares’  audiunt, 
quia  ob  paruitatem  manu  comprendi  possunt;  quam  uocem  quod  neu- 
traliter  posuit  C.  propterea  ab  Asinio  reprehensus  (cf.  testim.  uol.  I  et 
supra  p.  62),  fecit  sine  dubio  uulgi  usum  secutus,  quo  etiam  Geli.  XVII 
7,  17  dixit  pugillaria  noua,  nondum  etiam  cera  inlita,  accepisse  (singu¬ 
lari  neutrius  Laberius  et  Ausonius  utuntur),  hi  poetae  codicilli  quo¬ 
modo  in  feminae  istius  manus  peruenerint  si  quaerimus,  de  alio  eorum 
usu  quam  qui  expositus  est  ad  XXII  hic  est  cogitandum;  epistularum 
quippe  loco  haud  raro  illi  mittebantur  (cf.  ex.  gr.  Cic.  ad  Q.  fr.  II  11,  i)t 
etiam  in  rebus  amatoriis  (Richius,  lex.  antiqq.  s.  uoc.  'pug.’,  Sueton.  d. 
gr.  14);  uideturque  simili  modo  atque  ab  Ipsimilla  (XXXII)  ab  hac 
meretricula  per  hendecasyllabos  in  pugillaribus  perscriptos  poeta  ro¬ 
gasse  concubitum,  'uestra’,  in  quae  uos  referre  soleo.  —  5.  si  pati 

potestis,  siquidem  a  uobis  impetrare  ualetis,  ut  id  permittatis;  nisi  in¬ 
dignatione  correpti  uos  prohibetis.  XXIX  1.  —  6.  persequamur,  ut  dux 
(C.)  cum  militibus  (hend.)-  hostem.  —  reflagitemus,  instanter  reposcamus, 
an.  Isy.  est.  —  7.  quae  sit  quaeritis?  introductio  %aqayizriQLGpov.  quae- 
siuere  etiam  docti,  quam  feminam  perstringat  poeta,  erant  qui  Les¬ 
biam  esse  dicerent  (Schwabius  q.  C.  p.  120),  obliti,  numquam  ad  hanc 
ipsam  tam  acerbi  contemptus  uerba  derexisse  Catullum,  ut  eam  tam¬ 
quam  moecham  turpem  putidamque  adloqueretur,  cuius  rei  causa  nulla 
aderat  hic  per  se  (quisnam  amator  puellae  suae  obicit  id,  cuius  ipse  ex- 
titit  auctor?);  quidquid  notauit  dolore  cum  summo  mores  illius  in  dies 
magis  labentis,  ab  eiusmodi  conuitiis  foedis  pudenter  abstinuit  poeta 
utpote^in  ea,  quam  tenerrimo  olim  amore  dilexerat:  indignam  omnino 
hoc  poeta  dixerim  opinionem  istam,  rectam  iam  PVictorius  proposuit 
explicationem,  quam  deinde  haud  pauci  iure  optimo  sunt  amplexi,  nec 
enim  hercle  casu  mero  factum  est,  quod  hoc  carmen  inclusum  est  duo¬ 
bus  poematiis  ad  Ameanam,  malam  feminam,  spectantibus:  hanc  esse 
eandem,  quam  nostri  uersus  exagitent,  oppido  est  probabile  ac  paene 
certum,  maxime  ob  u.  9  comparationem,  uidetur  poetae  noctem  rogantis 
codicillos  auaritia  meretricia  uel  iactandi  causa  retinuisse  Ameana,  simul 
noctis  pretium  flagitans  decem  sestertia:  utrumque  C.  in  his  duobus 
carminibus  castigat.  —  7.  illa  quam  uf  detis  turpe  incedere,  cf.  IV  1. 
'incedere7,  etsi  e  conexu  accipit  interdum  aliquid  sollemnitatis,  plerum¬ 
que  tamen  (ut  hic)  simpliciter  ualet  'ambulare  in  publico7,  maximi 
autem  ducebatur  in  femina  incessus  decorus  (Ouid.  a.  a.  III  298  sqq.), 
hoc  distinguebatur  matrona  honesta  a  meretrice:  CIL.  I  1007  de  femina 
proba  sermone  lepido ,  tum  autem  incessu  commodo  et  contra  de  eo  in¬ 
cessu,  qui  meretriculam  prodebat,  Cic.  p.  Cael.  20,  49,  Sen.  rhetor  p.  226, 
20  K.  f turpe 7  neutrum  aduerbii  uice  fungitur,  cf.  Kuehnerus  gr.  1.  II 
p.  211.  —  8,  9.  mimice  ac  moleste  ridentem  catuli  ore  Gallicani,  de 
risu  mimorum  mimarumue  proprio  quoniam  nihil  constat  (peruersissime 
Ellisius  explicat  de  risu,  qui  mimos  sequi  soleat),  haec  uerba  'm.  ac  m.7 
epexegetice  accedunt  potius  ad  prius  illud  'turpe7  nec  tamen  aut  molli¬ 
ties  mimorum  siue  cinaedorum  cum  Pithoeo  in  partes  uocanda  (quid 
haec  ad  feminam?)  aut  illud . arcessendum ,  quod  cum  mima  comparari 
summum  feminarum  erat  opprobrium  (cf.  Friedlaenderus  hist.  mor.  rom.  * 
II  p.  395,  Teuffelius  HLR.  §  8,  8  et  10)  aut  aliae  uocis  'mimice7  signi¬ 
ficationes  comparandae  sunt  (Sen.  rhet.  contr.  12,  5,  Tertull.  apol.  46): 
'incedere  mimorum  modo7  est  ambulare  motu  corporis  gestuque  arti¬ 
ficiose  composito;  quod  ipsum  elegantiae  studium  differt  ab  honesta 
honestarum  simplicitate;  cf.  Quintii.  I  11,  3;  Petron.  126  quo  (spectat) 
incessus  arte  compositus  et  ne  uestigia  quidem  pedum  extra  mensuram 
aberrantia ,  nisi  quod  formam  prostituis ,  ut  uendas?  quod  artificiosum 
mimorum  genus  respexit  similiter  Plaut.  mil.  II  2,  59  euscheme  hercle 
astitit  is  ('astitis  et7  sim.  codd.),  dulice  et  comoedice ,  ubi  uerba  ultima 
itidem  ad  'euscheme’  explicatiue  accedunt,  et  cum  hoc  optime  conuenit 

illi  'moleste’  synonymo,  b.  e.  modo  nimis  quaesito  ideoque  displicente 
(nostrum  caffektiert’)  quemadmodum  recte  interpretatur  Vulpius  cp. 
Sueton.  Aug.  86  opus  est  dare  te  operam ,  ne  moleste  scribas  aut  loquaris , 
Cic.  Brut.  30,  116  simplex  in  agendo  ueritas,  non  molesta ,  Ouid.  a.  a.  I 
464,  alia;  cf.  denique  descriptionem  Sueton.  Tib.  68  incedebat  ceruice  rigida 
et  obstipa,  adducto  fere  uultu,  plerumque  tacitus  . .  nec  sine  molli  qua¬ 
dam  digitorum  gesticulatione:  quae  omnia  ingrata  atque  arrogantiae  plena 
et  animaduertit  Augustus  in  eo  et  excusare  temptauit  . .  professus  natu¬ 
rae  uitia  esse ,  non  animi :  habes  incessum  mimicum  et  molestum,  post 
haec  igitur  commate  posito  'ridentem’  non  cum  'uidetis’,  sed  cum  'in¬ 
cedere’  artius  copula,  nobiles  erant  apud  uenatores  canes  Gallici  (Gra¬ 
tius  155  et  194,  Ouid.  met.  I  533,  Mart.  III  47,  11),  qui  uocabantjjr  uer- 
tra£i  uel  uertrahae  (Arrian.  de  uen.  3,  6,  Grat.  203,  Mart.  XIV  200).  qui 
quoniam  non  ueniunt  hic  in  censum,  de  altero  canum  Celticorum  genere 
est  cogitandum,  quod  Arrian.  de  uen.  3,  1  ita  describit  ttjv  idsav  uvia- 
qov  nai  fhiQHodss,  siue  ab  horum  patulo  diductoque  rictu  comparatio 
petita  est,  ut  cperuerso  distorquere  ora  cachinno'  (Ouid.  a.  a.  III  287) 
Ameana  dicatur,  siue  risus  eius  cum  ingrato  illorum  latratu  confertur, 
ab  illo  'gallicus’  nouom  adiectiuum  'gallicanus’  (cf.  'punicus’  et  'puni- 
canus’)  propterea  esse  formatuni  putauerim ,  ut  Gallia  transalpina  (cuius 
erant  maxime  canes  illi  nobiles)  distingueretur  a  Gallia  cisalpina,  quod 
confirmat  plane  usus,  ex  quo  gallicanum  dicitur  omne  quod  ad  Italiae 
m  prouinciam  Galliam  attinet  ex  eaque  prouenit  (nugas  uendunt  syno¬ 
nyma  Beckii  p.  60,  quibus  adsentitur  uir  doctus  in  Woelfflini  archiuio 
lexicogr.  I  p.  193).  hoc  ergo  uelle  uicfetur  poeta:  dum  (ambulans)  ridet 
eo  ore,  quale  habent  in  prouincia  (cf.  XLIII)  canes,  h.  e.  inter  risum 
plane  similat  canibus  patriis,  quod  ut  commendatur  u.  17,  ita  lepide  per¬ 
stringit  feminam,  quae  dum  omnibus  in  rebus  puellas  urbanas  imitatur 
(huc  quoque  ex  parte  'mimice1'  refero),  utpote  rus  merum,  ridicula 
existit  et  a  cachinno  prouinciae  canibus  conferenda.  —  10.  circum¬ 
sistite  eam.  cingite  orbe  facto.  Plaut.  Men.  V  7,  9  quid  me  circum¬ 
sistitis?,  Asin.  III  3,  28;  Tib.  I  2,  97  hunc  (senem  amatorem)  puer ,  hunc 
iuuenis  turba  circumstetit  ('terit’  codd.)  arta,  despuit  in  molles  et  sibi 
quisque  sinus  de  inludentibus ;  Hor.  sat.  I  3,  135  urgueris  turba  circum 
• te  stante,  et  quasi  in  choro  clamate:  —  11.  moecha  putida,  redde 
codicillos,  caue  ne  'put  ’  de  anu  uieta  accipias,  ut  Hor.  epod.  8,  1; 
nam  reddit  uox  illa  plane  illud  'mimice  ac  moleste’;  coniungit  Cic.  d. 
or.  III  13,  51  molesta  et  putida,  h.  e.  ob  nimium  artis  studium  odiosa 
taediosaque.  bene  AStatius  cp.  Ouid.  a.  a.  III  449  'redde  meum'  cla¬ 
mant  spoliatae  (a  fure)  saepe  puellae,  'redde  meum ’  toto  uoce  boante  foro , 
ubi  'redde  meum’  naturae  rerum  conueniens  instantes  reflagitantium 
uoces  bene  exprimit  aeque  ut  apud  Plaut.  Most.  III  1,  74  redde  fenus, 
fenus  reddite  et  hoc  loco.  —  13.  non  assis  facis?  Priap.  8,  3  non  assis 
faciunt  euntque  recta ;  cf.  ad  V  3.  —  o  lutum,  lupanar,  bene  Muretus 
cp.  Plaut.  Pers.  III  3,  2  lutum  lenonium ,  commictum  caenum,  sterquilinium 

publicum  et  Cic.  inPis.  62  o  tenebrae,  lutum,  sordes ;  cf.  et  Plaut.  Poen.  I  1, 
30  illius  domino  non  lutumst  lutulentius,  CIL.  IV  1516  hic  ego  nunc  futui 
formosa(m)  forma  puella/m)  laudata(m)  a  multis,  sed  lutus  intus  erat  (de 
'lutos’  forma  Non.  p.  212,  14).  'lupanar’  pro  'lupa’,  ut  contra  Caesar 
audiit  Bithynicus  fornix  et  stabulum  Nicomedis  (Suet.  C.  49).  coniunxit 
utrumque  Apul.  apol.  74  est  enim  (Herennius  Rutinus)  . .  libidinum  ganea¬ 
rumque  lutus,  lustrum,  lupanar,  grauius  multo  haec  opprobria  cumu¬ 
lantur  asyndetice  quam  si  auctore  AStatio  rescribatur  'o  lutum  luparum’ 
uel  'o  lutum,  o  lupanar’  —  14.  aut  si  perditius  p.  q.  e.  peius  cor- 
ruptiusque;  Cic.  ad  Q.  fr.  IIT  9,  1  nihil  est  enim  perditius  his  hominibus ,  his 
temporibus,  cf.  ad  XXII 12.  quod  in  V  legitur  'potes’  inmutandi  cum  Italis 
in  'potest’  (et  13  'facit’  cum  THalbertsma)  nulla  est  causa:  habemus  u.  13 
et  14  poetam  tacite  secum  loquentem.  ubi  satellites  suos  emissos  nil  proficere 
uidet,  dux  secum  deliberans  haec  effundit  iratus  tamquam  ad  feminam 
praesentem:  dramatis  uiuidam  actionem  omnia  spirant.  —  15.  sed  non 
est  tamen  hoc  satis  putandum,  nec  tamen  (ad  rem  rediens  iterum 
adfatur  C.  milites  suos)  hoc,  quod  simpliciter  reddenda  nostra  flagita¬ 
mus,  contenti  esse  debemus:  acrioribus  armis  eam  adgrediamur  oportet. 
XCI  9  tu  satis  id  duxti,  Hor.  sat.  II  3,  178  quod  satis  esse  putat,  Nep. 
Epam.  4  neque  uero  id  satis  habuit.  —  16,  17.  quodsi  non  aliud  potest, 
ruborem  ferreo  canis  exprimamus  ore.  os  canis  gerens  (cf.  Homeri¬ 
cum  vl vvoon^g)  'ferreum’,  h.  e.  durum  siue  impudens  (cf.  Sen.  dial.  II  17 
duritia  oris,  qui  adsiduis  conuitiis  pudere  dedidicerat ,  Licinius  Crassus 
apud  Suet.  Ner.  4  cui  os  ferreum,  cor  plumbeum  esset,  Cic.  in  Pis.  26,  63 
os  tuum  ferreum  senatus  conuicio  uerberari  maluisti,  Muretus  cp.  et  Arist. 
Acharn.  590  dva£6%WTog  mv  6i8riQovs%3  avrjo),  Ameana  rubore  tamen  nunc 
temptandum  est  num  possit  moueri.  ad  adhortatiui  illius  *rub.  expri¬ 
mamus7  (Sen.  epist.  11,  7  ruborem  sibi  exprimere  non  possunt)  senten¬ 
tiam  Vulpius  cp.  auct.  ad  Her.  IV  10,  14  tum  uero  iste  clamare  uoce 
alta  ['ista’  codd.] ,  quae  uel  rabulae  cuiuis  rubores  elicere  potest  et  Mart. 
I  5  %~Z*haec  si  ter  que  quaterque  clamitaris,  impones  plagiario  pudorem. 
'potest’,  scii,  fieri  (cf.  Brixius  ad  Plaut.  Trin.  253,  Lorenzius  ad  mil. 
181,  Cic.  d.  fin.  IV  18,  48  quo  nihil  potest  breuius,  alia),  h.  e.  licet:  nam 
si  (de  'quodsi’  cf.  XV  14)  nil  aliud  iam  restat,  faciamus  quod  est  facien¬ 
dum  et  pudorem  isti  inponamus  conclamando  eqs.*  uerum  quidem  est, 
hanc  non  ultimam  rationem  fuisse  (22);  sed  quo  magis  iam  ad  extre¬ 
mum  auxilium  se  confugere  significat  poeta,  eo  efficacius  euadit  u.  21.  et 
erat  saltim  hoc  postremum  in  adgredienda  muliere.  —  18.  c.  i.  altiore 
noce.  scii,  ut  omnes  hoc  opprobrium  audiant,  in  'altiore’  uoce  effe¬ 
renda  inest  omnis  actionis  progressus:  non  bene  Westphalius  16  (ubi 
'quo  si’  scribit)  et  17  posuit  post  23.  —  21.  sed  nil  proficimus,  nihil 
monetur,  ecce  habet  os  uere  ferreum,  nil  ne  publicum  quidem  conui- 
cium  curat,  nondum  nostra  reddit,  'nil’  et  'nihil’  (=  neutiquam)  uariatur, 
ut  XVII  21,  LXIV  146.  Verg.  Aen.  IV  449  mens  inmota  manet.  —  22.  mu¬ 
tanda  est  ratio  modusque  nobis,  alia  plane  nouaque  uia  est  proce- 

dendum;  Hor.  epist.  II  1,  20  simili  ratione  modoque ;  est  graecum  (is&o- 
do$  (Naegelsbachii  stil.  lat.  p.  119  et  189 7).  Ceis,  praef.  I  medendi  ratio¬ 
nem  ex  magna  parte  mutauit,  Cic.  diu.  in  Caec.  8,  26.  'nobis’,  quod  Y 
praebet,  multo  se  habet  melius  quam  uulgatum  'uobis’,  siquidem  poeta, 
tamquam  exercitus  hostem  persequentis  sit  imperator,  ut  alibi  se  ipsum 
simul  nominat  (6,  17,  21,  contra  8,  10,  18  subiecti  exec.untur  ducis  man¬ 
data),  ita  hic,  ubi  de^summa  imperii  utpote  in  consilio  capiendo  agitur, 
se  excludere  nullo  pacto  potest.  —  28,  si  quid  pr.  a*  potestis,  hic 
quoque  'si’  pendet  ab  eo  quod  mente  supplendum  est  'experturis’;  'cf. 
ad  XXII  24.  nullo  modo  post  illud  'nobis’  recte  se  habet  'potestis’, 
quod  nimirum  ipsum  potius  e  coniectura  mutandum  est  quam  necessa¬ 
rium  illud  'nobis’,  temptauere  Schwabius  'putatis’,  IMaehly  ruoletisy: 
nihil  huic  contemptui  est  adcommodatius  quam  quod  ego  proposui  'pote 
stic’,  h.  e.  si  iam  apud  istam  feminam  (cf.  LXXVI  11  istinc)  aliquid  pro¬ 
ficere  liceat  (cf.  XVII 24  pote  stolidum,  LXXVI  16);  Lachm.  ad  Lucr.  p.  197. 
—  mira  cum  breuitate,  quae  ex  locis  quales  sunt  XXVIII  9  uix  defenditur, 
statim  sine  ullo  transitu  noua  exclamatio  subicitur.  puto  equidem  post 
23  talem  fere  uersiculum  intercidisse:  'submissique  humilesque  nunc  ro¬ 
gate’.  —  24.  pudica  et  proba,  redde  codicillos,  uera  opprobria 
quoniam  nil  profuerunt,  fortasse  proficiet  falsa  laudatio  ad  ruborem  ex¬ 
primendum,  quo  mota  redditura  sit  mulier,  congeritur  igitur  in  lupam 
summa  honestarum  puellarum  laus,  'probitas’  siue  castitas  incorrupta 
(Ouid.  rem.  330  et  poterit  dici  rustica,  si  qua  proba  est)  et  'pudicitia’, 
amor  castitatis  uiuus  uigensque;  iam  AStatius  cp.  Afran.  com.  116  R. 
nam  proba  et  pudica  quod  sum,  consulo  et  parco  mihi  et  Hor.  epod. 
17,  40  tu  pudica,  tu  proba  perambulabis  astra  sidus  aureum  (quamquam 
hinc  non  in  nostro  quoque  carmine  statuenda  est  naUvca^Ca). 

XLIII. 

1.  Salue,  nec  minimo  puella  naso,  est  teste  u.  5  eadem  Ameana, 
quam  cc.  XLI  (4)  et  XLII  exagitant,  uidentur  amici  poetae,  cum  hunc 
iratum  magnopere  puellae  uiderent,  per  iocum  illusuri  forte  iecisse,  hanc 
tamen  Ameanam  minime  esse  deformem  foedamque,  immo  cum  Lesbia 
posse  conferri,  tunc  uero  ille  indignatus  hoc  carmine  meretriculam  pro- 
uincialem  amara  cuin  inrisione  hoc  modo  carpit  uexatque,  ut  omnia 
eius  uitia  enumeret  Uxotritoq  figura  ita  usus,  ut  et  haec  uitia  augeat  et 
uirtutes,  quae  in  femina  uere  pulcra  requirantur,  simul  indicet,  primo 
igitur  loco  de  naso  eius  monet  non  minimo  (XLI  3  turpiculo ;  cf.  ex.  gr. 
Ouid.  ex  P.  II  3,  46  non  minimum  furoris) ;  in  quali  exagitando  multi 
erant  ueteres,  ut  Lucii.  XXII  7  M.  nasum  rectius  huic  ('nunc’  codd.) 
hominist  soeraene  pedesne?,  idem  VI  11  si  non  nosti  ('nosti  non’  codd.), 
magnus  homost ,  nasutus,  macellus,  Hor.  sat.  I  2,  93  de  amica  depugis, 
nasuta,  breui  latere  ac  pede  longo  est.  —  2.  nec  bello  pede,  foedus  pes 
siue  longus  est  (cf.  Hor.  1.  1.,  ibid.  102  ne  crure  malo,  ne  sit  pede  turpi] 
et  notum  est  illud  Ouidii  am.  III  3,  7  pes  erat  exiguus,  pedis  est  aptissima 

forma ,  a.  a.  I  623  et  teretes  digitos  exiguumque  pedem)  siue  latus  nimis 
planusque,  ut  illa  in  Moreti  u.  35  spatiosa  prodiga  planta.  —  nec  nigris 
ocellis,  summo  in  honore  erant  nigri  oculi,  ut  ex  Hor.  od.  I  32,  11 
(ubi  cf.  Lambinus)  et  a.  p.  37  sat  constat.  Varro  sat.  Men.  375  B. 
oculi  suppaetuli  nigellis  pupulis  a!  quam  hilaritatem  significantes  annuunt 
(cf.  Miscell.  Crit.  p.  15).  —  3.  nec  longis  digitis,  oblongis,  proceris  et 
teretibus;  Prop.  II  2,  5  fulua  coma  est  longaeque  manus  et  maxima  toto 
corpore  et  incedit  uel  Ioue  digna  soror  (ibid.  II  12,  23  et  digitos  et  lumina 
nigra  puellae  canit),  Apul.  flor.  15  [p.  17,  12  Kr.]  manus  eius  tenerae , 
procerulae.  —  nec  ore  sicco.  Apul.  apol.  59  in  descriptione  hominis 
foedi  madentis  oculos ,  cilia  turgentia,  rictum  restrictum,  saliuosa  labia, 
uocem  absonam.  —  4.  nec  sane  nimis  elegante  lingua,  lubenter  ac¬ 
ciperem  haec  de  lingua  nimis  exerta  conligens  Cic.  d.  or.  II  66,  266 
Gallum  in  Mariano  scuto  Cimbrico  .  .  distortum ,  eiecta  lingua,  bucis 
fluentibus,  si  'elegans5  ad  corporis  partes  spectare  posset  (Cic.  ad 
Fam.  IX  19,  2  aures  elegantes  translate  est  dictum),  nec  tamen  cum 
plerisque  refero  aut  ad  sermonis  inconditi  barbariem  aut  ad  balbutiendi 
uitium,  sed  de  uocis  sono  atque  pronuntiandi  ratione  explico;  cf.  Geli. 
XIII  20,  18  huius  uocis  cum  elegantior  hoc  in  loco  sonus  est.  Priap.  49,  2 
non  nimium  casti  c.  p.  ioci\  '^ane5  synonymum  (ex.  gr.  Ter.  Ad.  V  2,  8 
haud  sane  commodum ;  cf.  ad  X  4)  ad  augendam  adfirmationem  insuper 
est  additum.  —  6.  ten  prouincia  narrat  esse  bellam?  'tene5,  talem, 
tam  foedam,  cum  contemptu  effertur  praepoditurque  (eadem  illius  per 
anaphoram  repetiti  'tecum5  u.  7  uis).  'prouincia5,  scii.  Gallia  Cisalpina, 
pro  'prouinciales5.  'narrat5,  dicit  uocat,  ut  Ter.  Phorm.  II  3,  54  filium 
narras  mihi?  cf.  et  infra  LXVII  29.  —  7.  Lesbia  nostra,  non  ita  haec 
accipienda  (ut  fecere  nonnulli),  quasi  tum  cum  Lesbia  in  bonam  gratiam 
redierit  poeta,  qui  iam  dudum  euolserat  ex  animo  omnem  illius  amorem, 
sed  nunc  propter  iniectam  Ameanae  cum  Lesbia  comparationem  hanc 
commemorat  tamquam  suam,  h.  e.  pristinam  amasiam  carminibus  multum 
celebratam,  animo  sedato  tranquilloque  et  plane  ut  iudex  siue  arbiter 
pulcritudinis  in  rem  solam  intentus.  —  8.  o  saeclum  insapiens  et  in¬ 
facetum.  cf.  XIV  23.  'insapiens5  pro  uulgari  'insipiens5  interdum  in 
sermone  familiari  et  plebeio  adhibitum  uidetur,  unde  Caper  [Gr.  L.  K. 
VII  p.  110,  7]  insipiens,  non  insapiens,  de  'infac.5  cf.  ad  XXII  14. 

XLIV. 

1.  0  funde  noster  seu  Sabine  seu  Tiburs,  sententiam  aperit 
Hor.  sat.  II  1,  34  sequor  hunc,  Lucanus  an  Apulus,  anceps;  nam  Venusinus 
arat  finem  sub  utrumque  colonus :  eodem  modo  fundus  Catulli  haud  longe 
a  Tibure  in  confinio  Latinorum  et  Sabinorum  situs  erat,  unde  ad  quam 
terram  pertineret  ille  dubium  esse  potuit,  similis  condicio  erat  uillae 
Horatianae:  Suet.  uit.  Hor.  uixit  plurimum  in  recessu  ruris  sui  Sabini 
aut  Tiburtini.  Dig.  L  16,  211  fundi  appellatione  omne  aedificium  et  omnis 
ager  continetur;  sed  in  usu  urbana  aedificia  aedes,  rustica  mllae  dicuntur; 

locus  uero  sine  aedificio  in  urbe  area,  rure  autem  ager  appellatur  (cf. 
Reinius  libri  cdas  Privatrecht’  p.  177);  et  uillam  mox  commemorat 
poeta,  ad  hoc  cum  gratae  recordationis  affectu  dictum  co  fande’  per 
attractionem  uocatiui  'Sabine’  et  fTiburs  accedunt;  exempla  (ut  Hor. 
sat.  II  6,  20,  Tib.  I  7,  53)  collegit  Kuehnerus  gr.  1.  II  p.  191  sq.;  ad- 
iectiuum  'Tiburs’  (ex  cTiburtis’  ortum)  haud  rarum  est.  —  2.  nam  te 
esse  Tiburtem  autumant,  quibus  non  est  cordi  Catullum  laedere, 
ager  Tiburtinus  aeque  ob  fertilitatem  salubritatemque  quam  ob  amoeni¬ 
tatem  clarus  uillis  multis  Romanorum  nobilium  diuitumque  semper 
ornatus  erat  (cf.  omnino  Friedlaenderi  hist.  mor.  Rom.  II  p.  128) :  pauca 
erant  oppida,  ubi  aestiuare  magis  amabant.  Catullus  modicum  ibi  posse¬ 
disse  uidetur  praedium,  ab  oppido  recedens  magisque  agreste,  unde 
erant  qui  illud  naso  adunco  suspenderent  tamquam  parum  ad  Tiburis 
uillas  lautas  elegantesque,  sed  magis  ad  Sabinos  duros  rigidosque  perti¬ 
nens.  ''aut.’,  affirmant,  contendunt  (ut  Lucii.  XXVIII  46  Socraticum  qui¬ 
dam  tyranno  misse  Aristippum  autumant),  a  bonis  scriptoribus  alienum, 
priscorum  et  posteriorum  est  proprium  (cf.  et  Geli.  XV  3,  6,  Quint. 
VIII  3,  26).  vq.  cordi  est’,  qui  student  (qui  data  opera  uolunt  pungere 
qnXavxiav  meam),  ut  Lucii.  XXVI  21  M. -et  quod  tibi  magnopere  cordi 
est,  mihi  uementer  displicet ,  Liu.  IX  1,  4,.  satis  scio,  quibuscumque  diis 
cordi  fuit,  subigi  nos  ad  necessitatem  dedendi  res . . ,  iis  non  fuisse  cordi 
tam  superbe  ab  Romanis  foederis  expiationem  spretam  (cf.  et  LXIV  158; 
Kuehnerus  1.  1.  p.  253).  —  4.  quonis  Sabinum  pignori  esse  contendnnt. 
pignus,  nisi  id  quod  contendat  uerum  est,  cum  alio  dat  is  qui  affirmat 
(cf.  Plaut.  Cas.  prol.  75  et  Epid.  V  2,  35);  idque  'pignore  certare  cum 
aliquo’  (Verg.  ecl.  3,  31)  uel  cpignore  posito  quaerere’  (Ouid.  a.  a. 
I  167)  uocabant;  Phaedr.  IV  20,  5  a  me  contendet  fictum  quouis  pignore, 
Geli.  V  4,  2  contra  librarius  in  quoduis  pignus  uocabat ,  si  in  una  uspiam 
littera  delictum  esset  (Cic.  ad  fam.  VII  32,  2  ut  sacramento  contendat  mea 
non  esse),  prisca  ablatiui  forma  fpignori’  (cf.  ad  XXXV  12)  hic  quoque  a 
scribis  non  intellecta  in  V  abiit  in  'pignoris’,  quod  ante  me  in  'pignore’ 
correxerunt  minus  probabiliter.  —  6.  fui  libenter  in  tua  suburbana 
uilla.  Cic.  ad  Att.  IX  3,  1  Tusculanum,  ubi  ceteroquin  sum  libenter  et 
XVI  6,  1  Veliae  fui  sane  libenter  (Kuehnerus  1.  1.  p.  7).  'fui’  post  poetae 
Romam  reditum  hos  uersus  scriptos  esse  ostendit,  'tua’,  quam  contines, 
ut  XLII  4.  uilla  cum  fundo  semper  coniuncta  quod  tamquam  'subur¬ 
bana’  propria  mentione  effertur  praeter  expectationem ,  eadem  factum 
esse  uidetur  superbia,  qua  poeta  u.  5  illo  'siue  uerius’  refutauit  dubi¬ 
tationes  quorundara;  qui  de  hac  quoque  re  dubitasse  uidentur,  num  uilla 
Catulli  possit  uocari  'suburbana’  utpote  potius  in  Sabinis  posita,  et  in 
Romae  uicinia  praedium  possidere,  magni  ducebatur;  notio  autem 
suburbanitatis  fortasse  usque  ad  Sabinos  extendebatur.  —  7.  malam qn e 
pectore  expuli  tussim,  sic  uere  rescripsit  Auantius  secundum  Hor* 
epist.  II  2,  137  expulit  helleboro  morbum,  Cic.  ad  Fam.  VII  26,  2  si 
morbum  depulero.  Scaliger  cum  mallet  'expui’,  restituit  quod  uix  ex 

locis,  quales  sunt  Ter.  Eun.  III  1,  16  illam  exspueres  miseriam  ex  animo 
-defendatur  (nedum  ex  Celso  IV  11,  1  sanguinem  exspuere).,  Y  c  aliam  que 5 
praeterea  habet,  unde  AStatius  maluit  'aridamque’,  recte  quidem  per  se, 
cum  medici  tussim  siccam  cum  grauedine  iunctam  [etiam  'aridam’ 
uocarent;  sed  idem  designat  Italorum  emendatio  'malamque’  ('malus’ 
et  'alius’  saepe  confusa  in  codd.),  h.  e.  uehementem  et  noxiam;  Sil. 
ltal.  XIII  581  malis  morbis ,  Hor.  a.  p.  458  mala  scabies  et  sat.  II  5,  102 
male  tussiet.  —  8,  9.  non  inmerenti  quam  mihi  meus  uenter,  dum 
sumptuosas  appeto,  dedit,  cenas,  quam  non  sine  culpa  mea  mihi 
contraxi,  dum  gulosior  lauto  cuidam  conuiuio  interesse  uolo;  'uenter’ 
hic  de  sola  edendi  cupiditate  uel  potius  de  epularum  exquisitarum  appe¬ 
titu  intellege  (Hor.  sat.  II  8,  5,  Pers.  prol.  11);  nec  enim  poeta  interfuit 
illi  conuiuio.  'inmerenti’,  cf.  LIY  7,  Haasii  praelectt.  I  p.  125.  Cic. 
ad  fam.  IX  23  hospitem  quam  minime  edacem ,  tum  inimicum  cenis  sump¬ 
tuosis ,  h.  e.  lautis  et  opiparis,  de  uerborum  conlocatione  insolentiore 
nec  a  Graecis  aliena  (Ellisius  cp.  Bergkium  ad  Theogn.  461)  cf.  Yerg. 
epigr.  13  (5),  1  iacere  me,  quod  alta  non  possim,  putas,  ut  ante  uectari 
freta ,  Hor.  sat.  I  5,  72  sedulus  hospes  paene ,  macros,  arsit,  dum  turdos 
uersat  in  igne,  Ouid.  met.  IX  94  sqq.,  Sil.  ltal.  IX  462.  'dum  appeto 
(ideoque  lego),  dedit’  nil  recedit  a  solita  constructione  (Kuehnerus  gr.  1. 
II  p.  910),  sed  praestare  'Qum’  (=  eo  quod)  pro  'Dum’‘  uerum  est  (etiam 
ob  u.  10).  —  10.  Sestianus  dum  uolo  esse  conuiua.  cupio  (VI  16) 
conuiuii  a  Sestio  exhibiti  particeps  esse,  dicitur  sine  dubio  P.  Sestius 
ex  Ciceronis  Sestiana  (de  forma  in  'anus’  cf.  Woelfflini  archiu.  lexic. 
I  p.  181)  notissimus,  bonus  ille  ciuis,  sed  idem  homo  insulsus  scriptor¬ 
que  malus  (tdioozrjs  Plut.  Cic.  26,  Cic.  ad  Att.  YII  17,  2  nihil  umquam 
legi  scriptum  g^6ti(o8s6ze^ov,  ad  fam.  YII  32,  1,  ad  Q.  fr.  II  4,  1,  de 
intemperantia  hominis  ad  Att.  IY  3,  3 ;  cf.  et  Schwabius  q.  C.  p.  303  sqq.). 
—  11,  12.  orationem  in  Antium  petitorem  plenam  ueneni  et 
pestilentiae  legi.  de.  hoc  Antio  nil  certi  constat.  IVossius  eum  putat 
esse  C.  Antium  Restionem,  qui  legem  sumptuariam  tulit  (Macr.  III  17,  13, 
Geli.  II  24,  12)  quique  in  nummis  intra  a.  49  et  45  cusis  occurrit 
(Mommsenus  de  re  num.  Rom.  p.  653);  praeterea  Cic.  ad  Att.  IY  16,  6 
commemorat  Antium  quendam.  'petitor’  dubitas,  ut  in  re  plane  ignota, 
sitne  'candidatus  (AStatius  cp.  Macrob.  III  14,  7  puerum  bullatum  peti¬ 
toris,  et  sane  saepius  sic  qui  magistratus  petebant  uocabantur,  ut  Hor. 
od.  III  1,  11)  an  'accusator’,  quod  ex  mente  nimirum  Catulli  sit  addi¬ 
tum  (=  qui  eum  accusauit).  hoc  si  adsumimus,  Antium  Sestii  nomen 
detulisse  ob  legem  Aemiliam  de  luxuria  ab  eo  uiolatam  possis  hariolari, 
ut  cenae  illae  sumptuosae  nouum  accipiant  acumen  et  Restionem  in  hac 
quoque  causa  suam  rem  agere  agnoscamus,  de  candidato  Antio  qui 
cogitant,  conferunt  orationes,  qualem  ex.  gr.  Cicero  in  senatu  in  toga 
candida  contra  C.  Antonium  et  L.  Catilinam  competitores  habuit  (cf. 
Asconii  argumentum  p.  73  edit.  Berol.).  'uenenum’,  uerba  tamquam 
punctu  uenenato  uulnerantia,  summum  acerbitatis,  qua  Sestius  in  aduer- 

sarium  inaectus  est,  uirus  (Hor.  sat.  I  7,  1  Regis  Rupili  pus  atque  uene- 
num,  Sen  epigr.  22,  1  [PLM.  1Y  p.  63]  carmina  mortifero  tua  sunt  suffusa 
ueneno,  Stat.  Theb.  I  171  humili  laesisse  ueneno  summa)  ita  designat, 
ut  tamen  ab  altera  parte  etiam  hoc  innuat,  lectores  oratione  illa  lecta 
tamquam  ueneno  affici  (X1Y  19,  LXXVII  5,  ubi  'uenenum5  et  'pestis’ 
iuncta).  eademque  ambiguitate  utitur  'pestilentia5 :  pestem  interitumque 
Sestius  minabatur  aduersario,  nec  non  legentibus  quasi  quandam  pesti¬ 
lentiam  attulit  opusculum  illud,  inepte  olim  ex  Italorum  coniectura 
scripserunt  'legit5,  Sestium  nimirum  conuiuis  hanc  orationem  suam  prae¬ 
legentem  fingentes  (Mart.  III  50),  sed  neglegentes  nullo  pacto  coire  haec 
'dum  conuiua  esse  uolo,  legit  Sestius.5  lubet  hoc  fundamentum  dispu¬ 
tationis  ad  u.  21  proferendae  hic  ponere,  Catullum  omnino  non  adiisse 
illam  cenam,  sed  tantum  uoluisse  adire  (9  et  .10),  ab  ea  re  prohibitum 
morbo,  quem  legendo  opusculum  illud  sibi  contraxisse  iocose  fingit.  — 
13.  hoc  me  grauido  frigida  et  frequens  tussis  quassauit.  recepi  ex 
0  'hoc5,  h.  e.  hac  re,  legendo  (Hor.  sat.  I.  6,  87;  cf.  et  homericum  tw); 
G  quod  praebet  'hic5  (=  tunc  uero),  ut  lectio  facilior,  postponendum  est 
illi,  'grauido5  uel  'grauedo5  (utraque  forma  proba  est,  uariatque  in  ea 
ipse  noster  u.  19  soni  gratia,  ut  puto;  cf.  PVictorius  uar.  lectt.  IV  8, 
Lucii.  XXIX  31  M.,  Fronto  p.  85  N.)  est  grauitas  maxime  capitis;  Celsus 
IV  5  haec  (grauedo)  nares  claudit,  uocem  obtundit,  tussim  siccam  mouet , 
sub  eadem  salsa  est  saliua,  sonant  aures,  uenae  mouentur  in  capite,  turbida 
urina  est.  'frigida5,  non  tam  'frigore  percutiens5  (Plin.  h.  n.  XXVI  115 
frigidae  febres ),  sed  cex  frigore  concepta5 :  in  hoc  uersatur  lepor  Catulli- 
anus,  quod  orationis  illius  frigore  morbum  sibi  incussum  esse  fingit 
(u.  20);  nec  male  Vulpius  cp.  Priapeum  61.  'frequens5  medica  dictio, 
ut  Ceis.  IV  11  (5)  frequens  tussis  sanguinem  quoque  extundit,  'quassare5 
concutere;  cf.  praeter  Ser.  Sammon.  292  fauces  tussi  quatiuntur  atroci 
(Verg.  G.  III  496)  Sueton.  Aug.  81  austrinis  tempestatibus  grauedine 
temptabatwr;  quare  quassato  corpore  neque  aestus  neque  frigora  tolerabat. 
—  14.  usque  dum  in  tuum  sinum  fugi.  Cic.  ad  fam.  VII  26  cum 
decimum  iam  diem  grauiter  ex  intestinis  laborarem  .  .,  fugi  in  Tusculanum. 
ut  conuenit  ei  quem  tamquam  personam  adloquitur,  fundo  tribuit  poeta 
sinum,  h.  e.  tutelam  refugiumque  securum,  intellegens  nimirum  uillam. 
'usque  dum5  (LXI 154)  pro  simplici  'dum5:  Kuehnerus  1. 1.  p.  912  sq.,  Holtzius 
synt.  scr.  pr.  II  p.  129.  —  15.  et  me  recuraui  otioque  et  urtica,  olim 
legebant  auctore  BPisano  'ocymoque5,  dum  IVossius  scripturam  traditam 
explicauit  ex  Celso  IV  5  in  grauedine  primo  die  quiescere,  neque  esse 
neque  bibere,  caput  uelare ,  fauces  lana  circumdare  aliisque  medicis,  de 
urtica,  quam  et  pauperum  cibum  nouimus  (Hor.  epist.  I  12,  8,  Pers.  6,  70), 
cf.  Plin.  h.  n.  XXII  13,  35  condidit  laudes  eius  Phanias  physicus,  uti¬ 
lissimam  cibis  coctam  conditamue  professus  arte>'iae,  tussi  .  .  .  cum  tisana 
pectus  pwrgare\  Ceis.  IV  10.  uox  recurandi  potest  fuisse  plebeculae,  quae 
saepius  cum  're5  uerba  composuit  praeter  necessitatem  (cf.  'resanare5);  sed 
qui  praeterea  eam  habent,  Plin.  h.  n.  XIII  75  'ree.  cartam  (=  iterum 

tractare).  Stat.  Theb.  III  583  gladios  recurare ,  Apul.  met.  VI  25  et  VIII  18 
rec.  plagas  et  corpus  laniatum ,  Isid.  XIX  22,  23  rec.  uestem  ueterem  ad 
nouam  speciem  (=  resarcire),  num  satisfaciant  ad  explicandum  nostrum 
locum  dubitare  licet.  Scaliger  non  bene  coniecit  'procurauit’ ;  equidem 
malim  'me  recuperaui’,  h.  e.  refeci,  recreaui,  ut  dixit  Varr.  d.  r.  r.  I  13,  1 
se  quiete  recuperare  (de  soluta  secundi  pedis  arsi  cf.  XXII  19).  —  16.  re¬ 
fectus.  ad  sanitatem  reductus,  ut  Hor.  epist,  II  2,  136.  —  grates 
(Neuius  I  p.  466)  forma  poetis  magis  usitata.  —  17.  meum  quod  non 
es  ulta  peccatum,  fundum  per  totum  carmen  adlocutus  poeta  credi  non 
potest  sine  ulla  causa  subito  se  conuertisse  ad  uillam.  unde  Faernus 
coniecit  'ulte’ ;  quod  num  Vergiliano  'expectate  uenis’  aliisque  (cf.  ad 
u.  1)  possit  defendi,  ut  in  re  non  plane  eadem  perquam  est  dubium, 
melius  se  haberet  Muretianum  'ultu’,  nisi  abicere  V  finalem  repugnaret 
mori  Catulliano  (supra  p.  16).  conieci  ego  'ultus  erratum’,  sed  dubius 
haerensque.  quidquid  id  est,  loquitur  poeta  de  gulositate  sua.  —  18.  nec 
deprecor  iam.  et  abhinc  non  recuso;  de  'quin’  sequenti  cf.  Kuehnerus 
1.  1.  p.  829,  Fronto  p.  84  N.  nec  deprecor  quin  me  oderis.  —  si.  si  um- 
quam.  —  nefaria  scripta,  de  'a’  in  arsi  ante  'scr’  producta  cf.  ad  IV  9; 
XIV  12  horribilem  et  sacrum  libellum.  —  19.  recepso  (=  recepero: 
Neuius  II  p.  545),  primaria  cum  significatione  uix  alibi  obuia:  iterum  in 
manus  sumpsero,  dicitur  latine  tam  recte  flibrum  manibus  capere’  quam 
cin  m.  sumere’.  —  19,  20.  quin  grauedinem  et  tussim  non  mi,  sed 
ipsi  Sestio  ferat  frigus,  luditur  in  uoce  f frigus,  quod  collectum  per- 
currensque  corpus  procreat  grauedinem  tussimque,  sed  simul  designatur 
illud  scriptorum  Sestianorum  frigus:  Quint.  VI  1,  37  et  imperitia  et  rusti¬ 
citas  et  rigor  et  deformitas  afferunt  interim  frigus  (=  horrorem  frigidum ; 
cf.  et  f dicta  frigida’,  h.  e.  ieiuna,  inepta),  ceterum  salse  hoc  genus 
frigidum  poeta  imitatur  uerbis  suis,  cum  enim  expectemus  fiterum 
mihi  morbum  ferat  (=  afferat)  frigus  librorum  Sestianorum’,  hoc  potius 
satis  lepide  (recte  Muretus:  'iocus  naqu  itQOGdonfav  Plauto  ualde  usi¬ 
tatus’)  subiungit  'non  mihi  sed  ipsi  Sestio  auctori’,  noue  urbaneque,  ut 
puto,  adhibens  sollemnem  deprecationis  formulam  'capiti  sint  illius.’ 
'mi’  recte  Itali:  'mihi’  V;  cf.  LMuellerus  d.  r.  m.  p.  156.  —  21.  qui 
tam  uocat  me,  cnm  malunr  librum  legit,  recte  Hauptius  dedit  'tum’ 
pro  tradito  'tunc’:  requirit  illud  sollemnis  formula  'tum,  cum’,  'uocare’ 
notissimum  est  saepe  absolute  ualere  'inuitare  ad  cenam’  (XLVII  7). 
'librum’  apparet  esse  scriptam  editamque  orationem  in  Antium,  ut  Cic.  ad 
Att.  II  1,  3.  talem  orationem  neque  (prae)legebant  omnino  neque  uero 
Sestius  legit  coram  Catullo,  qui  eius  conuiuio  nullus  interfuit.  Lach- 
mannus  ad  Lucr.  p.  290  proposuit  'legi’,  non  recte,  nec  enim  ad  cenam 
uocauit  Sestius  poetam,  postquam  hic  eius  orationem  legit:  quod  unde- 
nam  ille  compertum  habuit?  an  ex  Catulli  epistolio?  apage  has  nugas! 
Schwabius,  qui  malum  istud  commentum  recepit,  de  explicatione  fluctuat; 
nam  modo  [q.  C.  p.  302]  poetam,  'ut  in  Sestii  familiaritatem  et  cenas 
lautissimas' se  insinuaret’,  orationem  a  Sestio  transmissam  legere  non 

recusasse,  modo  [Fleck.  ann.  1878  p.  262]  eum  incitatum  spe,  fore  ut 
inuitaretur,  librum  illum  ab  auctore  rogasse  legendum  opinatur,  sed 
poposcisse  eum  librum  Sestianum,  ubiuam  tandem  in  carmine  nostro 
legitur?  nihilominus  Schwabio  nuperrime  haud  pauci  sunt  adsensi:  ni¬ 
mirum  Catullum  misellum  adulatorem  similem  illius,  de  quo  Petron.  10 
multo  me  turpior  es  tu  hercule  qui  ut  foris  cenares  poetam  laudasti,  malunt 
facere  quam  coniecturae  Lachmaunianae  falsitatem  fateri,  uocauerat 
Sestius  poetam,  qui  uentre  ductus  uoluit  quidem  ad  eum  cenatum  ire, 
sed  legendo  orationem  illius  ante  conuiuii  tempus  morbo  correptus  (ut 
fingit)  in  suburbanum  suum  fugit,  cumam  autem  cum  conuiuii  aditione 
necessario  coniuncta  erat  libri  lectio?  causa  in  aperto  est:  Sestius  edita 
oratione  sua  uocauerat  homines  bellos  et  in  litteris  eminentes,  quorum 
et  praesentium  laudes  audiret  et  in  iudicanda  illa  beniuolentiam  sibi 
conciliaret,  uocationem  qui  sequebantur,  ei  necesse  omnino  erat  ut  lege¬ 
rent  opusculum,  quo  disputandi  respondendique  haberent  materiam. 
Catullus  bonam  cenam  minime  aspernatus  uentrique  suo  delicias  facere 
cupiens  coepit  quidem  perlegendi  onus  in  se  suscipere;  sed  coepto  mox 
destitit  homo  probus,  qui  sibi  dixit  mentiri  nescio;  librum ,  si  malus  est, 
nequeo  laudare  (Iuuen.  3,  41).  rus  igitur  die  cenationis  abiit;  idem  que 
post  reditionem,  quod  non  uenisset  ad  conuiuinm,  ita  excusauit  hoc 
carmine,  ut  fingeret  uenuste,  frigore  ex  lecta  oratione  adlato  grauedinem 
tussimque  se  habuisse,  Sestio  simul  hoc  salse  obiciens,  quod  is  tum 
demum  poetam inuit are  dignaretur,  cum  huius. laudationem  audire  cuperet. 
certam  esse  censeo  nostram  emendationem  'cum  malum  librum  fecit’; 
cf.  Nepos  Cat.  3,  5  plura  in  eo  libro  persecuti  sumus ,  quem  separatim  de 
eo  fecimus  (uitium  ex  u.  12  ortum  uidetur).  —  de  tempore  huius  poematis 
nihil  erui  potest,  nam  quod  nonnulli  ultimis  poetae  temporibus  propter 
morbi  mentionem  adscribere  uoluerunt:  tota  haec  ratio  in  ioco  aperto, 
quem  nunc  agnouimus,  concidit. 


XLV. 

1,  2.  Acmen  Septimius  suos  amores  tenens  in  gremio.  Septimius, 
adulescens  nobis  ignotus,  et  Acme,  siue  liberta  et  Graeca  siue  puella 
Romana  ficto  nomine  paucis  notis  indicata,  quomodo  amorem  inuicem 
sibi  confitentes  foedus  adnuente  deo  alato  pepigerint,  exponit  poemation 
dulcissimum,  ‘amores’ ,  cf.  ad  VI  16.  Ouid.  am.  II  18,  6  in  gremio 
sedit  protinus  illa  meo.  c septimio s’  scripturam,  quam  in  Y  fuisse  liber 
0  maxime  reddit  probabile,  uix  est  quod  moneam  adsimilatione  accu- 
satiui  sequentis  ortam  esse;  praeterea  Catullum  ipsum  'Septumius’ 
(ut  u.  21)  scripsisse  certum  est.  —  3.  ni  te  perdite  amo.  Ter.  Heaut. 
I  1,  45  eius  filiam  ille  amare  coepit  perdite  (ubi  Donatus  aduerbium,  i.  e. 
misere  et  nimis  uehementer  et  in  perditionem  morum  suorum )  et  Phorm. 
I  2,  32  hanc  amare  coepit  perdite,  sed  quamquam  'perditi’,  quod  V 
praebet,  potest  ex  E  et  I  confusis  ortum  esse,  probabilius  puto,  uirgula 
addita  reponendum  esse  'perditim’,  qua  forma  a  Charisio  [p.  215,  1  K.] 

testata  utitur  Afran.  com.  353  R.  quia  scit  me  illam  amare  perditim 
(Neuius  II  p.  664).  —  3,  4.  atque  amare  porro  omnes  sum  assidue 
paratus  annos,  male  Froehlichius  'amore’,  cum  proximo  'perire’  quod 
cohaereret:  'amo  et  amare  porro’  apertissime  optimeque  coeunt,  'porro’, 
in  tempore  futuro  'abhinc’,  ut  Afran.  359  R.  sinunt  di  et  porro  passuros 
scio,  'paratus  est  aliquid  facere’  is  qui  lubenter  faciet,  ut  Hor.  od. 

II  17,  12.  'assidue’  (XCIl4)iunge  cum  'omnes  annos’,  scii,  uitae;  Ouid.tr. 
I.  6,  25  femina  seu  princeps  omnes  tibi  culta  per  annos  (=  per  totam 
uitam) ;  de  accus.  temporis  ad  VI  6.  —  5.  quantum  qui  pote  plurimum 
perire,  (tantum  amare,)  quantum  is  qui  potest  plurimum  amare j  h.  e. 
amore  omnium  ardentissimo.  'pote’  non  solum  passiue  (=  pote  est, 
LXXVI  26),  sed  interdum  etiam  actiue  .('pote’  ex  'potis’,  h.  e.  potis  est, 
decurtatum)  adhibetur  pro  'potest’,  ut  Prop.  II  1,  46  qua  pote  quisque, 
in  ea  conterat  arte  diem  (Kuehnerus  gr.  1.  I  p.  359).  'perire’,  quod 
uarians  poeta  pro  'amare’  posuit,  ut  'deperire’  XXXY  12,  pro  'ardere’ 
(construebant  itidem  cum  accusatiuo).  Cic.  ad.  fam.  XIII  22,  2  si  huic 
meae  commendationi  tantum  tribueris,  quantwm  cui  tribueris  plurimum, 
Fronto  p.  18  N.  cur  me  nondum  ames  tantum  quantum  plurimum  potest, 
Hor.  sat.  I  4,  102.  —  6,  7.  solus  in  Libya  Indiaque  tosta  caesio 
ueniam  obuius  leoni,  in  solita  formula  'nisi  te  amo  semperque  amabo, 
male  peream’  (Kuehnerus  gr.  1.  II  p.  936)  Septimius  illud  'peream’  ex¬ 
quisitiore  modo,  quo  maxime  se  moturum  putat  timidam  puellae  mentem, 
expressit,  augendo  insuper  terrori  per  copulam  cumulans  terras  peregrinas, 
quod  eo  facilius  facere  potuit,  si  has  terras  cohaerentes  sibi  finxit,  h.  e. 
Indiam  ex  sententia  Homerica  nec  postea  plane  abolita  sumpsit  pro 
Aethiopia,  de  cuius  leonibus  cf.  Plin  h.  n.  YI  195.  sed  uel  tum,  si  de 
Asiae  terrae  cogitamus  (de  Indiae  leonibus  Strabo  p.  703) ,  non  opus 
erit  ut  accurate  distinguatur  scribendo  'Indiaue’,  quod  ante  Silligium 
uulgo  legebant,  'tosta’,  sole  perusta:  AStatius  cp.  Yerg.  G.  IY  424, 
Tib.  II  3,  55  illi  sint  comites  fusci ,  quos  India  torret,  Manii.  IY  724. 
'solus’,  auxilio  comitum  destitutus,  ut  Sali.  Iug.  14,  17,  Yerg.  G.  III  249; 
Hor.  od.  III  27,  51  utinam  inter  errem  nuda  leones.  AStatius  cp.  Simonidis 
Amorgei  fragm.  14  B.  ov%  av  xig  ovzto  8uG%Coig  iv3  ovqsgiv  avrjq  Xsovz3 
k'dsiGEV  OvSe  7tUQ$ClXlV  (iOVVOg  GZEVVyQjj  GV(l7tEG00V  iv  UZQCtltG).  'caesio’, 
Gvv£%do%w.mg  ab  oculis;  Hertzbergius  ad  Prop.  p.  362:  'adiectiuum  ali¬ 
quod  animali  tribuitur,  cuius  in  partem  tantum  insignem  illud  quadrat, 
uelut  in  Homerico  sXwug  (iovg:  camura  cornua  Yergilius  interpretatur  G. 

III  55.  sic  yXcevxiocov  Xscov  Hom.  II.  XX  172  a  solis  oculis  epitheto  repe¬ 
tito:  caesium  leonem  Catullus  uertit’.  denique  'obuius’  pro  'obuiam’, 
ut  Aen.  I  314  (Kuehnerus  1.  1.  p.  177).  —  8,  9.  hoc  ut  dixit,  Amor 
sinistra  ut  ante  dextf  a  sternuit  approbatione,  sic  Y  *).  sternutamentum 


*)  etiam  0,  id  quod  male  nuperrime  [Fleckeis.  ann.  1884  p.  183] 
negatum  est,  ut  docet  compendium  in  editione  mea  exhibitum,  'appro¬ 
bationem’  ita  exaratur  potius:  approbaroej. 

Catullus  ed.  Baehrens.  II. 

sat  constat  inter  bona  omina  fuisse,  conferri  solent  (cf.  MSchookius 
de  sternutatione,  Amstelodami  1664,  Hermannus  antiqq.  Graec.  ad  cultum 
pertin.  §  38,  Beckeri  Charicles  I  p.  353,  alia)  Hom.  Od.  XVII  545, 
Aristot.  h.  a.  I  11  et  probi.  33,  Theocr.  18,  16,  Cic.  d.  diu.  II  40,  84,  Ouid. 
epist.  18,  151,  Plin.  h.  n.  XXVIII  2§,  transferebatur  hoc  ad  Amorem  bonum 
signum  dantem,  ut  Theocr.  7,  96  Ei.p,i%£dei  psv  mEq(oxss  ininxagov ,  Prop. 
II  3,  23  num  tibi  nascenti  primis,  mea  uita,  diebus  candidus  argutum 
sternuit  omen  Amor?  sed  tamen,  quamquam  in  uniuersum  pro  bono 
accipiebatur  sternumentum  omine,  in  hac  quoque  re  diligenter  obseruabant 
haud  raro,  quanam  ex  parte  sternumentum  accidisset,  et  Graecis  qui¬ 
dem  nxaqgog  xcov  dk^tmv  secundus  erat  (cf.  Plut.  Them.  13);  apud 
Romanos  bene  inter  populare  loquendi  genus,  secundum  quod  omen 
'dextrum’  itidem  bonum  erat,  et  instituta  iuris  sacri  distinguendum  est, 
ex  quo  laeua  (sinistra)  prospera  existimantur,  quoniam  laeua  parte  mundi 
ortus  est  (Plin.  h.  n.  II  142);  cf.  Pauly,  Encycl.  real.  II  p.  1160,  interpp. 
ad  Liu.  I  18,  Ver g.  Aen.  II  693  intonuit  laeuom  et  VIII  302  et  IX  631, 
G.  IV  7  siquem  numina  laeua  sinunt,  uulgo  autem  legentes  'sinistra  ut 
ante ,  dextra  st.  approbationem’  Graecorumque  usum  respicientes  sic 
interpretantur,  Amorem,  quemadmodum  ante  ex  parte  sinistra,  ita  nunc 
ex  parte  dextra  sternuisse,  h.  e.  auersum  antea  iam  propitium  esse 
Septimii  et  Acmes  amori,  quod  perquam  peruerse  est  excogitatum,  nam 
ut  sternumenti  omen  in  loco  et  tempore  ualet  nec  per  longius  spatium 
(ex.  gr.  annuum)  inimicus  amantibus  Amor  semper  ex  laeua  parte 
sternuisse  dici  potest,  ita  infelicem  qui  antea  erat  amorem  pluribus  sine 
dubio  persecuturus  fuisset  poeta,  unde  ne  IVossio  quidem,  qui  priorem 
offensionem  sublaturus  'sinister  ante’  coniecit,  accedere  possum:  uix  et 
ne  uix  quidem  impedimenta  olim  obstantia  et  id  quod  praesentem  ad¬ 
duxit  felicitatem  commemorare  omisisset  Valerius,  denique  uulgata  illa 
lectio  inludit  arti  criticae,  nam  cum  haec  uerba  recurrant  uu.  17  et  18 
ibique  V  exhibeat  'dextram  st.  approbationem’,  nostro  quoque  loco  ab- 
latiuum  inconcinnum  cum  Italis  Scaligeroque  mutare  oportet  in  accu- 
satiuum,  non  ex  nostro  loco  corrumpere  u.  18,  ibi  quoque  'dextra  st. 
approbationem’  scribendo,  nam  sicut  apud  Propertium  1.  1.  'omen 
sternuere’,  ita  hic  'sternuere  approbationem’  consueto  illo  poetis  loquendi 
genere  (Kuehnerus  1.  1.  p.  211)  significat  'dare  sternuendo  approbationem’; 
cf.  Marklandus  ad  Stat.  silu.  IV  1,  45.  iam  in  hoc  'sinistra  .  .  dextram’ 
habemus  duplicem  illum  Romanorum  usum  apte  coniunctum:  ex  sinistra 
(bona)  parte  accidens  omen  dextrum  siue  secundum  erat;  neque  mirabimur 
superflue  ad  'approbationem’  additum  'dextram’,  si  quanto  efferendae 
oppositionis  amore  flagrauerint  Romani  recordamur;  cf.  LXVI  38.  sed 
hanc  interpretationem  lectionemque  pariter  ab  arte  et  sententiae  iam 
praestantia  commendatam  si  amplectimur,  stare  nequit  'ut  ante’:  quod 
u.  17,  ubi  ad  nostrum  u.  respicitur,  ratione  aliqua  non  caret,  id  ineptum 
fit  hic,  ubi  quo  spectet  habet  nihil:  nunc  nondum  antea  sternutauerat 
Amor,  et  per  se  patet,  'ut  ante’  non  ualere  per  latinitatem  'ut  etiam 

ante5,  h.  e.  tam  sinistra  quam  ante  (inante).  Scaliger  praeter  alia  audaeiora 
coniecit  'sinistra  inante5,  graecum  spnQOGfrsv ,  recordatus  Plut.  de  gen. 
Socr.  11  uXXa.  (ifjv ,  sq^rj,  nal  avxog  MsyocQinov  xivog  r/xovffa,  TsQiptoavog 
ds  Jxstroff,  axi  x 6  UajKQccxovg  dazpoviov  nxccQfiog  r\v  o  x s  7CUQ3  ccvxov 
nai  6  tzccq  aXXcov.  sxsqov  g,r\v  nxu^ovxog  Ix  ds^iccg  eIx’  bniG&ev  ei!x> 
HpitQOG&Ev ,  0Q{i6iv  cLvxov  ini  xr\v  tzqu^lv.  iuncta  enim  asyndetice 
'sinistra  inante5  repetitam  sternutationem  prosperam  indicant  (Petron.  98 
ter  continuo  sternutauit).  omnia  igitur  in  hoc  commento  Scaligerano 
bene  se  haben^  praeter  ipsum  illud  'inante5  quam  uocem  Vegetii 
posteriorumque  propriam  Catullo  uindicare  non  ausim.  missa  quam  olim 
proposui  coniectura  subuiolenta  'ab  Acme5  (nec  post  me  meliora  pro¬ 
tulere)  nunc  rescribo  'sinistra  et  ante’ ,  sensu  nimirum  eodem  quem 
Scaliger  intulit,  adhibuit  illud  fortasse  ex  C.  sumptum  in  alio  conexu 
auctor  Priapei  Vergil.  2,  3  [PLM  II  p.  168]  agellulum  hunc ,  sinistra  et 
ante  quem  uides.  est  igitur  sententia:  haec  Septimii  uerba  Amor,  bis 
sternuens  ex  parte  bona,  plenissime  approbauit.  —  10.  at  Acme  leniter 
caput  reflectens,  scii,  a  Septimii  sinu,  in  quo  caput  iacebat.  Cic.  Arat.  fr. 
Phaen.  9,  5  caput  tereti  ceruice  reflexum,  'at5  in  noua  persona  (Kuehnerus 
1.  1.  p.  689).  —  11,  12.  et  dulcis  pueri  ebrios  ocellos  illo  purpureo  ore 
sauiata.  dulcis  (XXXII 1,  LXVI 33,  LXVII  1)  pueri  (sic  amasium  lyrici,  ut 
LXII  47  et  LXXVIII4,  Hor.  od.  I  5,  1  saepiusque,  'iuuenem5  elegici  uocant) 
oculi  audiunt  'ebrii5,  quippe  qui  haurientes  (Ll6  sq.)  amorem  perbiberint 
carae  puellae  ueneres  iamque  tremulo  fulgore  micent  (Ouid.  a.  a.  II  72); 
Aen.  I  749  de  Didone  longumque  bibebat  amorem ;  AStatius  Cp.  Anacr. 
fc.  19  B.  [is&vcov  eqcoxl ;  cf.  et  Anacr.  15,  21,  Hor.  od.  I  36,  17,  Pers.  1,  18, 
Quint.  XI  3,  76,  Apul.  met.  III 14  oculos  . .  udos  ac  tremulos  et  prona  libidine 
marcidos .  de  oculorum  osculis  cf.  ad  IX  9,  XLVIII  1.  'illo5  effert,  ut 
VIII 6.  'purp.  ore5,  roseis  labiis,  qualia  sunt  tenerae  uirginis  (cf.  ad  LXIH  74) 
danturque  Veneri  Aen.  II  593  roseo. ore]  Apul.  apol.  9  oris  sauia  purpurei 
ex  nostro  loco  fluxit.  —  18.  sic  i.  mea  uita  Septimille.  de  deminutiuo 
blandifico  in  'illus5  desinente  cf.  ad  XXXII  1.  eiusdemque  notionis 
appellationem  'm.  u.5  in  puellis  notissimam  (ad  LXVIIIb  115)  etiam 
uiris  tribuebant,  ut  Plaut.  Cas.  I  1,  47  et  Stich.  IV  2,  6.  'sic5  (et  'ita5) 
in  adfirmatione  siue  iureiurando  cognouimus  ad  XVH  5;  de  sequente 
'ut5  cum  indicatiuo  cf.  Pr op.  I  18,  11  sic  mihi  te  referas  leu/is ,  ut  non  altera 
nostro  limine  formosos  intulit  ulla  pedes,  Cic.  diu.  in  Caec.  13,  41,  Kuehnerus 
gr.  1.  II  p.  964  (cf.  et  ad  LXI  189).  —  14.  huic  uni  domino  usque 
seruiamus.  LXI  127  Jubet  iam  seruire  Talario,  est  autem  dominus 
ille,  cuius  unius  imperio  Septimium  seque  semper  uult  esse  subditos 
Acme,  ipse  Amor,  in  cuius  statuam  forte  astantem  loquens  illud  'huic5 
digitum  ea  uidetur  intendisse,  alii  'huic’  ad  ipsum  referunt  Septimium, 
ut  sit  'h.  u.  d.5  idem  atque  'tibi5,  male  utique  ob  pluralem  'seruiamus5 
pueflae  non  conuenientem.  —  15,  16.  ut  multo  mihi  maior  acriorque 
ignis  mollibus  ardet  in  medullis*  'multo5  (LXVHIb  85,  LXXII  6, 
LXXXI1  3,  LXXXIII  5)  intendit  conparatiuum ,  ad  quem  supple  'quam 

tibi’ :  uincere  studet  Septimium  ardentissimi  amoris  significatione,  ut 
Hor.  od.  III  9  similiter  Lydia,  tum  cf.  XXXV  15,  Ouid.  epist.  4,  70 
acer  in  extremis  ossibus  haesit  amor  et  met.  XIII  867  exaestuat  acrius 
ignis,  'molles’  (duris  uirorum  oppositae)  medullae  audiunt  femineae 
utpote  amori  minus  resistentes,  ut  Verg.  Aen.  IV  66  est  mollis  flamma 
medullas,  ubi  de  accusatiuo  adiectivi  nemo  prudens  dubitare  potest 
(recte  Zingerleus  [dissert.  philol.  min.  III  p.  19]  cp.  Ouid.  am.  III  10,  27 
ut  tenerae  flammam  rapuere  medullae ) :  boc  ipso  iam  se  plus  amare  quam 
Septimium  indicat.  Arnob.  VII  20  mollesque  in  ossibjis  medullas. 

17,  18«  hanc  repetitionem  admodum  uenuste  instituit  poeta  Amorem 
ut  modo  pueri  ita  nunc  puellae  uerba  approbantem  faciens:  sic  demum 
commune  foedus  utrimque  uere  est  sancitum,  uere  'mutuis  animis’  amant 
illi  (u.  20).  et  quamquam  fut  ante’  hic  ferri  potest  aliquo  modo,  quis 
tamen  paulo  elegantior  non  lubenter  Bibi  persuadebit,  hic  quoque  dictum 
esse  Amorem  bis  sternutare,  'sinistra  et  ante’?  necessario  enim  uitium 
priore  loco  receptum  hunc  traxit.  —  19,  20.  nunc  ab  auspicio  bono 
profecti  mutuis  animis  amant  amantur.  enunc’,  post  tam  praesentem 
dei  approbationem.  Ouid.  am.  I  12,  28  auspicii  numerus  non  erat  ipse 
boni,  'profecti’,  initium  itineris  sumentes:  bonum  illud  omen  uiam 
amoris  illis  tutam  securamque  fecit;  contra  a  falsis  initiis  profecti  Cic. 
d.  fin.  I  21,  72.  'mut.  an.’  (Hor.  od.  II  12,  15  bene  mutuis  fidum  pectus 
amoribus  et  IV,  1,  30  spes  animi  credula  mutui)  iam  dixi  ad  efferendum 
omen  utrique  datum  addi,  quamquam  haec  notio  'inuicem  amant’  etiam 
inest  uerbis  'amant  amantur’  solent  enim  Romani  hoc  modo  id  quod 
mutuom  fit  exprimere:  incertus  poeta  (Catullo  coaeuus?)  apud  Caesium 
Bassum  [Gr.  L.  K.  VI  p.  263,  13]  uiuis,  ludis,  haues  ('habes’  codd.), 
amas  amaris,  Cic.  Catii  II  10,  23  amare  et  amari ,  Phaedr.  II  2,  1  a 
feminis  utcumque  spoliari  uiros,  ament  amentur,  nempe  exemplo  discimus, 
Tac.  Germ.  38,  ut  alia  mittam,  uelut  Petron.  77  habes,  haberis  (ubi  male 
codd.  'habeberis’  dittographe).  Muretus  cp.  Theocr.  12,  15  dllrjlovs  d* 
icpCXriGCiv  1'gco  £vyco,  rj  qcc  tot3  eggciv  %qvgelol  naXai  ot  avTSqjiXrjG3 

6  cpilri&eis.  —  21.  misellus,  amore  saucius  (XXXV  14,  LI 5).  res  notissi¬ 
ma:  ut  amor  omnis  pro  morbo  habebatur,  amans  uel  in  amore  potens 
felixque  sibi  aliisque  aegrotus  uidebatur;  cf.  ex.  gr.  Hor.  epod.  14,  13 
ureris  ipse  miser  (Lucr.  IV  1076).  —  22.  quam  Syrias  Britanniasque. 
quam  ditissimarum  terrarum,  quales  sunt  S.  et  Br.,  opes  possidere  (cf. 
similem  locum  Tib.  I  9,  31  sqq.).  de  diuitiis  Syriae,  quam  Cic.  p. 
dom.  23  opimam  et  fertilem  uocat,  constabat;  de  Britannicis  suspicabantur 
(unde  earum  in  c.  XXIX  mentio),  meliora  demum  a.  54  (Cic.  ad  fam. 
VH  7,  1)  edocti,  ceterum  recte  hinc  concluserunt  (cf.  Schwabius  q.  C. 
p.  316),  anno  55  hoc  carmen  esse  ascribendum,  quippe  quo  et  Caesar 
primum  in  Britanniam  transgrederetur  et  Crassus  appeteret  Syriam,  de 
plurali  illo  generali  iam  Scaliger  cp.  Prop.  H  16,  20  dic  alias  iterum 
nauiget  Illyrias  (alias  terras  opulentas  Illyriae  similes,  Kuehnerus  1.  1. 
p.  50  sq.).  —  23,  24.  uno  in  S.  fidelis  A.  facit  delicias  libidinisqne. 

fin’  (ut  LXI  97,  ubi  uide)  non  tam  cum  'fidelis’  (Plaut.  Capt.  II  3,  79 
fac  fidelis  sie  fideli,  Cic.  ad  Q.  fr.  I  3,  3  fidelissimam  coniugem :  foederis 
icti  respectus  habetur)  cohaeret  quam  cum  uno  'facit  delicias’  h.  e.  de¬ 
lectatur  (Plaut.  Poen.  I  2,  83,  LXXIV  2);  quocum  liberius  per  zeugma 
iungitur  'libidinisque’  (de  accus.  Neuius  I  p.  257),  id  est,  libidinis  siue 
cupiditatis  motus  sentit;  hunc  pluralem  metonymicum  (de  quo  cf.  Naegels- 
bachius  stil.  lat.  p.  143  sqq.7)  habes  apud  Cic.  d.  n.  d.  II  51,  128.  — 
25.  beatiores.  IX  10.  —  26.  uenerem  auspicatiorem,  amorem  inde 
ab  initio  magis  secundum,  de  comparatiuo,  quem  habet  Plin.  h.  n. 
xni  118,  cf.  Draegerus  synt.  hist.  I  §  12.  vuenus’  concubitus  notione 
praeualente  amorem  semper  significat  liberum  et  cum  libidine  mixtum 
Yarr.  d.  r.  r.  II  10,  6  uenus  pastoralis ,  alia),  qualem  inter  libertinam 
scilicet  Acmen  et  Septumium  fuisse  libenter  nobis  persuademus  (cf. 
libidinisque );  germanice  cum  ambiguitate  uertas  'Verhaeltnis’. 


XLVI. 

1.  Iam  nfcr  egelidos  refert  tepores,  'egelidum’  e  priuatiua  indicat, 
quidquid  gelu  exuit:  Colum.  X  282  nunc  uer  egelidum ,  nunc  est  mollissi¬ 
mus  annus,  Ouid.  am.  II  11,  10  egelidumque  notum  (alibi  sane  etiam 
'ualde  frigidum’  significat);  quod  ad  tepores  (h.  e.  auras  tepidas;  aliter 
plurali  utitur  Lucr.  II  517)  eodem  modo  accedit,  quo  I  10  tristis  curas 
legimus.  —  2.  iam  caeli  furor  aequinoctialis,  tempestates,  quae 
aequinoctio  uerno  (circa  diem  XXI  m.  Martii)  caelum  infestare  solent, 
et  ceteris  uentis  eo  tempore  uehementioribus  et  Apheliote  tunc  orto 
regnante;  Aristot.  n.  Y.o6yiov  4  p.  394,  Sen.  q.  n.  V  16,  Plin.  h.  n. 
XVIII  221.  —  8.  iocundis  Zephyri  silescit  aureis.  Stat.  silu.  IV  5,  7 
iam  pontus  ac  tellus  renident,  iam  Zephyrost  Aquilo  refractus ;  Ouid.  tr. 
II  149  ac  ueluti  uentis  .  .  non  est  aequalis  rabies  continumque  fwror,  sed 
modo  subsidunt  intermissique  silescunt,  Verg.  G.  II  330  Zephyrique  tepen¬ 
tibus  auris,  'aureis’  (cf.  LXIV  164)  tam  datiuus  quam  ablatiuus  esse 
potest.  Plin.  h.  n.  II  122  ueris  in  principio  fauonii  (=  Zephyri)  hibernum 
molliunt  caelum  (Hor.  od.  I  4,  1).  —  4.  linquantur  Phrygii,  Catulle, 
campi.  XXXI  5,  6.  dicitur  autem  Phrygia  minor,  cuius  pars  erat 
Bithynia,  speciosa  est  lectio  libri  0  'liquantur’,  h.  e.  liquefiunt,  quod 
AStatius  ex  coniectura  uoluit  restitui  cp.  Verg.  G.  I  43  uer  e  nouo  gelidus 
canis  cum  montibus  umor  liquitur ;  sed  num  'campi  liquati’  possint 
innuere  solutas  sole  uerno  in  campis  niues,  equidem  uehementer  dubito; 
casu  potius  credo  lectionem  illam  esse  natam,  omissa  nempe  uirgula. 
accedit  quod  nisi  in  adhortatione  a  poeta  ad  se  ipsum  facta  non  locum 
habet  illud  'Catulle’;  cf.  VIII  1.  etenim,  quidquid  passus  est  a  prae¬ 
tore  suo  Memmio,  inuitus  hanc  terram  relinquit  poeta  ideoque  nolentem 
se  admonet.  —  5.  Nicaeacque  ager  uber  aestuosae,  'que’  explicatiuum, 
ex  Vergilio  bene  notum,  accuratius  definit  et  Phrygiae  partem  et  campos, 
in  his  enim,  qui  fertilitate  sua  nobiles  erant,  posita  erat  Nicaea,  caput 
Bithyniae;  Strabo  XII  p.  564  Nhcua  r\  (irjtQonoXis  trjg  Biftvvlcts  ini  xfj 

Aaxavia  U(ivtj  (nEQixELtai  Se  xvxXqj  n eSlov  fiiya  xal  GcpoSqa  EvSaigov, 
ov  navv  Se  vyiEivov  rov  &sqovs),  xtlapct  Avtiyovov  x.  %.  X.  (ubertatem 
soli  iam  praedicat  Hom.  II.  XIII  793  3A6xavir\g  iqi^coXaxoe);  qui  locus 
etiam  inlustrat  'aestuosae’  (VII  5,  Stat.  silu.  I  6,  15  aestuosa  Caunos ): 
sole  iam  intentiore  commorari  ibi  periculosum.  —  6.  ad  claras  Asiae 
nolemus  urbes,  dialogus  similis  illius,  quem  habes  VIII  5.  animus 
poetae  diutius  uult  commorari  in  sede  adamata,  ipse  (7  et  8)  desiderat 
noua  uisere:  ad  animum  igitur  facit  uerba,  ut  similiter  Hor.  sat.  I  2, 
68  sqq.,  Stat.  Theb.  X  597  uincamur,  pietas,  'uolare’,  properare  (nam 
hoc  quoque  nonnulli  non  intellexerunt) ,  ut  ex.  gr.  Cic.  ad  Att.  II  19,  3 
litterae  Capuam  ad  Pompeium  uolare  dicebantur.  'clarus’,  h.  e.  fama 
multum  celebratus,  haut  rarum  est  urbium  epitheton:  Hor.  od.  I  7,  1 
claram  Bhodon,  Ouid.  met.  V  652  clarae  Athenae  et  trist.  I  2,  79  Alexandri 
claram  wrbem.  Asiam  autem,  Bithyniae  oppositam,  patet  esse  Asiam 
minorem,  cuius  urbes  graeco  cultu  asiaticoque  luxu  mixtas  multi  prae¬ 
dicabant:  Ouid.  ex  P.  II  10,  21  te  duce  magnificas  Asiae  perspeximus 
urbes  (tr.  I  2,  78),  Phaedr.  IV  21,  4  circumire  coepit  urbes  Asias  no¬ 
biles',  enumerat  Cic.  leg.  agr.  II  15,  39  Pergamum,  Smyrnam,  Trallis, 
Ephesum,  Miletum,  Cyzicum ;  cf.  et  Hor.  epist.  I  11,  1  et  Friedlaenderus 
hist.  mor.  Rom.  II  p.  67  sqq.  —  7.  mens  praetrepidans  auet  uagari. 
ante  uisendi  tempus  iam  expectatione  erecta  commotaque;  qua  signi¬ 
ficatione  uerbi  solus  noster  utitur  (cf.  'praemetuo,  praetimeo’),  adiecti- 
uum  adhibet  simillime  Pers.  2,  54  laetari  praetrepidum  cor.  Hor.  od.  II 
19,  5  recenti  mens  trepidat  metu,  'uagari’,  huc  illuc  pedem  ferre;  quo¬ 
modo  qui  sine  certo  itineris  proposito  curisque  solutis  peregrinantur 
faciunt.  —  8.  laeti  studio  pedes  uigescunt.  prompti  atque  alacres 
sunt;  Quint.  VII  praef.  2  et  artus  etiam  leuiter  loco  moti  perdunt  quo 
uiguerunt  usum,  Sen.  de  breu.  u.  19,  2  nunc  dum  sanguis  calet,  uigen- 
tibus  (scii,  pedibus)  ad  meliora  eundum  est.  transfertur  autem  poetice 
studium  (scii,  uagandi),  quo  ipse  poeta  laetus  tenetur,  ad  eam  corporis 
partem,  per  quam  illud  maxime  manifestabatur,  simulque  affectus  ipse 
ei  uindicatur  (prosam  sapit  nimis,  quod  Schwabius  coniecit  'laeto’), 
pedibus  peragraturus  est  C.  Asiam;  Prop.  I  6,  33  seu  pedibus  terras 
seu  pontum  carpere  remis  ibis.  —  9.  comitum  ualete  coetus,  sunt 
Memmii  comites  (XXVHI  1)  inter  se  ut  contubernales  amicitiae  uinculis 
iuncti.  —  10,  11.  longe  quos  simul  a  domo  profectos  diuerse  uarie 
uiae  reportant,  'longe’  in  initio  positum  utrique  uerbo  se  sociat  di¬ 
uerse:  ualet  'ex  longinquo’  coiens  cum  'profectos’,  at  'longum  per  iter’ 
ad  'reportant’  accedens,  a  domo  longinqua,  Roma,  quidem  una  abie¬ 
rant  ( SfioctoXoL )  in  comitatu  Memmii;  nunc  hoc  prouinciam  relinquente 
ita  discedunt,  ut  pro  se  quisque  itinere  diuerso  et  uario  (breuiore  longiore, 
terrestri  maritimo)  in  patriam  redeant,  ab  exercitu,  qui  domum  ex.  gr. 
nauibus  reportatur  (Caes.  b.  g.  V  53),  sumpta  locutio  ita  est  inuersa 
poetice,  ut  uiae  ipsae,  quibus  pedem  reportant  (Verg.  Aen.  VI  764)  re¬ 
deuntes,  hos  reportare  dicantur,  'diuerse  uarie’  in  V  traditum  uarie 

est  temptatam;  uulgo  enim  fdiuersae  uariae’  legunt,  Scaliger  'diuerse 
uariae 7,  Guarinus  f diuersae  uarie 5  proposuere;  denique  nec  defuerunt, 
qui  codicum  scripturam  retinerent,  in  qua  ultima  ratione  non  minus 
quam  in  prima  quod  duo  siue  adiectiua  siue  aduerbia  sine  copula  iun- 
guntur,  factum  est  ex  certo  et  priscae  latinitatis  et  ipsius  Catulli  usu, 
quo  non  solum  synonyma  (ut  'laetus  lubens’)  cum  quadam  gradatione 
et  contraria  (ut  'clam  palam’),  sed  etiam  alias  uoces  a  significatione 
sat  diuersas  (mitto  hic  rhetorica  genera)  sociare  per  asyndeton  adama¬ 
bant;  de  Plauto  cf.  Brixius  ad  Trin.  243  (uerba)  et  302  (substantiua), 
porro  ad  mil.  gl.  663  (adiectiua);  interpp.  ad  Ter.  Andr.  248;  habes  apud 
nostrum:  ad  Corn.  1  lepidum  nouum  libellum ,  IV  8  horrida  Thracia  Pro¬ 
pontis,  VIII  11  perfer  obdura,  XIV  21  ualete  abite,  XXXVI  10  iocose 
lepide,  XLII  13  o  lutum  lupanar,  LIV  2  rustica  semilauta  crura ,  LV  16 
committe  crede,  LXIII  3  opaca  siluis  redimita  loca,  LXIV  126  praeruptos 
tristes  montes,  C XV  8  mentula  magna  minax  (contrarium  XLV  20  amant 
amantur,  LXIV  405  fanda  nefanda ,  LXVIIIb  93  hinc  illinc),  itaque 
quamuis  Cicero  'uarius  et  diuersus’  dixerit,  Catullum  sine  copula  siue  ad¬ 
iectiua  siue  aduerbia  iungere  potuisse  claret,  sed  aduerbia  quominus 
amplectar,  prohibet  'uiae’  nimis  nudum  euadens,  deinde  eum  nec  in 
uiis  diuersis  siue  in  contrarias  quam  maxime  caeli  partes  ferentibus  (Liu. 
XLIV  43  diuersae  semitae )  uarietatis  ratio  nec  uero  in  uarietate  diuersitatis 
notio  premenda  sit,  requiesco  in  uulgata  lectione,  qua  uiae  simul  diuersae 
et  uariae  recte  dicuntur  redeuntes  reportaturae  esse. 


xLvn. 

1.  Porci  et  Socration,  duae  sinistrae  Pisonis,  hic  eBt  idem 
L.  Calpurnius  Piso  Caesoninus,  Macedoniae  proconsul,  quem  iam  noui- 
mus  ex  c.  XXVIII.  Cic.  in  Pis.  10,  22  iacebat  in  suorum  Graecorum 
fetore  atque  uino  (21,  67  et  36,  89):  ex  quorum  numero  sine  dubio  erat 
Socration,  homo  aliunde  ignotus,  quem  Muretus  pro  liberto  habuit. 
Porcius  quidam,  ut  adnotauit  AStatius,  commemoratur  a  Cic.  p.  Pont. 
9,  19,  qui  iussu  Fontei  in  Gallia  exegerit  portorium  in  uinum;  sed  in¬ 
certum  est  omnino,  num  hic  cum  nostro  Porcio  sit  idem,  quidquid  id 
est,  adiuuerunt  isti  homines  Pisonem  in  diripienda  Macedonia,  'manus’ 
cum  synonymis  haud  raro  adhibetur  ad  significandum  ministrum  in  ali¬ 
qua  re,  ut  Ouid.  met.  V  365  arma  manusque  meae,  mea,  nate ,  potentia, 
eleg.  ad  Maecen.  1,  13  [PLM.  I  p.  126]  regis  eras,  Etrusce,  genus ;  tu 
Caesaris  almi  dextera,  Tacit.  Agrie.  15  alterius  (legati)  manus  centuriones, 
alterius  (procuratoris)  seruos  uim  et  contumeliam  miscere,  ubi  Peerlkam- 
pius  alia  contulit,  ueluti  Cic.  in  Verr.  II  10,  27  comites  illi  tui  delecti 
manus  erant  tuae  et  IV  15:  salse  G.  istos  Pisonis  ministros  uocat  illius 
'sinistras7,  h.  e.  in  furando  adiutores  (cf.  ad  XII  1).  eodem  cum  acu¬ 
mine  nepos  iste  Horatianus  [sat.  II  1,  53]  'Scaena’  uocari  mihi  uidetur, 
quippe  qui  manu  sinistra  furtiuum  moliatur  scelus,  quod  pia  dextera 
non  audeat,  'duae’  et  omnem  potentiam  fiduciamque  in  eoB  potissimum 

contulisse  proconsulem  et  ipsos  inter  se  iunctos  esse  fideli  concordique 
animo  innuit.  —  2.  scabies  famesque  mundi,  hic  quoque  uitium  ipsum 
ponitur  pro  hominibus,  h.  e.  pro  scabiosis  et  famelicis.  Ceis.  V  28,  16  sca¬ 
bies  est  durior  cutis  rubicunda,  ex  qua  pustulae  oriuntur,  quaedam  umi¬ 
diores ,  quaedam  sicciores ;  exit  ex  quibusdam  sanies,  fttque  ex  his  conti¬ 
nuata  exulceratio  pruriens  .  .  quo  asperior  est  quoque  prurit  magis ,  eo 
difficilius  tollitur,  missis  autem  quae  de  pecudis  scabie  tradunt  (Cato 
d.  r.  r.  5,  7,  Iuuen.  2,  79)  alienis  hoc  subest  conuitium:  uos  qui  turpi 
morbo  laboratis  et  famelici  estis,  putant  his  inesse  acumen  quoddam: 
quamquam  magnis  cum  sumptibus  facitis  conuiuia,  tamen  re  uera  estis 
famelici,  mihi  et  hoc  frigidiusculum  esse  uidetur  et  illud  de  uero  morbo 
turpi  non  ad  rem  pertinere,  malim  igitur  'scabies’  translate  dictum 
accipere,  ut  factum  est  ab  Hor.  epist.  I  12,  14  cum  tu  inter  scabiem 
tantum  et  contagia  lucri  nil  paruum  sapias,  quibus  uerbis  Iccius  uersari 
dicitur  inter  homines  affectos  turpi  illo  lucra  conradendi  morbo,  qui  et 
tamquam  inter  pecora  contagio  serpat  et  adsidue  animum  mordeat  urat- 
que.  eodemque  modo  si  secundum  Yergilii  Aen.  III  57  auri  dira  fames 
interpretamur  cfames’,  bene  haec  tamquam  synonyma  iunguntur:  uos,  qui 
tamquam  scabie  correpti  semper  auidi  inhiatis  (opibus,  rapinis,  sim.), 
iam  ut  aliorum  malas  in  uerbis  illis  explicationes  mittamus,  restat  uox 
cmundi’  et  per  se  suspectissima  nec  cum  interpretatione  supra  exhibita 
concilianda,  cui  quod  Itali  ridicule  fMemmi’  substituerunt  ex  XXVIII  9 
credulosque  habuere  anteriorum  editorum  nonnullos,  refutatione  non  eget, 
docuit  autem  FBuechelerus  [coniectt.  lat.  p.  5  sqq.]  accurata  disputa¬ 
tione,  uocabula  'mundus,  mundare,  munditiae’  apud  ueteres  Romanos 
'frequentari  in  cultu  ornatuque  aedium,  in  apparatione  conuiuii  mini¬ 
steriisque,  in  elegantiis  ac  nitore  mulierum  et  amatorum’,  deinde  Ca¬ 
tonis  et  Scipionis  Laeliique  tempore,  h.  e^  cum  philosophorum  Graecorum 
notitia  imbui  coepissent,  graecum  nocuos  de  uniuerso  maximeque  de 
caelo  dictum  latine  uersum  esse  'mundus’,  non  tamen  ante  Horatium 
Propertiumque  hanc  uocem  nactam  esse  eum  significatum,  quo  nostrum 
orbem  terrarum  innuat,  uoce  igitur  ob  sensum  a  Catullo  aliena  expulsa 
ille  restituit  'mundae5,  h.  e.  merae  puraeque,  cp.  Petron.  41  mundum 
frigus  habuimus  et  Mart.  III  58,  45  de  uilla  misella  at  tu  sub  urbe  possi¬ 
des  famem  mundam,  hanc  coniecturam,  quam  olim  recepi,  speciosam 
esse,  quis  non  concedat?  num  uera  sit,  nunc  dubito  ob  interpretationem 
meam,  quae  additum  'auri’  desiderat,  quod  iam  requiro,  hoc  est: 
'scabies  famesque  num(m)i’,  h.  e.  qui  cupiditate  pecuniae  tamquam 
morbo  taetro  affecti  estis,  cf.  ex.  gr.  Cic.  Font.  5,  11  nummus  in  Gallia 
nullus  commouetw,  Vopiscus  Saturn.  8,  7  unus  illis  deus  nummus  est 
aliaque.  —  B.  nos  cum  affectu  indignationis  effertur  (cf.  XLIII  6),  ut 
mox  u.  6  contrarium  'mei  sodales’,  ceterum  cf.  Xn  17.  —  4.  nerpus 
p.  Priapus  ille  2  'uerpi’,  a  uerpa  siue  mentula  dicti  (XXVIII  12),  ut 
yalog  a  -i/xbItj,  uocantur  homines  libidinosi;  SqiXos,  uerpus  explicant 
glossae  apud  Hauptium  [opusc.  III  585],  qui  cp.  Iacobsium  Anthol.  IX 

p.  443.  hinc  emendandus  est  Iuuen.  6,  406  quibus  uerpis  ('uerbis5  codd. 
inepte)  concumbat  quaeque,  modis  quot,  aliter  uerpi  interdum  dicuntur, 
qui  praeputium  habent  circumcisum  (unde  de  Iudaeis  adhibet  Iuuen. 
14,  104).  cum  illo  autem  adiectiue  posito  apte  iungitur  'Priapus’  {TlQCa- 
noq  i&vcpaXXog):  uidere  nobis  uidemur  Pisonem  illum  uoluptuarium  plane 
instar  Memmii  comparis  consimilisque  (XXVIII  10)  tota  ista  trabe  tentum. 
quae  comparatio  hominis  libidinosi  cum  salaci  hortorum  custode  ad¬ 
modum  obuia  parataque  erat  Romanis  (Ouid.  am,  II  4,  32),  qui  tot  locis 
statuas  dei  illius  ob  oculos  haberent.  —  5.  uos  conuiuia  lauta  sumptuose 
de  die  facitis?  tantum  lucri  ex  prouinCia  rettulistis,  ut  nunc  Romae 
cenas  magnificas  (Paulus  Festi  p.  117,  Geli.  XV  8,  Suet.  Cal.  32  lautiore 
conuiuio  et  Galba  12  adposita  lautiore  cena)  splendide  possitis  exhibere? 
'sumptuosa7  maluit  Italus  quidam  commendauitque  Casaubonus;  quod 
quamquam  ex  XLIV  9  eisque  quae  ad  XLVI  11  disputaui  satis  tutum 
est,  tamen  iusta  mutandi  causa  adest  nulla:  uictum  piscibus  ministrare 
sumptuosius  dixit  Varro  d.  r.  r.  III  17,  6.  de  conuiuiis  tempestiuis,  quae 
ganeones  iam  horis  antemeridianis  incipiebant  (fde  die  epulari’),  cf. 
Marquardti  antiqq.  priu.  p.  291 2,  ubi  loci  ueterum  sunt  collecti,  ex.  gr. 
Liu.  XXIII  8  coeperwnt  epula/ri  de  die  et  conuiuium  non  ex  more  Punico 
aut  militari  disciplina  esse ,  sed  ut  in  duitate  atque  etiam  domo  diti  ac 
luxuriosa  orrmibus  uoluptatis  illecebris  instructum.  Cic.  ad  fam.  IX  24,  2 
cenulas  facere.  —  6,  7.  m.  s.  quaerunt  in  triuio  uocationes?  contra 
V.  et  F.  tam  parum  rettulerunt,  ut  nunc,  qui  uictum  praebeat  ad  cenam 
uocando,  quicumque  sit,  anquirere  debeant  in  plateis?  fuo catio’,  inuitatio 
(XLIV  21),  casu  nunc  non  alibi  extat  sic  usurpatum  (Iustin.  XXVII  4 
iam  IVossius  monuit  'auocationibus’  esse  ueram  lectionem),  extat  tamen 
uocatu  ipsius  Sueton.  Cal.  39  saepiusque  'uocator5.  'triuium’,  ut  semper, 
cum  contemptu.  Cic.  ad  fam.  IX  26,  3  cenam  te  quaerere  a  mane.  — 
decantatorum  illorum  probitas  cum  paupertate  iacebit  (laus  Pis.  121)  et 
nequitiae  classes  candida  uela  gerunt  (Petron.  epigr.  82,  8)  nouum  exem¬ 
plum  proposuit  poeta,  qui  hos  uersus  eodem  fere  tempore  quo  c.  XXVIII 
scripsit. 


XLvm. 

1.  Mellitos  oculos  tu0S9  Iuuenti.»  in  cyclo  carminum  ad  Iuuen- 
tium  spectantium  (supra  p.  38)  hoc  carmen  facile  primum  locum  opti- 
nere,  plerique  animaduerterunt.  ultro  nobis  in  memoriam  reuocantur 
uersus  illi  septem  fere  annis  ante  ad  Lesbiam  missi,  cc.  V  et  VII, 
eandem  insanam  osculandi  libidinem  prae  se  ferentes,  de  oculorum  basia¬ 
tione  cf.  IX  9  et  XLV  11.  'meli.’,  ad  III  6  et  ad  Corn.  8.  —  2.  siquis 
me  sinat  usque  basiare.  Vulpius  cp.  Plaut.  Cas.  I  1,  48  sine  tuos  ocellos 
deosculer ,  uoluptas  mea.  pro  eo  quod  expectamus  'si  sinas’  quod  poeta 
utitur  formula  'siquis  sinat’,  tectius  retinentiusque  rogat  utpote  minus 
derecte,  fortasse  etiam  Furii  et  Aurelii  impedientium  respectu,  'usque5, 
III  10  et  XXXIV  24  (in  u.  sq.  'usque  ad’  cohaeret).  —  8.  milia  trecenta. 

scii,  basiorum,  de  numero  summo  infinito  cf.  ad  IX  2.  —  4.  liec  um* 
quam  uidear  satur  futurus,  cum  V  sollemni  errore  'numquam’  prae¬ 
beat,  AStatius  uoluit  'mi  unquam’,  uerum  est  cuideor  mihi’  esse  usi¬ 
tatius,  sed  pronomen  haud  raro  omitti  non  minus  notum  est  in  uulgus. 
f uidear’,  quod  ceteris  coniunctiuis  f basiem’  et  fsit’  modeste  uotum 
indicantibus  conuenit,  BGuarinus  ex  apicibus  in  Y  obuiis  'inde  cor’ 
rectius  elicuit  quam  qui  scripsere  'uideor’ ;  nam  ut  'in’  et  'ui’,  ita  fa’  et 
'co’  difficillime  in  scriptura  langobardica  distinguuntur.  f satur’,  YII  2  et  10. 
—  5,  6.  non  si  densior  aridis  aristis  sit  nostrae  seges  osculationis, 
'non  si’  post  praecedentem  negationem,  ut  LXIX  3,  LXX  2,  LXXXV1II  8. 
segetem  translate  dixerunt  multitudinem  densam  rei  alicuius;  Yerg.  Gr. 
II  142  galeis  densisque  uirum  seges  horruit  hastis ,  Aen.  III  46  telorum 
seges,  haec  seges  osculationis  (Cic.  p.  Cael.  20,  49,  cf.  cbasiatio’  YII  1) 
'densior’  siue  crebrior  et  numerosior  est  quam  aristae  (quae  in  segete 
laeta  spissae  compactaeque  esse  solent:  Cic.  d.  fin.  Y  30,  91  seges  spicis 
uberibus  et  crebris )  aridae,  mirum  est  hoc  attributum,  quo  significantur 
aut  aristae  solibus  nimiis  perustae  sitientesque  (Claud.  in  Eutr.  I  115 
qualis  sitientibus  aruis  arida  ieiu/na  seges  interlucet  arista ,  ubi  libri 
fieiunae  aristae’  male  habent,  fieiunae  arenae’  maluit  Marklandus)  aut 
quae  e  segete  messa  et  in  areis  trita  relinquuntur  stipulae  inanes  (Yul- 
pius  cp.  Augustin.  d.  c.  d.  IV  8  quam  diu  seges  ab  initiis  herbidis  usque 
ad  aridas  aristas  perueniret).  neutra  ratio  probari  hic  potest:  stipula¬ 
rum  inanium  seges  cum  per  se  tum  in  comparatione  instituta  ridicula 
est.  expectamus  'seges  densior  quam  seges  uberrima  (aristae  densissi¬ 
mae)’.  hoc  recte  beneque  expressit  poeta,  si  scripsit  id  quod  Mark¬ 
landus  [epist.  erit.  p.  154  sqq.]  eum  scripsisse  intellexit  'Africis  aristis’, 
seges  quippe  Africana  ob  ubertatem  abiit  in  prouerbium:  Varro  d.  r.  r. 
I  44,  Plin.  h.  n.  V  24,  Hor.  od.  I  1,  10  et  III  16,  31,  sat.  II  3,  87  fru¬ 
menti  quantum  metit  Africa ,  Ouid.  ex  P.  II  7,  25  Cinyphiae  segetis  citius 
numerabis  aristas  et  IV  15,  9,  alia  multa,  et  propter  ipsum  'seges’ 
Marklandi  rationem  sequi  praestat  quam  conlatis  YII  3  et  LXI  199  coni- 
cere  'aridis  arenis’. 


XLIX. 

1.  Disertissime  Romuli  nepotum.  Romulidarum ;  non  rara  haec 
Romanorum  circumscriptio,  ut  XXXIV  22  Momuli  gentem ;  cf.  ad  XXVIII 
15,  ubi  iam  adnotaui,  per  se  dictioni  illi  nihil  inesse  inrisionis,  sed 
accedere  hanc  posse  ex  ipsa  sententia  tacitaque  oppositione,  quae  hic 
deest.  'disertus’,  etsi  subtiles  iudices  differentias  statuebant  (Cic.  or.  5,  18 
M.  Antonius  . .  disertos  ait  se  uidisse  multos,  eloquentem  omnino  nemi¬ 
nem,  de  or.  I  21,  95  talis  orator  qualem  quaerimus,  qui  iure  non  solum 
disertus,  sed  etiam  eloquens  dici  possit ),  tamen  in  uita  cottidiana  eiusdem 
prorsus  ualoris  erat  quam  illud  'eloquens’,  ut  habet  Cic.  Phil.  II  43,  111 
disertissimum  cognoui  auum  tuum\  et  sic  ipse  noster  summum  in  Caluo 
suo  eloquentiae  gradum  designaturus  LIII  5  uoce  ea  utitur.  —  2,  3.  cf.  ad 

XXI  2  et  3  (XXIV  2  et  3).  uix  est  quod  moneam,  huic  quoque  for¬ 
mulae  e  solo  conexu  locoque  aut  malam  aut  bonam  adhaerere  senten¬ 
tiam.  —  Marce  Tnlli.  sollemnis  est  haec  adlocutio,  ut  discimus  ex 
Cic.  ad  Att.  VII  7,  7  ad  summam  ' dic  M.  Tulli’:  adsentior  Cn.  Pom¬ 
peio ,  id  est  T.  Pomponio ,  id.  Catii.  I  11,  27  Marce  Tulli ,  quid  agis?, 
eandemque  reuerentiae  plenam  fuisse  ut  aliunde  uidemus ,  ita  ex  Gellio, 
qui,  quem  plerumque  M.  Ciceronem  uocat,  eum  maiore  ueneratione 
elatus  appellat  M.  Tullium,  ex.  gr.  X  3,  1  (C.  Gracchus)  quod  nonnullis 
uidetur  seuerior  acrior  amplior  que  M.  Tullio ,  ferri  id  qui  potest ?;  neque 
aliter  Plinius  in  epistulis  (ueluti  IX  2,  2  et  26,  8).  itaque  quod  Catullus, 
qui  alibi  amicos  sodalesque  uno  tantum  nomine  adpellat,  hic  sollemni 
formula  utitur,  reuerentiam  admirationemque  aduersus  oratorem  nobi¬ 
lissimum  summumque  reip.  uirum  exprimit.  —  4.  Catullus,  hoc  quoque 
cum  maiore  affectu  dictum  esse  nouimus  ex  eis,  quae  ad  VI  1  disputata 
sunt.  —  5.  pessimus  omnium  poeta,  ecce  poetam  ea  quae  insita  erat 
et  in  bonam  et  in  malam  partem  intemperantia  sibi  suisque  laudibus 
inimicum,  in  talibus  ne  obliuiscamur  gentium  meridianas  regiones  in¬ 
colentium  inmodicum  haud  raro  in  affectu  commotiore  sentiendi  loquendi- 
que  genus:  pessimum  poetam,  quasi  cum  Caesiis  et  Aquinis  Snffenisque 
(XIV  23)  aut  cum  Volusio  (XXXVI  6)  comparandus  sit,  se  uocat  de  sua 
laude  detrahens  quae  accedant  ad  Ciceronis  honorem,  et  tamquam  hoc 
nondum  contentus  sit,  repetit  persequiturque  amplius  sententiam  illam :  — 
6,  7.  tanto  pessimus  omnium  poeta,  quanto  tu  optimus  omnium 
patronus.  AStatius  cp.  Veli.  Pat.  II 11  quantum  bello  optimus ,  tantum  pace 
pessimus  et  porro  Seruium  ad  Verg.  Aen.  VII  787  tam  magis  illa  fremens . : 
quam  magis  effuso  crudescunt  sanguine  poenae ,  qui  in  his  adesse  docet 
'exaequationem’ ,  non  comparationem,  cp.  Sali.  Iug.  31,  4  quam  quisque 
pessime  fecit,  tam  maxime  tutus  est  (cf.  ex.  gr.  Mart.  I  7,  4  sq.).  et  est  haec 
exaequatio  etiam  conspicua  tam  in  numeris  quam  in  adlitteratione.  ad 
c omnium’  ut  u.  6  'poetarum’,  ita  u.  7  'patronorum’  supplendum  est 
aperte:  ipsa  exaequatio  uetat,  nequid  ambiguitatis  subesse  statuamus; 
nimis  enim  nasuti  erant,  qui  nuper  adludi  ad  dictum  illud  putauere, 
quo  'omnium  patronus’  (h.  e.  malorum  bonorumque  reorum  sine  dilectu 
defensor)  audiit  bonus  Cicero;  cf.  ad  fam.  VI  7,  4.  argutius  etiam  illud 
est,  quod  cp.  Cic.  Brut.  97,  332  (ubi  omnis  uis  in  'turba7  et  'uulgo7 
est  posita)  de  patronis  minus  honorifice  sensisse  Tullium  sibi  persuase¬ 
runt  inepte:  optimum  esse  patronum,  summa  et  erat  laus  et  habebatur 
sine  dubio  a  Cicerone,  nos  uero  ex  hac  uoce  concludemus  simpliciter, 
agi  in  hac  gratiarum  actione  de  causa  aliqua  a  Tullio  defensa. 

Catullus  quod  ut  in  re  Ciceroni  bene  nota  materiam  ipsam,  ad 
quam  pertinet  hoc  poemation,  non  tetigit,  hinc  par  est  coniecturarum 
quasi  quandam  segetem  laetam  prouenisse.  nec  enim  contenti,  uerba  sic 
ut  ipsa  uolunt  intellegi  intellexisse,  odorabantur  docti  recentiores  in  eis 
tectam  quandam  inrisionem.  primus,  quantum  scio,  homo  cetera  in¬ 
signiter  peruersus,  Clumperus  [miscell.  phil.  et  paedag.  fase.  II,  Amstelod, 

1850,  p.  150],  pronuntiauit,  hec  carmen  esse  fironice  accipiendum’,  suis 
rationibus  ducti  idem  statuerunt  Olahnius  praef.  ad  Cic.  or.  praef.  p.  8, 
MHertzius  libelli  'Renaissance  und  Rococo’  p.  20,  ORibbeckius,  denique 
recentissimorum  haud  pauci,  ex  quibus  commemoro  Suessium  [Cat. 
p.  30  sq.].  cuius  opinionis  causae  in  propatulo  sunt  positae:  quid  enim 
amicitiae  esse  potuisse  poetae  nostro  cum  Cicerone,  qui  et  in  poetica 
nouorum  uatum  inrisor  fuerit  (supra  p.  8, 19  sq.)  et  in  eloquentia  longe  aliam 
inierit  uiam  quam' Catulli  amici,  Caluus  Cornificius  Hortensius,  cum 
praesertim  Caluus  familiarissimus  priuatis  causis  Tullio  fuerit  inimicus 
atrocissimus  ?  sed  talia  argumenta  in  uniuersum  prolata  quum  parum 
ualeant,  tua  sponte  perspicis,  inter  Catulli  in  poesi  socios  haud  dubie 
multi  erant,  qui  merito  risum  prouocarent:  cantores  Euphorionis  qui  ex¬ 
agitat  atque  adeo  totam  poesin  nouam  non  magni  se  facere  declarat,  num 
is  necessario  singulorum,  qui  ex  turba  eminent,  est  inimicus?  neque  ego 
credo,  Catullum  comprobasse  eam  eloquentiae  speciem,  quam  Tullius 
sectabatur:  num  haec  causa  erat  idonea  odio  persequendi  Tullium  ipsum? 
porro  inepte  duco  statui,  nostrum  inimicos  amicorum  etiam  pro  suis  ini¬ 
micis  habuisse:  cur  non  ex  altera  parte  amicus  communis,  Cornelius 
Nepos,  inter  poetam  Veronensem  et  oratorem  Arpinatem,  si  non  fami¬ 
liaritatem,  at  notitiam  tamen  certamque  consuetudinem  potest  conciliasse  ? 
nimirum  nihil  de  his  rebus  omnibus  scimus,  sed  ista  opinione  praeiudi- 
cata  occupati  tectas  in  huius  carminis  uerbis  quaesiuere  ambiguitates, 
quae  indagantibus  et  ui  extorquentibus  tandem  repertae  simpliciter  iudi- 
cantibus  inanes  futtilesque  uidentur  omnes,  et  cum  iam  res  perueniret 
ad  probabilem  uerborum  'gratias  tibi  maximas  C.  agit’  interpretationem, 
aut  obmutuerunt  aut  nugas  uendiderunt.  uerum  enim  uero  ecquis  graui 
iniuria  (ex.  gr.  acerbo  salsoque  dicto)  a  Cicerone  lacessitus  ita  loqui 
potuit?  suffecit  in  hoc  responsum,  quod  fingunt,  sIqcqvikov  rgratias  tibi 
ago7:  unum  illud  ' maximas’  talem  suspicionem  omnem  excludit,  sed, 
quod  maioris  est  momenti,  nego  omnino  hanc  tectam  inrisionem  qua~ 
drare  in  Catulli  indolem,  aperte  ille  aut  amare  solet  aut  odisse:  haec 
media  per  sIqoovsiuv  in  inimicum  agendi  ratio  aut  non  noui  Valerium 
aut  ab  eo  alienissima  est.  et  quae  tandem  sana  causa  huius  rationis 
excogitari  potest?  an  forte,  qui  Caesarem,  quem  animo  intimo  suspi¬ 
ciebat,  iambis  omnium  acerbissimis  incessere  non  dubitauit,  idem  ueritus 
esse  dicetur  Ciceronem  perosum  armis  apertis  inpugnare?  nihil  magis 
abhorret  a  poeta  nostro,  cui  uiderint  sententiae  istius  auctores  quan¬ 
tam  iniuriam  inferant,  cum  eum  se  ulciscentem  faciant  uersibus  eis, 
quos  nemo  ueterum,  nisi  forte  ab  antiquo  quodam  Clumpero  admonitus, 
tectam  quandam  inrisionem  continere  agnouit.  si  igitur  carmen  ipsum 
eiusmodi  est,  ut  nullum  his  suspicionibus  ansam  praebeat,  coniecturis 
de  rebus  nobis  incognitis  plane  abstineamus  peruersis  et  per  se  in  pro¬ 
babilissimis  tantumque  ea  scire  uelimus,  quae  carmen  simpliciter  enar¬ 
ratum  nobis  suppeditat,  iam  significaui  agi  de  causa  a  Cicerone  de¬ 
fensa.  hinc  profectus  ad  eam  sententiam  perueni,  quam  postea  uidi  iam 

ex  parte  adumbratam  esse  ab  Helbigio  adsentiente  Schwabio  [q.  C.  p.  127]. 
Ciceronem  enim  statuo  autumno  a.  56  Veronam  siue  Sirmionem  oratio¬ 
nem  pro  M.  Caelio  Rufo  mense  Martio  eiusdem  anni  habitam  misisse  ad 
Catullum  e  Bithynia  reuersum.  hanc  orationem  poeta  uixdum  ad  bo¬ 
nam  mentem  reductus  sanatusque  ex  uulnere  in  amore  Lesbiae  accepto 
non  potuit  non  legere  animo  et  commoto  denuo  et  tamen  grato,  ita 
enim  Cicero  Clodiae  uitam  libidinosam  descripserat,  ut  tamen  parceret 
nominando  ei  illius  amatori,  quem  summo  dolore  affecisset  mulier  ista 
quemque  ut  notissimum  huius  amatorem  omnium  Romae  sermones  cele¬ 
brarent.  habuit  hercle  Catullus,  cur  Tullio  huius  reticentiae  gratias 
ageret  maximas ;  habuit  etiam,  cur  admiraretur,  quidquid  sensit  de  optimo 
genere  dicendi,  eloquentiam  Ciceronianam,  quae  aut  me  fallit  Caelianae 
amor  aut  in  hac  eminet  et  purissime  et  splendidissime,  comparans  autem 
mente  iam  integra  ieiunaque  imaginem  Lesbiae,  quam  ipse  olim  sibi 
finxerat  exhibueratque  nimis  ornatam,  cum  ea  quam  depinxit  Cicero, 
rubore  perfusus  sibi  professus  est  quod  postea  in  simili  re  Propertius 
[IV  24,  4]  uersibus  insignem  te  pudet  esse  meis ;  taedio  uictus  feminae  se 
ipsum  ut  poetarum  pessimum  significauit,  quanto  magis  sibi  detrahens, 
tanto  magis  ad  iustas  et  gratias  et  laudes  Ciceronis  conferens;  et  fecit 
hoc,  ut  est  in  sensis  declarandis  nimius,  nimio  modo. 

L. 

1.  Hesterno,  Licini,  die  otiosi,  dicitur  C.  Licinius  Caluus,  orator 
et  poeta  nobilissimus,  de  quo  cf.  ad  XIV  2.  cum  hoc  amico  dulcissimo 
Catullus,  incertum  quo  loco,  hilariter  inter  bibendum  uersificandumque 
degerat,  illius  'heri’  circumscriptionem  4iau<l  raram  (Cic.  Catii.  III  2,  5) 
ostendit  etiam  aduerbii  loco  usitatum  'hesterno’  (Charis,  p.  200,  20  K.). 
'die’,  de  uocis  iambicae  elisione  cf.  Lachm.  ad  Lucr.  p.  198  sq.  'otiosi’, 
X  2.  —  2.  mnltnm  lusimus  in  meis  tabellis,  'ludere’,  fetus  poeticos 
ex  tempore  fundere  sine  cura  anxia  poliendi  indulgentem  ingenio;  Verg. 
ecl.  1  10,  Hor.  od.  I  32,  2,  alibi;  maxime  de  his  minutis  poematiis,  quae 
nugas  ineptiasque  uocare  solebant  (ad  Corn.  4),  usitatum  est,  quemadmodum 
Mart.  IV  49,  2  epigrammata  lusus  iocosque  uocat;  cf.  et  LXVlIIa  17 
multa  satis  lusi,  'tabellas’  intellege  pugillares  (ad  XXII  5,  Festus  p.  359), 
in  quos  coniciebant  hos  lusus  ingenii,  mirum  est  autem  illud  'meis’ 
ex  u.  7  'illinc  abii’  discimus,  non  apud  Catullum,  sed  siue  in  Calui 
domo  siue  in  taberna  aliqua  amicos  simul  fuisse,  iam  solebant  Romani 
hos  pugillares  secum  portare  (XXV  7);  unde,  si  metrum  permitteret, 
requirendum  esset  'in  nostris  tabellis’,  hinc  Sabellicus  [Grut.  Lamp.  I 
p.  164]  proposuit  'inuicem  libellis’,  hoc  alterum  quidem  superflue. 
Schwabius  contra  scribendo  'in  tueis  tabellis’  locum  restitui  posse  pu- 
tauit.  altius  uidetur  haerere  uulnus,  siquidem  illud  'illinc’  certi  loci  no¬ 
tionem  desiderat,  'tabernis’  potest  latere;  sed  'meis’  emendare  nesciens 
nihil  decerno.  —  8.  nt  conuenerat  esse  delicatos,  quemadmodum  inter 
nos  constitueramus  totos  nos  dedere  lusui  deliciisque  (ad  XVII  15);  male 

et  respuente  rhythmo  Muretus  '  delicatos  ’  hinc  separans  traxit  ad 
sequens  '  uersiculos 7,  cp.  Cic.  in  Pis.  29,  70  delicatissimis  uersibus.  — 
4r.  uersiculos.  uersus  minutos,  quos  Sentius  Augurinus  (cf.  supra  p.  64) 
proprios  Catulli  et  Calui  dixit,  puta  hendecasyllabos  maxime  ceteraque 
huius  libri  primi  metra  his  nugis  lusibusque  conuenientia.  —  5.  ludebat 
numero  modo  lioc  modo  illoc.  Ouid.  tr.  II  538  bucolicis  iuuenis  luserat 
ante  modis,  Verg.  ecl.  6,  1  ludere  uersu.  '"numeri’  (=  pedes)  plerumque 
uersum  siue  metrum  indicant,  interdum  et  singularis  collectiuus  'nume¬ 
rus’  (ut  et  cpes’)  adhibetur,  uelut  Ouid.  am.  I  1,  1  graui  numero  (=  hexa¬ 
metro),  Cic.  or.  59,  191,  idem  acad.  I  3,  5  de  Varronis  saturis  poly- 
m etris  suarium  et  elegans  omni  fere  numero  poema,  'illoc '  prisce  pro 
'illo’;  Neuius  II  p.  212.  —  6.  reddens  mutua  per  iocum  atque  uinum. 
certatim  uersus  fundebant,  non  uidentes  'uter  plus  scribere  posset’  (Hor. 
sat.  I  4,  16),  sed  ingenio  prompto  facetiisque  paratis  alter  alteri  respon¬ 
dentes  ioci  causa  et  inter  uinum.  nam  ad  'reddere7  (h.  e.  respondere) 
tamquam  aduerbium  'mutua’  (=  inuicem)  accedit;  cf.  Lucr.  II  76  et  IV 
325.  Plaut.  Poen.  V  5,  41  siquid  per  iocum  dixi  saepiusque  (cf.  et  Priap. 
44,  2  per  lusum  iocumque,  Plin.  epist.  V  13,  10  per  ludum  ac  iocum) ; 
quocum  mirifice  coniungitur  'per  uinum’,  quod  semper  in  malam  partem 
indicat  'ebrietate’,  ut  Plaut.  Aul.  IV  10,  65,  Cic.  acad.  II  16,  51,  Liu. 
XXXX  7  (Sen.  epigr.  22,  15  traditum  est  sed  tu  per  totum  dicis  uinum- 
que,  ubi  'totum’  aliam  medelam  requirit),  cum  desideretur  hic  'super 
uinum’  uel  'in  uino’  (recte  iungitur  XII  2  in  ioco  atque  uino).  quod 
adsequemur  reponendo  'adque  uinum’:  Cic.  p.  Cael.  28,  67  ad  uinum 
diserti  sint.  —  7,  8.  atque  illinc  abii  tuo  lepore  incensus,  Licini,  face¬ 
tiisque.  'atque’  in  contihuatae  narrationis  parte  noua,  ut  LXIV  16. 
'illinc’  respicit  ad  locum  u.  2  in  corruptela  latentem,  arte  deinde  co¬ 
haeret  'abii  incensus’,  h.  e.  toto  animo  percussus  admiratione,  'lepor7 
singularis  exprimit  gratiam  illam  amabilem,  quam  Graeci  %&qiv  uocant, 
ut  de  Venere  Lucr.  I  14  ita  capta  lepore  et  I  28  da  dictis ,  diua,  lepo¬ 
rem ;  coniunguntque  cum  hoc  singulari  pluralem  'facetiae’  (cf.  XII  9), 
ut  Sali.  Iug.  25  prorsus  multae  facetiae  multusque  lepos  inerat ,  Veli.  Pat. 
I  17,  1  dulcesque  latini  leporis  facetiae,  quod  V  praebet  'faceti  tuique’, 
ex  glossa  'tuis7  recepta  ortum  uidetur;  idem  quod  habet  'lacini’,  ex 
elementorum  'i’  et  ca’  confusione  non  infrequenti  prouenit,  non  ex  forma 
'Lucinius7,  quam  medii  aeui  homines  sibi  finxerunt  (glossae  Licinius 
dictus  quasi  Lucinius  inepte).  —  9.  ut  nec  me  miserum  cibus  iuuaret. 
horis  igitur  matutinis  obuii  (fortasse  in  foro)  sibi  facti  usque  ad  cenam 
indulserant  his  lusibus.  Val.  Flacc.  VIII  162  nullae  te,  nata,  dapes  . . 
iuuabant.  LXIV  57  miseram  se.  —  10.  nec  somnus  tegeret  quiete 
ocellos.  LXIII  37  oculos  sopor  operit,  Verg.  G.  IV  412  incepto  tegeret 
cum  lumina  somno  ',  Aen.  XII  909  oculos  ubi  languida^pressit  nocte  quies ; 
Prop.  I  10,  7  quamuis  labentes  premeret  mihi  somnus  ocellos.  —  11.  sed 
toto  indomitus  furore  lecto  uersarer.  me  uolutarem;  Ouid.  am.  I  2,  3 
et  uacuus  somno  noctem  (quam  longa!)  peregi,  lassaque  uersati  corporis 

ossa  dolent ,  Prop.  I  14,  21,  Iuuen.  13,  218  et  toto  uersata  toro  iam  membra 
quiescunt,  Maxim,  eleg.  5,  71  toto  uer satus  corpore  lecto,  fnrorem  hic  de 
mente  concitata  inflammataque  (8)  intellege,  'indomitus’  (qui  domari 
nequit)  hic  sane  insolentius  est  dictum  de  eo,  qui  ad  statum  quietis 
nequit  peruenire;  mirum  tamen,  ni  poeta  scripsit  'indomito  furore'  (cf. 
ex.  gr.  LXIV  54),  quod  duplex  ablatiuus  et  localis  et  causalis  certe  non 
dissuasit,  nam  Homeri  (II.  XXIV  4)  vit vos  nuv8a(iuta)Q  nil  ad  rem.  — 

12.  lncem.  nouom  mane;  Suet.  Cal.  50  in  simili  re  expectare  lucem.  — 

13.  ut  tecum  loquerer  simulque  ut  essem,  praeponit  C.  id  quod 
maxime  optat,  mutuom  sentiendi  commercium ;  unde,  cum  illud  'et  omnino 
tecum  uersarer’  (cf.  ad  XXI  5)  ut  res  minor  postponatur,  specie  quidem 
euadit  quod  uocant  vgzeqov  nqox sqov.  —  15,  16.  at  defessa  labore 
membra  postquam  semimortua  lectulo  iacebant.  animi  furentis  cor¬ 
porisque  uersati  aerumnis  (novois) ;  cf.  de  uoce  'labor',  quae  a  signi¬ 
ficatione  haud  raro  attingit  eam  quae  est  'dolor',  Cic.  Tuse.  II  15,  35. 
'semimortua’,  rigida  nimirum  per  insomnia;  uocem  raram  sensu  proprio 
Apul.  met.  VI  21  anus  semimortuae ,  de  ebriis  Hygin.  astr.  II  4  semi¬ 
mortua  membra  iactantes  adhibent,  praeter  expectationem  euenit  quod, 
postquam  se  per  noctem  dormire  nequisse  dixit  poeta  iamque  per  'at’ 
ad  nouam  rem  transitus  est  factus,  tamen  subicitur  'postquam  membra 
in  lecto  iacebant,  hos  tibi  uersus  scripsi’  nam  ' postquam 7  in  re  aut 
repetita  aut  durante  cum  imperfecto  construitur,  haec  autem  durandi 
notio  cum  nouae  lucis  mentione  praecepta  sit  cumque  'at’  hanc  potius 
continuationem  reddat  necessariam  'postquam  consurrexi’  (et  hac  in  re 
sensit  membrorum  defessorum  tamquam  mortuorum  rigorem),  noli  dubi¬ 
tare  quin  hic  quoque  offucias  fecerint  optimo  poetae  librarii  pessimi  ex 
litterulis  'iebaui’  utcumque  aliquid  sensu  non  plane  cassum  suo  Marte 
elicientes,  tu  ex  illa,  quam  supponimus,  scriptura  antiquitus  tradita 
mecum  elice  'leuaui’.  cf.  ex.  gr.  Ouid.  tr.  I  3,  94  et  gelida  membra  leua- 
uit  humo.  —  16.  iocnnde.  XIV  2.  —  17.  dolorem,  desiderium ,  ut  I  7. 
—  18,  19.  nunc  audax  caue  sis  precesque  nostras,  oramus,  caue 
despuas,  ocelle,  'nunc9,  post  hanc  meam  confessionem  liberam,  'caue’ 
(de  'e’  breui  cf.  LMuellerus  d.  r.  m.  p.  340,  Neuius  II  p.  435)  cum  ui 
repetitur,  ut  LXVIIIb  2.  ceterum  tute  ipse  caueas,  ne  de  uulgari  for¬ 
mula  'caue  sis  (=  si  uis)’  cogites,  ut  ex.  gr.  Plaut.  Asin.  I  1,  30  caue 
sis  malam  rem ,  quam  haud  raro  'cauesis’  scribebant  per  medium  aeuum 
cuiusque  confusione  conciliante  litterarum  's’  et  'r’  similitudine  hic  in 
Y  legitur  'caueris’,  quemadmodum  Caton.  dist.  IV  43,  1  suspectus  caue 
sis  itidem  traditum  est  'caueris’.  'audax’  fere  hic  adaequat  'superbus, 
confidens’,  ut  Plaut.  Amph.  II  2,  207  decet  audacem  esse ,  confidenter  pro 
se  et  proterue  loqui,  rem  exponit  Petron.  91  postquam  amari  sensit, 
supercilium  altius  sustulit  (=  superbus  factus  est),  'preces7  quae  sint 
facile  ex  u.  13  adsequi  licet:  quamquam  non  apertis  uerbis  dixit  poeta 
utpote  amici  consiliorum  ignarus  ideoque  tecte  magis  rogans,  tamen  id 
sibi  uelle  uidetur,  ut  Caluus  hoc  quoque  die  uersetur  cum -amico  eum- 

que  recreet  exhilaretque  lepore  facetiisque  suis.  'oramus’  (ut  LV  1) 
maiorem  prae  se  fert  modestiam  quam  usitatius  illud  'oro’  siue  'oro  te’. 
cdespuas’,  contemnas,  ut  Plaut.  Asin.  I  1,  26  ut,  quae  locutus ,  despuas ; 
magicus  despuendi  ritus  (Ciris  371)  nihil  ad  rem.  'ocellus’  est  hominis 
carissimi  (ad  II  6)  interdum  appellatio,  ut  Plaut.  Trin.  II  1,  18  ocelle  mi, 
fiat  (XIV  1).  —  20.  ne  poenas  Nemesis  reposcat  a  te.  ne  superbiorem  hac 
mea  confessione  factum  fastuque  rogata  mihi  negantem  te  puniat  diua 
Ultio,  quae  adrogantiae  amorem  oblatum  fastidiose  repudiantis  est  uin- 
dex  (Ouid.  met.  III  406  et  XIV  694  sqq. ,  Anth.  PaL  XII  140;  cf.  et  de 
Nemesi  ad  LXIV  394,  LXVI  71,  Tac.  ann.  III  18;  Aeschyl.  fir.  267  rjfimv 
ys  psvzoi  NipEGig  £<>&’  v7ieqteqol).  reposcimus  siue  reflagitamus  tam¬ 
quam  debitum  id  quod  nostrum  est  (interdum  quod  promissum  est), 
siue  a  dis,  ut  Verg.  Aen.  VI  530  pio  si  poenas  ore  reposco,  siue  ab  ho¬ 
minibus,  ut  Verg.  Aen.  II  139  quos  (=  a  quibus  propinquis)  illi  fors  et 
poenas  ob  nostra  reposcent  effugia  (cf.  et  ibid.  II  72  et  VIII  495). 
Nemesis  aut  a  Ioue  Calui  poenas  (re)poscit  aut,  quoniam  haec  senten¬ 
tia  et  nimia  est  nec  ulla  re  indicatur,  ipsa  a  Caluo  poenas  repetit, 
uere  Rubino  libri  fUntersuch.  ueber  roem.  Verf.  u.  Gesch.’  I  p.  460 
c poena0 ,  inquit,  cist,  wie  das  griechische  noivrj  zunaechst  das  Suehne- 
geld;  wer  sie  erleidet,  gibt  sie  (dat,  soluit,  pendit );  wer  sie  zufuegen 
will,  fordert  sie  ein  (petit ,  repetit,  expetit,  exigit );  wer  sie  vollzieht, 
nimmt  sie  an  (sumit,  capit,  habet  poenas)' .  et  loco  illius  'repetere’  poetae 
fortiorem  ualidioremque  reposcendi  uocem  posuere,  quod  non  intellegentes 
Itali  infeliciter  'reponat’  scripsere:  'tibi’,  non  'a  te’  haec  uox  requirit 
necessario  (Cic.  ad  fam.  I  9,  19).  —  21.  est  uemens  dea:  laedere 
hanc  caueto.  'uemens’  (male  Y  'uehemens’ :  cf.  Lachm.  ad  Lucr.  p.  133, 
LMuellerus  d.  r.  m.  p.  253) ,  acris  feroxque ,  in  uindictam  prona;  Doe- 
ringius  cp.  flagvs  ftsog.  'laedere’,  fastu  mihi  oblato  prouocare  in  te. 
grauiterque  haec  adhortatio,  quam  utpote  ad  notum  bene  perspectum- 
que  amicum  factam  non  nimis  seriam  esse  putemus,  finit  in  repetita  noce 
cauendi  in  superbia  fere  sollemni;  Fronto  p.  101  tu  igitur,  nisi  caues, 
superbiorem  aliquando  me  experiere. 

LI. 

Est  hoc  carmen  (quod  attinet  ad  tres  strophas  primas)  fere  con- 
uersum  ex  Sapphus  ode  celeberrima,  quam  seruauit  nobis  Longinus 
vipovg  c.  10,  2],  hace  (Poet.  lyr.  Bergkii  878): 
cpaivszai  poi  %rjvog  tcog  ftsoiGiv 
£'fi[isv  mvrjQ,  oGxig  Evavxiog  xoi 
i^avEL  -neci  nlaaiov  aSv  <ponv si¬ 
cas  VltUKOVEl. 

KCil  yslaLGug  IgsqoEv,  zo  fioi  pav 
naqUiav  iv  gzij&egiv  snzoaGsv' 
mg  yaQ  svidov  §qo%e(os  ge,  tpiovag 
ovdhv  £x9  eI'hel. 

uXXa  hoc/l i  fisv  yXooGGa  l'ayf,  Xsnxov  8 * 
avxma  %Q(o  nvg  vnaSsSQogaKSV , 

OnnOLXEGGl  8 *  OV#£V  OQTJfl*,  SniQQOfl- 
ftsiGi  8’  a-Kovai. 

cc  8 i  fi’  iSqoqq  naY.xhxa.i,  xQogog  8e 
ndoav  ayqsL,  %XmQ°xsqa  8s  nolas 
«  sptii,  xE&vdwriv  8 3  oXtyoa  ’ni8svr}g 

(palvogai  aXXa. 

uidere  licet,  respondere  inter  se  tantummodo  uu.  1 — 12,  reliqua  longe 
dissentire,  et  in  ipsis  strophis  primis  libere  hic  illic  egit  poeta  noster, 
ut  alibi  quoque  solet,  non  ad  uerbum  uertens.  cur  autem  poetriae 
Lesbiae  potissimum  elegerit  odarium,  quo  suae  Lesbiae  aperiret  teneri  qui 
ipsum  tenebat  amoris  sensus,  supra  p.  27  et  31  exposuimus.  —  1.  ille  mi 
par  esse  deo  uidetur.  summae  felicitatis  significatio  (Ter.  Heaut.  IV  2, 15, 
Cic.  d.  n.  d  II  61,  153  uita  beata  par  et  similis  deorum ,  Seneca  Here.  Oet. 
104  par  ille  est  superis  qui  eqs.),  praesertim  in  amore:  Plaut.  Cure.  I  3, 
11  sq.  est  lepida.  =£  nimis  lepida.  sum  deus.  #  immo  homo  haud  magni 
preti.  4^  quid  uidisti  aut  quid  uidebis  magis  dis  aequiperabile ?;  Prop. 
II  15,  40.  extat  in  V  'mihi  impar’:  inuenerat  librarius  in  suo  exem¬ 
plari  'impar7,  scripta  supra  'im’  (quod  ex  rmi’  corruptum)  correctura 
'mihi9.  —  2.  ille,  si  fas  est,  superare  dinos.  haec  addidit  C.  de  suo, 
-propterea  a8v  q>covsl6as  omittens  (num  certa  de  causa,  dubito:  erat  qui 
Lesbiae  minus  suauem  uocem  fuisse  putaret,  quasi  talia  curaret  cupidi 
amatoris  ueneratio).  uulgo  religionis  esse  ducunt  adiectum  'si  fas  est’, 
ne  scilicet  magnos  deos  laedat  lingua  superba,  comparantque  ex.  gr. 
Cic.  Tuse.  Y  13,  18  cum  ipso  deo ,  si  hoc  fas  est  dictu,  comparari  potest. 
sed  hoc  ipsum  'dictu’  uel  tale  aliquid  abesse  omnino  nequit,  neque 
amantes  semper  respectus  dis  debiti  memores,  itaque  accedimus  eis, 
qui  'fas’  graecum  Svvaxov  esse  dicunt:  Caesar  b.  g.  I  50  non  esse  fas 
superare  Germanos ,  Yerg.  Aen.  VH  692,  Ouid.  trist.  II  223  et  ibid.  III 
12,  41.  'superare’,  excedere  beatitudine.  'diuos’  (quae  forma  est  magis 
grauitatis  plena  ideoque  in  sollemni  dictione  usitata,  sed  hic  fortasse 
ob  solum  metrum  adsumpta),  cunctos  deos  indicans,  positum  est  post 
singularem  'deo’,  ut  Grat.  Cyneg.  96  deus  ille  cm  proxima  diuos  mens 
fwit,  Iuuen.  3,  132  siquis  deus  aut  similis  dis.  —  B,  4.  qui  sedens  ad- 
uersus  identidem  te  spectat  et  audit,  optime  fecit  Catullus,  quod 
degressus  paululum  ab  exemplari  suo  'id.  spectat’  intulit,  in  medio 
positas  uoces  'identidem’  et  'te’  pariter  ad  'sedens  aduersus’  quam  ad 
'spectat  et  audit’  referas:  perquam  adamata  duplex  haec  relatio  linguae 
latinae.  iam  Yulpius  bene  cp.  Celsum  III  6  medicus  neque  in  tenebris 
neque  a  capite  aegri  debet  residere,  sed  illustri  loco  aduersus  eum,  ut 
omnes  notas  exuultu  quoque  cubantis  perspiciat ;  idemque  adnotat,  Sapphus 
locum  persecutum  esse  Lucianum  [£'q{oxss  53].  in  uoce  'ident.’  (h.  e. 
sine  fine;  repetit  postea  C.  XI  19  fortasse  cum  huius  loci  recordatione) 
omnis  uis  inest:  sperat,  si  usque  sit  simul  cum  amata,  se  leuare  posse 
Catullus  ed.  Baehrens.  II.  17 

animi  curas,  quae  ex  repetito  breue  in  tempus  illius  aspectu  et  auditu 
risus  semper  excitantur  saeuiores.  —  5.  dulce  ridentem,  cui  non  in 
memoriam  hic  redit  dulce  ridentem  Lalagen  amabo,  dulce  loquentem,  Hor. 
od.  I  22,  23,  in  quibus  magis  fidelem  habes  uersionem?  —  misero  quod 
omnis  eripit  sensus  mihi,  de  'misero’  cf.  ad  XLY  21.  'quod’  (tra- 
iectum,  ut  ad  Corn.  9)  ad  utrumque  'spectat  et  audit’  pertinet.  'eripit 
sensus’  (aliter  autem  de  diuturna  amantium  consternatione  LI^VI  25  est 
adhibitum)  ualet  'mentem  confundit  perturbatque  ’ ;  Verg.  Aen.  II  736 
hic  mihi  nescio  quod  trepido  male  numen  amicum  confusam  eripuit  men¬ 
tem ;  Lucr.  1Y  435  labefactari  undique  sensus.  —  6,  7.  nam  simul  te, 
Lesbia,  aspexi,  nihil  est  super  mi.  'simul  (ad  XXII  21)  te  aspexi’  de 
nouo  quoque  uisu  (aliter  LXIY  86):  iterum  tum  incitatur  amor,  quem 
notum  est  finxisse  ueteres  per  ipsos  oculos  influere  in  animum.  fsunt 
enim  oculi  quasi  uiae,  per  quas  inmissum  pulcritudinis  effluuium  et  in 
animum  delatum  amoris  flammas  excitat’  Waardenburgius  opusc.  p.  275, 
quamquam  de  flammis  mox  meliora  proferemus.  Publilius  Syrus  A  40 
amor  ut  lacrimasti  ab  oculis  oritur,  in  pectus  cadit  (sic  enim  legimus); 
Prop.  I  19,  5  et  II  22,  7;  de  Graecis  uide  Rohdium  libri  cder  griech. 
Roman’  p.  149  not.  2.  ad  totam  autem  hanc  descriptionem  mentis  con¬ 
sternatae  iam  Yulpius  cp.  Lucret.  III  152  sqq.  uerum  ubi  uementi  magis 
est  commota  metu  mens,  consentire  animam  totam  per  membra  ui demus, 
sudoresque  ita  palloremque  existere  toto  corpore  et  infringi  linguam  uocem- 
que  aboriri,  caligare  oculos,  sonere  auris,  succidere  artus,  sed  descriptio 
illa  in  initio  manca  est:  suppleuerunt  u.  8  secundum  illud  Sapphus 
t pcovug  ovdhv  h’  siusi,  ut  incredibilia  mittam,  Parthenius  'quod  loquar 
amens’,  Westphalius  'gutture  uocis’,  omnium  optime  Franc.  Ritterus  et 
Doeringius  'uocis  in  ore’,  'est  super’  per  tmesin  pro  'superest  (=  re¬ 
stat)’,  ut  Ouid.  fast.  Y  600,  Aen.  II  567,  Nepos  Alc.  8,  1  praeter  arma 
et  nauis  nihil  erat  super,  alibi.  —  9.  lingua  sed  torpet.  Ouid.  epist. 
11,  82  torpebat  gelido  lingua  retenta  metu,  Liuius  I  25,  4  torpebat  uox 
spiritusque ;  Plaut.  mil.  IV  6,  55  uerbum  edepol  facere  non  potis,  si  ac¬ 
cesserit  prope  ad  te:  dum  te  obtuetur,  interim  linguam  oculi  praeciderunt. 
Aedituus  (supra  p.  6)  1,  2  uerba  labris  obeunt ;  Hor.  od.  IV  1,  33 — 36;  Yerg. 
Aen.  IY  76  (Dido  praesente  Aenea)  incipit  effari  mediaque  in  uoce  re¬ 
sistit.  'sed’  traiectum,  ut  LXI  102.  —  tenuis  sub  artus  flamma  de¬ 
manat.  de  flammis  per  oculos  conceptis  cf.  nitidum  epigramma  Pom- 
peianum  supra  p.  6  a  me  exhibitum:  accensus  nimirum  ignis  ex  amatae 
amatiue  luminibus  igne  micantibus  (Rohdius  1.  1.  p.  152  not.  2);  ab  oculis 
autem  ignis  deorsum  manat  sub  artus  siue  totum  per  corpus,  pro  rariore 
uocabulo  'demanat’  (de  quo  cf.  Gellius  XYII  11,  1)  iam  in  antiquis 
editionibus  (ueluti  AStatii)  legitur  'dimanat’;  sed  haec  notio  iam  inest 
attributo  'tenuis’,  quo  ignis  significatur  dispersus  (Xsnzov  tcvq).  —  10.  so¬ 
nitu  suopte  tintinant  aures.  'suopte%  suo  ipsarum:  Paulus  Festi 
p.  311  M.,  Corssenus  de  pronunt.  II  860 2  (etiam  575);  Kuehnerus  gr.  1. 

I  p.  383.  de  tinnitu  siue  strepitu,  qui  ut  in  omnibus  fere  animi  commo- 

tionibus  ita  in  amore  aures  inuadit,  cf.  Meleager  Anth.  Pal.  V  212,  1 
otlsi  (iol  dvvst  (iev  ev  ova6Lv  rjxog  SQcoxog  (de  superstitione  cum  hoc  tin¬ 
nitu  coniuncta  cf.  Burmannus  Anth.  lat.  II  p.  639).  ctinire,  tinitus,  tin- 
tinire,  tintinare’  prisce  etiam  postea  interdum  per  unam  'n’  scribebant, 
huc  rettulit  Hauptius  glossam  Labb.  p.  185a  'tintino  uXcdugoa’.  Ceis.  VI 
7,  8  ubi  aures  intra  se  ipsas  sonant.  —  11,  12.  gemina  teguntur  lumina 
nocte,  de  oculorum  caligine  cf.  Ouid.  am.  III  5,  45  gelido  mihi  sanguis  ab 
ore  fugit  et  ante  oculos  nox  stetit  alta  meos ;  epist.  13,  23  tenebris  exsan¬ 
guis  obortis ;  Italicus  II.  lat.  973  nox  oculos  inimica  tegit.  AStatius  etiam 
Archilochi  uerba  [103  Bergkii]  cp.  roiog  yaq  cpiXotrirog  EQcog  v7to  xa^- 
8Cr\v  ilvo&ELg  noXXijv  nax’  a%Xvv  ofigatcov  %%evev  nlEipccg  ek  gttj&scov 
an ccXag  cpQsvag.  sine  sensu  tamen  est,  quam  V  praefert,  nox  'gemina’; 
quod  per  grammaticam  cum  'nocte’  coniunctum  a  sensu  referre  uelle  ad 
'lumina’,  hoc  uero  est  artificium  hodie  uel  a  pueris  inrisum.  plerique  edi¬ 
tores  nunc  scribunt  id  quod  excogitauit  non  male  ISchraderus  '  aures 
geminae,  teguntur’,  quod  commentum,  quamquam  a  latinitate  defen¬ 
ditur  (cf.  ad  LXIII  75),  tamen  neque  ab  . arte  rhythmica  (post  caesuram 
quippe  in  hac  strophe  semper  nouum  colon  incipere  uoluit  poeta  egregie 
ut  in  enumeratione;  aliter  Hauptius  opusc.  I  p.  106)  neque  uero  ab  eo, 
quod  iam  in  initio  ultimi  membri  positum  'teguntur7  nimis  forti  neque 
apto  accentu  effertur,  probandum  mihi  uidetur.  LSpengelius  'gemina 
et  teguntur’  proposuit,  de  copulae  traiectae  legibus  (cf.  Hauptius  opusc. 
I  p.  119)  securus,  reponendi  ego  extiterim  auctor  'gelida  t.  1.  nocte7: 
notum  est,  quam  saepe  'gelidus’  in  hoc  uel  illo  adfectu  amaro  deno¬ 
tando  adhibeatur  (cf.  interpp.  ad  Aen.  II  120);  uide  ex.  gr.  epist.  Sap¬ 
phus  112  astrictum  gelido  frigore  pectus  erat ;  et  saepe  'gelidus’  et  'ge¬ 
minus’  in  codd.  confusa.  —  hic  desinit  conuersio.  quartam  autem  in 
Sapphus  odario  stropham  non  itidem  a  Catullo  expressam  esse,  haud 
pauci  mirabantur;  multo  etiam  magis  bilem  mouit  doctis  necopinatus 
durusque  ad  otium  poetae  periculosum  transitus,  unde  alii  (ut  iam 
AStatius)  inter  u.  12  et  13  unam  duasue  strophas  intercidisse,  alii 
ua.  13 — 16  diuersi  carminis  fragmentum  esse,  alii  eosdem  adeo  ab  inter- 
polatoris  mala  manu  prouenisse  sunt  opinati,  nobis  contra  uidetur.  nam 
si  erat  hoc  carmen  non  stili  exercitatio  aut  poetica  miseri  amantis  de¬ 
scriptio  duce  Sappho  facta,  sed  ideo  compositum  ut  mitteretur  amatae, 
optime  hercle  quousque  sibi  procedere  liceret  solus  perspexit  Catullus: 
quae  de  sudore  e  toto  corpore  manante,  de  pallore  uiolaceo,  de  spiritu 
deficiente  poetria  Lesbia  adiecit,  in  carmine  ad  suam  Lesbiam  misso  tam 
nimia  esse  quam  sese  non  decere  agnouit,  in  eis  quae  antecedunt  animi 
sensa  deuelauerat;  et  quamquam  de  amore  suo  nihil  diserte  dixerat, 
nihilominus  omnia  dixerat,  fortasse  etiam  plura  quam  licebant,  erat 
enim  Lesbia  alieni  uiri  uxor;  quae  quid  de  se  sentiret,  magis  noster  animo 
cupiente  diuinabat  quam  sciebat  certo:  quid,  si  adulescenti  procaci  suc- 
censeret  mulier  ingenua?  noluit  ergo  ignis  sui  descriptionem  plenam 
nimisque  apertam  reddere  addita  quarta  Sapphici  poematii  stropha 

(cuius  praeterea  mollitiem  fortasse  putauit  magis  in  femina  quam  in 
uiro  tolerandam);  cohibuitque  eius  impetum  metus  ne  laederet  amasiam, 
quam  ut  puram  et  pudicam  uenerabatur.  et  suffecerunt  omni  ex  parte 
tres  illae  strophae,  siquidem  feminam  poetae  amor  misso  hoc  carmine 
trunco  neque  latere  poterat,  si  ipsa  illi  fauebat,  neque  uero  offen¬ 
dere,  si  respuebat,  fruatur  suo  quisque  sensu  iudicioque:  mihi  semper 
amabilis  est  uisus  Catullus  ob  hanc  ipsam  reticentiam  tenerumque  pu¬ 
dorem,  quo  ne  lineas  temere  transiliret  ueritus  substitit  nihilque  porro 
adiecit  nisi  quae  in  excusationem  licentiae  iam  sibi  permissae  proferre 
potuit;  et  ut  homine,  ita  poeta  condignum  censeo  hunc  abruptum  (etsi 
non  sine  aliqua  duritie)  carminis  exitum,  sic  autem  qui  semper  statue¬ 
bam,  gauisus  sum,  cum  similiter  iudicantem  uiderem  Westphalium 
[p.  48] .  —  13.  otium ,  Catulle,  tibi  molestum  est.  audaciae  suae  cul¬ 
pam  totam  confert  in  animum  labori  serio  negotiisque  seneris  non  de¬ 
ditum,  sententia  cum  in  aliis  rebus  adamata,  tum  in  amore,  quem 
philosophi  non  aliunde  quam  ex  mente  uacua  nasci  declamabant:  Sto- 
baeus  flor.  LXIV  29  OsotpQaGtoq  iqoazrj&sls,  ti  sgzlv  egcos,  na&og  itpri 
'ipv%fjg  G%oXagovG7]s ,  unde  fluxisse  puto  quod  legitur  in  altercatione  Ha¬ 
driani  et  Epicteti  [Fabric.  Bibi,  graeca  XIII  p.  563] ,  ubi  ad  interrogatio¬ 
nem  quid  est  amor?  respondetur  otiosi  pectoris  molestia ;  cf.  et  longior 
expositio  Ouid.  rem.  135  sqq.,  Plaut.  Trin.  HI  2,  32  ui  Veneris  uinctus 
otio  .  .  in  fraudem  incidi  et  Trnc.  I  2,  34  sqq.,  Ter.  Heaut.  I  1,  57, 
P.  Syrus  A  34,  Tac.  ann.  IV  20  otia  et  turpes  amores  exercendo,  'mo¬ 
lestum7  hic  eatenus  est  'incommodum7,  ut  designet  id  quod  a  recta 
morum  uia  retinet,  et  inde  fere  aequat  'periculosum5  siue  'perniciosum5; 
uidetur  hoc  quoque  ex  philosophorum  dictione  ortum  (cf.  Cic.  ad  fam. 
VII  26,  1;  Caelianae  §  43;  Hor.  epist.  I  1,  108).  iocularem  Publilii  Syri 
de  otio  molesto  disputationem  (fortasse  cum  philosophorum  inrisione) 
uide  apud  Macrobium  [sat.  H  7,  6].  —  14.  otio  exaltas  nimiumque 
gestis,  ut  tot  uocabula  latina,  haec  quoque  e  Romanorum  pastorali 
quondam  uita  profluxerunt,  siquidem  pecudes  tam  exultant  quam  gestiunt : 
Don.  ad  Ter.  Eun.  III  5,  7  ' gestire 5  est  motu  corporis  monstrare ,  quid 
sentias;  constat  autem  a  pecudibus  ad  homines  esse  translatum,  unde  cum 
et  'gestire5  maxime  in  rebus  laetis  usurpetur  (Paulus  Festi  p.  95),  utrum¬ 
que  uerbum  'effuse  lasciuire5  et  'inaniter  efferri5  denotat;  Liuius  IV 
36,  1  Veliterni  coloni  gestientes  otio,  Iustin.  XVI  4  aduersus  plebem  nimio 
otio  lasciuientem ,  Cic.  Tuse.  V  6,  16  inani  laetitia  exultans  et  temere 
gestiens,  fortasse  iuuenci  libere  in  prato  ludentis  nec  adhuc  iugo  im¬ 
posito  durum  laborem  ferre  docti  imago  obuersata  est  poetae,  non  ne¬ 
glegendum  est  autem  illud  ano  xoivov  positum  'nimium5:  quod  in  quouis 
alio  amorum  genere  et  ipsum  nimium  unice  quadrat  in  feminam  nuptam, 
cuius  possessione  interdictum  erat  ex  iure  diuino  humanoque.  eandem- 
que  sententiam  continent  sequentia:  —  15,  16.  otium  et  reges  prius 
et  beatas  perdidit  urbes,  sic  olim  (cf.  ad  IV  25)  Priamum  et  Troiam 
pessumdedit  Paris  per  desidiam  corrumpens  alienam  uxorem.  Octauia  816 

(Cupido)  regna  euertit  Priami ,  claras  diruit  urbes.  Tibullum  quoque  sic 
tacite  Troiae  mentionem  facere  puto  I  3,  47  non  facinus,  non  ira  fuit, 
non  bella  (raptus  Helenae,  Graecorum  indignantium  ultio,  circa  Troiam 
caedes  pugnaeque),  porro  AStatius  comparat  Euripidis  fragm.  241  N.  6 
8 *  r\8vs  al(ov  ^  xaxij  z’  avavdQca  ovz 3  ohtov  ovrs  yaiav  oq&cogslev  av. 
Ouid.  ex  P.  IV  8,  33  urbesque  beatae  (=  diuites  et  potentes),  denique 
animaduerte  pulcram  uocis  r otium5'  anaphoram,  quam  licet  sub  alia 
significatione  adhibet  etiam  Hor.  od.  II  16,  1  sqq. 


LH. 

1.  Quid  est,  Catulle?  quid  moraris  emori?  quid  tardas  abire  e 
uiuis,  apud  quos  nunc  indignissime  uigent  regnantque  pessimi?  taedium 
contemptusque  rerum  praesentium  tenet  poetam  fortasse  ipso  morbo  in- 
grauescente  ad  tam  tristes  cogitationes  inclinantem.  Hor.  od.  III  27,  50 
inpudens  Orcum  moror  et  58  quid  mori  cessas?,  Verg.  Aen.  XI  177  quod 
uitam  moror  inuisam.  ''emori’  fortius  grandiusque  quam  simplex  'mori’: 
Cic.  in  Pis.  7,  15  populo  ita  fuerat  ante  uos  consules  libertas  insita,  ut 
emori  potius  quam  seruire  praestaret ,  Sali.  Iug.  14,  24  utinam  emori  for¬ 
tunis  meis  honestus  exitus  esset  neu  uiuens  iure  ('neuiuere’  codd.)  contem¬ 
ptus  uiderer  (cf.  Herzogius  ad  Sali.  Cat.  20,  7).  uehementer  poeta  semet 
interpellat  curis  amaris  traditum  per  illam  sollemnem  indignationis  for¬ 
mulam  fquid  est’,  de  qua  cf.  Ussingius  ad  Piant.  Amph.  552,  Tibuli. 
Priap.  2,  38.  superflue  olim  equid  e.,  C.,  quod’  scripsere.  —  2.  sella 
in  curuli  struma  Nonius  sedet,  de  duobus  illius  temporis  Noniis,  inter 
quos  optio  nobis  detur,  aliquid  memoriae  est  traditum.  AHaackhius 
[Pauly,  Encycl.  real.  V  p.  688]  et  Lehmannus  [Philol.  suppi.  II  p.  205], 
quibus  accessit  Schwabius  [q.  C.  p.  35  sqq.],  cogitauere  de  Nonio  Aspre- 
nate,  a.  46  proconsule,  legato  Caesaris  in  bello  Africano  Hispanico- 
que;  hunc  illi  putant  creatum  esse  aedilem  curulem  eodem  anno, 
quo  Vatinius  praetor  sit  creatus,  scii.  a.  55  (Schwabius  1.  1.  ,p.  43). 
de  altero,  Nonio  Sufenate,  a.  56  tribuno  plebis  (eodem  fortasse  cum 
M.  Nonio,  quem  Cic.  ad  Att.  VI  1,  13  propraetorem  uocat),  cf.  Haack- 
hius.  sed  fatendum  est,  plane  incertum  esse  quis  fuerit  Nonius  Catullianus. 
quidquid  id  est,  necesse  est  fuerit  hic  Nonius  homo  flagitiis  coopertus 
famosusque  (cf.  Boethius  in  testim.  uol.  I),  qui  potentium  ope  auxilioque 
eo  anno,  quo  Catullus  haec  scripsit  (ut  uidetur  a.  54,  cum  tristi  morbo 
uexatus  ultro  sibi  optaret  mortem),  primum  in  magistratuum  curulium 
serie  gradum  est  adsecutus,  aedilitatem,  notum  est  enim,  sellam  curu¬ 
lem  (cf.  Bichius  lex.  antiqq.  s.  u.)  propriam  fuisse  aedilium  curulium, 
praetorum,  consulum;  Vulpius  cp.  Geli.  VII  9,  5  Cn.  Flauius,  Anni 
filius,  dicitwr  ad  collegam  uenisse  uisere  aegrotum,  eo  in  conclaue  post¬ 
quam  introiuit,  adulescentes  ibi  complures  nobiles,  sedebant  hi  con- 
tempnentes  eum ,  assurgere  ei  nemo  uoluit.  Cn.  Flauius,  Anni  filius, 
aedilis ,  id  arrisit :  sellam  curulem  iussit  sibi  afferri,  eam  in  limine  appo¬ 
suit,  neqms  illorum  exire  posset  utique  hi  omnes  inuiti  uiderent  sese  in 

sella  curuli  sedentem,  quod  spectaculum  hic  iusta  elatus  superbia  in¬ 
gessit  pueris  inepte  fastidiosis,  id  Nonius  optulisse  uidetur  cum  osten¬ 
tatione  quaesita,  erubescentibus  hanc  indignitatem  bonis  probisque  omni¬ 
bus.  '  struma J  autem  cum  olim  praeeunte  Scaligero  habuissent  pro 
cognomine  (neque  tamen  hoc  quidem  cognomen  notum  est  aliunde,  alio- 
quin  cum  sat  constet  multa  corporis  uitia  in  cognomina  ahiisse,  cf.  ex.  gr. 
c Plautus’  et  e Plancus’),  rectius  Haackhius  ceterique  quos  dixi  docti 
cogitauere  de  conuitio.  Celsus  V  28,  7  struma  est  tumor ,  in  quo  subter 
concreta  quaedam  ex  pure  et  sanguine  quasi  glandulae  oriu/ntur  . .  nascuntur 
maxime  in  ceruice,  sed  etiam  in  alis  et  inguinibus .  postea  'scrofulas’ 
siue  'scrofas’  hoc  uitium  uocabant,  unde  per  glossam  uaria  lectio  in 
Marii  Yictorini  codd.  obuia  'scrofa’  uel  'strofa’  prouenit.  quo  igitur 
uitio  constat  Vatinium  deformem  fuisse  (cf.  interpp.  ad  Cic.  Sest.  65,  135 
qui  execant  pestem  aliquam  tamquam  strumam  duitatis,  Schwabius  1.  1. 
p.  35),  eodem  etiam  Nonius  insignis  fuit  (recte  Heysius  uertit  'der  Kiel- 
kropf  Nonius’),  quodsi  cum  hoc  statim  coniunctum  legimus  Vatinium 
ob  strumam  exagitatissimum ,  ultro  exclamamus  'pulcre  conuenit  im¬ 
probis  homullis’,  cum  praesertim  illud  'struma’  ita  sit  positum  ante 
'Nonius’,  ut  facili  opera  etiam  ad  'Vatinius’  referri  possit.  —  3.  per 
consulatum  perierat  Vatinius.  P.  Vatinius,  de  quo  cf.  ad  LIIT,  consul 
fuit  a.  47  teste  Dione  Cassio  XLII  55  (cf.  et  de  hoc  consulatu  salsum 
Ciceronis  dictum  Macr.  II  3,  15).  usque  ad  quod  tempus  uixisse  Catullum 
eumque  uidisse  Vatinium  consulem  cum  plane  sit  inprobabile  (supra 
p.  40),  dudum  inde  ab  Hadriano  Tumebo  [adu.  XXI  11]  intellexere  pru- 
dentiores,  non  per  eum  quem  gessit  (quod  per  se  parum  est  credibile), 
sed  per  eum  quem  optauit  consulatum  Vatinium  falso  iurauisse.  optime 
rem  explanauit  (indicante  Hauptio  opusc.  I  p.  9)  Henricus  Valesius  ad 
Amm.  Marcell.  XXIV  3,  9  animabat  autem  lulianus  exerdtum,  cum  non 
per  caritates,  sed  per  inchoatas  negotiorum  magnitudines  deieraret  ad- 
sidue:  ' sic  sub  iugum  mitteret  Persas,  ita  quassatum  recrearet  orbem 
Romanum*,  ut  Traianus  fertur  aliquotiens  iurando  dicta  consuesse  firmare: 
' sic  in  prouindarum  spedem  redactas  uideam  JDadam  et  Parthiam*),  sic 
pontibus  Histrum  et  Euphratem  superem ’  et  similia  plurima,  ad  quae 
Valesius:  'antiqui  per  uota  iurabant,  ut  Vatinius  ita  consul  fiam  ...  et 
Cleopatra  quotiens  iurare  nolebat,  maximum  id  uotum  concipiebat  sic 
in  Capitolio  iura  reddam,  teste  Dione  50,  5;  et  Otho  ipsum  Neronem 
adhuc  priuatus  adloquens  sic  iurauisse  ab  eodem  [Dione]  dicitur  sic  me 
Caesarem  uideas* ,  comparatque  deinde  Cic.  ad  fam.  10,  9,  Sen.  epist. 
117,  23,  alia,  tuto  igitur  nobis  fingemus  Vatinium  sic  quauis  occasione 
loquentem  'ita  consul  fiam,  uera  haec  uerba  sunt’  similiterue.  nam  et 


*)  'et  Parthiam’  ex  mea  coniectura  addidi,  ut  suadet  tam  pluralis 
'prouinciarum’  quam  quod  codd.  habent  'redactas’  ('redactam’  uulgo) 
et  quod  sequitur  'Euphratem’;  hoc  enim  recte  Gardthausenus  restituit  ex 
G  elenio  et  Accursio  pro  ineptissimo  illo  'aufidum’. 

pulcre  haec  iunguntur,  Nonium  iam  compotem  aedilitatis  esse,  Yatinium 
bona  spe  consulatus  teneri,  et  certo  constat  hunc  iam  longe  antequam 
consul  factus  est  de  consulatu  suo  locutum  esse  (Cic.  in  Vat.  2,  6  et 
5,  11).  quaerat  hic  quispiam:  cur  haec  Vatinii  consuetudo  tam  anxium 
sollicitumque  reddidit  nostrum,  cum  spei  illius  euentus  incertus  tamen 
esset?  non  obliuiscendum  est  nimirum,  Vatinium,  quidquid  impugnatus 
est  uehementissime  et  a  Cicerone  et  a  Caluo  (cf.  LIII),  tamen  a.  65 
praetorem  esse  creatum  et  hinc  suo  iure  certissimam  consulatus  opti- 
nendi  spem  concepisse.  Catullus  autem  eo  magis  intellegimus  cur 
taedio  horum  temporum,  quibus  Vatinii  uicerunt  et  Catones  repulsam 
tulerunt,  correptus  sit.  acerbe  autem  iuraiuranda  siue  uota  hominis 
commemorans  poeta  ea  uocat  'penuria’;  Cic.  in  Vat.  1,  3  inconstantiam 
cum  leuitate,  tum  etiam  perjurio  mplicatam.  de  forma  'perierare’,  quae 
pro  uulgari  '  peierare  ’  haud  raro  in  codd.  est  obuia,  cf.  Usenerus  in 
Fleckeis.  ann.  1865  p.  226.  —  4.  sic  postquam  id  quod  u.  1  posuerat 
stabiliuit  ostendendo  quid  iam  nunc  sit  quidque  mox  futurum  sit,  gra-» 
uiter  quasi  confirmationis  loco  ita  ut  amat  (cf.  supra  ad  VIII  7)  interroga¬ 
tionem  suam  repetit  poeta;  suppleas  mente  'nonne  iure  meo  dixi:  q.  e. 
C.  q.  m.  e.?’ 


Lin. 

1.  Risi  nescio  quem  modo  ec  corona,  turbam  auditorum  orato¬ 
rem  iudiciumque  circumstantium  ultro  apparet  mixtam  fuisse  ex  diuer- 
sissimi  generis  hominibus;  Tac.  dial.  19  cum  in  corona  uix  quisquam 
adsistat,  quin  elementis  studiorum,  etsi  non  instructus,  at  certe  imbutus 
sit ,  ibid.  20  uulgus  adsistentium  et  32  non  doctus  modo  et  prudens  auditor, 
sed  etiam  populus,  ex  hoc  uulgo  auditorum  ( corona  sordidiore  Sen.  epist. 
114,  12)  aliquem  indicat  illud  cum  quodam  despicatu  dictum  'nescio 
quem’  'modo’:  fingas  tibi  audita  oratione  Catullum  domum  reuersum 
hoc  poemation  tamquam  admirationis,  qua  tenebatur,  testimonium  lepi¬ 
dum  iocosumque  in  cartas  coniecisse  Caluoque  misisse,  formam  prae¬ 
positionis  'e,  ex’  eam  quae  est  'ec’  non  recte  Neuius  [II  p.  766  sqq.] 
solummodo  in  compositis  inueniri  putat:  plurimi  extant  loci,  ubi  eam 
solita  in  hoc  'ec’  corruptela  'et’  adserit;  cf.  ex.  gr.  ORibbeckius  prolegg. 
Verg.  p.  418.  —  2,  8.  cum  mirifice  Vatiniana  meus  crimina  Caluos 
explicasset.  'mirif.’,  mira  siue  singulari  arte,  ut  LXXXIV  7  mirifice 
locutum,  'meus’  hic  poeta  iusta  amici  superbia  elatus  potius  praeponit 
quam  sermonis  cottidiani  usum  secutus,  de  quanam  C.  Licinii  Calui  in 
P.  Vatinium  (de  quo  cf.  AHaackhius  in  Pauly  encycl.  real.  VI  p.  2396  sqq.) 
oratione  hic  agatur  ut  eruamus ,  proficiscendum  est  a  Tacito ,  qui  ita 
iudicat  [dial.  21]  quotus  enim  quisque  Calui  in  Asicium  aut  in  Drusum 
legit  accusationes ?  at  hercule  in  omnium  studiosorum  manibus  uersantwr, 
quae  in  Vatinium  inscribuntur ,  ac  praecipue  secunda  ex  his  oratio;  est 
enim  uerbis  ornata  et  sententiis  auribus  iudicum  accommodata,  unde  has 
orationes  minimum  tres  fuisse  edocemur,  de  quibus  post  priorum  dis- 

putationes  parum  ut  in  materia  impeditissima  fructuosas  nuperrime 
GMatthiesius  [comm.  pliilol.,  Lips.  1874,  p.  99  sqq.]  ita  inquisiuit,  ut 
solidum  referret  laborum  praemium,  et  prima  quidem  oratio  neeesse  est 
adscribatur  a.  58,  ad  quam  adludit  Tacitus  [dial.  34],  Caluum  non  mul¬ 
tum  XXIIurn  aetatis  annum  egressum  in  Vatinium  orasse  dicens;  age¬ 
batur  autem  ea  causa  e  lege  Licinia  Iunia,  iudicio  tamen  ui  Vatinii  et 
Clodii  inpedito  (Cic.  in  Vat.  14).  unde  et  Calui,  qui  sine  dubio  oratio¬ 
nem  tum  habendam  emisit,  in  hominem  istum,  in  quo  deformitas  cor¬ 
poris  cum  turpitudine  certabat  ingenii  (Veli.  Pat.  II  69,  cf.  et  Sen.  de 
const.  sap.  17  Vatinium  hominem  natum  et  ad  risum  et  ad  odium),  con¬ 
temptus  persequendique  furor  et  contra  Vatinii  in  accusatorem  molestum 
tenacemque  odium  acerrimum  (XIV  3).  occasio  autem  noua  accusatione 
adgrediendi  Vatinium  offerebatur  Caluo  a.  56,  quo  ille  in  petenda 
aedilitate  repulsus  praeturae  in  annum  sequentem  extitit  candidatus 
quoque  in  Sestii  causa  testis  adeo  et  reum  et  eius  patronum  Ciceronem 
lacessiuit  dictis,  ut  huius  in  se  prouocaret  interrogationem  illam  notissi¬ 
mam,  qua  miserrime  uapulauit.  iam  hac  in  causa  Caluus  inter  Sestii 
defensores  una  cum  Cicerone  et  Hortensio  uersatus  sese  accusaturum 
denuo  Vatinium  minabatur  (Cic.  ad  Q.  fr.  II  4,  1).  a  quo  promisso  ita 
stetit,  ut  aut  exeunte  anno  eodem  aut  potius  ineunte  a.  55  nomen  Va¬ 
tinii  deferret  lege  Tullia  de  ambitu  in  petenda  praetura  facto  (maxime 
ludis  gladiatoriis  ineunte  a.  66  datis),  insistens  ille  minis  iam  a  Cicerone 
[in  Vat.  15,  37]  iactis.  hoc  enim  Matthiesius  nere  mihi  uidetur  osten¬ 
disse,  non  posse  hanc  de  ambitu  orationem  anno  54  adsignari;  in  hoc 
ab  eo  dissentio,  quod  eam  ineunte  potius  anno  55  esse  habitum  puto 
paulo  ante  comitia  praetoria  eo  anno  post  mensem  Maium  habita,  quibus 
Vatinius  ope  amicorum  potentissimorum  tamen  praetor  est  creatus  (Langius 
ant.  rom.  III  p.  328  sq.).  sic  enim  propterea  statuo,  quod  Catullus 
autumno  a.  56  Veronam  ex  longo  itinere  redux  uix  eo  ipso  anno  actioni 
illi  adesse  potuit,  eundemque  cum  admodum  improbabile  sit  uixisse 
adhuc  mense  Quintili  a.  54,  quo  Caluus  tertium  accusauit  Vatinium  de 
sodaliciis,  aut  postea,  cum  quartum  ille  de  ui  nomen  inimici  detulit  (in 
his  autem  duabus  causis  postremis  mutata  temporum  condicione  Cicero 
Vatinii  antea  una  cum  Caluo  tantopere  impugnati  extitit  defensor),  con¬ 
sentaneum  est  ut  Catullum  interfuisse  statuamus  Calui  orationi  secundae 
a.  55  ineunte  habitae,  cum  ambitus  reus  esset  Vatinius,  ad  quam  ora¬ 
tionem  maxime  nobilitatam  et  in  scholis  lectitatam  perprobabile  est 
spectare  praeter  unum  a  Quint.  IX  2,  25  adlatum  (quod  ad  a.  54  refe¬ 
rendum  esse  docet  illud  c fieres’)  omnia  fragmenta  nobis  seruata  (in 
Meyeri  collectione  p.  477 2),  quamquam  unum  tantum  pleniorem  titulum 
prae  se  ferat,  ex  quibus  quantumuis  (eheu)  paucis  paruisque  tamen  ad¬ 
huc  uim  impetumque  accusationis  perspicere  licet,  initium  Caluus  sumpsit 
ab  hominis  prauitate :  hominem  nostrae  duitatis  audacissimum ,  de  factione 
diuitem ,  sordidum,  maledicum  accuso  (Halmii  rhet.  lat.  p.  366,  6).  deinde 
crimina  explicasse’  (ut  ad  Catullum  reuertar),  h.  e.  seriem  facinorum 

Yatinio  obiciendorum  ordine  exposuisse  censendus  est.  denique  grauiter 
inuectus  est  in  iudices  corruptos,  quos  praeuidit  non  condemnaturos  esse 
reum:  factum  ambitum,  scitis  omnes,  et  hoc  uos  scire  omnes  sciunt  (Quint. 
Y  1,  13)  et  porro  at  ita  mihi  Iouem  deosque  immortales  uelim  bene  fecisse , 
iudices ,  ut  ego  pro  certo  habeo,  si  paruuli  pueri  de  ambitu  indicarent 
(Charis,  p.  224,  9  K.),  ubi  fere  supplendum  est  cmelius  quam  uos  (scii, 
dissimulantes  intellegere)  rem  apertam  esse  intellecturos’,  sed  pulcrum 
fragmentum  apud  Aquilam  Romanum  [p.  35,  5  H.]  huc  pertinere,  etsi 
non  inprobabile,  tamen  non  certum  est.  ad  hanc  autem  orationem  ad- 
ludere  putauerim  Senecam  rhet.  [p.  331  K.]  Caluus  . .  usque  eo  uiolentus 
actor  et  concitatus  fuit,  ut  in  media  eius  actione  sur geret  Vatinius  reus 
et  exclamaret:  rogo  uos,  iudices,  num,  si  iste  disertus  est,  ideo  me  damnari 
oportet?  —  4.  manusque  tollens,  ad  testificandam  admirationem  (Lamb. 
ad  Hor.  epist.  I  18,  94):  Cic.  ad  fam.  VII  5,  2  sustulimus  manus  et  ego  et 
Balbus ,  id.  Acad.  II  19,  63  Hortensius  uehementer  admirans,  quod  quidem 
perpetuo  Lucullo  loquente  fecerat,  ut  etiam  manus  saepe  tolleret ,  Arnob. 
YII  33  manus  ad  caelum  tollunt,  rebus  admirabilibus  moti  prosiliunt ,  ex¬ 
clamant.  —  5.  cdei  magni,  salaputtium  disertum!’  exclamationem 
'd.  m.’  inseruire  hic  exprimendae  admirationi,  monui  ad  SIY  12.  di¬ 
sertus’  autem  eloquentiam  summam  indicare,  et  XLIX  1  ostendit  et 
Vatinii  ipsius  interrogatio  modo  adlata.  omnis  uero  carminis  lepor 
iocusque  positus  est  in  uoce  tertia,  nimirum  Caluus  cum  paruolus  esset 
statura  (cf.  praeter  Senecae  testim.  in  uol.  I  Ouid.  trist.  II  481  exigui 
Calui),  homo  iste  ex  corona  plebeius  fortiter  hoc  expressit  uoce  plebeia 
et  in  urbanorum  circulis  sine  dubio  ignota  r salaputtium’,  h.  e.  salax 
penis,  de  scriptura  uocis  alibi  non  obuiae  constat  ex  Senecae  libris;  a 
quibus  Y  'salapantium’  exhibens  in  tanta  ductuum  v'a’  et  fu’  porroque 
ft’  et  'u’  similitudine  parum  recedit,  habemus  praeterea  nomen  pro¬ 
prium  Salaputi  CIL.  VIII  10570  (cf.  Mommsenus  Hermae  XV  p.  393): 
quin  syllabae  cput’  et  cputt’  pronuntiando  tantum  differant,  post  ea 
quae  de  consonarum  in  lingua  latina  geminatione  disserui  nemo  dubitat, 
accusatiuum  neutrius  potius  quam  masculini  ('salaputius’)  adesse,  com¬ 
probare  uidetur  quod  ad  uocem  explicandam  recte  arcessitum  est  prae¬ 
putium’  quod  cum  radice  pu’,  quae  procreandi  notionem  continet  (cf. 
pubes,  putus,  pupus,  puer,  alia:  GCurtius  libri  ‘Grundzuege’  p;  287 5) 
in  propatulo  est  cohaerere,  cum  putium’  autem,  quod  ipsum  iam  non 
adest,  Scaliger  cp.  graecum  (noe^rj  penis,  noG&iov  praeputium)  n oGfrcov, 
quod  notum  est  iocosa  appellatione  etiam  puerulum  indicare;  et  sic 
plebs  latina  pusillos  homines  solebat  appellare  penes’ ,  ut  Horatium 
habitu  corporis  breuem  Suetonius  in  eius  uita  narrat  ab  Augusto  uoea- 
tum  esse  purissimum  penem,  sat  ambigue  (h.  e.  tam  meram  breuitatem 
quam  in  re  uenerea  mundum),  hinc  una  pars  dicti  illius  salsi  intelligitur. 
sed  quoniam  'salaputium'  indicat  penem  salacem,  de  paruo  homine 
autem  libidinoso  cogitare  non  facile  licet,  ad  primariam  uocis  'salax’  et 
c salire’  significationem  rediens  designari  puto  simul  agendi  genus  pro- 

prium  Calui,  qui  secundum  Sen.  rhet.  p.  332  K.  solebat  excedere  subselia 
sua  et  impetu  latas  usque  in  aduersariorum  partem  transcurrere,  itaque 
plebeia  illa  uoce  indicatur  Caluus  noue  sane  ac  lepide  homo  et  paruus 
et  semper  mobilis  inquietusque. 


LIV. 

1.  Otonis  caput  opido  est  pusillum,  de  hominibus  in  hoc  carmine 
commemoratis  nil  scitur,  uersus  ipsi  mihi  uidentur  docere,  in  eis  Cae¬ 
sarem  et  Fuiicium  turpes  exercuisse  libidines,  apertius  illud  quidem  et 
cum  Veronensium  offensione,  unde  Catullus  hac  leni  eademque  acri  ad¬ 
hortatione  admonet  Caesarem,  ut  caueat  nouos  iambos.  cOtonis’  reduxi 
ex  V,  cf.  Cic.  or.  48,  160  Orciuios  tamen  et  Matones  et  Otones  ..  dici¬ 
mus,  quia  per  aurium  iudicium  licet',  c Othonis 5  antea  legebatur*  'oppido’ 
siue  prisce  'opido’  est  uox  apud  bonos  auctores  non  obuia,  de  qua  cf. 
Paulus  Festi  p.  184,  qui  interpretatur  'ualde,  multum’:  cf.  ex.  gr.  Apul. 
d.  d.  Socr.  prol.  [p.  3,  18  G.]  corpus  tam  concinnum  est,  ut  neque  oppido 
paruum  neque  nimis  grande  sit.  caput  'pusillum’  quid  sibi  uelit,  nemo 
dum  explicauit.  physiognomici  quidem  inter  se  differunt,  cum  caput 
breue  ab  Aristotele  [probi.  30,  3]  prudentiae,  ab  auctore  incerto  a  Rosio 
edito  [anecd.  gr.  p.  114]  insipientiae  esse  signum  dicatur,  ut  obseruauit 
Ellisius:  utrumque  abhorrere  a  carminis  proposito,  quod  patefaciunt 
uu.  sqq.,  unusquisque  semel  admonitus  intellegit,  agitur  autem,  ut  mihi 
uidetur,  de  fellatore;  Mart.  XIV  74  corue  salutator,  quare  fellator  haberis? 
in  caput  intrauit  mentula  nulla  tuum ;  quam  interpretationem  confirmant 
sequentia,  sed  licet  caput  sit  pusillum,  hoc  nihil  ad  officium  aut  male 
aut  bene  praestandum  facit:  denegat  mentulam  recipere  os  tantum  nimis 
magnum,  unde  nequiens  accedere  editoribus  priscis,  qui  rectissime  in 
constructione  offensi  huic  uni  consulebant  'est’  delentes,  ipsumque  illud 
'os’  ut  necessarium  plane  requirens  conieci  'Otonis  caput  (opido  est  pu¬ 
sillum  os!)’:  in  parenthesi  capitis  quidque  in  eo  sit  offensioni  redditur 
ratio,  nam  si  idem  adsequi  uelis  'est’  in  'os7  mutato,  uide  ne  iam 
contra  Catulli  usum  absit  'est’,  ipso  autem  monosyllabo  (LV  13)  in  fine 
uersus  cum  synaloephe  posito  ridicule  depingitur  os  nimis  patulum  et 
rustice  magnum,  quod  per  slqtovsiav  apertam  dicitur  'opido  pusil¬ 
lum’!  —  2.  et  eri  rustice  semilauta  crura,  quasi  per  nebulam  hoc 
perspicimus,  agi  de  catamito  quodam  et  itidem  prouinciali,  qui  Caesari 
pedicanti  mala  et  sordida  crura  praebeat  uidenda  (cf.  Ouid.  rem.  317, 
idem  a.  a.  III  776);  eiusque  nomen  latere  sub  litterulis  illis  'et  eri’ 
(nam  interpolata  lectio  est  'et  heri’),  est  sane  in  propatulo,  nec  recte 
AStatius  hoc  nomen  requisiuit  in  uoce  sequenti  'Rustice7  scribens,  ut 
mox  uidebimus;  nec  comprobandi  sunt,  qui  Otonem  tantum  et  Libonem 
explendis  Caesaris  Fuficiique  libidinibus  fuisse  praesto  autumant:  arcet 
talem  opinionem  tacitus  symmetriae  sensus,  quo  'semilauta  crura’  non 
cum  nimia  adcumulatione  Liboni,  sed  tertio  cuidam  dari  debere  intelle¬ 
gimus  (unde  concidit  illud  Munronis  'et,  trirustice,  s.  cr.’  et  ipsum 

trirusticum).  sed  quamquam  certo  latet  nomen,  tamen  quidnam  id  si 
difficillimum  est  dictu,  uulgo  scribunt  'Heri’  (a  nominatiuo  rHerius ’) 
et  potuit  'H’  in  'Et’  dissolui.  sed  non  minore  cum  probabilitate  ali* 
licet  excogitare.  'Vetti’  noluit  lYossius,  'Neri’  LMuellerus,  c  Thori 
Peiperus,  c Terei’  FSchoellius;  possis  etiam  f Veri 5  aliaque  comminisci 
modo  ne  inter  Caesaris  amicos  nomen  aliquod  quaeras,  ut  fecit  Ellisiui 
'Hirri ’  cp.  Plin.  h.  n.  IX  171  proponens,  mihi  etiamnunc  placet,  quo( 
olim  recepi,  nimirum  in  cet’  latere  cos’  in  fine  uersus  prioris  necessa 
rium  perspiciens  (prouenit  uitium  ex  exemplari  aliquo,  in  quo  scripturi 
continua  omnia  essent  exarata)  ex  reri’  elicui  AERI  siue  AFRI,  nomei 
tam  seruorum  quam  libertorum  haud  rarum,  sed  quidquid  latet  (nequi 
enim  meum  ut  in  re  suapte  natura  incerta  pro  uero  uendito),  genetiuui 
subest,  non  uocatiuus.  huic  enim  nullus  est  locus,  cum  Caesarem  solun 
in  hoc  carmine  et  adloquatur  et  possit  omnino  adloqui  poeta,  nam  qu 
nuperrime  comparauere  locos,  ubi  in  media  narratione  subito  tales  ad 
locutiones  habentur,  neglexerunt  eas  usu  uenire  cum  grata  uarietate  ii 
carminibus  maioribus  (ut  LXIV  299),  ineptas  esse  in  poematiis  minutis 
cum  praesertim  in  his  iam  adsit,  ad  quem  uerba  derigantur.  quibus  iti 
se  habentibus  consequitur,  recte  porro  Italos  dedisse  'rustica’,  quot 
omnes  fere  editores  receperunt,  coit  autem  illud  cum  sequente  uoci 
csemil.’  eo  modo,  quem  exposui  ad  XLVI  11;  dicunturque  (ut  equiden 
interpretor)  duris  aspera  crura  pilis  (Ouid.  a.  a.  III  194).  'semilauta 
(aTroff  Xsyo(iEvov)1  parum  munda;  Non.  p.  337,  11  lautum ,  mundum. 

B.  subtile  et  lene  peditum  Libonis,  alius  catamiti,  Libonis,  deseri 
bitur  uitium;  qui  hunc  habet  morbum,  ut  dum  pedicatur  pedat,  pedi 
tum  (-tus),  crepitus  uentris,  praeterea  non  extat  nisi  in  glossis  Labbae 
p.  131  peditum  nogdij  at  peditus  noQdrj  5  Pro  uitio  illud  hic  notari,  animad 
uertit  Scaliger,  Claudium  Caesarem  eo  laborasse  adnotans.  certius  it 
potest  demonstrari,  nec  solum  ex  Mart.  IV  87  maximeque  VII  18.  nam 
ut  iam  Scaliger  obseruauit,  peditum  siue  7toQdrj  est  sonitus  aures  feriens 
nares  contra  ingrato  odore  tangit  §8ia(ia.  hoc  quid  sit  latine,  docen 
glossae  Labb.  p.  195  uissium  §Seg(ic£  et  uisso  pdseo ,  unde  intellegitu 
Cic.  ad  fam.  IX  22,  4  non  honestum  uerbum  est  fdiuisio'>  ?  at  inest  ob 
scenum ,  cui  respondet  intercapedo .  in  uita  cottidiana  synonyma  'uissere 
et  'pedere’  sine  discrimine  adhibebant:  CIL.  IV  1884  qui  uerpam  uissit 
quid  cenasse  illum  putes? ,  ubi  male  de  uisendi  uocabulo  cogitant  sim 
iusto  sensu  et  acumine,  ego  hinc  apparere  puto  uitium  in  delicatis  re 
prehensum  simulque  transitiuum  uocis  usum,  sed  quod  nequitiarun 
genus  subtilitas  leuitasque  pediti  contineat,  nescio  (an  mentula  concacati 
innuitur?);  dubitoque  num  huc  pertineat  locus  corruptus  funditus  Lucili 
V  39  M.,  ubi  uisire  minutim  optimi  codices.  —  4,  5.  si  non  omni; 
displicere  uellem  tibi  et  Fuficio  senei  recocto,  horum  uerborum  cun 
prioribus  sequentibusque  conexus  obscurus  est.  mitto  priorum  conatui 
explicandi  incredibiles,  ueluti  Scaligeri.  Vulpius  post  'omnia’  commi 
ponens  ita  enarrat:  'concedit  (poeta)  aliqua  fortasse  esse  in  Othone 

Vettio  aut  Libone  haud  omnino  improbanda,  sed  quae  tanti  non  sint,  ut 
propter  illa  tolerari  reliqua  possint’,  cp.  Cic.  p.  Sest.  3,7  ut  ille  . .  si 
non  omnem,  at  aliquam  partem  maeroris  sui  deponeret',  adicitque  Munro 
illius  sectator  Lucr.  III  406  si  non  omnimodis  at  magna  parte  animai 
priuatus  et  II  1017  si  non  omnia  sunt,  at  multo  maxima  pars  est  con¬ 
similis ,  Cic.  ad  fam.  XVI  24,  1  a  Flamma,  si  non  potes  omne,  partem 
aliquam  uelis  extorqueas,  quibus  locis  praecedit  recte  'si  non  omnis7, 
subsequitur  cpars’,  quae  effertur  plerumque  per  cat’ :  inuersam  rationem, 
quam  hic  codices  prae  se  ferunt,  omissa  partis  mentione  diserta,  nec 
usus  stabilit  nec  causa  interna,  praeterea  (quod  maioris  est  momenti)  num 
homine  sano,  per  deos  te  oro,  digna  est  haec  sententia:  cetera  fortasse 
boni  sunt  catamiti,  sed  mali  in  re  uenerea?  mirabimurne,  talibus  nugis 
missis  priores  criticos  hoc  carmen  se  non  intellegere  professos  esse? 
ego  ex  inepto  illo  rsinonomnia’  leni  emendatione  erui  abiecta  's’  ditto- 
grapha  c illo  nomine’  (h.  e.  ob  illam  causam,  ut  XXIX  11  et  23,  Prop. 
I  9,  28  alio  nomine,  alibi):  notum  est  quam  saepe  fll’  in  cn’  abierit, 
maleque  diuisis  uoculis  ('inon  ominec)  latius  serpsit  deprauatio  ansamque 
ita  dedit  monachorum  correcturis,  nunc  uero  bene  per  asyndeton  ex- 
plicatiuum  secuntur  uu.  6  et  7,  qui  causam  illam  continent.  fuellem’,  ut 
ex.  gr.  Hor.  sat.  I  3,  41:  parua  se  spe  teneri  significat  imperfecti  con- 
iunctiuo  poeta,  fore  ut  aurem  det  his  uerbis  Caesar.  'Fuficio’  (Scaligero 
'Fuffitio’  praeeunte)  Hauptius  dedit  pro  tradito  'Suffitio’,  quod  nomen 
latinum  plane  ignotum  est;  nominis  fFuficius’  haud  pauca  habentur 
exempla;  ueluti  notus  est  C.  Fuficius  Fango  (Pauly,  encycl.  real.  III 
p.  527)  et  qui  a  Vitruuio  VII  praef.  14  commemoratur  scriptor  de  archi¬ 
tectura,  occurrunt  Fuficii  etiam  in  titulis,  ad  nomen  stabiliendum  haec 
adferimus;  nam  quis  fuerit  noster  Fuficius  plane  incertum  est.  sed  quis¬ 
quis  erat,  homo  senex  uideri  uoluit  iuuenili  ardore  pueros  sectari,  tam¬ 
quam  Aeson  recoctus  siue  iterum  iuuenescens  (Plaut.  Pseud.  III  2,  79, 
Cic.  d.  sen.  23,  83,  Val.  Flacc.  VI  444,  Quint.  VII  6,  7),  plane  ut  illa 
apud  Petron.  fr.  21  B.  anus  recocta  uino  trementibus  labellis  (h.  e.  uinum 
dapsilius  sumptum  facit  puellascere  anum,  quam  produnt  tamen  tre¬ 
mentia  labella).  Vulpius  cp.  etiam  Antb.  Pal.  XI  256.  —  6,  7,  irascere 
iterum  meis  iambis  inmerentibus,  unice  imperator,  (propterea  istos 
delicatos  tibi  tuoque  socio  uellem  displicere,)  quod  denuo  tibi  stigmata 
imposita  fateberis  iambis  nouis  in  te  derectis,  quales  iam  ante  in  te  et 
Mamurram  uibraui  sine  mea  omnino  culpa,  qui  tua  sim  uiuendi  ratione 
ad  eos  compulsus,  scite  autem  poeta  haec  comminans  per  uerba  'illo 
nomine’  et  'unice  imperator’  iamborum  carminis  illius  famosissimi  XXIX 
memoriam  resuscitat  Caesari,  'inmer.’  (scii,  iram  tuam),  cf.  ad  XLIV  8. 

Postquam  Parthenius  et  AStatius  de  interpretatione  carminis  despe¬ 
rantes  complurium  poematum  miseras  relliquias  adesse  adfirmauerunt, 
non  defuerunt  qui  uariis  locis  lacunae  signa  ponerent  (ueluti  Lachm. 
post  3  et  5,  LMuellerus  post  1  et  3  et  5).  contra  inde  a  Scaligero  multi 
extiterunt,  qui  unum  indiuisumque  carmen  esse  contenderent,  quamquam 

de  interpretandis  singulis  inter  se  discrepantes,  quorum  sententiam  nos 
illis  per  se  ineptis  'si  non  omnia’  apte  apertaque  ueritate  emendatis 
ita  nobis  uidemur  corroborasse,  ut  prudentibus  quidem  hominibus  scru¬ 
pulus  superesse  nequeat,  totum  enim  carmen  ut  perlustremus,  poeta 
breuissimis  lineis  adumbrat  futuram  illam  quam  minatur  inuectiuam, 
paucis  uerbis  obiter  indicans,  qui  homines  ob  quae  uitia  nouis  iambis 
acerbissimis  aptam  possint  praebere  materiam,  et  simul  ueterum  iam¬ 
borum  sonum  ingratissimum  Caesaris  auribus  iterum  suggerens:  apparet 
quam  uere  supra  dixerim,  leni  eademque  acri  adhortatione  Caesarem  ad 
mutandam  uitae  rationem  impelli. 


LV. 

1.  Oramus,  si  forte  non  molestum  est.  solita  uitae  cottidianae 
formula,  ut  Lucii.  XXX  23  M.  sed  tamen  hoc  dicas,  quid  rest,  si  noenu 
molestum  est,  Ter.  Ad.  V  3,  20  ausculta  paucis ,  nisi  molestum  est,  CIL. 
IX  60  si  non  molestum  est,  hospes,  consiste  et  lege,  Mart.  I  96,  1  et  V  6,  1, 
alibi  (cf.  et  Ouid.  tr.  III  1,  19  si  non  graue)\  eidemque  modestiae  inseruit 
'oramus’,  cf.  L  19.  ineptissime  et  contra  Catulli  usum  ex  lectione  in  Y 
tradita  'molestus  es’  Rossbachius  elicuit  'molestuV,  h.  e.  si  non  ira¬ 
cundus  es.  mirabuntur  lectores  huius  uersus  hendecasyllabi  pedem  se¬ 
cundum,  qui  alibi  semper  esse  solet  dactylus,  contractum  in  spondeum, 
habet  hanc  contractionem  (de  qua  cf.  Lachm.  ad  Terentianum  p.  XV, 
LMuellerus  d.  r.  m.  p.  166,  HWeilius  in  Iahnii  ann.  85  p.  337)  carmen 
nostrum  hoc  modo,  ut  alternis  tantum  uersibus  (1,  3  cett.)  eam  admittat, 
beneque  FHandius,  qui  peculiarem  de  hoc  opusculo  scripsit  libellum 
[lenae  1848],  intellexit  in  strophas  binorum  uersuum  siue  disticha  maiorem 
carminis  partem  esse  diuisam;  quam  in  rem  potuit  adferre  Prudentii 
exemplum,  qui  in  duobus  carminibus  [cath.  4  et  perist.  6]  binos  hende¬ 
casyllabos  in  disticha  copulauit.  sed  sat  miro  modo  haec  diuisio  locum 
habet,  in  priore  enim  parte  (1 — 13)  uersus  contractus  praecedere  solet, 
subsequitur  phalaecius  integer;  contra  in  altera  (15—22)  ordine  inuerso 
praecedit  integer,  subsequitur  contractus,  in  uniuersum  autem  causam 
huius  rei  iam  perspexit  IVossius:  'studio  C.  in  hoc  passim  epigrammate 
tam  tardigrados  captat  numeros,  ut  suam  exprimat  lassitudinem*,  accu¬ 
ratius  sic  est  distinguendum,  ut  dicamus,  uersum  contractum  lassitudinem, 
contra  integrum  indagationem  amici  indefessam  tamen  indicare,  nam 
ut  hic  materiam  carminis  ob  oculos  ponam:  Camerium  (10,  18b)  ho¬ 
minem  nobis  ignotum,  postquam  conuenire  cupiens  totam  per  Romam 
frustra  quaesiuit,  poeta  hunc  laborem  quaerendi  iocose  describit  amicum 
in  fine  rogans,  ne  amores' suos,  quibus  detineatur,  tacere  uelit.  bene 
autem  Yulpius  cum  illa  Catulli  descriptione  cp.  Plaut.  Amph.  IV  1,  1 
Naucratem  quem  conuenire  uolui,  in  naui  non  erat;  neque  domi  neque  in 
whe  inuemo  quemquam  qui  illum  uiderit.  nam  omnis  plateas  perreptam, 
gymnasia  et  myropolia,  aput  emporium  atque  in  macello,  in  palaestra  at¬ 
que  in  foro,  in  medicinis,  in  tonstrinis,  aput  omnis  aedis  sacras:  sum 

defessus  quaeritando,  nusquam  inuenio  Naucratem  (cf.  et  Plaut  Epid. 
II  2,  13,  Ter.  Ad.  IV  6,  1).  ad  huius  descriptionis  Catullianae  artem  ut 
redeamus,  si  uersus  integer  actionem  quaerendi  et  contractus  retar¬ 
dationem  exprimit,  propterea  quod  in  altero  strophae  uersu  maior  uis 
est  sita  indeque  eius  indoles  elucet,  disticha  prioris  partis  magis  indaga¬ 
tionem  cum  laboribus  innctam,  contra  posterioris  partis  strophae  in- 
ritum  quaerendi  conamen  depingunt,  sed  artem  illam  quominus  plenam 
perciperemus,  inuidus  prohibuit  casus,  qui  mediam  partem  suo  artificio 
insignem  ita  ab  hoc  carmine  reuolsit,  ut  in  initio  ac  fine  mutilatam  in 
alienam  traiceret  locum,  qua  de  re  uidebimus.  ad  u.  13b.  —  2.  demon¬ 
stres,  ubi  sint  tuae  tenebrae,  loci,  in  quibus  lates,  tenebrosi,  super¬ 
flue  Palladius  uoluit  f latebrae’:  Sali.  Iug.  14,  15  clausi  in  tenebris.  Ver g. 
Aen.  II  92  uitam  in  tenebris  luctuque  trahebam  (Sen.  ad  Mare.  22,  Geli. 
VI  6),  Prop.  III  15,  17  inmundis  habitare  tenebris,  Amm.  Mare.  XIX  5,  5 
per  has  tenebras  ob  dirupta  neglectas,  opponuntur  hae  tenebrae  luci 
(u.  16),  ut  apud.  Cic.  p.  Sest.  9.  20  a  multis  cp.  hominem  emersum  subito 
ex  diuturnis  tenebris  lustrorum  ac  stuprorum  .  .  qui  ne  lucem  quidem  in¬ 
solitam  aspicere  posset.  —  3.  te  campo  quaesiuimus  minore,  recte  ita 
Scaliger:  fin  minore’  Y,  quod  Silligius  finc  ante  'campo’  traiciens  corri¬ 
gere  studuit,  cum  uideatur  potius  adesse  glossa;  Liu.  XXI  8,  7  patenti 
campo  (Kuehnerus  gr.  1.  II  p.  261).  aliorum  autem,  Mureti  et  Statii, 
rationem  a  me  inprudenti  olim  amplexatam  ft.  q.  in  m.  c.’  iam  non  est 
quod  refutem,  ad  rem  autem  quod  attinet,  praemonendum  est  poetam 
potissima  loca  ab  adulescentibus  frequentata  ita  enumerare,  ut  certam 
quandam  uiam  teneat,  primum  igitur  sese  conuertit  ad  campum  'mino- 
rem’,  quem  apparet  tacite  opponi  maiori,  hoc  est,  campo  Martio,  iam 
Paulus  Festi  p.  131  haec  praebet  Martialis  campus  in  Caelio  morde  dici¬ 
tur ,  quod  in  eo  equiria  solebant  fieri,  siquando  aquae  Tiberis  campum 
Martium  occupassent  (Ouid.  fast.  III  521  sq.  idem  tradit),  haec  sufficiunt, 
nam  cum  miremur,  cur  non  nobilissimus  ille  campus  Martius  sit  comme¬ 
moratus,  ubi  iuuenes  Romani  ludere  seque  exercere  solebant,  inun¬ 
datione  Tiberis  tum  eum  quippe  flumini  proximum  detractum  fuisse 
publico  usui  eiusque  in  locum  cessisse  minorem  illum,  quem  non  posse 
esse  alium  quam  Martialem,  ut  olim  Scaliger  intellexit,  recte  Handius 
defendit  contra  Beckeruin  [antiqq.  rom.  I.  p.  600].  postea  autem  com¬ 
plures  erant  Romae  campi,  unde  Prop.  II  23,  6  campo  quo  mouet  illa 
pedes?  situs  est  autem  minor  ille  campus  in  regione  secunda,  unde  non 
longe  abest  circus.  —  4.  te  in  circo,  te  in  omnibus  libellis,  circum 
nude  nominantes  intellexerunt  'maximum’  (non  Flaminium),  in  regione 
undecima  positum,  de  quo  cf.  Beckerus  1.  1.  I  p.  467  sqq.,  Pauly  encycl. 
real.  II  p.  377  sqq.  contendit  autem  ad  circum  poeta,  non  quod  ibi  ludi, 
haberentur  (Ouid.  a.  a.  I  96,  135,  163),  sed  quod  ibi  essent  lupanaria: 
Priap.  26,  1  magno  notissima  circo  Quintia,  Iuuen.  3,  65  ad  circum  iussas 
prostare  puellas,  a  circo  pedem  poeta  profert  per  uicum  Tuscum  ad 
forum  et  Capitolium,  in  quo  uico  Tusco  porroque  in  foro  tabernae 

librariorum  sedem  habebant;  cf.  Schmidius  ad  Hor.  epist.  I.  20,  1  et 
Cic.  Phil.  II  9,  21.  iocose  autem  haec  poeta  coniungit  "et  apud  lupas 
et  in  librariis  te  quaesiui’,  morem  Graecorum  in  eo  secutus,  quod 
rlibellos’  uocat  loca,  in  quibus  libelli  ueneunt,  h.  e.  tabernas  librariorum. 
IVossius  cp.  Pollucem  IX  5,  ubi  xct  (3i(ttLct  hae  tabernae  audiunt,  et 
locos,  quales  sunt  Aristoph.  eq.  1375  sv  xa  (ivqco  pro.  ^VQOTtcoUa,  uesp.  755 
iv  xolg  lyftvci  similiaque;  ex  Latinis  solus  Mart.  V  20,  8  libelli,  campus , 
porticus  nostrum  secutus  uidetur  (nam  Priap.  2,  2  huc  non  pertinet), 
conuenire  autem  solebant  in  his  tabernis  et  nouorum  librorum  cognos¬ 
cendorum  causa  et  ad  confabulandum  homines  litterati  bellique;  cf. 
Geli.  Y  4,  1,  XIII  31,  1,  XYIII  4,  1.  "te’  ut  monosyllabum  ante  breuem 
syllabam  cum  hiatu  corripitur,  ut  XCVII  1  "di  ament’  Hor.  sat.  I  9,  38 
"si  me  amas’,  Verg.  Aen.  VI  507  fte  amice’  (LMuellerus  d.  r.  m.  p.  307). 
—  5.  te  in  templo  summi  Iouis  sacrato.  Iouis  Optimi  Maximi  Capi¬ 
tolini,  de  cuius  templo  cf.  Prelleri  myth.  rom.  p.  193.  Ouid.  fast.  I  608 
summo  cum  Ioue  et  saepius,  Mart.  IX  1,  5  Tarpeia  summi  saxa  dum 
patris  stabunt,  "sacrato’,  sancto,  ut  Tib.  I  2,  86  sacratis  liminibus. 
ceterum  poeta  hoc  unum  templum  exempli  gratia  ponit:  Plautus  1.  1. 
apud  omnis  aedis  sacras ;  in  quibus  nimirum  et  ipsis  femellae  iuuenes- 
que  haud  raro  conuenire  solebant.  —  6.  in  Magni  simul  ambulatione, 
in  porticu  Pompei,  qui  ex  bello  Africano  a.  80  redux  a  Sulla  accepit 
cognomen  Magni  eoque  solo,  postquam  ipse  eo  uti  consuerat  post 
bellum  Sertorianum,  haud  raro  designabatur;  cf.  Pauly  encycl.  real. 
V  p.  1849.  hic  theatrum  in  regione  nona  situm  dedicauit  aestate  a.  55 
(cf.  Drumannus  HR.  IY  p.  529  sqq.,  Sehwabius  q.  C.  p.  250).  cui 
theatro  adiuncta  porticus  uere  erat  "ambulatio’,  ubi  puellae  conuenire 
solebant  adulescentes  (cf.  Ouid.  tr.  II  285  cum  quaedam  spatientur  in 
hoc,  ut  amator  eodem  conueniat,  quare  porticus  ulla  patet?)’,  cf.  Prop. 

II  32,  11  et  IY  8,  75,  etiam  Cic.  d.  fat.  4,  8  et  Ouid.  a.  a.  I  67.  '‘simul’ 
absolute  positum  interdum  fere  ualet  "etiam’;  interpp.  ad  Curt.  IX  1,  3 
(diuersus  est  u.  18b,  ubi  " simul’  ualet  "una’).  nam  quod  propter  hoc 
"simul’  uulgari  significatione  acceptum  Lachmaunus  deleto  puncto,  quod 
post  5  ponit,  hunc  uersum  cum  sequenti  coniungit  ("simul  prendi?): 
femellarum  prehensio  non  solum  usu  uenit  in  porticu  Pompei,  sed  omni¬ 
bus,  quae  adiit  C.,  locis;  praeterea  distichi  finis  flagitat  maiorem  inter¬ 
punctionem.  ceterum  mirum  foret,  si  poeta  hic  neglexisset  additum  in 
ceteris  colis  omnibus  "te’:  culpa  librariorum  hoc  intercidisse  putauerim 
ante  fin’  post  "sacrato’.  —  7.  femellas  omnes,  amice,  prendi,  praepositis 
"femellis’  (quam  uocem  casu  solo  extare  hoc  uno  loco  docet  Isidorus 
X  107  feminarum  leuium  sectatorem  uocans  ^femellarium’)  cur  maxime  loca 
commemorata  adierit,  poeta  significat,  suspicans  nimirum  furtiuo  amore 
teneri  Camerium,  "prendi’,  manu  iniecta  properantes  pedem  sistere 
iussi,  ut  Ter.  Andr.  II  2,  16  tuus  pater  modo  me  prehendit,  Heaut. 

III  1,  89,  Phorm.  IY  3,  15.  —  8,  9.  quas  uultu  uidi  tamen  serena  a 
ueltc  sic  ipse  flagitabam,  pro  "serena’  Itali  aut  "sereno’  aut  "serenas’ 

scripserunt,  hoc  uulgo  accipientes  explicant  aut  'eas  tamen  puellas, 
quae  hilarem  prae  se  ferrent  uultum’  (quasi  uero  hae  femellae  in  publico 
incedentes  captantesque  amatores  alium  quam  laetum  uultum  gerere 
solerent)  aut  fquas  a  me  prehensas  uidi  tamen  uultu  non  conturbato 
nihil  signi  prodere’  (quasi  non  'serenus’  haberet  oppositum  'tristis’,  quod 
minime  ualet  'non  conturbatus!),  'sereno  uultu’,  quocum  cf.  Aen.  II  285 
serenos  foedauit  uultus  et  Hor.  od.  I  37,  25,  quam  rectius  se  habeat  ('a’ 
et  'o’  frequenter  confusae,  ut  LIV  1  'apido’  pro  'opido’),  docet  alterius 
rei  contemplatio,  'uidi’  enim  regulae  supra  expositae,  ex  qua  hic  uersus 
est  unus  ex  integris,  solum  in  parte  priore  repugnat,  unde  olim  Itali 
'uideo’  reposuere,  adprobantibus  doctis  haud  paucis,  qui  hoc  tamen 
neglexerunt,  posse  quidem  praesens  tempus  significatione  perfecti  liti 
(Kuehnerus  gr.  1.  II  p.  88),  §ed  uix  sequente  imperfecto  'flagitabam’ 
illud  habere  locum,  deinde  ut  'uideo  serenas’  ineptum  esse  modo 
optinui,  ita  nec  'uideo  uultu  sereno’  ad  poetam  relatum  latine  dicitur, 
siquidem  'uidere*  non  ualet  'aspicere’  siue  'uisere’.  denique  mutatio 
illa  inludit  coniectandi  arti,  mihi  nihil  aliud  in  'uidi’  latere  est  uisum 
quam  'uicli’  (millies  'd’  et  'cl’  confusae),  quod  scriba  neglegentius  ex- 
arauit  pro  'uigili’  (cf.  'peruiclare’  et  'peruigilare’).  Aen.  IV  182  uigiles 
oculi ,  Ouid.  f.  I  456  uigili  ore  (Neuius  d.  f.  1.  II  p.  18);  cf.  et  Geli. 
XI  7,  4  requirente  uultu.  iam  igitur  haec  ad  poetam  referuntur,  qui 
uultu  attento  quidem  (scii,  ut  siqua  ore  appareret  confuso  rubroque,  inde 
indicium  caperet)  puellas  interrogauit,  sed  eodem  tamen  sereno,  ne  sibi 
seuero  nimis  inmitique  de  industria  illae  iratae  negarent  nam  et  'quidem’ 
haud  raro  (ex.  gr.  Ter.  Andr.  prol.  11)  omitti  et  'tamen’  praeponi 
notum  est.  hinc  fundamentum  est  iactum  emendandis  litteris  'auelte’# 
mitto  explicandi  conamina:  quis  LMuellero  fidem  habebit  'a  uel  te’  sic 
scribenti,  ut  'a  te’  cohaerens  discindatur  illo  'uel’,  quod  incredibiliter 
plane  ad  pessimas  puellas  spectet  [anal.  Cat.  p.  46]?  nec  proficiunt 
coniecturae  plurimae,  ueluti  ineptum  est  quod  uario  modo  inferre 
studebant  auellendi  uerbum;  porro  uulgatum  'ah  uel  te’  ('uel’  est  qui 
explicet  'ueluti’  siue  'exempli  gratia’!),  Scaligeri  'has  uel  te’,  Froeh- 
liehii  'has  ut  te’,  Handii  'at  uel  te’  non  minoribus  scatent  offensionibds ; 
constructioni  autem  repugnat  IPohlii  [lect.  p.  47]  'a  queis  te’,  Heysii 
'Aulum  te’,  Schwabii  'auens  te’,  quamquam  hoc  is,  quem  postremo 
loco  nominaui,  recte  perspexit,  latere  participium  praesentis;  quod  in¬ 
structum  esse  debere  significatione  aspiciendi,  post  ea  quae  de  uersu 
priore  disputaui  elucet,  olim  dedi  'uisens  te’,  postea  intellexi  sic  esse 
redintegrandum  locum  'quas  uultu  uigili,  tamen  sereno,  lustrans  te  sic 
ipse  flagitabam’,  exaratum  nempe  erat  Vx as  te  sic ,  ut  saepe  in  mediis 
quoque  uocibus  'us’  per  uirgulam  indicatur  et  'tra’  syllaba  sic  ut  signi- 
ficaui  abbreuiatur.  sed  d  illud  supra  lineam  natans  cum  in  loco  ob¬ 
scuriore  ante  V  scriptum  esset,  iam  hanc  litterulam  V  pro  noto  compendio 
uoculae  'uel’  accepere  neglexeruntque  elementa  nunc  sensu  cassa  ts. 
'quas’  pariter  ad  'lustrans’  (Aen.  VIII  152  os  .  loquentis  .  lustrabat 

lumine )  quam  ad  'flagitabam’  spectat,  quod  cum  duplici  accusatiuo  con¬ 
strui  pueri  sciunt,  restat  'ipse’,  quod  sane  alienum  potest  uideri  (unde 
profluxerunt  coniecturae  'inde’  et  'usque’),  quod  tamen  ex  illo  'omnes 
femellas’  non  male  explicatur:  'uel  ab  eis,  quas  alioquin  non  soleo  ad- 
loqui,  ipse  te  reflagitaui’,  nimirum  non  per  pedisequum  (uertas  'direct’, 
cf.  Naegelsbachii  stil.  lat.  p.  2927).  —  10.  Camerium  mihi,  pessimae 
puellae,  scii,  reddite;  de  qua  ellipsi  cfv  ad  XXXVIII  6  laudata. 
'Camerjum’  per  i  consonam  pronuntia:  Lachm.  ad  Lucr.  p.  130  et  193, 
LMuellerus  d.  r.  m.  p.  257.  Plaut.  Truc.  II  2,  56  pessimae  de  scortis; 
hic  dictionem  non  nimis  seuere  accipiendam  potius  aequare  'callidissi¬ 
mae  iuuenum  corruptrices’  (nos  'Teufelsmaedchen’),  iam  monui  ad  X  33 
et  XXXVI  9.  —  11,  12.  quaedam  inquit  nudum  reduc  em  hic  in 
roseis  latet  papillis,  grauiter  urguent  premuntque  interpretem  in  hoc 
carmine  cruces  criticae,  nam  post  'reduc’  cum  in  fine  lacunosus  sit  u.  11, 
uulgo  optinuit  quod  Auantius  reposuit  'nudum  sinum  reducens’ :  habemus 
sic  puellam  iocose  pectus  nudantem,  in  quod  digitum  intendens  uerba 
sequentia  loquatur  (ad  locutionem  stabiliendam  quod  adferunt  Claud.  in 
Eutr.  I  86,  alienum  est),  uerum  enim  uero  'sinus’  ubique  ita  est  'pectus’, 
ut  translatae  significationis  a  ueste  sinuosa  sumptae  remaneat  uestigium: 
facile  apparet,  cur  'sinus  nudus’  nusquam  reperiatur.  quod  euertit  non 
solum  Riesii  coniecturam  'nudum  sinum  recludens’,  sed  etiam  meam  ipsius 
'uelum  sinu  reducens’,  siquidem  uelum  tegit  pectus,  non  sinum  pectus 
uelantem.  melius  quidem  ab  hac  parte  uoluit  Froehlichius  'tunicae 
sinum  reducens’,  nisi  quod  deleuit  uersum  contractum,  ducem  autem 
certissimam  hic  quoque  se  praebet  firmiter  adserta  critices  regula,  qua 
iubemur  ibi  adhibere  remedium,  ubi  adest  uitium:  finis  uersus  est  lacu¬ 
nosus:  finem  hunc  ita  expleamus,  ut  cetera  a  mutationibus  maneant  in¬ 
tacta.  et  hic  duplex  uia  patet,  aut  enim  insistens  Auantii  rationi  potes 
conicere  quod  protulit  Ellisius  'nudum  reducta  pectus’  aut  (si  illud 
recte  auersaris,  cum  Catullo  non  loqui  liceat  ut  Vergilio  Aen.  VI  481 
tunsae  pectora  palmis ,  h.  e.  cum  'reducta’  pro  'reductum  habens’  a 
nostri  more  abhorreat)  potius  Schwabio  adstipulabimur,  qui  Handii  bonam 
suspicionem  'tu  nudulum  reduce’  artis  respectu  habito  premens  pro¬ 
posuit  'nudum  reduc  pnellum’,  haec  uerba  nimirum  ipsi  tribuens  mere¬ 
triculae.  huic  accedens  nunc  ante  'emhicin’  interlapsum  esse  puto 
'amicum’,  dicit  igitur  femella  illud  ‘pessimae  puellae’  respiciens  'nu¬ 
dum  reduc  amicum’,  mala  usa  ambiguitate  et  spoliatum  a  malis  puellis 
Camerium  fingens  et  reiecta  tunica  libidini  seruientem.  Cic.  ad  fam. 
IX  22,  1  ita  me  destituit  nudam  hanc  ambiguitatem  tetigit,  'reduc’, 
scii,  ad  domum  eius;  similiter  Naeuius  com.  110  R.  eum  suus  pater  cum 
pallio  uno  domum  (om.  codd.)  ab  amica  abduxit,  neque  uero  necessaria 
est  pectoris  nudati  mentio,  quippe  quod  in  meretriculis  aut  fuerit  semia¬ 
pertum  aut  tenuissimo  fiellucidoque  amictu  tectum,  deinde  retinemus  quod 
0  praebet  'em’  (G  solita  cum  confusione  'hem’);  hoc  enim  'em’  a  priscis 
scriptoribus  et  in  sermone  familiari  eodem  modo  adhiberi  quo  cen’, 
Catullus  ed.  Baehrens.  II.  18 

quod  in  cultiore  loquella  tum  increbescere  coepit  (cf.  ad  LXI  149),  usu 
nempe  8Eiv.zLv.rn  (ad  quem  etiam  'hic’  refer),  post  ORibbeckii  disser¬ 
tationem  ad  X  27  laudatam  sat  constat:  em  hic  .  . ,  em  illic  .  em  istic  .  . 
similiaque  (sine  synaloephe)  comicis  est  usitatissima  formula,  qua  ipse 
adhuc  Cic.  ad  Fam.  XV  1  em  hic  ille  est  dixit:  nullam  causam  esse,  cur 
eam  a  Catullo  in  hoc  quidem  carmine  abiudicemus,  recte  statuit  Ribbeckius 
[1.  1.  p.  35].  LXI  100  a  tuis  teneris  uolet  secubare  papillis ;  Hor.  od. 
I  13,  2  ceruicem  roseam,  Stat.  Theb.  IX  703  roseae  malae  similiaque.  in 
uoce  f latet’  uis;  femellam  sic  quasi  certo  sciat,  Camerium  rem  cum 
meretricula  nota  habere,  haec  pronuntiantem  facit  poeta.  —  13.  sed  te 
iam  ferre  Herculei  labos  est.  per  'sed’  ad  propositum  reditur.  ciam’, 
post  ea  quae  femella  aperuit,  unde  te  apud  amasiam  latere  scio,  notum 
illud  Herculis  perpeti  aerumnas  (labores),  de  quo  cf.  Cic.  de  fin.  II  35,  118, 
ita  inflexit  C. :  fte  tuamque  reticentiam  sufferre  patique,  hic  uero  est 
unus  ex  duodecim  Herculis  laboribus’,  ponitur  autem  fHerculei’  (prisce 
pro  fHerculi’),  ut  'Pericli’  pro  'Periclis’,  porro  'Ulixi’  similiaque:  Neuius 
d.  f.  1.  I  p.  332  (non  recte  Lachm.  ad.  Lucr.  p.  246  pro  datiuo  habet), 
itidem  'labos’  prisce  pro  'labor’,  ut  'honos’:  ibid.  I  p.  168.  —  post 
u.  13  Lachmannus  traiecit  fragmentum  decem  uersuum,  quod  in  V  extat 
post  c.  LVIII.  quos  uersus  per  se  sensu  conexuque  omni  carentes  ante¬ 
riores  editores  in  fine  nostri  poematis  adtexuerant.  et  pertinere  eos  ad 
hoc  carmen  certum  est.  nam  et  hoc  credi  nequit  (quod  Silligius  sibi  per¬ 
suasit),  Catullum  altero  carmine  eandem  rem  eodem  artificio  usum  cecinisse, 
et  inepta  est  Riesii  opinio  uersus  illos  a  Catullo  omnino  abiudicantis. 
neque  uideo,  quo  cum  commodo  Froehlichius  Schwabiusque  potius  eos¬ 
dem  inseruerint  post  u.  14,  qui  uersus  melius  multo  rectiusque  sequitur 
fragmenti  finem.  Lachmanno  autem  obtemperantes  si  fragmentum  inter 
13  et  14  inserimus,  hoc,  etsi  optime  iam  excipitur  a  u.  14 — 22,  nihilo  setius 
tamen  in  initio  non  bene  coit  cum  u.  13.  quod  non  solum  ex  sententiae 
hiatu  apparet,  sed  inde  quoque  quod  et  u.  13  et  13a  (nam  13a  — 22a  signi- 
ficaui  fragmenti  uersus)  est  contractus,  cum  hoc  tamen  negandum  sit 
omnino,  posse  duos  uersus,  quorum  non  integer  est  status,  sese  excipere 
(quod  et  Froehlichii  Schwabiique  rationem  adlatam  euertit).  nam  quod 
ceteri  huius  fragmenti  uersus  non  plane  quadrant  in  regulam  supra  ex¬ 
positam,  mox  defendemus;  hic  id  solum  negamus,  posse  admitti  ut  duo 
uersus  contracti  sese  excipiant,  sed,  ut  dixi,  sententiae  defectus  ipse 
ostendit,  librarium  cum  hoc  fragmentum  in  suo  conexu  omissum  adiceret 
in  fine  quaternionis,  in  initio  unum  uersiculum  omisisse,  quem  si  talem 
fere  fuisse  statuimus  'nam  nullus  reperire  te  ipse  possim’,  quo  modo 
subiciantur  sequentia  melius  intellegemus,  ad  quae  iam  AStatius  et 
PVictorius  cp.  Alexidis  uerba  [Com.  gr.  fr.  Mein.  III  p.  470]  sfiol  naqa- 
glzelv  vqelzzov  r\v  Tat  TlriyaGcg  7]  zoig  BoQSccdcug  rj  si'  Z l  ftcCTtOV  k’z L 
tq£%sl  rj  Arjgsa  Au%r\zog  ’Ezso(iovza8y.  it&zEzui  fl&Q,  ovv.  olov 
zag  oSovg.  nostrum  autem  respexit  fortasse  Prop.  II  30,  3  non  si  Pegaseo 
uecteris  in  aere  dorso  nec  tibi  si  Persei  mouerit  ala  pedes,  uel  si  te  sectae 

rapiant  talaribus  aurae ,  nil  tibi  Mercurii  proderit  alta  uia  (quamquam 
imitatio  minime  certa  est).  —  18a.  non  cnstos  si  fingar  ille  Cretum, 
si  deus  aliquis  me  faciat  (Ouid.  met.  XIY  685  formasque  apte  fingetur  in 
omnes )  Talum  illum  cursorem  Cretensem,  quem  fabulae  ferunt  gigantem 
fuisse  toto  corpore  aheneum,  qui  ab  Hephaesto  Minoi  dono  datus  Cretam 
insulam  ter  unoquoque  die  circuierit  (cf.  Priap.  17,  1  circitor  moleste,  ad 
me  quid  prohibes  uenire  furem?),  custodiens  nimirum  a  peregrinis  et 
aduenisr  Orph.  Argon.  1348,  Apoll.  Rhod.  IY  1638  sqq.,  Apollod.  I  9,  26, 
Piat.  Min.  15  (scbol.  Piat.  p.  926).  'custos’,  in  cuius  tutela  fuerit  illo  modo 
Creta;  cf.  Cic.  d.  n.  d.  III  23,  57  (Apollinem)  custodem  Athenarum.  —  14a.  non 
si  Pegaseo  ferar  uolatu.  Pegasi,  equi  alati  (de  quo  cf.  Prellerus  myth. 
Gr.  p.  79  sqq.,  Cic.  p.  Quint.  25,  80),  instar  uolantem  poeta  fingit  se  ire  per 
auras  celeri  cursu;  Claud.  in  Eutr.  II  169  tot  montes  uno  contenta  uolatu 
transilit.  LXII 20,  LXIII  58.  —  15a.  non  Ladas  ego  pinnipesue  Perseus. 
Ladas  celeber  erat  doXi%odQO[ios,  cuius  statua  Corinthi  extabat;  Paus. 
II  19,  7  Addas  nodcov  wnvxrixi  vitEQ^aXXopsvos  xovs  £tp’  avxov.  saepius 
eum  ut  celeritatis  adferebant  exemplum,  ut  auct.  ad  Her.  IY  3,  4,  Mart. 
X  100,  5,  Iuuen.  13,  97  (ubi  Weidnerus  cp.  Iacobsii  comm.  Antii.  XII  58). 
de  Persei  Medusam  interfecturi  talaribus  alatis  a  Mercurio  datis  cf. 
Prellerus  1. 1.  p.  67  (66);  saepius  hunc  quoque  commemorant,  ut  Yal.  Placc. 
I  67,  ubi  Iason  scrutans  qua  arte  Colchos  posset  quaerere  nunc  aerii 
plantaria  uellet  Perseos  aut  cwrrus  et  quos  frenasse  dracones  creditur 
scilicet  Triptolemus,  quae  ducta  sunt  ex  Ouid.  am.  III  6,  13.  adiectiuum 
‘pinnipes’  solus  habet  noster,  difficultas  iterum  adest  critica  ob  absentiam 
uerbi  et  coniunctionis.  aegerrime  enim  aut  subintellegimus  'si** ferar’ 
aut  absolute  haec  accipimus  (cnon  sum  ego  L.  p.  P.’).  quid  multa? 
uere  Scaliger  'si’  ante  'ego’  inseruit;  sine  difficultate  iam  'ferar’,  cuius 
uice  'ego’  fungitur,  mente  supplemus,  nam  quod  nunc  poeta  deserit  institu¬ 
tum  prius  neque  persistit  in  uersibus  contractis :  enumeratio  fabulosorum  cur¬ 
sorum  poetam  et  ipsum  celerem  alatumque  reddit,  seruata  autem  in  eis 
qui  secuntur  uersibus  huius  metri  indole  genuina  mox,  ubi  ad  labores 
suos  describendos  redit  (inde  a  u.  21a),  reuertitur  ad  rationem  priorem, 
ut  tamen  per  artificium  supra  enarratum  iam  praecedant  uersus  integri, 
subiciantur  contracti.  —  16a.  non  Rliesi  nineae  citaeque  bigae,  haec 
quoque  nullo  modo  accedere  prioribus  (nam  cum  csi  ferar’  ultro  exclu¬ 
datur,  uelle  liberius  supplere  fsi  mihi  sint’  et  putare  poetam  feruore 
suo  abreptum,  haec  uero  sunt  artificia  hodie  explosa)  in  aperto  est  non 
minus  quam  hoc,  parum  nos  proficere  Mureti  coniectura  cnon  R.  niueis 
citisque  bigis’  (quae  utique  praeferenda  est  Handianae  'niuea  citaque  biga’), 
nam  molestissimum  est  arcessere  csi  ferar’  ferri  enim  poeta  se  fingit 
mutatum  in  eos  quos  enumerauit:  in  bigas  quomodo  potest  omnino 
mutatum  se  fingere?  uersa  nimirum  ratione  nunc  profert  C.  uehiculum, 
cuius  ope  in  quaerendo  amico  possit  uti.  librarii  autem  repetitis  illis 
‘'non’  inhaerentes,  ut  saepissime  similiter  errauerunt,  hic  quoque  illud 
reposuerunt  male  et  cum  ceterorum  uerborum  inmutatione  loco  uoculae, 

quam  sequens  'adde’  tam  manifesto  indicat,  ut  dubitatio  superesse  ne¬ 
queat  hominibus  cordatis,  dedit  poeta:  fda  (=  praebe  mihi)  R.  niueas 
citasque  bigas’  Thraciae  rex  Rhesus,  Hecubae  frater  et  a  Diomede 
occisus,  notus  est  ex  Hom.  II.  X  433  sqq.;  de  eius  equis  fatalibus  ab 
TJlixe  abductis  cf.  Hom.  1.  1.  437  tov  drj  v.aXXl6%ovq  Hnnovq  i'dov  rjds 
(. isyiGtovg .  Xevuozsqoi  %£ovoq,  ^elelv  d’  a.v£[iOi6iv  Q[ioioi  (Aen.  XII  84 
qui  candore  niues  anteirent ,  cursibus  auras),  Eurip.  Rhes.  301  sqq.  — 
17a.  adde  huc  plumipedas  uolatilesque.  'huc’  ad  Rhesi  bigas  dandas 
tantummodo  spectare  potest,  et  est  hoc  indicium  ingens,  poetam  non 
de  Mercurio  alato  et  Daedalo  et  Zete  Calaique  cogitare,  ut  uulgo  putant 
(illi  in  priore  potius  serie  erant  adferendi);  refero  ego  ad  columbas 
Veneris,  pauones  Iunonis,  dracones  Cereris  Currum  trahentes  similesque 
alites,  quas  insuper  suis  bigis  iungi  nunc  optat  poeta,  nam  artius  cohaerent 
plumipedae  et  uolatiles,  h.  e.  quae  ex  plumis  pedum  uolare  possunt; 
Colum.  VIII  4,  3  pecus  uolatile ,  Cic.  d.  n.  d.  II  60,  151  bestiae  uolatiles. 
'plumipeda’  {an.  Xsy.)  deriua  a  cpeda’  snbstantiuo,  quod  Paulus 
Festi  p.  211  explicat  uestigium  humanum  quodque  latius  patens  alteram 
illius  'pes’  formam  fuisse  apparet;  cf.  'bipeda’  et  'decempeda’,  porro 
'centipeda’  (qui  uermiculus  etiam  'multipeda’  et  'millepeda’  audit), 
denique  'remipeda’  (Varr.  sat.  Men.  489  B.)  et  'scrupipeda’  (Iuuent. 
com.  5  R ).  substantiui  autem  uim  hic  habet  uox  noue  ficta,  ut  LXIII  41 
'sonipedibus’.  —  18a.  uentorumque  simul  require  cursum,  postula 
una  cum  his  celeritatem  uentorum.  sed  a  quonam  postulare  hanc  iu- 
betur  Camerius?  statim  ad  haec  respondere  conabimur.  —  19a.  quos 
uiuctoB,  Cameri,  mihi  dicares,  'uinctos’  fuisse  uidetur  in  V  (ita  G 
m.  1,  0  'uictos’  leni  errore:  'iunctos’  G  m.  2,  fluctuant  inter  utrumque 
codd.  deteriores),  hoc  si  ad  notam  fabulam  Homeri  [Od.  X  17  sqq.], 
apud  quem  Aeolus  dat  Ulixi  uentos  in  utre  uinctos  ad  regendam  naui- 
gationem,  referimus  auctore  Benoistio,  apte  quidem  in  his  quoque 
habemus  recordationem  fabularum,  sed  quomodo  haec  constructio  'uentos 
require,  quos  uinctos  mihi  dicares’  stare  possit  minime  perspicimus,  ut 
hoc  addam,  'dicare’  fere  ualefc  hic  'donare’  siue  'dare’,  ut  Ver  g.  I  73 
propriamque  dicabo,  sed  praeter  constructionis  foeditatem  hoc  quoque 
nos  latet,  quomodo  uocatiuus  'Gameri’  in  uno  aliquo  colo  locum  habeat, 
quem  cum  probe  intellexerint  tantum  in  initio  enuntiati  (hic  priora  com¬ 
prehendentis)  legitimum  esse,  uulgo  sic  interpretantur,  ut  ab  his  uerbis 
incipere  putent  apodosin  per  formam  enuntiati  condicionalis  expressam 
'da  mihi  Rhesi  nobiles  bigas,  adiunge  his  alites  omnes,  fac  ut  uenti 
simul  flent:  haec  omnia  si  mihi  copulata  parares  daresque,  tamen  te 
horum  ope  commodissime  celerrimeque  quaerens  tandem  desisterem  de¬ 
fatigatus’.  legunt  autem  qui  ita  explicant  'iunctos’  aut,  cum  hoc  diffi¬ 
cillimum  sit  explicatu,  auctore  Schradero  'cunctos’,  sed  in  illa  inter¬ 
pretatione  male  se  habet  'quos’  ad  omnia  priora  relatum  (necessario 
requiritur  'quae’);  et  num  'si’  hic  quidem  omitti  possit  perdubium  est; 
denique  uersus  prioris  sensus  obscurus  manet,  has  difficultates  si  accu- 

rate  perpenderis  niderisque  ab  una  parte  'quos  uinctos’  continere  con¬ 
tinuationem  eorum  quae  de  uentis  dicuntur  ualde  optatam,  ab  altera 
parte  'Cameri’  uocem  non  minus  necessario  in  nouo  enuntiato  ponendam 
pertinere  ad  initium  apodoseos,  iam  hoc  delibera,  num  uere  equidem 
possim  mihi  gratulari  restitutam  poetae  manum  hance:  'uentorumque  si¬ 
mul  require  cursum,  quos  uinctos  <[mihi  tradat  Aeolus  rex:  haec  si,  in¬ 
quam, >  Cameri,  mihi  dicares’  eqs.  nam  sic  etiam  explicatur,  cur  tempora 
(13a  sqq.)  iam  mutentur.  —  20a.  defessus  t.  omnibus  medullis.  Plaut. 
Stich.  II  2,  16  at  ego  perii,  cui  medullam  lassitudo  perbibit,  'omnibus’ 
fortius  adeo  est  quam  solitum  cimis’:  in  toto  corpore  nihil  omnino  intactum 
mansit  a  defatigatione.  —  21a.  et  multis  langoribus  peresus,  non  solum 
pluralis  omnium  membrorum  defatigationem  depingit  ('multis’,  magnis, 
uehementibus),  sed  ad  hanc  picturam  augendam  etiam  facit  reditus  poetae 
ad  uersus  contractos,  'peresus’,  confectus,  cum  magna  hyberbole,  respectu 
medullarum,  utLXYI  23  exedit  cura  medullas  (interpp.  ad  Yerg.  Aen.  YI 422) ; 
paulo  aliter  Seren.  Samm.  62  tali  languore  peresus.  —  22a.  essem  te  mihi, 
amice,  quaeritando.  Plautus  1.  1.  sum  defessus  quaeritando  (priscorum 
maxime  proprium  est  intensiuom);  Ter.  Eun.  Y  6,  7  defessa  ridendo, 
Pacuu.  315  R.  defessus  perrogitando,  'essem’,  scii,  futurus,  'mihi’  7ta.QsXv.ei 
eleganter,  ut  LXIII 56  'sibi’,  causa,  cur  uulgatam  lectionem  'mi’  (breuiatum 
hoc  cum  hiatu,  ut  u.  4  'te’)  sequamur,  nulla  adest.  —  14.  tanto  te  in 
fastu  negas,  amice?  'in’  explicationem  non  habet,  recte  quidem  Plaut. 
Bacch.  IY  9,  91  in  stultitia  si  deliqui,  h.  e.  dum  stultus  eram,  hic  sensus 
est:  estne  tibi  fastus  tantus,  ut  te  neges?  Muretus  'ten’  uoluit,  quod  uulgo 
receperunt,  sed  accedit  'ne’  ad  uocem  elatam,  quae  minime  est  'te’  (cf. 
XLII1  6),  sed  'tanto’  rectius  erit  hoce  'tanto  te  en  fastu’,  quod  accipe  pro 
interrogatiuo  illo  'en’  ('e- ne’,  an,  num  forte),  de  quo  cf.  ORibbeckius 
de  part.  lat.  p.  34.  'fastus’  est  superba  reticentia,  qua  amico  concredere 
amores  suos  recusat  Camerius  instar  puellae  fastiodiosae  (Handius  cp. 
Burm.  ad  Prop.  III  11,  10);  ad  qualem  etiam  spectat  locutio  'se  negare’, 
h.  e.  copiam  sui  non  facere  ut  Ter.  Phorm.  I  2,  63  (ubi  non  recte  de 
ellipsi  cogitant)  et  Hec.  I  2,  45.  'amice’  grauiter  repetitum  est  a  blan- 
dienti  nimirum  poeta,  qui  sciendi  cupiditate  ardet;  quamquam  fortasse 
praestat  'amico’  —  15.  dic  nobis,  ubi  sis  futurus,  ubi  te  reperire 
(conuenire)  possim;  Cic.  ad  Att.  XIY  7,  1  Brutum  nostrum  audio  uisum 
sub  Lanuuio:  ubi  tandem  est  futurus?  cf.  YI  16.  —  ede  audacter,  mecum 
communica  libere,  ut  ex.  gr.  Hor.  sat.  II  4,  10  ede  hominis  nomen ;  Cic.  p. 
Rose.  A.  11,  31  omnia  non  modo  dicere,  uerum  etiam  libenter,  audacter 
libereque  dicere,  Caes.  b.  g.  I  18,  2  dicit  liberius  atque  audacius.  de 
'audacter’  Quint.  I  6,  17.  —  16.  committe  crede  lucei.  tertium  instat 
C.  granius  urgentiusque ,  apte  per  asyndeton  (ad  XLYI  11)  cumulans 
uocabula,  quae  alii  per  copulam  iungunt,  ut  Ter.  Heaut.  Y  2,  13  ei 
commisi  et  credidi  (cf.  et  Prop.  I  10,  11  sq.).  'lucei’  siue  'luci’,  scii, 
publicae  h.  e.  notitiae  meae,  dictum  est  respectu  occultarum  tenebrarum, 
in  quibus  uersatur  Camerius  (2);  Cic.  Acad.  II  19,  62  cum  res  occultissimas 

aperueris  in  lucemque  protuleris.  —  17«  nunc  te  lacteolae  tenent  puellae? 
uulgo  scribunt  "num’  plane  absurde,  nam  narratio  illa  femellae  u.  11 
prolata  siue  uera  erat  siue  potius  ficta,  de  re  ipsa,  Camerium  nescio  quid 
scorti  sectari,  non  dubitat  uel  certe  se  non  dubitare  fingit  poeta;  unde 
hoc  'num  (forte)  amas  ?’  eius  consilio  prorsus  repugnat,  reliqui  igitur 
in  editione  fnunc’  traditum,  non  quia  uerum  putaui  (frustra  enim  quae- 
siueris,  cur  et  praesentiae  notio  urgeatur  et  hoc  per  interrogationem 
fiat),  sed  quia  tum  quod  reponerem  non  habui,  confessionem  autem, 
quam  ab  amico  flagitat  C.,  ipse  paene  elicit  hoc  modo  cum  magna  in- 
patientia  ex  eo  quaerens:  enon  te  1.  t.  p.  ?’,  h.  e.  nonne  uerum  est  quod 
dixit  illa?  cf.  ad  XXIV  7;  no  et  Cnc’  frequenter  commixta  inter  se. 
puellae,  hic  generaliter  nominatae,  a  candore  cutis  audiunt  f lacteolae’, 
ut  Apul.  met.  III  14  interibit  ipse  quam  tuam  plumeam  lacteamque  con¬ 
tingat  cutem  (cf.  ad  LXIV  65);  Handius  cp.  et  Mart.  III  58,  22.  Seneca 
epigr.  4,  6  [PLM.  IV  p.  57]  lacteolasque  animas  (agnas)  lacteus  umor 
alit ,  ut  casui  sit  tribuendum,  quod  uox  illa  praeterea  nunc  non  extat 
nisi  apud  Prudentium  Ausoniumque ;  nec  uero  necessaria  est  Perrei 
coniectura  rpapillae’  pro  fpuellae’  restituentis  secundum  u.  12.  ftenent’, 
deuinctum,  ut  XI  18.  —  18.  si  linguam  clanso  tenes  in  ore.  tam¬ 
quam  de  responsione  amici  certus  statim  adhortationem  subiungit, 
in  imagine  puellae  fastidiosae  (u.  14)  persistens,  nam  cum  suffecerit 
'linguam  tenes’  (==  taces),  illud  ‘‘clauso  in  ore’  per  se  sat  otiosum  (cf. 
hXelslv  eroga ;  aliter  Ouid.  a.  a.  II  92)  propterea  additur,  quod  7Zccq&evos 
xaraxlgiGTog,  in  thalamo  retenta,  poetae  obuersatur  animo.  ftenes’  post 
ctenent’  u.  17,  etsi  significatio  est  diuersa,  neglegentiori  poetae  excidit; 
cf.  V  13  et  XXXVII  5.  —  19.  fructus  proicies  amoris  omnes,  fructus 
amoris  uulgo  sunt  gaudia  uenerea,  ut  Attius  70  R.  postremo  amplexa 
fructum,  quem  di  dant,  cape ,  Prop.  III  20,  30  fructu  semper  amoris  egens 
(Lachm.  ad  Prop.  p.  100);  hic  paulo  aliter  'fructus’  dicuntur  commoda 
iocunditatesque  ex  his  gaudiis  profluentes,  nimirum  quae  communicando 
haec  cum  amicis  percipiuntur;  iam  AStatius  cp.  Lucr.  IV  1073  nec 
Veneris  fructu  caret  is  qui  uitat  amorem.  rproicere’,  ut  rem  uilem  abi- 
cere,  LXIV  82.  'omnes’,  praecipuos.  —  20.  uerbosa  gaudet  Tenus  lo¬ 
quella.  eadem  sententia  quam  VI  3,  ubi  uide.  adnotant  docti,  plane 
ab  ea  diuersa  inueniri  alibi,  uelut  Muretus  laudat  Tib.  I  2,  36  celari  uult 
sua  furta  Venus  et  Tib.  epigr.  1,  8  [p.  84  ed.  m.]  qui  sapit,  in  tacito 
gaudeat  ille  sinu,  nimirum  amantes  silere  se  melius  bene  perspexerunt, 
etsi  ipsi  uino  laetitiaue  superati  interdum  neglexere;  amici  curiosi  (et 
unus  ex  curiosissimis  erat  bonus  Catullus)  ex  sua  parte  contrarium  ad- 
serunt  pro  loco  et  tempore,  ut  et  Prop.  I  9,  33.  cgaudet’,  amat,  ut  ex. 
gr.  Hor.  sat.  II  5,  32.  'uerbosa’,  silendi  impotente;  cf.  XCVIII  2;  glossae 
uerbosa:  inuerecunda.  —  21.  uel,  si  nis,  licet  obseres  palatum.  'licet’, 
per  me  licet:  aut,  si  tu  uis  tacere  (in  silentio  persistis),  non  impedio, 
quominus  os  tuum  claudas,  palatum  etiam  ut  loquentis  linguae  sedes 
commemoratur,  uelut  in  epist.  Sapph.  111  et  lacrimae  derant  oculis  et 

lingua  palato  (=  loqui  nequii),  Hor.  sat.  II  3,  274  (hinc  Pers.  1,  35). 
Hor.  epod.  17,  53  obseratis  auribus.  —  22.  dnm  uestri  sis  particeps 
amoris,  haec  libri  Y  scriptura  propterea  est  reiectanea,  quod  nec  Ces¬ 
tri’  ualet  simpliciter  'tui’  nec  'particeps’  idem  est  ac  'potens’  (modo 
sis  in  amore  tuo  potens  siue  felix),  quod  Gr  pro  uaria  lectione  habet 
fluxitque  in  libros  deteriores  'nostri’,  AStatius  ita  explicat:  'ut  tua  tu 
nos  celes  gaudia,  nos  te  tamen  nostrorum  nobis  amorum  conscium  esse 
nolumus.’  Iustin.  I  4,  6  Harpago  regis  arcanorum  participi  {—  conscio), 
nec  tamen  hac  lectione  difficultates  omnes  remonentur,  siue  Catullum 
uere  promittere  et  de  Iuuentii  amore  certiorem  facturum  esse  amicum 
siue  potius  promisso  doloso  hunc  noui  nuntii  cupidum  curiosumque  ex 
tenebris  suis  elicere  uelle  statuimus:  remanet  nescioquo  pacto  aliquid, 
quod  a  carmine  uniuerso  abhorrere  uidetur.  et  male  se  habet  lectio 
uulgaris  a  Scaligero  inuecta  'uestri  sim’  (Auantius  ante  'uestri  sim  ego’); 
nam  boc  'taceas,  si  uis,  modo  conscius  sim’  absonum  esse  patet,  patet 
iustam  oppositionem  requirere  hoc  'taceas,  si  uis,  aliis,  modo  ego  sim 
conscius’  nec  intellego  Rossbergii  illud  'ueri’,  cum  'uerus  amor’  dici 
soleat  castus  sanctusque  (XI  19),  qualem  apud  scorta  (cum  quibus  una  esse 
suspicatus  erat  amicum  C.)  uix  repperit  Camerius.  potest  subesse  'fausti’ 
uel  'dextri’ :  caro  amico  quamuis  taciturno  omnia  fausta  optat  poeta. 

Ex  mentione  porticus  Pompeiae ,  quam  ut  rem  nouam  diserte 
commemorat  poeta,  manifestum  fit,  aestate  fere  anni  55  hos  uersus 
iocosos  esse  compositos. 


L  VI. 

1.  0  rem  ridiculam,  Cato,  et  iocosam.  dubitari  nequit,  quin  hoc 
poemation  sit  missum  ad  Valerium  Catonem  grammaticum,  de  quo  supra 
p.  8  sqq.  dixi,  ut  interpretes  plerique  omnes  statuerunt,  neque  ullo  modo 
est  credibile,  ad  M.  Porcium  Catonem  Uticensem  hos  uersus  spectare 
(ut,  quidquid  monuit  iam  Muretus,  nuperrime  sibi  persuasit  Ellisius), 
quippe  a  cuius  seueritate  rigida,  quae  fere  in  prouerbium  abiit  (cf. 
Rittershusius  ad  Phaedr.  IY  7,  21  lector  Cato,  Plin.  epist.  III  21  tunc 
me  uel  rigidi  legant  Catones ),  abhorreat  prorsus  huius  carminis  materia 
sane  ridicula  et  iocosa,  sed  quae  austero  uirtutis  exactori  bilem  mouerit 
non  mediocriter.  —  2.  dignamque  auribus  et  tuo  cachinno,  'tuo’  ad 
utrumque  substantiuum  pertinet,  ut  Aen.  I  553  sociis  et  rege  recepto. 
Cic.  ad  fam.  VI  7,  3  tot  malis  tum  uinctum,  tum  fractum  studium  scri¬ 
bendi  quid  dignum  auribus  aut  probabile  potest  afferre?  Prud.  c. 
Symm.  II.  402  quae  quis  non  uideat  sapientum  digna  cachinno?  ceterum 
Westphalius  non  nimis  probabiliter  statuit,  in  hoc  initio  obuersatum 
esse  Catullo  locum  Archilochi-  [fr.  79  B.]  3EqaGpovC8ri  Xagilas ,  xqfipct 
xoi  y sloiov  eqeoo ,  nolv  cpilxaQ'’  excclqcqv,  xEQipsai  S ’  anovcov.  —  3.  ride, 
quicquid  amas,  Cato,  Catullum,  uitae  cottidianae  erat  formula,  qua 
preces  commendare  solebant,  Ter.  Heaut.  IV  5,  1  caue ,  si  me  amas> 
Cic.  ad  Q.  fr.  II  10,  4  adduc,  si  me  amas,  Marium  et  ad  Att.  V  17,  5 

si  quidquam  me  amas ,  hunc  locum  muni ;  hanc  leniter  mutatam  lepide 
adhibet  noster.  f quidquid’  interdum  aduerbii  uice  fungens  adaequat 
'quantum’  uel  'utcumque’,  uelut  Geli.  XII  1,  23  quicquid  ita  educati 
liberi  amare  patrem  atque  matrem  uidentur :  quantum  amat  Cato  amicum, 
tantum  iubetur  ridere  eum  (cCatullum’  commune  obiectum;  cf.  LIII  1), 
hoc  est,  risum  ridere  maximum ,  ccafisctov  yeXcora ,  ut  bene  explicat 
AStatius;  qui  addit  'et  leporis  nonnihil  est  in  uerborum  naQcovvfiia  Cato 
Catullum’;  cuius  similis  est  illa  u.  5  pupulum  puellae ,  XCIV  2  olera 
olla.  —  4.  res  est  ridicula  et  uimis  iocosa.  cum  graui  adfirmatione 
(ut  VIII  8)  repetit  C.  uerba  u.  1  per  asyndeton  explicatiuum.  Plaut. 
As.  prol.  14  ridicula  res  est,  date  benigne  operam  mihi.  'nimis’,  ualde; 
cf.  ad  LXIV  22.  —  5.  deprendi  modo  pupulum  puellae  trusantem, 
'deprehendi’  uox  est  propria,  siquis  (ut  in  alio  facinore  ita)  in  medio 
adulterio  capitur  siue  in  furtiuo  Veneris  opere  subito  interrumpitur: 
Hor.  sat.  I  4,  114  deprensi  non  bella  est  fama  Treboni,  Ouid.  met.  III  6 
quis  enim  deprendere  possit  furta  Iouis?  'pupulus’  est  paruus  puer; 
Varro  sat.  Men.  546  B.  ac  mammam  lactis  sugentem  pascere  pupum, 
deminutiuo  praeterea  Sen.  epist.  12,  3  pupulus  etiam  delicium  meum 
factus  est  de  sene  uieto  contemptim  utitur,  non  defuerunt,  qui  nugas 
uenderent  cogitantes  de  Lesbia  tamquam  puella  hic  commemorata,  quasi 
hanc  in  furto  cum  riuali  aliquo  deprehendere  res  ridicula  et  iocosa  uisa 
fuisset  Catullo !  quibus  ineptiis  conueniebat,  quod  sub  pupulo  agnoscere 
sibi  uidebantur  P.  Clodium,  hic  enim  cum  pusio  cubabat  cum  sorore 
maiore  (Cic.  p.  Cael.  15,  36),  Catullus  ipse  pupulus  erat,  mittamus  haec; 
nam  uel  ipsa  naQcovvfiia  indicat  puellam  pupulo  isti  coaeuam.  uocem 
alibi  non  lectam  'trusare’  uolunt  esse  aut  'fortiter  trudere’  aut  'trudere 
conari’,  obscene  accipientes  instar  graeci  ajGzi&o&ca  (ut  Arist.  Lys.  330); 
unde  ex.  gr.  Muretus :  'siculam  suam  in  puellae  uaginam  intrudere  molientem’ . 
sed  neque  hoc  intrudendi  uerbum  omnino  extitit  in  sermone  latino  ne¬ 
que  uero  'trudere’  umquam  sensum  habet  obscenum  (quae  res  summi 
est  momenti)  neque  denique  qua  ratione  hoc  uerbum  possit  regere 
datiuum  ullo  modo  apparet,  ipsum  autem  'trusare’  adfuisse  in  lingua 
latina,  ex  sola  mola  trusatili  redditur  probabile;  nam  apud  Phaedr. 
II  7,  8  'trusitare’  inprobabilis  est  coniectura.  altera  eaque  non  minor 
difficultas  posita  est  in  re.  subesse  aliquid  obsceni,  propter  poenam  a 
Catullo  mox  sumptam  res  est  certa,  sed  puerulum  illum  futuisse  siue 
futuere  uoluisse  puellam,  propterea  non  credo  quod  haec  res  minime  tam 
ridicula  et  iocosa  est.  talia  ut  hodie,  ita  antiquo  tempore  accidebant; 
et  uix  opus  est  comparare  historiolam  notam  Petronii  [25].  si  poeta  in 
his  rebus  plane  rudis,  ubi  uixdum  e  prouincia  Romam  aduenit,  tale  ali¬ 
quid  audisset,  fortasse  miratus  esset;  sed  nec  tum,  puto,  tot  uerbis  cele- 
brasset  rem  eam,  quae,  si  non  dolore  iraque  philosophi,  tamen  nec  risu 
digna  erat,  certe  apud  homines  liberaliter  educatos  nec  plane  deprauatos 
efferatosque.  post  magnificum  illud  exordium  cum  quaeramus,  quidnam 
tanto  dignum  ferat  hic  promissor  hiatu,  spe  decepti  miramur  Catullum 


plane  sui  dissimilem ,  inlepidum  inuenuStumque.  tam  a  uerbis  igitur 
quam  a  re  suspectus  dubiusque  locus,  hinc  digniora  Catullo  circum¬ 
spiciens  mea  sponte  perueni  ad  loci  emendationem,  quam  postea  ex  parte 
uidi  praeceptam,  nam  in  editione  principe  iam  legitur,  quod  Dousa  pater 
et  IVossius  commendabant  recipiendum,  'crissantem’.  ego  conieci  'cru- 
santem5.  nam  'crusare’  est  forma  uetustior  (LMuellerus  comm.  Lucii, 
p.  229)  uerbi  'crisare’ ,  quod  male  uulgo  scribunt  'crissare’  (Lacbm.  ad 
Lucr.  p.  276).  hoc  fcrusare’  uel  '‘crisare’,  quod  adhibetur  de  feminis 
inter  concubitum  nates  uibrantibus  ('ceuere’  de  uiris),  construitur  cum 
datiuo:  Priap.  19,  4  crisabit  tibi  fluctuante  lumbo,  superuenit  igitur 
poeta  huic  rei  sane  iocosae  ridiculaeque.  luserant  paruoli  illi  (ut  mihi 
uidetur)  maritum  et  feminam,  sed  ut  rerum  coniugalium  nondum  ad 
amussim  essent  periti:  puerulus  tamquam  mulier  supra  se  positam  habuit 
puellam  ut  uirum  eique  crisauit.  inuersas  igitur  a  paruolis  semignaris 
maris  feminaeque  partes  inridet  noster  et  hanc  sumit  poenam  (certe 
sumpsisse  se  uenuste  lepideque  iactat),  ut  puerulum  pro  femina  se 
gerentem  tamquam  feminam  faciat  muliebria  pati:  —  6,  7.  hunc  ego, 
si  placet  Dionae,  protelo  rigida  mea  cecidi,  intellegimus  nunc,  cur 
Dione  commemoretur;  quae  Westphalio  tam  parum  in  hunc  locum  uide- 
batur  quadrare,  ut  cDianae’  coniceret,  adludi  ad  Catonis  carmen  notum 
ratus,  nec  tamen  matrem  Veneris  (ut  nuper  est  uisum  secundum  Hom. 
II.  V  370),  sed  ipsam  diuam  Cypriam  saepissime  Diones  nomine  uoci- 
tatam  intellegamus,  subest  autem  recordatio  quaedam  formulae  'si 
dis  placet’;  quam  non  solum  stQoovLHdis  adhibebant  ad  contemptum 
indignationemue  exprimendam  in  re  mala  (ut  ex.  gr.  Ter.  Ad.  III  4,  30, 
Eun.  V  3,  10);  immo  ea  interdum  in  bona  re  ualet  fere  rdis  bene 
iuuantibus’,  ut  Plaut.  Capt.  II  3,  94  expediui  ex  seruitute  filium ,  si  di £ 
placet  (aliter  in  re  futura  Priap.  50,  1).  nimirum  placebat  haec  poena 
Veneri,  quippe  cum  poeta  ulcisceretur  uiolatam  rem  ueneream.  ud- 
nuente  igitur  Venere  Catullus  puerulum  caedit,  non  (ut  pater  prae- 
ceptorue  iratus  facit)  lenta  uirga,  sed  ea  parte  corporis  sui,  qua  uir  est. 
erigidus’,  ut  'tentus’,  de  mentula  erecta  adhibetur;  sic  ipse  Priapus 
audit  Priap.  45,  1  rigidus  deus,  diciturque  pars  illa  tenta  simpliciter 
'rigida’,  ut  Mart,  IX  47,  6  vn  molli  rigidam  clune  libenter  habes,  'caedere’ 
autem  cum  compositis  sollemne  est  de  fututione:  Lucii.  VII  19  M. 
uetulam  atque  uerosam  uxorem  caedam  potius ,  Priap.  26,  10  fures  caedere 
quamlibet  ualentes  et  15,  6  percisum  sciet  esse  me ,  Pompon.  com.  82  R. 
nunc  ea  propter  me  cupis  concidere  ? ;  maximeque  huc  facit  Hor.  sat. 
11  7,  49  quaecumque  excepit  turgentis  uerbera  caudae,  codices  uariant 
inter  'pro  telo’  et  'protelo’,  illud  retineri  fortasse  posset,  si  ctelum’ 
designaret  ferulam  magistri;  nunc  telum  uix  aliter  intellegere  licet  quam 
membrum  uirile  (Priap.  9,  14,  alibi),  sed  'loco  huius  teli  mea  rigida’ 
absonum  est.  contra  'protelo’  est  ablatiuus  (aduerbii  uice  fungens) 
ductus  a  prisco  substantiuo  'protelum’ ,  de  quo  cf.  Scaliger  ad  Varr.  d. 
•r.  r.  III  16,  12 :  designat  aduerbium  'uno  tenore’,  ut  apud  Lucr.  IV  190 


et  quasi  'protelo  stimulatur  fulgure  fulgur,  dicit  igitur  apte  Catullus,  se 
usque  et  usque  pene  suo  uerbera  ingessisse  pupulo  (Apul.  met.  IV  9  nil 
ad  hanc  quidem  rem). 


Lvn. 

1.  Pulcre  conuenit  improbis  cinaedis,  Mamurrae  pathicoque 
Caesariqne.  ut  c.  XXIX  in  Caesarem  Mamurrae  fautorem  nimis  beni- 
uolum  largumque  est  derectum,  ita  hoc  poemation  eodem  fere  tempore 
scriptum  in  ambos  simul  utpote  amicos  sociosque  bonos  concordesque 
inuehitur.  hic  quoque  '•‘cinaedis’  magis  ut  conuitium  accedit  et  ad  totius 
carminis  sententiam  (quae  res  plerosque  fefellit)  parum  confert:  pulcram 
duorum  per  omnia  conuenientiam  demonstrare  sat  aculeate,  poematii 
summum  est  propositum,  quod  ita  efficit  poeta,  ut  hoc  ipsum  in  his 
uersibus  primis  ponat,  deinde  positum  argumentis  confirmet  stabiliat- 
que.  'pulcre’,  bene,  ut  XXII  5  et  8,  simul  tamen  aliquid  ambiguitatis 
habet,  scii.  fmore  exoletorum’  significans:  Seru.  ad  Aen.  JI  119  pulcros 
a  ueteribus  exoletos  dictos,  bene  AStatius  ad  'conuenit’  cp.  Mart.  VIII 
35,  1  cum  sitis  similes  paresque  uita,  uxor  pessima ,  pessimus  maritus , 
miror  non  liene  conuenire  uobis  (concordi  concentu  uos  uiuere),  quae  non 
sine  Catulli  recordatione  scripta.  fimprobis’  ad  mores  relatum  est  'prauis, 
impudentibus’,  ut  ex.  gr.  Plaut.  Truc.  IV  3,  59  tamen  ab  ingenio  inpro- 
bustj  Iuuen.  4,  106  inprobior  saturam  scribente  cinaedo,  metri  causa 
prius  cque’  adnexum  est  uoci  'pathico’,  cum  a  sententia  spectet  ad  'Ma¬ 
murrae’  (Lucii.  VII  15  ne  uermiculique ;  XXXII  11);  nec  recte  Doeringius 
'pathico’  etiam  ad  'Caesari’  pertinere  sibi  persuasit,  quod  nulla  ratione 
fieri  potest,  quamquam  de  hac  re  nemo  quaesiuit,  cur,  cum  sint  'pa¬ 
thicus’  et  'cinaedus’  synonyma,  tamen,  postquam  utrumque  esse  cinae¬ 
dum  iam  est  dictum,  Mamurra  iterum  uocetur  pathicus,  sed  quidquid 
uoces  illae  sunt  synonyma,  non  deest  eis  subtilior  quaedam  differentia, 
cum  'cinaedus’  sit  is  qui  pedicationem ,  'pathicus’  is  qui  omnia  (etiam 
inrumationem)  patiatur,  itaque  cinaedi  quidem  conuitium  etiam  in  Cae¬ 
sarem  cadit  (XXIX  3),  sed  maius  illud  pathici  in  solum  Mamurram.  — 
8,  4,  5.  nec  mirum:  maculae  paris  utrisque,  urbaua  altera  et  illa 
Formiana,  impressae  resident  nec  eluentur,  iam  igitur  ad  demon¬ 
strationem  positi  illius  accingitur  poeta,  cf.  ad  XXIII  7.  primum  autem 
argumentum  repetitur  ab  infamia,  quam  ipsi  subierunt,  consimili,  'macu¬ 
lam',  labem  ignominiamque,  alter  eorum  (Caesar)  in  urbe,  Romae 
(XXXIX  10),  ille  (h.  e.  prior,  Mamurra)  Formiis  in  se  contraxit  quid 
rei  sit,  ex  Mamurrae  appellatione,  qua  XLI  4  et  XLI1I  5  audit  'decoctor 
Formianus’,  cognoscimus:  decoctorum  illorum  dissipatio  rei  familiaris  et 
prodiga  luxuries,  summum  apud  Romanos  opprobrium,  innuitur,  et  Caesar 
quanto  aere  alieno  fuerit  oppressus,  ut  inpedientibus  creditoribus  paene 
abire  nequiret  a.  61  in  Hispaniam,  satis  est  notum  (Suet.  Caes.  18,  Plut. 
Caes.  11  et  Crass.  7,  App.  II  8).  haec  infamia  summa  (et  de  hac  una 
agi  docet  u.  4)  communis  utrisque  (ponitur  interdum  hic  pluralis  de 

duobus  hominibus  solis,  ut  Caes.  U8,  nam  quod  hauptius  sic 
inpressa  siue  tamquam  stigma  serim  amat0resque  puellarum  et 
praeter  Plaut.  Truc.  prol.  7  Cic.  leg.  Man.  uatienti^ 

datico  concepta  . .  penitus  iam  insedit  atque  inueterauit)  nec  uraquam 
abstergebitur;  adamata  erat  haec  imago,  ut  exempla  a  Vulpio  conlecta 
docent  Plaut.  Poen.  I  1 ,  70  inest  amoris  macula  huic  homini  in  pectore , 
sine  damno  magno  quae  elui  numquam  potest ,  Cic.  p.  Rose.  A.  24,  66 
ex  quo  siqua  macula  concepta  est ,  non  modo  elui  non  potest  eqs.,  id.  p. 
Sest.  29,  63  quoniam  illa  in  rep.  macula  regni  publicati  maneret ,  quam 
nemo  iam  posset  eluere ,  declam.  in  Sali.  6,  16  -nonne  tibi  uiderer  aeternas 
inurere  maculas ,  quas  reliqua  uita  tua  eluere  non  posset?  de  nominatiuo 
'paris’  cf.  Buechelerus  de  declin.  lat.  p.  15  sq.  —  6.  morbosi  pariter, 
gemelli  utrique.  nunc  corporis  habitus  utrique  similis  in  medium  pro¬ 
fertur.  glossae  Labb.  p.  116  morbosus  ncc&iytog ,  voosgog.  non  tamen  hic 
uox  illa  indicat  'cinaedi’  (hos  esse  C.  et  M.  posuerat  poeta),  sed  potius 
designat  morbidum  misellumque  corporis  statum,  qui  est  catamitorum  post 
superatum  aetatis  florem  proprius  utpote  ex  ipso  voaqj  ftrjXEioc  (cf.  Bentl. 
ad  Hor.  od.  I  37,  10)  profluens  (nec  refutat  hoc  Suet.  Caes.  45  de 
prospera  Caesaris  ualetudine  loquens);  Priap.  46,  2  sed  morbosior  omnibus 
cinaedis ;  nam  de  turpiore  quodam  morbo  (Iuuen.  2,  12)  non  cogitauerim. 
ad  ‘gemelli’  uulgo  cp.  Hor.  sat.  II  2,  243  par  nobile  fratrum,  nequitia 
et  nugis,  prauorum  et  amore  gemellum  et  epist.  I  10,  3  cetera  paene  ge¬ 
melli  fraternis  animis ,  ubi  recte  explicant  r  consentientes  conuenientes- 
que’,  porro  Mart.  XII  49,  12  uniones  formosos  niueos  pares  gemellos. 
miros  interpretes!  gemellos  esse  C.  et  M.,  h.  e.  optime  eis  conuenire, 
posuerat  Catullus  u.  1:  quomodo  hoc  nunc  in  argumentatione  proferri 
potest?  et  quam  inepte  ad  illud  additur  ‘utrique’!  aliis  causis  tradi¬ 
tam  lectionem  inpugnauit  uitium  magis  sentiens  Hauptius  [opusc.  I 
p.  112],  quem  Schwabius  [q.  C.  p.  189]  in  hoc  carmine  mire  infelix  mi¬ 
nime  refutauit.  'tenelli’  noluit  Hauptius,  quod  nimis  est  delicatulum 
pro  hoc  carmine  nec,  ut  puto,  per  se  aptum,  traiectis  litterulis  ‘m’  et 
cg’  siue  fc’  effeci  'macelli’,  quo  multo  fortius  et  ut  conuenit  illi  'mor¬ 
bosi’  (attende  etiam  ad  adlitterationem)  depingitur  nata  ex  uita  libidi¬ 
nosa  mala  ualetudo:  Priap.  26,  7  eefututus  ut  sim  confectusque  macerque 
pallidusque,  ipse  noster  LXXXIX,  Lucii.  VI  11  M.  magnus  homost,  na¬ 
sutus,  macellus  (Non.  p.  136,  30  ‘macellum7  explicat  ‘macilentum’), 
'sunt’  hic  (ut  et  in  u.  s.)  omissum  utpote  in  enumeratione.  —  7.  uno 
in  lecticulo  erudituli  ambo,  ab  alia  parte  bona  amborum  concordia 
ostenditur,  a  litterarum  studiorumque  communione,  eruditio  tam  ad 
philologiam  tum  etiam  apud  summos  reip.  uiros  magno  honore  gauden¬ 
tem  spectat  (et  notum  est,  quanto  cum  studio  Caesar  etiam  inter  stre¬ 
pitum  armorum  uacauerit  quaestionibus  grammaticis :  plura  apud  Teuffe- 
lium  HLR.  §  195,  4)  quam  ad  poesin  doctam  nimirum  et  Alexandrinorum 
uestigiis  incedentem  (Priap.  41,  3  inter  eruditos  poetas ),  a  qua  nec  ipsa 
abhorruisse  Iulium  constat,  non  ita  benigne  de  huius  uersibus  iudica- 


ex  fragmento  maiore  in  Terentii 
u  facetumqne  uirum  lubenter  agnosci¬ 
mus.  cie  .  cf.  c.  CY.  Catullus  deminutiuo  noue  for¬ 

mato  (certe  alibi  non  occurrit)  ‘eruditulus"  significasse  uidetur  cupidi¬ 
tatem  eruditionis  adquirendae  (cf.  'querulus,  credulus,  garrulus’);  simul 
tamen  formatione  sat  quaesita  exagitare  uidetur  Caesaris  maxime  in 
adhibendis  deminutiuis  insuetioribus  nec  feliciter  repertis  amorem  nimium, 
hinc  etiam  explico  illud  f lecticulo’,  quod  ex  0  recepi,  ante  me  cum 
secundum  G  uulgo  legerent  'lectulo’.  quod  ad  rem,  in  lectulis  (cf. 
Richius  lex.  antiqq.  s.  u.)  haud  raro  studiis  litterariis  operam  dabant; 
Ouid.  tr.  I  11,  38,  Plin.  epist.  Y  5,  5.  maligne  autem  hoc  adicitur, 
ambo  simul  uno  in  lectulo  legisse  et  scripsisse:  tam  cinaedis  hoc  con- 
uenit  quam  amicis  (Mart.  IY  40,  6  communis  nobis  lectus  et  unus  erat). 
sed  tamen  hoc  magis  in  transcursu  adicitur;  nam  omnis  uis  sententiae 
est  posita  in  communi  erudiendi  se  cupiditate:  uere  Hauptius,  qui  comma 
post  f lectulo 7  uulgo  male  positum  deleuit,  illud  dicit  'accedere,  non 
suum  sibi  pondus  requirere’,  ipsum  autem  illud  flectulo’  falluntur  quod 
satis  tutum  putant  ab  hiatu,  quippe  cui  in  thesi  (ut  uulgo  locuntur)  nisi 
sub  certis  condicionibus  hinc  alienis  non  sit  locus,  quodsi  hic  subuenit 
0,  liber  multo  quam  G  melior  nec  ullis  foedatus  interpolationibus, 
praebendo  'lecticulo’  a  metrica  offensione  liberum,  non  est  hercle  cur 
non  ambabus  manibus  egregiam  hanc  lectionem  amplectamur,  nam  ex 
uoce  insueta  fieri  uulgare  illud  c lectulo’  obuium  erat;  contrario  modo 
uix  et  ne  uix  quidem  peccari  potuit  (ineptum  est  arcessere  Apul.  met. 
IX  27  tribus  nobis  conueniat  in  uno  lectulo ,  quae  uerba  sine  ulla  Catulli 
recordatione  sunt  scripta),  at  non  est  uox  latina,  iam  dixi,  ut  'erudi¬ 
tulus’  ita  'lecticulus’  noue  esse  formatum  a  poeta  cum  certo  consilio, 
at  haec  ipsa  conformatio  non  comprobanda,  iam  in  uol.  I  prolegg. 
p.  XXIII  adduxi  'pannus’,  a  quo  fiant  deminutiua  'pannulus’  et  'panni¬ 
culus’  (potui  etiam  'paniculus’  a  'panus’  deductum  adferre).  nimirum 
'lectus’  plerumque  quidem  est  declinationis  secundae,  rarius  multo 
quartae  (Neuius  I  p.  526),  a  qua  fit  'lecticulus’  ut  'uersiculus’  a  'uersus’. 

—  8.  non  hic  quam  ille  magis  uorax  adulter,  construe:  non  hic  m. 
u.  a.  quam  ille,  h.  e.  aeque  (Kuehnerus  gr.  1.  II  p.  986)  uterque  auidus 
est  adulter  (XXX Y  7  uiam  uorabit).  nam  'hic’  et  'ille’  ut  ualidius 
iungantur,  distorta  sunt  uerba,  ut  apud  Lucii.  I  32  M.  inritata  canis 
quam  homo  quam  (litteram  caninam)  planius  dicit,  de  Caesaris  adulte¬ 
riis,  quae  tam  proprio  quam  ampliore  sensu  accipe,  nota  est  expositio 
Suetonii  (Caes.  50  sqq.);  Mamurram  nouimus  ex  c.  XXIX  (cf.  et  XCIY). 

—  9.  riuales  sociei  puellularum,  sic  uere  correxit  Scaliger  id  quod 
V  tradit  'socii  et’,  nam  hoc  sane  nullius  est  momenti,  C.  et  M.  socios 
siue  amicos  esse  femellarum;  quod  ut  nullum  habet  acumen,  ita  quid 
hoc  pacto  riualitas  sibi  uelit  non  claret,  denique  'et’  traiectum  a  more 
Catulli  alienum,  ortum  est  uitium  ex  SOCIET,  suprascripta  correcturae 
causa  I.  idemque  Scaliger  recte  sententiam  poetae  est  adsecutus:  'riuales 

socii,  ut  distinguantur  a  riualibus  aemulis’-  nam  quod  llauptius  sic 
potius  explicat  'dicuntur  qui  et  socii  sint  amatoresque  puellarum  et 
riuales  earundem  tamquam  pathici;  iteratur  muliebris  patientiae  crimi¬ 
natio,  in  qua  totum  carmen  uersatur':  hoc  funditus  est  falsum  peruer- 
sumque.  uersatur  enim  totum  carmen  in  demonstranda  bona  inter  C.  et 
M.  conuenientia.  uulgo  autem  si  forte  duo  unam  eandemque  mulierem 
amant,  hi  aemuli  solent  esse  acerrimi  (ex.  gr.  Prop.  II  34,  17)  et  ut 
riuales  inimicissime  rixari  (Sen.  rhet.  p.  221  K.  turpes  cum  riualibus  rixas , 
unde"  ibid.  p.  223,  5  emenda  tamquam  riuales  rixati  sunt);  contra  hi 
riuales  unici,  ut  fidi  bonique  sodales,  concorditer  futuunt  easdem  puellu¬ 
las  (animaduerte  deminutiui  salsum  leporem):  ecquod  maius  grauius- 
que  excogitari  potest  pulcri  inter  eos  concentus  documentum?  —  sic 
postquam  «*  maxime  diuersis  partibus,  ab  ignominia  nominis,  a  corpore 
libidinibus  exhausto,  a  litterarum  studiis,  ab  adulteriorum  ardore,  deni¬ 
que  ab  earundem  femellarum  amore  Caesarem  et  Mamurram  consimiles 
conparesque  esse  ostendit,  poeta  more  sollemni  (cf.  ad  LVI  4)  tamquam 
certum  iam  indubitatumque  repetit  ouanter  uersus  primi  positum. 

lvhi. 

1.  Caeli,  Lesbia  nostra.  Caelium  esse  M.  Caelium  Rufum  orato¬ 
rem  (supra  p.  33)  inde  a  PVictorio  [uar.  lectt.  XVI  1]  plerique  statue¬ 
runt;  recteque  intellexit  AStatius  singulare  sic  euadere  acumen  illius 
'nostra’,  scii,  quam  nos  ambo  quondam  amauimus.  cui  rationi  quod 
nere  possit  opponi,  nil  quidquam  adest,  nam  etsi  hunc  Rufum  olim  tam 
acriter  inuectus  erat  Catullus  utpote  in  amore  Lesbiae  aemulum  (maxime 
LXXVII  et  LXIX),  nihil  tamen  obstat  quominus  postquam  Rufus  a  Clo¬ 
diae  amore  destitit  ueterem  inter  eos  amicitiam  restitutam  esse  aiamus. 
neque  nominis  diuersitas  huic  sententiae  est  impedimento,  iam  alias 
monui,  nostrum  adfari  C.  Licinium  Caluum  modo  Licinii  modo  Calui 
nomine;  praeterea  quem  inimicum  olim  ut  Rufum  exagitauerat,  eundem 
reconciliatum  ut  Caelium  non  male  adloquebatur.  denique  quod  ad  alte¬ 
rum  (qui  uidetur)  Caelium  attinet,  cf.  commentarius  ad  C  1.  —  1,  2,  3. 
Lesbia  illa,  illa  Lesbia,  quam  Catullus  unam  plus  quam  se  atque 
suos  amauit  omnes,  affectum  tristitiamque  summam  spirat  repetitio; 
cuius  uis  non  tam  in  filla’  iterato  inest  (Cic.  ad  Att.  I  16,  5  nosti 
Calmm  ex  Narmeiams  illum ,  illum  laudatorem  meum ) ,  sed  in  iuncto 
fL.  i.’  per  chiasmum  duplicato,  ut  Hor.  od.  IV  13,  1  audiuere ,  Lyce, 
di  mea  uota,  di  audiuere ,  Lyce;  et  ita  in  altero  colo  praeponitur  filla’, 
ut  efferens  (ad  VIII  6)  designet  vnota  inlustrisque  uersibus  meis*  iam 
si  se  ipsum  nomine  uocet  proprio  (ad  VI  1),  hoc  non  solum  fit  affectu, 
sed  etiam  ob  praecedens  modo  Lesbiae  nomen  in  memoriam  nobis  re- 
uocat  nobile  illud  totque  sermonibus  hominum  celebratum  par  aman¬ 
tium,  Lesbiam  et  Catullum,  intellegimus  autem,  si  poeta  se  amatam 
plus  quam  semet  ipsum  dilexisse  praedicat ;  cf.  praeter  LXXXII  Cic.  Tuse. 
III  29,  72  quasi  fieri  ullo  modo  possit ,  quod  in  amatorio  sermone  dici 

solet,  ut  quisquam  plus  alterum  diligat  quam  se ;  illud  difficilius  est  dictu, 
cur  C.  Lesbiam  unam  (quod  ob  oppositum  'omnes’  est  additum,  ut  V  3  ; 
cf.  et  XLY  21  et  23)  plus  quam  patrem  matremque  ac  propinquos  reli¬ 
quos  amasse  se  significet,  adeone  ille  oblitus  erat  fratris  unici  tener¬ 
rimo  amore  dilecti?  cur  hoc  commemorat?  uidetur  Catullus  improban¬ 
tibus  suis  tum  cum  Lesbia  in  dies  magis  bonos  desereret  mores  feminam 
perdite  amatam  sibi  retinere  studuisse:  caris  suis  omnibus  sese  praetu¬ 
lisse  mulierem  indignissimam  non  sine  paenitentis  animi  dolore  nunc 
sentit  ille.  —  4,  5.  nunc  in  quadrimis  et  angiportis  glnbit  magna¬ 
nimi  Remi  nepotes,  caue  ad  amussim  exigas  haec  uerba:  fortiter  et 
dictante  indignatione  Lesbia  describitur  tamquam  'omnium  amica’,  quam 
uocat  Cicero  (supra  p.  33)  depingiturque  mulier  effrenate  libidinibus  suis 
seruiens  et  trecentos  amatores  complexos  tenens  cum  maximo  contemptu 
ut  scortum  diobolare,  quadriuia,  loca  in  quibus  quattuor  uiae  concur¬ 
runt,  frequentissima  sunt  hominibus  (Iuuen.  1,  64  medio  quadriuio,  et 
sic  etiam  triuia  passim  ut  plebis  maxime  plena  memorantur,  cf.  et  Hor. 
sat.  II  3,  25  frequentia  compita );  contra  ad  loca  desolata  (Hor.  od.  I 
25,  10)  nos  ducunt  angiportus,  quos  glossae  medii  aeui  a  Mommseno 
[Herm.  III  p.  303]  editae  sic  explicant  angiportus  uiae  angustae  inter 
minores  uicos,  quae  exitum  ad  muros  aut  nullum  aut  angustum  habent ; 
cf.  et  Donatus  ad  Ter.  Ad.  IV  2,  39  id  quidem  angiportum  non  est  per- 
uium  (de  forma  in  'um’  desinenti  Neuius  I  p.  542).  in  his  angiportibus 
ut  habebant  lenones  cellas  meretricias,  ita  femellae  uulgares  conuenire 
solebant  amasios;  cf.  Plaut.  Pseud.  IV  2,  6  (IV  7,  137).  quaerit  igitur 
sibi  Lesbia  in  plateis  amatores,  quibus  in  cellula  aliqua  sese  dedat, 
'glubere’,  ut  et  'deglubere’  (glossae  Labb.  p.  50  deglubo  indigeo),  h.  e. 
corticem  uel  pellem  detrahere,  ab  arboribus  (ut  Varr.  d.  r.  r.  I  55,  2) 
et  pecore  (ut  Paul.  Festi  p.  98)  translatum  est  ad  turpissimum  libidinis 
genus,  quod  inlustrat  Auson.  epigr.  67  (71),  7  ubi  femina  perditissima 
et  cunctas  libidines  in  uno  corpore  exercens  deglubit,  fellat,  molitur  per 
utramque  cauernam:  quod  uir  ipse  masturbatione ,  hoc  ei  facit  manus 
mulieris  glubentis,  uix  est  quod  moneam,  indicare  uocem  ineffabili 
despicatu  plenam  fere  idem,  quod  mitigato  dolore  iraque  lenius  expressit 
poeta  XI  19  omnium  ilia  rumpens :  eneruandi  significatione  uox  foeda 
utitur.  Remum  iam  ad  XXVIII  15  monui  aeque  ac  Romulum  ut  aucto¬ 
rem  gentis  Romanae  celebrari  a  poetis:  Prop.  II  1,  23  regnaue  prima 
Remi  efc  IV  6,  80  signa  Remi,  Iuuen.  10,  73  turba  Remi ,  Mart.  XII  3,  6 
domus  alta  Remi,  quodsi  in  Remi  mentione  per  se  nihil  inest  inrisionis, 
sed  simpliciter  per  eius  nepotes  significantur  Romani,  in  ipsa  opposi¬ 
tione  tacita  potius  latet  acumen  acerbitasque,  quae  intenditur  Remi 
attributo  'magnanimus 7  (Verg.  G.  IV  4  magnanimosque  duces):  dicit 
poeta,  deprauatissimo  cuique  et  a  primo  nominis  Romani  auctore  quam 
maxime  degenerato  adulescenti  Romano  (ipsa  uocis  'nepos’  duplici 
significatione  fauente)  libidines  nunc  turpiter  explere  Lesbiam.  V  quod 
habet  'magna  amiremini’  (sic  0,  G  'admir.’  latius  serpente  corruptela), 

id  'ni’  syllaba  olim  suprascripta  in  suom  locum  reiecta  simplicissime 
corrigitur  in  'magna  animi  remi’;  unde  efficitur  id  quod  lemma  praebet, 
ut  intellexit  IVossius;  uulgo  quod  legitur  'magnanimos’  et  ab  arte  con- 
iecturali  et  a  sententia  prauom  est. 

Dubitant  docti  de  tempore,  quo  poematium  sit  scriptum.  Iung- 
claussenus,  Schwabius,  Westphalius  a  reuerso  ex  itinere  Bithynico  poeta 
in  cartas,coniectum  putant,  sed  amore  illo  a.  57  semel  ex  animo  radi¬ 
citus  extirpato  iam  posthac  Catullus  numquam  Lesbiae  facit  mentionem 
nisi  necessitate  aliqua  extrinsecus  inlata  (ut  cc.  XI  et  XL1II).  tum  potius, 
cum  poeta  magis  magisque  intellexit  omnem  suum  in  retinenda  sibi 
Lesbia  laborem  frustra  insumi  et  ingratae  perditaeque  funditus  menti 
amorem  suum  credi  (paulo  post  cc.  LXX1I  et  LXXV),  hoc  est,  aut  ex- 
eunte  a.  58  aut  ineunte  a.  57  hos  uersus  scripsisse  ille  mihi  uidetur, 
quibus  sese  renuntiasse  in  omne  tempus  Lesbiae  non  solum  Caelium  fami¬ 
liarem  sed  etiam  ceteros  amicos  notosque  faceret  certiores:  ut  per 
u.  LXXVI  eodem  spatio  confectum  semet  exhortatur  ad  faciendum  id 
quod  fieri  debeat,  ita  hoc  poematio  id  quod  factum  est  explicat,  cau¬ 
sam  renuntiationis  re  ipsa  suppeditante. 


LIX. 

1.  Bononiensis  Rufa  Rufum  fellat,  uxor  Meneni.  Palladius 
metrum  stabiliuit  scribendo  'Rufulum’,  uiilgaris  est  opinio,  hoc  carmine 
M.  Caelium  Rufum  insimulari  cum  despectissimae  notae  femina  rem 
habere,  cui  opinioni  qui  accessit  Schwabius  [q.  C.  p.  88]  ita  disputat: 
'manifestum  est  in  nominibus  Rufae  et  Rufi,  unde  Rufuli  nomen  per 
contemptum  poeta  deminuit,  acuminis  aliquid  reconditum  esse;  quod 
quale  sit  etsi  hodie  plane  enodari  nequit,  tamen  certum  mihi  esse  ui¬ 
detur,  Doeringium,  cum  Rufulum  coniceret  a  libidinis  suae  ministra 
accepisse  nomen,  errasse,  e  contrario  Rufae  nomen  fictum  et  a  poeta 
uero  Rufi  nomini  adsimilatum  esse,  eo  lubentius  ut  credam  adducor, 
quo  diligentius  nominibus  patriae  urbis  et  mariti  mulieris  additis  poeta 
prouidit,  ut  etiam  sub  falso  nomine  uera  persona  cognosceretur’,  errauit 
Schwabius  ut  ex  parte  in  Doeringii  opinione  (hic  a.  1834:  'uxor  Menenii, 
quam  Rufulus  simul  uxoris  loco  habuerit,  iocose  dicta  uidetur  Rufa’), 
ita  in  re  ipsa  tota.  Rufum,  qui  alibi  hoc  nomine  inpugnatur,  nunc  ut 
Rufulum  sine  ulla  causa  (nisi  forte  metri  causa  factum  esse  dices!),  cum 
praesertim  periret  inuectiuae  uis  omnis  in  facili  cum  quouis  uero  Ru¬ 
fulo  confusione,  castigatum  esse  equidem  numquam  credam,  multo 
minus  hoc,  ficto  illi  Rufulo  adcommodatum  esse  nuqw vvpfas  gratia  nomen 
feminae  et  ipsum  fictum,  et,  quod  ad  M.  Caelium  Rufum,  Catullus, 
quem  certum  est  hoc  primum  uolumen  composuisse  ipsum,  uix  et  ne 
uix  quidem  statim  post  c.  L VIII ,  amicitiae  inter  ipsum  et  Caelium  ex¬ 
tantia  documentum,  inseruit  uersus  nostros  acerbissimam  huius  amici 
inrisionem  continentes,  praeterea  (id  quod  uulgarem  illam  opinionem 
funditus  euertit)  eius,  quem  mulier  ista  fellat,  adeo  quasi  in  transcursu 

fit  mentio  adeoque  omnia  contendunt  derigunturque  ad  ipsius  mulieris 
turpitudinem  denotandam,  illam  solam  ut  censendus  sit  poeta  contemptui 
dare  uoluisse.  uerum  quidem  est,  quo  despectior  depingatur  femina,  eo 
plus  infamiae  redundare  in  eius  amasium;  sed  hunc  exagitari  tum  cre¬ 
derem,  si  unicus  praeterea  in  eum  uersus  in  fine  adiectus  esset  (ex.  gr. 
'et  tale  nunc  scortum  ecce  Rufulum  fellat!’);  nunc  puto  uni  solique 
mulieri  infensum  ob  nescioquam  causam  (et  mille  causae  fingi  possunt) 
iratumque  poetam  publice  proposuisse  carmen  hoc  maledicentissimum, 
recte  enim  V ulpius  conferens  uersus  famosos,  quos  Itali  recentiore3  uo- 
cant  f pasquinate ’ ,  talia  epigrammata  apud  Romanos  quoque  clam  locis 
celeberrimis  proposita  esse  dixit:  notissima  est  hodie  res  ex  titulis 
Pompeianis.  crufulum’  siue  fRufulum’  uere  correxit  Palladius;  nec  enim 
lenior  faciliorque  mutatio  fingi  potest  (saepissime  •  illud  ful’  deminutiuo- 
rum  in  codd.  euanuit,  ut  LXI  175  et  181);  nec  Munronianum  cRufum 
anus’  similiaque  nuper  excogitata  sunt  emendationes,  sed  deprauationes. 
et  sapit,  quod  maximi  est  momenti,  illud  plane  ingenium  Catulli,  qui 
LV1  3  Cato  Catullum  coniunxit.  sed  de  interpretatione  sane  dubia  res 
est.  possumus  cogitare  de  homine  militari:  schol.  ad  Cic.  Verr.  p.  142,  7 
Bait.  tribunorum  militarium  duo  genera ,  primum  eorum ,  qui  rufuli  di¬ 
cuntur;  hi  in  exercitu  creari  solent,  sin  placet  accipere  pro  nomine  pro¬ 
prio,  quam  peruulgatum  fuerit  Rufi  cognomen  recordandum  est:  f Rufu¬ 
lum’  idem  fere  sonuisse  uidetur  quam  fGaium’  aut  cTitium  delicatum’, 
etiam  de  Rufa  haud  inscitam  dubitationem  mouit  nuper  Munro  [elue, 
p.  134],  hic  quoque  de  epitheto  cogitans  et  ut  doceret  rubri  capilli 
homines  in  contemptu  etiam  apud  Romanos  fuisse  comparans  locos  notos 
Plaut.  Asin.  II  3,  20,  Ter.  Heaut.  V  5,  17,  Mart.  II  32,  2  et  XII  32,  4 
et  54,  1;  addo  cqnferens  illa  'Nomentanus’  et  'Formianus’  (ad  XLI  4), 
contemptim  a  plebe  feminam  secundum  patriam  uocari:  'ista  ex  Bononia 
mulier  rufa’,  contra,  si  'Rufa’  pro  nomine  proprio  habemus,  additi 
'Bononiensis7  haec  erit  uis  'peregrina  illa  Rufa,  ex  Bononia  quae  huc 
aduenit’,  siue  Romae  siue  potias  Veronae  poeta  hos  uersus  proposuit, 
quod  si  accipis,  caue  ne  Vulpio  accedas,  qui  hanc  nostram  Rufam  ad 
nobilem  illam  familiam  Ruforum  pertinuisse  dixit,  de  qua  Mart.  V  85 
loquitur;  quae  opinio  in  tanta  et  Ruforum  crebritate  et  temporum  distantia 
ne  umbram  quidem  uerisimilitudinis  habet,  cum  praesertim  hic  de  in¬ 
fimae  sortis  femina  agi  sequentia  doceant,  duplicem  igitur  explicandi 
rationem  inire  licet,  in  quarum  utraque  naQ(ovvg>iag  lusus  integer  manet, 
aut  'Rufa  Rufulum’  aut  'rufa  rufulum’  scribendo,  equidem  quam  uiam 
ineam  dubius  haereo ,  cum  rerum  quae  hic  tanguntur  scientia  plane 
simus  destituti;  ad  alteram  rationem  magis  me  inclinare  fateor,  quippe 
qua  planius  appareat,  hominem  istum,  quicumque  fuerit,  non  propter  se, 
sed  ob  solum  lusum  accersitum  esse,  sed  hanc  siue  Rufam  siue  uero 
mulierem  rufam  Catullus  ita  contemptam  publice  reddit,  ut  fellatricem 
uocet,  h.  e.  turpissimo  generi  libidinum  inseruientem ,  dum  uirile  mem¬ 
brum  in  os  sumens  sugendo  titillat  uoluptatem.  ut  fellatores  ita  fella- 

trices  saepius  memorant  tituli  Pompeiani,  partim  in  opprobrium  partim 
in  commendationem,  ut  2268  Myrtale  cassacos  fellas,  2273  Mwrtis  bene 
felas,  2275  Fortunata  fellat,  2421  Rufa ,  ita  uale,  quam  (scriptum  fertur 
'  quare  *  sine  sensu)  bene  felas! ,  alia,  hic  opprobrium  summum  eo  fit 
turpius,  quod  femina  ista  est  nupta  Menenio  cuidam,  quo  addito  'uxor 
Meneni’  praeterea  accuratius  designari  illa  potest  uideri,  si  'rufa’  me¬ 
rum  est  epitheton.  —  2,  3.  saepe  quam  in  sepulcretis  uidistis  ipso 
rapere  de  rogo  cenam,  'saepe  uidistis’  apprime  facit  ad  commendandam 
Yulpii  explicationem  laudatam:  uos  omnes,  ciues,  scitis,  'sepulcretum’, 
ana£  Xsyofisvov,  designat  locum  ubi  complura  sunt  sepulcra  (Kuehnerus 
gr.  1.  I  p.  660),  qualem  christiani  uocabant  coemeterium,  communia 
busta  (' busticetum  ’  dixit  simillime  Amob.  I  41)  habebant  gentes  fami¬ 
liaeque,  habebant  collegia  societatesque  pauperum;  nam  puticuli,  miserae 
plebi  commune  sepulcrum  (Hor.  sat.  I  8,  10),  hinc  procul  arcendi;  cf. 
omnino  Marquardti  antiqq.  priu.  p.  353  sqq.  erat  fundus,  qui  praeter 
busta  siue  sepulcra  proprie  uocata  (de  differentia  horum  cf.  Paulus  p.  32) 
habet  ustrinam,  hortum,  aediculas  aliaque  (Marqu.  1.  1.  p.  357  sq).  in 
illa  autem  ustrina  exstruebatur  qui  cadauer  cremandum  excipiebat  rogus ; 
hunc  propinqui  sociique  funeris  cumulare  solebant,  ut  aliis  donis  plu¬ 
rimis  diuersisque,  ita  cibis  (Marqu.  1.  1.  p.  369).  iam  bustiraporum,  quos 
Plaut.  Pseud.  1  3,  127  cum  contemptu  uocat,  duo  genera  bene  esse 
distinguenda  (nec  distinxit  Marquardtus  p.  355  locum  nostrum  iterum 
adferens),  res  ipsa  docet,  infimi  enim  extremaeque  paupertatis  famelici 
haud  raro  hunc  rogum  ardentem  circumuolare  tamquam  uolturia  sole¬ 
bant,  cum  praesertim  funeris  participes  'aue  atque  uale’  dicto  abiissent, 
et  rapere  e  uiuis  adhuc  flammis  ('ipso  de  rogo’)  cum  alia  tum  cenas 
illas  iniectas:  Ter.  Eun.  III  2,  38  e  flamma  petere  te  cibum  posse  arbi¬ 
tror,  Lucii.  XXVI  77  M.  ex  optima  sed  neglecta  Franc.  Dousae  emen¬ 
datione  mordicus  petere  aurum  e  caeno  expediat,  e  flamma  cibum,  Mart. 
XI  54,  2  turaque  de  medio  semicremata  rogo  et  quae  de  Stygio  rapuisti 
cinnama  lecto,  Ouid.  Ib.  20  hic  praedam  medio  raptor  ab  igne  petit,  ad 
'alterum  genus,  quod  appositos  maxime  inter  feralia  et  parentalia  sepul¬ 
torum  iam  tumulis  cibos  rapere  solebat,  adludit  Tib.  I  5,  53  ipsa  fame 
stimulante  furens  praedasque  ('herbasque’  codd.)  sepulcris  quaerat  et  a 
saeuis  ossa  relicta  lupis  et  Calpurn.  ecl.  3,  82  qui  metere  occidua  (oc¬ 
culta?)  ferales  nocte  lupinos  dicitur  (ubi  cf.  Wernsd.).  —  4,  5.  cum  de- 
uolutum  ex  igne  prosequens  panem  ab  semiraso  tunderetur  ustore, 
admodum  graphice  persequitur  poeta  furantis  de  rogo  feminae  imagi¬ 
nem:  adstat  illa  auidos  circumiciens  oculos,  uidet  flammae  late  sparsae 
ui  detrudi  ex  rogo  panem  (liba  maxime  inicere  solebant:  CIL.  «III  2919), 
adsilit  detrusum  captatura,  a  seruo  ignes  rogi  custodiente  baculi  ferrei 
ictu  feritur  abigiturque  mulier  contempta  ab  homine  contempto.  ASta- 
tius  cp.  Sidon.  Apoll.  III  13  (=  III  4  Bar.)  deformior  cadauere  rogali, 
quod  facibus  admotis  semicombustum  moxque  sidente  strue  torrium  deuo- 
hitum  reddere  pyrae  iam  fastidiosus  pollinctor  exhorret,  panem  deuolu- 
Cattxlltjs  ed.  Baelyens.  n.  19 

tum  qui  adprehendere  studet,  non  prosequitur  (ineptus  est  iocus  Ellisii 
ad  illud  rprosequi  exequias,  extinctum’  adludi  putantis),  sed  persequitur; 
eaque  uox  cum  altera  illa  millies  confusa  sine  cunctatione  est  reddenda 
Catullo,  ustores  sumebantur  ex  seruis  pessimis  (Cic.  p.  Mil.  33,  90,  Lucan. 
VIH  738,  Mart.  III  93,  26),  qui  notabantur  capite  semitonso;  locos  con¬ 
gessit  Marquardtus  1.  1.  p.  177  not.  4. 


LX. 

1.  Num  te  leaena  montibus  Libystinis.  'leaena’  noster  primus 
sermoni  latino  intulisse  uidetur  ex  graeco;  ante  eum  Plautus  apud  Philarg. 
ad  Yerg.  ecl.  2,  63  dixit  leo  femina  et  Lucr.  Y  1317  lea ;  cf.  Yarro  d. 
1.  1.  Y  102.  'Libystinis3,  quod  Scaliger  restituit  ex  Macrob.  I  17,  24 
Ajpollo  Libystinus  (nam  alibi  apud.  Romanos  non  extat),  unum  est  ex 
adiectiuis  haud  paucis  a,  Libyae  nomine  formatis,  cuius  similia  sunt 
'Libyssa’  apud  nostram  YII  3  aliosque  multos,  'Libystis’  Yerg.  Aen.  Y  37 
et  YIII  368.  Libyam  leonum  aridam  nutricem  iam  nouimus  ex  XLY  6. 
—  2.  aut  Scylla  latrans  infima  inguinum  parte,  cf.  praeter  alia  (uide 
et  ad  LXIY  156)  Yerg.  ecl.  2,  77  Scyllam  candida  succinctam  latran¬ 
tibus  inguina  monstris  cum  docto  Heynii  excursu,  Aen.  III  426  de  eadem 
prima  hominis  facies  et  pulcro  pectore  uirgo  pube  tenus,  postremo  inmani 
corpore  pistrix  delphinum  caudas  utero  commissa  luporum  (h.  e.  canum 
marinorum,  u.  432);  hinc  emendandus  Lucr.  V  892  aut  rabidis  canibus 
succinctas  semiferinis  ('semimarinis’  inepte  codd.)  corporibus  Scyllas.  — 
8.  tam  mente  dura  procreauit  ac  taetra,  adamatum  erat  apud  ueteres, 
homines  crudeles  feros  duros  dicere  aut  ex  mari  truci  (maxime  ex 
aestuosis  uoraginosisque  eius  partibus  Scylla  Charybdi  Syrtibus)  aut  ex 
petris  saxeis  genitos,  natos  educatosque  ab  inmanibus  beluis,  iam  inde 
ab  Homero.  Graecorum  locos  conlegit  Yalckenarius  ad  Eurip.  Hippol. 
p.  195  (cf.  ex.  gr.  Eur.  Med.  1342  Xscuvav,  ov  yvvaiKa,  zrjg  TvgGrjviSog 
S-KvXlrjg  s%ovoav  aygioaxigav  cpvGLv ),  ex  latinis  scriptoribus  cf.  (praeter 
nostrum  LXIY  154  sqq.)  Yerg.  Aen.  IY  566  duris  genuit  te  cautibus 
horrens  Caucasus  Hyrcanaeque  admorunt  ubera  tigres,  Ouid.  tr.  III  11,  3 
natus  es  e  scopulis,  nutritus  lacte  ferina  (met.  YII  33,  VIII  120,  XI 
612  sqq.),  Lygaam.  4,  85  te  nec  uasti  genuerunt  aequora  ponti  eqs.,  alia 
multa,  'taeter’  a  corporis  foeditate  ad  animum  turpem  est  translatum 
haud  raro.  —  4.  supplicis  uocem.  precem  meam  instantem;  cf.  Sali. 
Cat.  31,  7  uoce  supplici  postulare  similiaque.  —  in  nonissimo  casn.  in 
ultimo,  extremo  uitae  periculo.  Tac.  a.  XII  33  nonissimum  casum  ex¬ 
peritur,  Apul.  met.  VI  26  uel  quid  iam  nouissimum  expectas?  —  5.  con¬ 
temptam  haberes,  contemneres,  ut  LXYII  31  cognitum  habere  pro 
'cognosse’;  Plaut.  Cas.  II  2,  15  uir  me  habet  pessumis  despicatam  modis 
(Kuehnerus  gr.  1.  II  p.  571,  Holtzius  synt.  II  p.  235).  —  a,  nimis  fero 
corde,  interiectio  'a’  hic  indignantis  est,  ut  LXVI  84.  'nimis’,  supra 
modum  in  amico  concessum  (ad  LXIV  22).  'fero’,  crudeli,  ut  Tib.  I  10,  2. 

De  hoc  poematio  sane  quam  miro  ita  certant  docti,  ut  ad  quemnam 

sit  missura  pertineatque  dubitent,  missis  bis  opinionum  commentis  quod 
certum  est  proferam,  nam  contra  ius  fasque  carent  hi  uersus  nomine 
eius,  ad  quem  sunt  dati:  neque  Catulli  neque  alius  poetae  (nisi  certissi¬ 
mae  rationes  adsunt,  ueluti  si  tecte  adpetitur  inimicus)  hoc  defenditur 
exemplo,  porro  equidem  facile  persentisco,  initium  tantummodo  adesse 
querellarum,  non  has  integras,  quid  multa?  hi  uersus  ad  amicum  male 
fidum  similem  Alfeni  (XXX)  et  Cornificii  (XXXVIII),  fortasse  etiam  ad 
horum  alterutrum  missi  suo  fine  carent;  perieruntque  una  cum  hoc  re¬ 
liqua  huius  libri  primi  carmina,  nec  deest  externum  huius  rei  testimo¬ 
nium,  siquidem  0  post  u.  5  spatium  quinque  uersuum  in  pagina  exeunte 
uacuum  reliquit,  siue  exemplaris  Veronensis  fidem  secutus  itidem  lacu¬ 
nam  adnotantis  siue  de  suo  pagellas  in  hoc  ipso  deficientes  indicans, 
propterea  autem  hoc  summi  est  momenti,  quod  ubi  fragmenta  I  —  IV 
olim  habuerint  sedem  nunc  probabiliter  statuere  licet,  periit  igitur  libri 
primi  exitus;  nam  quae  iam  secuntur  carmina  maiora  ad  secundum 
librum  pertinent  (supra  p.  60  sq.). 

1,  2.  Collis  o  Heliconiei  enitor,  Uraniae  genus,  hoc  carmen, 
ad  celebrandas  Viniae  Aurunculeiae  et  Manlii  Torquati  (ad  u.  16)  nuptias 
conpositum  ideoque,  etsi  metro  graecanico  scriptum  et  mythologiae 
graecae  ornamentis  ex  more  temporis  instructum,  tamen  Romanos  ubique 
ritus  respiciens  Romanumque  spiritum  per  omnia  prae  se  ferens,  diuisum 
est  in  duas  partes  principales;  quarum  una  tamquam  scaenam  habet 
uestibulum  domus  paternae  nouae  nuptae  (1  — 113,  siue  potius  120  uer- 
sibus  uel  24  strophis  constans),  altera  agitur  ante  aedes  noui  mariti 
(114—228,  h.  e.,  si  textus  integer  est,  23  strophis  constans),  in  utraque 
parte  adsunt  quidem  chori,  uirginum  nouae  nuptae  aequalium  in  priore, 
in  posteriore  iuuenum  noni  mariti  sociorum;  tamen  hi  chori  ita  tan¬ 
tum  carminis  huius  sumunt  partem,  ut  utriusque  turbae  principe  siue 
chorago  (puero  inuesti:  ad  u.  12  sq.)  cetera  uerba  plurima  pronuntiante 
(cf.  116  uideo,  189  ita  me  iuuent,  210  uolo)  concinant  uersum  intercala¬ 
rem  (cf.  uu.  38  et  117).  iterum  autem  in  duas  particulas  distributa  est 
haec  pars  prior,  incipit  enim  ab  Hymenaei  inuocatione  (1 — 75)  diei  festi 
indoli  adeommodata  tenerisque  uerbis  (ut  decet  et  locum  et  uirginum 
chorum)  dei  potentiam  celebrante;  sequitur  (76—113)  ad  nouam  nuptam, 
ut  ad  mariti  domum  deduci  se  patiatur,  adhortatio  non  minus  suauiter 
anxium  eius  pudorem  pauoreinque  consolans,  initium  igitur  uersatur 
cum  in  causa  carminis  exponenda,  tum  in  arcessendo  inuocandoque  eo 
deo,  sine  quo  nuptiae  fieri  nequeunt,  Hymenaeo,  hic  tamquam  nuptia¬ 
rum  deus  celebrabatur  a  poetis  graecis  inde  a  Sappho  (Hephaest.  129), 
a  qua  iam  uidetur  coniuncto  nomine  appellatus  esse  Hymen  Hymenaeus 
(Anth.  Pal.  VII  407,  5).  quae  copulatio  fortasse  explicanda  est  ex  dupli¬ 
cata  Hymenis  appellatione:  primitus  ita  inuocabatur  uirginitas  (est  enim 
vgqv  membrana  uirginalis,  qua  rupta  desinit  esse  uirgo,  Seru.  ad  Aen. 
IV  99,  Don.  ad  Ter.  Ad.  V  7,  7),  ut  adiungerentur  exclamationes  ex  re 
petitae  co  gaudii  et  al  doloris;  ex  hac  altera  coniunctione  illius  vpsv 
(Callim.  fr.  461  Schn.)  et  at  nata  est  conciliante  uersus  intercalaris  for¬ 
mula  certa  (ad  u.  4)  paulatim  Hymenaeus,  qui  ut  gemellus  eius  Hymen 
mox  inter  deos  relatus  est.  quod  numen  ex  carminibus  natum  esse  cum 
recordarentur,  illud  ex  Musis  genitum  fecerunt;  cf.  Claud.  epith.  Pali. 

et  Cei.  31  hunc  (Hymenaeum)  Musa  genitum  legit  Cytherea  ducemque 
praefecit  thalamis:  nullum  iunxisse  cubile  hoc  sine  nec  primas  fas  est 
attollere  taedas,  Mart.  Cap.  I  1  tu  quem  psallentem  thalamis,  quem  matre 
Camena  progenitum  perhibent  . .  o  Hymenaee  decens,  quamquam  in  certa 
matre  ei  adsignanda  uariant:  Uraniae  filium  ('genus’,  ut  LXIY  22  Aen. 
IY  12;  cf.  graecum  yivog)  praeter  Catullum  uocat  illum  Nonn.  Dionys. 
XXXIII  67,  alii  Calliopae  uel  Terpsichores  (cf.  Pauly  Encycl.  real.  III 
p.  1543  sqq. ,  Prelleri  myth.  gr.  II  p.  493).  hinc  igitur  Hymenaeus,  totius 
nuptiarum  actus  praeses,  audit  Heliconis,  notae  Musarum  sedis  (Prellerus 
1.  1.  381  sq.),  'cultor’  siue  incola  (LXIY  228):  Plaut.  Amph.  Y  1,  13  de 
Ioue  et  tibi  et  tuis  propitius  caeli  cultor  aduenit,  incertus  apud  Charis, 
p.  13,  22  K.  Cyclops ,  Aetnaeus  cultor,  Neptunia  proles,  Yerg.  Gr.  I  14, 
infra  LXIV  300.  —  3.  qui  rapis  teneram  ad  uirum  uirginem.  raptus 
uirginis ,  de  quo  uidebimus  ad  u.  56  sqq. ,  hic  in  deum  graecum  trans¬ 
fertur  recordatione  Consi,  quem  Romani  raptui  praeesse  fingebant;  cf. 
ARossbachius  libri  opulentissimi  saepiusque  abhinc  in  usum  uocandi 
'Untersuchungen  ueber  die  roem.  Ehe’  p.  330.  ctener’  perpetuum  femi¬ 
narum,  maxime  ubi  uiris  opponuntur,  epitheton,  ut  Hor.  od.  I  21,  1 
tenerae  uirgines  et  1  1 ,  26  tenerae  coniugis.  copulata  c  uirgo ’  et  *  uir  * 
adamabant,  ut  Lydia  50  uirum  uirgo  sicut  captiua  secuta  est,  Yerg.  Aen. 
I  493  audetque  uiris  concurrere  uirgo.  —  4,  5.  o  Hymenaee  Hymen ,  o 
Hymen  Hymenaee,  hae  formulae  ab  antiquis  temporibus  in  nuptiis  can¬ 
tatae:  Arist.  au.  1736  (1742,  54) co  'Tfiiveu,9  co  cum  scholiis,  Eurip.  Tro. 
311  eo  'Tpivui  avaf;  et  331  'Tprjv  co  'Tpsvai  'Tpriv,  Theocr.  18,  58 

'T| urjv  eo  'Tfiivais ,  Plaut.  Cas.  IV  3 ,  3  io  Hymen  Hymenaee  io  Hymen 
(ibid.  10),  Ouid.  epist.  14,  27  wulgus  'Hymen  Hymenaee ’  uocant  (ibid. 
12,  143),  noster  LXII  5.  prima  syllaba  in  'Hymen’  anceps  est,  longa 
in  carmine  LXII,  breuis  in  nostro,  u.  5  cum  in  Y  ita  sit  traditus  'o 
hymenee  hymen’  (ut  similiter  40,  50,  60),  simplicius  est  uisum  cum 
Aldina  a.  1502  duas  uoculas  postremas  inter  se  traicere  quam,  ut  Itali 
fecere,  reponere  'Hymen  o  Hymenaee’?  decet  finem  maxime  elatum  for¬ 
mulae  species  genuina  ('Hymen  Hymenae’  iunctum)  et  commendat  illud  for¬ 
mulae  per  chiasmum  repetitio,  ab  hac  per  'o’  inuocatione  mera,  qualis 
parti  priori  conuenit,  differt  altera  per  'io’  inde  a.  u.  117.  —  6,  7.  cinge 
tempora  floribus  snane  olentis  amaraci,  rogatur  deus  non  solum  ut 
nitidus  pulcherque  diei  festo  intersit  (Tib.  II  5,  5  sqq.),  sed  etiam  ut  eodem 
habitu,  quo  ipsa  noua  nupta  erat  induta,  appareat  omniaque  in  hac 
sollemnitate  usitata  suscipiat,  h.  e.  aduentu  suo  pompae  faciat  initium, 
'amaracus’,  Graecorum  attpipv%ov,  est  flos  ille  odorifer,  qui  hodie  uocatur 
'maiorana  origanum’;  Plin.  h.  n.  XXI  11,  61,  Verg.  Aen.  I  693  ubi 
mollis  amaracus  illum  floribus  et  dulci  aspirans  complectitur  umbra,  ubi 
interpp.  cp.  Dioscor.  III  41  Spr.  et  Billerbeckii  Pior,  class.  p.  156;  saepe 
eum  adhibitum  esse  in  corollas  uidemus  ex  Liicr.  II  847  et  IY  1179. 
suaue  olentia  mala  Verg.  Priap.  3,  13  [PLM.  II  p.  160];  cf.  Kuehnerus 
gr.  1.  II  p.  211.  Hor.  od.  I  7,  23  tempora  populea  fertur  cinxisse  corona. 

coronam  autem  ut  gestabat  noua  nupta  (Rossbachius  p.  292,  qui  cp. 
Paul.  Fest.  p.  93  corollam  noua  nupta  de  floribus  uerbenis  herbisque  a 
se  lectis  sub  amiculo  [=  flammeo]  ferebat ),  ita  hic  fert  deus,  de  quo 
Ouid.  epist.  12,  44  pronuba  luno  affuit  et  sertis  tempora  uinctus  Hymen 
et  ibid.  20,  165  sqq.  (Sen.  Med.  70  praecingens  roseo  tempora  uinculo).  — 
8.  flammeum  cape,  sume,  gere,  sollemne  hoc  nuptarum  amiculum  ca¬ 
pitis  primitus  indicante  nomine  coloris  ignei  siue  rubri,  mox  lutei  siue 
crocei  (Lucan.  II  361  lutea  demissos  uelarunt  flammea  uultus) ;  de  quo 
uestimento  caue  falsam  mente  tibi  fingas  opinionem;  cf.  Rossbachius 
p.  280  (Richius  lex.  antiqq.  s.  u.).  —  laetus,  scii,  uultu;  cf.  Ouid.  met. 
X  5.  —  huc  huc.  ad  LXIV  195.  —  9,  10.  uiueo  gerens  luteum  pede 
soccum,  luteus  color,  ut  est  laetitiae,  inprimis  nuptiarum  erat  proprius 
(de  flammeis  iam  uidimus:  Plin.  XXI  8,  46  lutei  uideo  honorem  anti¬ 
quissimum,  in  nuptialibus  flammeis  totum  feminis  concessum ):  Festus 
p.  286  s.  u.  regillis,  Ouid.  epist.  20,  162  et  trahitur  multo  splendida  palla 
croco  (met.  X  1),  Claud.  nupt.  Hon.  211,  Burm.  ad  Petron.  26,  Ross¬ 
bachius  p.  283  (qui  cp.  Boettigeri  cAldob.  Hochz.*  p.  195).  uides  autem 
adamatam  colorum  oppositionem  (infra  187  sq.,  LXYI  59)  in  niueo  pede 
(ad  LXVIIIb  31)  et  luteo  socco;  quod  calceamenti  genus  Graecorum 
proprium  Romae  maxime  mulierum  fuisse  notum  est  (cf.  Richius  s.  u.): 
hic  deo  nuptae  insignibus  induto  attribuitur,  ut  simillime  Herculi  uxorio 
dat  Sen.  Phaedr.  322  luteo  plantas  cohibente  socco.  —  11.  excitusque 
hilari  die.  'excitus*,  i  breui,  alacer  uegetusque,  ut  conuenit  diei  laeto 
(Plaut.  Poen.  V  6,  30  ut  hunc  diem  habeamus  hilarem ),  significatione  alibi 
non  obuia.  nam  post  ea  quae  praecedunt  minus  aptum  uidetur,  'excitus*  (de 
CI’  ad  XXXIV  22)  interpretari  'euocatus*  (ex  sede  Heliconia)  uel  'experge¬ 
factus  e  somno’  'hilari*,  scii,  hoc;  abest  omnis  recordatio  diei  fausti,  qua¬ 
lem  anxia  cum  religione  sane  eligebant  nuptiis  (Rossbachius  p.  270  sqq.).  — 
12,  13.  nuptialia  concinens  uoce  carmina  tinnula,  quae  aures  feriat 
aeris  instar  acuti  (Ouid.  met.  VI  589  tinnitibus  aeris  acuti) ;  AStatius  cp. 
Pompon.  com.  57  R.  uocem  deducas  oportet ,  ut  uideantur  mulieris  uerba. 
iube  modo  adferatur  munus,  uocem  reddam  ego  tenuem  et  tinnulam ;  Plaut. 
Poen.  prol.  33  matronae  . .  uoce  sua  tinnire  temperent ;  hic  acuta  et  exilis 
uox  feminarum  propria  uidetur  esse  translata  in  deum  a  puero  inuesti, 
cuius  fuerit  dicere  uerba  sollemnia,  quae  uocat  Ouid.  met.  X  4,  h.  e.  (ieXt} 
yocfwjlia  proprie  uocata,  quale  est  hoc  carmen.  Seru.  ad  Aen.  VII  695 
Fescenninum  est  oppidum,  ubi  nuptialia  inuenta  sunt  carmina ;  hic  'car¬ 
mina*,  quia  de  uno  agitur  poemate,  intellege  uersus;  cf.  ad  LXV  15. 
'concinere’  interdum  ponitur  pro  simplici  'canere*.  Stat.  silu.  I  2,  238 
quaerit  Hymen  thalamis  intactum  dicere  carmen.  —  14.  pelle  humum 
pedibus,  haec  non  de  choreis  ad  artem  factis,  sed  de  libera  saltatione 
intellege,  qua  recurrentem  uersum  intercalarem  comitari  atque  efferre 
solebant;  Enn.  ann.  1  V.  Musae,  quae  pedibus  magnum  pulsatis  Olym¬ 
pum,  Lucr.  V  1402  duro  terram  pede  pellere  matrem,  Hor.  od.  I  37,  1  et 
III  18,  15,  Ouid.  a.  a.  I  111  sq.  'pedibus*  graphice  additum,  ut  mox 

'manu5.  —  1*5.  pineam  quate  taedam,  hoc  quoque  in  deum  translatum 
arte  cum  prioribus  cohaeret:  dum  praecinentis  uerba  recurrentia  chorus 
uniuersus  concinit  inter  saltandum,  uibrat  idem  quas  manibus  tenet  faces, 
quae  sic  aureas  quatiunt  comas  (78,  95).  est  autem  inter  faces  (Ross- 
bachius  p.  337  sq.),  insigne  potissimum  pompae  nuptialis  (unde  et  Hy¬ 
menaeo  dantur,  ut  Phaedr.  app.  14, 10,  Ouid.  fast.  II  561,  met.  X  6,  epist.  20, 
160,  Claud.  nupt.  Hon.  202),  bene  distinguendum,  in  uniuersum  cf.  Seru. 
ad  Yerg.  ecl.  8,  29  Varro  in  aetiis  ait  sponsas  faces  praeire ,  quod  antea 
non  nisi  per  noctem  nubentes  ducebantur  a  sponsis  (idem  Yarro  ap.  schol. 
ad  Lucan.  II  356  uenienti  nouae  nuptae  funal  praeluceat),  pompa  autem 
propria,  a  qua  noua  nupta  deducebatur,  certo  quinque  taedarum  numero 
erat  instructa  (Rossb.  p.  338)  *  ex  quibus  una  in  capite  agminis  erat 
spinea,  ceterae  pineae;  cf.  Plin.  h.  n.  XVI  75,  Yarro  ap.  Charis,  p.  144, 
21  K.  fax  ex  spinu  alba  praefertu/r,  quod  purgationis  causa  adhibetur , 
idem  apud  Non.  p.  112,  20,  Festus  p.  245,  Ouid.  fast.  129  (de  hac  face, 
si  ad  domum  mariti  aduentum  erat,  certabant:  Rossb.  p.  339).  sed 
praeter  has  quinque  pompae  propriae  par  est  choros  ceteros  que  homines 
et  ante  domos  nouae  nuptae  uel  mariti  congregatos  et  pompam  euntem 
circumstrepentes  manibus  uentilasse  faces  easque  pineas,  nulla  igitur  est 
causa  illi  'pineam5  auctore  Parthenio  substituendi  'spineam5,  nunc  cum 
tantum  de  chori  adsistentis  lampadibus  agatur;  et  est  Spinea  fax5  usi¬ 
tatissima  in  designandis  in  uniuersum  nuptiis :  Ouid.  fast.  II  557  expectet 
puros  pifoea  taeda  dies,  'quate5 ;  mouentur  nimirum  uentilanturque  faces 
tam  ne  extinguantur  quam  ad  efferendos  numeros;  cf.  ex.  gr.  Stat.  silu. 
I  2,  4  quatiuntque  nouena  lampade  sollemnem  thalamis  coeuntibus  ignem. 
—  16.  namque  Vinia  Manlio,  expositio  causae,  de  noua  nupta  Yinia, 
quae  u.  82  sq.  Aurunculeia  uocatur,  nihil  omnino  constat.  'Yinia5  non 
solum  0  certo  habet,  sed  fortasse  etiam  G  antequam  correxit  'Iunia5, 
quam  lectionem  olim  plerique  receperunt,  saepe  haec  nomina  fluctuant 
in  codicibus;  sed  nomen  multo  rarius  'Yinia5 -a  libro  meliore  indubitate 
praestitum  nec  hercle  interpolationis  suspicioni  obnoxium  nos  amplecti 
par  est.  de  gente  Yinia  cf.  AHaakhius  in  Pauly  Encycl.  real.  VI  p.  2629; 
neque  t>bscura  est  gens  Aurunculeiorum  (Teuffelius  ibid.  I  p.  2183).  illud 
quaeritur,  quo  iure  .duplici  nomine  gentili  haec  femina  utatur.  Scaliger 
Aurunculeiae  a  Yinio  quodam  adoptatae  etiam  Yiniae  nomen  contigisse 
putauit  (Schwabius  q.  C.  p.  334).  equidem  hanc  in  re  incerta  praetu¬ 
lerim  explicationem,  ut  a  patre  (fortasse  T.  Vinio,  de  quo  Dio  XLYII  7, 
Appian.  b.  c.  IY  44)  Viniam,  a  matre  Aurunculeiam  eam  dictam  esse 
statuam  (cf.  ad  u.  82),  siquidem  nihil  obstat  quominus  rationem  in- 
eunte  Caesarum  imperio  usitatam,  qua  ex.  gr.  Germanici  filia  quae¬ 
dam  Iulia  Agrippina  audiit  (a  patre  ex  gente  Iulia  et  matre  Agrippina), 
iam  sub  finem  liberae  reip.  floruisse  aiamus ;  cf.  Marquardtus  antiqq.  priu. 
p.  18.  plura  de  marito  scire  licet,  hic  enim  fuit  L.  Manlius  Torquatus 
(u  209),  de  quo  cf.  Broeckerus  in  Paulf  Encycl.  real.  IV  p.  1494  et 
Schwabius  q.  C.  p.  340.  is  ex  Manliorum  gente  antiquissima  nobilissimaque 

(ad  u.  206)  ortus  fortasse  paulo  ante  Catullum  a.  89  natus  est,  adu¬ 
lescens  accusauit  a.  66  P.  Sullam  lege  Calpurnia  de  ambitu,  a.  62  quae¬ 
sturam  petiit  (Cic.  p.  Sulla  8,  24,  cf.  et  12,  34),  a.  49  praetor  factus, 
a.  47  in  Africa  contra  Caesarianos  dimicans  interfectus  est.  Epicureus 
fuit,  homo  plurimarum  reconditarumque  litterarum  (n oXlzlhov  uocat  Cic. 
Brut.  76,  265);  poesi  eum  fuisse  deditum  conligunt  ex  Cic.  d.  fin.  I  7,  25 
quid  tibi ,  Torquate ,  quid  huic  Triario  litterae,  quid  historiae  cognitioque 
rerumy  quid  poetarum  euolutio,  quid  tanta  tot  uersuum  memoria  uoluptatis 
adfert?,  certius  sequitur  ex  Plinii  supra  p.  10  exscripti  uerbis,  quibus  et 
Lucium  nostrum  et  fratrem  Aulum  designari  probabile  est  (non  ad  hunc 
Manlium  missum  est  c.  LXVIII3).  quidquid  id  est,  hic  uir  certe  dignus  est, 
quem  Catulli  amicum  fuisse  dicamus.  —  17,  18.  qnalis  Idalium  colens 
uenit  ad  Phrygium  Tenus  indicem,  ut  amant  per  'qualis5  adnectere 
siue  inserere  conparationes  (cf.  infra  221,  LXIV  89,  LXVIIlb  69,  Weid- 
nerus  ad  Yergil.  p.  464),  nunc  Tiniae  formositas  (cf.  et  84)  confertur 
cum  pulcritudine  Veneris,  imagine  haud  rara,  qua  et  amans  amasiam 
suam  Venerem  uocauit  (ex.  gr.  Verg.  ecl.  3,  68);  cf.  Rohdius  libri  'd. 
griech.  Roman5  p.  156.  de  Idalio  Cypri  a  Venere  culto  cf.  ad  XXXVI  12. 
Paridem  simpliciter  'iudicem5  audire  (Hom.  II.  XXIV  28,  Eurip.  Tro. 
924,  Hei.  26,  Hec.  644),  in  uolgus  est  notum;  Hor.  od.  III  3,  19  fatalis 
incestusque  iudex,  Dracont.  r.  H.  39  iudex  Idaeus  (Verg.  Aen.  Vn  363 
Phrygius  pastor)^  duplicem  uocis  'iudex5  naturam  bene  expressit  Dracont. 
r.  H.  31  caelicolum  praetor  . .  arbiter  idem :  conposuit  Paris  litem  dea¬ 
rum  certantium  et  pulcritudinis  extitit  arbiter,  sed  haec  conparationis 
pars  num  ad  Manlium  aliquatenus  spectet,  perquam  dubium  est;  immo 
una  Vinia  formosa  ad  nouum  maritum  profectura  apte  uenusteque  con¬ 
fertur  Veneri  omni  gratia  per  naturam  et  artem  plenae  ad  iudicium  iturae. 
—  19,  20.  bona  cum  bona  nubet  alite  uirgo.  'bona5  hic  non  ad  for¬ 
mam  (quae  iam  descripta  est)  pertinet,  sed  ad  mores  incorruptos 
honestosque,  quorum  praedicatio  cum  illa  saepe  iungitur;  Ter.  Phorm. 
I  2,  65  bonam,  bonis  prognatam ;  nec  sine  causa  'uirgo5  grauiter  in  finem 
est  reiectum,  tam  nimirum  ad  efferendam  uirginitatem  intactam  quam 
ad  adnectendam  apte  conparationem  sequentem,  summa  cum  religione 
captabantur  auspicia  in  ineundis  nuptiis,  et  quidem  harum  ipsarum  die: 
Cic.  d.  diu.  I  16  nihil  fere  quondam  maioris  rei  nisi  auspicato  ne  pri- 
uatim  qwidem  gerebatur ,  <quod  etiamnunc  nuptiarum  auspices  declarant • 
rem  accurate  exponit  Rossbachius  p.  294  sqq.  secundum  graecum  oqvi&l 
alaCca  (Soph.  Oed.  tyr.  52)  et  gvv  oLcavotg  ayafroiGiv  (Hesiod.  fr.  149  M. 
ab  AStatio  cp.)  'ales5  et  'auis5  poni  pro  eo  quod  est  'auspicium5  siue 
'omen5,  notum  est;  Hor.  od.  I  15,  5  mala  ducis  aui  domum  ibique  Lam- 
binus.  pulcre  autem  copulatur  'bona  cum  bona5:  probae  et  honestae 
uirgini  di  secunda  faustaque  misere  omina,  saepe  sic  internum  quod¬ 
dam  uinculum  designatur  hac  repetitione,  ueluti  Ouid.  f.  IV  129  et  for¬ 
mosa  Venus  formoso  tempore  digna  est  (cf.  et  infra  44  sq. ,  195  sqq., 
225  sq.).  —  21,  22.  floridis  uelut  enitens  myrtns  Asia  ramulis,  ex 

clausula  strophae  superioris  'uirgo’  pendet  haec  imago  poetis  ueteribus 
adamata,  qua  puella  pulcra  et  Veneri  matura  confertur  uel  flori  (infra 
87  sqq.,  LX1I  39  sqq.,  LXIV  90)  uel  arbori  (myrto,  ut  hio,  etiam  LXIV 
89;  cf.  et  Verg.  ecl.  7,  6  teneras  myrtos) ;  exempla,  ueluti  Hom.  Od.  VI 
163,  Theocr.  18,  30,  congessit  Rohdius  libri  'd.  griech.  Roman’  p.  154. 
myrtus  Veneri  sacra  (unde  conparationi  hic  in  noua  nupta  nouom  ac¬ 
cedit  acumen)  'Asia’  ('A’  longa)  audit  utpote  in  Lydiae  regione  prope 
Caystrum  nata;  Verg.  G.  I  383  Asia  prata  Caystri  ex  Hom.  II.  II  459  sqq., 
Aen.  VII  701;  qua  in  regione  myrtos  maxime  floruisse  etsi  aliunde  non 
constat,  tamen  ipsa  illius  umiditas  (quae  potissimum  profert  myrtos, 
cf.  ad  LXIV  89)  ei  rationi  fauet,  cum  praesertim  hic  ignotam  quandam 
fabulam  cum  Hamadryadibus  coniunetam  sequi  uideatur  poeta,  alii, 
ueluti  Muretus,  totam  Asiam  minorem  intellegunt;  sed  ad  quantitatem 
quod  attinet,  solum  illud  fAsis'  confusione  Lydicae  regionis  et  totius 
orbis  ex  imitatione  Alexandrinorum  priore  longa  adhibuit  Ouidius  (met. 
V  648  et  IX  448).  'enitens’,  splendens,  late  conspicua,  ut  Accius  trag. 
234 1  R.  probae  etsi  in  segetem  sunt  deteriorem  datae  fruges,  tamen  ipsae 
suapte  natura  enitent ,  Geli.  XII  1,  16  arborem  laetam  et  nitentem,  per 
ramorum  tenerorum  florem  pulcrum.  —  23,  24,  25.  quos  Hamadryades 
deae  ludicrum  sibi  rosido  nutriunt  humore.  Hamadryades  (nymphas 
Seruius  ad  Verg.  ecl.  10,  62  dicit,  quae  una  cum  arboribus  nascuntur 
et  intereunt ;  Prellerus  myth.  gr.  I  p.  568)  educant  fouentque  hos  ramos 
'sibi  ludicrum’,  ut  ita  habeant  naCyviov  siue  a&vQya,  delicias  oblecta¬ 
mentumque  (cf.  Ruhnkenius  ad  Hom.  hymn.  Cer.  16  ibidemque  Mitscber- 
lichius,  qui  nostrum  locum  ex  Aristoph.  auu.  1099  fluxisse  putauit):  uis 
ac  robur  arboris  uegetum  ubere  pleno  laetos  in  omnes  partes  ramos 
emittere  gaudet,  qui  nutrimentum  accipiunt  ex  rore  caelesti.  Plin.  h.  n. 
IX  10,  38  de  testudinibus  sunt  .  .  in  Africae  desertis  . .  roscido,  ut  creditur, 
umore  uiuentes,  quae  de  rore  nocturno  intellegenda  esse  apparet;  neque 
hic  de  terrae  umore  propter  abundans  sic  moleste  epitheton  cogitare  licet, 
immo  per  umorem  illum,  quem  serenis  astra  rorant  noctibus  (Peruig. 
Ven.  20,  ubi  15  sq.  roris  lucidi  ..  umentis  aquas)  deae  educant  ramos 
laetos,  h.  e.  arbor  alitur  crescitque,  postquam  ex  aquis  infernis  uim 
roburque  collegit;  audacius  etiam  Verg.  G.  II  425  hoc  (umore)  pinguem 
et  placitam  Paci  nutritor  oliuam  agricolam  monet,  uulgaris  illius  'rosci¬ 
dus’  (consol.  Liu.  282)  forma  altera  prisca  'rosidus’  habetur  in  glossis  Labb. 
p.  161  rosidus  dsSQOGi6[isvoe ,  recentior  'roridus’  'apud  Prop.  II  30,  26 
et  IV  4,  48.  de  contracto  in  spondeum  dactylo  (coniecerunt  praeter 
necessitatem  BGuarinus  'in  odore’,  Pleitnerus  'in  agello’,  Maehly  'nu¬ 
triuntur  honore’)  cf.  Lachmannus  praef.  Ter.  Maur.  p.  XVI,  LMuellerus 
d.  r.  m.  p.  166.  —  26,  27,  28.  quare  age  huc  aditum  ferens  perge 
linquere  Thespiae  rupis  Aonios  specus.  LXIV  372  quare  agite,  solita 
adhortandi  formula,  'aditum  ferre’,  quod  recurrit  u.  43,  pro  'adire’,  ut 
LXIII  47  et  alibi  'reditum  ferre’  pro  'redire’,  saepe  'pergere’  cum  in- 
finitiuo  iunctum  inseruit  celeritati  exprimendae,  ut  Ter.  Phorm.  I  4,  17 

domum  ire  pergam ,  Cic.  Arat.  326  Capricornus  uadere  pergit ,  Verg.  Aen. 
VI  198  quo  tendere  pergant,  eodem  modo  quo  a  Pi(m)plea  oppidulo  ad 
radices  Olympi  sito  hic  audit  'mons  Pi(m)pleus’  (G V  1),  etiam  'Thespia 
rupes’  (=  mons,  LXVIUb  13,  Verg.  ecl.  6,  29  Parnasia  rupes,  Grat. 
Cyn.  430  in  Trinacria  specus  ingens  rupe)  audit  Helicon  a  Thespiis  urbe 
in  eius  radicibus  posita  ad  sinum  Crissaeum;  cf.  Strabo  p.  409,  Paus. 
IX  26,  Steph.  Byz.  s.  u.  ©egueicl,  Eust.  ad  Hom.  II.  II  478  (Cic.  Verr. 
IV  2,  4,  Plin.  h.  n.  XXXVI  4,  39);  Varro  d.  1.  1.  VII  20  de  Musis  ita 
ab  terrestribus  locis  aliis  cognominatae  Libethrides,  Pipleides,  Thespiades, 
Heliconides.  'Aonia’  (Strabo  p.  412)  notissimum  est  dici  proprie  partem 
Boeotiae  circa  Heliconem  sitam  et  inde  omnia  quae  et  ad  Musas  (hinc 
'Aonides’  dictas)  et  ipsum  montem  et  totam  Boeotiam  pertineant  uocari 
'Aonia’;  ex.  gr.  Verg.  G.  III  11  Aonio  rediens  deducam  uertice  Musas ; 
hic  Musarum  respectu  specus  dicuntur  'Aonii’,  nam  antra  Heliconis  ut- 
pote  frigida  Musarum  habitacula  recessusque  tranquillos  (Pausan.  IX  34, 
Strabo  p.  410)  poetae  saepius  commemorant,  ut  Hor.  od.  III  4,  40  Pierio 
antro ,  Prop.  III  3,  27  sqq. ,  Colum.  X  267  antraque  Castaliis  semper 
rorantia  guttis.  —  29,  30.  Nympha  quos  super  irrigat  frigerans  Aga¬ 
nippe.  de  hoc  fonte  Heliconis  Pausan.  IX  29,  3  dicit  Iv  'EXltmdvi  8\ 
nqog  1 6  aXcog  lovxi  xav  Movomv  iv  uqiGXEQu  (isv  rj  'Ayavinnri  nrjyq’ 
&vyax EQCi  8e  slvcu  xrjv  Ayaviitnriv  xov  Teq(it]Gov  XsyovGL'  qei  ds  nat 
ovxog  6  TEQprjGog  nsqi  xov  'EXincova.  xijv  8e  sv&ELCtv  iq%og,iv(p  nqog 
xo  aXcog  egxIv  sin tov  Evqjfjyrjg  i7ZEiqyciGfLSV7]  Xi&m'  xqocpov  8s  eIvccl  xt\v 
Evfprjgrjv  XsyovGi  xmv  Movcav  xavxrjg  Ss  ovv  eikwv  kccl  [lex*  avxijv 
ACvog  egxIv  iv  nixqa  ptxQa  GnrfXaCov  xqonov  ELQyaGfiivrj'  xovxgj  v.axa 
Exog  inctGxov  nqo  xrjg  ftvGiag  xav  Movggov  iGayi^ovGi  (cf.  et  Callim. 
fr.  100 e,  4  Schn.).  'Nympha’  proprio  igitur  sensu  accipe;  male  poste¬ 
riore  tempore  Musas  easdem  cum  Nymphis  fecerunt  (cf.  HDeitersius 
libelli  'ueber  die  Verehrung  der  Musen  bqj.  den  Griechen’,  Bonnae  1868, 
p.  15  sqq.);  nimirum  Musae  quoque  Heliconiae  siluestria  templa  tenebant 
Nympharum ,  quibus  e  scibant  umoris  fluenta  lubrica  proluuie  larga  lauere 
umida  saxa,  umida  saxa,  super  uiridi  stillantia  musco  (Lucr.  V  948); 
qualis  domus  Nympharum  (Verg.  Aen.  I  166,  Prop.  I  20,  34)  grata  erat 
frigore  ex  aquis  aspersis  inlato.  hoc  uerbum  'frigerare’  nunc  casu  non 
extat  nisi  apud  medicum  Cael.  Aur.  acut.  IH  21,  208  (e  coniectura  fortasse 
est  restituendum  paneg.  Mess.  60) ;  'refrigero’  etiamnunc  apud  idoneos  aucto¬ 
res  habetur,  'super’  aduerbialiter  pro  'desuper’  (Aen.  IX  168).  —  31,  32.  ac 
domum  dominam  uoca  coniugis  cupidam  noui.  iterum  Hymenaeo  attri¬ 
buitur  id  quod  chorus  facit,  qui  nouam  nuptam  ex  domo  paterna  uocat 
in  domum  mariti,  'domum  dominam’  cum  pulcra  paronomasia  respectu 
deriuationis  est  dictum;  nam  a  domo  erus  siue  paterfamilias  dictus  est 
'dominus’,  era  siue  materfamilias  'domina’  (Plut.  q.  H.  30  onov  gv  kv- 
QLog  xui  oiyio8EGn6xr\g ,  %al  iya  hvq£u  h  ai  oinodiGnoiva );  fallunturque 
nostri  etymologistae  ad  alia  aberrantes  (GCurtius  libri  'Grundzuege’ 
p.  232 5);  amabant  illam  cognationem  indicare  ueteres  iungentes  ex.  gr. 

Cic.  d.  fin.  I  18,  58  neque  enim  duitas  in  seditione  beata  esse  potest ,  nec 
in  discordia  dominorum  (eri  et  erae)  domus ,  tragicus  inc.  184  R.  o  domus 
antiqua,  heu  quam  dispari  dominare  domino ,  Plaut.  Capt.  pr.  18,  Ouid. 
tr.  III  1,  58  isdem  sub  dominis  aspidare  domus ,  Petron.  76  dominus  in 
domo  factus  sum ;  Macr.  I  15,  22  nuptam  in  domo  uiri  dominium  inci¬ 
pere  oportet  adipisd.  quamquam  inest  in  uulgata  scriptura,  quod  oppido 
displiceat,  nam  cum  requiramus,  'coniugis  noui’  accedere  ad  'domum5, 
obstat  huic  rationi  paene  necessariae  intercedens  illud  'cupidam’,  licet 
enim  domus  mariti  ipsa  possit  dici  cupida  dominae  (cupide  eam  ex- 
pectare),  tamen  ita  sunt  posita  uerba,'ut  nemo  non  'cupidam’  ad  'do¬ 
minam’  referat,  hanc  uero  desiderio  teneri  uiri,  nunc,  ubi  prae  pudore 
tardat  paternam  domum  relinquere,  nihil  sane  attinuit  commemorare, 
hinc  natae  sunt  eoniecturae  nonnullae  ualde  infelices  (ueluti  Passeratii 
'domu’).  mihi  omnis  ambiguitas  sublata  uidetur  mutatis  uocum  finibus 
'cupidi  nouam’.  iam  enim  non  potest  'coniugis  cupidi’  (cf.  54)  non  referri 
ad  unum  'domum’,  ut  'nouam’  ad  solum  'dominam’,  notum  est,  'nouos 
coniunx  ’  et  '  nouos  maritus  ’  (u.  54  sq.)  et  '  nouos  uir  ’  (LXVI  20) ,  vso- 
vvpcpog,  porro  'noua  nupta’  (domina),  vsa  vviupr\  (Fest.  p.  170b,  26), 
dici  de  sponso  sponsaque  uixdum  per  iustas  nuptiqs  iunctis.  —  38.  men¬ 
tem  amore  reuinciens.  haec  quoque  iam  melius  intelleguntur,  neque 
enim  tantum  amor  mariti  dicitur,  sed  multo  magis  ipsius  domus,  in 
quam  illa  est  intratura  materfamilias :  Hymenaeus  efficiet  ut  huic  domo 
sit  recta  ueraque  domina  futura  neque  extra  domum  libera  solutaque 
bonis  moribus  uagetur.  'reuinciens’,  adligans  firmis  quasi  uin culis,  rarius 
ponitur  translate;  similiter  Aen.  VIII  394  tum  pater  aeterno  fatur  de- 
uinctus  amore.  —  34,  35.  ut  tenax  edera  huc  et  huc  arborem  im¬ 
plicat  errans,  haec  de  arto  maritorum  amplexu  (102  sqq.)  uulgo  acci¬ 
piunt,  cum  sit  sensus :  tam  firmo  uinculo  “  ad  noui  coniugis  domum 
adligetur  Vinia  quam  edera;  quae  solet  natura  sua  in  omnes  partes 
(Hor.  epod.  4,  9  huc  et  huc  euntium :  Hand.  Turs.  III  p.  106)  euagari 
passimque  crescere  (Verg.  ecl.  4,  19  errantes  ederas,  Cic.  d.  sen.  15  ser-> 
pens  multiplid  lapsu  et  erratico,  cf.  et  v-ioGog  nctvnlavfjg),  sed  tenax  siue 
astricta  (Ouid.  met.  IV  377  complexu  coierunt  membra  tenaci)  se  illigat 
arbori,  quacum  est  coniuncta;  Paul.  Festi  p.  100  hedera  .  in  tutela 
Liberi  putabatur  esse,  . .  quia  ita  omnia,  sicut  ille  mentes  hominum,  illigat , 
Amm.  Mare.  XV  2,  9  opulenti  pulsantes  praesidia  potiorum  isdemque 
tamquam  ederae  celsis  arboribus  adhaerentes.  —  36,  37.  uosque  item 
simul,  integrae  uirgines,  quibus  aduenit  par  dies,  conuertit  se  puer 
praecinens  ad  uirginum  chorum,  qui  et  ipse  Hymenaeum  inuocandi  par¬ 
tem  sumat,  'que’  interdum  nouam  personam  siue  addens  siue  opponens 
fortiter  fere  adaequat  'quoque’,  ut  CII  3,  Sali.  Cat.  27,  4  seque  (=  se 
quoque)  ad  exercitum  proficisci  cupere,  glossae  Hildebrandi  p.  208  meque, 
et  me:  sibi  accedere  in  auxilium  iubet  puer  puellas;  quod  eo  facilius  hic 
licet,  quod  'item’  praeterea  accedit  ad  efferendum  ptonomen,  ut  Plaut. 
Aul.  II  2,  49  te  esse  hominem  dimtem  factiosum,  me  item  esse  hominem 

pauperum  pauperrimum,  'simul’,  una  mecum.  'integrae’,  ut  XXXIV  2. 
fpar’,  idem  (scii,  nuptialis),  'aduenit’  (LXIV  328)  pro  'adueniet’,  quia 
puellae  nouae  nuptae  aequales  iamiam  in  eo  sunt,  ut  ipsae  nubant.  — 
38,  39.  agite  in  modum  dicite,  canite  (ad  LXII  4),  agedum,  ad  certos 
numeros  (svQv&ficog)  mecum  hunc  uersum  intercalarem,  infra  116  con¬ 
cinite  in  modum ,  Verg.  ecl.  6,  27  in  numerum  faunosque  ferasque  uideres 
ludere,  Tib.  I  7,  38  mouit  et  ad  certos  nescia  membra  modos ;  cf.  supra 
ad  13.  uerba  autem  a  uirginibus  canenda  tantummodo  intellege  ea  quae 
recurrunt  siue  i7uq)c6vrjga  (39  sq.,  49  sq.,  59  sq.  quis  —  ausit  ectr.,  91  ectr.). 
nam  quam  difficile  fuerit,  docere  hos  choros  modos  carminum  integro¬ 
rum,  ex  iocosis  Horatii  uersibus  (od.  IV  6,  35  sqq.)  intellegimus,  ut  non 
sine  causa  in  his  fescenninis  solos  uersus  intercalares  a  choris  cantari 
uoluerint  poetae.  —  41,  42.  audiens  se  citarier  ad  suum  munus,  si 
percipit  (Ellisius  cp.  Callim.  h.  Apoll.  21  bnnox3  0]  ncurjov  ir\  ncurjov 
txHOvorj) ,  se  ab  omnibus  uocari,  inuitari,  ad  obeundum  proprium  sibi 
officium,  nam  'citare’  hic  respectu  superioris  strophae  habeas  pro  mero 
frequentatiuo ;  ceterum  cf.  Ouid.  epist.  7,  101  hinc  ego  me  sensi  noto 
quater  ore  citari  et  fast.  V  683  citaui  . .  numina  magna  Iouis .  priscam 
infinitiui  terminationem  (Neuius  II  p.  409)  in  hoc  carmine  saepius  ad¬ 
hibet  C.  (i compararier  65  ectr.,  nitier  68),  semel  praeterea  LXVIIIb  101 
componier :  indicium  ingens,  nostrum  poema  ante  LXVIHb.  h.  e.  anno 
fere  62  uel  61  esse  scriptum,  'munus5,  scii,  a  Venere  inpositum,  quod 
u.  44  sq.  designant.  —  44  ,  45.  dux  bonae  Veneris,  boni  coningator 
amoris,  praedicatiue  haec  accedunt  ad  'huc  aditum  ferat’.  Hymenaeus 
est  dux  thalamis  constitutus  (Claudian.  1.  ad  u.  1  1.  Cytherea  ducemque 
praefecit  thalamis)  siue  honestae  legitimaeque  ueneris  signifer,  et  hinc 
simul  faustum  amorem  coniungit:  est  eadem  uocis  'bonus’  a  significa¬ 
tione  uarietas,  ut  supra  19  et  infra  195  sqq.  'coniugator’  (ccna^  Isyo- 
l isvov ),  qui  sub  iugum  redigit  (cf.  ad  LXVIIIb  78),  ueterum  Romanorum 
deus  Iugatinus  (Prelleri  myth.  Rom.  p.  582);  Caluus  fr.  6  de  Cerere  et 
cara  iugauit  corpora  conubiis,  Arnobius,  qui  V  25  iugator  boum  dixit, 
similiter  habet  II  16  nos  corporum  coniugationibus  nascimur  (V  21  con - 
iugatio  uxoria ),  Augustin.  conf.  VI  13  iam  coniugatus  (uxorem  habens); 
Cic.  d.  off.  I  58  amicitia,  quam  similitudo  morum  coniugauit  (=  copu- 
lauit).  —  46,  47.  quis  deus  magis  amatis  est  petendus  amantibus? 
transitur  iam  ad  sollemnem  dei  laudem,  'magis’  ad  'petendus’  refer, 
ut  48.  corrupta  uox  'amatis’,  quae  metro  repugnat,  excitauit  iam  olim 
ingenia  criticorum  uaria  sine  probabilitate  temptantium,  ut  Auantii 
'optimis’,  Statii  'a  macris’,  BGuarini  'magis  ac  magis’,  Scaligeri  'm.  ah 
magis’  proponentium  male  utique,  ut  recte  ostendit  Hauptius  [opusc.  I 
p.  16  sq.],  qui  ipse  maluit  'anxiis’,  sed  licet  anxius  optat  (h.  e.  inter 
spem  metumque  dubius)  similiaque  recte  dicantur,  recte  etiam  apud 
Stat.  silu.  I  2,  81  Stella  amore  nondum  declarato  premat  anxius  ignes 
(ut  alia  magis  abhorrentia  mittam),  tamen  amantibus  coniungi  cupien¬ 
tibus  ,  quales  hic  commemorantur,  non  anxietas  mentis  conuenit,  sed 

triste  animi  desiderium  (I  10).  neque  melius  Bergkio  res  successit  peri¬ 
clitanti  'est  ama-tis  petendus  amantibus’ ;  nam  certam  formulam  'amare 
amari’  (XLV  20)  nemo  Romanorum  ita  deflexit,  ut  diceret  'amati  aman¬ 
tes’  similiterue.  refutabone  ceterae  turbae  conamina,  ut  Heysii  'a  catis’, 
Froehlicbii  'a  diis’,  Pleitneri  'mage  mutueis’?  satis  datum  esse  puto 
lusibus,  ego  comparans  LX  5  a!  nimis  fero  (V  'animis’)  et  LXYI  85* 
a!  mala  dona  (V  'amala’)  ex  'amatis’  erui  'a!  malis’,  bunc  datiuum  fere 
adaequare 'statuens  'finiendis  miseriis  suis’  (XXX  3,  Hor.  od.  III 12, 1  neque 
dulci  mala  uino  lauere).  etenim  si  'deum  petere’  non  tantum  ualet  'rogare’ 
(cf.  Yerg.  Aen.  VI  115,  Plaut.  Cure.  148),  sed  sensu  latiore  'dei  auxi¬ 
lium  inplorare’,  facile  in  nota  dictione  'aliquid  alicui  (rei)  petere’  da- 
tiuus  quem  uocant  commodi  accedit  ad  alterum  illum  personae  (=  ab 
amantibus),  cum  praesertim  non  uerendum  faerit  nequis  sine  sensu 
'malis  amantibus’  copularet;  similiter  Cic.  d.  or.  I  23,  105  gerendus  est 
tibi  mos  adulescentibus  (et  sic  duo  diuersi  datiui  iuxta  sunt  positi  IV  22). 
notum  est  autem,  quam  saepe  interiectio  ex  mente  eorum,  qui  siue  in 
tristitia  uersantur  siue  alio  modo  adfecti  sunt,  adiciatur.  —  48,  40.  quem 
colent  homines  magis  caelitum?  supple  'igitur’,  nam  ut  futurum  in¬ 
dicat  (Kuehnerus  gr.  1.  II  p.  111),  ex  posito  illo,  nullum  deum  magis 
esse  inplorandum  amantibus,  boc  iam  consequi  dicitur,  ut  neminem  deorum 
magis  uenerentur  omnes  bomines;  et  baec  quidem  sententia  ab  amantibus 
magis  in  uniuersum  ad  totum  genus  bumanum  progressa  inlustratur  65  sqq. 
—  51.  te  suis  tremulus  parens  inuocat.  persequitur  C.  illud,  nullum 
deum  magis  pie  colendum  esse,  ante  omnia  patri  grandaeuo  (infra  154, 
LXIY  307,  Plaut.  Cure.  I  3,  3  anus  tremula ,  Ter.  Eun.  II 3, 45  incuruos ,  tre¬ 
mulus  . .  gemens ),  qui  de  sorte  suorum  (LXII 45,  58),  quos  bic  maxime  intel¬ 
lege  filias  nondum  locatas,  sollicitus  bas  quam  primum  nubere  cupit.  Plaut. 
Amph.  Y  1,  9  deos  sibi  inuocat ,  Anth.  lat.  Mey.  1704,  30  multa  inuocant 
prece  uos,  deae  puellae  (ubi  cf.  et  48  sq.)  —  52,  53.  tibi  uirgines  zonula 
soluunt  sinus,  ut  Graeci  Xvsiv  £ covrjv  siue  glrgav  (Hom.  Od.  XI  245, 
Theocr.  27,  55;  Spanbem.  ad  Callim/  b.  Dian.  14),  ita  Romani  'soluere 
zonam’  siue  'cingulum’  dicebant  de  marito,  qui  nonae  nuptae  potitur 
uirginitate  cingulo  ante  munita  saeptaque  (Ricbius  s.  u.  'zona’);  II  6  et 
LXY1I  28,  Varro  sat.  Men.  187  B.  nouos  maritus  tacitulus  taxim  uxoris 
soluebat  cingillum,  Ouid.  epist.  2,  116  castaque  fallaci  zona  recincta 
manu ,  Paul.  Festi  p.  63  Cinxiae  Iunonis  nomen  sanctum  habebatur  in 
nuptiis,  quod  initium  ('initio’  codd.)  coniugii  solutio  erat  cinguli ,  quo 
noua  nupta  erat  cincta  et  ante  cingulo  noua  nupta  praecingebatur,  quod 
uir  in  lecto  soluebat,  factum  ex  lana  ouis,  ut,  '  sicut  illa  in  gl ornos  sublata 
coniuncta  inter  se  sit ,  sic  uir  suus  secum  cinctus  uinctusque  sit;  hunc 
Herculaneo  nodo  uinctum  uir  soluit  ominis  gratia,  ut  sic  ipse  felix  sit  in 
suscipiendis  liberis,  ut  fuit  Hercules,  qui  septuaginta  liberos  reliquit,  cf. 
et  Scbraderus  ad  Musaeum  p.  344.  bic  uirgines,  quod  fieri  alibi  patiun¬ 
tur,  ipsae  faciunt  (ut  Eurip.  Alcest.  175),  dum  sinus  siue  uestem  laxant 
remota  zonula  (quod  deminutiuum  praeterea  babent  Lamprid.  Alex. 

Seu.  52  et  Serenus  fragm.  14  LM.)  et  corpus  uiro  tradunt  (LXVI  80  sq.). 
'tibi’,  in  tuam  gratiam,  ut  Yerg.  ecl.  8,  30  tibi  deserit  Hesperus  Oetam , 
infra  185.  —  54,  55.  te  timens  cupida  nonos  captat  anre  maritus, 
nouos  (ad  32)  maritus  in  domo  sua  anxius  metuensque,  nequid  inprouisi 
turbet  gaudia  sperata  (paulo  aliter  Stat.  silu.  I  2,  31  sq.),  expectat  de¬ 
ductam  sollemniter  feminam,  auide  auscultans,  num  pompam  Hymenaeum 
clamantem  adpropinquare  audiat.  Verg.  Aen.  III  514  atque  auribus  aera 
captat ',  ubi  cp.  Liu.  XXXVIII  7,  8  sonitum  aure  admota  captare.  'timens’ 
inmutandi  iusta  causa  non  adest  ('tumens’  Dousa  iunior,  alia  alii  uoluere). 
forma  prisca  'nouos’  non  intellecta  effecit,  ut  'maritos’  quoque  reponere¬ 
tur  in  V,  plane  ut  LIII  3.  —  56,  57,  58.  tu  fero  iuueni  in  manus 
floridam  ipse  puellulam  dedis  e  gremio  suae  matris.  Festus  p.  289 
rapi  simulatur  uirgo  ex  gremio  matris  aut,  si  ea  non  est,  ex  proxima 
necessitudine,  cum  ad  uirum  traditur,  quod  uidelicet  ea  res  feliciter  Romulo 
cessit ;  Rossbachius  p.  329.  ipso  duce  Hymenaeo  (cf.  u.  3)  hunc  raptum 
usu  uenire  fingit  poeta,  quippe  cum  illo  permittente  ac  procurante  om¬ 
nia  haec  fiant.  'ferus’  autem  sponsus  audit  et  ut  raptor  crudelis  in- 
mitisque  et  ut  indomita  libidine  flagrans  (LXII  23  ardenti  iuueni ,  Ouid. 
rem.  267  ne  te  ferus  ureret  ignis),  'florida’,  cf.  ad  XYII  14,  Ouid.  met. 
VII  216  in  florem  redeat  primosque  recolligat  annos  (LXVIIIa  16  florida 
aetas).  Ter.  Maur.  2155  florea  uirginitas.  'in  manus  dedis’,  tradis  in 
potestatem  arbitriumque  et  propriam  dicas  (LXIV  374),  cum  recordatione 
ueteris  illius  sed  Catulli  tempore  iam  paene  abolitae  in  manum  conuen- 
tionis  dictum  est;  de  qua  conubii  forma  cf.  Rossbachius  p.  10  sqq.,  53  sqq. 
'gremio  matris’ ,  siue  ubi  antea  dormire  solebat  filia  (LXIV  88)  siue  in 
quod  ea  raptorem  pauens  uirginali  metu  fugerat  (LXH  22);  Val.  Flacc. 
VII  49  gremiis  abducere  natas,  Ambros.  epist.  I  6  pactam  e  gremio  matris 
non  abduci  (Apul.  met.  IV  26  de  medio  matris  gremio  rapuere).  —  61, 
62,  63.  nil  potest  sine  te  Venas,  fama  quod  bona  comprobet,  com¬ 
modi  capere.  'sine  te’  ex  opposito  'te  uolente’  apparet  esse  'te  nolente 
nec  adiuuante’;  nisi  malis  interpretari 'sine  tua  praesentia’;  cf.  Claudian. 
1.  ad.  u.  2  1.  nullum  iunxisse  cubile  hoc  sine  fas.  iuncta  quippe  furtim 
nec  legitimo  foedere  uenus  non  gaudet  rumore  secundo  (Verg.  Aen. 
IV  221  et  oblitos  famae  melioris  amantes,  Ouid.  fast.  IV  155  supplicibus 
uerbis  illam  [Venerem]  placate ;  sub  illa  et  forma  et  mores  et  bona  fama 
manet,  Ter.  Phorm.  IV  5,  12  id  si  non  fama  adprobat)  et  uero  fructu 
caret,  scii,  liberis,  ut  persequitur  strophe  proxima  (apte  Passerarius  cp. 
Aen.  IV  33  nec  dulcis  natos,  Veneris  nec  praemia  noris).  iam  Vulpius 
cp.  Ter.  Eun.  V  6,  1  ex  meo  propinquo  rure  hoc  capio  commodi  (ibid. 
III  5,  25).  —  63,  64.  at  potest  te  uolente.  propitio  ac  iubente  (cf.  ad 
XI  13),  ut  Verg.  Aen.  I  302  ponuntque  ferocia  Poeni  corda  uolente  deo. 
ceterum  attende  ad  bellam  oppositionem  hic  et  in  sequentibus  'nil  potest 
—  at  potest’.  —  64,  65.  quis  liuic  deo  compararier  au  sit.  mala  adest 
in  hoc  uei-su  intercalari  oppositio,  nam  hominum  certe  nemo  facile  se 
conferre  audeat  Hymenaeo  utpote  deo;  at  si  nec  Venus  sine  eo  quid- 

quam  ualet,  nemo  scilicet  deorum  huic,  i.  e.  tam  potenti,  sustineat  se 
comparare:  qualis  laus  per  se  nimia  in  nullo  ad  certum  aliquem  deum 
hymno  offendit,  itaque  fdeo’  aut-  ex  Cdeum’  mala  ad  prius  fhuic’  ad- 
similatione  aut  potius  ex  cdeus’  (de9)  ortum  puta.  —  66,  67,  68.  nulla 
quit  sine  te  domus  liberos  dare  nec  pareus  stirpe  uitier.  omnis 
uitae  cultae  fundamentum  est  conubium  legitimum ,  ut  indicauit  stropha 
prior:  illinc  domus  iusta  cum  patre  et  matre  familias,  illinc  liberi  ueri 
scilicet,  quorum  maxime  quaerundorum  causa  iniri  conubium  apud  Romanos 
peruulgata  erat  opinio  (Rossbachius  p.  4).  opponuntur  haec  tacite  contu¬ 
bernio  maris  et  feminae  et  qui  ex  hoc  gignuntur  liberis  spuriis,  infra  205 
liberos  date  (procreate,  edite),  Colum.  X  385  subolem  dabit  illa  capacem. 
Aen.  I  274  geminam  partu  dabit  Ilia  prolem,  amplificantur  haec  per 
proxima:  nec  ullus  qui  parit  liberos'  (ex.  gr.  seruus)  sine  te  tuisque  taedis 
sollemnibus  auctor  esse  potest  familiae.  Scaliger  haec  ita  intellegit 
Cnec  transmittere  ad  liberos  hereditatem,  quia  ex  non  iusto  coniugio 
conceptus  est  peregrinae  condicionis’,  contra  quem  recte  Bernardus 
Martinus  [uar.  lectt.  III  17]:  cde  iure  sanguinis  potius,  ut  loquuntur 
nostri,  quam  de  iure  hereditatis  interpretandus  ille  locus,  ut  dicat 
Catullus  .  .  non  rite  peractis  nuptiarum  sollemnibus  nec  uxorem  nec 
dotem  nec  matrimonium  intellegi;  siquidem  certissimi  iuris  est,  ex  impuro 
et  illicito  concubitu  natos  communes  parentes  appellare  non  posse,  ut 
dicitur  de  eo  qui  ex  libera  et  serua  aut  ex  adultera  matre  conceptus 
est;  iubet  enim  lex  eum  tamquam  uulgo  quaesitum  et  unartoga  ceu 
spurium  haberi’  eqs. ;  apte  Pleitnerus  in  hanc  interpretationem  cp.  Gaium 
I  64.  nimirum  '‘stirpe’  siue  'prole’  (Aen.  XI  394  Euandri  totam  cum 
stirpe  uidebit  procubuisse  domum)  tamquam  radice  nititur  spes  generis 
nominisque  ad  posteros  propagandi;  iarq,  AStatius  cp.  Prop.  IV  11,  69 
et  serie  fulcite  genus ;  adice  ex.  gr.  Stat.  silu.  IV  7,  30  alma  prole  fundasti 
uacms  penates  et  Plin.  epist.  IV  21,  3  cui  nunc  unus  ex  tribus  liberis 
superest  domumque  plu/ribus  adminiculis  paulo  ante  fundatam  fulcit  ac 
sustinet ;  et  notum  est  quam  saepe  filii  columnae  ac  fulcra  domorum 
audiant  (Eurip.  Iph.  Taur.  57  gvvXoi  oincav).  hinc  licet  opitulari  cor¬ 
rupto  illi  ^uitier’  (0  'uities’,  G  'uicier’),  unde  omnium  et  facillime  et 
oportunissime  elicuit  Auantius  °nitier’,  quod  nunc  amplector  conf.  Cic.  p. 
Cael.  32,  79  qui  hoc  unico  filio  nititur,  nec  a  mutationis  lenitate  nec 
a  sententiae  bonitate  huc  aspirant  cetera  commenta,  Italorum  'uincier’ 
('superari,  ut  maiorem  nepotum 'uideat  subolem’  BPisanus  frigidiuscule), 
Scaligeri  'iungier’,  Schraderi  ecingier’.  —  71,  72,  78.  quae  tuis  careat 
sacris,  non  queat  dare  praesides  terra  finibus,  sacrificiis  tibi  oblatis : 
Ouid.  met.  VII  700  post  sacra  iugalia  et  epist.  12,  87  luno  sacris  prae¬ 
fecta  maritis ,  Seru  ad  Aen.  III  136  apud  ueteres  neque  uxor  duci  neque 
ager  a/ra/ri  sine  sacrificiis  peractis  poterat',  auspicia  et  sacra  legitimi 
conubii  fundamentum;  cf.  Rossbachius  p.  309.  haec  si  desunt,  h.  e.  si 
more  ferarum  libera  uenere  miscentur  homines,  deest  et  familia  et  quae 
ex  hac  prodiit  complurium  et  in  uicis  pagisque  et  in  urbibus  et  in  ciui- 

tatibus  societas,  desunt  quae  ex  hac  rursus  profluxerunt  iura  omnia  et 
respublica  bene  constituta  legibusque  moderata  certisque  finibus  compre¬ 
hensa,  deest  denique  hos  fines  contra  hostes  defendendi  amor  ardorque 
ciuium,  qui  iam  nulli  sunt,  indicat  enim  'praesides’  tutores  defensores¬ 
que,  ut  Plaut.  Rud.  IV  4,  7  ite,  inquam ,  domum  ambo  iam  nunc  ex  prae¬ 
sidio  praesides,  Liu.  XXIII  48;  maxime  numina  tutelaria  praesides  terrae  dei 
appellabantur,  modestiore  modo  per  'quae  careat  . .  non  queat  (at  queat)’ 
haec  profert  poeta  non  nescius,  se  utpote  Romanum  sic  sentire  ac  loqui 
nec  deesse  gentes  alio  more  uiuentes.  —  finito  sic  in  summa  potestate 
Hymenaei  hymno  nunc,  quasi  dei  praesentiae  certus  sit,  ad  rem  ipsam 
transgreditur  is  qui  uerba  facit,  nouam  nuptam  admonens  ut  ex  paterna 
domo  cum  pompa  sua  prodeat  incipiatque  ire  ad  maritum.  —  76,  77,  clau¬ 
stra  pandite  ianuae,  uirgo  ades,  ufere  omnino  Schraderus  correxit  'ades’ 
(h.  e.  adesto,  ut  LXH  5,  Verg.  ecl.  2,  45  et  saepe)  pro  tradito  'adest’, 
neque  enim  iam  adest  uirgo  ibi,  ubi  flagitatur,  sed  ut  adsit  tandem  roga¬ 
tur  identidem  per  totam  quae  sequitur  partem  (cf.  u.  intercalarem,  qui 
huius  partis  indolem  reddit,  'prodeas  noua  rupta’),  et  ut  hoc  'u.  a.’ 
altiore  uoce  dicitur  ad  puellam  pone  fores  in  ostio  siue  in  atrio  remo- 
rantem,  ita  ad  ministros  adstantes,  qui  ad  domini  .(patris  puellae)  nutum 
aperturi  sunt  fores,  ex  quibus  pompa  nuptialis  est  proditura,  inpatieiltior 
praecentor  haec  uerba  facit,  ut  claustra  siue  ea  quae  claudunt,  repagula 
et  obices,  reserent  et  ita  ianuam  patefaciant;  Ouid.  am.  I  6,  2  difficilem 
moto  cardine  pande  forem ,  Petron.  89  Danai  relaxant  claustra  (Ouid.  1. 
1.  17),  Sil.  Ital.  VII  334  reserent  quo  claustra :  apparet  cum  quadam 
breuiloquentia  duas  locutiones  esse  confusas.  —  77,  78.  niden  nt  faces 
splendidas  quatiunt  conias?  nonne  uides,  quam  omnia  te  prodeuntem 
expectent  ad  deductionem?  ad  puellam  haec  quoque  dicta  putabis  aptius 
quam  in  uniuersum;  nam  illud  'uiden’  (h.  e.  uidesne,  cf.  Neuius  II  p.  435) 
potest  sane  etiam  ad  complures  pertinere,  ut  LX1I  8,  Tib.  II  1,  25. 
ceterum  'uiden  ut  (=  quomodo)’  recentiores  maxime  cum  coniunctiuo 
(Tib.  1.  1.,  ubi  u.  Huschkius,  Sil.  Ital.  XII  713  uiden  ut  Latonia  uirgo 
accensas  quatiat  Phlegethontis  gurgite  taedas?),  uetustiores  (ut  praecipue 
comici)  cum  indicatiuo  iungere  amant,  ut  LXII  8,  Verg.  Aen.  VI  779  sq. 
(Bentl.  ad  Hor.  epist.  I  1,  91);  sic  et  'uidete  quam’  construitur  in  frag¬ 
mento  C.  Gracchi  apud  Charis,  p.  240  K.  em,  uidete ,  quam  par  pari  non 
stat  ('pari  si  non  at’  codex,  perrexit  grammaticus  per  'quidam’),  uibratae 
ad  uersum  intercalarem  faces  (cf.  ad  15)  iubar  late  coruscans  spargunt 
emittuntque  'comas’  siue  'crines’,  imagine  ualde  adamata,  in  quam 
Gronouius  [diatr.  Stat.  I  p.  536  H.]  inter  alia  cp.  Sen.  Oed.  309  utrumne 
clarus  ignis  et  nitidus  stetit  .  et  summam  in  auras  fusus  explicuit  comam, 
Val.  Flacc.  I  205  protulit  ut  crinerp,  . .  ignis,  Sil.  Ital.  X  550  celsam  pinum 
flammaque  comantem  (AStatius  cp.  Aesch.  Ag.  306  ip/Loyoe  (isyocv  nmycava, 
Vulpius  id.  Prom.  1044  tzvqos  p66TQv%og).  —  post  u.  78  aperte 

nonnulla  interciderunt;  nam  uelle  restituere  strophen  integram  u.  80  auc¬ 
tore  Lachmanno  reiciendo  in  lacunam  illam  postu.  106,  id  uero  etinopor- 

tunum  plane  est  et  arti  criticae  contrarium,  illud  dubitari  potest,  sitne 
ante  an  post  79  lacuna  statuenda;  in  qua  quid  fere  interciderit  mani¬ 
festum  est.  postquam  enim  haec  strophe  finem  fecit  in  adhortatione 
fugiendae  amplioris  morae,  in  nouae  strophae  initio  causae,  cur  tamen 
remoretur  sponsa  nec  uelit  relinquere  patrios  lares,  exponuntur;  ire  qui¬ 
dem  iubet  amor  desideriumque  uiri  futuri,  sed  repugnat  retinetque  uir- 
ginalis  modestia  pauorque.  —  79.  tardet  ingenuus  pudor,  'tardet’ 
etsi  ignotis  eis  quae  praecesserunt  potest  esse  coniunctiuus ,  tamen  for¬ 
tasse  praestat  repetere  a  uerbo  'tardere’,  quod  a  priscis  pro  eo  quod 
est  'tardescere’  aeque  sit  usitatum,  ut  IY  26  'senet’  pro  'senescit’, 
'ing.  pudor’  modestia  ruborque,  qualis  decet  uirgines  ingenuas  siue 
honestas:  Plin.  h.  n.  praef.  21  est  .  plenum  ingenui  pudoris  fateri,  per 
quos  profeceris,  Sen.  Phaedr.  250;  et  hic  pudor  siue  rubor  audit  in- 
genuMS  color  Prop.  I  4,  13  et  Petron.  Anth.  98  [PLM.  IY  p.  #  98] ; 
AStatius  cp.  Phil.  fr.  16  B.  uya&ri  S *  ini  tiQsgiv  atScog  et^  Clau- 
dian.  14,  3  G.  iam  nuptae  trepidat  sollicitus  pudor ,  iam  produnt 
lacrimas  flammea  simplices.  Lygdam.  4,  32  ut  iuueni  primum  uirgo  de¬ 
ducta  marito  inficitur  teneras  ore  nitente  genas.  —  80,  81.  quem  tamen 
magis  audiens  flet  quod  ire  necesse  est.  'tamen’  et  'magis’  fauere 
uidetur  ei  quam  indicaui  affectuum  in  uirgine  repugnantiae :  fortior  cui¬ 
que  magis  obtemperet  uirgo  est  pudor,  'audire  aliquem’,  alicui  aures 
dare  siue  parere,  ut  Cic.  ad  fam.  II  7,  2  te  audi,  tibi  obtempera,  Yerg. 
G.  I  514  neque  audit  currus  habenas.  Rossbachius  p.  262  cp.  Plut.  q. 
R.  105  6  Ba^Qoov  siQrjKEv  on  AvnovfiEvai  gsv  ai  ftaq&Evoi  yupovvxai, 
xaiQovGL  $e  ai  yvvaiv.Eq.  cf.  de  his  lacrimis  LXYI  16.  —  82,  83.  flere 
desine:  non  tibi,  Aurunculeia,  periculum  est.  lepide  lacrimae  ex  pu¬ 
dore  femineo  profusae  siccantur  blanditiarum  genere  exquisito.  'Aurun¬ 
culeia’  nominis  formam  rectam  (cf.  Teuffelius  in  Pauly  Encycl.  real. 
I  p.  2183)  habet  optimus  liber  0,  'Arunculeia’  G  cum  solita  illius  'au’ 
in  'a’  deprauatione  (de  qua  cf.  ex.  gr.  Guil.  Schmitzius  libri  'Beitraege’ 
p.  96  sqq.).  nouum  autem  acumen  his  uerbis  accedit,  si  Viniae  a  matre 
accessisse  nomen  Aurunculeiae  statuimus,  ut  supra  significaui:  cur  eo 
appelletur  hoc  loco,  intellegimus  recordantes  Horatianum  o  matre  pulcra 
filia  pulcrior.  Nepos  Eum.  8,  2  itaque  periculum  est,  ne  faciant  quod 
illi  fecerunt  et  saepius  (AStatius:  'ita  prope  dixit,  ut  Cicero  caue  putes*). 
—  84,  85,  86.  nequa  femina  pnlcrior  clarum  ab  oceano  diem  uiderit 
uenientem.  uis  inest  uoci  'femina’ ,  h.  e.  puella  ex  uirgine  iam  facta 
eoniunx.  'clarum’,  ut  omnia  inlustrantem  ita  te  nouam  feminam  ostenden¬ 
tem.  'diem’,  solem,  ut  ex.  gr.  Aegrit.  Perd.  132  [PLM.  Y  p.  118]  iam- 
que  dies  ortus  clarior,  'ab’  (=  ex  parte  oceani)  pro  consueto  magis  'ex’, 
ut  Anth.  lat.  139,  45  [PLM.  IY  p.  136]  surgit  ab  Oceano  Tithoni  fulgida 
eoniunx.  Ciris  350  uenientem  ignem,  'uiderit’,  licet  sit  coniunctiuus,  uim 
simul  habet  futuri  exacti  (in  oratione  derecta:  crastinum  diem  nulla  uraquam 
mulier  uiderit  formosior).  Ellisius,  qui  et  Eurip.  Hec.  635  cp.,  putat  esse 
inuersionem  illius  Callim.  h.  Dian.  249  r ov  &’  ovxi  &sc6xeqov  otysxai  3H(6q.  — 
Catullus  ed.  Baehrens.  II.  20 

87,  88,  89.  talis  in  uario  solet  diuitis  domini  hortulo  stare  flos 
hyacinthinus,  similis  atque  u.  21  sqq.  (ubi  uide)  comparatio  ad  efferen¬ 
dam  Viniae  pulcritudinem  faciens.  fhortulus’  ut  iam  excitat  in  legentium 
animo  imaginem  horti  saepti  (LXII  39)  et  cura  multa  culti,  ita  huius 
curae  inpensae  notio  intenditur  attributo  'diuitis’  (Hom.  II.  XI  68  avdgog 
(idnuQOs  nat’  aqovqav );  audit  autem  ille  'uarius'  utpote  uariis  coloribus 
siue  floribus  (LXIV  90)  distinctus  pulcherque,  hoc  ampliore  uocis  usu 
nouo.  'stare’,  recto  (non  fracto  nec  inclinato)  caule  uigere.  expressit 
C.  graecum  vunCv&ivov  ccv&og  (Hom.  Od.  VI  231  et  XXHI  158,  Eur. 
Iph.  Aul.  1298),  ut  uidit  Teufelius  de  uoc.  sing.  p.  34,  qui  posteriores 
(ut  Pers.  1,  32)  'hyacinthinus’  de  colore  potius  adhibere  adnotauit. 
Verg.  Aen.  XI  69  florem  hyacinthi ;  de  quo  flore  ipso  cf.  Yossius  ad  Verg. 
G.  IV  137  (p.  779  sqq.),  de  fabulis  Hemsterhusius  ad  Lucian.  d.  d.  14 
(II  290  sqq.  Bip.)  et  Rohdius  libri  fd.  griech.  Roman’  p.  91.  —  90.  abeit 
dies,  sic  restitui  hic  ceterisque  locis  pro  tradito  in  Y  'abiit’  (cf.  supra 
p.  51).  nam  perfecto  tempore  omnino  est  opus,  siquidem  Vesper  de¬ 
fluxisse  diem  et  initium  pompae  instituendae  adesse  indicans  nunc,  ubi 
haec  dicuntur,  dudum  apparuit,  ualet  igitur  'abiit  dies’  (cf.  Plaut.  mere. 
III  2,  32  sol  abit)  plane  idem  atque  illud  'Vesper  adest’  LXII  1.  de 
forma  contracta  'abit’  (i  longa,  unde  priscum  'ei’)  cf.  Neuius  d.  f.  1. 
II  p.  522.  —  91.  prodeas,  scii,  ex  domo  paterna;  cf.  et  Broukhus.  ad 
Tib.  1,  10  70.  de  adhortatiuo  ad  VIII  1.  —  92,  93.  si  iam  uidetur. 
haec  uitae  cottidianae  formula  (ex.  g.  Plaut.  Capt.  H  1,  23  secede  huc 
nunciam ,  si  uidetur ,  procul)  hic  instat  urguetque  aliquantum,  ut  alibi  in¬ 
terdum  'sis’,  'sodes’,  'si  placet’  similiaque.  —  94.  nostra  uerba.  aut 
eius  qui  loquitur  choragi  aut  totius  chori  uerba  recurrentia  ‘p.  n.  n.’ 
canentis;  nam  ut  'dicere’  pro  'canere’,  sic  'uerba’  pro  'cantus’,  ut  Hor. 
od.  IV  9,  4.  inepte  Ellisius  ad  'nupta  uerba’  (Fest.  p.  170)  adludi  putat. 

—  uide  ut.  sic  melius  Itali  restituerunt  quam  'uiden?’  pro  eo,  quod  in  Y 
mala  u.  77  recordatione  scripsit  librarius  'uiden  ut’  metro  repugnante, 
'uide  ut’  autem  et  ipsum  multo  magis  eius  qui  urguet  est  quam  'uiden?’ 

—  95.  aureas,  color  ignis  (ut  et  lucis,  cf.  %qv6sov  gjaog)  saepe  cum 
auro  comparatur:  Lucr.  VI  205  liquidi  color  igneus  auri,  Pindar.  01.  1,  1 
6  8\  %QV6og  at&ofisvov  nvq.  —  97,  98.  non  tuus  leuis  in  mala  deditus 
uir  adultera,  iterum  cum  moretur  Vinia,  alio  modo  ea  est  elicienda: 
describitur  nunc  (97  —  113)  mariti  fidus  amor  et  gaudia  Veneris  coniuges 
expectantia.  'non’  pariter  ad  'leuis’  et  'deditus’  pertinens  cum  ui  prae¬ 
positum,  ut  et  'tuus’  conlocatione  effertur  prae  aliis:  tuus  maritus,  ut¬ 
pote  non  leuis  (inconstans  et  facile  tui  inmemor,  ut  ex.  gr.  Prop. 
II  24,  18),  non  scorti  alicuius  foedi  amori  indulgens  eqs.  'malus’  (ut 
contra  'bonus’  pro  'ingenuus,  honestus’)  pro  'infamis,  turpis’,  ut  XV  10, 
Ter.  Eun.  prol.  37  bonas  matronas  facere,  meretrices  malas,  nam  'ad¬ 
ultera’  hic  sensu  primario  est  quaelibet  mulier  (paelex)  maritum  cor¬ 
rumpens;  cf.  Paul.  Festi  p.  22  et  Ouid.  met.  X  347  adultera  patris,  'in’ 
praepositio  curam  intentam,  quae  in  persona  aliqua  uel  re  commoratur 

residetque,  multo  fortius  quam  nudus  ablatiuus  exprimit;  unde  omnibus 
uerbis,  quae  amoris  aliqua  significatione  utuntur,  addi  amat;  cf.  XLV  23 
et  LXIV  98,  Ouid.  met.  VI  490  in  illa  aestuat  et  VII  21  quid  in  hos¬ 
pite  ureris  et  IX  725  ardetque  in  uirgine  uirgo ,  plura  dant  Heins.  ad 
Verg.  Aen.  VII  623,  Broukhus.  ad  Prop.  III  6,  28,  Burm.  ad  Ouid.  met. 

IV  234,  Hertzbergius  ad  Prop.  I  13,  7,  qui  cp.  Lucr.  III  647  et  semel  in 
pugnae  studio  quod  dedita  mens  est  et  VI  815  quibus  est  in  rebus  deditus 
ipse,  denique  Draegerus  synt.  hist.  I  §  298,  6.  —  99.  probra  turpia 
persequens,  sic  optime  Itali  correxere  lectionem  in  V  obuiam  fproca’ ; 
quam  uocem  nihili  frustra  nonnulli  defenderunt  ad  procandi  uerbum 
(unde  fprocax,  procatio,  procus’)  prouocantes,  nec  sententia  nec  prosodia 
fauente.  f probrum’,  flagitium  uel  stuprum,  saepe  in  femina  adhibetur 
de  adulterio  (Plaut.  mil.  II  4,  11,  Liu.  XXV  2  matronas  apud  populum 
probri  accusarunt,  Geli.  IV  3  paelicem  autem  appellatam  probrosamqut 
habitam  et  X  23,  4  si  cum  alieno  uiro  probri  quid  fecit)  et  in  uiro  de 
malo  rumore  et  turpitudine,  quae  ex  libidine  profluit,  ut  Ter.  Andr, 

V  3,  10  hame  habere  studeat  cum  summo  probro,  Phorm.  V  4,  6,  alibi: 
hic  magis  in  uniuersum  accipio  fflagitia  foeda’,  ut  XC1  4  ab  twrpi  mentem 
inhibere  probro.  rpersequi’,  exercere,  facere.  —  100,  101.  a  tuis  teneris 
uolet  secubare  papillis,  seorsum  a  te  cubare  solus,  ut  Tib.  I  3,  26, 
Ouid.  am.  III  9,  34.  Liu.  XXXIX  10  (LXIV  378).  Reposian.  59  [PLM. 
IV  p.  351]  tener  as  papillas,  recte  Ellisius  priscam  quandam  simplicitatem 
hic  agnouit,  ut  Lucr.  I  38  tuo  corpore  sancto  et  I  413  meo  diti  de  pectore. 
ubi  cf.  Munro.  —  102,  108,  104.  lenta  sed  uelut  adsitas  uitis  im¬ 
plicat  arbores,  implicabitur  in  tuum  complexum,  sollemnis  in  arte 
amantium  amplexu  imago  (cf.  et  ad  LXII  54) :  Hor.  od.  I  36,  20  et  epod. 
15,  5  sq.,  Stat.  silu.  V.  1,  46  sed  te  ceu  uirginitate  iugata  ('iugatum’ 
codd.)  uisceribus  totis  animaque  amplexa  fouebat,  qualiter  aequaeuo  socia¬ 
tam  palmite  uitem  ulmus  amat ,  ubi  itidem  ratione  huius  comparationis 
neglecta  uir  uiti  confertur,  Anth.  lat.  113,  3  [PLM.  IV  p.  103]  brachia 
non  hederae  uincant,  Claudian.  14,  19  G.  tam  iunctis  manibus  nectite 
uincula  quam  frondens  edera  stringitur  aesculus,  quam  lento  premitur 
palmite  populus ;  alia  dant  IGrimmius  opusc.  min.  II  p.  378,  Rohdius  libri 
fd.  griech.  Roman’  p.  158.  'lenta’  flexibilis,  ut  Verg.  ecl.  3,  38  lenta 
uitis  et  10,  40  lenta  sub  uite.  ‘sed’  (s;)  recepi  ex  0,  fque’  (q;)  errore 
obuio  habet  G,  unde  ‘quin’  elicuit  Muretus;  de  fsed’  postposito  cf, 
LI  9  (supra  p.  18).  cadsitus’,  iuxta  satus,  ut  Cato  d.  r.  r.  32  arbores  bene 
maritae  sint  uttesque  satis  multae  adserantur,  Varro  d.  r.  r.  I  16,  6 
Beda  in  Keilii  G.  L.  VII  p.  276,  17  insita  arbor  est  cui  incisae  alienum 
germen  includitur,  adsita  cui  incolumi  aliud,  quod  sustineat,  adiungitur. 
uitis  imagine  praeualente  cum  arbores  magis  illius  adminiculum  sint, 
non  cadsita’  sed  'adsitas’  est  positum.  fimplic.’,  firmiter  adstringere, 
ut  Ouid.  met.  IV  864,  Tib.  I  4,  51.  —  107,  108.  o  cubile  quod  omni¬ 
bus  ....  candido  pecte  lecti,  strophe  aperte  lacunosa  continuit  ad- 
locutionem  ad  lectum  (VI  7),  quam  in  rem  iam  Muretus  praeter  Prop. 

.II  15,  2  lectule  deliciis  facte  beate  meis  cp.  Ticidae  fr.  2  M.  eodem  metro 
scriptum  felix  lectule  talibus  sole  amoribus,  'candido’,  eburneo  (quos 
lectos  Vulpius  monet  a  Graecis  slscpavxonodas  uocatos  esse,  cf.  Plato 
com.  fr.  inc.  8),  quales  pedes  erant  in  lectis  magnificis  (LXIV  48).  cf. 
et  Ter.  Ad.  IV  2,  46  lectulos  ilignis  pedibus,  Lucii.  I  44  M.  pedes  lecti. 
—  109,  110.  quae  tuo  ueniunt  ero,  quanta  gaudia.  'tuo’,  siue  lecti 
(continuata  adlocutione)  siue  potius  Viniae  domino  (h.  e.  marito),  'quae’ 
(=  qualia)  et  'quanta’  (=  quot,  ut  LXVIIlb  2)  asyndetice  iunguntur  in 
gradatione,  'ueniunt’,  obueniunt,  ut  Prop.  II  3,  46;  de  praesenti  ad  u.  37. 
'gaudia’,  scii,  uenerea,  ut  LXVI 16,  Tib.  I  5,  39,  Prop.  III  8,  30  et  saepe.  — 
110,  111,  112.  quae  uaga  nocte,  quae  medio  die  gaudeat,  de  figura 
etymologica,  quam  uocant,  cf.  praeter  alios  GLandgrafius  in  actorum 
semin.  Erlang.  uol.  II;  cf.  ex  gr.  Ter.  Andr.  V  5,  8  gauisurum  gaudia , 
Cic.  ad  fam.  VIII  2,  1  ut  suum  gaudium  gauderemus,  alia  apud  Cat. 
exempla  sunt  haec:  XIV  3  odissem  odio ,  LXIII  15  sectam  secutae,  LXXXI 6 
et  CX  4  facinus  facere  (etiam  XXIII  18).  recte  monet  AStatius,  ut  solem 
currentem  ruagum’  LXIV  271,  sic  noctem  utpote  curru  nectam  (Tib. 
II  1,  87  iam  uox  iungit  equos ,  ubi  cf.  Broukhusius,  CRobertus  Hermae 
XIX  p.  467)  et  uolantem  (Enn.  ann.  416  Y.)  dici  'uagam’  siue  celerem, 
fugacem,  de  medii  diei  gaudiis  cf.  XXXII  3. 

In  eis  quae  secuntur  longe  alia  indoles  uersuum  et  mutata  plane 
scaena  apparet,  pueri  nnnc  adsunt,  qui  eodem  modo,  ut  antea  puellae, 
admonentur  ad  concinendos  uersus  intercalares;  neque  iam  tenera  uerba, 
qualia  decebant  et  uirginum  chorum  et  uirginis  sponsae  aures,  sed  las- 
ciui  et  aculeati  ioci  proferuntur  in  medium;  ad  maritum  porro  abhinc 
saepius  fit  adlocutio;  denique  nouam  nuptam  intrare  uiri  domum  omnia 
ostendunt,  uulgaris  est  opinio  (cui  accessit  Rossbachius  p.  340  sqq.), 
post  u.  113  iam  prodire  Viniam,  procedere  pompam  nuptialem  (huc 
spectare  116  'ite’),  in  hoc  itinere  ea  quae  legantur  u.  114 — 158  locum 
habere,  uerum  enim  uero  credere  equidem  nequeo,  in  magnis  urbibus, 
in  quibus  domus  paterna  et  noui  mariti  longe  distabant  haud  raro,  per 
totam  uiam  cantum  Fescenninum  et  nucium  iactum  et  ceteros  iocos 
lasciuos  factos  esse.  Rossbachius  (p.  347)  in  hoc  itinere  nouum  maritum 
nuces  pueris  sparsisse  putat,  oblitus  nimirum  hunc  non  interesse  omnino 
pompae,  sed  in  sua  domo  positum  expectare  aduentum  sponsae  adducen¬ 
dae:  hinc  Stat.  silu.  I  2,  230  festa  f eruet  domus  utraque  pompa  (et  ante 
paternas  et  ante  mariti  aedes  turbae  hominum  sunt  collectae,  illi  ut 
egredientem,  hi  ut  aduenientem  puellam  uiderent;  illi  magis  sponsae, 
hi  magis  sponsi  domo  amici),  et  est  in  carmine  illo  nuper  male  in¬ 
tellecto  ea  res,  ut  a  Musis  consimilique  turba  noua  nupta  ad  Stellam 
deducatur,  ut  apparet  ex  u.  16  te  concinit  iste  {pande  fores),  te ,  Stella, 
chorus ;  hinc  apud  Claudian.  10,  287  G.  impatiens  coniunx  callet  obuius 
ire  pompae  nuptiali,  itaque  fauente  singularum  rerum  (cf.  ad  u.  121) 
interpretatione  sic  ego  statuo,  quae  abhinc  dicuntur  ante  mariti  domum 
dici:  hic  collectus  puerorum  uel  iuuenum,  noui  uiri  amicorum,  chorus 

praecinente  chorago  concinit  cum  maiore  licentia  (ut  huic  loco  conuenit) 
iocos  Fescenninos,  ubi  adpropinquare  uidet  pompam,  qua  sponsa  ad¬ 
ducebatur.  Origines  in  cantico  canticorum  praef.  [Hieronym.  opp.  edd. 
Benedict.  V  p.  603]  dicit  epithalamium  libellus,  id  est  nuptiale  carmen, 
in  modum  mihi  uidetur  dramatis  a  Salomone  conscriptus :  consimilis  dra¬ 
matis  hic  habemus  ecce  actum  secundum,  respondet  autem  haec  pars 
ex  23  strophis  constans  male  priori,  cuius  sunt  strophae  24:  non  dubito 
quin  illic  interlapsa  sit  quae  ad  aequabilitatem  deest  stropha  una;  quam¬ 
quam  aegre  potest  definiri,  ubinam  loci  eadem  excidisse  sit  putanda. 

114,  115.  tollite  pueri  faces:  flammeum  uideo  uenire.  choragus, 
pompam  nuptialem  cum  sponsa  procul  aduenire  cernens  (de  infinitiuo 
cf.  Kuehnerus  gr.  1.  II  p.  519),  admonet  pueros,  ut  iam  faces  ad  uersum 
intercalarem  (tam  117,  118  saepius  posthac  recurrentes  quam  128  et  133) 
quatiendos  attollant,  cum  iam  incipiant  fescennini.  tali  simplici  admo¬ 
nitioni,  neque  sollemni  neque  affectus  pleno,  non  conuenit  'o’,  quod 
uulgo  post  'tollite’  inserunt  (et  cf.  36  integrae  uirgines ),  sed  'en’,  quod 
ibidem  inserui  quodque  saepius  cum  imperatiuo  iungitur  (ut  Verg.  G. 
III  42).  'flammeum’  hic  est  ipsa  noua  nupta  sponsarum  insigni  princi¬ 
pali  (ad  u.  8)  obtecta.  —  116.  ite  plane  ut  in  eadem  re  u.  38  'agite7 
positum  (quocum  et  coniungitur,  ut  Prop.  III  4,  7  ite ,  agite)  ad  insti¬ 
mulandum  additur,  siue  omissa  in  uiuidiore  oratione  siue  adiecta  co¬ 
pula;  cf.  ex.  gr.  Bachius  ad  Ouid.  met.  XII  475.  —  117,  118.  io  Hymen 
Hymenaee  io,  io  Hymen  Hymenaee.  'io’  nunc  conuenit  pueris,  qui 
Hymenaeum  pompae  quasi  ducem  aduenientem  salutant  laetabundi;  cf. 
ex.  gr.  Tib.  II  5,  118  'io’  magna  uoce  ' Triumphe ’  canet,  ceterum  haec 
interiectio  cum  sit  plerumque  bisyllaba,  metri  necessitate  (etiam  ob  uer- 
suum  praecedentium  ultimas  syllabas)  hic  primo  et  tertio  loco,  h.  e.  in 
initio  uersuum,  est  monosyllaba,  fi’  litterae  (ut  ait  RDawesius  misc. 
erit.  p.  33)  consonantis  potestate  tributa,  ut  apud  Mart.  XI  2,  5  clamant 
ecce  mei  'io  Saturnalia ’  uersus  (ubi  sine  causa  mutant  docti),  mero 
errori  debetur  aperte,  quod  G  (nam  0  ultimum  uersum  omittit)  quar¬ 
tum  cio’  a  metro  exclusum  in  fine  adicit  ubique.  —  119,  120.  ne‘  diu 
taceat  procax  Fescennina  iocatio.  hanc  certam  NHeinsii  emendatio¬ 
nem  illius  in  V  traditi  'locacio’  uel  'lotatio’  (pro  quo  recepta  est  uulgo 
uaria  lectio  in  G  obuia  'locutio  ’,  frigida  illa  et  intolerabilis  langoris) 
indignum  est  nuper  reiectam  esse  ab  Ellisio  inepte  comparanti  auct.  ad 
Her.  III  13,  23;  at  cf.  contra  (si  opus  est  in  uoce,  quae  ex  re  et  loco 
et  materia  suam  accipit  rationem  propriam)  Cic.  ad  fam.  IX  16,  7  locos¬ 
que  mox  adferendos,  ubi  Fescenninorum  ioci  commemorantur,  de  his 
nota  sunt  testimonia  (cf.  Rossbachius  p.  341,  Teuffelius  HLR.  §  6):  Paul. 
Festi  p.  85  Fescennini  uersus ,  qui  canebantur  in  nuptiis,  ex  urbe  Fescen¬ 
nina  dicuntur  allati,  siue  ideo  dicti  quia  fascinum  putabantur  arcere 
(Seru.  ad  Aen.  VII  695).  sed  non  solum  Etruriae ,  sed  omnibus  gentibus 
Italiae  mediae  fescenninos  fuisse  proprios,  recte  concludunt  ex  Lucan. 
II  368  non  soliti  lusere  sales,  nec  more  Sabino  excepit  tristis  conmcia 

festa  maritus  ideoque  rectius  a  f fascinus’  insigni  fertilitatis  deriuari 
uersus  illos  primitus  in  omnibus  festis  rusticis  cantari  solitos  (cf.  Hor. 
epist.  II  1,  139  sqq.,  supra  p.  1  sq.).  in  nuptiis  autem,  quarum  post  pro¬ 
prii  erant  fescennini,  his  maritum  maxime  petebant  pueri  eius  sodales 
per  iocos  liberos  obscenosque  (hoc  sibi  uult  loco  nostro  uox  'procax’, 
ut  Priap.  1,  1  lusus  lecture  procaces ,  Claud.  d.  YI  cons.  Hon.  246  dicta 
procacia ):  Lucan.  1.  1.,  Sen.  rhet.  p.  347  K.  inter  nuptiales  fescenninos 
in  crucem  generi  nost/ri  iocabantur,  Sen.  Med.  106  felix  Aeoliam  corripe 
uirginem  nunc  primum  soceris,  sponse,  uolentibus:  concesso,  iuuenes, 
ludite  iurgio,  hinc  illinc ,  iuuenes,  mittite  carmina  et  ibid.  113  festa  dicax 
fundat  conuicia  fescenninus,  soluat  turba  iocos ;  Claudian.  14,  31  G.  per¬ 
missisque  iocis  turba  licentior  exultet  tetricis  Ubera  legibus,  nam  quod 
etiam  sponsae  talia  cantari  feruntur  apud  Fest.  p.  245  praetextatum  ser¬ 
monem  . .  putant  dici  . .  quod  nubentibus  depositis  praetextis  a  multitu¬ 
dine  puerorum  obscena  acclamentur  et  Yarr.  sat.  Men.  10  B.  pueri  obscenis 
uerbis  nouae  nuptulae  aures  returant ,  hoc  quoque  nimirum  fit  ante  mariti 
aedes  (cf.  ad  144  sqq.)-  maritus  igitur  iam  in  eis  quae  secuntur  per¬ 
stringitur  statim  (cne  diu  taceat’).  —  121,  122^123.  nec  nuces  pneris 
neget  desertum  domini,  a,  dolens  concubinus  amorem,  nexum  artum 
cum  eis  quae  praecedunt  indicat  Cnec’  (Kuehnerus  gr.  1.  II  p.  145  sq.). 
uexatur  Manlius  ob  uernam  quendam  usque  ad  nuptias  nimis  in  deliciis 
habitum  iamque  mittendum;  cf.  de  his  delicatis  ex.  gr.  Paul.  Festi  p.  44 
Catamitum  pro  Ganymede  dixerunt,  qui  fuit  Iouis  concubinus,  Quint.  I 
2,  8  nostros  concubinos  uident,  Suet.  Galba  22  libidinis  in  mares  pro¬ 
nior  . .  Icelum  ex  ueteribus  concubinis,  uetustissimus  erat  mos,  ut  in 
aliis  festis  (Rossb.  p.  349)  ita  in  nuptiis  spargere  pueris  (Marquardtus 
antiqq.  priu.  p.  52  not.  6)  nuces,  quas  Plin.  h.  n.  XV  86  uocat  nuptia¬ 
lium  Fescenninorum  comites,  mariti  proprie  erat  hoc  officium:  Verg. 
ecl.  8,  30  sparge ,  marite,  nuces,  ad  quae  uerba  quae  adnotat  Seruius 
docent  ueterum  uarias  rei  illius  interpretationes:  idem  Varro  spargen¬ 
darum  nucum  hanc  dicit  esse  rationem ,  ut  Iouis  omine  matrimonium 
celebretur,  ut  nupta  matrona  sit,  sicut  luno,  nam  nuces  in  tutela  sunt 
Iouis  . . .  nam  illud  uulgare  est,  ideo  spargi  nuces,  ut  rapientibus  pueris 
fiat  strepitus,  ne  puellae  uox  uirginitatem  deponentis  possit  audiri,  modo 
tamen  ideo  ait  c sparge  marite  nuces*,  ut  eum  culparet  infamia e.  nam 
meritorii  pueri ,  i.  e.  catamiti,  quibus  licenter  utebantur  antiqui,  recedentes 
a  turpi  seruitio  nuces  spargebant,  i.  e.  ludum  pueritiae,  ut  significarent, 
se  puerilia  cuncta  iam  spernere,  dicitur  etiam  ideo  a  nouo  marito  nuces 
spargi  debere,  quod  proiectae  in  terram  tripudium  solistimum  faciant, 
quod  auspicium  ad  rem  ordiendam  optimum  est  ectr.  ante  mariti  aedes 
autem  iactas  esse,  diserte  Paul.  Festi  p.  172  tradit  nuces  flagitantur  in 
nuptiis  (ffl.  nuptis’  codd.)  et  iaciuntur  pueris ,  ut  nouae  nuptae  intranti 
domum  noui  mariti  secundum  fiat  auspicium  (de  quibus  uerbis  male  du¬ 
bitat  Rossb.  p.  347).  Catullus  hic  recte  (cf.  ad  125)  ioci  Fescennini 
ansam  adripiens  nuces  spargendi  officium  transfert  in  concubinum,  qui 

dare  eas  nolit  (recuset)  ut  incumbens  dolori,  quod  amor  ille,  quo  antes 
a  domino  suo  fuerfi;  amatus,  nunc  ab  hoc  neglectus  relictusque  sit.  's 
dolens’  scripsi  ex  coniectura,  cum  in  V  legatur  Audiens7  sat  peruerse 
quia  non  de  re  tum  audienda,  sed  certa  et  dudum  cognita  agitur,  ita 
que  non  uidendi  uerbum  (quod  Schwabius  restituit)  aptissimum  erit,  sec 
dolendi.  quod  cum  Pleitnerus  ita  intulisset  f  dominei  dolens  ’ ,  ege 
'audiens’  facillime  nasci  potuisse  mihi  persuasi  ex  Adiens’,  cui  fo’  littera 
omissa  esset  superscripta;  'a’  enim  hic  egregie  ex  mente  concubini  ime 
animo  dolentis  adicitur.  —  124.  iners,  adhuc  in  domini  tui  famulicic 
pigritiae  deditus;  Cic.  d.  n.  d.  I  36,  102  quasi  pueri  delicati  nihil  cessa¬ 
tione  melius  existumat\  inest  simul  pueri  a  feminarum  uenere  auersi 
notatio  (Tib.  Priap.  2,  38  quid  est,  iners?,  Ouid.  am.  III  6,  15).  — 
125,  126.  satis  diu  lusisti  nucibus,  iam  tempus  est  nuces,  pueritiae 
ludicrum,  abicere  (Hor.  sat.  II  3,  171,  Pers.  1,  10  ibique  Olahnius,  Suet. 
Aug.  83).  haec  quamquam  specie  sunt  ad  solum  concubinum  dicta,  simul 
tamen  spectant  ad  dominum,  cuius  nomine  ille  spargere  iubetur  nuces, 
et  uidetur  per  totum  adeo  locum  regnare  tecta  quaedam  ambiguitas: 
nuces  cum  sint  insigne  fertilitatis  (cf.  'Zeitschrift  f.  deutsche  Mythol.  u. 
Sittenkunde 7  III  p.  95  sqq.),  simul  sub  nomine  catamiti  ipse  Manlius 
admonetur,  ne  uiribus  parcat  iners  utque  iam  post  steriles  in  puero  lusus 
uenerios  strenuum  in  uxore  sese  exhibeat  uirum.  sic  igitur  ' concubine’ 
etiam  noui  mariti  fit  appellatio  uulgaris.  —  126,  127.  lubet  iam  ser- 
uire  Talasio.  Tala(s)sio,  qui  apud  alios  audit  etiam  Talasius  et  Ta- 
la(s)sus,  Romanis  idem  erat  qui  Graecis  Hymenaeus  (Plut.  q.  R.  31 
o&sv  svxv%ovg  ydfiov  ysvofievov  xal  xolg  aXXoig  st&fa&rjouv  inicpcovsLv 
xov  ©aXaaiov  cqgtzsq  n EXXrjvsg  xov  * Tfisvcuov ).  de  explicatione  uariant 
scriptores:  cf.  Plut.  1.  1.,  Liu.  I  9,  Festus  p.  359  aliaque  apud  Ross- 
bachium  (p.  345  sq.).  solebant  hunc  deum  inuocare  siue  'Talase’  (Mart. 
XII  42,  4)  siue  'Talasio’  (Verg.  epigr.  12,  9  et  13,  6  [PLM.  II  p.  173  sq.]); 
Catullus  satis  habuit  breuem  inicere  eius  mentionem,  quippe  qui  uersui 
intercalari  minus  esset  aptus  ob  metrum.  '  Talasio  ’  sitne  pro  nomina- 
tiuo  an  pro  datiuo  habendus,  ex  uoce  corrupta  c lubet 5  pendet,  uulgo 
pro  datiuo  sumentes  putant  imperium  iam  Talasii  esse  ferendum  con¬ 
cubino  (Tib.  I  2,  99  tibi  debita  sery.it  mens  mea),  h.  e.  matrimonii  iugum ; 
quod  respectu  domini  dictum  ad  Catamitum  etiam  spectare  (129  sqq.). 
sed  'lubet’  rectum  esse  nequit,  quippe  quod  nec  ei  qui  uerba  facit  con- 
ueniat  nec  uero  quadret  in  concubinum  non  lubenter  hercle  nec  suo 
sponte  cedentem  deo  illi  (nec  uero  ad  'lubet’  supplere  licet  mente  'do¬ 
mino  tuo’),  bene  Schraderus  [emend.  p.  10]  correxit  'iubet’,  ut  'Talasio’ 
iam  sit  nominatiuus:  nuptiae  (domini  tui)  te  cogunt  seruire  nec  amplius 
esse  inertem  (et  hoc  ambigue).  —  128.  concubine,  nuces  da.  uerba 
rhythmo  suo  parum  grato  depingunt  'postulationem  atrocius  prolatam,  simul 
animaduertas  partem  ueteris  uersus  cretici  siue  fescennini  (supra  p.  1),  disso¬ 
luta  nempe  altera  arsi.  —  129.  sordebant  tibi  uilicae.  Verg.  ecl.  2,  44 
sordent  tibi  mwmra  nostra,  Stat.  silu.  I  3,  98  cur  oculis  sordet  uicina 

voluptas?  quando  cum  domino  tuo  ruri  uersabaris,  despiciebas  uultu 
superbo  et  ut  feminarum  contemptor  adridentes  tibi  puero  formoso 
uilicas,  b.  e.  uilicorum  seruis  rusticis  praepositorum  (Marquardtus  antiqq. 
priu.  p.  137)  uxores,  quarum  certa  erat  in  administratione  uillae  pars 
(Colum.  XII  3,  9)  quarumque  uni  iam  seruibit  fastidiosus  ille  concu¬ 
binus  ex  familia  urbana  relegatus  in  rusticam  et  huic  uel  illi  Manlii 
praedio  adscriptus.  nec  opus  uidetur  coniecturis  (male  CdeAllio  'uil- 
luli’  ad  Mart.  T  31,  6  sordent  lanugine  miltus  coniecit).  'uilicae’,  quod 
0  praebet,  melior  scriptura  est  quam  'uillicae’  (G);  cf.  Brambachius 
libri  de  ortbogr.  minoris  p.  66 2,  nos  in  Fleckeis.  ann.  1883  p.  784.  — 
130.  hodie  atque  heri,  de  forma  cheri’  #cf.  Lorenzius  ad  Plaut.  Most. 
944,  Neuius  II  p.  685.  uix  uerba  illa  comparari  possunt  cum  graeca 
dictione  nctl  itQobrjv,  siquidem  nec  Mordebant  hodie’  recte  coit  nec 
die  ipso  harum  nuptiarum  concubinus  dolens  nec  iam  adeo  fastidiosus 
cogitauit  de  uilicabus  procul  agentibus,  ut  %&£$ ,  ita  'heri’  bene  signi¬ 
ficat  'nuper7,  idque  solum  sententia  requirit  et  oppositum  'nunc5-  in 
c hodie  atque’  latere  puto  'odiose’  uocatiuum,  h.  e.  ingrate  atque  in- 
uise.  —  131,  132.  nunc  tuum  cinerarius  tondet  os.  nunc  tu  iam  non 
glabrorum  pulcrorum  unus  es,  sed  inter  barbatos  receptus  contra  sor¬ 
debis  uilicabus,  quae  seruienti  tibi  superbiae  tuae  uicem  reddent,  cine¬ 
rarius,  qui  olim  solis  mulieribus  cinere  unctitasse  uidetur  capillum,  ut 
rutilus  esset  (Charis,  p.  101  K. ,  Seru.  ad  Aen.  IV  698),  mox  et  is  uoca- 
batur,  qui  calamistris  in  cinere  calefactis  capillum  ornauit  (Varr.  d.  1.  1. 
V  129),  etiam  uiris  (Plaut.  Asin.  III  3,  37);  idemque  etiam  tonsoris  mu¬ 
nere  functus  esse  uidetur  (cf.  Sen.  de  const.  sap.  14).  delicato  cum  antea 
uolsellis  depilarentur  malae  totumque  corpus,  nunc  pilosi  illius  (ad 
XVI  10)  barbam  promissam  diebus  statis  tondebit  tonsor.  AStatius  cp. 
Mart.  XI  78,  3  flammea  texuntur  sponsae,  iam  uirgo  paratur:  tondebit 
pueros  iam  noua  nupta  tuos,  ceterum  fos7  docet  de  tondendis  malis 
multo  magis  cogitandum  esse  quam  de  decidendo  capitis  capillo,  qui  in 
catamitis  longus  esse  solebat  (Hor.  epod.  11,  28,  Mart.  XII  18,  24  sqq.). 
iungit  utrumque  Hor.  od.  IV  10,  2  et  3.  'tondet’,  praesens  pro  futuro 
(Kuehnerus  gr.  1.  II  p.  90),  ut  37  et  109;  de  forma  'tondere’  noli  cogitare.  — 
132.  miser  a  miser,  ficta  cum  misericordia  sortis  concubinum  manentis; 
LXIII  61;  Ciris  278  malus  o  malus.  —  134,  135,  136.  diceris  male  te 
a  tuis,  unguentate,  glabris,  marite,  abstinere;  sed  abstine,  'dic.’, 
quod  non  potest  non  esse  tempus  praesens,  malignum  continet  iocum: 
ferunt  quidem  te,  elegans  marite,  inuito  corde  et  aegre  deserere  tuom 
dilectum  catamitum  (pluralem,  quem  uocant,  generalem  agnoscis,  ut 
XXX  1 ;  Kuehnerus  gr.  1.  II  p.  62  sq.).  Verg.  G.  I  360  a  curuis  male 
(=  aegre)  temperat  unda  carinis.  Plaut.  Cure.  I  1,  37  dum  tu  te  ab¬ 
stineas  a  nupta  uidua  uirgine,  inc.  decl.  in  Sali.  3,  9  facilius  se  mulieres 
a  uiris  abstinuerunt  quam  tu  uir  a  uiris.  'glabri’,  catamiti  depilando 
facti  laeues  (Plaut.  Aul.  II  9,  6  glabriorem  reddes  mihi  quam  uolsus  lu- 
diust );  Phaedr.  IV  5,  22,  Sen.  d.  breu.  uit.  12.  unguentis  delibutus  est 

homo  elegans  et  nrbanns  (Geli.  XII  2,  11  quidam  sunt  tam  magni  sensus 
Q.  Ennii ,  ut  licet  scripti  sint  inter  hircosos ,  possint  tamen  inter  unguen¬ 
tatos  placere ),  saepius  designatur  homo  mollis  et  delicatus:  African.  min. 
ap.  Geli.  VI  12,  5  nam  qui  cotidie  unguentatus  aduersum  speculum  orne¬ 
tur,  cuius  supercilia  radantur,  qui  barba  uulsa  feminibusque  subuulsis 
ambulet,  qui  in  conmuiis  adulescentulo  (f-lus’  codd.)  cum  amatore  sub 
('cum’  codd.)  chiridota  tunica  interior  accubuerit,  qui  non  modus  uinosus 
sed  wirosus  quoque  sit,  eumne  quisquam  dubitet  quin  idem  fecerit ,  quod 
cinaedi  facere  solent?,  Suet.  Caes.  67,  alia,  exagitatur  igitur  Manlius  ut 
parum  uir  et  effeminatus.  csed  abstine’  cum‘  uoce  graui  dicta.  —  qui 
secuntur  iam  in  omnibus  strophis  usque  ad  183  uersus  intercalares  osten¬ 
dunt,  exultationem  iam  factam  esse  summam,  quippe  cum  noua  nupta 
ad  domum  interim  aduenerit  eamque  sit  intratura.  —  139,  140.  scimus 
haec  tibi,  quae  licent,  sola  cognita.  'haec  sola’,  scii,  uernae  concu¬ 
bini  amor;  isque  sane  adulescentibus  concessus  ex  more  saltim  communi; 
nam  ex  lege  omnis  in  masculis  libido  aeque  ut  stuprum  in  ingenuos  et 
adulterium  multabatur  (Reinius  in  Pauly,  Encycl.  real.  VI  p.  1466).  de 
constructione  cf.  ad  I  6,  Sali.  Cat.  51,  9  quae  uictoribus  collibuissent, 
Cic.  p.  Cael.  20,  48  quando  denique  fuit  ut  quod  licet  non  liceret? 
'cognita’,  sensu  uenerio;  Ter.  Eun  V  6,  16  an  scit  iam  ille  quid  mere¬ 
trix  siet  (cf.  ad  180).  —  140,  141.  sed  marito  ista  non  eadem  licent. 
Ter.  Andr.  I  2,  17  dum  tempus  ad  eam  rem  tulit ,  siui  animum  ut  ex¬ 
pleret  suom:  nunc  hic  dies  aliam  uitam  adfert,  alios  mores  postulati 
maritum  nunc  in  una  nupta  uirum  esse  decet.  'idem’  interdum  cum 
'hic,  iste,  qui’  iunctum  intendit;  Kuehnerus  gr.  1.  II  p.  458.  —  144,  145, 
146.  nupta,  tu  quoque,  quae  tuus  uir  petet,  caue  ne  neges,  ni 
petitum  aliunde  eat.  ecce  specimen  uerborum  obscenorum,  quibus,  ut 
ait  Varro  (cf.  ad  119)  pueri  sponsae  quoque  aures  returabant,  quamquam 
ut  in  toto  carmine  sic  in  hac  re  licentia  fescennina  ualde  est  mitigata 
temperataque :  ut  morigera  uiro  sit  Vinia  admonetur.  'petere  aliquid’ 
(cf.  rogare  VIII  13),  scii,  amplexum  maritalem  (Ouid.  epist.  14,  69),  cum 
decora  reticentia  dicitur  (Ouid.  a.  a.  I  230),  ut  et  'dare’  (Priap.  3,  1  sqq.) 
et  'negare’  (Ouid.  a.  a.  I  345).  'caue  ne’,  Kuehnerus  gr.  1.  II  p.  156. 
rni’  prisce  pro  'ne7;  supra  p.  51.  c aliunde7,  ab  alia  quauis  muliere. 
Vulpius  cp.  Mart.  XII  96,  7  do  tamen,  inquis,  ne  uagus  a  thalamis  con- 
iugis  erret  amor  et  Lactant.  VI  23  ne  feminis  repugna/ntibus  libido  cogeret 
uiros  aliud  appetere.  —  149,  150.  en  tibi  domus,  ut  potens  et  beata, 
uiri  tui.  'en’  Seiyitindis  positum  loco  uetusti  illius  fem’  (LV  12)  in 
sermone  cultiore  tum  increbescere  coepit  (Ribbeckius  de  partic.  latt. 
p.  35);  'en  tibi’,  ut  priores  fem  tibi’  (Ribb.  p.  33)  et  Cicero  'ecce  tibi’ 
(ut  de  or.  II  12,  94,  in  Pis.  21,  48),  saepe  habet  uerbum  omissum;  hic 
supple  fade8t’  simileue:  propius  iam  ad  domum  accedit  sponsa,  ad 
'domus  uiri  tui’  per  appositionem  accedit  'ut  p.  et  b.’,  quam  illa 
diues  ac  splendida  opibus!  nam  c potens’  haud  raro  ualet  'opulen¬ 
tus’,  ut  Cic.  p.  Cael.  26,  62  mulier  potens,  Phaedr.  I  24,  1  inops 

potentem ,  Hor.  od.  I  35,  23  potentes  domos,  'beatus’,  LI  15.  —  151.  quae 
tibi  sine  seruiat.  lectionem  in  V  traditam  'sine  seruit’  Auantius  (ut 
mittam  alia  commenta  insulsa)  in  'sine  fine  erit’  mutauit,  locutionem  bonam 
(cf.  Woelfflinus  arch.  lexic.  I  p.  364)  male  restituens  loco  alieno,  cum  id 
quod  sequitur  'usque  dum’  illam  notionem  excludat,  multo  lenius  dedit 
BPisanus  id  quod  in  lemmate  legitur:  patere  illam  tuo  dominae  et  matris- 
familias  imperio  esse  subiectam  (XLV  14,  Plin.  epist.  VII  24,  8  domus . .  ser- 
uiet  domino).  C.  enim  hic  breuiter  tangit  morem  priscum  tum  (ut  uidetur) 
rarius  obseruatum,  quo  noua  nupta,  ubi  ad  domum  mariti  aduenit,  inter¬ 
rogata  quaenam  esset  respondit  ubi  tu  Gaius,  ibi  ego  Gaia ,  h.  e.  in  domo, 
cuius  tu  dominus  es,  ego  uero  sum  domina  (Rossbachius  p.  352  sqq.). 
alia  in  deductione  sollemnia  non  commemorantur  in  hoc  carmine,  sine 
dubio  quia  tum  in  nuptiis  nobilium  erant  abolita  (R-ossb.  p.  350,  356  sqq.). 
interrumpitur  autem  sententia  uerbis  recurrentibus,  ut  Theocr.  2,  103  sqq. 
—  154,  155,  150.  usque  dum  tremulum  monens  cana  tempus  ani¬ 
litas  omnia  omnibus  annuit,  canis  aspersa  (CVIII  1)  senectus  ('ani¬ 
litas’  uox  praeterea  extat  Isid.  XI  2,  26  et  in  glossis  Loewii  mus.  Rhen. 
XXXI  p.  57;  cf.  et  '  puerilitas,  iuuenilitas,  uirilitas’)  tremore  senibus 
proprio  (LXIV  306,  Prop.  IV  7,  73  in  tremulis  annis)  mouens  caput 
pendulum  (Maxim,  eleg.  1,  286  tremulum  caput,  Ouid.  epist.  18,  45  ad- 
nuit  illa  fere:  non  nostra  quod  oscula  curet,  sed  mouet  obrepens  somnus 
anile  caput)  hoc  ipso  nutu  uidetur  cuiuis  quidlubet  sine  discrimine 
lubenter  concedere,  geminatum  illud  'o.  o.’  ualde  Romanis  adamatum 
(ut  et  'multa  multis’,  cf.  Landgrafius  ad  Cic.  p.  Rose.  Am.  45,  130),  uelut 
Cic.  p.  Mil.  §  33  cum  omnibus  omnia  minabatur,  Ter.  Andr.  I  1 ,  69  et 
Ad.  III  2  ,  1,  LXXXVI  6,  Verg.  ecl.  8,  63  non  omnia  possumus  omnes. 
'tempus’,  singulariter  usu  raro  adhibitum  (iam  Muretus  cp.  auct.  ad 
Her.  IV  55  dubitanti  Graccho  percutit  tempus ,  cf.  Neuius  I  p.  387, 
interpp.  ad  Aen.  IX  418),  hic  fere  ualet  'caput’,  ut  Prop.  IV  9,  15. 
'usque  dum  (XLIV  14)  annuit’,  Kuehnerus  gr.  1.  II  p.  912;  sine  causa 
'annuet’  et  'annuat’  coniecere.  —  159,  160.  transfer  omine  cum  bono 
limen  aureolos  pedes,  intratura  uiri  domum  sponsa  admonebatur  a 
pronuba,  ne  limen  pede  tangeret;  unde  a  praetextatis  (ad  175)  in  altum 
sublata  transferebatur  siue  transiliebat:  Seru.  ad  ecl.  8,  29  (Varro  nu¬ 
bentes)  etiam  ideo  limen  ait  non  tangere ,  ne  a  sacrilegio  incohent,  si 
depositurae  uirginitatem  calcent  rem  Vestae  (cui  scii,  limen  erat  sacrum); 
quamquam  plures  a  communi  repetebant  superstitione,. qua  in  rebus 
grauioribus  pro  malo  habebatur  omine,  si  pes  siue  intrantis  siue  exeuntis 
offendebat  in  limine;  unde  diuus  Limentinus  colebatur.  Plaut.  Cas.  IV 
4,  1  sensim  super  attolle  limen  pedes,  noua  nupta,  sospes  iter  incipias  hoc, 
Lucan.  II  359  translata  uetuit  contingere  limina  planta,  plura  apud  Ross- 
bachium  p.  359  sq.  de  constructione  'transfer  pedes  limen’  cf.  Naekius 
Val.  Cat.  p.  98,  Kuehnerus  gr.  1.  II  p.  225.  'aureolus’  (II  5)  ad  colo¬ 
rem  spectat,  h.  e.  ad  luteum  soccum  (u.  10).  —  161.  rassilemque  subi 
forem,  et  sic  ingredere  domus  introitum  ipsa  laeuitate  sua  facile  offen- 

sioni  pedis  obnoxium,  ita  uulgo  explicant,  sed  'rasilis’  (formam  'ras- 
silis’  num  ex  sui  temporis  usu  adhibuerit  Catullus  an  postea  inuexerint 
librarii,  dubium  est),  omne  politum  et  laeue  indicans  (ex.  g r.  Sil.  Ital. 
IV  176  rasilis  hasta,  h.  e.  ^sarq),  quoniam  causam  demonstrat,  cur  trans¬ 
feratur  siue  transiliat  limen  sponsa,  et  porro  'foris7  singularis  (de  quo 
cf.  Neuius  I  p.  456)  hic  significat  introitum  siue  limen  magis  in  uni- 
uersum,  non  tam  'subi*  quam  'transi’  requirimus,  subimus  quippe  siue 
succedimus  et  introimus  domum,  tectum,  limina  (=  aedes,  ut  Verg. 
Aen.  VIII  362).  accedit  quod  quomodo  trans  limen  sint  ferendi  bono 
cum  omine  pedes  designandum  est,  ut  fecit  Plautus  1.  1.  illo  'sensim’ 
utque  Ouid.  am.  I  12,  5  missa  foras  iterum  limen  transire  memento  cau¬ 
tius  atque  alte  soibria  ferre  pedem]  facileque  sentimus,  'que’  explicatiuum 
talem  incipere  explicationem.  V  non  'subi’,  quod  Itali  reposuere,  habet, 
sed  'sibi’,  unde  eruo  'sali’  nam  transitiuum  usum  uocis  (postea  nisi 
in  animalium  coitu  non  seruatam)  tuetur  formula  uetustissima,  quam  habes 
in  carmine  fratrum  Arualium  Mars,  limen  sali.  —  164,  165,  166.  aspice 
intus  ut  accubans  uir  tuus  Tyrio  in  toro  totus  immineat  tibi,  hi 
uu.  aperte  ostendunt,  maritum  expectasse  sponsam  nec  incessisse  (ut 
uolt  Rossb.)  in  pompa  nuptiali,  intellege  enim  de  cena  nuptiali  (Rossb. 
p.  326),  quae  haud  raro  illo  tempore  praecessit  sponsae  deductionem. 
Vinia  iam  in  ostio  adstans  uidet  intus  in  atrio  sponsum  in  coetu  ami¬ 
corum  ad  cubantem  (quae  est  uox  propria  de  conuiuiis,  erratque  in  ea 
explicanda  Lachm.  ad  Prop.  p.  398)  in  lecto  tricliniari  (Marquardtus 
antiq.  priu.  p.  294)  ueste  purpurea  instrato,  qualis  diem  festum  et  do¬ 
mum  potentem  decet.  Tib.  I  2,  75  Tyrio  recubare  toro,  'unus’  V  tradit 
inepte,  mitto  qui  de  lecto  geniali  (quem  mox  u.  184  attingere  fas  erit  ma¬ 
rito)  cogitabant:  unum  maritum  (nam  cum  'accubans’  nullo  pacto  coit 
'unus’,  quod  neque  ualet  'solus’  neque  'seorsum  cubans’)  inhiasse  ad- 
uenienti,  non  etiam  ceteros  apud  eum  cenantes,  nimis  inepte  insulseque 
commemoratur,  uerissime  omnino  AStatius  'intus’  correxit;  nec  aut 
'imus’  aut  'unctus’  uel  'udus’  melius  coniecere  alii,  corpus  e  toro  in¬ 
clinans  aduersus  intrantem  sponsam  maritus  prodit  desiderium  suum; 
qua  significatione  inhiandi  flagrantique  uoto  appetendi  haud  raro  utitur 
uox  illa,  ut  Culicis  u.  90  huc  inminet,  omnis  derigit  huc  sensus,  Liu. 
XXX  28  quo  magis  in  propinquam  spem  inminebant  animis,  non  pertinet 
huc  cp.  ab  AStatio  Arnob.  III  26  nisi  uirginalia  uincla  iam  feruentes 
dissoluerent  atque  inminentes  mariti,  totus,  LXIV  93.  —  169,  170,  171.  illi 
non  minns  ac  tibi  pectore  uritur  intimo  flamma,  sed  penite  magis, 
prudentius  quam  Scaliger,  quem  omnes  postea  secuti  sunt,  olim  Itali 
de  huius  lectionis  ueritate  dubitabant,  flamma  urit  pectus,  igni  uritur 
homo  (Ouid.  met.  I  495  sic  deus  in  flammas  abiit ,  sic  pectore  toto  uritur, 
Apul.  met.  II  7  ureris  intime );  nec  hercle  graeco  illo  (nvQ  SclUxcu  (h.  e. 
incenditur)’  defenditur  insolens  utique  in  sermone  latino  illud  'flamma 
uritur’,  in  priscis  editionibus  legitur  'ille  u.  m.  atque  tu’,  ut  iam  sit 
ablatiuus  'flamma’,  sed  remouebant  hoc  modo  unam  tantum  offensionem; 

altera  eaque  maior  remanet  in  re  ipsa,  nam  etsi  sub  certis  condicio¬ 
nibus  uir  tecte,  femina  palam  amoris  desiderium  exprimit  (ueluti  in 
amore  Cerinthi  et  Sulpiciae  haec  puella  nobilis  magis  prouocat  amorem 
timidi  Graeci,  unde  append.  Tib.  3,  4,  17  optat  idem  iuuenis  quod  nos, 
sed  tectius  optat),  in  uniuersum  tamen  rectum  manet  quod  ait  Ouid.  a.  a. 
I  276  uir  male  dissimulat,  tectius  illa  (femina)  cupit,  et  cupiditatem 
suam  cum  minime  dissimulet  maritus  totus  nonae  nuptae  inminens  (cf. 
et  194  sqq.),  cur  'magis  penite’  siue  tecte  uri  dicitur?  postquam  autem 
flagrare  maritum  u.  139  dictum  est,  nunc  dicendum  est  non  minorem 
quamquam  reconditiorem  flammam  esse  sponsae,  cni  gratius  puto  erat 
auditu,  se  ita  ut  decebat  ingenuam  minus  cupiditatem  animi  praeferre 
quam  uirum.  Y  'hac  tibi’  praebens  tenue  uestigium  seruauit  ueteris 
scripturae,  quam  puto  fuisse  hance  'illa  non  minus  hic  tibi  pectus  uritur 
intimum  flamma’:  illo  igni,  quo  uir  tibi  inminet,  non  minus  tibi  hoc 
loco ,  cum  uides  ob  oculos  carum  maritum ,  animus  flagrat,  post  'illa  . . 
hic’  metathesi  litterarum  in  'illi  .  >  hac’  mutatum  cetera  facile  traxere 
labem,  ab  adiectiuo  'penitus’  apud  priscos  et  recentes  obuio  (Plaut. 
Cist.  I  1,  65  pectore  penitissimo ,  Apul.  met.  XI  6  penita  mente)  deriua- 
tum  aduerbium  alibi  non  extare  uidetur;  cf.  XXXV  15.  —  174,  175, 
176.  mitte  brachiolum  teres,  praetextate,  puellulae:  iam  cubile 
adeat  uiri.  flagrantes  mutua  cupiditate  maritos  committere  iam  tempus. 
Fest.  p.  245a  patrimi  et  matrimi  pueri  tres  nubentem  dedkcunt,  unus  qui 
facem  praefert  ex  spina  alba,  quia  noctu  nubebant,  duo  qui  tenent  nu¬ 
bentem.  hi  pueri  ingenui,  utpote  toga  praetexta  insigni  pueritiae  induti, 
audiunt  praetextati  (Marquardtus  1.  1.  p.  122).  duo  autem  qui  in  pompa 
nubentem  tenuerant  pueri  etiam  trans  limen  sustulerant;  iam  is  qui  cum 
spina  alba  praecesserat  tamquam  personatus  Hymenaeus  porro  usque  ad 
thalamum  nouam  nuptam  manu  sua  duxisse  uidetur.  nam  aliter  singu¬ 
laris  loco  nostro  obuius  uix  poterit  intellegi,  brachiolum  (ccnu£  Xsyo- 
[isvov  nunc,  nisi  quod  sub  alia  significatione  legitur  Veget,  mil.  IV  22 
et  alibi)  'teres’  siue  rotundum  plenumque  audit,  ut  Hor.  od.  H  4,  21 
teretes  suras ,  Ouid.  a.  a.  I  622  teretes  digitos ,  Maxim,  eleg.  1,  99  in  tereti 
collo,  'mitte’,  dimitte,  deminutiuum  'puellula’  nil  uidetur  esse  nisi 
ornatus  poeticus  (ut  ante  'brachiolum’),  non  adludere  ad  teneram  spon¬ 
sarum  aetatem  (Rossb.  p.  274).  'adeat’  (ut  91  'prodeas’)  0  recte  praebet, 
cum  melius  nunc  sola  Vinia  ire  ad  lectum  genialem  (107)  dicatur  quam 
simul  cum  pronubis  ('adeant’  G).  —  179,  180,  181.  bonae  senibns  nnis 
cognitae  bene  feminae,  collocate  puellulam,  dicuntur  pronubae,  de 
quibus  Seru.  ad  Aen.  IV  166  Varro  pronubam  dicit,  quae  ante  nupsit 
quaeque  uni  tantum  nupta  est,  ideoque  auspices  deliguntur  ad  nuptias 
(Fest.  p.  242b,  Isid.  IX  8,  Tertull.  de  monog.  2  ut  et  uirginibus  legitime 
nubentibus  uniuira  pronuba  adhibeatur ,  et  sic  auspicii  initium  est),  sed 
non  solum  uniuirae  ('unicubae’  Hieronym.)  boni  ominis  causa  ad  munus 
illud  eligebantur,  sed  etiam  quarum  uiri  adhuc  erant  superstites;  unde 
horum  tamquam  senum  fit  mentio,  quae  pronubae  ut  in  toto  nuptiarum 

actu  circa  sponsam  erant,  ita  in  thalamo  lectum  genialem  (Jiossb.  p.  367) 
sternebant  et  in  eo  rite  conlocabant  puellam  (Rossb.  p.  274,  qui  inter 
alia  adfert  Ter.  Eun.  IU  5,  45  deinde  eam  in  lecto  illa \e  conlocant ,  ubi 
Donatus  ipsum  uerbum  'corilocantf  proprium  est ,  et  adscribitur  pronubis). 
in  uersu  primo  ualde  corrupto  c senibus  unis’  tam  a  metro  respuitur 
quam  a  sententia,  quae  aut  c  unicis  maritis’  aut  csenibus  uestris’  (h.  e. 
qui  una  cum  uobis  consenuerunt)  requirit;  unde  concidunt  coniecturae 
Auantii  'uos  unis  senibus  bonae’  aliorumque  'unicis  s.  bonae’,  recte  in 
initio  syllabam  intercidisse  uiderunt  Itali  ‘uos’  addentes  (ciam’  Pleit- 
nerus);  melius  est  uisum  mihi  litterulam  fo’  sexcenties  omissam  adicere, 
quippe  quae  uox  in  hac  adlocutione  reuerentiae  sollemnis  plena  legi¬ 
tima  sit  (ex.  gr.  LXIY  23,  Hor.  od.  I  16,  1).  iam  etsi  bene  se  habet 
cuiris%  quod  AStatius  ex  'unis’  elicuit  (saepe  haec  confusa,  ut  Nep. 
Alc.  11,  1  in  illo  uno  laudando  consentiunt  corrigendum  est  ''uiro’), 
tamen  non  minus  facile  inde  elicuit*Passeratius  fbonis’:  bellissime  cum 
senibus  probis  honestisque  probae  pudicaeque  feminae  (Enn.  ann.  156  V. 
Tarquinii  corpus  bona  femina  lauit  et  unxit)  coniunctae  esse  dicuntur  (cf. 
supra  19,  Cic.  p.  Sest.  66  bona  fama  bonorum,  Ouid.  f.  I  72,  alia),  facit- 
que  hoc  quoque  ad  bonum  omen.  Vulpius  cp.  Augustin.  d.  nupt.  et 
concub.  I  9  progrediente  autem  genere  humano  iunctae  sunt  quibusdam 
bonis  uiris  bonae  feminae.  cbene’  explico  'honeste  legitimeque’,  ut  Ouid. 
epist.  13,  117  lecto  mecum  bene  iunctus  in  uno,  Anth.  lat.  271,  58  [PLM. 
IY  p.  273]  bene  iunctus  amantes  ardor  alit :  fbreue’,  quod  ex  tradito  in 
Y  fberue’  elicuerunt  praeterea  Itali,  sensu  iusto  caret,  'cognitae’  de 
consuetudine  ueneria  (cf.  graecum  yivcoGXEiv)  accipe,  ut  Ouid.  epist.  6, 
43  non  ego  sum  furto  tibi  cognita  (ibid.  133)  et  ex  P.  III  2,  55  femina  . . 
taedae  non  nota  iugali ,  Caes.  b.  g.  VI  21  f  eminae  notitiam  habuisse, 
Prop.  III  29,  33  sat  erit  mihi  cognitus  wnus,  Tac.  hist.  IY  44  stupro 
cognitam ,  alia.  —  desinunt  hic  uersus  intercalares;  iam  quippe  munus 
suum  inpleuit  Hymenaeus  deducta  ad  uirum  noua  nupta;  nunc  nihil 
restat  quam  ut  uirum  cubile  intrantem  bona  uota  comitentur  eius,  qui 
nomine  aequalium  facit  uerba.  num  in  his  uotis  certae  formulae  anti¬ 
quitus  traditae  a  poeta  in  usum  sint  uocatae,  ueluti  184  ciam  licet 
nenias,  marite’,  nescimus.  —  185.  uxor  in  thalamo  tibi  est.  'tibi’, 
cf.  ad  u.  52.  cest  tibi’  legitur  V;  quod  unicum  interruptae  per  hiatum 
in  glyconeorum  systemate  continuitatis  in  hoc  carmine  exemplum  iam 
remouere  Itali,  porro  Bentleius  et  RDawesius  [misc.  erit.  p.  32],  deni¬ 
que  Lachmannus  Hauptiusque  [opusc.  I  p.  19].  —  186.  ore  floridulo 
nitens,  puella  pulcra  splendensque  (ad  I  5)  uultu  instar  floris  et  uigente 
(Ouid.  met.  XIII  de  Galatea  floridior  pratis)  et  uersicolore.  'floridulus’ 
an.  Xsy.  —  187,  188.  alba  parthenice  nelut  luteumue  papauer.  uariant 
nimirum  in  eius  ore  pallor  ruborque,  qui  est  proprius  cum  formosarum 
tum  amantium  sponsarumque  color:  Lygdam.  4,  29  candor  erat  ..  ut 
iwueni  primum  uirgo  deducta  ma/rito  inficitur  teneras  ore  nitente  genas, 
et  ‘cum  contexunt  amarantis  alba  puellae  lilia  et  autumno  candida  mala 

rubent,  Verg.  Aen.  XII  68  aut  mixta  rubent  ubi  lilia  multa  alba  rosa, 
talis  uirgo  dabat  ore  colores,  PLM.  III  p.  297,  34  lilia  ceu  lucent  rutilis 
commixta  rosetis,  sic  rubor  et  candor  pingunt  tibi,  florida ,  uultus,  Dracont. 
r.  Hei.  499  regina  uenit  pallente  jubore ;  nam  flammis  perfusa  genas  alben¬ 
tibus  ibat:  fusus  uterque  color  manifestum  uulgat  amorem  (id.  XIV  9, 
PLM.  V  p.  216).  hinc  apparet,  parthenicen  (an.  Xsy.)  siue  parthenium 
(Plin.  h.  n.  XXI  176  et  XXII  41)  non  posse  disiungi  a  papauere  (Plin. 
h.  u.  XIX  169):  non  uel  hic  uel  ille  flos  comparatur  cum  ore  rubente 
et  pallente,  sed  ambo  iuncti  et  iuxta  positi  hanc  efficiunt  similitudem: 
'luteumque’  genuinum  puto,  nam  siquis  Plinii  locis  indicatis  fretus  utrum¬ 
que  florem,  et  parthenium  et  papauer,  ipsum  esse  uarium  uelit  optinere, 
is  additis  attributis  'alba’  et  'luteum’  refutatur.  —  189,  190.  at,  ma¬ 
rite,  (ita  me  iuuent  caelites)  nihilo  minas  pulcher  es.  ut  similiter 
u.  169  sqq.,  ita  hic  formae  in  noua  nupta  conspicuae  exaequatur  pulcri- 
tudo  sponsi,  ut  per  omnia  sibi  paffes  esse  maritos  ostendatur.  Nihilo¬ 
minus’,  scii,  quam  Vinia  (cf.  169),  ut  Ter.  Phorm.  IV  2,  6.  de  affir¬ 
mandi  sancte  siue  iurandi  formula  'ita  me  di  iuuent  (iuuerint,  ament)’ 
cf.  LXVI  18,  XCVII  1,  Cic.  ad  Att.  I  16,  1  (etiam  Prop.  I  7,  3  ita  sim 
felix,  primo  contendis  Homero ),  ubi  itidem  in  enuntiato  primario  fut’ 
(ut  pulcher  es:  ad  XLV  13)  omissum  est;  cf.  Kuehnerus  gr.  1.  II  p.  965. 

—  191.  neque  te  Venus  neglegit,  et  es  tu  homo  uenustus,  largiter  in 
te  dona  sua  (ad  LXVIlIa  10)  confert  dea  amoris.  Suet.  Ner.  51  uultu  pul- 
cro  magis  quam  uenusto  docet,  cur  haec  sint  addita.  Vulpius  cp.  Hom. 
II.  IV  127  ovdf  gc-Osi/,  MevsXas ,  &eol  g,d%aQ8e  XsXa&ovro  d&avaxoi.  — 
192.  abeit  dies  magis  respectu  puerorum  (chori)  domum  rediturorum 
additum  esse  uidetur.  alioquin  hoc,  quod  in  priore  parte  optime  se 
habet,  ad  maritum  subridicule  dicitur,  quippe  quem  maneat  nox  longa. 

—  193.  perge,  ne  remorare,  scii,  commorando  diutius  in  conuiuio 
inter  amicos.  'perge’  absolutum  (=  proficiscere)  habes  ex.  gr.  ap.  Nae- 
uinm  trag.  34  R.  Plaut.  Cas.  IV  3,  7  nam  quid  illaec  nunc  tam  diu 
intus  remoratur?  —  194,  195.  non  diu  ..  iam  uenis.  haec  uerba  non 
carent  leni  quadam  sCqoovsicc:  inpellente  tenerae  coniugis  cognoscendae 
cupiditate  paulo  citatior  adsilit  Manlius.  —  195.  bona  te  Venus  iuuerit. 
fausta,  secunda,  ut  Aen.  I  734  adsit  bona  luno  et  XII  647,  Anth.  lat.  M. 
1704,  42  Venus  bona,  in  titulo  Gudii  p.  XXXVIII  10  et  L1V  3  bonae  deae 
Veneri  Gnidiae.  —  196,  197,  198.  quoniam  palam  quod  cupis  cupis  et 
bonum  non  abscondis  amorem,  quia  te  non  pudet  ante  oculos  soda¬ 
lium  risu  iocisque  te  a  cena  abeuntem  prosequentium  desiderare  id  quod 
desideras,  in  cpalam’  uis  inest,  et  hinc  fpalam  cupere  cupitum’  intelle¬ 
gitur.  ad  quod  populare  loquendi  genus  cf.  dictionem  age  (=  age  uere) 
siquid  agis  (ad  XXXII  9),  Lucr.  IV  723  quae  ueniunt  ueniant ,  Petron.  37 
quem  amat,  amat;  quem  non  amat ,  non  amat  et  43  itaque  creuit,  quid¬ 
quid  creuit  et  ibid.  longe  fugit,  quisquis  suos  fugit  et  46  quidquid  discis, 
tibi  discis,  non  intellexit  huius  locutionis  elegantiam  G  sobrie  ieiuneque 
'capis’  restituens;  quod  NHeinsius  coniectura  adsecutus  erat,  nunc  0  con- 

firmauit,  nos  recipere  non  dubitauimus.  idem  lusus  in  ultimis:  non  celas 
pudore  amorem  non  pudendum,  honestum  nimirum.  cet  non’  fortius  quam 
Cnec’  —  199,  200,  201.  ille  pulneris  Africei  siderumque  micantium 
subducat  numerum  prius,  cf.  ad  VII  1,  ex  cuius  c.  u.  3  explicatur 
rpuluis  Africus7,  quocum  cf.  et  Anth.  Pal.  XII  145,  3  nano  Aifiv667}s 
ipdfifLov  ciQi&LLritrjv  (xqtlugcu  i psnuda-,  saepe  enim  'puluis’  pro  eo,  quod 
est  fharena’  ponitur,  ut  Ouid.  met.  XIV  145  superest  numeros  ut  pulueris 
aequem,  Genes.  XIII  16  siquis  potest  hominum  numerare  puluerem  terrae, 
semen  quoque  tuum  numerare  potest ;  quae  cum  aliis  attulit  Schraderus 
[emend.  p.  7],  qui  pro  f Africei’,  felici  NHeinsii  coniectura  (ferieei’  V, 
h.  e.  aericei  siue  africei),  multo  minus  bene  uoluit  ''aridi’.  Rutil.  Nam. 
I  93  percensere  labor  ut  siquis  stellas  pernumerare  uelit,  Auien.  perieg. 
813,  Amm.  Mare.  XIV  11,  32  quae  omnia'  si  scire  quisquam  uelit.., 
harenarum  numerum  idem  iam  desipiens  et  montium  pondera  scrutari 
putabit.  c subducere’,  computare,  ex  pleniore  dictione  "subd.  rationem 
(summam,  calculos)’  natum  —  202,  203.  qui  uostri  numerare  uolt 
multa  milia  ludei.  Calpurn.  ecl.  2,  72  qui  numerare  uelit..,  citius 
tenues  numerabit  aristas,  Verg.  G.  II  105  aliaque  ostendunt  in  enun¬ 
tiato  primario  aut  futuri  indicatiuum  aut  coniunctiuum  praesentis  poni 
solere:  fortius  adfirmans  indicatiuus  praesentis  magis  popularis  fuisse 
uidetur,  ut  docet  exemplum  Genes.  XIII  16  modo  adlatum.  cf.  V  10, 
LXVI  78  unguentorum  milia  multa ,  Ciris  247  laborum  milia  et  521 
stellarum  milia,  Prop.  I  6,  10  curarum  milia  quanta\  cum  singulari  col- 
lectiuo  f ludei’  (h.  e.  uenerei,  ut  Ter.  Eun.  III  5,  38;  cf.  et  Liu.  XXVI 
60,  4  frui  ludo  aetatis  et  statim  fludere’)  non  comparare  licet  Hor.  sat. 
I  1,  45  milia  frumenti  (nam  noto  usu  "modiorum’  est  supplendum),  sed 
Liu.  I  43  dena  milia  aeris  (et  saepius),  Ouid.  trist.  II  517  genus  hoc 
scripti  similiaque.  —  204.  ludite,  ut  lubet.  fludere’  (cf.  nui&iv,  acpqo- 
di6iu&iv),  amori  gaudiisque  ueneriis  indulgere,  ut  Ouid.  am.  I  8,  43 
ludunt  formosae  et  a.  a.  II  389  ludite,  sed  furto  celetur  culpa  modesto, 
Prop.  II  6,  4,  Hor.  epist.  II  2,  214,  Gallienus  iD  epithalamio  4  [PLM. 
IV  p.  104]  ludite,  alia.  XVII  17,  Ter.  Phorm.  II  2,  2  postillam  iam  ut 
lubet  ludas  licet.  —  breui.  decimo  nempe  mense  abhinc  peracto.  Stat.  silu. 
I  2,  266  properate.  —  205.  date.  cf.  supra  u.  67.  —  205,  206.  uetus  no¬ 
men.  Manliorum  gens  et  patricia  et  antiquissima;  et  uidetur  hac  nobi¬ 
litate  generis  non  parum  fuisse  superbus  noster  L.  Torquatus  (Oie.  p. 
Sulla  8,  24).  f nomen’  saepe  aequat  r gens 7  uel  f familia’,  ut  Tac.  a. 
III  30  sororis  nepotem  in  nomen  asciuit ,  Verg.  Aen.  VI  258.  —  207,  208. 
sed  indidem  semper  ingenerari,  ex  eodem  nomine  (eadem  gente,  non 
ex  adoptione),  ut  Pacuu.  trag.  92  R.  indidemque  (=  ex  se  ipsis)  eadem 
aeque  oriuntur  de  integro  atque  eodem  occidunt.  "ingenerare’,  igcpvsiv, 
obscurum  est  hic.  ingeneratur  nobis  a  natura  ex.  gr.  pietas  parentum, 
ab  agricola  planta  terrae  (Colum.  X  196).  sed  si  "nomen’  pro  subiecto 
habemus,  nulla  omnino  adest  sententia,  ingenerantur  nomini,  ne  ex- 
tinguatur,  tamquam  arbori  (Hor.  od.  I  lfc,  45)  germina  siue  ex  ipso 

sumpta  siue  aliunde  adscita;  sed  nomen  siue  familia  cuinam  potest  in¬ 
generari?  quod  uerbum  nec  absolute,  ut  nonnulli  uolunt,  accipere  licet; 
adsumendum  enim  ad  boc  foret  vei  (nomini)  liberi  debent’,  quod  nimis 
dure  fit.  ego  pro  ''semper’  reponendum  puto  'germen’  siue  csemen’,  h.  e. 
surculum;  Colum,  de  arbor.  20.  loquitur  poeta  hic  plane  ex  populi  sui 
more  sentiendique  ratione:  apud  Romanos  liberorum  procreatio  princi¬ 
pale  erat  matrimoniorum  propositum;  hinc  lectum  genialem,  et  ipsum  a 
generandis  liberis  dictum  (Seru.  ad  Aen.  VI  603),  ascensurus  uir  aduo- 
cabat  maritorum  genios  (Arnob.  II  67);  cf.  Rossbachius  p.  369  sq.  sed 
loquitur  poeta  hic  et  in  sequentibus  (usque  ad  223)  simul  ex  mente 
mariti,  qui  a  deis  ea  tacitis  labellis  precatur,  quae  hic  palam  nun¬ 
tiantur.  —  209.  Torquatus  uolo  paruulus.  hanc  strophen  auro  non 
redimendam  ob  oculos  habuit  Verg.  Aen.  IV  528  siquis  mihi  paruolus 
aula,  luderet  Aeneas ,  qui  te  tamen  ore  referret,  'uolo’,  opto:  publicae 
spei  interpretem  agit  qui  uerba  facit;  de  coniunctiuo  sine  fut’  adiuncto 
cf.  Kuehnerus  gr.  1.  II  p.  527,  809.  —  210.  ec  (prisce  pro  fe’),  erigens- 
que  se  enitensque.  —  211.  porrigens,  protendens,  ut  Cic.  p.  Cael.  26, 
63  cum  manum  . .  porrexissent.  —  212.  dulce  rideat  ad  patrem.  LI  5. 
'ad’,  ut  III  10  (cf.  TtQoqyeXuv  xa  naxqi).  —  213.  semhiante  labello. 
Apul.  flor.  II  15  [p.  17  Kr.]  canticum  uidetur  ore  tereti,  semihiantibus  in 
conatu  labellis  eliquare  et  met.  X  28  semihiantes  labias,  de  forma  poe¬ 
tica  breuiore  cf.  LMuellerus  d.  r.  m.  p.  260.  —  214.  sit  suo  similis 
patri  Manlio,  hoc  ueteres  appellabant  '  patri(s)sare ' ;  cf.  Plaut.  Pseud. 
442,  ubi  glossae  patrisat:  patri  similis  fit.  de  re  iam  Lambinus  ad  Hor. 
od.  IV  5,  23  laudantur  simili  prole  puerperae  cp.  Hesiod.  tQy.  232  xlkx ovqiv 
8s  yvvaiiiss  ioinoxa  xi%v a  yovEVGiv  et  Theocr.  id.  17,  63  6  8s  naxql 
Jontcog  n aig  (xyci7tr}xog  eysvxo ,  adde  Apul.  apol.  14  filiores  cariores,  qui 
similes  uidentur ,  Plin.  epist.  V  16,  9  amisit 'filiam,  quae  . .  os  uultumque 
referebat  totumque  patrem  mira  similitudine  exscripserat ;  cf.  et  Lucr.  IV 
1211  sqq.,  1229  sqq.  de  uocis  'similis’  cum  datiuuo  constructione  Ritsche- 
lius  opusc.  II  p.  570  sqq.  (579),  Haasius  praelectt.  II  p.  140.  —  215,  216. 
et  facile  inscieis  noscitetur  ab  omnibus.  Ouid.  met.  IV  290  cuius 
erat  facies,  in  qua  mater  que  pater  que  cognosci  possent ,  Liuius  XXII  6,  3 
facie  quoque  noscitans  (ubi  plura  Fabri),  ingeniose,  quamquam  uix  ne¬ 
cessario,  Burm.  ad  Anth.  lat.  I  p.  305  ffacie’  pro  ffacile’  uoluit  restitui, 
'omnibus’  cum  metrum  (unde  olim  RDawesius  misc.  erit.  p.  33  iterum- 
que  Hauptius  opusc.  I  p.  19  coniecere  'omnibus  noscitetur  ab  inscieis’), 
tum  uero  sententia  respuit,  par  est  enim  in  Torquato  paruulo,  quem 
esse  L.  Manlii  filium  non  sciunt,  recognoscere  patrem  eos,  qui  hunc  ipsum 
nouere;  et  hoc  sane  addi  oportuit  ad  f omnibus’.  Pleitnerus  uoluit  'ob- 
uieis’  simul  cum  V  legens  ' insciens’  •  si  adulescens  ille  in  uiis  ambulet, 
ipse  nil  sentiens  cognoscatur  ab  obuiis:  frigidum  hoc  et  subineptum  puto, 
ego  illud  duplici  nomine  suspectum  fab  omnibus’  (nam  finsciens’  solita 
est  formae  priscae  deprauatio)  mutauerim  in  'auonculeis’ :  matris  fratres 
in  longinquis  tum  regionibus  uersati  et  de  nuptiis  factis  ignari  si  domum 

redierint  audierintque  sororis  cum  dilecto  ipsis  Torquato  matrimoninm,  si 
in  huius  aula  ludentem  uiderint  paruolum,  ex  uultu  statim  adgnoscant  cogna¬ 
tum  (de  datiuo  Kuehnerus  1.  1.  II  p.  239  sq.).  —  217,  218.  et  pudicitiam 
suae  matris  indicet  ore.  animum  pudicum,  uni  uiro  deditum  nec  de 
adulteriis  cogitantem;  cf.  omnino  Theocr.  id.  17,  43;  bene  Vulpius  cp. 
Mart.  VI  27,  3  est  tibi ,  quae  patria  signatur  imagine  uultus ,  testis  mater¬ 
nae  nata  pudicitiae.  'suae’  quoniam  uim  nullam  habet,  more  prisco  prae¬ 
positum  esse  dicendum  est  (supra  p.  49);  quamquam  cum  V  praebeat  'suam’, 
latere  potest  magis  acutum  illud  'suo’,  fortis  quo  euadit  oppositio:  mala 
adsimilatio  nusquam  facilius  locum  habuit.  —  219  —  223.  talis  illius  a 
bona  matr6  laus  genus  adprobet,  qualis  unica  ab  optima  matre 
Telemacho  manet  fama  Penelopeo,  latius  euagatur  mente  poeta  in 
tempus  futurum:  et  sic  olim  non  minor  gloria  (ad  ipsius  bonos  mores 
spectans)  illum  a  pudica  matre  ortum  esse  ostendat  confirmetque,  quam 
qua  nobilis  est  Penelopes  filius  ob  praeclaram  genetricem,  cohaeret 
igitur  'illius  a  b.  m.  genus’  (Verg.  Aen.  I  380  et  genus  ab  Ioue  summo), 
quamquam  cillius’  simul  etiam  ad  'talis  laus’  spectat.'  pulcre  diuisa  omnia 
et  recte  distributa:  'bona  matre scii,  humana  et  cuius  optatur  pudi¬ 
citia:  'optima  matre’,  heroine  spectata;  'talis  laus’,  scii,  homini  tri¬ 
buenda,  contra  'qualis  unica  (=  eximia,  egregia,  XXIX  11,  LXXIII  6, 
C  6)  fama’  in  heroe  priscis  fabulis  celebrato;  denique  'adprobet’  et 
'manet’  (=  certa,  iam  relata  est,  cf.  ad  VIII  15,  Verg.  ecl.  5,  78  lau¬ 
desque  manebunt),  nota  est  narratio  Hom.  Od.  I  215  sqq.,  quam  ob 
oculos  habuisse  uidetur  poeta.  Ellisius  cp.  Ouid.  tr.  V  14,  35  aspicis 
ut  longo  maneat  laudabilis  aeuo  nomen  inextinctum  Penelopea  fides?  — 
224,  225.  claudite  ostia,  uirgines :  lusimus  satis,  conuertit  se  is,  qui 
in  tota  hac  altera  inde  a  u.  114  parte  (qui  idem  cum  eo,  qui  puellas 
rexerat  in  parte  priore,  potest  sane  putari,  si  hac  finita  ante  pompam 
cucurrisse  ad  pueros  statuetur)  uerba  fecit,  ad  uirginum  chorum,  qui  scii, 
sponsam  deductam  comitatus  est  usque  ad  cubile,  cuius  nunc  omnibus 
rite  peracti*  Gaudenda  est  ianua.  Ouid.  a.  a.  II  703  conscius  ecce  duos 
accepit  lectus  amantes:  ad  thalami  clausas,  Musa ,  resiste  fores,  unde 
'lusimus’  de  cantu  potest  accipi  ex  mente  maxime  poetae;  sed  latius 
eius  uocis  patet  significatio  et  ad  iocationem  fescenninam  multo  magis 
spectat.  —  225,  226,  227,  228.  at  bonei  coniuges,  bene  uiuite  et  mu¬ 
nere  assiduo  ualentem  exercete  iuuentam.  'at’  sollemne  in  personis 
diuersis  a  prioribus,  iterum  (cf.  ad  19  sq.)  arte  cohaerent  'bonei’  (bono 
^pmine  faustaque  Venere  iuncti)  et  'bene’,  siue  hoc  accipis  pro  'feliciter’ 
(Hor.  od.  II  16,  13  uiuitur  paruo  bene)  simulque  pro  solita  ualedicendi 
formula  'uiuite  felices’  (ad  L^VIIIb  115,  Muretus  cp.  Theocr.  id.  18,  49) 
siue  pro  'bene  inter  uos,  h.  e.  concorditer  uiuite’.  qualis  admonitio 
fere  sollemnis  est  in  tali  fine,  ut  Claudian.  31,  130  Gr.  Venus  ad  nouos 
maritos  dicit  uiuite  concordes  et  nostrum  discite  munus,  epithal.  Laurent. 
87  uiuite  felices  . .  uiuite  concordes,  exercere  uox  ex  palaestra  ad  pugnas 
Veneris  translata:  'scortum  exercere’  dixit  Plaut.  Amph.  I  1,  132, 
Catullus  ed*Baehrens.  II.  '21 

'amores  ex.’  ipse  noster  LXV1IP  29,  Sueton.  Dom.  22  assiduitatem  con¬ 
cubitus  uelut  exercitationis  genus  clinopalen  uocabat,  epithal.  Laurent.  78 
exercentque  toris  Veneris  luctamen  anhelum ;  et  quasi  uires  robustae  fiant 
inertes  torpidaeque,  si  non  exerceantur,  sat  lepide  'iuuentam’  siue  robur 
iuuentutis  mariti  iubentur  conseruare  exercitatione,  ut  Ouid.  am.  I  8,  53 
forma,  nisi  admittas,  nullo  exercente  senescit ,  Stat.  silu.  I  2,  166  exerce 
formam  et  fugientibus  utere  donis,  'munus’  a  Venere,  quae  eo  est 
colenda,  inpositum  (cf.  1.  1.  Claudiani)  accipe  de  officiis  maritalibus; 
Prop.  II  22,  24  saepe  est  experta  puella  officium  tota  nocte  ualere  meum, 
Ouid.  am.  III  7,  23,  Petron.  87  et  non  plane  immolestum  (fiam  molestum’ 
codd.)  erat  munus,  lectum  in  V  'assidue’  cum  iuxta  'munere’  sit  in¬ 
tolerabile,  recte  Itali  in  'assiduo’  mutauere;  cf.  praeter  Suet.  1.  1.  Prop. 
II  16,  14  rumpat  ut  assiduis  membra  libidinibus. 

Videtur  hoc  epithalamium  (toto  illud  genere  diuersum  ab  hymenaeo 
insequenti)  inter  prima  carmina  a  Catullo  facta  referendum  (cf.  ad  u.  42), 
h.  e.  anno  ferfe  62  uel  61  adscribendum.  tam  diuitem  ingenii  poetici 
uenam  et  formam  graecanicam  in  metro  sane  faciliore  paene  perfectam 
sine  molesta  diligentia  prae  se  ferens  quam  morum  rituumque  Romanorum 
in  hac  parte  suspiciendorum  fidam  (nec  tamen  antiquarios  redolentem) 
imaginem  exhibens  hoc  opusculum  iuxta  c.  LXIII  primarium  inter  docta 
libri  secundi  poemata  locum  obtinet,  ut  tamen  aemulum  illud  LXIII 
uincat  natiua  sua  simplicitate  Sapphus  ueneres  in  memoriam  reuocante. 

Lxn. 

1.  Vesper  adest,  iuuenes:  consurgite.  Vesper,  stella  uespertina: 
cf.  praeter  Varronem  (testim.  uol.  I)  Censorin.  d.  d.  n.  24  [p.  51  H.] 
post  supremam  sequitur  uespera,  ante  ortum  scilicet’  eius  stellae ,  quam 
Plautus  uesperuginem ,  Ennius  uesperum ,  Vergilius  hesperon  appellat, 
Plin.  h.  n.  II  36  sidus  .  .  Veneris ,  alterno  meatu  uagum  ipsisque  cogno¬ 
minibus  aemulum  solis  ac  lunae;  praeueniens  quippe  et  ante  matutinum 
exoriens  Luciferi  nomen  accipit,  ut  sol  alter  diemque  maturans,  contra 
ab  occasu  refulgens  nuncupatur  Vesper  ut  prorogans  lucem  uicemque  lunae 
reddens,  saepius  occurrit  Vesper  apud  poetas,  ut  Verg.  G.  I  251.  'con¬ 
surgite’,  scii,  mensis  (u.  3  et  Aen.  VIII  110).  derigit  autem  haec  uerba 
unus  ex  turba  adulescentium  ad  socios,  ita  enim  totam  tibi  fingas  scae¬ 
nam  secundum  hos  uersus  ipsos  (praue  autem  plerumque  in  nouae  nuptae 
domo  paterna  cenasse  pueros  puellasque  putant):  pueri,  noui  coniugis 
olim  sodales,  et  puellae,  nouae  nuptae  amicae,  congregati  sunt  ante* 
aedes  mariti,  ut  expectent  eum  ad  domum  suam  uxorem  deducentem, 
festo  carmine  excepturi  ex  more  adueni entes  uirum  feminamque  iam  so¬ 
dalium  circulis  exemptos;  deseruntque  nunc  stella  Veneris  exoriente,  cum 
qua  simul  noua  nupta  domum  paternam  sit  relictura,  celeriter  dapes 
largas  a  nouo  marito  praebitas,  quibus  adhuc  indulserant  ante  aedes 
per  cespitem  ita  diffusi,  ut  ab  una  parte  puellae,  ab  altera  adulescentes 
adcumberent:  rusticam  in  hoc  carmine  omnia  simplicitatem  spirant.  — 

2.  Yesper  Olympo  expectata  diu  uix  tandem  lumina  tollit.  Olympus 
dubitari  nequit  quin  hic  dicatur  in  uni  u  er  sum  caelum;  nam  ne  ad  mon¬ 
tem  referas,  uetat  u.  7;  et  iam  inde  ab  Ennio  (ann.  158  Y.)  Romani  sic 
amabant  appellare  caelum  Graecos  secuti  (Varro  d.  1.  1.  YII  20,  Verg. 
ecl.  6,  86).  est  au^em  ' Olympo’  (=  caelo)  ablatiuus:  Hor.  sat.  I  5,  10, 
Ouid.  fast.  JV  944  Tithonia  sustulit  .  .  iubar  orbe  suum ;  et  'tolli’  de 
sideribus  apparentibus  saepius  dicitur.  AStatius  cp.  Claudian.  14,  1  G.  at¬ 
tollens  thalamis  Idalium  iubar  dilectus  Veneri  nascitur  Hesperus.  ' lumina’, 
lumen  late  in  omnes  partes  splendens,  iunge  'expect.  diu’  (Ouid.  met. 
XIII  183):  Dracontius  6,  115  [PLM.  V  p.  154]  longa  est  lux  ipsa  diei  .. 
succedereque  umbras  exoptant  .  .  spatiumque  moratum  lucis  adoptatae 
transire  in  tempora  noctis ;  unde  explicatur  vuix  tandem  tollit’,  qua  for¬ 
mula  hic  ex  animo  noui  mariti  summus  inpatientiae  gradus  (=  tandem 
aliquando)  exprimitur;  ceterum  cf.  CIL.  I  1438,  Ter.  Andr.  470  et  Phorm. 
234,  Cic.  ad  fam.  III  9,  1,  Yerg.  Aen.  II  128,  Yal.  Flacc.  YII  436  et 
alibi.  —  3.  surgere  iam  tempus,  iam  pinguis  linquere  mensas,  iam 
tempestiuom  siue  oportunum  est;  nam  in  hac  formula  et  fest’  haud 
raro  omittitur  (Verg.  Aen.  Y  637  iam  tempus  agi  res,  et  VI  46  poscere 
fata  tempus,  Stat.  Theb.  V  140,  alia)  et  infinitiuus  tam  recte  quam 
gerundium  ponitur  etiam  in  prosa  (cf.  Kuehnerus  gr.  1.  II  p.  554).  'pin¬ 
gues’,  non  exiles,  lautas  opuleutasque;  uncta  mensa  similiter  dixere 
Mart.  V  44,  7  et  Auson.  parent.  9,  9,  diuites  et  opimas  mensas  alii,  'lin¬ 
quere  mensam’  proprie  dicitur  de  eis,  qui  cena  peracta  consurgunt: 
Plin.  h.  n.  XXVIII  2,  26  Seruii  Sulpicii  . .  commentatio  est,  quamobrem 
mensa  linquenda  non  sit.  —  4.  iam  dicetur  Hymenaeus,  canetur  (cf. 
u.  18  et  Olahnius  Hermae  I  p.  419  sq.)  carmen  nuptiale  (Ter.  Ad.  Y  7,  9, 
Lucr.  I  97  claro  comitari  Hymenaeo ,  Ouid.  met.  XII  215).  in  'dicetur’ 
ultima  producta  est  in  arsi  et  sequente  uoce  graecanica,  ut  LXIY  20  et 
LXYI  11  (cf.  LMuellerus  d.  r.  m.  p.  321  sqq.).  —  5  (cf.  ad  LXI  4  sq.)  cete- 
rosque  uersus  intercalares  ab  omnibus  simul  dictos  esse  puta,  'ades’, 
adueni,  ut  LXI  77.  —  6.  cernitis,  innuptae,  iuuenes  consurgere 
terra?  sic  scripsi  ex  apertis  indiciis  libri  optimi  T  'consurg  i  eretera’: 
Y  praebet  quod  uulgo  optinuit  'consurgite  contra’,  originem  mendi 
Parisinus  ille  docet  'i’  seruans:  nimirum  in  communi  codicum  T  et  Y 
archetypo  exaratum  erat  'consurgite  contra’  cum  correctura  supra  posita 
'ere  ter(r)a’:  hanc  Y  neglexit,  T  textum  iam  describere  coeperat  ('con¬ 
surgi’),  sed  cito  errorem  perspiciens  perrexit  perscribere  correcturam, 
est  autem  in  uulgata  lectione  haec  interrogatio  'cernitis,  innuptae, 
iuuenes?’  omnino  inepta,  siquidem  per  omne  quod  simul  degebant  tempus 
puellis  cernere  licuit  iuuenes  ex  aduerso  sedentes,  sensus  communis 
flagitat  'cernitis  consurgere?’;  id  quod  plane  confirmatur  u.  8,  ubi  gra- 
uiter  repetitur  'uiden  ut  perniciter  exiluere’,  et  si  uelis  utriusque  testis 
scripturas  ita  conflare,  ut  'consurgere  contra’  defendas:  non  adulescentes 
consurgunt  contra,  sed  iam  puellae  (quamquam  hoc  uix  mentione  in¬ 
diget).  iam  quod  nonnulli  de  certa  emendatione  nostra  'terra’  frigide 

senserunt,  cum  septentrionalium  regionum  frigoribus  adsueti  pueros 
puellasque  sub  Ioue  uespere  degere  perhorrescerent:  ut  alia  nimis  austero 
iudicio,  ita  rusticam  illam  simplicitatem  neglexerunt,  in  quam  sufficit 
attulisse  praeter  Colum.  X  281  laetisque  uigent  conuiuia  pratis  Tibulli 
locum  II  5,  95  tunc  operata  deo  pubes  discumbet  in  herba ,  arboris  anti¬ 
quae  qua  leuis  umbra  cadit ;  aut  e  ueste  sua  tendent  umbracula  sertis 
uincta,  coronatus  stabit  et  ipse  calix ;  aut  sibi  quisque  dapes  et  festas 
extruet  alte  cespitibus  mensas  (cf.  u.  3)  cespitibusque  torum.  'innuptae’, 
uirgines,  ut  LXIV  78,  Aen.  XII  24,  Prop.  III  19,  25.  —  7.  Oetaeos 
ostendit  Noctifer  ignes,  ortum  est  hoc  dicendi  genus  in  ea  Thessaliae 
regione,  quae  orientem  uersus  adspectabat  Oetam  montem,  unde  et  mane 
solem  et  uespere  Hesperon  putabant  nasci,  quod  a  Sappho  (cf.  et 
Wilamowitzius  Hermae  XYIH  p.  418)  protractum  placuit  Romanis:  Yerg. 
ecl.  8,  30  tibi  deserit  Hesperus  Oetam  ibique  Seruius,  Ciris  350  et  gelida 
uenientem  ignem  quatiebat  ab  Oeta ,  Culex  203,  Stat.  silu.  Y  4,  8,  Sen.  Here, 
f.  133  et  Here.  0.  861.  'Noctifer’  idem  atque  Hesperus ;  Calpurn.  ecL  5,  121. 
'ignes’  (de  plurali  intensiuo  cf.  u.  2  'lumina’)  feliciter  Itali  recuperauere 
ex  tradito  'imbres’  uel  'imber’  secundum  Hor.  od.  III  29,  17  iam  clarus 
occultum  Andromedae  pater  ostendit  ignem  ('ostendi’,  oriri,  ut  Ouid.  tr. 

V  4,  8  ostendi  solem ,  epist.  Sapph.  135  se  Titan  ostendit) ;  nihilominus 
longius  aberrare  uoluerunt  docti  'umbras’  similiaque  conicientes.  — 
8.  sic  certest:  uiden  nt  perniciter  exiluere  2  confirmantes  cum  ui 
repetunt,  inestque  gradatio  uoci  'perniciter’;  cf.  LXXX  7  sic  certe  est. 
de  'uiden  ut’  cf.  ad  LXI  77.  —  9.  non  temere  exiluere:  canent  quod 
uisere  par  est.  'temere’,  de  nihilo,  sine  iusta  causa,  ut  Ter.  Phorm. 

Y  3,  19  non  temere  dico,  traditam  scripturam  'uisere’  nemo  defendit 
praeter  Ellisium,  qui  interpretatur  'quod  dignum  est  quod  respiciatur’ 
male  cp.  Hor.  epist.  II  2,  91  (ubi  'uisu’  explicetur  ex  eo  quod  sequitur 
'caelatum’),  quamquam  fatendum  est,  ex  coniecturis  adhuc  prolatis 
nullam  placere,  nam  in  Auantiana  'quo  uincere  par  est’  male  abest 
'eos’;  Marcilii  et  Passeratii  commentum  'quod  uincere  p.  e.’  ambiguum 
est  quam  maxime  (dubitas,  sitne  'quod’  obiectum  an  subiectum,  nec 
'carmen  uincit’  placet);  nec  BGuarinus  'quos  uincere  p.  e.’  restituens 
conuenientia  certantium  animo  dedit,  nec  probabiliora  inuenta  Lach- 
manni  'quo  sidere  p.  e.’,  Doeringii  'quod  dicere  p.  e.’,  ARiesii  'quod 
discere  p.  e.’,  Leutschii  'quoi  fidere  p.  e.’,  mei  ipsius  denique  'quo  uin¬ 
cere  cura  est’,  noua  igitur  temptanda  medela,  uide  an  possit  placere 
'quod  uiuere  par  est’,  h.  e.  quod  meretur,  ut  et  hunc  in  annum  uiuat 
et  plures.  uidemus  enim  choros  certantes  etiam  amabili  quadam  mo¬ 
destia  inter  se  certare,  qua  alteri  se  alteris  cedere  fatentur;  idem  igitur 
puellae  praedicant  in  iuuenibus  quod  mox  hi  laudant  in  illis  (u.  13). 
'par  est’,  conuenit,  aequum  est,  nt  Cic.  dk  am.  22,  82  par  est  ipsum  esse 
uirum  bonum ,  d.  off.  II  23,  83  sic  par  est  agere  cum  ciuibus.  —  11.  non 
facilis  nobis,  aequalis,  palma  parata  est.  'aequalis’  (cf.  graecum 
rjU-nss]  et  saepius  Romani  de  pueritiae  sodalibus,  ut  Pacuu.  114  R. 

hymenaewm  fremunt  aequales )  primo  pluralis  casu:  Lachm.  ad  Lucr.  p.  66, 
Buechelerus  de  declin.  lat.  p.  15,  ad  LXIV  14.  'parare  uictoriam’  dixit 
Tac.  Germ.  30;  sed  de  uero  participio  cum  cogitari  nequeat  in  uictoria 
nondum  comparata,  'paratus’  accipiunt  'promptus,  in  medio  positus’, 
sed  palmam,  licet  non  facilem,  sibi  in  promptu  esse  non  possunt  omnino 
innuere  iuuenes,  qui  mox  u.  16  'iure  igitur  uincemur’  dicant,  ipsa 
autem  uerborum  conlocatio  uetat  quominus  asyndetice  statuamus  duo 
synonyma  copulata  esse  (utique  expectandnm  est  fnon  facilis  nec  parata’), 
legendum  puto  'paratu’;  a  qua  constructione  notum  est  nec  poetas  ab¬ 
stinuisse.  —  12.  secum  ut  meditata  requirunt,  meditata,  domi  per¬ 
pensa  ac  praeparata,  semper  siue  aperte  siue  tacite  sunt  contraria  eis, 
quae  subito  profunduntur,  ut  Ouid.  met.  IX  521  meditata  uerba,  Tac. 
dial.  10,  Plin.  epist.  I  16  siue  meditata  siue  subita  proferret  et  paneg.  3 
meditatum  carmen ,  alia,  cum  hoc  (non  cum  'requirunt’)  iunge  'secum’: 
Cic.  de  off.  I  40,  144  ut  siqui,  cum  causam  sit  acturus,  in  itinere  aut 
in  ambulatione  secum  ipse  meditetur:  nimirum  alia  ex  alia  quaerit,  quid 
argumenti  ad  canendum  excogitauerit  adferatque.  in  V  cum  per  haplo- 
graphiam  scriptum  esset  'medita’,  huic  adhaesit  uox  sequens  iam  discissa 
euasitque  'meditare  quaerunt’ :  non  latere  formam  'requaerunt’  et  mendi 
origo  ostendit  et  T  confirmat.  —  13.  non  frustra  meditantur:  habent 
memorabile  quod  sit.  aliter  nunc  (cogente  aequabilitate,  qua  haec 
epanalepsis  respondet  priori  in  u.  9)  'meditantur’  ita  adhibetur,  ut 
omnes  simul  iam  deliberare  cantum  aptum,  auditis  singularum  curis,  di¬ 
cantur;  quam  rem  prospere  cedere  ex  uultibus  puellarum  adgnoscunt 
pueri,  'habent’  huius  meditationis  fructum  indicat  (=  repperere^  ut  Ter. 
Eun.  IY  4,  7  habesne  hominem ,  amabo?),  'memorab.’,  hominum  notitia 
ac  memoria  dignum,  de  'quod’  traiecto  cf.  ad  Com.  9.  —  14.  neimirnm 
penitns  qnae  tota  mente  laborant,  liber  Thuaneus,  cui  soli  debemus 
hunc  uersum,  habet  'nec  mirum’,  sed  hoc  si  retinemus  (cf.  XXIII  7),  uti¬ 
que  cum  ueteribus  editionibus  'laborent’  scribendum  est,  ut  'quae’  ualeat 
'cum  eae*  (21  et  27).  lenius  est  uisum  restituere  id  quod  in  lemmate  legitur: 
eae  nimirum  quae  semper  omni  cum  mentis  intentione  ei  rei,  quam  con¬ 
sequi  uolunt,  operam  nauant.  saepius  sic  'laborare’  absolute  ponitur 
etiam  in  mentis  curis,  ut  Hor.  a.  p.  241  sudet  multum  frustraque  laboret. 
'penitus’  cum  'tota’  iunge,  ut  Yerg.  ecl.  1,  66.  —  15.  nos  alio  mentes, 
alio  diuisimns  aures,  'nos’  cum  ui:  nos  contra.  Yerg.  Aen.  IV  285, 
VIII  20  atque  animum  nunc  huc  celerem,  nunc  diuidit  illuc  (Stat.  Ach. 

I  200).  male  Italus  quidam  'dimisimus’:  aures  non  dimittuntur  aliquo, 
immo  haec  est  sententia:  nostra  intentio  non  est  tota,  sed  diuisa,  cum 
.alibi  mentes  auresque  nostrae  uersentur  (scii,  non  in  cantu  meditando, 
sed  apud  puellas  ex  aduerso  sedentes),  est  igitur  'alio  . .  alio  (=  et)’  repe¬ 
titio  mere  rhetorica  (28),  et  caue  ne  interpreteris  'in  alia  re  mentes  quam 
aures  sunt  occupatae’,  et  mente  et  auribus  qui  in  hac  re  sunt,  'tota  mente’ 
laborant.  —  16.  amat  nictoria  cnra^:.  Eurip.  Phoen.  721  nal  x 6 
vw av  saxi  7tav  svfiovUcc,  Ciris  55  nam  uerum  fateamur,  amat  Polyhymnia 

uerum.  'curam’,  illud  ipsum  'tota  mente  laborare’.  —  17.  quare  nunc 
animos  saltem  conuertite  uestros.  fnunc  saltem’  coniunge:  in  summo 
uictoriae  periculo,  quamquam  cum  haec  notio  non  sit  urguenda  et  'nunc’ 
sufficiat,  'conuertite  animos’  autem  aegre  careat  addito  aliquo,  ueluti  'ad 
hoc  certamen’  (ex.  gr.  Liu.  XXVI  40,  15  ad  agrum  colendum  animos 
conuertere ),  suspicatus  sum  ex  glossa  prouenisse  'saltem’,  quae  supra 
uersum  adscripta  et  pro  uaria  lectione  accepta  uocem  expulisset  a  litteris 
simillimam  cad  rem’;  cf.  dictionem  cad  rem  redire’  similesque.  ceterum 
iterum  'conuertite’  debetur  libro  T:  'committite’  praebet  V  sine  iusto 
sensu  (duo  aduersarii  committunt  praelium).  —  18.  dicere  iam  in¬ 
cipient,  iam  respondere  decebit.  Ver g.  ecl.  3,  58  incipe,  Damoeta ; 
tu  deinde  sequere.  Mendica;  alternis  dicetis:  amant  alterna  Camenae. 
huius  autem,  quod  iam  sequitur,  carminis  amoebaei  (cf.  Seru.  ad  ecl. 
3,  29)  tres  uulgo  statuuntur  partes  potissimae  (20 — 30,  32 — 37,  39 — 58), 
in  quarum  unaquaque  puellarum  dictis  respondent  iuuenes.  et  in  prima 
quidem  parte  magis  in  uniuersum  Hesperus  et  accusatur  et  laudatur;  in 
altera,  transitu  ad  ipsam  rem  facto,  quod  aequalem  caram  (quam  iam 
appropinquantem  tibi  fingas)  rapuit  Vesper  queruntur  feminae,  contra 
quas  tuentur  eundem  et  simulatos  esse  illarum  questus  arguunt  adu¬ 
lescentes;  in  tertia  denique  parte  puellae  uirginem  puram  castamque, 
iuuenes  eandem  nuptam  praedicant.  —  20.  qui  caelo  fertur  crudelior 
ignis?  in  caelo  uolnitur,  facit  iter;  German.  progn.  2,  2  [PLM.  I  p.  187] 
p er  idem  Cythereius  ignis  fertur  iter,  'ignis’,  ut  Hor.  od.  I  12,  47  mi¬ 
cat  . .  inter  ignes  luna  minores,  ceterum  hic  quoque  nunc  T  sequendum 
puto  'quis’  (ut  et  u.  26)  praebentem,  simpliciter  cum  interrogetur,  num- 
quod  in  caelo  sit  sidus  aeque  crudele,  non  illud  etiam,  quale  sit  hoc 
sidus;  et  quamquam  hoc  discrimen  notum  non  semper  anxie  sit  obser- 
uatum,  hic  tamen  meliori  testi  illud  seruanti  fidem  habeamus  oportet. 
—  21.  qui  natam  possis  conplexu  auellere  matris,  'qui’  explicat  illud 
'crudelior’:  cum  a  te  inpetrare  possis  ut  auellas;  quemadmodum  sae¬ 
pius  'posse’  neruose  ponitur  (ut  LXVIIIb  1,  Aen.  IX  482).  Verg.  Aen. 
IV  616  conplexu  auolsus  Iuli ;  de  raptu  uirginis  cogita  (LXI  56  sq.).  — 
22.  retinentem  in  hac  repetitione  summo  cum  affectu  facta  continet 
gradationem,  supplent  uulgo  'matris  conplexum’;  quod  fit  durissime, 
nec  melius  se  habet  subintellectum  'se’;  quod  ut  possit  suppleri,  tamen 
'se  retinere’  non  ea,  qua  hic  opus  est,  utitur  significatione.  Gronouius 
[diatr.  in  Stat.  I  p.  585  H.]  tacite  correxit  'c.  natae  retinentem  au.  ma¬ 
trem’,  non  bene,  praefero  'retinente’,  ut  'natam’  sit  commune  obiectum. 
belle  enim,  siquid  sentio,  matris  conplexus  ipse  dicitur  retinere  siue 
non  uelle  dimittere  filiam;  qua  in  re  maior  opprobrii  uis  quam  in  filia 
reluctante.  —  28.  iuueni  ardenti,  cui  pectus  uritur  intimum,  LXI  170, 
ubi  56  fero  iwueni.  —  donare,  dedere  (LXI  58),  ut  Ouid.  am.  I  3,  12 
me  qui  tibi  donat  Amor.  —  24.  quid  faciunt  hostes  capta  crudelius 
urbe?  fundus  imaginis  huius  adamatae,  ut  uidit  Vulpius,  Hom.  II.  IX 
592  sqq.  Sali.  Cat.  51  9  quae  belli  saeuitia  esset,  quae  uictis  acciderent 

ocere:  rapi  uirgines  pueros,  diuelli  liberos  a  parentum  complexu , 
oleres  familiarum  pati  quae  uictoribus  conlibuissent  eqs. ,  Ver g.  Aen.  II 
746  aut  quid  in  euersa  uidi  crudelius  urbe ,  Prop.  IV  8,  56  spectaclum 
capta  nec  minus  urbe  fuit,  Ouid.  met.  XII  225  et  epist.  8,  11,  alia.  — 
26.  quis  caelo  lucet  iocundior  ignis?  Hom.  II.  XXII  318  "'Egtzeqos, 
os  xaXXiGxog  ev  ovgccvqj  iGxaxai  dcxijQ,  unde  profluxit  Sapphus  fragm.  133 
n EaitEQog  hccXXigxs  aaxQcov  rtoXv  navxmv  (cf.  et  Apoll.  Rhod.  I  775  sqq., 
Bion  16,  2).  —  27.  qui  desponsa  tua  firmes  conubia  flamma.  Reinius 
libri  'd.  Privatrecht  d.  Roemej:’  p.  407  cp.  Seruii  Sulpicii  ap.  Geli.  IV  4 
uerba:  qui  uxorem  ducturus  erat,  ab  eo,  unde  ducenda  erat,  stipulabatur, 
eam  in  matrimonium  datum  iri;  qui  ductwrus  erat,  itidem  spondebat:  is 
contractus  stipulationum  sponsionumque  dicebatur  'sponsalia* ;  tunc  quae 
promissa  erat  'sponsa*  appellabatur ,  qui  spoponderat  ducturum  'sponsus* 
et  Varr.  d.  1.  1.  VI  70  qui  spoponderat  filiam,-  despondisse  dicebatu/r.  sed 
despondendi  uerbum  etiam  de  eo,  qui  ducturus  est,  adhiberi  docet  Cic. 
ad  fam.  VIII  7,  2;  et  in  uniuersum  de  utrisque  partibus,  ut  hic,  legitur 
Ter.  Ad.  V  6,  16.  ceterum  interposita  re  diuina  et  per  iuramentum 
fiebat  antiquitus  sponsio  (Iheringius  fG.  d.  r.  R.’  I  p.  264).  'firmes’, 
confirmes  (cf.  ad  XXXVI  1),  rata  facias,  'flamma’  explicatur  u.  29.  — 

28.  quae  pepigere  uiri,  pepigerunt  ante  parentes,  uersus  superfluus 
paululum  et  magis  ob  strophae  aequabilitatem  adiectus.  pangendi  uer¬ 
bum,  ut  u.  15,  rhetorice  repetitum:  conubia  ante  inter  se  pepigerunt 
uir  (nouus  maritus)  et  puellae  pater;  de  plurali  in  cognationis  nominibus 
non  raro  cf.  Kuehnerus  gr.  1.  II  p.  63.  'ante’  eo  explicatur,  quod  pactum 
praecedere  solebat  primitus  (nam  postea  nullum  discrimen  erat)  spon¬ 
salia;  cf.  Reinius  1.  1.  p.  408.  metri  causa  inter  'pepigere’  et  'pepige¬ 
runt’  uariatum  est,  ut  Verg.  ecl.  10,  13  jleuere  myricae  ...  fleuerunt 
saxa  Lycaei ,  Hor.  epist.  II  1,  155  pepulere  . .  manserunt  (ubi  sine  causa 
Haasius  ad  Reisigii  praelectt.  p.  225  not.  discrimen  quoddam  statuit).  — 

29.  nec  iunxere  prius  quam  se  tuus  extulit  ardor,  'iunx.’,  scii, 
conubia;  quod  quomodo  pariter  de  uiro  et  de  nuptae  parente  possit  dici, 
apparet  ex  locis,  quales  sunt  Cic.  d.  or.  I  9,  37  Bomulus  ..  Sabinorum 
conubia  coniwnxit,  Liu.  IV  1,  1  de  conubio  patrum  et  plebis ,  Ouid.  met. 
VI  42$,  aliis;  fit  autem  haec  iunctio  traditione  puellae  (u.  60).  Aen.  VIII 
591  Lucifer  extulit  os  sacrum  caelo,  Ouid.  f.  II  149  nitidum  iubar  extulit 
undis,  'ardor’,  fulgor ,  ut  Cic.  d.  diu.  Ili,  18  et  claro  tremulos  ardore 
cometas.  —  30.  felici  optatius  liora.  magis  optabile  (Cic.  diu.  in  Caec. 
3,  7  quid  est  quod  .  .-optatius  esse  possit?,  Naegelsbachius  stil.  lat.  p.  215 
et  216  7)  quam  haec  beata  hora;  Hor.  epist.  I  11,  22  quamcumque  deus 
tibi  fortunauerit  horam  (ibid.  I  4,  14  grata  hora).  AStatius  cp.  Eurip. 
fragm.  140  Dind.  ogol  yccq  stg  sqcoxcc  7tC7txov6iv  Pqoxcov,  sg^Xcov  oxav 
xv%cogl  xobv  sQcoysvcov ,  ov%  egO1*  bnoCccq  Xstnexcu  xod’  riSovrjg.  cf.  et 
felix  dies  Lygdam.  3,  26,  Ciris  27.  —  82.  abstulit,  rapuit,  qua  uerbi 
forma  ut  indicatur  certus  quidam  progressus  (uirginem  iam  e  gremio 
matris  raptam  procul  uident  adferri),  ita  ipso  uocabulo  certius  iudicare 

licet  de  lacuna,  quam  a  codicibus  non  significatam  adesse  cei.^ 
euicit  Auantius:  u.  32  et  36  toto  ut  aiunt  caelo  inter  se  discordant,  ei, 
hic  cum  priores  inde  ab  IVossio  32 — 35  puellis,  36 — 38  adulescentibus 
attribuissent,  inde  a  Lacbmanno  plerique  intellexerunt,  puellas  nunc 
coeptae  Hesperi  sibi  ingrati  incusationi  acrius  instantes  in  eum  tamquam 
furem  inuehi,  docente  antistrophe  iuuenum  furis  opprobrium  a  grato 
sibi  acceptoque  sidere  arcentium;  intercidisse  igitur  maiorem  partem 
cantus  puellaris,  tum  post  u.  intercalarem  initium  responsionis  iuuenum. 
numerum  autem  uersuum  cum  alii  alium  fuisse  sibi  persuaserint,  pleri¬ 
que  consentiunt  in  quinque  cantus  puellaris  uersibus  et  uno  antistrophae 
uersu  amissis,  quod  equidem  propterea  probo,  quod  uerisimillimum  est 
puellas  illud  'abstulit’  stabilituras  (cf.  u.  21)  perrexisse  per  'namque’, 
quod  iuuenes  more  suo  (cf.  27)  repetierint,  hinc  et  de  numero  uersuum 
interlapsorum  plane  constat  et  de  origine  uitii:  a  priore  ^namque’  ad 
alterum  aberrauit  librarius  archetypi,  uidentur  autem  puellae  hoc  maxime 
in  Hesperum  coniecisse  crimen,  quod  sit  patronus  fautorque  furum,  hac 
uoce  perstringentes  potissimum  amatores  cupidos  (quae  adlusio  etiam  in 
antistropha  conparet).  huic  crimini  sic  obuiam  eunt  iuuenes,  ut  sine 
causa  iusta  ita  Hesperum  a  puellis  uocatum  esse  optineant,  quippe  quo 
et  ueniente  et  redeunte  sibi  cauere  debeant  fures,  qui  potius  ipsius  noctis 
tenebris  sint  tuti  securique.  —  33.  nigilat  custodia  semper.  custodes, 
ut  Aen.  VI  574  cernis,  custodia  qualis  uestibulo  sedeat,  IX  166.  de  sensu 
amatorio,  qui  subest,  cf.  ex.  gr.  Ouid.  am.  III  4,  1  dure  uir ,  inposito 
tenerae  custode  puellae  nil  agis.  —  34.  nocte  latent  fures,  'nocte’  cum 
ui  multa  oppositionis.  Ouid.  a.  a.  I  249  nocte  latent  mendae,  ridicule 
Varro  ap.  Geli.  I  18,  4  furem  dicit  ex  eo  dictum,  quod  ueteres  JRomani 
' furuum ’  atrum  appellauerint  et  fures  per  noctem,  quae  atra  sit ,  facilius 
furentur ;  quod  qui  attulit  Ellisius,  recte  monet,  quam  iunctae  inter  se 
sint  notiones  furum  et  clandestinorum  amatorum,  cp.  Theocr.  27,  68 
cpcoQLOs  svva  et  22,  151  vlimsiv  yupov ,  Tib.  I  5,  7  et  9,  55,  Prop. 
II  32,  17  et  III  8,  39,  Ouid.  trist.  II  461  et  am.  in  4,  25.  —  34,  35.  quos 
idem  saepe  reuertens,  Hespere,  mutato  comprendis  nomine  eosdem, 
eundem  esse  Hesperum  et  Luciferum  mane  redeuntem  (disceptabant  ueteres, 
hoc  repertum  num  Pythagorae  an  Parmenidi  deberetur:  Diog.  Laert. 
VIII  14  et  IX  23,  Suidas  s.  u.  IlaQitsvffiriQ;  Wilamowitzius  Hermae 
XVIII  p.  417),  ut  alii  scriptores  (Plato  Epinom.  p.  987,  Cic.  d.  n.  d. 
II  20,  53  stella  Veneris,  quae  ^coocpoQog  graece,  latine  dicitur  Lucifer, 
cum  antegreditur  solem,  cum  subsequitur  autem,  Hesperus ),  ita  poetae 
praesertim  celebrant  locis  plurimis  a  Schradero  maxime  [em.  p.  15  sq.j 
collectis,  Callim.  fr.  52  avzol  (l^v  quAsovc1,  avzol  8 i  z s  nscpQLy.uoiv, 
* Egicsqiov  cpiAiovav,  &TCCQ  <jt vyiovciv  % Etoov ,  Cinna  fr.  8  LM.,  Ciris  351, 
eleg.  Maec.  129  sqq.  [PLM.  I  p.  134],  Aetna  243,  Ouid.  ex.  P.  H 
5,  50,  Ilias  lat.  868,  Manii.  I  177,  Colum.  X  290,  Sen  Agam.  819  sqq. 
et  Phaedr.  749  sqq.,  Lucan.  ap.  Lact.  ad  Stat.  Theb.  IX  424,  Stat. 
Theb.  VI  238  sqq.,  Boeth.  d.  cons.  phil.  I  5,  10  sqq.  rsaepe’  cum  'com- 

iunge,  'eosdem9,  scii,  fures,  uulgo  explicant  (ad  'idem  eosdem’ 
cp.  Iuuen.  7,  153);  languidissimam  esse  hanc  rationem  (nec  enim  furum 
notio  efferenda)  et  poeta  indignam  perspiciens  Schraderus  egregie  dedit 
'Eous’;  et  hercle  ipsum  illud  emutato  nomine’  flagitat,  ut  quid  iam 
audiat  Hesperus  addatur,  sed  perfectione  indiget  emendatio  illa,  nam 
'comprendere’  ubi  apud  bonos  quidem  scriptores  in  his  rebus  amatoriis 
plane  ut  'deprehendere’  ponatur,  non  habeo;  nec  dubito  quin  hic  quo¬ 
que,  ut  alibi  non  raro,  'deprendis’  genuinum  corruptum  sit  in  'compren- 
dis’ ;  unde  correcturae  causa  in  margine  additum  fde’  peperit  illud  'eos¬ 
dem’  (cf.  uol.  I  praef.  p.  XLIII);  et  nescio  an  ita  legerit  Sulpicia  [app. 
Tibuli.  III]  5,  11  nec  possit  cupidos  uigilans  deprendere  custos  (cf.  u.  33). 
—  86.  at  lnbet.  'at'  in  refutatione:  uerum  enim  uero  non  ita  sentiunt 
puellae,  quae  amant  ita  tegere  pectoris  desideria.  —  ficto  te  carpere 
questu.  cf.  LXYI  16  falsis  lacrimulis  et  18  non  uera  gemunt ,  Ouid. 
met.  VI  565  gemitus  fictos.  Ouid.  rem.  561  nostros  quidam  carpsere 
libellos  (=  eis  detrectauere).  —  87.  quid  tum,  si  carpunt,  tacita  a! 
quem  mente  requirunt?  pergitur  in  dissolutione,  de  cuius  formula 
'quid  tum’  cf.  Seyffertus  schol.  lat.  I  §  46  et  65,  Ver g.  ecl.  10  38  quid 
tum,  si  fuscus  Amynthas? ,  Gratius  525.  de  'quid  si’  cum  indicatiuo 
constructo  cf.  Bentleius  ad  Hor.  epist.  I  16,  8.  Sulpicia  1.  1.  16  aliud 
tacita  iam  tua  mente  rogat,  hoc  autem  desiderium  puellarum,  ut  He¬ 
sperus  sibi  quoque  ueniat  intimo  pectore  cupientium,  egregie  depingit 
'a’  interiectio,  de  qua  a  nobis  restituta  cf.  praef.  uol.  I  p.  XLIII.  'req.’, 
optant,  ut  Tib.  I  1,  41.  —  39.  nt  flos  in  saeptis  secretus  nascitur 
hortis,  cf.  LXI  87  sqq.  'secretus’  explicatur  addito  'in  hortis  saeptis’, 
scii,  ad  quos  aditus  communis  non  patet;  cf.  et  Bentl.  ad  Hor.  ad  1 12,  45. 
Colum.  X  27  talis  humus  uel  parietibus  uel  saepibus  hirtis  claudatur,  ne 
sit  pecori  neu  peruia  fu/ri  cp.  AStatius,  et  de  sensu  amatorio  Ellisius 
Ouid.  a.  a.  IH  562  cingenda  est  altis  saepibus  ista  seges,  'nascitur’  non 
solum  oriendi,  sed  etiam  crescendi  notione  hic  utitur;  cf.  Vahlenus 
Hermae  XV  p.  270.  deesse  aliquid  in  his  uerbis,  facile  accuratius  huius 
cantici  structura  perpensa  (43  'cum’)  docet,  sed  Spengeliu9  Froehlichiusque 
cum  'qui’  ante  'in’  adderent  cp.  u.  49,  quod  minus  aptum  esse  hic  quidem 
restituerunt;  nobis  'flos  si  in’  ut  per  se  longe  melius,  ita  a  ratione 
palaeographica  tutius  est  uisum ;  neque  seruilis  ineptaeque  aequabilitatis 
studiosus  noster  (cf.  20  'fertur’,  26  'lucet’).  —  40.  ignotus  pecori, 
nnllo  connolsus  aratro.  Verg.  G.  IV  7  principio  sedes  .  statioque 
petenda ,  quo  .  .  neque  oues  haedique  petulci  floribus  insultent  aut  errans 
bucula  campo  swrgentis  atterat  herbas ,  Priap.  65,  1.  subobscurum  at¬ 
que  difficile  illud  'ignotus’  (quae  enim  notitia  flori  cum  pecore  concul¬ 
cante?);  pro  quo  erat  cum  conicerem  'non  ictus’,  'conuolsus’  recte  T 
praebet:  aratrum  dum  glaebam  conuellit  (LXIV  40),  etiam  florem  a  solo 
conuellit  (Verg.  Aen.  IH  24  ab  humo  conuellere  siluam );  'contusus’,  quod 
uulgo  legitur,  mera  est  coniectura  (praef.  uol.  I  p.  XX).  —  41.  quem 
mnlcent  aurae,  firmat  sol;  educat  imber,  aurae  uentique  sunt  almae 

florum  nutrices;  LXIY  90  et  282,  Prop.  IV  7,  60  mulcet  Ubi 
aura  beata  rosas ,  Ouid.  f.  V  209  est  mihi  fecundus  dotalibus  hortus 
agris:  aura  fouet,  liquidae  fonte  rigatur  aquae  (met.  1  108),  Bentleius  ad 
Hor.  od.  I  22,  19.  sol  calore  suo  'firmat’,  robur  addit.  'imber’  de 
quouis  umore  (tam  terrestri  quam  caelesti)  intellege,  qui  maxime  facit 
adolescere  plantas;  Vulpius  cp.  Plato  legg.  VIII  p.  846  vdcag  ds  it&vzcav 
g.\v  to  tzsqI  xag  KrjTtstccg  dicLcpSQOVxcog  XQOcpLfiov ,  svdLccqj&ciQZOv  dsm  ovzs 
yaQ  yr\v  ovxe  tjXlov  ovxe  nvEvpaxa  x olg  vSocgl  £vvx gocpa  x cov  ey,  yijg 
ava^XcLGXDiv6vxo3v  Qadtov  cp&EiQEiv  (Hebelius  in  libro  'Schatzkaestlein’ 
haec  habet:  cso  ein  Baum  .  .  trinkt  stili  wie  ein  Mutterkind  den  naehren- 
den  Saft  der  Erde  und  saugt  reines  warmes  Leben  aus  dem  Sonnen- 
schein  und  frisches  aus  der  Luft  und  schuettelt  die  Haare  im  Sturni’); 
Fronto  p.  7  N.  de  arboribus  montanis  uentis  atque  imbribus  educantur, 
Val.  Flacc.  VI  711  qualem  siquis  aquis  et  fertilis  ubere  terrae  educat  .  . 
oleam,  coniungit  Lucr.  V  937  quod  sol  atque  imbres  dederant ,  quod  terra 
crearat  sponte  sua.  —  post  41  interiisse  uersiculum,  aperit  (ut  uidit 
LSpengelius)  stropharum  aequabilitas  comparatusque  u.  52 :  perfecti  floris 
(maxime  ab  odore  et  colore)  descriptionem  illi  infuisse  uideri,  recte 
plerique  intellexere.  —  42.  multi  illum  pueri,  multi  optauere  puellae, 
ob  oculos  habuit  Ouid.  met.  III  353  multi  illum  iuuenes,  multae  cupiere 
puellae;  sed  fuit  in  tenera  tam  dira  superbia  forma:  nulli  illum  iuuenes, 
nullae  tetigere  puellae ;  Verg.  Aen.  XI  581  multae  illam  frustra  Tyrrhena 
per  oppida  matres  optauere  nurum.  'optauere’,  aoristice,  ut  Tib.  I  10,  46, 
Verg.  Aen.  V  146,  Hor.  od.  III  2,  31  et  23,  19,  ibique  Bentleius 
(Kuehnerus  gr.  1.  II  p.  100  sq.).  —  48.  idem  cum  tenui  carptus  de¬ 
floruit  ungui.  cidem’  loco  particulae  aduersatiuae  (at,  contra),  ut  Cic. 
Tuse.  II  27,  65.  Prop.  I  20,  39  de  Hyla  modo  decerpens  tenero  pueriliter 
ungui  proposito  florem  praetulit  officio,  Verg.  Aen.  XI  68  qualem  uirgineo 
demessum  pollice  florem  seu  mollis  uiolae  seu  languentis  hyacinthi  .  .  iam 
non  mater  alit  tellus:  sic  'tenui  ungui’  (Ouid.  epist.  4,  30  et  tenui  pri¬ 
mam  deligere  ungue  rosam)  tam  ad  puerilem  quam  ad  uirgineam  manum 
referri  potest.  'defloruit’,  marcescit;  puta  autem  florem,  quem  iam  no¬ 
lunt  pueri  puellaeque,  abiectum  nimirum  in  terra  iacentem.  —  45.  sic 
uirgo,  dum  intacta  manet,  dum  cara  suis  est.  'dum  —  dum’  Quin¬ 
tilianus  (testim.  uol.  I)  explicat  'quoad  —  usque  eo’,  h.  e.  quamdiu  — 
tamdiu.  nam  'dum’  ubique  temporis  spatium,  indicans  (Corssenus  de 
pronunt.  II  p.  8568,  Savelsbergius  mus.  Rhen.  XXVI  p.  135)  cum  abun¬ 
dantia  eadem,  quam  habemus  in  illo  ut  uidi,  ut  perii ,  copulatur  corre- 
latiue,  ut  quod  per  spatium  una  res  uigeat  per  idem  altera  locum  habere 
dicatur.  Plaut.  Truc.  11  1,  21  dum  habeat,  dum  amet,  ubi  itidem  alterum 
fdum’  in  rtum’  corruperunt  librarii  rararum  dictionum  ubique  inimici 
atrocissimi,  ut  hic  T  V  (u.  56  saltim  V  uerum  seruauit);  cf.  omnino  Fleck- 
eisenus  in  anu.  suis  1870  p.  648.  'innupta’  idem  Quintilianus  exhibet 
pro  'intacta’,  notionum  synonymarum  confusione:  saepe  ueteres  gramma¬ 
tici  in  minoris  momenti  uerbis  neglegentiores  sunt,  nec  tamen  propterea 

diserte  testantur,  fides  illis  abroganda  est.  'intacta’  adserit  j 
^  solum  u.  56,  sed  res  etiam  ipsa;  nam  si  'innupta’  dixissent  puellae,  / 
quam  ineptum  esset  illud  'dum  cara  suis  est’  statim  adparuisset.  'suis 'J 
propinquis  (LXI51);  Yulpius  cp.  inscript.  ap.  Reines.  17,  96  proba  et  casta, \ 
cara  suis  uixit.  —  46.  cum  castum  amisit  polluto  corpore  florem,  'flos’, 
de  innocentia  intacta  praesertim  in  dictione  ’flos  aetatis’  (XVII  14)  ob- 
uium  et  hinc  comparationibus  lasciuis  ansam  praebens  (Passeratius  cp. 
Priap.  5,  3  sq.),  hic  intenditur  (ad  I  10)  similis  notionis  adiectiuo  'castus’, 
h.  e.  purus,  ut  non  raro  'castum’  ad  res  translatum  dicitur  id  quod 
sine  turpitudinis  est  nota  (Non.  p.  267,  4),  ut  Varro  sat.  Men.  119  B. 
quae  casta  uestis  aetasque  adulescentium,  Tib.  II  1,  13,  alibi,  caue  ne 
'polluto  corpore’  tantum  de  inconcessis  Hymenaeis  accipias:  jmellae 
uirginitatis  amorem  summum  prae  se  ferentes  eam  amissam  uel  in  nuptis 
damnant,  ualde  infirma  argumentandi  ratione  usae,  finge  tibi  nouam 
maritam  inter  hanc  stropham  magis  magisque  adpropinquare :  timidae 
et  uirginali  pudore  reluctanti  succurrunt  illae,  contra  quas  iam  iuuenes 
patrocinium  suscipiunt  matrimonii.  —  49.  ut  uiduo  in  nudo  uitis  quae 
n.  aruo.  'uidua’,  marito  siue  arbore  sustentante  carens,  ut  contra  et 
arbores  ipsae  uite  carentes  audiunt  uiduae  (Hor.  od.  IV  5,  30,  Mart. 
III  58,  3).  'nudo’,  scii,  arboribus;  Ouid.  trist.  III  10,  75  nudos  sine  fronde, 
sine  arbore  campos ;  et  ponitur  interdum  'nudus’  absolute,  ubi  conexus 
ipse  rem  indicat,  ut  Verg.  ecl.  1,  48  lapis  nudus,  scii,  caespite.  —  50.  num* 
quam  se  extollit,  numquam  mitem  educat  uuam.  Cic.  Tuse.  V  13,  37 
et  uites  et  ea,  quae  sunt  humiliora  neque  se  tollere  a  terra  altius  possunt, 
de  senect.  15,  52.  'm.  e.’,  usque  ad  maturitatem  facit  grandescere;  Verg. 

Priap.  3,  4  [PLM.  II  p.  160]  uua  pampinea  rubens  educata  sub  umbra, 
G.  I  448  mitis  defendet  pampinus  uuas.  ceterum  de  uitium  humilium 
et  arbustiuarum  condicione  e  soli  natura  pendente  cf.  Varro  d.  r.  r.  I  8 
(et  ad  u.  54).  —  51.  sed  tenerum  prono  deflectens  pondere  corpus. 
Tib.  I  7,  33  teneram  palis  adiungere  uitem.  Ciris  26  prono  grauidum 
p.  pondere  currum  et  Val.  Flacc.  III  564  adiutae  prono  nam  pondere 
uires :  de  infirmitate  uitis  hanc  deprimente  cogita.  Plin.  h.  u.  XVII  23,  204 
deflexa  uite.  —  52.  iamiam  contingit  summum  radice  flagellum,  tan¬ 
dem  eo  peruenit,  ut  radix  et  summa  palmitis  pars  se  tangant;  Varro  d. 
r.  r.  I  31,  3  eiuncidum  enim  sarmentum  propter  infirmitatem  sterile  neque 
ex  se  potest  eicere  uitem ,  quam  uocant  minorem  flagellum,  maiorem  et  iam 
unde  uuae  nascuntw  palmam,  nulla  adest  hic  inuersio:  'uitis  radice 
sarmentum  contingit’  tam  recte  dicitur  quam  'radicem  sarmento’:  prae- 
ualet  notio  radicis,  a  qua  nimirum  se  tollit  uitis.  —  58.  hanc  nulli 
agricolae,  nulli  coluere  iuuenci.  nauseam  mouent  hic  et  55  boues. 
uitem  colunt,  h.  e.  omni  diligentia  adhibita  fouent,  soli  agricolae,  eo 
etiam,  quod  per  iuueneos  solum  uineti  uertunt  (Verg.  G.  II  356  sq., 
Colum,  d.  r.  r.  H  4);  boues  ipsi  agrum  iterantes  tertiantesque  hunc 
colere  recte  dicuntur,  inepte  (ex  nostro  iudicio)  uitem  colere  dicuntur, 
maioris  etiam  momenti  hoc  est,  quod  haec  uerba  per  omnia  respondent 

u.  42  et  44;  ubi  quemadmodum  iunguntur  pueri  puellaeque, 
agricolas  flagitamus  non  cum  bruto  pecore,  sed  cum  eiusdem  specie 
hominibus  sociari  (ut  et  ex  Lucani  II  370  recordatione  patet  pignora 
nulla  domus ,  nulli  coiere  propinqui),  qui  non  erunt  'bubulci’,  ut  uoluit 
ARiesius  (quid  enim  bubulcis  cum  uitibus?),  sed  'coloni’  agricolae  enim 
et  coloni  sunt  ruris  cultores,  qui  ita  differunt,  ut  ille  proprium,  hic  con¬ 
ductum  agrum  colant;  et  quamquam  plerumque  sine  distinctione  ponuntur 
(cf.  ex.  gr.  uersus  Aeneidi  praefixos),  interdum  tamen  accurate  distin¬ 
guuntur,  ut  Cat.  d.  r.  r.  praef.  2  et  bonum  uirum  quom  laudabant ,  ita 
laudabant,  bonum  agricolam  bonumque  colonum,  Val.  Flacc.  II  461 
agrestum  manus  et  caeco  clamore  coloni:  Catullus  eiusdem  cum  agricola 
speciei  hominem  positurus  praeter  colonum  uix  potuit  meliorem  reperire. 
nec  illud  'coluere  coloni’  dedecet  nostrum;  cf.  Colum.  I  7,  3  et  IRN.  5504. 
'acoluere’  hic  et  55  T,  solo  u.  55  'accoluere’  V  praebent  male,  cum 
accolendi  uerbum  minime  sit  aptum,  colendi  uox  unice  quadret  ('uitem 
colere’  Cic.  de  fin.  IV  14,  38  et  Geli.  XIX  12,  7  dixere);  nec  minus  male  olim 
'ac  coluere’  scripserunt. ('ac’  contra  Catulli  usum  traiecto).  quamquam 
dubium  est,  num  uitium  sit  ortum  (ut  Hauptius  putauit)  ex  'multei 
(nullei)  coluere’ ;  uidetur  potius  in  archetypo  'a’  pro  rco’  primitus  falso 
scriptum  fugisse  correctoris  delentis  diligentiam.  —  54.  at  si  forte  ea¬ 
dem  est  ulmo  coniuncta  marita,  adligare  et  adiungere  uites  siue  ulmis 
siue  populis  aliisue  arboribus  (Plin.  h.  n.  XVII  23)  in  Italici  maxime 
soli  natura  umida  omnino  erat  necessarium;  quam  ob  causam,  ut  ait 
Varro  d.  r.  r.  I  8  altius  uitis  tollenda,  quod  in  partu  et  alimonio  uinum 
non  ut  in  calice  quaerit  aquam ,  sed  solem,  hanc  iuncturam  agricolae 
'maritare’  uocabant  (cf.  ex.  gr.  Seru.  ad  G.  I  2,  Hor.  epod.  2,  10,  Colum. 
IV  1,  6  et  XI  2  79);  quo  in  matrimonio  feminae  partes  inpleuit  utpote 
tenuior  uitis  (Plin.  h.  n.  XIV  1,  10  in  Qampano  agro  populis  nubunt 
uites ,  Manii.  V  238),  uiri  ulmus  robustior;  unde  recte  se  habere  potest 
quod  V  praebet  'marito’  (h.  e.  tamquam  marito;  aliter  Quintii.  VIII  3,  8 
ulmum  maritam ;  cf.  etiam  IGrimmii  opusc.  min.  III  p.  357  not.);  sed 
quoniam  oblitterata  ea  significatione,  qua  'maritus’  indicat  ui  mascula 
praeditum  (cf.  Aufrechtius  mus.  Rhen.  XXXV  p.  320),  uox  'marita’ 
etiam  de  femina  usurpatur,  non  minus  bene  uitis  ut  marita  ulmo  iuncta 
dicitur;  praeferoque  hoc  non  solum  ob  maiorem  Thuanei  auctoritatem, 
sed  etiam  ob  causam  adhuc  non  animaduersam.  male  enim  se  habet 
traditum  'forte’:  quisnam  in  uite‘  maritanda  tantus  est  locus  casui  aut 
fortunae,  ut  uoci  illi  suus  constet  sensus?  egregie  mihi  Ramlerus  conie- 
cisse  uidetur  'forti’,  h.  e.  robustae;  quo  attributo  nihil  ad  imaginis  per¬ 
fectionem  aptius  excogitari  potest.  —  56.  inculta  senescit,  tamquam 
ager  desertus  fructus  non  profert,  sine  usu  et  honore  fit  anus;  Passeratius 
cp.  %igGog  (Soph.  Oed.  T.  1502  %8QGovg  (p&agijvai  ndydfiovg  vfiag  #(>fcoi/), 
Ellisius  Aristoph.  Lysistr.  593  Jtsgl  tmv  dh  uogcov  sv  t oig  ftulagoig  yrjgaG- 
novaav  dvLdpai.  —  57.  cum  par  conubium  maturo  tempore  adepta 
est.  ut  in  uitium  arborumque  matrimonio  aetas  uiresque  conuenire 

^oium.  V  6,  18),  sic  et  in  hominum  conubio  cum  annos  tum 
States  opesque  congruere  par  est;  sent.  YII  sap.  30  [PLM.  III  p.  161] 
par  pari  iugator  coniunx:  quidquid  impar }  dissidet ,  Ouid.  epist.  9,  29 
quam  male  inaequales  ueniunt  ad  aratra  iuuenci,  tam  premitur  magno 
coniuge  nupta  minor  .  .  .  siqua  uoles  apte  nubere,  nube  pari ,  Callim. 
epigr.  1;  AStatius  cp.  Aesch.  Prom.  901  opalos  yapog.  'conubium’,  cf. 
LMuellerus  d.  r.  m.  p.  258  sq.  'adepta  est’,  ut  LXVI  27.  'mat.  temp.’, 
iusto  suoque,  ut  Lucr.  Y  809  quos  ubi  tempore  matu/ro  patefecerat  aestus , 
nimirum  eo  quo  ipsa  uirgo  est  iam  matura  uiro,  iam  plenis  nubilis 
annis  (Aen.  YII  53).  —  58.  cura  uiro  magis  et  minus  est  iuuisa 
parenti.  'cura’  (h.  e.  res  curae  siue  amoris)  quoniam  desiderat  'maior’, 
Itali  'cara’  recte  restituerunt  adprobantibus  doctis  omnibus;  omnes 
adhuc  patienter  tulerunt  uocem  non  minus  suspectam  atque  a  sensu 
intolerabilem  'uiro’.  nullo  enim  pacto  mulier  marito  quidem  propterea 
magis  est  grata,  quod  suo  tempore  iniit  coniugium  aequum,  ducit  ille 
suo  arbitrio  feminam,  non  precibus  adductus  eorum  qui  filiae  annis 
prouectioris  curam  abicere  uolunt.  ita  qui  libere  consortem  ut  in  ceteris 
ita  aetate  conuenientem  sibi  elegit,  quomodo  magni  in  ea  aestimare 
potest  id  quod  ipse  bene  respexit?  obscuratam  puto  fuisse  in  uetustissimo 
quodam  codice  uersus  initium  'c^ra^uis’  ?  restituit  qui  descripsit  'cura’ 
porroque  'uis’  explicare  nequiens  dedit  'uiro’  restituo  ego  'cara  suis 
magis’,  h.  e.  propinquis  (45).  iam  uero  melius  intellegimus,  cur  unius 
parentis  subiciatur  commemoratio;  hic  quippe  ut  is  qui  totam  familiam 
sustentat  peculiari  sane  mentione  dignus;  mater  et  fratres  sororesque 
magis  diligunt  puellam  nuptam,  sed  patri  eadem  est  minus  inuisa,  quippe 
cui  filiae  iam  nubendi  aetatem  supergressae  atque  inlocabiles  onus  sint 
molestum  perosumque;  Passeratius  cp.  Menandri  fragm.  'AI.  6  M.  %ale- 
nov  ys  ftvyavrpi  Kxrtpa  nai  dv68ia&ET0v  et  3Avsif).  2  Q-vydvriQ  yttjjp3  iativ 
iqyoadss  narqi  (Meinekius  praeterea  Lyconein  ap.  Diog.  Laert.  Y  65 
(3ccqv  tpoQtlov  naxql  xoqt]).  recepto  autem  illo  'suis’  magis  iam  adparet, 
quam  acrem  puellaris  cantus  censuram  instituant  iuuenes.  nam  innuptae 
si  sibi  constare  uoluissent,  u.  47  pergere  debebant  'suis  non  cara  est’, 
sed  substituentes  (pro  sua  nempe  caeca  uirginitatis  defensione)  ea  quae 
nunc  ibi  leguntur,  quam  futtilis  tota  sua  argumentatio  esset,  facile 
patefecere ;  et  his  insistentes  iuuenes  corrigunt  falsa  illarum  dicta,  matri¬ 
monium  esse  puellarum  munus  officiumque  monentes.  —  post  58  non 
posse  uno  tenore  ita  pergere  adulescentes,  ut  sine  transitu  sese  conuer- 
tant  ad  nouam  nuptam  adhortandam,  inde  a  Mureto  et  AStatio  plerique 
omnes  intellexerunt;  ideoque  illis  auctoribus  uulgo  interseritur  uersus 
intercalaris,  sed  uel  sic  praeter  expectationem  sequi  hanc  adhortationem 
et  ipsam  paulo  abruptiorem,  negari  nequit,  praeterea  obscura  est  in 
hoc  ultimo  cantu  aequabilitatis  ratio,  respondent  inter  se  cetera  omnia 
(1 — 4  et  6—9,  20 — 24  et  26—30,  32  -j-  5  interlapsi  et  1  interlapsus 
-f-33 — 37,  39—47  cum  uno  interlapso  et  49 — 58):  soli  cantus  iuuenum 
'11—18  et  59 — 65  non  congruunt,  hinc  GHermannus  in  hac  ultima  parte 

uersiculum  putauit  esse  amissum,  cui  Hauptius  post  65  et  Rossl,. 
post  59  lacunam  statuentes  adsensi  sunt,  alii  u.  14  aptissimum  male 
suspectantes  aequabilitati  consulebant,  illi  autem  rationi  propterea  diffido, 
quod  complures  lacunas  ne  statuamus  uetat  ars  diplomatica:  post  58 
aperte  nec  ullo  dubitante  hiatus  est,  hoc  hiatu  absorpta  esse  siqua  prae¬ 
terea  desiderantur  sanae  critices  regulae  indicant,  et  quali  ambitu  hanc 
lacunam  fuisse  statuamus,  ex  nostro  arbitrio  siue  ex  internis  rationibus 
pendet,  equidem,  qui  in  uu.  1 — 18  adgnosco  prohoemium,  cui  a  strophica 
distributione  nil  sit  commune  cum  ipso  carmine  amoebaeo  quodque  in 
se  perfectum  sit  rotundumque  (11 — 18  =  1—4  et  5  —  8),  huic  postremo 
iuuenum  cantui  sic  consulo,  ut  non  ex  tribus  partibus  (ut  uulgo  pu¬ 
tant:  ad  u.  21)  certamen  constitisse  dicam,  sed  ex  quattuor,  idque 
ipsum  actionis  progressum  manifestare  puto,  in  prima  parte  aduentum 
Hesperi  canunt  utrique  chori;  in  secunda  rapinam  tum  factam,  in  tertia 
uirginis  reluctantis  adpropinquationem  ex  ipsis  illorum  uerbis  perspicimus: 
nihil  actioni  iam  restat  quam  nupta  noui  mariti  domum  introgressura, 
ad  quam  si  in  fine  uerba  sua  derigunt  adulescentes,  par  est  et  puellas 
simili  admonitione  adlocutas  esse  nouom  maritum,  quod  quo  modo  sit 
factum,  propterea  difficile  est  dictu,  quod  in  hoc  fine  priorem  dictorum 
congruentiam  paululum  remitti  res  ipsa  tulit,  potuerunt  autem  illae 
adhortari  uirum,  ut  tenero  uirginis  pudori  parcat,  ut  cum  amore  curaque 
prosequatur  eam,  cui  iam  ipse  sit  id  quod  antea  fuerint  pater  materque, 
quaeque  sunt  huiusmodi  similia,  sed  de  ambitu  lacunae  post  u.  58 
obuiae  nihil  omnino  erui  potest,  cum  praesertim  num  iuuenum  cantus 
in  initio  sit  integer  perquam  dubium  sit.  —  59.  et  tua  nec  pugna  cum 
tali  coniuge,  uirgo.  sic  T,  contra  Y  fet  tu  nec’;  unde  uulgo  effectum 
est  'at  tu  ne’  ('nei’  ego  prisce),  quod  ideo  non  omni  dubitationi  est 
exemptum,  quod  'nec’  continuare  potuit  amissam  in  initio  disputationem; 
et  hinc  illius  ret  tu(a)’  siue  emendatio  pendet  siue  explicatio,  uox 
f pugnare’ ,  quacum  'uirgo’  arte  cohaeret,  luctamen  indicat,  quo  nouae 
nuptae  contra  uirum  inruentem  defendebant  uirginitatem ;  saepius  illius 
mentio  in  epithalamiis,  ut  Dracont.  6,  107  sqq.  [PLM.  V  p.  153].  'tali’, 
uirtutibus  tam  eximio,  fortasse  respondet  puellarum  dicto  'tali  puellae’. 
—  60.  non  aequom  est  pugnare,  pater  cui  tradidit  ipse,  subdurius 
suppletur  'cum  eo’  uel  'ei’,  cum  praesertim  et  'te’  subintellegendum 
sit.  neque  tamen  'ei’  pro  'est’  coniciendum  est,  quoniam  nec  'ei’  mono¬ 
syllabum  esse  neque  'est’  abesse  apud  nostrum  potest,  'tradere’  de 
rebus  dicitur,  quae  a  domino  in  alios  transferuntur  (cf.  Reinius  libri  'd. 
Privatrecht  d.  Roemer’  p.  279  sqq.);  coemptione  facta  iam  die  constituto 
in  manus  mariti  deditur  puella  a  genitore,  qui  in  filiam  uim  ut  uitae 
ita  uendendi  habet;  Mela  n  2,  21  de  Getis  nupturae  uirgines  non  [ut 
Romae]  a  parentibus  utris  traduntur ,  sed  publice  aut  locantur  ducendae 
aut  ueneunt,  Ouid.  epist.  8,  31  me  tibi  Tyndareus  . .  tradidit:  arbitrium 
neptis  habebat  auus.  habebat  autem  traditio  locum  in  domo  paterna  ante 
deductionem  (Marquardtus  antiqq.  priu.  p.  51  not.  2).  quamquam  'tra- 

dere’  interdum  simpliciter  ualefc  'nuptum  conlocare’,  ut  Tac.  ann.  IV  40 
et  75.  —  61.  ipse  pater  cum  matre ,  quibus  parere  necesse  est. 
grauiter  per  reuocationis  figuram  (ad  LXIV  62)  repetitur  eius,  qui  familiae 
est  caput,  mentio.  'cum’,  una  cum,  saepius  uice  copulae  fungitur  apud 
poetas,  ut  Verg.  Aen.  III  176  tendoque  supinas  ad  caelum  cum  uoce  ma¬ 
nus ;  cf.  et  XXIII  5,  Heindorf.  ad  Hor.  sat.  I  10,  85.  Passeratius  cp. 
A.nth.  lat.  183,  19  [PLM.  IV  p.  180]  suprema  uoluntas  quorn  mandat 
fierique  iubet,  parere  necesse  est.  —  62.  ex  parte  parentum  est.  iocosa 
hac  uirginitatis  distributione  non  dubito  quin  inluserint  iuuenes  puellis 
earumque  uerbis  amissis.  —  68.  tertia  patris  pars  est  data  tertia 
matri,  sic  T ;  quid  V  habuerit  docet  0  'tertia  pars  patri  est  data  tercia 
matri’  exhibens;  qua  ipsa  in  fine  cum  T  congruentia  (quam  confirmat 
Ouid.  met.  XII  154  pars  est  data  cetera  mensis)  coarguitur  interpolationis 
6  haec  praebens  'tercia  pars  patri  data  pars  data  tercia  matri’,  lectio¬ 
nes  autem  librorum  T  et  0  facile  inter  se  conciliantur,  si  in  communi 
archetypo  'patri’  (aberrante  a  'pa’  ad  cpa’  librario  omissum)  supra 
uersum  adscriptum  fuisse  statuimus:  quod  in  textum  postea  receptum 
sede  sua  alterum  'pars’  depulit  et  in  T  et  in  V  diuerso  modo;  nam 
hoc  alterum  'pars’  necessario  esse  restituendum  is  qui  G  scripsit  bene 
uidit.  Froehlichius  uoluit  'tertia  pars  patri,  pars  e.  d.  t.  m.’,  quod  uti¬ 
que  melius  se  habet  quam  Hauptianum  't.  p.  patrist,  pars  est  d.  t.  m.’, 
cum  commune  uerbum  'est  data’  non  patitur  in  priore  colo  'est’  itera¬ 
tum  (et  iam  plus  nimio  hoc  repetitum  est),  praetuli  ego  cum  eadem 
probabilitate,  sed  cum  oppositionis  ui  maiore  'patri  tertia  pars,  pars  e. 
d.  t.  matri’:  amant  poetae  contraria  in  initium  finemque  uersus  reicere. 
—  64.  noli  pugnare  duobus,  datiuus  pro  'cum’  et  ablatiuo  more 
graeco  (eq££slv,  pu%E6 ftuC  xivC)\  exempla  dedere  Draegerus  synt.  hist.  I 
p.  375,  Haasius  praelectt.  II  p.  146,  Kuehnerus  gr.  1.  II  p.  234.  dictum 
ipsum  recte  Passeratius  adnotat  prouerbii  instar  fuisse  cp.  Piat.  legg. 
XI  119  7[qos  Svo  puxeadai  nai  kvavxCa  %a\E7tov  et  Phaed.  89  ngog  8vo 
ovd 9  'HQCiKAfjg.  —  65.  qui  genero  sua  iura  simul  cum  dote  dederunt, 
in  traditione  simul  cum  re  translata  omnia  iura  cum  re  illa  coniuncta 
in  nouum  possessorem  transferuntur,  dos  (profecticia  scii.,  cf.  Reinius 
1.  1.  p  423  6qq.)  priscis  temporibus  et  postea  sine  dubio  ruri  plerumque 
siue  tota  siue  ex  parte  una  cum  filia  a  parentibus  ipso  nuptiarum  die 
dabatur  (Ulpian.  VI  1  dos  aut  datwr  aut  dicitur  aut  promittitwr ;  Reinius 
p.  425  sq.);  unde  dotis  datio  nil  nisi  initum  conubium  significat. 

Esse  hoc  epithalamium  factum  ad  exemplar  Sapphus  (cf.  HKoechly, 
orat,  academ.  Turici  1859  I  p.  198)  et  Theocriti,  docti  plerique  sibi  per¬ 
suaserunt.  sed  neque  in  huius  epithalamio  Helenae  (id.  18,  49  sqq.) 
neque  in  Sapphus  fragmentis  quidquam  occurrit,  quod  aut  uerbis  aut 
sententiarum  conformatione  peculiari  ad  nostrum  carmen  ita  ad  ludat,  ut 
Catullum  imitatum  esse  uere  concludi  possit:  externae  ubique  sunt  simi¬ 
litudines,  quales  idem  argumentum  ultro  procreat  (uide  modo  Sapph. 
fragm.  94,  95,  102,  109,  133  Bergkii).  decepit  doctos  color  quidam  trans- 

marinus  cum  alibi  tum  in  u.  7  conspicuus,  qui  facile  profluxit  ex  dicendi  for¬ 
mulis  studio  exemplarium  Alexandrinorum  in  poesin  Romanam  receptis, 
contra  haud  pauca  adeo  referunt  Romanas  institutiones  (praesertim  iuris 
priuati),  ut  poetam  de  suo  hausisse  in  singulis  plerisque  eluceat,  difficilius 
est  iudicare  de  totius  carminis  consilio  et  compositione;  qua  in  re  Catullum 
in  uniuersum  secutum  esse  siue  Sapphonem  siue  quemcumque  alium  poetam 
Graecum  non  ita  abhorret  a  probabilitate  lubentiusque  concedo,  neque^ 
enim  ad  uerarum  nuptiarum  usum  compositum  est  hoc  poema  (ut  LXI),  sed 
libere  confictum  et  certorum  nominum  hominumque  apparatu  omni  carens 
a  scaenae  agrestis  simplicitate  accedit  aliqua  ex  parte  ad  Y ergilii  bucolica. 

LXIH. 

1.  Super  alta  uectus  Attis  celerei  rate  maria.  Attis  siue  Attin 
(hae  enim  formae  in  sermone  latino  solae  probae)  hic  non  est  notus  ille 
ex  fabulis  uariis  adulescens  e  Phrygia  oribundus,  quem  Cybele  siue  aluit 
siue  amauit  (Diodor.  III  58  sq.,  Pausan.  YII  17,  5,  Seru.  ad  Aen.  IX  116, 
Ouid.  fast.  IY  179  sqq. ,  Arnob.  IX  5,  Prellerus  myth.  gr.  I  p.  508  sq(J.) ; 
immo  Attis  Catullianus  est  adulescens  ex  longinqua  terra  (Graecia,  ut 
monstrant  u.  64  sqq.)  ad  Phrygiam  mari  uectus,  qui,  furore  religioso  cor¬ 
reptus  cum  sese  addixisset  Rheae  seruitio,  breuis  temporis  uesaniam 
longa  luit  paenitentia.  huic  adulescenti  Graeco  quod  nihilominus  nomen 
fabulosi  illius  Attidis  Phrygii  est  inditum  a  Catullo,  inde  explico  quod 
archigalli  siue  summi  Matris  Magnae  sacerdotes  Attidis  nomen  uidentur 
retinuisse  in  antiqui  deae  amasii  memoriam:  Polyb.  XXII  20,  5  nct^a- 
yiyvovxca  TaXkoi  itaqu  "AxxiSog  xal  Baxxaxov,  xav  ix  TIegglvovv xog 
leqscov  x ijg  [irjxqog  xav  &sc 5vt  Bekkeri  anecd.  p.  461,  11  ”Axxig  nqoicoXog 
xrjg  (jltjxqos  xav  ftsav,  Iulian.  or.  Y  p.  159  Sp.,  161  et  165  (cf.  et  Prellerus 

1.  1.  p.  510).  fortasse  poeta,  cum  ad  fratris  tumulum  commoraretur,  etiam 
sacra  matris  Idaeae  uisens  archigalli  cuiusdam  siue  Attidis  contraxerat 
notitiam  et  ex  eius  uerbis  tristibus  intellexerat,  quam  intimo  ille  corde 
iam  doleret  furorem  olim  in  dulci  iuuenta  conceptum,  'celerei  rate’ 
(cf.  LXIY  6  cita  puppi )  hic  quidem  indicat  inpatientiam,  qua  adulescens 
tendit  ad  terram  optatam.  Ouid.  met.  XI  442  pariter  super  aequora  lata 
feremur,  Laeuius  erotop.  fr.  17  M.  permensus  ponti  maria  alta,  quae  uix 
dubium  est  quin  de  pluribus  maribus  sint  intellegenda  (cf.  c.  IY).  — 

2,  3.  Phrygium  ut  nemus  citato  cupide  pede  tetigit  adiitque  opaca 
siluis  redimita  loca  deae,  prauam  atque  foedam  hic  librarii  affudere 
maculam,  etenim  peruectus  ad  terram  desideratam  Attis  non  statim  in 
monte  Ida,  ubi  erat  nemus,  constitit,  sed  in  litore:  hic  se  euirat,  hic 
socios  inpellit  ut  secum  contendant  ad  Rheam  (19  sqq.),  hinc  deinde  mon¬ 
tem  nemusque  adit  (30  sqq.).  frustra  Ellisius  dicit,  a  Lecto,  loco  illo 
maritimo  ubi  mari  aduenientes  Phrygiam  tetigerunt  (Hom.  II.  XIY  283 
et  Strabo  p.  583),  incipere  Idam:  nemus  Phrygium  remotum  sibi  finxisse 
poetam  a  litore,  patet  ex  47,  79,  86,  89;  neque,  si  uixdum  in  terram 
egressi  iam  inerant  ipsi  nemori,  posthac  idem  illis  adpetendum  erat* 

nec  nero  inter  hoc  nemus  et  fanum  Rheae  discerni  posse,  sequentia  de-, 
monstrant:  in  media  silua,  et  quidem  in  iugo  montis  edito  (12  'alta 
nemora’,  70  sq.),  domus  deae  erat  posita,  omnino  neglegentiae  supinae, 
fatuaeque  incusandus  esset  Catullus,  si  in  carminis  initio  loca  non  solum 
tam  parum  accurate  distinxisset,  sed  etiam  lectorum  mentem  contur- 
basset  plane,  neque  uero  hilum  profecit  Wilamowitzius,  dissertationis 
de  hoc  carmine  ualde  imprudentis  scriptor  [Hermae  XIV  p.  194  sqq.], 
haec  proferens  p.  199:  'solche  unklarheiten  sind  wider  antike  kunst;  sie 
erklaeren  sich  vollstaendig,  wenn  man  weiss,  dass  das  publikum,  fuer 
dessen  gaumen  dieser  metrische  leckerbissen  zugerichtet  war,  am  aller- 
letzten  nach  dem  inhalte  fragte’:  nimirum  peruersa  sua  de  poesi  latina 
sententia  siue  potius  harum  rerum  inscientia  in  praeceps  datus  inputauit 
iste  optimo  poetae  id,  quod  sequentia  mente  praesumentes  male  intule¬ 
runt  librarii,  aduenerat.  siue  Lecti  siue  quocumque  alio  Phrygii  litoris 
loco  uicino  Attis:  tetigit  (recorderis  notas  dictiones  'tangere  litus,  portum’, 
cf.  ad  35)  terram  sacro  sanctae  uiciniae  horrore  correptus,  in  conspectu 
habuit  montem  in  summo  cacumine  siluis  coronatum  seueraeque  maie- 
statis  plenum:  hoc  sensu  adspectuque  in  eum  furorem  est  adactus,  ut  tam¬ 
quam  ob  ipsos  deae  oculos  proiceret  id  quod  Rheae  sacerdotem  gestare 
iam  non  deceret,  hac  re  dignum  se  ostenturus,  qui  inter  Matris  famulos 
reciperetur,  notum  quippe  est,  sua  sponte  sese  euirasse  Gallos  sacro 
furore  actos  (Lucian.  dea  Syr.  26),  cum  ministros  castos  et  ad  furta 
Veneris  non  aptos  dea  flagitare  diceretur  (cf.  ex.  gr.  Ouid.  fast.  IV  221  sqq., 
260,  296,  324).  tale  exordium  uere  poeticum  remotis  malis  librariorum 
fraudibus  sic  Catullo  reddo:  'Phrygium  ut  solum  c.  c.  p.  tetigit  uiditque 
o.  s.  r.  1  d.’  (cf.  Ouid.  fast.  IV  82  Scythico  solo,  ex  P.  I  2,  58  Sarma¬ 
tico  solo,  alia  multa).  r cupide’,  auide  prae  desiderio  tangendi  sacrum 
solum  et  propterea  'citato  pede’;  cf.  infra  26  citato  gradu,  Sen.  Here. 
Oet.  513  gressum  citabat  et  Phaedr.  1001  celerem  citatis  passibus  cu/rsum. 
asyndetice  (ad  XLVI  11)  copulantur  v opaca’  et  v siluis  redimita’,  h.  e. 
coronata,  non  ut  infra  66  et  LXIV  193,  sed  ut  Sen.  Oed.  488  Naxos 
Aegaeo  redimita  ponto  (—  circumdata;  cf.  et  Ouid.  met.  V  388  silua  co¬ 
ronat  aquas):  uidit  Attis  tenebrosum  illud  siluarum  cingulum  alto  monti 
inpositum,  post  quod  latent  loca  siue  regiones  incultae  a  'dea’,  qua 
adpellatione  incerto  nimis  uagoque  modo  in  hoc  praesertim  initio»  de¬ 
signari  Cybelen,  recte  mihi  uidetur  monuisse  LMuellerus,  qui  proposuit 
'loca  Rheae’  (nimirum  'reae’  non  intellegentes  in  obuium  'deae’  muta- 
uisse  librarios  par  est),  nam  si  dicas,  ex  praemisso  'Phrygium  solum’ 
perspici,  de  quanam  dea  agatur,  uide  ne  nimis  ieiune  sentiendo  iniuriam 
facias  arti,  sed  quidquid  statuitur  de  hac  re,  non  meruit  hercle  Muellerus, 
qui  a  Wilamowitzio  his  increparetur  uerbis  1.  1.  p.  195:  '. .  dass  die 
fremde  goettin  wesentlich  Demeter,  kaum  Rhea  gleichgesetzt  wird;  denn 
diese  identification  ist  nur  den  mythologien  fuer  hoehere  toechterschulen, 
aus  denen  etwa  gewerbsmaessige  textverderber  schoepfen,  selbstver- 
staendlich;  Catullus  kennt  sie  nicht’.  quam  reconditam,  si  qua  est,  sa- 
C ATuiiiiTTS  ed.  Baehrens.  II.  22 

pientiam  me  fateor  mente  non  adsequi.  nam  magna  mater  Phrygia  sine 
dea  Idaea  ut  uocabatur  'Cybele’  utpote  (jbrjvriQ  ogsicc  (Hesychius  KvfieXa 
*  oqt]  $>QvyCttg  avzg.a  %al  ^aXa^oi),  ita  a  Rheae  in  Ida  Cretica  cultae 
numine  persimili  per  confusionem  tam  ex  locorum  uicinia  quam  ex  Ida 
utrisque  terris  communi  facillime  explicandam  et  ipsa  Rheae  accepit 
nomen  iam  tempore  prisco:  cum  apud  Graecos  (ex.  gr.  Eurip.  Bacch.  58 
xani%(agL  Iv  noXsi  $Qvydiv  zvgnava,  'Psag  te  grjzgos  i[ia  EVQrjfiazcc), 
tum  uero  apud  Alexandrinos  (ex.  gr.  Euphor.  fr.  146  Mein.)  tam  fre¬ 
quenter  sub  Rheae  nomine  occurrit  Cybele,  ut  non  potuerit  non  perquam 
familiare  esse  Catullo  Rheae  nomen.  —  4.  stimulatus  ibi  furenti  rabie, 
uagus  animi,  infra  79  f moris  ictu ,  Amm.  Mare.  XXVIII  2,  12  oestro¬ 
que  concepti  furoris  exagitati.  'ibi’  cum  emphasi:  tum  uero.  infra  38 
rabidus  furor,  animi  et  57  rabie  fera :  intendit  eiusdem  significationis 
adiectiuum  notionem  substantiui.  'uagus’,  ut  Cic.  de  off.  II  2,  7  uagatur 
animus  errore :  imago  hominis  uino  icti  et  pedibus  uacillantibus  errantis 
translata  ad  animum  furoris  religiosi  oestro  percitum,  errabant  autem 
Itali  ei,  qui  e  scriptura  libri  Y  'amnis’  elicuerunt  'animis’;  qui  pluralis 
concitatum  hoc  illoue  modo  (hic  furore)  statum  animi  designans  (Aen. 
VIII  228  fmens  animis)  cum  tantum  instrumentalis  esse  possit,  post 
'furenti  rabie’  languet  quam  maxime;  immo  haec  rabies  Attin  facit  animo 
uagantem;  recteque  alii  Itali  exhibuerunt  locatiuum  'animi’  librariis 
ignotum  fere  eoque  corruptum ,  quamquam  non  ita  rarum  (cf.  Kuehnerus 
gr.  1.  II  p.  322).  —  5.  deuoluit  iletas  acuto  sibi  pondere  silices,  agi 
hoc  loco  de  Attide  (simulque  comitum  choro:  12,  17,  37  sq.)  se  castrante, 
quasi  per  nebulas  perspexere  Itali  recordati  descriptionem  Ouidii  in  hac 
illa  locutione  Catullum  respicientis  fast.  IV  237  ille  (Attis)  etiam  saxo 
corpus  laniauit  acuto  .  .  uoxque  fuit  'merui,  meritas  do  sanguine  poe¬ 
nas.  a  perecmt  partes ,  quae  nocuere  mihi!  a  pereant ’  dicebat  adhuc:  onus 
inguinis  aufert,  nullaque  sunt  subito  signa  relicta  uiri.  uenit  in  exem¬ 
plum  fmor  hic,  molleSque  ministri  caedunt  iactaUs  uilia  membra  comis. 
hinc  ad  illud  saxo  acuto  Auantius  .primum  recte  effecit  'acuto  silice’ ; 
quem  njmirum  suppeditabat  litus,  alioquin  cum  testa  Samia  castratio 
fieret  (Mart.  III  83,  3,  Iuuen.  6,  514);  confeci  autem  emendationem,  ablatiui 
formam  priscam  'silicei’  (cf.  ad  XXXV  12,  XLV  4)  restituens,  idemque  Auan- 
tiua  'pondera’  secundum  Ouidianum  "onus  inguinis’  recuperauit;  quo  et 
qui  uetustae  in  his  rebus  simplicitatis  inmemores  rem  tam  nude  prola¬ 
tam  horrebant,  refutantur,  nam  saepius  sic  testes  uocantur:  Petron.  92 
habebat  enim  inguinum  pondus  tam  grande,  Mart.  VII  35,  4  Iudaeum 
nuda  sub  cute  pondus  habet  (Stat.  silu.  III  4,  78  nil  ad  rem),  quam¬ 
quam  ad  hoc  'pondera’  debet  sane  accedere  id  quod  est  'inguinis’  simi- 
leue.  post  uana  autem  priorum  in  emendando  illo  'iletas’  conamina 
Lachmannus  inde  elicuit  'ile’,  praecedentibus  Italis  scribens  'ile  a.  s. 
pondere  silicis’  sed  silicem,  cuius  sola  acies  ad  rem  pertinet,  pondero¬ 
sum  quoque  fuisse,  tam  superflue  additur,  ut  cur  Hauptius  praeterea 
maluerit  'rodere  silicis’  saltim  intellegatur,  sed  'ile’  quia  non  est  idem 

atque  /mentula’,  sed  in  uniuersum  sedem  uirilitatis  denotat  (cf.  ad 
XI  20),  non  ipsum  decidi  potest,  melius  igitur  reddens  illud  'inguinis 
onus’  Bergkius  deleta  dittographa  syllaba  'as’  (AS  pro  AC  primitus 
scripserat  librarius  expungere  neglegens)  ex  'ilet’  iam  effecit  genetiui 
fili’  formam  priscam  'ilei’:  excerpta  ex  Charisio  p.  554,  17  K.  ilium 
laymv  (et  similia  in  glossis  Labbaei);  et  habet  'ilium’  Mare.  Emp.  36. 
'deuoluit’  denique  in  ingenti  quodam  siue  saxi  siue  hominis  pondere  in 
terram  uoluto  locum  habet,  minime  gentium  in  testiculis  teneris  deme¬ 
tendis;  unde  Itali  olim  'diuellit’  uel  'deuellit’;  sed  ipsam  perfecti  for¬ 
mam  insuetiorem  'deuolsit’  (Neuius  d.  f.  1.  II  p.  503)  ansam  dedisse 
corruptelae,  recte  obseruauit  Hauptius  opusc.  I  p.  51.  —  6.  membra 
sine  uiro.  cf.  Tib.  I  4,  70,  Ouid.  Ibis  454  (fast.  1.  1.),  ubi  'membra’ 
pluralis  de  inguinibus,  'uiro’,  uirilitate:  Aegrit.  Perdie.  29  [PLM.  V  p.  113] 
Phrygius  ‘pastor  . .  desertusque  uiro,  Hor.  epod.  15,  12  si  quid  in  Flacco 
uiri  est  (lusus  in  nomine  quasi  penem  languidum  indicante),  Petron.  119,  21 
pubescentibus  armis  surripuere  uiros ;  Valcken.  ad  Eur.  Hipp.  p.  221.  — 
7.  etiam  recente  terrae  sola  sanguine  maculans,  'etiam’,  etiamnunc,  ut 
Aen.  VI  485  etiam  cwrrus,  etiam  arma  tenentem ,  cum  'm.’  iunge,  'terrae 
sola’  (contra  u.  2  'solum’),  quia  discurrens  Attis  longe  lateque  per  terram 
sanguinis  usque  profluentis  uestigia  relinquit:  Lucr.  II  692  ardent  sola 
terrae ,  cf.  et  infra  40.  de  scriptura  'maculas’  ad  IX  2  dixi.  —  8.  ni- 
ueis  citata  cepit  manibus  leue  typanum,  tympanum,  cuius  forma 
breuior  a  graeco  xvnccvov  tracta  numquam  non  (Varro  sat.  Men.  132  B., 
Maecenatis  fragm.  infra  ad  23  exhibendum)  sub  manibus  scribarum  cessit 
in  pleniorem,  descriptum  a  Richio  lex.  antiqq.  s.  u.,  'leue’  audit  (cf. 
inania  tympema  Ouid.  fast.  IV  187)  utpote  cauum  (10).  uirilitate  priuatum 
et  paene  in  feminam  mutatum  Attin  non  solum  feminae  conuenientia 
attributa  vniueis'  (quod  non  tantum  manus  sanguine  profuso  pallidas 
indicat)  similiaque  infra  explicanda  indicant,  sed  etiam  quod  abhinc  iam 
feminino  genere  ubique  designatur  (ut  hic  'citata’),  qui  usus  statim  ad 
u.  12  disceptandus  late  patuit  apud  Romanos,  qui  non  solum  cinaedos 
(Verg.  epigr.  13,  17  [PLM.  II  p.  174]  quid  palluisti,  femina ),  sed  omnes 
homines  molliores  ita  notabant,  ueluti  apud  Cic.  de  or.  II  68,  277  de 
Egilio  quid  tu,  Egilia  mea ?  —  9.  typanum,  tubam  Cybeles,  tu  mater 
(-tri)  initia.  Itali  restituere  'tua,  mater,  initia’,  sunt  autem  'initia’ 
mysteria,  ut  habet  glossarium  ab  Ellisio  adlatum  initia,  sacrorum  orgia; 
de  Cereris  mysteriis  adhibent  uocem  Varro  d.  r.  r.  III  1,  1  et  Cic.  de 
legg.  II  14,  36.  dicunt  uulgo,  tympanum  horum  mysteriorum  esse  in¬ 
signe.  qui  usus  ut  possit  confirmari  (qua  de  re  dubito),  tamen  neque 
de  mysteriis  quibusdam  Rheae  quidquam  constat  neque  quo  iure  tym¬ 
panis,  si  re  uera  erant  mysteriorum  insignia,  utantur  nondum  initiati 
Attis  sociique  apparet,  procreauit  autem  haec  coniectura  incredibilis 
nouas  coniecturas.  iam  enim  ante  hunc  uocatiuum  male  praecedere 
genetiuum  'Cybeles’  qui  agnouerunt  Itali,  uocatiuum  'Cybelle’  resti¬ 
tuerunt.  et  'tubam’  cum  nude  positum  displiceret  (quippe  tuba  non 

pertinet  ad  Rheam),  Lachmannus  ctuom’  pro  illo  rescripsit:  tantum 
malorum  una  procreauit  coniectura  mala  pro  certa  accepta,  itaque  de 
integro  locus  est  examinandus.  'typanum’  per  reuocationis  figuram  (cf. 
ad  LXIV  62)  repetitura  bene,  si  quid  sentio,  dicitur  ftuba  Cybeles’: 
quas  partes  in  uirorum  praeliis  agit  tuba,  initium  indicando  pugnae  et 
accendendo  Martem,  eas  in  discursibus  Gallorum  implet  tympanum: 
signum  dat  pompae  sollemnis  excitatque  furorem  primum,  quem  magis 
deinde  exstimulant  cum  cymbala  tum  uero  tibia:  quantum  horum  soni 
ualuerint  ad  commouendas  perturband asque  hominum  mentes  et  con¬ 
ciliandas  Rheae  cultui,  satis  notum  est.  iamque  quomodo  uox  antea 
difficillima  'initia’  commodum  nanciscatur  intellectum,  me  tacente  agnos¬ 
cis;  restatque  hoc  unum,  ut  syllabis  'tu  matri’  (sic  0,  contra  G  'mater’) 
substituatur  aliquid  in  rem  aptum,  conieci  ffuriantis  (scii.  Cybelles) 
initia’  siue  fturbantis’,  ut  Tac.  a.  XIV  32  feminae  in  furorem  turbata e. 
de  fCybele’  nominis  scriptura  lis  inter  doctos,  falso  autem  Bentleius 
ad  Lucan.  I  600  accedens  priorum  placitis  (cf.  Burm.  Anth.  lat.  I  p.  30) 
praecepit,  ut  'e’  priore  correpta  'Cybele’,  contra  eadem  producta  ' Cy¬ 
bebe ’  scribatur.  nam  tot  locis  (ex.  gr.  Propertii,  Ouidii,  Claudiani) 
forma  cCybelle’  commendatur  a  codd.  (etiam  antiquissimis  omnium:  PLM. 
III  p.  292),  ut  sic  potius  censendum  sit,  media  syllaba  longa  praeualuisse 
formam  'Cybelle’,  rariorem  esse  alteram  'Cybebe’.  apud  Catullum  cum 
ceteris  locis  0  exhibeat  cCybelle’,  hic  quoque  fCybelles’  recepi.  —  10.  qua- 
tiensque  terga  taurei  teneris  cana  digitis,  pulsans  tympanum,  quod 
saepius  sic  e  materia  designatur:  Stat.  Ach.  I  828  quater  aera  Rheae, 
quater  enthea  pulsant  terga  manu ,  Ouid.  fast.  IV  342  et  feriunt  molles 
tawrea  terga  manus,  unde  'teneris’  ad  mollitiem  eunuchorum  propriam 
referendum  esse  patet;  apud  Phaedr.  IV  1,  7  Galli  ex  asini  detracta  pelle 
sibi  fecerunt  tympana.  Sueton.  Aug.  68.  —  11.  canere  liaec  snis  adorta 
est  tremebunda  comitibns.  non  solum  utpote  rhythmum  motu  corporis 
Comitans  et  furore  concitus  (cf.  LXIV  305),  sed  etiam  ut  castratus  eneruis 
Attis  dicitur  tremebundus,  'adorta  est’,  coepit,  ut  Lucr.  III  575.  co¬ 
mites  siue  socios  una  cum  Attide  ex  patria  fugientes  poeta  hic  tantum, 
ubi  opus  est  thiaso,  commemorat,  in  ceteris  neglegit  tamquam  gregem 
uilem  ita  ut  ne  in  euirando  quidem  eos  ducis  exemplum  secutos  esse 
(ut  apparet  ex  u.  17)  commemoret;  mo aqpa  rcqoacana  in  scaenam  admit¬ 
tuntur  pompam  effectura  statimque  dimittuntur,  horum  corda  tristia 
animosque  ex  corporis  dolore  abiectos  nunc  erigit  dux  tympani  sonis 
uerborumque  stimulis  mixtis  —  12.  agite  ite  ad  alta,  Gallae,  Cybeles 
nemora  simul.  Gallos,  Cybeles  sacerdotes  inferiores,  uulgo  crediderunt 
dictos  esse  de  Gallo,  Galatiae  flumine:  Plin.  h.  n.  V  42,  147  et  XXXI  9, 
Paul.  Festi  p.  95,  Ouid.  fast.  IV  361,  Steph.  Byzant.  s.  u.  raUog;  cf. 
et  Pauly,  Encycl.  real.  III  p.  642.  artificio  iam  ad  u.  8  commemorato 
et  sine  dubio  antiquissimo  hi  homines  castrati  uocantur  Gallae:  Calli¬ 
machus  (cf.  Schneiderus  II  p.  698)  apud  Hephaest.  12  rdUcu  (irjtQog 
oQslrjg  cpiXo&vQGoi  dQOfiaSsg-,  et  saepius  Bic  poeta  latini  non  de  antisti- 

tibus,  sed  antistitis  Cybeles  loquuntur,  ipsi  sacerdotes  cum  et  ueste  et 
habitu  corporis  et  uoce  feminis  essent  simillimi:  Ciris  166  ictaue  bar¬ 
barico  Cybeles  antistita  buxo  (quae  uerba  male  interpp.  de  uera  femina 
intellegunt,  ut  et  ceteris  locis),  Ouid.  epist.  4,  48  quaeque  sub  Idaeo 
tympana  colla  mouent,  ubi  Heinsius  optime  rem  perspiciens  cp.  Stat. 
Tkeb.  XII  224  sqq.  dux  uesana  chori  et  Verg.  Aen.  IX  617  o  uere  Phry¬ 
giae  (neque  enim  Phryges)  ite  per  alta  Dindyma  (Hom.  II.  II  235  et  YI  96); 
cf.  et  Ter.  Eun.  357  eunuchum  . .  senem  mulierem,  Claud.  in  Eutr.  I  326 
Eunuchi  quae  templa  deae  ('dei’  codd.),  quas  uidimus  aras?  unde 
etiam  'Maenades’  recte  dici  Gallos  (cf.  ad  23)  apparet.  'alta’,  in  Ida 
posita.  'ite  simul’,  in  chorum  congregati  me  duce;  quod  si  saepius 
abhinc  repetitur,  Attidis  consilium  alacres  reddendi  socios  ne  obliuisca- 
mur.  —  13.  Dindymenae  dominae  uaga  pecora,  a  Dindymo  siue  Din¬ 
dymis,  Phrygiae  monte  sacro,  magna  Mater  etiam  Dindymene  uoea- 
batur:  infra  91,  Hor.  od.  I  16,  5,  Aen.  X  252.  quae  ' domina’  (Apoll. 
Rhod.  I  1151  ' PsCr\v  noXvnotvLuv ,  Aen.  III  113  ibique  Seru.,  infra  92) 
Gallos  habet  tamquam  pecora  siue  seruos;  sic  enim  ut  interpretemur 
Cogit  oppositum  'dominae’;  cf.  interpp.  ad  Hor.  epist.  I  19,  19  o  imita¬ 
torum  seruum  pecus  (od.  III  1,  5)  et  Eurip.  Bacch.  731:  est  grex  popa¬ 
rum,  pompis  discursibusque  ('uaga’,  ut  25)  deae  famulans,  officii  ad¬ 
monet  comites  cum  contemptu  Attis,  qui  simul  huius  gregis  ducem  se 
effert,  quamquam  cum  Y  habeat  'pectora’,  non  male  Ahlwardtus 
traiciendo  restituit  haec  'uaga  pectora  dominae’,  hoc  est,  diuae  sacrata 
cohors  uaga  (u.  25).  alibi  leones  rpecus’  Rheae  uocantur,  Ouid.  Ibis  457. 
—  14.  aliena  quae  petentes  uelut  exules  loca  celeri,  superfluas  in 
hoc  uersu  syllabas  recidunt  uulgo  delendo  'celeri’;  quae  uox  quomodo 
tandem  huc  peruenisset  cum  disquireretur,  Lachmannus  ex  u.  74,  ego 
ex  u.  1  adnotationem  olim  marginalem  in  hanc  sedem  delapsam  esse 
statuimus  non  admodum  probabiliter,  mitto  coniecturas  inprobabiles 
(ueluti  Silligii  'uelo  [uel  'prora’]  loca  celeri’,  Heysii  'uelut  exilia  rate’, 
cui  praeiuerat  'celeri  exilia  rate’  Ahlwardtus,  Schwabii  'celere  uelut 
exules’,  Spengelii  'celeris  loca  exules’):  singula  uerba  si  quam  accura¬ 
tissime  ponderamus,  uox  'uelut’  propterea  suspecta  euadit,  quod  patriam 
relinquendo  et  magnae  Matris  in  famulitium  se  addicentes  euiratione* 
reuera  in  exilium  se  contulerunt  Attis  sociique;  cf.  Priap.  55,  5,  Varr. 
sat.  Men.  235  B.  quid  igitur,  si  exaratum  olim  ceVi  librarius  pro  uel’ 
accipiens  scripsit  'uelut’,  mox  errorem  in  margine  correxit  adscripto 
'celeri’?  hoc  si  amplecteris,  nullo  negotio  euadet  'celere  exules  loca’, 
de  aduerbio  'celere’  cf.  Neuius  d.  f.  1.  II  p.  659.  —  15.  sectam  meam 
executae  duce  me  mihi  comites,  sectam  siue  uiam  uiuendi  et  sentiendi 
rationem,  quam  quis  sequitur  (Iuuen.  14,  121  iuuenes  hortatur  ut  illam 
ire  uiam  pergant  eb  eidem  incumbere  sectae ) ,  tam  constanti  usu  copulant 
cum  'sequi’  uerbo,  unde  'secta’  descendit,  ut  Bergkius  rectissime  'exe¬ 
cutae’  (cuius  uerbi  nulli  significationi  hic  locus)  in  'secutae’  mutasse 
sit  censendus,  conligens  Naeuii  fr.  10  V.  eorum  sectam  secuntur  multi 

mortales,  Cic.  p.  Cael.  17, 40,  alia,  de  uitii  genere  cf.  me  ad  Tac.  dial.  p.  60. 
Quint.  V  13,  59  sectarum  uelut  duces,  Lygdam.  6,  10  neue  neget  quis¬ 
quam  me  duce  se  comitem ,  Cic.  pro  Mare.  4.  in  patria  pristina  aequales 
nonnullos  Attis  pellexerat  ad  iter  simul  faciendum.  —  16.  rapidum 
salum  tulistis  truculentaque  pelagi.  crapidum’  siue  ' aestuosum’  in 
maris  angustiis  locum  habet  (LXIY  358),  ineptum  est  in  alto  ponto, 
per  quem  uecti  erant,  uocem  sequenti  illi  'truculenta’  respondentem 
'rabidum’  bene  recuperauit  Bergkius;  cf.  ex.  gr.  Tib.  I  2,  42,  ubi  itidem 
libri  sollemni  uitio  'rapido’,  extrema  uerba  qui  defendunt  arcessentes 
Hor.  od.  IV  4,  76  acuta  belli,  Min.  Fel.  17,  10  recta  montium ,  uallium 
flexa,  porrecta  camporum  aliaque  multa  (Kuehnerus  gr.  1.  II  p.  173),  hi 
neque  illud  obseruant,  usum  eum  demum  inde  ab  Augusti  principatu 
increbuisse,  et  neglegunt,  sic  denotari  partem  totius  nec  ex.  gr.  Verg. 
Aen.  IX  81  pelagi  alta  simpliciter  esse  'pelagus  altum’,  sed  'maris  ea 
pars,  ubi  posita  nauis  iam  e  terra  conspici  nequit’,  neque  uero  hic  de 
maris  alicuius  regionibus  periculosis,  sed  de  uariis  maribus  truculentis 
(LXTV  179)  sermo  est;  nam  ut  'salum’  totum  pontum,  ita  'pelage’  plu¬ 
ralis  ex  Lucretio  notus  (Neuius  1.  1.  I  p.  317),  quem  egregie  Victorius 
recuperauit,  diuersas  eius  partes  (cf.  u.  1)  designat,  saepius  autem  in 
semiuiri  mollis  oratione  hoc  obseruare  licet,  eum  delicata  cum  uerbo- 
rum  abundantia  repetere  in  altera  uersus  parte  eadem  (siue  lenissime 
tantum  uariata),  quae  iam  in  priore  dixerat:  cf.  u.  20,  50,  63  sqq.,  68. 
—  17.  evirastis  Veneris  nimio  odio.  'euirare’  uocem  scriptoribus 
technicis  usitatam  adhibet  Varro  quoque  sat.  Men.  275  B.  spatula  eui- 
rauit  omnes  Veneri  uaga  pueros,  'nimio’,  superante  Veneris  gaudiorum 
auersatione  atque  taedio  (Ter.  Eun.  III  1,  14  et  V  5,  2).  hic  'nimius’, 
quamquam  nondum  plane  implet,  tamen  accedit  ad  notionem  eius  quod 
modum  iam  excedit;  cf.  ad  LXIV  22.  —  18.  hilarate  erocitatis  erro¬ 
ribus  animum,  sic  0,  'crocitatis’  G.  unde  qui  effecerunt  'concitatis’ 
(nuperrime  adeo  'procitatis’)^  male  remonebant  illud  'citatis’  cum  aliis 
huius  carminis  locis  tum  u.  26  stabilitum  atque  commendatum,  alii 
igitur  Itali  ex  'ero’  uel  'cro’  elicuerunt  'aere’ ;  quod  quamquam  metrum 
uiolat,  a  sententia  tamen  utique  praestat  Auantii  commento  'erae’:  unde 
‘tandem  Attidis  socii  adflictum  esse  sciebant  Cybeles  animum?  hilarare 
illi  possunt  suum  solummodo  animum  tristem  scilicet  ob  factam  euira- 
tionem  et  ex  dolore  maestum,  longo  etiam  itinere  defatigatum,  quod 
uerba  proxima  'mora  tarda  mente  (uestra)  cedat’  reddunt  apertissimum, 
hinc,  nisi  fallor,  Lachmannus  adulescens  (ad  Prop.  p*.  289)  uoluit  'hila¬ 
rate,  grex,  citatis’  ego  cum  nulla  paene  mutatione  deleta  'e’  ditto- 
grapha  et  'r’  in  'i’  mutata  restitui  poetae  'hilarate,  io,  citatis’;  ad¬ 
monentur  (de  'io’  cf.  ex.  gr.  Stat.  Theb.  IV  678  tendite,  io,  comites, 
Mart.  V  25,  3  sq.)  comites  ipsis  discursibus  (de  'erroribus’  cf.  Tib.  I 
4,  69;  Cic.  de  har.  resp.  11,  24)  recreare  et  reficere  animum.  —  19.  mora 
tarda  mente  cedat,  omnis  cunctatio  uos  retinens,  omnis  morandi  causa 
fugetur  abeatque  animo;  Nux  4  lentam  moram ,  Ouid.  fast.  II  170  tardae.. 

morae,  Stat.  silu.  I  2,  26  cedant  curaeque  metusque.  quod  quo  certius 
efficiat,  Attis  depingit  coloribus  uiuidissimis  loca  adeunda.  —  20.  Phry¬ 
giam  ad  domum  Cybelles,  Phrygia  ad  nemora  deae,  graui  cum  ictu 
repetita  Phrygiae  notio:  quidquid  apud  gentes  adiacentes  colitur,  Cybele 
est  dea  Phrygia,  cuius  iam  propriam  sedem  patriamque  et  siluas  sacras, 
Idam,  cultus  incunabula  atque  originem  omnis,  uisuri  sunt  Attidis  comi¬ 
tes.  quodsi  'domum’  in  uniuersum  denotat  sedem  a  Cybele  maxime 
cultam  (similiter  Ouid.  fast.  1Y  421  Trinacria  audit  grata  domus  Cereri ), 
haec  iam  accuratius  definitur  illo  'nemora’.  per  simplex  illud  'deae’, 
quod  solum  nullo  tempore  magnam  matrem  significauit,  recte  designari 
Cybelen,  credi  sane  nequit:  nere  hic  quoque  LMuellerus  'Rheae’  repo¬ 
nens  consuluit  concinnitati  (cf.  ad  u.  16).  —  21.  ubi  cymbalum  sonat 
nox,  ubi  tympana  reboant,  cymbala  (caera’  saepe  uocant  poetae)  de¬ 
scripsit  Richius  (lex.  antiqq.  s.  u.).  genetiuum  pluralem  (sic  alibi  Cat. 
cuirum,  caelicolum,  diuum’,  sim.)  utique  agnoscamus  oportet  et  propter 
oppositum  'tympana’  et  monente  re  ipsa,  licet  in  hac  uoce  formae  bre- 
uioris  alterum  non  extet  exemplum  nec  simile  quidquam  inter  ea  quae 
Neuius  d.  f.  1.  I  p.  103  sqq.  congessit  inueniatur.  nam  'uox’  de  sonitu 
et  clangore  adhibet  ex.  gr.  Yerg.  Aen.  III  669  ad  sonitum  uocis  et  Ouid. 
met.  I  338  bucina  . .  litor  a  uoce  replet  (Obbarius  ad  Hor.  epist.  I  1,  34). 
placuit  nonnullis  Itali  cuiusdam  conjectura  ab  AStatio  commemorata 
'nox\  sed  neque  'nox  sonat  tympanum’  ex  Yergiliano  'uox  hominem 
sonat’  defenditur  ullo  modo  neque  uero  Rheae  sacra  fuere  nocturna; 
nam  in  unico  loco,  qui  tale  aliquid  innuere  uidetur,  Statii  Theb.  XII 
224  nocte  uelut  Phrygia  cum  lamentata  resultant  Dindyma ,  pro  'nocte’ 
nimirum  'cote’  siue  'caute’  est  reponendum,  siquid  mutandum  esset, 
proponerem  'cymbali  insonat  uox’  (de  singularis  et  pluralis  uicissitudine 
cf.  29).  perquam  autem  apta  imagine  'tympana’  siue  terga  boum  dici 
'reboare’  adnotat  Vulpius  Cp.  Auson.  epist.  24  (25),  21  tentis  reboant 
caua  tympana  tergis.  —  22.  tibicen  ubi  canit  Phryx  curuo  graue  ca¬ 
lamo.  Phrygiae  adsignari  tibiae  inuentionem  notum  est;  cf.  ex.  gr.  Plut. 
de  mus.  5,  Apul.  flor.  3;  habebatque  Phrygia  tibia,  quae  itidem  usitata 
in  Cybeles  sacris  (Hor.  od.  III  19,  18)  summique  ad  mentes  excitandas 
momenti  erat  (Lucr.  II  620,  Quint.  I  10,  33,  Sen.  ep.  108,  7),  hoc  sibi  pe¬ 
culiare,  quod  calamus  de  buxo  factus  (unde  'buxum’  uocant  poetae  hanc 
tibiam)  desiit  in  cornum  curuata :  cf.  Tib.  II  1,  86  et  Phrygio  tibia  curua 
sono ,  Aen.  XI  737,  Stat.  Theb.  YI  113  signum  luctus  cornu  graue  mugit 
adu/nco  tibia ;  habuit  enim  haec  tibia  hoc  ipso  cornu  sonum  grauiorem 
('graue  canit’:  Euehnerus  gr.  1.  II  p.  211),  qui  hic  opponitur  acutis  cym¬ 
balis  tympanisque  (cf.  LXIY  261  sqq.).  sequentia  saltationesque  discur¬ 
susque  ad  hanc  symphoniam  factos  depingunt.  —  28.  ubi  capita  Mae¬ 
nades  ui  iaciunt  ederigerae.  Maenades  caue  accipias  notas  Bacchi 
comites,  licet  hic  deus  ex  Cybeles  cultu  sibi  cognato  ut  symphoniam 
(cf.  LXIV  261  sqq.)  ita  comitatum  (uerarum  nimirum  feminarum)  ad- 
sumpsisse  possit  putari;  cf.  Apollod.  III  5,  1.  immo  Galli  furibundi 

utpote  euirati  atque  ueste  habituque  feminis  simillimi  (cf.  ad  12)  Rheae 
dicuntur  Maenades,  ut  et  ipse  Attis  postea  u.  69  se  Maenada  adpellat. 
de  ederis  apte  IYossius  cp.  Etymol.  M.  220  rdXXog’  6  cpiXondxmq  IIxoXe- 
patos'  Slcc  t 6  cpvXXoig  v.L66ov  %atE6xC%&(U  dg  oi  yaXXoi.  asl  yaq  x aig 
diovvGicMatg  xsXsratg  iU6C<p  ierEcpotvovvto.  furentium  (et  hinc  etiam  uati- 
cinantium)  erat,  uiolenter  iactare  caput  crinesque  fundere  sine  ante  faciem 
siue  in  tergum  siue  in  orbem:  Varro  sat.  Men.  132,  2  B.  teretem  comam 
uolantem  iactant  tibi  famuli ,  Maecen.  gr.  lat.  K.  VI  p.  262  ades  et  so¬ 
nante  typano  quate  flexibile  caput,  Lampr.  Heliog.  7,  2  iactauit  autem 
caput  inter  praecisos  fanaticos,  Apul.  met.  VIII 27  (Dissenus  ad  Tib.  II 5, 66 
iactauit  fusas  et  caput  cmte  comas).  'ederigerae5  est  ana%  Xeyopsvov;  ut 
omnino  in  hoc  carmine  syllabarum  breuium  sese  excipientium  copia  uoca- 
bula  insolita  aut  adsumendi  aut  fingendi  necessitatem  inposuit  poetae;  unde 
in  exitu  maxime  uersuum  habes  alibi  non  lecta  praeterea,  ut  34  'properi¬ 
pedem5,  51  'erifugae5,  72  'nemoriuagus5 ;  quales  uoces  a  dactylicorum 
usu  utique  alienas  multas  finxit  iam  Laeuius,  ut  huius  carminibus  de¬ 
perditis  nesciamus,  num  illa  noue  formauerit  noster.  —  24,  ubi  sacra 
sancta  acutis  ululatibus  agitant,  caerimonias  et  sacrificia  sollemniter 
instituta  atque  reuerenda  ( sancti  ignes  Aen.  III  406)  exercent  celebrant- 
que  Galli,  dum  edunt  uoces  inconditas  tam  ex  dolore  quam  ex  laetitia 
summa  profluentes  (oXoXvyya ta  Graecorum:  Hemsterh.  ad  Lucian.  I  p.  7) 
et  acuto  sono  tam  feminarum  quam  eunuchorum  proprio  profusas:  Maecen. 
1.  1.  latus  horreat  flagello,  comitum  chorus  ululet ;  ad  quem  locum  (cf.  et 
Mart.  V  41,  3,  Apul.  met.  VIII  28)  conicio  'ubi  flagra  sancta5  (nam  'sacra 
sancta5  alibi  nusquam  reperitur  comnnctum),  ut  'agitant5  (ad  quod  in  uul- 
gata  lectione  cf.  Verg.  G.  IV  533  choros  agitabat,  Cic.  Verr.  IV  46,  154  dies 
festi  agitantur ,  Sil.  Ital.  XV  423,  alia)  nunc  sit  'quatiunt5,  ut  Ouid.  met. 
III  667.  —  25.  nbi  sueuit  illa  dinae  uolitare  uaga  cohors,  tam  'uagns5 
(LXIV  389)  quam  'uolitare5  dicitur  de  discurrentibus  (LXIV  251,  Ciris 
308,  Cic.  de  leg.  agr.  II  37  toto  foro  uolitarunt ,  alia)  in  partes  omnes 
fanaticis,  'diuae  (Cybeles)  cohors7,  comitatus,  ut  Hor.  epod.  16,  60. 
ceterum  hoc  mirum  est,  nunc  demum  per  'illa5  uocem  (cf.  ad  VIII  6) 
attentionem  derigi  ad  notum  quippe  celebremque  Rheae  comitatum, 
cuius  praesertim  officia  iam  uu.  praecedentes  23,  24  descripserint,  for¬ 
tasse  u.  25  olim  erat  positus  ante  23.  —  26.  decet  c.  c.  tripudiis. 
'decet5,  utpote  qui  euiratione  iam  deae  nos  addixerimus.  Liuius  I  20,  4 
Salios  . .  per  urbem  ire  canentes  carmina  cum  tripudiis  sollemnique  saltatu 
(XXXVIII  17,  3);  Apul.  met.  VIII  27  incita/nte  tibiae  cantu  lymphaticum 
tripudium.  —  27.  simul,  simul  ac,  ut  45;  cf.  ad  XXII  22.  —  notha 
mulier,  uiro  dempto  Attis  acceperat  falsam  mulieris  speciem  (cf.  XXXIV 
15);  Simonides  Anth.  Pal.  VI  217,  9  qp* yvvui*a  &erjg  XdxQiv.  attri¬ 
butum  ad  contemptum  facit.  —  28.  thiasus  repente  linguis  tre¬ 
pidantibus  ululat,  'repente5  egregie  exprimit,  quam  uim  effectumque 
Attidis  adhortatio  habuerit,  'thiasus5,  chorus  siue  agmen  comitum,  ut 
LXIV  252;  Suidas  @iaaog  ieQog  %oqog'  ahaocor^s,  6  (alibi  thiasus 

magis  choreas  indicat),  linguae,  quae  uulgo  feruntur,  'trepidantes’ 
nullae  omnino  sunt:  alienis  deceptus  AStatius  interpretatur  'salientibus, 
sonantibus’,  nec  quidquam  huc  facit  Suet.  Ner.  49  trepidanter  effatus  \ 
immo  siquis  diligenter  etymon  usumque  uerbi  perpendet,  neque  quo¬ 
modo  linguae  trepident  neque  quid  ad  ululatum  faciant  perspiciet,  nil 
autem  adiuuant  IVossii  coniecturae  'strepitantibus’  uel  'crepitantibus’, 
quorum  uerborum  illud  in  linguam  omnino  non  quadrat,  hoc  in  aliud 
quiduis  melius  conuenit  (Petr.  132  collisa  labra  crepitabant ,  Cic.  Tuse. 
IV  8,  19  dentium  crepitum),  rimanti  autem  librorum  memoriam  'thyasis’ 
uel  'thiasis’  in  Y  lectum  fuisse  paene  certum  fit;  et  cum  hoc  egregie 
coniungitur,  adlitteratione  quoque  commendante,  illud  'trepidantibus’: 
chorum  comitum  in  uarias  partes  diffusum  uidemus  celeriter  discurrere, 
quibus  adgnitis  iam  crimen  est  intendendum  in  uocem  'linguis’  pro  qua 
conicio  'litus’,  secundum  notas  poetarum  dictiones  Verg.  Aen.  II  487 
plangoribus  aedes  femineis  ululant  (=  ululatu  resonant),  Sil.  Ital.  VI  285 
ulularunt  flebile  ripae}  Val.  Flacc.  IV  608  tellus  ululata,  Claud.  *.  Pr. 
II  269.  —  29.  remugit,  non  solum  ut  supra  21  'reboant’,  sed  etiam  ob 
imaginem  uocis  e  monte  opposito  (Verg.  G.  III  45).  et  hmc  etiam:  —  re¬ 
crepant.  quam  uocem  a  Catullo,  qui  primus  habet,  mutuatus  est  auctor 
Ciris  108  sa£pe  lapis  recrepat  Cyllenia  murmura  pulsus.  —  30.  uiridem 
adit  Idam,  ut  Culex  311  iugis  Ida  potens  uiridantibus\  et  hinc  apud 
Ouid.  opaca  fast.  VI  327,  umbrosa  met.  XI  762,  nemorosa  a.  a.  I  289, 
et  similiter  alibi  audit  mons;  ad  cuius  radices  tendentem  hic  chorum 
uox  'adit’,  adseendentem  sequentia  ostendunt.  —  31,  32.  furibunda 
simul  anhelans  uaga  uadit  animagens  comitata  tympano  Attis  per 
o.  n.  dux.  's1?hul’,  eodem  tempore  et  una  cum  illis,  traiectum  est| 
cohaerentque  sine  copula  eoque  uiuidius  multo  iuncta  'furibunda  an¬ 
helans  uaga’,  quae  ad  'uadit’  pertinent  quaeque  u.  33  continuantur  per 
conparationem.  quo  minus  est  probabile,  latere  in  ductibus  corruptis 
'animagens’  quartum  quoddam  eiusdemque  cum  prioribus  significationis 
attributum;  neque  quae  priores  hinc  elicuerunt  ('animi  egens’  Statius, 
'animo  eg.’  Auantius)  neque  quae  recentiores  (Lachm.  'anima  agens’, 
i.  e.  moribunda,  quod  per  se  est  nimium,  ego  olim  'animae  egens’), 
ullo  modo  iam  ad  rem  pertinent,  cum  et  'mentis  impos’  post  'furibunda’’ 
iteratum  et  'spiritu  destitutus’  post  'anhelans’  repetitum  interiacentia 
'anhelans’  et  'uaga’  refutent,  sed  uerum  eruere  tum  demum  licet,  si 
de  eis  quae  secuntur  constabit,  in  quibus  risum  paene  mouet  Attis, 
quem  comitatur  tympanum,  nam  passiue  sane  accipienda  est  in  lectione 
tradita  uox  'comitata’,  dux  cum  non  comitari,  sed  praecedere  sit  dicen¬ 
dus.  nullius  autem  momenti  sunt  loci  comparati  Lygdam.  2,  13  matris 
comitata  dolore  (a  matre  dolente)  similesque,  siquidem  Attis  per  siluas 
obscuras  praecurrens  quatit5*  ipse  tympanum  quassoque  et  signum  dat 
sequendi  et  uiam  demonstrat  sociis:  comitatumne  illum  tympano  fuisse 
iam  perseueras?  apage  has  nugas,  scribo  r  uadit  animu  agens  comitu 
ante  tympano  Attis’.  Hor.  a.  p.  100  animum  auditoris  agunto ,  alia. 

'ante*,  in  fronte,  cum  'uadit’  artius  cohaeret,  ut  Verg.  Aen.  VI  677  et 
alibi.  —  38.  neluti  iimenca  uitans  onus  indomita  iugi.  de  erroribus 
furibundis  anhelis  uagis,  ut  iam  dixi,  comparationem  accipe:  ut  bucula, 
nondum  ceruices  inflectere  docta  iugumque  perosum  fugiens,  huc  illuc 
effuso  cursu  fertur.  Yal.  Flacc.  IV  362,  Hor.  epist.  I  3,  34  indomita  cermce 
feros ,  infra  ad  LXVIIIb  78.  —  34.  rapide  d.  s.  Gallae  properipedem, 
furor  ducis  acendit  comites  Attidem  citato  pede  ruentem  passibus  aequan¬ 
tes  :  non  in  eo  summa  imaginis  uersatur  quod  celeres  sequuntur,  sed  quod 
in  furorem  et  ipsi  concitati  possunt  sequi,  recte  igitur  ex  nostra  qui¬ 
dem  sententia  Bentleius  uulgatam  lectionem  'rapidae’  in  'rabidae’  (cf. 
ad  16)  mutauit.  'properipes’,  uox  alibi  non  obuia,  ut  'celeripes’  apud 
Cic.  ad  Att,  IX  7,  1  et  Auson.  parent.  29  (27),  4;  cf.  et  'tardipes’ 
XXXVI  7.  —  35.  itaque  ut  domum  Cybelles  tetigere  lassulae,  cf. 
supra  u.  6  (44  ita),  'domum’,  montis  cacumen,  ubi  erat  sacrum  quod¬ 
dam  deae  (Ellisius  cp.  Ouid.  met.  X  686  sqq.,  Claud.  de  rapt.  Pros.  I 
200  sqq.,  Plut.  de  fluu.  13);  quamquam  quodnam  Idae  cacumen  sit  in¬ 
tellegendum,  in  dubio  relinquit  poeta,  'tetigere’,  peruenere  ad,  ut  LXIV 
174  (ut^et  'attingere’,  ibid.  75).  'lassulae’  egregie  nouauit  poeta,  et 
paenultimo  pede  non  dissoluto  defatigationem  omni  alacritate  carentem 
depingens  et  per  deminutiuum  mollem  teneritudinem  Gallorum  his  labo¬ 
ribus  inparum  describens.  —  36.  nimio  e  labore  somnum  capiunt  sine 
Cerere,  hoc  est,  inpransi  (notum  est  illud  Ter.  Eun.  IV  5,  6);  ad  ieiu- 
nium  num  hoc  sit  referendum  in  cultu  Matris  praescriptum  (Amob. 
V  16),  perquam  est  dubium,  simpliciter  cum  profluat  ex  illo  'nimio  (ad 
LXIV  22)  e  labore’;  in  quo  ce’  noto  usu  tam  'post’  quam  'propter’  in¬ 
dicat.  'somnum  capere’,  hic  fere  'incidere  in  somnum,  quem  toto  cor¬ 
pore  recipiunt’;  aliter  Cic.  ad  Att.  VIII  1,  4,  Ouid.  fast.  IV  530.  — 
37.  piger  his  labante  langore  oculos  sopor  operit,  cf.  L  10.  ‘piger’, 
grauis,  ut  Ouid.  am.  I  13,  7  somni  pingues,  Sulpicia  56  [PLM.  V  p.  96] 
somno  obeso,  quid  sit  'languor  labans’  siue  ad  lapsum  uergens,  nemo- 
dum  explicuit  explicabitque  umquam.  uulgo  uidentur  'labans’  accipere 
pro  'labefactans’  saniore  olim  iudicio  dedere  'labantes’,  ad  oculos  quod 
sit  referendum ;  quo  metrum  uiolatur.  obstitisse  uidetur  adlitteratio,  quo¬ 
minus  nostris  temporibus  uitium  agnoscerent,  nimirum  adliteratio  hic 
mero  casu  orta  (librario  ad  uoculam  sequentem  aberrante)  delenda  est 
reponendumque  'grauante  languore’:  lassitudo  tamquam  onus  inpositum 
premit  oculos,  quos  iam  somnus  altus  tegit.  —  38.  abit  in  quiete  molli 
rabidus  furor  animi,  'quiete  molli’,  dulci  lenique  corporis  recreatione, 
debetur  Festo  confirmatur  que  u.  44  et  LXXX  3  sq.  (cf.  et  LXIV  122): 
male  V  'mollis’,  quod  qui  retinebant  ‘rabidus’  (cf.  supra  4)  in  'rabidi’ 
mutare  cogebantur,  ut  fortissime  inter  se  opposita  'operit’  et  'abit’ 
ostendunt,  adest  hic  asyndeton  aduersatiuum.  Cic.  -de  diuin.  II  67,  139 
desertusque  animus  languore  corporis  . .  agitatur  ipse  per  sese.  —  39.  oris 
aurei  Sol  radiantibus  oculis.  Enn.  ann.  95  V.  aureus  exoritur  sol 
(Lydia  40  Phoebus  aivreus,  Verg.  G.  I  232),  Lucr.  V  461  aurea  . .  radiati 

lumina  solis ,  Ouid.  tr.  II  325  radiantia  limina  solis,  Anth.  lat.  139,  9 
extulit  oceano  caput  aureus  igniferum  Sol.  ceterum  foris  aurei’  pendet 
a  'rad.  oculis’  potius  quam  a  'Sol’  —  40.  lustrauit  aethera  album, 
sola  dura,  mare  ferum,  solita  inde  ab  Homero  tripartitio  totius 
mundi  (ex.  gr.  Anth.  lat.  139,  25).  flustrare’,  obire  radiisque  conlustrare, 
ut  Aen.  IV  607  et  VII  148.  albenti  in  aethra  Sil.ltal.  V  283,  albente 
caelo  Caes.  b.  c.  I  68,  Val.  Flacc.  II  72  sub  Pallantidis  igne  albet  ager: 
color  caeli  candicans,  diluculi  proprius,  hic  designari  uidetur.  fsola’ 
(de  omnibus  terris,  ut  Enn.  ann.  443  sola  terrarum ,  cf.  supra  7,  Kueh- 
nerus  gr.  1.  II  p.  49)  fdura’  uocantur  siue  firma,  utpote  liquidis  mari¬ 
bus  contraria;  Verg.  ecl.  6,  35.  aliter  solum  durum  adhibet  Ouid.  fast. 
IV  684  et  tr.  II  '282.  'ferum’,  saeuum  et  exagitatum,  quale  est  sole 
exoriente  (LXIV  274  sq.).  —  41.  pepulitque  noctis  umbras  uegetis 
sonipedibus,  equis  ut  in  cursus  initio  alacribus  (cf.  Aen.  XII  113  sqq., 
Liu.  XXII  47  cum  recentibus  ac  uegetis).  Aegrit.  Perdicae  133  radiis 
Titan  noctis  disperserat  umbras,  unde  uerbum  simplex  'pepulit’  hic  pro 
conposito  'dispulit’  accipe  (quamquam  depellit  tenebras  Anth.  lat.  139, 
48).  'sonipes’  fortasse  Catullus  primus  pro  'equus’  posuit,  postea  multi 
adsumpserunt.  —  42.  ibi  Somnus  excitam  Attin  fugiens  citus  abiit, 
'ibi’,  tunc,  ut  supra  4  et  infra  48  et  76,  LXVI  33.  fexcitam’  uere  Lach- 
mannus  pro  tradito  '‘excitum’ ;  neque  enim  post  somnum  ut  mentis  uires 
ita  uirilitatem  receperat  Attis;  et  Catullum  paucis  locis  ab  artificio  con¬ 
sueto  per  obliuionem  desciuisse,  non  ita  probabile  est.  Ouid.  fast.  VI 
389  somnus  abit.  f citus’,  utpote  ad  teneram  coniugem  properans.  — 
43.  trepidante  eum  recepit  dea  Pasithea  sinu.  Somni,  cui  iam  apud 
Hom.  II.  XIV  268  sq.  et  275  sq.  luno  promisit,  coniux  (Pausan.  IX  35,  1; 
Anth.  P.  IX  517,  5),  quae  pectore  prae  expectatione  uenientisque  tan¬ 
dem  mariti  laetitia  trepidante  reducem  accipit,  quamquam  fatendum 
est,  trepidandi  uerbum  uix  hoc  ipso  addito  'gaudio7  similiue  posse 
carere,  unde  olim  Itali  uoculam  praecedentem  fcitus’  respicientes  ma¬ 
luerunt  f trepidantem’,  ex  cursu  citato  tremulum  anhelumque;  Bentleius, 
cum  T  praeterea  'cum’  habeat,  unde  Itali  recte  'eum’  effecerunt  (cf.  ad 
LXIV  122),  coniecit  'tepidante  quem’,  quasi  frigidum  Somnum  tepido 
sinu  calefaceret  Pasithea  (Ouid.  ».  a.  II  360  tepido  nocte  recepta  sinu). 
praefero  equidem  Italorum  inuentum.  —  44.  ita  de  quiete  molli  rapida 
sine  rabie.  'ita’,  postquam  Somnus  fugit;  cf.  Fabri  ad  Liu.  XXI  54,  3. 
deinde  'de  (=  post)  q.  m.’  cohaeret  cum  'r.  B.  r.’,  scii,  ov6a:  post  cor¬ 
poris  recreationem  liber  Attis  furore,  qui  antea  eum  citatum  rapuit  neque 
meditari  siuit.  —  45.  simul  ipsa  pectore  Attis  sua  facta  recoluit, 
'simul’,  ut  27.  hic  quoque  V  male  'ipse’,  cum  tamen  uerum  aperiat 
u.  49  'allocuta’;  saepius  autem  haec  uox  additur,  ut  aliquem  solum 
secum  agere  significetur:  antea  furor  caecus  inpulerat,  nunc  ipse  medi¬ 
tatur  (Tac.  ann.  XIV  53  ut  plerumque  intra  me  ipse  uoluam,  Cic.  Phil. 
XIII  20,  45  quae  si  tecum  ipse  recolueris),  est  autem  'recolere’  fere  'in 
memoriam  reuocare’,  ut  Ouid.  epist.  5,  111  nam  recolo ,  Anth.  lat.  378,  14 

[PLM.  IV  p.  322]  semiferique  animo  recolo  praecepta  magistri.  —  46.  liqui¬ 
daque  mente  uidit,  sine  queis  ubique  foret,  ut  mane  nouum  pulsis 
umbris  purum  est,  ita  mens  Attidis  a  furore  uacua  iam  est  uegeta  ac 
perspicax;  AStatius  cp.  Eurip.  Hipp.  220  na&ciQav  ygiva,  Plaut.  Epid. 
V  1,  36  animo  liquido  et  tranquillo,  Aen.  XII  669  ut  primum  discussae 
umbrae  et  lux  redctita  menti,  'sine  quibus’,  non  solum  uirilitate,  sed 
etiam  eis  quae  u.  59  et  60  enumerantur,  'ubique’  indicante  metro  pro 
fet  ubi’,  ut  saepius,  quod  egregie  illi  'sine  queis’  opponitur  (53  sq., 
70  sqq.).  —  47.  animo  aestuante  rusum  reditum  ad  uada  tetulit. 
'aestuante’,  in  dubitationem  ita  adacta,  ut  patriae  antiquae  desiderium 
certaret  cum  reuerentia  nouae  dominae  (Cic.  Verr.  II  30,  74  aestuabat 
dubitatione),  de  forma  'rusum’  pro  'rursum’  cf.  Lacbm.  ad  Lucr.  p.  144, 
Lorenzius  ad  Plaut.  Most.  295,  ORibbeckius  prolegg.  Verg.  p.  444,  de 
rum’  terminatione  antiquiore  Ritschelius  op.  II  p.  259  sqq.;  cohaeretque 
haec  uox  cum  'reditum  tetulit  (=  rediit,  cf.  ad  LXI  26)’  abundantia 
sermonis  in  nullis  uocabulis  frequentiore  quam  in  eis  quae  cum  're’  sunt 
composita,  siue  hoc  ualet  'retro’  (cf.  interpp.  ad  Verg.  Aen.  II  378  retro 
repressit)  siue  'iterum’,  ut  Lucr.  V  86  rursus  referwntwr  et  VI  871  rursus 
redeunt  (Holtzius  synt.  pr.  scr.  II  p.  294,  Lorenzius  ad  Plaut.  mil.  695). 
sed  cum  ob  nimiam  tautologiam  tum  ob  metrum  incredibile  est  quod  V 
tradit  'retulit’:  formam  priscam  'tetulit’  (Neuius  d.  f.  1.  II  p.  463)  hic 
uere  Italos  restituisse,  et  infra  u.  52  et  LXVI  35  sei  reditum  tetulisset 
ostendunt,  'uada’,  mare  (cf.  LXIV  6};  ex  monte  descenderat  Attis  in 
litus.  —  48.  ibi  maria  nasta  nisens  lacrimantibus  oculis,  'ibi’  siue 
ut  42  siue  localiter,  spem  omnem  recisam  monstrat  attributum  'uasta’, 
plane  ut  pluralis  'maria’  ingens  atque  inmensum  pontum  denotans 
(LXIV  127,  XXXI  3);  unde  cur  Attis  in  lacrimas  uocesque  maestas  eru¬ 
perit  intellegimus:  salus  nulla,  nullum  solatium  a  reditu  ad  mare  ei 
contigit.  Aen.  V  614  cunctaeque  profundum  pontum  aspectabant  flentes : 
tristium  aspectum  defixum  uisendi  uerbum  (LXIV  55)  depingit.  —  49.  pa¬ 
triam  allocuta  maesta  est  ita  uoce  miseriter,  sic  optime  Muretus  ea 
quae  in  V  sine  sensu  et  contra  metrum  leguntur  correxit:  'maesta’  (cum 
'u.’  iunge)  interlapsum  et  in  margine  adscriptum  non  solum  iam  in  fine 
uersus  remansit,  sed  etiam  (fortasse  signo  quodam  transpositionis  con¬ 
ciliante)  in  'maiestas’  uel  'magestatem’  est  corruptum,  praeterea  in  V 
legebatur  'miseritus’  cum  lectione  uaria  'miseriter’,  quorum  aduerbi- 
orum  illud  ignotum  est  (neque  ad  defendendum  sufficiunt  'inmortalitus, 
publicitus’  similiaque  apud  Kuehnerum  gr.  1.  I  p.  685  sq.),  contra  'miseri¬ 
ter’  (=  lamentabiliter)  apud  Enn.  p.  180  V.  et  Laber.  60  R.  iterumque 
posteriores  obuium  et  ob  syllabas  'ter’  et  'tus’  compendiis  simillimis 
scriptas  facile  corruptelae  obnoxium  omnes  habet  probabilitatis  numeros. 
—  50.  patria,  o  mei  creatrix,  patria,  o  mea  genetrix,  'creatrix’ 
(mater,  cf.  Aen.  VI  367),  ut  omnium  suorum  ciuium,  ita  mei;  quamquam 
hoc  uix  alibi  occurrit  apud  bonae  aetatis  scriptores,  genetiuum  prono¬ 
minis  personalis  poni  pro  possessiuo,  si  deest  iusta  aliorum  oppositio 

(Kuehnerus  gr.  1.  II  p.  435);  neque  quidquam  ad  rem  Lucr.  I  629  rerum 
natura  creatrix  (quasi  hanc  uocem  posse  adsumere  genetiuum  quisquam 
dubitaret);  nec  sine  causa  et  commendante  concinnitate  AGuarinus  'mea 
creatrix’  coniecit  (de  'a’  ante  'cr’  producta  cf.  mox  53).  delicata  autem 
cum  mollitie  cumulantur  synonyma,  ut  notio  efferatur  matris,  utpote 
quam  prosequi  amore  et  caritate  leges  naturae  iubeant.  sic  recta  cum 
sequentibus  efficitur  oppositio.  —  51,  52.  ego  quam  misera  relinquens, 
dominos  ut  erifugae  famuli  solent,  ad  Idae  tetuli  nemora  pedem, 
'misera’  iterum  librarii  in  'miser’  corruperunt,  Attin  se  ipsum  designare 
mulierem'  non  ferentes  neglegente sque  53  et  58  et  68  sq..  quasi  qui 
comites  suos  uocauerat  Gallas,  se  ipsum  his  eximere  posset!  'misera’, 
non  solum  finfelix’,  sed  etiam  rmala  prauaqne’  •  summam  caritatem  cum 
deberem  patriae  utpote  matri,  eam  tamquam  perosam  mihi  et  nimis 
duram  dominam  clandestina  fuga  reliqui  instar  seruorum  intolerando  eri 
imperio  se  subtrahentium.  ferifuga’  noue  formatum  (ad  23).  quamquam 
hoc  male  se  habet,  quod  famuli  (sic  mancipia  uocantur  utpote  eris 
opposita,  'serui’  ut  liberis)  eros  fugientes  iterum  dominos  siue  eros 
relinquere  solere  dicuntur  (de  seruorum  fuga  non  rara  cf.  ex.  gr.  Plaut. 
Cas.  V  3,  13  nisi  ut  inprobos  famulos  imiter  ac  domo  fugiam,  Hor.  epist. 
II  2,  14):  et  mira  abundantia  hic  uix  excusanda  tollitur  et  'solent’  recte 
se  habet,  si  ex  'dominos’  elicimus  'clam  nocte’,  cum  ‘‘relinquens’  quod 
est  iungendum,  siue  potius  ‘‘clam  nox’,  aduerbium  priscum  ab  Ennio 
ann.  412  et  Lucilio  III  32  adhibitum  cum  nec  Catullum  in  hos  carmine 
dedeceat,  'tetuli  pedem’,  me  conuerti,  ut  Sen.  Med.  862  huc  fert  pedes 
et  illuc,  Verg.  G.  I  11,  Val.  Flacc.  VII  112.  eorum  quae  in  patria  reli¬ 
quit  quaeque  nunc  in  Ida  eum  manent  discrimen  exponens  ab  huius 
terroribus  incipit:  —  53.  ut  apud  niuem  et  ferarum  gelida  stabula 
forem,  acerbe:  eo  nimirum  consilio,  ut  commorarer  in  uicinia  niuis 
sempiternae  (ad  70)  et  iuxta  lustra  beluarum  (72).  Aen.  VI  179  itur  in 
antiquam  siluam,  stabula  alta  ferarum,  Val.  Flacc.  II  477  Idaea  cum 
stabulis  nemora,  Stat.  Theb.  1  377.  'gelida  st.’,  cf.  ad  IV  9  et  LXIV  140. 
—  54.  et  earum  omnia  adirem  furibunda  latibula,  pessime  errant, 
qui  'latibula*  siue  cubilia  (Phaedr.  I  30,  9  et  II  8,  1)  dici  posse  putant 
'furibunda*  secundum  Mart.  II  76,  7  fu/riali  dente  (de  leone):  per  dentem 
se  manifestare  ualet  furor,  non  item  per  latibula;  nec  propterea  quod 
saeuiunt  ferae  excitae  ex  latibulis,  haec  ipsa  iam  sunt  furibunda,  ad 
Attin  igitur  hoc  epitheton  spectat:  ueretur  ne  in  Cybeles  famulitio 
furoris  plenus  et  per  citatos  errores  feratur  subito  in  ferarum  lustra, 
hinc  opitulandum  illi  'omnia’,  quod  tam  metrum  respuit  quam  sententia 
(unde  frustra  'ad  omnia  irem’  Ahlwardtus) :  errabundum  se  ad  abditas 
illarum  sedes  delatum  iri,  fere  significandum  erat  Attidi,  unde  con¬ 
cidunt  coniecturae  Mureti  'amica’  (nimium  hbc,  illum  uel  sodalem  fore 
beluarum),  mei  ipsius  'alumna’  (sensu  actiuo  ex  usu  priscorum),  quod 
non  minus  otiosam  est  epitheton  quam  Muelleri  illud  'opaca’,  raelins 
idem  Muellerus  'operta*,  nisi  quod  hoc  longiuscule  recedit  a  litterarum 

ductibus,  latetne  cad  ima  adirem’?  Stat.  Theb.  IX  798  horrendasque 
domus  magnarum  intrare  ferarum.  —  55.  ubinam  aut  quibus  locis  te 
positam,  patria,  reor  1  ra.  q.  1.’,  aut  potius  (nam  in  uniuersam  quidem 
patriae  situm  recordatur)  qua  regione,  quo  tractu  caeli;  cf.  de  'aut’  ex.  gr. 
Fabii  ad  Liu.  XXI  53,  3;  'loci’  autem  saepius  de  regione,  ut  Ouid.  ex 
P.  IV  7,  2  positis  sub  axe  locis,  Nepos  Dat.  4,  4  quaerit  quibus  locis  sit 
Aspis,  'reor’  (pro  quo  olim  frear’  scripsere),  ut  ex.  gr.  Maxim,  el.  1,  247, 
ad  solum  tempus  praesens  spectat:  nunc,  ubi  tam  procul  a  te  uersor; 
quod  non  est  deliberantis  ('rear’),  sed  simpliciter  se  nescire  simulque 
desiderare  profitentis;  cf.  interp.  ad  Verg  Aen.  IV  534  quid  ago? 
Draegerus,  synt.  hist.  I  p.  307 2.  —  56.  cupit  ipsa  pupula  ad  te  sibi 
derigere  aciem.  cpupula’ ,  ut  plerumque  eam  quae  hodieque  uulgo 
appellatur  pupillam  (Cic.  d.  n.  d.  II  57,  142  aciesque  ipsa,  qua  cernimus, 
quae. pupula  uoccdur ),  ita  apud  poetas  interdum  oculum  designans  (Varro 
sat.  Men.  427,  2  B.,  Caluus  fragm.  11  M.,  Cat.  LXVIIib  15)  ex  uersione 
graeci  %oqji  in  latinum  sermonem  fluxit;  Diomed.  p.  478,  26  3L  formosi 
oculi,  qui  no^ca  uocantur,  id  est  pupulae,  totus  igitur  cum  oculus  signi¬ 
ficetur,  facile  hic  aciem  suam  siue  uisum  acutum  (LXIV  127)  potest 
'derigere’;  sic  enim,  non  'dirigere’  cum  V,  est  scribendum;  cf.  ad  XXII  8; 
'ipsa’,  sua  sponte  carum  aasuetumque  aspectum  quaerit,  'sibi’  (X  23) 
eleganter  tzuqeXtiel.  —  57.  rabie  fera  carens  dum  breue  tempus  ani¬ 
mus  est.  de  hoc  accusatiuo  temporis  cf.  ad  VI  6.  vcarens  est’,  adhuc 
caret,  statu  carendi  etiamnunc  durante  uiuidius  expresso  quam  fit  per 
simplex  illud  'caret’  (Kuehnerus  gr.  1.  II  p.  116  sq.):  mox,  si  ad  Cybeles 
famulitium  redierit,  se  patriae  prae  furenti  rabie  obliturum  esse  prae¬ 
sagit.  hinc  num  omnino  iam  rediurus  sit  deliberat:  —  58.  egone  a 
mea  remota  baec  ferar  in  nemora  domo?  'remota’,  in  quouis  quae¬ 
dam  posita  est,  ad  Attidem  refer:  in  omne  tempus  procul  uersans  a 
patria  ruam  agente  furore  in  haec  (Seim tihcos)  nemora  tam  dira  taetraque? 
Aen.  II  511  fertur  m.  in  hostes  et  725  ferimur  per  opaca  locorum,  domum 
amissam  persequitur:  —  59.  genitoribus  abero?  hoc  est,  parentibus, 
ut  Lucr.  II  614  (Rheae)  Gallos  attribuunt,  quia,  numen  qui  uiolarint 
matris  et  ingrati  genitoribus  sint  inuenti ,  significare  uolunt  indignos  esse 
putandos ,  uiuam  progeniem  qui  in  oras  luminis  edant,  sic  Aen.  II  457 
soceri  sunt  socer  et  socrus,  Hor.  epist.  I  2,  44  pueri  (=  liberi),  Aen. 
II  579  patres ;  Ellisius  cp.  Eurip.  Iph.  T.  576  yswqvoQsg  et  porro  Apolh 
Rhod.  IV  361.  —  60.  abero  foro,  palaestra,  stadio  et  guminasiis? 
pulcre  per  anadiplosin  repetitur  uox  cum  adfectu  prolata  'abero’,  ex 
his  autem  uerbis  discimus,  ex  Graecia  Attin  fuisse  oribundum  (cf.  u.  1), 
siquidem  graecorum  adulescentium  morem  redolent  palaestra  siue  luctae 
schola  et  stadium  cursorum  et  gymnasium  ceteris  exercitationibus  (hastae, 
disci,  pugillatus,  pilae,  saltus:  Plaut.  Bacch.  427  sqq.)  destinatum;  simul 
autem  uidemus,  maiorem  aliquam  Graeciae  urbem  (ueluti  Athenas)  de¬ 
signari  a  Catullo  sui  temporis  instituta  respiciente,  quippe  in  qua  non 
solum  palaestra  et  stadium  separata  essent  a  gymnasio,  sed  etiam  con- 


LXIII  61—62. 


351 


plura  adessent  gymnasia,  forum  autem  siue  ayopa,  ut  notum  est,  amicos 
conuenientium  et  otiosorum  conciliabulum  erat,  '‘gymnasiis’  male  olim 
legerunt  contra  huius  carminis  leges  metricas,  quae  ab  hac  sede  utique 
excludunt  purum  ionicum  a  minore,  et  cum  habeat  0  fgumasiis’  siue 
^gummasiis’,  forma  'guminasiis’  tam  aperte  indicatur,  ut  huic  optimi  libri 
indicio  non  parere  sit  friuolum.  de  nota  epenthesi  dixit  Ritschelius 
Opusc.  II  p.  483,  499  sq.,  517,  520  conligens  inter  alia  Yarr.  d.  r.  r. 
I  55,  4,  ubi  fgyminasium’  Politiani  codex  seruauit.  nec  tamen  propterea 
necessarium  est,  mox  u.  6  eandem  formam,  quam  hic  solum  metrum 
commendauit,  contra  codd.  restituere,  ut  uoluit  LMuellerus.  —  61.  miser 
a  miser,  querendum  est  etiam  atque  etiam,  anime,  cf.  LXI  132.  in 
soliloquiis  qui  ad  se  ipsos  uerba  faciunt,  haud  raro,  ut  apud  Graecos 
o fvfie,  ita  apud  Romanos  'anime’  adhibent:  Sen.  Phaedr.  112  quo  tendis, 
anime,  quid  fwrens  saltus  amas?  et  Med.  988  quid  nunc  moraris ,  anime? 
cetiam  a.  etiam’,  noto  usu  pro  f identidem,  sine  fine’,  ad  priores  patriae 
relictae  et  Idae  inhospitalis  querellas  accedunt  nonae,  mutilati  nempe 
corporis.  —  62.  quod  enim  genus  figuraest,  ego  non  quid  abierim? 
uersu  sequenti  inducti  falso  haec  uerba  interpretantur,  dum  uaria  aetatis 
spatia  (pueritiae,  ephebiae,  adulescentiae)  designari  putant,  quae  ante 
statum  praesentem  percurrerit  Attis;  et  figuram  hic  non  solum  corpus, 
sed  etiam  huius  formam  pulcram  indicare  statuunt  (Ouid.  a.  a.  II  143, 
Prop.  III  19,  21).  sed  cum  hoc  fquod  genus  est  quod  (ita  enim  uulgo) 
non’  ualeat  romnia’,  hoc  facile  apparet  ridiculum  esse  in  iuuene  tria 
tantum  eaque  prima  uitae  spatia  permenso,  praeterea  haec  spatia  nullo 
modo  possunt  uocari  cgenera  figurae’,  quae  tantum  locum  habent  in  mare 
et  feipina.  unde  per  se  conruunt  temptamina  AStatii  cnon  quod  obierim’ 
(quod  plerique  omnes,  ut  ego  ipse  olim,  accepere)  et  Scaligeri  v‘non  quod 
habuerim’,  ego  explico:  qua  enim  nunc  ego  sum  figura?  nempe  nec 
uirili  nec  muliebri,  sed  inter  utramque  media  (sic  castratus  ap.  Ouid. 
lb.  457  nec  femina  nec  uir  et  ap.  Anacr.  13,  12  rjfi^rjlvg  uocatur;  cf. 
et  Val.  Max.  VII  7,  6).  iam  uero  quid  ualeat  f abierim’  ultro  patet:  ex 
uiro  abiit  siue  mutatus  est  (ex.  gr.  Ouid.  met.  II  674)  Attis  in  statum 
supra  dictum,  sed  simul  forma  uerbi  nos  ludit:  coniunctiuo  hic  nullus 
locus  est.  ueluti  Handius,  qui  unus  hic  aliquid  uidit  (Tursell.  IV  264), 
cum  proponeret  '"nunc  quod  obierim’,  tamen  operae  pretium  non  tulit: 
utique  cquod  genus  figurae  est  illud,  quod  nunc  obii’  flagitatur,  posito 
autem  post  rfiguraest’  interrogandi  signo  (ultro  enim  '‘mihi’  subintelle¬ 
gimus),  in  uerbis  iam  reliquis  nouam  quaestionem  similem  continentibus 
et  illud  cnon’  remouendum  et  abeundi  uerbo  aptam  formam  recuperandam 
esse  conligitur.  "mon’  correctum  puto  ex  cnin’;  in  quo  nimirum  monstro 
duo  puncta  euanuerunt  primitusque  fuit  f-n-  in’  rescribo  igitur  'quod 
enim  genus  figuraest?  ego  enim  in  quid  abii  heri?’  in  quibus  quam 
affectus  plena  sit  illius  cenim’  repetitio,  tua  sponte  intellegis,  iara  his 
interrogationibus  suis  ita  respondet  Attis,  ut  uu.  63 — 67  olim  se  marem 
multae  gloriae  fuisse  enarret,  cui  condicioni  felici  deinde  praesens  status 

muliebris  uu.  68  sq.  opponitur  efficacissime.  —  63.  ego  mulier,  ego 
adulescens,  ego  ephebus,  ego  puer,  dicunt  uulgo,  a  praesenti  statu 
muliebri  descendere  Attin  ad  primam  pueritiam;  et  sunt  apud  Graecos 
tcptpoi  inter  naldas  (pueros)  et  vsovg  (adulescentes)  medii,  sed  si  ad 
haec  uerba  ex  u.  sq.  cogitatione  est  arcessendum  'eram’ ,  hoc  quam 
parum  ad  illud  'ego  mulier’  conueniat  intellegitur:  'ego  quae  nunc  sum 
mulier,  olim  adulescens  cet.  eram5  scriptor  bene  sanus  dicere  debuit, 
adice  quod  et  muliebris  suae  condicionis  nunc  quidem  pro  consilio  suo 
non  potuit  omnino  mentionem  facere  Attis  (u.  68  demum  haec  locum 
habet),  adde  quod  bis  in  initio  dissolutae  arses  siue  octo  syllabae  breues 
sese  ingratissime  excipientes  in  hoc  carmine  non  habent  exemplum:  ac¬ 
cedes  facile  Scaligero  'puber’  reponenti  (fb’  ubi  in  fli’  abiit,  fp’  mutata 
est  necessario  in  cm’,  uox  latina  ut  euaderet)  et  agnosces  hic  idem  arti¬ 
ficium,  quod  supra  u.  50  habemus:  maris  in  primo  flore  aetatis  positi 
notionem  elaturus  Attis  cumulat  eiusdem  significationis  synonyma  omnia, 
nam  etiam  id  quod  est  'puer’  sic  de  adulescente  adhiberi  notum  est 
(Ouid.  f.  IV  223  Phryx  puer  Attis),  uidetur  autem  mihi  hoc  ipsum 
'puber’  legisse  Hadrianus  imp.,  qui  cum  similiter  synonymis  indigeret 
dixit  Anth.  lat.  124,  5  [PLM.  IV  p.  112]  Almo  puer  pubesque  Theon  et 
Thyrsis  ephebus,  nimirum  ob  metrum  hic  forma  'puber5  usus  est  Ca¬ 
tullus  (Priscian.  VI  65,  I  p.  249  H.).  male  illi  'puber’  Rossbergius  sub¬ 
stituit  'iuuenis’.  —  64.  ego  gymnasei  fui  flos,  ego  eram  decus  oleei. 
'flos’  (cf.  XXIV  1)  et  'decus’  de  pulcherrimo;  et  sane  gymnasium  et 
palaestra  (quam  hic  indicat  'olei’,  luctaturi  cum  oleo  unguerentur;  cf. 
ex.  gr.  Aen.  III  281)  formam  ostendendi  loca  aptissima;  cf.  Piat.  Lysis 
p.  154  D;  unde  facile  sequentia  intelleguntur,  mira  est  illa  inter  'fui’ 
et  'eram’  uariatio.  nam  si  dicas,  hic  quoque  perfectum  indicare  sim¬ 
plicem  eorum  quae  olim  fuere  narrationem,  inperfecto  uero  accuratiorem 
institui  descriptionem,  eo  delabaris  necesse  est,  ut  post  'flos’  grauius 
interpungendum  statuas;  id  quod  erat  qui  commendaret,  nullo  tamen 
pacto  cohaerentia  artissime  cola  synonyma  ita  posse  discindi,  sentit  qui 
pulcri  sensu  non  est  destitutus,  latetne  'gymnasei  mei’?  cf.  u.  60  'gu- 
minasiis’  pluralem.  —  65.  mihi  ianuae  frequentes,  mihi  limina  tepida, 
scii,  'erant’,  quod  ex  sequenti  'erat’  supplendum  est.  Attidem  tam  pul- 
crum  ex  more  Graecorum  adamabant  multi;  Nepos  praef.  4  laudi  in 
Graecia  ducitur  adulescentulis  quam  plurimos  habuisse  amatores ,  cf.  Pauly, 
encycl.  real.  V  p.  1060  sqq.  ianua  (pluralem  ad  similitudinem  illius 
'fores’  fictum  puta)  multitudine  feruebat  (Hor.  sat.  II  3,  25  frequentia 
compita)  amatorum  introitum  rogantium;  limina  ipsa,  cum  obsidentibus 
frustra  fores  peruigilantibusque  essent  pro  cubili,  intepuerunt;  Prop.  I 
16,  24  tristis  et  in  tepido  limine  somnus  erit.  —  66.  mihi  floridis  co¬ 
rollis  redimita  domus  erat.  Ouid.  am.  I  6,  67  at  tu,  non  laetis  de¬ 
tracta  corona  capillis,  dwra  super  tota  limina  nocte  iace:  tu  dominae, 
cum  te  proiectam  mane  uidebit,  tempwis  absumpti  tam  male  testis  eris ; 
idem  a.  a.  III  72  sparsa  nec  inuenies  limina  mane  rosa\  Lucr.  IV  1169  sqq., 

Ouid.  met.  XIV  708.  Curt.  IV  4,  6  orto  sole  nauigia  conscendunt  redi¬ 
mita  floribus  coionisque,  Tib.  I  2,  14  cum  posti  florida  serta  darem .  — 

67.  linquendum  ubi  esset  orto  milii  sole  cubiculum,  quotienscumque 
(Draegerus  synt.  hist.  II  p.  5962)  properandum  mihi  erat  mane  primo  siue 
ad  gymnasium  siue  ad  palaestram;  quorum  exercitationes  sole  orto  in¬ 
cipiebant  (Aeschin.  c.  Tim.  2,  12,  Plaut.  Bacch.  421).  male  cp.  Ellisius 
Callim.  fr.  169,  quod  ut  ad  Acontii  fabulam  [p.  34  Dilt.]  pertinet,  ita 
laxo  ualde  similitudinis  uinculo  cum  nostro  loco  cohaeret,  ubi  exiens 
Attis  signa  amatorum  suorum  ante  fores  inuenit.  cf.  et  LXXX  3.  — 

68.  ego  nunc  Rheae  ministra  et  Cybeles  famula  ferar?  incipit  apo- 
dosis  ('ego’  uim  habet  aliquam):  qui  ante  palaestrae  et  gymnasii  alumnus 
multi  nominis  eram,  idem  nunc  femina  mollis  et  Matris  antistita  uoca- 
bor?  hic  quoque  cum  in  cumulatis  ' ministra’  et  'famula’  summa  acer¬ 
bitas  inest,  tum  in  genere  feminino,  'famuli’  sollemnis  adpellatio  Gallo¬ 
rum;  Cic.  de  legg.  II  9,  22  Idaeae  matris  famuli ,  Val.  Flacc.  III  20;  nec 
minus  'ministri’  dicuntur  sacerdotes  (ut  Ouid.  fast.  III  47),  inferiores 
praesertim,  quo  magis  autem  'ministra’  cum  contemptu  indicat  sacer¬ 
dotem  castratione  effectum,  eo  minus  tradita  in  V  scriptura  cdeum’  fide 
digna  est  censenda:  neque  seruiit  ulli  praeter  Rheam  numini  Attis  neque 
uero  ceteri  dei  castratos  habebant  popas,  uere  omnino  id  quod  hic 
quoque  concinnitas  flagitat  'Rheae’  restituit  LMuellerus.  —  69.  ego 
Maenas,  ego  mei  pars,  ego  uir  sterilis  ero?  idem  artificium  atque 
in  u.  63,  cui  haec  uerba  opposita.  'Maenas’,  Galla,  ut  23.  'mei  pars’, 
semiuir.  Mart.  IX  8,  7  teneris  nuper  succurrit  ephebis,  ne  faceret  steriles 
saeua  libido  uiros  (=  eunuchos),  Plin.  h.  n.  XXIV  10,  78  steriles  etiam 
uiros  faciunt.  —  70.  ego  uiridis  algida  Idae  niue  amicta  loca  colam, 
adamata  colorum  oppositio  hic  ad  Idam  in  parte  inferiore  nemoribus 
obsitam,  in  cacuminibus  niue  sempiterna  tectam  (Eurip.  Tro.  1066)  est 
translata,  ut  similiter  Theocr.  11,  47,  Callim.  hymn.  Dian.  41,  quos  locos 
cp.  HMagnus.  quam  fallax  fuerit  primus  Idae  ex  litore  uisus  (u.  3)  nunc 
ubi  sedem  deae  adiit  scit  Attis,  quam  sedem  poeta  sibi  finxisse  uidetur 
positam  ibi,  ubi  siluae  deficiebant,  incipiebant  cacumina  niuosa  (cf.  u.  71 
'sub’),  'loca  algida  amicta’  (cf.  Flor.  1  16  amicti  uitibus  montes ),  ut 
u.  3;  uide  ad  XLVI  11.  —  71.  sub  altis  Phrygiae  columinibus,  colu¬ 
mina  nec  auctore  Turnebo  arbores  nec  uero,  ut  alii  uolunt,  speluncas 
intellege,  sed  summa  quae  habet  Phrygia  loca  (Cato  d.  r.  r.  15,  Varro 
d.  r.  r.  III  7,  1).  designantur  igitur  Idae  cacumina.  —  72.  ubi  cerua 
siluicultrix,  ubi  aper  nemoriuagus.  de  'sunt’  omisso  cf.  supra  p.  49. 
utrumque  epitheton  noue  fictum;  ad  prius  cf.  pietaticultrix  Syri  apud 
Petron.  55  (nam  apud  Phaedr.  II  4,  3  nemoris  cultrix  recte  codd.)  et  silui- 
colae  Fauno  Aen.  X  651,  equorum  siluicolentum  CIL.  II  2660  (hoc  cp. 
Schwabius);  ad  alterum  inter  alia  Lucr.  II  597  montiuago  generi  . .  fera¬ 
rum.  ceterum  quod  apro  (cf.  Apul.  met.  VIII  4)  ceruam  (quae  ibid. 
prae  ceteris  feris  mitior  audit)  adiungit  Attis,  quantopere  iam  sit  fe¬ 
mina  ostendit.  —  73.  iarniam  dolet  quod  egi,  iamiamque  paenitet. 

'iamiam’,  iam  profecto,  ut  Sali.  Iug.  14,  22,  Cic.  Verr.  I  30,  77  (cf. 
Handius  Turs.  III  p.  156  sqq.);  'iamiamque’  autem  potius  pro  'et  iam¬ 
iam’  accipe  (eadem  cum  priore  significatione)  quam  pro  nota  formula, 
quae  in  re  paene  iam  confecta  adhibetur,  ad  'dolet’  supple  'mihi’,  ut 
Cic.  p.  Cael.  §  37  tibi  dolebit ,  non  mihi ;  potestque  'quod  egi’  ut  subiectum 
etiam  prisce  accedere  ad  ‘paenitet’,  ut  Plaut.  Stich.  I  1,  50  me  quidem  haec 
condicio  nunc  non  paenitet.  uoci  Attidis  prae  dolore  paulatim  deficienti 
exprimendae  inprimis  aptus  est  iambus  paenultimus  seruatus.  —  74,  75. 
roseis  ut  hinc  labellis  sonitus  adiit  geminas  deorum  ad  auris  noua 
nuntia  referens.  'roseus’  semper  declarat  uegetae  iuuentae  splendo¬ 
rem  in  feminis  maxime:  tener  per  se  ephebus  Attis  iam  uirginis  instar 
uidetur ;  cf.  ad  XLV  12,  Anth.  lat.  114,  7  [PLM.  IV  p.  104]  rosea  labia 
uellicent,  Ouid.  am.  III  13,  23  purpureis  labellis,  Simonides  fr.  119  Schn. 
noQcpvQEov  ano  6top,atoq  ielgu  cpoavav  naq&Evog.  cum  desideretur,  unde 
pendeat  hicablatiuus,  iam  olim  Itali  correxere  'abiit’,  quod  plerique 
recepere  recordati  Homericum  cpvysv  sqhoq  odovrcov.  sed  fatendum  est, 
deesse  huius  usus  uerbi  'abire’  certa  exempla  apud  Romanos,  qui  ex¬ 
eundi  uocabulo  potius  in  hac  re  utuntur,  contra  egregium  exemplum 
ad  explicandum  traditum  'adiit’  praebet  Sil.  Ital.  VI  252  uocesque  re¬ 
pente  profusae  aethereas  adiere  domos,  iamque  apparet,  uoculam  illam, 
quam  in  uersu  priore  metrum  addi  requirit,  ita  esse  anquirendam,  ut 
'labellis’  suam  recipiat  constructionem  (unde  coniecturae  concidunt 
Bentlei  'sonitus  citus’,  Ahlwardti  '“sonitus  uagus’,  Lachmanni  '“sonitus 
abiit  celer’,  mei  ipsius  'sonitus  gemens  abeit’).  quodsi  iam  intentius 
inspicimus  uoculam  'sonitus’,  haec  ipsa,  propterea  quod  non  tam  sonor 
uagus  indistinctusque  (quem  'denotat  'sonitus’)  quam  certus  clarusque 
(quem  indicat  'sonus’  saepe  uocem  humanam  designans)  hic  ad  aures 
Cybeles  peruenisse  est  dicendus,  fit  suspecta  apparetque  bonitas  con¬ 
iecturae  Froehlichianae  'sonus  editus’,  quae  omnibus  difficultatibus  uere 
medetur,  pro  'hinc’,  quod  nihili  est,  Itali  partim  'huic’,  partim  'hic’ 
scripserunt:  utrumque  etsi  bonum  est,  tamen  hoc  fortasse  propterea 
praeferendum,  quod  minus  onerat  constructionem  ('hic  sonus’  iungendum 
referendumque  maxime  ad  postrema  Attidis  uerba).  sed  maioribus  diffi¬ 
cultatibus  inplicitus  uersus  alter,  locutionem  'geminae  aures’  etsi  Ro¬ 
mani  (ut  Graeci  afiyidvpovs  anoug)  non  refugiebant  testibus  Culice  150 
geminas  auium  uox  obstrepit  aures  et  Statio  silu.  IV  4,  26  inde  sonus  gemi¬ 
nas  mihi  Circuit  aures  (Ter.  Heaut.  II  3,  101;  sed  Ouid.  met.  X  116  nil  ad 
rem),  tamen  adhibebant  in  forti  uehementique  sonitu  nimie  aures  inplente : 
hic  tale  epitheton  absonum  uidebitur  simpliciter  iudicantibus,  cum  non 
fuerint  Attidis  querentis  uoces  molles  tam  acutae  stridentesque,  ut  tin¬ 
tinnantes  facerent  aures  (non  dico  deorum,  nam  in  hac  multitudine 
geminae  aures  plane  ridiculae  sunt,  sed)  Rheae,  neque  uideo,  quo  iure 
LMuellerus  formulae  instar  illud  'gem.  aures’  esse  contendat,  nam  non 
minus  ineptum  est  alterum  hoc,  quod  uoces  Attidis  dicuntur  adiisse 
deorum  aures,  rectum  id  esset,  si  deis  miseram  sortem  conquestus 

precibus  inploraret  eorum  opem:  nunc  ille  soliloquio  secum  agens  nihil 
quod  uniuersos  deos  tangeret  protulit;  et  alieni  sunt  loci  XXXVI  10, 
LX1V  190 — 193.  uoces  Galli  paenitentiam  indicantes  ut  ad  unam  Rheam 
pertinent,  ita  ab  hac  sola  in  Ida  scilicet  uersante  audiri  possunt:  huius 
animum  accendunt  in  iras  saeuumque  poenae  sumendae  desiderium,  bene 
igitur  Ahiwardtus  '‘matris’  pro  '‘geminas’  reposuit:  '‘mater  deorum’  simi- 
literue  uocari  Cybelen  supra  ad  u.  .9  uidimus.  nam  Lachmannus  potius 
loco  illius  'deorum’  reponens  '‘matris’  et  metrum  corrupit  nec  curauit 
difficultatem  in  ipsa  uoce  'geminas’  positam,  unicum  autem,  qui  mihi 
restat  in  duplici  genetiuo  'matris  deorum’,  scrupulum  sic  remoueo,  ut 
'“adiit  matrem  deorum,  ad’  rescribam  (cf.  Silii  1.  1.);  et  ipsum  rmatrem’ 
litteris  'mat’  supra  lineam  scriptis  causa  extitisse  uidetur  corruptelae, 
nam  ad  '‘auris’  facillime  subintellegimus  'eius’.  ad  'noua’,  h.  e.  inex- 
pectata  et  inaudita  (nimirum  famulum  reluctari  deae  famulicio),  cf.  Ter. 
Phorm.  V  7,  79  nouo  modo  et  Verg.  Aen.  I  450  noua  res  ibique  inter¬ 
pretes.  'nuntium’  substantiuum,  quod  Nonius  p.  215,  9  dicit  apud  ali¬ 
quos  non  receptae  auctoritatis  lectum  esse,  sed  doctos  (sic  nimirum  can¬ 
tores  maxime  Euphorionis  significans),  introductum  uidetur  ab  aliquo 
docto,  qui  differentiam  inter  hominem  (nuntius)  et  rem  (nuntium)  sta¬ 
tuere  uoluit,  innisus  scilicet  usu  generis  neutri  uocem  etsi  rarius  adhibente 
(cf.  tabb.  censoriae  ap.  Varr.  d.  1.  1.  VI  86);  cf.  Apul.  met.  VIII  6  tale 
nuntium,  Sedul.  II  474  grandia  nuntia  et  Seruius  ad  Aen.  III  36  et 
VI  456  et  XI  897.  Verg.  ecl.  3,  73  partem  aliquam,  uenti,  diuum  refe¬ 
ratis  ad  auris,  Ouid.  tr.  IV  10,  113  cuius  referatur  ad  aures.  —  76.  ibi 
iuncta  iuga  resoluens  Cybele  leonibus.  'ibi%  ut  u.  5.  Lucr.  II  600 
hanc  (Cybelen)  ueteres  Graium  docti  cecinere  poetae  sedibus  in  cmru  bi- 
iugos  agitare  leones  (de  quibus  ipsis  ibid.  604  sq.),  Verg.  Aen.  X  252 
alma  parens  Idaea  deum,  cui  Dindyma  cordi  tu/rrigeraeque  urbes  biiugi- 
que  ad  frena  leones  et  III  113  et  iuncti  currum  dominae  subiere  leones. 
Ciuncta  iuga’  sunt  ea  quae  utrique  simul  sunt  inposita  (ut  saepius  iuncti 
iugo  legitur,  ex.  gr.  Pacuu.  397  R.);  quae  cum  uinculis  inligatis  adnexa 
essent,  si  dea  uellet  alterum  utrum  ex  iugo  dimittere,  debebant  resolui; 
Verg.  ecl.  4,  41  tauris  iuga  soluet  arator ,  Tib.  II  1,  7  soluite  uincla  iugis. 
—  77.  laeunmqne  pectoris  hostem  stimulans,  leonem  ad  laeuam  par¬ 
tem  currui  iunctum.  sed  miro  modo  uulgo  scribentes  'pecoris  hostem’ 
adpellant  hunc  leonem,  recte  leo  a  poetis  Graecis  TccvQontovog  (Soph. 
Phil.  400)  et  tavQoq)6vog  (Anth.  Pal.  VI  219,  7)  similiterque  uocatur; 
sed  nec  nudum  illud  et  conexu  iusto  destitutum  rpecus’  designat  tauros 
et  cuiusuis  pecoris  hostis  indignissimo  (quippe  cum  quauis  belua  com¬ 
muni)  epitheto  leo  audit,  porro  hic,  ubi  in  hominem  inmittitur  leo, 
circumscriptio  illa  inepta,  praeterea  poetae  Romani  leones  Rheae  man¬ 
suetos  (Varr.  sat.  Men.  364  B.)  potius  ipsos  Specus  deae’  adpellare  amant 
(Ouid.  Ib.  457).  unde  erat  cum  conicerem  'laeuumque  pecus  in  hostem*, 
praestat  tamen  in  'pectoris’  adgnoscere  formam  scribis  insolitam  ideoque 
corruptam  (cf.  XLIV  4)  'pectori’,  siue  hoc  pro  'pectore*  prisce  dictum 

cum  'stimulans’  iungis  (et  notum  est,  pectus  in  leonibus  esse  sedem 
irae  furorisque)  siue  datiuum  more  graeco  pro  'a  pectore’  (nimirum 
deae)  positum  ad  'laeuum’  refers,  sed  quid  uoci  'hostem’  facerem ,  olim 
quidem  nesciebam;  nunc  nil  latere  intellexi  nisi  ‘orseis’,  h.  e.  uerbis; 
quorum  mentio  peculiaris  ideo  est  exoptata,  quia  alioquin  flagello  sti¬ 
mulari  solebant  hi  leones.  —  78.  agednm,  inquit,  age  ferox  fac  ut 
hunc  furor,  'inquit’  haud  ita  raro  iterum  addi  solet  praecedente  'ita 
loquitur’  similiue  uerbo;  cf.  Nepos  Hann.  2,  3,  Ruhnkenius  ad  Rutil. 
Lup.  p.  20,  nos  ad  Val.  Flacc.  VII  127.  aduerbium  hortatiuum  cum  ui 
repetitum,  ut  similiter  Ter.  Andr.  II  1,  10.  'ferox’  malim  cum  'fac’ 
iungere  (cf.  83)  quam  ut  uocatiuum  ad  totam  sententiam  referre;  cf. 
Lucr.  IV  717.  ceterum  nulla  causa  est,  cur  hic  et  79  et  82  'face’  scri¬ 
bant  (cf.  ad  79)  contra  V;  nam  alia  est  res  XXXVI  16.  lacunas  ita 
supplebant,  ut  Scaliger  'ferox  i,  fac’  proponeret,  deinde  is  qui  editio¬ 
nem  Cantabrigiensem  a.  1702  curauit  in  fine  uersus  adderet  'agitet’; 
quibus  (ut  alia  mittam)  accessit  Pohlius  [lectt.  p.  53]  'i  fac  ut  icat  hunc 
furor’  proponens,  sed  ratio  diplomatica  suadet,  ut  in  uno  loco  reme¬ 
dium  cohibeamus,  quamquam  ea  est  huius  loci  deprauatio  misera,  ut 
nec  'furor’  intellegatur,  nam  si  'furor’  est  mentis  ad  omnia  caecitas 
(Cic.  Tuse.  III  5,  11),  potest  ille  quidem  aliquo  modo  cum  timore  cohae¬ 
rere  (cf.  Cic.  1.  1.),  sed  numquam  furor  ibi  ponitur,  ubi  diserta  timoris 
notione  est  opus,  ultro  postea  u.  82  'demens’  referimus  ad  metum 
summum,  non  item  hic  furorem,  cum  praesertim  ubique  in  hoc  carmine 
(4,  31,  38,  54,  92)  ea  uoce  designetur  animi  diuina  concitatio,  qualis  sacra 
numinis  reuerentia  atque  horrore  procreatur  in  sacerdotibus,  sed  hic 
furor  quomodo  a  leone  in  desertorem  inmisso  incutitur  Attidi?  non 
furore  (qui  postea,  adsneto  iterum  seruitio,  ultro  redibit),  sed  metu  ac 
pauore  Rhea  perfidum  ministrum  in  potestatem  suam  est  redactura, 
uidentur  mihi  librarii  furoris  totiens  ante  lecti  male  memores  hoc  uoca- 
bulum  substituisse  ei  quod  est  'pauor’.  qui  ut  a  Cic.  Tuse.  IV  8,  19 
definitur  metus  mentem  loco  mouem ,  adprime  huc  facit,  hinc  exempli 
gratia  (nam  certi  nil  adfirmari  potest)  sic  suppleo:  'ferox  fac,  percellat 
hunc  pauor’.  nam  'ut’  siue  ex  glossa  ortumst  siue  relliquias  uocis  inter- 
lapsae  (. .  at)  continet.  —  79.  fac  ut  furoris  ictum  reditum  i.  n.  ferat, 
cf.  supra  47.  pauoris  uocabulum  consequitur  ut  hic  quoque  reponatur,  'fac’ 
cum  apud  bonos  poetas  semper  correpta  'a’  legatur  (Freundius  Iahnii  ann. 
1835  p.  52,  LMuellerus  d.  i.  m.  p.  343),  primus  autem  pes  excludat  iambum, 
Scaliger  'fac  ut  hinc’,  Muretus  'fac  ut  hic’,  Lacbm.  'fac  uti’,  Hejsius  'face 
tu’  proposuere,  omnes  dum  recipiunt  restitutum  ab  Italis  'ictu’  sed 
'ictus  furoris’  uereor  ut  satis  defendatur  loco  Cic.  leg.  agr.  II  3,  8  ictu 
aliquo  nouae  calamitatis  \  neque  uideo,  qui  possit  adesse  mentio  flagello¬ 
rum,  quibus  Galli  caedebantur,  accersita  ab  AStatio,  qui  cp.  Plut.  Mor. 
p.  1127  C.  uidetur  igitur  mihi  'ictum’  mala  uoculae  insequentis  ad- 
similatione  natum  esse  ex  'ictus’  participio,  h.  e.  perculsus  siue  stimulatus; 
cf.  Liu.  I  16,  2  pubes  ..  uelut  orbitatis  metu  icta  et  V  21,  7  repentino 

icti  furore,  iam  uero  omnium  facillime  ex  'ut*  eliciemus  Tui*:  Stat. 
Theb.  I  379  dat  stimulos  animo  uis  maesta  timoris,  hic  quoque  constructio¬ 
nem  per  rut’  consuetiorem  (ad  82)  praetulere  scribae.  —  80.  mea  libere 
nimis  qui  fugere  imperia  cupit,  anastrophe  pro  v'nimis  libere’  (=  aperte, 
libera  lingua),  ut  Verg.  Aen.  IX  472  nota  nimis ;  cf.  ad  LXIV  22.  Aen. 
VI  463  iussa  deorum  . .  imperiis  egere  suis ;  hic  de  ministerio  cogitandum 
e.st.  'fugere’,  se  subtrahere.  —  81.  age  caede  terga  cauda,  tua  uer- 
bera  patere.  Plin.  h.  n.  VIIT  16,  49  leonum  animi  index  cauda ,  sicut 
et  equorum  aures  .  .  inmota  ergo  placido,  clemens  blandienti;  crebrior  enim 
iracundia:  eius  in  principio  terra  uerberatur;  incremento  terga  ceu  quo¬ 
dam  incitamento  flagellantur,  iam  Homerus  imagine  est  usus  II.  XX  170 
ovQrj  8e  nlsvQccg  zs  ncci  L6%fa  dfitpozEQCo&Ev  gcc6tistai ,  tf  d’  ccvzov 
snozQvvEt  ( nccxeacco^aL ,  ubi  Clarkius  cp.  Lucan.  I  208  mox  ubi  se  saeuae 
stimulauit  uerbere  caudae  erexitque  iubam  et  uasto  grane  murmur  hiatu 
infremuit.  ftua’,  tua  ipsius,  cum  ui  praepositum;  <  >uid.  fast.  II  696 
uerhera  passus  erat.  —  82.  fac  cuucta  mugienti  fremitu  loca  retoneut. 
irati  leonis  fremitus  (cf.  u.  86,  Aen.  IX  341)  comparari  potest  mugitui; 
Plaut.  Amph.  I  1,  78  boat  caelum  fremitu  uirum.  'retonare’  an Xeyo- 
fjiEvov .  Dracont.  8,  350  sqq.  [PLM.  V  p.  173]  sic  magna  leonis  ira  fre¬ 
mit  .  .  iam  uerbera  caudae  ai  tubus  incutio  ns  spargit  per  colla  per  armos 
erecta  ceruice  iubas ,  iam  tenditur  altus  dentibus  inlisis  et  pectus  grande 
remugit:  flumina  tunc  resonant,  montes  et  lustra  resultant,  'fac’  cum 
coniunctiuo,  ut  LXVIIlb  6.  'loca’,  mea;  cf.  u.  3.  —  83.  rutilam  ferox 
torosa  ceruice  quate  iubam.  Seneca  H.  f.  948  rutilam  (sic  recte  E  m.  1 
corr.)  iubam  ceruice  iactans.  Ouid.  met.  VII  429  colla  torosa  boum ; 
Vulpius  cp.  Aen.  XII  6  monet  arma  leo  gaudetque  comantis  excutieris 
ceruice  toros,  ceterum  cum  iam  in  prioribus,  tum  uero  in  uerbis  his 
'rut.  ferox  torosa  ceru.’  animadvertenda  est  litterae  caninae  (cf.  interpp. 
ad  Pers.  J.,  109)  adcumulatio  ad  iram  indignationemque  exprimendam 
faciens;  cf.  Dionys.  Hal.  de  comp.  uerb.  14.  —  84.  minax  Cybelle  re- 
ligatque  iuga.  'minax’,  non  leoni,  sed  in  uniuersum:  uultu  ac  uoce 
torua.  'religat’  si  recte  se  habet,  non  ut  alibi  'astringere’,  Bed  'ligata 
soluere’  significat  usu  miro,  quem  stabiliunt  ex  Pallad.  III  13,  2  omni¬ 
bus  annis  uitem  resolui  et  religari ;  qui  locus  aliter  explicandus  est.  nam 
si  AStatius  cp.  'refigere’  et  'refodere’,  in  his  nimirum  certam  significa¬ 
tionem  sanxit  usus,  soluerat  inter  uerba  sua  dea  uincula,  quibus  alli¬ 
gatum  erat  iugum  leonibus,  nunc  hoc  ipsum  tollit,  ut  possit  abire  qui 
emittitur  leo.  talis  notio  uidendum  est  num  sub  'regligatque’,  quod  0 
praebet,  lateat,  ueluti  'releuatque 7.  —  85.  ferus  ipse  sese  adhortans 
rapidum  incitat  animo,  'ferus’  ut  de  aliis  bestiis  (apro,  equo,  ceruo), 
ita  de  leone  adhibetur  Phaedr.  I  21,  8  et  Ouid.  epist.  9,  114,  ubi  uide 
Heinsium.  sic  afrjp,  ut  adnotat  AStatius,  saepius  a  poetis  Graecis  de 
leone  dicitur.  Vulpius  cp.  Caes.  b.  g.  VI  37  perrumpere  nituntur  seque 
ipsi  adhortantur;  adde  Ouid.  met.  X  685  meque  ipsa  exhortor  in  ambos. 
'sese’  et  ad  'incitat’  trahe:  animo  sese  extimulat  ut  rapidus  fiat,  sed 

dum  leo  iussis  erae  parens  uerberibus  caudae  se  excitat,  iram  nimirum 
colligit  furoremque  (pernicitatem  nil  attinuit);  uere  igitur  mihi  Schwa- 
bius  reposuisse  uidetur  'rabidum’.  Italorum  commento  canimum’  non 
opus  esse  uidetur.  —  80.  refringit  uirgulta  pede  uago.  AStatius  cp. 
Stat.  Theb.  I  378  et  prono  uirgulta  refringit  pectore ;  ibid.  IV  139.  'magus’ 
(=  non  fixus)  nil  aliud  quam  r currens,  celer'  designat  apud  nostrum, 
LXI  110,  LXIV  271,  ibid.  340;  Ouid.  a.  a.  111  418  uagos  pedes  et  Stat. 
Ach.  II  116  uago  passu  gressus  magis  huc  illuc  sine  consilio  uadentes 
denotant,  quod  hinc  alienum  uidetur;  magis  huc  pertinet  Rufinus  GL.  K. 
VI  p.  562,  7  armiger  in  Ida  pede  uago  litora  petens.  —  87.  at  ubi 
humida  albicantis  loca  litoris  adiit.  rat’  oppositione  litoris  et  uirgul- 
torum  montem  tegentium,  *  albicans’  dicitur  litus  potius  ut  spuma  (Varr. 
sat.  Men.  75  B.)  maris  inruentis  quam  ut  arena  alba  obtectum;  ex  illa 
etiam  umidum  est.  cloca  litoris’,  ut  70  cloca  Idae’.  —  88.  prope  mar¬ 
mora  pelagi,  adstantem,  dum  totus  est  in  scaeuis  cogitationibus,  propter 
mare  late  splendens,  nam  sumpta  ex  ponti  superficie  imagine  et  prae- 
eunte  Homero  II.  XIV  273  ulg  gccqgciQEri  poetae  latini  non  solum  de 
marmore  maris  sunt  locuti  (cf.  Lucr.  II  767  et  772),  sed  etiam  hoc 
ipsum  simpliciter  fmarmor’  uocabant  (locos  collegit  Corssenus  de  pro- 
nunt.  I  p.  411).  —  89.  illa  demens  fugit  in  nemora  fera.  fdemens’, 
de  statu  mentis  deiectus,  metu  externatus,  ut  Sen.  Agam.  915  quos, 
anime  demens,  fugis,  Liu.  XXXII  12  amentes  repentinus  terror  regios  fecit. 
uere  hic  Lachm.  filla’  (ut  u.  88  fteneramque’)  correxisse,  monstrat  quod 
sequitur  f famula’.  ffera’,  inculta  et  a  solis  bestiis  inhabitata,  ut  Verg. 
ecl.  5,  28  montes  feri ,  Ouid.  tr.  I  8,  40  feris  Scythiae  iugis.  —  90.  ibi 
semper  omne  uitae  spatium  famula  fuit,  de  accusatiuo  temporis  cf. 
ad  u.  57,  de  c famula’  ad  u.  68.  grauiter  cumulatum  est  illud  f semper 
omne’;  nec  potuit  poeta  efficacius  depingere  miseram  Attidis  sortem 
quam  his  paucis  uerbis:  metu  iam  cohercitus  inter  Idae  siluas  in  ser- 
uitio  Magnae  Matris  longam  per  uitam  poenas  ille  luit  breuis  furoris, 
et  quo  maiore  deae  tam  saeuae  horrore  tenemur,  eo  lubentius  clausulam 
a  poeta  subiectam  facimus  nostram.  —  91.  dea  magna,  dea  Cybelle, 
dea  domina  Dindymei.  sic  rectius  interpungunt;  alii  post  primum  fdea’ 
comma  ponentes  fmagna’  coniungunt  cum  secundo,  ut  Prop.  III  17,  35 
uertice  turrigero  iuxta  dea  magna  Cybebe,  sed  non  tam  nudum  rdea’ 
quam  iunctum  fdea  magna’  iustum  facit  enuntiati  exordium:  cum  omnes 
dii  deaeque,  tum  uero  mater  deorum  sollemni  epitheto  audit  fdea 
magna’,  pEyalrj  &sog.  tribus  autem  colis  iam  aequabilibus  dea  potissi¬ 
mis  inuocatur  adpellationibus.  f domina  Dindymi’  recurrit  XXXV  14; 
designatur  mons  Galatiae  (Strabo  p.  567),  sub  cuius  radicibus  Pessinus 
erat  posita  (unde  Cybele  et  Pessinuntica  uocatur);  hinc  cognominatus 
alter  mons  Dindymus  Cyzico  inminens  et  ipse  sacris  Rheae  insignis 
(Prop.  III  22,  3);  ceterum  formae  Dindymon  et  Dindyma  usitatiores,  in 
tradita  lectione  cum  male  prima  alterius  hemistichii  arsis  soluatur, 
Scaliger  magno  cum  molimine  uoluit  traicere  f Didymei  dea  domina’; 

sed  conparans  ad  formam  breuiorem  Mart.  XII  43,  3  quales  nec  Didymi 
sciunt  puellae  errauit,  cum  dicatur  Didymos  prope  Miletum  sita,  sim¬ 
plicius  haec  difficultas  tolletur  reposito  'domna’,  id  quod  ante  me  iam 
Itali  in  nonnullis  codd.  interpolatis  (cf.  Silligii  editio)  restituerunt,  notum 
est,  in  uocibus  'dominus’  et  'domina’  uita  in  eottidiana  tam  tritis  syn¬ 
copen  usu  uenisse  (CIL.  V  774  domnabus,  Orell.  inscr.  6112,  Murat, 
inscr.  201,  1);  neque  quidquam  obstat,  quominus  hoc  ad  deorum  adpella- 
tionem  translatum  esse  putemus,  nam  ex  uitae  cottidianae  usu  hoc 
ipsum  fluxit,  quod  deos  quoque  deasque  ueteres  uocabant  dominos  et 
dominas  (cf.  Graecorum  dkcnoiva,  uva6Ga)\  uide  interpp.  ad  Aen.  III 
438  dominamque  potentem,  hoc  autem  poetae  more  solito  in  sollemni  in- 
uocatione  epitheta  cumulantis  consilium  esse  uidetur,  ut  postquam  summam 
numinis  reuerentiam  prae  se  tulit  iam  in  eis  quae  secuntur  sine  laesae 
maiestatis  metu  libere  possit  proferre  sententiam:  —  92.  procul  a  mea 
tuos  sit  furor  omnis,  era,  domo,  ne  tangat  meam  familiam  rabies 
tam  terribilis  et  luctuosa  ulla  ex  parte  (nihil  illius  ad  meos  pertineat). 
Ouid.  fast.  IV  116  a  nobis  sit  procul,  iste  furor,  'eras’  et  'era’,  ut  in 
familia  dominus  et  domina,  sic  dei  uocabantur  iam  inde  ab  Ennio,  ann. 
203  V.  era  quidque  ferat  Fors ;  cf.  LXVIIP  36  et  38.  —  98.  alios  age 
incitatos,  alios  age  rabidos,  quasi  ambabus  manibus  procul  a  se  suis¬ 
que  arceat  omnem  huius  cultus  contagionem,  fortissime  C.  repetit  illud 
'alios’  simul  cum  adscensione  in  illis  'incitatos*  (=  instinctos;  Cic.  de 
diu.  I  36,  79  terrae  uis  Pythiam  Delphis  incitabat)  et  'rabidos’;  pro  quo 
hic  quoque  inepte  Y  tradit  *  rapidos7,  'age7,  inpelle,  ut  ex.  gr.  Aen. 
YII  405. 

Cybeles  cultus  inde  a  secundo  bello  Punico  Romae  notus  (de  eius 
sub  imperatoribus  ritu  certisque  caerimoniis  cf.  Prelleri  myth.  Rom. 
p.  735  sqq.)  sub  finem  liberae  reipublicae  mire  excitauit  multorum  tum 
poetarum  ingenia,  nam  ut  habent  sua  fata  etiam  argumenta  poetica, 
Alexandria  forte  aduecta  Romam  materia  illa  certatim  tractabatur  tam 
a  Catullo  sociisque  (de  horum  uno  Caecilio  cf.  c.  XXXY)  quam  ab  eis 
qui  cetera  a  poetis  neotericis  studiorum  ratione  distabant,  a  Yarrone  in 
saturis  Menippeis  (cf.  fragm.  79, 131  et  132,  275  B.)  et  Lucretio  (II  600  sqq.); 
nec  postea  tempore  Augusteo  amatores  illi  defuere,  Maecenatis  ut  docet 
exemplum,  adliciebat  quippe  tam  rei  ipsius  dirus  horror  lectorum  ani¬ 
mos  commoturus  quam  suscepti  difficultas  in  metro  posita,  cui  aptam 
argumento  formam  dederant  exemplaria  Alexandrina,  de  quibus  nihil 
aliud  scimus  quam  Callimachum  uersus  galliambici  fuisse  inuentorem; 
cf.  Guil.  Christius  libri  'die  Metrik  der  Griechen  und  Roemer’  p.  256  \ 
sed  num  ille  unus  inter  populares  suos  coluerit  hoc  genus,  aeque  igno¬ 
ratur  quam  hoc,  num  Catullus  carmen  quoddam  Callimacheum  imita¬ 
tione  expresserit,  iam  supra  monui,  duos  qui  supersunt  uersus  Battiadis 
galliambicos  nihil  aliud  ostendere  quam  in  rebus  quibusdam  leuissimis 
consensum  externum,  nam  Gallorum  per  genus  femininum  adpellationem, 
attributa  Rheae  uaria,  chori  ululantis  descriptio  similiaque  haud  pauca, 

ut  fere  fit  ubique,  semel  certis  uerborum  formulis  a  primo  inuentore 
expressa  ab  omnibus  deinceps  uatibus  in  ea  materia  uersantibus  sine 
rubore  in  proprium  adhibebantur  usum;  sed  in  ratione  siue  argumentum 
uniuersum  tractandi  side  unam  aliquam  eius  partem  peculiari  cura  ela¬ 
borandi  discernebantur  singulorum  ingenia  arsque,  hic  uerus  poeta 
quanto  interuallo  relinqueret  imitatorum  seruum  pecus  ostendere  potuit. 
Catullus  non  persequitur  ipsam  Dindymi  dominam  et  loca  ei  sacra,  non 
canit  festos  thiasos  Gallorum  furentium  et  huiusmodi  alia,  in  quibus 
sine  dubio  aequalium  plerique  desudabant:  uerum  genuinumque  poetam 
sese  exhibuit  ille  materiam  extrinsecus  datam  suo  modo  noue  tractans 
suique  ingenii  artisque  nota  signans,  unde  hoc  colligam,  interrogas  ex 
me?  inde  quod  hoc  carmen  eandem  quam  c.  LXIY  indolem  prae  se 
fert,  nam  spretis  eis,  quae  adlicere  solent  mediocria  ingenia,  Catullus 
non  commoratur  in  communibus  illis,  quae  modice  sciteque  adhibet 
partim  in  scaenam  necessariam  partim  in  ornamentum  (et  hinc  expli¬ 
candum  est  quod  breuissimis  lineis  et  locos  et  ceteras  praeter  Attidem 
personas  adumbrauit),  sed  omnem  intentionem  nostram  derigere  studet 
in  eum  solum,  cuius  imaginem  tristem  artifex  summus  nobis  subicit. 
nam  animi  affectuum  pictor  egregius  totam  artem  conuertit  in  descri¬ 
benda  per  singulos  gradus  inde  a  furore  summo  usque  ad  summam 
paenitentiam  watbp  friuola  atque  hoc  uate  indigna  est  eorum  sententia, 
qui  poetam  mera  in  metro  insolito  se  exercendi  cupiditate  ductum  hos 
uersus  panxisse  statuunt,  adlicuerit  uostrum,  ut  aequales  ceteros,  ipsa 
difficultas  in  lingua  latina  duriore  adhuc  atque  egena  galliambos  tot 
syllabis  breuibus  tremulos  digne  componendi:  non  minus  hercle  ipsa  res 
eum  tenuit  deuinctum  animo  intimo,  quo  auersabatur  cultus  Asiatici 
diram  atrocitatem,  iterumque  ferreo  mihi  praediti  uidentur  corde,  qui 
non  adgnoscunt  uerba  illa,  quibus  a  se  suisque  nefarium  furorem  a  reli¬ 
gione  iniectum  deprecatur  poeta,  quantopere  animi  sensus  sinceros 
uerosque  referant:  non  ita  scribit  qui  stili  componit  exercitationem,  alio 
modo  poeta  philosophus,  alio  lyricus  commouere  studet;  sed  ntrique,  et 
Lucretius  et  Catullus,  hoc  habent  propositum  commune  communi  in¬ 
dignatione  correpti,  ut  quantum  suadere  possit  malorum  religio  osten¬ 
dant.  admiremur  artem,  qua  C.  suscepti  difficultatibus  superatis  linguam 
patriam  reluctantem  adcommodauit  uersui  alienigenae,  cui  debet  hoc 
poema  splendorem  suum  externum  (et  est  sane  nullum  metrum  aptius 
rei  descriptae):  ne  parui  tamen  aestimemus  iunctas  cum  formae  per¬ 
fectione  summa  uirtutes  internas  in  ingenio  poetico  positas,  quibus  hoc 
carmen  non  solum  inter  Catulliana  primum  optinet  locum,  sed  etiam  in 
omni  antiquitate  pauca  habet  sui  paria  similiaque. 

Lxrv.  # 

1.  Peliaco  quondam  prognatae  uertice  pinus,  summa  in  parte 
Pelion  uirebat  pinubus  teste  Ouidio  fast.  Y  382.  ibi  igitur  natae  (pro 
quo  uerbo  simplici  poetis  quidem  magis  usitatum  est  sollemne  illud 

'prognatus’,  ut  elog.  Scip.  II  2  Gnaiuod  patre  prognatus ,  unde  et  suus 
lepor  accedit  Hor.  sat.  I  2,  70)  indeque  ob  materiam  robustam  extruen- 
disque  nanibus  maxime  adcommodatam  (Verg.  G.  II  443)  caesae  pinus 
iam  pro  ipsa  naui  ponuntur,  noto  illo  materiam  pro  re  inde  effecta 
nominandi  usu:  Ouidius  am.  II  11,  1  totum  hoc  exordium  imitatus  prima 
malas  docuit  mirantibus  aequoris  undis  peliaco  pinus  uerticc  caesa  uias, 
Tib.  I  3,  37  nondum  caeruleas  pinus  contenderat  undas,  Prop.  III  22,  11 
tuque  tuo  Colchum  propellas  remige  Phasim  peliacaeque  trabis  totum  iter 
ipse  legas,  qua  rudis  . .  natat  . .  in  faciem  prorae  pinus  adacta  nouae. 
Catullo  ipsi  obuersata  est,  nisi  fallimur,  Ennii  Medea  (non,  puto,  huius 
exemplar  Euripideum)  u.  205  sqq.  utinam  ne  in  nemo)'e  Pelio  securibus 
caesa  accidisset  abiegna  ad  terram  trabes  (ubi  uide  Ribb.).  'quondam’  plane 
ut  in  nostris  fabellis  ad  incipiendas  historias  antiquas  facit.  —  2.  dicuntur 
liquidas  Neptuni  nasse  per  undas,  h.  e.,  uauigasse,  ut  LXVI  46,  Yerg.  G. 
IY  506,  Ouid.  met.  YIII  104  deductas  nare  carinas.  'dic.*  et  ipsum  cum 
consilio  (ad  u.  19)  positum  in  fabula,  cf.  Seru.  ad  Aen.  V*  ;  respexit  hoc 
Yarro  d.  r.  r.  II  1,  6  Aeetam,  ad  cuius  arietis  pellem  profecti  regio  genere 
dicuntur  Argonautae .  'undae  Neptuni*  mare  magnum  designant  oppositum 
stagnis  mediterraneis  (XXXI  2),  ubi  iam  minoribus  nauigiis  uti  didicerant, 
'liquidas’  non  tam  facilem  expeditumque  cursum  (Tib.  I  5,  76)  quam 
umorem  fluidum,  arboreae  nauis  inimicum  naturalem,  ad  augendam  rei 
difficultatem  innuere  uidetur:  Ouid.  met.  I  94  nondum  caesa  suis  . .  mon¬ 
tibus  in  liquidas  pinus  descenderat  undas ,  Tib.  I  9,  49  ei  liquida  deleat 
amnis  aqua.  —  3.  Phasidos  ad  fluctas  et  fines  oeticos.  solita  poetis  cir¬ 
cumscriptio  pro  'ad  Phasidem’  (cf.  Apoll.  Rhod.  II  1280),  non  (ut  Mitscher- 
lichius  putauit)  ad  declarandam  fluuii  magnitudinem,  quem  inueeti 
Argonautae  iam  tenuerunt  'fines’  siue  terram  Colchorum,  haec  autem 
notio  cum  debeat  inesse  uoci  corruptae  'oeticos’  (G)  uel  'ceticos’  (O), 
Itali  reposuerunt  'Aeetaeos’,  quod  Hauptius  formam  graecam  esse  Alr\- 
teios  recordatus  potius  in  'Aeeteos’  refluxit,  potuit  etiam  refingi  in 
'Aeetios’  (Kuehnerus  gram.  lat.  I  672).  egregie  autem  depinxit  poeta 
summum  suscepti  laborem  cumulatis  in  uersu  spondiaco  spondeis ,  ut 
similiter  in  u.  5  solis  spondeis,  cum  contra  u.  6  post  graue  et  uoci  'ausi’ 
conueniens  exordium  spondiacum  iam  per  dactylos  'sunt  uada  salsa  cita’ 
celeris  per  mare  cauigatio  inlustretur:  in  talibus  quoque  admiremur  sum¬ 
mam  huius  poetae  artem.  —  4.  cum  lecti  iuuenes  Argiuae  robora 
pubis,  confluente  ex  tota  Graecia  ad  Iasonem  conuocantem  optimo  quoque 
audacissimoque  heroe  (cf.  ex.  gr.  Yal.  Flacc.  I  96  sqq.).  uerba  ipsa  ex 
Ennii  Med.  209  R.  Argiui  delecti  uiri ;  cf.  et  Theocr.  id.  13,  18  naGav 
ix  noXCcov  ngolsXsyfiivoij  ibid.  27  &sios  acotog  ^cocov,  Verg.  ecl.  4,  34 
quae  uehat  Argo  delectos  heroas ;  Symmach.  in  Yalent.  I  9  exercitus  ex 
omni  robore  romanae  pubis  electus,  dicitur  autem  'robur*  translate  pro 
optima  parte  uirorum  ut  plerumque  singulariter,  ita  interdum  etiam 
pluraliter,  ut  Aen.  YIII  518  robora  pubis  lecta  dabo,  ceterum  'cum’ 
potius  ualere  'eo  quod’  quam  merum  tempus  indicare  credo.  —  5.  aura- 

tam  optantes  Colchis  anertere  pellem.  Hygin.  fab.  XII  Pelias  ... 
iussit  eum  (Iasonem)  pellem  arietis,  quam  Phrixus  Marti  saerauerat,  in¬ 
auratam  Colchis  ab  rege  Aeeta  repetere ;  Ennius  Med.  210  uecti  petebant 
pellem  inauratam  arietis  Colchis ;  Manii.  V  372  unde  amata  nouo  conuecta 
est  aequore  pellis ;  Seneca  Med.  360  quod  fuit  huius  pretium  cursus? 
aurea  pellis  (quae  est  uulgaris  locutio).  'auertere’  ualet  asportare  tam¬ 
quam  praedam  ipso  conexu  modum  eius  rei  indicante ,  ut  apud  Ver g. 
Aen.  I  472  ardentisque  auertit  equos  in  castra  (scii,  ui  raptos):  hic  do¬ 
lone  an  bello  ea  res  sit  peragenda,  ut  incertum  et  futurum  omittitur. 
Val.  Flacc.  V  628  extructa  quod  uexerit  ipsa  (Minerua)  carina  uellera 
sacra  meis  sperantem  auertere  lucis  recte  iam  Mitscherlichius  ex  nostro 
deriuatum  statuit.  —  6.  ausi  sunt  uada  salsa  cita  decurrere  puppi, 
ausi,  utpote  in  re  noua  et  atroci;  Val.  Flacc.  I  2  de  Argo  Scythici  quae 
Phasidos  oras  ausa  sequi.  'uada’  notum  est  a  poetis  pro  ipso  mari  poni, 
ut  infra  u.  58;  Verg.  Aen.  V  158  micant  uada  salsa  carina  (Ennius  ad 
graecum  alg  introduxit  caerula  salsa,  mare  salsum,  sim.),  decurrendi 
autem  uerbum  desumptum  puto  a  stadio:  ut  per  spatium  liberum  ad 
metam  cursores,  sic  nautae  ad  itineris  propositum  contendunt;  et  ut 
fspatium  decurrere’  (Cic.  de  sen.  83)  eademque  imagine  Verg.  G-.  II  39 
inceptum  decurre  laborem,  sic  etiam  C.  hic  construxit  caequora  decurrere’ 
(cf.  et  'aequor  currere’  saepius  obuium).  hinc  autem  explico  incerti 
tragici  fragmentum  CXL  VILI  (p.  273  Ribb.2)  agite,  o  pelagi  cmsores, 
cupidam  in  patriam  portate :  quae  uerba  in  Attii  Medea  Aeetida  ad 
Argonautas  fecisse  puto.  'cita  puppi’  (cf.  paneg.  Messalae  69,  Verg.  Aen. 
V  33),  hoc  est,  secundis  uentis  uolante,  non  sine  respectu  (recte  ad- 
notante  Passeratio)  nominis  fArgo’  nauem  celerem  indicantis;  cpuppis’ 
pro  tota  naui  noster  nouasse  uidetur.  —  7.  caerula  uerrentes  abiegnis 
aeqnora  palmis.  fuerrere’  non  raro  adhibetur  de  remis,  qui  syri  uel 
scopae  instar  maris  superficiem  contingunt:  Verg.  Aen.  III  208  remis 
insurgimus  . .  nautae  . .  torquent  spumas  et  caerula  uerrunt ;  obuersata 
fuisse  et  huic  et  Catullo  Ennii  uerba  apud  Geli.  II  26,  21  uemmt  extemplo 
placidum  mare  marmore  pulso:  caeruleum  spumat  mare  (sede)  conferta  rate 
flauom  (ita  enim  haec  emaculanda,  decepitque  Fauorinum  librariorum 
traiectio),  in  imagine  obuia  uix  est  cur  statuamus,  de  'palmis’  cf.  ad 
IV  4.  —  8.  diua  quibus  retinens  in  snmmis  urbibus  arces,  post¬ 
positum  ad  'quibus’  (scii.  Argonautis)  cf.  quae  supra  ad  Corn.  u.  9 
p.  72  adnotaui.  circumscribitur  autem  Minerua  nempe  per  eam  numinis 
partem,  qua  fingitur  a  Graecis  TloXukg  et  IIoXiov%og  et  'Ahqccici ,  uide- 
tnrque  poeta  de  Athenarum  potissimum  acropoli  cogitasse  (cf.  Priap. 
75,  4  Pallas  Cecropias  tuetur  arces,  Verg.  ecl.  2,  61,  Claud.  d.  r.  P.  II  19). 
'retinere’  autem  ualet  'id  quod  semel  occupatum  est  optinere’  (Caes. 
b.  g.  VII  21  si  id  oppidum  retinuissent)  siue  'tueri  et  defendere’;  sunt- 
que  'summae  urbes’  (cf.  ad  I  3  et  Hor.  od.  II  10,  11  summos  montes ) 
summi  urbium  loci  siue  colles  urbibus  inpendentes,  unde  adparet  'arces’ 
non  pro  locis  editis,  sed  pro  eis  quae  his  inposita  sunt  munimentis  et 

castellis  accipiendas  esse;  Auson.  technop.  6,  8  urbibus  in  tutis  munitior 
urbibus  est  arx.  —  9.  ipsa  leni  fecit  nolit antem  flamine  currnm. 
uariant  ueterum  fabulae  de  Argus  nauis  aedificatore,  modo  Argum 
Arestoris  filium,  modo  Mineruam  nominantes.  Catullus  hic  secutus  uidetur 
Apoll.  Rhod.  I  111  avzr]  yocq  xai  vrja  frorjv  naps'  Gvv  ds  ol  "Aqyoq  rsvl-ev 
’jQ8GTOQLdr}s  y.s(vr\s  v7to&rjfioGvvrjGiv ,  ita  ut  hunc  carinae  illam  texturae 
subtilioris  (cf.  u.  10)  faceret  architectonas ;  cf.  Phaedr.  IV  7,  9  fabri - 
casset  Argus  opere  Palladio  ratem,  Sen.  Med.  365  Palladia  manu  con- 
pacta  Argo,  Yal.  Flacc.  I  94  sqq.,  125  sq.,  Claudian.  bell.  get.  16  ipsam - 
que  secandis  Argois  trabibus  iactent  sudasse  Mineruam.  construendum 
est  autem  hoc  modo:  fecit  (hoc  est  struxit,  aedificauit)  currum,  quae 
leui  flamine  sine  uento  paululum  adflante  posset  per  maris  aequora  fuoli- 
tare’;  cf.  leui  uento  Ouid.  trist.  I  10,  19;  r flaminis’  uocabulum  etiam 
Ennio  Lucretioque  adhibitum  infra  u.  272  recurrit.  c  uolitare 7  uero, 
quod  hic  non  potest  esse  ‘uagari  et  discurrere’  (Hor.  od.  IY  5,  19),  noue 
et  insolenter  pro  cuolare'  (Yerg.  ‘uolat  currus’,  Ouid.  ‘uolat  nauis’) 
positum  est;  nisi  forte,  quod  probabilius  uidetur,  e  mala  recordatione 
loci  modo  lecti  LXIII  25  prouenit  Catullique  est  quod  conparationi  in¬ 
stitutae  conuenit:  fuolu entem  fl.  currum’;  dixit  Yerg.  G.  I  163  uoluentia 
plaustra-,  et  utitur  hoc  ipso  uoluendi  uerbo  rei  inprimis  apto  Attius  in 
descriptione  Argus  (Cic.  1.  mox'  1.).  illo  autem  modo  si  construimus,  miti¬ 
gatur  aliquantulum  translationis  audacia,  quae  inest  ‘currus’  uoci.  quae 
usu  rarissimo  adhibetur  pro  ea  quae  est  cnauis’,  ut  Graeci  eodem  modo 
dicunt  o%r)(ia,  apa^a,  a.Tii\vr\  (cf.  Mureti  uar.  lect.  I  11);  apud  Latinos 
unum  habes  exemplum  Lucretii  VI  47,  cuius  adscribam  uerba  emendata: 
quandoquidem  semel  insegnem  conscendere  currum  uentosum  (=  vatav 
anfivriv  uentis  agitatam)  exhortant  pelage  tuta  omnia  rursum:  quae  fue¬ 
rint  sic  placato  conuersa  furore ;  nam  alterum  est  tantum  ex  coniectura 
restitutum  a  me  PLM.  III  24,  25  [p.  166],  ut  tamen  non  desint  similia 
plura;  nam  de  Argonautarum  ruehiculo’  loquitur  Cic.  d.  n.  d.  II  35,  89 
secundum  Attii  Medeam,  ex  qua  equidem  hoc  loquendi  genus  utpote 
celebre  fluxisse  puto;  bene  porro  AStatius  comparauit  uersum  (fortasse 
Varronis  Atacini)  apud  Charisium  [p.  272  K.]  seruatum  Tiphyn  aurigam 
(=  gubernatorem)  celeris  fecere  carinae ,  denique  Vergilianum  [Aen.  VI  1] 
classique  inmittit  habenas  (adde  Yal.  Flacc.  I  681  uolat  caua  pinus 
habenis),  causam  autem  huius  imaginis  iam  tetigit  Cicero:  depingitur 
prima  nauis  talis  fere,  qualis  est  uisa  rudibus  etiam  tum  et  monstrum 
stupentibus  hominibus.  —  10.  pinea  coniungens  inflexae  texta  cari¬ 
nae.  nauis  fundamento  carinae  (quae  perpetuo  epitheto  curua,  panda, 
inflexa,  sim.  audit)  ab  Argo  constructae  iam  ope  Palladia  accedunt  tabu¬ 
lata  siue  laterum  trabes  aluum  efficientes,  quae  utpote  quam  maxime 
robore  indigentes  e  pinubus  fiebant,  nam  texendi  uerbum  translate 
usurpatur  de  omnibus,  quae  arte  conseruntur  firmiterque  coagmentantur; 
unde  de  nauibus  potissimum  illud  sollemne,  ut  apud  Ouid.  epist.  16,  110 
texitur  et  costis  panda  carina  suis,  met.  XI  522  intra  caua  texta  carinae , 

et  hinc  saepius  pinea  texta  pro  ipsa  naui  (met.  XIV  521,  fast.  I  310, 
trist.  I  4,  9);  cf.  et  Sidon.  Apoll.  ep.  8,  12  carinarum  uentres  trabium  textu 
pulpitare.  —  11.  illa  rudem  cursu  proram  imbuit  Amphitrite,  dicitur 
Neptuni  uxor  Amphitrite  (ut  et  Tethys  atque  adeo  Thetis)  eodem  meto- 
nymiae  genere,  quo  Ceres  et  Bacchus  pro  pane  et  uino  ponuntur,  pro 
aequore  (hoc  quoque,  ut  uidetur,  ex  Alexandrinorum  imitatione:  cf. 
Hauptius  opusc.  II  p.  74,  ubi  iam  adfertur  Ouid.  met.  I  14);  et  pro 
quouis  aequore,  non  (ut  nonnulli  male  opinabantur)  pro  Ponto  Euxino, 
tradunt  autem  G  'cursu  primam  i.  amphitritem’,  0  contra  'cursu  pro¬ 
ram  i.  aphitrite’  (cf.  appar.  erit.),  unde  ex  Italorum  coniectura  uulgo 
scribunt:  'illa  r.  c.  prima  i.  Amphitriten’,  hoc  est,  carina  illa  prima 
(Ouid.  met.  VI  722,  Phaedr.  IV  7,  10,  Val.  Flacc.  I  1,  alia  supra  adlata) 
mare  insuetum  nauigationem  pati  docuit;  cf.  ad  'prima’  cum  'rudem’ 
coniunctum  Ouid.  epist.  4,  23  subit  primos  rude  pectus  amores,  Propert. 
III  15,  6.  nam  hoc  omnes  recte  senserunt,  'primam’  ipsum  defendi  non 
posse,  sin  legimus  cum  0:  'illa  i.  c.  proram  i.  Amphitrite’,  non  ita 
quidem  cum  Ellisio  interpretabimur  ut  copulemus  'illa  Amphitrite’  con¬ 
tortissime  (nam  hoc  nihil  ualet  nisi  'id  quod  ibi  est  positum  mare’),  sed 
potius  'illa’  referemus  ad  Mineruam,  quod  (etsi  praestaret,  si  per  ana¬ 
phoram  repetitum  foret  'ipsa’)  sine  ullo  negotio  fit;  porro  'rudem  cursu 
proram’  cohaerent,  hoc  est,  in  cursu  inexercitatam  (cf.  de  constructione 
Ouidianum  Ennius  ...  arte  rudis);  hanc  autem  proram  Minerua  imbuit 
siue  initiauit  mari:  cf.  Ouid.  a.  a.  I  654  infelix  imbuit  auctor  opus, 
Nem  es.  ecl.  2,  6  uenerisque  imbutus  uterque  tum  primum  dulci  furto , 
Ruhnlrenius  ad  Callim.  fragm.  119;  iamque  elegantissime  diua  hoc  quo¬ 
que  muneris  suscepisse  dicitur,  ut  deduceret  Argo:,  cf.  Hvgin.  fab.  XIV 
nauis  Argo ,  quam  Minerua  in  sideralem  circulum  retulit  ob  hoc  quod  ab 
se  esset  aedificata  ac  primum  in  pelagus  deducta,  quae  altera  lectio,  in 
qua  nulla  opus  est  mutatione,  utpote  et  exquisitior  a  sensu  et  a  ratione 
palaeographica  difficilior  (accedente  codicis  0  pretio  maiore)  ueram 
Catulli  manum  mihi  uidetur  continere;  et  siquis  cognitum  habet,  quo¬ 
modo  posteriores  poetae  Catullum  soleant  imitari,  facile  adgnoscet  in 
loco  Propertiano  ad  u.  1  adlato  scripturae  'proram’  subsidium  ualidum 
(cf.  et  Stat.  Theb.  V  335).  —  12.  quae  simulae  rostro  uentosuni 
proscidit  aequor,  melius  nunc  'quae’  referimus  ad  'proram’,  non  ad 
'carinae’  (quod,  si  ad  hanc  refertur  'illa’,  molestissime  fit);  habetque 
haec  prora  suum  rostrum  ferratum  (cf.  Richius,  lex.  antiq.  s.  u.);  unde, 
ut  aratrum  terram  (Ouid.  met.  VII  119  ferro  proscindere  campum ),  sic 
nauis  pontum  proscindit,  quemadmodum  simillime  legitur  ex.  gr.  PLM. 
III  24,  24  [p.  166]  et  sulcante  uiam  rostro  submurmuret  unda  (cf.  ibid. 
25,  10  aequora  prora  secet,  Seneca  Agam.  429  sq.;  et  eadem  imagine 
saepius  'findere  mare'  et  'conuellere  aequor’,  ut  Aen.  V  143,  dicitur), 
'uentosum’  autem  audit  mare,  in  quo  regnent  uenti  (Verg.  Aen.  VI  335  uen- 
tosa  per  aequora  uectos,  Hor.  od.  III  4,  44),  epitheto  ad  ausi  atrocitatem 
faciente.  —  13.  totaqne  remigio  spumis  incanduit  unda,  falsa  haec 

archetypi  scriptura  (nam  et  pars  maris  cum  maxime  conuulsa  sola  in¬ 
canduit  et  debet  'remigio’  habere  unde  pendeat  aeque  atque  pendet 
'spumis’  ab  'incanduit’)  non  male  quidem  ab  Italis  mutata  est  in  'torta¬ 
que’  (cf.  Aen.  III  209  torquent  spumas ),  melius  tamen  nobis  uidemur 
littera  initiali  prae  ceteris  corruptioni  obnoxia  transformata  dedisse 
'motaque’,  quippe  quod  et  magis  conueniat  mari  tum  primum  remorum 
pulsu  agitato  et  confirmetur  eo  quod  omnes  scriptores  postea  de  hac  re 
locuti  hoc  uocabulo  scilicet  apud  Catullum  lecto  utuntur:  Ouid.  met. 
VII  722  per  mare  non  motum  prima  petiere  carina ,  idem  am.  II  11,  5 
nequis  remo  freta  longa  moueret,  Argo  eqs.,  Manii.  I  76  inmotusque  nouos 
pontus  subduxerat  orbes,  Silius  Ital.  VII  412  ac  motus  multo  spumabat 
remige  pontus  (ex  nostra  emendatione:  'totus’  codd.,  'tortus’  Heinsius); 
cf.  et  Ver g.  G.  I  130,  Lucan.  V  499;  et  sollemnis  uocabulorum  'totus’ 
et  'motus’  in  codd.  confusio  est.  spuma  autem  quamuis  saepissime  et 
'cana’  (inter  candidum  et  nigrum  medio  colore)  et  omissa  subtiliore  co¬ 
loris  distinctione  'alba’  dicatur,  nec  solum  in  tempestatibus  (Ouid.  met. 
XI  501),  sed  etiam  in  remorum  agitatione  (Ouid.  epist.  5,  54  remis  eruta 
canet  aqua ,  ibid.  3,  65;  Val.  Flacc.  III  32  et  leni  canebant  aequora  sulco ; 
Seneca  Agam.  440  dirimuntque  canae  caerulum  spumae  mare ;  Silius  Ital. 
Vni  426  non  aequore  uerso  tam  creber  fractis  albescit  fluctus  in  undis , 
idem  XIV  316  salis  icta  frequenti  albescit  pulsu  facies  per  que  aequora 
late  spumat  canenti  sulcatus  gurgite  limes),  tamen  nec  candescendi  uer- 
bum  multo  licet  rarius  usurpatum  sua  caret  ratione  (Ouid.  met.  17  530 
percussa  recanduit  unda):  ut  cana  et  alba  spuma  magis  dicitfir  proprie, 
ita  in  candendi  uocabulo  praeualet  notio  alboris  nitentis  marmoreique, 
qui  opponitur  mari  caeruleo,  id  quod  egregie  docet  disputatio  Lucretii 
II  764 — 775;  et  hinc  etiam,  ubi  res  fert,  'canus’  et  'candens’  siue  'ni- 
ueus’  ex  contrario  stant,  ut  apud  Cic.  prognost.  fragm.  3,  3  saxaque 
cana  salis  niueo  spumata  liquore,  unde  corrigendus  Prudentius  cathem. 
VII  129  camosque  ('salsosque’  codd.)  candens  spuma  tundit  pumices,  simi¬ 
liter  explicandae  dictiones  quales  sunt  candentes  cani  (Tib.  I  10,  43;  Ciris 
320)  et  albentes  cami  (Dracont.  8,  689):  singuli  crines  cum  sint  proprie 
cani,  cuncti  efficiunt  capitis  quas  poeta  dicit  niues.  praeter  necessita¬ 
tem  igitur  Itali  hic  'incanuit  unda’  coniecere:  caerulum  mare  niueis 
spumis  opertum  sibi  finxit  Catullus  (cf.  praeter  locum  Ennii  ad  u.  7  ad- 
latum  Seneca  epigr.  71,  6  [PLM.  IV  p.  84]  caeruleus  cana  sub  niue 
pontus  erat),  quamquam  uerum  est,  uerbum  conpositum  'incandescere’ 
hoc  uno  loco  sic  adhiberi.  —  14.  emersere  feri  candenti  e  gurgite 
uultns.  iustissimos  haec  uerba  mouerunt  scrupulos,  nam  'feri  uultus’  — 
ut  mittam  IVossium  incredibiliter  cum  uoce  'monstrum’  u.  seq.  iungen- 
tem  —  non  esse  gignendi  casum  (e  gurgite  candenti,  qui  ferum  prae¬ 
bebat  adspectum),  facile  aperit  sententiae  peruersitas,  siquidem  unda  spu¬ 
mata  minime  nisu  foeda  est.  sin  'uultus’  pro  nominatiuo  habemus  (ut 
commendant  et  Dirarum  et  Silii  imitationes  mox  adferendae),  quo  iure 
Nereidum  uultus  dicantur  'feri’  obscurum  est,  quippe  quod  attributum 

neque  os  attonitum  eius  qui  monstrum  stupeat  designet  neque  uero,  si 
de  naturali  facie  cogitamus,  conueniat  Nymphis  illis  (nam  masculi  dei 
marini  nihil  ad  rem),  quarum  uultus  tam  poetae  quam  artis  monumenta 
quamquam  seueros  tamen  gratia  ac  uenustate  non  carentes  depingant, 
coniecit  igitur  Schradmns  'freti’  uel  'fero’:  illud  recentium  editorum 
haud  pauci,  hoc  ego  recepimus,  nam  auctor  Dirarum  [PLM.  II  p.  76] 
u.  56  scribens  monstra  repentinis  terrentia  saepe  figuris,  cum  subito  emer¬ 
sere  furenti  corpora  ponto  sine  dubio  'fero  gurgite’  apud  Catullum  legit; 
neque  uero  'freto’  suum  hinc  sumpsisse  putauerim  Octauiae  scriptorem, 
qui  706  uaga  cum  recordatione  talis  emersam  freto  spumante  Peleus  con- 
iugem  accepit  Thetin  dixit,  dicitur  autem  'gurges’,  ut  ego  sentio,  pro¬ 
fundus  aquarum  hiatus,  per  quem  ex  imo  adscendebant  Nereides,  ut 
accepit  Sil.  Ital.  VII  412  ac  motus  multo  spumabat  remige  pontus,  cum 
trepidae  fremitu  uitreis  e  sedibus  antri  aequoreae  pelago  simul  emersere 
sorores,  qualem  hiatum  cum  summo  undarum  tumultu  fremituque  con- 
iunctum  esse  consentaneum  est,  unde  recte  gurges  dicitur  'ferus’,  id  est 
saeuus  atroxque  (cf.  LXIII  40  mare  ferum),  iam  uerba  sequentia  'candenti  e 
gurgite’  frustra  defendunt  ei  qui  quando  earundem  uocum  repetitio  legi¬ 
tima,  quando  ferenda,  quando  intolerabilis  sit  non  habent  perspectum 
et  exempla  accersunt  aliena:  Catullum  tribus  uerbis  interiectis  nulla  aut 
necessitate  cogente  aut  coipmendante  arte  rem  plane  eandem  eodem 
uocabulo  commemorasse,  saltem  ei  qui  sensu  incorrupto  utuntur  noue- 
runtque  hunc  poetam  non  credunt,  neque  tollitur  hoc  uitium  Italorum 
commento*'canenti  e  gurgite’  (nam  hic  certe  'candenti’  et  'canenti’  nihil 
differre  docent  ad  u.  priorem  disputata) ,  cum  praesertim  statim  sub¬ 
sequatur  'e  gurgite  cano’,  reposui  ergo  'candentis  gurgite  uultus’, 
primo  scii,  casu  (ut  LXII  11  et  32  aequalis ,  infra  276  linquentis ),  hoc 
est  nitentia  ac  splendida  ora,  qualia  pulcre  dantur  Nymphis  pulcreque 
fero  illi  aquarum  tumultui  opponuntur,  reposito  autem  'candentis’  pro 
'candenti  e’  (quam  corruptelam  traxit  'fero’  in  'feri’  mutatum)  et  prae¬ 
positio  a  Silio  Dirarumque  auctore  non  agnita  tollitur  et  restituitur  uer- 
bum  id,  quod  diuersa  cum  significatione  adhibitum  bene  illud  'incanduit’ 
sequitur  quodque  in  totam  descriptionem,  qua  Nympharum  forma  prae¬ 
dicanda  erat,  egregie  quadrat.  —  15.  aequoreae  monstrum  Nereides 
ad  mirantes,  haec  per  appositionem  accedunt  ad  uocem  'uultus’.  audiunt 
autem  Nereides  'aequoreae’  non  tam  epitheto  ornanti  (ut  ex.  gr.  Prop. 
III  5,  33  centum  aequoreae  Nereo  genitore  puellae)  quam  quod  in  aequoris 
imo  habitant,  unde  excitae  fragore  iam  admirantur  siue  stupent  (quo 
stupore  quasi  spiritum  retinentes  eas  depingit  clausula  spondiaca)  nauem 
tamquam  'monstrum’,  hoc  est,  ut  rem  nouam  plane  atque  inuisitatam, 
eodem  modo  quo  pastor  Attianus  apud  Cic.  d.  n.  d.  II  35,  89  (imitatur 
Ciris  u.  391).  —  16.  atque  illa  uidere  luce,  ita  initium  uersus  emen- 
daui:  G  'illa  atque  alia’,  0  'illa  alia’  praebent,  cuius  diuersitatis  eam 
unam  ars  palaeographica  suppeditat  explicationem,  ut  archetypus  V 
'atque  alia’  in  textu,  'illa’  supra  lineam  adscriptum  habuisse  putetur; 

cumque  sexcenties  '‘alia’  et  'illa’  confundantur  in  codd. ,  'illa’  pro  uocis 
'alia’  correctura  habeatur  oportet,  et  hac  emendatione  mere  palaeo- 
graphica  exclusae  sunt  coniecturae  antea  (ignoto  adhuc  0)  temptatae 
omnes,  quas  singulas  iam  taedet  refutare ;  ueritate  autem  semel  a  nobis 
detecta  iterum  nonnullos  doctos  criticorum  nomine  uix  dignos  nona 
uoluisse  quaerere,  ut  in  his  rebus  non  sane  mirandum  est.  egregie  uero 
continuatur  narratio,  ut  amant  Romani  in  transitu  ad  noua  atque  gra- 
uiora,  uoce  'atque’;  nec  minus  eisdem  coniunctum  catque  ille’  in  deli¬ 
ciis  erat  (cf.  L  7,  LXV  23).  ad  hoc  autem  cilla  luce’  cf.  Apoll.  Rhod.  I 
547  XfvGGov  <9-f  ol  r\iiccxL  v.eiv(o  vfjcc ,  quod  cp.  iam  IVossius  (quamquam  Apoll. 
ceterique  huius  narrationis  testes  in  ipsa  re,  ut  et  in  aliis,  distant  a  nostro, 
qui  suam  terit  semitam),  sic  restituto  quod  sua  se  simplici  uenustate 
commendat  exordio  ad  reliquum  uersum  emendandum  iterum  proficiscen¬ 
dum  est  a  certissimo  libri  Y  indicio,  qui  non  'uiderunt’  (ut  uulgo  scri¬ 
bunt),  sed  'uidere’  legit,  quod  Ciris  510  oculi  uidere  suorum  confirmat: 
scilicet  uocabulum  aliquod  aut  in  ipso  omissum  aut  in  eius  parente 
euanidum  erat,  sententiae  conuenit  'uidere  beata  luce’  uel  'uidere  boua 
sub  luce’  (cf.  Ouid.  ex  P.  III  1,  159);  nam  in  hoc  uersatur  summa  sen¬ 
tentiae,  illo  uno  die  prae  ceteris  praedicando  Nymphas,  cum  totae  essent 
in  admiratione,  oblitas  nudati  corporis  aspectum  praebuisse  mortalibus. 
—  17.  mortales  oculis,  quamquam  non  omnino  falsum  est,  tamen 
nescio  quo  modo  languet  frigetque  'oculis’,  cum  non  habeat  hic  tantum 
ponderis  (ex.  gr.  per  oppositionem  aliquam),  ut  ipsum  se  sustentet 
(aliena  Lucr.  IV  751  aliaque);  et  certe  poeticum  magis  id  quod  Itali 
restituerunt  'mortales  oculi’,  quemadmodum  locuti  sunt  Pedo  Albino- 
uanus  [Sen.  rhet.  p.  10,  25  K.]  et  Lucr.  I  66  (Verg.  II  605  mortales 
uisus).  —  18.  nutricum  tenus  extantes.  usque  ad  papillas  (quarum 
niueus  candor  fortasse  hic  quoque  contrarius  fingitur  gurgiti  cano)  emi¬ 
nentes.  graecum  enim  exemplar  aliquod  secutus  mammas  hic  uocauit 
poeta  'nutrices’,  siquidem  apud  Graecos  xix&ui  tam  mammae  quam  nu¬ 
trices  sunt  (cf.  Wesselingius  obss.  II  17);  apud  Latinos  huius  quidem 
usus  exemplum  (casu  quodam  fortasse)  iam  non  extat,  sed  tamen  ex 
contrario  interdum  feminae  nutrientes  audiunt  'mammae’,  ut  apud 
Muscionem  in  Sorani  uersione  [ed.  VRosius  p.  160  s.  u.].  de  'tenus’ 
praepositione  cum  genetiuo  constructa,  quod  est  magis  poeticum,  cf. 
Kuehnerus  gr.  1.  II  p.  376.  —  19  sqq.  tum  Thetidis  Peleus  incensus 
fertur  amore ,  tum  Thetis  . . .  tum  Thetidi,  per  artificium  iam  apud 
Homerum  Hesiodumque  obuium  et  natura  non  schola  duce  inuentum  ter 
repetitur  'tum’  (imitatur  Ciris  u.  387  sqq.),  quo  accuratius  explicetur  id 
quod  praecedit  'illa  beata  luce’ :  non  alio  quippe  tempore  quam  tum  (eo 
si  quo  alio  tempore)  euenire  potuit  ut  homo  amans  Nymphae  amantis 
conubio  poteretur;  nec  minus  pulcre  ima  cum  uoce  'tum’  repetitur 
nomen  eius,  quae  memorabili  illo  die  amore  sauciata  est.  'inc.  fertur’ 
pro  simplici  'incensus  est’  (cf.  ad  LXVHIb  61),  quia  seruat  C.  per 
totum  carmen  fabulosam  historiae  speciem  (1,  2,  76,  124,  212).  — 

20.  humanos  non  despexit  hymenaeos,  hymenaeus  siue  ad  uocis 
'nuptiae’  similitudinem  pluraliter  'hymenaei’  designant  coniugium  (ut 
et  infra  u.  141,  LXVI  11).  quod  Thetis  'non  despexit’,  hoc  est,  non 
infra  se  putauit;  Stat.  Ach.  I  90  thalamosque  minores ,  ib.  268.  sequitur  enim 
Catullus  toto  hoc  loco  fabulae  formam  rariorem  et  a  uulgari  sat  rece¬ 
dentem,  qua  uero  amore  inpulsa  Thetis  nupsisse  Peleo  dicitur  (cf.  Val. 
Flacc.  1 130,  Tib.  I  5,  46  ibique  Heynius,  Doruillius  ad  Charit.  p.  263).  "de¬ 
spexit’,  cf.  ad  LX1I  4.  —  21.  Thetidi  pater  ipse  iugandum  Pelea  sensit, 
intellege  Iouem  (non  Nerea  utpote  deum  minorem  silentio  omissum  minime- 
que  Neptunum,  quem  auctor  Ciris  u.  72  substituit),  qui  ut  TtazrjQ  dvdgav 
te  &ecov  te  praecipue  audit  'pater  ipse  (=  dominus)’,  ut  Verg.  Georg.  1 121, 
328,  363,  Aen.  II  617,  Tib.  I  4,  23.  qui  si  'iugandum’  (scii,  conubio:  cf. 
Hor.  c.  s.  19,  Aen.  I  346)  Pelea  Thetidi  'sensisse’  dicitur,  quomodo  hoc  sit 
accipiendum  dubitari  potest,  notum  est,  Iouem,  qui  antea  sibi  ipse  petierat 
Thetidem,  fatis  Nymphae  filium  patre  fore  maiorem  canentibus  ab  huius 
concubitu  esse  deterritum,  detegente  oraculum  illud  Prometheo  [Hygin. 
•fab.  54].  itaque  si  uel  fatali  necessitate  uel  adhortante  Prometheo 
Iuppiter  tandem  adductus  est  inuitus,  ut  amores  suos  (cf.  u.  27)  Peleo 
in  matrimonium  daret  uel  potius  concederet,  pronum  est  pro  'sensit’ 
conicere  'cessit’,  sed  neque  hoc  neque  Italorum  inuentum  'sanxit’  pro¬ 
bandum  est.  quamquam  non  ita  'sensit’  uox  explicatur,  ut  recordati  uoca- 
buli  graeci  'tprjcpLgsG&ca  eam  'sententiam  dixit’  ualere  aiamus;  summi 
enim  iudicis  imago  hinc  aliena,  immo  iurauerat  Iuppiter  (cf.  Apoll. 
Rhod.  IV  791  sqq.,  Ouid.  met.  II  224  sqq.,  Lucianus  d.  d.  I  ibique 
Hemsterh.  I  p.  205),  numquam  inmortali  nupturam  esse  Thetidem;  iam 
cum  incensam  uideret  mortalis  hominis  amore  puellam  sibi  ipsi  negatam, 
eius  animum  non  sine  misericordia  subiit  cogitatio,  quam  esset  aequum 
non  amplius  instare  suis  uotis,  quorum  quominus  compos  fieret  obstarent 
fata,  neque  propterea  pessumdare  puellam,  sed  huic  Pelea,  hoc  est  homi¬ 
nem  natum,  dare  maritum,  quem  praesertim  ipsa  sibi  optaret.  —  postquam 
in  prohoemio  (1—21)  quomodo  conubium  esset  contractum  expositum 
est,  ad  carminis  materiam,  ipsarum  nuptiarum  descriptionem,  lento  pede 
transit  poeta,  beati  enim  illius  diei  modo  adumbrati  memoria  ita  tenet 
eum  deuinctum,  ut  totam  ueterum  heroum  aetatem  celebret  ob  felici¬ 
tatem  summam,  qua  uidere  et  amore  perire  et  amata  potiri  unum  erat; 
et  tempus  tam  felix  ut  est  aptum  poetarum  argumentum,  ita  et  Ca¬ 
tullus  ad  illud  posthac  se  reuersurum  esse  sperat,  ut  iusto  legitimoque 
carmine  talium  uirorum  uirtutes  claraque  facta  praedicet  (fortasse  ille 
ultimis  uitae  annis  cogitauit  de  scribendis  aliquando  Argonauticis),  nunc 
tamquam  in  transcursu  haec  tangens  simulque  sese  quodammodo  ex¬ 
cusans,  quod  ipsos  heroas  praesertimque  bonum  Thetidis  maritum  non 
maiore  uerborum  honore  prosequatur,  ad  propositum  redit  (22 — 30).  — 
22.  o  nimis  optato  saeclorum  tempore  nati,  hoc  est  optatissimo; 
'nimius’  enim  et  'nimis’  nil  nisi  summum  alicuius  rei  modum  denotant 
(unde  adiectiuum  ualet  'maximus’  uel  'summus’,  aduerbium  'ualde’  siue 

^admodum’)  inde  ab  antiquissimis  temporibus  (ut  semper  fere  apud 
comicos)  usque  ad  postrema,  quibus  tamen  magis  magisque  ille  usus 
increbuit  iam  apud  priores  hic  illic  obuius  facileque  ex  natura  uocabuli 
explicandus,  quo  significatur  omne  quod  modum  excedit,  apud  Catullum 
primaria  notio  praeualet  (XL  4,  LYI  4,  LXIII  17,  36,  80,  LXIV  22, 
XCIII  1,  CXI  2),  secundariam  habes  LI  14,  LX  5,  LXIII  80,  LXIV  169, 
LXVIIP  97;  de  Ciceronis  usu  nonnulla  conlegit  Hauptius  opusc.  II  p.  457. 
'saecula’  hic  sunt  tota  uariorum  hominum  generum  series  siue  omne 
aeuum  praeteritum,  ex  quo  certum  quoddam  spatium,  puta  heroicum, 
eximitur  iam  per  illud  f nimis  optato  tempore’,  quale  miseri  ut  nunc 
sunt  mortales  redire  concupiscunt  (de  eius  modi  uotis  sane  quam  poeticis 
uide  Lydiae  u.  74  sqq. ,  ubi  plura  Naekius).  'optatus’  autem  ubi  abso¬ 
lute  neque  certae  personae  aliquid  optantis  siue  desiderantis  respectu 
ponitur,  est  fgratus  iucundusque’,  ut  statim  u.  31;  non  plane  dissimiliter 
de  aetate  heroica  Prop.  I  4,  7  formosi  temporis  aetas  et  Catullum  fortasse 
ob  oculos  habens  Verg.  Aen.  VI  649  magnanimi  heroes  nati  melioribus 
annis.  —  28.  heroes  saluete  deum  genus,  o  bona  mater.  'salue’,  ut 
erat  in  uita  cottidiana  solita  notos  amicosque  salutandi  formula,  ita 
in  poesi  adhibetur  in  sollemni  quaque  animum  uenerabundum  declarant 
uates  adlocutione  (fortasse  imitatione  Alexandrinorum:  Apoll.  Rhod. 
IV  1771),  ut  apud  Verg.  Aen.  VIII  301  salue  uera  Iouis  proles ,  decus 
addite  diuis ;  et  iterabant  saluendi  uerbum,  ut  Aen.  V  80  salue,  sancte 
parens,  iterum  saluete  recepti  nequiquam  cineres  animaeque  umbraeque 
paternae  (cf.  et  ibid.  VII  120).  eo  autem  modo  conpellat  poeta  heroas, 
ut  per  epitheta  huius  honoris  reddat  rationem:  primum  sunt  deorum 
'genus’  siue  proles  (LXI  2),  h.  e.  semidei  (cf.  schol.  ad  Hom.  II.  I  4, 
II.  XII  23  fjtiL&smv  yivog  uvSqcov,  Hesiod.  sgy.  158,  Apoll.  Rhod.  III  366 
et  402,  Burmannus  catal.  Argonaut.  in  Valeri  Flacci  editione);  deinde 
laudantur  ob  aliud  aliquid,  quod  latet  in  uerbis  corruptis  'o  bona  mater’, 
quae  uerba  olim  ineptissimam  quamque  interpretationem  passa  esse  non 
mirandum  est,  siquidem  uera  demum  lux  eis  adfulsit  editis  ab  AMaio 
scholiis  Vergilii  Veronensibus,  ubi  ad  Aen.  V  80  haec  Catulli  laudantur 
''saluete  deum  gens,  o  bona  matrum  progenies,  saluete  iter’  (sequente 
iam  in  codice  lacuna),  quae  ubi  Orellius  ad  nostrum  locum  pertinere 
semel  dixit,  docti  uno  Ellisio  nimirum  excepto  omnes  rem  apertam  ac¬ 
ceperunt.  lenis  est  discrepantia  in  eo,  quod  scholiasta  fdeum  gens’,  V 
rdeum  genus’  praebet:  hoc  quin  rectum  sit  non  dubitamus,  cum  non  bene 
Maduigius  [ad  Cic.  de  fin.  V  65  p.  721]  'gens’  pro  eo  quod  est  'genus’ 
dici  posse  contenderit  ad  unum  locum  Vergilii  [Aen.  X  228]  corruptum 
prouocans  (neque  enim  'gens  humana’  ad  rem),  maior  difficultas  in  uerbis 
fo  bona  matrum  progenies’,  ubi  V,  ut  dixi,  'mater’  cum  uaria  lectione  'ma¬ 
tre’  habet,  et  cmater’  quidem  omissus  quem  iam  recuperauimus  uersus  de¬ 
monstrat  a  correctore  prouenisse,  ut  euaderet  aliqua  saltem  ueri  species; 
uaria  autem  lectio  'matre’  per  se  inepta  sensuque  iusto  destituta  ficta 
esse  nequit,  num  ex  'matrum’  corrupta  sit  iam  disquiremus,  scholiastae 
Catullus  ed.  Baehrens.  II.  24 

autem  scripturam  ro  bona  matrum  progenies’  sic  accipiunt  ro  bonarum 
matrum  filii’;  possuntque  in  hanc  sententiam  cum  alia  proferri,  tum 
catalogus  Argouautarum  in  Hygini  fab.  X1Y.  sed  ut  omittam,  generis 
nobilitatem  uerbis  'deum  genus’  ita  esse  praedicatam  ut  omne  quod 
accedat  langueat,  et  ob  ipsorum  uirtutes  Argonautas  fuisse  conpellandos 
sentio  et  dubito  quam  maxime,  num  illa  quam  statuunt  enallage  adiectiui 
recta  sit.  haec  enim  inuersio  ibi  legitima  est,  ubi  quod  uni  substantiuo 
attribuitur  etiam  in  alterum  aliqua  ex  parte  conuenit.  ex  bonis  autem 
matribus  nihil  inpedit  quominus  procreetur  mala  progenies,  quod  con- 
probat  uersus  Euripideus  a  Mnnrone  adlatus  eg&Xolv  S3  an3  apq>0LV 
safrlov  av  cpvvai  yovov  [Stob.  OB  12] ;  quae  fuit,  ni  fallor,  causa  Peerl- 
kampio  couiciendi  [Verg.  II  p.  110]  'bona  matrum  progenies,  saluete 
iterum ,  saluete ,  bonarum’ ;  quamquam  in  his  ut  tertium  'saluete’  post 
'saluete  iterum’  ita  'bonarum’  nimis  diremptum  male  se  habet,  mibi 
autem  etiam  lectio  'matrum’  grammaticum  uocem  'progenies’  falso 
accipientem  sapere  uidetur.  a  scriptura  igitur  tertia  'matre’  profectus 
restitui  mutatione  paene  nulla  sed  quae  eam  quam  desidero  sententiam 
suppeditat:  'o  bona  marte  progenies’,  hoc  est  in  bello  eminens:  cf.  Sali, 
hist.  fr.  inc.  27  Pyrrhus  .  .  bello  bonus ,  Nemes.  ecl.  1,  5  uersuque 
bonus  .  .  Apollo,  Tac.  ann.  I  3  Agrippam  bonum  militia,  est  autem 
'progenies’  hic  non  proprio  sensu  positum,  sed  latiore,  quo  aequat  fere 
unum  hominum  genus  siue  aetatem:  Verg.  Georg.  II  341,  Lactant. 
II  10,  10;  Verg.  Aen.  VII  257  progeniem  uirtute  egregiam,  de  supple¬ 
mento  denique  uerborum  in  scholiastae  codice  lacunosorum  cum  in  diuersa 
omnia  abeant  docti,  monendum  est,  uideri  Catullum  cum  Vergilio  con- 
paratum  esse  ob  iteratum  'saluete’;  unde  qui  tertium  'saluete’  inferre 
uoluerunt,  male  illi  innisi  Seruio  ad  Aen.  V  80  et  Ciris  imitatione  [cf. 
Hauptius  opusc.  I  p.  32  et  H  p.  76],  refutantur,  propterea  autem  a 
singulis  supplementis  propositis  in  disceptationem  uocandis  abstinere 
licet,  quod  id  quod  necessarium  est  mathematica  paene  ratione  demon¬ 
straturi  nobis  uidemur  ad  u.  s.  —  24.  uos  ego  saepe  ineo  uos  carmine 
compellabo,  quaeritur  quonam  carmine  suo  se  adlocuturum  esse  heroas 
promittat  poeta;  nam  in  hoc  certe  carmine  frustra  huius  rei  uestigia 
circumspicimus,  alio  et  fortasse  peculiari  poemate  postea  faciendo,  in¬ 
quiunt;  adnctatque  Hauptius  [opusc.  II  76  sq.]  subesse  formulam  quan- 
dam  prohoemiorum  graecorum,  'quae  finiri  fere  solebant  altero  utro 
horum  uersuum  avz ccq  iyat  xat.  gelo  xca  aXXr\g  (ivgoog3  doiSfjg  et  avtaQ 
iydv  vpscov  re  nai  aXXrjg  pvr\aop3  doiSrjg3  additque  'imitata  erat  illam 
ueterum  hymnorum  clausulam  poesis  Alexandrina;  nam  Theocritus  lauda¬ 
tionem  Ptolemaei  [17,  135]  his  uersibus  concludit  gafpe,  araf  TIzoXe- 
paLE’  ge&ev  83  iyd  laa  xal  aXXzov  pva6opai  fjpi&Eeov,  doxieo  83  IWog  ovx 
dno(3Xi]TOv  cp&Ey£opcu  EGGopEvoig cf.  et  Theocr.  1,  144  m  zaiQEZE  noXXayu , 
poLGcu ,  iyd>  8’  vppiv  xal  Eg  vgteqov  a8iov  aaco.  ex  quibus 

exemplis  confirmatur  id  quod  sua  quisque  sponte  intellegit,  non  licere 
abesse  id,  in  quo  uis  est  posita  omnis:  nunc  breui  ueneratione  conten- 

tum  se  alias  eos  iusto  carmine  esse  prosecuturum  poetae  promittendum 
est.  sensit  hoc  optime  Bergkius,  qui  pro  altero  cuos’  uoluit  'post’  siue 
'pos’;  quod  minime  est  inutile  (ut  adseruit  Hauptius),  sed  id  ipsum  quod 
desiderat  sensus  communis  restituit,  quamquam  uerum  est  sic  perire 
uenustatem  in  ipsa  pronominis  iteratione  positam,  qua  egregie  Cat.  heroas 
illos  prae  ceteris  dignam  carminis  materiam  esse  innuit:  cf.  de  hac 
repetitione  ex.  gr.  Caesaris  illud  tu  quoque  tu  in  summis,  o  dimidiate 
Mencmder,  poneris  et  ad  XXXI  4.  itaque  nos,  qui  et  duplex  'uos’  illud 
retinere  nec  Bergkiana  coniectura  carere  uolumus,  necessario  eo  ducimur, 
ut  in  fine  praecedentis  uersus  talia  olim  lecta  fuisse  aiamus:  'saluete 
iter<(um  nunc:  postmodo  digne]>  uos  ego  saepe  meo  uos  carmine  con- 
pellabo’  ?  nunc  tantum  breuiter  este  salutati,  postea  enim  (XXX  12)  iden¬ 
tidem  uos  peculiari  in  poemate  epico  pro  uestris  meritis  adloquar.  ceterum 
hic  quoque  spondiacus  uersus  exitus  ad  augendam  promissi  sollemnitatem 
facit,  iam  ita  ab  hac  degressione  redit  poeta,  ut  nouum  maritum  in 
hac  laudatione  futura  non  ultimo  loco  celebratum  iri  polliceatur.  — 

25.  teque  adeo  eximie,  taedis  felicibus  aucte,  Thessaliae  columen, 
Peleu.  'adeo’  accipe  pro  'praecipue’,  ut  pronominis  'te’  uis  intendatur 
(Yerg.  G.  I  24,  III  242);  'eximie’  autem,  quod  caue  ne  referas  ad  'aucte’ 
(nec  ceteri  Argonautae  tum  aucti  sunt  conubio,  quod  'taeda’  uoce  primus 
C.  designauit),  iunge  cum  'conpellabo’,  ut  ualeat  'prae  ceteris  heroibus’: 
inest  his  copulatis  abundantia  in  hoc  promisso  nou  ingrata,  ‘auctus 
aliqua  re’  notum  est  ualere  non  solum  'ornatus  honoratusque’,  sed  etiam 
'beatus  felixque’,  cf.  LXVI  11  et  uerbum  'auctare’  LXV1I  2.  et  uocatur 
Peleus  'columen  Thessaliae’  ex  usu  tam  Graecorum,  quibus  £Q8i6[ia  et 
nCoov  sic  usurpatur,  quam  Romanorum,  quibus  ex.  gr.  Hector  Troiam 
labantem  sustentans  columen  patriae  (Sen.  Troad.  124)  et  Agamemnon 
Achillesque  duo  columina  totius  exercitus  (Apul.  de  deo  Socr.  17)  au¬ 
diunt.  secura  igitur  tutaque  Thessalia  sub  rege  suo  forti  ualidoque, 
de  cuius  uirtutibus  bellicis  cf.  ex.  gr.  Ouidius  met.  XII  366  sqq.  — 

26,  27.  cui  Iupiter  ipse,  ipse  suos  diuum  genitor  concessit  amores, 
de  re  uide  ad  u.  21,  de  dictione  'suos  amores’  ad  YI  16.  hic  quoque  ad 
repetitionem  illius  'ipse’  (ad  62)  attende  in  re,  quae  paene  uidebatur  credi 
non  posse;  augetur  autem  ea  quae  alteri  'ipse’  inest  gradatio  circum¬ 
scriptione  illa,  qua  Iuppiter  nunc  uocatur  'deum  genitor’  (cf.  Ouid.  am. 
I  13,  43  et  Stat.  Theb.  II  115  ipse  deum  genitor ),  ut  iam  euadat  sacro 
horrore  plena  admiratio,  quae  ita  occupatum  tenet  poetam,  ut  tamquam 
dubitans,  num  quae  scit  uere  sciat,  exclamet:  —  29  sq.  tene  Thetis 
tenuit  pulcherrima  Nereine,  tene  suam  Tethys  concessit  ducere 
neptem  Oceanusque?  tene,  scii,  hominem  natum,  conplexa  est  femina 
formosissima  et  diuini  corporis  sui  facultatem  tibi  praebuit?  hanc  autem 
ob  causam  Hesiodus  in  fragmento  XCIV  Mark.  maritum  praedicat: 
(lanccQ  Alccnidri  uui  t£zq(xkls,  ol(hs  Ilrilsv ,  os  tofod’  Iv  (isyagoLg  lsqov 
%£%08  £lsuvu$alv£is.  'tenere’  autem  licet  non  male  interpretentur  non¬ 
nulli  'amore  deuinctum  tenere’  (ut  XI  18  et  Verg.  Aen.  I  670  nunc 

Phoenissa  tenet  Dido),  hic  tamen  melius  de  complexu  accipiemus  mulieris, 
ut  in  Naeuii  Tarentilla  [fragm.  II  2  R.]  alium  tenet ,  Tib.  I  6,  35  te  tenet . 
absentes  alios  suspirat  amores,  Petron.  c.  139  teneo  te  qualem  speraueram , 
noster  LXXII  2  (nudum  tenendi  uerbum  de  uiris  puellam  conplexis  sane 
saepius  habetur,  ut  Tib.  I  1,  60;  5,  39;  II  6,  52).  quod  codd.  tradunt 
'‘pulcherrima  nectine  (neptine)’  ab  Italis  mutatum  erat  in  'Neptunine’, 
sed  iam  Turnebus  [aduers.  XXIV  9]  quaesiuit,  quo  iure  a  uocabulo 
latino  'Neptunus’  patronymicum  potuerit  deriuari  graecanice  formatum 
'Neptunine’  (ut  ab  ’&%sav6q  Oceanine);  et  ut  hic,  sic  Gesnerus  in  the¬ 
sauro  s.  u.  flagitauit  potius  'Neptunina’  nimirum  quae  esset  codicum 
lectio -ignorabant,  sed  nec  'Neptuni  filiam’  recte  Thetidem,  utpote  ex 
Nereo  prognatam,  uocari  exposuit  Hauptius  [opusc.  I  p.  53],  qui  ex 
librorum  memoria  optime  elicuit  'Nereine’,  conligens  Naekii  opusc.  II 
p.  16,  ubi  formae  graecae  NrjQTjtvrj  complura  proferuntur  exempla;  nam 
scriptores  latini  alias  sane  'Nerine’  habent,  nouum  autem  pondus  repe¬ 
titae  interrogationi  'tene  —  concessit  ducere’  inest:  tene,  hominem 
natum,  summa  aequoris  numina  adsciscere  dignata  sunt  generum  ?  neque 
neglegendum  cum  ui  iteratum  concedendi  uocabulum,  quamquam  in  re 
paululum  a  u.  27  diuersa.  concedentes  autem  poeta  facit  non  parentes, 
sed  auom  et  auiam,  prisci  temporis  instituta  secutus,  quibus  hi  summam 
in  familiam  potestatem  tenebant,  facitque  ad  augendam  permissi  magni¬ 
tudinem,  quod  diuina  ani  potentia  inlustratur  addito  illo:  —  44.  mari 
totum  qui  amplectitur  orbem,  ubi  'mari’  intellege  'undis  suis’,  scripta 
esse  haec  putauit  ad  Aeschyli  Prom.  138  tov  nsgl  naeav  eCIiggo(isvov 
X&ov’  <xHOL[ii]tcp  QsvfiatL . .  yisavov  (cf.  et  Euphor.  fr.  158  M.)  Weytinghius 
ad  Iliados  latinae  u.  864  terras  et  cinctum  Nerea  circum ;  quamquam  tam 
perpetuo  epitheto  inde  ab  Homero  Oceanus  audit  7Ceql$qv to?,  aipo^QOog, 
navza  KwxXmv  similiterue,  ut  certum  aliquem  locum  uix  crediderim 
poetae  esse  obuersatum;  quem  respexisse  uidetur  Val.  Flacc.  I  195 
terrasque  salo  complecteris  omnes,  iamque  ad  propositum  C.  transit.  — 
81.  quae  simul  optato  finitae  tempore  luces  aduenere.  sic  0  (nisi 
quod  more  solito  'finite’),  contra  6  'optato  finito’  habent,  unde  euasit 
uulgata  lectio  'optatae  finito’,  sunt  autem  'luces’  complures  illi  dies, 
per  quos  nuptiae  celebrabantur  (cf.  ex.  gr.  Stat.  Theb.  II  306),  possunt- 
que  hi  sane  'optati’  siue  desiderati  amantibus  dici  (cf.  idem  Theb.  II  214 
expectata  dies,  similiterque  Apul.  apol.  c.  9  lux  haec  optata  canatur ;  cf. 
et  LXVI  79);  dicitur  uero  tempus  iam  finitum  illud  spatium,  quod  inter 
concessas  et  factas  nuptias  ex  more  tradito  intercedere  solebat  (non 
cogitandum  est  de  eo  tempore,  quo  Peleus  facta  Argonautarum  naui- 
gatione  in  patriam  rediit,  nihil  cum  indicet,  Catullum  non  statim  nuptias 
contractas  esse  sibi  finxisse),  uerum  enim  uero  non  est  causa  iusta,  cur 
recedamus  ab  ea  quam  0  suppeditat  lectione  in  lemmate  exhibita,  se¬ 
cundum  quam  'luces  finitae’  sunt  constituti  nuptiarum  dies  (ex.  gr.  Liu. 
XXXV  7,  3  diem  finiri  placuit ),  qui  liberiore  illo  ablatiui  usu  Romanis 
tam  dilecto  uocantur  'tempus  optatum’  siue  gratum  iucundumque  (ad  22). 

ad  'aduenere*  cf.  LXI  37.  'quae*  si  quo  spectat,  certe  non  ad  'taedis’ 
u.  25  (ut  uoluit  Enisius  incredibilium  fere  sectator),  sed  ad  'concessit 
ducere  neptem’  u.  29  pertinere  putandum  est,  ut  qui  concesserunt  simul 
coustituisse  diem  nuptiarum  dicantur,  quamquam  haec  quoque  tam  est 
contorta  ratio,  iure  suo  ut  LMuellerus  coniectura  conatus  sit  subuenire.  qui 
proposuit  'quoi’  uel  'queis’,  quorum  utrumque  apte  accedit  ad  'aduenere*: 
siue  Peleo  siue  ambobus  amantibus  (cf.  u.  sq.).  —  32.  domnm  conuentu 
tota  frequentat  Thessalia  (siue  potius  Thesalia,  nam  haec  perpetua  in 
hoc  carmine  scriptura  Catullo  non  uidetur  esse  abiudicanda:  cf.  supra 
p.  52).  quaeritur  quae  sit  domus  illa,  quam  frequentat  siue  gregatim 
adit  conuentu  (hoc  est  turba  festa  et  gratulandi  causa  conlecta:  Paulus 
Festi  p.  42)  tota  Thessalia  siue  uniuersum  Pelei  regnum;  quod  est  dictum 
cum  hyperbole  eadem,  qua  (adnotante  Vulpio)  Prop.  II  6,  2  tota  Graecia 
in  re  simili  est  usus,  nihil  enim  adest  quo  spectet  uox  nuda  'domum*, 
at  si  praecedit  'quoi’,  hoc  ad  utrumque  enuntiati  membrum  pertinens 
efficit  ut  intellegamus  'Pelei  domum*,  ad  quae  iam  accuratiore  et  rei 
et  loci  cum  significatione  accedit:  —  33.  oppletur  laetanti  regia  coetu, 
cf.  Stat.  Theb.  II  214  in  eadem  re  laeto  regalia  coetu  atria  complentur. 
iterum  laetitiam  persequitur  u.  sq. :  —  34.  dona  ferunt  prae  se,  declarant 
gaudia  unitu,  scii,  ei  qui  coetum  efficiunt.  Aen.  XI  249  munera  praeferi¬ 
mus,  Ilias  lat.  22  dona  simul  praefert,  Lucii.  IV  25  M.  tum  prae  se  portant 
ingentes  munere  pisces :  manibus  gestantur  dona  nuptialia,  'decl.*,  manifesto 
ostendunt:  Cic.  ad  fam.  I  9,  17  non  solum  fronte  atque  uultu  . .  declarant, 
Sil.  Ital.  XVI  581  mentis  testatur  gaudia  uultu.  —  35.  deseritur  Cieros, 
describitur  Thessalorum  summus  in  regem  suum  amor,  quo  ex  remotis 
terrae  partibus  confluxerunt  neglectis  negotiis  omnibus,  debetur  autem 
primus  ille  locus  Cieros  Meinekii  [uindic.  Strabon.  p.  151]  acumini, 
nam  'siros’  uel  'syros*  traditum  Itali  in  'Scyros*  mutauerant;  quae 
insula  non  paulum  a  Thessalia  remota  cur  inter  medias  huius  regiones 
commemoretur  non  apparet,  neque  defensioni  sufficit  quod  uulgo  accer- 
sunt  Scyri  incolas  Dolopas  ex  Thessalia  ortos  (Thucyd.  I  98,  Diodor. 
IX  60)  et  ad  communem  Pelasgorum  gentem  pertinentes;  magis  etiam 
Achilles  et  aula  Lycomedis  hinc  abhorrent,  coniectura  autem  cum  sit 
illud  'siros’  sanandum,  cur  non  amplectamur  eam,  qua  nihil  dubii  restat? 
est  enim  Cieros,  quae  et  Cierium  appellatur,  Thessaliotidis  oppidum 
(Strabo  435);  quod  olim  fortasse  nobile  erat,  nunc  sane  deperditis  tot 
fabulis  monumentisque  fere  ignotum  latet.  —  Phthiotica  tempe  idem 
restituit  Meinekius  pro  uulgata  'Tempe*,  quae  potius  'Peneia’  uocanda 
erant  et  a  quibus  Phthiotica  regio  sat  distat,  quodsi  dixerunt  'Phthio¬ 
ticus’  hic  pro  'Thessalicus’  poni,  quod  alias  concessum  est  in  hac  tam 
accurata  uariarum  Thessaliae  regionum  distinctione  non  concedi  neglexere, 
itaque  traditum  'tempe*  pro  appellatiuo  habentes  explicabimus  'ualles 
Phthioticae’  (cf.  ex.  gr.  Theocr.  1,  67  r/  nara  nrjvsKo  nala  tipnsa  r\ 
%ara  JJivSco ,  Ouid.  am  I  1,  5,  met.  VII  371,  fast.  IV  477;  Marklandus 
ad  Stat.  silu.  V  3 ,  209,  Kriegkius  libri  'das  thessalische  Tempe’  Lips. 

1835  p.  41)  hasque  ualles  (de  quibus  cf.  Liuius  XXXII  4,  3  sq.)  dicemus 
nihil  aliud  sibi  uelle  quam  Phthiotidis  circumscriptionem  similem  eius, 
quam  u.  sequens  exhibet,  ubi  commemoratae  urbes  Crannon  et  Larisa 
(sic  autem  rectius  quam  per  geminam  v  s’  scribitur)  ad  eam  partem 
Thessaliae  pertinent,  quae  Pelasgiotis  uocatur,  ut  iam  tribus  regionibus 
praecipuis  Thessaliotide  Phthiotide  Pelasgiotide ,  inter  quas  media  erat 
Pharsalus,  recte  totum  Pelei  regnum  conplexus  sit  poeta.  —  37.  Phar¬ 
salum  coeunt,  Pharsalia  tecta  frequentant,  uide  bellam  per  asyn¬ 
deton  quod  uocant  explicatiuum  oppositionem:  undique  sedes  suas  relin¬ 
quunt,  quippe  quibus  commune  itineris  propositum  fuerit  una  solaque 
Pharsalus  (hoc  enim  inest  nominis  repetitioni),  recedit  autem  poeta  a 
uulgari  fabulae  forma,  secundum  quam  in  Pelio  monte  locum  habuerunt 
nuptiae;  neque  tamen  dubium  est  quin  Catullus  ex  reconditis  locupleti- 
busque  Alexandrinorum  fontibus  hauriens  Pharsalum  fecerit  nuptiarum 
locum  (cuius  rei  uestigium  habes  in  Eurip.  Androm.  16  sqq.,  schol.  ad 
Pindari  Nem.  IV  81);  ut  et  in  ceteris,  quae  ad  Pelei  historiam  attinent, 
non  triuialem  ille  sapientiam  sequitur,  recepimus  Pontani  emendationem 
'Pharsalum’  pro  tradito  'Farsaliam’,  quod  est  ortum  ex  adsimilatione 
ad  uocem  subsequentem  eandem,  tam  constans  enim  est  'Pharsalus’ 
mensura  (quam  loci  alio  nomine  suspecti  deprauatique  non  redarguunt) 
adeoque  non  regionis  sed  urbis  nomen  desideratur  (numquam  nero  'Phar¬ 
salia’  apud  graecos  latinosue  scriptores  urbem  designat),  ut  friuolum 
sit  apertae  illius  emendationis  ueritatem  uelle  obscurare  accersitis  dis¬ 
simillimis  ;  cf.  et  Hauptius  opusc.  I  p.  140,  Lachm.  ad  Lucr.  p.  193.  — 
longius  Catullus  mori  epico  indulgens  commoratur  in  desertorum  ab  in¬ 
colis  locorum  imagine,  hac  ipsa  commoratione  meliorem  sibi  parans 
transitum  ad  eam  quae  ex  contrario  ponitur  regiam  Pharsalicam  de¬ 
scribendam.  neque  tamen  lentius  euntem  poetam  passi  sunt  medii  aeui 
scribae,  uersus  aliquot  celeri  pede  transilientes  (errando  nimirum  in 
eisdem  initiis);  qui  ufcrsus  in  margine  archetypi  additi  falsoque  deinde 
in  textum  restituti  turbas  peperere  haud  paruas.  nam  in  hoc  libri  V 
ordine  38  'Rura  colit’  —  39  'Non  humilis’  —  40  'Non  glaebam’  — 
41  'Non  falx’  —  42  'Squalida  desertis’  nullum  plane  inesse  ordinem, 
sed  ea  quae  de  aratione  dicta  necessario  cohaerent  esse  discissa  sine 
arte  ulla  uel  consilio,  inde  a  Martialis  commentatore  Ramiresio  de 
Prato  perspexerunt  docti  complures;  ex  quibus  Ramlerus  et  Ritschelius 
post  aliorum  conamina  infelicia  ea  quae  duce  anaphora  coniunguntur 
non  diuellentes  u.  40  post  41  traiecerunt,  rectum  quidem  sic  efficientes 
progressum,  quem  confirmat  aliquatenus  Vergilii  paululum  inmutantis 
imitatio  [ecl.  4,  40]  non  rastros  'patietur  humus ,  non  uinea  falcem, 
robustus  quoque  iam  tamis  iuga  soluet  arator .  at  eidem  u.  38  suo  loco 
relinquentes  non  soluerunt  omnem  difficultatem,  absone  enim  agricul¬ 
turae  bis,  non  uno  tenore,  fit  mentio,  unde  hoc  potius  ordine  uersus 
sese  excipere  uolui:  39,  41,  40,  38,  42,  ut  a  uinearum  et  hortorum  cultu 
transeatur  ad  agros,  quorum  colendorum  studium  grauissimum  nouam 

in  imagine  coepta  commorandi  ansam  simulque  ad  rem  redeundi  occa¬ 
sionem  dederit,  secundum  quem  ordinem  singula  contemplemur.  — 
39.  non  humilis  curuis  purgatur  ninea  rastris,  'uinea’  dubitant  utrum 
pro  uineto  an  pro  uite  sit  accipiendum,  hoc  si  amplectimur,  erit  uitis 
humilis  ea  quae  humi  serpit  (cf.  ad  LX1I  50).  quae  purgatur  a  terra 
scilicet  herbisque  forte  obductis;  quamquam  iu  hanc  rem  credi  nequit 
adhibitum  esse  rastrum,  quod  instrumentum  a  dentibus  inflexis  dictum 
'curuum’  (cf.  Rich,  lex.  antiqq.  s.  u.)  glaebis  potius  frangendis  inseruit 
(Verg.  G.  II  399);  manibus  nimirum  par  est  uiticolas  in  singulis  uitibus 
et  elegisse  herbas  et  remouisse  ceteras  sordes,  itaque  praestat  cogitare 
de  uineti  solo  bidentibus  uertendo,  qua  cum  re  extirpendi  gramina  officium 
erat  coniunctum  (Colum.  IV  5).  'humile’  uinetum  est  id  quod  uites  humiles 
(non  arbustiuas)  continet;  cf.  Varro  d.  r.  r.  I  8, 1,  Colum.  IV  1,  5,  VHehnius 
p.  70.  —  41.  non  falx  attenuat  frondatorum  arboris  umbram,  deminuit 
frondem  nimia  luxurie  pullulantem  uiribusque  arboris  nocentem;  saepius 
enim  'umbra’  pro  fronde  ponitur,  ut  Verg.  G.  I  157  falce  premes  um¬ 
bras,  auctor  Nucis  63  non  mihi  falx  nimius  Saturnia  deputat  umbras. 
nam  uoci  'falce’  additum  'frondatorum’  demonstrat,  non  e3se  hic  in¬ 
tellegendam  falcem  uineaticam,  sed  arborariam  (Varro  d.  r.  r.  I  22), 
siquidem  unum  tantum  frondatorum  genus,  scilicet  quod  amputauerit 
arbores,  usum  sit  falce  (cf.  Seruius  ad  ecl.  1,  57).  quod  confirmat  plane 
illud  'arboris  umbram’,  in  quo  singularem  collectiuum  in  imagine  gene¬ 
raliter  concepta  habes,  unde  satis  mirari  non  possum,  fuisse  qui  non 
de  hortorum  cultura  in  hoc  uersu  agi  putarent,  sed  aut  de  uitibus  falce 
amputandis  aut  de  arborum,  quibus  uites  implicitae  sunt,  umbra  coer¬ 
cenda  (Plin.  h.  n.  XVII  28,  214),  quod  utrumque  non  frondatorum  sed 
uindemiatorum  est.  —  40.  non  glaebam  prono  conuellit  uomere  tau¬ 
rus.  findit  uersatque  aratro  in  terram  defixo,  uulgo  interpretantur, 
nescio  quo  iure  quibusue  exemplis  (nam  'pressus  uomer’  nihil  ad  rem); 
immo  uomer,  qui  proprie  uocatur,  nihil  habet  quod  in  partem  anterio¬ 
rem  inclinet,  sed  derectus  est  totus.  Vulpio  autem  ab  aratore  incuruo 
uomerem  pronum  explicanti  cum  nemo  iam  fidem  sit  habiturus,  de  uni- 
uersa  natura  aratri  in  terram  inuergentis  descensurique  sunt  qui  cogi¬ 
tent.  quod  ut  fortasse  opere  nondum  incohato  non  plane  est  falsum, 
ita  quod  trahentibus  tauris  sulcos  ducit  aratrum  iam  non  pronum  sed 
depressum  est  et  in  rectum  tendit,  quocirca,  nisi  forte  magis  tibi 
poeticum  uidebitur  'pronus  c.  u.  taurus’,  reponendum  puto  'proso  uomere’, 
hoc  est,  in  rectum  uadente.  —  38.  mollescunt  colla  iuueneis.  remi¬ 
niscaris  colla  boum  'dura’  (ut  apud  Ouid.  epist.  12,  39  sq.),  scilicet  iugo 
inposito  et  adsiduo  labore;  quae  nunc  per  ferias  agrestium  uacatione 
operis  desuescunt  onus  aratri  ferre.  —  42.  squalida  desertis  rubigo 
infertur  aratris,  uomeri  autem  ipsi,  pergit  poeta,  in  agris  scilicet 
relicto  terra  (ut  omni  ferro:  Plin.  h.  n.  XVII  4)  obducit  rubigiuem;  quae 
forma  aeque  bona  quam  altera  'robigo’  habetur  etiam  LXVIIIb  111,  ubi 
uocatur  'scabra’  hinc  inlustratur  uox  'infertur',  quam  explicant  'in- 

fert  se’  conparantes  Tib.  I  10,  50  militis  in  tenebris  occupat  arma  situs 
(potuissent  etiam  Prop.  II  6,  36  mala  desertos  occupat  herba  deos)\  nimi¬ 
rum  cogitauit  poeta  de  umoribus  terrenis  tamquam  ferramentorum  ini¬ 
micis.  —  nunc  ex  hac  degressione  ita  in  uiam  se  recipit  Catullus,  ut 
agricolis  regem  huiusque  regiam  splendidam  illorum  squalidis  iam  ara¬ 
tris  opponat:  —  43.  ipsius  at  sedes,  praepositam  ob  contrarium  ui 
multa  uocem  'ipsius’  intellege  'domini,  regis’  (ad  I  9),  ut  Aen.  II 479.  cat’ 
traiectum,  ut  u.  58.  sedes,  quas  magis  generaliter  domum  accipe,  plura¬ 
liter  positae  hic  (nam  cf.  ad  LXVII  4)  amplitudinem  denotant  ingentem, 
ut  Yerg.  Aen.  II  437.  —  quacumque  opulenta  recessit  regia,  hoc  est, 
in  omni  parte  interioris  arcis,  nam  recedit  omne,  quod  oculis  specta¬ 
torum  subtrahitur,  qui  tantum  frontem  domuum  uident,  non  interiora 
retrosum  sese  extendentia;  cf.  Plin.epist.il  17,  21  contra  parietem  medium 
zotheca  perquam  eleganter  recedit  (nec  plane  dissimiles  Ver g.  Aen.  II  300, 
Stat.  Theb.  V  242):  sic  etiam  accepit  Verg.  Aen.  I  637 — 641  totum  hunc 
locum  43  —  51  respiciens  at  domus  interior  regali  splendida  luxu  in¬ 
struitur  eqs.  nouo  hoc  enuntiatum  secundarium  utitur  subiecto,  quo 
accuratior  ratio  reddatur  primarii:  splendet  domus  in  omni  sui  parte,  ut 
par  est  in  arce  regia  diuitiis  opibusque  afluenti.  —  44.  splendent  auro 
atque  argento,  cf.  Yerg.  1.  1.,  Phaedr.  IV  26,  20  splendebat  hilare  poculis 
conuiuium  et  app.  14,  6  uilla  ditis  splendida  et  (cp.  Mitscherl.)  Bacchyl. 
27,  8  B.  XQV64 1  d*  eXsfpavzi  ts  (iccq(icu'qov6l  ohioi.  intellege  prompta  ex 
thesauro  insignia  regia  nec  non  arma  et  uasa  similiaque,  quae  in  orna¬ 
mentum  parietibus  adfixa  oculos  aduenientium  oblectabant;  magnam  que 
illorum  copiam  inlustrat  uersus  spondiacus.  —  45.  candet  ebur  soliis, 
datiuus  'soliis’  (quibus  mensae  adsidebatur:  infra  303)  pro  'solia  candent 
ebore’  (cf.  263) ;  comparant  Aen.  YI 603  lucent  genialibus  altis  aurea  fulcra 
toris  et  895  candenti  elephanto.  —  collucent  pocnla  mensae,  scii, 
nuptialis,  quam  licet  ex  compluribus  mensis  (infra  304)  constantem 
unam  'generaliter  finxit  poeta  (cp.  Mitscherl.  Yerg.  Aen.  XI  738  et  plenae 
pocula  mensae),  illud  mirandum  est  quod  poeta,  postquam  fulgentes 
auro  argentoque  domus  partes  omnes  et  in  atrio  ipso  candentia  ebore 
solia  commemorauit,  iam  oblitus  est  addere,  quanam  luce  splenduerint 
calices,  quod  addi  concinnitas  quam  maxime  flagitat,  suspicamur  igitur, 
post  u.  45  intercidisse  uersiculum  a  uoce  'gemmea’  incipientem  et  deinde 
alia  addentem,  quae  ad  apparatum  nuptialem  pertinerent,  utut  hoc  est, 
per  asyndeton  summatiuum  iam  finitur  haec  descriptio  ita:  —  46.  tota 
domus  gaudet  regali  splendida  gaza,  opibus  (Lucr.  II 37)  illis  uere  regiis 
uisui  expositis  dum  splendet  ubique,  laetum  et  diebus  festis  adcommodatum 
uultum  prae  se  fert  domus,  translatione  eadem  uere  poetica,  qua  dixit 
Lucr.  III  892  domus  laeta  et  Phaedr.  IV  26,  21  magno  adparatu  laeta 
resonabat  domus  (cf.  et  infra  u.  284).  —  47.  puluiuar  geniale,  lectus 
nuptialis,  quem  par  est  diuae  hic  attribui  talem  qualem  in  templis 
Romae  sternere  solebant  deis;  unde  etiam  imperatricum  Romanarum 
Liuiae  et  Messalinae  lecti  aperto  diuinitatis  respectu  uocantur  puluinaria 

(Ouid.  ex  P.  II  2,  71;  Iuuen.  6,  132).  —  48.  sedibus  in  mediis,  in 
media  domo  {mediis  in  tectis  Verg.  1.  1.),  hoc  est,  in  atrio;  nam  uidetur 
sane  domum  Romanam,  in  qua  atrium  continebat  lectum  genialem 
(exempla  dat  Rossbachius  'roem.  Ehe’  p.  367),  ob  oculos  habuisse  poeta; 
nisi  forte  reddidit  Homericum  y>v%(g  dofiov  vtyrfkoio  (Od.  HI  402),  ubi 
etiam  cubiculum  uxoris,  quod  proprie  thalamus  uocatnr,  positum  fuisse 
uidetur  apud  Graecos.  —  Indo  quod  dente  politum,  adiectiue  est 
posita  uox  ' politum’,  hoc  est,  exornatum;  unde  corrigendus  Lucr.  V 
1451  et  daedala  signa  polita,  lecti  enim  elegantiores  in  partibus  magis 
conspicuis  (maxime  pedibus;  cf.  LXI  108)  eburati  atque  etiam  aurati 
erant  (ut  apud  Plautum  Stich.  377).  ad  f dente  Indo’  (hoc  est,  ebore 
quod  misit  India)  cf.  Ouid.  met.  VIII  288;  Petron.  c.  135;  Stat.  silu.  III 
3,  96;  Iuuen.  11,  125;  Symphos.  160.  —  49.  tincta  tegit  roseo  conchyli 
purpura*  fuco,  iterum  lepor  petitus  ex  oppositione  eboris  niuei  et  pur¬ 
purei  straguli,  ut  apud  Hor.  sat.  II  6,  102  rubro  ubi  cocco  tincta  super 
lectos  canderet  uestis  eburnos,  unde  etiam  abundans  loquendi  genus  ex¬ 
plicandum,  quo  purpura  siue  stragulum  purpureum  iterum  longius  de¬ 
pingitur  tamquam  'fuco  conchyli  roseo  tincta’;  ad  quod  non  tam  cum 
Mitscherlichio  conparanda  sunt  Stat.  silu.  III  2,  139  quo  pretiosa  Tyros 
rubeat ,  quo  purpura  fuco  Sidoniis  iterata  cadis  similiaque  haud  pauca 
quam  potius  Seren.  Samm.  798  purpura  torretur  conchyli  perlita  fuco. 
nam  ex  conchylii  siue  muricis  suco  (quam  uocem  male  nonnulli  et  Ca¬ 
tullo  et  Sereno  restitui  uoluere)  paratur  fucus  ille  roseus  siue  color  pur¬ 
pureus,  quem  combibit  T[uae  tingitur  lana:  Lucr.  VI  1074  purpureusque 
colos  conchyli  iungitur  uno  corpore  cum  lanae  (apud  eundem  II  501 
restitue  purpura  Thessalico  concharum  infecta  colore );  Cic.  Phil.  II  27,  67 
conchyliatis  .  .  peristromatis  lectos  stratos,  Matius  fr.  5  M.  tapetes  ebrii 
fuco,  quos  concha  pu/rpura  imbuens  uenenauit,  alia.  —  transit  iam  Catullus, 
longiore  degressione  carmini  suo  insigoSiov  quoddam  inserturus,  ad  de¬ 
scribendum  stragulum  purpureum,  adamabant  enim  inde  ab  antiquissi¬ 
mis  temporibus  poetae  ut  cetera  artis  monumenta  ita  texturas  uersibus 
suis  inlustrare  atque  exornare,  exempla  conlegit  Cornelius  Muellerus 
[spicii,  in  Cat.  c.  LXIV,  Hamb.  1836,  p.  14],  cuius  adpono  uerba:  'omni¬ 
bus  praeiuerant  Homerus  clipeo  Achillis  (II.  XVIII  478  sqq.)  et  Hesiodus 
clipeo  Herculis  depingendo  (scut.  Here.  139  sqq.).  inter  Anacreontea 
legitur  carmen  (51),  quo  poeta  discum,  in  quo  e  mari  assurgit  Venus 
Anadyomene,  persequitur.  Theocritus  (Id.  1,  27  sqq.)  poculum  praemii 
loco  propositum,  Moschus  (Id.  2,  37  sqq.)  calathum  Europae  depinxit; 
Apollonius  Rhodius  (I  721)  fabulas  Iasonis  pallae  intextas  enarrauit; 
item  Ouidius  (met.  XIII  681  sqq)  fabulas  in  cratere  Aeneae  et  (met.  II 
5  sqq.)  in  foribus  regiae  Solis  expressas.  Vergilius  (Aen.  VIH  625  sqq.) 
clipeum  Aeneae,  chlamydem  cum  Ganymedis  raptu  intexto  (Aen.  V  250), 
fores  templi  Cumani  (Aen.  VI  25  sqq.)  descripsit.  Silius  Italicus  (II  403) 
clipeum  Hannibalis;  Nonnius  (Dionys.  XLI  302  sq.)  orbem  terrarum  in 
palla  Harmoniae  acu  picta  exhibuit’,  haec  Muellerus,  cuius  enumera- 

tioni  nonnulla  addi  possunt  (ut  Eurip.  Ion  1141  sqq. ,  Ouid.  met.  VI  70, 
Verg.  Aen.  1  453  sqq.,  Ciris  21  sqq.).  secutus  est  autem  Catullus  Alexan¬ 
drinorum  maxime  morem,  quibus  talia  episodia  ualde  placebant,  elegit- 
que  Thesei  et  Ariadnes  historiam  nobilissimam  ob  eam  causam,  ni  falli¬ 
mur,  quod  qui  uersibus  latinis  illam  panxisset  nondum  extitit.  itaque 
materiae  primum  tractatae  gloria  adliciente  cum  illud  potissimum  argu¬ 
mentum  sibi  sumpserit,  facile  excusatur,  quod  rerum  probabilitatem 
parum  curauit;  nam  Pelea  et  Thesea  fabulae  priscae  eisdem  temporibus 
uiuentes  faciunt,  qua  in  re  quantopere  abusi  sint  licentia  poetis  con¬ 
cessa,  nemo  magis  ostendit  quam  Valerius  Flaccus,  qui  in  Argo  naue 
depictas  narrat  Pelei  et  Thetidos  nuptias  (I  130  sqq.).  et  similiter  potest 
excusari,  quod  miro  sane  modo  fingitur  lecto  nuptiali  instratam  fuisse 
uestem,  in  qua  infidi  amatoris  gesta  erant  depicta,  sed  ipsum  tractandi 
argumenti  modum  ut  persequamur,  poeta  strenue  feruidequ^  rem  ad- 
gressus  narrationis  iucunditate  longius  longiusque  quidem  abduci  se 
passus  est,  ut  tamen  arte  quadam  haec  euagatio  minime  careat.  nam 
cum  seriem  quandam  imaginum  in  certo  aliquo  artis  opere  obuiarum 
studeret  exprimere  carmine  suo,  facile  sensit,  facta  certo  ordine  pro¬ 
posita  a  pictore  uel  fictore  siue  textore  (nam  quale  opus  ei  obuersatum 
sit,  difficile  est  diuinatu)  hoc  modo  sibi  esse  tractanda,  ut  non  summa 
rerum  ipsarum  momenta,  qualia  artifex  continua  inde  ab  initio  usque 
ad  finem  serie  oculis  subiecisset,  sed  personarum  agentium  sensus 
affectusque  cum  maxime  legentium  animis  proponeret,  non  gestorum 
enarratorem  sed  tav  n affeov  interpretem  agensj*  itaque  cum  artis  exem¬ 
plar  singularum  imaginem  cyclum  quendam  praeberet,  quo  secundum 
fabularum  fidem  omnia  suo  ordine  descripta  essent,  Catullus  hunc 
ordinem  neglegens  et  in  medias  res  properans  optime  utque  uerum  poe¬ 
tam  suspicias  perspexit,  summam  suae  narrationis  uersari  debere  in 
depingenda  ea,  iniquam  ipsa  fabula  omnem  affectuum  uim  contulit: 
Ariadne  deserta  limen  est  narrationis,  ad  Ariadnen  summae  desperationi 
traditam  medium  recurrit  carmen,  idem  finem  facit  in  Ariadne  ex  an¬ 
gustiis  erepta,  quibus  partibus  tribus  ea  quae  antea  posteaque  sunt  acta 
quasi  in  transcursu  inseruntur,  hinc  autem  qui  laudamus  Catullum,  quod 
quid  inter  artificis  et  poetae  rationes  intersit  intellexit,  iam  minus  aegre 
ferimus  quod  suo  materiam  tractandi  generi  nimis  indulgens  in  singulis 
partibus  parum  consuluit  symmetriae  (ueluti  Ariadnes  orationem  nimis 
extendit),  quamquam  hoc  uel  beniuolis  aestimatoribus  est  reprehenden¬ 
dum,  quod  etiam  in  eis  quae  cursim  tangit  ille  non  cauit  partium  con¬ 
centui  plane  necessario,  nam  habet  ratio  a  poeta  instituta  hoc  incom¬ 
modi,  quod,  cum  haec  de  Ariadne  narratio  iam  ipsa  sit  degressio,  intra 
hanc  nouis  opus  fuerit  degressionibus ;  in  quibus  cum  modum  ille  non 
seruauerit  (ut  in  Aegei  ad  filium  uerbis  u.  215  sqq.),  complicitum  con¬ 
tortum  difficile  euadit  totum  hoc  episodium.  quod  per  plus  quam  du¬ 
centos  uersus  extentum  iustam  pro  uniuerso  epyllio  mensuram  excedit 
jiobisque  in  memoriam  reuocat  purpureum  illum  pannum  Horatii,  qui 

nescio  an  in  prima  artis  poeticae  parte  exagitauerit  Catullum  studiorum¬ 
que  socios,  qui  caeco  Alexandrinorum  amore  praeceps  dati  carmen  sim¬ 
plex  et  unum  esse  debere  nondum  intellexissent,  artis  autem  exemplar, 
cuius  singulas  imagines  poeta  conflauit  in  unum,  quali  fere  serie  fabu¬ 
lam  descripserit,  difficillime  erui  potest:  uidentur  (si  in  re  incertissima 
coniecturam  licet  proferre)  in  una  parte  Thesei  in  Creta  aduentus  pri- 
musque  cum  puella  congressus,  iuuenis  Atheniensis  cum  Minotauro  pugna, 
Ariadne  in  Naxo  deserta,  Aegeus  in  mare  se  praecipitans  locum  habuisse; 
iam  altera  pars  (cf.  u.  251)  itidem  quattuor  si  constitit  imaginibus,  for¬ 
tasse  continuit  Bacchi  in  Naxo  aduentum,  Ariadnes  somno  uinctae  uisum, 
puellae  in  Thyiadum  agmine  deductionem,  Bacchi  et  Ariadnes  nuptias 
(cf.  de  artis  operibus  ad  totam  hanc  fabulam  pertinentibus  Olahnius 
libri  'archaeologische  Beitraege’  inscripti  p.  251  sqq.  et  Roscherus  lex. 
myth.  p.  544  sq.).  ceterum  Jioc  episodion,  licet  laboret  compositionis 
uitiis,  tameD  locis  multis  suauissimis  splendidissimisque  plenum  cum 
alii  aeui  Augustei  uates  data  occasione  expresserunt  imitando,  tum  totum 
ob  oculos  habuit  Ouidius  epistula  decima.  —  50.  haec  uestis  priscis 
hominum  udriata  figuris,  uestis  (scii,  stragula,  ut  infra  265)  est  uariata 
siue  ornata  uersicoloribus  (Prop.  II  6,  33  istis  olim  uariabant  tecta  figuris ; 
Val.  Flacc.  III  12  et  picto  Clyte  uariauerat  au/ro  =  acu  pinxerat)  homi¬ 
num  figuris,  quae  ipso  habitu  suo  referebant  priscam  uetustatem.  est 
enim  haec  iusta  legitimaque  inuersio  pro  'priscorum  hominum  figuris’ 
eo  magis,  quod  quasi  in  unam  notionem  coeat  illud  'hominum  figurae’ 
(Verg.  Aen.  II  18  delecta  uirum  corpora,  Ouid.  trist.  II  521  prisca  uvro- 
rum  corpora ,  Stat.  Tbeb.  111  224  terrificis  monstrorum  figuris  et  Ach. 
II  158  Kohlm.  priscosque  uirum  mirarer  honores).  —  51.  heroum  mira 
uirtutes  indicat  arte,  artificio  admirabili  (PLM.  III  p.  305  XIII  1  et 
mira  textilis  arte ,  Yerg.  Aen.  IX  304,  Ouid.  met.  X  247)  manifestat 
narratque  semideorum  fortia  facta,  sic  enim  uocem  cuirtutes’  recte  in¬ 
tellexit  Vergilius  1.  ad  u.  43  1.;  cf.  et  LXVIIIb  50.  locutus  est  autem 
poeta  respectu  straguli,  in  quo  sane  Thesei  facta  fortia  primo  loco  ex- 
titerunt,  non  sui  carminis,  in  quo  illa  fere  delitescunt  deprimente  alia¬ 
rum  rerum  descriptione.  —  52.  namque  flnentisono  prospectans  litore 
Diae,  'namque’  in  transitu  sollemni  ad  rem  narrandam*  ut  infra  212. 
ad  uocem  hoc  uno  loco  (fortasse  casu)  extantem  'fluentisonus’  compara 
simillimas  'undisonus’  et  'fluctisonus’?  ad  litoris  petras  maris  fluenta 
magno  cum  sonitu  franguntur,  expressus  Homerus,  qui  in  narratione  de 
Theseo  et  Ariadne  Od.  XI  325  diri  sv  dficpLQvvp  habet;  expressit  iterum 
h.  1.  Ouid.  a.  a.  I  528  breuis  aequoreis  Dia  feritur  aquis,  'prospectans’, 
usque  et  usque  prospiciens;  quod  absolute  est  positum:  ex  litore  editiore 
in  mare  subiectum  oculos  puella  mittit.  Diam  insulam  utrum  pro  Naxo 
an  pro  ea,  quae  prope  Cretam  est  sita,  accipiant  etiamnunc  dubitant 
docti,  pro  Naxo  stant  ueteres  omnes:  Diodor.  IV  61,  scholiastae  ad 
Hom.  Od.  XI  321  (ubi  quod  legitur  dia  vrjaog  nqog  ty  Kg^tr],  ijztg  vvv 
Naj-og  nulsttcu,  confusio  est  aperta,  siquidem  Dia  Cretica  numquam 

Naxon  nomen  accepit),  ad  Theocr.  id.  II  46,  ad  Apoll.  Rhod.  IV  426 
(ubi  adferuntur  testimonio  non  contemnendo  Callimachi  uerba  incertum 
ex  quo  carmine  prompta  ev  dirj  •  ro  yag  eoke  naXaCtEQOv  ovvopct  jVa|co), 
Eratosth.  Catast.  5,  Plutarch.  Thes.  c.  20,  Prop.  III  17,  27  sq.  ed.  nostrae, 
Ouid.  met.  III  636  $t  690,  Seru.  ad  Aen.  III  125,  schol.  ad  Germ.  Arat, 
p.  384  Eyss.:  unde  si  in  hac  fabula  alii  scriptores  simpliciter  uocant 
Diam ,  tamdiu  de  Naxo  cogitandum  est  nobis,  quamdiu  non  certa  ratione 
eos  non  de  Naxo,  sed  de  Dia  Cretica  uerba  facere  demonstratum  erit, 
nam  recentiorum  (primi  IVossii;  cf.  et  Fleck.  ann.  1882  p.  206  sqq.) 
argumenta,  quibus  hoc  demonstrare  sunt  conati,  nimis  inualida;  nam 
cur  ex  Creta  Athenas  rediens  ad  Naxon  adpelli  nequierit  Theseus  (infra 
ad  121),  aeque  latet  quam  quod  dicunt,  illam  insulam  iam  tum  cultam  fuisse 
et  hominibus  habitatam  (quod  in  Dia  Cretica  multo  magis  est  uerisimile); 
breuis  autem  paruaque  respectu  aliarum  insularum  (maxime  Cretae)  ad- 
pellari  potuit  etiam  Naxos;  ex  qua  certe  Cretam  adspicere  non  licuit 
(licuit  ex  Dia  Cretica);  et  similia,  si  iam  opus  esset,  facile  aduersus 
illorum  opinionem  proferri  possent.  —  58.  Thesea  cedentem  celeri  cum 
classe  tuetur,  consentiunt  cum  scriptores  ueteres  (cf.  et  infra  84,  121, 
227)  tum  tabulae  pictae  Pompeianae  et  Herculanenses  in  eo,  quod  unam 
Theseo  nauem  attribuunt,  et  habet  hanc  significationem  unius  nauis 
haud  raro  uox  f classis’  (ut  Hor.  I  37,  24  classe  cita ;  ibid.  III  11,  48; 
Verg.  Aen.  VI  334),  ut  tamen  obscurum  maneat  'cum’,  siquidem  cum 
classe  fugit,  qui  complures  habet  naues,  in  quarum  una  ipse  est  con- 
locatus.  restitui  ex  coniectura  ftum’,  quod  sua  utitur  ui:  fugae  uixdum 
coeptae  tum  potissimum  ille  operam  inpendit,  ut  quam  celerrime  e  con- 
spectu  abiret:  intellegimus  haec  et  sequentia  melius,  si  iuuenem  modo 
profectum  oculis  prosequitur  Minois,  qua  coniectura  simul  pulcre  angetur 
horum  uerborum  ornatus  in  adlitteratione  positus  nunc  demum  bene 
mixta.  fced.’  (=  disced.,  ut  LXVI  39),  scii.  flitore  Diae’;  quod  aeque 
cum  fced.’  quam  cum  'prospectans’  iungendum.  —  54.  indomitos  in 
corde  gerens  Ariadna  furores,  qui  furores  de  ira  et  dolore  intelle¬ 
gunt,  neglegunt  u.  sequentem,  immo  per  breue  conubii  tempus  puella 
nondum  cupiditatem  satiauerat  maritalium  amplexuum,  ut  similiter  Lau- 
damia  LXVII^  43  et  89;  Ouid.  met.  X  364  at  uirgo  Cinyreia  peruigil 
igni  carpitur  indomito  furiosaque  uota  retractat,  et  sic  semper  f furor’, 
cuius  magnam  uim  indicat  pluralis,  in  hoc  carmine  de  saeuo  amore 
habetur  (94,  124,  197).  'gerens’,  portans  fouensque,  ut  Sen.  Agam.  127 
tumido  feroces  impetus  animo  geris.  'Adriana’  miro  errore  et  apud  Ca¬ 
tullum  et  apud  alios  haud  raro  scribunt  codd.,  ut  fere  numquam  librarii 
reliquere  intacta  nomina  propria,  quibus  substituerunt  sibi  consuetiora 
(hic  nescio  cuius  feminae  sanctae);  de  'a’  finali  breui  Neuius  I  p.  43.  — 
55.  necdum  etiam  sese  quae  uisit  uisere  credit,  sic  tam  luculenta 
apertaque  emendatione  restituit  IVossius  rara  insuetaque  felicitate  hic 
usus,  ut  superuacaneum  sit  in  'disceptationem  tiocare  aliorum  conamina. 
f uisit’  (cf.  'prospectans’)  de  eis  quae  intento  defixoque  uultu  (LXIII  48) 

indemus;  'insere’  magis  ut  IX  6  pro  simplici  'uidere’.  huc  adludere  censet 
Mitscherlichius  Ouid.  epist.  10,  31  ut  uidi,  aut  certe  cum  me  uidisse  putaui, 
frigidior  glacie  semianimisque  fui ;  cf.  et  Apul.  met.  II  1  quod  aspiciens 
id  esse  crederem  quod  esset  (Prop.  III  24,  6).  Yerg.  Aen.  YIII  697  nec¬ 
dum  etiam.  —  56.  utpote  fallaci  quae  tunc  primum  excita  somno, 
prosam  sapit  nox  'utpote’  etiam  LXVII  43  obuia,  quam  uix  alibi  apud 
cultos  poetas  inuenias.  'somno  fallaci  (qui  puellam  male  prodidit:  Ouid. 
ep.  10,  5)  excita’  aeque  bonum  atque  'ex  somno’ :  Sali.  Iug.  72,  2  somno 
excittfs,  Drakenb.  ad  Liuium  VII  36,  2.  'tunc  primum’  (in  quo  omnis 
uis)  belle  depingit  Ouid.  1.  1.  9  sqq. :  tenente  adhuc  somni  languore  errare 
se  putat  primo.  —  57.  desertam  in  sola  miseram  se  cernat  harena. 
desolato  siue  solitario  in  litore;  quo  sensu  saepe  'solus’  uox  adhibetur, 
ut  infra  164  et  184  (cf.  Heinsius  ad  Ouid.  met.  XIV  681  loca  sola),  bene 
haec  'desertam  in  sola’  cohaerent:  in  uacuo  litore  uacuam  amatore  cum 
se  cernat,  iure  se  miseram  (L  9,  LXV  21)  putat  puella.  —  58.  imme- 
mor  at  iuuenis  f.  pellit  uada  remis.  ad  'immemor’  cf.  XXX  1,  quam¬ 
quam  hic  conexus  facile  supplendum  suppeditat  'illius’,  'iuuenis’  solita 
amatoris  adpellatio  apud  poetas  elegiacos.  Prop.  IV  2,  8  remorum  auditos 
per  uada  pulsa  sonos ;  Tib.  II  5,  34.  insolita  sibi  et  apud  alios  rara 
uersus  per  tria  bisyllaba  exeuntis  conformatione,  quae  aliquid  fracti 
prae  se  fert,  poeta  depingit  laborem  summum  remorum  prae  celeritate 
paene  fractorum  (cf.  u.  183).  —  59.  irrita  uentosae  linquens  promissa 
procellae,  cf.  ad  XXX  10,  de  promissis  infra  139  sqq.  'linquens’,  non 
amplius  curans,  sed  tradens  promissa,  quae  sic  facta  sunt  uana,  rapienda 
procellae,  quae  hic  'uentosa’  audit  similiter  atque  apud  Lucr.  VI  124 
uenti  conlecta  procella  legitur:  sunt  Ouidii  praecipites  noti ,  quos  Cressa 
fleuit  promissaque  uelaque  Thesei  tulisse  (am.  I  7,  16);  nostrum  aemu¬ 
latus  est  Statius  Ach.  I  960  inrita  uentosae  rapiebant  uerba  procellae.  — 
60.  quem  procul  ex  alga  maestis  Minois  ocellis,  'procul’  artius  con- 
iunge  cum  'quem’,  scii,  uersantem;  quemadmodum  saepe  aduerbia  ad- 
iectiuis  uel  participiis  additis  carent,  pro  'alga’  uere  restituit  Heinsius 
'acta’,  quamquam  enim  litus  saxosum  (cf.  u.  52)  alga  potuerit  esse  con¬ 
tectum  (Aen.  VII  590),  tamen  nuda  uox  'alga’  non  designat  stratum 
ex  alga  factum  (sponte  nostra  intellegimus  Val.  Flacc.  I  252  molli  iuue- 
nes  funduntur  in  alga),  neque  uero  'alga’  ualet  'litus’  (apud  Iuuen. 
4,  48  algae  inquisitores  sunt  rerum  minutissimarum  indagatores),  denique 
ne  puellam  in  maris  undas  primas  et  algosas  procurrisse  putemus,  uetat 
eiusdem,  qualis  hic  describitur,  status;  postea  u.  128  hoc  facit,  sapit 
'alga’  correcturam  lectoris  siue  grammatici  alicuius,  qui  in  litore  humili 
torum  amantium  fuisse  sibi  persuasit  ob  u.  67  (ubi  uide),  quem  Ouidius 
quoque  aliter  accepit  hinc  nonnulla  uarians;  idemque  corrector  etiam 
infra  u.  158,  ut  sibi  constaret,  'alga’  suum  intrusit.  si  legimus  'ex  acta’, 
propterea  quod  eam  saxosam  fuisse  scimus  e  u.  52,  sentimus  poeticae 
imaginis  iucunditatem,  qua  sedis  saxeae  instar  saxea  facta  Ariadne  (quae 
'Minois’  uocata  est  iam  Apoll.  Rhod.  III  997)  concipitur  (cf.  u.  sq  ).  et 

aut  fallor  plane  aut  ita  legerunt  Vergilius  scribens  Aen.  V  613  in  sola 
secretae  Troades  acta  amissum  Anchisen  flebant  cunctaeque  profundum 
pontum  aspectabant  et  Prudentius  1.  infra  ad  147  laudato,  cum  ^maestis’ 
autem  'ocellis’  coniunctum  fere  uisum  defixum  (Aen.  VI  156)  reminiscaris, 
ut  sua  imagini  constet  grata  concinnitas.  —  61.  saxea  ut  effigies  bac- 
chantis  prospicit  eheu,  primo  adspectu  torpor  puellam  tenet  inmotam 
locoque  adfixam:  Ouid.  ep.  10,  49  aut  mare  prospiciens  in  saxo  frigida 
sedi ,  quamque  lapis  sedes ,  tam  lapis  ipsa  fui ;  idem  met.  V  509  mater  ad 
auditas  stupuit  ceu  saxea  uoces ;  idem  met.  III  419  uultuque  inmotus 
eodem  haeret  ut  e  Pario  formatum  marmore  signum ;  idem  am.  I  7,  51 
adstitit  illa  amens 3  albo  et  sine  sanguine  uultu,  caeduntur  Pariis  qualia 
saxa  iugis-,  Apul.  met.  III  10  fixus  in  lapidem  ('lapide’  codd.)  steti  gelidus 
nihil  secus  quam  una  de  ceteris  theatri  statuis ;  Stat.  Theb.  Y  723  illa 
uelut  rupes  inmoto  saxea  uisu  haeret  (praeterea  Mitscherlichio  debeo 
Eurip.  Med  27  sq.).  obuersabatur  autem  Catullo  certum  quoddam  signum 
marmoreum,  quod  in  simili  statu  habituque  depinxit  Baccham  aliquam; 
non  eam,  quae  trieteride  lassa  in  gramine  iacet  (Ouid.  am.  I  14,  21; 
Prop.  I  3,  5),  neque  illam  Horatianam  (od.  HI  25,  9  sqq.),  quae  in  re¬ 
giones  ignotas  delata  harum  pulcritudines  admiratur,  sed  aliam  quandam 
mihi  certe  ignotam,  quae  ob  dirum  adspectum  horrore  attonita  et  quasi 
in  lapidem  mutata  est.  nam  errare  mihi  uidentur  ei  qui  Ariadnen  uultu 
furorem  Bacchae  prae  se  ferre  statuunt  ex  u.  54,  quem  aliter  explicaui- 
mus.  nunc  illa  omnis  est  torpida,  ut  in  tota  hac  parte  62 — 70,  in  qua 
pendentem  in  saxo  prosecutamque  oculis  abeuntem  amatorem  depingit 
poeta;  mox,  ubi  dolor  foras  prodiit,  iram  illam  scintillarum  in  silice 
reconditarum  instar  quiescentem  emittit  nudatque.  in  fine  uersus  quod 
est  traditum  'heue’,  male  Itali  in  'euoe’  ('euhoe’  Lachm.)  mutauere, 
quod  iungendum  esset  cum  Cbacchantis’  (cf.  u.  255) :  non  conuenit  mutae 
et  lingua  deuincta  adsidenti  Bacchae  talis  exclamatio,  'eheu5,  quod 
Bergkius  reposuit,  egregie  utque  amant  poetae  latiui  facit  ad  exprimen¬ 
dam  miseram  puellae  desertae  condicionem.  —  62.  prospicit  et  magnis 
curarum  fluctuat  undis,  est  repetitio  rhetorica,  quam  alii  aliter  adpella- 
runt,  optime  'reuocatio’  audit:  in  prioris  uersus  sede  ultima  uel  paen¬ 
ultima  positum  uocabulum  in  sequentis  initio  ita  iteratur  ut  aut  eadem 
sententia  efferatur  maiore  cum  adfectu  (LX1V  26  sq.,  132  sq.,  LXYI 
75  sq.)  aut  antea  dictum  nunc  accuratius  explicetur  diligentiusque  de¬ 
scribatur  (LXIII  8  sq.,  LX1V  285  sq.,  321  sq.,  LXVI  83,  LXV1IP»  48  sq); 
et  hoc  altero  genere  crebriore  (cf.  et  Ouid.  ep.  10,  33  excitor  illo ,  excitor 
et  summa  Thesea  uoce  uoco )  eo  modo  usus  est  hic  poeta,  ut  simul  actionis 
quendam  progressum  significaret:  prospicit  et  quo  diutius  prospicit,  eo 
magis,  dum  soluitur  iamiam  torpor  ille,  agitatur  aestu  curarum  suarum, 
scilicet  quas  Venus  ei  iniecerat  (u.  72).  qua  de  imagine  conparant  Lucr. 
VI  34  uoluere  curarum  tristis  in  pectore  fluctus  et  Verg.  Aen.  YIII  19 
magno  curarum  fluctuat  aestui  sollemnis  est  animi  commoti  cum  mari 
incitato  conparatio.  statu  puellae  prospectantis  depicto  nunc  eiusdem 

habitus  neglectus  legentium  oculis  subicitur;  recte  Mitscherlichius:  'in 
describendis  grauioribus  animi  commotionibus  sollemne  est  poetis,  uestis 
seu  cuiuscumque  rei,  quam  tractant  ita  adfecti  homines,  prolapsae  men¬ 
tionem  inicere’,  conligitque  Hom.  II.  X  448,  Ouid.  epist.  20,  207,  Stat. 
Ach.  I  878,  Tbeb.  YII  150  sqq.  —  08.  non  flauo  retinens  subtilem 
uertice  mitram,  mitra,  uittarum  quoddam  genus  coercendis  crinibus 
aptum  feminarum  graecarum  maxime  proprium  (Seruius  ad  Aen.  II  216, 
Richius  lex.  antiqq.  s.  u.),  dicitur  f subtilis’  utpote  duce  arte  texta  filis 
tenuioribus.  'retinens  uertice’,  scii,  loco  legitimo;  hunc  uerbi  '“'retinere’, 
quod  hic  fere  aequat  'gestare’,*  usum  Ciris  auctor  suum  fecit  ut  u.  170 
ita  u.  610  purpureas  flauo  retinentem  uertice  uittas  (uerba  conflata  sunt 
e  nostro  u.  et  309).  ceterum  dici  uix  potest,  quantopere  in  describenda 
nobilitatorum  priscis  fabulis  iuuenum  puellarum  que  forma  ac  specie,  ada¬ 
mata  fuerit  coma  flaua;  ut  in  Catullo  me  contineam,  non  solum  Ariadne 
(quam  etiam  Hesiod.  tbeog.  947  uocat),  sed  etiam  Theseus  infra 

u.  98  et  Berenice  LXYI  62  et  Protesilaus  LXVIIIb  90  flauis  insignes 
sunt  crinibus  (cf.  et  Broukhusius  ad  Tib.  I  6,  8;  Burm.  ad  Ouid.  epist. 
20,  57;  Rohdius  libri  'd.  griech.  Roman’  p.  154  not.):  digna  est  res  quae 
conlectis  omnibus  exemplis  ita  pertractetur,  ut  causa  et  origo  usus  illius 
detegatur  uideaturque,  num  forte  ex  fabulis  Asiaticis  flaui  crinis,  quem 
Ariae  quam  uocant  genti  proprium  uindicant  nunc  anthropologi,  honor 
atque  laus  profluxerit.  —  64.  non  contecta  leui  uelatnm  pectus  amictu, 
plenius  atque  abundans  dicendi  genus  nonnulli  agnouere:  non  contecta 
pectus  ita  ut  esset  uelatum.  quae  abundantia,  alibi  (cf.  u.  25  et  49)  ob 
certas  causas  tolerabilis,  hic  nulla  ratione  defendenda  ab  omni  proba¬ 
bilitate  atque  elegantia  abhorret;  et  praeterea  hoc  pacto  fleui’  aut 
abundat  plane  aut  falso  pro  'ne  leui  quidem’  est  dictum;  tota  autem 
sententia,  qua  iam  nuda  fingitur  puella,  refellitur  u.  68  'fluitantis  ami¬ 
ctus’.  'uelatum’  igitur  haud  pauci  corruptam  habuere;  conieceruntque 
Fea  'bullatum’,  Riesius  'uesanum’,  Schwabius  'nudatum’,  Maehly  'niueum 
per’,  ego  olim  'niueum  tum’  meliora  me  docuit  dies,  etenim  per  se 
uerba  'leui  uelatum  pectus  amictu’  nullam  praebent  offensionem,  siqui¬ 
dem  eis  potest  designari  pectus  tenui  adopertum  tunica  (quoduis  enim 
uestimentum  uox  'amictus’  cum  indicet,  certius  genus  definitur  attributo 
'leuis’ :  cf.  et  Ouid.  fast.  II  319).  et  de  tunica  accepit  (quam  obseruatio- 
nem  interim  ^iobis  praecepit  Biesius  mus.  Rhen.  XXXYI  323)  Ouidius,  qui 
aperta  totius  nostri  loci  recordatione  haec  scripsit  a.  a.  I  527  Gnosis  in 
ignotis  amens  errabat  harenis  . . .  utque  erat  e  somno  tunica  uelata  re¬ 
cincta,  nuda  pedem,  croceas  inreligata  comas,  Thesea  crudelem  swrdas 
clamabat  ad  undas :  ubi  ut  'tunica  tantum  uelata’,  sic  apud  Catullum 
'leui  tantum  amictu’  intellegimus,  quamquam  locus  Catullianus  ita 
differt  ab  Ouidiano,  quod  non  in  litore  errantem,  sed  haerentem  in  saxo 
uirginem  depihgit.  ceterum  tunica  apertam  (non  nudam)  eam  facit  Oui¬ 
dius  in  epistula  quoque  (u.  138).  ad  'uelatus  amictu’  cf.  Ouid.  met.  X  1, 
fast.  HI  363,  a.  a.  III  179.  neque  tamen  iam  est  interpretandum  (ut  fecit 

Biesius)  ita:  non  plane  quidem  (scii,  per  pallam)  tecta,  sed  leui  solum¬ 
modo  tunica  uelata.  nam  hoc  quoque  artificium  contortum  est,  quod 
omnia  refellunt,  immo  indicium  ueri  continet  uox  Ouidiana  'recincta’: 
non  cinxerat  Ariadne  pectus  leui  tunica  uelatum,  ut  fluitaret  iam  amictus 
hic  tenuis  (u.  68  et  129).  codices  nil  adiuuant;  'contenta’  enim,  quod 
0  habet  pro  'contecta’  (sic  G),  falsum  est  propterea,  quod  hoc  'con¬ 
tenta  pectus’  eodem  modo  sensuque  dictum,  quo  in  u.  66  'uincta  papillas’ 
legitur,  et  intolerabili  laborat  tautologia  (neque  eo  quisquam  progre¬ 
dietur  ut  hunc  u.  65  Cinnae  tribuendum  auctore  Isidoro  et  ex  Catullo 
tamquam  interpolatum  eiciendum  putet:  'qualem  opinionem  refutat  iam 
illud  'omnia’  u.  66)  neque  uero  fluitantis  amictus  infert  notionem,  quam 
uere  restituisse  mihi  uideor  pro  'contecta’  reponens  'conlecta’:  cf.  Verg. 
Aen.  1 320  nodoque  sinus  conlecta  fluentis  et  ad  65.  conligendi  autem  uerbum 
quoniam  in  succinctu  est  usitatum,  ultro  de  cingulo  cogitamus  pectoris, 
etsi  eius  hic  non  fit  mentio  diserta.  —  65.  non  tereti  strophio  lactentis 
uincta  papillas,  strophium,  bene  illud  a  cingulo  uestem  cohibente  distin¬ 
guendum,  accipe  pro  'fascia’  (Non.  p.  538  strophium  est  fascia  breuis,  quae 
uirginalem  horrorem  cohibet  papillarum,  Ouid.  rem.  am.  338,  Mart.  XIV  134); 
eratque  hoc  strophium  'teres’  siue  ex  filis  rotundis  contortisque  conexum; 
cf.  Ouid.  fast.  II  320  teretem  zonam,  Claud.  in  Eutr.  II  185  tereti  mitra. 
'uincta’  (quam  constructionem,  ut  part.  perf.  act.  aliquatenus  adesset  ser¬ 
moni  latino,  cantores  Euphorionis  recepere;  cf.  p.  17  sq.),  ut  Mart.  1. 1.  fascia 
crescentes  dominae  conpesce  papillas ;  pessime  'cincta’  Isidorus,  qui  et  memo¬ 
riae  lapsu  hunc  u.  Cinnae  uindicans  praeterea  exhibet  'lactantes’,  contra  Y 
'lactentis’,  quae  uocabula  ueteres  grammatici  eo  statuebant  differre,  quod 
lactans  est  quae  lac  praebet,  lactens  cui  lac  praebetur  (Seruius  ad  Georg.  I 
315;  cf.  et  Caper  p.  98,  1  K  );  quod  discrimen  usus  ipse  non  obseruauit  (si¬ 
quidem  infantes  lac  bibentes  uocantur  et  lactantes  et  lactentes),  quamquam 
papillae  lactantes  sane  numquam  fuisse  uidentur  dictae  aliae  quam  quae 
lac  praebent,  quae  quoniam  ineptissime  dantur  Ariadnae,  potius  profecti 
hinc,  quod  lactendi  uerbum  indicat  etiam  id  quod  lacteum  est,  'lacten¬ 
tes’  attributum  referemus  ad  album  papillarum  colorem,  quas  cum  lacte 
comparat  Ouid.  a.  a.  I  292  et  ex  Ponto  II  5,  37;  lacteam  ceruicem  et 
lactea  brachia  laudant  alii  poetae  (Bentl.  ad  Hor.  I  13,  2),  ipse  noster 
LV  17  lacteolas  puellas  uocat;  quin  lactentes  papillas ,  quas  Petronius 
c.  86  in  puero  commemorat,  quonam  alio  modo  explicem  non  habeo, 
immo  papillas  lactantes  et  lactentes  eo  quem  significaui  modo  distincta 
esse  mihi  persuaserim  (quo  iure  nonnulli  'undantes  papillas’  interpre¬ 
tentur,  obscurum  est),  coniecerunt  AStatius  'lucentes’,  Muretus  'luctan¬ 
tes’:  ex  quibus  commentis  etsi  alterum  egregie  in  rem  conuenit  (intellege 
uix  cohibitas  strophio  et  prae  tumore  luxuriantes),  tamen  num  mutatione 
sit  opus  ualde  dubito.  —  66,  67.  omnia  quae  .  .  .  passim  ipsius  ante 
pedes  fluctus  salis  adludebant.  mitram  cingulum  strophiuVn  undae  saxo 
adpulsae  passim,  hoc  est  sine  ordine  dumque  huc  et  illuc  inruunt  ludum 
habebant  lambentes  nimirum  inrigantesque  (cum  leni  planctu,  qualem 

depingit  uersus  spondiacus)  ante  dominae  paul6  altius  sedentis  pedes; 
con parant  Stat.  Theb.  IX  336  extremis  adludunt  aequora  plantis ,  Minue. 
Fel.  3,  3  uicissim  nunc  adpulsus  nostris  pedibus  adluderet  fluctus  (cum 
accusatiuo  coniunxit  Val  Flacc.  VI  664,  absolute  habet  Ouid.  met.  IY 
342).  —  68.  set  neque  tum  mitrae  neque  tum  fluitantis  amictus  illa 
uicem  curans,  ''set’  ab  Italis  feliciter  restitutum  (millies  cs;’  in  rsi’ 
cessit)  confirmat  auctor  Ciris  u.  116,  ubi  habes  etiam  cum  ui  repetitum 
illud  'tum’ :  in  tali  tamque  graui  rerum  suarum  condicione  neque  quod 
mitram  lamberent  unciae  neque  quod  tunicam  cingulo  submoto  solutam 
agitarent  uenti  respexit:  inmobiliter  ad  sidenti  aurae  aquaeque  inludunt. 
Ouid.  a.  a.  III  301  tunicisque  fluentibus  auras  accipit ,  Prop.  III  17,  32, 
Tac.  Germ.  17  uestis  non  fluitans  sed  stricta.  'uicem  non  curans’  potes 
intellegere  'sortem  uilipendens’,  ut  Cic.  ad  Att.  VIII  2  cuius  ego  uicem 
doleo,  Liuius  XLIV  3  sollicitus  eorum  uicem  habent;  quamquam  in  his 
ruicem’  rectius  sumunt  aduerbialiter ,  quod  nostro  quoque  loco  malim, 
ut  aequet  siue  'pro  . .  curare’  (m.  et  a.  curam  habere)  siue  fde  . .  curare’ 
(=  cogitare).  —  69,  70.  toto  ex  te  pectore,  Theseu,  toto  animo,  tota 
pendebat  perdita  mente,  horum  trium  synonymorum  ctoto...’  cum 
unumquoduis  suffecerit,  cumulata  sic  ut  fortius  non  possit  indicant,  quam 
funditus  intimis  medullis  flagrauerit  puella;  nam  cum  'perdita’  illa  sunt 
coniungenda,  non  cum  tfpendebat’.  saepe  sic  copulant  'mente  et  animo’ 
(cf.  et  ex.  gr.  Aen.  IV  100  tota  quod  mente  petisti ),  tertii  'ac  pectore’ 
additi  non  inueni  alterum  exemplum;  non  plane  dissimiliter  legi  cum 
apud  Plaut.  capt.  II  3,  27  sequar  que  corde  et  animo  ac  uiribus,  tum  uero 
in  euangelio  Marci  12,  30  uod  ayan-qosig  v-vqlov  xov  ftsov  aov  s£  oXrjg 
tiijg  KUQdlag  6ov  nod  oXrjg  rrjs  tyvxVS  G0V  ylcc'L  *£  oXijg  trjg  diavoiag 
6ov  h ai  ££  oXrjg  zrjg  l6%vog  6ov  bene  adnotauit  Koelerus.  'pendebat  ex 
te’  uulgo  ad  ocplos  referunt,  ut  Ariadne  oculis  fixis  Thesea  persecuta 
dicatur;  quemadmodum  habet  Sil.  Ital.  VIII  93  ab  imagine  pendet  (scii, 
oculis),  sed  fatendum  est,  ubicumque  'pendere’  ueibum  summam  inten¬ 
tionem  signiGcet,  cum  'a’  praepositione  coniungi  (interpp.  ad  Aen.  IV  79) ; 
sed  'pendere  ex  aliquo’  uel  'aliqua  re’  (etiam  sine  rex’,  nudo  ablatiuo) 
ualere  'non  per  se  stare,  sed  per  alios  eisque  tamquam  fundamento  in¬ 
niti’  (cf.  ex.  gr.  Cic.  ad  fam.  VI  22,  2).  quod  si  ab  hoc  loco  plane 
alienum  est  et  'pendere  ab’  quidem  sic  ut  'pendere  ex’  dicitur,  num- 
quam  tamen  hoc  pro  illo,  potius  'pendebat'  absolute  est  accipiendum, 
ut  in  fine  huius  descriptionis  iterum  puellae  quae  uisit  uisere  non  cre¬ 
dentis  et  inter  spem  metumque  dubiae  imago  exhibeatur;  cf.  Cicero  apud 
Non.  204,-  7  atque  animo  pendens  noctu  euentura  ('euenta’  codd.)  timebat , 
Plin.  epist.  VI  6,  2  pendeo  igitur  et  exerceor  spe,  adficior  metu,  praestat 
igitur  suadente  uerborum  conlocatione  'ex  te’  coniungere  cum  'toto  .  . 
perdita’;  nam  'ex’  causam,  unde  sit  perdita  puella,  indicans  (Liu.  XXII 
7,  3  multi  ex  uulneribus  periere)  propterea  est  additum,  quod  nudum 
illud  'te7  (ut  gaudent  'perire’  et  'calere’  similiaque  solo  ablatiuo: 
Broukh.  ad  Prop.  I  4,  12)  ceteri  ablatiui  diuersi  excludebant,  ceterum 
Catullus  ed.  Baehrens.  n.  25 

animaduertenda  pulcra  atque  internum  sententiae  uinculum  indicans  ad- 
litteratio  ‘pend.  perdita’  iamque  ad  flagrantissimi  huius  amoris  origi¬ 
nem  narrandam  transit  C.  per  degressionem.  —  71,  72.  a  misera,  assiduis 
quam  luctibus  externauit  spinosas  Erycina  serens  in  pectore  curas, 
cf.  Tib.  II  1,  79  a  miseri,  quos  hic  grauiter  deus  urguet,  Yerg.  ecl.  7, 
67  a  uirgo  infelix,  quae  te  dementia  cepit.  'luctus’  si  uelis  interpretari 
'dolores’  conligens  ex.  gr.  Ouid.  am.  II  10,  11  quid  geminas,  Erycina, 
meos  sine  fine  dolores:  non  erat  in  curas  una  puella  satis?,  uide  ne 
diuersa  confundas,  luctus  enim  (nisi  doloris  externam  per  fletus,  ut 
LXVI  63,  et  habitum  manifestationem  indicat)  est  animi  aegrimonia, 
quam  damnum  inlatum  acceptaque  calamitas  procreat,  numquam  de 
amoris  maeroribus  dicitur,  diua  Erycina  (Veneris  cultus  ex  ipsa  potissi¬ 
mum  Sicilia  et  Eryce  migrauerat  Romam,  ubi  celebre  Erycinae  templum 
erat:  Prelleri  myth.  Rom.  p.  392)  in  pectore  tamquam  in  aruo  serit 
( v.aTciG7t£i'Q£iv  dviag  in  Soph.  Aiace  1005  cp.  CMuellerus)  curas  siue  angores 
cruciatusque  amoris;  quae  utpote  pungentes  lacerantesque  audiunt  Opi¬ 
nosae’  (cf.  graecum  a-nav^toSsig  fiigifivaL  et  Hor.  epist.  I  14,  4  spinas 
animo  euellas).  hae  autem  curae  procreant  non  luctus  (postea  a 
Theseo  deserta  ex  amore  suo  luctum  accepit  Ariadne),  sed  potius  fluctus 
siue  sollicitudines  maeroresque  (cf.  ad  u.  97).  et  hoc  'fluctibus’  equidem 
restituerim,  qui  fluctus  cum  essent  adsidui  (multum  scii,  per  tempus 
secum  pugnans  puella  uix  tandem  uicta  est,  ut  Theseo  contra  Minotau¬ 
rum  dimicaturo  succurreret),  extern auerunt  eam  siue  inpotem  mentis  fece¬ 
runt  (sic  recte  Nonius  p.  108,  10;  cf.  et  infra  165  .porroque  Ouid.  met. 
I  641  et  XI  77):  uide  praeter  Prop.  II  12,  3  sine  sensu  uiuere  amantes 
Cat.  LXVI  24  ut  tibi  tunc  toto  pectore  sollicitas  sensibus  ereptis  mens 
excidit.  —  73.  illa  tempestate,  feroxque  et  tempore  Theseus,  ex 
hac  archetypi  lectione  infelicissime  Itali  effecerant  'fe^ox  quo  ex  tem¬ 
pore’.  nam  cum  illud  'attigit’  (75)  semel  usu  uenit,  recte  sic  tantum  dici 
potuit:  (externauit)  illa  ex  tempestate,  quo  tempore  Theseus  attigit  (ut 
primum  peruenit);  ut  habes  XXXV  13  quo  tempore  legit,  ex  eo  misellae 
ignes  edunt  medullam  (ubi  uide  de  formula  'quo  tempore’)  et  Sali.  Iug. 
114  ex  ea  tempestate,  unde  alii  Itali  eiecerunt  illud  'ex’.  sed  male  est 
dictum  hocw'illa  tempestate,  ferox  quo  tempore’  licet  enim  prosae  ora¬ 
tionis  scriptores  ei,  qui  ictorum  modo  quam  accuratissime  loqui  cupie¬ 
bant,  sic  dixerint  'illo  die,  quo  die’  similiterue  (cf.  Haasii  praelectt.  I 
p.  192),  tamen  ne  illi  quidem  ita  hunc  usum  uariabant,  ut  ponerent 
cillo  tempore,  qua  tempestate’  uel  simili  modo  (nam  in  unico  loco  Cic. 
diu.  in  Q.  Caec.  13,  41  legendum  est  aperte  quo  hic  citato  reo  mihi  di¬ 
cendum  sit),  apud  poetas  uero  nihil  eiusmodi  legitur  (nam  apud  Yerg. 
Aen.  I  187  uoce  ftela’  comprehenduntur  arcus  sagittaeque);  neque  hoc 
mirum,  cum  ab  omni  poetico  sermone  talia  abhorreant,  qua  de  re  uere 
acuteque,  ut  solet,  disputauit  Ritschelius  [opusc.  III  595  sq.],  qui  uoluit 
'ferox  quom  robore’,  iam  antea  Froehlichius  coniecerat  'ferox  qua 
robore’:  facile  'qua’  ob  summam  litterularum  'a*  et  'ee’  similitudinem 

in  'que  e’  porroque  in  ''que  et’  abire  potuit;  'robore’  autem  mala  uocis 
tempestate’  uicinia  labe  affecit;  redditum  est  graecum  alvX  nsnoi^mg 
uel  simile;  cf.  et  Tac.  ann.  I  3  robore  corporis  stolide  ferox,  placet  haec 
ratio;  sed  tamen  (ut  uerum  fatear)  sufficit  fortasse,  ut  iam  indicaui,  'et’ 
in  'ex’  siue  Cec’  mutatum  traicere  hoc  modo  'illa  ex  tempestate,  ferox 
quo  tempore’,  ut  hoc  cq.  t.’  inde  quod  formulae  instar  adhibebatur  ex¬ 
cusetur  (cf.  et  Apoll.  Rhod.  1Y  520  roffsv,  s£ots).  —  74.  egressus 
curuis  e  litoribus  Piraei,  cp.  Lachmannus  [ad  Prop.  p.  370]  Apoll.  Rhod. 
1 559  Xtpsvog  Prop.  III  21,  23  Piraei  capient  me  litora  portus,  Lucan. 

IV  586  stationis  litora  notae.  'curuis’,  in  sinum  recedentibus;  'Piraei'  (Neuius 
I  p.  330)  per  ava%Qovi6pov.  'egressus’,  in  altum  euectus:.  Ouid.  trist.  1 10,  6. 
—  75.  attigit  iniusti  regis  Gortynia  tecta,  peruenit  (cf.  ad  LXI1I  35) 
ad  eam  Minois  sedem,  quae  erat  Gortynae,  nam  cum  duabus  potissimum 
urbibus,  Gortyna  et  Gnoso,  floruerit  Minois  regnum,  illarum  prior  pro- 
pterea  hic  nominatur,  quod  iuxta  eam  Labyrinthum  fuisse  positum  sta¬ 
tuit  Catullus,  non  putamus  igitur  hic  subesse  inuersionem  sat  duram 
('iniusti  regis  Gortynii  tecta’),  quam  inlustrauit  LMuellerus  praef.  ad 
Hor.  od.  II  12,  22.  plerique  autem  rerum  auctores  post  Diodorum  ui- 
uentes  cum  Gnosi  uiciniae  attribuant  Labyrinthum  Alexandrini  Gortynae 
eundem  uindicauisse  uidentur;  quam  sententiam  locorum  circumsitorum 
natura  commendat  (cf.  Hoeckii  liber  cCreta’,  I  p.  447  sqq.).  unde  etiam 
Claudian.  de  VI  cons.  Hon.  634  dicit  semiuiri  Gortynia  tecta  iuuenci  (ubi 
codd.  'Cortynia’  scripturae  magis  fauent,  ut  et  in  Ciri  114  Minos  heros 
Cortynius  et  Stat.  Theb.  IY  530  arbiter  Gortynius  audit  secundum  codd., 
unde  hic  quoque  ex  Y  restituendum  'Cortynia  tecta’),  locus  autem 
Claudianeus  (licet  ibi  ftecta’  aliter  sit  accipiendum)  facit  ad  stabilien¬ 
dam  uerissimam  Parthenii  emendationem  'tecta’;  nam  pro  tradito  'tempta’ 
(C  et  P  litterae  confusae)  male  correctores  Itali  'templa’  posuerant; 
conuicit  erroris  eos,  qui  quaeuis  loca  'templa’  uocari  putabant,  lucu¬ 
lenter  Ritschelius  [opusc.  III  597  sq.],  post  quem  Ellisius  DOn  debuit  ad- 
ferre  Ennii  Andr.  Aechm.  u.  82  Ribb.,  ubi  minime  de  Priami  regia  agitur, 
'iniusti’  denique  ex  mente  Atheniensium  est  scriptum,  qui  quantopere 
Minoem  exagitauerint  tamquam  crudelem  iniustumque  ex  Plutarchi  Thes. 
16  (cf.  et  locum  interpolatum  Hom.  Od.  XI  322  et  Piat.  Min.  318  D.), 
satis  notum  est.  sine  iusta  ratione  Heinsius  maluit  'inuisi’.  —  76.  nam 
perhibent  olim.  in  hac  noua  degressione  priscam  fabulae  uetustatem 
iterum  in  memoriam  reuocat  poeta;  cf.  et  u.  212.  —  crudeli  peste  co¬ 
actam.  saeua  pernicie  ac  pestilentia  n  deis  iratis  inmissa  coacti  sunt 
Athenienses  sese  dedere  oppugnanti  Minoi  eique  uectigales  fieri  (Apollod. 
III  15,  8;  Diodor.  IY  61;  Plut.  Thes.  15;  Hygin.  fab.  41).  —  77.  Andro- 
geoneae  ..  caedis,  de  Androgei,  Minois  filii,  nece  cf.  Apollod.  III  1,  2 
et  15,  4  sqq.;  Diodor.  IV  60;  Ouid.  met.  VII  456  sqq.  adiectiuum  deri- 
uandum  ab  altera  nominis  forma  ’Avdg6yscov ,  quam  habes  Prop.  II  1,  62. 
quod  V  habet  'cum  androg.’,  id  ortum  putauerim  inde  quod  'cu’  male 
pro  'a’  lectum  (cf.  ad  XXIX  4)  scriptumque  errore  animaduerso  delere 

25* 


388 


LXIV  78-82. 


omisit  librarius.  —  78.  electos  iuuenes  simul  et  decus  innuptarum, 
'electos’  intellege  'sorte  ductos',  idque  pariter  ad  utrumque  spectat 
neque  enim  hic  flos  et  masculae  et  femineae  pubis  intellegendus  (hoc 
est,  optimi  quique  et  pulcritudine  maxime  eminentes,  qua  de  re  nihil 
memoriae  traditum  est);  sed  'decus  innuptarum’  (LXII  6)  accipio  equi¬ 
dem  puellas  decoras,  quarum  uirginitas  nondum  delibata  est  (rfifteovg 
87ixci  ual  naQ&svovg  tooavtccg  Plut.  1.  1.).  cf.  Verg.  Aen.  VI  20  letum 
Androgeo:  tum  pendere  poenas  Cecropidae  iussi  (miserum)  septena  quot¬ 
annis  corpora  natorum:  stat  ductis  soi'tibus  urna ,  ubi  'septenos  natos’ 
intellege  'utriusque  sexus  septem  liberos’,  ut  similiter  apud  Hyginum  1.  1. 
legitur  septenos  liberos  suos\  nam  consentiunt  in  septem  puerorum  septem- 
que  puellarum  tributo  rerum  auctores  (nisi  quod  Eurip.  H.  F.  1326  et 
Plato  Phaed.  58  breuiter  XIV  iuuenes  commemorant).  —  79.  Cecropiam 
solitam  esse  dapem  dare  Minotanro.  'solitam’  aperit,  poetam  eos 
sequi,  qui  quotannis  (non  nono  quoque  anno,  ut  alii  narrant)  Athenienses 
tributum  illud  pependisse  referunt.  Cecropiam  intellege  paruum  oppidum 
ex  acropoli  maxime  constans  et  a  conditore  adhuc  nominatum,  cui 
Theseus  demum  Athenarum  nomen  indidit  simulque  proximos  pagos 
adiecit  (Plut.  Thes.  24,  Thuc.  II  15);  uetus  nomen  Alexandrini  reduxere 
(Callim.  hymn.  3,  227).  Hygin.  1.  1.  instituit  autem  (Minos),  ut  anno 
unoquoque  septenos  liberos  suos  Minotauro  ad  epulandum  mitterent ;  Apoll. 
1.  1.  nsybnsiv  ztp  Mlvcqtccvqco  { 3oqccv;  dapem  scii.  Minotauro  utpote  semi- 
bouique  uiro  semiuiroque  boui  (Ouid.  a.  a.  II  24;  idem  epist.  9,  68 
humana  qui  dape  pauit  equas).  —  80.  quis  angusta  malis  cum  moenia 
uexarentur.  qua  calamitate  cum  concuteretur  perdereturque  exigua  etiam- 
tum  urbs  et  cito  ciuibus  uacua  euasura.  male  'angusta’  interpretantur 
nonnulli  'in  angustiis  uersans’  (Sil.  Ital.  XI  171  hinc  alienus);  recte  multi 
contulerunt  Ouid.  fast.  III  181;  uide  et  Hor.  a.  p.  209  latior  murus,  de 
uexandi  uerbo  cf.  docta  Gellii  II  6,  5  sqq.  disputatio  (superflua  debilique 
coniectura  multi  olim  'uersabantur’).  ceterum  notanda  est  in  uu.  78—80 
contiifuata  clausula  spondiaca,  cuius  rei  apud  latinos  quidem  poetas  non 
memini  me  inuenire  exemplum;  apud  Graecos  iam  ante  Alexandrinos 
ipsum  Homerum  hanc  sibi  licentiam  indulsisse  adnotauit  Schwabius  con- 
ligens  ALudwichii  de  hex.  spond.  [Halis  1866  p.  22]  libellum,  depingitur 
autem  Jjloc  artificio  rei  tam  atrocitas  quam  diuturnitas  (ut  et  u.  83).  — 
81.  ipse  suum  Theseus  pro  caris  corpus  Athenis,  'ipse’  intellige 
'ultro’:  Hyginus  1.  1.  Theseus  postquam  a  Troezene  uenerat  et  audiit, 
quanta  calamitate  ciuitas  afficeretur,  uoluntarie  se  ad  Minotaurum  polli¬ 
citus  est  ire.  'suum  corpus’  pro  'suam  uitam’,  respectu  corporum  Mino¬ 
tauro  obiectorum.  Verg.  Aen.  I  24  pro  caris  gesserat  Argis.  —  82.  pro- 
icere  optauit  potius  quam,  'uitam  proicere’,  scii,  utrem  derelinquendam 
nulliusque  pretii,  ad  similitudinem  graecae  dictionis  -i pvxyv  nQofidlXsGd-ca: 
Verg.  Aen.  VI  435  lucemque  perosi  proiecere  animam,  'optauit  potius’ 
explica  'maluit’  siue  'melius  duxit’,  non  'elegit’  (de  electione  nullus 
hic  sermo),  ut  egregie  confirmat  locus  Isocratis  a  Vulpio  laudatus 

[Helen.  27],  ubi  Theseus  uidens  ctvx ovg  ctyopsvovg  nccl  navSrjfisl  nqonsp-no- 
(isvovg  ini  ftavctxov  avofiov  Hal  icqovTtxov  xai  Tctv&ovfiivovg  bxl  £oov xag,  ov- 
xoog  ijyavdKxri6sv,  eoad'3  r\yr\Gctxo  -hqbixxqv  elveu  xb&volvou  [lixXXov  rj  £ijv  aq% cav 
xrjg  noXsoag  xrjg  ovxcog  oIxxqov  xoig  e%&Qotg  opogov  vtioxbXblv  rivay%ctGp£- 
vTjg.  de  constructione  cf.  Teient.  Andr.  IV  5,  2  quae  sibi  inhoneste  opta- 
uit  parere  hic  ditias  potius  quam  in  patria  honeste  uiueret  ibique  Klotzius, 
Plaut.  Aul.  prol.  11  inopemque  optauit  potius  eum  relinquere  quam  eum 
thensaurum  commonstraret  filio;  plura  huius  exempla  usus,  quo  'quam’ 
pro  'quam  ut’  ponitur,  congessit  Kuehnerus  gr.  1.  IT  p.  857.  —  82,  83.  talia 
Cretam  fnnera  Cecropiae  nec  funera  portarentur,  quam  ut  eiusmodi 
(nempe  ciuium)  cadauera  uiua  quasi  in  pompa  efferrentur  ad  Cretam, 
ubi  sepelirentur,  nam  cum  'funus’  poetae  dicant  pro  eo  quod  est  'ca- 
dauer’,  'funera  nec  funera’  designant  cadauera,  quae  non  tamen  cada¬ 
uera  sunt,  hoc  est  cadauera  uiua.  quo  oxymoro  dixit  Lucr.  V  991  uiuo 
busto,  Publilius  Syrus  E  9  sine  sepulcro  est  mortuus,  Manii.  V  549  uir- 
ginis  et  uiuae  rapitur  sine  funere  funus ,  Seneca  epist.  82  otium  sine 
litteris  mors  est  et  uiui  hominis  sepultura,  Rutil.  Namat.  I  518  conditus 
hic  uiuo  funere  ciuis  erat  (nec  dissimiliter  et  Orest.  trag.  431  incolumi 
uiduata  uiro  et  Anth.  lat.  290,  3  uiuo  uiduata  marito),  cum  autem 
Graecis  acute  felicique  breuitate  loqui  liceret  hoc  modo  noXepog  ano- 
Xspog,  yapog  ayapog,  dwQa  ddoaqa  quaeque  sunt  similia,  Latini,  quibus 
hanc  facultatem  denegauit  patrius  sermo,  damnum  hoc  resarcire  stude¬ 
bant  uariis  modis,  Graecorum  alpha  priuatiuum  reddentes  aut  per  cin’ 
(quam  in  rem  inde  a  Mureto  adferunt  Cic.  de  or.  III  58,  219  innuptis 
nuptiis  et  Phil.  I  2,  5  insepultam  sepulturam ,  plura  dabit  Naekius  Val. 
Cat.  p.  45  sq.)  aut  per  negationem  siue  ‘non’  (Plaut.  capt.  II  1,  26  doli 
non  doli  sunt,  nisi  astu  colas)  siue  fnec’,  ut  Ouid.  met.  VIII  231  at 
pater  infelix  nec  iam  pater  'Icare*  dixit  et  CIL.  X  8131  umbra  nec  um¬ 
bra  (rein  schattenloser  Schatten’).  quamquam  non  accedo  Lambino  [Hor. 
od.  I  34,  2]  et  Ribbeckio  [partic.  lat.  p.  24]  priscum  illud  Cnec’,  unde 
'non’  ortum  est  ('nec  oenum  —  noenum’),  accersentibus :  uix  et  ne  uix 
quidem  Catulli  aetate  hanc  primariam  negationis  formam  in  antiquissi¬ 
mis  dictionibus  (ut  'res  nec  mancipi’)  seruatam  adhibere  licuit,  nedum 
noue  fingere  licuerit  'nefunera’,  ut  multi  olim  opinabantur,  immo  'nec’, 
ut  et  in  loco  Ouidiano,  ualet  fere  'nec  tamen’,  temptabant  hic  olim 
alias  etiam  coniecturas,  ut  'nec  funere’  Statius,  'sine  funere’  AGLangius 
[uind.  trag.  rom.  p.  43].  quibus  si  ego  accessi  'Cecropiae  cum  funere’ 
coniciens,  propterea  feci  quod  non  intellexi  (ut  nec  hodie  intellego) 
genetiuum  'funera  Cecropiae  nec  funera’:  quis  unquam  hoc  'terrae  ali¬ 
cuius  cadauera’  similiaue  dixit?  quamquam  hanc  offensionem  lenissima 
mutatione  nunc  uideo  remoueri  posse  scribendo  'Cecropia’ :  e  terra  Attica 
in  Cretam  efferrentur,  nam  de  hoc  usu,  quo  ut  'Cretam’  pro  'in  Cre¬ 
tam’,  ita  'Cecropia’  pro  'e  Cecropia’  ponitur,  cf.  Kuehnerus  gr.  1.  II 
p.  351.  fortasse  glossa  'e’  suprascripta  peperit  uitium.  'portare’,  ut 
ex.  gr.  epist.  Sapph.  116.  —  84.  atque  ita  naue  leui  nitens  ac  lenibus 

auris,  sollemnis  in  narratione  formula,  in  qua  'ita’  (hic  =  eo  animo 
cum  esset)  ad  superiora  spectat:  cf.  ex.  gr.  Liuius  XXIX  18,  4  et  XLII 
64,  3.  'niti  aliquo’  (et  'ad  Minoa’  tam  huc  quam  ad  'uenit’  referas) 
est  contendere  siue  properare  ad  itineris  propositum;  Prop.  IV  6,  63 
illa  petit  Nilum  cymba  male  nixa  fugaci ,  ubi  'cymba’  (ut  apud  Attium 
Tei.  13  Ribb.  remisque  nixi  properiter  nauem  in  fugam  transdunt  illud 
fremis’)  est  instrumentalis ,  plane  ut  hic  'naue  leui’;  quae  nauis  utpote 
triremis  audit  fleuis’  taciteque  opponitur  onerariae  solummodo  uelis 
usae,  uide  de  hac  naui  Boeckhii  librum  fStaatshaushaltung  der  Athener’_ 
II  p.  217.  cf.  Ouid.  epist.  18,  72  lenior  aura  (=  uentus  dementior).  — 
85.  magnanimum  ad  Minoa  uenit  sedesque  superbas,  est  epitheton 
heroum  sollemne  Homericum  psyaftvpog,  quod  Aeneae  suo  dedit  etiam 
Vergilius,  ad  Minoa  autem  tamquam  tyrannum  spectat  illud  'superbas’: 
Aen.  II  785  non  ego  Myrmidonum  sedes  Dolopumue  superbas  aspiciam 
(de  Neoptolemi  regia).  —  in  sequenti  iam  Ariadnae  amoris  descriptione 
Catullo  (ut  et  Vergilio  in  depingendo  Didonis  furore)  similem  de  Medea 
narrationem  apud  Apoll.  Rhod.  III  275  sqq.  obuersatam  esse,  probabiliter 
statuunt.  —  86.  hunc  simulae  cupido  conspexit  lumine  uirgo  regia, 
regis  filia  (Ouid.  met.  II  570)  amore  est  incensa  primo  statim  adspectu, 
quemadmodum  fere  amant  scriptores  ueteres  (Rohdius  libri  cder  griech. 
Roman’  p.  148).  auctor  Ciris  130  sqq.  ni  Scylla  nouo  conrepta  furore . . . 
o  nimium  cupidis  Minoa  inhiasset  ocellis,  surgens  iam  amor  designatur  illo 
'cupido  lumine’;  quodsi  legimus  in  huius  enuntiati  apodosi  u.  91  'flagrantia 
lumina’,  uidemus  quidem  celerem  amoris  in  uirgine  Thesea  continuo 
oculis  figente  progressum,  sed  num  ipsa  haec  repetitio  'lumine  —  lu¬ 
mina’  intra,  eundem  uerborum  ambitum  grata  sit  et  iucunda  iure  tuo 
dubitabis,  quamquam  mitigatur  offensio  longa  quae  intercedit  parenthesi, 
ceterum  prudenter  fecit  C. ,  quod  nouae  degressionis  inlecebris  spretis 
non  ex  more  epico  depinxit  Thesei  formam  pellicientem.  —  87,  88.  quam 
suauis  expirans  castus  odores  lectulus  in  molli  complexu  matris 
alebat,  describitur  in  his  uu.  (quos  imitatur  Ciris  3  sq.)  uirgo  in  sinu 
gremioque  matris  educata  (cf.  Tac.  dial.  c.  24;  Cat.  LXI  58  et  LXII  21). 
alebat  eam,  hoc  est  educabat  siue  a  prima  pueritia  ad  hunc  aetatis 
florem  perducebat,  castus  siue  uirginalis  lectulus  (cf.  lectulus  'caelebs’, 
'obscenus’  similiaque  passim):  fortasse  in  exemplari  Alexandrino,  quod 
hic  sequitur  Catullus,  legebatur  &dXa(io g,  quod  noster  pro  lecto  accepit, 
poeta  graecus  latiore  sensu  de  gynaecio  accipi  uoluit.  Hesiodus  a  Mitscher- 
lichio  conlatus  sgy.  517:  tjt e  Sopav  £'vr <p£Xj)  naga  [itjteqi  fiifivsi 
ovino  EQy3  sldvla  itoXv%qv60v  9Aq)Q0$LX7}g  . . .  vvxtrj  naxaXi^sxai  evSo&i 
OLV.OV.  audit  autem  lectulus,  secundum  Graecorum  ftaXupog  9va drjg 
(Hom.  Od.  IV  121)  siue  'suauis  odores  expirans’:  tam  uestibus 

quam  stratis  lecti  ad  depellendas  tineas  mala  citrea  inmiscere  solebant, 
quibus  non  minus  quam  ligno  cedrino  et  unguentis  fragrabant  cubilia 
(cf.  VI  8):  uidendus  VHehnius  'Kulturpflanzen’  p.  383 2.  confertur  iam 
uirgo  sic  sub  Pasiphaes  cura  et  amore  adulta  conparatione  ualde  amata 

(cf.  LXI  21)  cum  myrto  celsa  floribusque  uemis  pulcris:  —  89,  quales 
Eurotae  progignunt  flumina  myrtos,  est  hic  unicus  locus,  ubi  fit 
mentio  myrti  Laconicae  (nam  in  Culicis  u.  400  non  fSpartica’,  quae  uox 
nihili  est,  sed  f Parthica  myrtus’  optimus  liber  Yossianus  praebet;  et 
recte  etiam  Amyclaeum  thallum  ab  Heynio  ad  Ciris  u.  376  huc  relatum 
reiecere);  immo  Eurotas  apud  Graecos  dovanosis  et  Sovccuorgocpog  (Eurip. 
Hei.  210  et  Iphig.  Aul.  176),  roliuifer7  apud  Statium  [Theb.  IY  227] 
audit  conmemoratque  eius  lauros  Seruius  ad  Yerg.  ecl.  6,  83:  de  myrto 
nihil  omnino,  prouenit  autem  'Eurotae’  ex  mera  Italorum  coniectura; 
quam  licet  inde  a  prima  editione  usque  ad  hunc  diem  nemo  spreuerit, 
spernendam  tamen  nunc  censeo.  V  exhibet:  ceurope  pergignunt’.  et 
coniuncta  cEuropae’  et  'myrtos’  legenti  in  memoriam  mihi  uenit  Europa 
illa  Hellotis  in  Creta  culta,  cui  offerebatur  corona  myrtea  (Prellerus 
myth.  gr.  II  p.  1172  sq.,  Hehnius  1.  1.  p.  192):  quam  bene  in  hac  Ariadnae 
descriptione  haec  Europa  (quam  fabulae  faciunt  Minois  matrem)  con- 
memoretur,  sponte  intellegitur;  conuenitque  docta  haec  conparatio  poetae 
nesciocui  Alexandrino,  quem  in  toto  hoc  loco  sequitur  noster  (nisi  forte  ex 
Creticis  illis,  de  quibus  cf.  Misc.  Crit.  p.  20,  hausit),  iam  uero  multo  magis 
est  dubium,  num  Itali  pro  'pergignunt’  uoce  non  latina  uere  scripserint 
'progignunt’,  nam  etsi  rectum  est,  myrtos  amare  aquas  (Theophr.  h.  pl 
II  8,  Yerg.  G.  IY  124),  tamen  nudum  illud  'flumina’,  ut  iam  olim  Italis  hinc 
'Eurotae’  suum  secundum  Yerg.  ecl.  6,  64  Permessi  ad  flumina  reponentibus, 
ita  mihi  quoque  bilem  mouet:  certae  regionis  flumina  adpellanda  erant, 
cum  non  omnes  amnes  myrtos  progignerent  in  honorem  Europae  (nam 
lubentius  'Europae’  datiuum  habuerim  quam  genetiuum  a  'myrtos’  pen¬ 
dentem).  unde  ex  tradito  'pergignunt’  aliud  quid  eliciendum,  conieci 
'Phaesti  dant  flumina’,  nam  ut  regioni  inter  Gortynam  et  Phaestum 
sitae  adscribunt  fabulae  cultum  Europae,  ita  quae  circa  Phaestum  in- 
ueniuntur  amnes,  inter  quos  eminet  Lethaeus,  facile  explicant  pluralem 
'flumina’;  exquisite  autem  'dant’  pro  'progignunt’,  ut  Ouid.  fast.  VI  180 
terra  fabas  tantum  duraque  farra  dabat  (et  fortasse  '<p  gignunt’  glossa 
suprascripta  uitii  causa;  quamquam  nomina  propria  rariora  saepe  horri¬ 
bilem  in  modum  sunt  deprauata).  ceterum  ex  0  recepi  'myrtos’,  quem¬ 
admodum  semper  in  hoc  casu  exhibent  codd.  (Neuius  I  515).  —  90.  aurauc 
distinctos  educit  uerna  colores,  genitabilis  aura  Fauoni,  quam  dicit 
Lucretius,  educit  siue  profert  (Plaut.  Poen.  I  2,  143;  Plin.  h.  n.  X  54, 
75;  cf.  infra  282  aura  parit  flores )  uarios  flores;  hac  enim  significa¬ 
tione  poetae  adhibent  interdum  uocem  'colores’,  ut  Culex  70  tellus  gem¬ 
mantis  picta  per  herbas  uere  notat  dulci  distincta  coloribus  arua,  Lucr. 
V  737  sqq.  it  uer  et  Venus  .  . .  Flora  quibus  mater  . . .  cuncta  coloribus 
egregiis  et  odoribus  opplet,  Yerg.  G.  IY  306  ante  nouis  rubeant  quam 
prata  coloribus,  alia,  iam  tellus  quidem  ('daedala’  Lucretii)  audit 
'distincta’,  porro  herbae  distinguuntur  floribus  (Ouid.  met.  Y  266):  ubi 
flores  simpliciter  'distincti’  adpellentur,  non  facile  inuenies  locum,  quam¬ 
quam  res  est  aperta:  sunt  flores  inter  se  distincti  et  hinc  uarii  siue  uer- 

sicolores.  uidetur  autem  non  sine  consilio  Catullus  cum  myrto  deae  Ida¬ 
liae  sacra  et  floribus  uernis  eiusdem  deliciis  conparasse  uirginem  Veneris 
donis  comptam  Venerique  iam  maturam;  cf.  LXI  21.  —  91.  non  prius 
ex  illo  flagrantia  declinauit  lumina,  hoc  est,  deflexit:  Ouid.  met.  VII 
87  sq.  lumina  fixa  tenet ,  nec  se  mortalia  demens  ora  uidere  putat  nec  se 
declinat  ab  illa ,  ubi  habemus  solitam  constructionem:  'ex  aliquo  decli¬ 
nare  oculos’  uereor  ut  latinum  sit.  unde  interpretor  'simulae  conspexit, 
ex  illo  (scii,  tempore:  Aen.  II  169  et  XXXV  13)  non  ante  declinauit 
oculos  (scii,  ab  eo)  quam’  eqs.  Ouid.  met.  IV  347  nouaeque  cupidine 
formae  Salmacis  exarsit ,  flagrant  quoque  lumina  Nymphae ;  Val.  Flacc. 

VI  656  oculisque  ardentibus  haeret.  —  92.  quam  cuncto  concepit  pectore 
flammam  funditus.  'concepit’,  per  lumina;  cf.  Apul.  met.  X  3  (ad  LI  6). 
optime  Itali  'pectore’,  male  V  'corpore’;  nam  etsi  cartus’  et  ''ossa’  et  quae 
his  includuntur  tamquam  propria  caloris  sedes  '  medulla  e’  saepe  recipere 
furorem  amoris  dicuntur  (LI  9,  Aen.  IV  101,  Ciris  164,  alia),  numquam 
tamen  corpus,  hoc  est  circumdata  illis  massa  carnea;  immo  Ver g.  Aen. 

VII  356  toto  percepit  pectore  flammam  (unde  Petron.  127  t.  concepit  p. 
flammas ),  Ouid.  met.  VII  17  uirgineo  conceptas  pectore  flammas  et  I  495 
sic  dem  in  flammas  abiit ,  sic  pectore  toto  uritur,  Val.  Flacc.  VI  673  mole 
dei ,  quem  pectore  toto  iam  tenet,  et  melius  ex  pectore  tabes  diffunditur 
in  'medullas’  (93)  siue  artus  omnes,  '‘cuncto  pectore’,  quod  licet  none 
dictum  bene  tamen  omnes  simul  partes  pectoris  uel  intimas  denotat,  hi® 
pro  obuio  'toto’  est  positum,  quia  hoc  uocabulum  uersus  requisiuit  in- 
sequens.  prisco  more,  quo  fere  'omnino’  aequat,  dictum  est  cfhnditus’ 
(Enn.  ann.  132  et  163  V.),  pro  quo  'postea  in  his  rebus  increbuit  'peni- 
tus’  —  98.  atque  imis  exarsit  tota  medullis,  non  est  mera  repetitio 
ad  rem  augendam  faciens,  sed  inest  certus  sententiae  progressus  ('con- 
cepit  —  exarsit  tota’),  cf.  XXXV  15  et  LXVI  23,  Ouid.  a.  a.  III  793 
ex  imis  resoluta  medullis  femina 3  Stat.  silu.  II  7,  127  imis  altius  insitum 
medullis,  superflue  autem  Heinsius  uolUit  'tosta’ :  cf.  ex.  gr.  Plaut.  Asin. 
V  2,  78  totus  perii  et  Cist.  II  1,  59  ita  tota  sum  misera  in  metu ,  Ter. 
Ad  IV  2,  50  in  amore  est  totus.  —  94.  heu,  misere  exagitans  inmiti 
corde  furores,  sancte  puer.  fheu’  ad  totam  sententiam  (f qualibus 
iactastis’  eqs.)  referas.  Amor  'exagitat’,  exciet  et  commouet  aut  tam¬ 
quam  tempestas  maris  uiolentiam  terroresqne  abditos  aut  tamquam  uenator 
ex  latebris  feras  cupiditates  quiescentes  c inmiti  corde’-  quod  quomodo 
acciperent,  fluctuabant  docti,  non  potest  autem  nudus  ablatiuus  alio 
spectare  quam  ad  enuntiati  subiectum  Amorem,  qui  dicatur  crudelis 
saeuusque  (ut  Theseo  u.  138  cinmite  pectus’  tribuitur),  neque  cum  hac 
interpretatione  pugnat  illud  'sancte  puer",  siquidem  Amor  hominibus, 
quidquid  eius  duritiam  fremunt,  pie  est  colendus  neque  sollemni  omnium 
deorum  epitheto  (XXXVI  3)  fraudandus,  alii  ad  Ariadnen  referunt  eiusqus 
cor  indomitum  nec  adhuc  amori  subiectum:  quae  sententia  et  aliena  hic 
quidem  (non  agitur  de  puella  amori  reluctante,  quam  puer  alatus  domat) 
neque  bene  caret  addita  praepositione  'in’  (quod  idem  est  opponendum 

eis ,  qui  de  inquieto  turbatoque  iam  \  Rore  uirginis  cogitant),  alii  deni¬ 
que  diuisim  legunt  r  in  miti  corde ’  A  t  ita  re  uera  0  habet,  hoc  ego 
nunc  amplector,  ut  tamen  non  cum  Pa\  henio  explicem  'in  corde  puellari, 
quod  mite  humanumque  esse  solet’,  sed  ita  accipio  cin  miti  adhuc  corde’, 
quod  scilicet  poeta  conparationi  coeptae  insistens  confert  cum  mari 
tranquillo  neque  procellis  euolso:  in  corde  uirginis  securo  quiescentes 
adhuc  cupiditates  excitat  Eros,  ‘misere’  hic  non  ualet  'ualde’  siue 
Vehementer’,  sed  cmiserandum  in  modum’  ceterum  in  hac  Amoris  in- 
uocatione  Catullum  ob  oculos  habuisse  Apoll.  Rhod.  IV  445  sqq.,  statuit 
Mitseberlichius  etiam  Oppian.  Hal.  IV  11  apte  conferens.  —  95.  curis 
hominum  qui  gaudia  misces.  fhominum  gaudia’  sunt  pura  illa  lae¬ 
titia  uoluptasque,  quam  ex  caro  capite  amans  percipit;  est  amor  cae¬ 
lestis  nulla  dum  labe  terrena  inquinatus,  hunc  malus  ille  puer,  tam¬ 
quam  mei  felle,  curis  permiscet,  conmutans  laetitiam  auimi  in  tristem 
dolorem  angoremque  (cf.  ad  LXVIIIa  18).  —  96.  quaeque  regis  Golgos 
quaeque  Idalium  frondosum,  iam  Scaliger  uidit  haec  expressa  esse  ex 
Theocr.  id.  15,  100  dsi moiv’  a  ToXyioq  xe  xtu  ’l8u)iov  Iqpdaaag;  cf.  ad 
XXXVI  12  et  14.  Hor.  od.  I  30,  1  o  Venus ,  regina  Cnidi  Paphique, 
idem  od.  111  26,  9  sqq.  —  97.  qualibus  incensam  iactastis  mente 
puellam  fluctibus,  uirginem,  ubi  semel  ignem  pectore  concepit,  quasi 
tempestate  inmissa  reddidistis  aestu  saeuo  agitatam.  'fluctus’  enim 
(nvpci  KvnQtdog,  n 6ft(p  v.vficcLVEG^cu:  cf.  Dissenus  ad  Pindar.  p.  643)  sunt 
acres  sollicitudines  conmotionesque  animi  et  plus  quam  curae,  ex  quibus 
potius  profluunt:  Nonnus  Dionys.  XLII  58  sq.  ncd  voov  kgxjiqlkxov  ogouov 
eI%e  ^aXaGcrj  ^ -nvfioiGi  nucpXd^ovxa.  noXvcpXotG$Oio  fiEQ^vrjs  (Diltheius  ad 
Callim.  Cyd.  p.  70);  Prop.  II  12,  7  de  amantibus  aeterna  quoniam  iacta- 
mur  in  unda  (de  iactandi  uerbo  cf.  Ciris  241  sq.).  —  98.  in  flauo  saepe 
hospite  suspirantem,  cf.  supra  ad  u.  63  et  de  Thesei  crine  Senecam 
Phaedr.  651  quis  tum  ille  fulsit!  presserunt  uittae  comam ,  et  ora  flauus 
tenera  tingebat  rigw  (ubi  'pudor’  codd.  sine  sensu:  correxi  de  comis  in¬ 
tellegens  secundum  Stat.  Ach.  I  525).  ‘suspirare  in  aliquo’  alibi  non 
inuentum  (dicitur  raliquem  suspirare’  =  per  suspiria  desiderare;  et  Ouid. 
fast.  I  417  solam  suspirat  in  illam  testatior  est  scriptura)  defenditur  ex 
analogia  locutionum  furi’,  cardere  in  aliquo’  de  quibus  cf.  ad  LXI  97. 
ducta  ex  imo  pectore  tractaque  suspiria  depingit  u.  spondiacus.  —  99.  quan¬ 
tos  illa  tulit  languenti  corde  timores,  dum  animus  amore  male 
adfectus  uigorem  suum  amittit  tabescitque  (Val.  Flacc.  VII  194  mentem 
perstringere  languor  incipit,  Ciris  223  fessam  languore  puellam ):  animi 
dicitur  morbus  ex  flagranti  desiderio  ortus,  qui  etiam  procreauit  timores 
illos;  scilicet  de  uariis  periculis  Theseo  contra  Minotaurum  dimicaturo  in¬ 
gruentibus  multum  metuebat.  ctulit’,  perpessa  est  siue  subiit.  —  100. 
quanto  saepe  magis  fulgore  expalluit  auri,  ‘quanto  magis’  coniun- 
gere  cum  sit  ineptum,  'quanto  saepe’  (ut  et  'quantum  saepe’,  quod 
Itali  uoluere)  reiciat  latinitas,  recte  et  secundum  huius  loci  na&os  resti¬ 
tuisse  censendus  est  Faernus  'quam  tum’;  nisi  forte  praestat  'qua  tc’ 

siue  'quam  tunc’,  scii,  per  omne  illud  tempus,  utique  commendat  'quam 
saepe’  Ciris  81  quotiens  expalluit,  alterum  uitium  egregie  et  detexit  et 
sanauit  acumen  Ritschelii  [opusc.  III  593  sq.].  pallor  enim  amantium 
proprius  (cf.  Rohdius  1.  1.  p.  157  not.  2  et  Ciris  180,  225)  etsi  apte  con- 
paratur  cum  auro  suapte  natura  pallido  (cp.  LXXXI  4,  Ouid.  met.  XI 
100  et  145,  Sil.  Ital.  I  233  effosso  concolor  auro1  Stat.  silu.  IV  7,  14 
pallidus  fossor  .  .  eruto  concolor  auro ,  et  de  Graecis  Hemsterhus.  ad 
Luciau.  I  p.  503  sq.),  tamen  aurum,  quod  arte  politum  colorem  illum 
naturalem  deposuit  iamque  splendet  fulgetque ,  non  amplius  cum  pallore 
posse  conparari,  tam  est  res  aperta,  ut  mirum  sit  ueritatem  semel  de¬ 
tectam  nonnullos  noluisse  agnoscere,  recte  Ritschelius:  'quod  saepe  fit 
commodissime,  ut  pro  auro  poetae  'auri  fulgorem’  dicant  iuxta  cum 
similibus  centenis,  id  apertum  est  ilico  absurdum  fieri,  ubi  ei  rei  auri 
comparatio  adhibetur,  quae  fulgoris  notioni  tam  est  contraria  quam 
splendori  pallor’,  cum  autem  aurum  nondum  duce  arte  tractatum  sit 
fuluum,  Ritschelius  olim  fuisse  uocabulum  (ignotum  sane  tum  lexicis) 
'fuluor’  conclusit  ex  similitudine  aliorum  multorum,  qualia  sunt  'canor’, 
'albor’,  etc.  et  hanc  coniecturam,  quam  praeter  nos  nemo  recipere  est 
ausus,  mox  stabiliuerunt  plane  confirmaueruntque  reperta  idonea  huius 
uocabuli  testimonia,  quod  ut  iam  Buggius  [Fleckeis.  ann.  1872  p.  98] 
apud  Paulum  Festi  p.  92,  20  restituit  ex  coniectura,  ita  indubitate  ex¬ 
hibet  Tiberianus  a  me  editus  [PLM.  m  p.  266]  in  carmine  ad  aurum 
u.  27  inter  liuentes  pereat  tibi  fuluor  arenas ;  denique  idem  reponendum 
apud  Apuleium  met.  XI  3  corona  . .  nunc  albo  candore  lucida,  nunc  cro¬ 
ceo  fuluore  ['flore’  codd.]  lutea,  nunc  roseo  rubore  flammida.  —  101.  cnm 
s.  c.  contra  contendere  monstrum,  construe  'contra  s.  monstrum  con¬ 
tendere’,  hoc  est,  cum  illo  pugnare:  Yerg.  Aen.  Y  370  solus  qui  JPari- 
dem  solitus  contendere  contra\  quae  praepositionis  conlocatio  liberior 
(Neuius  II  p.  794)  habetur  ex.  gr.  Lucr.  III  10  tuisque  ex ,  inclute,  cartis. 
—  102.  ant  mortem  appeteret  T.  ant  praemia  landis.  egregie  0 
'appeteret’,  quippe  quod  ad  utrum  que  colon  pertineat;  male  6r  'oppe¬ 
teret’,  quippe  quod  in  dictione  'mortem  opp.’  nil  nisi  'mori’  ualeat 
neque  iungi  queat  cum  uoce  'praemia’,  'appetere’  est  'ualde  aliquid 
uelle’:  Seneca  epist.  24,  23  quid  tam  ridiculum  quam  appetere  mortem ; 
Cic.  pro  Mil.  30,  81  ex  quo  etiam  praemia  laudis  essent  petenda,  est 
autem  'laus  fere  'factum  laude  dignum’,  unde  *pr.  1.’  sunt  uirtutis 
gloria  legitima,  ut  apud  Yerg.  Aen.  I  461  sunt  hic  etiam  sua  praemia 
laudi,  de  oppositione  cf.  ex.  gr.  Quintus  Smyrnaeus  XII  246.  —  ea  quae 
103  sq.  leguntur,  quo  saepius  animo  perpendo,  tam  dure  abrupteque  ad 
superiora  accedere  mihi  uidentur,  ut  fere  non  dubitem;  quin  post  102 
aliquot  uersus  interciderint,  quibus  narratum  fuerit  breuiter,  hoc  metu 
summo  inpulsam  uirginem  conuenisse  cum  iuuene,  amorem  aperuisse, 
fide  accepta  praestitisse  auxilium;  quae  omnia,  paucis  licet  uerbis,  ad¬ 
umbrare  debuit  poSta,  si  ea  quae  insecuntur  recte  perspici  a  lectoribus 
cordi  habuit,  tum  hunc  fere  ad  u.  103  transitum  fuisse  puto:  cumque 

iam  exiret  ad  pugnam  Theseus,  quot  illa  preces  pro  saluo  caro  capite 
fudit  (fo  quotiens  palmas  ad  sidera  sustulit  et  quot  non  ingrata’  eqs., 
cf.  Ciris  1.  mox  1).  fortasse  ex  panno  nunc  intercepto  hausit  Statius 
Theb.  XII  668—676.  —  103,  104.  non  ingrata  tamen  frustra  munus¬ 
cula  diuis  promittens  vocito  succepit  uota  labello.  'succepit’  (quod 
inepte  statuunt  sapere  prosam :  cf.  Ouid.  met.  YII  450  et  IX  305)  egregie 
AStatius  elicuit  ex  tradito  17 succendit’  (P  in  D  abiit);  nam  hoc  'uota 
succendit’  tam  absonum  est  quam  quod  Itali  inde  effecerunt  ''uota  suspen¬ 
dit’;  neque  recte  Froehlichius  'succendit’  seruans  cuota’,  quod  requirunt 
uerba  praeeuntia,  in  'tura’  transformauit,  quod  praeterea  damnatur  illo 
'tacito  labello’  quo  indicatur,  intra  se  et  clam  propinquis  utpote 
Theseo  minime  fauentibus  uirginem  uota  fecisse:  Sulpicia  eleg.  5,  16 
illa  aliud  tacita ,  iam  tua ,  mente  rogat,  Hor.  epist.  I  14,  14  tacita  prece 
rura  petebas,  Ouid.  trist.  I  1 ,  29  et  tacitus  secum  . . .  optet,  quae  uota 
cuiusmodi  fuerint,  aperiunt  uerba:  f diuis  (sollemniter,  dis  magnis)  mu¬ 
nuscula  (euanida  deminutiui  notione  pro  'munera’  sine  rdona’,  ut  LXYIHb 
105)  non  ingrata  quidem,  sed  tamen  frustra  promittens’,  quae  melius 
Maduigio  [opusc.  I  p.  62],  qui  'copiosius  Catullum  eundem  rem  et  ad- 
iectiuo  et  aduerbio  expressisse:  non  ingrata  tamen  munuscula  fuerunt  et 
frustra  oblata’  censuit  obstante  uoce  ftamen’,  iam  olim  explicauit  Mu- 
retus  ita:  non  ingrata  quidem  munuscula  erant  diis,  quippe  qui  Thesea 
seruarent,  sed  tamen  frustra  promisit  uivgo,  quae  fructum  inde  non  per¬ 
ciperet  mox  ab  illo  deserta,  adhibetur  enim  interdum  cum  certa  breui- 
tate  et  ita  ut  praeponatur  uox  e tamen7:  Hor.  od.  I  15,  19  tamen  heu 
serus  . .  conlines  (etsi  eheu  serus,  tamen  conlines),  Yerg.  ecl.  1,  28  quae 
sera  tamen  respexit  (etsi  sera,  tamen  respexit);  cf.  Hertzbergius  ad  Prop. 
III  15,  35.  nide  porro  Hor.  od.  I  24,  11  frustra  pius ;  et  de  uocis  in¬ 
grata’  significatione  passiua  ad  LXXYI  6.  quamquam  illud  c frustra 5 
(eadem  cum  constructione  grammatica)  fortasse  et  ita  licet  accipere, 
quod  non  opus  fuerit  muneribus  illis,  suo  ipsius  robore  cum  Theseus 
indomiti  instar  turbinis  monstrum  subegerit,  ut  huc  potissimum  spectet 
uox  'nam’  u.  105.  ceterum  imitatur  haec  Ciris  auctor  219.  —  iamque 
Thesei  robur  ingens  conparatur  cum  tempestate  omnia  prosternente, 
imagine  consimili  eius,  qua  inde  ab  Homero  cadentem  uirum  fortem 
cum  ruente  per  uim  procellae  arbore  conferebant  (Hom.  II.  Y  560  et 
XIII  389;  Hes.  scut.  Here.  41;  Apoll.  Rhod.  III  967  et  1374,  IY  1680; 
Verg.  Aen.  II  628  et  Y  447,  Hor.  od.  IY  6,  9).  —  105.  nam  uelut  in 
summo  quatientem  brachia  Tauro  quercum,  quercus  brachia  sua  siue 
ramos  (noto  usu,  ut  ex.  gr.  Septimius  Serenus  fragm.  Ib  LM.  pinea  bra¬ 
chia  cum  trepidant)  utpote  uentis  percussos  'quatit’,  hoc  est  uiolenter 
commouet,  posita  scilicet  cin  summo  Tauro’,  monte  admodum  graphice 
hic  nominato;  bene  IYossius:  'nusquam  in  toto  mari  mediterraneo  magis 
formidandi  regnant  turbines  quam  ad  Chelidonias,  ubi  nempe  Taurus 
mons  uasto  et  immenso  in  mare  Pamphylium  exit  iugo,  ut  necessum 
sit  in  tam  procelloso  loco  arbores  gigni  ualid  is  simas ,  quod  ipsum  in 

uentosis  locis  passim  obseruare  est’.  —  106.  ant  conigeram  sudanti 
cortice  pinum,  imaginem  uarians  secundum  Homerum  profert  aliam 
eiusdem  cum  quercu  roboris  arborem,  pinum;  quam  notum  est  pertinere 
ad  arbores  coniferas,  qua  uoce  utitur  Verg.  Aen.  III  680  coniferae  cy¬ 
parissi ;  ''conigeram’  (ut  recte  Itali  pro  'cornigeram’  emendauere)  hic 
solus  habet  Catullus,  ut  tamen  nulla  inmutandi  causa  sit,  cum  arbor 
illa  tam  bene  gerere  siue  portare  quam  ferre  (=  gignere)  conos  dicatur, 
ostendit  autem  hoc  attributum,  poetam  iam  ita  depingere  pinum,  ut 
quae  ad  tempestatem  spectent  non  curans  solam  arborem  ob  oculos-, 
ponat  legentibus,  artem  ille  secutus  Alexandrinorum,  qui  rerum  minu¬ 
tarum  accuratam  descriptionem  etiam  in  talibus  adamabant,  quamquam 
dubito,  num  cum  hac  arte  plane  conueniat  eis,  quae  correctores  Itali 
in  pinu  conmem orari  sibi  persuaserunt,  nam  cum  in  Y  legeretur  'fun¬ 
danti  cortice’,  libri  G  corrector  inde  effecit  "sudanti  cortice’,  recordatus 
locos  Yerg.  ecl.  8,  54  pinguia  corticibus  sudant  electra  myricae  alios- 
que;  et  uerum  est,  pinum  ferre  resinam  (Plin.  h.  n.  XVI  10)  sed  iure 
optimo  iam  Itali  (quorum  nonnulli  'corpore’  coniecere  sine  ulla  ratione) 
offendebantur  in  otiosissimo  hoc  addito,  nam  etsi  artem  Alexandrinam 
hic  a  proposito  aliena  admiscentem  amplectimur,  tameq  ars  illa  longe 
aliud  requisiuit,  scii,  iustam  oppositionem,  descripta  est  quercus  ramos 
quatiens:  huic  pinus  ita  adiungenda  erat,  ut  quomodo  differret  expo¬ 
neretur.  et  hercle  ipsa  huius  arboris  figura  nota  (truncus  procerus  sine 
ramis  exsurgens  usque  ad  uerticem  in  tectum  umbrosum  se  dispanden¬ 
tem:  Petron.  131  circumtonsae  trepidanti  uertice  pinus  ,  Plin.  epist.  YI  20) 
tam  egregiam  praebuit  oppositionem,  ut,  si  neglecta  haec  esset,  mirum 
foret,  recte  igitur  ex  parte  quidem  Itali  nonnulli  'nutanti  uortice’;  nam 
potuit  sane  prisce  scribere  Catullus  'uortice7  (quod  adsimilatione  ad 
praecedens  'cornigeram’  traxit  labem);  nec  etiamtunc  extiterant  qui  inter 
uorticem  et  uerticem  distinguerent  grammatici,  sed  'fundanti’  mutare 
in  'nutanti’  (secundum  Ennium  apud  Geli.  XIII  20  capitibus  nutantibus 
pinos),  non  lene  est  remedium,  praeplacet  'fundenti  uortice’,  hoc  est, 
se  fundente  siue  diffundente  (Cic.  de  sen.  15,  52  uitem  . .  ne  in  omnes 
partes  nimia  fundatur );  nam  participia  praesentis  passiui,  in  lingua 
latina  iam  pridem  abolita,  haud  raro  praesertim  in  uerbis  reflexiuis  for¬ 
mantur  per  participia  praesentis  actiui,  ut  'res  mouentes’  sunt  quae 
mouentur:  Neuius  II  p.  265  sq.,  Usenerus  in  Fleckeis.  ann.  1878  p.  55.  — 
107.  indomitus  turbo  contorquens  flamine  robur  eruit,  arbores  illas 
tempestas  inmanis,  dum  stipitem  prendens  undique  circumagit,  euertit 
euellitque.  'indomitum’  de  eo,  cui  nihil  potest  resistere,  ut  uocat  mare 
Tib.  II  3,  45.  'contorquens’,  ut  Yerg.  G.  I  481  insano  contorquens  uer¬ 
tice  siluas  Eridanus,  'robur’  de  trunco  siue  stipite ,  ut  Aen.  IV  441 
annoso  ualidam  cum  robore  quercum.  Culex  318  flaminibus  . .  a  twrbine 
mixtis.  —  108,  109.  illa  procul  radicitus  exturbata  prona  cadit  late- 
que  cum  eius  obuia  frangens,  in  hac  epica  coeptae  conparationis 
amplificatione  iunge  'radicitus  exturbata  (=  sede  sua  demota)  procul 

cadit  prona  (=  procidit)’  neque  '‘radicitus’  bene  in  'radicibus’  (utrum¬ 
que  aeque  probum :  interpp.  ad  Aen.  V  449)  neque  'exturbata’  iure  suo 
in  'extirpata’  olim  mutauere  Itali:  exprimitur  Apoll.  Rhod.  IY  1685 
7 zQvpvo&sv  Si-sccysLGa  ‘x.ccvrjQinsv.  Mitscherlichius  cp.  Yarr.  sat.  Men.  391  B. 
alia  traps  pronis  (=  prona)  in  humum  accidens,  porro  cohaerent  'late 
frangens  obuia’  sed  in  his  uerbis  restat  expediendum  difficillimum  illud 
flateque  cum  eius’,  quod  certatim  temptauere  docti  coniecturis  ex  parte 
ualde  uiolentis  ineptisque.  inter  meliora  refero  commenta  Italorum  'late- 
que  et  cominus’  (in  qua  uehementer  abundat  hoc  'et  cominus’,  neque 
'late’  est  ' eminus’),  AStatii  'quaecumque  sibi’  (inprobabile  'sibi’), 
IYossii  '  quaecumuis  ’  (quam  formam  minime  latinam  non  debui  olim 
exemplis  male  fidis  deceptus  recipere),  Lachmanni  'qua  est  impetus’ 
(quae  res  per  se  aperta  superflue  uerbis  exprimitur),  CFHermanni  'qua 
funditur’  (quod  eodem  uitio  laborat),  alia,  uiam  autem  a  Statio  et  Yossio 
recte  ingressam,  quam  praesertim  commendet  Lucretii  in  re  simillima 
dictum  II  289  ruit  quo  quidquid  fluctibus  obstat ,  ut  persequamur  artis 
iubent  praecepta,  siquidem  uocabuli  sponte  coeuntis  'quecumeius’  ultima 
pars  sola  medelam  flagitat,  uidetur  olim  fuisse  'quecumqjheT’,  hoc  est, 
'late  quaecumque  habet  obuia  frangens’,  bene  enim  dicitur  latine  'ali¬ 
quid  habere  obuiurn’  pro  cobuium  esse  alicui  rei’.  —  110.  sic  domito 
saeuum  prostrauit  corpore  Theseus,  non  sine  ratione  maxime  corpus, 
quippe  quod  esset  humanum  (Hygin.  fab.  40  Minotaurum  capite  bubulo, 
parte  inferiore  humana ),  domitum  dicitur;  quod  uerbum  in  subigendo 
monstro  aptissimum:  Hor.  od.  II  12,  6  domitosque  Herculea  manu  Telluris 
iuuenes.  difficillimum  explicatu  f saeuum’.  nam  cum  remotum  longe 
(101)  rmonstrum’  subintellegere  non  liceat  propter  sequens  illud  factan¬ 
tem’,  ipsum  Minotaurum  significari  aiunt  per  'saeuum’  substantiue  posi¬ 
tum.  uellem  credere  possem,  sed  dum  exempla  adlata  perlustro  (cf. 
Heynius  et  Wunderlichius  ad  Tib.  I  8,  51)  dumque  disputationes  gramma¬ 
ticorum  perpendo  (cf.  FHaasii  praelectt.  I  p.  149  sqq.),  quod  dubitatiooes 
meas  tollat  nihil  inuenio.  etenim  qui  intellego  'ferus7  (cf.  LXIII  85) 
factum  esse  substantiuum  (hominibus  ad  certum  cultum  prouectis  feritas 
animalium  propria  uidebatur  in  uniuersum  spectantibus),  idem  quomodo 
'saeuus’  simpliciter  monstrum  saeuum  designare  possit  non  perspicio, 
saeuitia  cum  non  solum  beluarum  sit  qualitas  praecipua,  et  cum  semper 
in  his  sit  obseruandus  usus,  cetera  quidem  adiectiua  substantiue  posita 
non  unico  loco  inueniuntur  uniusque  scriptoris  arbitrio  nouata  sunt,  sed 
qui  itidem  sic  adhibuerit  'saeuus’  uocem  non  reperitur.  coniecere  uaria: 
'taurum’  pro  'saeuum’  reposuit  editio  Lipsiensis  a.  1493,  post  u.  110 
lacunam  unius  uersus  statuit  Rossbachius;  quod  licet  inrisum  ab  Hauptio 
non  ita  inprobabile  uidetur  (suppleas  ex.  gr.  'uiribus  inmensis  hostem 
patriaeque  suumque’).  —  111.  nequidquam  nanis  iactantem  cornua 
nentis,  haec  Scaliger  uidit  uersa  esse  e  uerbis  poetae  (Alexandrini: 
Hauptius,  opusc.  II  p.  81)  a  Cicerone  ad  fam.  YIII  5,  1  adlatis  noXla 
fiaTrjv  yiEQaEGGLv  ig  7]£Q(x  ftvpfivotvtci.  accedit  ad  'nequidquam’  epexe- 

getice  datiuus,  r  scilicet  uentis’  (=  in  uentos),  quod  secundum  notam 
locutionem  'uires  in  uentos  effundere’  est  dictum  (cf.  Verg.  Aen.  V  446, 
Stat.  Theb.  VI  790);  Yerg.  Aen.  V  376  alternaque  iactat  brachia  pro¬ 
tendens  et  uerberat  ictibus  auras,  neutiquam  tamen  uenti  dici  possunt 
'‘uani’ ;  nam  cum  inter  uacuum  et  uanum  usus  hoc  constituerit  discrimen, 
ut  ruacuum’  sit  id  quod  nibil  in  se  continet,  'uanum’  id  quod  specie 
quoque  hoc  uacuum  prodit,  aer  et  aurae  et  uenti  sollemni  quidem  usu 
Cuacui’  uocantur  (ex.  gr.  Val.  Flacc.  I  421  in  uacuos  ut  brachia  uentos 
spargat,  Stat.  Theb.  X  86),  numquam  tamen  utpote  per  se  specie  omni 
carentes  cuani’;  nam  Lucan.  IV  726  huc  non  quadrat.  ccornua’,  capitis 
bubuli.  —  112.  inde  pedem  sospes  multa  cum  laude  reflexit,  tum, 
ubi  hoc  modo  incolumis  euasit  cum  magna  sua  gloria  (Hor.  od.  IY  4,  66 
multa  proruit  integrum  cum  laude  uictorem ,  Lucr.  VI  95  insigni  capiam 
cum  laude  coronam ;  uide  et  supra  u.  102),  pedem  'reflexit’,  flexus  scii, 
per  labyrintheos.  Ouid.  met.  I  372  flectunt  uestigia,  Sen.  Thyest.  428 
reflecte  gressum,  dum  licet,  teque  eripe,  fortasse  tamen  claus’  spectat  ad 
uoces  laetificas,  quibus  Thesea  egressum  exceperunt  liberati:  cf.  Prelleri 
myth.  gr.  II  p.  2962.  —  113.  errabunda  regens  tenui  uestigia  illo, 
quod  a  Daedalo  acceperat  Ariadne,  quae  teste  Hygino  fab.  42  Theseo 
monstrauit  labyrinthi  exitum,  quo  Theseus  . . .  monitu  licium  reuoluendo 
foras  est  egressus ;  Yerg.  Aen.  VI  30  caeca  regens  filo  uestigia ,  Prop.  II 

14,  8,  Ouid.  epist.  10,  103,  Coripp.  Ioh.  IY  609.  'errabunda’  (cf.  Geli.  XI 

15,  8),  ut  Yerg.  ecl.  6,  58  errabunda  bouis  uestigia.  —  114.  labyrintheis 
e  flexibus,  ambagibus,  quas  Vergilius  dicit  ( flexum  errorem  Ouid.  met. 
VIII  160).  'laberintheis’  Y  solita  medii  aeui  (non  antiqui:  CIL.  IV  2331) 
scriptura,  secundum  quam  in  Hageni  gradu  ad  criticam  p.  107  restituto 
lemmate  Vergiliano  est  scribendum  'inextricabilis  error:  laberintus’.  — 
115.  tecti  frustaretur  inobseruabilis  error,  uia  erroris  plena  nee  certo 
obseruanda  (Passeratius  cp.  'obseruare  uestigia’  Aen.  II  753  et  IX  393; 
fere  denotat  'lege  ac  regula  carens’,  ut  'inobseruantia’  Suet.  Aug.  76), 
quae  fert  per  'tectum’  illud  siue  'domum’  (Ouid.  met.  VIII  168,  epist. 
10,  71),  qua  uoce  indicatur  aedificium  arte  Daedali  structum,  de  laby¬ 
rintho  cf.  praeter  Ouid.  met.  V  591  sqq.  et  VIII  159  sqq.  maxime  Verg. 
VI  27  hic  labor  ille  domus  et  inextricabilis  error,  Plin.  h.  n.  XXXVI 
13,  86  (Lab.)  itinerum  ambages  occursusque  ac  recursus  inexplicabiles  con¬ 
tinet  (§  91  'filum’  per  'glomus  lini’  explicatur);  Prud.  apoth.  203  anceps 
lab.  et  error  circumflexus ;  Verg.  Aen.  V  588  sqq.,  ubi  591  frangeret  indepren¬ 
sus  et  inremeabilis  error  aeque  atque  hic  u.  errorem  depingit  per  ipsum  uer- 
sum  iusta  caesura  carentem.  —  116.  sed  quid  ego  n  primo  degressus 
carmine  plura  commemorem,  usitata  in  reditu  a  degressione  ad  pro¬ 
positum  particula  'sed’  (Seyffertus  schol.  lat.  I  82 2  et  ad  Lael.  p.  99, 
Kuehnerus  gr.  1.  II  p.  683)  C.  in  ordinem  se  redigit  per  formulam  solitam, 
quae  similiter  recurrit  u.  164  sed  quid  ego  ignaris  n.  conqueror  aureis, 
ubi  tamen  habemus  indicatiuum  ad  factos  iam  questus  respicientem,  cum 
hic  adsit  coniunctiuus  'commemorem1'  ad  ea  spectans,  quae  breuissime 

quasi  a  praetereunte  taDgenda  adhuc  restant  (cf.  Seylf.  schol.  lat.  I  71). 
fprimum  carmen’,  sine  huius  de  Ariadne  carminis  (non  totius  poematis) 
initium ,  dictum  est  ut  dixit  in  prima  fabula  Ter.  Ad.  prol.  9 ,  ubi  uide 
Ruhnkenium:  paucis  uerbis  indicans  ea  quae  inde  a  deuicto  Minotauro 
euenerunt  poeta  redit  ad  puellam  desertam,  qualem  u.  52  sqq.  depinxerat 
et  in  cuius  descriptionem  quam  maxime  intentus  est.  Graecorum  kccq- 
sx( 3a6Ls  cum  latine  sit  aut  'egressio’  aut  'degressio’  (nam  formas  'de¬ 
gressus  ’  et  c  degressio  ’  tam  ratio  quam  antiquissimi  codices ,  ex.  gr. 
Quintiliani,  ubi  saepius  in  textum  sunt  restituendae  illae,  conmendant), 
memor  perpetuae  uocularum  fde’  et  cdi’  per  medium  aeuum  confusionis 
rescripsi  'degressus’  pro  tradito  in  V  'digressus’  de  eiusdem  Y  uitio 
'cum  primo’  cf.  ad  XXIX  4:  pessime  olim  nonnulli  'in  primo’  scripse¬ 
runt,  cum  sit  'degredi .  a  re’  legitima  locutio,  'plura’  explicatur  illis 
'ut,  ut,  ut  ..  aut  ut  ..  aut  ut’,  quibus  tres  partes  principales  eorum 
quae  postea  euenerunt  summatim  adumbrantur.  —  117.  ut  linquens 
genitoris  filia  uultum.  hoc  est  conspectum:  Stat.  Theb.  X  693  cur  ad 
patrios  non  stant  tua  lumina  uultus? ,  Sen.  Here.  fur.  1173  cur  meos 
Theseus  fugit  paterque  uultus?  carum  os  genitoris  debet  semper  uelle 
uidere  filia  (Passeratius  cp.  Aen.  VI  686).  —  118.  ut  consanguineae 
complexum  ,  ut  denique  matris,  sororis  natu  minoris  Phaedrae,  quam 
multo  post  Theseus  duxit  uxorem,  et  matris  Pasiphaes,  difficile  tamen 
dictu,  cur  poeta  non  una  cum  Phaedra  duas  reliquas  consanguineas  siue 
sorores  (cf.  Ouid.  epist.  14,  121),  nempe  Aeaeen  et  Xenodicen  (cf. 
Apollod.  III  1,  2),  conmemorauerit.  et  'complexum'  quomodocumque 
accipimus  (uide  ad  LXII  21),  non  conuenit  sorori,  sed  unice  matri,  quae 
cum  gradatione  ('denique’)  ultimo  ponitur  loco,  unde  iam  olim  BRea- 
linus  comma  potius  ante  'complexum’  posuit,  ad  id  quod  est  'consangui¬ 
neae’  subintellegens  'uultum’  quod  fit  durissime,  ornatus  uerborum 
in  patre  et  matre  hic  aptissimus  omitti  potuit  in  sororibus,  placet  igitur 
Heinsii  emendatio  'ut  consanguineas,  complexum  ut  d.  m.’  —  119,  120. 
quae  misera  in  gnata  deperdita,  laeta  omnibus  his  Thesei  dulcem 
praeoptarit  amorem,  pedem  unum  in  u.  priore  interlapsum  alii  aliter 
supplebant,  dum  omnes  ipsum  'laeta’  attemptant  cogitantque  de  matre 
siue  olim  ob  hanc  filiam  gaudente  ('laetabatur’  Lachmannus)  siue  nunc  eam 
deflente  ('luctabatur’  Rossbachius,  'lamentata  est’  Coningto,  'lamentatur’ 
Buechelerus) ,  ut  taceam  de  priorum  commentis,  uerum  enim  uero  pul- 
crior  fingi  nequit  oppositio  quam  matris  deperditae  et  laetae  filiae:  illa, 
cum  filia  ei  periisset,  et  ipsa  deperiit  (deperdita  =  funditus  adflicta,  ut 
Prop.  I  3,  11;  unde  'in’  non  ad  dictiones  amatorias,  ut  supra  98  et 
Prop.  I  13,  7,  sed  ad  Ouid.  met.  II  362  nostrum  laniatur  in  arbore  cor¬ 
pus,  h.  e.  'una  cum’,  explicandum);  filia  contra  prae  'omnibus  his’,  scii, 
propinquis,  lubenter  secuta  est  uirum  carum,  tam  splendidam  imagi¬ 
nem  uelle  delere  cum  esset  religio,  potius  in  medio  uersu  (ut  similiter 
iam  priores,  falsis  tamen  admixtis)  periisse  uocabulum  aliquod  ratus 
addidi  'tabet’,  uerbum  ad  matris  maerorem  significandum  sane  aptissimum 

(cf.  Lucr.  IIT  911  aeterno  tabescere  luctu,  Cic.  Catii.  II  4,  6  desiderio  sui 
Catilinam  miserum  tabescere )  quodque  inter  "gnata’  et  "deperdita’  non 
ita  difficile  potuit  interlabi,  dicitur  autem  prisce  vt,abere’  pro  "tabescere’, 
ut  IV  26  "senere’  pro  "senescere7  " praeoptarit ’  (hoc  est  "poptarit’) 
egregie  elicuit  AStatius  ex  litteris  traditis  "portaret’;  de  synizesi  cf. 
Plaut.  Trin.  648  et  Ter.  Hec.  532.  nec  non  "Thesei’  bisyllabe,  ut  infra 
381  "Pelei’-  "dulcis  amor7,  ut  LXVI  6.  —  121.  aut  ut  uecta  ratis 
spumosa  ad  litora  Diae,  etsi  non  falso  dicitur  "uehitur  ratis’  (cf. 
Lachm.  ad  Prop.  p.  335),  tamen  Thesei  nauis  minime  cursum  derexerat 
ad  Diam,  quo  potius  procellis  est  adpulsa  (Hygin.  f.  43  in  insula  Dia 
tempestate  retentus),  si  legimus  auctore  Passeratio  deleta  litterula  rs’ 
dittographa  "rati’,  omnis  in  ipsam  uirginem  derigitur  mentis  attentio; 
et  illa  clam  scilicet  nocte  abducta  (Diod.  IV  61,  5)  sane  peculiari  hac 
mentione  digna  ("uecta7  igitur  pro  "aueeta7;  ad  "spumosa’  cf.  u.  52). 
"sit’  omissum  est  ut  X  31:  postea  in  his  formis  neglegendis,  liberiores 
Vergilius  aliique;  quod  si  non  placet,  non  tam  cum  Lachmanno  u.  122 
"uenerit’  addiderim  (Ouid.  f.  I  233)  quam  post  121  intercidisse  integrum 
uersum  statuerim,  cum  praesertim  haec  media  pars  unico  uersu  con¬ 
cepta  sit  iusto  breuius.  —  122.  aut  ut  eam  deuincta  lumina  somno. 
Itali  "eam  dulci  deuinctam’  scripserunt  secuti  Ciris  u.  206  iamque  adeo 
dulci  deuinctus  lumina  somno  Nisus  erat ,  recte  quod  attinet  ad  "de¬ 
uincta’  (male  olim  nonnulli  "deuictam’:  cf.  Handius  ad  Stat  silu.  I 
p.  326  sq.  et  Lucr.  IV  453  suaui  deuinxit  membra  sopore  somnus),  nam 
Ellisius,  cum  coniecit  "eam  deuincta  tenentem’  rhythmo  plane  non  Ca- 
tulliano,  nimis  intendit  artis  seueritatem,  de  unica  cum  agatur  lineola, 
immo  ante  "deuinctam7  periisse  somni  attributum,  illa  in  Ciri  imitatio 
probabile  reddit,  quod  fuisse  "dulci’  propterea  incredibile  est  quod  iam 
u.  120  idem  legitur  uocabulum;  qualis  repetitio  otiosissima  intra  tam 
paruum  spatium  in  hoc  quidem  carmine  nusquam  deprehenditur,  libe¬ 
rius  igitur  uersatus  est  Ciris  auctor,  ut  alibi  quoque;  sed  simile  eum 
hic  legisse  uocabulum  pro  certo  habeo,  amant  enim  scriptores  Ariadnae 
somnum  depingere  lenem  dulcemque,  pulcra  nimirum  terroris  eum  in¬ 
secuti  oppositione:  Prop.  I  3,  1  sqq.  qualis  Thesea  iacuit  cedente  carina 
languida  desertis  Gnosia  litoribus  .  talis  uisa  mihi  mollem  spirare 
quietem  Cynthia,  Philostr.  imag.  I  14  (15)  cog  iv  [icdax<p  helxou  x eo  vnveo, 
Nonn.  Dion.  XLVII  320  vnvog  i  pol  yXvnvg  pXfrsv  e  cog  yXvnvg  cp%£xo  © rj - 
GEvg •  unde  conligenti  mihi  LXIII  44  et  LXVIlIa  5  praeplacuit  inserere 
"molli’,  utpote  inter  "m’  et  "de’  interlapsum.  ceterum  "eam’  rarissimum 
in  poesi  cultiore  (ut  omnes  casus  obliqui  pronominis  illius:  Bentl.  ad 
Hor.  od.  III  11,  18,  Weidnerus  ad  Verg.  Aen.  II  103)  hic  ob  mutatam 
constructionem  paene  necessarium  erat.  —  123.  liquerit  inmemori 
discedens  pectore  coniunx.  deseruerit  abeundo  perfidus  Theseus  (cf.  ad 
u.  58),  qui  non  sine  consilio  "coniunx’  hic  uocatur:  spectat  hoc  ad  "fu¬ 
rentem’  in  u.  sequenti,  iamque  ad  carminis  initium  et  Ariadnen  deser¬ 
tam  fit  reditus;  quae,  ut  antea  torpore  deuincta,  sic  nunc,  ubi  Thesei 

nanis  e  conspectu  abiit,  dolori  indulgens  depingitur.  —  124.  ardenti 
corde  furentem,  ardet  furitque  Ariadne  utpote  uix  compos  sui  desi¬ 
derio  noui  mariti  tacitaque  libidine,  nempe  'furores’  siue  cupiditates  u.  94 
excitae  hic  iam  in  flammas  abierunt  saeuas.  minus  bene  haec  ad  iram 
referentur  secundum  u.  197.  —  125.  clarisonas  imo  fudisse  ex  pectore 
noces,  acutas,  quales  profert  dolor;  Gauius  Bassus  apud  Geli.  V  7,  2 
clarescere  et  resonare  uoces :  habet  hoc  'clarisonus’  (Graecorum  o^vxovog), 
quod  infra  320  recurrit,  etiam  Cicero  Arat.  280.  'fudisse’,  profudisse 
infra  202.  Yerg.  Aen.  I  371  imoque  trahens  a  pectore  uocem  et  VI  55 
funditque  preces  rex  pectore  ab  imo.  —  126.  ac  tum  praeruptos  tristes 
conscendere  montes,  hoc  'tum’  et  alterum  'tum’  u.  128  inter  se  cohae¬ 
rent:  'modo,  modo’  noto  usu.  paenitet  iam,  quod  recepi  Italorum  con- 
iecturam  'tristem’  communi  sane  editorum  consensu  probatam,  qua 
languidissimum  hic  epitheton  uirginis  iam  satis  u.  124  descriptae  nan¬ 
ciscimur.  per  idem  potius  asyndeton,  de  quo  exposui  ad  XLVI  11, 
'tristes’  ita  accedit  ad  'praeruptos’,  ut  montes  non  modo  adscensum  paene 
negantes  et  in  mare  praecipites  (cf.  u.  297),  sed  etiam  nihil  fere  gestantes 
praebentesque  tristem  aspectum  uidere  nobis  uideamur;  neque  dubito 
quin  ita  legerit  Ouidius  arte  rhetorica  unum  montem  praeferens  epist. 
10,  25  sqq.  mons  fuit:  apparent  frutices  in  uertice  rari:  hinc  scopulus  raucis 
pendet  adesus  aquis,  adscendo  (uires  animus  dabat)  atque  ita  late  aequora 
prospectu  metior  alta  meo.  'conscendere’  et  128  'procurrere’  inter  'fu¬ 
disse’  et  130  'dixisse’  cum  eadem  uicissitudine ,  qua  in  narratione  de¬ 
recta  inter  perfectum  et  praesens  historicum  interdum  uariant. 
127.  unde  aciem  pelagi  uastos  praetenderet  aestus,  uulgo  'aciem  in 
p.  u.  protenderet’  legunt  usu  uocis  'protendere’  plane  insolito,  et  hoc 
retinentes  alii  Itali  'acie’,  quod  amplexus  (nudum  'acies’  saepe,  ut  Hor. 
sat.  II  2,  5,  oculorum  denotat  uisum  acutum)  rescripsi  'pertenderet’  (hoc 
est,  tenderet  per),  quale  uocabulum  utique  ob  oculos  habuit  Ouidius  1.  1. 
'metior’  (pro  'permetior’)  ponens,  nunc  hic  quoque  uno  remedio  rem 
peragi  posse  intellexi  scribendo  'aciem  p.  uastos  per  tenderet  aestus’,  h.  e. 
uisum  derigeret  per  inmensos  fluctus  ad  speculandam  Thesei  nauem;  sic 
enim  'oculos  tendere’  adhibet  Lucr.  I  66,  Aen.  II  405  et  V  568;  de  'per 
traiecto  cf.  supra  ad  101.  similiter  Tib.  I  7,  19  utque  maris  uastum  pro¬ 
spectet  turribus  aequor.  —  128.  tum  tremuli  salis  aduersas  procurrere 
in  undas,  maris  praesertim  in  aestu  semper  tremuli,  etsi  pacati,  in 
oppositos  et  contra  se  ruentes  fluctus  (Sil.  Ital.  XYII  44  contra  aduersas 
undas )  aliquantulum  incurrit  uirgo,  scilicet  si  in  scopulo  nauem  se 
uidisse  putauit;  rem  explicat  Dracont.  9,  200  [PLM.  V  p.  191]  nocte 
dieque  ponto  oculis  attenta  uolat;  nam  fluctibus  atris  carbasa  prima  ui- 
dens  nautis  occurrit  in  undis;  et  in  eadem  imagine  Ouidius  epist.  2,  127 
in  freta  procurro.  -  129.  mollia  nudatae  tollentem  tegmina  surae, 
male  haec  olim  de  cothurnis  acceperunt,  ut  etiam  Peerlkampius  ad  Verg. 
Aen.  I  p.  46.  dudum  rectiora  docuerant,  ueluti  Ruhnkenius  ad  Homeri 
hymn.  in  Cer.  176.  mollia  siue  tenuia  (LXY  21)  surae,  quae  iam  nudatur, 

tegmina  (hoc  est,  tunicam  quae  discincta  trahebatur:  u.  64)  tollit  uirgo, 
scii,  ne  aquae  inrigarent.  confert  Ruhnkenius  Apoll.  Rhod.  III  874  av 
Se  %it divas  1 EnTcdsovg  levaris  kmyovvidog  a%Qis  uelqov.  —  180.  atque 
haec  extremis  maestam  dixisse  querelis.  ' extremis’,  utpote  morti 
uicinam  (cf.  'extrema  uerba  loqui’  similiaque) :  Prop.  III  7,  55  flens  tamen 
extremis  dedit  haec  mandata  querelis,  cum  moribunda  niger  clauderet  ora 
liquor,  'maestam’,  scii,  ubi  tandem  intellexit,  frustra  se  sperasse.  — 
131.  frigidulos  udo  singultus  ore  cientem,  poetica  licentia  transfertur 
ad  singultus  id  quod 'est  proprium  uirginis  extremas  querelas  edentis 
(eleg.  in  Maec.  2,  2  frigidus  et  iamiam  cum  moribundus  erat),  quam¬ 
quam  possunt  etiam  'frigiduli’  dici  singultus  ei,  qui  frigus  incutiunt 
(germanice  ' schaurig ’) ,  absolute  quoque  absentibus  auditoribus;  sic  ru¬ 
mor  frigidus  habet  Hor.  sat.  II  6,  50.  nouum  deminutiuum  ex  Catullo 
adsumpsit  Ciris  auctor  251  et  348  super  morientis  alumnae  frigidulos 
ocellos,  'udo  ore’,  dum  uultus  madet  lacrimis  (Ouid.  am.  I  8,  84  udas 
genas),  'cientem’,  mouentem  siue  edentem,  ut  'fletus’  et  'gemitus  ciere’ 
dixit  Vergilius.  —  sequentem  iam  Ariadnae  desertae  orationem  nobilem 
ob  oculos  habuere  Verg.  Aen.  IV  305  sqq.,  Ouid.  fast.  III  473  sqq.  et 
met.  VIII  108  sqq.  (epist.  10),  Lygdamus  6,  39  et  auctor  Aetnae  21  sq. 
ipse  autem  poeta  noster,  ut  Medeam  siue  graecam  Euripidis  siue  latinam 
Ennii,  ita  Apollonii  locos  similes  (maxime  IV  348  sqq.)  aemulatus  est. 
—  132.  siccine  me  patriis  auectam,  perfide,  ab  aris,  'sicine’  (sic 
enim  melius  scribitur  scripsitque  sine  dubio  noster)  post  comicos  rarius 
obuium  hic  fere  ualet  'uerene  igitur  ’,  ut  apud  Prop.  III  6,  9  sicin  eam 
incomptis  uidisti  flere  capillis?  'auectam’  non  per  uim  dolosque  (sua 
enim  sponte  uirgo  uirum  secuta  est),  sed  simpliciter  'abductam’  •  Hygin. 
fab.  42  (Theseus)  eam,  quod  fidem  illi  dederat,  in  coniugio  habiturus 
secum  auexit.  'ab  oris’  Itali  restituerunt,  quod  sua  se  simplicitate  edi¬ 
toribus  commendauit  plerisque;  quamquam  causa  certa,  cur  damnetur 
tradita  lectio  'ab  aris’,  non  adest,  'arae’  enim  et  'foci’,  plane  ut  'pe¬ 
nates’,  designant  familiam;  Verg.  Aen.  XI  269  patriis  ut  reddidit  aris, 
Prop.  II  1,  62  restituit  patriis  Androgeona  focis ;  et  hinc  Charisius  p.  33, 
5  K.  arae  pro  penatibus .  —  133.  perfide,  repetitio  affectus  plena,  ut 
Cui.  132  perfide  multum,  perfide  Demophoon.  —  134.  siccine  d.  neglecto 
numine  diuurn.  quod  scilicet  firmandis  promissis  Ariadnae  datis  inuoca- 
uerat  Theseus  et  tunc  assis  non  fecit;  cf.  XXX  5  et  LXXVI  4  et  Cic.  de 
harusp.  resp.  17,  36  fidem  iusque  iurandum  neglectum,  'sicine’,  hic  scii, 
sine  me.  —  135.  inmemor  a!  deuota  domum  periuria  portas,  'a’  refer 
ad  eam  uocem,  in  qua  uis  adfectus  est  posita,  ad  'inmemor’  (58);  habet  in¬ 
terdum  in  interiectione  locum  anastrophe.  'domum  portas’,  in  patriam 
tecum  uehis;  cf.  infra  238.  'deuota’,  a  me  diris  execrata  ideoque  tibi 
funesta  et  perniciosa:  praesumit  uirgo  ea  quae  postea  (192  sqq.)  facit; 
'deuotus’  siue  'dis  inferis  uotus’  saepius  significatione  utitur  infausti  (cf. 
interpp.  ad  Hor.  od.  III  4,  27).  male  hoc  multi  (ueluti  Naekius  ad  Val. 
Cat.  p.  47)  explicant,  nimirum  periuriis  sera  tamen  tacitis  poena  uenit 

pedibus  (Tib.  I  9,  4).  —  136.  nullane  res  potuit  crudelis  flectere 
mentis  consilium,  bene  ui^ginis  in  breui  illo  sed  adfectus  pleno  Sullane 
res’  sensa  explicat  Vulpius:  fnon  iuramenta,  non  accepta  beneficia,  non 
infamiae  timor;  non  formae,  aetatis,  fortunae,  parentum  denique  meo¬ 
rum  misericordia’,  'flectere’,  mutare  siue  in  melius  uertere:  Ouid.  met. 
X  608  duram  flectere  mentem,  non  dubitat  autem  puella,  quin  consulto 
et  data  opera  discesserit  iuuenis,  unde  illud  cum  ui  conlocatum  'con¬ 
silium’.  —  137.  tibi  nulla  fuit  clementia  praesto,  parata  fuit  siue  ad¬ 
fuit,  scii,  in  consilio  tuo;  Cic.  Phil.  6,  13  animum  ei  praesto  fuisse  (paulo 
ante  eumque  cognouisse  paratissimo  animo),  accentum  rhetoricum  habet 
'nulla’  per  anaphoram  repetitum  (=  ne  minima  quidem).  —  138.  in- 
mite  ut  nostri  uellet  miserescere  pectus.  'uellet’  quoque  respectu 
illius  'consilium’  est  positum:  ut  saeuus  ille,  quo  me  relinquere  consti¬ 
tuebas,  animus  respiceret  tamen  probaretque  misericordiam  nobis  debi¬ 
tam.  non  adest  igitur  hic  abundans  dicendi  genus  ('mis.  uellet’  pro 
simplici  'miseresceret’);  cf.  et  Wunderlichius  ad  Tib.  I  2,  94.  lectioni 
Italorum  'miserescere’  egregie  succurrit  0  leni  uitio  'mirescere’  prae¬ 
bens,  unde  interpolatum  est  in  G  'mitescere7;  quod,  quamquam  cum 
'nostri’  non  coeat,  tamen  strenue  olim  defendebant.  —  139,  140.  at  non 
haec  quondam  blanda  promissa  dedisti  uoce  mihi,  non  haec  mise¬ 
rae  sperare  iubebas.  hic  quoque  libro  0  habeamus  gratiam,  qui  lectio¬ 
nem  egregiam  'blanda’  confirmauit;  G  memor  illius  'nostri’  in  u.  138 
neglegenter  scripsit  'nobis’,  hoc  enim  'blanda  uoce’  (cf.  Enn.  ann.  51, 
Culex  279,  Ouid.  a.  a.  I  703  et  III  795)  quam  aptum  sit  in  his  pro¬ 
missis  amatoriis  ut  sponte  apparet,  ita  iam  et  illud  intolerabiliter  nudum 
'uoc&  dare  promissa’  remotum  est  et  suadente  rhythmo  'uoce  mihi’ 
cohaerent,  'haec’  pathetice  (=  talia):  Yerg.  Aen.  XI  152  non  haec ,  o 
Palla,  dederas  promissa  parenti,  ipsa  promissa  (quae  Cat.  fortasse  te¬ 
tigit  in  eis,  quae  post  u.  102  perierunt)  persecutus  est  Ouid.  epist.  10, 
73  sq.  de  'at  non’  in  oppositione  acerrima  cf.  ex.  gr.  Verg.  Aen.  XI 
148  et  736.  dictio  'iubeo  aliquem  aliquid  facere’  cum  sola  sit  uindi- 
canda  tempori  Ciceroniano  neque  datiui  in  ea  accusatiuo  personae  sub¬ 
stituti  unicum  hodie  restet  exemplum  (nam  aliena,  qualia  congessit 
Kuebnerus  gr.  1.  II  p.  530,  non  moramur),  'miserae’  uulgata  stare  nequit, 
quod  rectissimo  iudicio  iam  olim  senserunt;  ueluti  in  editione  principe 
'non  haec  miseram’  legitur*),  aliud  tamen  pro  'miseram’  expectamus. 
quippe  post  'haec  promissa’  male  per  anaphoram  repetitur  solum  'haec’, 
ad  quod  necessario  accedere  debet  substantiuum  aliquod,  quod  accura¬ 
tius  iam  rem  depingat,  hoc  erit  ‘misera’,  quod  euadit  diremptis  litte¬ 
rulis  ita  'misera  esperare’  (de  scriptura  'esperare’  cf.  Lachm.  ad  Lucr. 


*)  quod  in  Y  legitur  'nec  haec’  caue  adhibere  temptes  ad  emenda¬ 
tionem.  nam  cum  scriptum  extaret  'n  ec’,  corrector  supra  'ec’  adposuit 
'haec’;  correctura  non  intellecta  (cf.  ad  LI  1)  postea  in  textum  de¬ 
lapsa  est. 

p.  232).  fhaec  misera’  (=  has  miserias),  ut  similiter  ‘haec  laeta,  tristia’ 
substantiue;  cf.  III  14  omnia  bella,  VIII  6  Hia  multa  iocosa ,  Kuehnerus 
gr.  1.  II  p.  174;  ‘misera  sperare’,  ut  186  ‘nulla  spes’  et  saepius,  et  uide 
pulcherrimam  iam  oppositionem,  per  chiasmum  quae  fit:  ‘haec  pro¬ 
missa’  et  ‘opt.  hymenaeos’,  'haec  misera’  et  ‘conubia  laeta’,  ‘sperare 
(ambigue  cum  timendi  quoque  significatione)  ‘iubebas’,  ut  Verg.  G.  IV 
325  quid  me  caelum  sperare  iubebas?  (=  auctor  eras  ut  sperarem). 
141.  sed  conubia  laeta,  sed  optatos  hymenaeos,  inierant  amantes 
uagae  Veneris  conubia,  non  iusta  legitimaque.  unde  non  modo  ‘laeta’ 
praeter  oppositionem  nouum  habet  pondus,  sed  et  bene  alterum  colon 
adicitur:  hymenaei  demum  perficiunt  conubia,  hunc  u.  in  suum  usum 
conuertit  Verg.  Aen.  IV  316  per  conubia  nostra ,  per  inceptos  hymenaeos: 
in  utroque  uersu  animaduerte  caesuram  seminonariam  rarissimam  neque 
fere  nisi  sequente  uoce  graecanica  permissam.  —  142.  quae  cuncta 
aerii  discerpunt  irrita  nenti,  cf.  ad  u.  59.  ‘uenti  aerii’,  ut  XXX  10 
nebulas  aerias ,  Ouid.  met.  IX  219  aerias  auras ;  Lygdam.  6,  27  uenti 
temeraria  uota ,  aeriae  et  nubes  diripienda  ferant ,  maxime  Verg.  Aen.  IX  312 
multa  patri  mandata  dabat  portanda,  sed  au/ras  omnia  discerpunt  et  nubibus 
irrita  donant  et  Ouid.  tr.  I  8,  35  cunctane  in  aequoreos  abierunt  inrita  uen- 
tos.  qui  prolepticus  uocis  ‘inrita’  usus  neque  a  prosae  orationis  scriptoribus 
plane  alienus :  Liuius  XXVIII 29  auferat  omnia  inrita  obliuio.  —  143.  nunc 
iam  nulla  uiro  inranti  femina  credat,  ‘nunc’  optime  BGuarinus  se¬ 
cundum  Ouid.  fast.  III  475  (cf.  testim.  uol.  I)  reposuit  pro  illo  in  V  tra¬ 
dito  ‘tum’,  quod  etiamnunc  sunt  qui  pessime  explicent  ‘iam  ex  illo 
tempore,  quo  perierans  Theseus  promissa  dedit’,  securi  ineptissimae  in 
dicto  generali  sententiae,  quae  flagitat  ‘abhinc  meo  exemplo  discite, 
puellae,  diffidere  uiris’;  quod  discere  non  potest  initium  sumere  ab  eo 
tempore  quo  iurauit  Theseus,  sed  ab  eo  quo  falsa  iuraiuranda  esse  appa¬ 
ruit,  hoc  est  ab  eo  quo  loquitur  Ariadne,  imitatur  hunc  u.  Ouid.  a.  a. 
III  457  parcite ,  Cecropides,  iuranti  credere  Theseo,  ceterum  bene  ASta- 
tius:  ‘oratorie  neminem  excipit.  Aristoteles  in  II  Rhetor.  [21]  v-a&oXov 
8s  fiq  ovtog  ‘na&oXov  eIiceiv,  [idltava  aQfiozzsi  iv  G%sz%iaaiiqi  xal  Sel- 
ven 68i\  cp.  Ter.  Andr.  III  1,1  et  Hecyr.  I  1,  1.  —  144.  nulla  uiris 
speret  sermones  esse  fideles,  ‘sperare’  cum  infinitiuo  praesentis  iunctum 
haud  ita  raro  accedit  ad  notionem  credendi:  LXVII  44,  LXXXIV  7. 
‘uiris’  debetur  Passeratio :  male  ‘uiri’  V,  redarguente  qui  sequitur  plurali 
(‘quis,  metuunt’,  cet.);  neque  enim  constructio  quae  uocatur  nara  gvv- 
egiv  (Kuehnerus  gr.  1.  II  p.  16—20)  singularem  hic  quidem  tuetur,  bene 
autem  a  ‘uiro  iuranti’  adscenditur  ad  generalem  uirorum  mentionem;  et 
hoc,  totum  uirorum  genus  non  habere  uerba,  quibus  fides  possit  haberi, 
sed  a  natura  eis  esse  destitutum,  multo  fortius  est  dictum  quam  si  ‘ui- 
rum’  (=  uirorum)  legeretur.  —  145.  quis  dum  aliquid  cupiens  animus 
praegestit  apisci.  ‘quis%  non  r  sermonibus’,  sed  ‘uiris’  (ut  docent 
u.  146  sqq.).  non  seruat  in  ‘praegestit’  uoce  rariore  (Cic.  Cael.  28,  67; 
Hor.  od.  II  5,  9)  praepositio  suam  significationem  (cf.  XLVI  7  prae - 

trepidaris ),  sed  ualet  'ualde7;  id  quod  ia  adiectiuis  frequentius  est, 
rarissime  usu  uenit  iu  uerbis.  Sali.  Iug.  64,  6  et  animo  cupienti  nihil 
satis  firmatur ;  in  re  amatoria  sat  frequens  cupiendi  uocabulum  {cupido 
amanti  LXX  3).  decenter  autem  per  'aliquid’  dissimulatur  res,  cuius 
fieri  uolunt  compotes;  uide  interpp.  ad  Verg.  Aen.  IY  317,  Burmannue 
ad  Prop.  II  18,  11.  —  146.  nil  metuunt  iurare,  nihil  promittere  par¬ 
cunt.  cnil’  et  'nihil’  (XLII  21)  usu  noto  pro  'neutiquam’ ;  nam  'iurare’ 
et  'promittere’  (CX  5)  absoluta,  'metuunt’,  dubitant  (Ouid.  met.  X  745 
metuitque  loqui),  ad  'parcunt’  apte  Yulpius  cp.  Ouid.  a.  a.  I  444  polli¬ 
citis  diues  quilibet  esse  potest.  —  147.  cupidae  mentis  satiata  libido 
est.  boc  expressisse  uidetur  Prudent.  adu.  Symm.  I  136  (Bacchus)  in- 
uenit  expositum  secreti  in  litoris  acta  corporis  egregii  scortum ,  quod  per¬ 
fidus  illic  liquerat  incesto  iuuenis  satiatus  amore.  —  148.  dicta  nihil 
meminere ,  nihil  periuria  curant,  bene  et  ex  re  correxit  Czwalina 
'melere’  pro  tradito  'metuere’,  quod  utique  est  absonum  a  sententia: 
dicta  sine  promissa  puellis  data  (cf.  Ouid.  epist.  10,  73)  ipsa  nihil  for¬ 
midulosi  continent;  neque  uero  'rupta’  uel  simile  quid  mente  licet 
supplere,  talia  simplici  ueri  sensu  accipere  decet  neque  artificiosas  quae¬ 
rere  defensiones,  'curat’,  ut  Ver g.  ecl.  8,  103  nil  ille  deos,  nil  carmina 
curat.  —  149.  certe  ego  te  in  medio  uersantem  turbine  leti  eripui, 
cum  aliqua  breuitate  dicitur  'certe  ego’,  ut  et  Sallust.  Iug.  31,  4:  uide- 
rint  aliae  de  se  suisque  in  perfidos  amatores  mefitis,  ego  ea  quibus 
maiora  uix  fingi  possunt  beneficia  in  te  contuli  (cf.  et  LXVI  25).  cum 
undique  rapereris  et  urgereris  (Ter.  Andr.  IY  1 ,  25  quantis  in  malis 
uerser ,  Ouid.  ex  P.  I  2,  25  interque  pericula  uersor,  Caton.  dist.  I  33,  1 
dubia  in  certis  uersatur  uita  periclis)  a  morte  tempestatis  instar  undique 
te  circumagente  (Ouid.  met.  YII  614  miserarum  twrbine  rerum,  id.  am.  III 
15,  6,  Val.  Placc.  VI  279  doloris  turbine,  Sil.  Ital.  XI  101  Gradiui  twrbine, 
Apul.  met.  VIII  31  in  ultimo  fortunae  turbine),  etiam  media  in  (a,  ex) 
morte  frequens  est  dictio  (Verg.  Aen.  II  533  ibique  interpp.)  de  mori¬ 
bundis.  inepte  lectioni  libri  0  'lecti’  insistens  ISuessius  [Hermae  XII 
p.  173]  coniecit  'tecti’:  nullus  est  'turbo  tecti’  Claudian.  b.  Get.  41 
tua  nos  wrguenti  dextera  leto  eripuit.  —  150.  germanum  amittere  creui. 
Minotaurum,  Pasiphaes  ex  boue  stirpem,  'Veneris  monumenta  nefandae’; 
Ouid.  epist.  10,  115  dextera  crudelis,  quae  me  fratremque  necauit.  huc 
reuocauit  Mitsftherlichius  Hygin.  fab.  255  sic  corrigens  Ariadne  Minois 
filia  fratrem ,  Medea  ['et’  codd.]  filios  occidit,  'creui’  pro  'decreui’  prisco 
usu  (cf.  Sen.  epist.  68,  2);  Nonius  p.  261,  5  adfert  Lucilii  ex  sat.  libr. 
XIII  uerba  acribus  in  Persen  ('inter  se’  codd.  inepte  in  singulari 'cernit’) 
cum  armis  confligere  cernit  (=  constituit).  —  151.  quam  tibi  fallaci 
supremo  in  tempore  dessem.  pro  'quam  ut  dessem’  (h.  e.  non  succurre¬ 
rem),  ut  supra  83.  'deesse’  ut  bisyllabum  est  (LMuell.  d.  r.  m.  p.  253), 
ita  et  extrita  'e’  optime  scribitur  (Ritschelii  opusc.  III  p.  268),  unde 
secundum  0  'dessem’  reponere  non  dubitaui.  Hor.  od.  II  7,  1  o  saepe 
mecum  tempus  in  ultimum  deducte,  in  maximum  uitae  periculum.  - 

152.  pro  quo  dilaceranda  feris  dabor  alitibusque  praeda.  lpro  quo’, 
cuius  rei  merces  mihi  est  quod:  infra  157,  LXVI  37,  LXVIIlb  110, 
LXXYI  26.  Hom.  II.  I  4  ctvzovg  eXooqkx  zsv%e  hvveggiv  oIcovoigi  ze  na.Gi , 
Eur.  Troad.  450  &7}qgI  Scqgovglv  SaGccG&cu.  Verg.  Aen.  IX  485  heu  terra 
ignota  canibus  data  praeda  Latinis  alitibusque  iaces  (IY  485  iam  indicaui), 
Iust.  I  4,  10  a  feris  alitibusque  defendentem ;  cf.  Ouid.  epist.  10,  83  sqq.,  ubi  94 
destituor  rabidis  praeda  cibusque  feris.  —  153.  neque  iniacta  tumulabor 
mortua  terra,  res  ipsa  notissima;  cf.  ex.  gr.  Lam binus  ad  Hor.  od.  I 
28,  36  iniecto  ter  putuere  curras.  Ennius  trag.  126  Eibb. ,  Ciris  441  me 
ne  illa  quidem  communis  alumna  omnibus  iniecta  tellus  tumulabit  ha/rena9 
Ouid.  met.  YII  361  parua  tumulatus  harena.  ad  'iniacta’  (pro  quo  uulgo 
'iniecta’:  Y  'intacta’)  cf.  Corssenus  de  pronunt.  II2  p.  398  sqq.  — 
154.  quaenam  te  genuit  sola  sub  rupe  leaena,  de  sententia  cf.  ad 
LX  1  num  te  leaena  montibus  Libystinis ,  a  qua  forma  tantum  specie 
distat  ea  quae  hic  adest,  nam  per  hoc  'quae  leaena’  non  solum  ecqua 
omnino,  sed  simul  qualis  (ex  qua  patria,  num  mitior  an  saeuior)  eum 
genuerit  quaeritur,  plane  ut  apud  Verg.  Aen.  II  151  Priamus  uerbis 
quae  religio  aut  quae  machina  belli?  cum  de  re  ipsa  (num  forte  reli¬ 
gioni,  num  belli  usui  seruiat  ecus)  tum  uero  accuratius  de  rei  qualitate 
(cuinam  religioni,  cuinam  belli  usui  seruiat)  edoceri  cupit;  quo  eodem 
loquendi  genere  Horatius  od.  II  1 ,  33  qui  (non  'quis’ !)  gurges  aut  quae 
flumina  uno  tempore  'ecquis  omnino’  et  'qualis  tandem  gurges’  (nam 
remotissimas  tantum  regiones  fortasse  expertes  cruoris  sibi  fingit)  inter¬ 
rogat.  unde  'quae  leaena?’  fere  ualet  'saeuissima  quoque  et  inmanis- 
sima  lea’  (qualem  ex.  gr.  montes  proferunt  Libystini),  'sola  sub  rupe’, 
desolata;  Verg.  ecl.  10,  14  illum  etiam  sola  sub  rupe  iacentem ,  Ciris  518  solis 
in  rupibus  exigit  aeuom ;  sunt  Homeri  nizQca  rilCfiazoi,  ut  equidem  puto. 
—  155.  quod  mare  conceptum  spumantibus  expuit  undis,  concepit 
siue  genuit  (Lygdam.  4,  90)  et  in  litus  eiecit;  'expuere’,  quocum  con- 
parant  Homericum  e^e^elv  de  Charybdi  adhibitum  Odyss.  II  237  et  437, 
contemptim  pro  solito  'euomere’-  Hom.  II.  XVI  34  ylavnri  8 e  ge  ziwzs 
ftuXcLGGu  7iezqcu  8 3  f\Xi$azoi ,  ozi  zol  voog  egzIv  dni\vr\q.  —  156.  quae 
Syrtis,  quae  Scylla  rapax,  quae  uasta  Charybdis,  accuratius  et  per 
exempla  nunc  C.  persequitur  spumantes  siue  feruentes  saeuientesque  undas 
secundum  illud  AriBtotelium  SiaiqovpEva  eIs  za  [lEQrj  za.  avza  [isigco  (pat- 
vEzai.  horrendaue  Syrtis  in  eadem  re  Lygdam.  4,  91.  Scyllte,  'rapax’  (Culex 
331)  audit  utpote  uirgineam  canibus  succincta  figuram  (Lygd.  4,  89),  qui¬ 
bus  Scyllaeum  monstro  saxum  infestasse  uoraci  fertur  (Ciris  58  sqq.,  77  sqq.). 
Charybdis  autem  'uasta’  siue  inmensa  ingensque  uocatur  tamquam  belua 
inmanis,  quam  saepius  'uastam’  ob  corporis  molem  adpellant  Romani; 
Lucr.  I  722  hic  est  uasta  Charybdis,  excripsit  hunc  u.  Verg.  Aen.  VII  302. 
uide  etiam  de  hyperbole  Quintii.  VIII  6,  70  sqq.  —  157.  talia  qui  reddis 
pro  dulci  praemia  uita.  quam  mihi  debes  incolumem,  uita,  ut  est  res 
pretiosissima,  dulcis  audit  secundum  graecum  yXvnvg  alcov  Hom.  Od.  V 
152,  Aesch.  Agam.  1117;  Lucr.  II  997  et  dulcem  ducunt  uitamf  Cat. 

LXVIllb  66  uita  dulcius  atque  anima.  'talia’  (u.  152  sq.  descripta)  cum  ad- 
fectu.  referunt  'qui  reddis’  ad  remotum  illud  'te  genuit’  u.  154,  quod  durius¬ 
cule  fit.  unde  cum  0  rtaliaq;’  praebeat,  subnata  est  mihi  suspicio,  num 
forte  eodem  uitio,  quod  ad  XVI  12  tetigi,  'q;’  ex  'q>’  sit  corruptum: 
ftalia  quod  reddis’  (cf.  Homericum  oxi  xoi  voog  ioxlv  ccnqvrjg)  causam 
indicat  cur  ita  statuat  Ariadne,  'qui’  si  tamen  praeplacet,  ad  indica- 
tiuum  'reddis’  cf.  Aen.  II  71  sq.  cui  —  poscunt.  —  158.  non  cordi  fuerant, 
non  optaueras  (XLIV  2;  Ter.  Andr.  II  1,  28  aut  tibi  nuptiae  haec  sunt 
cordi),  scii,  cum  auferres  me  Creta.  —  159.  saeua  quod  horrebas  prisci 
praecepta  parentis,  de  certis  quibusdam  Aegei  praeceptis  (ne  Theseus 
forte  uictor  futurus  Cressam  Atheniensibus  inuisam  domum  duceret  uxo¬ 
rem)  nil  est  memoriae  traditum,  nisi  quod  huc  adludit  Hygin.  'fab.  43 
uerbis  his  Theseus  in  insula  Dia  . .  cogitans,  si  Ariadnam  in  patriam 
portasset ,  sibi  opprobrium  futurum  eqs. .  iuputat  haec  ergo  metui  patris 
Ariadne  cum  contemptu.  fprisci’,  seueri,  duri,  austeri,  ut  Liu.  XII  60,  4 
Torquatus  priscae  ac  nimis  durae  seueritatis,  Cic.  p.  Cael.  14,  33  seuere 
et  grauiter  et  prisce  agere ;  Copa  34  a  pereat ,  cui  sunt  prisca  supercilia. 
'saeua’,  truculenta,  minarum  plena,  ut  saeua  uerba  Hor.  epod.  12,  13, 
saeua  clamitare  Tac.  a.  III  23.  'horrebas’,  cum  horrore  recordabaris.  — 
160.  at  t.  in  uestras  potuisti  ducere  sedes,  in  tui  tuorumque  patriam, 
Athenas;  ut  u.  176  nostris  sedibus,  de  rat’  cf.  Ver g.  G.  IV  241,  Aen. 
VI  406.  'potuisti’,  non  obloquente  patre,  ad  'ducere7  quoniam  ultro 
mente  supplemus  'me7,  facile  sequuntur:  —  161.  quae  tibi  iocundo 
famularer  serua  labore,  ut  ego  in  seruae  statu  habita  ministeria  tibi 
facerem,  quae  quantumuis  uilia  lubenter  tamen  susceptura  fuissem.  Hom. 
11.  III  409  slg  o  Jt£  a’  tj  alo%ov  7toir\Gsxai  7 }  o  ys  dovlrjv,  hymn.  in  Cer. 
140  sqq.  (persequitur  hunc  locum  Ciris  443  sqq.).  ministeriorum  exempla 
nunc  profert:  —  162.  candida  permuicens  liquidis  uestigia  lymphis, 
ex  more  illo  prisco,  quo  seruae  dominorum  lauabant  pedes;  Hom.  Od. 
XIX  387,  Aristoph.  uesp.  607.  'permulcens’,  inter  lauandum  molliter 
tangens;  AStatius  cp.  Pacuuii  trag.  244  R.  cedo  tuum  pedem  mi,  lum- 
phis  flauis  flauum  ut  puluerem  manibus  isdem,  quibus  Ulixi  saepe  per¬ 
mulsi,  abluam  lassitudinemque  minuam  manuum  mollitudine,  'liquidis’, 
leniter  fluentibus  (Ouid.  met.  III  451).  'candida’,  non  per  se  (lauantur 
enim  pedes  puluere  sordidi),  sed  proleptice,  ut  Tib.  II  1,  14  et  manibus 
puris  sumite  fontis  aquas,  'lymphis’,  XXVII  5.  —  163.  purpureaue 
tuum  consternens  ueste  cubile,  hoc  quoque  ministeriorum  seruilium 
(Hom.  II.  I  31,  alibi);  Naekius  cp.  Ariadnae  uerba  ap.  Nonn.  Dion.  XLVII 
386  sqq.  Apul.  met.  IX  2  super  const/ratum  lecturp  (alia  constructione 
Ter.  Heaut.  V  1,  30  lectus  uestimentis  stratus  est),  de  purpurea  stragula 
cf.  ad  49.  —  164.  set  quid  ego  ignaris  neiquicquam  conqueror  aureis 
externata  malo,  sic  recte  Itali  pro  tradito  'conquerar5,  quoniam  Ariadne 
iam  factas  querellas  abrumpit  (cf.  contra  116):  Enn.  ann.  210  sed  quid 
ego  hic  animo  lamentor?  et  318  sed  quid  ego  haec  memoro?,  Liuius 
XXXV11I  48  sed  quid  ego  haec  ita  argumentor ,  Val.  Flacc.  VIH  158.  ad 

f ignaris’  S caliger  cp.  Lycophr.  Alex.  1451  (laKQa^tX^ficov^  sjs  avrjTtoovg 
TtstQag,  sJg  xvpcc  wocpov ,  slg  vanag  8a6it\riTidaq  §cc£co,  nsvov  ipaXXovGa 
pa6TCi%os  HQOtbv',  (de  prouerbio  ccvqcus  noti  avigoig  dutXiysa&ai  y  yfj  nai 
ovQavtp  XaXeiv  Doeringius  cp.  Hemsterh.  ad  Lucian.  I  p.  110  et  Doruill.  ad 
Char.  p.  164);  cf.  et  Callim.  fr.  67.  'aureis’  datiuus  (Sil.  Ital.  YIII  94  con- 
queriturque  tibi)  et  170  f auris’:  grammaticorum  uides  placita  ad  distinguen¬ 
das  uocabulorum  diuersorum  formas  cougruentes.  'neiquicquam’  itidem 
prisce  (de  fnei’  pro  fne’  cf.  p.  51).  fexternata’  (cf.  ad  71),  calamitate  mea 
mentis  reddita  inpos,  ut  barum  querellarum  uanitatem  non  perspiciam. 
—  165.  quae  nullis  sensibus  auctae,  inanimatae,  /auctae’,  instructae, 
ut  Lucr.  III  626  (animam)  quinque  sensibus  auctam  et  630  animas  sen¬ 
sibus  auctas.  —  166.  nec  missas  audire  queunt  nec  reddere  uoces. 
nec  ea  quae  queror  accipere  nec  eis  respondere  ualent.  'mittere  (=  emit¬ 
tere)  uocem’,  loqui,  Lucr,  III  931,  Hor.  a.  p.  390,  epic.  Drusi  352,  Sen. 
Troad.  617,  Rutil.  Nam.  I  31;  'reddere  uocem’,  respondere,  Yerg.  Aen. 
YIII  217,  Hor.  a.  p.  158;  Yerg.  Aen.  I  409  ueras  audire  et  reddere  uoces 
(ib.  YI  689).  —  167.  prope  iam  mediis  uersatur  in  undis,  iam  paene 
dimidium  iter  confecit,  quod  est  inter  Diam  et  Athenas,  h.  e.  oculis  'meis 
non  amplius  conspectus  in  alto  est  (Yerg.  Aen.  HI  664  et  Y  1).  Lucr. 
III  1046  mortua  cui  uita  est  prope  iam  uiuo  (Caes.  b.  c.  III  81,  3,  Orest. 
trag.  664).  ille  igitur  certo  ademptus  est.  —  168.  nec  quisquam  apparet 
uacua  mortalis  in  acta,  hic  quoque  'alga’  male  Y;  cf.  ad  60.  Mor¬ 
talis’  pro  fhomo’  cum  quadam  grauitate  ponere  iam  priscis  poetis  (nec 
non  scriptoribus,  ut  Catoni  et  Sallustio)  adamatum,  ut  Ennio  ann.  23  Y. ; 
cf.  omnino  disputatio  Gellii  XIII  29.  c apparet’,  conspicitur,  ut  Aen. 
I  118.  —  169,  170.  insultans  extremo  tempore  saeua  fors  etiam 
nostris  inuidit  questibus  auris.  Cic.  ad  fam.  X  12 ,  1  reip.  . .  te  tan¬ 
tum  opis  attulisse  extremis  paene  temporibus  (—  in  summa  rerum  cala¬ 
mitate);  cf.  ad  156.  Ouid.  trist.  III  11,  1  insultes  qui  casibus,  inprobe, 
nostris ,  ibid.  II  571  quemquam  insultasse  iacenti.  crudelis  Fortuna  (cf. 
ad  366)  f inuidit’,  non  indulsit  siue  denegauit  (Ouid.  ex  P.  II  8,  58  quod 
quoniam  nobis  inuidit  inutile  fatum,  et  saepius  finuida  fata’,  ut  Lydia  61), 
ut  alicui  possem  .credere  dolorem  meum,  'etiam’  cum  r aures’  coniunge; 
de  forma  'questibus’  cf.  Neuius  d.  f.  1.  I  367  sq  —  171.  Inppiter  omni¬ 
potens,  utinam  ne  tempore  primo,  sollemni  inuocatione  eius,  qui 
regit  fata  hominum,  A.  execratur  malam  suam  sortem,  quam  per  longam 
seriem  repetit,  sequitur  autem  C.  in  hac  re  locum  nobilem  ex  Ennii 
Medea  (205  R.  utinam  ne  in  memore  Pelio  eqs.),  quem  identidem  repre¬ 
henderunt  ob  expositionem  nimis  longe  repetitam  auctor  ad  Her.  II 
22,  31  (de  Ennii  ceterorum  que  poetarum  more  quodam  loquens),  Cic.  de 
inu.  I  49,  91  et  de  fato  15,  35.  'primo  tempore’,  initio  (ut  Ouid.  fast. 
III  440).  —  172.  Gnosia  Cecropiae  tetigissent  litora  puppes,  sic 
falso  V.  uidebantur  haec  confirmari  Macrobii  testimonio,  qui  minus 
recte  uerba  illa  expressisse  putat  Verg.  Aen.  IV  657  si  litora  tantum 
numquam  Dardaniae  tetigissent  nostra  carina \e  (nam  et  res  et  uerba,  ad 

quae  cf.  Ouid.  fast.  I  519,  Val.  Flacc.  VIII  432,  uix  ex  imitatione  fluxe¬ 
runt),  deceptus  ille  Catulli  exemplaribus  iam  tum  corruptis,  ad  Thesea 
uulgo  haec  referunt,  ter  (172,  174,  176)  intolerabili  cum  tautologia  idem 
dicentem  poetam  facientes  et  plures  naues  heroi  tribuentes,  quem  una 
naui  Athenis  profectum  Catullus  alibi  una  cum  ceteris  rerum  scriptori¬ 
bus  tradit,  euanescunt  hae  incongruentiae ,  si  repones  mecum  rGn.  C. 
tetigisset  1.  puppis",  scriba  quidam  non  intellegens  'Cecropiae*  esse 
genetiuum  ('Cecr.5  pro  'Atticae5,  ut  u.  79)  et  cohaerere  'Gnosia  puppis’ 
(cf.  Ouid.  met.  VII  471  et  VIII  144)  non  potuit  haec  referre  ad  Androgei 
Athenas  iter,  quod  uere  Ariadne  ut  mali  sui  principium  est  execrata.  — 
178,  174.  indomito  nec  dira  ferens  stipendia  tauro  perfidus  in  Creta 
religasset  nauita  fnnein.  nec  tributum  execrandum  pendere  iussi  per¬ 
fidi  (in  necando  Androgeo)  Athenienses  Cretam  adpulissent.  'stipendia5 
enim  intellege  mulctam  illam  puerorum  puellarumque  inpositam  (cf.  Hor. 
epod.  17,  36).  'indomito5  etiamtunc,  cum  quodam  paenitentiae  sensu, 
'religare  funem  uel  nauem  in  (ab,  ex)  litore5  dicuntur  nautae,  qui  terram 
adpellentes  litoris  siue  saxo  siue  trunco  adligant  per  retinacula  nauem :  Aen. 
VII  106,  Hor.  od.  I  32,  7,  Ouid.  met.  XIV  248,  Sen.  Med.  611  barbara 
funem  religauit  ora ,  Lucan.  VII  860  nullus  ab  Emathio  religasset  litore 
funem  nauita .  nec  porro,  tertio  cum  obsides  portarentur,  in  his  The¬ 
seus  uenisset  Cretam:  —  175,  176.  nec  malus  hic  celans  dulci  cru¬ 
delia  forma  consilia  in  nostris  requiesset  sedibus  hospes,  'hic5  Ssihti- 
jigjs,  quasi  uirgo  uideret  etiamtunc  abeuntem,  'malus5  substantiue,  homo 
dolosus  ac  fraudulentus ,  ut  XXIX  31;  non  placet  coniungere  'malus 
hospes*  (Prop.  II  24,  44).  'dulcis  forma5  (cf.  Stat.  Ach.  I  161  dulcis 
adhuc  uisu  de  Achille,  Ouid.  met.  XIII  795  matura  dulcior  uua  de  Ga¬ 
latea)  ut  res,  quae  specie  dulcis  intus  amara  est.  uide  in  Ciri  429  sqq. 
et  acerbissime  puella  suspicatur,  iam  ab  initio  hoc  fuisse  iuueni  con¬ 
silium,  ut  pellectam  in  amorem  regis  filiam  ad  auxilium  ferendum  inpel- 
leret  iamque  perfide  relinqueret,  difficile  explicatu  'requiesset5 ;  nam  fati¬ 
gatum  itinere  et  quiete  (Hom.  Od.  XVIII  223)  fruentem  ut  nobis  fingamus  res 
ipsa  uetat,  cum  Theseus  non  ut  hospes  ibi  iucunde  commoraturus,  sed 
ut  opses  diram  pugnam  pugnaturus  Gortynam  (160)  uenerit.  t  quam  quam 
'hospes5  pro  aduena  et  peregrino  accipi  potest;  cf.  et  Verg.  Aen.  IV  10 
nostris  successit  sedibus  hospes,  quodni  in  tradito  'requisisset5  aliquid  ('de¬ 
gisset5  ?)  latet,  statuendum  est,  Thesea  Minois  hospitio  tamdiu  usum  esse 
dici,  dum  status  pugnae  dies  aduenisset.  —  177.  nam  quo  me  referam? 
Eurip.  Med.  502  vvv  noi  tqancogca\  notsqa  nqog  itatQog  dofiovg;  ovg 
6ol  7tQoSov6cc  Hcd  7 targav  ayiv.og.riv ;  7}  nqog  taXaCvag  nsXibcdag;  xaldig 
y3  ccv  ovv  de^atvt 6  g,3  ofaoig  mv  natiqa  ‘nats-ntavov ,  Enn.  231  R.  quo 
nunc  me  uertam,  quod  iter  incipiam  ingredi?  domum  paternamne  anne 
ad  Peliae  filias?  unde  uidemus,  'nam5,  quod  in  hoc  ad  rem  longe  di- 
uersam  transitu  non  potest  rationem  adferre  superiorum,  sollemni  muta¬ 
tione  ex  'iam5  ortum  esse,  nam  quod  Spengelius  'nunc5  reposuit:  cum 
ui  hic  inepta  hoc  praeponitur,  unde  Ennius  'quo  nunc5  potius  scripsit. 

erat  autem  hic  locus  siue  Euripideus  siue  Ennianus  (uide  etiam  Ennii 
75  sqq.  R.)  nobilis;  Cic.  de  or.  III  56,  214  haec  adfert  ex  C.  Gracchi 
oratione  quo  me  miser  conferam?  quo  uertam?  in  Capitoliumne?  at  fra¬ 
tris  sanguine  redundat,  an  domum?  matrcmne  ut  miseram  lamentantem- 
que  uideam?\  cf.  et  Verg.  Aen.  II  69  sqq.,  Ouid.  met.  VIII  113  sqq.  ‘me 
referam5,  redeam.  —  quali  spe  p.  nitor?  male  olim  secundum  illud 
f referam’  Itali  ' nitor7;  ut  illud  'se  referre’  ad  tempus  futurum,  ita  hoc 
'niti  aliqua  spe’  ad  praesens  necessario  spectat,  de  dictione  cf.  Cic.  ad 
Att.  III  9,  2  sustinebimus  nos  et  spe,  qua  iubes ,  nitemur.  —  178.  Ido- 
liicneosne  petam  montes?  sic  uulgo  legunt,  de  Idomeneo,  Minois  ne¬ 
pote  (cf.  Apollod.  III  1,  2;  Hom.  II.  II  645),  cum  anachronismo  quodam 
dictos  esse  Cretae  montes  putantes,  sed  licet  eius  tumulus  Gnosi  exti- 
terit  (Diod.  V  79,  3),  tamen  longe  aliud  est,  si  ex.  gr.  Piraeus  dicitur 
portus  Erechtheus;  neque  enim  Idomeneus  heros  erat  Cretensis,  itaque  ab  eo 
potissimum  insulae  illius  montes  adpellari,  ut  exemplo  ita  etiam  ratione 
caret,  accedit  quod  'Idomeneos’  insolita  plane  in  hoc  genetiuo  synizesi 
est  pronuntiandum ;  id  quod  non  defenditur  exemplis  a  LMuellero  d.  r.  m. 
p.  275  adlatis;  unde  Lachmannus  ad  Lucr.  p.  192  formam  in  latino  certe 
sermone  suspectam  'Idomeneusne’,  Buechelerus  [mus.  Rhen.  XV  p.  437] 
'Idomeneine5,  ego  ipse  'Idmeneosne’  proposuimus  (olim  BGuarinus  'Idae- 
osne’,  hoc  est  Idam  Cretensem,  uoluerat).  nunc  totam  illam  rationem 
abiciendam  esse  perspicio,  nam  cum  hoc  per  se  pateat,  uirginem  non  esse 
in  patriam  reuersuram  nisi  de  patris  Minois  uenia  certam  (cf.  et  Ouid. 
epist.  10,  64  sqq.),  in  Cretam  reditus  uno  u.  180  potest  indicari;  ubi  cum 
'ac’  pro  'an’  reponendum  diceret  Silligius,  aliqua  saltem  ex  parte  ueruin 
uidisse  est  putandus,  quamquam  ab  arte  falsus,  itaque  cum  in  V  legatur 
'Idoneosne’  cum  uaria  lectione  'Idmoneos’,  ex  illa  lectione  nomen  eruatur 
oportet  regionis,  in  qua  cum  haberet  propinquos  omnium  facillime  tu¬ 
tum  refugium  sperare  potuit  Ariadne,  quale  refugium  cum  uix  alibi  ei 
licuerit  sperare  quam  in  Europae  auiae  terra  patria,  uide  an  'Sidoneosne’ 
siue  'Sidoniosne5  (utraque  forma  proba)  sit  restituendum.  —  178?  179.  a, 
gurgite  uasto  discernens  ponti  truculentum  ubi  diuidit  aequor, 
aequor  cum  sit  primitus  omnis  planities  (cf.  campi  aequor  Enn.  ann. 
140  et  Cic.  de  diu.  I  42,  aequora  caeli  Attius  trag.  224  R.),  etiam 
maris  aequor  (-ra)  interdum  dixerunt,  ut  Tib.  I  7,  19  et  Verg.  Aen.  II 
780,  salis  aequor  Aen.  III  385,  ponti  aequora  Georg.  I  469.  'discer¬ 
nens’,  dissocians  me  ab  illis  (Liu.  XXVII  39  urbes  magno  inter  se  maris 
terrarumque  spatio  discretas ),  'gurgite  lato5,  aqua  inmensa  interfluente, 
'ubi  diuidit5.  quae  uerba  conlatis  Lucr.  I  721  angustoque  fretu  rapidum 
mare  diuidit  undis  et  poetae  incerti  (Varronis  Attacini,  ut  puto)  ap.  Cic. 
Tuse.  I  20,  45  Europam  Libyamque  rapax  ubi  diuidit  unda  defendere 
student,  quamquam  haec  synonymorum  adcumulatio  a  stili  Catulliani 
simplicitate  abhorret  (nam  alia  ratio  est  c.  LXIII).  et  certe  'ubi5  de¬ 
fensionem  non  ineptam  quidem  admittit  nullam ;  unde  praeeunte  BPisano 
plerique  delent,  ego  uero  alterum  quoque  incommodum  una  sublaturus 

dedi  'auidae  inuidet  (abid’  luidet)5,  cui  ab  affectu  egregie  conuenit  cum 
ra5  interiectione :  cum  illuc  fugere  aueam,  eheu  denegat  mare  inter- 
iacens  (cf.  ad  170  et  Verg.  ecl.  7,  57).  —  180.  patris  auxilium,  scii, 
me  anquirentis.  —  quemne  ipsa  reliqui,  eius  nempe,  quem  mea  sponte 
deserui  sine  spe  ueniae;  acerbe.  'ne5  interrogatiuum  ad  pronomen  rela- 
tiuum  adiungitur  cum  brachylogia  quadam  ('quine5,  isne  qui),  ubi  cum 
affectu  miramur;  qui  usus,  apud  priscos  frequentior  (exempla  dat  Kueh- 
nerus  gr.  1.  II  p.  1004),  rarior  est  inde  a  Catullo,  apud  quem  hic  et  183 
acerbitatis  significatio  circumscribi  potest  per  'nempe  eius  qui5;  qua 
piululum  obscurata  aliis  locis  'quine5  simpliciter  ualet  'quippe  qui5,  ut 
iam  in  fragmento  Lucilii  ap.  Non.  313,  15  sic  emaculando  (pueros  tu 
dilige, y  quine  ('quiete5  codd .)  poscent  te  minus  et  praebebunt  rectius  multo , 
Ter.  Ad.  II  3,  9,  Hor.  sat.  I  10,  21,  Ver g.  Aen.  II  673;  cf.  GHennannus 
in  Iahnii  ann.  1841  p.  246,  Hauptius  opusc.  III  537.  —  181.  respersum 
inuenem  fraterna  caede,  sanguine  fratris  (Minotauri,  cf.  150),  ut  ex.  gr. 
Lucan.  VII  294  populos  in  caede  (=  cruore)  natantes ;  Verg.  Aen.  IV  21 
sparsos  fraterna  caede  penates ;  Ouid.  am.  II  14,  28  Golchida  respersam 
puerorum  sanguine.  —  182.  coniugis  an  fido  consoler  meinct  amore, 
in  his  unumquoduis  fere  uerbum  spirat  acerbitatem  summam,  'coniugis5, 
nempe  promissi;  'fido  amore5,  quae  sciam  illum  cupiditate  satiata  in- 
memorem  nil  me  curare;  'memet5,  ego  me  ipsa  (de  'memet5  raro  omnino 
cf.  Neuius  d.  f.  1.  II  p.  186,  Attius  trag.  190  R.  utinam  memet  possem 
obliscier ),  quae  alios  qui  malum  meum  solaciis  leniant  non  habeam;  'con¬ 
soler5,  sperem  eum  reuersurum  esse.  —  183.  quine  fugit  lentos  incur- 
uans  gurgite  remos.  suapte  natura  remi  sunt  'lenti5  siue  flexibiles; 
Claudian.  d.  rapt.  Pros.  IV  37  quae  (arbor)  lenta,  fauebit  remigio ;  Sen. 
Phaedr.  306  ungula  lentos  imitante  remos.  unde  'lentare  remos5  pro 
'nauigare5  dicit  Verg.  Aen.  III  384,  Sen.  Agam.  438;  Ciris  461  flectitur 
in  uiridi  remus  sale,  quodsi  'incuruans5  praeterea  additur,  hoc  arte 
nimirum  cum  'fugit5  cohaerens  nihil  indicat  nisi  summam  celeritatem, 
qua  abit  Theseus,  cui  celeritati,  qua  ad  frangendum  usque  inflectuntur 
remi,  horum  fauet  natura.  —  184.  praeterea  nullo  litus  sola  insula 
tecto,  accedit,  ut  nulla  nitar  spe,  insula  ipsa  inculta  desertaque  (cf. 
ad  57  et  Prop.  I  18,  4  sola  saxa),  quod  dicunt,  uerba  'sola  insula5  per 
adpo8itionem  accedere  ad  'litus5,  nullo  id  pacto  fieri  licet  propterea  quod, 
etiamsi  litus  ubique  fere  incultum  carebat  domibus,  tamen  insula  inte¬ 
rior  quamquam  nunc  relicta  eas  habere  potuit,  praeterea  latine  dici 
nequit  'litus  (insula)  est  nullo  tecto5-  unde  corruunt  coniecturae  pro¬ 
latae  omnes,  Scaligeri  'litus  solum,  nullo  insula  tecto5,  Vossii  'nullo 
(litus  solum)  insula  tecto5,  Weisii  'nullo  litus,  nullo  i.  t.5,  mei  ipsius 
'nullo  litus  tecto,  insula  sola5  (nam  altera  coniectura  a  me  temptata 
'nudum  litus,  sola  i.  t.5  ab  co  laborat,  quod  ‘sola5  nusquam  cum 
ablatiuo  coniungitur,  quo  qua  re  aliquid  desolatum  sit  indicetur),  et 
hinc  commenta  liberius  euagantia,  ueluti  Huschkii  'litus  nullo  solamina 
tecto5,  HAKochii  'solum  litus,  sola  i.  tota5,  nunc  autem  in  uoce  una 


412 


LXIV  185—192. 


'litus7  latere  mihi  uidetur  uitium,  quippe  a  quo  nihil  omnino  sperare 
licuerit  y  possuntque  difficultates  sic  fere  dissolui  fnullo  recipit  (admittit) 
sola  insula  tecto’,  hospitio  me  suscipit.  —  185.  nec  patet  egressus 
pelagi  cingentibus  undis,  et  ut  insula  nihil  spei  nobis  praebet,  ita 
ecce  maris  magna  claudit  nos  obice  pontus  (Verg.  Aen.  X  377).  perse¬ 
quitur  haec  Ouidius  epist.  10,  58  quid  faciam ,  quo  sola  ferar?  uacat  in¬ 
sula  cultu:  non  hominum  uideo,  non  ego  facta  boum,  omne  latus  terrae 
cingit  mare:  nauita  nusquam,  nulla  per  ambiguas  puppis  itura  uias.  — 
186.  nulla  fugae  ratio,  nulla  spes,  iam  per  asyndeton  summatiuum  ex 
antecedentibus  fit  conclusio:  nulla  igitur  nec  abeundi  potestas  nec  ui- 
uendi  hic  facultas,  de  'est’  omissa  cf.  supra  p.  49.  f  nulla 7  producta 
'a’  in  arsi  ante  'sp’,  ut  IY  9  et  18,  XVII  24.  uide  quam  pulcre  uocis 
'nulla’  epanaphorae  respondeat  ter  repetitum  'omnia’  in  sqq.  —  1S7. 
omnia  muta,  omnia  sunt  deserta,  ostentant  omnia  letum,  'muta’, 
uoci  meae  opem  inploranti  non  respondent;  Prop.  I  18,  1  deserta  loca 
et  taciturna  querenti.  mortem  mihi  ob  oculos  ponunt  minanturque;  Pa- 
cuuius  trag.  55  R.  mortem  ostentant,  regno  expellunt ,  Verg.  AeD.  I  91 
praesentemque  uiris  intentant  omnia  mortem.  —  188.  non  tamen  ante 
mihi  languescent  lumina  morte,  mors  igitur  est  certa;  sed  antequam 
moriar,  deuouebo  te  dis  inferis.  Sil.  Ital.  I  503  trahit  instanti  languentia 
leto  membra ,  Verg.  Aen.  IX  436  languescit  moriens,  h.  e.  deficit;  Quint.  XI 
3,  76  oculi  languidi  et  torpentes,  oculi  scilicet  primum  morte  adpropin- 
quante  teguntur  nocte;  cf.  et  Ciris  348  super  morientis  alumnae  frigi¬ 
dulos  . .  ocellos.  —  189.  nec  prius  a  fesso  secedent  corpore  sensus, 
nec  ceteri  porro  sensus  me  in  rerum  omnium  inopia  uiribus  defectam  relin¬ 
quent.  Ciris  448  fesso  fugiunt  de  corpore  uires,  Aegrit.  Perd.  245  [PLM.  V 
p.  123]  detorsit  fessos  artus  et  languida  membra ;  Lucan.  V  760  attonito 
cesserunt  pectore  sensus ;  Ouid.  met.  III  467  nostro  secedere  corpore  possem. 
'prius’  post  'ante’  uariandi  causa,  ut  saepius;  et  sic  etiam  Verg.  Aen. 
IV  24  sqq.  explicandi.  —  191,  192.  a  diuis  exposcam  prodita  inulctain 
caelestumque  fidem  postrema  comprecer  hora,  deos  iterate  nominans 
quam  firmam  spem  auxilii  ab  eis  ferendi  mente  gerat  ostendit  uirgo. 
'prodita’,  perfide  relicta,  ut  Ouid.  epist.  10, 118.  'exposcam’,  cum  adfectu ; 
Caes.  b.  c.  II  6,  3  et  ante  simulacra  proiecti  uictoriam  ah  diis  exposce¬ 
rent.  de  genetiuo  'caelestum’  cf.  Neuius  d.  f.  1.  II  p.  37.  'fidem  deorutn 
comprecari’,  ut  deos  comprecari  Ter.  Ad.  IV  5,  65,  deum  fidem  cla¬ 
mitans  Apul.  met.  VIII  18,  hominum  fidem  inplorare  Ter.  Ad.  III  4,  43, 
in  quibus  fidem  notum  est  ualere  auxilium  firmum  praesentemque  tute¬ 
lam.  'postrema’,  usu  rariore  pro  'suprema’,  ut  CI  3.  IVossius  cp.  Pa- 
cuui  trag.  206,  7  R.  —  192.  quare,  facta  uirum  mulctantes  uindice 
poena,  Eumenides.  'quare’  in  transitu  ad  rem,  ut  et  'igitur’.  Erinyes 
hic  ut  dii  periuriorum  uindices  (Iustin.  XIV  4,  10)  inuocantur,  utpote 
quae  puniant  certa  ultione  (Cic.  pro  Balbo  18  accusatorem  huius  mulcta 
et  poena  mulctarunt ;  'uindice’  adiectiue  pro  'uindicante’,  ut  Ouid.  met. 
I  230  uindice  flamma ,  plura  dat  Neuius  d.  f.  1.  II  p.  18)  mala  facta 

generis  uirilis.  nam  ipse  conexus  ^suggerit  f  facta’  dici  'impia’  (ut  Lucr. 
III  1018  at  mens  sibi  conscia  factis  praemetuens  adhibet  stimulos );  et 
cogitat  Ariadne  de  solito  quodam  more,  quo  puellae  desertae  in  ama¬ 
torum  perfidorum  poenam  arcessunt  deas  ultrices,  male  Schraderus  cou- 
iecit  fuiri’.  —  193,  194.  quibus  anguino  redimita  capillo  frons  ex- 
pirantis  praeportat  pectoris  iras,  notum  est  Aeschylum  (Choeph. 
1048)  induxisse  in  scaenam  tres  istas  uiragines  ocpionXonduovs  (Orph. 
hymn.  69);  unde  frequens  poetis  imago  illa  (cf.  Enn.  trag.  28  R.;  Tibuli. 
I  3,  69;  Hor.  od.  II  13,  35;  Verg.  Aen.  VI  281;  Ouid.  met.  IV  453,  alia), 
utraque  forma  'anguineus’  et  cangulnus’  proba:  ceruice  anguina  Pacuu. 
trag.  3  R.,  anguino  ore  Prop.  IV  8,  10.  'praeportat’,  prae  se  fert  siue 
manifesto  ostendit,  ut  Lucr.  II  621  telaque  praeportant  uiolenti  signa 
fu/roris ;  et  sententia  similis  eius,  qua  Pacatus  pan.  37  in  speculo  fron¬ 
tium  imago  extat  animorum.  r  expirantis  ’  (acc.  plur.)  absolute  positum 
cum  'iras’  potius  iungas  quam  (gen.  sing.)  cum  ^pectoris’ :  angues  ex 
fronte  crinium  instar  pendentes  indicium  sunt  furoris  intra  in  pectore 
saeuientis  forasque  prorupturi;  cf.  Lucr.  VI  640.  —  195.  huc  huc  ad- 
uentate,  meas  audite  querellas,  huc,  si  quo  alio,  properate,  LXI 
8  sq.,  PLM.  III  19,  36  [p.  62]  huc  huc ,  Pierides,  uolucri  concedite  saltu ; 
Priap.  14,  1.  Verg.  Aen.  VI  258  aduentante  dea.  r  audite’,  exaudite,  ut 
nostri  imitatione  Verg.  Aen.  IV  612  et  nostras  audite  preces.  —  196.  quas 
ego,  uae,  misera  extremis  proferre  medullis.  cuae7  absolute,  ut 
Hor.  od.  I  13,  3,  Verg.  ecl.  9,  28  et  (ut  puto)  Ouid.  epist.  3,  82;  male 
fuae  miserae’  uulgo  legitur,  quod  quantumuis  usitatum  non  tamen  pa- 
rentheseos  loco  inseri  potest.  'extremis  medullis’,  quamquam  insolenter 
est  dictum  (unde  Casaubonus  maluit  cex  imis’),  unum  tamen  exemplum 
habet  Ouid.  epist.  4,  70  acer  in  extremis  (==>  imis)  ossibus  haesit  amor ; 
cf.  et  c medullitus  ingemere’  Apul.  met.  VII  2.  —  197.  cogor  inops, 
ardens,  amenti  caeca  furore,  pulcra  cum  ascensione:  consilio  auxilio¬ 
que  destituta  (Sil.  Ifcal.  II  462;  plerumque  inops  animi  similiterue  legi¬ 
tur,  Aen.-  IV  300),  incensa  indignatione  (Caecil.  com.  230  R.  nwnc  enim 
demum  mi  animus  ardet ),  per  iram  uecordem  externata  conpellor.  Attius 
trag.  450  R.  cor  ira  f eruit  cascum,  amentia  rapior,  Verg.  Aen.  II  244 
caecique  furore.  Sen.  de  ira  III  39  ira  amens ;  usitatius  sane  'furor  de¬ 
mens’.  quomodo  'am§nti’  et  r caeca’  cohaereant,  docet  Cic.  Tuse.  III 
5,  10  animi  affectionem  lumine  mentis  carentem  nominauerunt  amentiam 
eandemque  dementiam.  —  198.  uerae  nascuntur  pectore  ab  imo.  iustae 
et  aequae;  cf.  Priscian.  XVIII  24  [II  p.  308,  18  H.],  Broukhus.  ad  Prop. 
III  13,  11  et  loci  a  Bentleio  ad  Hor.  a.  p.  318  congesti,  inter  quos  Lucr. 
III  57  uerae  uoces  tum  demum  pectore  ab  imo  eicitmtur ;  CFrHermannus 
uind.  lat.  p.  14.  —  199.  uos  nolite  pati  nostrum  uanescere  luctum. 
Sali.  Iug.  14,  25  nolite  pati  regwum  Numidiae  . . .  tabescere.  fuanescere’, 
uanum  atque  inritum  fieri,  perire  hunc  dolorem;  Quintii.  IV  3,  8  cauen- 
dtm  est  ne  ipsa  expositio  uanescat  auersis  in  aliud  amimis\  Ouid.  am.  II 
14,  41,  epist.  1,  79.  —  200.  set  quali  solam  Theseus  me  mente  reli- 

quit,  tali  mente,  deae,  funestet  seque  suosque.  non  insueta  in  de- 
uotione  formula  par  pari  referendi;  Iustin.  XIV  4,  10  di  ..  tales  uobis 
exitus  dent ,  quales  uos  ducibus  uestris  dedistis ;  CIL.  I  818.  'solani  reliJ 
quit’,  deseruit;  CIL.  IV  1951  Sarra ,  non  belle  facis:  solum  me  relinquis , 
Lygdam.  6,  41  (Ariadne)  ignoto  sola  relicta  loco ,  Prop.  II  24,  46  (Medea) 
ab  infido  sola  relicta  uiro.  Aquali  mente  %  leui  nimirum  et  inmemori; 
cf.  248.  f funestet’,  non  (ut  alibi)  c commaculet’,  sed  respectu  funestae 
nestis  luctui  propriae  'funestos  reddat’,  ut  Lucr.  VI  1139  finibus  in  Ce¬ 
cropis  funestos  reddidit  agros :  eundem  luctum  (199),  quem  ipsa  sum  ex¬ 
perta,  Theseus  eiusque  familia  percipiat  in  se  translatum.  —  202.  maesto 
profudit  pectore  uoces.  ui  quadam  expulit,  utpote  uoce  iamiam  de¬ 
ficiente,  ut  similiter  Verg.  Aen.  IV  553  rumpebat  pectore  questus ;  cf.  et 
125.  de  producta  in  'profudit’  prima  cf.  LMuellerus  d.  r.  m.  p.  363.  — 
203.  supplicium  s.  exposcens  anxia  f.  Schwabius  coniecit  'saucia’; 
sed  utitur  hic  'anxia’,  plane  ut  LXVIIIa  8,  significatione  primitiua  rariore 
'uersans  in  angoribus’;  qualis  descripta  est  uirgo  u.  197.  Stat.  Theb. 
XII  459  deposcere  saeua  supplicia  . .  iuuat.  —  204.  annuit  inuicto  cae- 
lestum  numine  rector,  'annuit’,  uoti  eam  compotem  fecit;  cf.  Aen. 
IX  104  sqq. ,  ubi  plenior  dictio  'ratum  annuit’-  attributum  Iouis  pro¬ 
prium  'inuictus’  (Hor.  od.  III  27,  73;  Ouid.  fast.  VI  650)  transfertur  hic 
ad  eius  numen;  quae  uox  ita  nutum  designat  (Verg.  Aen.  IV  269  deum 
regnator,  caelum  et  terras  qui  numine  torquet ),  ut  simul  imperium  in¬ 
nuat  sine  uoluntatis  manifestationem ;  quam  significationem ,  ubicumque 
'numen’  pro  'nutus’  positum  uidetur,  agnosco,  est  igitur  ’ numen  in- 
uictum’  imperium,  cui  nemo  obloqui  audet;  et  praeter  conlatum  a 
CdeAllio  Liuium  VII  30  annuite ,  p.  c.,  nutum  numenque  uestrum  in- 
uictum  Campanis  et  iubete  sperare  etiam  conparari  potest  Hor.  sat.  I 
7,  30  uindemiator  inuictus.  male  V  habet  'inuito’,  ut  semper  haec  in 
codd.  confunduntur;  falso  docti  nonnulli  retinentes  illud  eo  referunt, 
quod  Iuppiter  iustitiam  exercens  aegro  tamen  animo  Thesea,  Neptuni 
sui  filium  secundum  quorundam  narrationes  (Plut.  Thes.  6),  poena  affe¬ 
cerit;  sed  haec  fabula  utique  aliena  a  Catullo,  qui  Aegea  facit  patrem 
Thesei,  sententiam  ipsam  notum  est  ex  Homero  (cf.  11.  I  528  sqq.) 
fluxisse  in  poetas  latinos  ualde  ea  delectatos  (cf.  ex.  gr.  Verg.  Aen.  IX 
106  adnuit  et  totum  nutu  tremefecit  Olympum,  Hor.  od.  I  34,  9,  Ouid. 
met.  I  179,  Sil.  Ital.  V  385).  —  205.  qnorn  tunc  tellus  atque  horrida 
contr.  aequora,  haec  cum  in  uulgata  lectione  'quo  tunc  et’  parum 
scite  feliciterque  essent  sanata,  Fea  praeeunte  Schwabius  coniecit  quo 
nutu  tellus  (cf.  Ouid.  met.  II  849  qui  nutu  concutit  orbem)  obstante  u. 
superiore  iam  satis  nutum  indicante,  ergo  recepi  Heysii  inuentum  'quo 
motu’  (exaratum  olim  tibi  finge  'quomtu’,  supra  lineam  'o’  scripta), 
quod  confirmant  loci  Statii  Theb.  VII  3  concussitque  caput,  motu  quo 
celsa  laborant  sidera  et  Claud.  rapt.  Pros.  IIP  66  et  hvrrendo  concussit 
sidera  motu,  “'horrida’  proleptice  sumas;  Hor.  od.  111  24,  40  horrida 
callidi  uincunt  aequora  nauitae  (cf.  et  Lucr.  III  834).  —  206.  concussit- 

que  micantia  sidera  mundus,  mirum  est,  in  hac  praesertim  descriptione, 
qua  quid  Iouis  nutum  consequatur  ob  oculos  ponitur,  mundum  ipsum 
concutere,  non  concuti  dici,  unde  olim  Itali  'concussusque’  nimis  pro 
Catullo  certe  libero  constructionis  huius  usu,  Pleitnerns  '  concusseique 
m.  s.  mundei’  coniecerunt.  ego  'concussique  m.  s.  mundi’  ita  puto  cor¬ 
ruptum  esse,  ut  '  concussitque ’  obuio  errore  semel  exaratum  traheret 
uocem  alteram.  'mundus’  (Graecorum  xoa/^os)  notum  est  indicare  'cae¬ 
lum’  apud  poetas  Propertio  priores,  qui  primus  (quantum  quidem  nunc 
uidere  licet)  ad  hunc  terrarum  orbem  uocem  illam  deflexit;  cf.  Bueche- 
lerus,  coniect.  lat.  p.  8.  —  207.  ipse  antem  caeca  mentem  caligine 
Theseus  consitus,  per  'ipse’  (quod  pronomen  oppositionis  %a%*  i£o%r}v 
uocat  Naegelsbachius  stil.  lat.  §  91)  Theseus  ex  contrario  ponitur  Ariad¬ 
nae  ;  quod  contrarium  intendit  addita  etiam  ad  praesentem  deorum  poenam 
indicandam  particula  'autem’.  'caeca’,  obscura  (cf.  LXVIIIb  4  caeca  nocte ) 
uel  potius,  utpote  cum  eiusdem  notionis  substantiuo  coniunctum,  densa; 
adamatum  erat  hoc  'caeca  caligine’,  cf.  Verg.  Aen.  III  203  et  VIII  253 
quaeque  congessit  Marklandus  epist.  erit.  p.  34.  'consitus’  (usu  raro 
pro  'obsitus’),  tectus,  obrutus;  Plaut.  Men.  V  2,  4  consitus  senectute  et 
Lucr.  II  211  sol  lumine  conserit  arua;  nec  opus  uidetur  coniectura  olim 
a  me  facta  'conditus’  (Claud.  in  Prob.  et  Olyb.  166  meam  condunt  ob- 
liuia  mentem ),  quamquam  quWd  incorporea  dicuntur  'obsita’  potest  sane 
mouere  offensionem,  quod  ad  'mentem’  eodem  modo  quo  supra  64  et 
65  constructum,  uide  poetae  licentiam  iam  ultra  corporis  partes  (in  qui¬ 
bus  initio  se  continuit  constructio  illa)  procedentis;  Verg.  Aen.  I  713  ex¬ 
pleri  mentem  nequit  et  III  47.  —  208,  209.  oblito  dimisit  pectore 
cuncta,  quae  mandata  prius  constanti  mente  tenebat,  'dimittere 
pectore’  cum  per  se  sit  'oblinisci’  (Sil.  Ital.  XVI  156),  tamen  'oblitum’ 
iterum  pectus  dixit  poeta,  ut  iusta  aequabilitas  euaderet  cum  membro 
altero  'constanti  m.  tenebat’,  hoc  est,  animo  inmutabili  seruabat  firmi- 
terque  recordabatur;  Lucr.  II  582  et  memori  mandatum  mente  tenere ,  Aen. 
III  388  tu  condita  mente  teneto ,  Apul.  met.  XI  6  plane  memineris  et  pe¬ 
nita  mente  conditum  semper  tenebis,  'prius’,  antea;  cf.  ad  IV  25.  'man- 
'data’,  praecepta,  hic  pro  mero  participio  habuerim  (non  'cuncta  man¬ 
data,  quae’).  —  210.  dulcia  nec  m.  sustollens  signa  parenti,  'lucida’ 
maluit  Wakefieldus,  uetante  oppositione,  quae  est  haece:  signa  constituta 
(uela  candida),  quae  Aegeo  uidenti  in  angore  suo  gratum  leuamen  metus 
timorisque  de  filio  concepti  erant  futura,  ad  'sustollere’  cf.  235.  — 
211.  sospitem  Erectheum  se  ostendit  uisere  portum,  sic  egregie 
IVossius  pro  tradito  in  Y  'ereptum’,  unde  olim  languidissime  Itali  'sospi¬ 
tem  et  ereptum'’  uel  'erectum’  (=  superbum)  fecerant;  ab  Erechtheo 
enim,  fabuloso  illo  Athenarum  rege,  poetae  Atticam  denominabant  saepe, 
cuius  nominis  formam  latinam  '  Erect(h)eus  ’  fuisse  (ut  usque  ad  finem 
liberae  reip.  semper,  saepe  etiam  postea  graecum  per  'c’  est  reddi¬ 
tum),  codd.  fere  adserunt.  p' ostendit’,  manifestauit.  'uisere’,  hic  fere: 
ex  longinquo  dispicere.  Cic.  pro  Mur.  2,  4  prope  iam  ex  magna  iactatione 

terram  uidentem.  —  212,  218.  namque  ferunt  olim  classi  cum  moenia 
diuae  linquentem  gnatum  uentis  cum  crederet  Aegeus,  nouam  de- 
gressionem  nouamque  fabulam  priscam  introducit  C.  formula  itidem 
apud  Prop.  I  20,  18  obuia.  uitia,  quae  uerba  illa  contraxerunt,  uulgo 
ita  remouent  ut  Auantio  auctore  'concrederet’  legant  (Colum.  I  praef.  4 
nauigia  mari  concredere ),  contra  artis  criticae  regulas,  nam  quoniam 
'cum’  postpositum  nemini  bilem  mouet  (cf.  Aetnae  308,  German.  Arat. 
103,  Manii.  II  136,  alia),  corruptelae  sedes  ibi  potius  statuenda  est,  ubi 
adest  alterum  uitium  certum.  'classi’  enim,  licet  pro  unica  naue  accipi 
possit  nec  ablatiui  forma  insolita  sit  (ex.  gr.  Ver g.  Aen.  VIII  11),  tamen 
corruptum  est  putandum  propterea  quod  'diuae’  nudum  minime  Miner- 
nam  indicat,  unde  iam  olim  Pontanus  aliique  desiderauere  'castae*,  et 
notum  est,  quam  saepe  'casta  Minerua’  similiaue  inueniantur.  quam¬ 
quam  castitas  non  tam  est  propria  huius  deae  (casta  luno  ex.  gr.  non 
minus  praedicatur),  ut  iam  hoc  'castae  deae’  pro  uera  indubitate  peri¬ 
phrasi  Palladis  possit  haberi,  sed  cum  hoc  uitio  cohaerere  alterum  in 
'cum*  alterutro  superfluo  positum  intraque  hunc  locum  cohibendum  esse 
remedium  intellegens  olim  scripsi  'castae  tum  moenia  diuae’  nunc  ftum’ 
nimis  abundare  sentiens  requiro  fere  'galeatae  (clupeatae)  moenia  diuae’ 
cf.  Anth.  lat.  425,  1  [PLM.  IV  p.  359]  crede  ratem  uentis.  —  214.  com¬ 
plexum.  eum.  superflue  Itali  'complexo*.  —  215,  216,  217.  gnate, 
mihi  longa  iocundior,  unice,  uita,  gnate,  ego  quem  in  dubios  cogor 
dimittere  casus,  reddite  in  extrema  nuper  mihi  fine  senectae,  filium 
unum  ideoque  carissimum  uixdum  reducem  ('reddite’  pro  'restitute’  ac¬ 
cipe,  non  cum  aliis  pro  'edite7;  cf.  Peerlkamp.  ad  Verg.  II  p.  195)  a 
Troezene,  ubi  ille  apud  Aethram  matrem  auumque  Pittheum  usque  ad 
puberem  aetatem  degerat  (Hygin.  fab.  37),  Aegeus  statim  iterum  'di¬ 
mittere’,  a  se  mittere  (Ouid.  epist.  2,  13),  in  ancipitia  pericula  (Hor. 
sat.  II  2,  108)  tristi  fato  conpellebatur  (Hygin.  fab.  41).  est  quidem 
haec  non  insolita  locutio  'uita  gratior  mihi  est  aliquis’  (cf.  ad  LXVIIIb 
66  et  Aen.  V  724  nate  mihi  uita  . .  care  magis  et  IV  31),  sed  senem 
morti  uicinum  uocare  filium  'longa  sua  uita  iucuudiorem’  (nam  praeterita 
aetas  nihil  in  his  uotis  ad  rem),  id  uero  caret  et  ratione  et  exemplo, 
quapropter  recte  IHHoeufftius  (is  enim  primus  peric.  erit.  p.  6  protulit) 
restituit  'longe’,  conparans  LXVIIIb  119,  Lygdam.  4,  93,  Ouid.  met.  XII 
686.  porro  'extremae’  uoluit  Auantius,  quem  olim  fere  editores  seque¬ 
bantur.  sed  ad  intendendam  notionem  uocis  'finis’  additur  synonymum 
'extrema’  (de  uocis  illius  usu  feminino  cf.  Neuius  d.  f.  1.  I  675),  ut  simi¬ 
liter  habet  Tib.  I  8,  50  ueteres  senes  (nam  Hor.  ep.  II  1,  12  et  Aen.  II 
447  hinc  alieni),  maior  difficultas  in  tradito  uersuum  ordine,  nam  u.  217 
causam  adfert,  cur  Theseus  patri  tam  sit  carus  (ante  breue  demum  tem¬ 
pus  hic  illum  norat  et  amore  conplexus  est);  unde  215  et  217  artissime 
cohaerent,  nam  si  dicas,  'dimittere’  et  'reddite’  aliquatenus  tamen  bene 
coire,  saltim  'redditum’  flagitamus,  cui  rafconi  obstat  quod  non  minus 
arte  cohaerent  'cogor’  et  'quandoquidem’  (u.  218),  quae  non  discindi 

poscit  perspicuitas  in  hac  nimis  longa  protasi  anxie  obseruanda.  unde 
praestat  tollere  difficultatem  traiectis  inter  se  uu.  216  et  217.  ad  'gnate’ 
cum  affectu  repetitum  apte  AStatius  cp.  Verg.  Aen.  I  664,  V  725.  — 

218.  fortuna  mea  ac  tua  feruida  uirtus.  mea  sors  aduersa  in  publica 
calamitate  te  retinere  non  patiens,  tuus  ultro  haec  pericula  adeuntis 
animus  ferox  pulcro  feruore  elatus.  Verg.  Aen.  VI  130  ardens  uirtus.  — 

219.  eripit,  ut  illud  ccogor’.  —  languida  lumina,  senio  extremo  hebe¬ 
tata  tardeque  recipientia.  —  220.  gnati  cara  saturata  figura,  non  iam 
satis  perbiberunt  (LXVIIIb  43)  pulcritudinis  tuae  dulcedinem,  ad  periphra¬ 
sin  'gnati  figura’  (=  natus  pulcra  figura  ornatus)  cf.  Prop.  12,7  et  III  20, 1. 
Claudian.  de  cons.  Stil.  197  nec  uaga  dilecto  satiantur  lumina  uoltu ;  cf. 
et  'pascere  oculos’.  —  221,  gaudens  laetanti  pectore,  gaudia  siue 
interna  animi  uoluptas  ex  laetitia,  qualem  secunda  rerum  fortuna  pro¬ 
creat,  profluunt:  laetitia  adfectum  pectus  gaudet,  nec  adest  hic  luxurians 
loquendi  genus  posteriorum,  sed  prisca  illa  cogitandi  sentiendique  sim¬ 
plicitas  saepius  apud  Plautum  obuia.  —  222.  nec  te  ferre  sinam,  nec 
propterea  te  praeferre,  nauem  tuam  gerere  patiar  eqs.  laetorum  nimi¬ 
rum  indicia  sunt  omnia  alba  candidaque,  unde  niuea  lintea  naui  Thesei 
denegat  pater.  —  223.  multas  expromam  mente  querellas,  ex  pectore 
abdito  proferam  in  diem;  Plaut.  Bacch.  IV  4,  9  (consilium)  ubicumque 
usus  siet,  pectore  expromat  suo :  cf.  et  LXV  3.  non  male  Heinsius  con- 
iecit  'mutas’;  quamquam  'multa’  non  minus  bene  conuenit  seni  illi, 
quem  uerbosiorem  pingit  poetae  ars.  Ouid.  epist.  13,  110  cur  uenit ,  a, 
uerbis  multa  querella  carens  ('tens’  Paris.),  crebra  etsi  muta.  —  224.  ca¬ 
nitiem  terra  atque  infuso  puluere  foedans,  ex  noto  illo  more  ueterum 
in  magno  luctu  humi  fusos  crines  adspergendi  harena;  cf.  Hom.  II.  XVIII 
23  et  XXIV  314;  'canitiem’  pro  crine  cano  primus  posuisse  uidetur  Ca¬ 
tullus,  recepit  Verg.  Aen.  X  844  canitiem  multo  deformat  puluere  et  XII 
611  canitiem  inmundo  perfusam  puluere  turpans ,  et  porro  alii,  'terram’ 
uel  'humum’  intellege  (ut  Verg.  Aen.  VI  365)  uel  cum  'puluere’  per  W 
8ia  Svoiv  iunge.  —  225.  inde  infecta  uago  suspendam  lintea  malo, 
'inde’,  tum.  'uago’,  nutanti  utpote  uentis  agitato,  ut  Enn.  trag.  151  R. 
arbores  uento  uagant,  quod  alibi  non  inuenitur;  quid  consuetius  sit  docet 
Lucr.  V  1096  uentis  pulsa  uacillans  arbor,  'infecta’,  tincta  colore  ob¬ 
scuro,  ut  ex.  gr.  Ouid.  met.  IV  10  infecta  pensa.  —  226.  nostros  ut 
luctus  nostraeque  incendia  mentis,  'noster’  (=  meus)  post  'suspendam’: 
cf.  ad  II 1 — 3.  ut  'luctus’  externam  doloris  manifestationem,  ita  'incendia’ 
animi  ardentem  commotionem  indicant;  Verg.  Aen.  IV  360,  Val.  Flacc.  VII 
243  perpetior  dubiae  iam  dudum  incendia  mentis ,  Veli.  Patere.  II  130,  4 
abstruso  . .  pectus  eius  flagravit  incendio  (in  dolore).  —  227.  carbasus 
obscurata  dicet  ferrugine  Hibera,  ferrugo ,  a  ferri  similitudine  trahens 
nomen,  est  color  siue  purpureus  siue  uiolaceus  in  nigrum  inclinans; 
'uicinus  purpurae  subnigrae’  teste  Seruio  ad  Verg.  Aen.  IX  582  ferru¬ 
gine  clarus  Hibera,  noQcpvqa  (isXcuvu  testibus  glossis  a  Scaligero  ex¬ 
citatis  (paulo  aliter  Nonius  p.  549,  3).  iam  etsi  purpura  Hispana  (Polyb. 

m  114,  4,  Liuius  XXII  46,  Verg.  1.  1.)  ferruginea  sit,  caue  tamen  hic 
'ferrugine  Hibera’  coniungas.  immo  'Hibera’  ad  'carbasus7  spectat: 
Plin.  h.  n.  XIX  1,  10  Hispania  citerior  habet  splendorem  lini  ...et  te¬ 
nuitas  mira  ibi  primum  carbasis  repertis,  etenim  ferrugo  sensu  latiore 
et  obscurata  purpurae  notione  omne  atrum,  etiam  quod  cum  morte  et 
inferis  cohaeret,  designat:  Ouid.  Ib.  233  tinctis  ferrugine  pannis.  Ver g. 
Aen.  VI  339  (Charontis)  ferruginea  cumba ,  Georg.  I  467  caput  obscura 
nitidum  ferrugine  texit,  Ouid.  met.  V  404  (Ditis)  obscura  tinctas  ferru¬ 
gine  habenas,  hinc  olim  Itali  hic  e  coniectura  dedere  'obscura’;  sed 
'obscuratum’  etsi  singulariter  dictum  aperte  ualet  'obscura  siue  pulla 
(Ouid.  met.  XI  48  obscuraque  carbasa  pullo)  reddita  inficiendo’,  tum 
'dicet’  V ;  et  licet  uerbum  dicandi  ex  Nonio  p.  287  constet  significasse 
etiam  olim  'indicare,  nuntiare’  (Lucii.  XXX  5  M.  scribo  sicubi  ad  auris 
fama  tuam  pugnam  claram  mi  adlata  dicasset),  male  tamen  Aegeus 
pulla  lintea  suspendere  se  dicit,  ut  luctus  suus  maerorque  omnibus 
fiat  apertus,  iam  olim  Italus  quidam  dederat  'decet’;  quod  uulgata 
lectione  'obscura7  deceptus  in  'deceat’  mutari  uoluit  AStatius;  recte 
illud  restituit  Lachmannus:  quemadmodum  rerum  mearum  condicioni 
conuenit  (cf.  X  24).  —  228.  sancti  incola  Itoni,  dei  dicuntur  incolae 
(cf.  XXXVI  14)  locorum  sibi  sanctorum  (ibid.  12),  ut  Grat.  Cyneg.  438 
Vulcane  incola  sancte,  paneg.  ad  Mess.  56,  porro  etiam  templorum 
consecratorum ,  ut  Minue.  Fel.  7,  5  templa  sunt  magis  augusta  numinibus 
incolis,  Hor.  od.  I  16,  6  adytis  quatit  ..  incola  Pythius,  'incola’  femi¬ 
nine,  ut  Phaedr.  I  6,  6.  Mineruae  Itonidis  siue  Itoniae  (Prelleri  myth. 
graec.  I  p.  176  et  180)  cultus  ex  Thessalia  (Paugan.  I  13,  2)  migrauit 
in  Boeotiam,  in  qua  locus  prope  Coroneam  situs  et  ipse  Iton  siue  Itonos 
(Strabo  p.  435)  secundum  ueterem  illum  Thessalicum  uocabatur  (Hesych. 
3Ix(ovlcc  *AQ-rivd  iv  Boimxia,  Pausan.  IX  34,  1,  schol.  ad’Apoll.  Rhod.  I 
551  et  721);  et  haec  Boeotica  Itonia  magis  celebrata  (cf.  ex.  gr.  Liuius 
XXXVI  20,  Stat.  Theb.  II  720)  hic  fortasse  est  intellegenda,  'sanctae 
Itonis’  maluit  Turnebus  sine  causa,  prima  in  'Itonus’  syllaba  anceps 
(cf.  e^.  gr.  Hom.  II.  II  696  et  contra  Callim.  hymn.  Cer.  74).  —  229. 
quae  nostrum  genus  ac  sedes  defendere  Erecthi  annuit,  nostrum 
regum  Atheniensium  inde  a  Cecrope  per  longam  seriem  (Apollod.  III 
14,  5  sqq.)  genus  atque  hanc  urbem  Minerua  semper  se  tuituram  esse 
pollicita  est  ('se’  omissum,  ut  XXXVI  7;  'defendere’  pro  'defensuram 
esse’,  cf.  Kuehnerus  gr.  1.  II  p.  517).  'erecti’  siue  'Erecthi’  egregie  hic 
quoque  IVossius  restituit  pro  tradito  'freti’  (E  etF  confusae,  ut  LXVIIIb  1), 
secutus  Hom.  II.  II  547  drjyov  iEQ8%Q,rios  ysyaXrjxogog  (uide  et  cetera); 
nisi  quod  ille  'Erechthei’  maluit;  sed  de  forma  breuiore  'i’  pro  'ei’  cf. 
Ribbeckius  prolegg.  Verg.  p.  130  sq.,  Buechelerus  mus.  Rhen.  XV  p.  437. 
—  231.  facito  ut  memori  tibi  condita  corde  haec  uigeant  mandata. 
Cic.  pro  Flacc.  24  etiam  atque  etiam  facite  (=  operam  date)  ut  recorde¬ 
mini.  'memori’  cum  'corde’  iunge,  ut  Sil.  Ital.  XIII  40  narrabat  me¬ 
mori  Diomedes  condita  mente  (Verg.  Aen.  III  388  tu  condita  mente  teneto). 

'mandata  uigeant  in  corde’,  uiuant  in  pectore  tuo  eique  quasi  litteris 
inextinctis  inscripta  sint,  nt  Ter.  And.  I  5,  48  scripta  mihi  illa  dicta  sunt 
in  animo,  Cic.  Tuse.  III  31,  75  uerbum  .  .  ut  uigeat.  —  232.  nec  ulla 
obliteret  aetas,  numquam  (quantumuis  longum  tempus  procul  sis  futu¬ 
rus)  haec  ex  animo  tuo  deleantur  quasi  spongia  ingesta,  obliuioni  den¬ 
tur.  —  233.  simul  liaec  nostros  inuisent  lumina  collis,  'haec7,  pro 
quo  Itali  'ac’  reposuere  ('simul’  pro  'simulae’,  cf.  ad  XXII  15),  de  Thesei 
oculis  accipe,  quos  manu  tangit  pater,  'inuisent’  rara  significatione  pro 
'uidebunt’  siue  'uisent’  (211),  ut  XXXI  4,  Cic.  Arat.  fr.  XX11I  [PLM.  I 
p.  5]  et  natos  geminos  inuises  sub  caput  Arcti:  si  oculi  tui  tendendo  per 
extrema  spatia  sibi  subiecta  reperient  quaesitos  colles  Atticos.  —  234. 
funestam  antemnae  deponant  undique  uestem.  lioc  est,  uelum;  Lucr. 
VI  114  ubi  suspensam  uestem  . .  uenti  pulsant ;  qua  uoce  hic  cum  respectu 
habitus  lugubris  utitur  poeta:  Attius  trag.  86  R.  sed  quaenam  haec  mulier 
est  funesta  ueste,  tonsu  lugubri?  autemna  est  lignum  transuersum  malo 
adligatum  (in  maioribus  nauibus  duae  erant  inter  se  coniunctae,  unde 
pluralis  explicandus),  cui  subnectebatur  uelum.  iam  deponunt  siue 
exuunt  antemnae  uelum  ita  ut  singuli  nodi,  quibus  per  certa  interualla 
lintea  conexa  erant  cum  ligno,  dissoluantur  (cf.  Richius  lex.  antiqq.  s.  u. 
'anquina’);  sed  difficile  est  dictu,  quomodo  hoc  faciant  "undique’;  an 
nautis  ab  omni  parte  in  ea  re  occupatis?  facile  uox  illa  mouet  suspi¬ 
cionem.  —  235.  intorti  sustollant  uela  rudentes,  funes  nautici  e  can¬ 
nabi  firmiter  torti  (Ouid.  met.  III  679  intortos  funes,  alii  tortos  f.),  per 
quos  sursum  erigebantur  nona  lintea  denuo  iam  per  nodos  adliganda  an¬ 
temnis.  male  post  h.  u.  Faernus  aliique  inseruerunt  uersiculum  a  nobis 
ut  fragmentum  9  exhibitum;  qui  etsi  indubitate  esset  Catulli  (sed  est 
potius  Cinnae),  hic  tamen  nisi  cum  summa  molestia  atque  descriptionis 
damno  tolerari  non  posset.  —  236.  quam  primum  cernens  ut  1.  gaudia 
m.  agnoscam,  prima  et  ultima  uerba  coniunge:  quam  celerrime  (ante 
nauem  portum  ingressam)  ut  intellegam,  nuntium  gaudii  plenum  indicari 
niueis  linteis,  cum  haec  uideam.  —  237.  cum  te  reducem  aetas  pro¬ 
spera  sistet.  Ouid.  met.  III  635  terra  sistere  petita,  Liuius  XXIX  27 
domos  reduces  sistatis,  sed  quomodo  terrae  patriae  eum  reponere  possit 
aetas,  obscurum  est,  siquidem  aetas  (aeuitas)  semper  certum  quoddam 
temporis  spatium  magis  minusue  longum  significat,  etiam  ap.  Verg.  Aen. 
VIII  200  attulit  et  nobis  aliquando  optantibus  aetas  auxilium  aduentwm- 
que  dei  (post  longum  tempus  tandem  nobis  uenit  per  deum  salus),  num¬ 
quam  unum  aliquem  diem;  nec  coit  cum  tali  circumscripto  spatio  longiore 
uox  'prospera5,  quae  in  solum  reditus  diem  quadrat,  igitur  "sors’  AGua- 
rinus,  'fors’  Dousa  iunior  (cf.  Prop.  III  12,  2  nam  quocumque  die  saluum 
te  fata  remittent ),  male  HAKochius  'aura’  coniecerunt.  mihi,  cum  'lux’t 
nimis  sit  remotum,  praeplacet  cogitare  de  Mineruae  fauore,  cuius  iam 
supra  mentio  est  facta:  'dea  prospera’;  Val.  Flacc.  III  184  si  fata  sinant, 
si  prospera  limo,  potest  etiam  latere  'trabs  (=  nanis)  prospera’,  ut 
Valgius  Rufus  ap.  Isid.  XI X  4  prora  . .  laetantem  gratis  sistit  in  hospitiis.  — 

239,  240.  Thesea  ceu  pulsae  uentorum  flamine  nubes  aerium  niuei 
montis  liquere  cacumen,  uentus  acrius  flans  nubes,  deae  ultrices  man¬ 
datorum  memoriam  dispulerunt,  ad  imaginem  cf.  Hom.  11.  V  522  sqq. 
cliquere’  commune  uerbum  alteri  membro  additum  more  Alexandrinorum, 
qui  abhinc  etiam  apud  Romanos  increbuit  (cf.  Hauptius  opusc.  11  p.  77  sq.); 
Ouid.  epist.  12,  167  ipsi  me  cantus  .  .  artesque  relinquunt,  a  me  fugiunt. 

' niuei’,  niue  caudidi,  ut  German.  Arat.  243  niueus  quos  procreat  Hae¬ 
mus ;  CMuellerus  cp.  oqe‘C  viepoEvri  Hom.  II.  XIII  754.  'aerium’,  ut  infra 
291,  LXVIIIb  17.  —  241.  ut  sumina  prospectum  ex  arce  petebat, 
quemadmodum  cotidie  acropolin  uisendi  causa  adscendere  solebat,  scimus 
ex  Pausania  I  22,  5,  ex  arce  quamquam  a  litore  remota  longe  in  mare 
potuisse  prospici.  Yerg.  Aen.  I  180  Aeneas  scopulum  interea  conscendit 
et  omnem  prospectum  late  pelago  petit ;  Pacuuius  trag.  96  et  Attius  407  R. 

—  242.  anxia  in  assiduos  absumeus  lumina  fletus,  ut  semper  'in’ 
cum  accusatiuo  iunctum  indicat  finem  et  propositum,  ita  'absumitur  ali¬ 
quid  in  aliquam  rem’  hoc  modo,  ut  res,  quae  pro  pretio  refertur,  aut 
ea,  cui  inpensis  factis  prosumus,  significetur  (cf.  ex.  gr.  Sueton.  Aug.  98 
et  101).  neque  enim  conparare  licet  Yerg.  VII  301  absumptae  in  Teu¬ 
cros  uires,  hoc  est  'uires  aduersus  Troianos 7  (quibus  hi  inpugnantur). 
neque  quod  Gronouius  [diatr.  in  Stat.  I  p.  520  Handii]  inter  aliena  con- 
legit  exemplum  Prop.  IV  6,  55  dixerat  ei  pharetrae  pondus  consumit  in 
arcus  aliter  explicari  potest  quam  'omnes  sagittas  in  usum  arcuum  (ut 
tela  emitterentur)  absumpsit’,  neque  aliter  Graeci  avaXCcnsiv  slg  ad¬ 
hibent.  uix  autem  est  quod  moneam,  ineptum  esse  hoc,  Aegea  propterea 
ut  fleret  oculos  'absumpsisse’  siue  exhausisse  et  plane  debilitasse  (simi¬ 
liter  Ouid.  met.  V  427,  et  Mitscherlichius  cp.  Anth.  Pal.  IX  432,  1  sq.). 
unde  pronum  esset  coniectare  'in  assiduo  consumens  1.  fletu’,  nisi  alio 
ducerent  lumina  anxia,  dum  enim  pectoris  adfectus  transfertur  ad  eam 
corporis  partem,  qua  ille  maxime  proditur,  Aegei  oculi  uocantur  'anxii’ 
eo  facilius  quod  anxie  in  mare  prospiciunt,  flendo  absumit  lumina  qui 
soli  luctui  indulget  assidue  quocumque  loco  positus  (Huschkius  epist. 
erit.  p.  92  cp.  Hom.  Od.  V  156  sqq.,  ubi  Ulixes  novxov  in3  dxgvysxov 
dsQHSGHSzo  duHQva  Xsificov ,  nil  tamen  in  mari  quaerens),  non  is  qui  longe 
alium  illorum  usum  facit  semper  acie  permetiens  aequor  oculosque  ad 
uidendum  intendens,  non  dubito  igitur  quin  librarii  inter  scribendum 
diuersa  animo  miscentes  grauius  peccauerint  et  poeta  coeptam  in  uersu 
priore  descriptionem  continuans  dederit  'in  assiduos  absumens  lumina 
uisus’ :  ut  assiduo  uideret  uim  oculorum  exhauriens,  caue  autem  cogites 
de  prisco  illo  'spectus’:  abhorret  a  Catulli  more  hoc  'lumina  spectus’ 

—  243.  infecti  lintea  ueli.  sic  recte  Itali  pro  tradito  'inflati’:  inflatum 
uentis  uelum  tam  nigrum  quam  candidum  est,  cum  tamen  omnis  uis  sit 
posita  in  eo  quod  ferruginea  aspexit  pater;  nec  licet  sic  defendere  ut  euen- 
tum  rei  declarare  aiamus  colorem  (Mitscherl.).  —  244.  scopulorum  e  uer- 
tice.  ex  acropoli  nempe  (Diodor.  IV  61,  7;  Valcken.  ad  Eur.  Hipp.  p.  165); 
non  ex  Sunio  promuuturio,  unde  in  mare  se  praecipitasse  Aegea  referunt 

alii  (cf.  Hygin.  fab.  242,  Stat.  Theb.  XII  624  sqq.).  etenim  'scopuli’  de 
quouis  monte  scopuloso  etiam  in  terra  posito  dicitur.  —  245.  inmiti 
fato,  crudeli,  ut  Ouid.  met.  XIII  260.  —  246.  sic  funesta  domus  in¬ 
gressus  tecta  paterna  morte  ferox  Theseus,  uulgo  interpretantur: 
tecta  domus,  quae  sunt  morte  patris  funesta  siue  in  tristitia  luctuque 
(Ouid.  met.  Y1I  575  sua  cuique  domus  funesta ,  consolat.  Liu.  474).  in 
quibus  modo  intolerabili  nudum  'domus’  iaraque  plane  superfluum  est. 
recte  igitur  Itali  'paternae’:  tecta  domus  paternae  funesta;  Ouid.  fast. 
VI  640  inmensae  tecta  fuisse  domus,  Stat.  Theb.  XII  267  tectumque  ad- 
gressa  propinquae  pastorale  casae,  porro  pro  'morte’  Marcilius  reposuit 
'marte’,  egregie  uoci  'ferox’  restituens  additum  paene  necessarium  (Hor. 
od.  I  32,  6  ferox  bello),  nec  potest  pulcrior  oppositio  excogitari  quam 
haec  domus  paternae  luctu  oppressae  et  Thesei  uictoria  elati.  —  247. 
qualem  Minoidi  luctum  obtulerat,  parauerat  uel  portauerat,  ut  Plaut. 
Cas.  III  5,  50  (mihi)  offert  maerorem,  Lucii.  XXVI  88  M.  homines  ipsi 
hanc  sibi . .  aerumnam  offerunt.  Ciris  289  insanae  luctum  portauit  alumnae ; 
hinc  Itali  recte  'Minoidi’  pro  tradito  in  Y  cminoida’;  de  sollemni  in 
uocibus  graecanicis  correptione  illius  fi’  cf.  Hauptius  opusc.  II  p.  129, 
Muellerus  d.  r.  m.  p.  392,  nos  PLM.  II  p.  43.  —  248.  talem  ipse  rece¬ 
pit.  contra  accepit;  Cic.  Lael.  8,  28  dandis  recipiendisque  meritis.  — 

249.  quae  tum  prospectans  cedentem  maesta  carinam,  discedentem, 
ut  Prop.  I  3,  1  Thesea  cedente  carina.  'tn  (=  tamen)’  sollemni  uitio  pro 
'tu  (=  tum)’  V,  unde  G  c prospectans ’  metro  non  conueniens  ex  con- 
iectura  mutauit  in  'aspectans’  reuertitur  poeta  iam  ad  carminis  initium 
ita  ut  eisdem  utatur  uerbis  (cf.  52  'prospectans’),  hinc  etiam  rationem 
non  habens  medii  carminis,  in  quo  iam  dudum  ex  puellae  uisu  abierat 
nauis.  neque  enim  ille  in  Aegeo  interfecto  ita  abrumpere  potuit  hanc 
degressionem  ut  de  Ariadnae  fatis  plane  incertos  relinqueret  lectores.  — 

250.  uoluebat  saucia  curas,  aegra  amore  (ut  Aen.  IV  1),  sed  praeterea 
aliis  quoque  curis  uariis,  ut  de  morte  certo  instante,  animo  conmota 
aestuansque  (cf.  ad  u.  62).  —  251.  at  parte  ex  alia,  altera,  scii,  uestis 
stragulae.  Liuius  X  29,  3  et  XXI  5,  3  at  ex  parte  altera ;  poetae  inter¬ 
dum  'alius’  pro  'alter’  ponunt,  ut  Verg.  Aen.  I  474  et  Iuuen.  YII  114 
parte  alia,  Manii.  I  319  at  parte  ex  alia  claro  uolat  orbe  Corona  cum 
loci  nostri  recordatione,  ridiculo  errore  Y  'at  pater’,  cum  'pater’  hic 
feruidi  amatoris  absurdum  sit  epitheton  nec  facile  'ex  alia’  absolute 
possit  poni;  ex  u.  241  uitium  est  ortum.  —  florens  uolitabat  Iacchus, 
aeternae  pulcritudine  insignis  iuuentae,  qualis  est  deorum  (cf.  Broukhus. 
ad  Tib.  I  4,  37);  ut  'florere’  saepius  de  luce  ac  uigore  iuuentae,  cf. 
LXI  57  et  Lucr.  I  124  semper  florentis  Homeri;  cui  floridae»  adulescen¬ 
tiae  conuenit  cum  'Iacchus’  nomine  (Prelleri  myth.  gr.  I  p.  614).  dis¬ 
currit  (cf.  LXIII  25)  autem  Bacchus  non  ut  agens  incitansque  comites 
(cf.  infra  391),  sed  ut  quaerens.  —  252.  cum  thiaso  Satyrorum  et 
Nysigenis  Silenis.  Bacchi  ex  India  redeuntis  comitibus  et  iunioribus  et 
senioribus  (cf.  Prellerus  1.  1.  I  p.  570  sqq.);  quorum  hi  quod  Nysae,  in 

Indiae  (Plin.  h.  n.  VI  79)  siue  Arabiae  (Diod.  III  66,  3)  urbe,  nati  di¬ 
cuntur,  recte  Muretus  inlustrauit  cp.  Diod.  III  72,  1  gvgxqcixsv  gou  ds 
cpaGi  xal  xcov  NvGaCmv  xovg  svysvsGxdxovg ,  ovg  ovopa&Gftcu  SsiXrjvovg. 
nqcoxov  yag  xav  aitccvxajv  fiaGiXsvGcu  cpaGi  xr)g  NvGqg  SsiXrivov  (cf.  et 
Aelian.  u.  h.  III  40).  f thiasus'  de  agmine,  ut  LXIII  28.  —  253.  te 
quaerens,  Ariadna,  tuoque  incensns  amore,  sequitur  poeta  eam  fa¬ 
bulae  formam,  qua  Ariadne  iam  antequam  sequeretur  Thesea  a  Baccho 
in  coniugium  petita  esse  fingebatur  (schol.  ad  German.  Arat.  p.  384  Eyss., 
cf.  et  Prellerus  1.  1.  I  p.  533).  Koelerus  uoluit  'te  cernens’  uel  'teque 
uidens’,  fortasse  recordatus  illud  Vergilii  ut  uidi  ut  perii ;  sed  rarior  illa 
fabulae  species  minime  sollicitanda.  ftuo  amore’,  amore  in  te,  ut  Dirae 
101  tua  cura  et  saepius.  —  254.  qui  tnm  alacres  passim  lymphata 
mente  furebant,  'qui’  quo  referatur  non  habet,  nec  enim  ea  quae  se- 
cuntur  ad  Satyros  Silenosque  referenda  esse,  docent  tradita  u.  256  fharum’ 
('horum’  uulgo)  et  261  'aliae’  ('alii’  uulgo),  quae  ipsa  re  magis  fauente 
(etenim  Maenades  proprius  dei  exercitus :  Diod.  III  63)  ut  Baccharum  nunc 
fieri  mentionem  sumamus  suadent.  Bergkius  coniecit  'quae  tum’ ,  hinc  post 
253  intercidisse  uersiculum  statuens  sine  ulla  probabilitate;  Schwabius 
uoluit  'quam  tum’  exclamatione  utique  aliena  ab  hoc  loco,  ubi  simpli¬ 
citer  nouae  comites  sunt  introducendae,  itaque  restitui  'quicum’:  una 
autem  cum  illo  Bacchae  (cf.  u.  sq.)  'alacres  passim  furebant’  siue  alacri 
motu  furibundae  uagabantur  in  omnes  partes  (cf.  Verg.  Aen.  IV  42  late- 
que  furentes  Barcaei,  VII  377  sine  more  furit  lymphata  per  urbem),  cum 
earum  mentes  agitarentur  Bacchi  stimulis;  est  enim  mens  lymphata  (h.  e. 
amens,  Hor.  od.  I  37,  14,  Aen.  VII  377)  propria  Baccharum,  cf.  Pacuu. 
trag.  422  flexanima  tamquam  lymphata  et  Bacchi  sacris  commota ,  Ouid. 
met.  XI  3  lymphata  pectora,  Sen.  Here,  Oet.  245  conceptum  ferens  Mae¬ 
nas  Lyaeum  . .  lymphata  rapitur,  'alacres’  ad  corporis  maxime  statum 
uegetum  uigentemque  spectat;  Ennius  trag.  110  iuuenum  coetus  ...  inibat 
alacris,  Bacchico  insultans  modo.  —  255.  euhoe  bacchantes,  euhoe  ca¬ 
pita  inflectentes,  participia,  ut  saepe,  pro  substantiuis :  feminae  illae 
quae  'euhoe’  spiritu  bacchico  actae  clamant,  quae  sub  hoc  clamore  ca¬ 
pita  reiciunt  (cf.  ad  LXIII  23).  'euhoe’  (bisyllabum  semper,  ut  graecum 
svoi ;  cf.  et  Lachm.  ad  Lucr.  p.  309)  priori  uerbo  ut  obiectum  accedit 
(quomodo  saepius  'bacchari’  pro  'clamare’  siue  'personare’  adhibetur), 
alteri  autem  liberiore  modo  ad  declarandum  tenorem  bacchicum;  quod  ex 
Graecorum  imitatione  fluxit  in  poetas  Latinos,  cf.  ex.  gr.  Hor.  od.  II 
19,  5.  —  256.  harum  pars  tecta  quatiebant  cuspide  thyrsos,  hastas 
in  summa  parte  tectas  siue  uelatas  uitibus  (interdum  etiam  hederis,  ut 
Prop.  JH  £,  35),  quas  mgglvov  (isXog  uocat  Eurip.  Bacch.  25  quasque 
tam  Bacchus  quam  comites  eius  gestabant  (cf.  Richius  lex.  antiqq. 
s.  u.);  Ouid.  met.  HI  667  pampineis^  agitat  uelatam  frondibus  hastam, 
id.  epist.  13,  33,.  Verg.  ecl.  6,  31,'  Sen.  Here.  f.  904  tectam  uirente 
cuspidem  thyrso  gerens ,  Nemes.  ecl.  3,  64  et  de  uitibus  hastas  integit. 
Sen.  Here.  Oet.  243  aut  iussa  thyrsum  quatere  (=  librale)  Maenas.  — 

257.  pars  e  dinolso  iactabant  membra  iuuenco.  discerptos  uitnli  artus 
in  omnes  partes  spargebant.  Photius  vs@q££siv  . .  dictcnuv  vsfiQovg  %ctxa 
[l£(itIGlv  tov  nsql  Jiovvgov  na&ovg  (Preli erus  1.  1.  I  p.  543);  Enrip.  Bacch. 
737  sqq.;  Persius  1,  99  sqq.  torua  mimalloniis  inplerunt  cornua  bombis, 
et  raptum  uitulo  caput  ablatura  superbo  Bassaris  et  lyncem  Maenas 
flexura  corymbis  euhion  ingeminat.  —  258.  pars  sese  tortis  serpentibus 
incingebant,  medium  scii,  corpus  tamquam  cingulo  circumdabant;  Ouid. 
met.  IV  483  induitur  pallam  tortoque  (nimirum  per  nodos)  incingitur 
angue  (Eurip.  Bacch.  665);  Arnob.  V  19  de  Bacchis  sequestrata  pectoris 
sanitate  circumplicatis  uos  anguibus  atque  .  .  caprorum  reclamantium 
uiscera  cruentatis  oribus  dissipatis,  alias  et  crinibus  induuntur  angues; 
cf.  Eurip.  Bacch.  103,  Hor.  od.  II  19,  19  sq. ,  Prudent.  adu.  Symm.  I  130. 
—  259.  pars  obscura  cauis  celebrabant  orgia  cistis,  cista  (caua,  ut- 
pote  arcula  ex  uimine  facta)  rebus  mysticis  ad  cultum  Liberi  pertinen¬ 
tibus  plena  saepius  a  poetis  maxime  conmemoratur;  quos  locos  tractauit 
de  tota  re  dilucide  exponens  Olahnius  [Hermae  III  p.  317  sqq.J.  '‘ob¬ 
scura’  siue  abscondita  in  cistis  (Sen.  Here.  Oet.  593  et  uirgineos  celebrare 
choros,  nos  Cadmeis  orgia  ferre  . .  condita  cistis,  Hor.  od.  I  18,  12  uariis 
obsita  frondibus )  siue  potius  mystica,  ut  per  cauas  cistas  dicantur  fieri 
haec  mystica  r orgia’  siue  sacra  (Seruius  ad  Aen.  IV  302  orgia  apud 
Graecos  dici  sacra  omnia,  sicut  apud  Latinos  caeremoniae  dicuntur). 
fcelebrare’,  ex  more  instituere,  ut  'celebrare  festum,  ludum’,  sim.  (Ouid. 
met.  IV  4,  VI  587;  fast.  V  597).  male  hic,  ubi  omnia  sunt  in  actu  ac 
uolitatione,  fcelabant’  maluit  Broukhusius,  cum  praesertim  in  insula  de¬ 
serta  nulla  celandi  esset  causa.  —  260.  orgia,  qnae  frustra  cupiunt 
audire  profani,  non  initiati  (Muretus:  dfivGtrjQLaGTot .,  dreXsaroi), 

quales  procul  arcebantur  a  sacris;  Theocr.  III  51  og’  ov  tisvgslg&e  ($8- 
flaXoi,  interpp.  ad  Verg.  Aen.  VI  258,  Hor.  od.  III  2,  26  sq.  —  261.  plan¬ 
gebant  aliae  proceris  tympana  palmis,  attende  ad  adlitterationem, 
quae  in  ornatum  descriptionis  adhibetur  etiam  per  fc’  in  259  et  per  ct’ 
in  262;  eadem  arte  utitur  in  loco  nostri  simillimo  Lucr.  II  618  tympana 
tenta  tonant  palmis  et  cymbala  circum  concaua  raucisonoque  minantur 
cornu  cantu  et  Phrygio  stimulat  numero  caua  tibia  mentis.  'proceris’, 
sublatis;  nam  cum  omne  procerum  altum  ac  porrectum  sit,  interdum 
etiam  id  quod  longum  est  procerum  uocatur:  Lucr.  IV  827  proceros 
passus,  Geli.  I  1  spatium  procerum,  alia,  in  Priapeo  27,  4  et  abducta 
tympana  pulsa  manu  legunt  codd.,  quod  nunc  ita  retineo  ut  ^porrecta 
manu’  explicem;  cf.  Richius  lex.  antiqq.  s.  u.  f tympanistria’.  —  262.  aut 
tereti  tenuis  tinnitus  aere  ciebant,  intellege  usitata  in  his  pompis 
cymbala  (de  crotalis  cogitare  maluit  Vossius),  quae  praeter  Lucretii  1.  1. 
commendat  imitatio  Ouidii  met.  IV  29  impulsaque  tympana  palmis  con- 
cauaque  aera  sonant  longoque  foramine  buxus,  ibid.  IV  393  tinnulaque 
aera  sonant ;  eadem  aera  rotunda  uocat  Prop.  IV  7,  61.  ftenuis’,  acu¬ 
tos,  cum  oppositione  bomborum;  Apul.  flor.  I  3  [p.  3,  15  Kr.]  acuto 
innitu  et  graui  bombo  concentum  musicum  miscuit ,  met.  X  31.  —  268.  multis 

raucisonos  efflabant  cornua  bombos,  de  sono  illo  grani,  quem  de¬ 
signat  uox  per  onomatopoeiam  ficta  'bombus’,  cf.  praeter  Persii  1.  ad  257 
1.  Lucr.  IV  544  reboat  raucum  regio  ,  .  bombum ;  de  cornu  rauco  Prop. 
III  2,  21 ,  Val.  Flacc.  VI  92.  ut  flamus  uel  inflamus  instrumenta  musica 
(cf.  Heinsius  ad  Ouid.  fast.  VI  704),  ita  haec  ipsa  efflant  sonos;  quod 
etsi  alibi  non  repertum  adeo  tamen  apertum  est,  ut  rectissime  erutum 
esse  censendum  sit  ex  tradito  in  V  'efflebant’  (quae  rrox  ne  latina  qui¬ 
dem  est,  ut  taceam  nil  flebile  sonare  cornua);  nec  minus  recte  BPisanus 
rescripsit  'multis’,  quam  constructionem  rariorem,  secundum  quam  da- 
tiuus  locum  inplet  genetiui  imitatione  Graecorum  (cf.  supra  45  soliis ,  145 
quis,  infra  307  his),  non  intellegens  librarius  quidam  dederat  'multi’,  de 
Baccharum  genere  securus.  —  264.  barbaraque  horribili  stridebat  tibia 
cantu,  'barbara’  ex  sensu  Graecorum  Phrygia  (cf.  LXIII  22);  Hor.  epod. 
9,  5  tibiis  carmen  .  barbarum ,  Apul.  flor.  I  3  de  Marsya  Phryx  cetera 
'et  barbarus.  Lucan.  I  237  stridor  lituum.  Ouid.  am.  III  13,  11  prae¬ 
sonuit  . .  tibia  cantu.  —  abrumpit  hic  poeta  subito  descriptionem :  quid  iam 
factum  sit  de  Ariadne  (cuius  fata  in  ipsa  ueste  longius  persequi  arti¬ 
ficem  coegit  partium  aequabilitas)  nil  curans  satis  ille  habuit  in  eam 
rem  breuiter  intendisse  digitum,  et  ne  puellae  desertae  imago  exhibita 
tristem  nimis  exitum  haberet  et  ut  aptus  iam  reditus  ad  primarium  poe¬ 
matis  argumentum  pararetur,  uitans  igitur  Bacchi  et  Ariadnae  conu¬ 
bium  attingere,  ipsum  pompae  huius  bacchiacae  strepitum  omnium  instru¬ 
mentorum  musicorum  concentu  magnifice  effectum  in  usum  hoc  modo 
adhibuit,  ut  iam  laetius  adfectos  legentium  animos  sensim  reduceret  ad 
Pelei  et  Thetidos  nuptias,  per  uerba  'talibus  figuris’  (265)  ad  initium  (50) 
reflectens.  —  265.  amplifice,  non  tam  'magnifice’  quam  simpliciter 'ample’, 
alibi  nunc  non  legitur,  ut  amplificum  ingenium  apud  unum  Fronton.  p.  150, 
4  N.;  et  sunt  haud  pauca  adiectiua  cum  '-ficus’  formata  (in  uitae  coti¬ 
dianae  sermone,  ut  uidetur,  maxime  usitata)  nunc  aiza£  XsyopEvee,  uelut 
'instificus’  infra  405,  'largificus’  lucr.  II  627.  —  267.  puluinar  com¬ 
plexa  suo  uelabat  amictu,  'complexa’  circumiecta  et  tegens  (cf.  49), 
ut  307  ;  porro  uide  supra  64.  'suo’  ad  obiectum  'puluinar’  uidetur  spectare: 
tam  ampla  erat  uestis  stragula,  ut  alio  amictu  nullo  lectus  nuptialis 
indigeret,  sed  illo  tamquam  proprio  uteretur,  non  infitior  tamen,  mihi 
Catullum  scripsisse  uideri  'puluinar  complexa  suom’?  puluinar,  ad  quod 
pertinuit.  —  267.  quae  postquam  cupide  spectando  Thesala  pubes 
expleta  est.  'quae’  ad  omnia  ea  quae  u.  43  sqq.  indicata  sunt  spectat, 
'pubes’,  ut  saepe,  sensu  latiore:  populus.  Lucr.  III  104  explere  bonis 
rebus  satiareque  numquam ,  Verg.  Aen.  VIII  265  nequeunt  expleri  corda 
tuendo.  —  268.  sanctis  coepit  decedere  diuis.  de  regia  abire  et  ita 
locum  dare  caelestibus;  Hor.  epist.  II  2,  213  decede  peritis,  Verg.  ecl. 
8,  88  serae  meminit  decedere  nocti,  'diuis’,  per  se  plenum  grauitatis, 
quod  intenditur  addito  epitheto  sollemni  'sanctis’,  summam  agrestium 
reuerentiam  denotat.  —  269,  270.  hic  ita  ualet  'tunc’,  ut  ipsum  illud 
de  quo  agitur  temporis  momentum  uiuidius  subiciat  oculis  (graecum  iv 

avxto  de  xovzco);  cf.  X  24,  LXVII1  23;  quo  loco  altero  ut  'hic*  et  'talo*, 
sic  nostro  'hic*  et  u.  276  'sic  ibi’  cobaeret.  posita  est  autem  conpara- 
tionis  iam  sequentis  summa  in  eo,  quod  Thessalorum  ad  fores  regiae 
properantium  exitumque  quaerentium  decessus  in  initio  lentus  (cf.  ' coe - 
pit*)  mox,  cum  plures  qui  insequebantur  urguerent  paucos  priores, 
magis  magisque  est  factus  concitatus,  plane  ut  mare  paulo  ante  lucem 
nouam  paulatim  insurgens  flantibus  iam  acrius  uentis  commouetur  aestuans- 
que  crebras  agit  undas;  cuius  imaginis  a  Catullo  pulcre  elaboratae  ex- 
ornataeque  prima  habes  lineamenta  apud  Hom.  II.  II  149  et  394  maxime- 
que  IV  422  sqq.  —  qualis  flatu  placidum  mare  matutino  horrificans 
Zephyrus  procliuis  incitat  undas,  mare  per  noctem  positum  tran 
quillumque,  sed  se  tollens  tempore  matutino,  zephyrus  (qui  hic  pro  quouis 
uento  dici  uidetur  ex  more  poetarum,  cf.  Prop.  I  16,  34,  Verg.  Aen.  IV 
562;  nec  uidetur  causa  adesse  cur  de  Graecorum  zephyro  imbres  tem¬ 
pestatemque  ferente  cogitemus)  fhorrificat’  siue  crispat  (Hom.  II.  VII  63 
ol'ri  Se  gstpVQOLO  E%EVCCtO  7C0VT0V  ETU  qppl|  OQVVflEVOlO  vsov,  ib.  IV  402; 
apud  Latinos  'horror*  magis  ad  saeuiens  mare  pertinet  plerumque ,  cf. 
tamen  Cic.  de  rep.  I  40,  63  ubi  subito  coepit  mare  horrescere ,  hoc  est, 
tremulum  fieri,  Aen.  III  196,  Stat.  silu.  V  4,  5,  Lucan.  V  446)  et  ita 
mouet  undas  ut  procliues  fiant  (cf  205)  siue  pronae  aduersus  litus 
uoluantur  (Lucr.  VI  728  et  procliuis  item  fiat  minus  impetus  undis),  cete¬ 
rum  formae  'procliues*  et  'procliuas*  cum  sint  a  latinitate  aeque  tutae, 
recepi  eam  quam  commendauit  maior  libri  0  auctoritas.  —  271.  Aurora 
exoriente  uagi  sub  lumina  solis,  accuratius,  ut  fere  oportuit,  nec  sola 
exornatione  poetica  illud  'matutino*  explicatur:  cum  oritur  Aurora  nec¬ 
dum  adparuit  sol.  Q.  Catulus  apud  Cic.  d.  n.  d.  I  28,  79  exorientem 
Auroram  forte  salutans,  'sub*  cum  accusatiuo  nota  significatione;  Verg. 
Aen.  VI  255  primi  sub  lumina  solis  et  ortus ,  ubi  perpetua  illa  harum 
uocum  confusione  pauci  libri  'limina’  habent,  plane  ut  hic  V  'sublimia*, 
unde  alii  Itali  effecere  'sub  limina’,  male  utique,  cum  'limina  solis’  ne¬ 
que  inueniatur  alibi  (contra  sollemne  est  'lumina  solis’)  neque  uero  sen¬ 
sum  commodum  praebeat  (de  ea  parte,  ubi  sol  oriatur,  intellexit  Bur- 
m annus,  quasi  hoc  commemorari  attineret),  non  raro  autem  epitheto  sol 
dicitur  'uagus*,  ut  et  luna  ceteraque  sidera  certum  cursum  perficientia  (ut- 
pote  opposita  stellis  fixis)  audiunt  'uaga*;  LXI 110,  paneg.  Messalae  76  uagi 
sileantur  pascua  solis ,  incertus  (supra  p.  14  not.)  hac  qua  sol  uagus  igneas 
habenas  immittit.  —  272.  tarde  primum  clementi  flamine  pulsae  pro¬ 
cedunt.  lente  in  initio  mouentur,  utpote  inpulsae  uento  non  ita  forti. 
Stat.  Theb.  V  468  dementior  auster.  —  273.  leuiterque  sonant  plan¬ 
gore  cachini.  'leuiter*,  ut  'tarde*,  cum  ui  praepositum;  suppleas  'tan¬ 
tum*.  'plangor’  (cf.  Ouid.  epist.  18,  121  planguntur  liiora  fluctu,  Verg. 
G.  I  133,  maximeque  Sen.  Agam.  680  licet  alcyones  Ceyca  suum  fluctu 
leuiter  plangente  sonent,  quod  plane  traditam  in  0  lectionem  stabilit; 
male  uulgo  'leni  resonant’)  hic  de  undarum  inuicem  superruentium  ictu 
strepituque,  ut  similiter  Lucan.  VI  690  planctus  illisae  cautibus  undae. 

exhibent  excerpta  ex  ueteribus  glossis  Pithoeana  [p.  71  Gothofr.]  placor 
tranquillitas,  at  Catullus  plangor ,  satis  confuse,  utique  nulla  esi  causa 
reponendi  cum  Italis  'clangore’,  quae  uox  ex.  gr.  de  echo  usurpata 
(Attius  trag.  573  R.  echo  crepitu  clangente  cachinnat )  ad  mare  non  pertinet, 
'cachinni’  siue  prisce  'cachini’*  est  nominatiuus:  moderati  tantum  in 
initio  undarum  sese  plangentium  audiuntur  susurri  risui  leni  conparandi; 
repte  plerique  omnes  uideruut  hanc  imaginem  ductam  esse  ex  graeco, 
cpp.  Aeschyl.  Prom.  89  novxCav  xs  y.vg>axcav  avfiQi&pov  y£laofiat  ubi 
plura  interpretes.  —  274.  post  nento  crescente  magis  magis  incre¬ 
bescunt.  mox  autem,  quo  magis  adpropinquat  solis  ortus,  una  cum 
uento  iam  fortiore  semper  crebrius  undae  superfunduntur  undis,  de 
cmagis  magis’  cf.  XXXVIII  3;  de  increbescere’  forma  (quippe  'br’  con- 
iunctum  minus  grato  cum  sono  molliebatur  cr’  extrita)  Buechelerus 
Fleckeis.  ann.  1872  p.  113  sqq.  plerumque  de  uentis  hoc  uerbum  adhibetur 
(cf.  et  Verg.  G.  I  359  nemorum  increbrescere  murmur );  cf.  tamen  Geli.  II 
30,  2  fluctus  maximi  et  creberrimi.  Sali.  ap.  Seru.  ad  Aen.  I  116  crebri¬ 
tate  fluctuum.  —  275.  purpureaque  procul  nantes  ab  luce  refulgent, 
uide  pulcrum  narrationis  progressum  in  patefacto  iam  solis  lumine;  nam 
quamquam  etiam  Aurora  purpurea  sit,  tamen  ipsum  illud  'procul  reful¬ 
gent’  una  cum  uenti  flatu  uehementiore  ut  haec  de  sole  accipiamus  cogit 
omnino,  quamquam  hic  progressus  manifestius  indicari  potest  adhibita 
recte  arte  critica,  etenim  qui  conparant  Enn.  ann.  584  V.  et  Manii.  I 
165  fluctusque  natantes  (Theocr.  21,  18),  obliuiscuntur  'nare’  siue  mare 
persecare  non  esse  'natare’,  quo  cum  uerbo  fluctuandi  notio  tam  facile 
consociatur  quam  est  aliena  a  'nare’  (nec  adest  in  compositis,  ut  'in¬ 
nare’  siue  perfluere,  persecare  Hor.  od.  III  17,  7).  sed  fac,  fluitantes 
undas  dici  posse  'nantes’ :  huius  rei  nec  post  274  iterum  fieri  mentionem 
attinuit  nec  uero  uerbo  hic  iam  languidissimo  fluitandi,  recto  igitar 
sensu  Muretns  'procul  uariantes  luce’  et  Mitscherlichius  'pr.  uibrantes  luce’ 
conicientes  de  tradita  lectione  dubitauerunt,  non  attenderunt  ad  id  quod 
flagitat  locus,  nam  qui  modo  271  de  Aurora  solis  praenuntia  legimus,  cum 
hic  deprehendamus  lucem  solis,  unde  is  tam  subito-  apparuerit  nostro 
iure  miramur,  unde  ex  'nantes’  erui  'nascente’:  Stat.  Theb.  III  720  nascens 
lux,  de  aue  Phoen.  41  [PLM.  III  p.  254]  Phoebi  nascentis  ad  ortus,  quod 
ex  more  Catulliano  bene  cum  'purpurea’  iungitur  (cf.  ad  126);  nec  opus 
est  hoc  auctore  Lennepio  mutare  in  T  purpureae ’.  (quod  per  se  non  ma¬ 
lum  est;  cf.  Prop.  II  26,  5,  Val..  Flacc.  III  422):  Nemes.  ecl.  2,  75  non¬ 
dum  pwpureos  Phoebus  cum  tolleret  ortus  nec  tremulum  liquidis  lumen 
splenderet  in  umdis.  'procul’,  longe,  iunge  cum  'refulgent’.  Ouid.  fast. 
VI  252  purpurea  luce  refulsit  humus.  —  276,  277.  sic  ibi  uestibulis 
linquentis  regia  tecta  ad  se  quisque  uago  passim  pede  discedebant, 
in  V  legebatur  'sic  tum’,  adscripta  uaria  lectione  'tibi’,  quae,  ut  per  se 
omni  sensu  carens,  ficta  esse  nequit,  sed  continet  '1  ibi’  scripturam  ex 
codice  Belgico  petitam  (G  falso  ex  V  descripsit),  iam  cum  'ibi’  multo 
sit  exquisitius  (cf.  de  hac  uoce  ad  tempus  relata  LXIII  42)  quam  'tum’ 

(quod  ex  glossa  in  V  inrepsisse  indetur),  illud  Hauptio  auctore  [opusc. 
I  p.  82]  recipere  non  dubitaui.  de  nominatiuo  c linquentis’  cf.  ad  14. 
'uestibuli’,  quod  Y  habet,  solito  artificio  ita  uulgo  defendunt  ut  inuer- 
sionem  adesse  statuant  (uestibula  tectorum  regiorum),  inepte  omnino  et 
sine  idoneo  exemplo.  'uestibulo’  uel  'uestibulis’  coniecit  Schraderus 
[em.  p.  11]  tolerabiliter,  nisi  quod  mihi  non  omitti  potuisse  uidetur  uo- 
cula  multitudinis  concitatae  properaeque  cum  undis  tumidis  maris  simili¬ 
tudinem  indicans;  unde  malim  ffestini\  iam  fpassim  discedebant’  dictum 
de  turba,  quae  abeundo  in  omnes  partes  dissoluitur,  ita  iungitur  cum 
'ad  se  quisque’  (=  suam  quisque  domum;  cf.  de  hoc  'ad  se’,  quod 
aequat  gallicum  Cchez  soi’,  ex.  gr.  Ter.  Eun.  III  5,  64  eamus  ad  me ),  ut 
simul  quo  abierint  illi  indicetur;  Nep.  Them.  4,  2  ut  domos  suas  disce¬ 
derent.  'uago  pede’,  ut  LXIII  86.  —  278,  279.  princeps  e  liertice 
Pelei  adnenit  Chiron  portans  silnestria  dona.  f Pelei’  prisce  pro 
fPeli’:  in  monte  Pelio,  non  procul  a,  cacumine,  antrum  fuisse  Chironis 
constat,  qui  primus  uenisse  dicitur,  utpote  quem  aliae  fabulae  intima 
cum  Peleo  amicitia  iunctum  fuisse,  aliae  adeo  eius  auum  ex  Endei  filia, 
Aeaci  uxore,  fingant,  et  quod  Chiron  portat  dona  siluestria,  priscam 
siinplicitatem  (cf.  ex.  gr.  Prop.  III  13,  25  sqq.)  hic  quoque  sectatus  C. 
refugit  luxuriantem  illum  apparatum,  quo  alii  poetae  multi  munera  a 
dis  Peleo  et  Thetidi  oblata  persecuti  sunt:  duo  tantum  semidei  Thessali, 
Chiron  et  Penios,  adferunt  quae  in  ornameotnm  tam  ipsius  regiae  quam 
uestibuli  circumiacentis  adhibentur  munera,  flores  et  arbores;  ceteri  dei 
praesentia  sua  conubium  illud  ornant.  —  280.  nam  quodcumque  ferunt 
campis,  non  omne  quod  campi  proferunt,  sed  solos  flores  adfert  Chi¬ 
ron;  nec  hic  'florum  ’  subintellegere  licet,  quamquam  autem  leniore 
medela  Guarinus  dedit  'quotcumque’,  tamen  non  dubitaui  auctore  Mureto 
scribere  'quoscumque’.  nam  cum  tria  genera  florum,  campestrium  mon¬ 
tanorum  fluuialium,  proferantur,  aut  uarietatem  qualitatem  que  respiciens 
'quoscumque’  et  postea  'quos’  aut  solam  multitudinem  'quotcumque’  et 
'quot’  scribere  debuit  poeta,  et  hic  duo  loci  posteriores  (cf.  et  'hos’  283) 
unum  redarguunt  primum,  cum  praesertim  qualitatis  notio  multo  sit 
aptior  (cf.  Prop.  I  2,  9  quos  summittat  humus  colores),  deinde  editiones 
occupauit  Italorum  correctura  'campi’  me  iudice  incongrua.  nam  ex 
regionibus  subiacentibus  cum  Chirona  flores  petiisse  par  sit,  /Thessala’ 
quae  sequitur  'ora’  non  de  terra  tota,  sed  de  litore  maritimo  Magnesiae 
accipienda  est;  iam  que  ex  altera  parte  camporum  mediterraneorum  ita 
mentio  fiat  oportet,  ut,  quemadmodum  'campis’  et  'montibus  magnis’ 
sibi  respondent,  'ora  Thessaa’  itidem  quod  opponatur  habeat,  hinc 
solitae  nominum  propriorum  corruptionis  memor  conieci:  'quoscumque 
Pherae  campis’,  ad  quod  ultro  'creant’  ex  secundo  membro  supplemus; 
cf.  Eustath.  ad  Hom.  II.  II  756  <&EQai  nigag  cprjGL  xmv  IlEXciGyi%6)v  ns- 
Slcov  7Cqos  tij  Mayvr\olu ,  a  naqaxElvEi  (ie%ql  IlrjXfov  Gradict  ehccxov  E^r\- 
■aovxcl.  —  281.  propter  fluminis  undas,  iuxta  flnuium  riuumue  nescio- 
quem ,  quem  in  planitie  illa  meantem  (nam  de  Peneo  plane  remoto 

cogitari  nequit)  conmemorabant  fabulae  nunc  deperditae  (certe  mihi 
ignotae).  —  282.  aura  parit  flores  tepidi  fecunda  Fauoni.  Lucr.  I  11 
genitabilis  aura  Fauoni  (apte  de  huius  fecunditate  cp.  Yulpius  Claudian. 
d.  r.  Pros.  II  88  sqq.);  Ouid.  a.  a.  III  185  quot  noua  terra  parit  flores. 
—  283.  hos  indistinctis  plexos  tulit  ipse  corolis.  plexos  siue  con¬ 
sertos  (Lucr.  Y  1399  plexis  redimire  coronis )  quidem  in  corollas,  sed  has 
inordinatas,  floribus  temere  confusis  nec  digestis  secundum  artem,  qua 
ex  colore  uario  potissimum  in  gratam  speciem  componendi  erant,  ''corolis5, 
quod  efficitur  ex  libri  Y  memoria,  prisce  pro  'corollis5.  —  284.  quo 
permulsa  domus  iocundo  risit  odore.  'quo5,  quod  omnium  facillime 
euadit  ex  traditis  ductibus,  nota  attractione  pro  'quorum7  saepissime 
cum  ridendi  uerbum  adhibeatur  de  eis  quae*  sensibus  nostris  blandiuntur 
iucunditate  sua  (cf.  Lucr.  III  22,  IV  82,  V  1395^  Hor.  od.  IV  11,  6),  auda- 
cius  hoc  ad  odorem  translatum  est  exemplo  Graecorum:  bene  Ruhnke- 
nius  cp.  Efom.  hymn.  in  Cer.  13  x^oodet  d’  odgrj  nccg  ovqavog  svgvg 
vtzsq&ev  yaiu  ts  ndo’  SysXaffGS  nod  aXfivqov  olSficc  &aXdcGGr}g.  'permulsa5, 
contacta  siue  imbuta:  Stat.  silu.  I  3,  10  de  domo  tum  Venus  Idaliis 
unxit  fastigia  sucis  permulsitque  crocis  blandumque  reliquit  odorem  sedi¬ 
bus.  —  285,  286.  confestim  Penios  adest,  'conf.5  (uox  a  cultis  poetis 
aliena),  statim  post  illum,  uenit  numen  nobilis  illius  fluminis,  quod  ple¬ 
rumque  Peneus  audit  apud  Romanos  (cf.  supra  2  'Aeetios’),  non  con- 
memorant  ceteri  scriptores  huius  dei  praesentiam,  qui  tamen  utpote 
Thessalicus  aptissime  prae  ceteris  adpellatur.  —  uiridantia  Tempe, 
Tempe,  quae  siluae  cingunt  super  impendentes.  Plin.  h.  n.  IV  8,  31 
in  eo  cursu  Tempe  uocant  V  milia  passuum  longitudine  et  ferine  sesqui- 
iugeri  latitudine  ultra  uisum  hominis  attollentibus  se  dextra  laeuaque 
leuiter  conuexis  iugis,  subtus  luco  ['sua  luce’  codd.]  uiridante.  hac  labitur 
Penius  lucidus  ['uiridis7  codd.]  calculo ,  amoenus  circa  ripas  gramine, 
canorus  auium  concentu ;  Ouid.  met.  I  568  est  nemus  Haemoniae,  prae¬ 
rupta  quod  undique  claudit  silua,  uocant  Tempe,  per  quae  Peneus  (Aelian. 
u.  h.  III  1,  schol.  ad  Tbeocr.  1,  67).  cf.  et  Iustin.  XXIY  6,  6  templum 
autem  Apollinis  Delphis  positum  est  in  monte  Parnaso  in  rupe  undique 
impendente.  —  287.  Minosini  linquens  doris  celebranda  choreis,  ex 
litterulis  'miuosim’  cum  aliae  Musas  hinc  alienas  noluerint  eruere,  pleri- 
que  subesse  mentionem  Nympharum  recte  intellexerunt;  et  priores  qui¬ 
dem  postquam  genetiuum  agnouerunt,  datiuum  plur.  graecum  (Neuius  I 
p.  317)  latere  primus  uidit  Scaliger.  et  BRealini  quidem  'Naiadum’ 
proponentis  uestigiis  ingressus  Hauptius  scripsit  'Naiasin5,  id  quod  gene¬ 
rale  nimis  est  omnique  proprietate  caret  neque  leni-  mutatione  nititur, 
melius  olim  mihi  his  ualhbus  conuenire  uidebantur  puellae  arborum 
pomiferarum  siue  MrjXtadeg ,  recepique  'Meliasin7  a  Maduigio  proposi¬ 
tum;  quamquam  num  hae  Nymphae  uallibus  Thessalicis  conueniant, 
iare  dubitari  potest,  uocantur  interdum  Nymphae  a  locis  quos  incolunt, 
uelut  a  Callim.  hymn.  a.  Del.  109  sqq.  vvpepca  ©fGaaltdsg,  ab  Euripide 
Tdatat,  a  Sophocle  'EXinoovidsg  (cf.  Pape-Benseler  lex.  nom.  propr.  s.  u. 

vvfiqpai);  unde  a  uetere  Thessaliae  nomine  f  Haemonia 7  (Steph.  Byz. 
Alpovfa,  i]  ®8ttccXioc}  ano  Ai'(iovo$)  Thessalides  illae  Callimacheae  uocari 
potuerunt  Haemonides7  addita  enim  ce’  unica  atque  traiectis  'i’  et 
V  sine  uiolenta  nimis  mutatione  euadit  'emonisin’  siue  'Haemonisin’, 
quod  Turnebo  'Haemonidum’  praeeunte  restituit  Heinsius  (cf.  et  Aelian. 
u.  h.  III  1).  idemque  Heinsius  quomodo  possit  defendi  traditum  'Doris’ 
cum  'choreis’  iungendum  docuit  praeeunte  Scaligero:  etenim  teste  Stra¬ 
bone  [IX  437]  Thessaliam  olim  uocatam  esse  Dorida  nempe  a  Doro 
Hellenis  filio  auctore  Herodoto  I  56  (alia  nuper  testimonia  adiecit 
GHEoscherus  in  Fleckeis.  ann.  1880  p.  786),  praeterea  ab  Hesychio 
Scoqlo^siv  explicari  'abiecta  ueste  choreas  ducere’  (cf.  et  Anacr.  fr.  60 
iytdvGo  %iza>vu  deoQicegsiv  ibique  Bergklus).  sed  formam  'Dorus’  addubi¬ 
tantes  solosque  Dores  uel  Dorienses  cognitos  habentes  ut  olim  Itali 
'claris’  et  Statius  'doctis’,  ita  nuper  Hauptius  opusc.  I  p.  142  Epuleris’ 
et  Lachmannus  (quem  uide  ad  Lucr.  p.  280)  'crebris ’  coniecerunt;  quibus 
aCcedens  Maduigianum  'duris’  (=  agrestibus)  recepi  secundum  Ouid. 
fast.  III  537.  sed  a  Doro  heroe  originem  repetentes  adpellatos  etiam 
esse  Doros,  duo  loci  indubitati  demonstrant,  Fest.  p.  206,  3  M.  (de 
altero  p.  312,  33  non  constat)  et  Seru.  ad  Aen.  II  27.  cumque  sane 
potuerit  'Dorus’  etiam  pro  adiectiuo  adhiberi,  retinenda  uidetur  arche-. 
typi  lectio,  quamquam  ex  qua  fabula  reconditiore  saltatio  nuda  suam 
accipiat  explicationem  nos  latet,  innuitne  poeta,  absente  Ptnio  nymphas 
priuas  sibi  choreas  duxisse  licentius,  quas  illo  praesente  non  ausae  sint 
ducere?  'celebranda’,  frequentanda,  ut  Verg.  Aen.  III  280  Actiaque  Iliacis 
celebramus  litora  ludis.  —  288.  non  uacuos  cum  'adest’  cohaeret;  Prop. 
IV  5,  47  si  pulsat  inanis  (=  sine  muneribus),  Mart.  III  58,  33;  et  sic 
Graeci  veog,  ut  Hom.  11.  II  298,  Od.  XV  214.  —  namque  ille  tulit 
radicitus  altus  fagos,  'ille’  falso  hic  additur  (rectum  foret  'non  ille 
uacuos,  namque’);  nam  Ellisius  'ille’  explicans  'pro  sua  parte’  errat, 
unde  olim  proposui  'ipse’;  quod,  licet  a  sententia  probabile,  a  repeti¬ 
tione  minus  grata  (283)  non  commendatur,  mox  'radicitus’  difficile  iun- 
gitur  cum  'altas’  (nam  i$ulgo  adlatus  Verg.  G.  I  20  et  teneram  ab  radice 
ferens ,  Siluane ,  cupressum  non  plane  est  similis),  unde  Heinsius  uoluit 
'actas’,  quod  esset  'euolsas7;  sed  hoc  etsi  optime  et  ex  more  coit  cum 
'radicitus’,  tamen  neutiquara  'actas’  ea  utitur  significatione,  pro  uitioso 
autem  'ille’  si  legimus  'inde’  (ex  uallibus  Tempe),  iam  'tulit’  non  est 
'attulit  ad  regiam’,  sed  potius  (ut  saepe)  'abstulit’,  quod  facile  recipit 
'radicitus’.  Verg.  G.  I  173  altaque  fagus.  —  289.  ac  recto  proceras 
stipite  lanrus.  trunco  non  inflexo  celsas  (Hor.  III  25,  16  proceras  fraxi¬ 
nos );  et  laurus  prae  ceteris  Tempe  protulerunt  (VHehnius  1.  1.  p.  194  sq.). 
—  290.  non  sine  nutanti  platano  lentaque  sororei  flammati  Phae¬ 
thontis.  'non  sine7,  cum  multa;  iam  enim  qui  post  fagos  laurusque 
secuntur  singulares  sunt  collectiui,  quos  uocant.  platanus  (de  qua  cf. 
Hehnius  1.  1.  p.  248  sqq.)  'nutans’  dicitur,  ut  Verg.  Aon.  IX  681  (quer¬ 
cus)  caelo  attolhmt  capita  et  sublimi  uertice  nutant ;  Enn.  ap.  Geli.  XIII  20 

capitibus  nutantis  pinos  rectosque  cupressus.  'lenta’,  siue  'flexibilis’  ‘siue 
(propter  oppositum  'nutanti’)  'inmobilis’  audit  populus  (nam  hanc  potius 
quam  alnum  uidetur  poeta  innuere);  de  Phaethontis  flammati  {ueQavvm- 
VsvTos  explicat  Vulpius;  est  potius  ‘ardentis’  siue  flammis  Iouis  per¬ 
euntis;  Culex  128  ambustus  Phaethon)  sororibus  cf.  Ouid.  met.  II  325  sqq., 
Verg.  Aen.  X  190  populeas  inter  frondes  umbramque  sororum ,  Sen.  Here. 
Oet&187,  Culex  142  sq.  —  291.  et  aeria  cupressu.  Cui.  139  imaginem 
inlustrat;  et  sic  saepius  arbores  'aeriae’,  ut  platani  Cui.  124,  ulmi  Verg. 
ecl.  1,  69,  quercus  Aen.  III  608.  —  292.  haec  circum  sedes  late  con¬ 
texta  locauit.  'haec’  ad  uaria  arborum  genera  spectat,  'cont.  ,  inter 
se  ligata,  arboribus  tam  arte  positis,  ut  rami  conecterentur  cum  ramis 
(Plin.  ep.  V  6,  9  uineae  unam  faciem  longe  lateque  contexunt ).  '1.  1.’,  amplo 
circa  regiam  (43)  orbe.  —  293.  uestibulum  ut  molli  uelatum  fronde 
uireret.  'molli’  (delicata  perque  umbram  suam  iucunda:  Aen.  IV  147 
mollique  fluentem  fronde  tegit  crinem)  fronde  efficiunt  arbores,  ut  uiride 
sit  (Verg.  G.  IV  18  stagna  uirentia  musco)  uestibulum  siue  tota  circa 
arcem  undique  patentem  area  (sic  enim  ut  accipiamus,  cogit  illud  ‘circa 
sedes  late’),  iam  cum  ‘uelare’  non  ualeat  'inumbrare’  (Verg.  G.  IV  20), 
sed  usitatum  sit  de  sertis  suspensis  (cf.  ex.  gr.  Verg.  Aen.  II  248),  'ue¬ 
latum’  recte  se  haberet  in  Chironis  corollis  in  ipsa  aula  adfixis,  non  in 
Penei  arboribus  altis,  quae  potius  circumdant  uallantque  regiam  nec 
solum  umbram  praebent  gratam,  sed  etiam  oculos  arcent  profanos,  tra¬ 
dito  ergo  'uellatum7  ita  sum  usus,  ut  darem  'uallatum’  —  294.  post 
hunc  consequitur  solerti  corde  Prometheus,  'consequitur'1,  statim 
uenit.  descriptio  ex  nomine:  ex  sollerti  siue  ad  inueniendas  nouas  artes 
ingenioso  'corde’,  hoc  est  prudentia  (Lucr.  V  1106  ingenio  praestare  et 
corde  uigere),  constat  dictum  esse  Promethea;  cf.  Welckerus  libri  'Aeschyl. 
Trilog.’  p.  20.  interfuit  autem  ille  nuptiis  Thetidis,  utpote  quae  causa 
fuisset  ei  liberationis  et  cui  ut  contingeret  Peleus  maritus  ipse  effecisset; 
Hygin.  astr.  II  15  (audiens  fatorum  de  Thetidis  filio  decretum)  Prome¬ 
theus  auditum  Ioui  nuntiauit ,  qui  .  .  coactus  destitit  Thetin  uelle  ducere 
uxorem  et  Prometheo  pro  beneficio  meritam  retylit  gratiam  eumque  uin- 
culis  liberauit  (Welckerus  1.  1.  p.  49  sqq.).  —  295.  extenuata  gerens 
ueteris  uestigia  poenae,  in  corpore  prae  se  ferens  adhuc  siue  cica¬ 
trices  ex  stigmatis  inustis  olim  per  dirum  supplicium  (Verg.  Aen.  II  278 
uolneraque  illa  gerens ,  Plin.  XXXII  11,  24  cicatrices  extenuat)  siue  secun¬ 
dum  Probum  ad  Verg.  ecl.  6,  42  oh  hoc  beneficium  (fati  nuntiati)  lup- 
piter  eum  soluit;  ne  tamen  impunitus  esset,  coronam  et  anulum  gestanda 
ei  tradidit ,  ut  neque  in  anulo  saxi  ac  ferri  memoria  deesset  et  in  corona 
uinculorum  forma  remaneret  (Welckerus  1.  1.),  ut  ‘extenuata’  iam  ualeat' 
'mitigata’,  'ueteris’,  prioris,  ut  Aen.  I  23  ueteris  belli  et  IV  23  ueteris 
uestigia  flammae.  —  296,  297.  quam  quondam  silici  restrictus  membra 
catena  persoluit  pendens  e  uerticibus  praeruptis,  'silici’,  quod  nullo 
pacto  coit  cum  'catena’  (haec  praeterea  erat  ferrea),  uulgo  ut  datiuum 
siue  ablatiuum  cum  'restrictus’  copulant;  cf.  Aeschyl.  in  Ciceronis  uer- 

sione  Tuse.  II  10,  23  aspicite  religatum  asperis  uinctumque  saxis,  quae  con¬ 
structio  ut  iam  durior  fit  ob  pendens  ex  'restrictus’  illud  'membra’  (ad  65), 
ita  rupis  mentio  infertur  uerbis  'e  uerticibus  praeruptis’,  boc  est,  Cau¬ 
casi  ex  montibus  summis  praecipitibus  (Aeschyl.  Prom.  4  ngog  nstgcug 
vrprjXoKgfjfivoig,  Apoll.  Rhod.  II  1250),  ut  in  uersu  priore  plane  abundet; 
praeterea  'e’  et  pluralis  'uerticibus’  eam  potius  legentibus  suppeditat  ima¬ 
ginem,  quasi  inter  duo  cacumina  per  catenam  iuncta  pependisse  in  aere 
a  poeta  fingatur  Prometheus,  qui  iam  nullo  modo  simul  etiam  ad  rupem 
religatus  potuit  esse,  sed  tantum  toto  corpore  uinctus.  unde  pro  cor¬ 
rupto  fsilici’  Heinsius  maluit  'Scythicis’  (cuius  uestigia  premens  Schwa- 
bius  fin  Scythia’),  memor  locorum,  quales  sunt  Claudiani  gigant.  22 
infelix  Scythica  fixus  conualle  Prometheus,  Mart.  XI  84,  9  et  spect.  7,  1. 
mihi  praeplacuit  'catena’  firmare  addito  (cf.  Aesch.  Prom.  6  ccdayccv xi- 
veov  Ssogcov  iv  agg^Htoig  nsdcug  et  Hesiod.  theog.  521),  nimirum  'tri¬ 
plici’,  ut  dixit  Hor.  od.  I  3,  9  aes  triplex,  Yerg.  Aen.  VI  549  triplici 
circumdata  muro.  c  pera  oluit’,  Attius  trag.  534  R.  eum  (ignem)  dictus 
Prometheus  clepsisse  dolo  poenasque  Ioui  facti  ['fato’  codd.]  expendisse 
supremo,  iamque  post  semideos,  quos  singulos  et  prae  ceteris  ob  certas 
causas  esse  nominatos  uidimus,  uenit  deorum  turba  magnorum.  — 

298.  inde  pater  dinum  sancta  cum  coniuge  natis  que  aduenit.  supra 
27  diuum  genitor ;  quamquam  hic  secundum  Y,  in  quo  'diui’,  fortasse 
'diuj’  siue  'dium’  est  restituendum,  ut  Enn.  ann.  18  V.  Venus  pulcher¬ 
rima  dium.  r  natis’,  liberis;  Ellisius  cp.  Hom.  Od.  III  381  ctvttp  nai 
7cccl§£G6l  xai  cddoLTj  nagorAoiTL.  de  uersu  hyp  ermetro  cf.  LMuellerus 
d.  r.  m.  p.  294,  de  falsa  in  V  lectione  1  gnatisque’  idem  p.  318.  — 

299,  300.  caelo  te  solum,  Phoebe,  relinquens  unigenamque  simul 
cultricem  montibus  ydri.  sic  iungendum  esse  plerique  intellexerunt, 
male  nonnulli  'caelo’  referunt  ad  'aduenit’  respondent  enim  inter  se 
siue  datiui  siue  ablatiui  '  caelo  ’  et  '  montibus  ’  •  utramque  stirpem  in 
solita  sede  reliquit,  de  Diana  montium  domina  cf.  XXXIV  9,  Aen.  XI 
557  nemorum  Latonia  cultrix  (ad  LXI  1).  'unigena’  dicitur  ea,  quam 
uno  partu  cum  Apolline  in  monte  Cyntho  Latona  mater  enixa  est,  usu 
per  se  aperto,  etsi  alibi  non  obuio  (cf.  LXYI  53);  nec  enim  accedo  eis, 
qui  cogitauere  de  Hecate,  unica  Asteriae  et  Persaei  filia,  quae  propterea 
povoysvrig  audit  (Hes.  theog.  426  et  448,  Apoll.  Rhod.  III  1035);  nam 
et  abhorret  hic  quidem  locus  a  tali  eruditione  et  ineptum  est,  hoc  uersu 
conmemorari  Hecaten  ut  diuersam  a  Diana,  quam  Phoebi  sororem  ean- 
demque  cum  *  unigena’  hic  nominata  profert  u.  sq. ;  uideturque  poeta 
reddere  potius,  ut  Hertzbergius  statuit,  graecum  oyoyviog  siue  bgotgo- 
tpog  ’An6XX(ovog  (Hom.  hymn.  9,  2).  iam  ipse  locus,  cuius  cultrix  audit 
Diana  (nam  genetiuus,  etsi  aliquantum  etiam  ad  'montibus’,  multo  tamen 
magis  spectat  ad  'cultricem’,  quod  per  adpositionem  accedit  ad  'uni¬ 
genam’),  in  Y  audit  'ydri’;  unde  Itali  nonnulli  'Hydri’,  de  promunturio 
quodam  Asiae  minoris  cogitantes  (Plut.  Cim.  13),  quod  Dianae  tamen 
cultu  nobile  fuisse  plane,  ignotum  est.  nec  probabilius  'Hydrae’  Statius, 

fIdae’  Muretus,  "Idri’  Vossius  (iam  a  forma  grammatica  suspectum,  cum 
Cariae  illa  regio  "Idrias’  sit  uocata  et  urbs  "Idrieus’),  "montium  Abydi’ 
Froehlichius,  "Iri’  Ellisius  coniecerunt.  mihi  praeplacet  "Istri’  siue  "Histri’, 
siquidem  Artemis  Istria  diserte  conmemoratur  a  Pindaro  (01  3,  25  sq.). 
ceterum  cf.  supra  p.  17.  —  301,  302.  Pelea  naw  tecum  pariter  soror 
aspernata  est  nec  Tlietidis  taedas  noluit  celebrare  iugalis.  "nam’ 
traiectum,  ut  XXXYII  11  (supra  p.  18);  cf.  Bentl.  ad  Hor.  sat.  II  6,  78, 
interpp.  ad  Yerg.  Aen.  I  444.  Aen.  I  572  his  mecum  pariter  (=  una 
mecum)  considere  regnis.  Ouid.  her.  4,  121  taedaque  accepta  iugali 
(supra  21  et  25).  Octauia  708  quorum  toros  celebrasse  caelestes  ferunt. 
notum  est,  apud  Homerum  (II.  XXIV  62),  quem  sequitur  Aeschylus 
fr.  281  D.,  Apollinem  interfuisse  nuptiis  illis,  sed  postea  cum  recordarentur, 
Phoebi  sagitta  prostratum  esse  Achillem,  accedentibus  aliis  fabulis  quibus 
Aeacidis  inimicus  (fortasse  ob  Phoci  necem)  fingebatur  deus,  hunc  iam 
olim  afuisse  a  nuptiis  consentaneum  putabant  (num  Hesiodus  his  erat 
auctor?),  quidquid  id  est,  Dianam  hac  quoque  in  re  a  fratre  pendentem 
siue  Catullus  ipse  siue  eius  fons  finxit:  iniuriam  a  Peleo  fratri  inlatam 
sibi  quoque  absentiae  causam  esse  putauit  illa  nec  propterea  Thetidos 
quamquam  carae  alioquin  grataeque  diem  festum  ut  ornaret  praesentia 
sua  a  se  inpetrare  potuit,  ceterum  fortasse  "est’  delendum,  ut  "nec’ 
iam  non  "nec  propterea’,  sed  "ne  quidem’  ualeat:  uidentur  litterulae 
"ist’,  pertinentes  illae  ad  "ydri’  in  u.  priore  corrigendum,  huc  delapsae 
esse.  —  303.  niueis  flexerunt  sedibus  artus,  in  soliis  illis  eburneis  u.  45 
conmemoratis  (sine  ulla  causa  Itali  "nineos’).  "artus  flectere’  secundum 
graecum  ndumsiv  naXa  (yovv)  pro  xa&sfeG&ai  dictum  explicaudum  esse 
uidit  Mitscherlichius  cp.  Aeschyl.  Prom.  396,  Soph.  0.  C.  19;  nam  Stat.  Ach. 
II  108  (394)  fluxa  nunc  legitur,  sedebant  ad  mensas,  non  adcumbebant, 
tempore  heroico;  cf.  Lam binus  ad  Hor.  od.  I  27,  8.  —  304.  large 
multiplici  constructae  sunt  dape  mensae,  quamquam  miro,  tamen 
non  insulso  plane  modo  dici  posset  "dapes  in  mensis  construuntur’  (quod 
acerni  imaginem  suppeditaret);  sed  "mensae  dapibus  construuntur’  tam 
ineptum  quam  inauditum  est.  quid  usitatum  sit,  docent  Plaut.  Men. 
I  1,  25  cereales  cenas  dat}  ita  mensas  extruit,  Cic.  de  sen.  13,  44  caret 
epulis  extructisque  mensis ,  id.  Tuse.  Y  21,  62  mensa e  exquisitissimis 
epulis  extruebantur ,  Tib.  II  5,  99  dapes  et  festas  extruat  alte  cespitibus 
mensas ,  Ouid.  met.  XI  119  mensas  posuere  ministri  extrudas  dapibus , 
Sil.  Ital.  XI  273  regifice  extrudis  celebrant  conuiuia  mensis  (Hor.  epod. 
11,  43,  sat.  II  6,  105,  alia),  hinc  certa  nascitur  emendatio  "sunt  ex¬ 
tractae  dape  mensae’,  siue  transpositione  casu  facta  iam  ob  hiatum 
correctum  est  "constructae’  siue  grammaticus  quidam  in  uersus  con¬ 
formatione  offensus  male  (ita  quippe  laborantes  sub  pondere  mensae 
egregie  depinguntur,  cf.  68)  de  suo  uoces  traiecit  mutauitque.  "multiplex 
daps’,  cena  multorum  ferculorum.  —  305,  306.  cum  interea  infirmo 
quatientes  corpora  motu  ueridicos  Parcae  coeperunt  edere  cantus, 
"interea’,  inter  cenam;  XCV  3.  "quatientes’, -mouentes,  dum  carminis 

ictus  comitantur;  cf.  LXIII  11.  'infirmo  motu’,  qualis  est  proprius 
anuum  (LXI  154);  etsi  enim  interdum  Parcae  ut  pulcrae  uirgines  descri¬ 
buntur,  in  artis  monumentis  et  in  Hom.  hymn.  in  Mere.  552  (unde  eas  in 
uicinia  Pharsali  habitasse  comperimus),  tamen  cum  aliis  C.  eas  introducit 
anus  fatidicas  (cf.  Prellerus  myth.  gr.  I  p.  416).  qui  hac  quoque  in  re, 
ubi  Homeri  deseruit  uestigia  (apud  quem  Apollo  fata  canit),  Hesiodum 
(th.  217)  sequens  hoc  munus  apte  dat  Parcis,  recte  CMuellerus  [spicii, 
p.  37  sq.]:  'Parcae,  ut  fatales  deae,  praeesse  uitae  hominum  fingebantur  et 
grauissimarum  rerum  curam  suscipere,  quare  praeter  Ilithyiam,  quae  est 
naturalis  socia  Parcarum  (naQsdQog  Moiq&v),  operam  praestant  in  partu 
inprimis  egregiorum  et  inlustrium  puerorum  atque  unicuique  nascenti 
sortem  suam  canunt,  tale  carmen  cogitandum  est  illud,  quod  Tibullus 
finxit  Parcas  eo  die  cecinisse,  quo  Messala  nasceretur  [I  7,  1,  ubi  uide 
Dissen.].  orta  autem  uidetur  illa  opinio  inde,  quod  uetulae  matronae 
puerperis  assistere  solebant  nendo  tempus  fallentes,  eaedem  deae,  Iunonis 
pronubae  haud  raro  comites,  nuptiarum  curam  suscipiunt  (Poli.  onom. 
III  3  p.  117,  Bekk.  ad  Arist.  aues  1734).  patet  igitur,  cur  adpareant 
festo  illo  die,  quo  nuptiis  inter  se  iunguntur,  quibus  nasciturum  sciunt 
filium  Achillem,  patris  gloriam  non  aemulaturum  tantum,  sed  aliquanto 
aucturum,  huius  igitur  laudes  et  fortiter  facta  uaticinantur’.  Hor.  c.  s.  25 
ueraces  Parcae,  Pers.  5,  48  Parca  tenax  ueri ;  Cic.  de  diu.  I  45,  101 
ueridicae  uoces  ex  occulto  missae.  —  307,  308.  his  corpus  tremulum 
complectens  undique  uestis  candida  purpurea  talos  incinxerat  ora. 
'his’  pro  'harum’,  ut  263.  'tremulum’,  prae  senio,  ut  Enn.  ann.  36  T'. 
cum  tremulis  anus  artubus,  palla  'complectitur  undique’  siue  totum 
corpus  circumdans  contegit  (266;.  'talos’,  ut  Lygd.  4,  35  ima  uidebatur 
talis  illudere  palla.  vora’,  instita  siue  limbo  uestis,  ut  Ouid.  met.  IV  480 
summa  uestem  deduxit  ab  ora,  Hor.  sat.  I  2,  29  quarum  subsuta  talos 
teget  instita  ueste  (ibid.  99).  AStatius  cp.  Piat.  rep.  10  p.  617  C  &vya- 
x 8Qocg  x rjg  jfvdynrjg  MoCqctg  XsvxsifiovovGccg  Gxififiaxa  ini  xdv  -uscpaXcav 
Sxovaag.  —  309.  at  roseo  niueae  residebant  uertice  uittae.  'at’  talis 
infimis  opponit  uerticem  summum,  quem  'roseum’  attribui  Parcis  tam¬ 
quam  roseo  iuuentae  flore  utentibus,  iure  suo  bene  sani  critici  carpserunt, 
siquidem  diligentissimum  in  earum  tamquam  anuum  descriptione  poetam 
credi  nequit  hic  adeo  sui  oblitum  esse,  nec  de  roseis  corollis  illarum 
capiti  inpositis  cogitari  posse,  ultro  adparet.  nil  autem  iuuat  Ciris  122 
et  roseus  medio  su/rgebat  uertice  crinis,  cum  et  purpurei  crinis  Nisaei 
peculiaris  sit  ratio  nec  cetera  congruant,  'ambrosio’  ergo  Vulpius, 
'annoso’  ESchulzius  coniecerunt;  minima  cum  mutatione  (saepissime 
enim  uocabulorum  exitus  inter  se  confusi)  'roseae  niueo’  restituit 
AGuarinus.  niueum  crinem  (cf.  Hor.  od.  IV  13,  12  capitis  niues  cum 
Peerlkampii  nota,  quod  ex  graeco  yfiquC  vicpogevog  ductum  esse  constat) 
anus  habent,  quem  eadem  cum  colorum  oppositione  iam  in  u.  priore 
obuia  insigniunt  uittae  roseae:  Prop.  IV  9,  52  (sacerdos)  pu/niceo  canas 
stamine  uincta  comas-,  Ciris  511  purpureas  flauo  retinentem  uertice  uittas 
Catulimus  ed  Baehrens.  II.  28 

plane  emendationem  firmans  (nam  ex  re  niuens  uertex  in  flamini  conmu- 
tatus),  PLM.  III  19,  1,  46  candida  flauenti  discinxit  tempora  uitta,  Stat. 
Ach.  I  611  et  Theb.  II  738,  IY  218.  —  310.  aeternumque  manus  carpe¬ 
bant  rite  laborem,  officium  inde  ab  initio  mundi  sibi  impositum  fata 
nectendi  (cf.  Cic.  de  diu.  I  55  fatim  .  .  est  ex  omni  aeternitate  fluens 
ueritas  sempiterna)  suo  ordine  (mox  descripto)  peragunt,  locutiones  quales 
sunt  'carpere  (=  perficere)  iter’  et  'carpere  uellera  (pensum)’  hic  in 
unum  confusae.  —  311.  laeua  colum  molli  lana  retinebat  amictum, 
de  nendi  opera  uniuersa  cf.  Bluemnerus  libri  'Technologie’  I  p.  307  sqq. 
et  in  actorum  archaeolog.  t.  36  (1877)  p.  52,  Marquardtus  antiqq.  priu. 
II  p.  500  sqq.,  ex  poetis  maxime  Ouid.  met.  VI  18 — 23.  colus  (cuius 
uocis  de  genere  masculino  raro  cf.  Neuius  I  p.  651)  per  totum  opus 
tenetur  (sic  'retinere’  pro  'tenere’  Prop.  II  29,  5)  a  manu  sinistra,  cir¬ 
cumdatus  ille  lana  infecta  siue  rudi  in  orbem  glomerata,  quam  lanam 
rudem  cum  semper  conmemorent  in  colo  (Ouid.  1.  1.  19,  epist.  1,  78, 
a.  a.  II  220),  mollis  lana  (ut  infra  318)  constet  ex  filis  deductis  per¬ 
fectisque,  ouium  autem  lana  fueritne  mollis  an  crassa  ('sollox’  Festus 
p.  301)  nil  ut  in  colo  uellus  indigestum  gerente  referre  adpareat,  pro 
'molli’  attributo  ex  corruptela  nato  quaerendum  erit  uocabulum  rei 
conueniens  (nec  enim  quod  conieci  'informi’  nimis  placet).  —  312.  dex¬ 
tera  tum  leuiter  deducens  flla  supinis  formabat  digitis,  dextra  lanam 
e  colo  trahens  agili  habilique  modo  (Iuuen.  2,  56)  stamen  in  longum 
ducit  (Ouid.  met.  IV  36  leui  deducens  pollice  filum)  digitis  sursum 
erectis  et  in  certam  fili  speciem  redigit.  "  'tum’  cum  proximo  'tum’  arte 
cohaeret:  'modo  .  .  modo’;  uariat  dextra  inter  hoc  negotium  deducendi  et 
torquendi  officium  statim  describendum:  —  313,  314.  tum  prono  in 
police  torquens  libratum  tereti  uersabat  turbine  fusum,  modo, 
dum  policem  (prisce  pro  'pollice’)  deorsum  inclinat  (opp  'supinis  digitis’), 
torquet  filum  dextra  eo  quod  uersat  siue  in  gyrum  circumagit  fusum 
(in  cuius  cacumine  primum  filum  erat  adfixum) ,  qui  libratur  siue 
aequabiliter  mouetur  ope  rotundi  turbinis  siue  uerticilli  (in  quo  inferior 
pars  fusi  haeret);  cf.  Tib.  II  1,  64  fusus  et  apposito  pollice  uersat  opus, 
eleg.  in  Maecenat.  1,  73  torsisti  pollice  fusos ,  consol.  Liuiae  164  hanc 
lucem  celeri  turbine  JParca  neat,  uersatus  siue  tortus  pollice  fusus  qrtia 
simul  filum  uersat  uel  torquet,  facili  opera  ipse  pollex  stamina  torquere 
uersareue  dicitur,  ut  Ouid.  met.  IV  34  et  XII  475;  unde  hic,  ne  tauto- 
logia  minime  grata  existat,  'torquens’  potius  ad  fila  referenda  puto,  dum 
'prono  in  pollice’  magis  ad  u.  314  spectat.  —  316.  atque  ita  decerpens 
aequabat  semper  opus  dens,  difficile  explicatu  'ita’,  cum  non  id  quod 
ex  prioribus  consequitur  (84,  Ouid.  met.  I  228,  III  22  et  118,  Verg.  G. 
IV  409),  sed  noua  plane  res  adferatur.  nam  dum  in  filo  deducto  torto¬ 
que  forte  extantes  floccos  naeuosque  sordidos  feminae  nentes,  utraque 
manu  occupata,  oris  dentibus  remouent  et  ita  aequando  consulunt  operis 
siue  fili  et  subtilitati  et  puritati,  tantummodo  pergunt  in  coepto,  itaque 
reponendum  uidetur  'atque  ibi’  (LXVI 33).  de  re  cf.  eleg.  in  Maecen.  1,  74 

de  Hercule  lenisti  morsu  leuia  fila  parum;  percussit  crebros  te  propter 
Lydia  nodos  (quos  nimirum  parum  accurate  decerperet  heros),  Claud. 
in  Eutr.  II  583  non  alius  lanam  purgatam  sordibus  aeque  praebuerit 
calathis,  'semper’  (ut  et  imperfecta  omnia)  eo  refer,  quod  uno  filo  de¬ 
ducto  torto  aequato,  ubi  fusus  terram  tetigit,  denuo  incepit  opus  nendo 
nouom  filum.  —  316.  laneaque  aridulis  haerebant  morsa  labellis, 
substantiuum  dorsum’  indicans  id,  quod  morsu  decerptum  est  siue 
frustum,  hoc  uno  locu  inuenitur;  AStatius  cp.  Mansum’  apud  Cic.  de 
or.  II  39,  162  omnia  minima  mansa,  nec  minus  est  uncci-  Xsyopsvov 
'aridulus’,  hoc  est,  sucis  siue  sputis  carens  (utpote  in  anubus);  de  duobus 
deminutiuis  cf.  III  18.  —  317.  quae  prius  in  leui  fuerant  extantia 
filo,  antea  eminuerant  (cf.  Colum.  V  11,  5  surculi  de  arbore  extent )  in 
stamine  iam  tereti  aequalique  (Ouid.  met.  IV  221  leuia  stamina ).  de 
constructione  'fuerant  extantia’  (=  extiterant)  cf.  Draegerus  synt.  hist. 
I  p.  293.  cf.  et  Ciris  33  sq.,  252.  —  318,  319.  ante  pedes  autem 
candentis  mollia  lanae  uellera  uirgati  custodibant  calathisci,  hi 
calathisci  (quos  praeterea  habet  Petron.  41,  cum  sint  usitati  magis  calathi) 
siue  quasilli  sunt  corbiculae  e  uirgis  teneris  contextae  (Copa  16  uimineis 
in  calathis ,  Prop.  HI  13,  20,  ubi  fortasse  restituendum  uirgatos  per 
calathos ,  codd.  virgineos’),  pedibus  nentium  subiectae,  recipiebant  serua- 
bantque  (cf.  ad  L  XXXIV  8  audibant )  candentis  iam  per  purgationem 
lanae  (Claud.  in  Eutr.  I  276  et  niueam  dominae  pensis  inuoluere  lanam) 
uellera  iam  e  rudi  statu  mollia  aequando  facta  (Ouid.  fast.  II  742  calathi 
lanaque  mollis),  nempe  fila  singula,  fuso  terram  attingente,  abrupta 
fuso  inuoluebantur;  qui  si  inpletus  esset,  iam  uellus  inde  detractum 
calatho  tradebatur  (Iuuen.  2,  54  calathisque  peracta  refertis  uellera , 
Theocr.  24,  69  noera,  nl(o6T7]Qoq  snsiysi),  ubi  in  glomera  formabatur.  — 
320.  haec  tum  clarisona  pellentes  uellera  uoce.  'haec’  pro  'hae’ 
(quod  ipsum  olim  restituebant);  cf.  Fleckeisenus  mus.  Rhen.  VII  p.  271 
(IX  p.  220),  Usenerus  Fleckeis.  ann.  1865  p.  226,  Neuius  II  p.  207. 
'uellus’  etsi  adhibetur  etiam  de  rudi  coli  lana  (Ouid.  met.  XIV  264 
quae  uellera  motis  nulla  trahunt  digitis  nec  fila  sequentia  ducunt ),  cum 
'pellentes’  tamen  nullo  modo  coit,  quippe  quod  trahatur,  carpatur, 
uellatur  ad  filum  deducendum,  cum  autem  aliena  intulerint  AStatius 
'plectentes’  coniciens  (nam  calathis  peracta  uellera  tradentes  Parcae 
denuo  nent,  inter  nendum  more  in  antiquitate  quoque  sollemni  cantantes: 
cf.  u.  306)  et  Heinsius  'polientes’  scribendo,  melius  sane  se  habet 
LFruterii  commentum  'uellentes  uellera’.  cum  tamen  'clarisona  (cf.  125) 
uoce’  ad  solum  illud  inclusum  'pellentes  uellera’  pertineat,  nullo  modo 
ad  u.  sq.,  cui  iam  adest  suus  ablatiuus,  cum  porro  sic  iunctum  'pellentes’ 
optime  se  habeat  (quippe  inpellunt  incitantque  Parcae  opus  uoce 
sua  acuta,  scii,  uersu  intercalari  elatiore  cum  uoce  repetito):  uitium 
potius  in  illo  'uellera’  utpote  scribae  neglegentia  e  u.  319  iterato  latere 
uidetur.  in  intercalari  autem  cum  inpellantur  fusi  eo  cum  consilio,  ut 
celeriter  torqueantur  fila,  haec  ipsa  pelli  non  inepte  dicuntur,  unde 

'stamina’  uel  'licia’  uidetur  depulisse  iterata  uox  'uellera’.  —  321.  diuino 
fuderunt  carmine  fata,  diuino’,  quod  ex  pectore  dei  inplentis  pleno 
(Lucr.  I  731  carmina  diuini  pectoris,  unde  et  ipsi  uates  atque  sagae  diuini 
diuinaeque  uocantur)  'funditur’  siue  maiore  cum  spiritu  profertur  (Cic.  de 
fin.  IV  4,  10,  Tuse.  I  26,  64,  Lucr.  V  110).  —  322.  perfidiae  quod  post 
nulla  arguit  aetas,  sic  uere  Lachmannus ;  nam  traditum  in  Y  'arguet’ 
ad  solum  tempus  post  poetam  ueniens  spectare  potest,  cum  inter  hunc  et 
nuptias  illas  interpositum  spatium  fuerit  dicendum  non  accusasse  menda¬ 
ciorum  et  falsitatis  (de  perfidiae  uocabulo  cf.  Usenerus  Fleckeis.  ann.  1878 
p.  74)  Parcarum  carmen,  cf.  supra  222  nec  ulla  aetas ,  Ouid.  met.  II  418 
nemus,  quod  nulla  reciderat  aetas.  —  323.  o  decus  eximium  magnis 
uirtutibus  augens,  'decus’  n^que  gloriam  potest  designare  (quae  paritur 
uirtutibus)  neque  uero  nobilitatem  (quo  pacto  'genus’  scribendum  foret: 
Ouid.  ex  P.  I  2,  2  et  I  8,  17);  unde  equidem  interpretor  de  pulcritndine 
(Aen.  IV  160  tantum  egregio  decus  enitet  ore,  Stat.  Ach.  I  290  eximium 
formae  decus),  quam  in  nouo  marito  quoque  praedicari  ad  LXI  191  ui- 
dimus  quamque  recte  Peleus  augere  siue  ornare  dicitur  summis  animi 
mentisque  dotibus:  Scip.  elog.  I  3  quoius  forma  uirtutei  parisuma  fuit.  — 
324.  Emathiae  tutamen  opis,  carissime  nato.  'Emathia’  etiam  Thessa¬ 
liae  maximeque  Pharsali  nomen  erat,  ut  ex  Verg.  G.  I  492  (cf.  ibi  Vossius) 
notum  est.  uocis  'ops’  usus  singularis  priscorum  proprius :  Eun.  trag.  83  E. 
et  hinc  Verg.  Aen.  VIII  685  ope  (=  manu)  barbarica ;  hic  regni  potentiam 
indicat,  quam  postea  plurali  'opes’  designabant:  Aen.  II  4  Troianas  ut 
opes  et  ib.  605  has  euertit  opes,  'tutamen’,  ut  supra  26  'columen’: 
tragicus  inc.  52  R.  qui  te  tutamen  fore  sperarat  familiae  domuique  columen 
(in  V  quod  legitur  'tutum’,  'tutu’  pro  'tutn’  exarauit  librarius),  deinde 
Itali  "rescripserunt  'clarissime’  cp.  Ouid.  met.  XI  221  sqq.  et  266  felix 
et  nato,  felix  et  coniuge  Peleus  (Cic.  de  off.  III  16,  66).  quamquam  de 
coniectuna  illa  dubitari  potest,  cum  propriae  Pelei  ipsius  uirtutes'  hic 
praedicentur,  coniecit  Proehlichius  'car.  Peleu’,  Schwabius  'car.  fato’  (cp. 
Ciris  200),  mihi  in  mentem  uenit  'notis’  (eis  qui  te  nouerunt).  —  325.  accipe 
quod  laeta  tibi  pandunt  luce  sorores  ueridicae.  'accipe’,  ut  LXVIIla  13. 
'laeta  luce’ ,  ut  supra  16  alma  (beata)  luce  et  Ouid.  f.  I  87  laeta  dies. 
'pandere’,  obscura  inuoluta  aperire,  ut  Aen.  VI  267.  sorores  ueridicae 
Mart.  V  1,  3,  quae  dispensant  mortalia  fata  sorores  Ouid.  epist.  12,  3, 
dominae  fati  sorores  id.  trist.  V  3,  17.  —  326,  327.  sed  uos,  quae  fata 
secuntur,  currite  ducentes  subtegmina  currite,  fusi,  uos,  fusi,  currite 
celeriter  (hoc  indicat  repetitio)  deducentes  fila  (nil  enim  aliud  hic  quidem 
sibi  uolunt  subtegmina;  cf.  Hor.  epod.  13,  15  et  Nemes.  Cyneg.  311), 
quae  (acc.)  fata  (nom.)  secuntur,  h.  e.  quibus  fata  reguntur,,  fila  igitur 
fatalia.  Stat.  Theb.  I  213  et  uocem  fata  secuntur,  Anth.  lat.  227,  1 
[PLM.  IV  p.  260]  consultum  fata  sequuntur,  haec  constructio,  quamquam 
a  sententia  unice  commendatur,  tamen  contortior  est,  ut  fere  non  dubitem 
quin  'sed  uos,  quos  fata  secuntur,  .  .  fusi’  scripserit  poeta,  etenim  obuia 
translatione  a  filis  ad  fusos  hi  quoque  fatales  uocantur.  ceterum  pluralis 

'fusi’  confirmat  id  quod  facile  per  se  patet  ex  tota  Parcarum  nentium 
descriptione,  poetam  non  singularum  munera  (quae  exprimit  notus  uersi- 
culus  Clotho  colum  baiulat,  Lachesis  trahit,  Atropos  occat )  distinxisse, 
sed  omnes  simul  nentes  fecisse,  omnes  etiam  simul  cantantes;  unde 
eorum  opiniones,  qui  singulas  strophas  inter  tres  deas  diuidere  uoluerunt, 
conruunt.  quod  et  refutat  ipsarum  stropharum  inaequabilitas,  qua  in  re 
Catullo  conuenit  ex.  gr.  cum  auctore  Peruigilii  Veneris.  Verg.  ecl.  4,  46 
'talia  saecla ’  suis  dixerunt  ' currite ’  fusis  concordes  stabili  fatorum  numine 
Parcae,  quae  uerba  nobis  illud.  'q.  f.  s.’  ad  fusos  referentibus  fauent. 
ad  intercalarem  cf.  et  Theocr.  1,  64  et  Ver g.  ecl.  8,  68.  —  828.  adneniet 
tibi  iam  portans  optata  maritis  Hesperus,  mox  praesto  erit  secum 
aduehens  (Tib.  I  3,  94).  'optata’ ,  honeste;  Ter.  ad.  V  9,  21  di  tibi 
omnia  omnes  semper  optata  offerant.  'maritis’  proleptice  pro  sponsis 
(nouis  maritis);  de  solis  uiris  accipe,  de  Hespero  ad  LXII.  —  329.  ad- 
ueniet  fausto  cum  sidere  coniunx.  in  thalamum  tuom;  iam  nunc  enim 
praesens  dea  (338,  372  sqq.).  'cum’ ,  una  cum,  statim  adparente  sidere 
felici  uotique  compotem  te  faciente.  Considere’  0  praebet;  quod  etsi 
sane  potest  corruptum  esse  ex  'cum’,  fortasse  tamen  continet  uestigium 
scripturae  'quom’ ;  sic  etiamnunc  lex  Rubria  a.  a.  Chr.  n.  48  ter  quom 
eo  exhibet.  —  330.  quae  tibi  flexo  animo  mentis  perfundat  amorem, 
uulgo  ex  Mureti  coniectura  scribunt  'flexanimo  mentem  p.  amore’ 
(Lachm.  'te  flexanimo  mentis  p.  amore’,  alii  alia),  restituto  uocabulo 
Pacuuiano  (trag.  177  R.  o  flexanima  atque  omnium  regina  rerum  oratio ; 
aliter  sensu  passiuo  pro  'amens’  ibid.  422).  iamque  'perfundat’  ualet 
'instillet,  mentem  tuam  faciat  bibentem’  (XLV  11).  uerum  enim  uero 
Thetis,  ad  quam  haec  et  sequentia  spectant  totam,  non  male  dicitur  esse 
animo  flexo,  scii.  Veneri:  deponet  in  cubile  ueniens  ferociam  uirginalem; 
Verg.  G.  IV  516  nulla  Venus,  non  ulli  animum  flexere  Hymenaei,  Aen. 
IV- -35  aegram  nulli  quondam  flexere  mariti,  sed  quid  iam  faciet  eadem 
de  mentis  amore,  hoc  est,  tecto  adhuc  (cf.  ad  LXI  171  et  infra  372 
'animi  amores )?  puto  conuenire  huic  descriptioni:  aperiet,  nudabit, 
conmittet,  tradet  tibi,  scripsitne  poeta  'defundat’  an  profundat’,  hoc 
est,  effundat  (de  'o’  producta  cf.  202)?  —  331.  languidulosque  paret 
tecum  coniungere  somnos,  qui  languidos  reddunt;  ut  languida  quies 
Verg. -Aen.  XII  909,  languida  otia  pan.  ad  Messal.  181;  de  deminutiuo 
rariore  cf.  Anth.  lat.  222,  2  [PLM.  IV  p.  259]  languidulos  ocellos  et  Cic. 
ap.  Quint.  VIII  3,  66.  'paret’,  uelit,  in  eo  sit  ut;  cf.  Aen.  IV  118  in 
nemus  ire  parant ,  Ouid.  rem.  99  peccare  parares,  ‘coni,  somnos’  honeste, 
ut  mox  372  coniungite  amores,  Prop.  II  14,  £2  mecum  habuit  positum 
lenta  puella  caput  (Ouid.  epist.  3,  107  perque  tuum  nostrumque  caput ,  quae 
iunximus  una).  —  332.  leuia  substernens  robusto  brachia  collo,  leuia  , 
glabra  (hirtis  uirorum  opposita);  cf.  LXI  174.  Ouid.  am.  III  7,  7  illa 
quidem  nostro  subiecit  eburnea  collo  brachia,  Lydia  68  brachia  formoso 
supponens  Cypria  collo  (moechi),  Apoll.  Rhod.  I  1237.  334.  nulla 

ui  arseos  sola  breues  producit  nisi  ante  uocem  graecanicam  (cf.  ad  LXII  4), 
Itali  restituerunt  adsentientibus  omnibus  editoribus  'domus  tales  um- 
quam’.  porro  traditum  'contexit’  uolunt  esse  csub  uno  tecto  sociauit’, 
quod  non  agnoscit  usus,  secundum  quem  siue  defendendi  tutandique  siue 
celandi  notio  hic  aliena  cum  contegendi  uerbo  est  iuncta.  placuit  recen- 
tiorum  multis  (ut  et  nobis  olim)  Lachmanni  commentum  'conexit’,  quod 
ex  u.  sq.  'coniunxit’  uidetur  conmendari  ('conexit’  pro  'conexuit’,  ut 
'nexit’  pro  'nexuit’:  Neuius  d.  f.  1.  II  p.  495).  sed  si  'amores’  propter 
sq.  'amor’  est  explicandum  de  mutuo  inter  Pelea  et  Thetidem  amore 
flagranti  (non  de  hac  ipsa,  ut  VI  16),  si  porro  ad  'domus'  tacita  mente 
supplemus  'ita  ut  hae  sedes’,  quomodo  regia  Pelei  conexuisse  amores 
dicatur  nos  fugit,  olim  mare  ab  Argonautis  primo  motum  inuicem  adspicien- 
tium  deae  et  herois  amores  conexuit;  domus  nunc  amantes  conexos  sociat 
copulatque.  quodni  auctore  Lenzio  'conspexit’  est  restituendum,  aliud 
remedium  est  circumspiciendum  (hic  'coniunxit’,  u.  335  'conexit’?).  — 
335.  nullus  amor  tali  coniunxit  foedere  amantes,  pulcre  'amores’  ex¬ 
cipit  'amor'  •  Dracont.  9,  1  sqq.  [PLM.  V.  p.  183]  si  decus  est  uirtus  et 
praemia  cuncta  m  er  et  ur ,  si  meritum  post  fama  manet,  si  fama  superstes 
eminet,  'foedus’  de  societate  firma  tam  coniugum  quam  amantium:  Aen. 
IV  520  non  aequo  foedere  amantis,  Maxim,  eleg.  5,  117  haec  geminas  tanto 
constringit  foedere  mentes  (et  hoc  'mentes’  sane  magis  hic  placeret,  amandi 
notione  iam  plus  nimio  repetita),  'umquam’  hic  subintellege.  — 336.  qualis 
adest  Thetidi,  qualis  concordia  Peleo,  uariandi  gratia  pro  'quale 
foedus’  (nam  altero  loco  'qualis’  pro  'et’  ex  more  poetarum):  LXVI  87, 
Stat.  silu.  II  2,  153  non  ulla  deo  meliore  cohaerent  pectora,  non  alias 
coluit  concordia  mentes.  'Peleo’  per  synizesin  bisyllabe.  —  338.  expers 
terroris,  acpofiog.  —  339.  hostibus  haud  tergo,  sed  forti  pectore 
notus.  Hom.  II.  XIII  289  ovx  av  sv  avxsv’  oulg&e  izegol  @eXo g  ovS’ 
evl  vara  ,  aXXa  kev  gzeqvcov  rj  vrjdvog  uvziol6eie.  apte  Ellisius  cp. 
schol.  Ven.  ad  II.  XVI  380  AiG%vXog  8e  ! ’A%iXXsa  gvv  rij  navonXCa  eprjGtv 
otiig%ev  OQ^fjGdVtDC  nrjdrjGaL  tgv  rcccpQOv  (irj  dsi^ccv ra  ra  vara  r otg  ez&qols. 
notum  quippe,  foeda  fuisse  militi  uulnera  in  tergo  'timido’  (Hor.  od. 
III  2,  16)  accepta  utpote  ignauiae  signa,  contra  honesta  ea  quae  pectus 
hostibus  aduersum  gerat:  Ouid.  a.  a.  I  209,  met.  XIII  264  (X  706),  Plin. 
h.  n.  VII  101,  Stat.  Theb.  X  275,  Dracont.  9,  180  sqq.  [PLM.  V  p.  190]. 
—  340,  341.  qui  persaepe  uago  uictor  certamine  cursus  flarnea  prae- 
uertet  celeris  uestigia  ceruae.  describitur  nunc  Achilles  ut  nodavtrig, 
n68ag  anvg  (cf.  ex.  gr.  II.  I  488),  nullo  tamen  (ut  in  tota  hac  stropha) 
belli  Troiani  respectu  habito,  sed  memoria  cum  eius  pueritiae  (Stat.  Ach. 
II  110  K.  uix  mihi  hissenos  annorum  torserat  orbes  uita  rudis,  uolucres 
cum  iam  praeuertere  ceruas  et  Lapithas  cogebat  equos  .  .  Chiron ,  Pind. 
Nem.  3,  90),  tum  institutorum  Aulide  in  belli  Troiani  praeparatione 
certaminum  (Eurip.  Iph.  A.  206  sqq.,  Philostr.  heroic.  p.  50  Boiss.). 
Ouid.  met.  VII  792  inuictos  certamine  cursus ;  attributum  autem  proprie 
cursui  conuenienB  'uagus’  (cf.  ad  LXIII  86)  obuia  hic  facilique  inuersione 

ad  certamen  transfertur  ipsum  (oppositum  ex.  gr.  luctae  certamen  in  uno 
loco  fixum),  'flamea’  siue  'flammea’,  imagine  ab  ignis  pernicitate  sumpta 
(Cic.  d.  n.  d  II  9,  24  ut  imitaretur  igneam  celeritatem ):  Yerg.  Aen. 
XI  718  uirgo  pernicibus  ignea  plantis  (ib.  746),  Ouid.  met.  II  392  igni- 
pedum  uires  expertus  equorum.  'praeuertere’,  anteire,  ut  Aen.  XII  345 
equo  praeuertere  uentos.  append.  Tib.  3,  2,  13  uelocis  quaeram  uestigia 
cerui.  —  343.  non  illi  quisquam  bello  se  conferet  heros.  Danaorum, 
ex  quibus  nemo  cum  eo  se  conparare  uirtutibus  factisque  audebit  (Ouid. 
met.  XIII  6  confertur  mecum  Ulixes,  ib.  98):  fortissimus  erit  in  bello 
Troiano,  cuius  iam  sequitur  descriptio  generalis;  cf.  Hom.  II.  II  674, 
XVIII  105.  'heros’,  ut  infra  384.  'bello’,  in  pugna,  non  cohaeret  cum 
sequentibus  (Kuehnerus  gr.  1.  II  p.  263).  —  344.  cum  Phrygii  Teucro 
manabunt  sanguine  campi,  'cum’,  olim  cum.  'Phrygii  Teucro’,  mox 
'Troica’:  gaudent  etiam  loci  i lolvtavvyCa.',  cf.  ex.  gr.  Yerg.  Aen.  II  325  sq. 
traditum  in  V  'teuen’  uel  'tenen’  cum  alii  aliter  uellent  sanare  ('riui’ 
Itali  nonnulli,  'muri’  Statius,  'cliuei’  Hauptius;  nec  minus  alii  inepta 
proposuere),  a  sententia  rectissime  Itali  dederunt  'campi’,  recordati  Stat. 
Acb.  I  84  sqq.  cum  toto  Catulli  loco  comparandos  quem  tu  illic  natum 
Sigeo  in  puluere ,  quanta  aspicies  uictrix  Phrygiarum  funera  matrum ,  cum 
tuus  Aeacides  tepido  modo  sanguine  Teucros  undabit  campos,  modo  crassa 
exire  uetabit  flumina  et  Hectorea  tardabit  funere  currus ,  Ital.  II.  lat.  384 
sanguine  Dardanii  manabant  undique  campi,  Culex  306,  Ouid.  met.  XIII  579 
(Memnona)  Phrygiis  campis  Achillea  pereuntem  cuspide ;  cf.  Burm.  ad 
Anth.  lat.  I  p.  73.  uitium  quomodo  ortum  sit  mox  uidebimus;  nam 
glossam  'teucri’  adscriptam  peperisse  corruptelam,  sane  parum  probabile. 
'Teucro’  adiectiue,  ut  Yerg.  Aen.  II  745,  Ouid.  met.  XIY  72.  —  345, 
346.  Troicaque  obsidens  longinquo  moenia  bello  periuri  Pelopis 
uastabit  tertius  heros,  pessime  'obsidens’  uulgo  explicant  'obsidione 
claudens’  (=  obsidens),  cum  sit  'occupans’  potius  cohaereatque  arte 
cum  'uastabit’.  iam  etsi  longinquum  audit  etiam  id  quod  per  longum 
tempus  extenditur  (Enn.  ann.  401  longinqua  aetas ,  Caes.  b.  c.  III  80 
longinqua  oppugnatio),  tamen  'longinquum  bellum’  non  ita  coit,  ut  prae- 
ualente  temporis  notione  conparare  liceat  Nep.  Epam.  5,  6  (Agamemnon) 
uix  decem  annis  unam  cepit  urbem  (hoc  est,  intra  decem  annos :  Kuehnerus 
gr.  1.  II  p.  263);  immo  finito  bello  longinquo  occupasse  atque  uastasse 
Troiam  dicendus  erat  Agamemnon,  itaque  non  nimis  grate  repetita  uox 
'bello’  siue  e  glossa  siue  e  u.  343  per  socordiam  irrepsisse  uidetur;  et 
uidetur  genuina  lectio  a  correctore  litteris  minutioribus  suprascripta 
depulso  e  sede  sua  uersus  prioris  exitu  in  illo  'tenen’  uestigium  sui 
reliquisse,  potest  esse  Catulli  'longinquo  moenia  fine’,  in  belli  exitu 
longe  remoto,  'periuri’,  ut  Hor.  epod.  17,  65  Pelopis  infidi ,  scii,  quia 
Pelops  Myrtilo  aurigae,  quo  corrupto  uicerat  Oenomaum  curru  et  Hippo¬ 
damiam  rettulerat,  promissa  non  soluit  mortemque  intulit  (Hygin.  fab.  84), 
unde  Myrtili  deuotione  calamitas  uenit  in  totam  Pelopis  familiam,  Atreum 
et  Thyesten  filios  in  regno  se  excipientes  et  nepotem  Agamemnonem, 

qui  iure  tertius  regni  Pelopei  heres  audit  (Hom.  II.  II  105).  —  848.  uir- 
tntes  claraque  facta.  'uirtutes’  de  animi  corporisque  dotibus,  ut  323. 
Verg.  Aen.  YII  474  claris  dextera  factis.  —  849.  fatebuntur  gnatorum 
in  funere  matres,  testabuntur  alta  uoce,  quamquam  diras  in  carorum 
interfectorem  fundentes,  si  ex  Troiae  muris  filios  neci  datos  uident.  sic 
enim  in  nota  uocis  'funus’  significatione  (Aen.  IX  526  quae  funera  Turnus 
ediderit )  explicare  malim  tam  ob  imaginis  poeticae  maiorem  splendorem 
quam  ob  sequentia.  —  350.  cum  incultum  cano  soluent  a  uertice 
crinem,  describitur  matrum  in  tristi  aspectu  luctus  (cf.  Hom.  II.  XYHI 122). 
dedi  uerba  ex  emendatione  mea:  finciuium  canos  soluent  a  u.  crimen’ 
Y  habuisse  uidetur  (cf.  appar.  erit.);  in  quibus  'crines’  propter  'canos’ 
nimirum  Gr  reposuit,  unde  Itali  ex  coniectura  effecerunt  'in  cinerem’; 
quod  siue  .pro  'ut  cinere  spargantur’  (Hom.  II.  XVIII  25)  siue  pro  'ut 
cadaueri  (rogo)  iniciantur’  (Ouid.  met.  III  506,  Hom.  Od.  XXIY  46) 
accipitur,  pessime  se  habet  a  latinitate  nimisque  recedit  a  litteris  traditis, 
nec  quod  AStatius  coniecit  'incuruo’  melius  est,  siquidem  id  quod  anui 
sane  conuenit  ad  uerticem  male  transfertur,  crines  soluere  comisque 
passis  ire  porroque  nullam  habere  earum  curam,  magni  luctus  est  indi¬ 
cium;  cf.  interpp.  ad  Yerg.  Aen.  I  480  crinibus  Iliades  passis  et  III  65 
Iliades  crinem  de  more  solutae,  Ouid.  epist.  9,  125  incultis  captarum 
more  capillis,  fast.  III  470,  Stat.  Theb.  VI  32  sparsus  et  incultam  ferali 
puluere  barbam,  itaque  ut  litterula  V  dittographa  deleta  et  'cano’ 
restituto  iam  'uertice’  suum  recipit  attributum  respondens  illi  cputrida’, 
ita  ex  ductibus  'inciuium’  ultro  enascitur  'incultum’.  'a  uertice’,  ubi 
nimirum  in  nodum  erat  collectus:  Sen.  Troad.  99  soluimus  omnes  lacerum 
multo  funere  crinem,  coma  demissa  est  libera  nodo,  ceterum  si  'canos 
crines’  uelis  retinere,  finculto’  restitutum  eodem  redire,  uix  est  quod 
moneam.  —  351.  putridaque  infirmis  uariabnnt  pectora  palmis,  pa¬ 
pillas  flaccidas  et  uietas  (Hor.  epod.  8,  7  mammae  putres ,  Attius  trag.  66 
corpus  annis  putret) ;  nec  minus  'infirmis’  de  anubus,  ut  305.  'uariabunt’, 
pulsando  liuida  reddent  (Plaut.  mil.  glor.  216  uarias  uirgis,  prol.  Poen.  26 
uarientur  uirgis  et  loris  domi),  ut  itidem  faciebant  in  luctu  feminae: 
Aen.  I  481  et  tunsae  pectora  palmis.  —  353.  uelnt  densas  praecerpens 
messor  aristas  sole  sub  ardenti  flauentia  demetit  arua.  fundus 
imaginis  Hom.  II.  XI  67  oi  8’  aax’  ag,7]xr]QBs  ivavxioi  dXXriXoiaiv  oygov 
sXavvovGiv  avdqos  (lanagog  -nat3  aqovQUV  nvqav  77  KQi&ia jv,  xa  8e  dpay- 
liatu  xctQysu  nlnxsi-  eog  Tqmss  nal  'A%cuol  in  aXXrjXoici  &oqovxss  8fjovv. 
unde  saepe  metendi  uerbum  notum  est  ad  pugnas  transferri  (Hor.  od.  IY 14, 31 , 
Verg.  Aen.  X  513).  'praecerpens’  (Apoll.  Rhod.  III  1386  nQoxccg,covxai 
txQovQocg)  AStatius  pro  tradito  'praecernens’,  quae  uox  nihili  est,  reposuit, 
quamquam  loci  collecti  dubitantem  me  faciunt,  num  uerbo  illi  hic  sit  locus; 
nam  Ouid.  epist.  19,  143  nostras  praecerpere  messes,  Cic.  Yerr.  IY  37  80 
non  praecerpo  fructum  officii  tui ,  Plin.  h.  n.  XVIII  177  boues  ne  germinum 
tenera  praecerpant  sermo  est  de  eis  quae  ante  iustum  tempu3  carpuntur; 
et  ipsum  carpendi  uerbum  minus  hic  aptum,  usitatum  cum  sit  'messem 

caedere,  praecidere,  succidere’  (cf.  Heinsius  ad  Ouid.  1.  1.),  uidendum 
est  potius,  an  lateat  siue  'praecaedens’  (cf.  153  'iniacta’)  siue  'praecei- 
dens’  nam  ceterae  coniecturae  (Italorum  'prosternens’,  Scaligeri  prae¬ 
sternens’)  sane  parum  probabiles.  Verg.  ecl.  2,  13  sole  sub  ardenti  et 
ibid.  10  rabido  (frapido’  codd.)  fessis  messoribus  aestu,  G.  IY  126  fla- 
uentia  culta,  illud  'messor  demetit’  cum  non  concoqueret  is  qui  G 
scripsit,  frigide  'cultor’  reposuit;  sed  copulatum  illud  ex  priscis  tem¬ 
poribus  ualde  adamatum;  cf.  comici  incerti  u.  123  R.  quasi  per  messim 
messor  ('messor  per  messim’  codd.)  unumquemque  spicum  colligit,  Plaut. 
Epid.  V  2,  51  messem  metes ,  Ital.  II.  lat.  886  maturasque  metit  robustus 
messor  aristas ,  Coripp.  Iob.  VIII  535  turmasque  rebelles  letifero  mucrone 
secat,  ceu  messor  acuta  falce  metit  segetes.  —  855.  Troiugenum  infesto 
prosternet  corpora  ferro.  Ouid.  epist.  11,  19  infestum,  funebria  mu¬ 
nera,  ferrum,  Aen.  X  877  infesta  hasta,  alia  multa.  'Troiugenum’ 
(==  -genarum:  Neuius  I  p.  19),  pro  'Troianorum’,  ut  Liu.  XXY  12,  5, 
Verg.  Aen.  III  359,  VII  117.  —  857.  testis  erit  magnis  uirtutibns  unda 
Scamandri,  'testis  erit’  (ut  supra  'fatebuntur’)  sollemnis  in  proferendis 
fortibus  factis  (sic  enim  'uirtutes’  accipe,  ut  51)  formula:  Tib.  I  7,  10  sq., 
Hor.  od.  IV  4,  38.  'unda  Scamandri’  ex  imitatione  Homeri  fluxit  (ut 
II.  XX  74  ov  Eccv&ov  kccXsovoi  ftsoi,  a vSqsg  Se  EnaguvSqov):  cf.  LMuel- 
lerus  d.  r.  m.  p.  319.  —  358.  quae  passim  rapido  diffunditur  Helles¬ 
ponto.  non  uno  ore  funditur,  sed  per  plures  exitus  diuisus  stagnausque 
late  (cf.  Strabo  p.  595)  influit  in  Hellespontum  aestuosum  (Hom.  II.  XII 
30  ayuQQOov  *EXXf]G7tovTov).  'passim  diffundi’  (cf.  Curt.  VIII  13,  8  flu¬ 
men  IIII  in  latitudinem  stadia  diffusus  .  .  speciem  uasti  maris  fecerat ), 
ut  supra  277  passim  discedebant,  Verg.  Aen.  V  676  passim  diffugiunt.  — 
359,  360.  cuius  iter  caesis  angustans  corporum  aceruis  alta  tepe¬ 
faciet  permixta  flumina  caede,  rem  narrat  Hom.  II.  XXI  7  sqq.,  218  sqq. 
(ubi  fluuius  6TEiv6g,Evos  VEHVS661  dicitur),  'iter’  et  'uia’  de  cursu  flu¬ 
minis,  ut  Prop.  IV  2,  7.  'angustans’,  artum  efficiens:  Verg.  Aen.  V  806 
(cum  Achilles)  milia  multa  daret  leto  gemerentque  repleti  amnes ,  nec  re- 
perire  uiam  atque  euoluere  posset  in  mare  se  Xanthus,  Sil.  Ital.  IV  655 
clypeis  galeisque  uirorum,  quos  mactas,  artatus  iter  cursumque  reliqui , 
Stat.  Theb.  IX  436  stipatus  caedibus  artas  in  freta  quaero  uias,  Claud. 
1.  Stil.  I  186  Alpheus  Geticis  angustus  aceruis  tardior  .  .  pergit,  nec 
tamen  'caesi  corporum  acerni’  ualde  placent  tam  ob  inuersionis  usum 
ineptum  (recte  Cic.  Cat.  IV  6,  11  insepultos  ciuium  aceruos,  Verg.  Aen. 
X  245  ingentis  Rutulae  caedis  aceruos )  quam  ob  recurrentem  statim 
uocem  'caede’;  ex  scriptura  igitur  libri  0  'cessis’  potius  eruendum  ui- 
detur  'celsis’,  quocum  cohaeret  'alta’,  in  altum  egesta:  Attius  322  R. 
Scamandriam  undam  salso  sanctam  obtexi  sanguine  atque  aceruos  alta 
(=  alto)  in  amni  corpore  expleui' hostico,  'tepefaciet’,  ut  XC  6  'lique¬ 
faciens’  (cf.  Ritschelius  opusc.  II  p.  618  sqq.);  gelida  aqua  (ut  similiter 
ex.  gr.  ferrum  Aen.  IX  419)  tepefit  calido  sanguine  (cf.  181)  inmixto; 
cf.  Lucr.  III  643,  Aen  XI  634.  —  post  360  uel  361  (et  ipse  intercalaris 

causa  erroris)  nonnulla  intercidisse,  rectissime  adseruit  LMuellerus  duce 
Statii  loco  s.  1.  his  uerbis:  'ipsum  illud  denique  testis  erit  poterat 
monere,  plus  semel  praecessisse  id  quod  est  testis  erit,  quis  enim 
credet  poetam ,  qui  narratione  sat  prolixa  uulgi  stragem  ab  Achille  per¬ 
petratam  descripsisset,  ne  uno  quidem  uerbo  tetigisse  caedem  eius  uiri, 
in  quo  uno  omnes  spes  et  opes  Troianorum  fuisse  sitas  tota  ab  Homero 
inde  testatur  antiquitas?  fortasse  etiam  alia  intercidere,  ueluti  Sca¬ 
mandri  minae,  mors  Achillis,  ludi  sepulcrales’  (add.  ad  Cat.  p.  134). 
quattuor  minimum  strophas  intercidisse  putauerim.  —  362.  morti  quo¬ 
que  reddita  praeda,  'mors’,  ut  saepius,  pro  cadauere;  Ouid.  met.  II 
340  Heliades  fletus  et  inania  morti  munera  dant  lacrimas,  mortuo  quo¬ 
que  Achilli  ex  huius  uoluntate  suprema  dabitur  pars  praedae  Troianae, 
uirgo  Priameia.  Seruius  ad  Aen.  III  321  Achilles  dum  circa  muros  Troiae 
bellum  gereret,  Polyxenam  uisam  adamauit  et  condicione  pacis  in  matri¬ 
monium  postulauit.  quam  cum  Troiani  fraude  promisissent,  Paris  post 
Thymbraei  Apollinis  simulacrum  latuit  et  uenientem  Achillem  ad  foedus 
missa  uulnerauit  sagitta,  tum  Achilles  moriens  petiit ,  ut  euicta  Troia  ad 
eius  sepulcrum  Polyxena  inmolaretur.  quod  Pyrrhus  inpleuit  (cf.  et  Eurip. 
Hec.  37  sqq. ,  521  sqq. ,  Ouid.  met.  XIII  441  sqq.,  Hygin.  fab.  110).  de 
uocabulo  reddendi  cf.  LXVI  36.  —  363.  cum  teres  excelso  coacerua- 
tum  aggere  bustum.  'excelso  aggere’,  terra  in  magnam  altitudinem 
aggesta,  erectum  sublatumque  'bustum’  siue  tumulus  (tvfifiog)  Achillem 
combustum  contegens  (Cic.  de  legg.  11  26,  64),  quod  'teres’  iam  siue 
rotundum  est  (Fest.  p.  363  M.  teres  est  in  longitudine  rotundatum,  quales 
asseres  natura  ministrat  huc  non  quadrat;  cf.  potius  Culex  395  atque 
aggere  multo  telluris  tumulus  formatum  creuit  in  orbem) ;  Yerg.  Aen.  XI 
349  ingens  monte  sub  alto  regis  Dercenni  terreno  ex  aggere  bustum,  ubi 
Heynius  cp.  Hom.  II.  II  603,  YII  86,  XXIII  245  sqq.;  de  Achillis  tumulo 
cf.  et  Hom.  Od.  XXIV  80.  praeter  necessitatem  Parthenius  'cum  terrae’, 
Martyni  Laguna  'ex  celso’  coniecerunt.  —  364.  excipiet  niueos  per¬ 
cussae  uirginis  artus,  cadentia  membra  pulcra  (Stat.  silu.  I  2,  20 
niueos  artus,  Ouid.  am.  II  16,  29  niueos  lacertos,  Ciris  399)  in  se  reci¬ 
piet  (Cic.  Brut.  11,  43  sanguinem  patera  excipere),  'percussae’  recte 
Itali:  'perculsae’  solita  in  his  uocibus  confusione  Y.  quae  uoces  tam  de 
animo  quam  de  corpore  adhibitae  ita  differunt  (cf.  Bentl.  ad  Hor.  epod. 
8,  2),  ut  'percutere’  de  quauis  plaga,  cuius  uis  non  nimis  effertur, 
'perceUere’  uero  de  ictu  uehementissimo  et  plane  prosternente  dicatur, 
hic  simplici  notione  'gladio  interfectae’  est  opus.  —  366.  nam  simul 
hanc  fessis  dederit  fors  copiam  Achiuis.  simul’,  ut  supra  31;  male 
hic  quoque  Itali  'hanc’  in  'ac’  mutabant,  'fessis’,  bello  decennali;1  Yerg. 
Aen.  II  109  Danai  longo  fessi  bello ,  Hor.  od.  II  4,  11.  Fors  hic  est  non 
tam  dea  caeci  casus  nullisque  obtemperans  legibus  (Enn.  ann.  203),  sed 
potius  omnipotens  illa  Fortuna,  quacum  saepe  coniungitur,  ut  supra  170 
saeua  Fors ;  nec  necessaria  coniectura  Itali  cuiusdam  'sors’  reponentis. 
—  367.  urbis  Dardaniae  Neptunia  solnere  nincla.  pro  consueto  magis 

'soluendi’,  ut  Aen.  IX  484  nec  te  . .  ndfari  . .  data  copia  (=  permissum) 
matri',  cf.  Kuehnerus  gr.  1.  II  p.  556.  structa  a  Neptuno  (unde  Neptu¬ 
nia  Troia  Aen.  II  625)  moenia,  quae  apte  conparantur  cum  uinclis  ipsi 
urbi  circumdatis  ex  imitatione  Graecorum:  Hom.  11.  XVI  100  TgoCrjg  leqoc 
xgridEfivct  Xvc opev  (Od.  XIII  388,  hymn.  in  Cer.  151,  Elesiod.  sc.  105); 
nec  dissimiliter  Petron.  123  glaciem  uocat  uinculum  undarum,  eo 
autem  translatio  aptior,  quod  'solui’  etiam  dicitur  de  aedificiis,  quae 
diruuntur,  recte  adnotante  AStatio;  conparatque  Vulpius  Vitruu.  II  8.  — 
868.  alta  Polyxenia  madefient  caede  sepulcra,  bustum  Achillis  u.  363 
descriptum  (cf.  ad  400).  Ouid.  met.  XV  824  iterum  madefient  caede  Philippi 
('caede’,  ut  360).  'fi’  et  'sc’  cum  paene  distingui  nequeant  in  scriptura 
minuscula,  facile  illud  in  Y  '‘madescent’  explicatur.  —  869.  quae  uelut 
ancipiti  succumbens  uictima  ferro.  'quae’,  Polyxena;  Kuehnerus  gr.  1. 
II  p.  19.  Lucii.  XXIX  34  M.  ancipiti  ferro  effringam  cardines ,  ubi  No¬ 
nius  ' anceps’  explicat  'acutum  ex  utraque  parte’,  ferri  bipennis  sub 
ictu  cadens  sicut  hostia;  Ouid.  1.  1.  452  de  Polyxena  diroque  fit  hostia 
busto  (Eur.  Hec.  108,  628),  epist.  8,  38  succubuit  telis.  Ciris  366.  —  370.  pro- 
iciet  truncum  summisso  poplite  corpus,  corruens  ad  terram  dabit 
cadauer  a  capite  diuolsum  (Eur.  Hec.  567,  Verg.  Aen.  II  557  truncus). 
Ouid.  1.  1.  477  de  trucidata  uirgine  illa  super  terram  defecto  poplite  la- 
bens,  quod  male  exprimitur  per  'summisso’;  nam  ut  docent  Ouid.  met. 
VII  191  in  dura  summisso  poplite  terra  et  IV  340  flexumque  genu  sum- 
misit ,  Lucr.  I  92  in  Iphigeniae  sorte  simillima  muta  metu  terram  genibus 
summissa  petebat,  ita  faciunt  uiui  metu  uel  aliam  ob  causam;  ut  et  illud 
quod  adferunt  Eur.  Hec.  561  ■Kcc&siGa  ngog  yctiav  yovv  ante  ictum  leti¬ 
ferum  habet  locum;  sed  ad  mortem  dati  cum  sese  sustentare  iam  ne¬ 
queant,  prolabuntur  ad  terram  genibus  succisis  uel  poplite  succiduo,  hoc 
est,  neruis  quasi  succisis;  et  Ouidianum  illud  'defecto  poplite’  inlustratur 
locis  his  Ouid.  epist.  13,  24  succiduo  dicor  procubuisse  genu ,  met.  VIII 
363  succiso  liquerunt  poplite  nerui  (et  X  458,  Verg.  Aen.  IX  762  et 
X  699),  laude  Pisonis  76  et  tremefacta  cadunt  succiso  poplite  membra, 
unde  etiam  ipsis  genibus  non  caesis  prolabi  poplitem  defectum  apparet, 
nulla  igitur  dubitatio,  quin  ex  lectione  in  O  obuia  'sumisso’  eruendum 
sit  'succiso’.  —  372.  quare  agite  optatos  animi  coniungite  amores, 
iterum  honeste,  ut  Tib.  I  1,  69  iungamus  amores,  id.  I  9,  76  iungere 
Venerem,  Stat.  Theb.  I  574  Phoebo  sociasset  amorem,  'optatos’,  diu  de¬ 
sideratos,  quid  ualeat  in  his  rebus  per  se  patet:  Prop.  I  13,  17  optatis 
animam  deponere  labris,  ubi  Lachm.  cp.  Stat.  silu.  I  2,  20  amplexum., 
optatae  coniugis  artus,  Anth.  lat.  550,  3  [PLM.  IV  p.  443]  lusibus  optatis 
noctis  luctemur  in  umbris  (et  sic  saepius  'petitus’),  sed  quid  hoc  sibi 
uult  'optatos  iungere  amores’?  *  animi  amores "  (cf.  Ciris  241  animi 
iactaris  amore,  supra  330)  si  pulcre  dicuntur  flammae  intus  reconditae, 
quibus  iam  aperitur  uia,  has  minime  optabant  amantes  utpote  iam  diu 
pectore  gestas,  sed  iungere  eas  et  sociari  desiderabant,  'optatos’  ergo 
ex  'otatos’  ortum  uidetur:  'o  tantos  a.  c.  amores’,  quanti  scii,  ante  de- 

scripti  sunt  uu.  330  sqq.  Verg.  G.  II  35  quare  agite  o  proprios  genera- 
tim  discite  cultus ,  Stat.  Th.  XI  478.  ceterum  quod  O  "an’  habet:  ex 
"an’  ortum  puta.  —  873.  accipiat  coniunx  felici  foedere  dinam. 
"accipiat’,  e  manu  parentum  (Ter.  Andr.  I  5,  63),  qui  filiam  dedunt  uiro 
in  proprietatem,  nisi  forte  praeferendum  est  "accipiat  in  torum’  (Ouid. 
met.  X  463,  Ciris  414  sq.),  ut  "dedatur’  ualeat  "se  dedat’;  cui  inter¬ 
pretationi  ablatiuus  "foedere’  fauere  uidetur.  "felici’,  respectu  non  solum 
uocis  "diuam’  (supra  25—29),  sed  etiam  stirpis  ex  hoc  foedere  nasci- 
turae  (=  fertili).  —  374.  dedatur  cupido  iam  dudum  nupta  marito, 
"iamdudum’  duplicem  relationem  habet:  aut  ad  "dedatur’  cum  significa¬ 
tione  "quam  "primum’  (cf.  Kuehnerus  II  p.  155)  aut  potius  cum  primaria 
notione  ad  'cupido’,  ad  quod  cf.  LXl  54  et  164  sqq.  Priap.  3,  7  cupido 
dat  nocte  marito.  —  376.  non  illam  nutrix  orienti  luce  reuisens. 
altrices,  ex  multarum  heroinarum  fabulis  notae,  alumnas  etiam  adultas 
nuptasque  comitari  eisque  in  rebus  Venereis  quoque  adesse  solebant, 
"orienti  luce’,  mane  nouo;  utitur  enim  (ipsa  ablatiui  in  "i’  desinentis 
forma  indicante)  "oriens’  hic  magis  notione  adiectiui;  cf.  Neuius  d.  f.  1. 
II  p.  62.  "reuisens’,  quid  agat  alumna,  uisura.  —  377.  hesterno  collum 
poterit  circumdare  collum,  "hesterno’  (ut  hesterni  crines  Prop.  I  15,  5) 
pro  "hodierno’,  respectu  illius  "orienti  luce’,  si  noua  nupta  conceperit 
nocte  prima,  ceruix  tumefacta  (Nemes.  ecl.  2,  10  sqq.,  Wernsdorf.  PLH. 
II  excurs.  19)  iam  non  recipiet  fili,  quo  anicula  ex  certo  quodam  (ut 
uidetur)  usu  ante  concubitum  collum  metiebatur,  mensuram  eandem; 
cuius  usus  aliunde  ignoti  simile  exemplum  adfert  IVossius  ex  falsi  Demo¬ 
criti  de  sympathiis  et  antipathiis  fragmento  (de  cuius  fide  quid  statuam 
nescio)  Xa§cav  ftifiXagiov  txaTa(iszQ7}Gov  ano  coxlov  stg  caxtov’  nav  pEv 
laov  jj ,  naq&Evog  egzlv’  eI  Se  firj ,  ecp&agzo.  —  377 ,  378.  anxia  nec 
mater  discordis  maesta  puellae  secubitu  caros  mittet  sperare  ne¬ 
potes.  secubitum  postquam  Vulpius  ostendit  non  ad  Thetidem  antea 
^jpm  matre  uno  in  lectulo  cubantem  spectarer  posse  propterea  quod  cen¬ 
tum  filias  adsignent  fabulae  Doridi,  plerique  malunt  referre  ad  discor¬ 
diam  siue  rixas  inter  coniuges  ortas,  quarum  mentio,  ut  uerum  fatear, 
non  minus  incommoda  atquo  inportuna  hoc  loco  mihi  uidetur,  qni 
artissime  haec  cum  prioribus  cohaerere  puto:  felici  foedere  iuncta  diua 
statim  fructum  amoris  concipiet;  nec  uerendum  est,  ne  Doris  anxia 
missura  siue  dimissura  sit  (Hor.  od.  I  38,  3  mitte  sectari )  spem  nepotum 
proptereaque  maesta  fiat,  quod  filia  discors  a  uiro  dissideat  et  relegetur, 
etenim  secubitus  (cf.  ad  LXI  101)  hic  de  discidio  accipiendus  (Suet. 
Tib.  7  mox  dissedit,  et  aliquando  grauius ,  ut  etiam  perpetuo  secubaret ), 
cuius  causa  in  ipsa  sterilitate  posita;  nam  "discordis’,  cuius  natura  cum 
natura  uiri  non  concordat,  physice  intellego  secundum  Lucr.  IV  1247  sqq. 
anxia  igitur  mater  uerbis  "d.  m.  p.  s.’,  quae  causam  anxietatis  reddunt, 
accuratius  depingitur,  "caros’,  cf.  LXVIIIb  79;  Ciris  360  sq.  —  381, 
382.  talia  praefantes  quondam  felicia  Pelei  carmina  diuino  cecinere 
e  pectore  Parcae,  coniunge:  talia  carmina  (pluralis  respectu  singula- 

rum  stropharum;  sed  cf.  et  ad  LXV  15)  olim  tempore  illo  beato  e  diuino 
(cf.  321)  pectore,  dum  felicia  Peleo  praefantur,  cecinere,  nam  prae¬ 
fari’  non  utitur  hic  rara  omnino  uaticinandi  significatione  (Iustin.  XI 
5,  5,  Symm.  epist.  X  22  meo  praefatu ),  quae  iam  illi  ‘cecinere’  inest, 
sed  solita  et  uulgari,  qua  denotat  'ante  rem  aliquam  agendam  (hic 
amantium  in  thalamo  coniunctionem)  aliquid  edere  siue  monere’,  plane 
ut  Liuius  XXII  1,  16  ut  ita  fierent,  quemadmodum  cordi  esse  diuis  ex 
carminibus  praefarentur ,  Cic.  de  diu.  I  45,  102,  Yerg.  Aen.  XI  301. 
fcecinere  e  pectore’  restitui,  cum  V  praebeat  'cecinere  pectore’,  unde 
uulgo  'cecinerunt’  effecerant:  Yerg.  Aen.  III  373  canit  diuino  ex  ore 
sacerdos,  Cic.  prognost.  fr.  6  [PLM.  I  p.  28]  pertriste  canit  de  pectore 
carmen.  'Pelei’ ,  siue  ad  'felicia’  (sc.  omina)  siue  potius  ad  'cecinere’ 
refers,  a  sententia  utique  debet  esse  datiuus;  nam  si  pro  genetiuo  habes 
'felicia  Pelei  carmina’  iungens,  haec  non  sunt  uaticinia  fausta  ad  Pelea 
data,  sed  a  Peleo  edita,  sed  a  forma  'Pelei’  non  potest  non  esse  genetiuus, 
cum  datiuus  semper  in  1  o  ’  desinat  (cf.  Neuius  I  p.  329  sq.)  nec  ueri- 
simile  sit,  poetam  hic  alia  forma  quam  supra  336  esse  usum,  nil  igitur 
relinqui  uidetur  quam  ut  'Peleo’  restituatur.  —  383,  384.  praesentes 
namque  ante  domos  inniserc  castas  lieroum.  'ante’,  aetate  heroica, 
cf.  Hom.  Ud.  III  420  et  VII  201  sqq.;  nec  male  Ellisius  cp.  Hesiod. 
fr.  218  M.  £vval  yaq  tote  datzsg  EGav,  l-vvol  ds  ffoconot  ufruvaTOiGi  ftsotGL 
KctTa&vritOLg  t  av&Qdnoiq.  'praesentes’,  in  terris  inter  homines  uersan- 
tes,  ut  Hor.  od.  III  5,  2  praesens  diuus  habebitur  Augustus,  Lambin.  ad 
od.  I  35,  2.  'inuisere’,  adire,  ut  Aen.  IY  144.  'castas’,  inpollutas  purasque 
(ad  LX1I  46),  ut  Cic.  Cael.  4,  9  Crassi  domus  castissima ,  Hor.  od.  IY  5,  21 
nullis  polluitur  casta  domus  stupris ,  Yerg.  G.  H  524.  German.  Arat.  107 
de  Iustitia  nec  dedignata  subire  tecta  hominum  et  puros  sine  crimine,  diua, 
penates  iura  dabas,  'heroum’,  regum  praesertim  principumque ;  sunt 
Homerici  dioyEVEig  [ laGilrjsg .  —  384.  et  sese  mortali  ostendere  coetu, 
coetui  (ut  LXVI  37)  mortalium  (qui  intellegendi  avsQsg  drjpov),  ut  saepe 
poetae  loquuntur;  LXVIIIb  57  sq.  nota  (=  notorum)  sepulcra  et  cognatos 
cineres ,  LXVIIIa  14  dona  beata  (=  beatorum),  Tib.  I  3,  67  et  Ouid.  met. 
IV  455  sedes  scelerata ,  Lucan.  IY  207  dextrae  famulae ,  Hor.  epist.  II  2, 17 
et  174  similiaque;  cf.  et  Kuehnerus  gr.  1.  II  p.  159  sqq.  —  385.  nondum 
spreta  pietate,  cum  homines  nondum  obliti  essent  religionis  iustitiaeque; 
ampla  enim  significatione  utens  uox  'pietas’  hic  tam  ad  deos  quam  ad 
homines  spectat;  Cic.  d.  n.  d.  II  61,  153  cognitio  deorum ,  ex  qua  oritu/r 
pietas,  cui  coniuncta  est  iustitia  reliquaeque  uirtutes;  Pausan.  VIII 2,  2  oiyotQ 
di]  tote  ctv&QomOL  %evoi  %ctl  ogoTQUTCE^OL  ftsoLg  r]Guv  uno  dmaLOGvvrig  nal 
svGEpsiag.  —  380.  templo  in  fulgente  reuisens.  parum  conueniret 
tempori  heroico,  si  de  templis  auro  et  marmore  fulgentibus  cogitare¬ 
mus;  et  deorum  aedes  eandem  prae  se  tulisse  tum  incultam  simplicita¬ 
tem  quam  cetera  omnia,  certatim  efferunt  poetae,  immo  ut  ipsa  ablatiui 
forma  (cf.  ad  376)  docet,  'fulgente’  est  merum  participium:  in  templo, 
quod  per  dierum  festorum  oportunitatem  laeto  fulgebat  ornatu,  'reui- 

sens’  nemodum  potuit  explicare,  nam  ex  secundario  enuntiato  non 
licere  arcessi  'annua  sacra’,  facile  sentitur;  et  si  Ellisius  locutiones  non¬ 
nullas  adfert,  in  quibus  adest  ablatiuus  pro  accusatiuo  postea  usitato 
(ut  fponere  in  mensa’,  cp.  Holtzii  synt.  I  p.  85),  hoc  ad  rem  pertineret, 
si  postea  fin  templum  reuisere’  dictum  esse  constaret,  constat  autem 
solum  hoc,  priscos  loqui  consuesse  sic  'reuisere  ad  aliquem’,  quod  toto 
ut  aiunt  caelo  est  diuersum.  scripseram  olim  teneoque  fresidens’,  ut 
Aen.  VIII  467  mediisque  residunt  aedibus ,  Ouid.  met.  IX  310  diuam  re¬ 
sidentem  in  ara.  causa  erroris  u.  376  scribae  memoriae  inhaerens.  — 
387.  annua  cum  festis  uenissent  sacra  diebus.  Ouid.  am.  III  10,  1 
annua  uenerunt  Cerealis  tempora  sacri  (ib.  47  festa  dies),  ceterum  per  se 
apparet,  hoc  non  spectare  ad  certa  loca,  sed  in  uniuersum  esse  dictum; 
Ellisius  cp.  Hom.  hymn.  Cer.  27,  Callim.  hymn.  Apoll.  76  sqq.  —  388.  con¬ 
spexit  terra  centum  procumbere  tauros,  sic  uerissime  Itali  pro  tra¬ 
dito  'procumbere  currus’,  unde  alii  effecerunt  'procurrere  currus’,  recor¬ 
dati  illud  Verg.  G.  III  18;  unde  cum  iam  'terra’  abundare  intellegerent, 
hoc  aut  in  'Cretum’  (Wakefieldus)  aut  in  'cretam’  (h.  e.  calcem,  Orellius) 
inmutare  cogebantur,  ne  sic  quidem  consecuti  quod  melius  in  locum 
quadret  quam  'tauros’,  quod  snarofi^ag  in  Iouis  cultu  sollemnes  optime 
nobis  in  memoriam  reuocat.  ceterum  secundum  locos  quales  sunt  Ouid. 
met.  II  347  cum  uellet  terrae  procumbere  et  V  122  procubuit  terrae  mactati 
more  iuuenci ,  Yerg.  Aen.  V  481  procumbit  humi  bos ,  conicias  in  scriptura 
libri  0  'terram’  latere  solitam  corruptelam  priscae  formae  'terrai’,  bi¬ 
syllabae  nimirum,  non  (ut  tunc  cascae  pronuntiationis  restitutores  docti 
haec  in  uersus  redegerunt)  trisyllabae;  CIL.  I  1007  hau  pulcrum  pulcrai 
feminae.  —  389,  390.  saepe  iiagus  Liber  Parnasi  uertice  summo 
Thyadas  effusis  euantis  crinibus  egit,  'uagus’,  uolitans,  discurrens, 
ut  LXIII  13;  qualem  Liberum  describit  ex.  gr.  Eurip.  Bacch.  145  sqq. 
communia  Baccho  cum  Apolline  sacra,  ut  aliis  locis,  ita  Delphis  erant 
(Prellerus  myth.  gr.  I  p.  213,  383,  537  sqq.,  557);  nt  et  in  Apollinis 
templo  magno  tympanum  fastigii  in  una  parte  Phoebum  cum  Musis, 
in  altera  Bacchum  cum  Thyiadibus  sociauit.  Lucan.  V  72  Pa/rncLSUS 
gemino  petit  aethera  collo ,  mons  Phoebo  Bromioque  sacer,  cui  numine 
mixto  Delphica  Thebanae  referunt  Trieterica  Bacchae,  poeta  tamen  hic 
certum  quoddam  cacumen  (Tithorea  et  Lycorea  summa,  quibus  minora 
quaedam  accedunt,  quae  omnia  sacris  Bacchicis  celebrata  esse  uidentur: 
Pausan.  X  4,  2  et  32,  5  sqq.,  Soph.  Ant.  1126  sqq.,  Arist.  nub.  603  sq., 
Eur.  Bacch.  306  et  Enm.  22  et  Ion  1225  sq.  et  lphig.  Taur.  1243  sq.  et 
Phoen.  234  sq.)  non  uidetur  respexisse,  'egit’  siue  prae  se  inpulit  ut 
Y.aXs6i%oqoq  cateruatim  Bacchas,  feminas  et  Atticas  et  Delphicas  (Paus. 
1.  1.,  Eurip.  fr.  752  N.),  quae  furore  fanatico  comas  iactantes  (cf.  ad 
LXIII  23,  Ouid.  fast.  VI  614  Thyadas  effusis  per  sua  colla  comis)  'euhoe’ 
clamant  siue  Bacchanalia  peragunt;  Prop.  II  3,  18,  Sil.  Ital.  I  101,  Apul. 
met.  VIII  27  {euantis  orgia  Aen.  VI  517).  Eustath.  ad  Hom.  II.  I  342 
in  xov  ftvsiv  nal  ©vadeg  at  et  semper  haec  forma  non  minus 

bona  erat  quam  altera  © vtadsg  tam  apud  Graecos  quam  apud  Romanos, 
ex  quibus  teste  Velio  Longo  [p.  55  K.]  Vergilius  Aen.  IV  302  'Thyias’ 
scripsit  (repugnantibus  tamen  Mediceo  et  Macrobio),  ceteri  semper  'Thyas’ 
habent:  Ouid.  fast.  VI  514,  Val.  Flacc.  VIII  447,  Stat.  Theb.  V  92  (ubi 
solus  Paris.  'Thyias’)  et  IX  794  et  XII  792;  unde  non  accedo  Bentleio 
ad  Hor.  od.  II  19,  9  (ubi  codd.  non  addicunt)  unam  solamque  formam 
'Thyias’  agnoscenti.  —  his  uersibus  nullum  esse  conexum  cum  eis  quae 
secuntur,  olim  recte  intellexerunt:  'saepe  egit,  cum  acciperent  aris’ 
(pro  'ut  semel  acceperunt’)  male  sunt  copulata;  nec  deo  licuisse  duobus 
simul  uacare  negotiis,  recte  LMuellerus  adnotat,  cuius  ceterae  rationes 
parum  ualent.  nam  Apollinis  mentionem  desiderans  sine  causa  (nam  et 
inter  deas  ex.  gr.  maxima  caelicolum  non  inuenitur,  et  tria  exempla 
attulisse  satis  esse  potuit  poetae),  in  lacuna,  quam  statuit,  haec  fere 
hausta  esse  ille  putauit  'saepe  oculos  licuit  mortales  cernere  Phoebum, 
Pythia  uisurum  aut  adytis  oracla  daturum’;  quae  mihi  quidem  parum 
eis  quae  subiciuntur  conuenire  uidentur.  nil  fere  desideramus  nisi  uin- 
culum  quoddam  inter  priora  et  posteriora,  quale  esse  potuit  ex.  gr. :  ex 
illo  tempore,  quo  cum  Baccharum  thiaso  ex  Thracia  uenit  Delphos, 
fortasse  ex  Euphorionis  dLovvam  [Meinekius  anal.  Alex.  p.  45  sqq.]  hic 
hausit  poeta.  —  391,  392.  cum  Delphi  tota  certatim  ex  urbe  ruentes 
acciperent  lacti  diuum  fumantibus  aris.  'Delphi’,  incolae,  ut  Iustin. 
7,  8  et  8,  2.  Phaedrus  V  1,  3  ut  mos  est  uulgi,  passim  et  certatim  ruit 
'  feliciter  ’  subclamans,  Verg.  Aen.  IV  401  migrantes  cernas  totaque  ex 
urbe  ruentes,  'acciperent  diuum’,  ut  hospitem  iam  incolam  futurum,  cf. 
Aen.  III  353  sqq.  'laeti’,  quod  libri  G  corrector  restituit,  uulgo  opti- 
nuit;  quo  pacto  traditum  in  V  'lacti’  posset  teneri,  iam  olim  IVossius 
monuit,  conligens  Hor.  od.  II  19,  10  et  Eurip.  Bacch.  142  (quibus  adde 
ibid.  710  et  Sen.  Oed.  495),  unde  lacte  (de  forma  'lacti’  alibi  non  obuia 
cf.  ex.  gr.  LXVIIP  84  capiti)  quoque  Baccho  esse  sacrificatum  apparet, 
cui  obseruationi  quominus  parerent,  editoribus  non  sine  ratione  obstitit 
id  quod  sequitur  'fumantibus  aris’,  quod  quomodo  cum  lacte  sociaretur 
non  perspicerent,  unde  Itali  nonnulli  'spumantibus’  dedere,  non  bene  copu¬ 
latis  duobus  ablatiuis.  fumant  autem  altaria  odoribus  accensis,  quorum 
peculiaris  mentio  tam  saepe  adest  (ut  Hor.  od.  III  18,  8  uetus  ara  multo 
fumat  odore )  quam  omittitur,  ut  Verg.  ecl.  1,  43  bissenos  cui  nostra  dies 
altaria  fumant,  possunt  igitur  haec  sic  copulari  'acciperent  lacti  diuum 
et  fumantibus  aris’,  saepissime  copula  noto  compendio  exarata  eua- 
nuit.  —  393.  in  letifero  belli  certamine,  cf.  supra  340  certamine 
cursus ,  Lucr.  I  475  et  Verg.  Aen.  X  146  saeui  (duri)  certamina  belli, 
Cic.  ad  fam.  X  18,  2.  Verg.  Aen.  VI  279  mortiferum  Bellum  (ib.  VIII 
700  clausula  adsumpta).  —  394.  aut  rapidi  Tritonis  era  aut  Rhamnu¬ 
sia  uirgo.  dea  (cf.  LXIII  92)  Tritonis  siue  TQLxoyivsia  (Hom.  II.  IV  515), 
Tritonia  siue  Tritonis  (ex.  gr.  Aen.  II  171  et  226),  unde  audiat  Minerua, 
ipsi  ueteres  dubitant,  et  cum  illa  interpretatio,  qua  e  Iouis  capite 
(secundum  Aeolicum  xqix ai)  nata  Pallas  sic  dici  fingebatur,  hinc  exclu- 

datur,  aquae  epitheto  f rapidi’  indicatae  non  tam  de  Libyae  siue  lacu 
(ftorpentem’  uocat  Lucan.  IX  347)  siue  amne  in  hunc  influente  (de  cuius 
rapiditate  nil  constat,  etsi  magnum  eum  dicunt  Herod.  IV  178,  schol. 
Apoll.  Rhod.  IV  1311,  Plin.  h.  n.  V  28)  quam  potius  de  Boeotiae  fluuio 
in  Copaidem  paludem  se  infundente  accipiendae  uidentur ,  quippe  qui 
%e£[jLtt§Qog  uocitetur  a  Pausanio  IX  33,  7  (ovo(ici£ovGL  ds  Tgixcova  avtov , 
oxl  xr\v  U&rjvav  xQacprjvca  nctQa  noxag>a  Tqixcovl  t%si  Xoyog ,  (og  dj]  xov- 
tov  xov  Tqlxcovu  ovxa  y.al  ovyX  rcov  jIl^vcov  ;  cf.  omnino  Prellerus  myth. 
gr.  I  p.  147  sqq.).  recte  Ellisius  obseruat  deam  hic  Tritonida  dici 
maxime  ut  belli  praesidem  armipotentem  (Aen.  IX  297),  cp.  Callim.  ep. 
71,  5,  Sil.  ltal.  III  322  sq.  et  IX  297.  cum  hac  autem  miro  modo  con¬ 
sociatur  Nemesis  a  pago  Attico  Rhamnunte,  ubi  praecipue  colebatur, 
dicta  Rhamnusia,  de  qua  cf.  Prellerus  1.  1.  p.  418  sqq.  quae  dea  dicto¬ 
rum  factorumque  superborum  ultrix  et  uindex  uirium  omne  nefas  animo 
mouentium  numquam  ab  ullo  antiquitatis  scriptore  memoratur  hominum 
praeliis  interfuisse  (nam  epigramma  Anth.  Pal.  XVI  263  nil  ad  rem), 
pacis  eam  amantissimam  et,  cum  extincto  Saturni  regno  bella  rixaeque  ubi¬ 
que  orerentur,  ultimam  deorum  terras  reliquisse  ueterum  fabulae  narrant; 
et  tantopere  ab  huius  numinis  natura  atque  indole  abhorrent  praelia, 
ut  nullo  pacto  illa  a  poeta  tamquam  praesens  bellantium  uirorum  hor¬ 
tatrix  fingi  potuerit,  itaque  non  dubito  quin  merum  librariorum  uitium 
subsit,  non  habet  autem  altera  uirgo  hic  locum  quam  Diana,  quam  ex 
Hom.  II.  V  447  et  aliunde  notum  est  a  bellico  tumultu  non  abhorruisse, 
quae  quia  Amarynthi  tamquam  dea  bellica,  ut  uidetur  (Strabo  X  p.  448; 
Prellerus  1.  1.  p.  236),  colebatur,  huius  cognomen  ’A(iaQVGicc  latere  opi¬ 
natus  et  uestigia  libri  0  secutus  scripsi  cAmarunsia’.  quam  emendationem 
olim  Anal.  Catuli,  p.  56  a  me  propositam  anno  post  extitit  qui  iterum 
tamquam  suam  proferret.  —  395.  praesens  hortata  cateruas.  de  Marte 
cf.  Hom.  II.  V  461  sqq.,  contra  de  Minerua  II.  IV  439  et  saepius.  chortata’, 
exstimulauit,  ut  Caes.  b.  g.  III  19  Sabinus  suos  hortatus.  f  cateruas’,  de 
exercitu  (maxime  barbararum  gentium),  ut  Aen.  VIII  593,  XII  264.  — 
396.  sed  postquam  tellus  scelere  est  inbuta  nefando,  incipit  aetatis 
quam  uocant  ferreae  descriptio,  quam  praeeunte  Hesiodo  sgy.  171  sqq. 
certatim  poetae  latini  exhibuere;  cf.  Ouid.  met.  I  127  sqq.,  Verg.  G.  II 
in  fine,  Sen.  Phaedr.  540  sqq.,  alia,  non  desunt  tamen  Catulli  descri¬ 
ptioni  colores  uere  Romani,  ultroque  ea  in  memoriam  reuocat  Sallust. 
Cat.  10  sqq.  r inbuta’,  pollutae  scelere  sunt  terrae  adhuc  purae;  Cic. 
Font.  14,  31  sociale  bellum  macula  sceleris  inbutum,  Phil.  V  7,  20  cum 
semel  gladium  scelere  inbuisset.  Ciris  323.  —  397.  iustitiamque  omnes 
cupida  de  mente  fugarunt,  et  ita  homines  ubique  fas  diuinum  huma¬ 
numque  (cf.  385,  Cic.  part.  or.  22,  78  iustitia  erga  deos  religio,  erga 
parentes  pietas,  creditis  in  rebus  fides  .  .  nominatur ;  de  n.  d.  I  2,  4 
et  116)  expulerunt  ex  animo,  quem  illius  loco  iam  occupauit  cupiditas 
siue  auida  diuitiarum  magnarumque  rerum  adpetitio  lubidinesque  (cf. 
Lucr.  III  59  sqq.).  sic  enim  explicare  malim  quam  deam  intellegere 

(Ouid.  fast.  I  249  nondum  Iustitiam  facinus  mortale  fugarat  secundum 
Arat.  Phaen.  133;  cf.  et  Hesiod.  tgy.  190  sqq.).  cf.  potius  Nigidius  in 
schol.  Germanici  p.  66,  2  Br.  —  sequitur  usque  ad  404  scelerum  descriptio. 
—  398.  perfudere  manus  fraterno  sanguine  fratres.  Verg.  G.  II  510 
gaudent  perfusi  sanguine  fratrum ,  Ouid.  met.  XIII  149  fraterni  sangui¬ 
nis  insons.  —  399.  destitit  extinctos  natus  lugere  parentes,  quos 
leges  naturae  iubent  et  animo  dolere  mortuos  (Ouid.  met.  XY  486  ex- 
tinctum  . .  defleuere  Numam )  et  huius  doloris  signa  externa  prae  se  ferre 
habitu:  periit  quae  proprie  uocatur  pietas.  —  400,  401.  optauit  genitor 
primaeui  funera  nati,  liber  ut  innuptae  poteretur  flore  nouercae. 
hoc  facinus,  quod  exemplaribus  suis  non  debuerit,  Catullum  suae  aetatis 
mores  deprauatos  respicientem  inseruisse,  bene  adnotauit  AStatius  cp. 
Sali.  Cat.  16,  2  (Catilina  captus  amore  Aureliae  Orestillae)  quod  ea  nu¬ 
bere  illi  dubitabat,  timens  priuignum  adultum  aetate,  pro  certo  creditur 
necato  filio  uacuam  domum  scelestis  nuptiis  fecisse,  nec  alium  filium  in¬ 
dicat  cprimaeuus  natus’,  siquidem  uerum  uitae  initium  ab  adulescentia 
ducentes  ‘primaeuos’  uocabant  puberes,  ut  Yerg.  Aen.  YII  162  flore 
iuuentae  primaeuo.  loco  autem  Sallustiano  opitulari  licet  difficultatibus 
haud  paucis,  quas  uerba  nostra  praebent,  neque  enim  quid  optauerit 
mente  tacita  pater  scelestus,  sed  quid  fecerit  ui  dolisue  declarare  de¬ 
buit  poeta:  quid  si  uoti  non  compos  reddebatur  pater,  si  uixit  uiguitque 
filius?  unde  facinus,  si  facinus  est  mentis  uotum,  patefactum  est?  scriben¬ 
dum  cpatrauit’,  ut  Tac.  ann.  XI 28  multasque  mortes  iussu  Messalinae  patra¬ 
tas.  'funera’,  caedem  (Aen.  II  539),  est  pluralis  amplificationis,  ut  368.  porro 
ratione  caret  nouerca  f innupta’  siue  coniugis  expers  (LX1I  12);  nec  recte 
putant  proleptice  dici  fnouercam’  (ut  ex.  gr.  fgener’  apud  Verg.  Aen.  II  344) 
nonam  coniugem.  quippe  ut  eam  posset  ducere  (cflore  potiri’,  delibare  uir- 
ginitatem,  cf.  LXH  46;  de  forma  'poteretur’  Neuius  d.  f.  1.  II  p.  419), 
pater  scelus  commisit;  et  si  domus  iam  uacua  est  liberis  e  priore  coniuge 
genitis,  noua  nupta  non  fit  omnino  nouerca;  multo  minus  autem,  ut 
nonnulli  dicunt,  propterea  illa  est  nouerca,  quod  timens  priuignum 
futurum  et  hac  ipsa  cunctatione  auctor  existens  facinoris  patri  scelesto 
nouercalem  quendam  animum  prodidit,  unde  nouercam  eo  abire  iubea- 
mus,  unde  librariorum  intempestiua  recordantium  socordia  arcessiuit. 
scripsisse  autem  putamus  poetam  simpliciter  fliber  ut  hinc  nuptae  p.  f. 
nouellae’:  ut  ab  hac  parte  (filio)  expeditus  tutusque  (propterea  repul¬ 
sam  iam  non  ferens)  duceret  nouam  coniugem.  nam  quod  LMuellerus 
Iacobi  Maehly  commentum  'uti  nuptae’  praetulit:  mihi  etiamnunc  ob 
uitandam  ambiguitatem  multo  melius  adesse  uidetur,  quo  aperte  'liber’ 
ad  natum  referatur;  nec  ita  raro  fin’  et  Chinc’  confusa,  decet  autem 
Catullum  deminutiuorum  amantissimum  'nouellus’,  quod  plane  ut  'no- 
uus’  adhibent  poetae;  Ouid.  a.  a.  III  560  tetigit  thalamos  praeda  nouella 
tuos ,  Tib.  II  2,  22;  et  depingit  illud  flagrantem  feminae  amorem,  quo 
ductus  pater  filium  germanum  sustulit,  ut  eo  tristior  taetriorque  euadat 
imago.  —  402,  403.  ignaro  mater  substernens  se  impia  nato  impia 

non  ucrita  est  diuos  scelerare  parentes,  mirum  est,  nonnullos  poe¬ 
tam  de  Iocasta’  et  Oedipode  cogitantem  facere,  nam  'impia’  mater  cum 
sit  ea  quae  conscia  sceleris  sese  misceat  filio  nil  tale  suspicanti,  quo¬ 
modo  hoc  in  Iocastam  conuenit?  neque  tum  Romae  exempla  ex  fabulis 
erant  petenda,  'substernens  se’,  corpus  ad  Veneris  gaudia  praebens; 
Val.  Max.  VII  7,  4  cuius  (senis)  pollincto  iam  corpori  marcidam  senectu¬ 
tem  tuam  substrauisti  (anus),  Sueton.  Aug.  68.  repetitio  autem  uocis 
'impia’  egregie  duplex  matris  taetrae  flagitium  ob  oculos  ponit:  scelesta 
est,  dum  filio  ex  se  descendenti  (qui  rei  ignarus  nocte  obscura  cum 
quauis  alia  misceri  credit)  culpam  diram  inpntat,  dum  maiorum  castam 
et  sine  labe  domum  polluit  (nam  'scelerare’  ualet  'scelere  polluere’,  ut 
Aen.  III  42  parce  pias  scelerare  manus),  'parentes’  inde  a  Scaligero  multi 
interpretati  sunt  frsovg  ncLXQtoovg,  conparantes  Corneliae  uerba  [Nepos 
ed.  Halm.  p.  123]  ubi  mortua  ero ,  parentabis  mihi  et  inuocabis  deum 
parentem  et  Festum  p.  230b,  16  M.  puer  diuis  parentum  sacer  esto  (dubia 
uerba).  his  ut  ego  adicere  possum  tragici  incerti  u.  243  R  deos  paren¬ 
tes,  qui  penates  Terei  et  fortasse  Gratii  Cyneg.  453  patriosue  lacessere 
diuos,  ita  nuper  HIordanus  [Herm.  XV  p.  530  sqq  ]  inscriptionum  exempla 
haud  pauca,  in  quibus  'dei  parentes’  conmemorantur,  conlegit  et  paren¬ 
tum  inter  lares  manesque  cultum  diuinum  ex  ueteris  Latii  caerimoniis 
repetiuit;  cf.  Hartungii  liber  'Relig.  d.  Roem.’  I  p.  44.  non  igitur  ne¬ 
cessaria  Italorum  coniectura  a  multis  probata  'penates’ :  lares  siue  domum 
sub  larum  tutela  positam  intellege,  sequitur  nunc  apodosis:  —  404,  405. 
omnia  fanda  nefanda  malo  permixta  furore  iustificam  nobis  men¬ 
tem  auertere  deorum,  cf.  ad  III  14  omnia  bella,  asyndeton  in  con¬ 
trariis  maxime  adamatum  (cf.  iusta  iniusta  Ter.  Heaut.  839  et  Ad.  990, 
dicenda  tacenda  Hor.  epist.  1  7,  72,  digna  indigna  Verg.  Aen.  XII  811), 
quamquam  alibi  in  nostra  locutione  usitatior  est  copula:  Aen.  I  543  deos 
memores  fandi  atque  nefandi  (G.  I  505),  Ouid.  a.  a.  I  739  mixtum  fas 
omne  nefasque  et  met.  VI  585  fasque  nefasque  confusura  ruit ,  Sen.  de  ira 
II  9,  2,  Eurip.  fragm.  423,  3.  quamquam  'f.  n.’  epexegetice  accedere  potest 
ad  'omnia’,  siquidem  dictio  r omnia  miscere’  sollemnis  est;  cf.  Landgrafius 
ad  Cic.  p.  Rose.  Am.  32,  91.  'malo5,  ex  cupiditate  profecto;  oppositum  est 
bono  qui  esse  potest  furori,  'iustificam’;  homines  ubi  ex  animo  iustitiam 
expulere,  effecerunt  ut  etiam  dei  iam  non  in  eos  exercerent  iustitiam: 
non  plane  igitur  'ficus’  uim  suam  abiecit,  ut  alibi  sane  (cf.  265);  cete¬ 
rum  cum  locutione  'iustifica  mens’  hic  tantum  obuia  cf.  Sil.  Ital.  XII 
474  mitifica  mens  et  Plaut.  mil.  II  2,  36  falsificus  animus,  'auertere’, 
abalienauere,  fecere  ut  auersa  mens  esset  (Aen  II  170).  —  406.  quare 
nec  talis  dignantur  uisere  coetus,  hominum  tam  deprauatorum  circulos 
per  haec  illaue  festa  congregatos  iam  non  dignos  habent,  quos  adeant, 
de  dignandi  uerbo  cf.  Zumptius  ad  Rutil.  Nam.  I  164.  —  407.  nec  se 
contingi  patiuntur  lumine  claro,  non  permittunt  (Hor.  I  2,  43  patiens 
uocari)  sese  tangi  siue  refugiunt  hominum  contactum  (Ouid  tr.  II  252 
quas  stola  contingi  uittaque  sumpta  uetat).  qui  contactus  fit  manibus 

uel  oris  halitu  similiteruc,  minime  nero  oculis  (et  hoc  pacto  additum 
'claro’  otiosissimum  euaderet);  alius  autem  sanus  quidem  uerba  f lumine 
claro’  explicandi  modus  non  extat.  quibus  uerbis  fere  expectamus  in- 
esse,  quod  ubi  et  quando  hic  contactus  a  dis  iam  denegatus  locum 
habere  potuerit  indicet,  et  hic  omnia  ut  de  in icpuveCa.  cogitemus  iubent. 
quae  quomodo  usu  uenerit,  docet  Verg.  Aen.  IV  358  ipse  deum  mani¬ 
festo  in  lumine  uidi  intrantem  et  III  151  (di  Penates)  multo  manifesti 
lumine ;  plura  olim  dabo  ad  Hor.  od.  I  2,  31  nude  candentes  humeros 
amictu  (sic  enim  corrigimus),  quodsi  dei  ita  apparere  dignantur  morr 
talibus  eisque  se  miscent,  ut  abiecto  nebulae  inuolucro  pura  in  luce 
refulgeant  siue  clari  sint  oculis  hominum  (cf.  ex.  gr.  Cic.  Arat.  180 
stellae  paruo  cum  lumine  clarae,  AeE.  II  589  se  non  ante  oculis  tam 
clara  uidendam  obtulit  et  .  .  in  luce  refulsit  alma  parens ),  nullo  autem 
pacto  nudum  f lumine  claro’  aequat  cin  lumine  manifesto  apparen¬ 
tes',  Vergilianum  'manifesti  lumine7  restituamus  Catullo  reponentes 
c lumine  clari’  siue  potius  'claros7;  Hom.  Od.  XV  164  ftsoi  cpcctvovzca 
iveiQysig. 

Uniuersi  carminis,  quod  male  uulgo  titulis  inscribunt  uariis  nec  a 
Y  agnitis,  quae  sint  uirtutes  quaeque  uitia,  iam  dudum  tute  ipse,  lector 
acute,  intellexisti,  in  medias  res  more  Alexandrino  properans  (Hauptii 
opusc.  II  p.  75)  poeta  paucis  uerbis  exponit,  quomodo  ortus  sit  Pelei 
et  Thetidos  felici  olim  tempore  amor,  iamque  fusius  apparatum  nuptia¬ 
rum  in  Pelei  regia  faciendarum  describit,  ecce  subito  legentium  ani¬ 
mos  erectos  auertit  a  proposito  longum  in sigodiov  Ariadnes  desertae  ima¬ 
ginem  exhibens  (cf.  supra  p.  377  sqq.).  quod  inde  a  u.  50  usque  ad  u.  264 
extentum  plusque  quam  dimidiam  carminis  partem  occupans  ubi  men¬ 
tem  nostram  suis  ueneribus  deuinxit,  aegre  nos  patimur  reduci  ad  histo¬ 
riae  primariae  iam  fere  ex  memoria  nostra  elapsae  continuationem,  qua 
nuptiae  illae  et  dei  in  eis  praesentes  et  Parcarum  cantus  suauiter  enar¬ 
rantur,  et  in  fine  animo  paene  inuito  admiramur  poetam,  qui  aeuom 
illud  priscum  praesenti  aetati  corruptae  oppositum  tam  digna  cum  sim¬ 
plicitate  descripserit  neque  tamen  summam  illam  totius  carminis  sim¬ 
plicitatem  siue  unitatem  seruare  calluerit,  hac  enim  laude  principali 
carmen  plane  caret,  quippe  in  particulas  hiantes  male  discissum  enormi 
illa  degressione;  nec  aliter  duo  argumenta  inter  se  diuersissima  cohae¬ 
rent  quam  uinculo  tenuissimo  et  arbitrario:  ui  adhibita  quae  duorum 
erant  carminum  plane  alienorum  in  unum  sunt  conglutinata,  quod  ui- 
tium  nimis  apertum  eo  magis  dolemus,  quo  lubentius  inuitantibus  sin¬ 
gulorum  locorum  uenustatibus  inmoramur  suspicimusque  ornatum  ubi¬ 
que  electum  elegantemque  nec  tamen  molestum,  quem  pro  uniuscuiusque 
loci  indole  modo  parca  modo  larga  manu  adspersit  poeta,  qui  non 
certum  aliquod  exemplar  Alexandrinum  in  hoc  carmine  ob  oculos  habuit 
(ARiesii  opinionem,  tamquam  hoc  poema  ex  Callimacho  sit  conuersum,  recte 
post  alios  refutauit  CPSchulzius  in  Fleckeis.  ann.  1882  p.  208  sqq.;  cf. 
et  Hauptius  1.  1.),  sed  ex  lectione  Homeri,  Apollonii  Rhodii  aliorum- 

que  hie  illic  flosculos  quosdam  cum  libera  siue  imitatione  siue  aemu¬ 
latione  inseruit  (non  tam  certa  utimur  Alexandrinorum  notitia,  ut  liquido 
nobis  constet,  num  horum  imitationi  an  propriae  nostri  culpae  sit  ui- 
tium  illud  principale  modo  expositum  inputandum)  idem  que  etiam  in 
descriptione  rerum ,  ueluti  nuptiarum  a  multis  anteriorum  celebratarum 
(testimonia  supra  exhibui),  suam  semitam  triuit,  eam  legem  sibi  sta¬ 
tuens  supremam,  ut  prisca  tempora  prisce  narrarentur,  ceterum  cf. 
supra  p.  44. 


LIBER  TERTIUS. 


LXV. 

1,  2.  JEtsi  me  assiduo  defectum  cura  dolore  seuocat  a  doctis, 
•  Ortale,  uirginibus.  unius  qui  totam  hanc  epistulam  conplectitur  am¬ 
bitus  uerborum  bene  attendenda  est  constructio:  per  'etsi’  (ut  amabant 
hoc  exordium)  incipit  protasis  usque  ad  u.  4  f animi’  pertinens,  tum 
post  longiorem  parenthesin  4  —  14  interpositam  sequitur  u.  15  per  'sed 
tamen’  apodosis  usque  ad  finem  currens,  imitatus  est  sat  artificiosam 
structuram  auctor  Ciris  in  initio.  'cura’,  maeror  luctusque  sollicitans 
^(ut  Ouid.  ex  P.  I  3,  25,  Lygdam.  2,  29),  nimirum  fratris  erepti  (u.  5  sqq.), 
continua  lamentatione  poetam  reddidit  f defectum’,  corpore  animoque 
languentem  (Colum.  VII  5  agnis  . .  aegritudine  aliqua  defectis ,  Val.  Flacc. 
VII  116  solo  maeret  defecta  cubili ,  Tac.  ann.  II  70,  Heinsius  ad  Ouid.  f. 
III  674;  cconfectum’,  quod  G  praebet,  h.  e.  consumptum  plane,  ut  Enn. 
a.  442  V.  senio  confectus,  Lucii.  XXVI  27  M.  doloribus  confectum  cor¬ 
pus,  nimium  est)  et  sic  abstraxit  a  societate  Musarum :  nimirum  carmina 
proueniunt  animo  deducta  sereno  (Ouid.  tr.  I  1,  39).  rseuocat’  recte  scri¬ 
bunt  pro  tradito  in  V  ‘sed  uacat’:  exaratum  erat  olim  'se  uacat’  per 
errorem,  qui  0  (mox  pro  D  accepta)  supraposita  corrigebatur;  cf.  ex.  gr. 
Cic.  Tuse.  I  31,  75.  'EXlxcqvlcu  itotq&svoi  (Pind.  Isth.  7,  67,  Prop.  II 
30,  33)  audiunt  cdoctae’  utpote  poetarum  doctorum  patronae  (Tib.  I  4,  61 
Pieridas,  doctos  et  amate  poetas ),  ut  Ouid.  tr.  II  13  doctae  sorores,  a.  a. 
III  411  doctis  Musis,  Verg.  epigr.  9,  2  doctae  Pegasides,  is,  ad  quem 
haec  epistula  est  data,  uidetur  fuisse  orator  celeberrimus  Q.  Hortensius 
Ortalus  (114—50  a.  Chr.),  quem  scimus  (supra  p.  10)  adeo  fuisse  poe- 
seos  nouiciae  amatorem,  ut  ipse  poematia  luderet  amatoria,  cf.  de  eo 
Drumannus  HR.  III  p.  81  sqq.,  Teuffelius  in  Paulyi  Encycl.  real.  III  p.  1497 
(HLR.  §  171).  fOrtalu8’  rectiorem  formam  esse  quam  'Hortalus’  graeca 
nominis  species  adserit.  —  8,  4,  nec  potis  est  dnlcis  Musarum  ex¬ 
promere  fetus  mens  animi.  'fetus’  ut  arborum  sunt  (Ouid.  met.  IV 
125,  Verg.  G.  I  55,  Nux  93),  sic  et  scriptorum  fructus  ingenii  (Quint.  X 
4,2  ne  nobis  scripta  nostra  tamquam  recentes  fetus  blandiantu/r).  iam 
'dulces’  (cf.  Lucr.  V  1377  pomis  dulcibus,  Hor.  a.  p.  99  dulcia  carmina) 
artius  cohaerere  mihi  uidetur  cum  'doctis’  u.  2,  ut  in  Catonis  monost.  40 
[PLM.  III  p.  238]  doctrina  est  fructus  dulcis  radicis  amarae,  mirifice 

superfluum  est  abundatque  'Musarum’  post  u.  2  'doctis  uirginibus’-  Y 
habet  'dulcissimus  harum’,  in  quibus  'harum’  egregie  se  habet  nec 
quidquam  aliud  requiritur,  legendum  esse  censeo  'dulcis  simul  harum’, 
h.  e.  eodem  tempore,  quo  cura  me  angit.  Verg.  epigr.  9,  7  uestros  (Musae) 
expromere  cantus ,  in  lucem  edere,  procreare  (oppositum  est  16  'expressa  ); 
AStatius  cp.  Pindari  fr.  273  B.  ad  priscam  dictionem  'm.  a.’  (qua- 
cum  Homericum  ftvfidg  ivi  qppsat  conparari  potest)  cf.  Plaut.  Cist.  II  1,  5 
et  Epid.  IV  1,  4,  Lucr.  IV  758  et  V  149  et  VI  1183  perturbata  animi 
mens  in  maerore  metuque ,  Cic.  d.  rep.  II  40,  67.  'potis  est’,  potest;  cf. 
Neuius  II  p.  601.  —  4.  tantis  fluctuat  ipsa  malis,  'ipsa’  nunc,  ubi 
u.  3  'simul’  est  recuperatum,  ab  oppositione  est  apertius:  per  se  tantis 
calamitatibus  est  animus  commotus  inquietusque  (cf.  ad  LXIV  62),  ut 
aliis  curis  mentem  quietam  requirentibus  non  possit  uacare.  —  5,  6.  nam¬ 
que  mei  nuper  Lethaeo  gurgite  fratris  pallidulum  manans  alluit 
unda  pedem,  uide  quanta  cum  arte  expressum  sit  illud  'nam  modo 
fratrem  amisi’,  uulgo  construunt:  ante  paruorn  tempus  (Fest  p.  173 
nuper  quasi  nouiper,  tamquam  dicamus  nouissime)  pedem  fratris  mei  (qui 
tamquam  mortuus  designetur  addito  ad  'pedem’  attributo  omn  um  quae 
ad  inferos  pertineant  communi  'pallidus’,  ut  Aen.  IV  26  pallentes  um¬ 
bras  Erebi ,  Spart.  Hadrian.  25  loca  pallidula  frigida  nudula)  unda,  quae 
manat  siue  tacite  lenteque  labitur  (Prop.  IV  11,  15  uada  lenta ,  Lygdam. 
3,  38  tt  ignaua  luridus  Orcus  aqua),  Lethaeo  gurgite  alluit,  h.  e.  tingit 
aqua  fluminis  Lethes;  scii,  dum  potat  frater  ex  eo  obliuia  (Verg.  Aen. 
VI  714  sq.);  nam  'Leth.  gurg.’  ita  pertinere  ad  'alluit’,  ut  tamen  facile 
inde  ad  'unda*  arcessamus  mente  genetiuum.  uerum  enim  uero  ut  tota 
imago  me  quidem  offendit,  ita  de  pede  pallido  nil  me  memini  legere; 
et  magis  poeticam  duco  hanc  constructionem,  qua  'pallidulum’  cum 
'manans’  coit  uice  aduerbii  (Kuehnerus  gr.  1.  II  p.  211);  Lygdam.  1,  28 
pallida  Ditis  aqua,  euadit  quidem  sic  aliquid  ambigui  propter  sequens 
illud  'pedem’;  sed  huic  incommodo  medendum  esse  reponendo  audacter 
'pedes’  (quod  ex  mala  adsimilatione  est  corruptum),  docet  certa  clau¬ 
sula  pentametri  apud  Prop.  I  20,  8  tinxerit  unda  pedes  et  IV  11,  16 
implicat  unda  pedes,  Petro n.  epigr.  88,  3  [PLM.  IV  p.  94]  refuso  gur¬ 
gite  securos  obruit  unda  pedes,  et  lucramur  hinc,  quod  'quem’  in  u.  7 
iam  rectius  refertur,  denique  hoc  est  insolitum,  quod  unda  pedes 
'alluit’,  siquidem  maria  fluminaue  regiones  siue  moenia  urbium  adluunt 
siue  lambunt,  non  singulorum  hominum  pedes  (qui  potius  fluentis  ad- 
luduntur,  sim.),  'alligat’  conieci  secundum  Prop.  1.  1.  implicat 3  Aen. 
VI  438  tristisque  palus  inamabilis  unda  alligat,  Anth  lat.  Mey.  1167,  24 
cohibebor  aquis,  ut  iam  'Lethaeo’  sensu  latiore  pro  'Stygio’  sit  positum, 
ut  Culicis  u.  215  Lethaeas  transnare  per  undas,  Prop.  IV  7,  91  Lethaea 
ad  stagna  reuerti\  nam  tempus  praesens,  ut  facile  cum  'nuper’  conciliatur, 
ita  usu  apud  poetas  non  infrequenti  est  positum.  —  7,  8.  Troia  Rhoeteo 
quem  subter  litore  tellus  ereptum  uostris  obterit  ex  oculis,  con¬ 
strue:  quem  (fratrem)  er.  ex  nostris  (familiae  siue  mei)  oculis  (Hor.  od. 

III  24,  32  sublatam  ex  oculis)  Troia  tellus  (Aen.  XI  245  Ilia  tellus ) 
Rhoeteo  litore  obtectum  in  pnluerem  conmutat.  Agroecius  GL.  K.  VII 
p.  123,  22  subter  est  quod  re  aliqua  superiore  premitur  et  conculcatur, 
Lucr  III  893  urgerine  superne  obtritum  pondere  terrae.  Verg.  Aen.  VI 
505  tumulum  Ehoeteo  litore  inanem:  ora  illa  Troadis  regionis,  in  qua 
Rhoeteum  promunturium  cum  eiusdem  nominis  oppido  situm  (ro  'Pot- 
r elov  a kqov),  nobilis  erat  maxime  tumulo  Aiacis.  ceterum  quonam  casu 
Catulli  frater  ibi  mortem  inuenerit  (num  forte  naufragio),  plane  nescitur. 
—  erumpit  iam  poeta  in  fratris  tam  cari  dilectique  adlocutionem,  cuius 
primus  uersus  casu  infelici  in  Y  periit;  nam  hoc  apud  prudentes  qui¬ 
dem  nunc  constat,  supplementum  a  Datano  consimilibusque  exhibitum 
alloquar  audiero  nunquam  tua  .  .  loquentem  (cuerba,  facta,  fata’  addunt: 
cf.  praef.  uol.  I  p.  XXVI11)  male  et  auersis  Musis  esse  excogitatum  ab 
Italis,  cum  nec  'audiero*  iuxta  'alloquar*  defendatur  locis  Cic.  ad  Att. 
III  19  et  p.  Plane.  33,  79  (Maduigius  opusc.  II  p.  95)  nec  'numquam* 
bene  post  uerba  multo  minoris  ponderis  'ali.  aud.*  positum  sit  (quanto 
melius  salua  anaphorae  ui  daturi  fuissent  Itali  'numquam  ego  te  post¬ 
hac  audibo  dulce  loquentem’ !).  sed  hoc  certum  est,  errasse  non  minus 
Lachmannum  post  u.  8  septem  uersus  intercidisse  statuentem  (sic  quippe 
haec  parenthesis  nimis  euaderet  onerosa)  quam  Haasium  uu.  9 — 14  post 
CI  6  (ubi  uide)  inserentem,  incertum  est  sane  quidnam  interciderit  a 
sententia:  'oculis*  et  'aspiciam*  u.  11  inter  se  cohaerere  in  propatulo 
est  (hinc  quoque  Italorum  supplementum  damnatur);  unde  ad  'oculis* 
enuntiatum  relatiuum  potest  adnexum  fuisse.  —  10,  11.  numquam  ego 
te,  uita  frater  amabilior,  aspiciam  posthac;  at  certe  semper  amabo, 
ia  priore  colo  supple  'quidem*.  Verg.  ecl.  1,  75  non  ego  uos  posthac., 
uidebo ,  Prop.  I  15,  13  numquam  posthac  uisura.  'uita*,  scii,  mei  ipsius; 
cf.  ad  LXIV  215  et  LXVlIlb  66.  Prop.  II  13,  52  fas  est  praeteritos  sem¬ 
per  amare  uvros :  de  tenero  potissimum  desiderio  luctuque  intellege.  — 
12.  semper  maesta  tua  carmina  morte  canam,  'tua  morte’  pendet  a 
'maesta*,  ut  LXTV  379.  stetit  poeta  hactenus  a  promisso,  ut  et  quae 
inter  luctum  Veronae  sunt  scripta  cc.  LXVIIIa  et  LXVlllh  maestitiam 
illam  prae  se  ferrent  et  quod  manibus  fratris  postea  dedicatum  est  c.  CI. 
'canam*  egregie  Itali:  'tegam*  sine  ullo  sensu  idoneo  Y,  quod  ortum 
est  ex  scriptura  'mortecam*  per  dittographiam  simul  uirgulaeque  ne¬ 
glectum.  Ouid.  epist.  2,  118  cecinit  maestum  carmen.  —  13,  14.  qualia 
sub  densis  ramorum  concinit  umbris  Daulias  absumptei  fata  gemens 
Itylei.  fundus  imaginis  Hom.  Od.  XIX  518,  ubi  nocturnis  Penelope  in- 
dulget  querellis,  cog  d’  oxs  IlavdaQEov  kovqti  drjSeav  naXov 

ocelStjglv  eccqos  vkov  icxag,  evolo ,  SevSqecov  ev  nExuXoiGL  na&E^oii£vrj  nvtu- 
VOLGLV  ,  7J  X £  ahKfid  XQ€07tdoGa  %EEL  TtoXvT\%£CL  qXOVTjV  TCttlS’  oXoCpVQOflEVTJ 
”lxvXov  tpiXov ,  ov  noxE  %aX%a  yxeive  8i  aqppadtag,  movqov  Zfj&oio  avanxos, 
nisi  quod  nomina  noster  secundam  recentiorem  mythi  speciem  (cf.  omnino 
Prellerus  myth.  gr.  II  p.  140  sqq.)  mutauit.  de  Daulide,  urbe  Phocidis 
(cf.  Steph.  Byz.  s.  u.,  Thucyd.  II  29,  Paus.  X  3,  4),  ubi  Tereus  maritus 

regnauit ,  Philomele  audit  'Daulias’,  scii,  auis  siue  aedon  (sequitur  enim 
Cat.  solitam  poetis  latinis  formam  fabulae,  qua  partes  sororum  conmu- 
tantur).  cf.  et  Soph  EI.  107.  ob  oculos  h.  1.  habuit  Ouid.  epist.  Sap¬ 
phus  153  sola  uirum  noxa  ulta  pia  maestissima  mater  concinit  Ismarium 
Daulias  ales  Ityn:  ales  Ityn ,  §appho  desertos  cantat  amores  (quod 
'cantat’  confirmat  u.  12  Italorum  'canam’);  cf.  et  consol.  Liuiae  105  sq., 
Prop.  III  10,  8  increpet  absumptum  nec  sua  mater  Ityn,  Hor.  od.  IV  12,  5 
Ityn  flebiliter  gemens  infelix  auis ,  Sen.  Agam.  670  sqq.  et  Here.  Oet.  199, 
Anth.  lat.  Mey.  1167,  25  ne  me  noctesque  diesque  defleat ,  ut  maerens 
Attica  mater  Ityn.  ad  'absumptum’,  interfectum  et  a  patre  deuoratum, 
cf.  et  Aen.  IY  601  (III  255).  —  15.  in  tantis  maeroribus,  Ortale, 
mitto,  doloribus  et  planctibus;  Cic.  Tuse.  IV  8,  18  maeror  est  aegritudo 
flebilis ;  unde,  ut  'fletus’  et  'planctus’,  etiam  'maeror’  pluraliter  ponitur, 
ut  CIL.  I  1202  interieisti  et  liquisti  in  maeroribus  matrem,  Enn.  trag. 
230  R.  mihi  maerores,  illi  luctum ,  Cic.  d.  fin.  I  18,  59.  'mitto’,  dono 
siue  dedico;  cf.  ad  Corn.  1  et  CXVI  2,  unde  uidemus  tum  fuisse  sol¬ 
lemne,  ut  Alexandrinorum  maxime  poemata  digne  in  latinum  conuersa 
dono  darentur  amicis.  'Ortale’  in  apodosi  repetitum,  ut  post  loDgam 
parenthesin  appareat  constructio.  —  16.  liaec  expressa  tibi  carmina 
Battiadae,  hi  qui  iam  sequuntur  uersus  a  me  conuersi  ex  Callimacho, 
nam  'carmina’  non  de  pluribus  poematis  accipere  licet  (quippe  unum 
c.  LXVI  designatur),  sed  adaequat  fere  'uersus’,  ut  et  LXI  13  (cf.  et 
LXIV  382);  et  simillime  hunc  pluralem  de  distichis  adhibet  Ouidius  epist. 
Sapph.  5  cur  sint  alterna  requiris  carmina ,  h.  e.  huius  poematis  (quod 
unicum  est)  uersus  ex  hexametro  et  pentametro  constent,  tr.  HI  1,  11 
clauda  quod  alterno  subsidunt  carmina  uersu.  'expressa’,  quod  habet 
uim  quandam  (non  proprii  animi  fetus  expromere  ualet  poeta),  est  'con¬ 
uersa’,  ut  Cic.  d.  fin.  I  4  fabellas  latinas  ad  uerbum  de  gr aecis  expressas; 
coniunxit  utrumque  Cic.  in  Limone  (Suet.  uit.  Ter.  5)  conuersum  ex¬ 
pressumque  latina  uoce  Menandrum.  Callimachus  ut  Batti  cuiusdam  (qui 
fortasse  ex  ueteris  Batti,  Cyrenes  conditoris,  familia  descendit)  filius  (cf. 
Suidas  s.  u.  KciXUgct%oq)  saepe  apud  poetas  latinos  audit  Battiades;  cf. 
Callim.  epigr.  23  Sch.,  CXVI  2,  Ouid.  Ib.  53  et  tr.  II  367,  Stat.  siln.  V 
3,  157.  —  17,  18.  ne  tua  dicta  uagis  nequicquam  credita  uentis 
eduxisse  meo  forte  putes  animo,  uidetur  Ortalus  Roma  decedentem 
Catullum  identidem  admonuisse,  ut  poemata  docta  Alexandrinorum  uer- 
tendo  non  solum  uires  exerceret,  sed  etiam  doloris  caperet  lenimen, 
hae  admonitiones  precesque  (nam  'dicta’  est  grauius  multo  quam  sim¬ 
plex  illud  'uerba’)  quam  non  fuerint  uentis  creditae,  h.  e.  frustra  sibi 
commissae  et  effectu  carentes  (cf.  ad  XXX  10,  LXIV  59  et  142,  LXX  4, 
Lucr.  IV  931  iu  fac  ne  uentis  uerba  profundas,  Ouid.  am.  I  6,  42), 
docturus  specimen  studiorum  illorum  amico  Romam  mittit  poeta,  hoc 
'uentis  uagis  (scii,  in  omnes  partes  rapientibus)  aliquid  credere’  cum 
iam  per  se 'contineat  notionem  uani  cassique  suscepti,  molestissime  sane 
et  abundantia  uix  et  ne  uix  quidem  excusanda  (nam  LXIV  59  'inrita’ 

similiaque  multa  huc  non  faciunt)  accedit  'nequicquam’,  quod  mihi  sol¬ 
lemni  fere  corruptela  ortum  esse  uidetur  ex  'nequaquam’*  ne  forte  me 
putes  oblitum  esse  uerborum  tuorum,  quae  tamen  hercle  minime  es 
uentis  locutus  (ego  minime  dimisi  ex  pectore).  Prop.  121,2  id  tibi 
ne  uacuo  defluat  ex  animo ;  Ouid.  epist.  2,  105  utque  tibi  excidimus.  Cic. 
ad  fam.  VII  14,  1  si  nostri  oblitus  es,  dabo  operam  ut  istuc  ueniam, 
cmtequam  plane  ex  animo  tuo  effluo  (=  obliteratione  obruor);  cf.  et 
Dissenus  ad  Lygdam.  1,  20.  —  persequitur  hoc  Catullus  more  Alexandrinis 
adamato  longius  degressus  in  conparatione ,  quae  leni  admixtione  ero¬ 
tica  sua  gratia  non  caret;  communis  est  poetae  et  puellae  sola  unaque 
obliuio  mentis,  qua  illi  dicta  huic  malum  exciderunt,  cetera  ad  imaginis 
ornatum  pulcrum  pulcre  sunt  adiecta.  habet  autem  haec  degressio  suam 
rationem  inde,  quod,  postquam  prior  pars  enuntiati  parenthesi  illa  lon¬ 
gior  est  facta,  iam  alteram  fulcire  e  contrario  oportuit,  ne  haec  aequo 
breuior  prae  illa  euaderet  periretque  iusta  quaedam  aequabilitas.  — 
19,  20.  ut  missum  sponsi  furtiuo  munere  malum  procurrit  casto 
uirginis  e  gremio,  mala  semper  apud  ueteres  erant  symbolum  amoris: 
illis  uel  sensa  pectoris  tenera  indicabant  inter  se  amantes  (Verg.  ecl. 
3,  64  malo  me  Galatea  petit  lasciua  puella  et  fugit  ad  salices  et  se  cupit 
ante  uideri,  ibid.  71)  uel  nuptias  ineundas  adulescens  offert  puellae;  rem 
persecutus  est  CDiltheyus  libri  cde  Callim.  Cydippa’  p.  113  sqq.  furtiue 
autem  siue  clanculum  malum  missum  (ad  ablatiuum  'munere’  cf.  CI  8) 
non  minus  quam  id,  quod  matre  superueniente  puellae  occupat  uultum 
rubor,  demonstrat  et  de  amasio  parentibus  ignoto  agi  et  hanc  con- 
parationem  non  profluxisse  ex  ingenio  poetae  Italici,  prouenisse  potius 
ex  imitatione  graeci  alicuius  uatis  (fortasse  Callimacheae  Cydippae), 
apud  quem  cum  pvrjaxrjQ  (ut  mihi  uidetur)  inuenisset  Catullus,  uocem 
in  lingua  latina  non  obuiam  quomodo  latine  uerteret  non  repperit;  nec 
enim  quod  solum  fere  poni  potuit  'petitor’  (cf.  ad  LXX  2)  ponere  aude¬ 
bat  (postea  demum  Romani  admisere);  nam  'procus’  est  qui  a  paren¬ 
tibus  more  Italorum  in  matrimonium  natam  poscit,  sic  ut  'sponsus’ 
adhiberet  coactus  est,  ut  postea  de  petitoribus  Helenae  Hor.  epist.  I 
2,  28  (cf.  et  gloss.  Labb.  p.  173  sponsus:  (ivq6xqq ,  vvficpiog );  sed  cum 
'sponsus’  sit  is  qui  in  sponsione  inter  ipsum  et  parentes  puellae  facta 
spopondit  se  esse  ducturum,  hac  uoce  adsumpta  de  imaginis  perspicui¬ 
tate  multum  perit,  ad  ultima  uerba  iam  Muretus  et  AStatius  cp.  Festum 
p.  165a,  17  nec  mulieri  nec  gremio  credi  oportere:  prouerbium  est,  quod 
et  illa  incerti  et  leuis  animi  est  et  plerumque  in  gremio  posita ,  cum  in 
obliuionem  uenerunt,  propere  exsurgentibus  ['exsurgentium’  codd.]  pro¬ 
cidunt.  cf.  et  LXVI  56  casto  collocat  in  gremio.  —  21.  miserae  oblitae, 
infelici  (scii  quae  sic  prodebatur;  LXIV  57  et  71),  quae  plane  circa  ama¬ 
sium  animo  uersata  mali  positum  mente  dimiserat.  —  molli  sub  ueste 
locatum.  Ellisius  cp.  Lucian.  d.  mer.  12,  1  x eXog  ds  xov  {iqXov  ano- 
dcaicov  ngo-nv^ag  7ta>g  8VGx6%(og  itQogrpiovxi6ag  stg  xov  ■hoXtcov  avxrjg, 
ovds  Xa&siv  ys  nsiQcofisvog  ips.  q  Ss  qpdqaaaa  (isxa^v  xoov  (iccoxcov  vno 

xcp  cctzoS £6(Mp  7tc(Qsfiv6ccT0.  cf.  et  Turpil.  com.  196  R.  n 16  miseram,  quid 
agam ?  inter  uias  epistula  excidit  mihi,  infelix  inter  tuniculam  quam  ac 
strofium  conlocaueram.  etiam  hic  de  tunica  discincta  cogita  (ad  cmolli’ 
cf.  LXIV  129).  —  22.  prosilit,  ex  sede  sua.  —  excutitor,  ui  eicitur 
ad  subitum  motum.  —  23.  atque  illud  prono  praeceps  agitur  decursu. 
ca.  i.’  in  narrationis  continuatione  (ad  LXIV  16),  qua  hic  exornatur 
amplius  imago,  ob  oculos  uerba  habuit  Verg.  G.  I  203  atque  illum  prae¬ 
ceps  prono  rapit  alueus  amni.  Petron.  138  inter  praecipitem  decursum 
(ex  arce),  Lucr.  V  946  montibus  e  magnis  decu/rsus  aquai.  per  abruptum 
in  fine  spondiaco  uersum  ad  terram  cadere  malum  nobis  uidemur  audire. 
'illic5,  quod  0  habet,  uidetur  ortum  ex  forma  scribis  insuetiore  'illuc’ 
(cf.  L  5,  LXVII  15,  Neuius  II  p.  211).  —  24.  huic  manat  tristi  conscius 
ore  rubor,  'buic5  (scii,  puellae)  oppositum  est  xm  'illud5,  'manat5, 
diffunditur;  Paulus  p.  169  manare  solem  antiqui  dicebant,  cum  solis  orientis 
radii  splendorem  iacere  coepissent ;  et  conparare  amabant  pudoris  ruborem 
cum  rubore  Aurorae,  ut  Laeuius  (Geli.  XIX  7)  Auroram  uocauit  pudori¬ 
colorem.  'conscia5  (scii,  amoris  furtiui;  de  omisso  obiecto  cf.  interpp.  ad 
Sali.  Cat.  14, 3  animus  conscius )  erat  puella,  unde  translatione  poetis  concessa 
rubor,  qui  ex  mala  conscientia  profluit,  dicitur  'conscius5  (germanice  'schuld- 
bewusst5),  ut  simillime  Ouid.  am.  II  5,  34  at  illi  conscia  purpureus  uenit 
in  ora  pudor ,  Sen.  Here.  f.  692  pudorque  serus  conscios  uultus  tegit. 

Carmen  a.  fere  60  Veronae  scriptum  iam  dixi  esse  praefationem 
sequentis  c.  LXVI,  quocum  una  est  missum  ad  Ortalum.  scimus  ex 
LXVIIIb  36  poetam  unam  capsulam  ex  bibliotheca  sua  Romana  aduexisse 
Veronam:  continuisse  eam  inter  alia  quaedam  opuscula  Callimachi  etiam 
illud,  quod  nXo-Aapoq  BsQSvfarjs  inscribebatur,  admodum  est  uerisimile. 
non  tulit  aetatem  hoc  Battiadae  poema;  nec  ex  paucis  paruisque  frag¬ 
mentis  [Callimachea  ed.  OSchneiderus  II  p.  144  sqq.]  accurate  quomodo 
munere  suo  noster  sit  functus  agnoscere  licet;  liberius  et  ex  mente  popu¬ 
larium,  rebus  ipsis  integris,  eum  saepius  uertisse  facile  conicimus.  causam 
autem  carminis  Callimachei  inter  ceteros  testes  optime  indicat  Hyginus 
astron.  II  24  ita:  sunt  aliae  septem  stellae  ad  caudam  leonis  in  triangulo 
conlocatae,  quas  crines  Berenices  esse  Conon  Samius  mathematicus  et 
Callimachus  dicit,  cum  Ptolomaeus  Berenicen ,  Ptolomaei  et  Arsinoes 
filiam*),  sororem  suam,  duxisset  uxorem  et  paucis  post  diebus  Asiam 

*)  apparet  Hyginum  hic  eis  quae  ex  Eratosthene  adsumpsit  admis¬ 
cuisse  nonnulla  ex  commentario  quodam  Catulliano  petita,  ut  iam  olim 
Anal.  Catuli,  p.  24  indicaui.  nam  Romanum,  non  Alexandrinum  doctum 
decet  indocta  illa  Berenices  Cyrenaicae  et  eius,  quae  Euergetis  erat 
soror  germana,  confusio:  ansam  errori  dedit  u.  22  'fratris5,  idemque 
Romanus  interpres  iam  quaerens  in  huius  Berenices  uita  'bonum5  illud 
'factum5  u.  27  conmemoratum ,  adseripsit  ex  nescio  quo  fonte  id  quod 
porro  apud  Hyginum  legitur,  eidemque  interpreti  attribuo  mirum  illum 
errorem  de  equis  a  Berenice  altis,  quem  iam  Hauptius  intellexit  ex  u.  54 
corrupto  fluxisse,  denique  uerba  illa  Hygineana  'Asiam  oppugnatum 

oppugnatum  profectus  esset,  uouissc  Berenicen,  si  uictor  Ptolomaeus  re¬ 
disset,  se  crinem  detonsuram,  quo  uoto  dampnatam  crines  ('crinem’  codd., 
qui  mox  'eosque’)  in  Veneris  Arsinoes  Zephyritidis  posuisse  templo  eosque 
postero  die  non  conparuisse.  quod  factum  cum  rex  aegre  ferrei ,  Conon 
[mathematicus]  cupiens  inire  gratiam  regis  dixit  crinem  inter  sidera  conlo- 
catum  uideri  et  quasdam  uacuas  a  figura  septem  stellas  ostendit,  quas 
esse  fingeret  crinem,  hanc  Berenicen  nonnulli  cum  Callimacho  dixerunt 
equos  alere  et  ad  Olympia  mittere  consuetam  fuisse,  alii  eqs  (cf.  testim. 
uol.  I  ad  u.  26).  aperta  est  res  ipsa:  clam  tollentibus  aulicis  quibus¬ 
dam  ubi  subito  crines  in  templo  positi  non  adparuerunt,  tum  uero  fortasse 
Callimacho  maxime  inpellente,  qui  iam  in  epigrammate  quodam  [52  Schn.] 
reginam  suam  celebrauerat  ut  Gratiarum  unam,  Conon  hoc  nouum  ex- 
cogitauit  adulationis  genus,  ut  comam  a  Venere  inter  sidera  positam 
adfirmaret,  poeta  autem  exquisitarum  blanditiarum  materiam  nanctus 
est  boc  carmine,  quo  ipsos  nempe  crines  loquentes  inducit: 

LXVI. 

1.  Omnia  qui  magni  dispexit  lumina  mundi.  'qui’  cohaeiet  cum 
u.  7  rjdem  ille  Conon’:  a  mathematici  laude  Jarga  (1 — 6)  incipit  Calli¬ 
machus,  quo  maior  illius  inuento  fides  accedat,  hinc  et  'omnia’  cum 
ui  praepositum,  unde  et  hoc  nouum  sidus  illum  non  fugisse  nemo  miretur. 
' mundi’  caeli;  ad  LXIV  206.  Ciris  7  ad  magni  suspexit  sidera  mundi 
(etiam  Manii.  I  283  omnia  quae  summo  despectant  sidera  mundo  in  re 
diuersa  tamen  ad.u.  b.  adludere  uidetur);  flumina’  exquisitius  pro  'sidera’ 
(Verg.  G.  I  5  uos  o  clarissima  mundi  lumina ).  'dispicere’  (male  V 
'despexit’,  cum  in  caelo  positorum  sit  ‘x.a&OQCLv) ,  discernere  non  solum 
corporis  oculis,  qui  per  umbras  penetrant,  sed  etiam  mentis  acie  cal¬ 
culisque  factis.  —  2.  qui  stellarum  ortus  comperit  atque  obitus.  Cic. 
d.  or.  I  42,  187  in  astronomia  caeli  conuersio,  ortus  obitus  motusque 
siderum  (de  inu.  I  59,  de  fato  9,  17),  Verg.  G.  I  257  signorum  obitus 
speculamur  et  ortus ,  Apul.  d.  deo  Socr.  12  quos  (plauetarum  motus)  probe 
callet  qui  signorum  ortus  et  obitus  comperit  (h.  e.  indagauit),  Amm. 
Mare.  XXV  10,  3  stellarum  ortus  obitusque:  his  aliisque  locis  caue  ne 
cum  IMeleagro  'abitus’  elicias  ex  'habitus’,  quod  in  V  legitur.  — 
3.  flammeus  ut  rapidi  solis  nitor  obscuretur,  'rapidus’  (cf.  LXIV  271) 
sollemne  ob  celeritatem  Solis  cottidie  cursum  peragentis  epitheton;  cf. 
ex.  gr.  Hor.  od.  II  9,  12,  Hom.  h.  Apoll.  375  o£eo?  r^XCoio.  'ut’,  quo¬ 
modo,  accedit  ad  'comperit’,  quippe  quod  'indagando  eruit’  significet 
(cf.  Aen.  II  4).  Ouid.  tr.  111  5,  55  nitidus  sol.  Val.  Max.  VIII  11  ext.  1 
obscurato  repente  sole ;  cf.  expositio  Plinii  h.  n.  II  10,  47,  Lucr.  V  751  sqq.; 
Sen.  q.  n.  VII  3  Conon  postea,  diligens  et  ipse  inquisitor,  defectiones  solis 
seruatas  ab  Aegyptiis  collegit.  —  4.  ut  cedant  certis  sidera  temporibus. 


profectus  esset’  et  'si  uictor  Pt.  rediisset’  ad  carminis  Catulliani  u.  J3 
et  35  aperte  adludunt.  plura  uide  ad  54. 

explicant  'decedant’,  abeant  siue  occidant,  sed  mirandum  est,  plane 
eandem  rem  hic  commemorari  atque  u.  2  'stellarum  obitus’ ,  ubi  tacite 
subintellegimus  hos  obitus  certis  temporibus  usu  uenire,  ut  eadem  res 
ex  parte  nunc  inepte  repetatur.  AStatius  cp.  Tib.  I  4,  20  annus  agit 
certa  lucida  signa  uice.  sed  de  anni  temporibus,  ut  uerba  leguntur,  nemo 
cogitabit  suo  sponte:  nimis  ambigua  dictio,  unde  legendum  esse  conieci 
aliquando  'tempora  sideribus’ ,  cf.  Hor.  epist.  1  6,  3  et  decedentia  certis 
tempora  momentis  (=  siderum  motibus),  Manii.  I  476  certa  sidera  et  530. 
sed  fatendum  est,  minus  apte  haec  interponi  inter  solis  et  lunae  defectum, 
unde  'sidera’  ad  solem  refero,  pluralis  in  uno  solis  sidere  ardentissimo 
cum  sit  non  ita  rarus  (Ouid.  met.  XIV  172);  Lucr.  V  758  solque  suos  etiam 
dimittere  languidus  ignis  tempore  cur  certo  nequeat,  quod  si  probas,  'ut’ 
perspicuitatis  causa  mecum  in  'et’  muta:  circumiacentes  uoculae  eaedem 
corruptelae  ansa.  —  5,  6.  ut  Triuiam  furtim  sub  Latmia  saxa  rele¬ 
gans  dulcis  amor  goero  deuocet  aetherio,  lunae  defectus  latebrasque 
(Lucr.  V  751)  ex  causis  physicis  exploratas  esse  a  Conone  poeta  indicat 
exornans  nota  fabula,  secundum  quam  Luoapulcrum  mortalem  Endymionem 
uisura  in  Cariae  monte  Latmo  clam  nocte  caelum  relinquit.  Cic.  Tuse. 
I  38,  92  Endymion  uero  si  fabulas  audire  uolumus,  ut  nescio  quando  in 
Latmo  obdormiuit ,  nondum  opinor  est  expergefactus:  num  igitur  eum 
curare  censes,  cum  Luna  laboret  (h.  e.  deficiat),  a  qua  consopitus  putatur,  ut 
eum  dormientem  oscularetur.  Alexandrinos  xas  altius  rerum  inuestigantes 
decuit  haec  explicatio,  qua  Luna  tum  descendere  ad  amasium  dicebatur, 
quando  latebat;  ceterum  cf.  de  fabula  maxime  Naekius  Val.  Cat.  p.  165  sqq. 
(Prellerus  myth.  gr.  I  p.  347  sq.).  de  Triuia  ad  XXXIV  15.  Adryiov 
avtQov  conmemorat  Apoll.  Rhod.  IV  57  (ubi  cf.  schol.).  'sub  saxa  relegans’, 
mittens  in  antrum,  poetice  dicitur,  ut  similiter  Ver g.  Aen.  VII  775  Egeriae 
nemorique  relegat.  Theocr.  20,  38  an  OvXvgnm  8 e  goXoiaa  Aaxgiov 
av  vanos  tjX&e  %al  sis  'sva  nui8\  v.aQ'Ev8sv.  'aerio’  tradit  V  sollemni 
cum  confusione  uocum  'aether’  et  'aer’  quaeque  hinc  descendunt. 
Alexandrinos  ipsos  fluctuasse  sine  ullo  discrimine  inter  ulfrfiQ  et  ariq 
perperam  persuadere  studet  OSchneiderus  Callim.  I  p.  293  sqq.  (cf.  ad 
u.  7);  Romanos  scio  risuros  fuisse  hoc,  Dianae  non  in  caelo  sed  in  nubibus 
esse  iter;  nam  et  Horatianum  aerias  domos  (od.  I  28,  5)  et  Vergilianum 
aeris  in  campis  (Aen.  VI  640)  hinc  aliena,  est  autem  'gyrus’  cursus 
menstruus  (XXXIV  17);  Hor.  sat.  II  6,  65  seu  bruma  niualem  interiore 
diem  gyro  trahit,  Sen.  Phaedr.  312  ille  nocturnas  agitare  bigas  discit 
et  gyro  breuiore  flecti  de  Lunae  curru;  latere  formam  priscam  'goero’ 
(cf.  LMuellerus  comm.  Lucii,  p.  322)  intellexit  Scaliger  in  lectionis  in  V 
extantis  monstro  'guioclero’,  h.  e.  'guro  1.  cero’  (duplex  scriptura).  — 
7,  8.  idem  me  ille  Conon  caelesti  numine  uidit  e  Beroniceo  uertice 
caesariem.  Conon  Samius  aequalis  erat  Arati  et  Archimedis,  amicus 
Callimachi,  multi  nominis  ('ille’  effert,  ut  VIH  6)  mathematicus  et  astro- 
nomus,  de  cuius  tamen  scriptis  nihil  superest;  cf.  Fabricius  bibi.  gr. 
IV  p.  25,  176.  seruata  sunt  hic  ipsius  exemplaris  uerba  apud  schol. 

Arat.  146:  Kovcov  o  fia&rjy.cxxL-nbg  IIxoX£[ioUco  %ctQL£6(i£vog  BsQSvwrjg  7tXo- 
y.ctpov  avxov  ( Xiovxog )  ncirrjGzsQLGS.  xovxo  %<A  KctXXi[icc%6g  nov  cpr\Giv: 
r\  { is  Kovcov  sfiXstysv  iv  rfigt  xbv  Bsqsv iw\g  (36gzqv%ov,  ov  ycsivT]  nuciv 
stipes  %•£ oig.  sic  enim  optimum  librum  Marcianum  praebere  docuit 
Wilamowitzius  [Herm.  XIV  p.  199].  reiecta  igitur  OSchneideri  de  lacuna 
cogitantis  opinione  agnoscendum  est,  Catullum  exemplaris  sui  uerba 
dilatasse  uertendo.  quod  maxime  apparet  in  illo  iv  qsQi.  hic  enim  si 
in  'aere’  posuisset  noster,  num  forte  nubeculae  instar  uolitaret  coma 
quaesiuissent  populares,  neglegendum  igitur  erat  discrimen  subtile  inter 
ai&jjg  et  ab  Alexandrinis  factum  consulendumque  Romanae  consue¬ 
tudini.  sed  quid  dederit  noster,  casu  infelici  sub  corruptela  lumine’ 
latet,  licet  enim  hoc  per  se  aliquo  modo  stare  possit  (nam  Veneris 
iussu  coma  in  caelo  fulsit,  u.  64),  tamen  nec  hoc  loco  id  erat  conmemo- 
randum  et  alio  ducit  Callimachus.  'munere’  non  melius  olim  dederunt 
prisci  editores,  'lumine’  Canterus,  'limine’  Heinsius,  'limite’  Doeringius; 
sed  praepositionem  recte  requirens  IVossius  'in  lumine’  maluit,  ego  nunc 
praefero,  quoniam  non  ul&sql  (=  lumine)  legitur  graece,  'i’  repetita  et 
'u’  in  'li’  mutata  reponere  'caelesti  in  limine’,  siquidem  'aer’  ex  sensu 
Alexandrinorum  sic  ut  mihi  uidetur  distinguentium  recte  dicitur  'caeli 
limen’,  in  quo  inter  at&iQu  siue  arces  igneas  deorum  et  aera  crassiorem 
siue  nubes  posita  sunt  meantque  sidera.  Lucr.  IV  132  in  hoc  caelo 
(=  caeli  parte),  qui  dicitwr  aer ,  Verg.  ecl.  5,  66  limen  Olympi,  deinde 
xbv  $6gxqv%ov  Catullus  liberius  ita  uertit,  ut  simul  interpretis  munere 
fungeretur,  nam  non  de  uno  quodam  cincinno  (ut  uulgo  putant)  agitur, 
sed  Callimachus  nXonupog  et  $oGXQv%og  pro  collectiuo  ponens  eam  in¬ 
tellexit  caesariem  e  pluribus  cincinnis  constantem,  quae  e  uertice  effusa 
erat  per  candida  colla  (Verg.  G.  IV  337);  unde  et  Eratosth.  catast.  12, 
Hygin.  1.  1.  aliique  inter  pluralem  'crines’  et  singularem  'crinis’  uariant; 
et  sic  ipse  noster  u.  47  'crines’  et  93  'coma’,  formam  'Beroniceo’  V 
'ebore  niceo’  praebens  aperte  indicat;  cf.  omnino  Niebuhrius  opusc.  hist. 
et  philol.  I  p.  237.  —  9,  10.  fulgentem  clare,  quam  multis  illa  dea¬ 
rum  leuia  protendens  brachia  pollicita  est.  'f.  cl.’  cum  'cael,  in  lim. 
uidit’  iunge  (nam  etsi  per  se  obscurae  sunt  stellulae  illae  adserentibus 
astrologis,  ut  Eratosth.  1.  1.,  dispexit  tamen  eas  lucentes  Conon),  non 
conparet  quidem  hoc  'f.  cl.’  in  fragmento  Callimachi;  qui  tamen  sine 
dubio  in  sequenti  hexametro  hoc  expressit  addiditque  simul,  quo  illi 
'pollicita  est’  melius  conueniret  cum  simplici  B&rjHS  (ueluti  sv%opivri). 
neque  porro  'laeuia  prot.  brachia’  (scii,  suplex  ad  deos,  ut  Aen.  XII  930 
dextramque  precomtem  protendens ,  Lygdam.  4,  64  cum  multa  brachia  tende 
prece ;  AStatius  cp.  Callim.  Del.  107  nr]%Eig  dpcpoxsQOvg  OQsyovGoc)  sunt 
Catulli  additamentum,  sed  Callimachi  adulantis  habueruntque  itidem  sine 
dubio  in  hexametro  sequenti  locum,  denique  illud  naGiv  . .  oig  postquam 
iam  Valckenarius  miratus  est  uerti  per  'multis  .  dearum’  conparans 
u.  33  'cunctis  diuis  pollicita  es’  (et  hercle  aut  uni  Veneri  aut  omnibus 
deis  uouere  debuit  crinem  Berenice),  facili  opera  Hauptius  id  quod  uerum 

est  agnouit.  traxisse  nimirum  corruptelam  Catullum,  qui  scripsisset  Ccunctis 
illa  deorum’  [opusc.  I  p.  59  sq.];  cf.  Ouid.  met.  IV  631  hominum  cunctos 
(Kuehuerus  gr.  1.  II  p.  314).  ceterum  interdum  dis  notos  oblatosque 
esse  etiam  crines  notum  est  ex  Stat.  silu.  III  4  et  Sil.  Ital.  IV  200 
(AStatius  cp.  et  scliol.  ad  Pers.  1,  29  cirri  consecrati  certis  numinibus , 
Ellisius  Anth.  Pal.  VI  274—79).  —  11,  12.  qua  rex  tempestate  nono 
auctus  hymenaeo  uastatum  finis  iuerat  Assyrios.  Berenice,  Magae 
Cyrenarum  regis,  et  Apamae  filia,  iam  a  patre  sponsa  Ptolemaei  Phila¬ 
delphi  filio,  qui  postea  Euergetes  est  cognominatus,  patre  mortuo  ipsa 
Demetrio  xtp  xalca,  cui  mater  in  matrimonium  dare  uoluit,  interfecto 
effecit,  ut  cum  sponso  <t  patre  destinato  iungeretur  nuptiis  anno  (ut 
uidetur)  247;  cf.  Droysenus  libri  fGesch.  d.  Hellenismus’  II1  p.  247  sq.; 
314  sqq.,  362  (Niebubrius  1. 1.);  ad  27.  Euergetes,  qui  rex  Aegypti  est  factus 
a.  247,  non  multo  post  nuptias  (u.  13  sq.)  profectus  est  contra  Seleucum 

II  Syriae  regem,  ut  ulcisceretur  Berenicen  sororem  ab  hoc  interfectam 
(Niebuhrius  1.  J.  p.  272  sqq.,  Droysenus  1.  1.  p.  340  sqq.).  cAssyrios 
fines’  igitur  intellege  'Syriam  terram’;  cf.  ad  VI  8.  'pollicita  est’  et 
contra  ciuerat’  ostendunt  illud  cqua  tempestate’  .(Festus  p.  362  tempe¬ 
statem  pro •  tempore  frequenter  dixerunt  antiqui ;  cf.  ex.  gr.  Cic.  de  Or. 

III  38, 153)  hic  ualere  'postquam’,  plane  ut  Prop.  IV  9, 1 ;  cf.  et  XXXV  13  et 
LXVIIIa  15.  Verg.  A  en.  II  786  Grais  seruitum  matribus  ibo :  constructio 
prosae  orationi  usitatior  (Kuehnerus  gr.  1.  II  p.  534).  'auctns’  etsi  per 
se  stare  potest  (=  beatus,  LXLV  25),  tamen  propterea  glossematis  est 
suspectum  quod  una  licentia  ('auctus’,  cf.  LXII  4)  excludebat  in  eodem 
loco  alteram  eamque  per  se  insolentem  (nam  pauca  hiatus  exempla  Ca- 
tulliana  facili  opera  remouentur),  qua  'nouo’  hiat  ante  'auctus’  glossae 
medii  aeui  macte.i.  aucte :  bene  Anna  Fabri  reposuit  'mactus’,  h.  e.  felix; 
qui  nominatiuus  priscus  rarusque  (cf.  Neuius  II  p.  99)  facile  obnoxius 
erat  corruptelae;  Mart.  IV  13,  2  macte  esto  taedis ,  o  Hymenaee,  tuis.  — 
13,  14.  dulcia  nocturnae  portans  uestigia  rixae,  quam  de  uirgiueis 
gesserat  exuuiis.  uixdum  primo  matrimonii  tempore  peracto.  'rixam’ 
(respicit  uox  luctamen  prima  nocte  inter  maritos  initum,  cf.  et  Prop. 
II  5,  4)  'gerere’  dicitur  noue  ad  illa  'bellum,  praelia,  inimicitias  gerere’; 
cuius  praelii  Venerei  uestigia  in  ore  uultuque  a  puella  sectis  unguibus 
acri  relicta  'dulcia’  fuere  nouo  uiro.  'de  (=  super)  uirg.  ex.’,  ut  uir- 
ginitatem  referret  praedam;  Vulpius  cp.  Ouid.  Ib.  173  deque  tuo  fiet  .  . 
corpore  rixa  lupis  et  epist.  5,  140  ille  meae  spolium  uirginitatis  habet; 
id  quoque  luctando,  rupi  tamen  ungue  capillos  oraque  sunt  digitis  aspera 
facta  meis,  multi  porro  cp.  Claudian.  14,  29  G.  nocturni  refet'ens  uulnera 
praelii  (cf.  et  Aen.  VI  736  in  Venerem  .  .  nocturnaque  bella)  et  Verg. 
epigr.  9,  5  horrida  barbaricae  portans  insignia  pugnae,  iam  descripturus 
reginae  Euergete  in  bellum  proficiscente  dolorem,  quo  acta  uotum  ea 
fecit,  Callimachus  lasciuola  euagatur  degressione  conparans  tempus  paulo 
superius,  quo  eadem  Berenice  ad  uirum  adducta  uix  adire  huius  cubile 
uoluit:  —  15,  16.  estne  nonis  nuptis  odio  Venus?  atque  parentum 

frustrantur  falsis  gaudia  lacrimulis?  "turbae  librariorum  sunt  mani¬ 
festae:  si  oderunt  nouae  nuptae  Venerem,  non  falsas  sed  ueras  lacrimas 
profundunt;  sin  non  refugiunt  amplexus  maritales,  uno  tenore  adiuogi 
nequit  fatque  frustrantur’,  duplex  igitur  emendandi  uia  patet:  aut  cfalsis’ 
remouendum  est  (et  uoluit  Heysius  'salsis’)  aut,  si  boc  sustentatur  oppo¬ 
sito  ruera’,  auctoribus  Italis  fatque’  transformandum  est  in  v'anne’*  nuru 
re  uera  oderunt  an  potius  fictis  et  coactis  (Verg.  Aen.  II  196'  cf.  et 
Ter.  Eun.  I  1,  22  falsa  lacrimula ,  Apul.  met.  X  27  fictas  mentitasque 
lacrimas)  lacrimis  in  speciem  profusis  frustrantur  siue  fallunt  gaudia  — 
parentum?  aperta  iam  sunt  omnia,  sed  cur  parentes  co  um  em  orentur 
obscurissimum  manet,  horum  enim  gaudia  futura,  scii,  nepotes,  minime 
tolluntur,  si  paululum  remorantur  filiae  in  thalami  ingressu.  Scaliger 
cp.  Callim.  fr.  118  Schn.,  quod  cum  nostro  loco  nil  habet  commune;  cf. 
Anal.  mea  Catuli,  p.  57,  ubi  primus  docui  uocis  corruptionem  proposui- 
que  'pauentes’,  scii,  gaudia  intellegens  Venerea  (ut  LXI  116,  cf.  et  Ouid. 
met.  VI  514  et  CIL.  IV  1837),  quae  ipsas  manentia  prae  pauore  uirginali 
differant  nouae  nuptae,  nec  tamen  f frustrari’  simpliciter  ualet  f differre’, 
missis  quae  post  me  non  aptius  temptata  sunt  nunc  intellego  latere  'anne 
parumper  frustrantur’ ;  sic  enim  illa  differendi  notio  recuperata  est.  cete¬ 
rum  parentum  mentionem  uix  iniecturus  fuisset  callidus  adulator  Calli¬ 
machus,  quia  Berenice  patre  mortuo  et  matre  auersa  nupsit  Euergeti;  et 
male  aci  Ptolemaeum  II  haec  rettulit  Droysenus  1. 1.  p.  316.  —  17.  ubertim 
thalami  quas  intra  limina  fundunt.  'intra’,  dum  limen  supergredi  ueren- 
tur.  'ubertim’  uox  in  fletu  sollemnis,  ut  Petron.  134  lacrimis  ubertim  manan¬ 
tibus.  ad  suam  interrogationem  duplicem  ita  sibi  respondet  poeta,  ut 
sine  haesitatione  innuat  falsas  esse  lacrimas,  recordatus  fortasse  aliquod 
dictum  simile  illius  inter  Varronis  sententias  obuii  (11  R.)  sic  flet  heres  ut 
puella  uiro  nupta:  utriusque  fletus  non  apparens  est  risus :  —  18.  non, 
ita  me  diui,  uera  gemunt ,  iuerint.  conlocatio  artificiosior  (ut 
XLIV  9),  qua  uerba  'n.  u.  g.’  cum  fortiore  elatione  discinduntur  ad- 
firmatione  illa  graui  'ita  m.  d.  i.’,  de  qua  cf.  LXI  189  (196).  'iuerint’ 
pro  'iiiuerint’  (quod  ipsum  reposuere  plerumque  syncopes  ignari  librarii) 
priscis  scriptoribus  proprium  est;  cf.  Neuius  II p.  533  sq.,  qui  recte  exemplum 
Propertianum  II  23,  22  omisit  (ibi  enim  'iuuerint’  est  lectio  interpolata), 
‘uera’  pro  'uere’,  Kuebnerus  II  p.  211.  —  20.  inuisente  nouo  praelia 
torua  uiro.  marito  tuo  (relinquente  Veneris  dulcia  bella  et)  Mauortis 
in  Syria  praelia  infesta  adeunte  (LX1V  383).  usu  uix  alibi  obuio  ftoruus’ 
a  Mauorte  torua  tuente  ad  bella  est  translatum.  —  21,  22.  at  tu  non 
orbum  luxti  deserta  cubile,  sed  fratris  cari  flebile  discidium,  dicat 
hic  aliquis  (sibi  ipse  obicit  poeta),  te  non  uiri,  sed  dilecti  consanguinei 
abitu  doluisse.  quippe  pater  Berenices  Magas  et  pater  Euergetis  Phila¬ 
delphus  fratres  erant  ex  eadem  matre  nati  (b(ioiirjtQioL  aSeXepoL ) :  Berenice 
igitur  et  Euergetes  patrueles  erant,  qui  saepius  f fratres’  et  ‘sorores’  uo- 
cantur;  Valckenarius,  qui  primus  hanc  interpretationem  proposuit,  cp. 
Ouid.  met.  XIII  31  et  epist  8,  27.  de  titulo  cogitat  Droyseiius  p.  244; 

aliam  explicationem  uide  apncl  Niebuhrium  1.  1.  p.  230.  'cubile’,  lectus 
maritalis  (LXI  107,  Val.  Flacc.  U  345  sanctum  tetigisse  cubile ),  'orbus’ 
est  scii,  uiro  ad  bellum  profecto.  'luxti’,  luxisti;  ad  XIV  14.  pro 
'discidium’  male  G  praebet  'dissidium’;  cf.  Maduigius  ad  Cic.  d.  fin. 
p.  7993  sqq.  totum  autem  enuntiatum  per  'at’  noto  usu  (Seyffertus 
schol.  lat.  I  §  60)  occupationem  continet;  nec  cet’  (quod  V  cum  uana 
lectione  cat’  praebet)  probabiliter  defendit  Handius  Turs.  I  p.  441;  multo 
peius  'an’  Itali,  alii  alia  coniecere.  suae  ipsius  obiectioni  iam  ita  re¬ 
spondet  poeta,  ut  tantum  quantum  regina  prae  se  tulerit  dolorem  non 
in  fratrem,  sed  in  solum  uirum  cadere  solere  optineat  per  exclamationes: 

—  23.  ut  penitus  maestas  exedit  cura  medullas,  de  amoris  coniugalis 
cruciatu  intellege;  XXXV  15,  LXIV  72.  Cic.  d.  fin.  I  18,  59  maerores , 
qui  exedunt  a/nimos  conficiuntque  curis ,  Val.  Flacc.  II  13  exesam  curis ; 
Sen.  Phaedr.  282  sed  uorat  tectas  penitus  medullas,  'maestas’  epitheton  ^  ^ 
a  persona  ad  corporis  partem  translatum,  ut  Tib.  I  1,  46  tenero  sinu , 
ubi  u.  Dissenus.  in  V  legitur  'cum  penitus’,  quod  explicant  'eo  tempore 
quo’,  ridicule,  cum  non  in  abitu  uiri,  sed  inde  ab  eo  tempore  cura 
macerauerit  Berenicen,  utrumque  bene  distinguens  Callimachus  u.  24 
'tunc’  (in  abitu),  29  'tum’,  33  'ibi’  addidit,  itaque  Bentleius  'cum’ 
mutauit  in  'quam’,  quod  etsi  in  exclamatione  cum  illo  'ut’  (=.  quanto¬ 
pere)  consociari  ostenderunt  ex  Manii.  V  88  quae  tua  tunc  fuerat  facies ! 
quam  fugit  in  auras  spiritus!  ut  toto  caruerwnb  sanguine  membra ,  tamen 
mihi  'ut’  et  facilius  ex  'cu’  erui  et  ab  anaphorae  ui  multo  iucundius 
est  uisum.  —  24,  25.  ut  tibi  tunc  toto  pectore  sollicitae  sensibus 
ereptis  mens  excidit,  pulcra  cum  gradatione  sic  iunge:  tibi,  quae 
intimo  animo  (LXIV  69)  eras  commota,  uiri  profectione  prae  dolore  sensus 
eripiebantur  (LI  6)  atque  ita  mens  plane  abiit  (externata  es);  Hom.  11. 

X  94,  Ouid.  met.  IV  175  at  illi  et  mens  .  excidit  in  perturbatione 
summa  (fast.  II  753  mens  abit);  Arnob.  VI  22  mentemque  in  sanam  re¬ 
creatis  reducerent  sensibus,  superfluum  est  quod  IVossius  coniecit  'sensi¬ 
bus  e  rectis’.  —  25.  at  te  ego  certe,  sic  omnium  facillime  'te’  inserto 
traditum  'at  ego’  sanauit  IVossius;  neque  Italorum  conmenta  'atque 
ego’  aut  'ast  ego’,  in  quibus  aegre  'te’  requiritur,  conprobari  possunt, 
cohaeret  'at  certe’,  ut  X  14,  LXV  11.  'ego’,  coma  tua,  quae  te  optime 
noui.  —  26.  a  parua  uirgine  magnanimam.  ix  (iiv-gag  izagdivov,  ut 
dicunt  Romani  a  paruulo  (Ter.  Audi*.  I  1,  8),  a  uirgine  (Ouid.  a.  a. 

III  75)  similiterque ;  Kuehnerus  gr.  1.  II  p.  360.  'magn.’  OSchneiderus 
p.  150  putat  expressum  ex  graeco  [leycdoTpvxog,  cum  tamen  huic  Berenicae 
cognomen  ex  ipso  facinore  mox  conmemorato  (ut  suspicor)  inditum  fuisse 
r\  (isyalrj  pateat  ex  Athen.  XV  p.  689a  nad'’  dv  xqovov  f-fr  BsQEvfari 
fj  [isydXrj  (sic  codd.)  idque  hic  repetisse  Callimachum  probabile  sit;  nam 
Hyginum  ex  Catullo  hausisse  iam  monui.  —  27,  28.  anne  bonum  oblita 
es  facinus,  quam  regium  adeptos  coniugium,  quod  non  fortior  aut- 
sit  alis,  factum  egregium  et  forte  (ex.  gr.  Tac.  Agr.  28  magnum  ac 
memorabile  facinus  ausa)  non  sine  causa  praedicat  poeta  aulicus:  reddi- 

dit  illud  Ptolemaeis  prouinciam  Cyrenaicam,  recte  autem  aduersus 
Hygini  falsam  interpretationem  (cf.  testim.  uol.  I)  Niebuhrius  cp.  Iustin. 
XXVI  3,  2  rex  Cyrenarum  Magas  decedit ,  qui  ante  infirmitatem  Beronicen, 
unicam  filiam ,  ad  finienda  cum  Ptolemaeo  fratre  certamina  filio  eius 
desponderat,  sed  post  mortem  regis  mater  uirginis  Arsinoe  (immo :  Apama), 
ut  inuita  se  contractum  matrimonium  solueretur,  misit  qui  ad  nuptias  uirginis 
regnumque  Cyrenarum  Demetrium,  fratrem  regis  Antigoni ,  a  Macedonia 
arcesserent,  qui  et  ipse  ex  filia  Ptolemaei  procreatus  erat,  nec  ('sed  nec’ 
codd.)  Demetrius  moram  fecit,  itaque  cum  secundante  uento  celeriter 
Cyrenas  aduolasset ,  fiducia  pulcritudinis  [qua  nimis  placere  socrui  coe¬ 
perat]  statim  a  principio  superbus  regiae  familiae  militibusque  inpotens 
erat  studiumque  placendi  a  uirgine  in  matrem  contulerat,  quae  res  suspecta 
primo  uirgini ,  dein  popularibus  militibusque  inuisa  fuit,  itaque  uersis 
omnium  animis  in  Ptolemaei  filium  insidiae  Demetrio  conparantu/r.  cui, 
cum  in  lectum  socrus  concessisset,  percussores  inmittuntu/r.  sed  Arsinoe 
(Apama)  audita  uoce  filiae  ad  fores  stantis  et  praecipientis,  ut  matre  par¬ 
ceretur,  adulterum  paulisper  corpore  suo  protexit,  quo  interfecto  Beronice 
et  stupra  matris  salua  pietate  ulta  est  et  in  matrimonio  sortiendo  iudicium 
patris  secuta,  in  uerbis  Catulli  ualde  foedatis  pro  'adeptos’  siue  'adeptus’ 
uulgo  'adepta  es’  (adepta’s  Lachm.)  scribunt,  quae  uox  inportuna  uidetur, 
cum  Berenice  non  adsequendo  coniugio  Euergetis  operam  nauarit,  sed 
data  optione  elegerit,  probabilius  duco  'adoptas’,  h.  e.  adsumis  a  patre 
tibi  destinatum,  iamque  non  opus  erit,  ut  'quam’  sicut  uulgo  fit  in 
1  quo  ’  mutemus  (nam  ingrata  est  pronominis  relatiui  utpote  diuerse 
adhibiti  nec  per  anaphoram  repetiti  iteratio),  sed  sufficit  lenior  correctio 
'quom’  (Faernus  'quum’  uoluerat):  facinus,  scii,  commissum  tum,  cum 
adoptabas;  de  praesenti  historico  cf.  ex.  gr.  Cic.  p.  Rose.  A.  41,  120 
quom  occiditur  L.  Boscius,  ibidem  fuerunt  (serui),  et  de  ipso  'quom’  Tac. 
dial.  14  Apri  sermo,  cum  Maternum  exhortatus  est  (ib.  15).  denique 
ex  'aut  sit-’  BPisanus  uere  effecit  'ausit’;  Itali  praeterea  'quo’  et  Mu- 
retus  'fortius’  coniecere.  alii  audacioribus  mutationibus  sunt  usi ,  ut  San- 
tenius  'quoi  (coniugio)  non  faustior  adsit  (?)  auis’.  mihi  utrumque,  neque 
fortiorem  alium  quam  Berenicen  neque  huius  facto  aliud  fortius  posse  esse, 
omnem  adulandi  modum  concessum  supergredi  uidetur;  et  'fortior’  ex 
glossa  prouenisse  ratus  conieci  'quod  non  ausit  alis  mulier’,  'alis’,  cf. 
XXIX  15.  —  29.  sed  tum  maesta  uirum  mittens  quae  uerba  locuta  es. 
quamquam  suffecit  'mittens  (=  dimittens  proficiscentem  ad  bellum  ex  am¬ 
plexu  tuo;  Tib.  I  3,  9  quae  me  cum  mitteret  urbe),  tamen  'tum’  ad  efferen¬ 
dum  oppositionem  additum  est.  'quae’  qualia,  quam  et  doloris  et  amoris 
coniugalis  plena.  —  80.  Iuppiter.  cum  admiratione,  ut  ad  Corn.  7.  — 
tristi,  triuisti,  ad  XIV  14;  cf.  Ter.  Eun.  I  1,  23  oculos  terendo.  — 
81,  32.  quis  te  mutauit  tantus  deus?  an  quod  amantes  non  longe 
a  caro  corpore  abesse  uolunt.  quis  deus  (et  utique  magnus  potensque 
fuerit  necessest,  qui  te  talem  mutauerit)  effecit,  ut  de  uirgine  tam  forti 
fieres  femina  tam  anxie  sollicita?  saepe  sic  'tantus’  cum  pronomine 
CatdIjIiUS  ed.  Baehrens.  U.  30 

interrogatiuo  iungitur,  ut  Verg.  Aen.  II  282  quae  tantae  tenuere  morae , 
Prop.  I  18,  9  quid  tantum  merui?,  Stat.  Theb.  VII  780  quis  tantus  miseris 
honor?  'tantum’,  etsi  non  male,  tamerr  superflue  maluit  Schraderus. 
responsum  autem  quoniam  unum  hoc  esse  potest  'Amor’ ,  sequens  'an’ 
non  putandum  est  ducere  interrogationis  disiunctiuae  membrum  alterum, 
sed  nouam  interrogationem  incipiens  aequat:  'an  forte  (nam  alius  nullus 
potest  fuisse  deus  quam  Amor)  id  te  mutauit,  quod  eqs.,  h.  e.  an  amoris 
maritalis  desiderium  causa  erat  mutationis?’  sic  non  sine  respectu 
Catulli,  ut  puto,  Verg.  epigr.  11,  1  [PLM.  II  p.  172]  quis  deus,  Octaui , 
te  nobis  abstulit?  an  quae  dicunt ,  a,  nimio  pocula  ducta  mero?  (an  forte 
Bacchus?);  cf.  et  Cic.  d.  diu.  II  57,  117  quid/nam  esse  causae  putem, 
cur  . .  ?  an  quod  . .  sentimus?  (Kuehnerns  gr.  1.  II  p.  1019  sq.).  Ccarum 
corpus’  uenerium  habet  sensum,  ut  Anth.  lat.  Mey.  1210,  4  de  maritis 
cara  iungunt  corpora,  Caluus  fr.  6  M.  de  Cerere  et  cara  iugauit  corpora 
conubiis  (Vulpius  cp.  Sen.  epist.  69,  3  ei,  qui  amorem  exuere  conatur, 
euitp/nda  est  omnis  admonitio  dilecti  corporis ).  'non  uolunt’,  re¬ 
pugnant  discidio  et  aegre  ferunt  proptereaque  macerantur  cura  et 
desiderio.  —  33,  34.  atque  ibi  me  cunctis  pro  dulci  coniuge  diuis 
non  sine  taurino  sanguine  pollicita  es.  'atque’  traducit  ad  grauius, 
quod  inest  uoci  'ibi’,  h.  e.  tunc  (ivtav&a),  cum  dimittendus  esset  uir 
(Liu.  II  35,  2  ibi  est  ira  oppressa,  cf.  ad  LXII  42);  simulque  hoc  'atque 
ibi’  post  degressionem  ad  rem  (u.  9  sq.)  reditur.  Verg.  G.  IV  465 
dulcis  coniwnx,  LXVII  1,  LXVIlIb  66.  'ibi  pro  cunctis  pro’  V  aperta 
cum  dittographia  praebet,  sub  qua  aliud  quidquam  quam  'me’  (siue 
'nos’)  uelle  quaerere  friuolum  est:  hoc  enim  necessarium  omnino  est 
(inepte  proposuerunt  'prae’),  'non  sine’,  una  cum  (LXIV  290):  ornatum 
capitis  pulcherrimum  sibique  carissimum  si  uouit  deis  uxor  amans, 
contra  reginam  decuit,  ut  hoc  donum  comitaretur  gratificatio  dis  more 
regio  facta  ex  hecatombe.  —  35,  36.  sei  reditum  tetnlisset.  is  haud 
in  tempore  longo  captam  Asiam  Aegypti  flnibns  addiderat,  sic  post 
priorum  dubitationes  uariaque  conamina  plane  inprobabilia  nunc  recte 
omnes  duce  AStatio  interpungunt:  'is’  cum  emphasi  additum  ducit  ea 
uerba,  quibus  uoti  conpotem  esse  factam  Berenicen  narratur,  necdum  tamen 
causa  dubitationum  illarum  est  remota,  nil  quidem  offensionis  aut  a  forma 
aut  dictione  praebent  haec  uerba  'sei  reditum  tetulisset’  (cf.  adLXIH47); 
et  ipsum  'sei’  ostendit,  peruerse  olim  nonnullos  statuisse  ante  35  distichi 
interlapsum.  sed  tamen  redire  potuit  Euergetes  etiam  uictus  fugatusque 
et  praeter  uitam  nudam  nil  domum  referens  gloriae;  et  ut  femina  uirum 
saluum,  ita  regina  regem  multa  cum  laude  redire  debuit  optare,  recte 
Hyginus  1.  1.  si  uictor  redisset:  hoc  'uictor’  nullo  pacto  omittere  potuit 
Callimachus;  hoc  si  non  ipsum,  at  eandem  tamen  sententiam  in  Catulli 
textu  inuenit  sine  dubio  Hyginus,  qui  libere  quod  legit  reddidit  (ut  u.  12). 
sed  ipso  illo  Hygini  'redisset’  quoniam  excluduntur  coniecturae  quales 
possunt  excogitari  in  primoribus  uersus  35  uerbis  (ueluti  'sei  palmam 
tetulisset’),  cum  iam  relegemur  ad  uerba  sequentia,  in  his  non  tam  cin’ 


LXVI  37— .40. 


467 


(h.  e.  per,  intra,  Kuehnerus  gr.  1.  II  p.  265)  quam  illud  'haut*,  pro  quo 
V  'aut’  habet,  offensioni  praebet  ansam  ut  fortasse  a  conlocatione  ita 
certo,  a  re  ipsa,  tres  enim  quattuorue  per  annos  (246—243/2)  afuit 
.Euergetes;  quod  tempus  etsi  per  se  non  nimis  longum  est,  at  longum 
uidebatur  necessario  uxori  amanti  desiderantique,  qualis  hic  describitur 
Berenice,  porro  diuturni  belli  labores  magis  extulerunt  regem ;  et  fauet 
uox  'pristina’  u.  38  huic  rationi.  ’au.tin’  si  ex  'ouacs’  statuimus  esse 
corruptum  tum ,  cum  hoc  supra  uersum  olim  scriptum  falso  loco  esset 
insertum  textui,  bene  haec,  sic  profluent  csei.  reditum  tetulisset  ouans. 
is  tempore  longo*,  de  hoc  bello  cf.  praeter  alia  ab  historicis  adlata 
Hieronymus  comm.  in  Daniel.  11,  7  et  uenit  (Euergetes)  cum  exercitu 
magno  et  ingressus  est  prouinciam  regis  Aquilonis,  id  est ,  Seleuci  cogno¬ 
mento  Callinici,  qui  cum  matre  Laodice  regnabat  in  Syria ;  et  abusus 
est  eis  et  obtinuit  in  tantum ,  ut  Syriam  caperet  et  Ciliciam  superioresque 
partes  trans  Euphratem  et  propemodum  uniuersam  Asiam,  cumque  audisset 
in  Aegypto  seditionem  moueri,  diripiens  regnum  Seleuci  .  Syriam 
quidem  ipse  obtinuit ,  Ciliciam  autem  amico  suo  Antiocho  gubernandam 
tradidit  et  Xanthippo  alteri  duci  prouincias  trans  Euphratem',  uidenda  et 
inscriptio  Adulitana.  hinc  Ccaptam  (=  expugnatam)  Asiam*  sensu  pro¬ 
prio  praestat  accipere  nec  de  una  Syria  cogitare,  ut  'addiderat*  fere 
ualeat  fin  dicionem  Aegypti  redegerat*,  nam  plusquamperfectum  id 
designat  quod  ante  tempus,  quo  coma  est  desecta,  accidit.  —  87,  88.  quis 
ego  pro  factis  caelesti  reddita  coetu  pristina  uota  nouo  munere 
dissoluo.  de  cpro’  cf.  ad  LXIV  152.  porro  uide  ad  LXIV  384  mortali 
coetu,  quamquam  'reddita*  possit  simpliciter  esse  'adsignata*  (ut  LXIV  362, 
Lucr.  II  96  ibique  Munro,  Cic.  d.  n.  d.  I  §  103),  tamen  praestat  cum 
AStatio  conparare  Hor.  od.  II  7,  17  ergo  obligatam  redde  Ioui  dapem, 
Tib.  I  3,  3l,  infra  LXVIIIb  110:  oblata  dedicataque  cunctis  illis,  quibus 
uoto  obligabar ,  diuis.  'pristina* ,  prius  siue  ante  (scii,  in  uiri  abitu) 
facta,  'noua*  oppositionis  gratia  additum  est,  ut  infra  64  et  Sen. 
Agam.  396  et  adhuc  lacrimas  marmora  fundunt  cmtiqua  nouas  (cf.  et 
Wagnerus  ad  Verg.  Aen.  III  181),  sed  ut  simul  'nouo*  significet  donum 
non  ita  usitatum  ac  uulgare.  'dissoluo*  (de  dihaeresi  cf.  ad  II  6)  est 
praesens  historicum;  Cic.  ad  Att.  XV  11,  4  erat  absurdum,  quae,  si 
stetisset  respublica,  uouissem,  ea  me  euersa  illa  uota  dissoluere\  cf.  et 
'debitum  (aes)  dissoluere*  similiaque.  —  89.  inuita,  0  regina,  tuo  de 
uertice  cessi,  inuita.  pulcre  et  praeposita  et  in  fine  repetita  est  uox, 
quae  fortem  habet  ictum.  Verg.  Aen.  VI  460  inuitus,  regina,  tuo  de 
litore  cessi  (etiam  Aen.  X  233  huc  traxit  AStatius).  'cessi*  pro  'discessi*, 
ut  LXIV  53.  —  40.  adiuro  teque  tuumque  caput,  seruata  sunt  Calli¬ 
machi  uerba:  or\v  %  e  yiag^v  aj(io6u  eov  rs  $lov.  decuit  sane  comam 
maxime  per  rem  sibi  carissimam,  caput  dominae  prioris,  iurare;  et  erat 
omnino  hoc  non  infrequens  iusiurandum  (Aen.  IX  300,  Ouid.  tr.  IV  4,  46, 
Iuuen.  6,  16).  sed  'iurare  per  uitam  alicuius*  cum  Romanis  esset  in¬ 
solitum,  bene  conucnienterque  substituit  Catullus  'te*,  cum  saepius  haec 

iungantur ,  ut  A  en.  IV  492  testor  .  te,  germana ,  tuumque  dulce  caput, 
Cic.  d.  dom.  57,  145  meque  atque  meum  caput ,  Liu.  XXVI  48,  12.  'adiurare5 
ut  pro  simplici  'iurare5  ponitur  (K/uhnkenius  ad  Ter.  Andr.  IV  2,  11),  ita 
et  cum  simplici  accusatiuo  rei,  per  quam  iuratur,  construitur,  quamquam 
casu  posteriores  tantum  praebent  exempla,  ut  Verg.  Aen.  XII  816,  Apul. 
met.  III  14  adiuro  enim  tuum  mihi  carissimum  caput.  —  41.  digna  ferat, 
quod  siquis  inaniter  adiurarit.  haec  a  constructione  paulum  insolen- 
tiora  (ut  18)  quasi  in  parenthesi  adicit  coma  ad  sua  uerba  stabilienda: 
et  per  hoc  caput  quisquis  iusiurandum  fide  ac  pondere  carens  fecerit, 
is  meritas  patiatur  poenas!  Verg.  Aen.  II  144  miserere  animi  non  digna 
ferentis,  Ter.  Andr.  IV  1,  42  di  tibi  dignum  exitium  duint.  'inaniter’,  sine 
iusta  causa  iurandi,  ubi  cum  iureiurando  coniungatur  non  habeo;  cf. 
tamen  'inania  uerba’  —  42.  sed  qui  se  ferro  postulet  esse  parem? 
'postulare5  paucis  locis  plane  ut  'uelle5  confidentis  adrogantiae  adsumit 
significationem,  ut  Cic.  d.  or.  I  22  101  nam  quod  tu  non  poteris  aut 
nescies,  quis  nostrum  tam  impudens  est  qui  se  scire  aut  posse  postulet? 
'qui5,  quis  et  qualis,  h.  e.  nemo  uel  maximus  sibi  adrogauerit  posse 
resistere  ferro;  quod  hic  de  forcipe  accipi  uoluit  coma,  mox  sensu  latiore 
de  maioribus  instrumentis,  'qui5  substantiue  positi  exempla  dat  Holtzius 
synt.  pr.  scr.  I  p.  392.  —  48.  ille  quoque  euersus  mons  est.  male 
per  'quoque5  introducitur  hoc  exemplum,  quo  euagatus  Callimachus  uim 
potentiamque  ferri  celebrat,  nam  hoc  'ille  quoque5  oppositum  habet 
'ut  ego5 ;  sed  coma  non  se  et  montem  Athon  conparat  (quod  et  ineptum 
foret  et  refutat  u.  47),  sed  ex  eo  quod  uel  ualidissima  ferro  cedant  se 
tam  paruolam  teneramque  illi  resistere  non  potuisse  explicat,  et  uel 
tum,  si  conparationem  adesse  statuis,  claudicat  sententia,  cum  ferro  (in 
quo  omnis  uis)  euersum  esse  Athon  uerba  ipsa  non  suppeditent;  qua 
notione  tamen  opus  est,  uariis  modis  cum  euerti  potuerit  mons  ille, 
scripsi  igitur  e  coniectura  'quone  ille5,  h.  e.  quippe  quo  ferro;  cf.  ad 
LXIV  180.  'quone5  insolitum  ut  abiit  in  'quoque5,  ob  metrum  traiectio 
est  secuta.  Ouid.  met.  XI  554  siquis  Athon  in  apertum  euerUret 
aequor  uulgarem  uocis  usum  ostendit;  hic  de  effossis  uisceribus  intellege, 
ut  habet  Val.  Flacc.  VII  75  euerso  campo.  —  43,  44.  quem  maximam 
in  oris  progenies  Thiae  clara  superuehitur.  altissimus  omnium  in 
orbe  montium,  super  quos  Phoebus  diurnum  cursum  peragens  fertur. 
Theia,  Hyperionis  uxor,  secundum  fabulas  est  mater  Solis;  Prellerus 
myth.  gr.  I  p.  40.  Verg.  Gr.  I  5  clarissima  mundi  lumina,  'ora5  sensu 
latiore  interdum  terram  a  mari  remotam  designat;  XXX  ITT  5,  Aen.  III  97 
cunctis  dominabitur  oris  (=  terris)  et  VII  563  est  locus  .  .  multis  memo¬ 
ratus  in  oris-,  absolute  positum. 'in  oris5,  ut  alibi  'in  terris5,  ualet  'in 
orbe5,  quod  ipsum  Itali  superflue  reposuerunt,  de  Atho  excelsissimo 
cf.  Strabo  p.  331  fr.  33,  Plin.  h.  n.  IV  10,  37,  Mela  II  31,  Verg.  Aen. 
XII  701  quantus  Athos.  ceterum  cf.  Aen.  VI  216  regnis  quae  maxima 
quondam  extremo  ueniens  sol  aspiciebat  Olympo,  quod  genus  loquendi 
late  patet,  sic  autem,  ut  dedi,  locum  restituerunt  omnium  probabilissime 

Guarinus  et  IVossius  adsentiente  Bentleio:  fmaxima  progenies  Phthiae’ 
olim  legebant,  quae  ad  Macedonum  reges  ab  Achille,  Phthiae  domino, 
descendentes  relata,  quomodocumque  explicare  studes,  te  ludunt.  — 
45,  46.  cum  Medi  rupere  nonum  mare  cumque  iuuentus  per  medium 
classi  barbara  nauit  Athon,  de  Atho  a  Xerxe  perfosso  omnia  nota: 
Solinus  p.  70  M.  Athon  classibus  Persicis  nauigatum  continentique  abscis¬ 
sum  (per  fretum)  MD  passuum  longitudine,  Sen.  epigr.  52,  5  [PLM.  IV 
p.  77]  classes  fossus  Athos  intra  sua  uiscera  uidit  et  71,  3  accepit  magno 
deductum  Nerea  fluctu  perque  latus  misit  maxima  bella  suum,  'rupere’ 
ex  tradito  'propere’  (fingas  tibi  'ropere’  olim  fuisse  exaratum)  omnium 
optime  est  erutum,  nec  aut  'peperere’  (alii  Itali)  aut  'pepulere’  (ASta- 
tius)  aut  'fodere’  (Bergkius)  uel  a  litteris  uel  a  sententia  magis  commen¬ 
dantur;  'mare  rumpere’  est  'fretum  rumpendo  (montem)  efficere’,  ut 
Val.  Flacc.  I  3  mediosque  inter  iuga  concita  cursus  rumpere,  ubi  uidendus 
Heinsius;  cf.  et  Manii.  V  49  nec  pelagus  Xerxes  facietque  tegetque.  mare 
'nonum’,  h.  e.  innisitatum  antea  stupendumque ,  dixit  etiam  scholiasta 
ad  Iuuen.  10,  174  ' uelificatus  Athos  ’ :  Xerxen,  qui  Athonem  montem  in 
Achaia  dicitur  perforasse  et  inmisisse  terris  nouum  mare.  fnauit’,  LX1V  2; 
'classi’,  Neuius  I  p.  213  (Cic.  p.  Flacc.  14,  32  nauigare  classe );  'bar¬ 
bara’,  peregrina,  ex  sensu  Graecorum.  —  47.  quid  facient  crines,  cum 
ferro  talia  cedant?  fortiter  pronuntia  opposita  'crines’  et  'talia’,  imi¬ 
tatus  est  Ver g.  ecl.  3,  16  quid  domini  faciant ,  audent  cum  talia  fures ?; 
Hor.  a.  p.  68  ex  nostra  emendatione  [Misc.  Crit.  p.  39]  mox  talia  facta 
peribunt,  nedum  sermonum  stet  honos  et  gratia  uiuax  (Ellisius  cp.  et 
Ouid.  a.  a.  III  633  et  655,  Valckenarius  Prop.  III  12,  17  quid  faciet 
multo  munita  puella  timore? ,  h.  e.  facere  potest).  —  48.  Iupiter,  ut 
Chalybon  omne  genus  pereat,  adiungit  coma  execrationem  ferri,  cui 
debuerit  cedere,  eiusque  qui  ferri  usum  docuit,  quales  execrationes  in- 
uentionum  inuentorumque  ab  eis,  qui  inde  patiuntur  in  tempore  damnum, 
factas  notum  est  adamatas  fuisse;  cf.  praeter  Hor.  od.  I  3  Aquilius  com. 

I  R.  ut  illum  di  perdant,  primus  qui  horas  repperit,  Prop.  I  17,  13  et 

II  33,  27.  'Iupiter’  (ea  Zsv )  in  uoto,  ut  Hor.  sat.  II  1,  43  o  pater  et 
rex  Iupiter,  ut  (=  utinam)  pereat  positum  rubigine  telum!  extant  Calli¬ 
machi  uerba  haec  (fr.  35°  Schn.)  Xa Ivficov  mg  anoloixo  ysvog  eqs.  (cf. 
u.  sq.),  quibus  Valckenarius  in  initio  co  Zsv ,  nav  praemisit,  unde  dubi¬ 
tari  nequit  quin  ex  tradito  'celerum’  uel  'celitum’  recte  APolitianus 
elicuerit  'Chalybon’  (quod  postea  'Chalybum’  cum  hiatu  ingratissimo 
scribentes  corrupere);  neque  enim  ut  in  nomine  proprio  deprauationis 
inmanitas  miranda  est  (male,  etsi  ingeniose,  Withofius  'Telchinum’ 
contra  ipsum  Callimachum  reposuit).  Chalybum  ad  Pontum  positorum 
fabricae  aerariae  per  totam  antiquitatem  erant  nobilissimae,  inde  ab 
Aeschylo,  qui  Prom.  715  eos  ut  GLdrjQOTSHTovccg  commemorat,  usque  ad 
Amm.  Mare.  XXII  8,  21  Chalybes,  per  quos  erutum  et  domitum  est  pri¬ 
mitus  ferrum  (cf.  Apoll.  Rhod.  II  375  et  1004,  Verg.  G.  I  58,  Val.  Flacc. 
IV  610  et  V  142);  praeter  Cyclopas  (Plin.  h.  n.  VII  56,  197)  primi  omnium 

rei  ferrariae  studuisse  narrabantur:  Arrian.  ap.  Eustath.  ad  Dionys.  Perieg. 
767  Xalvfieg  n^dxoi  av&QconcQV  cclxlav  $%ovgi  %a XnsvoaG&cu  aidrjQOv.  — 
49,  50.  et  qui  principio  sub  terra  quaerere  uenas  institit  ac  ferri  fin¬ 
gere  duritiem,  idem  hexametri  initium  LXVIIlb  117.  primum  inuentorem 
rei  ferrariae,  qui  scii,  eam  Chalybas  docuerit,  his  addit,  nomen  eius 
reticetur,  scii,  quia  non  certo  constitit;  Plin.  1.  1.  aes  conflare  et  tempe¬ 
rare  Aristoteles  Lydum  Scythen  monstrasse ,  Theophrastus  Delam  Phrygem 
putant :  a  cuius  inuento  primo  Chalybes  ad  fabricas  ‘  instituendas  pro¬ 
cesserint,  in  dubio  relinquit  Catullus  certe;  nam  miro  modo  Callimachus 
sic  post  illa  X.  eo.  a.  y.  pergit  ysLoftsv  avxsllovxu  nanov  rpvxbv  otf  (uv 
E^rjvav.  num  igitur  Callimachus  duos  pluresue  inuentores  respexit,  Ca¬ 
tullus  eum  corrigens  unum?  uidemus  quidem  hic  quoque  nostrum  paulo 
liberius  in  uerbis  ytanov  cpvxov  et  Zqirjvav  reddendis  uersatum  esse  (nam 
illud  'principio’  et  'quaerere’  et  cf.  f.  d.’  apud  Callim.  in  u.  sequenti,, 
lectum  fuisse  certum  est);  sed  eum  de  suo  correxisse  in  rebus  ipsis 
exemplar  suum  equidem  non  credo,  accedit  quod  apud  Callimachum 
desideramus  illud  'et’,  hunc  igitur  corruptum  putauerim  et  sic  fere 
emendandum  yeio&sv  avxsXXov  x s  nccxov  cpvxov  og  acpiv  scprjvsv.  'uenae’ 
in  montibus  uel  tellure  sunt  meatus,  in  quibus  metalla  iacent  abdita; 
Verg  G.  II  166  aerisque  metalla  ostendit  uenis,  Aetnae  259  scrutamur 
rimas  et  uertimus  omne  profundum ,  quaeritur  argenti  semen  cumque  aurea 
uena\  Hor.  od.  III  3,  50  cum  terra  celat  et  epist.  I  6,  24  quidquid  sub 
terra  est.  'institit’,  coepit,  ut  Liu.  XXX  12,  18  in  regiam  concedit,  in¬ 
stitit  deinde  reputare  secum,  ubi  (ut  et  ad  XXVIII  46,  11)  uidendus 
Drakenborchius.  0  'ferris  fingere’,  G  'ferris  fringere’  tradunt,  unde 
'frangere’  uulgo  legunt  pessime:  terra  ferri  in  fornacibus  liquefacta 
(Aen.  VIII  446)  et  decocta  malleo  in  massam  cogitur,  unde  fit  dura 
strictura  (Aen.  VIII  421,  Rut.  Nam.  I  353);  Prop.  I  16,  30  ferro  durior 
et  chalybe ;  et  post  inuentionem  ferri  haec  eius  fabricatio  commemoranda 
est,  non  id  quod  ex  fabricato  ferro  fieri  solet,  nec  minus  inprobandum 
Heysii  commentum  'ferri  stringere  d.’:  hoc  num  possit  ualere  'stringendo 
(Pers.  2,  66)  efficere  ferrum  durum’,  ualde  dubito,  optime  vs’  dittographa 
(f  =  f)  abiecta  scribendum  esse  'ferri  fingere  (=  efficere)  d.’  Itali  intel¬ 
lexere;  gloss.  nom.  p.  19  L.  aurificina:  ubi  funditur  uel  fingitur  (aurum). 
—  51.  abiunctae  paulo  ante  comae  mea  fata  sorores  lugebant,  'ab- 
iunctae’,  diuisae,  ut  Caes.  b.  g.  VII  56  quod  abiumdo  (scii,  a  se)  Labieno  ualde 
timebat ;  rectius  autem  coma,  quae  deciditur,  abiuncta  dicitur  a  ceteris 
comis  remanentibus  (quas  intellege  eas  quae  tempora  et  frontem  ob¬ 
tegunt)  quam  hae  ab  illa,  unde  adsentior  doctis  plerisque,  qui  inde  ab 
AGuarino  'abiunctae’  pro  genetiuo  habentes  iungebant  'mea  abiunctae 
fata  ,  h.  e.,  mei,  quae  breui  ante  ferro  ab  eis  diuisa  eram,  sortem  tri¬ 
stem,  qua  mihi  discedendum  erat  a  dominae  caro  capite;  de  quo  gene- 
tiui  usu  cf.  Heinsius  ad  Ouid.  epist.  5,  45  et  nostros  uidisti  flentis  ocellos, 
Valckenarius  ad  Eurip.  Phoen.  p.  515.  'lugebant’,  adhuc  maerebant, 
scii,  de  fato  meo  ignarae,  ad  'comae  sorores’  iam  Valckenarius  cp. 

Plaut.  Poen.  I  3,  8  hanc  per  dexteram  perque  hanc  sororem  laeuam  (Mo¬ 
retum  28);  omnia  quippe  artius  iuncta  siue  'fratres’  (Ouid.  tr.  I  1,  107) 
siue  'sorores’  sibi  esse  dici  possunt,  cf.  Naekius  ad  Val.  Cat  p.  88,  Symphos. 
aenigm.  244  (rotae)  quatuor  sorores  et  269.  ceterum  decisum  et  dis 
oblatum  esse  crinem  in  ipso  Veneris  Arsinoes  Zephyritidis  templo  Hyginus 
uere  tradere  uidetur  ex  fonte  limpido;  certe  hinc  sequentia  bene  intelle¬ 
guntur.  —  52,  53,  54.  cum  se  Memnonis  Aethiopis  unigena  impellens 
nutantibus  aera  pennis  obtulit  Arsinoes  Locridos  ales  equos,  cum 
subito  per  noctem  adfuit  Arsinoes  nuntius  struthio,  qui  me  ex  templo 
illius  sursum  tulit  ad  caelum  dominamque.  Memnonem,  regem  Aethio- 
pum  fratremque  Emathionis  iam  Hesiodus  commemorat  (theog.  984;  cf. 
et  Apollod.  III  12,  4  Tl&covov  ^lev  ovv  ’H(bg  aQndoaaa  Sl’  eqooxcc  slg 
Ai&ionictv  y.o(i^SL'  %dyiEi  gvveX&ov6cc  yEvva  naiSag  ’H(ia&icovc(  %al  Me- 
[ivova,  Prellerus  myth.  gr.  I  p.  345).  hic  Emathion  solus  potest  esse 
'unigena’  siue  frater  (LXIV  300)  Memnonis,  nullo  pacto  anes  illae 
Memnonides  longe  diuersae  ex  cinere  Memnonis  combusti  euolantes  (Ouid. 
met.  XIII  600  sqq. ,  Aelian.  h.  a.  V  1,  Strabo  p.  587,  Paus.  X  31).  et 
ad  incognitas  hodie  fabulas  Aethiopicas,  qua  Emathion  cum  struthione 
cohaesit,  adludit  aperte  Callimachus,  nam  hoc  certum  est  agi  hic  de 
struthiocamelo ,  id  quod  intellexit  primus  poeta  Italus  Vincentius  Mon- 
tius  in  libello  'dell’  cavallo  alato  d’Arsinoe’  inscripto  editoque  Medio¬ 
lani  a.  1804.  priores  equum  alatum  Arsinoes  putauerant  esse  Zephyrum, 
quem  Aurorae  quidem  filium  sed  ex  Astraeo  natum  fingunt  fabulae; 
porro  ut  equitem  ita  equum  (Prellerus  myth.  gr.  I  p.  371,  Val.  Flacc. 
I  611)  et  re  fauente  famulum  (Heinsius  cp.  Apul.  met.  V  6)  dici  Zephy¬ 
rum  intellegimus  quidem,  sed  in  eodem  Memnonis  attributum  'Aethiopis’ 
uim  nullam  habet;  et  mirandum  est,  quod  Arsinoes  dicitur  famulus,  licet 
e  ratione  physica  recte  Veneris  praenuntius  audiat  idem  Lucr.  V  736. 
taceo  alias  explicationes  (de  Phoenice  AGuarinus,  de  Pegaso  Scaliger 
male  cogitauere):  rem  acu  tetigit  Montius.  etenim  Arsinoe,  soror  uxor¬ 
que  Ptolemaei  Philadelphi  (de  qua  cf.  Droysenus  1.  1.  II  p.  239  sqq.), 
post  mortem  dea  facta  erat  sub  Veneris  nomine  (Ellisius  cp.  Lobfeckii 
Paralipom.  p.  368),  qualis  colebatur  in  templo,  quod  in  Zephyrio  pro¬ 
munturio  non  ita  procul  ab  Alexandria  erat  positum;  iam  AStatius  cp. 
Poseidipp.  ap.  Athen.  p.  318  xovxo  neu  ev  novxco  tuxl  siti  x&ovi  xr\g 
XocSiXq jov  KvnqiSog  tXccGKEGd'3  leqov  3AQGiv6r]g.  ?jv  dvaxoiQctvsovGccv  snl 
Zsq)VQ7}tdog  dytxi]g  TtQcoxog  6  vuvaq%og  {hjnaxo  KuXXm,qdxr\g  v.x X.  (quibus 
AHeckerus  adiecit  schol.  Ven.  ad  II.  XIII  703  et  schol.  Theocr.  17,  123); 
Strabo  p.  1152b  r 6  ZscpvQiov ,  a-HQu  vatenov  e%ovgcc  3AqGw6r\g  3Aq)QoShr]g) 
Steph.  Byzant.  s.  u.  Zs cpvqiov.  egxl  %ai  anqu  x rjg  Aiyvntov ,  dq)3  rjg  ual 
rj  3AcpQo6ixrj  (nal  hic  ponunt  codd. ,  traieci  ante  rj)  3Aqgiv6ti  ZEtpvqixig,  mg 
KcL\XCpu%og.  de  cuius  templi  relliquiis  Schwabius  adire  iussit  librum 
gallicum  'revue  arch&dogique’  a.  1869  uol.  XIX  p.  268  et  XX  p.  377. 
iam  Montius  cp.  Paus.  IX  31  nal  'AQGLv6r\g  egxIv  iv  'EXirtavi  sfotwv,  r\v 
II xoXEfuxtog  kyrjfiEV  ddEXepog  av ”  xrjv  Se  3Aqglvot}v  GtQOv&og  cpEQti  %uXyir 

T mv  anxrivmv  xzL,  idemque  recte  statuit  struthiocamelum  uehendo  et 
homines  et  onera  parem  apte  dici  equom  alatum,  nam  quamquam  stru¬ 
thio  non  proprie  uolat,  tamen  uolantis  est  similis:  Plin.  h.  n.  X  1,  1 
struthocameli  Africi  uel  Aethiopici  altitudinem  equitis  insidentis  equo  ex- 
cedunt ,  celeritatem  uincunt,  ad  hoc  demum  datis  pinnis  ut  currentem  ad- 
iuuent;  ceterum  non  sunt  uolucres  nec  a  terra  tolluntur,  Claud.  in  Eutr. 
II  311  calidas  cursu  transmittit  arenas  inque  modum  ueli  sinuatis  flamine 
pennis  puluerulenta  uolat ;  et  par  est  struthionem  deae  Arsinoae  datum 
famulum  (ad  57)  etiam  fingi  ad  caelum  posse  uolare  inpellentem  siue 
ferientem  aera  pennis  (Calpurn.  ecl.  2,  11  quaecumque  uagis  auium  ferit 
aera  pennis)  nutantibus  siue  trepidantibus:  Apul.  VI  15  libratis  pinna¬ 
rum  nutantium  motibus,  Cic.  Arat.  88  tremebundis  pin/nis ,  Ouid.  met.  I 
506  (sine  iusta  causa  Bentleius  maluit  ‘‘nictantibus’),  difficultas  summa 
remanet  in  Arsinoes  epitheto  'Locridos’.  quod  ex  tradito  in  V  'eloeri- 
dicos’  elicuit  Bentleius,  qui  ad  confirmandam  coniecturam  haec  ad- 
scripsit:  'et  Locris  quidem  Venus  siue  Arsinoe  dicetur  eadem  plane  de 
causa  ac  Zephyritis  in  uersu  sequenti  et  in  epigrammate  Callimachi  (6,  1). 
nam  ut  Zephyritis  a  Zephyrio  Africae  promunturio,  ita  et  Locris  dicitur 
a  gente  Locrorum,  qui  regionem  eam  tenebant’  adtulitque  Verg.  Aen. 
XI  265  Libycone  habitantes  litore  Locros  et  ad  ea  Seruium  Locri  . 
Ozolii  delati  Pentapolim.  alio  modo  Bentlei  commentum  defendere  co¬ 
natus  est  strenue  docteque  AHeckerus  comment.  erit,  de  Anthol.  gr. 
[Lugd.  Bat.  1843]  p.  74;  sed  uereor  ut  fructum  diligentiae  tulerit,  nimis 
enim  putidae  et  uel  Callimacho  indignae  doctrinae  tota  haec  ratio  est, 
quae  mihi  quidem  non  antea  probabitur  quam  Zephyrion  promunturium 
etiam  'Locri’  fuisse  uocatum  ostensum  erit,  desidero  autem  tale  Arsi¬ 
noes  attributum,  quo  statim  qualis  dea  ea  fuerit  intellegatur,  agnouisse 
autem  mihi  uideor  originem  uitii.  detractis  enim  litteris  'elo’  et  'co’ 
('e  loco’  glossa  erat  olim  superscripta,  qua  monachus  quidam  significa- 
uit,  e  loco,  quem  optineret  Arsinoe,  uenisse  equom  alitem)  remanet 
'cridis’,  in  quo  latere  nunc  puto  'Cypridis’  adsentiens  Bergkio,  qui  in 
actis  litt.  antiqq.  a.  1846  p.  472  cCypridos’  proposuit,  denique  V  ex¬ 
hibet  falis  equos’,  quod  uitium  ex  frequentissima  elementorum  E  et  I 
confusione  ortum  fauente  nominatiui  forma  prisca  'equos’  peperit  erro¬ 
rem  ridiculum  iam  uetustissimo  tempore  apud  Hygin.  1.  1.  hanc  Bere¬ 
nicen  nonnulli  cum  Callimacho  dixerunt  equos  alere  et  ad  Olympia  mittere 
consuetam  fuisse,  quod  ex  nostri  loci  corruptela  fluxisse  iam  Hauptius 
opusc.  I  p.  61  intellexit,  ego  praeterea  explico  ex  Arsinoes  cognomine 
'inntu  (ad  57);  de  qua  quae  adseripta  inuenit  (fortasse  et  illud,  Arsi¬ 
noen  scilicet  equos  ad  Olympia  misisse),  siue  Hyginus  siue  auctor  eius 
male  confudit  cum  Berenice.  'ales’  adiectiue  pro  calatus’  poni  notissi¬ 
mum  est;  sic  de  Pegaso  habet  Ouid.  am.  III  12,  24  alite  equo.  'se  ob¬ 
tulit’,  scii,  mihi,  obuius  est  factus,  adfuit,  se  ostendit,  ut. Ter.  Andr. 
IV  2,  3,  Verg.  Aen.  II  590.  —  55,  56.  isque  per  aetherias  me  tollens 
anolat  umbras  et  Veneris  casto  collocat  in  gremio,  struthio  me  in 

ara  positam  adprendens  sursumque  ferens  ad  aethera  abit  per  noctis 
tenebras  caelum  tegentes  (Ciris  215  caeruleas  umbras ,  Ouid.  am.  I  8,  13, 
alibi)  traditque  Veneri,  quam  iam  sine  negotio  intellegimus  dici  Arsi¬ 
noen  ipsam.  Cio.  Tuse  II  10,  24  aquila  sublime  auolans.  'casto’:  hanc 
Venerem  Zephyritida  Aegyptii  coluisse  uidentur  ut  pudicitiae  nouarum 
nuptarum  tutricem;  cf.  infra.  —  57,  58.  ipsa  suum  Zephyritis  eo  fa¬ 
mulum  legar  at,  Graiia  Canopieis  incola  lituri  bus.  de  Arsinoes  cogno¬ 
mine  'Zephyritis’  cf.  Callim.  epigr.  6,  1  Schn.  ut  quam  gratum  esset  dis 
Berenices  pudicae  donum  ostenderet,  diua  Arsinoe  in  hunc  finem,  scii,  ut 
tolleret  et  ad  caelum  ferret  crinem  (Cic.  ad  Att.  VIII  9  eo  scripsi,  quo 
plus  auctoritatis  haberem ),  tamquam  legatum  suum  sollemniter  (ut  de¬ 
scribit  uersus  spondiacus)  miserat  struthionem,  qui  eius  'famulus’  audit 
sic  ut  leo  Manii.  IV  760  Idaeae  matris  famulus,  cerua  Sil.  Ital.  XIII  124 
famula  Dianae  (Ellisius  cp.  Porphyrium  de  abstin.  III  5).  uidetur  autem 
haec  Arsinoe  equorum  amica  (Hesych.  'innCa,  ’A qglvot}  fj  tov  (pLXccdsXyov 
yvvrj),  cum  post  uaria  fata  Aegyptum  ueniret  fieretque  fratris  germani 
femina,  ut  populum  ob  repulsam  a  rege  uxorem  priorem  (Arsinoen,  Ly¬ 
simachi  filiam)  iratum  sibi  conciliaret,  mores  Aegyptiacos  ita  adsumpsisse 
ut  iam  struthionibus,  Aegyptiorum  deliciis,  pro  equis  uteretur  (ut  postea 
Faustina  imperatrix),  hinc  eam  celebrat  Callimachus  (hinc  etiam  stru¬ 
thio  mortuae  consecratus  est):  misit  animal  id,  quod  ipsa  post  longam 
in  Graecia  conmorationem  tandem  in  Aegypti  finibus  considens  adama- 
uit.  nam  a  Canopo  urbe,  Aegypti  quasi  limine,  interdum  a  poetis 
totam  terram  nominari,  notum  est;  cf.  ex.  gr.  Ver g.  G.  IV  287  ('Cano- 
plus’  pro  'Canopeus’,  cf.  ad  LXIV  3).  'Graia’  dubitari  nequit  quin 
recte  reposuerit  Lachmannus  pro  eo  quod  V  praebet  'gratia’,  unde 
'grata’  effecerant  Itali  parum  commode,  adest  aperta  inter  'Graia’  et 
'Canopieis’  oppositio;  apteque  Ellisius  cp.  Aen.  X  719  uenerat  antiquis 
Corythi  de  finibus  Acron,  Graius  homo,  stabilienda  est  autem  Lach- 
manni  coniectura  scribendo  'Graiia’,  de  qua  aeui  Ciceroniani  forma  cf. 
acuta  accurataque  Guilelmi  Schmitzii  disputatio  in  libro  'Beitraege  z. 
lat.  Sprach-  und  Litteraturkunde ’  p.  70  sqq. ,  Pleckeisenus  ann.  1873 
p.  406.  —  59,  90,  61.'  hi  dii  uen  ibi  uario  ne  solum  in  lumine  caeli 
ex  Ariadneis  aurea  temporibus  fixa  corona  foret,  dies,  ut  aiunt, 
me  deficiat,  si  cuncta  uirorum  doctorum  ad  expedienda  u.  59  uerba  de- 
prauatissima  uelim  enumerare  et  refutare  conamina,  nam  ne  ea  quidem, 
quae  sola  in  censum  ueniunt,  scilicet  Hauptii  'arduei  ibi  uario’  et 
Ritschelii  'numen  ibi  uario’,  ullo  modo  satisfaciunt,  nam  id  quod  Ca¬ 
tullus  scripsit  aperte,  ni  fallimur,  colorum  in  his  uersibus  oppositio  in¬ 
dicat.  quemadmodum  igitur  u.  60  'aurea’  et  u.  62  'flaui’  sibi  respon¬ 
dent,  ita  corrupto  illi  'hi  dii  uen  ibi’  subest,  quod  uoci  'uario’  oppositum 
sit;  ad  quam  uocem  cf.  Ouid.  met.  II  193  sparsa  quoque  in  uario  possim 
miracula  caelo :  ex  uariorum  colorum  sideribus  uarium  habet  et  caelum 
lumen  (Ciris  533  in  aetherio  signorum  lumine),  hinc  quam  saepe  in 
codicibus  ut  'cl’  et  'd’  ita  'li’  et  'n’  (cf.  ex.  gr.  LXIII  85  'a,dhortalis’) 

inter  se  locum  rautauerint  contemplanti  mihi  ex  litteris  traditis  enatum 
est  hoce  'hic  niuen  ibi’,  quod  est  ortum  ex  correctura  male  intellecta 
'niueei’  (=  niuei).  iam  si  scribimus  'hic,  niueei  uario’  eqs.,  'hic’  ualet 
ctum  uero’  cohaeretqne  cum  u.  63;  cf.  ad  LXIV  269:  quam  apte  uoce 
illa  in  transitu  ad  narrandam  suam  inter  sidera  conlocationem  utatur 
coma,  ultro  apparet,  deinde  'niuei’  bene  opponitur  illi  'uario’;  simillime 
de  plaga  septemtrionali  Yal.  Flacc.  IY  204  orte  niuali  Ar cados  axe  deae 
(cf.  LXIV  240).  rex  Ariad.  temp.’  a  'corona’  pendet  (u.  8):  Ouid.  met. 
YIII  178  Bacchus  sumptam  de  fronte  coronam  inmisit  caelo:  tenues  uolat 
illa  per  au/ras v  dumque  uolat,  gemmae  subitos  uertuntur  in  ignes ;  cf.  et 
German.  Arat.  71  clara  Ariadneo  sacrata  e  crine  corona,  Manii.  I  313  sqq., 
ubi  323  Gnosiacae  serta  ecfulgent  monumenta  puellae  scribendum  est. 
'figere’,  ut  mox  'sidus  ponere’/  'naraoxsqi^ELv.  —  61,  62.  sed  nos  quo¬ 
que  fulgeremus,  dcuotae  flaui  uerticis  exuuiae.  ad  'fulgeremus’ 
quoque  refer  illud  ‘uario  in  lumine  caeli’,  'deuotae’,  ut  simplex  'notae’; 
Caes.  b.  g.  VI  17  huic  (Marti)  ea  quae  bello  ceperint  plerumque  deuouent. 
'flaui’,  LXIV  63;  uidetur  autem  Ariadnes  cum  Berenice  conparatio  tnm 
adamata  fuisse:  ut  Liber  deus  factus  amatae  feminae  serta  inter  sidera 
recepit,  sic  Arsinoe  comam  Berenices,  hac  ipsa  re  uxorem  pudicam  sibi 
in  deliciis  esse  testata,  'exuuiae’  de  coma  resecta  adhibet  etiam  Sen. 
Phaedr.  1181  placemus  umbras:  capitis  exuuias  cape  lacer  aeque  frontis 
abscisam  comam.  —  63,  64,  uindulum  a  fluctu  cedentem  ad  templa" 
deum  me  sidus  in  antiqnis  diua  nouum  posuit,  me ,  quae  . . .  adue- 
niebam  in  arcibus  caelestibus,  inter  astra  recepit  Venus  Arsinoe,  nam 
utique  de  aduentu  in  caelo  est  cogitandum ,  ut  postulat  narrationis  pro¬ 
gressus  (55  sq.);  et  recte  in  tradito  'decumme’  nil  nisi  'deum  me’  latere 
intellexere  Itali  ('Dionae’  peruerse  postea  maluerunt):  Enn.  trag.  163  R. 
magna  templa  caelitum  commixta  stellis  splendidis,  Attius  praet.  2  R. 
clamore  et  gemitu  templum  resonit  caelitum,  Hor.  epist.  II  1,  6  deorum 
in  templa  recepti ,  alibi,  de  cedendi  uerbo,  quod  haud  raro  adaequat 
'ire’,  cf.  ex.  gr.  Prop.  III  18,  33  Caesar  ab  humana  cessit  in  astra  uice 
(de  oppositione  in  u.  64  uide  supra  ad  38).  at,  inquies,  iam  in  gremio 
deae  posita  est  coma  (56).  nimirum  u.  63  corruptus  statum  depingit 
animi,  quo  perfecit  crinis  iter:  tum  uero  (59)  me,  quae  tristis  accede¬ 
bant  regiam  deorum,  laetissimo  honore  affecit  dea.  hinc  opitulandum 
est  uerbis  corruptissimis  'uindulum  (sic  habuit  V)  a  fluctu’,  unde  'uui- 
d ulam ’  elicuit  BGuarinus,  postquam  'uuidulum’  iam  praeinerunt  Itali, 
qui  simul  'fluctu’  mutauere  in  'fletu’,  abiunctam  comam  sororum  lacri¬ 
mis  madefactam  esse  e  u.  51  conligentes.  uerum  enim  uero  poeta  sibi 
fingit  ceteras  comas  adhuc  deflentes  abscisam  utpote  de  sorte  eius 
ignaras;  nec  ea,  quae  in  ara  per  paruum  licet  tempus  posita  iam  emenso 
longo  itinere  in  caelo  aduenit,  de  lacrimis  sororum,  si  reuera  possunt 
madefecisse  decedentem,  etiam  tunc  umida  fingitur  nisi  perquam  inepte, 
et  lacrimae  etiamsi  eae,  quas  ipsa  coma  profudit,  intellegentur,  mihi 
bilem  raouent;  et  ipsum  uocabulum  ('umidus’  potius  expecto)  suspectum 

est.  quamquam  hoc  certum  est,  nec  n  fluctu  marino  (lVossius:  roscido 
Oceani  aere  madentem)  comam  posse  dici  umidam ,  siquidem  mari  non 
tacto  uia  derecta  ex  Arsinoes  templo  per  aethera  auolat  ad  caelum 
struthio  (55).  Scaliger  indigna  coniectura  lusit  ca  flatu’  (Orellius 
fafflatu’).  describit,  ut  iam  dixi,  coma,  quo  animi  affectn  adierit  cae¬ 
lum,  conmota  quippe  concitataque  dolore  relicti  tam  cari  dominae  ca¬ 
pitis.  quae  sententia  si  hic  legebatur,  eo  facilius  mox  u.  75  sq.  adiun- 
guntur.  hinc  critico  in  poetae  mentem  se  insinuanti  rimantique  iam 
litterulas  obscuratas  haec  enascitur  genuinae  scripturae  species  'ruidulum’ 
(unde  't’  amissa  'uindulum’  factum  est)  siue  'b’  pro  'u’  restituta  'tur- 
bidulum’.  quod  deminutiuum  etsi  alibi  non  extaret,  tuto  adnumeraretur 
similibus  multis  apud  Catullum  anat,  Xsyofisvois;  nunc  casu  extat  apud 
Prudent.  apoth.  208  turbidulos  sensus .  iam  ab  hac  lectione  profecti 
lenius  quam  prioribus  licuit  et  aptius  sic  corrigimus  cturbidnlam  ab  luctu’, 
scii,  eo  quem  passa  est  ipsa  a  capite  Berenices  abiuncta.  Ouid.  tr.  I  11,  34 
pectora  sunt  ipso  turbidiora  mari,  Hor.  od.  II  19,  6,  alia  (de  'ab’  cf. 
LXIV  275,  de  ipsa  praepositione  Handius  Turs.  I  p.  26  sqq.).  describit 
porro  coma  situm  suum,  quo  in  parte  septem trionali  cincta  est  quatuor 
potissimum  sideribus:  —  65.  uirgiiiis  et  saeui  contingens  namque 
leonis  lnmina.  admodum  libere  ‘namque’  trairctum  est;  secundo  enun¬ 
tiati  loco  illud  positum  habet  iam  Varro  ap.  Geli.  III  10,  1  saepiusque 
postea  historici,  ad  uirginis  siue  Astraeae  (Eratosth.  catast.  9,  Hygin. 
astr.  II  25,  Ouid.  met.  I  150)  brachium  dextrum  et  ad  'saeui’  (scii.  Ne¬ 
meaei,  quem  nonnulli  putauere)  leonis  (Eratosth.  catast.  12,  Hygin.  astr. 
II  24)  caudam  positae  sunt  septem  illae  stellulae,  quae  inde  a  Conone 
crines  Berenices  uocabantur.  —  66.  calixto  iuxta  Lycaonia,  sub  hac 
lectione  latere  Callisto,  Lycaonis  Arcadis  filiam  (Apollod  III  8,  2,  Hygin. 
astr.  II  1,  Ouid.  f.  II  165  et  met.  II  410),  sub  ursae  (plaustri,  currus) 
maioris  siue  Helices  nomine  in  caelo  positam  intellexere  Itali,  nisi  quod 
non  recte  cCallisto’  dederant,  cum  sit  latina  nominis  forma  fCalisto’, 
ut  docui  contectis  exemplis  in  Fleckeis.  ann.  1883  p.  787.  iam  cum 
f iuxta’  nullo  pacto  possit  retineri,  eidem  Itali  reposnere  'iuncta  Lycao¬ 
niae’,  quod  utique  praestat  illi  'Lycaonidi’  posteo  inuento.  sed  de  huius 
coniecturae  ueritate  propterea  dubitandum  est  quod  datiui  'Calisto’ 
exemplum  sat  tutum  non  extat  (Neuius  I  p.  301).  unde  (ut  et  artis 
iubent  praecepta)  'Calisto  Lycaonia’  ita  est  retinendum ,  ut  solum  'iuxta’ 
inmutetur.  latere  puto  'tacta’  (de  'a’  praepositione  omissa  cf.  Drae- 
gerus  synt.  I  §  229):  pedibus  ursae  maioris  posterioribus  subiecta  est 
coma,  et  facile  illius  'contingens  .  .  tacta’  uicissitudinem  sentis:  quae 
utpote  supra  nirginem  et  leonem  posita  hos  tangit,  ea  ipsa  tangitur  a 
superiore  ursa  —  67,  68.  uertor  in  occasum  tardum  dux  ante  Boo- 
ten,  qui  uix  sero  alto  mergitur  oceano.  male  post  'occasum’  ponunt 
comma,  cum  non  in  uerbis  'u.  i.  o.’  uis  sententiae  insit,  sed  pergens  in 
positionis  suae  descriptione  se  ante  Bootem  conlocatam  occidere  narret 
coma,  nam  dum  Arctos  maior  minorque  ocea/ni  metuunt  aequore  Ungui 

(Verg.  G.  I  246),  coma  Berenices  luce  ad  propinquante  in  undas  mergitur 
siue  occidit,  praecedens  aurigam  plaustri  siue  Booten  (de  quo  sidere  cf. 
Eratosth.  catast.  18,  Hygin.  astr.  II  2  et  4,  Arat.  Phaen.  92),  qui  quod 
ante  nouum  diem  lentius  e  caelo  abit  'tardus’  et  'serus’  et  'piger’  apud 
poetas  audit;  Hom.  Od.  V  272  6if)8'dvovza  Bocozrjv ,  Aratus  581,  Q.  Ci¬ 
cero  de  signis  19  serus  in  alta  conditur  Ocea/ni  ripa  cum  luce  Bootes, 
German.  Ar.  139  tardus  in  occasum  sequitur  sua  plaustra  Bootes ,  Ouid. 
met.  II  176  et  quae  larga  manu  congessit  Heinsius  ad  Val.  Flacc.  VII  457. 
referenda  enim  haec  et  sequentia,  ut  recte  adnotat  AStatius,  ad  dvciv 
et  avazoXriv  rjXux-irqv.  'uix  sero’  more  graeco  (poXig  o^>e),  ut  similiter 
tardo  uix  editus  ortu  laus  Here.  14 ,  copulatum ;  cf.  et  German.  Ar.  598 
siderea  uix  tum  satiatus  luce  Bootes  in  terras  abiit,  idem  267  aegoceros . . 
oceano  mersus  et  659  Orion  altis  mergitur  undis :  sollemnia  haec  et  similia 
('tingere  se  oceano’  uel  'tingi’,  ut  et  statim  'Tethyi  restituere’)  de  side¬ 
ribus  occidentibus.  —  69,  70.  sed  quamquam  me  luce  premunt  uestigia 
diuum,  lux  autem  canae  Tethyi  restituit,  transit  coma  ad  nouam 
Berenices  adulationem,  se  licet  summo  adfectam  honore  tamen  usque 
dolere  a  uertice  dominae  discessum,  nocte  in  caelum  relata  fulget  uicina 
deis,  per  diem  autem  submersa  in  undas  in  sinu  Tethyos  requiescit: 
Verg.  ecl.  5,  56  candidus  insuetwm  miratur  limen  Olympi  sub  pedibusque 
uidet  nubes  et  sidera  Daphnis ;  Scaliger  cp.  Aratus  339  frsaiv  vno  noccl 
cpoQSLztcL  XsLtfjavov  3HgiSavoLO  noXv%Xav6zov  nozafiOLO ,  Valckenarius  Manii. 
I  802  illa  deum  sedes ;  haec  illis  proxima,  diuum  qui  uirtute  sua  similes 
uestigia  tangwnt.  Tethys  (cf.  LXIV  29)  hic  pro  'mare’  ponitur,  ut 
LXXXVII1  5,  Callim.  hymn.  4,  17;  de  fi’  datiui  breuiata  ad  LXIV  247; 
'cana’  attributum  deae  illi  uetustissimae  utpote  nutrici  (zrj&vg)  omnium 
deorum  dat  etiam  Ouid.  met.  II  509  et  f.  II  191.  mirum  in  V  uitium 
'restituem’  explicatur  eiusdem  V  lectione  'aut’:  adseriptae  in  margine 
'em’  litterulae  et  ad  'aut’  pertinentes  ad  'restituit’  praue  sunt  tractae.  — 
71.  pace  tua  fari  hic  liceat,  Rhamnusia  uirgo.  in  parenthesi  coma 
mitigat  excusatque  uerborum  u.  75,  76  sequentium  atrocitatem,  si  forte 
ut  ingrata  offensura  sit  deos  maximeque  Nemesin  dictorum  superborum 
et  caelestes  laedentium  uindicem  (ad  LXIV  395,  L  20),  utens  formula 
certa,  de  qua  cf.  Q.  Catuli  uersus  supra  p.  6,  Ouid.  tr.  V  12,  45  pace, 
nouem,  uestra  liceat  dixisse ,  sorores,  uos  estis  nostrae  maxima  causa 
fugae  (met.  VII  704).  'hic’,  in  eis  quae  proferenda  habeo.  —  72.  nam¬ 
que  ego  non  ullo  uera  timore  tegam,  id  quod  uerum  est  (Plaut.  Capt. 
V  2,  7  uera  loquere)  nullius  periculi  metu  dissimulabo  (Tib.  I  9,  28  facta 
tegenda  loqui):  non  praepediet,  ut  ait  Plautus,  timor  dicta  linguae.  — 
73.  nec  si  me  infestis  discerpent  sidera  dictis,  ne  tum  quidem  te¬ 
gam,  si.  uidetur  hoc  antiquissimum  esse  exemplum  illius  'nec’  pro  'ne 
quidem’  adbibiti  (Kuehnerus  gr.  1.  II  p.  660  sq.).  futuro  autem  tempore 
paene  certam  se  esse  de  hoc  supplicio  innuit  coma,  'discerpere’  quoniam 
non  ad  uerba  transfertur  (ut  habes  'uerbis  aliquem  lacerare,  corripere, 
proscindere’,  sim.;  nam  apud  Geli.  VI  18,  70  'disreptique’  bonus  liber 


LXVI  74—78. 


477 


praebet),  sed  proprio  sensu  est  accipiendum  (ut-  Verg.  G.  IV  522  de  Or¬ 
pheo  discerptum  latos  iuuenem  sparsere  per  agros),  Bentleius  pro  'dictis’ 
restitui  uoluit  'dextris^ ;  nec  negari  potest,  in  sidera  ex  ueterum  opinione 
uariis  et  ex  parte  humanis  figuris  induta  belle  haec  quadrare,  cum  prae¬ 
sertim  eorum  tamquam  anuum  uerbis  rixantium  imago  oppido  displiceat, 
sed  etsi  'dictis’  fortasse  eandem  in  sententiam  licet  interpretari  'digitis’ 
•(LMuellerus  comm.  Lucii,  p.  240),  ego  tamen  praeeunte  Mureto  non 
instrumentalem  sed  causalem  agnosco:  ob  dicta  mea  tam  infesta  (cf.  ad 
XIV  2  munere  isto ,  Sali.  Cat.  15,  4  animus  dis  infestus).  —  74.  condita 
qui  uere  pectoris  euolue.  'quin  ueri’  (Lachm.  'uerej’)  et  'euoluam’  (de 
dihaeresi  ad  II  6)  uulgo  auctoribus  Italis  scribunt,  et  certum  est,  pessime 
post  illa  'uera  non  tegam’  iterari  'uere  (=  secundum  ueritatem)  in 
lucem  proferam’ ;  recteque  sic  progreditur  oratio :  uera  non  tegam  in- 
pulsa  pectore  uero,  h.  e.  quod  uerum  semper  loquitur  amatque  (Ter. 
Andr.  11  5,  12,  Plin.  epist.  IV  22,  3  quo  uiro  nihil  firmius,  nihil  uerius). 
sed  eisdem  Italis  'quin’  restituentibus  fidem  iam  non  habeo:  'non  tegam, 
quin  euoluam’  non  defenditur  eis  quae  congessit  ex.  gr.  Kuehnerus  gr.  1. 
II  p.  829.  et  omnium  facillime  ex  'qui  uere’  metathesi  fit  'que  ueri’; 
iamque  ultro  ex  'euolue’  elicitur  'euoluo’  (centiens  'e’  et  'o’  in  V  mu¬ 
tatae):  me,  quae  tamen  nihil  aliud  facio  quam  ut  arcana  mentis  uerum 
amantis  sensa  aperiam,  nam  'condita’  sic  ut  'abdita’  (Lucr.  VI  809 
terrai  abdita,  Hor.  a.  p.  49  abdita  rerum)  positum  est  usu  nunc  alibi 
non  obuio  pro  'secreta’  uel  'occulta’ ;  non  plane  dissimiliter  Hor.  sat.  I 
4,  89  condita  cum  uerax  aperit  praecordia  Liber.  Ellisius  cp.  Cic.  d.  or. 
II  86,  350  euolutum  illis  integumentis  dissimulationis  tuae  nudatumque. 
praesenti  'euoluo’  bene  conuenit  cum  futuro  'discerpent’.  —  75.  his 
rebus,  hac  condicione  mea,  hoc  rerum  mearum  statu.  —  76.  me  afore 
semper,  afore  me  . .  discrucior,  iteratio  per  inuersionem  facta  egregie 
discidii  depingit  dolorem,  'discr.’,  dolore  laceror,  accusatiuum  cum  in- 
finitiuo  etiam  apud  Cic.  ad  Att  XIV  6,  1  recipit  (Kuehnerus  II  p.  509). 
—  fif,  78.  quicurn  ego,  dum  uirgo  quondam  fuit  omnibus  expers 
unguentis,  una  milia  multa  bibi,  horum  uerborum  corruptela  mani¬ 
festa  est.  nam  duae  quae  extant  interpretandi  conamina  nauci  sunt 
habenda,  earum  unam  peiorem  proposuit  IVahlenus  [Herm.  XV  p.  269]: 
"ego’,  coma  ait  de  se,  'quae,  dum  uirgo  fuit  domina,  omnibus  expers 
eram  unguentis,  cum  domina  multa  milia  bibi  una  potione,  scii,  eo  die, 
quo  marita  est  facta  Berenice”,  ut  mittam  'una’  incredibiliter  defen¬ 
sum  (et  certae  formulae,  uelut  'ambabus’  scii,  manibus,  ad  hoc  nil  per¬ 
tinent)  neglegamque  permirum  illud,  uno  die  multa  milia  unguenta 
comam  bibisse:  iam  uirgo  Berenice,  et  una  cum  hac  (de  'quicurn’  cf. 
Neuius  II  229  sqq.)  coma  nostra,  bibit  sine  in  se  recepit  (ut  lucerna 
oleum,  lana  colorem,  arena  liquorem,  noto  usu)  unguenta,  ut  satis  con¬ 
stat  ex  Athenaei  a  multis  laudati  sed  a  nemine  dum  recte  adhibiti  uerbis 
p.  689a  (de  murra)  ijx/iaGE  Se  xai  za  ev  jiXs^avSQEia  dia  nlovzov  xai 
Sia  zitv  ’Aq6ivotis  nui  BeqevCxtiq  6novSi\v.  sysvszo  Se  xai  iv  KvQr]vrj 

qoSlvov  xQrjGtorccrov  xaff’  ov  xqovov  BsgsvUrj  rj  [isyaXrj:  reginarum 
Alexandrinarum  (cf.  Victorius  uar.  lectt.  XXX1IL  7),  Arsinoes  et  Berenices 
Euergetis  sororis,  exemplum  filia  regis  Cyrenaici,  Berenice  nostra,  iam 
uirgo  in  sede  patria  est  aemulata,  altera  eaque  melior  explicatio  tem¬ 
ptata  est  ab  IDFussio  in  epistula  ad  IBLycocriticum  [Leodii  1823  p.  48]: 
'quicum  ego,  omnibus  (scii,  nunc  in  caelo  posita)  expers  unguentis,  una 
milia  multa  bibi,  dum  uirgo  quondam  fuit’;  ad  cohaerens  illud  'qui- 
cum  una’  apte  cp.  Plaut.  Most.  IV  3,  43  mecum  una ,  Ter.  Ad.  IV  3,  7 
ut  una  meeum  ad  matrem  eebS,  alia,  rectum  est  hoc;  nam  ad  f milia 
multa’  sine  negotio  mente  suppletur  cunguentorum’,  ut  V  10  (cf.  ad 
LXI  203).  sed  negandum  est  etiam  atque  etiam,  posse  talem  notionem 
principalem  'nunc  in  caelo  posita’  ab  ullo  scriptore  mentis  conpote 
omitti,  cum  praesertim  oppositum  ‘quondam’  adsit;  nec  quisquam  uete- 
rum  quidem  lectorum  nostra  interpunctione  carentium  'expers’  coniunxit 
nisi  cum  'uirgo’.  rectissime  igitur  latere  corruptelam  plerique  omnes 
sumpserunt,  sed  ex  coniecturis  prolatis  eae  a  uero  aberrarunt,  quae 
latius  euagabantur  extra  fines  concessos.  Auratus  et  Passeratins  pro¬ 
posuere  'unguenti  Suriei  (=  Syrii)  milia  multa’:  nec  necessarium  est 
hoc,  ut  uidimus,  et  eo  refellitur,  quod,  si  Cyrenae  rhodinum  fiebat, 
Syriis  unguentis  minime  erat  opus,  hinc  autem  profecti  qui  superiora 
attemptabant,  ut  Auratus  ipse  'uirgo  fuit  ominis  expers’  (debuit  esse 
'ominum’,  ut  Aen.  I  346)  et  LMuellerus  'u.  curis  f.  omnibus  expers’ 
(Stat.  Theb.  V  81)  et  BEschenburgius  'Hymenis  expers’  (nominatiuum 
'Hymen’  solum  adhiberi  certum  est)  et  ego  ipse  'omnibus  extaDs’  (Sen. 
Med.  94),  omnes  operam  lusimus  in  fundamento  incerto,  cohaerent 
aperte  'omnibus  unguentis’,  h.  e.  omnis  generis  (Hor.  epist.  I  5,  2  olus 
omne ,  Fabri  ad  Liu.  XXII  41,  6);  nec  enim  aut  id  quod  unum  rhodi¬ 
num  commemorat  Athenaeus  huic  interpretationi  obstat  aut  comprobanda 
est  ratio  lVossii  inter  unguenta  et  murram  distinguentis  mire  ('expers 
unguentis,  murrae  m.  m.  b.’,  cui  insistentes  Heinsius  'crocini’,  Orellius 
'rhodini’  pro  'una’  coniecere).  iamque  unum  solumque  'expers’  suspectum 
remanet  corruptionis,  pro  quo  iam  Itali  quidam  reposuere  'expleta’ 
AStatius  'expressa’,  Marcilius  'adspersa’,  Munro  'ex  pars’,  Doeringius 
'explens  se’;  sed  omnium  felicissime#NHeinsins  ad  Verg.  Aen.  III  625 
sanieque  expersa  natarent  limina  hic  quoque  unica  litterula  addita  'omni¬ 
bus  expersa  (=  madens)  unguentis’  restituit,  uersu  scilicet  hypermetro, 
ut  habes  LXIV  298  et  CXV  5  (LMuellerus  d.  r.  m.  p.  294  sq.);  et  licet 
'expersus’  uox  nisi  apud  Vergilium  (ubi  codicum  et  Seruii  testimoniis 
sat  munita  est)  non  exstet,  nil  hoc  praebet  offensionis;  nec  alia  uox 
aptior  leniore  remedio  umquam  recuperabitur,  at,  inquiunt,  cur  in  uir- 
ginis  dominae  capite  coma  se  dicit  unguentis  delibutam  esse,  cur  non 
et  in  nouae  nuptae?  quia  nimirum  per  multo  longius  spatium  ea  de¬ 
gerat  in  uertice  uirginis  quam  nuptae  Berenices;  quae  (si  in  re  incognita 
coniecturam  proferre  licet)  fortasse  inter  uiri  absentiam  ad  significandam 
tristitiam  solitis  abstinebat  deliciis,  quidquid  id  est,  iam  hoc  postulat 

coma,  ut  sibi  inter  diuos  receptae  diuini  habeantur  honores  ei,  qui  cum 
causa  xov  ■x.azccGtsQiGiiov  cohaerent:  ut  a  noua  nupta  Berenice  deuota  est 
diis,  ita  omnes  nouae  nuptae  (quas  scilicet  sensu  latiore  accipe  non 
prima  nocte  cum  uiris  iunctas,  sed  primum  matrimonii  tempus  peragen¬ 
tes)  abhinc  sibi  sacra  unguentorum  ferant  optat,  ne  nimis  triste  sibi  sit 
discidium  ab  unguentato  dominae  capite;  sed  eae  tantum  nuptae,  quae 
ut  Berenice  sint  purae  pudicaeque:  —  79.  nunc  uos  optato  qnas  iunxit 
lumine  taeda.  'nunc’,  in  hoc  rerum  statu,  cum  sim  caelo  adfixa  nec 
prosit  gemitus,  solatium  mihi  feratis  nos,  nuptae,  hanc  notionem  'nuptae’ 
bene  restituit  Auantius  pro  tradito  in  V  '"quem’  reponens  'quas’.  lenius 
quidem  uidetur  quod  inde  elicuit  AStatius  'queis’  (ad  'coniugibus’  u.  sq. 
quod  pertinet),  sed  ideo  minus  bene  se  habet,  quod  sic  perit  quae  est 
necessaria  circumscriptio  nuptiarum,  nec  ita  difficile  ad  fquas  iunxit’ 
subintellegimus  'coniugibus’.  plane  autem  est  inprobandum  quodCdeAllio 
uoluit  'quum’  (cquom’  Hauptius);  nec  enim  agitur  de  ipso  nuptiarum  die, 
sed  hoc  dicit  coma:  uos,  quae  sollemni  legitimaque  face  nuptiali  et  die 
festo  cum  uiris  uestris  estis  iunctae.  'optato’,  cf.  LXIV  31;  'lumine’, 
die,  ut  mox  u.  90.  —  80,  81,  82.  non  prius  unanimeis  corpora  con- 
iugibns  tradite,  nudantes  reiecta  ueste  papillas,  quam  iocunda  mihi 
munera  libet  onyx,  'prius’  certa  emendatio  est  Auantii  pro  eo  quod 
Y  habet  'post’  (saepius  conpendiorum  culpa  hae  uoculae  confusae),  nam 
cum  Fussius  et  Lachmannus  'post’  (=  posthac)  ita  uellent  retinere,  ut 
mox  pro  'quam’  scriberent  'quin’,  et  contortam  ualde  orationem  resti¬ 
tuerunt  et  neglexerunt  Callimachi  fragmentum  izqlv  ugzeql  za  Bsqeviktjs, 
quod  recte  huc  rettulit  Naekius.  breuius  quidem  egit  Catullus,  quod 
illud  cum  emphasi  dictum  zqi  aGZEQL  Beqevihtis  uerteret  simpliciter  per 
'mihi’,  sed  nqiv  Auantianum  'prius  quam’  plane  conroborat:  uesperi  cu¬ 
bitum*  euntes  uiris  uno  cum  uobis  amore  sociatis  (Val.  Flacc.  VIII  232 
adfuit  unanimis  Venus ,  Sen.  Oed.  773  unanima  coniunx,  Claudian.  35, 
368  G.  unanimi  consortia  discite  somni)  non  ante  praebeatis  cari  corporis 
facultatem  ('corpus  tradere’,  scii,  habendum,  fruendum,  alibi  non  uidetur 
legi),  dum  remouetis  uestem  siue  tunicam  (Prop.  II  15,  5  nam  modo 
nudatis  mecum  est  luctata  papillis ;  interdum  tunica  duxit  operta  moram , 
Ouid.  met.  IX  32  reieci  uiridem  de  corpore  uestem,  Lucii.  XXII  5  M. 
sponte  ipsa  suapte  est  adducta  ut  tunicam  et  cetera  reiceret )  quam  un¬ 
guentorum  dona  grata,  quippe  quibus  adsueta  sim,  tamquam  sacrum 
mihi  comae  Berenices  inter  sidera  receptae  offerat  uas  uestrum  unguen¬ 
tarium.  nam  de  marmore  (non  de  gemma)  onyche  alabastritae  simili 
est  cogitandum,  ex  quo  cum  alia  tum  uasa  unguentaria  fiebant  (saepe 
concharum  in  formam);  Prop.  II  13,  10  cum  dabitur  Syrio  munere  plenus 
onyx  etrIII  10,  22,  Hor.  od.  IV  12,  17,  Plin.  h.  n  XXXYI  60,  Salmas. 
exercitt.  Plin.  I  p.  558.  'non’  pro  'ne’,  Kuehnerus  II  p.  147;  'libet’  pro 
'libauerit’,  onyche  per  noctem  adstante.  —  83.  uester  onyx,  casto  co¬ 
litis  quae  iura  cubili,  cum  ui  graui,  quae  stueram  continet  exceptio¬ 
nem,  'uester’  praeponitur  repetiturque  per  reuocationem  (ad  LXIV  62) 

fonyx’-  uestrum  solarum  scilicet  alabastrum,  quae,  dum  cubile  mariti 
purum  seruatis,  sanctas  eius  leges  inuiolatas  tuemini,  sic  enim  saepius 
ciura’  adhibentur,  ut  leges  a  natura  moribusque  praescriptas  et  officia 
inde  redundantia  designent:  Verg.  Aen.  IV  27  ante ,  Pudor ,  quam  te  uiolo 
aut  tua  iura  resoluo,  Hor.  a.  p.  398  dare  iura  maritis,  Prop.  IV  5,  28, 
Stat.  Theb.  III  689,  Ciaudian.  24,  264  G. ,  Placidus  p.  53,  22  D.,  Anth. 
lat.  518,  2  [PLM.  IV  p.  420]  cuncta  pudicitia#  iura  tenere  cupis.  'coli¬ 
tis5,  magni  aestimatis  et  religiose  obseruatis-  (cf.  ex.  gr.  Cic.  parad.  5,  34 
leges  sequitur  et  colit  et  de  legg.  1  12,  33).  quod  cum  non  intellegerent 
et  de  prima  nocte  agi  inepte  statuerent  Itali  (quos  refutat  unum  illud 
84  quae  se  dedit  adulterio,  quod  non  quadrat  nisi  in  feminas  iam  per 
aliquod  tempus  cum  uiris  iunctas),  'qu(a)eritis’  et  petitis’  peruerse  re¬ 
posuerunt.  —  84.  sed  quae  se  impuro  dedit  adulterio,  indulget  sor¬ 
dido  probro;  Ouid.  lb.  221  impurae  matris  prolapsus  ab  (duo.  —  85.  illitfs 
a!  mala  dona  leuis  bibat  irrita  puiuis.  arena  ut  aquam  (ex.  gr.  Yerg. 
G.  I  114)  ita  hic  liquorem  unguentorum  frustra  scilicet  inpensum  bibit 
secundum  prouerbialem  dictionem,  qua  Prop.  IV  11,  6  nempe  tua &  lacri¬ 
mas  litora  surda  bibent,  Ouid.  f.  III  472.  ra’  indignationi  exprimendae 
inseruit,  ut  LX  5;  rmala’,  infausta;  'inrita’,  ut  LXIV  59  (Ver g.  G.  IV 
519  inrita  Bitis  dona  querens ).  —  86.  ab  indiguis  praemia  n.  peto, 
ab  eis  quae  ipsis  suis  moribus  indignae  sunt  quae  praebeant  munera  in 
honorem  ac  uenerationem  mihi  offerenda  ab  honestis.  —  87,  88.  sed 
magis,  o  nuptae,  semper  concordia  uestras,  seinper  amor  sedes  in¬ 
colat  assiduus,  difficile  est  dictu,  quaenam  sit  illius  'sed’  ratio,  nam 
neque  bene  cohaeret  'sed  magis’  (=  potius),  siquidem  haec  uerba  nil 
quod  prioribus  opponatur  continent,  neque  se  corrigit  coma  (sed  quid 
loquar  de  adulteris,  immo  eqs.).  habet  autem  distichon  nostrum  suum  in 
sententiarum  conexu  locum ,  si  pro  muneribus  sibi  flagitatis  coma  nuptis 
omnia  fausta  optat,  hoc  recto  sensu  intellegentes  Itali  pro  'sed’  (e 
u.  84  inlato)  e  coniectura  scripserunt  'sic’;  quo,  si  uu.  83 — 86  parenthe- 
seos  signis  includimus,  solita  in  optatis  formula  (cf.  ex.  gr.  Hor.  od.  I 
3,  1)  restituitur,  iam  rmagis’  cum  'semper’  iunge:  in  dies  magis,  de 
concordia,  summo  uotorum  in  maritis,  cf.  ad  LXI  226,  Stat.  silu.  II  2, 
154,  Anth.  lat.  212,  3  [PLM.  IV  p.  256],  alia  multa  (Prellerus  myth. 
Rom.  p.  624).  Tib.  I  10,  18  de  laribus  sic  ueteris  sedes  incoluistis  aui: 
ut  Coocordia,  ita  Amor  tamquam  di  domorum  tutelares  proferuntur, 
‘assiduus’  (respectu  illius  fsedes’),  qui  domui  adsidet  quasi  fidus  custos 
tutorque;  Cic.  p.  Rose.  Am.  24,  67  hae  sunt  inpiis  assiduae  domesticae- 
que  Furiae,  et  hinc  fsemper  adsiduus’  non  laborat  uitio  tautologiae 
(Cic.  p.  Rose.  Am.  18,  5l,  Liuius  XXXIV  9,  5).  —  89,  90.  tu  uero, 
regiua,  tuens  cum  sidera  diuam  placabis  festis  luminibus  Venerem, 
redit  coma  ad  Berenicen,  ut  haec  quoque  memoriam  retiueat  sui  rogans, 
'festa  lumina’  ob  ipsum  adiectiuum  uix  possunt  esse  taedae  in  deorum 
honorem  accensae,  ut  uolunt  nonnulli  cp.  Herod.  II  62  Xv%voyiuta ,  sed 
sunt  'dies  festiuis  insignes’;  cf.  ex.  gr.  Verg.  Aen.  VI  735  supremo 

lumine  (=  die),  et  sic  Callimachum  cpasa  adhibere  h.  Cer.  83  et  Dian. 
182  obseruarunt  Dousa  iunior  et  Anna  Fabri.  LXIV  387  annua  cum  festis 
uenissent  sacra  diebus :  his  Berenice  placat  siue  propitiam  sibi  reddit 
(ex.  gr.  Hor.  epist.  I  16,  58  deos  uel  porco  uel  boue  placat )  diuam  Ve¬ 
nerem,  Arsinoen  scii.,  oculos  attollens  suppliciter  ad  caelum  (Hor.  od. 
III  23,  1  sqq.,  Verg.  Aen.  II  405).  'tuens’,  intuens,  ut  saepe.  —  91,  92. 
unguinis  expertem  ne  siris  esse  tuam  me,  sed  potius  largis  affice 
mnneribus.  debetur  c  unguinis  *  Bentleio:  '  sanguinis 7  Y.  nam  quam¬ 
quam  neque  sues  (Callim.  fr.  82 b,  100  h  Schn.)  neque  haedi  (Hor.  od.  I 
19,  16,  IV  11,  8)  a  Veneris  sacris  sunt  alieni,  uerissime  tamen  doctus  ille 
Anglus  obseruat,  comam  non  potuisse  desiderare  sanguinem  sibi  perosum 
naturaliter,  sed  sola  unguenta  sibi  familiaria,  id  quod  monstret  etiam 
illud  funeribus’  cum  u.  82  conparatum.  nec  enim  hoc  orat  coma  mo¬ 
desta,  ut  sicut  ceterae  nuptae  domina  quoque  cotidie  ei  sacrificet,  sed 
eo  est  contenta,  si  illa  candidioris  notae  diebus  non  permittat  plane 
neglegi  eam,  quao  olim  in  reginae  uertice  erat  posita  (nam  hoc  'tuam’ 
uerissime  ex  ^ tuum 5  in  V  extante  eruit  Auantius:  'tui  me’  uulgo),  sed 
liberaliter  dona  grata  conferat.  Nepos  Ages.  3,  3  eos  magnis  afficeret 
muneribus,  'ne  siris’  elicui  ex  scriptura  tradita  'non  uestris’,  unde 
Scaliger  'ne  siueris’  et  Lachmaunus  'non  siris’  effecerant,  et  'siueris’ 
et  'siris’  formae  cum  sint  probae  (Neuius  II  p.  519  et  526;  de  'i’  ulti¬ 
mae  ancipiti  cf.  ad  V  10),  tamen  'non’  inprobandum  est;  cf.  ex.  gr. 
exempla  ab  Hauptio  opusc.  II  p.  353  congesta,  'ne  siris’  postquam  in 
'uestris’  abiit,  'non’  (demonstrante  'sed’  u.  sq.)  metri  fulciendi  gratia 
est  additum.  —  93,  94.  sidera  cur  iterent  utinam  coma  regia  fiam, 
proximus  Hydrochoi  fulgeret  Oarion,  ad  dominam  ubi  reflexit  ora¬ 
tionem  ,  coma  iterum  in  se  sentit  exardescere  desiderii  quo  tenetur  uehe 
mentiam:  tamquam  summo  dolore  subito  correpta,  si  redire  possit  in 
reginae  uerticem,  stellis  quid  fiat  se  nihil  curaturam  innuit:  en  dignum 
callido  adulatore  Callimacho  finem,  sed  hoc  comae  uotum  extremum 
nobis  magis  per  nebulas  quam  clare  dispicere  licet,  breuis  ero  in  dis¬ 
ceptandis  doctorum  coniecturis  nec  multis  exagitabo  hanc  nonnullorum 
(ueluti  Palmerii  spicii,  p.  15)  rationem:  'largis  effice  (sic  V)  muneribus, 
sidera  cur  iterent  (=■  quasi  in  choro  iterum  iterumque  dicant)  'utinam 
coma  regia  fiam”:  quis  non  summas  has  ineptias,  quibus  nec  conuenit 
cum  u.  94,  ultro  respuit  damnatque?  non  ita  multo  melius  se  habet 
LaGhmanni  commentum  'sidera  corruerint  utinam neque  decet  ullo 
pacto  comam  adeo  quidem  inmane  uotum  neque  quidquam  ea,  si  compos 
illius  fieret,  lucraretur  inde  nec  denique  corruentibus  sideribus  Orion 
iuxta  Aquarium  poterit  fulgurare  (peruersius  etiam  funditusque  sublata 
et  constructione  et  sententia  Ellisius  'corruerent  utinam’  maluit),  pul¬ 
cherrime  rectissimeque  omnino  Guarinus  Pontanusque  emendationem 
incoharunt  scribendo  'sidera  cur  retinent?’  quamquam  retinendi  uerbum, 
ut  utitur  demorandi  notione,  necessarium  habet  aliquod  additum,  quo 
fixam  et  quasi  uinctam  se  esse  designet  coma  (Tib.  I  1,  55  me  retinent 
Catullus  ed.  Baehrens.  II.  ,  •  31 

uinctmn).  nec  ipsum  'cur’  ualde  placet,  scribo  equidem  'sidera  ui  re¬ 
tinent’,  ut  habet  ex.  gr.  Cic.  p.  Plane.  41,  100  ui  me  Plancius  retinuit 
(uirefent  =  uir  eterent  =  cur  iterent),  efferendum  est  nimirum  'ui’, 
taciteque  oppositum  est  hoc  'propria  destituta  sum  uoluntate’.  qua  si 
utatur,  quid  fieri  uelit,  iam  ultimis  coma  declarat  uerbis.  in  quibus 
'utinam  fiam’  plane  ridiculum  est,  cum  certo  sciat  coma  numquam  id 
quod  optat  effici  posse.  Marklandus  igitur  'iterum’,  Hertzbergius  'ite¬ 
rum  ut’  noluerunt;  ego  olim  ex  eo  quod  0  habet  'utina’  erui  'ut  iam’. 
uerum  est,  designandum  esse  pristinum  statum,  cum  'coma  Berenices’ 
iam  stella  sit.  apte,  ut  puto,  haec  dicet  caesaries:  sum  caelo  affixa;  at 
sic  sentio,  si  quae  antea  fui  coma  fiam,  per  me  posse  Oriona  et  Aqua¬ 
rium  esse  uicinos,  quippe  quae  nihil  sidera  curem,  hinc  *utina(m)’  ex 
uet’at  ortum  puto,  constructio  ut  euadat  paratactica,  qua  in  protasi  'si’ 
omittitur  (Kuehnerus  gr.  1.  II  p.  760  sq.),  iamque  sequatur  in  apodosi 
concessio  (ibid.  p.  143):  'sidera  ui  retinent;  uetus  at  coma  regia  fiam, 
proximus  Hydrochoi  fulgoret  Oarion!’  de  'at’  traiecto  cf.  LXIV  58; 
'uetus’  (pro  quo  etiam  priscam  formam  'ueter’  non  abnuerim),  prior,  ut 
Verg.  Aen.  VI  449  in  ueter  em  fato  reuoluta  figuram.  Hydrochous  siue 
Aquarius  (Arat.  Phaen.  281,  Eratosth.  catast.  26)  et  Orion  (Prellerus 
myth.  gr.  I  p.  350  sqq.)  maxime  inter  se  distantia  sidera  sunt,  ut  si 
hunc  proximum  illi  esse  uult  coma  significet  per  se  caelum  legibus  omni¬ 
bus  liberum  esse  posse,  formam  'Oarion’  (quam  inter  Romanos  recepit 
Rutil.  Nam.  I  636)  apud  Graecos  uetustiorem  esse  (Pindar.  f.  50)  quam 
'Orion’,  sumit  Idelerus  libri  'Ursprung  und  Bedeutung  der  Stemnamen’ 
p.  219;  Callimachus  praeterea  habet  h.  Dian.  265.  'Hydrochoi’  datiuum 
putant  esse  a  forma  graeca  vSqo%os vg  deriuatum ;  quae  num  latina  lingua 
sit  recepta  (German.  Ar.  382  habet  Hydrochoos  nominatiuum),  dubium 
est;  et  si  uoluit  ob  sonum  ingratum  'Hydrochoo’  uitare  Catullus,  potuit 
sibi  sumere  eam  licentiam ,  ut  graeco  more  cum  genetiuo  construeret 
'proximus’,  plane  ut  legittir  non  minus  singulariter  apud  Lucr.  IV  336 
proprior  caliginis  aer.  denique  'fulgeret’,  ut  indicat  grammatica,  non 
a  'fulgere’  descendit,  sed  a  'fulgerare’  siue  'fulgurare’,  h.  e.  splendere, 
lucere,  ut  Sil.  Ital.  VI  220,  XII  723.  quamquam,  cum  forma  per  'e* 
licet  fortasse  non  plane  falsa  sit  tamen  magis  medium  aeuum  redoleat, 
solitam  elementorum  'e’  et  'o’  confusionem  agnoscens  restituo  'fulgoret’, 
quod  habes  in  Paconii  uersibus  apud  Diomedem  p.  500  K.  seruatis  Eoo 
Oceano  Hyperion  fulgorat  Euro  (sic  codd.);  cf.  et  German.  Progn.  4,  77 
fulgora.  de  Orionis  fulgore  cf.  ex.  gr.  Lucan.  I  666. 

LXVTL 

1.  0  dulci  iocunda  uiro?  iocunda  parenti,  in  hoc  carmine  fingit 
Catullus  se  instituere  conloquium  cum  ianna  domus  cuiusdam  Veronensis 
(u.  34:  uidit  Scaliger)  ex  illaque  causas  quaerit,  cur  passa  sit  mulierem 
in  ea  domo  habitantem  moribus  uiuere  tam  perditis,  etenim  ianuae 
putabantur  aedium  custodes  ut  ab  omnibus  furibus  ita  a  furtiuis  amato- 

ribus ;  unde  eae,  cum  ipsae  castitatis  uitaeque  probae  essent  amantes,  quid¬ 
quid  sceleris  intra  parietes  fieret,  aegre  ferre  atque  dolere  fingebantur: 
bine  apud  Prop.  I  16  uitam  libidinosam  feminae,  quae  nunc  in  domo 
sit  domina,  acerbe  queritur  ianua  quaedam.  'iocunda’  utpote  baec 
custos  pudicitiae  bonorumque  morum  ianua  est  uiro  'dulci’,  b.  e.  con- 
iugi  caro  et  a  muliere  sua  dilecto  (LXVI  33);  et  boc  ipsum  'dulci’ 
uetat,  quominus  'iocunda’  cum  inrisione  dictum  statuamus,  iocunda 
est  ianua  etiam  parenti,  cui  filias  uiro  maturas  tueatur,  dicta  sunt 
igitur  baec  in  uniuersum  in  laudem  ianuae,  ut  et  par  est  in  adlocu- 
tione  et  conuenit  uersus  sequentis  benedictioni,  adhibet  autem  poeta 
ad  augendam  adlocutionis  sollemnitatem  artificium  inde  ab  Homero 
ualde  amatum,  nam  in  uersibus  per  caesuras  semiternariam  et  semi¬ 
septenariam  in  tres  partes  diuisis  incipiebant  haud  raro  secundam 
tertiamque  partes  a  uocabulo  eodem,  quod  sic  efferebatur:  Hom.  II. 
XX IY  516  oIktelqcov  noXiov  te  Y.dqri  nohov  te  yivsiov  et  Od.  IV 
149,  Verg.  ecl.  10,  54  arboribus:  crescent  illae,  crescetis  amores ,  Tib. 
II  1,  17  di  patrii,  purgamus  agros,  purgamus  agrestes,  Hor.  a.  p.  269 
nocturna  uersate  manu,  uersate  diurna,  alia  multa.  —  2.  salue  teque 
bona  Iupiter  anctet  ope.  'auctare’,  beare  (Plaut.  Amph.  prol.  6  bono¬ 
que  atque  amplo  auctare  perpetuo  lucro ,  Lucr.  I  56),  pro  'augere’,  quod 
utpote  suo  tempori  conuenientius  substituit  in  huius  loci  recordatione 
(AStatius)  Ouid.  f.  I  612  ei  quodcvmque  sua  Iuppiter  auget  ope.  'bona 
ope’,  benigno  auxilio,  ut  XXXIV  23.  —  3,  4.  ianua,  quam  Balbo  di¬ 
cunt  seruisse  benigne  olim,  cum  sedes  ipse  senex  tenuit,  hic  Balbus 
igitur  antea  domus  erat  possessor;  contrarium  huic  'olim’  est  u.  9  'nunc’, 
nil  praeterea  de  Balbo  (inscriptiones  illius  regionis  [CIL.  VJ  ut  Caeci- 
lios  ita  Balbos  commemorant)  carmen  nostrum  suppeditat,  sed  per  -se 
apparet  eum  esse  senem  illum  commemoratum  in  pentametro,  in  quo 
'ipse’  non  tam  'dominus’  (cf.  ad  I  9,  CXIV  6)  quam  ob  oppositum  (u.  6) 
fere  'uiuus’  adaequat,  'sedes’  pluralis  interdum  etiam  de  singulorum 
aedibus  adhibetur,  ut  Cic.  p.  Sull.  6,  18  qui  me  in  sedibus  meis  . .  tru¬ 
cidaret  ('tenere’,  incolere,  noto  usu),  sed  quomodo  huic  seni  ianua 
'benigne  seruisse’,  b.  e.  prompto  fidoque  officio  eius  commodis  inuigi- 
lasse  dicitur?  conexus  enim  ipse  admonet,  ne  de  alia  re  (ex.  gr.  diui- 
tiis  in  domum  influentibus)  quam  de  custodela  pudicitiae  haec  intelle¬ 
gamus.  miror,  neminem  uidisse,  huius  Balbi  filiam  fuisse  (hinc  u.  1 
parentis  fit  mentio)  feminam  mox  inde  a  u.  19  descriptam,  ceterum 
'dicunt’,  'ferunt’,  'narrant’  ubique  adhibet  poeta,  quippe  qui  rumores 
populi  sequatur.  —  5,  6.  quamque  ferunt  rursus  uoto  seruisse  ma¬ 
ligne,  postquam  est  porrecto  facta  marita  senex,  'rursus’,  av ,  contra; 
XXII  12.  'maligne’,  quod  habet  0,  ex  contrario  (u.  3)  clare  aperteque 
adseritur  (mala  adsimilatione  G  ^maligno’):  populus  narrat  te  non  ste¬ 
tisse  a  fide  huic  domo  debita;  de  perfecto,  quod  sane  primo  optutu 
mirum  uidetur,  cf.  infra  ad  9.  nemodum  explicauit  adhuc  illud  vuoto\ 
quod  omni  inludit  interpretationi,  certe  si  mittimus  nugas;  quales  pro- 

tulerunt  Vulpius  Caecilium  inpio  uoto  Balbi  morti  inhiasse  opinatus  et 
Schwabius  de  inpudicae  mulieris  uotis  inpuris  (quasi  pluralis  legeretur 
et  abesse  posset  genetiuus  'nouae  erae’)  agi  sibi  persuadens  et  Munro 
morientem  Balbum  nescioquas  preces  ad  ianuam  fecisse  statuens.  Froeh- 
lichius  de  huius  carminis  personis  mirifice  alucinatus  'nato’  proposuit, 
ego  ad  eam  quam  eruisse  mihi  uideor  sententiam  'natae’  reposui,  quod 
teneo,  nec  ita  difficile  'nate’  a  librario  quodam  (fortasse  medii  aeui 
consuetudinem  quandam  respiciente)  deprauatum  est  in  'noto’;  et  nere 
nunc  sibi  respondent  'Balbo  seruisse  benigne’  et  'natae  seruisse  maligne’, 
comprobat  denique  hanc  emendationem  tota  quae  sequitur  narratio:  ad 
feminam  utique  spectare  seruitium  malignum  inde  patet,  quod  postea 
ianua  ideo,  quia  non  intacta  in  domum  uenerit  nona  domina,  se  libe¬ 
ram  fuisse  omnibus  custodelae  officiis  in  puras  nimirum  conferendis  con¬ 
cludit.  huius  autem  nouae  dominae  mentio  diserta  fiat  oportet,  ne  nimia 
haec  omnia  laborent  obscuritate,  ex  hexametro  autem  recte  constituto 
iam  lux  affunditur  pentametro,  in  quo  'porrectus’  ualet  'torpore  mortis 
extentus’  siue  'mortuus’ ;  iam  AStatius  cp.  Homerica  (II.  XXIII  25,  Od. 
XV1LL  92)  6  d’  sv  hovljjgl  xavvG&rj  et  ini  x&ovl  nsixo  xavvG&siq,  Hor. 
epod.  10,  21  et  epist.  II  1,  268  (ubi  cf.  Schmidius),  Verg.  Aen.  IX  589, 
Prop.  II  8,  33,  Mart.  IX  85,  Pers.  3,  104.  nec  tamen  mortuo  demum 
patre  nata  nupserat,  sed  iam  multo  antea  (19  sqq.).  unde  uulgo  cum 
Aldina  prima  legunt  'es’  qua  in  lectione  ianuam  'maritam’  siue  mari¬ 
talem  uocari  putauit  Scaliger  inde,  quod  lectus  genialis  ex  aduerso 
positus  erat  ianuae  (Prop.  IV  11,  85) ;  Schwabius  cp.  Liu.  XXVII  31  per 
maritas  domos,  ego  'est’  intactum  relinquo  et  ex  'marite’  (sic  enim  Y) 
eruo  ER  pro  M  repositis:  'postquam  est  (scii,  nata)  porrecto  facta  era 
rite  sene’,  nimirum  'era’  sedum  patriarum,  'rite’  secundum  leges  de 
iure  hereditatis;  nec  sine  causa  hoc  additur:  in  nouam  dominam,  quae 
rite  est  facta,  ianua  rite  fidem  obseruare  debuit  mores  eius  custodiendo. 
—  7,  8.  dic  agedum  nobis,  qnare  mntata  feraris  in  dominum  nete- 
rem  deseruisse  fidem,  haec  est  omnium  facillima  mutatio  illius  in  V 
extantis  'dic  age  de  uobis’,  ex  quo  alii  'dic  age  dic’  (ut  Geli.  XX  1,  8, 
Verg.  G.  IV  328)  eruere  maluerunt,  cum  tamen  instantibus  precibus, 
quales  'dic’  geminatum  indicat,  nullus  sit  locus,  dic  age  Aen.  VI  343. 
'nobis’,  ut  18,  ad  solum  poetam  pertinet,  'mutata’,  scii,  animo,  h.  e. 
corrupta;  Prop.  1 12,  11  mutat  uia  longa  puellas,  II  14,  31  et  25,  37.  'uete- 
rem  fidem  in  dominum’  construe:  quam  antea  semper  huius  domus  possesso¬ 
ribus  praestare  solebas  fidelem  custodiam.  —  9,  10.  non  (ita  Caecilio 
placeam,  cui  tradita  nunc  sum)  culpa  mea  est,  quamquam  dicitur 
esse  mea.  nouum  dominum  Caecilium  quin  cum  Balbo  coniunctus  ali¬ 
quo  modo  (ueluti  Schwabius  q.  C.  347  eum  a  sene  domum  receptum  ac 
deinde  testamento  heredem  esse  institutum  nescio  unde  compertum  habet) 
et  simul  mulieris  inpudicae  maritus  sit,  non  dubitant  uulgo.  ego  uero 
stupeo  ianuam  adeo  stultam,  ut  placere  se  posse  speret  ei  uiro,  in  cuius 
femina  probra  turpissima  patienter  ferat,  imino  sic  ego  sentio,  domum 

a  muliere  ista,  Balbi  pii  filia  inpia,  infamem  probrosamque  redditam 
propter  eius  Verona  abitum  nunc  nouum  dominum  nanctam  esse  Caeci¬ 
lium,  cui  fortasse  cum  Balbo  huiusque  filia  nil  fuerit  rei.  cui  rationi 
fauet  perfectum  u.  5  'seruisse5,  nec  enim  necessario  traditio  domus  ad 
hereditatem  referenda  est,  cum  potuerit  fieri  emptione  (Reinius  libri  cd. 
Privatrecht5  p.  279  sqq.).  etiam  hoc  plane  incertum  est,  num  forte  hic 
Caecilius  fuerit  amicus  ille  poetae  (XXXV).  Ouid.  epist.  3,  8  non  ego 
poscenti  quod  sum  cito  tradita  regi,  culpa  tua  est,  quamuis  hoc  quoque 
culpa  tua  est.  —  11.  nec  peccatum  a  me  quisquam  pote  dicere  quid¬ 
quam,  scii.  esse.  'nec5,  nec  enim,  'pote5,  scii,  est  (=  potest),  ad  XVII 24. 
priscam  abundantiam  habet  ex.  gr.  Enn.  trag.  400  R. ,  Cato  orig.  p.  25, 
8  Iord.  quod  eorum  nemo  quisquam  quidquam  mihi  ignoturus  est ;  ( cf.  et 
LXXIII  1.  'dicere’  e  u.  priore  (ut  saepissime)  male  repetiuit  librarius 
quidam,  nam  etsi  in  repetitione  ipsa  apud  Catullum  interdum  paulo 
neglegentiorem  non  nimia  est  offensio,  res  tamen  ineptissima  est,  si¬ 
quidem  dicere  omnes  sane  possunt  omnia  (ut  re  uera  hic  est  factum), 
sed  demonstrare  argumentisque  conprobare,  hoc  uero  neminem  posse 
innuit  ianua.  lege  'uincere’,  quod  uerbum  saepe  pro  'euincere’  ponitur 
tam  apud  priores  quam  ex.  gr.  apud  Hor.  sat.  II  3,  225  uincet  enim 
stultos  ratio  insanire  nepotes.  —  12.  uerum  istius  populi  ianua  qui  te 
facit,  huius  uersus  corruptissimi  emendationi  uia  est  munita  reiectae- 
que  sunt  priorum  coniecturae,  postquam  'istius’  in  V  lectum  esse  con- 
pertum  est.  et  in  uniuersum  de  sententia  dubitatio  esse  nequit:  incertis 
rumoribus  se  peccare  dici,  optinet  ianua.  Ellisius  (nam  Munronianum 
'astu’  mitto)  uoluit  'est  os  populi’  cp.  Pers.  1,  42  os  populi  meruisse, 
h.  e.,  meruisse  qui  in  os  populi  perueniret.  uerum  enim  uero  hinc  mi¬ 
nime  sequitur,  pro  'sermo  populi  fert’  posse  dici  latine  'os  populi  est5! 
scripsi  ego  paulo  audacius,  sed  quod  uix  aptiore  remedio  submouebitur 
'est  uox  populi’;  cf.  ex.  gr.  Hor.  od.  II  27-49  populumque  falsis  dedocet 
uti  vocibus  (=  sermonibus),  Apul.  apol.  73  consensum  publicae  uocis  pro 
diuino  auspicio  interpretatur :  uox  mera  uagaque  illi  'uincere’  opponitur, 
deinde  ex  'qui  te’  Scaliger  'Quinte’  effecit,  falsa  ductus  opinione,  qua 
libris  quibusdam  pessime  interpolatis  fidem  habentes  poetae  nostro  Quinti 
praenomen  fuisse  putabant  (supra  p.  23);  cum  qua  mutatione  quae 
cohaerent  coniecturae  (nam  sic  'ianua’  quoque  attemptandum  est)  con¬ 
cidunt  omnes.  AStatius  'quidque  f.5,  ego  olim  'cuncta  f.’  temptauimus. 
nunc  probo  Munronianum  'quipe’,  quod  prisce  pro  'quippe’  est  positum: 
nimirum  ianua  id  (peccatum  illud:  cf.  ad  XXI  9)  facit,  conuenit  parti¬ 
cula  illa  populo  leuiter  contemptimque  haec  iacienti.  —  13,  14.  qui 
quacumque  aliquid  reperitur  non  bene  factum,  ad  me  omnes  cla¬ 
mant:  i.  C.  t.  e.  ‘qui’,  scii,  populus;  de  qua  constructione  Hara  gvvegiv 
cf.  Kuehnerus  gr.  1.  II  p.  16  sqq.  'clamare’,  cum  clamore  dicere,  ut 
Ouid.  rem.  597  ' perfide  Demophoon ’  surdas  clamabat  ad  awras.  'qua¬ 
cumque’  (scii,  ratione),  ut  Verg.  ecl.  9,  14,  cum  'non  bene  factum’ 
cohaeret.  —  15.  non  istuc  satis  est  uno  te  dicere  uerbo.  'istuc’  (ad 

LXV  23),  scii.  'non  mea  culpa  est’  (9,  10).  'te’  paululum  effer  (=  te 
solam);  opponitur  'quiuis’.  funo  uerbo’  contemptum  habet,  h.  e.  obiter 
breuiterque  (hoc  ut  Ter.  Andr.  I  1,  18  quin  tu  uno  uerbo  dic).  —  16»  sed 
facere,  ex  negatiuo  illo  'non  satis  est’  hic  magna  cum  brachylogia,  qualem 
amat  sermo  familiaris,  notio  adfirmatiua  est  supplenda:  sed  oportet  te 
efficere;  Kuehnerus  II  p.  1045.  —  ut  quinis  sentiat  et  uideat.  istuc  animad- 
uertat  (sciat)  et  intellegat.  'quiuis’  ex  certa  formula,  ut  Cic.  p.  Rose. 
Am.  45,  132  quiuis  potest  intellegere ,  ubi  u.  Landgrafius.  —  17.  qui 
possum  2  nemo  quaerit  nec  scire  laborat,  male  et  solita  cum  confu¬ 
sione  V  '  quid  ’ ;  cf.  ex.  gr.  Phaedr.  I  1,  7  qui  (=  quomodo)  possum , 
quaeso ,  facere  quod  quereris ,  lupe?  'laborat’,  operam  dat  ut;  Hor.  a. 
p.  25  breuis  esse  laboro r  id.  epist.  I  3,  2  et  Pers.  2,  17  scire  laboro. 
Verg.  Aen.  II  105  scitari  et  quaerere  causas.  —  18.  nos  uolumus  (scii, 
scire):  nobis  d.  n.  d.  repetito  in  uerbis  per  asyndeton  consecutiuum 
subiectis  pronomine  quantopere  ipse  cognoscere  rem  cupiat  poeta  indicat 
('uobis’  sine  sensu  V).  —  19.  primum  igitur,  uirgo  quod  fertur  tra¬ 
dita  nobis,  'primum’  non  cohaeret  cum  u.  31  'non  solum  hoc’  (quippe 
quod  ex  noua  poetae  interrogatione  profluxerit),  sed  absolute  positum 
(ut  Plaut.  Capt.  II  3,  100)  id  quod  maximi  momenti  est  denotat  (germa- 
nice  'zunaechst’):  quia  iam  commaculatam  acceperit  mulierem,  ideo 
omne  custodiendi  eius  mores  officium  longe  recusat  ianua.  quae  per 
'igitur’  ( xoivvv )  nunc  ad  ipsam  narrationem  transit  (Kuehnerus  II  p.  737). 
uirginem  populus  Veronensis  putauit  mulierem  utpote  uiro  inpotenti 
nuptam,  'tradita’  non  ut  LXII  60,  sed  'ad  custodiendum’  (Caes.  b.  g. 
VI  4  obsides  Aeduis  custodiendus  tradidit).  —  20.  non  illam  uir  prior 
attigerit,  putant  modeste  hic  loqui  ianuam:  fortasse  mulierem  maritus' 
non  attigit  (sensu  uenerio,  ut  Ter.  Hec.  I  2,  61  nocte  illa  prima  uirgi¬ 
nem  non  attigit)',  cf  Kuehnerus  II  p.  132.  sed  hanc  modestiam  excludit 
plane  fortissimum  illud  'falsum  est’,  olim  Scaliger  'non  qui  (=  quod) 
illam’  scripsit;  sed  rem  acu  tetigit  Italus  ille,  qui  'attigerat’  restituit: 
ad  tempus  traditionem  praecedens  spectatur  plusquamperfecto  ('non’,  non 
quidem,  ut  ostendit  'sed’  u.  23;  cf.  ex.  gr.  Cic.  Brut.  §  226).  'prior’  explicant 
'ante  ceteros’  (Tib.  I  4,  32)  alii,  alii  de  duobus  mulieris  uiris  cogitant  (sed 
alterum  non  posse  Caecilium  esse  uidimus).  in  sermone  familiari  'prior’ 
cum  quadam  breuitate  est  is  qui  prius  (antea)  uixit;  Amm.  Mare.  XXI 
6,  2  inter  priores  fratres  de  mortuis.  —  21,  22.  languidior  tenera  cui 
pendens  sicula  beta  numquam  se  mediam  sustulit  ad  tunicam,  de 
'cui’  traiecto  ad  Corn.  9.  'sicula’  an.  Xsy.  (nisi  forte  Plaut.  Amph.  I 
1,  152  restituendum  est  em ,  nunciam  etrgo  sicola,  scii,  ad  manus  suma¬ 
tur);  nec  'sica’  ubi  mentulam  denotet  extat  locus  alter,  licet  imago  sit 
aperta  et  similibus  ('hasta,  telum,  machaera’,  Priap.  26,  3  uentris  anna) 
sat  defensa.  Petron.  132  de  homine  ad  rem  Veneriam  non  apto  langui¬ 
dior  coliculi  repente  thyrso;  de  beta,  olere  mollissimo  leuissimoque  ('te¬ 
nera’)  cf.  Plin.  h.  n.  XIX  132;  adnotat  Vulpius,  Augustum  pro  'lan¬ 
guescere'  dixisse  'betissare’  (Suet.  Aug.  87).  'pendenB*,  flaccens,  ut 

Iuu.  10,  193  pendentesque  genas,  'mediam’,  cf.  LXXX  6  medii  uiri,  Ouid. 
am.  I  7 ,  48  aut  tu/nicam  summa  deducere  turpiter  ora  ad  mediam ; 
XXXII  12.  contrariam  penis  stantis  descriptionem  similiter  iocosam  dat 
Hor.  epod.  12,  19  eq.  —  23,  24.  sed  pater  illius  gnati  uiolasse  cubile 
dicitur  et  miseram  couscelerasse  domum.  'illius’  praeter  intolerabilem 
languorem,  quo  hoc  adicitur  (nam  patrem  uiri  dici  quis  non  sentit  per 
se?),  suspectum  fit  eo,  quod  alibi  Catullus  in  uocibus,  quarum  genetiuus 
in  'ius’  desinit,  ci’  semper  corripit:  exempla  ex  lyricis  poematis  con¬ 
gessit  Ritschelius  opusc.  II  p.  679,  quibus  adde  LXI  219,  LXIV  43,  67, 
348,  LXYI  85,  LXVIIIa  39,  LXVIIlb  4,  106.  sed  hinc  etiam  Muretianum 
'ipsius’  a  multis  receptum  concidit,  lego  fillusi’,  proleptice  nimirum 
(quem  sic  male  ludificauit).  'uiolare’,  adulterio  commaculare,  ut  Octa- 
uia  193  uiolare  prima  quae  toros  ausa  esc  tuos,  conscia  sceleris  quia 
facta  est  domus  (Ouid.  met.  VII  34  oculosque  uidendo  conscelero ),  hinc 
'misera’  ea  audit;  caue  fdomum’  intellegas  Veronensem,  ad  quam  per¬ 
tinuit  ianua  nostra;  ualet  potius  sensu  ampliore  ‘‘familiam’;  LXIV  403 
diuos  scelerare  parentes.  —  25.  siue  quod  impia  mens  caeco  flagrabat 
amore,  in  eadem  re  LXIV  402  mater  impia,  amor  in  nurum  'caecus’,  prae 
furore  non  uidens  contemnensque  naturae  iura  sacrata,  ut  Ouid.  f.  II 
762  caeco  raptus  amore  furit ,  Sen.  Agam.  117  coniunx  . .  inpos  sui  amore 
caeco.  —  26.  seu  quod  iners  sterili  semine  natus  erat.  f iners’,  Ve¬ 
neri  non  idoneus,  ut  Hor.  epod.  12,  17,  Tib.  Priap.  2,  5  et  38;  et  cau¬ 
sam  addit  illud  cster.  sem.’,  siquidem  sterile  est  semen  id,  quod  non 
sollicitatur  (Lucr.  IV  1037)  nec  commouet  lacessitque  ad  amorem,  cur 
hic  forma  'gnatus’,  quae  extat  23  et  30,  spreta  sit,  uide  ad  LXIV  298. 
—  27,  28.  et  quaerendus,  unde  foret  neruosius  illud,  quod  zonam 
posset  soluere  uirjflneam.  uersus  lacunosi  emendatio  ad  eam  normam 
debet  derigi,  ut  ceteris  intactis  solus  hiatus  suppleatur.  AStatius  uoluerat 
'et  quaerendum  (scii,  erat),  undeunde  foret’;  sed  hoc  'undeunde’  nisi 
indefinite  (=  undecumque,  ut  Hor.  sat.  I  3,  88)  non  ponitur,  unde  lon¬ 
gius  progressi  Bergkius  'ut  quaerendum  undeunde’  (Rossbachius  'ut  q. 
aliunde’),  hoc  uitauit  Lachmannus  'quaerendus  is,  unde  foret’  propo¬ 
nens.  sed  quamquam  hoc  loquendi  genus  non  insolitum  est  (ex.  gr.  Ouid. 
am.  II  14,  12),  tamen  hoc  nimis  onerosum  molestumque  uidetur  'homo 
aliquis,  unde  ueniret  fortius  ualidiusque  illud’,  siue  hoc  'illud’  ad  semen 
refers  siue  potius  absolute  positum  sumis  (ut  Graeci  aidoiov  uocant  x 6 
Serva,  Arnob.  III  10  Priapum  circumferentem  res  illas  praeliorum 
semper  in  expeditionem  paratas ):  simpliciter  dicendum  erat  'et  quaeren¬ 
dum  . .,  unde  (h.  e.  a  qua  parte,  a  quo  homine,  cf.  ex.  gr.  Lucr.  IV  1252) 
foret’,  mihi  in  archetypo  uidetur  fuisse  exaratum  'et  quaerenduj  j^unde’. 
sed  quid  madore  alioue  damno  hic  perierit,  diuinare  difficile  est:  'hinc’ 
uel  'auido7  similiaque  uaria  conicere  licet,  nam  uno  fortasse  uerbo 
causa  erat  indicata,  cur  ita  ageret  pater  scelestus  (ex.  gr.  ut,  si  mulier 
haberet  stirpem,  ipse  filio  infirmo  mortuo  nepotem  eiusque  rem  auitam 
in  suam  redigeret  potestatem),  'zonam  solu.  uirgineam’  hic  aliter  ac 

II  6  et  LXI  63  siue  de  uirginitate  ipsa  siue  potius  secundum  Callim.  h. 
lou.  21  et  Del.  209  (ubi  cf.  Spanhemius)  de  parturiente  intellege  (cf. 
Theocr.  17,  60  Xvc££mvog  Ellv&via):  quod  efficeret,  ut  mulier  prolem 
ederet  desideratam.  —  29.  egregium  narras  mira  pietate  parentem, 
haec  interlocutor  poeta  cum  indignatione  acerba  exclamat,  'egregium’  cum 
ui  praepositum  adaequat  a  sententia  'pessimum’,  ut  Tac.  ann.  I  42  egre¬ 
giam  duci  uestro  gratiam  refertis,  ubi  u.  Nipperdeius.  Aen.  VI  769  pie¬ 
tate  uel  armis  egregius,  'narrare’  prisci  maxime  interdum  cum  accusatiuo 
rei  et  personae,  de  qua  narratur,  construunt;  Dziatzko  ad  Ter.  Ad.  400, 
id.  Andr.  III  1,  8  bonum  ingenium  narras  adulescentis.  —  80.  qui  ipse 
sui  gnati  minxerit  in  gremium.  Hor.  sat.  II  7,  52  sollicitum ,  ne  ditior 
aut  formae  melioris  meiat  eodem  (cum  eadem  femina  rem  habeat),  Pers. 
6,  73  patriciae  inmeiat  uuluae.  'mingo’  et  'meio’  ab  eadem  radice  de¬ 
scendunt,  quae  tam  urinare  quam  semen  effundere  significat  et  a  qua 
etiam  g oi%6s  descendit  (Curtius  libri  'Grundzuege’  p.  1945  sq.);  apposite 
Muretus  conraemorat  Plinium  h.  n.  VIII  168  semen  uocasse  rurinam 
genitalem’,  uiri  gremium,  in  quo  nupta  (siue  amata)  sedet  (XLV  2, 
Iuuen.  2,  120),  amplexus  maritales  indicat,  ut  maxime  ex  LXVIIIb  106 
(cf.  et  ibid.  92)  apparet.  -  81,  32.  at  qui  non  solum  hoc  dicit  se 

cognitum  habere  Brixia  chinea  suppositum  specula,  de  'at  qui’,  quod 
ex  V  restituo,  cf.  ad  XXIII  12.  dicit  ianua:  at  hercle  non  unum  illud 
patris  flagitium  notum  est  Brixiae,  sed  ipsam  quoque  mulierem  in 
(uiuum)  maritum  fidem  uiolasse  eadem  scit.  'cogn.  bab.’,  ad  LX  5. 
ceterum  cur  Brixia  (ubi  mulierem  istam,  antequam  Veronam  uenit,  sedem 
habuisse  apparet)  in  eis  quae  secuntur  tanto  cum  uerborum  honore  de¬ 
scribatur  a  ianua,  nemodum  explicauit.  quae  descriptio  superioris  sae¬ 
culi  doctis  nonnullis  adeo  uidebatur  aliena,  ut  Maffeius  [Veron.  illust. 
I  1,  mus.  Veron.  p.  CCV]  uu.  33  et  34  insiticios  esse  censeret,  ineptum 
esset,  de  degressione  more  Alexandrinorum  facta  in  hoc  carmine  sine 
arte  iacto  et  magis  saturae  incultae  (etiam  a  forma)  simili  cogitare, 
equidem  in  uu.  31—34  inrisionem  agnosco  lepidissimam  nescio  cuius 
docti  Brixiani,  qui  nimio  patriae  amore  ductus  satis  ridicule  huius  ori¬ 
ginem  et  situm  explicauerat  cum  detrectatione  Veronae,  inter  quam  et 
Brixiani  fortasse  simultas  quaedam  extiterat.  hic  igitur  doctus  tamquam 
in  transcursu  iocose  perstringitur.  Brixiam  notum  est  hodie  sitam  esse 
ad  radicem  collis,  cuius  uertici  nunc  arx  inposita  est,  unde  in  planitiem 
subiectam  late  patet  prospectus;  sed  num  haec  eadem  fuerit  oppidi  anti¬ 
qui  condicio  an  potius  hoc  in  ipso  colle  habuerit  sedem,  plane  incogni¬ 
tum  est.  arcem  autem  simulque  etiam  collem  designat  noto  usu  uox 
'specula’  (cf.  et  Richius  lex.  antiqq.  s.  u.).  iam  qui  uerbum  corruptum 
'suppositum’  emendabant  (Turnebus  'supposita  speculae’,  ICZanchius 
libri,  quem  de  origine  Orobiorum  siue  Cenomanorum  ad  PBembum 
scripsit,  p.  47b  'supposita  in  specula’)  'suppositus’  secundum  hodiernum 
Brixiae  situm  explicabant,  snd  ita  supponitur  aliquid  alicui  rei,  ut  illud 
ab  hac  tegatur  (nec  aliud  innuit  Sen.  Here.  Oet.  159  similesque  loci): 

'suppositus’  non  est  'subiectus’.  itaque  uerbum  (de  cuius  exitu  solo  esse 
potest  dubitatio)  ad  eam  significationem,  qua  'loco  alicuius  rei  aliquid 
ponere’  designat,  explicandum  puto.  'chinea’  autem  felicissime  Zanchius 
modo  laudatus  et  correxit  in  'Cycnea’  et  explicauit:  Cycnus,  Stheneli 
filius,  rex  et  heros  erat  Ligurum  (Paus.  I  30,  3,  Verg.  Aen.  X  189  sqq., 
Ouid.  met.  II  367  sqq.),  qui  olim  antiquissimis  temporibus  in  hoc 
quoque  tractu  consedisse  non  inprobabile  est.  in  hac  igitur  Zanchii 
emendatione  'Cycnea  supposita  in  specula’  ex  nostra  interpretatione  hic 
inest  sensus:  quae  ibi,  ubi  olim  erat  Ligurum  specula,  loco  eius  postea 
(sine  a  Libuis,  cf.  Liu.  V  35,  siue  a  Cenomanis,  cf.  Liu.  XXXII  30)  est 
posita,  quo  iure  ita  statuerit  antiquarius  quem  sumimus  Brixianus,  nobis 
nimirum  diiudicare  iam  non  licet;  sed  inrisionem  grande  illud  'Cycnea’ 
egregie  prae  se  fert.  —  33.  flauus  quam  molli  percurrit  flumine  Melo. 
Verg.  G.  IV  278  prope  flumina  Mellae ,  ubi  Philargyrus  Mella  amnis  in 
Gallia  Cisalpina  uicinus  Brixiae  oritur  ex  monte  Brenno,  sed  quia  hodie 
Mella  in  agro  Brixiano,  non  per  ipsum  oppidum  fluit,  ideo  Cluuerius 
[Ital.  antiq.  p.  412]  maluit  'praecurrit’,  h.  e.  praeterfluit,  omnia  hic 
incerta  sunt,  cum  flumina  cursum  interdum  mutent  uel  mutare  cogantur; 
nec  'Mella’  hic  est  traditum,  sed  'Melo’  (G  'Mello’),  et  hoc  sane  potest 
antiquo  tempore  fuisse,  ut  nonnulli  statuebant,  nomen  fluuii  parui  ex 
Mella  deriuati  hodieque  'Garza’  uocati,  ad  quem  nunc  Brixia  est  posita, 
quidquid  id  est,  mordicus  retineo  'Melo’,  quippe  cuius  mentionem  hic 
propterea  fieri  putem,  quod  hunc  quemcumque  fluuium  antiquarius  ille 
Brixianus  ad  Melonem  siue  Nilum  Aegyptiacum  dictum  esse  iactauerat 
(et  hinc  sane,  'Melo’  nil  esse  nisi  'Me(l)la’,  etymologiae  gratia  a  docto 
illo  deprauatum,  sumere  licet),  hinc  autem  lepor  mirus  accedit  uersui: 
'flauus  Melo’  est  quam  uulgo  uocant  contradictio  in  adiecto  (ad  XI  7  sq.); 
itemque  Melo  'mollibus’  siue  leniter  fluentibus  undis  (Aen.  IX  816  ille 
suo  cum  gurgite  flauo  accepit  uenientem  ac  mollibus  extulit  undis)  sat 
discrepat  ab  exemplari  Aegyptiaco.  —  34.  Brixia  Veronae  mater 
amata  meae.  Brixiam  esse  Veronae  matrem,  h.  e.  e  graeco  loquendi 
usu  priTQonoUv  (cf.  Aen.  X  172  Populonia  mater ,  Florus  I  41  et,  ut  Graeci 
dicere  solent ,  urbium  matrem  Cydoneam )  nusquam  memoriae  est  pro¬ 
ditum  (cf.  Liu.  V  35,  Plin.  h.  n.  III  130).  uidetur  haec  quoque  anti¬ 
quarii  illius  fuisse  coniectnra  in  patriae  gloriam  prolata,  quae  sine  dubio 
Veronensibus  Brixiam  multo  minorem  (Strabo  V  213)  despicientibus  haud 
mediocriter  bilem  siue  potius  risum  mouit.  et  cum  inrisione  positum 
est  illud  'amata’,  scii,  ut  decet  filiam  amare  matrem  ('Veronae  meae’ 
genetiuum  puta,  non  cum  AGuarino  datiuum ;  nam  'amata’  noto  usu 
pro  'cara,  dilecta’),  'tuae’  Scaliger  uoluit  comprobantibus  multis; 
nec  tamen  est  iusta  causa,  cur  non  ianuam  quoque  iusta  elatam  superbia 
de  cara  sua  Verona  loqui  posse  putemus.  —  35,  36.  sed  de  Postumio 
et  Corneli  narrat  amore,  cum  quibus  illa  malum  fecit  adulterium, 
de  his  hominibus  sine  dubio  Brixiensibus  nil  scimus  (nam  CII  4  qui 
commemoratur  Cornelius  diuersus  est),  cum  non  posset  ita  ut  sane  ex- 

pectamus  genetiuum  'Postumi’  ab  'amore’  pendentem  salua  prosodia  in 
metrum  redigere,  poeta  necessario  uerba  sic  ut  leguntur  conformauit  non 
sat  commode.  'de  C.  amore’,  contemptim  (germanice  cihr  Yerhaeltniss 
zu  C.’).  'malum’,  ut  LXI  97.  'fecit’  pro  'fecerit’,  quia  ianua  et  ipsa 
hoc  compertum  habuit  eo  quem  mox  describit  modo,  haec  adulteria 
Brixiae  facta  esse  res  ipsa  clamat.  —  37,  38.  dixerit  hic  aliquis:  quid 2 
tu  istaec  iauua  nosti,  cui  numquam  domini  limine  abesse  licet, 
uulgo  haec  quoque  uerba  a  ianua  dicta  esse  putant,  melius  mihi 
Schwabius  Catullo  dedisse  uidetur,  quippe  qui  interrogationibus  suis  ad 
dicendum  ubique  inpellat  ianuain.  et  quamquam  hic  parum  refert,  utri 
rationi  nos  addicamus,  non  recte  tamen  Ellisius  Schwabio  opposuit, 
'dixerit  aliquis’  esse  eius,  qui  sese,  non  qui  alios  interpellet,  tam  bene 
alter  cum  eo,  qui  loquitur,  has  aliorum  obiectiones  communicare  potest, 
quam  is  qui  uerba  facit  ipse  sibi  suggerere  eas.  deinde  'quid’,  quod 
uulgo  cum  Italis  in  'qui’  mutant,  nunc  retinui  colligens  ex.  gr.  Cic. 
Yerr.  IY  7,  13  dicet  aliquis:  quid?  tu  ista  permagno  aestimas?  'quid’ 
igitur  mirantis  est,  et  omnis  iam  uis  inest  illi  'tu’  huius  stuporis  par¬ 
ticipi:  rationem,  cur  i  anu  a  m  talia  nosse  aliquis  miretur,  uerba  proxima 
adferunt.  ualidius  fortiusque  hoc  uidetur  quam  si  derecte  per  'qui’ 
(=  quomodo)  interrogatur,  'hic’  (germanice  'dabei’)  itidem  in  inter¬ 
pellationibus  sollemne,  ut  Cic.  ad  fam.  Y  15,  4  hic  tu  me  ab  ea  abesse, 
urbe  miraris,  ubi  cf.  Manutius  (interpp.  ad  Sali.  Cat.  52,  10  hic  mihi 
quisquam  . .  nominat),  'limen’  collectiue  (nam  proprie  ianua  intra  limen 
superum  et  inferum  posita)  pro  aditu  domus  siue  domo  ipsa  (huic  rationi 
fauet  additum  'domini’)  dictum  est.  Brixiam,  cuius  rumores  narrauerit, 
ianua  tamen  adire  non  potuisse  dicitur.  —  39,  40.  nec  populnm  auscul¬ 
tare,  sed  hic  suffixa  tigillo  tantum  operire  soles  aut  aperire  do¬ 
mum  2  prima  uerba  'n.  p.  a.’  non  cum  'soles’  coniungo,  sed  cum  'licet’, 
'auscultare’  (hic:  quid  aliquis  loquatur  audire,  ut  Afran.  306  R.  ne  ego 
illos  uelitantis  ausculto  lubens)  cottidiani  est  sermonis  uox.  'tigillum’ 
hic  est  limen  et  inferum  et  superum  (et  ex  ligno  fiebant  limina),  in 
quorum  foramina  inmissa  (et  per  scapos  cardinales  mota)  ianua  arte 
conexa  est  tigillis  illis.  Ter.  Heaut.  V  1,  33  ubi  abiere  intro,  operuei‘e 
ostium.  Vulpius  cp.  Plaut.  Capt.  III  3,  9  operta  quae  fuere  aperta  sunt. 

—  41,  42.  saepe  illam  audiui  fnrtiua  uoce  loquentem  solam  cum 
ancillis  haec  sua  flagitia.  diluit  iam  ianua  obiectionem  et  testem  locu¬ 
pletem  se  esse  conprobat.  finge  tibi  domum  more  prisco  et  prouinciali 
extructam,  ubi  per  ianuam  statim  intrabatur  in  atrium,  et  in  hoc  mu¬ 
lierem  istam  remotis  testibus  cum  ancillis  suis  sedentfem  (Yerg.  G.  I  489 
sola  secum)  interque  nendum  (Tib.  I  3,  85  sq.)  de  amoribus  suis  Brixien- 
sibus  uoce  suppressa  (ut  est  mentis  male  consciae)  disserentem,  natura¬ 
liter  enim  ancillae  flagitiorum  dominae  erant  consciae  (ex.  gr.  Hor.  sat. 
II  7,  60,  Cic.  p.  Cael.  23,  57).  'furtiua  uoce’  qui  praeterea  dixerit  non 
habeo;  de  sententia,  qua  uox  submissa  indicatur,  nulla  est  dubitatio. 

—  43.  nomine  dicentem  qnos  diximus,  repetitio  meditata,  qua  plane 

eosdem  nominatim  esse  prolatos  (Verg.  G.  IV  356  et  te  crudelem  nomine 
dicit)  quos  conmemorauerit  ianua  (scii,  patrem  uiri,  Postumium,  Cornelium) 
indicatur.  'diximus’  et  mox  'mi’ ;  cf.  ad  II  3.  —  44.  speraret  nec 
linguam  esse  nec  auriculam.  v6tsqov  hqozsqov',  nam  lingua  ea,  quae 
auricula  audiuit,  narrat  aliis,  bene  Itali  '‘speraret’  ex  eo  quod  in  V 
legebatur  'sperent’  (scriptum  olim  erat  'speraet’)  elicuere;  nam  ''speret’ 
uulgatum  infert  malum  hiatum,  qualis  a  Catullo  est  alienus  (LMuellerus 
d.  r.  m.  p.  332);  nam  pauca  quae  adsunt  in  Catulli  textu  tradito  exempla 
(LXVIIlb  118,  LXXVI  10,  XCVII  2,  XCIX  8)  facillima  opera  remouentur 
omnia.  —  45.  addebat  ex  'saepe’  explicatur.  —  46.  ne  tollat  rubra 
supercilia,  subducere  supercilium  irae  signum;  Quint.  XI  1,  79  de 
superciliis  agens:  ira  contractis,  tristitia  deductis,  hilaritas  remissis 
ostenditur ;  Ellisius  cp.  schol.  ad  Arist.  uesp.  655  zag  oqpQvg  cclqelv  e&og 
zotg  oQytgofisvoig  (alibi  est  fastus  superbiaeque,  ut  Petron.  91  supercilium 
altius  sustulit),  rubor  itidem  est  color  irae;  cf.  et  Rosii  Anecd.  graec.  1  p.  158 
impudens  homo  .  palpebris  plurimum  separatis  .  rubicundus  colore  .  . 
iniuriosus  homo  est.  apte  autem  ad  supercilium  transfertur  quod  est  oris 
maximeque  frontis  quodque  etiam  illud  turgens  prae  se  fert,  iracun¬ 
diam  notam  hominis  se  nolle  monere  simulat  ianua,  sed  astute  eadem 
ita  eum  describit,  facile  ut  ab  omnibus  agnoscatur:  —  47,  48.  longus 
homo  est,  magnas  quoi  lites  intulit  olim  falsum  mendacei  uentre 
puerperium,  'longus’  (ex.  gr.  Hor.  sat.  II  3,  308)  simul  ad  contemptum 
et  ad  descriptionem  facit  (germanice  'eine  Bohnenstange’ ;  'longurio’ 
audit  ap.  Varr.  sat.  Men.  562  B.).  Cic.  p.  Cluent.  41,  116  si  quae  in 
tum  lis  capitis  inlata  est ;  pluralis  eum  plus  uno  nomine  ob  facinus  illud 
accusatum  esse  ostendit,  'uenter’,  fructus  uentris  siue  partus  (ut  Hor. 
epod.  17,  50,  ubi  eadem  res),  'mendax’  siue  fraudulentus  erat  propterea, 
quod  'falsum’  siue  fictum  erat  puerperium,  uidemus,  longurionem  istum, 
cum  sterilis  esset,  ne  feminae  res  paterna  post  soceri  mortem  propin¬ 
quorum  fieret  remotiorum,  stirpem  a  natura  negatam  simulato  coniugis 
suae  partu  aliunde  sibi  adsciuisse. 

Carmen  a  longitudine  quidem  elegiae,  sed  tam  a  re  tractata  quam  ab 
artis  cura  minore  habituque  neglegentiore  epigrammatis  simile  ualde 
omni  tempore  mouit  doctorum  acumina;  recte  Tumebus  [adu.  XVI  1] 
illud  dixit  esse  'aeque  ac  folium  Sibyllae  obscurum  ac  tenebricosum’, 
neque  adhuc  recta  interpretatio  inuenta  est;  quamquam  non  defuerunt 
qui  aliis  difficillima  sibi  facillima  intellectu  esse  clamarent,  confidentiae 
suae  poenam  dantes  omnes,  quid  igitur  sibi  uolunt  uersus?  merosne  re¬ 
ferre  rumores  Veronenses?  at  non  tantum  narrant,  sed  et  tecte  indicant, 
nam  ex  ianua  tamquam  teste  loqui  uerente  ita  ea  quae  fabulis  Veronae 
circumferebantur  extorquentur  in  hoc  carmine,  ut,  cum  alia  crimina 
aperte  proferantur  (Brixia  narrat),  alia  adumbrentur  leuissime  et  suspi¬ 
cionibus  aperiatur  campus,  equidem  in  his  tenebris  haec  mihi  dispicere 
uideor.  mulier  (quam  Balbi  fuisse  filiam  sumimus),  postquam  olim 
Veronae  puella  pudice  uixit,  mox  nupta  uiro  Brixiensi  sterili  corrupta 

est  a  socero  et  deinde  alios  adulteroB  admisit  iamque  Veronae,  quo  ob 
patris  mortui  hereditatem  rediit,  pessime  se  gessit;  domo  autem  paterna 
Caecilio  cuidam  uendita  mox  eadem  Veronam  (fortasse  morum  censuram 
rumoresque  malos  fugiens)  reliquisse  uidetur  uel  tum,  cum  hoc  carmen 
est  factum,  relictura  fuisse,  haec  igitur  omnia  utpote  a  Brixianis  quo¬ 
que  plane  confirmata  aperte  indicare  licuit,  sed  socer  anxie  stirpem  ex 
nuru  quaerens  ideoque  ipse  filio  inualido  succurrens,  longurio  olim  ob 
suppositum  fetum  reus  et  fortasse  eiusdem  facinoris  siue  patri  isti  siue 
mulieri  auctor,  hereditas  contra  ius  fasque  adita  (singulare  illius  'rite’ 
u.  6  a  nobis  restituti  acumen  intellegis):  haec  non  obiciuntur  uerbis 
derectis  utpote  innixa  dictis  uagis,  sed  tamen  ita  attinguntur  callida 
cum  arte,  nt  moueant  facile  suspicionem  et  ad  indagandum  excitent. 

Lxvm8. 

1.  Quod  milii  fortuna  casuque  oppressus  acerbo,  epistolare 
scribendi  genus  redolet  hoc  initium  'quod  ...  id  gratum  est’  (u.  9): 
Sulpicia  4,  1  [Tibuli,  p.  83  ed.  m.]  gratum  est ,  securus  multum  quod 
permittis ,  Plin.  epist.  III  5,  1  pergratum  est  mihi,  quod  tam  dili¬ 
genter  .  lectitas,  Fronto  p.  60  N.  quod  tanta  ad  me  scripsisti  .  id 
uero  mihi  longe  fuit  gratissimum ;  et  hoc  quidem  loco  'quod’  ita  ut  nostro 
ualet  ''quod  ad  id  attinet  quod’  (Kuehnerus  gr.  1.  II  p.  840).  'oppressu^’, 
prostratus  sub  onere  mali  inruentis,  ut  similiter  Lucr.  I  63.  Verg.  Aen. 
V  700  casu  concussus  acerbo,  et  attende  hunc  casum  per  fortunam,  quae 
cum  illo  per  figuram  sv  dia  dvoiv  est  iuncta,  esse  inlatum,  non  per 
homines.  —  2.  conscriptum  hoc  lacrimis  mittis  epistolium,  hanc 
uocem  rarissimam  (Apul.  apol.  6  et  79,  gloss.  Labb.  p.  65)  per  'litteras 
communicatorias’  explicat  Hilarius  op.  hist.  fragm.  2,  13  [Suessius  p.  42]; 
est  gallicum  'billet’.  fhoc’  recto  quodam  sensu  omisit  Muretus,  siqui¬ 
dem  fhoc  epistolium’  eius  qui  scribit  litteras  indicat;  eius  cui  respondetur 
epistulam,  etiamsi  oculis  scribentis  est  subiecta,  nudum  'epistolium’ 
satis  designat,  nec  minus  absonum  atque  ineptum  est  illud  'conscriptum’, 
nam  quod  dicunt  'tamquam  in  scribendo  Manlius  lacrimis  pro  atramento 
sit  usus’,  id  prudentibus  statim  apparet  quam  sit  auersis  Musis  excogi¬ 
tatum.  damnum  capiunt  cartae  uel  litterulae  lacrimis  inter  scribendum 
fusis  conspersae:  Ouid.  epist.  3,  3  et  11  1,  Prop.  IV  3,  3.  unde  Schra- 
derus  coniecit  'conspersum’,  praebet  0  'haec’,  quod  in  G  correxisse 
de  suo  in  'hoc’  librarius  uidetur.  uide  an  sit  Catulli  'constrictum  ec 
lacrimis’ :  umor  constringit  naturaliter  papyrum,  quae  ita  prodit  lacrimas 
(recte  apud  Plin.  h.  n.  XIII  82  uulgo  scribunt  de  carta  iterumque  con¬ 
stricta  erugatur).  —  3.  naufragum  ut  eiectum  spumantibus  aequoris 
undis  snbleuem.  naufragium  de  quauis  magna  calamitate  dicitur:  submer¬ 
serat  illum  fortunae  procella  mari  saeue  exagitato  (de  'spum.  undis’  cf. 
LXIV  155),  ex  quo  uix  eiectus  est  in  litus  naufragus  (Ouid.  epist  7,  89 
fluctibus  eiectum  tuta  statione  recepi ,  Verg.  Aen.  IV  373  eiectum  litore , 
egentem  excepi  .  .  ,  socios  a  morte  reduxi ,  et  translate  Cic.  in  Cat.  II  11 

naufragorum  eiecta  et  debilitata  manus),  'subleuem’,  erigam,  dem  nau¬ 
frago  tabulam,  ut  ait  Sen.  de  ben.  III  9,  3.  hoc  quomodo  faciendum 
sit,  aperiunt  sequentia,  nempe  consolatione,  carmine  delenifico.  —  4.  et 
a  mortis  limine  restitnam.  uitae  reddam,  ut  Ouid.  ex  P.  III  6,  65 
extinctos  uel  aqua  uel  marte  nulla  potest  iterum  restituisse  dies,  Hor. 
od.  IV  7,  24.  plenius  Culex  224  restitui  superis  leti  iam  limine  ab  ipso 
(cf.  et  leti  limine  Lucr.  II  960  et  VI  1167).  —  5,  6.  quem  neque  sancta 
Yenns  molli  requiescere  somno  desertum  in  lecto  caelibe  perpetitur, 
licet  omnes  amantes  Venerem  ut  sanctam  uenerentur  (cf.  ad  XXXVI  3), 
hic  eam  maxime  ut  praesidem  coniugii  (cf.  ex.  gr.  Sen.  Phaedr.  211) 
commemorari,  docet  flectus  caelebs’  (Ouid.  epist.  13,  105  aucupor  in 
lecto  mendaces  caelibe  somnos  dicit  Laudamia  coniugem  desiderans);  nam 
cum  '"caelebs’  numquam  sensu  latiore  (ut  coniunx,  maritus,  sim.)  de  eis 
qui  amasia,  sed  semper  de  eis  qui  uxore  carent  (siue  numquam  duxerunt 
siue  amiserunt)  dicitur,  dilabitur  eorum  opinio,  qui  de  Malio  a  puella 
perfida  relicto  (at  cf.  u.  1)  cogitauerunt,  ut  peiores  nugas  taceam,  et 
'desertum’  eo  referendum  apparet  quod  ille  mortua  nempe  coniuge 
damnum  u.  1  sqq.  conmemoratum  accepit  iamque  tristis  et  desolatus 
(Ouid.  ex  P.  I  3,  49)  in  uiduo  cubili  iacet;  cf.  Stat.  silu.  II  6,  4  durum 
et  deserti  praerepta  coniuge  partem  conclamare  tori,  nam  cum  hoc  epistolio 
non  lectores  ignaros  sit  docturus,  sed  scribat  ad  amicum  nimis  eheu 
gnarum,  potest  sane  poeta  magis  in  transcursu  et  quasi  parentheseos 
loco  breuiter  Malii  calamitatem  attingere  in  membro  hoc  secundario, 
ereptae  igitur  coniugis  desiderium  non  perpetitur  siue  permittit  (Ouid. 
met.  III  621  non  .  .  uiolari  pondere  pinum  perpetiar),  eum  requiescere 
somno  molli,  (laXcnta  (LXIV  122,  Verg.  0.  III  435,  Ouid.  met.  I  685),  quem 
olim  in  amplexu  sociae  habebat.  Maxim,  el.  1,  39  exiguo  poteram  re¬ 
quiescere  somno.  —  7,  8.  nec  ueterum  dulci  scriptorum  carmine  Musae 
oblectant,  cum  mens  anxia  peruigilat.  maiore  cum  ictu  pronuntia 
'ueterum’  •  prisci  scriptores  (ex.  gr.  Ennius  et  Lucilius)  iam  non  tam 
dulces  quam  antea  huic  Malio  erant;  eorum  opera  (de  'scriptorum  Musae’ 
cf.  ad  XXXV  16,  Eurip.  Med.  421  (lovGai.  t caXaiysvioav  aoidav)  uersibus 
suis  olim  gratis  nullam  nunc  adferunt  ei  recreationem  (similiter  Cic.  de 
rep.  I  17,  28  cum  eorum  scriptis  se  oblectent)  tempore  nocturno,  cum 
quaerens  somnum  ille  non  potest  capere  ob  animi  angores  (de  'anxius’ 
cf.  ad  LXIV  203);  epitaph.  Pomponii  Bassuli  6  uexatus  animi  cwris  anxiis. 
iamque  sequitur  apodosis:  —  9,  10.  id  gratum  est  mihi,  me  quoniam 
tibi  dicis  amicum  mnneraqne  et  Musarum  hinc  petis  et  Veneris. 
Cic.  ad  fam.  I  8,  5  Pompeium  tibi  ualde  amicum  esse  cognoui.  'que’ 
ne  neglegas:  et  ita,  quia  tibi  sum  amicus,  'hinc’  siue  a  me  rogas  'munera 
et  Musarum  et  Veneris’,  quae  uerba  difficillima  ut  probe  intellegantur, 
reminiscendum  est,  cuiuscumque  artis  fetus  dici  dona  eius  numinis  quod 
praesidet  arti  (cf.  8mga  Trjg  igydvrjs  daCgovog  de  lanificio  Aelian.  u.  h. 
I  2  aliaque  a  Doruillio  Crit.  Vann.  p.  643  sq.  congesta);  hinc  Saga 
Movgcov  et  dona  Musarum  sollemni  usu  ponuntur  pro  carminibus  ipsis; 

cf.  ex.  gr.  Theognis  250  ayXaa  Movgchov  dmgct  loarstpuvav ,  Archiloch. 
fr.  1  Hcd  Movgegjv  equtov  Scoqov  EniGmfisvog ,  Hor.  epist.  II  1,  243.  at 
enim  et  priscorum  opera  erant  Musarum  dona  quodsi  quaerimus,  quo 
tandem  pacto  Malius,  quem  prisci  tum  quidem  iam  non  oblectant,  tamen 
carmina  roget,  non  credibile  est  eum  petiisse  leuia  illa  et  ludicra  poe¬ 
matia,  qualia  sunt  ex.  gr.  Catulli  passer,  securum  hilaremque  haec 
delectant,  non  angoribus  maestitiaque  adflictum;  et  quo  iure  opuscula 
illa  magis  obiter  iacta  quam  diu  elaborata  (fnugae  atque  ineptiae’)  uo- 
cantur  f munera  Musarum’?  denique  non  permittunt,  ut  ita  accipiamus, 
uerba  ipsa  propter  absentiam  iustae  oppositionis;  quae,  ut  adesse  debet, 
ita  haec  tantum  potest  esse,  ut  prisca  et  nouicia  siue  Alexandrina  poesis 
ivctvT Cov  conlocetur.  haec  autem  nouorum  scriptorum  docta  poesis 
ab  Alexandrinis  pendens  quoniam  elegiaca  potissimum  est  (et  derat 
ueteribus  haec  poesis  elegiaca),  iam  de  accipiendis  recte  uerbis  ^munera 
Veneris’  dubitatio  esse  nequit,  quae  uerba  aut  corporis  formam  gratiam¬ 
que  (ut  Hom.  II.  III  54,  Hor.  od.  IV  10,  1)  aut  dulcia  amoris  gaudia 
deliciasque  (utHesiod.  scut.  47  regnofiEvog  Scoqoigl  noXv%QV6ov’A(pQO&tzrig) 
indicant,  quamquam  interpretes  nonnulli  hic  ualde  inepta  protulerunt 
(ueluti  nonam  dominam  a  Catullo  esse  Malio  comparandam  Romae), 
elegiaca  autem  poesis  si  significanda  est,  artissime  debent  cohaerere 
'‘munera  et  Musarum  et  Veneris’  hoc  modo:  cet  carmina  Musarum  et 
Veneris  gaudia  in  unum  confusa’  siue  cpoemata,  in  quibus  Venus  materiam* 
Musae  formam  limamque  cultam  suppeditarunt’,  obuersata  nimirum 
poetae  sunt  ilia  Anacreontis  (94b  Bergkii)  ov  cpiXsa>  ag  xQrjzrjQL  maga 
tiXeco  olvo7iozd£cov  1  velkeoc  %od  n oXsfiov  dccxQvoEvza  Xsysi ,  aXX’  ocztg 
Mov6seov  te  ncii  ccyXtta.  dcog’  ’A(pQodiTrjg  cv^laycov  sQazrjg  fivijaKBzai 
EvopQOGvvrjg ,  certe  quod  ad  uerba  attinet;  nam  docta  carmina  amatoria 
tam  res  ipsa  quam  oppositio,  ut  dixi,  hic  flagitant,  audierat  Malius  de 
nouo  poesis  genere,  quod  ut  uerborum  arte  ita  descriptionum  in  affectibus 
maxime  amoris  subtilitate  adliceret  legentes;  noscere  cupiit,  ut  tam  rei 
nouitate  quam  ipso  argumento  pelleret  curas,  quis  ex.  gr.  Ariadnae 
desertae  carmen  aptissimum  in  eam  rem  fuisse  negauerit?  tale  aliquid 
una  cum  adlocutione  ad  se  caelibem  facta  (cf.  XXXVIII  7)  Malius  rogauit 
ut  componeret  amicus:  a  poesi  adflictorum  consolatrice  suauissima  ita 
opem  flagitat,  ut  simul  Venus,  quae  uulnus  fecit,  etiam  sanet  uulnus. 
•elegiam  igitur  a  Malio  petitam  esse  nobis  fingamus,  in  qua  consolationi 
in  initio  et  in  fine  positae  inclusum  esset  tamquam  pars  praecipua  poema 
amatorium  materiae  nimirum  subtristis,  non  dissimilem  a  compositione 
quidem  carminis  LXVIIIb  (qualia  tum  sine  dubio  usitata  erant),  quales 
adlocutiones  apud  ueteres  erant  adamatae  (exempla  dant  Statii  siluae, 
cf.  et  Fronto  p.  234  N.  neque  ulla  poetarum  carmina  .  tantum  promo - 
uerint  ad  luctum  filiae  meae  sedandum  et  dolorem  leniendum );  amoris 
illis  admixti  exemplum  non  plane  congruens  praebet  Vergilii  ecloga 
decima,  uides  autem  eo  magis  coniuncta  munera  Musarum  et  Veneris 
spectare  posse  ad  unam  elegiam  doctam,  quod  duo  eius  officia,  et  con- 

solandi  et  fabula  quadam  erotica  oblectandi,  ponuntur.  —  11,  12.  set 
tibi  ne  mea  sint  ignota  incommoda,  Mali,  nen  me  odisse  putes 
hospitis  officium,  mei  ipsius  damna  atque  molestiae:  Hor.  a.  p.  169 
multa  senem  circumueniunt  incommoda ;  cf.  contra  u.  21.  quaeritur  quis 
hic  Malius  fuerit,  uulgo  ex  Italorum  coniectura  (ut  ego  ipse  olim) 
scribunt  'Manli’  neque  dubitant,  quin  ille  fuerit  Manlius  Torquatus  ex 
c.  LXT  nobis  notus,  argumento  innixi  plane  nullo  et  praeterea  inepte, 
ut  infra  ad  u.  34  uidebimus.  et  Y  quidem,  qui  in  c.  LXI  constanter 
siue  'manlius’  siue  ‘mallius’  exhibet,  in  nostro  c.  LXVIII3,  non  minus 
constanter  hic  et  u.  30  ‘mali’  praebet,  non  ignoti  autem  sunt  Malii, 
siquidem  non  solum  in  nummis  (Eckhelii  d.  n.  u.  V  p.  245)  sed  etiam 
in  titulis  deprehenduntur:  habes  L.  Malio  C.  f.  CIL  IX  439,  Malia ■ 
Urbana  VIII  6516,  Malia  Fortunata  VIII  3877,  P.  Malius  Fortunatus 
II  4970  (292)  et  X  8056  (535).  nimirum  ex  nomine  'Manlius’  primum 
extrita  'n’  'Malius’,  deinde  'Mallius’  est  factum;'  neque  ullo  modo  est 
mirum,  in  diuersis  praesertim  Italiae  regionibus  et  Manliorum  et  Maliorum 
et  Malliorum  familias  nullo  cognationis  uinculo  inter  se  iunctas  extitisse; 
id  unum  negandum  est,  potuisse  Manlios  (ex.  gr.  Romanos)  uocari  etiam 
Malios;  immo  nominum  differentiam  illam  prisco  tempore  etiam  ad 
familiarum  distinctionem  esse  adhibitam  consentaneum  est  (cf.  Fleckeis. 
ann.  1883  p.  791).  sedem  autem  habuisse  hunc  Malium  suspicor  in  ali¬ 
qua  Italiae  superioris  urbe;  fuitque  inter  eum  et  Catulli  familiam  hospitium, 
ex  cuius  iure  (cf.  Marquardtus  antiq.  priu.  p.  192  sqq.)  Malius  consolationem 
rogauerat  poetam,  hoc  igitur  officium  ne  se  odisse  siue  refugere  (Ouid. 
met.  XI  764)  ille  putet,  ueretur  Catullus.  —  18.  accipe,  quis  merser 
fortunae  fluctibus  ipse,  audi  (sollemni  usu,  ut  Enn.  ann.  204  V.  hoc 
simul  accipe  dictum),  qua  calamitate  et  ego  opprimar,  ut  Malius  con- 
iugem,  sic  poeta  fratrem  amiserat,  ut  narrant  sequentia;  quam  fortunae 
communionem  etiam  eadem  imago  seruata  indicat,  ‘mersari’  ut  'mergi’ 
est  'obrui’:  Hor.  epist.  I  2,  22  aduersis  rerum  inmersabilis  undis ,  ib. 
I  1,  16  mersor  ciuilibus  undis,  Liuius  IX  18  mersus  rebus  secundis.  — 
14.  dona  beata,  non  tam  'larga  et  opulenta’  (Prop.  II  20,  25  muneribus 
beatis,  Hor.  od.  I  29,  1  beatis  gazis ,  Sen.  Here.  f.  166  beatas  opes)  quam 
propter  oppositum  'a  misero’  sunt  munera,  qualia  beati  siue  felices 
praebent;  LXTV  384,  Bentl.  ad  Hor.  od  III 4,  6,  Naegelsbachii  stil.  lat.  §  20. 
carmen  nec  consolatorium  nec  amatorium  aliis  praebere  poeta  et  ipse 
solatii  egens  et  a  Veneris  gaudiis  auersus  nunc  ualet.  —  15.  tem¬ 
pore  quo  primum  nestis  mihi  tradita  pura  est.  simul  atque  togam 
uirilem  accepi  sedecennis;  cf.  omnino  Marquardtus  1.  1.  p.  121  sqq. 
vquo  tempore’  cum  sit  'ubi’  (cf.  ad  XXXV  13),  ad  illud  accedit  ‘pri¬ 
mum’  aeque  atque  in  'ut  (ubi)  primum,  simulae  primum’;  ualetque  hoc 
'quo  tempore  primum’  etiam  apud  Verg.  G.  I  61  lectum  itidem  'simul 
atque’  indutis  autem  toga  candida  erat  data  libertas ,  noscere  amoris 
iter:  Prop.  III  15,  4,  Ouid.  fast.  V  778.  —  16.  iocundum  cum  aetas 
florida  uer  ageret,  cum  hilaris  uterer  flore  aetatis  (Cic.  pro  Cael.  4,  9); 

CIL.  III  3397  huic  aetas  prima  cum  florebat  in  annis ;  qui  flos  laetus  ad¬ 
ulescentiae  saepe  comparatur  cum  uere,  ut  ab  Ausonio  epigr.  12  (13),  2 
utere  uere  tuo ,  Apul.  apol.  9  [p.  15  Kr.]  des  contra  pro  uerno  flore  tuum 
uer ,  Ouid.  met.  X  85  aetatis  breue  uer  et  fast.  V  525  primae  mihi  uere 
('cura’  codd.)  iuuentae  cognita.  Verg.  Georg.  II  338  uer  magnus  agebat 
orbis.  —  17.  multa  satis  lusi,  anastrophe  pro  's.  m.’,  ut  mox  22  'tecum 
una’.  'lusi’  duplici  utitur  sensu:  amoris  deliciis  fructus  sum  (cf.  ad 
LXI  204;  Varro  sat.  Men.  87  B.  puerae ,  quas  sinit  aetatula  ludere)  etuersus 
amatorios  feci  (cf.  ad  L  5);  haec  quippe  arte  cohaerent:  cantandum  est 
ut  ametur  et  ut  cantetur  amandum  Anth.  lat.  431,  2  [PLM  IV  p.  360]. 
ceterum  ut  primae  adulescentiae  ignes  leuiculos  sepeliuit  Lesbiae  amor 
(cf.  Prop.  III  15  in.),  ita  quos  tunc  quidem  lusit  uersiculos  emendaturis 
flammis  mox  concessit  poeta.  —  18.  non  est  dea  nescia  nostri,  qnae 
dulcem  cnris  miscet  amaritiem,  bene  nos  lususque  istos  nouit  dia  Venus, 
scit  quam  sibi  fuerim  semper  deditus  suasque  laudes  cecinerim,  male  haec 
imitatur  Ciris  242  non  est  Amathusia  nostri  tam  rudis ,  ut  nullo  possim 
cognoscere  signo,  deinde  iam  AStatius  cp.  Sapphus  fr.  40  B.,  quae 
yXvY.vniY.Qov  d.g,u%avov  oquexov  uocat  Amorem,  Theogn.  1353  de  eodem 
niKQog  Ycci  yXvxvg  egxi  et  Musaei  166  yXvuvniYQov  iSs^axo  yevxqov  sqm- 
x (ov,  Plaut.  Cist.  I  1,  71  Amor  et  meile  et  felle  est  fecundissimus:  gustu 
dat  dulce,  amarum  ad  satietatem  usque  oggerit ,  Pseud.  I  1,  61  dulce 
amarumque  una  nunc  misces  mihi  (ibid.  II  4,  1);  quibus  adde  Meleagri 
A.  P.  XII  81,  2  x ov  niYQOv  ysvoccgsvoL  giXizog  et  154,  4  olSs  to 
nmQov  * Egcog  GvyYSQaGca  piXiri,  porro  Anacr.  45,  5,  Ouid.  am.  I  8,  104, 
Claudian.  10,  69  sq.,  Apul.  met.  II  10,  Boethius  de  cons.  phil.  HI  7. 
sed  nemodum  explicauit,  quomodo  possit  curis  misceri  amarities,  et¬ 
enim  si  1  curae’  et  'amara’  idem  sunt  (Hor.  od.  IV  12,  20  amara  curarum ) 
et  res  diuersae  inter  se  miscentur  (Phaedr.  IV  17,  10  totam  aeque  uitam 
miscet  dolor  et  gaudium ,  Sen.  Agam.  415,  alia),  apparet  recte  dici  'quae 
dulcia  (gaudia)  hominum  miscet  amaris  (curis)’,  non  posse  dici  'curis 
miscet  dulces  curas’,  nec  omissa  mixtionis  notione  rcuris’  hic  aequat 
lper  curas’,  his  ut  efficiatur  to  yXvYvniYqov ,  siquidem  dulcia  demum 
per  curas  fiunt  amara,  hinc  conligens  LXIV  96  et  in  'curis’  illud  'homi¬ 
num’  odoratus  conieci  'uitis’  (de  plurali  cf.  Cic.  Lael.  23,  87,  Verg. 
Aen.  VI  433);  quae  in  uitas  hominum  miscet  curas  et  gaudia,  yXvmvniYQOv 
illud,  'amaritiem’,  quod  certo  ex  codd.  apicibus  erutum  est,  praeter 
unum  titulum  (Bormannus,  ungedr.  lat.  Inschr.,  p.  10),  plane  ut  'amaritia’, 
alibi  non  legitur;  cf.  'crassitudo’  et  'crassities*.  —  19.  sed  totum  hoc 
studium  luctu  fraterna  mihi  mors  abstulit,  omnem  et  amandi  et 
cantandi  cupiditatem  magno ,  quem  mihi  iniecit ,  dolore  eripuit  fratris 
mei  interitus.  Verg.  Aen.  IV  28  ille  meos,  primus  qui  me  sibi  iumxit, 
amores  abstulit,  iamque  C.  erumpit  in  querellas  similes  earum,  quas  iam 
legimns  LXV  5  sqq.,  et  fere  pares  eis,  quas  in  LXVIIlb  51  sqq.  de¬ 
prehendemus:  quauis  data  occasione  poeta  adhuc  doloris  plenus  nudare 
amicis  luctum  atque  eloqui  et  pietatis  documentum  mortuo  et  sibi 

ipsi  leuamen  dulce  maeroris  putauit.  —  20.  o  misero  frater  adempte 
mihi.  Plaut.  epid.  III  2,  27  si  illam ,  quae  adducta  est  mecum,  mihi 
ademsit  orcus ,  Hor.  od.  II  4,  10  ademptus  Hector ,  Stat.  Theb.  IX  52 
mihi  frater  ademptus.  <o'>  hic  in  sollemnis  inuocationis  initio,  contra 
LXVIIIb  52  in  parenthesi  'ei’  aptius.  —  21.  tu  mea  tu  moriens  fregisti 
commoda,  rupisti  dempsistique  morte  tua,  quaecumque  olim  mibi  grata 
fuere  iocundaque;  Hor.  a.  p.  175  multa  ferunt  anni  uenientes  commoda 
secum,  multa  recedentes  adimunt,  ad  ftu’  cum  affectu  iteratum  cf. 
LXIV  24.  —  22.  tecum  una  tota  est  nostra  sepulta  domns.  te  pere- 
unte  simul  funditus  est  perdita  familia  nostra,  cuius  decus  eras  et  prae¬ 
sidium.  Prop.  in  15,  9  cuncta  tuus  sepeliuit  amor,  Ouid.  epist.  10,  76. 
Ouid.  ex  P.  I  9,  13  cum  domus  ingenti  subito  mea  lapsa  ruina  concidit , 
epiced.  Drusi  263  spes  quoque  multorum  flammis  uruntur  in  isdem :  iste 
rogus  miserae  uiscera  matris  habet ,  Symmach.  p.  Synesio  5  Synesius  qui¬ 
dem  meus  omnes  sibi  opes  cum  fratre  credit  ablatas,  Auson.  epit.  14,  1 
Hectoris  cum  quo  sua  Troia  sepulta  est ,  maximeque  Verg.  Aen.  XI  394 
Euandri  totam  cum  stirpe  uidebis  procubuisse  domum,  quamquam  se 
ipso  superstite  mire  sic  locutus  est  poeta:  num  debilis  et  malae  ualitu- 
dinis  sensit  se  propagandae  familiae  inparem  esse?  —  23,  24.  perierunt 
gaudia  nostra,  qnae  tuus  in  uita  dulcis  alebat  amor,  dilapsa  sunt, 
quaecumque  uitam  nostram  exhilarabant  quorumque  iocunditatem  tui 
uiui  adhuc  amor  augebat.  Eldikius  cp.  Eurip.  Alc.  347  cv  yag  gov 
xsQifuv  s^slXov  (3tou,  Schwabius  Auson  epit.  her.  36,  5  nulla  mihi  ueteris 
perierunt  gaudia  uitae.  'in  uita’,  dum  uiuebas,  ut  Cic.  Tuse.  V  20,  60 
ut  nihil  grauius  tulerit  in  uita ;  cf.  Fritschius  ad  Hor.  sat.  II  8,  4. 
aluntur  gaudia,  ut  contra  alitur  et  crescit  malum  Sen.  Phaedr.  101.  — 
25,  26.  tota  de  mente  fngaui  haec  studia  atque  omnes  delicias  animi, 
quae  antea  uno  uerbo  'lusi’  (et  ' totum  hoc  studium’)  comprehenderat, 
nunc  poeta  de  amoribus  suis  aliquid  adiecturus  accuratius  discernit, 
'haec  studia’ ,  poetandi,  ut  tam  conexus  docet  quam  pluralis ;  Cic  pro 
Arch.  3,  5  studiaque  haec  .  colebantur,  ib.  7,  16  si  ex  his  studiis 
delectatio  sola  peteretur.  cdel.  an.’,  lusus  amoris,  ut  Cic.  pro  Cael.  19,  44 
amores  et  has  deliciae,  quae  uocantur ;  epist.  Sapph.  138  antra  conscia 
deliciis  meis,  'fugaui’,  expuli,  ut  Ouid.  met.  IX  502  nostro  uetitus  de 
corde  fugabitur  ardor,  nimirum,  quod  ad  poesin,  carmina  laetum  sunt 
opus  et  pacem,  mentis  habere  uolunt  (Ouid.  trist.  V  13,  3).  —  27.  quare 
qnod  scribis  Yeronae  tnrpe  Catulio  esse,  iterum  hoc  fluxit  ex  epistu- 
lari  dicendi  genere;  Naekius  ad  Val.  Cat.  p.  232  cp.  Cic  ad.  fam.  XII  2,  2 
quare  quod  scribis  te  confidere  eqs  (cquod’,  ut  u.  1  iterumque  u.  33). 
discimus  autem  hinc,  Malium  poema  amatorium  rogantem  amice  non¬ 
nulla  ad  Catullum  pertinentia  adiecisse:  cur  ille,  amoris  poeta  iam 
fama  notus,  nunc  Veronae  uiueret,  ubi  mores  antiqui  et  seueri  ui gerent, 
cum  contra  Romae  libere  aetatem  agens  ita  ut  uatem  amoris  deceret 
deliciis  se  dedere  nouorumque  carminum  materiam  posset  reperire. 
nimirum  quam  tristis  causa  Catullum  Veronae  detineret,  per  nostram 
Catullus  ed,  Baehrens.  II.  32 

demum  epistulam  Malius  didicit,  uerba  c Veronae  turpe  Catullo  esse’ 
uulgo  ita  intellegunt ,  ut  'esse’  bis  intellegant:  turpe  esse  Catullo, 
Veronae  esse  (=  uiuere,  commorari;  cf.  Cic.  ad  Quint.  fr.  II  1  Plato  . . 
Epicureus,  qui  Athenis  solet  esse  multum),  alii,  cum  V  habeat  'catulle’ 
solita  litterularum  fo’  et  V  in  hoc  libro  confusione,  hunc  uocatiuum 
tamquam  in  ipsis  Malii  uerbis  adlatis  seruantes  ad  'turpe’  subintellegunt 
cest\  utrum  que  quoniam  ab  omni  probabilitate  abhorret,  'turpe’  potius 
pro  aduerbio  (ut  XLII  8)  accipio  iamque  ad  similitudinem  locutionis 
fmale  mihi  est’  (cuius  similes  multas  collegit  Holtzius  synt.  II  p.  6  sq.) 
interpretor  cin  indigna  condicione  hominem,  qualis  esset  C.,  uersari 
Veronae’,  nam  si  singulariter  hoc  dictum  putas,  non  minus  singulariter 
se  habet  illud  'mihi  fuit  maligne’  X  18.  —  28,  29.  quod  hic  quisquis 
de  meliore  nota  frigida  deserto  tepefacit  membra  cubili,  'quisquis’ 
quia  semper  (certe  cum  pluribus  uerbis  si  est  iunctum)  relatiue  ponitur, 
absolute  autem  ut  pronomen  indefinitum  in  certis  tantum  formulis  (in 
neutro  'quidquid’,  in  'quoquo  modo’,  denique,  ut  ego  puto,  in  nudo 
'quisquis’,  ut  Cic.  ad  fam.  VI  1,  1),  idcirco  de  tradita  lectione  dubita- 
uerunt  Perreius  siue  eius  auctor  'est’  post  'nota’  addens  et  Lachmannus 
ad  Lucr.  p.  287  'quiuis’  coniciens.  haec  mutatio  cum  sit  subuiolentior, 
cum  Perreio  facio  (saepissime  'est’  compendiose  scriptum  euanuit);  nan\ 
quod  obiectum  est,  orationem  obliquam  flagitare  potius  'sit’:  notum  est 
indicatiuum  in  hac  locum  habere,  si  is  qui  alterius  uerba  adfert  huius 
adsentitur  sententiae  remque  pro  uera  ponit  (cf.  Kuehnerus  gr.  1.  II  p.  1035); 
quod  cur  hic  fieri  posse  negemus  nulla  est  causa,  omnes  igitur  'de  meliore 
nota’  siue  ex  nobilioribus  familiis  oriundi  et  bona  fama  fruentes  (cf. 
Lambin.  ad  Hor.  od.  II  3,  8,  qui  cp.  Cic.  ad  fam.  VII  29  Sulpicii  suc¬ 
cessori  nos  de  meliore  nota  commenda ;  cf.  et  Petron.  116  urbanioris  notae 
homines  et  132  seuerioris  notae  homines ),  iuuenes  scilicet  caelibes  indi¬ 
cante  scribentis  ipsius  statu,  Veronae  non  gaudent  amoris  uagi  deliciis, 
sed  soli  iacent  in  lecto  uiduo,  ne  scii,  austeris  priscaeque  seueritatis 
ciuibus  rumorum  sermonumque  ansam  praebeant:  Tib.  I  8,  39  quae 
frigore  sola  dormiat ,  Prop.  IV  7,  6  lecti  frigida  regna  mei ,  Ouid.  epist.  1,  7 
deserto  iacuissem  j 'rigida  lecto  et  am.  III  5,  42 ,  Stat.  silu.  III  5,  60  et 
nunc  illa  tepet  uiduo  quod  sola  cubili,  Maxim,  el.  1,  76  permansi  uiduo 
frigidus  usque  toro,  difficultas  iam  restat  in  uoce  'tepefacit’,  pro  qua 
Itali  'tepefecit’  uel  'tepefactat’,  Schraderus  'tepefiat’,  Lachmannus  'tepe- 
faxit’,  Bergkius  'tepefactet’  coniecere.  uerum  etsi  'tepere’  suapte  natura 
modo  ad  frigoris  modo  ad  caloris  notionem  inclinat,  tamen  'tepefacere 
(-ctare)’  solummodo  'calefacere’  potest  ualere.  quod  hic  ineptum  est. 
nam  si  is  qui  solus  cubat  ex  horum  poetarum  usu  dicendi  friget,  contra 
qui  sinu  tepido  tenet  amicam  mollem  calefit  (Ouid.  epist.  3,  114,  a.  a. 
II  360):  quomodo  iuuenes  Veronenses  soli  iacentes  simul  frigere  et  calere 
possunt?  haec  autem  causa  fuisse  uidetur,  quod  docti  nonnulli  inter¬ 
pretationem  longe  diuersam  eandemque  absurdissimam  protulerunt,  nam 
'hic’ ,  quod  nemo  non  uidet  pertinere  ad  'Veronae’ ,  ex  Manlii  nempe 

Torquati  mente  intellegentes  dicunt  esse  'Romae7  (cum  parna  ineptiarum 
adcumulatione  alii  de  Bais  cogitauerunt) ,  cubile  autem  desertum  acci¬ 
piunt  Lesbiae  lectum  a  Catullo  relictum:  turpe  esse  Catullo  Veronae 
morari,  cum  omnes  homines,  non  plebei  quidem,  sed  tamen  omnes  paulo 
nobiliores  elegantiores  inlustriores  Romae  (siue  Bais)  uersantes  artus 
prae  frigore  trementes  calefacerent  in  lecto  illo  deserto  futuerentque 
Lesbiam,  o  philologorum  iudicium!  nihil  enim  aut  historiam  Lesbiae, 
quae  tum  cum  hoc  carmen  est  scriptum  nondum  coeperat  esse  prosti¬ 
bulum,  aut  id,  quod  nullo  modo  sic  quidem  aperire  potuerit  Manlius 
ille  (hunc  ut  patienter  feramus)  amico  amasiae  perfidiam,  curantes 
summam  illius  fde  meliore  nota’  absurditatem  et  falsam  frigidorum 
membrorum  mentionem  docti  illi  non  sentiunt,  nos  qui  'cubile  desertum7 
re  ipsa  monente  non  pro  relicto  sed  pro  uiduo  (Prop.  II  17,  3,  Ouid. 
a.  a.  III  70)  accipimus,  aptam  corrupti  illius  'tepefacit7  correctionem 
circumspiciamus  oportet,  puto  autem  in  libri  V  exemplari  exaratum 
fuisse  hoc:  tfpesat,  litteris  Cci7  correcturae  causa  supra  'a7  scriptis,  unde 
lego  'torpescit  membra7;  hoc  enim  'torpescit7,  eodem  modo  constructum 
quem  habemus  LXIV  64  et  65,  egregie  coniungitur  cum  'frigida7  ('torpes¬ 
cat7  ne  flagites,  cf.  ad  u.  priorem  adnotata).  —  30.  id,  Mali,  non  est 
turpe,  magis  miserum  est.  non  indignum  est  mc,  sed  potius  deflendum 
(propter  causam,  quae  Commorari  Veronae  cogit).  Vulpius  cp.  Cic.  de 
har.  resp.  23,  19  nam  si  Cn.  Pompeio ,  uiro  uni  omnium  fortissimo ,  qui¬ 
cumque  nati  sunt,  miserum  magis  fuit  quam  turpe,  .  lucem  non  aspi¬ 
cere  eqs.  'magis7  ita  'potius7  ualet  hic,  ut  tamen  paene  inpleat  uim 
particulae  aduersatiuae  'sed7,  plane  ut  hodie  gallicum  'mais7  inde  natum; 
cuius  usus  rari  haec  exempla  inueni,  Prop.  II  4,  9  quem  non  lucra, 
magis  Pero  formosa  coegit  et  Sali.  Iug.  85,  49  neque  quisquam  parens 
liberis  uti  aeterni  forent  optauit,  magis  ut  boni  honestique  uitam  exigerent 
(cf.  et  Verg.  ecl.  1,  11).  —  31.  ignosces  igitur,  per  hanc  formulam 
(Hor.  sat.  I  9,  72,  Prop.  I  11,  19)  a  degressione  de  sua  ipsius  commoratione 
Veronensi  redit  ad  propositum,  Malii  petitionem,  attende  ad  illud  'quare7 
et  'igitur7  —  32.  haec  tibi  non  tribuo  munera,  cum  nequeo,  utitur  C. 
plurali  'munera7  (cf.  'dona7  u.  14)  duplicem  respiciens  carminis  a  Malio 
rogati  naturam,  et  consolatoriam  et  amatoriam.  Ouid.  met.  II  44  munus 
ut  illud  me  tribuente  (=  donante)  feras,  'cum  nequeo7,  eo  quod  non 
ualeo  (ob  luctum);  cf.  Kuehnerus  gr.  1.  II  p.  881.  et  quasi  C.  nondum  satis 
ostenderit,  se  non  inofficiosum  esse,  nouom  adiun^it  impedimentum:  — 
33,  34.  nam  quod  scriptorum  non  magna  est  copia  aput  me,  hoc 
iit  quod  Romae  uiuimus.  'nam7  cum  certa  brachylogia  in  praeteritione 
(cf.  ex.  gr.  Draegeri  synt.  hist.  II  p.  157  sq.):  est  alia  quoque  renuendi 
tibi  causa;  nam  cum  Romae  uiuam,  mecum  habeo  paucos  tantum  libros 
(quorum  plures  utique  necessarii  sunt  in  poema  doctum  et  arte  Alexandrina 
faciendum,  quale  flagitas,  ut  nempe  apis  instar  Matinae  hinc  inde  colli¬ 
gam  imagines,  comparationes,  uerborum  flosculos  aliaque;  fortasse  etiam 
libri,  quos  secum  gessit  C.,  non  praebuerunt  fabulas  rebus  Malii  sat 

adcommodatas).  'scriptorum’  potius  a  nominatino  'scripta’  quam  'scrip- 
tores’  repetamus  ad  locos,  quales  sunt  Ouid.  trist.  III  14,  37  non  hic 
librorum,  per  quos  inuiter  alar  que ,  copia  (Hor.  epist.  I  18,  109  sit  bona ‘ 
librorum  .  copia)  et  Scribonii  Largi  compos,  med.  praef.  25  ignokees 
autem,  si  paucae  uisae  tibi  fuerint  compositiones  sumus  enim,  ut  scis, 
peregre,  nec  sequitur  nos  nisi  necessarius  admodum  numerus  libellorum. 
'hoc  fit  quod’,  euenit  inde  quod,  sed  simul  hac  occasione  utitur  C.,  ut 
Malium,  qui  Veronae  eum  iam  mansurum  esse  credidit,  meliora  edoceat 
(uides  quam  inepte  haec  edoceatur  Manlius  Torquatus,  quem  uulgo 
sumunt,  quippe  cui  Romae  uiuenti  Catulli  condicio  optime  nota  esse 
debuerit).  —  35.  illa  domus,  illa  mihi  sedes,  illic  mea  carpitur  aetas. 
Romae  habeo  domicilium  et  certam  commorationem  et  uiuo  perpetuo, 
cum  pulcra  adscensione  membrorum;  quo  simul  se  aliquando  Romam 
reuersurum  esse  significat  Ouid.  met.  I  574  haec  (tempe  Peneia)  domus, 
haec  sedes,  haec  sunt  penetralia  magni  amnis,  ibid.  III  636  illa  (Naxos) 
mihi  domus  est  et  V  496  hos  nunc  Arethusa  penates,  hanc  habeo  sedem , 
Cic.  Phil.  XII  10  in  urbe  maneo ;  si  licebit,  manebo ;  haec  mea  sedes  est ; 
Verg.  Aen.  VIII  39,  Lucan.  VIII  132  hic  sacra  domus  carique  penates , 
hic  mihi  Boma  fuit.  'carpitur’,  decerpitur,  utendo  quasi  deteritur;  cp. 
AStatius  Verg.  Aen.  IV  32  solane  perpetua  maerens  carpere  iuuenta ? 
et  locutionem  'aeuom  degere’ ;  cf.  et  Sen.  Here.  f.  874  prima  quae  uitam 
dedit  hora,  carpit.  —  36.  huc  una  ex  multis  capsula  me  sequitur. 
Roma  me  comitatu  est  Veronam  una  tantum  arcula  libros  continens; 
praesens  pro  perfecto  ''secuta  est’,  quia  subest  simul  notio  'mecumest’; 
de  poetarum  liberiore  usu  praesentis  cf.  Kuehnerus  gr.  1.  II  p.  90.  ''se¬ 
qui’,  subsequi,  ut  Varr.  d.  i.  r.  I  55,  4,  Pront.  p.  68  N.  isti  libri  me  secuti 
sunt  (Hor.  sat.  II  3, 12  comites),  de  capsa,  librorum  receptaculo,  cf.  Hor.  sat. 

I  4,  22  et  1 10,  63,  epist.  II  1,  268  (Richius  lex.  antiqq.  s.  u.).  uidetur  haec  una 
capsula  pauca  Callimachi  uolumina  continuisse;  cf.  ad  LXV  etLXVIIlb.  — 
37,  38.  quod  cum  ita  sit,  nolim  statuas,  nos  mente  maligna  id  facere 
aut  animo  non  satis  ingenuo,  per  formulam  prosae  orationis  propriam 
cq.  c.  i.  s’  iterum  a  degressione  reuertitur  C.  ad  propositium  ita,  ut  in 
clausula  colligat  renuendi  rationes.  Cic.  ad  fam.  IX  15,  4  atque  hoc 
nolim  me  iocari  putes  ('nolim’  et  porro  'nos’,  cf.  ad  II  3  et  in  uniuersum 
Ocbsnerus  Cic.  ecl.  p.  250,  Kuehnerus  gr.  1.  II  p.  63  sq.).  ne  igitur  hanc 
tibi  conformes  opinionem ,  quasi  ego  ut  difficilis  parumque  largus  in 
dando  (cf.  Ter.  Hec.  1  2,  84)  aut  non  ita  ut  decet  hominem  liberalem 
sincerus  uerusque  (Cic.  ad  fam.  II  6,  2)  faciam:  —  39.  quod  tibi  non 
utriusque  petenti  copia  posta  est.  dubius  haereo,  utrum  'non’  ad 
totum  enuntiatum  pertinere  dicam  (fnon  copia  facta  est  utriusque’:  cf. 
ex.  gr.  LX1V  343,  XCVII  1)  an  cum  solo  'utriusque’’ coniuogam  iamque 
secundum  illa  cnon  ullus’  pro  'nullus’  et  cnon  umquam’  pro  'numquam’ 
similiaque  poetis  adamata  explicem  'neutrius’:  utraque  ratio  per  latini¬ 
tatem  tuto  admittitur,  et  semper  duplex  petitionis  Malianae  natura 
reminiscenda  est.  sed  in  hoc  alterum  (quod  interim  etiam  conmendauit 

Birtius  mus.  Rhen.  XXXIII  p.  5)  ut  inclinem,  facit  insita  uis  maior, 
potuit  enim  Malius  exclamare,  quod  ipse  Catullus  in  simili  rerum  statu 
XXXVIII  4  et  5.  ualet  igitur  hoc  'neutrius’  ?  ne  paruae  quidem  conso¬ 
lationis,  nedum  carminis  amatorii,  quamquam,  si  quis  dicat  hoc  ipsum 
carmen  posse  haberi  pro  parua  illa  adlocutione,  ut  iam  fnon  utriusque’ 
ad  uerbum  sit  intellegendum  'non  alterius  quoque  a  te  petiti,  carminis 
amatorii’,  equidem  non  ualde  refragabor,  quidquid  id  est,  caue  ne  hoc 
'non  utriusque’  nimis  premens  delabaris  ad  nugas,  ueluti  et  olim  et 
nuper  fuerunt,  qui  hinc  concluderent  Malium  (siue  illorum  Manlium) 
rogasse  etiam  Catullum,  ut  libros  quosdam  daret  mutuom;  quod  ex¬ 
cusantem  u.  33  —  36  misisse  tamen  poetam  alterum  petitum,  carmen, 
haec,  ut  dixi,  ineptiae  sunt,  quas  refutat  accurata  interpretatio,  'copiam 
ponere’  cum  neque  exemplis  aptis  quidem  (nam  ab  Ellisio  adlata  nauci 
sunt)  neque  uero  ex  indole  uocis  'ponere’  defendere  ullo  modo  liceat, 
Itali  'facta  est’  (quod  etsi  maxime  usitatum,  ut  Ouid.  met.  II  157,  nimis 
tamen  remotum  est),  Froehlichius  'praesto  est’  (non  minus  uiolente), 
Ribbeckius  'porcta’  (forma  insolita),  Schwabius  'parta’  (ipsi  parimus 
copiam,  quae  ab  aliis  nobis  paratur)  coniecerunt.  ipse  olim  dedi  'aperta’ 
(=*  patefacta),  a  sententia  certe  quod  tutum  est;  a  litteris  tamen  nunc 
magis  mihi  placet  'prompta’  (quod  'prota’  ita  scriptum  fuisse  tibi  finge, 
ut  V  littera  illius  's’  simillima  supra  lineam  extaret):  'copiam  pro¬ 
mere  petenti’,  exhibere  facultatem  alicui  eumque  compotem  facere  rei 
rogatae,  ex  genio  tam  latinitatis  quam  "huius  loci  est  dictum,  'utrius- 
que’  autem  nimis  nudum  cum  esset  offensioni,  Parthenius  reposuit  'pe¬ 
titi’,  itaque  quondam  uulgo  legebatur;  quem  si  prius  secutus  sum,  feci 
metu  ne  'utriusque’  male  referretur  ad  ea  quae  proxime  praecedunt, 
nunc  ubi  reuersum  a  degressione  poetam  iterum  totum  uersari  in  una 
munerum  cogitatione  et  hac  plenum  nude  illud  'utriusque’  ponere 
potuisse  intellexi,  redeo  ad  scripturam  traditam,  et  fortius  sane  'petenti’ 
facit  ad  oppositionem  iam  sequentem:  —  40.  ultro  ego  deferrem, 
copia  si  qua  foret,  lubentissime  et  sine  mora  in  te  conferrem,  tibi 
darem,  si  in  hac  rerum  mearum  condicione  ualerem  (siue  utrumque  siue 
alterum,  carmen  amatorium;  quamquam  melius  'utrumque’  uidetur 
supplendum  esse),  erat  hoc  'ultro  deferre’  dictio  sollemnis,  et  attende 
ad  oppositionem  in  locis  his,  Cic.  ad  fam.  XIII  55,  1  qui  ultro  ei  detu¬ 
lerim  legationem,  cum  multis  petentibus  denegassem,  ibid.  IV  13,  2  nec 
mihi  quidquam  in  mentem  uenit  optare,  quod  non  ultro  mihi  Caesar  de¬ 
tulerit,  Hor.  epist.  I  12,  22  siquid  petet,  ultro  defer ;  quo  ultimo  exemplo 
caueas,  ne  hic  'ultro’  interpreteris  'mea  sponte’  siue  'antequam  peteres’ 
(quo  pacto  'ultro  detulissem’,  statim  nuntiata  coniugis  tuae  morte,  ex- 
pectamus);  est  potius,  ut  alibi  non  raro,  'animo  parato’,  'foret’  iam  ad 
IV  5  monui  apud  nostrum  pro  'esset’  poni  (cf.  Neuius  d.  f.  1.  II  p.  599  sq., 
et  de  usu  scriptorum  Nipperd.  ad  Nep.  Lys.  3,  5). 

Etiamsi  Catullus  non  adfirmasset,  se  ad  poetandum  nunc  parum 
aptum  esse,  id  tamen  ipsum  carmen  satis  patefaceret,  quippe  quod 

(quamuis  hic  illic  altioris  artis  Alexandrinorum  propriae  adfectatae 
uestigia,-  in  initio  maxime,  prae  se  ferat)  a  sententiis  uerborumque  cura 
prosae  orationis  similius  quam  poematis  iusti  in  uniuersum  iaceat  lan- 
gueatque  (excepto  nimirum  pulcro  de  fratris  morte  loco,  u.  20 — 24)  et 
praecipue  careat  perspicuitate  sensuum  non  satis  dilucide  ex  se  penden¬ 
tium,  ut  interdum  difficilius  sit  adspirare  ad  scriptoris  mentem,  quam¬ 
quam  hoc  maiore  ex  parte  inde  explicatur,  quod  haec  epistula,  primum 
poetae  in  imitanda  poesi  Alexandrina  conamen,  ad  unum  Malium  (cuius 
ipsius  litteras  comparare  nequimus)  missa  nec  lectorum  intellectui  com¬ 
modo  destinata  erat;  dubitoque  equidem,  num  Catullus,  si  ipse  secun¬ 
dum  tertiumque  carminum  uolumen  edidisset,  hoc  opusculum  debile 
nec  adnuente  Phoebo  in  uersus  coniectum  recepturus  fuisset,  indulgen-  - 
tiores  erant  ei,  qui  post  poetae  mortem,  nihil  ex  eius  uersibus,  quos 
quidem  nancisci  potuerunt,  interire  uoluerunt.  sed  eidem  suppressissent, 
opinor,  si  mente  praesagire  potuissent,  quantas  lites  saeculo  XIX  fetus 
iste  infaustus  moturus  esset,  casu  enim  infelici  V  omisit  interstitio  facto 
hoc  c.  LXVIIla  separare  ab  eo  quod  insequitur  LXYlIIb;  et  saepe  eodem 
modo  in  Y  esse  peccatum,  facile  qui  apparatum  criticum  perlustrabit  in¬ 
telleget.  et  prioribus  quidem  saeculis,  quorum  uiri  docti  magis  ad  sin¬ 
gula  uerba  sensusque  quam  ad  carminum  totorum  compositionem  artemque 
attendebant,  duo  opuscula  diuersa  adesse  non  perspectum  est;  perspexit 
primus  in  Catulli  uersione  germanica  [Lipsiae  1793]  Car.  Guil.  Ramlerus. 
sed  ecce  nouum  infortunium,  quod  enim  fieri  solet  in  inuentis  rectissi¬ 
mis,  ut  obliuione  premantur,  Ramleri  siue  inmemor  siue  ignarus  Lach- 
mannus  c.  LXVIII  pro  uno  indiuiduoque  inprimendum  curauit;  eiusque 
uestigiis  hic  quoque  ingressus  est  Hauptius.  iam  etsi  minime  deerant 
qui  Ramlerum  uerum  uidisse  identidem  admonerent,  extiterunt  tamen 
placitorum  Lachmannianorum  per  fas  et  nefas  defensores  acerrimi,  qui 
in  huius  carminis  unitatem  iurauerunt.  quorum  explicationes,  quoniam 
(ut  fieri  aliter  nequit)  absurdae  sunt  omnes,  silentio  premere  praestat; 
sed  breuiter  causas,  quae  ut  c.  LXVIII  pro  uno  habeatur  uetant,  com¬ 
ponam.  persona,  ad  quam  c.  LXVUIa  est  datum,  secundum  V  audit 
'Malius’;  contra 'Aliius’  is,  cui  missum  est  LXYIIlb;  unde  Lachmannus, 
cum  una  eademque  persona  duobus  nominibus  gentiliciis  uti  sane  ne¬ 
queat,  coactus  est  praenomen  'Manius’  bis  ex  coniectura  in  c.  LXVIIIa 
reponere,  porro  Malius  coniugem  suam  teste  LXVHla  1 — 6  morte  ami¬ 
serat;  Aliius  secundum  LXVIII1*  115  et  tua  uita  talem  iacturam  non 
expertus  erat,  deinde  c.  LXVIIIa  mera  est  epistula  prosae  orationis  si¬ 
milior;  contra  c.  LXVIlIb  statim  ab  initio  Musarum  inuocatione  altiorem 
spiritum  prae  se  ferens  carmen  doctum  est,  omni  cura  politum  limaque 
elaboratum,  et  si  in  LXVIlla  poeta  aperte  negauerat,  se  nunc  quidem 
dare  posse  petitum  a  Malio  carmen  doctum  (et  consolatorium  et  ama¬ 
torium),  quomodo  iam  sequi  potest  siue  ullo  interuallo  LXVIII1*  omnibus 
eis,  quae  carmen  doctum  et  amatorium  sibi  flagitat,  instructum  illud 
quidem,  sed  idem  non  tam  consolatorium  quam  gratificum?  et  uides 

ad  idem  redire,  si  LXVIIIa  praefationem  continere  statuis  (ut  fecerunt 
nonnulli)  ad  LXVIlIb,  ut  similiter  LXV  ad  LXVI;  nam  sicut  ceterae 
difficultates  remanent,  ita  habes  in  LXVIIIb  praestitum  id  quod  in 
LXVIHa  negatum  est  praestari  posse,  et  praeterea  consolatio  subito  est 
mutata  in  gratiarum  actionem,  denique  uu.  LXVHIa  20 — 24  iterum  oc¬ 
currunt  in  LXVIIIb  53 — 56;  cuius  repetitionis  nulla  nec  ratio  nec  de¬ 
fensio  eBt  in  uno  eodemque  carmine  (quae  causa  Ramlero  iam  sufficere 
uidebatur  ad  diuidendum),  facillima  eBt  explicatio,  si  particulam  illam 
fauente  Apolline  compositam  in  poema  iustum  transsumpsit  Catullus  ex 
epistula  nullum  lectorem  praeter  unum  Malium  (ut  certe  putauit)  in- 
uentura.  —  haec  quibus  nondum  sufficiunt  ad  rem  prudentibus  omnibus 
apertam  intellegendam,  pergant  frui  eis  quas  ad  difficultates  indicatas 
remonendas  proferunt  ineptiis;  nam  quod  mihi,  qui  olim  dixeram  omni¬ 
bus  elegantioris  iudicii  hominibus  carminis  LXVIII  unitatem  indiuiduam 
uisum  iri  inprobabilem ,'  responsum  est  hanc  elegantiam  esse  ioperitiam 
indoctam  (Fleckeis.  ann.  1880  p.  472):  malo  equidem  istis  quidem  philo¬ 
logis  indoctus  esse  quam  hominibus  elegantibus  bono  sensu  carere  uideri. 

Lxnixb. 

1,  2.  Non  possum  reticere,  deae,  qua  me  Aliius  in  re  iuuerit. 
'possum’  fortiter:  non  possum  a  me  inpetrare  ut  reticeam  (LXII  21). 
'deas’  ipsa  in  initio  carminis  inuocatio  sollemnis  aperit  esse  intellegendas 
Musas:  Yerg.  Aen.  VII  641,  Stat.  Theb.  I  3.  in  Y  extat  'quam  fallius’, 
unde  Scaliger  restituto  pronomine  necessario  fecit  'qua  me  Aliius’ :  con¬ 
sueto  uitio  E  in  F  abiit,  ceteris  enim  locis  omnibus  is,  ad  quem  hoc 
carmen  datum  est,  audit  Aliius  (u.  10,  26,  110).  de  quo  uiro  ipso  nihil 
scimus,  quamquam  gens  Allia  haud  ita  ignota  est  (cf.  Pauly,  enCycl. 
real.  I  p.  781).  'qua’  cum  ui  quadam,  quam  graui  in  re;  quae  mox 
enarratur.  —  2.  aut  quantis  iuuerit  officiis,  repetitum  uerbum  'iuuerit’ 
auxilii,  quod  totum  hoc  prohoemium  celebrat  (cf.  u.  26),  notionem  effert 
intenditque,  plane  ut  ex.  gr.  apud  Yerg.  ecl.  4,  24  sq.,  Aen.  XII  698 
(XI  453),  Hor.  od.  II  8,  17  sq.  (II  16,  24  sq.),  Lygdam.  2,  17,  Stat.  Theb. 
IX  701  sq.  'aut’,  quod  multo  ualidius  quam  cet’  distinguit,  indicio  est 
'quantis’  non  tam  esse  'quam  magnis’  (quod  iam  illo  'qua  in  re’  de¬ 
signatur)  quam  potius  'quot’  (cf.  110),  ut  ex.  gr.  apud  Lucr.  V  45. 
'officiis’,  studii  amicitiaeque  documentis  ac  paene  beneficiis,  ut  Ouid. 
epist.  7,  89.  —  8.  nec  fngiens  saeclis  obliuiscentibus  actas,  quibus 
rebus  annorum  series  et  fuga  temporum  (Hor.  od.  HI  30,  5)  oblittera¬ 
tionem  adfert,  eis  carmen  dat  perpetuitatem  duraturam  (ib.  IV  8,  13  sqq.); 
noto  poetarum  usu  saecula  dicuntur  facere  ea  quae  in  ipsis  fiunt;  Stat. 
Theb.  X  446  memores  superabitis  annos,  'nec’  in  'ne’  Itali  mutarunt 
sensu  ueri  rectissimo;  nec  enim  hic  iam  poetae  uotum  (quod  sequitur 
u.  6  sqq.)  proferendum  erat,  sed  potius  stabiliendum,  cur  ille  reticere 
nequeat  (plane  ut  111);  Italos  igitur  secutus  pro  'nec’  ueterem  con- 
iunctionis  'ne’  formam  'nei’  restitui  (supra  p.  51).  —  4.  hoc  caeca 

nocte  tegat  studium,  hanc  iuuandi  me  cupiditatem  obruat  obscura  (cf. 
ad  LXIV  207)  obliuione;  Hor.  od.  IV  9,  26  omnes  inlacrimabiles  urgentur 
ignotique  longa  nocte,  carent  quia  uate  sacro.  —  5.  set  dicam  nobis, 
uos  porro  dicite  multis  milibus,  boc  nempe  carmine,  saepissime  cum 
poetae  inuocent  Musas  ad  auxilium  carminibus  ferendum,  plerumque  hoc 
ita  fit  ut  doctae  sorores  utpote  Mnemosynae  filiae  rogentur  notitiam 
eorum  quae  olim  acciderunt,  ipsae  igitur  sint  eae  quae  uatibus  rem  de 
qua  agitur  dicant;  Callim.  hymn.  Dian.  186  siris,  &sa,  ov  fisv  dfifuv, 
syco  8’  ezeqololv  a  eloco,  Stat.  Theb.  IX  317  doctae ,  nosse  indulgete ,  soro¬ 
res:  uestrum  opus  ire  retro  et  senium  depellere  fama#,  unum  tantum  locum, 
quo  Musae  ut  poetae  dictorum  nuntiae  inuocantur,  noui,  Apoll.  Rhod. 
I  22  Movocu  8’  vnocpriTOQEq  slsv  ocolS^s  (Lachm.  ad  Prop.  p.  91).  quam¬ 
quam  eius  rei  causa  hic  in  propatulo  est.  etenim  ea,  quae  Catullus 
mandaturus  est  carmini  aeterno j  adeo  ad  eius  res  priuatas  pertinent,  ut 
non  potuerit  non  communicare  ipse  cum  Musis*  plane  illorum  ignaris, 
'multis  milibus’,  scii,  hominum,  usu  rariore,  ut  Ouid.  ex  P.  II  3,  11 
nec  facile  inuenias  multis  in  milibus  unum.  'uos  porro’,  ex  uestra  parte 
deinde.  —  6.  ct  facite  haec  carta  loquatur  anus,  ad  'facite’  siue 
'operam  date  ut’  cf.  LXII  79  et  82.  carta  siue  carmen  (cf.  Hor.  od. 
IV  8,  20  et  9,  30;  Ouid.  ex  P.  IV  12,  27;  supra  ad  Corn.  6),  usu  illo 
uocis  'anus’  adiectiue  adpositae  ad  feminini  generis  uocabula  (cf.  ad  IX  4), 
'anus’  dicitur  utpote  longe  per  saecula  cana  uiuens;  LXXVII  10  fama 
loquetur  anus,  Mart.  XII  4,  4  fama  fuisse' loquax  cartaque  dicet  anus ; 
Valckenarius  cp.  Aeschyl.  fr.  323  cb$  Xsysi  ysqov  yqccgfia.  similiter  et 
fsenex’,  ut  in  loco  ex  nostro  expresso  Ciris  41  nostra  tuum  senibus 
loqueretur  pagina  saeclis.  'haec',  quae  uobis  dicam.  r loqui’  ualet 
hic  nuntiare ,  praedicare ;  cf.  praeter  locos ,  quales  sunt  Cic.  Brut. 
§  181  de  quibus  nulla  monumenta  locuntur ,  Enn.  Scip.  fr.  7  V.  colum¬ 
nam,  quae  res  et  tua  gesta  loquatur  et  qui  ex  Ennii  Scipione  colores 
nonnullos  traxisse  uidetur  Prop.  IV  11,  30;  unde  apud  Lucii.  XXX  11  M. 
emendamus  <( tuasque y  uirtutis  haec  tute  ('tuae’  codd.)  artis  monumenta 
locuntur  (siue  loquantur:  'locantur’  codd.);  Petron.  135  Hecale,  quam 
Musa  loquentibus  annis  Battiadae  ueteris  mirando  tradidit  auso  (sic  enim 
legimus).  —  post  6  in  V  intercidit  uersiculus,  quem  crassa  Minerua 
supplere  studebant  Itali  (ueluti  Thomas  Seneca  'omnibus  et  triuiis  uul- 
getur  fabula  passim’);  a  sententia  tale  aliquid  desideratur  'uersibus  ut 
nostris  etiam  post  funera  uiuat’.  —  7.  notescatque  magis  mortuus  at¬ 
que  magis,  ut  saepe  'notus’  pro  'clarus’,  sic  et  'notescere’  pro  'cla¬ 
rum  fieri’,  ut  Prop.  II  13,  37  nec  minus  haec  nostri  notescet  fama  se¬ 
pulcri.  alibi  'magis  magis’  (ad  XXXVIII  3)  uel  'magis  magisqne’  ('magis 
ac  magis’,  rarius  'magis  et  magis’)  habes;  per  'atque’  copulantur  haec 
Verg.  Aen.  II  299,  Hor.  sat.  II  2,  318  et  interdum  apud  posteriores; 
ualet  hic  fere  'in  annos  semper  magis’.  —  9,  10.  nec  tenuem  texens 
sublimis  aranea  telam  in  deserto  Alii  nomine  opus  faciat,  aranea, 
propterea  quod  in  summis  tignis  haeret  (Ouid.  met.  IV  179)  'sublimis’ 

uocata ,  tenuem  texit  telam  (animaduertas  pulcram  adlitterationem),  apte 
translato  opere  Palladio  ad  bestiolam  (cf.  Symphos.  aenigm.  64  sq.); 
Culex  2  atque  ut  araneoli  tenuem  formauimus  orsum,  Mart.  VIII  33,  16 
tenui  discurrit  aranea  tela,  Ouid.  am.  I  14,  7  pede  quod  gracili  deducit 
aranea  filum,  cum  leue  deserta  sub  trabe  nectat  opus,  locis  nimirum  de¬ 
solatis  aranea  '"opus  facere’  siue  nere  (fopus’  =  texendi  studium  Tib.  I 
3,  88;  et  dicitur  '‘opus  facere’  de  quouis  fere  uitae  cotidianae  studio) 
amat:  Prop.  II  6,  35  sed  non  inmerito  uelauit  aranea  fanum  et  mala  de¬ 
sertos  occupat  herba  deos  (idem  III  6,  33);  et  desertum  est,  cuius  iam 
nemo  babet  curam:  Hor.  epist.  II  2,  118  situs  informis  premit  et  deserta 
uetustas.  sic  igitur  sine  huius  carminis  ope  obliuione  obrutum  fingitur 
Allii  'nomen’,  hoc  est  memoria;  ita  enim  explicare  malo  quam  cum 
Westphalio  cogitare  de  titulo  insculpto  sub  Allii  effigie,  quae  in  atrio 
inter  imagines  maiorum  fuerit  posita  (Marquardtus  antiq.  priu.  p.  235  sqq.). 
iamque  ad  Allii  officia  enarranda  transit  poeta  de  re  ipsa  praemonens:  — 
11,  12.  nam  mihi  qnam  dederit  duplex  Amathusia  curam  scitis  et  in 
quo  me  torruerit  genere,  nostis  ex  carminibus  olim  a  me  factis  (ex.  gr. 
LI  et  I),  quantam  amoris  sollicitudinem  (cf.  Burm.  ad  Anth.  lat.  I  p.  672) 
animo  meo  iniecerit  (Ouid.  rem.  557  modo  das  modo  demis  amores)  Venus 
(XXXVI  14)  dolose  uersuteque  in  me  agens,  sic  enim  recte  fduplex’  uulgo 
interpretantur,  ut  Graeci  dmXovg  (cf.  Eurip.  Rhes.  395,  Ruhnk.  ad  Tim. 
p.  63),  ita  Romani  duplicem  uocabant  primitus  eum  qui  aliter  loquitur 
aliter  sentit  (Plaut.  Truc.  IV  3,  7  ne  duplices  habeatis  linguas )  porroque 
sensu  latiore  omnes  homines  astutos  dolisque  utentes;  quemadmodum 
Horatius  od.  I  6,  7  Ulixem,  quem  Liuius  Andronicus  scaenicos  graecos 
secutus  pro  n olvrqoncp  Homerico  fecerat  ‘uersutum’  (cf.  et  Priap.  68,  19), 
uocat  'duplicem’,  quod  recte  'callidum’  interpretatur  Porphyrio  frustra 
obloquente  Bentleio,  qui  loco  nostro  Catulliano  ualde  contortam  expli¬ 
cationem  admouit  (ut  et  ante  et  post  eum  similes  admouebant  alii  fru¬ 
stra);  cf.  et  Placidus  p.  12,  3  D.  altriplicem:  duplicem,  dolosum,  Ouid. 
am.  I  12,  27.  cur  autem  Venus  in  poetam  fuerit  doXoprjrig,  aperiunt 
uerba  proxima  'in  quo  genere’  recte  explicata  (nam  sine  necessitate 
Heinsius  'cinere’,  Schraderus  'uenere’  coniecerunt).  'genus’  interdum 
absolute  ponitur,  si  ipsa  res  et  conexus  accuratiorem  definitionem  sup¬ 
peditat  sine  labore;  cf.  ex.  gr.  Phaedr.  II  prol.  1  et  IV  prol.  14.  hic 
igitur  'curarum’  siue  'amorum’  subintellego,  quorum  nimirum  uaria 
erant  genera,  uirginis  nobili  loco  natae,  libertinae,  pueri  alicuius,  quae 
genera  cum  sint  uulgaria,  commemorare  diserte  nihil  attinuit;  sed  suum 
acumen  habent  et  hoc  'in  quali  genere’  et  uerba  sequentia,  quae  re¬ 
luctantem  huic  amori  nec  porro  iter  inuenientem  poetam  depingunt,  si 
mulieris  nuptae  amorem  molestum  ei  incusserat  Venus;  quae  quo  iure 
duplex  audiat  iam  adparet.  quae  interpretatio  confirmatur  u.  103  sqq. 
unde  iam  plane  fit  manifestum  id  quod  prudentibus  per  se  patet,  agi 
hoc  carmine  de  Lesbiae  amore  (cf.  ad  LI  13  sqq  ).  'torruerit’  ex  Tur- 
nebi  emendatione  scripsi:  'corruerit’,  quod  V  praebet,  si  per  'deiecerit, 

prostrauerit ,  pessumdederit’  explicant  conligentes  Lucr.  V  368,  omittunt 
nec  conuenire  hoc,  amore  aliquem  de  statu  deicere,  antiquae  cogitandi 
rationi  nec  translatum  uerbi  horruere’  actiui  usum  usquam  reperiri. 
nulla  autem  cum  sit  frequentior  mutatio  quam  litterularum  rc’  et  't’, 
non  dubitaui  recipere  Horruerit’,  hoc  est,  amore  inflammauerit,  quod 
multi  senserunt  egregie  in  sequentem  ardentis  poetae  descriptionem 
quadrare;  cf.  etiam  C  7  (ubi  G  itidem  Horreret’),  Hor.  od.  I  33,  6,  III 
9,  13  et  19,  28,  IV  1,  12,  epod.  5,  4  Amore ,  qui  me  . .  expetit  mollibus 
in  pueris  aut  in  puellis  urere.  —  13.  cum  tantum  arderem,  quantum 
Trinacria  rupes,  adamata  comparatio  aestus  amatorii  cum  flammis 
Aetnae  (Grat.  Cyneg.  430  est  in  Trinacria  specus  ingens  rupe,  Verg.  Aen. 
III  554  Trinacria  Aetna ;  et  saepius  crupes’  pro  fmons’,  ut  LXI  27):  Ouid. 
epist.  Sapphus  12  me  calor  Aetnaeo  non  minor  igne  tenet ,  rem.  491  quam- 
uis  infelix  media  torreberis  Aetna,  met.  XIII  867,  Hor.  epod.  17,  33, 
Sen.  Here.  fur.  106  et  Phaedr.  102.  —  14.  Jymphaque  in  Oetaeis 
Malia  Thermopylis,  angustae  fauces  Graecorum  contra  Persas  post- 
eaque  contra  Gallos  (278  a.  Chr.)  defensione  notae,  positae  illae  inter 
Oetam  montem  et  oram  maritimam  in  intima  sinus  Maliaci  parte,  ab 
incolis  ai  itvlai ,  a  ceteris  Graecis  ai  ©sQponvXai  uocabantur  ob  fontes 
calidos  et  sulphureos  ex  Oeta  infimo  in  ipso  faucium  ingressu  pro¬ 
fluentes  et  Herculi  consecratos,  quorum  in  lauacra  salubria  multus  erat 
usus  (nobilis  est  locus  Sophoclis  Trach.  639  sqq.);  cf.  doctus  et  accu¬ 
ratus  Santenii  ad  h.  1.  excursus,  Bursianus  geogr.  graec.  I  p.  91  sqq. 
formam  uulgarem  aquas  Maliacas  habet  Lucan.  VI  367;  a  graeco  urbis 
nomine  Mr)X£a,  cuius  species  dorica  est  MaXia,  suum  adiectiuum  'Ma¬ 
lius’  C.  deriuauit.  nam  quod  inV  'maulia’  legitur:  uidetur  'u’  olim  supra 
lineam  uagans  pertinuisse  ad  'termopilis’,  pro  hac  uoce  ut  fortasse  sit 
restituenda  forma  prisca  'Therm opulis’,  ceterum  cum  in  hoc  membro 
introducatur  res  a  priore  diuersa  nec  accumulationi  locus  esse  uideatur, 
sollemni  uitio  'lymphaque’  ex  'lymphaue’  corruptum  puto.  —  15,  16. 
maesta  neque  assiduo  tabescere  pupula  fletu  cessaret  neque  tristi 
imbre  madere  genae,  lacrimae  large  profusae  ut  sunt  indicium  eius  qui 
summo  cum  dolore  amori  uetito  reluctatur,  ita  non  sine  consilio  flam¬ 
mis  modo  commemoratis  adiunctae  uidentur,  quas  nimirum  non  potuerunt 
extinguere:  cf.  epigramma  Pompeianum  supra  p.  6  exhibitum,  'tabe¬ 
scere’  spectat  ad  oculorum  fulgorem  iam  extinctum;  cf.  Solin.  22,  10 
ignis  tabuit  et  Sen.  Phaedr.  379  de  simili  miseria  et  qui  ferebant  signa 
Phoebeae  facis  oculi  nihil  micant ;  nisi  forte  poeta  per  'tabescere’ 
reddidit  graecum  nazavqy.EG^aL,  recordatus  Hom.  Od.  XIX  205,  ubi  Her¬ 
mogenes  oi ptg  ydg  egzl  %l ovos  avaXLGKOfiEvrjg  r\  xrjHedoov  (cf.  Huschkii 
epist.  erit.  p.  92).  et  sic  'maesta’  fit  'pupula’,  de  qua  diximus  ad 
LXIII  56;  quam  uocem  rara  insolitaque  felicitate  Ellisius  elicuit  ex 
ductibus  traditis  'nu(m)mula’,  in  quibus  uix  et  ne  uix  quidem  uulgare 
illud  'lumina’,  quod  Itali  secundum  LXIV  242  effinxerunt,  latere  potest; 
et  hinc  Horatium  suum  intabuissent  pupulae  (epod.  5,  40)  duxisse  censeo. 

ctristi  imbri’,  ut  Tib.  I  1,  62  lacrimis  tristibus,  ubi  uidendus  Dissenus; 
Ouid.  tr.  I  3,  18  imbre  per  indignas  usque  cadente  genas,  consolat.  Liuiae 
225  oculis  lacrimarum  flumina  misit ;  Ouid.  a.  a.  III  376  madere  genas. 
V  habet  *  cessare  ne  tristique’,  ex  quo  Itali  'cessaret’  uel  'cessarent 
tristique’,  Muretus  'cessarent  neque  tristi’  fecerunt:  ut  ex  'cessare’,  in 
quo  littera  finalis  't’  male  euanuit,  facillime  fit  'cessaret’  (nam  notis¬ 
simo  usu  iam  in  altero  membro  supplendum  'cessarent’),  ita  'que’  olim 
errans  supra  lineam  post  'ne’  inserendum  est  propterea  quod,  si  per 
'que’  hoc  alterum  membrum  adiungitur  prioribus,  habemus  explicatio¬ 
nem  ad  unum  illud  'assiduo  fletu’  additam  iamque  omnis  huius  distichi 
uis  posita  est  in  luminum  tabescentium  imagine,  cum  tamen  ea  quae 
u.  17  sqq.  subicitur  comparatio  ex  ipso  'imbre’  profluat,  alterum  igitur 
colon  ut  magis  fulciatur  suaque  ui  nitatur,  praetuli  illud  'neque  tristi’. 
—  17,  18.  qualis  in  aerii  perlncens  uertice  montis  riuus  muscoso 
prosilit  e  lapide,  recte  iam  olim  Muretus  'qualis’  ad  ea  quae  prae¬ 
cedunt  rettulit;  male  alii  posito  post  u.  16  puncto  totam  imaginem  iam 
sequentem  spectare  uolunt  ad  subiacentia,  ut  'qualis’  et  u.  26  'tale’  sibi 
respondeant,  nauci  illi  quidem  habentes  u.  23  'hic’,  quod  ex  coniectura 
in  'ac’  uel  'aut’  mutare  coguntur,  est  quippe  hoc  inde  ab  antiquissimis 
temporibus  adamatum  poetis,  lacrimarum  copiam  ex  oculis  profusam 
comparare  cum  fonte  ex  saxis  prorumpente;  ita  iam  Homerus  II.  IX 
13  sqq.  Ayccfispvcov  i'6tato  dct'AQv%S(ov ,  cogts  xgr/vrj  fislavvSgos,  V  T£  V-KX’ 
a  ly  Cimos  nsrgrjs  Svocpsgov  vdcag ,  Sen.  Phaedr.  381  lacrimae  cadunt 
per  ora  et  assiduo  genae  rore  inrigantur,  qualiter  Tauri  iugis  tepido  ma- 
dpcunt  imbre  percussae  niues ,  plura  dat  Broukhus.  ad  Tib.  I  9,  54.  hanc 
autem  imaginem,  ipsa  uox  'imbre’  quam  facile  suppeditauit,  si  iam 
u.  19—22  ita  persequitur  dilatatque  C.,  ut  quod  ad  suas  ipsius  res  per¬ 
tineat  non  indat  (quamquam  etiam  lacrimae  profusae  paruulum  ci  rte 
leuamen  adferunt  homini  tristi,  aeque  atque  riuus  uiatori),  in  concessa 
amplificatione  poetica  non  morabimur  morosi,  sed  admirabimur  ornatus 
et  in  singulis  pulcrjtudinem  et  in  uniuersum  oportunitatem,  qua  in  grauis 
aestus  mentione  ut  coeperat  ita  finit  poeta  seruato  imaginis  tenore, 
riuus  igitur  ille  in  cacumine  montis  prae  altitudine  nubibus  uicini(Verg.  ecl. 
8,  59  aerii  specula  de  montis ,  Ouid.  met.  II  226  aeriae  Alpes,  Tib.  I  7,  15) 
prosilit  limpidus  (cf.  LX1X  4,  Yerg.  Georg.  III  522  purior  electro 
amnis,  Sen.  Phaedr.  507  ubi  Lerna  puro  gelida  perlucet  uado\  si  de 
aquis  longe  splendentibus  cogitandum  esset,  flagitaretur  uerbum  simplex 
'lucens’)  e  petra  musco  obtecta;  Hor.  ep.  I  10,  7  musco  circumlita  saxa, 
Lucr.  V  951,  Verg.  Georg.  III  143.  'lapis’  usu  rariore  pro  "saxum7,  ut 
Ouid.  ex  P.  iy  8,  49.  —  19,  20.  qui  cum  de  prona  praeceps  est  ualle 
uolutus  per  medium  densi  transit  iter  populi,  'uallis  prona’,  quo- 
cum  Santenius  cp.  Culicis  u  123  prona  surgcbant  ualle  patentes  aeriae 
plata/ni,  siue  uallis  montium  a  cacumine  per  tergum  decliuium  concursu 
facta  ut  ipsa  hic  illic  magis  minusue  est  praeceps  (cf.  et  Liu.  XX VIII 
6,  10  ueluti  monte  praecipiti  deuolutus  torrens ),  ita  efficit  ut  riuus  'prae- 

ceps’  siue  incitus  effususque  (Hor.  od.  I  7,  13  praeceps  Anio )  de  se 
uoluatur  (Prop.  I  3,  26  munera  de  prono  saepe  uoluta  sinu,  Cat.  LXY  23 
prono  praeceps  agitur  decwrsu)\  neque  enim  adest,  ut  Muretus  statuit, 
tmesis  quam  uocant  ('deuolutus’) ,  sed  uidemur  riuum  nobis  uidere  de 
saxis  in  saxa  per  uallem  se  praecipitantem;  Verg.  ecl.  5,  84  saxosas 
inter  decurrunt  flumina  ualles.  fiter  populi’  est  uia  publica  (gallicum 
'chauss^e’),  quae  Graecis  audit  odog  (nsXsvfros)  XaotpoQoe  (Hom.  II.  XV 
681,  Nicand.  Alex.  218):  Prop.  III  16,  26  (terra  frequenti)  qua  facit  assi¬ 
duo  tramite  uulgus  iter,  Nux  1  nux  ego  iuncta  uiae  . .  a  populo  praeter- 
eunte  petor,  Lucr.  VI  1267  per  populi  passim  loca  prompta  uiasque. 
ctransire’  duplici  utitur  significatione;  nam  tertia,  qua  secundum  dictio¬ 
nes  'ire  iter’  (auct.  b.  Afr.  6  et  75)  et  'ire  uias’  (ut  Prop.  I  1,  17) 
coniungunt  'iter  transire’  (=  conficere,  Nepos  Ages.  4,  4)  iamque  inter¬ 
pretantur  citer  suum  conficit  fluens  per  mediam  planitiem  incolarum 
plenam’,  nimis  non  solum  arbitraria  (nam  'planitiem’  de  suo  addunt), 
sed  etiam  absurda  est,  siquidem  'densus’  populus  non  alius  est  quam 
cconfertus,  in  unum  congregatus’  potest  autem  ctransire’  primo  esse 
idem  atque  'peruadere’  (Hor.  epist.  I  6,  59  differtum  transire  forum 
populumque );  unde  iam  riuus  uiam  communem  secare  mediam  dicitur, 
sed,  di  boni,  quis  in  uia  publica  (nam  de  paruis  callibus  semitisue  hic 
non  agi  docet  additum  ' populi’)  tale  quidquam  aut  uidit  umquam  aut  , 
audiuit?  non  nouerat  certe  in  Italia  poeta  eiusmodi  itinera  publica,  tum 
ctransire’  ualet  'praeterire’  (ut  Lucii.  XXIX  39  M.  peruade  et  intra  uel 
da,  quam  ob  rem  transeas );  et  haec  imago,  qua  riuus  iuxta  iter  populi 
fluens  depingitur,  ita  est  tam  secundum  rerum  naturam  quam  poeseos 
dignitati  conuemens,  ut  unice  uera  aptaque  sit  censenda:  ex  aqua  prae¬ 
terfluente  uiator  sudans  sitiensque  haurit  leuamen.  sed  hanc  interpre¬ 
tationem  necessariam  si  sequimur,  uerba  praecedentia  cper  medium  densi’ 
stare  nequeunt,  quae  per  se  iam  dubitationes  haud  mediocres  mouent. 
fac  'densi’  esse  posse  non  'differti’,  sed  'crebri’:  quomodo  hoc  in  regio¬ 
nem  auiam  solamque,  in  qua  uiatori  iucundus  est  riuus,  conuenit?  suo 
igitur  iure  'densi’  in  mendo  cubare  pronuntiauit  Huschkius  [epist.  erit 
ad  Santen.  p.  95],  cuius  temptamine  reiecto  Hauptius  [opusc.  I  p.  64] 
probabiliter  rescripsit  'sensim’ :  postquam  praeceps  riuus  est  de  ualle 
uolutus,  iam  in  planitie  lente  profluit,  cf.  Cic.  Phil.  II  17,  42  ille  sen¬ 
sim  dicebat  quod  causae  prodesset ,  tu  cursim  dicis  aliena,  sed  nec  illud 
'medium’  stare  posse,  ex  eis  quae  disputaui  elucet,  atque  respectu  artis 
illius,  qua  singularum  locutionum  ex  contrario  conlocatarum  concinni¬ 
tatem  prae  ceteris  sectantur  docti  hi  poetae,  suspicatus  sum  in  'me¬ 
dium’  latere  debere,  quod  illi  'prona  de  ualle’  aeque  oppositum  sit 
quam  'sensim  transit’  illi  'praeceps  uolutus’;  et  comparans  Verg.  Georg. 
III  521  non  qui  per  saxa  uolutus  pwrior  electro  campum  petit  amnis  con- 
ieci  'per  campum’,  nimirum  in  libri  V  archetypo  nonnulla  labem  traxe¬ 
rant  umore  alioue  uitio,  ut  scriba  pro  uocibus,  quas  iam  satis  dinoscere 
nequiit,  utcumque  'per  medium  densi’  reponeret,  fortasse  non  inmemor 

eius  quod  LXYI  47  per  medium  legerat.  —  21,  22.  dulce  uiatornm 
basso  in  sudore  leuamen,  cum  grauis  exustos  aestus  hiulcat  agros. 
Eldikius  cp  Anytae  Anth.  Pal.  XVI  228,  3  n£8and  x’  in  Ttayag  ipv%Qov 
xus'  8r)  yctQ  oSCxotiq  ag,navp  iv  ftsQpa)  yiuvgccxi  xovxo  cpiXov ,  Doeringius 
Oppian.  Cyneg.  II  39  et  Verg.  ecl.  5,  47.  praebet  0  'uiatorum’,  G  Pia¬ 
tori’,  deinde  uterque  'basso’.  et  hoc  fbassus’  uox  quidem  est  latina; 
per  'pinguis,  obesus’  explicant  glossaria  (Loewius  prodrom.  p.  66).  sed 
pinguem  siue  obesum  sudorem  quemnam  esse  dicemus?  potest  'pinguis’ 
uocari  ex.  gr.  pinorum  sudor  siue  resina,  non  potest  sudor  hominum, 
qui  recte  dicitur  'multus’  uel  'creber’  similiterue  (num  etiam  'crassus’, 
ut  olim  putaui,  nunc  dubito),  porro  concedo  Loewio,  'bassus’  in  ser¬ 
mone  latino  iam  prisca  aetate  extitisse  (ut  comprobat  nomen  proprium 
'Bassus’),  sed  idem  non  dubito  quin  in  lingua  plebeia  uitam  uiuens  oc¬ 
cultam  abditamque  peruenerit  in  medii  aeui  glossaria,  'basso’  autem 
cum  'sudore’  male  coire  intellegens  is  qui  G  scripsit  ad  hominem  obuia 
interpretatione  rettulit  proptereaque  de  sua  scilicet  coniectura  'uiatori’ 
dedit  (nam  quod  idem  mox  'leuamus’,  quod  habet  V,  intactum  reliquit 
utcumque  accipiens,  nihil  omnino  ad  rem),  iam  Itali  insecuti  hoc  'uia¬ 
tori’  amplexi  porro  scripsere  'lasso’,  male  utique,  cum  dubius  haereas, 
sitne  'lasso’  cum  'uiatori’  (quo  accepto  iam  nimis  nudum  illud  'in  su¬ 
dore’)  an  cum  'sudore’  (ad  quae  cp.  ex.  gr.  arida  febris  Verg.  G.  III  468 
similiaque)  iungendum,  quae  ambiguitas  a  bono  poeta  utique  aliena  est. 
artis  igitur  regulae  et  maior  libri  0  auctoritas  suadent  ut  retineamus  plu¬ 
ralem  per  se  magis  placentem  'uiatorum’  et  ex  'basso’  aliud  eruamus, 
proposui  in  Fleck.  ann.  1878  p.  770  'salso’,  quod  placet  et  adlitteratione  et 
oppositione  ('dulce’  et  'salsum’  contraria  ex.  gr.  dulcis  siue  fluuiilis  et 
salsa  siue  marina  aqua  ostendit);  nam  ut  'gelidus’  uel  'frigidus’  sudor 
in  magno  terrore,  ita  'salsus’  sudor  in  aestu  sollemnis  est,  cf.  interpp. 
ad  Verg.  Aen.  II  173  salsusque  per  artus  sudor  iit.  'grauis’,  premens 
cum  multa  ui,  ut  Aegrit.  Perd.  72  [PLM.  V  p.  115]  grauis  aestus  radios¬ 
que  micantes  solis,  uerbum  'hiulco’,  quod  solus  habet  Venant.  Fort.  VI 
12,  6  per  hiulcatos  agros,  glossae  Cyrilli  explicant  per  <Jjut£co  yrjv,  ocvXcc- 
xl£co;  rem  inlustrat  Verg.  G.  II  353  ubi  hiulca  siti  findit  canis  aestifer 
arua,  Stat.  Theb.  IV  707  (calore)  hiulca  Aegyptus,  'exustos’,  siccatos, 
ut  ex.  gr.  Verg.  G.  I  107.  —  23,  24.  Ilie  (=  tunc,  in  his  meis  angustiis, 
cf.  ad  LXIV  269)  cum  u.  26  cohaeret.  —  nelut  in  nigro  iactatis  tur¬ 
bine  nautis  lenius  aspirans  aura  secunda  uenit.  'in  nigro  turbine’ 
(cf.  Ouid.  met.  XI  551  incursu  nimbosi  turbinis ,  Verg.  Aen.  X  603  tur¬ 
binis  atri  more  furens)  caue  ne  cum  solo  'iactatis’  iungas;  quo  pacto 
abundat  'in’  scribendumque  est  'ueluti  nigro’,  ut  iam  olim  Itali  multique 
postea  coniecere  (cf.  Aen.  I  442  iactati  undis  et  turbine,  nam  alienus 
Prop.  II  9,  7  a  Santenio  adlatus) ;  sed  pertinet  illud ,  etsi  ob  postpositum 
'turbine’  etiam  aliquantulum  ad  'iactatis’  ex  more  notissimo  linguae 
latinae,  multo  tamen  magis  ad  totum  hoc  membrum:  uelut,  si  turbo 
niger  saeuit,  uenit  iactatis  eo  nautis  leuis  inde  secunda  aspirans  aura 

(Sil.  Ital.  XV  162  ab  Ellisio  cp.);  cf.  lenior  aura  lOuid.  epist.  18,  72. 
ad  totam  imaginem  Santenius  cp.  Hom.  11.  VII  4  aqq.  —  25.  iam  prece 
Pollucis,  iam  Castoris  implorate,  supplicatione  a  nautis  facta  ad 
Dioscuros,  qui  ut  vavxcug  svasig  avsficov  nefncovTsg  diofrsv  nvoag  (Eurip. 
Hei.  1504)  hic  conmemorantur;  cf.  supra  ad  IV  27.  nam  ut  Graeci 
evxcd  -flacov,  sic  Liuius  praef.  13  precationibus  deorum ,  Verg.  Aen.  XI  4 
uota  deum  (=  dis  facta),  epistula  Corneliae  apud  Nepotem  te  eorum 
deum  preces  expetere  (ad  quae  cf.  Nipperdeius  opusc.  p.  117,  Iordanus 
Hermae  XV  p.  533).  'iam’  explicationem  suam  accipit  ab  eo  unde  pendet 
'uenit’;  nimirum  hic  ualet  tandem’. •  expectatus  diu  uentus  tandem  uenit 
per  instantes  miserorum  preces,  et  hoc  'tandem’  rhetorice  cum  ui  multa 
repetitur;  male  cp.  Aen.  IV  157,  Hor.  sat.  II  7,  20,  ubi  'iam  .  .  iam’ 
significat  'modo  . .  modo’,  cum  tamen  utrosque  fratres  simul  a  nautis 
inuocari  par  sit.  magna  de  uoce  corrupta  'implorate’  inter  criticos  dis¬ 
sensio.  uulgo  'implorata’  legunt,  ad  'aura’  quod  sit  referendum,  sed 
huic  commento  idem  opponendum  est  quod  ceteris  coniecturis  (Guietianae 
'implorante’,  Heysianae  'implorati’),  non  haberi  scilicet  rationem  nec 
repetiti  'iam’,  quod  flagitat  nouom  substantiuum  priori  'prece’  respon¬ 
dens,  nec  Pollucis  separatim  a  Castore  nominati,  recepi  igitur  Lach- 
mannianum  'imploratu’  (cf.  deum  imploratio  Liu.  XXII  5,  2),  quod  ac¬ 
cedit  multis  ai ialg  Xsyofisvotg  inter  uerbalia  in  -us  desinentia  obuiis  (cf. 
Neuius  d.  f.  1.  I  p.  501  sqq.).  cumulatis  'synonymis  non  minus  quam 
uersu  spondiaco  instantes  preces  depinguntur.  —  26.  tale  fuit  nobis 
Aliius  auxilium,  pro  magis  consueto  'tali  auxilio’,  ut  C1L.  I  1008,"  6 
auxilium  et  decus  futura,  PLM.  I  9,  6  [p.  141]  generi  humano  sitis  auxi¬ 
lium  utilissimum,  Tac.  Agr.  6  id  matrimonium  ad  maiora  nitenti  decus 
ac  robur  fuit ,  Cic.  de  fin.  II  18,  58  ibique  Maduigius.  —  27.  is  clau¬ 
sum  lato  patefecit  limite  campum,  exercendi  amoris  occasionem,  'lato’, 
quo  commode  possemus  ambulare  iter  amoris;  Anth.  lat.  148,  6  [PLM. 
IV  p.  150J  molle  ostendit  iter  uia  lata ;  Verg.  Aen.  IX  323  lato  te  limite 
ducam,  ibid.  X  513  latum  limitem  agit  ferro,  Sen.  d.  ben.  1  15,  2  benigni¬ 
tatis  fines  introrsus  referre  et  illi  minus  latum  ('laxum’  codd.)  limitem 
aperire.  Cic.  pro  lege  Man.  8,  21  patefactumque  nostris  legionibus  esse 
Pontum  ,  qui  . . .  clausus  fuisset.  —  28.  isque  domum  nobis  isque  dedit 
dominae,  ita  egregie  Froehlichius  correxit  traditum  in  V  'dominam*, 
hanc  enim  amasiaui  iam  dudum  habuit  poeta  nec  ab  Allio  afccepit  testi¬ 
bus  prioribus,  sed  conuenire.  cum  ea  utpote  nupta  antea  nequierat;  huius 
rei  potestatem  amantibus  aperuit  Aliius  (communis,  ut  uidetur,  amicus) 
in  sua  ipsius  domo  (cf.  et  infra  u.  116).  nec  caret  acumine*  'domum 
nobis  et  dominae’,  uulgo  cum  domus  recipiat  nouos  maritos,  dominum 
et  dominam;  hic  inconcesso  in  amore  contra  est.  attende  ad  ter  re¬ 
petitum  'is’,  quo  in  Allium  omnis  praestiti  auxilii  laus  confertur:  unus 
Aliius  mihi  fuit  Castor  et  Pollux.  —  29.  ad  quam  communes  exer¬ 
ceremus  amores.  rad  quam  (=  apud  quam)’  si  ad  'dominae’  referi¬ 
mus,  hic  euadit  sensus  ineptissimus,  quasi  Aliius  et  Catullus  una  in 

puella  illa,  utpote  amica  communi  (Santenius  cp.  Petron.  105,  Mart.  XI 
81,  1),  fecissent  delicias;  quod  ut  alia  ita  u.  115  refutant,  sin  fad  quam’ 
spectare  dicimus  ad  'domum’  constructione  iam  per  se  duriore,  non  recte 
adhibitum  est  'ad’,  quippe  quod  cum  uocabulis  locum  indicantibus  iunctum 
ualeat  'prope,  iuxta’  (cf.  Draegerus,  synt.  hist.  I  p.  5772  sqq.);  nec  ullo 
pacto  significare  potest  'in  qua’,  hinc  rescribendi  auctor  extiti  'ad 
quem’:  ut  apud  eum  (Kuehnerus  gr.  1.  II  p.  854),  ut  in  eius  domo;  cf. 
Cic.  ad  fam.  IX  1,  2  siue  in  Cumano  ad  te  (=  in  domo  tua;  plura  apud 
Draegerum  1.  1.).  cui  coniecturae  leuissimis  uel  nullis  (ut  tam  saepe) 
causis  impugnatae  qui  nuper  praetulit  'ut  clam’,  quid  sit  rem  criticam 
exercere  professus  est  se  nescire,  iam  uero  'communes  amores’  ad  mu- 
tuom  inter  poetam  Lesbiamque  amorem  spectant  (sic  Ouid.  epist.  15,  317 
et  am.  II  5,  31  communia  gaudia,  Lucr.  IV  1208  communis  uoluptas ), 
quem  tuto  persequi  cuique  indulgere  possunt;  cf.  ad  LXI  228,  Tac.  ann. 
XIV  20  turpes  amores  exercere,  Verg.  Aen.  IV  99;  cf.  et  Prop.  I  7,  5  nostros 
agitamus  amores.  —  30.  quo  mea  se  molli  candida  diua  pede  intulit, 
'quo’,  in  domum  Allii,  'molli’  in  laudem,  cf.  ad  XLII  8,  Anth.  Pal.  IX 
189,  2  Asafttdsg  ct^Qa  nodav  t’  sXiGGopevca,  Prop.  II  12,  24  ut  so¬ 
leant  molliter  ire  pedes,  id.  I  18,  11  non  altera  nostro  limine  formosos 
intulit  ulla  pedes,  'candida’,  cf.  ad  XIII  4.  offensione  non  caret  uox 
'diua’.  nam  cum  nihil  sit  uulgarius  quam  bellam  puellam  uocari  simi¬ 
lem  deae  aut  a  cupido  amatore  praesente  appellari  'mea  Venus’  simili- 
terue,  uix  tamen  reperietor  ubi  absolute  ea  'diua’  dicatur,  neque  uero 
de  ETUcpavEia  quadam  poetam  cogitasse  sat  docent  uerba  adiacentia,  quae 
feminae  utique  humanae  ingressum  indicant  ('apparet  subito  roseaque 
in  luce  refulget’  illam  rationem  decent);  et  si  statim  Lesbia  cum  Lau- 
damia  comparatur,  iterum  'diua’  quam  sit  alienum  apparet;  desidera- 
turque  aliquid,  quod  aeque  ac  'lux  mea’  u.  92,  quo  respicitur  ad  nostrum 
uersum,  amatam  indicet,  hinc  proposui  quod  adlitteratione  commen¬ 
datur  'candida  cura’  (Verg.  ecl.  10,  22  tua  cura  Lycoris).  —  31,  32.  et 
trito  fulgentem  in  limine  plantam  innixa  arguta  constituit  solea, 
in  limine  per  usum  multum  detrito  (epitheton  graphice  e  re  petitum) 
conlocauit  niueum  pedem,  dum  innititur  solea  sic  crepante.  Itali  olim 
maluerunt  'constitit  in’  construentes:  in  limine  constitit,  plantam  a.  s. 
innixa,  ut  Prop.  I  15,  18  constitit  in  thalamo  et  II  29,  40  prosilit  in  laxa 
nixa  pedem  solea,  sed  locutio  'plantam  constituere’  alibi,  ut  uidetur, 
non  lecta  ad  similitudinem  illius  'pedem  ponere’  (ex.  gr.  Tib.  I  2,  20)  facile 
defenditur,  audit  autem  pes  'fulgens’  non  a  calceis  purpureis,  ut  non¬ 
nulli  putant  cp.  Lucr.  IV  1125,  sed  utpote  naturali  candore  nitens,  ut 
Sen.  Troad.  1138  fulgent  genae,  Tib.  I  8,  31  fulgent  ora  similiaque;  cf. 
LXI  9  niueo  pede ,  Lydia  10  pedis  niuei  uestigia  ponet,  solea  autem  (quae 
feminis  maxime  erat  sollemnis:  Turnebus  adu.  XXIV  17),  qua  innititur 
(cf.  Prop.  1.  1.;  nam  cp.  a  Statio  Turpilius  31  R.  diuersus  est),  uocatur 
'arguta’  non  ut  subtilis  breuisque  (cp.  Verg.  Georg.  III  80,  porro  de 
pede  exiguo  Ouid.  am.  III  3,  7),  sed  ut  crepans;  qua  significatione  nota 

(cf.  VI  11)  prae  aliis  contulerim  Tib.  Priap.  2,  40  sed  ille  cum  redibit 
aureus  puer ,  simul  sonante  senseris  iter  pede,  pulcherrima  sic  exoritur 
imago:  in  domus  Allianae  conclaui  quodam  Catullus  amasiam  expectans 
ecce  audit  signum  optatissimum  aduenientis,  solearum  crepitum  — 
33,  34.  coningis  ut  quondam  flagrans  aduenit  amorei  Protesilaeam 
Landamia  domum,  de  prisco  ablatiuo  c amorei’  siue  c amori’  cf.  su¬ 
pra  p.  51;  de  adiectiuo  'Protesilaeus’  Prop.  II  15,  14  Menelaeus.  'Lau- 
damia’  pro  graeco  Actoda/isia,  ut  in  multis  uocabulis  graecis  cum  Xao- 
formatis  vo’  in  fu’  transformauit  priscis  temporibus  lingua  latina,  ut 
'Laiidice,  Latimedon,  Laiicoon’  (in  cista  Praenestina  'Laoumeda’);  cf. 
HUsenerus  in  Fleckeis.  ann.  1865  p.  227  sqq.,  Schuchardtus  libri  'Voka- 
lismus  d.  Vulgaerlat.’  II  p.  142  sqq.,  Corssenus  de  pronunt.  I  p.  657. 
unde  in  his  uocabulis  fa’  et  cu’  uocales  postea  coaluerunt  in  fau’  di** 
phthongum  et  ex.  gr.  'Laucontem’  trisyllabe  adhibitum  est  (LMuellerus 
d.  i*,  m.  p.  265).  iam  poeta  transgreditur  ad  longam  Lesbiae  et  Lau- 
damiae  comparationem :  communis  quippe  utrique  est  flagrans  uiri  amor, 
commune  est  quod  hoc  amore  incitata  utraque  ultro  uirum  appetens  (et 
de  Lesbia  hoc  ex  VIII  4  apparet),  quamquam  diuerso-modo,  inconcessos 
hymenaeos  iniit;  simulque  hoc  poetae  esse  uidetur  consilium  ut  admoneat 
leniter  Lesbiam  ut  seruando  in  amore  fidem  eandem  inter  puellas  Ro¬ 
manas  consequatur  gloriam ,  qua  inter  Graias  floruit  Laudamia.  sed  ut 
heroine  Thessala  per  totam  antiquitatem  pro  fidi  in  coniugem  unice  di¬ 
lectum  amoris  exemplari  habebatur,  ita  uarias  species  per  saeculorum 
decursum  induit  quae  de  illa  et  Protesilao  circumferebatur  fabula,  ad 
quam  accuratius  cognoscendam  proficiscendum  est  ab  Eustathii  ad  Ho¬ 
meri  Iliados  II  701  scholiis.  ubi  postquam  pauca  de  Protesilao  sunt 
praemonita,  haec  habes  de  Laudamia  (p.  326,  22  sqq.):  yvvrj  Se  Ilgm- 
zeglXduo  AaoddfiSLa  r\  ^Andazov  cpiXavSqog  navv  nal  firj  avaaxofiivrj  £ rjv 
fiEza  zov  zov  avSqog  fravatTOV ,  nsgl  qg  Xoyog  tpEQEzat  xoiovxog.  Uqco- 
zsGiXccog  -nal  (iezoc  fravcczov  eqcov  zrjg  yvvainog  nuxa.  [irjvLV  ’AcpQoSCx r\g 
rjzrjGcizo  zovg  hccxco&fv  ovzag  uveX&siv ,  %al  aveX&tbv  evqev  e%eCvt\v  ayaX- 
[MXZL  CiVZOV  7tEQLKEtflEV7]V.  CtlzTJGCCVXOg  Si  (fCiGL  fiq  vgzsqelv  avzov  £iq>£i 
SLEXQrjGazo  Ectvxrjv.  tum  pergit  (325,  26  sqq.)  eteqov  Se  aLUns  tpacl  zrjv 
AaoSdfiELav  nal  zsfrvsaizog  zov  TlqcozEGiXdov  eqohzl  fxxatf colat  %oX(a 
A  cpq  oS Lzqg.  ayysX&ivzog  yaq  zov  rtd&ovg  ov  uovov  xa^£n^S  ijvEyKE 
(pccciv ,  dXXd.  k ai  (xvccyHctfcofiivri  ngog  zov  izaxQog  ydpco  Sevzeqco  fevx&ij- 
vcu  ovn  d.niGxT\  zov  iqdv,  aXXu  ■xctxExopivri  evvxzeqeve  fiEzd  zov  avSqog , 
[idXXov  ccLQOvfiivrj  zqv  nqog  zov  xE&vsaxcc  cpccoi  GvvovaCav  q  zqv  itgog 
zovg  gavzag  ofiiXiav,  nal  e^eXiizev  vn*  int&vfiicig.  in  his  Eustathium 
sequi  poetarum  epicorum  narrationes  diuersas,  uno  eoque  certissimo 
argumento  comprobatur,  repetitis  illis  naxa,  prjviv  AcpqoSCziig  et  go&fi) 
’A(pQo8txr)g.  amabant  enim  epici  posteriores  causas  rationesque  laborum 
malorumque,  quibus  carminum  suorum  personas  principes  iactari  fece¬ 
runt,  numinis  alicuius  laesi  prjvLv  producere,  increbuerht-  hic  mos  cum 
ex  pusilla  Homeri  imitatione,  tum  ex  illa  zag  ctlxCag  rerum  inquirendi 

consuetudine  Alexandrinorum  maxime  aeuo  exorta,  ut  unicum  exem¬ 
plum  proferam,  in  Ciri  epyllio  (quod  ad  Parthenii  imitationem  totum 
esse  compositum  paene  certum  est:  cf.  PLM.  II  p.  31)  Scyllae  infelix 
amor  ex  Iunonis  ira  (139 — 157)  scite  repetitur,  sed  ita  consuetum  arti¬ 
ficium  ibi  uariatur,  ut  non  ipsa  dearum  princeps  quippe  de  Iouis  sui 
mala  fide  sollicita  supplicium  exequi*  sed  huius  administrum  eligere 
Amorem  fingatur,  duce  autem  Eustathio  et  uocatis  in  partes  ceterorum 
testimoniis,  quae  fabulae  illius  fuerit  forma  primaria  quaque  ratione  ab 
epicis  sit  tractata,  erui  potest.  Graecorum  duces  Helenae  raptum  uin- 
dicaturi  postquam  in  bellum  Troianis  inferendum  coniurarunt,  Protesilao 
quoque  proficiscendum  erat  omittendaeque  nuptiae  iamiam  propinquae, 
tum  uero  Laudamia  amore  saucia,  quamuis  uiri  amati  domus  nondum 
ita  esset  perfecta,  ut  nouam  dominam  posset  excipere,  nondumque  tha¬ 
lamus  sacris  cum  ceteris  dis  nuptiarum  patronis  tum  sanctae  Veneri 
constitutis  rite  esset  consecratus,  ultro  in  Protesilai  domum  uenit  et 
reluctantem  licet  uirum  ui  uehementiaque  amoris  sui  perduxit,  ut  raptim 
nuptiae  celebrarentur,  sperans  fortasse  fore,  ut  sic  coniugem  retineret, 
nam  hoc,  Laudamiam  in  Protesilai  domum  ultro  uenisse,  etsi  alibi  non 
traditum  est,  ita  tamen  ex  Catulli  uerbis  disertis  (33  sqq.)  et  ratione  com¬ 
parationis  inter  Laudamiam  et  Lesbiam  factae  (cf.  et  ad  78)  sequitur,  ut  in 
dubitationem  uocari  omnino  nequeat,  sed  ecce  praesens  deorum  poena, 
unam  enim  per  noctem  (schol.  Aristidis  p.  671)  noua  nupta  fructus  maritus 
subito  ab  ipsis  Graecis  fatorum  consciis  ut  simul  ad  Troiam  iret  est  coactus ; 
disturbataeque  sunt  nuptiae  eo  fere  modo,  quem  descripsit  Apuleius  met. 
IV  26  ( fivayndG&r}  (istoc  zobv  'EMrjvcov  'Arist.  1. 1.).  qui  paulo  post,  ubi  pri¬ 
mus  omnium  e  nauibus  in  litus  Troianum  prosiluit,  interfectus  est  (ad  45). 
iam  in  eis  quae  deinceps  narranda  sunt  in  diuersa  omnia  abeunt  aucto¬ 
res,  ut  tamen  una  eademque  fabulae  species,  si  summam  spectes,  usque 
ad  Antoninorum  imperatorum  aeuum  optinuisse  uideatur.  sed  poetae 
tragici,  quos  fabulam  illam  saepius  in  scaenam  datauisse  ex  Ouidio  (tr. 
II  404)  constat,  quemadmodum  historiam  pertexuerint,  ex  Protesilai 
Euripideae  laceris  fragmentis  (649  sqq.  Nauckii)  coniectare  non  licet, 
nisi  quod  ex  scholii  Aristidei  1.  1.  uerbis  patet,  apud  Euripidem  ipsum 
Protesilaum  deos  inferos  ut  ad  uxorem  rediret  orasse  idque  precibus 
optinuisse,  ut  unum  per  diem  apud  superos  morandi  potestas  ei  daretur, 
eademque  huius  rei  narratio  apud  Alexaudrinos  epylliorum  elegiarumue 
auctores  inueniebatur.  sic  enim  Prop.  I  19,  7 :  illic  Phylacides  iucundae 
coniugis  heros  non  potuit  caecis  inmemor  esse  locis ,  sed  cupidus  falsis 
attingere  gaudia  palmis  Thessalis  antiquam  uenerat  umbra  domum,  et 
ita  Stat.  silu.  V  3,  273  ex  Heinsii  emendatione  certissima:  si  lux  una 
retro  Phylaceida  rettulit  umbram,  idemque  Stat.  silu.  II  7,  121  ad  fabu¬ 
lam  nostram  (fortasse  a  Lucano  in  libro  fcatachtonion’  fusius  tractatam) 
adludens  de  Lucano:  unum,  quaeso,  diem  deos  silentum  exores:  solet  hoc 
patere  limen  ad  nuptas  redeuntibus  maritis,  sed  quo  modo  hanc  fabulae 
formam  exornauerint,  docet  ille  poeta  epicus,  cuius  narrationem  paulo 
CatuIiI/us  ed.  Baehxens.  II.  33 

accuratius  excerpsit  Eustathius  priore  loco  inde  a  p.  325,  22.  ille  igitur 
finxit  Yenerem  ob  sacra  scilicet  coniugalia  omissa  iratam  Protesilaum 
admotis  amoris  stimulis  instigasse,  ut  redeundi  ad  superos  facultatem 
umbrarum  regem  oraret  (bellam  huius  rei  narrationem  habes  apud  Lu- 
cianum  d.  m.  23);  id  nimirum  deae  consilium  erat,  ut  iterum  mariti 
amplexibus  usa  Laudamia  funditus  periret  itaque  poenas  daret,  quod 
quo  certius  efficeret,  ipsam  quoque  puellam,  ne  eius  cura  tempore  len¬ 
tesceret,  spe  uiuida  recuperandi  mariti  (Sen.  epigr.  25,  44)  ac  tanto  de¬ 
siderio  dea  impleuerat,  ut  ceream  illa  uiri  imaginem  tamquam  uiuum 
uigentemque  maritum  bracchiis  fouere  exoscularique  amoris  ui  insana 
impelleretur  (cf.  Ouid.  epist.  13, 149  sqq.).  fictum  esse  et  hoc  tamquam  Ve¬ 
neris  iratae  supplicium  facile  est  intellectu;  hinc  Ouid.  rem.  723:  si  potes, 
et  ceras  remoue.  quid  imagine  muta  carperis?  hoc  periit  Laodamia  modo. 
quae  autem  partes  fuerint  patris  Acasti  alteras  filiae  nuptias  desiderantis 
apud  epicos,  non  ita  patet;  ut  sunt  in  hac  re  nonnulla  obscura,  illud 
autem  simulacrum  in  amplexu  tenentem  coniugem  inuenit  Protesilaus; 
qui  cum  peracto  concessi  temporis  spatio  ad  umbras  rediturus  erat,  tum 
Laudamia  et  ipsa  relinqui  iterum  inpatiens  et  marito  ut  se  sequeretur 
persuadente  (cf.  praeter  Eustathium  Philostratus  prooem.  heroicon  2) 
gladio  incubuit;  itaque,  ut  ait  Ouidius  (am.  II  18,  38;  cf.  ex  P.  III  1,  110), 
extitit  fcomes  extincto  Laodamia  uiro5.  huius  autem  loci  Ouidiani  me¬ 
mor  erat  Claudianus  laus  Serenae  150.  haec  igitur  testimoniis  omnibus 
apte  conexis  pristina  mythi  species  agnoscitur,  quae  usque  ad  Luciani 
Philostratique  tempora  perdurauit.  horum  autem  tempore,  id  est  medio 
fere  saeculo  post  Chr.  n.  secundo,  extitisse  uidetur  poeta  siue  Graecus 
siue  Romanus ,  qui  noua  excogitaret  commenta ;  quae  secuti  sunt  poste¬ 
rioris  aetatis  scriptores  omnes,  Minucius  Felix  Oct.  11,  8,  Hyginus  fab. 
103  et  104,  Ausonius  edyll.  5,  35,  Seruius  ad  Aen.  VI  447.  ita  autem 
poeta  ille  fabulam  inuertit,  ut  ipsa  Laudamia  a  dis  inferis  mariti  redi¬ 
tum  peteret  impetraretque  trium  horarum  colloquium,  quo  tempore 
elapso  cum  iam  duas  noctes,  ut  ait  Ausonius,  uiui  functique  mariti  sibi 
praereptas  quereretur,  amore  percita  uiri  imaginem  adamare  amplexari- 
que  coepit,  qua  re  deprehensa  cum  simulacrum  combureretur,  misera 
mulier  et  ipsa  in  flammas  se  inmisit.  aliter  paulo  rem  narrat  Seruius,  . 
qui  illam  in  mariti  ab  inferis  reducis  amplexibus  pereuntem  facit,  iteruin- 
que  alio  modo  feminae  finem  narrat  Eustathius  posteriore  loco  inde  a 
uerbis  eteqol  Se  ctXXcos  cpu6L .  cuius  narrationem  et  ipsam  ex  poeta  quodam 
epico  nouicio  esse  haustam  monstrat  illud  ,AcpqoSCxriq.  nos  missis 

his  recentioribus  figmentis  in  eruta  feliciter  antiqua  fabulae  forma  ad- 
quiescemus.  sed  ut  tandem  in  uiam  redeam,  Catullum  non  cognitam 
habuisse  nisi  priscam  mythi  speciem  iam  ultro  apparet,  neque  minus 
in  propatulo  est  eum  non  tragoediam  aliquam  (de  Euripidea  fabula  cogi- 
tauit  male  AKiesslingius  in  programmate  Gryphiswaldensi  a.  1877),  sed 
aliquod  epyllion  ob  oculos  habuisse,  cf.  ad  u.  37.  sed  quinam  poeta 
Alexandrinus  obuersatus  sit  Catullo,’ hoc  plane  in  tenebris  iacet.  neque 

enim  certi  quicquam  de  Heliodoro  Protesilai,  carminis  epici,  auctore 
scimus  (cf.  Meinekii  Anal.  Alex.  p.  384).  si  uellem  hariolari,  conclude¬ 
rem  ita:  Veronae  (ubi  carmen  LXVIlIb  scriptum  esse  infra  ostendam) 
unam  capsulam  Catullo  adfuisse,  continentem  illam  Callimachi  carmina 
(cf.  ad  LXVIIIa  36);  huius  igitur  epyllion  quoddam,  fortasse  in  Aetio¬ 
rum  libris  extans,  a  Catullo  expressum  esse,  sed  praestat  ingenue  fateri, 
esse  aliqua  quae  ignoremus,  nec  quomodo  Laeuius  in  carmine  suo  'Pro¬ 
tesilaodamia’  inscripto  historiam  pertexuerit,  ex  paucis  fragmentis  (post 
Muelleri  Catullum  p.  81  sq.)  persequi  licet.  —  35,  36.  incepta  frustra, 
nondum  cum  sanguine  sacro  hostia  caelestes  paciflcasset  eros.  Italis 
auctoribus  uulgo  'inceptam’  legunt,  accersentes  Hom.  II.  II  698  rcov  av 
UqcoxsglXuoq  aQriLog  rjysfiovEvsv  gcoog  soav.  tote  8’  tjSt]  e%ev  nara  yuia. 

I usXouva.  tov  Se  xal  apcpLdQVcpris  &Xo%og  <&vXcc7ir]  SXeXeltito  xat  8o[iog 
7}{LiTElri<s.  quae  etsi  iam  ueteres  etiam  aliter  acceperunt  de  domo  non¬ 
dum  liberis  fulta  (cf.  Val.  Flacc.  VI  688  et  jprimo  domus  inperfecta  cu¬ 
bili,  Turnebus  adn.  XXI  17  et  XXIX  25),  nihil  tamen  obstat  quominus 
sequamur  scholiastam  haec  ad  II.  II  701  adnotantem  rj  ars/Utooros.  ifrog 
yaQ  r)v  Toig  yr][iccGL  fruXocyiOV  oIkoSoilelg&cu.  8lo  oi  noXXot  (paoiv  otl 
olkoSo^cov  &dXci(iov  eccvtg)  6  IlQCOTEGiXoiog  KitETtXEVGEv  ini  tov  noXEfiov 
(cf.  et  Lucian.  catapl.  §  8).  quod  si  uoluit  indicare  Catullus,  utique  non 
.scribere  potuit  'frustra  inceptam’,  sed  fere  'perfectam  nondum’;  nec 
enim  domus  propterea  frustra  coepta  erat  aedificari,  quod  ei  inperfectae 
deorum  uoluntas  propensa  nondum  erat  sacris  conciliata,  rectius  Froeh- 
lichius  'incepto’  cum  'amore’  iungendum  dedit,  fortasse  respiciens  Cirin 
328  non  ego  te  incepto  (Heri  quod  non  pote )  conor  flectere  amore,  Verg. 
Aen.  IV  316  per  inceptos  hymenaeos:  coniugis  amorem  frustra  inbiberat 
misera  puella,  quamquam  nec  abhorret  plane  a  latinitate,  si  explica¬ 
mus  'per  inceptum  uanum  domum  uenerat  mariti  eumque  retinere  studuit’ 
(cf.  Kuehnerus  gr.  1.  II  p.  165).  ut  autem  omnia  ad  deorum  cultum 
pertinentia  sunt  'sacra’,  ita  hostiarum  quoque  inmolatarum  sanguis,  ut 
Auian.  fab.  42,  13  sacrum  diuis  fudisse  cruorem.  caelestes  autem  domini 
(cf.  ad  LXIII  92),  qui  pacificantur  siue  propitii  redduntur  conciliantur- 
que  (bene  Vulpius  cp.  Verg.  Aen.  IV  56  pacemque  per  aras  exquirunt 
et  Sil.  Ital.  XV  424  pacificans  diuos ;  adde  Plaut.  Poen.  I  2,  43  quae  ad 
deum  pacem  oportet  adesse ,  Grat.  Cyneg.  437  (Vulcani)  pacemque  pre¬ 
camur,  Buechelerum  mus.  Rhen.  36  p.  240),  hic  in  uniuersum  appellantur, 
etsi  prae  ceteris  significantur  Venus  et  luno  ceterique  deoi  yccpyXioi, 
quibus  uaria  fiebant  a  nouis  nuptis  sacra  sollemnia,  de  quibus  cf.  ex.  gr. 
Ruhnkenius  ad  Tim.  s.  u.  TtQOTEXsLu.  —  37,  38.  nil  mihi  tam  ualde 
placeat,  Rhamnusia  uirgo,  quod  temere  inuitis  suscipiatur  eris.  * 
Sen.  de  clem.  I  1  nec  est  quisquam ,  cui  tam  ualde  innocentia  sua  placeat, 
ut  non  ..  gaudeat,  Petron.  126  nolo,  inquit,  tibi  tam  ualde  placeas :  in- 
est  notio  superbae  iactantiae,  cf.  Ruhnk.  ad  Veli.  Pat.  II  112,  3.  de 
Rhamnusia  dixi  ad  LXVI  71.  Verg.  Aen.  II  402  heu  nihil  inuitis  fas 
quemquam  fidere  diuis,  plura  ad  LXXVI  12.  'temere’,  leuiter  spretaque 

deorum  ira.  dicit  autem  haec  poeta  exemplar  Alexandrinum  secutus 
respectu  poenae,  quam  Veneris  maxime  ira  inpendit  Laudamiae  (cf. 
supra),  et  innuit  simul  animo  demisso,  uelle  se  suo  amori  quantumuis 
grato  renuntiare  potius  quam  offendere  deos,  si  forte  horum  iram  sibi 
contraxerit  ob  suas  cum  Lesbia  nuptias  inconcessas.  —  89.  quam  ieiuna 
pium  desideret  ara  cruorem.  quam  sit  necessarium,  diuos  pacificare 
sacris,  nam  ut  poetae  omnes  res  inanimatas  tamquam  uiuentes  sensuum 
faciunt  compotes,  sic  etiam  loco  ipsorum  deorum  sacrata  his  ara  (cf. 
Aen.  V  48  maestas  aras )  dicitur  'ieiuna’,  utpote  quae  nondum  biberit 
cruorem  hostiarum,  desiderare  siue  auere  (Plin.  h.  n.  XVII  26,  249  ar¬ 
bores  desiderant  rigari }  Hor.  od.  IV  11,  6  ara  . .  auet  inmolato  spargier 
agno )  sacrum  sanguinem;  nam  rpius’,  plane  ut  'sacer’,  de  quibuscum¬ 
que  rebus  ad  deos  pertinentibus  adhibetur  (cf.  fture,  farre  pio,  pia  uota’, 
sim.).  —  40.  amisso  uiro.  scii.  Troiam  proficisci  a  Graecis  coacto  (non 
morte,  redarguente  u.  sq.,  quamquam  Troiam  ire  et  mori  unum  erat 
Protesilao,  cf.  45).  —  41.  coniugis  ante  coacta  noni  dimittere  collum, 
'noui’,  cf.  ad  LX1  32.  'coacta’,  ex  praesenti  deorum  poena  (cf.  supra), 
de  qua  ut  cogitemus  suadet  omnino  totus  locus.  fdim.  collum’,  quod 
amplexa  tenet;  Ouid.  epist.  15,  155  tene  manus  umquam  nostrae  dimittere 
uellent,  tene  meo  paterer  uiuus  abire  sinu?  —  42.  quam  ueniens  una 
atque  altera  rursus  hiems.  'unus  et  alter’  cum  ualeat  plerumque 
fcomplures’  (cf.  quae  dixi  ad  Tac.  dial.  p.  76),  hic  additum  frursus’  ut 
ad  uerbum  intellegamus  cogit;  Ter.  Andr.  I  1,  50  unus  et  item  alter. 
'ueniens’,  in  orbe  annuo  rediens,  de  tempore  futuro,  ut  Verg.  Aen.  I  283, 
Hor.  a.  p.  175.  —  48.  noctibus  in  longis  auidnm  saturassct  amorem. 
Lucr.  V  699  noctes  hiberno  tempore  longae ,  per  quas  ('in’)  amorem  exer¬ 
cere  in  molli  lectulo  iuuat  (cf.  et  Ouid.  epist.  16,  181).  de  auido  amore 
cf.  Lucr.  IV  1101  sqq. ;  'saturare’,  ut  LXIV  220;  Sen.  Troad.  762  am¬ 
plexu  ultimo  auidos  dolores  satio.  —  44.  posset  ut  abrupto  niuere  con- 
ingio.  abstractum  pro  concreto,  ut  docet  u.  46:  ut  ' hospitium 4  pro 
'hospes’  Prop.  I  15,  20,  'seruitium’  pro  'seruus’  adhibetur,  sic  'con- 
iugium’  pro  'coniux’  Prop.  III  13,  19  et  certamen  habet  leti ,  quae  uiua 
sequatur  coniugium ,  Verg.  Aen.  II  579,  Lygdam.  4,  74.  quo  magis  iam 
patet,  male  G  ex  coniectura  nempe  scribae  praebere  'abrupto’  (nam 
uitam  coniux  ipse  abrumpit,  fato  abripitur;  et  coniugium  abrumpitur 
ex.  gr.  diuortio),  sed  proficiscendum  esse  ab  O,  in  cuius  scriptura  'abin 
nupto’  latere  putaui  putoque  'absumpto’,  hoc  est,  dempto;  cf.  praeter 
Aen.  I  555  Tac.  ann.  VI  32  nouo  genere  mortis  absumptus  et  alia  multa». 
—  45.  quod  scibant  Parcae  non  longo  tempore  abisse,  expectamus 
fere  'quod  (=  quem)  mortuum  esse’  nam  perfectum  tempus  facile  ex¬ 
plicatur,  si  uerba  in  orationem  uertimus  derectam:  'Protesilaus  secun¬ 
dum  fatorum  decretum  paruo  tantum  spatio  interiecto  (itinere  maritimo) 
mortuus  est,  si  Troiam  profectus  erit’;  quod  nil  aliud  sibi  uult  quam 
'statim  morietur’;  cf.  Kuehnerus  gr.  1.  II  p.  97.  sed  'abire’  num  'mori’ 
possit  aequare,  perquam  est  dubium;  quam  notionem  illud  ubique  nan- 

ciscitur  ex  ipso  aliquo  addito,  ueluti  in  dictionibus  'abire  e  uita’  et 
'abire  hinc  in  communem  locum’;  nec  dubito  quin  apud  Lucii.  XXX 
38  M.  insperato  abiit  tale  aliquid  olim  praecesserit;  ut  et  in  glossa 
dubiae  fidei,  quam  praebet  Paulus  Festi  p.  380  abitionem  antiqui  dice¬ 
bant  mortem  (ueluti  'in  Orcum  abitionem’  intellegimus).  Itali  olim  'ab¬ 
esse7  proposuerunt:  hoc,  puellam  sine  coniuge  esse  uicturam,  mox 
euenturum  esse,  quae  sententia  mihi  quidem  et  languida  uidetur  et 
potius  flagitare  'adesse’,  quod  Santenius  coniecit;  nam  'non  longo  tem¬ 
pore’  ad  futurum  spectans  latine  ualet  'post  breue  tempus’;  Prop.  II 
18,  20  haud  longa  curua  futura  die.  iam  cum  Ribbeckianum  'uixe’ 
careat  probabilitate,  restituo  'obisse’,  quod  accurate  id  quod  desidera¬ 
mus  designat  (semper  'o’  et  ra’  fluctuant  in  his  uocibus).  restat  alte¬ 
rum  uitium  in  'seibant’  tradito  a  V,  quod  miro  sane  et  insolenti  modo 
est  dictum;  nam  si  Santenius  cp.  tragici  incerti  u.  87  R.  scibam  me  in 
mortiferum  bellum ,  non  in  epulas  mittere  (filium),  hoc  recte  loquitur 
homo  de  re  illa  certus;  sed  Parcae,  quae  olim  fata  cecinerunt,  ita  'de- 
creuisse’  uel  similiter  sunt  dicendae,  ut  docet  facile  sensus  communis, 
nam  ne  hoc  quidem  rectum  est,  solas  Parcas  mortis  Protesilao  Troiam 
profecto  instantis  conscias  fuisse,  siquidem  fama  eius  rei  quamquam 
nondum  aperta  uagabatur  (cf.  Ouid.  epist.  13,  93);  suspicorque  ob  eam 
causam  sibi  detectam  duces  Graecorum  ui  adhibita  (cf.  supra)  secum 
Troiam  abduxisse  uirum;  quem  notissimum  est  iam  nomine  fata  indi¬ 
care:  Auson.  epit.  her.  13  (12)  fatale  adscriptum  nomen  mihi  Protesilao ; 
nam  primus  Danaum  bello  obii  Phrygio ,  audaci  ingressus  Sigeia  litor  a 
saltu  . . .  hoc  letum  iam  tum  mea  fata  canebant ,  tale  mihi  nomen  cum 
pater  inposuit.  itaque  non  auctore  Lachmanno  'scibat’  (nam  Laudamia 
utique  nil  certi  de  re  illa  compererat  teste  Ouidio  1. 1.),  sed  cum  LMuellero 
'scirant’,  a  sciscendi  uerbo  ductum,  esse  reponendum  apparet:  Prop.  II 
13,  43  in  primis  animam  me  ponere  cunis  iussisset  quaeuis  de  tribus  urna 
soror,  Lucian.  d.  m.  19  ipse  dicit  Protesilaus  ov  yaq  sym  xovxoov  alxzog, 
aXV  r\  Moiga  xcci  x 6  UQXVS  ovxcog  iTUHEiiXooo&cci  (Philostr.  her.  p.  284). 
de  constructione  cf.  Sil.  Ital.  VII  544  solem  concedere  nocti  sciscant.  — 
46.  si  miles  muros  isset  ad  Iliacos,  'miles’,  bellator,  etiam  de  duce, 
ut  Prop.  II  13,  48  de  Nestore  Iliacis  miles  in  aggeribus,  'muri  Iliaci’ 
pro  Troia  positi  sunt  respectu  oppugnationis  instituendae,  iamque  ad 
Troiam  delapsus  exspatiandi  licentiam  sibi  sumit  poeta,  causa  huius 
degressionis  aperta:  quae  enim  Troia  Laudamiae  uirum  ademit,  eadem 
ob  fratris  mortem  Catullum  diuisit  a  Lesbia  sua;  et  in  comparationem 
coeptam  hoc  quoque  bene  quadrat,  quod  poeta  amoris  sui  inconcessi 
sibi  conscius  tacito  pectore  in  hac  re  poenam  quandam  deorum  agnoscere 
sibi  uidetur  (cf.  37  sq.).  —  47,  48.  nam  tum  Helenae  raptu  primores 
Argiuorum  coeperat  ad  sese  Troia  ciere  uiros.  'raptu’,  ob  raptum; 
Kuehnerus  gr.  1.  II  p.  291.  'primores  uiros’  (cf.  Tac.  ann.  IV  10  pri¬ 
mores  feminae)  hic  tam  ad  genus  quam  ad  uirtutes  refer;  Hom.  II.  X 
273  navisg  dqiaxoL,  Ver g.  Aen.  IX  309  primorum  manus,  Lucr.  1  87 

ductores  Danaum  delecti,  prima  uirorum ,  Cat.  LXIV  4.  rad  se  ciere’, 
contra  se  monere  et  excitare  in  arma,  ut  saepe  apud  priscos  maxime 
cad’  pro  caduersus’ ;  cf.  Aen.  VI  166  aere  ciere  uiros,  et  similiter  Lncr. 
V  946  decursus  aquai  largus  citat  (=  ad  se  uocat)  late  sitientia  saecla 
ferarum  ex  emendatione  Ritschelii  [opusc.  II  p.  435].  "coeperat’  de 
initio  expeditionis,  quae  parabatur  Aulide,  quo  contendit  Protesilaus.  — 
49.  Troia,  nefas,  commune  sepulcrum  Asiae  Europaeque.  fnefas’ 
parenthetice  cum  indignatione,  ut  ex.  gr.  Aen.  X  673,  Hor  od.  III  24,  30 
(non  explicandum  secundum  Aen.  II  585).  Hor.  sat.  I  8,  10  hoc  miserae 
plebi  stabat  commune  sepulcrum,  Lucr.  V  259;  et  similiter  Helena  audit 
Troiae  et  patriae  communis  Erinys  Aen.  II  573;  Prop.  II  1,  27  ciuilia 
busta  Philippos ,  Liuius  XXXI  29  Capua  sepulcrum  ac  monumentum  Cam¬ 
pani  populi ;  cf.  et  Ciris  131.  Ouid.  am.  II  12,  17  nisi  rapta  fuisset 
Tyndaris,  Eu/ropae  pax  Asiaeque  foret,  ut  semper  Europa  utpote  adorta 
Asiam  praeponitur  (Aen.  VII  223  et  X  90,  Prop.  II  3,  36,  Sen.  Agam. 
274,  nam  ib.  205-  diuersus  est,  Val.  Flacc.  VIII  396,  Stat.  Ach.  I  82 
et  410),  ut  appareat  non  sine  causa  Italos  traiecisse  hic  'Europae  Asiae¬ 
que’,  siquidem  hoc  multo  melius  in  rem  quadrat:  commune  tam  in- 
pugnantium  Graecorum  quam  inpugnatorum  Teucrorum.  —  50.  Troia, 
uirum  et  uirtutum  omnium  acerba  cinis,  ubi  uiri  fortissime  dimi¬ 
cantes  in  cinerem  sunt  conuersi  conpositique;  similiter  Claudian.  de  beil. 
Get.  637  (Pollentia)  uirtutis  fatale  solum,  memorabile  bustum  barbariae. 
dicitur  "cinis’  (de  qua  uoce  feminina  cf.  ad  CI  4)  'acerba’,  utpote  ob 
optimorum  et  Graecorum  et  Troianorum  mortem  praematuram;  Ouid. 
met.  XIV  187  acerba  morte,  Ver g.  Aen.  VI  429  acerbo  fwnere.  pulcre 
cuirtiutes’  (de  plurali  cf.  ad  LXIV  51,  Prop.  IV  10,  17)  cum  *uiri’,  unde 
descendit,  copulatur:  Lucii,  inc.  fr.  22  M.  specimen  uirtutis  uirique, 
Verg.  Aen.  I  566  uirtutesque  uir osque ;  quae  tamen  cum  coeant  in  unam 
notionem  uirorum  uirtutibus  maxime  insignium,  facile  accedit  'omnium’: 
optimus  quisque  cecidit.  —  51.  quaene  etiam  nostro  letum  miserabile 
fratri  attulit,  haec  est  felicissima  et  unice  recta  in  loco  sexcentis  con- 
iecturis  uexato  emendatio  Nicolai  Heinsii,  qui  scripturam  libri  Y  °que 
uetet  id’  ortam  intellexit  ex  fquene  etia’;  nimirum  'quaene’  hic  ualet 
e quippe  quae’,  ut  uidimus  ad  LXIV  180:  uere  optimi  cuiusque  funus 
praematurum  Troia  uidit,  siquidem  etiam  fratri  meo  mortem  contraxit 
(sic  enim  'attulit’  accipe:  cf.  ex.  gr.  Cic.  d.  n.  d.  II  3,  7).  iam  dixi 
causam  huius  mortis  ignotam  esse,  in  longa  quae  sequitur  parenthesi 
fere  easdem  quas  in  c.  LXVIIIa  querellas  poeta  profert  (quae  repetitio 
quo  pacto  facile  excusetur,  supra  exposui),  non  solum  fratris  unice  di¬ 
lecti  dolore  abreptus,  sed  etiam  similem  aliqua  ex  parte  suam  et  Lau- 
damiae  sortem  respiciens.  —  52.  cf.  LXVIII®  20,  ubi  iam  monui  huic 
parenthesi  cei’  (quae  est  uera  et  antiqua  interiectionis  forma)  magis  con- 
uenire  quam  'o’.  —  53.  ei  misero  fratri  iocundum  lumen  ademptum, 
facile  apparet  cur  poeta  non  et  LXVIIIa  21,  ut  cetera,  transscripserit: 
quae  illic  ipse  conexus  suppeditauit,  hic  abundabant  plane,  cum  prae- 


LXVIIIb  54-58. 


519 


sertim  eandem  rem  u.  55  sq.  indicarent,  alia  uerba  igitur  cum  circum¬ 
spicienda  essent,  repetiuit,  ut  dolori  conuenit,  priora,  quamquam  in 
uulgata  lectione  haec  repetitio  male  instituitur,  lumen  adimitur  mo¬ 
nenti:  Lucr.  III  1033  lumine  adempto  animam  moribundo  corpore  fudit ; 
et  haec  uita  quia  dulcis  est,  iucundum  dicitur:  Verg.  Aen.  VI  363  per 
caeli  iucundum  lumen  et  auras ,  Anth.  lat.  499,  5  [PLM.  IV  p.  412]  quam 
facile  offuscant  iucundum  tristia  lumen,  male  autem  se  habet  et  muta¬ 
tum  subiectum,  quia  sequens  'tecum5  fratris  ipsius  appellationem  prae¬ 
cedentem  desiderat,  et  omissum  in  hoc  enuntiato  'est5,  quod  abesse  apud 
Catullum  nisi  in  certis  quibusdam  formulis  non  solet;  ipsa  autem  lectio 
uulgata  dubia  est  utpote  ex  G  profecta  (nisi  quod  hic  'adeptum5),  cum 
contra  0  praebeat  'iocundumq;  limine  adeptum5,  iam  ad  repetitionem 
priorum  sufficiebat  fei  misero  adempte’  (nam  cmihi5  ultro  supplemus), 
cui  accedere  potuit,  quo  repetitio  tolerabilis  fieret,  quaedam  amplificatio, 
et  cum  ex  tradito  'adeptum5  facile  euadat  'adempte5  ('m5  olim  supra 
'pte5  natabat),  quae  restant  olim  ita  expediui,  ut  'iocundo  e  lumine5 
restituerem:  'e  lumine  adimi5  tam  bene  quam  'e  uita  tolli5  similiaue 
dicuntur,  sed  hic  quoque  otiosissimum  illud  'fratri5  (pro  quo  prius  de- 
.deram  'frater5)  alio  postea  me  duxit,  nam  ex  'iocundumq;5  eliciens 
'iocuiMo  in 5  (exaratum  fuit  olim  'iocundum5,  posita  'o5  supra  alte¬ 
ram  ru5)  sic  totum  nunc  redintegro  'ei  misero  aetatis  iocundo  in  limine 
adempte5;  est  enim  'limen  aetatis5  siue  'uitae5  adulescentia,  ut  Stat, 
silu.  II  1,  38  anni  stantes  in  limine  uitae  (cf.  et  Marklandus  ibid.  II 

6,  70);  et  ad  attributum  'iocundus5  cf.  LXVIIIa  16.  —  54,  55,  56.  cf. 
LXVIIla  22  sqq.  —  57,  58.  que  nunc  tam  longe  non  inter  nota  se¬ 
pulcra  nec  prope  cognatos  compositum  cineris,  ex  'que5  Itali  effe¬ 
cerunt  'quem5  sed  quamquam  pronomine  relatiuo  saepius  nouom  enun¬ 
tiatum  adiungitur  priori  (cf.  u.  30,  61,  65,  91,  95),  tamen  in  hac  parenthesi 
iam  per  se  longiore  quam  male  nouom  inferatur  enuntiatum  cum  magno 
perspicuitatis  damno,  cum  omnia  iusserint  continuare  fratris  adlocutio- 
nem,  facile  qui  pulcri  fruitur  sensu  intellegit;  idemque  lubenter,  puto, 
mecum  reddet  poetae  'te5,  cum  praesertim  traditum  'que5  ex  uersus 
praecedentis  initio  sit  ortum,  'tam  longe5;  Yeronae  quippe  hoc  carmen 
scriptum;  Santenius  cp.  Ouid.  tr.  III  3,  37  tam  procul  ignotis  igitur 
moriemur  in  oris  et  Petron.  c.  115.  notum  est  quam  fuerit  ueteribus 
gratum  sepeliri  in  terra  patria  et  in  eodem  cum  parentibus  auisque 
monumento;  cf.  ex.  gr.  Ciris  385  cineri  patria  est  iucunda  sepulto ,  Ouid. 
met.  XIII  524  condeturque  tuum  monumentis  corpus  auitis.  'nota5  et 
'cognata5  non  sunt  mera  synonyma,  sed  cum  gradatione  iunguntur:  inter 
monumenta  sepulcralia  notorum  siue  ciuium,  hoc  est  patria,  et  iuxta 
propinquorum  urnas,  in  quibus  cineres  ossaque  combustorum  solebant 
'componi5  (Val.  Flacc.  VII  208,  Lygdam.  2,  26  ibique  Broukhus.).  'cognati 
cineres5  (nam  in  plurali,  de  quo  cf.  Neuius  d.  f.  1.  I  p.  411,  non  facile 
inuenitur  genus  femininum,  metri  necessitate  cogente  nulla),  ut  Prop.  III 

7,  9  et  mater  non  iusta  piae  dare  debita  terrae  nec  pote  cognatos  inter 

humare  rogos,  Stat.  silu.  II 4, 22  cognata  funera,  Ouid.  epist.  14, 81  cognatae 
mortis,  cf.  et  ad  LXIY  384  (LXVIIIa  14).  de  'cineris’  forma  pro  'cineres’  cf. 
supra  p.  51.  —  59,  60.  sed  Troia  obscena,  Troia  infelice  sepultuin 
detinet  extremo  terra  aliena  solo,  huius  et  prioris  distichi  membra 
per  chiasmum  inter  se  contraria  sunt,  te  sepultum  'detinet’  siue  in  se 
retinet  (naz s%si)  nobisque  quibus  deberis  inuidet  (cf.  Tac.  ann.  XII  44 
cum  Nipperdei  adnot.  et  X1Y  65,  Stat.  Theb.  XII  561)  terra  aliena 
(oppos.  'nota  sep.’)  in  extrema  orbis  parte  (respondet  'tam  longe’),  et¬ 
enim  qui  'extremum  solum’  oram  Troadis  siue  litus  Rhoeteum  (LXV  7) 
esse  putant,  neque  ad  oppositionem  attendunt  neque  uero  ad  hoc,  accu¬ 
ratiorem  loci  definitionem  exhiberi  ablatiuo  illo  'Troia  obscena,  Troia 
infelice’ ;  recte  Santenius  cp.  Ouid.  tr.  III  3,  13  in  extremis  iaceo  popu¬ 
lisque  locisque.  in  illa  autem  praeposita  loci  definitione  Troia  totam 
designat  regionem;  quae  'infelix’  siue  tristis  propterea  uocatnr,  quod 
in  terra  ignota  mori  tristissimum  putabatur,  cum  desset  tumulo  pia 
carorum  cura;  in  quali  regione  ignota  obire  et  Tibullus  I  3,  3  sqq.  (de¬ 
precatur  et  Ouidius  tr.  III  3,  38  tristia  fata  uocat;  cf.  et  praeter  Soph. 
Electr.  1115  sqq.  Ouid.  met.  II  337  et  epist.  10,  121,  Yerg.  Aen.  IX  485, 
alia,  hoc  igitur  respondet  illis  'nec  prope  cognatos  cineres’,  restat  iam 
uox  'obscena’,  uulgo  ita  appellari  putant  Troiam  utpote  execrahdam, 
comparantes  Ouid.  epist.  5,  119,  ubi  nauis  Helenam  Troiam  adducens 
obscena  puppis  uocatur,  et  Accium  trag.  511  R.  obscena  dicta  aliaque; 
quibus  locis  omnibus  'obscenum’  ita  est  'infelix’,  ut  malum  in  tempus 
futurum  omen  significet,  potuit  ergo  ex.  gr.  id,  quod  olim  Laumedon 
deos  pacta  mercede  fraudauit,  obscenum  in  ueniens  aeuom  uocari;  Troia 
quo  iure  postea  quoque,  ubi  dudum  poenas  persoluit  (nec  Hor.  od.  III 
3,  61  sqq.  huc  facit),  et  ipsa  obscena  dicatur,  plane  nos  latet,  melius 
explicaturi  fuissent  'polluta’;  cf.  consol.  Liuiae  280  strata  per  obscenas 
corpora  nuda  uias;  quamquam  et  hoc,  contectam  olim  heroum  cadaue- 
ribus  Troada  et  nunc  obscenam  esse,  nimium  et  paene  ineptum  est.  hic 
quoque  uerum  aperit  oppositio,  etenim  terrae  ignotae  notio  prae  ceteris 
efferenda  parum  uel  nihil  effertur  solo  illo  'infelice’,  itaque  quod  eodem 
compendio  ('obsca’)  exaratur  'obscura’  restituendum  proposui:  Troia 
ignota  et  propterea  infelice,  omne  nimirum  ignotum  dici  'obscurum’, 
notum  est;  cf.  ex.  gr.  Claudian.  r.  Pros.  III  121  sedes  obscurior .  de 
ablatiuo  rarissimo  'infelice’  cf.  Neuius  d.  f.  1.  II  p.  47.  Troia  iterum 
conmemorata  aptam  ad  rem  redeundi  ansam  praebuit.  —  61,  62.  fertur 
simul  undique  pubes  Graeca  penetralis  deseruisse  focos,  neonireris 
'fertur  deseruisse’  post  'coeperat  ciere’  (48)  expectesque  potius  'deseruit’: 
est  haec  sollemnis  poetis  circumscriptio  plurimis  locis  obseruanda,  in 
quibus  'dicitur’,  'traditur’  similiaque  uim  suam  perdunt,  ut  Ouid.  fast. 
II  289  ante  Iouem  genitum  terras  habuisse  feruntur  Arcades,  et  luna  gens 
prior  illa  fuit ;  cf.  Marklandus  ad  Stat.  silu.  Y  1,  33.  lacunosum  deinde 
uersum  suppleui  recipiendo  Italorum  commentum  'simul’;  quod,  si  olim 
‘simol’  scriptum  fuit,  facile  inter  'r’  et  'und’  intercidere  potuit;  quam- 

quam  et  alia  supplementa  praesto  est  excogitare;  ueluti  Froehlichius  'cun¬ 
cta’,  Eldickius  'lecta’,  ego  aliquando  rualida’  coniecimus.  ad  'undique’ 
Eldickius  cp.  Bion.  XV  9  ovSe  TLgr'EXXr}v  ovxs  Mvktivcclwv  ovt  "HXidog  ovxs 
Acntcov tov  fiEivsv  eov  naxa  Sapa,  cpEQav  dvoxavov^AQtjcc.  cf.  etStat.  Acb.I 
406  sqq.  librariis  iterum  debetur  forma  uulgaris  'Graeca’  pro  ea,  quae 
poetis  Latinis  (de  prosa  oratione  cf.  Nipperdeius  opusc.  p.  286)  ubique  in 
sermone  paulum  altiore  est  usitata;  'Graia’  uere  restituit  LMuellerus  (cf. 
statim  u.  69  et  LXVI  58).  'foci’,  qui  interdum  penates  iuxta  focum 
positos  indicant  (ut  Prop.  IV  11,  42),  audiunt  'penetrales’,  quemadmo¬ 
dum  omne  quod  interius  positum  est  (cf.  tecta  p.  Ver g.  G.  I  379,  sedes 
p.  Aen.  IV  504),  hoc  est,  domestici:  Aen.  V  660  rapiuntque  focis  pene¬ 
tralibus  ignem ,  Cic.  d.  n.  d.  II  27,  67  penates  . .  etiam  penetrales  a  poetis 
dicuntur  et  de  har.  resp.  27,  57  abditos  ac  penetrales  focos,  superflue 
'deos’  pro  'focos’  Itali.  —  63,  64.  nei  Paris  abducta  gauisus  libera 
moecha  otia  pacato  degeret  in  thalamo,  'nei’,  ut  supra  3,  pro  'ne’. 
Paris  'gauisus’,  dum  laetus  fruitur  ouatque  Helena  rapta  (Verg.  Aen. 
VII  362  abducta  uirgine  praedo ,  X  79),  quae  prisca  cum  seueritate  audit 
'moecha’,  degit  siue  peragit  'otia  libera’,  a  nullo  turbata  (Ouid.  a.  a. 
II  729  cum  libera  dantur  otia ,  Hor.  epist.  I  7,  36;  Culex  73  otia  degen¬ 
tem),  in  thalamo  (Hor.  od.  I  15,  13  sqq.)  'pacato’,  tuto  securoque  (Lucr. 
V  1154  pacatam  degere  uitam).  —  65.  quo  tibi  tum  casu,  pulcherrima 
Laudamia.  qua  occasione,  cum  Troiam  properatum  est.  Laudamiam 
ut  pulcritudinis  specimen  (quod  innuit  superlatiuus)  praedicat  ex.  gr. 
Aegritudo  Perdicae  229  [PLM.  V  p.  122].  —  66.  ereptum  est  uita  dul¬ 
cius  atque  anima  coniugium.  hoc  est  coniux  (ut  44),  qui  non  solum 
dulcior  quam  uita  (LXIV  215,  Culex  212  tua  dum  mi  carior  ipsa  uita 
fuit  uita,  Lucan.  V  739  uita  mihi  dulcior  ..  coniux ),  sed  etiam  quam 
uita  atque  anima  audit  (cf.  Hor.  od.  IV  8,  14  spiritus  et  uita),  arden- 
tissimus  nempe  ut  mulieris  amor  depingatur;  ad  quem  declarandum 
etiam  faciunt  sqq.:  —  67,  68.  tanto  te  absorbens  uertice  amoris 
aestus  in  abruptum  detulerat  barathrum,  'tanto’  (supple  'enim’)  ad 
superiora  spectat,  non  cum  'quale’  u.  69  cohaeret,  'amoris’  in  medio 
positum  tam  ad  'aestus’  (Ouid.  am.  III  5,  36  aestus  amoris  erat )  quam 
ad  'uertice’  pertinet;  pro  quo  Itali  'uortice’  uoluerunt  restituere,  in¬ 
ferentes  discrimen  postea  demum  a  grammaticis  inuentum,  cum  'uertex’ 
forma  iam  inde  a  Scipione  Africano  magis  increbuisset  (Charis,  p.  88  K., 
Quintii.  I  7,  25).  iam  obuia  maris  aestuantis  imagine  (Ouid.  epist.  15,  25) 
puellam  absorbuerat  aestus  amoris  uertice  (Aen.  I  117  uorat  aequore  uer¬ 
tex,  Plaut.  Bacch.  III  3,  67,  Cic.  Brut.  81,  282  hunc  absorbuerat  aestus 
gloriae,  Iustin.  IX  1,  13  sorbentis  aestus  uorago)  et  ita  detulerat  siue 
abripuerat  in  uoraginem  profundam  atque  periculosam  (cf.  ex.  gr.  Tac. 
h.  I  48  mox  Galbae  amicitia  in  abruptum  tractus ).  nam  barathrum  etiam 
de  maris  praecipiti  profundo  adhibetur  (Aen.  III  420  laeuum  inplacata 
Charybdis  obsidet  atque  imo  barathri  ter  gurgite  uastos  sorbet  in  abruptum 
fluctus );  et  ut  ab  Hesychio  Xaqvfidig  explicatur  %a6[ia  &ocXdcc7jgt  apte 

cp.  Yulpius  Hor.  od.  I  27,  19  quanta  laborabas  Charybdi ,  digne  puer 
meliore  flamma,  sed  quodnam  erat  illud,  quod  barathri  uoce  indicatur, 
periculum,  quae  pernicies?  mortem  esse  uolunt  Protesilai,  alio  me  ducit 
plusquamperfectum  detulerat’,  quod  nisi  ad  tempus  nuptiis  praecedens 
non  referri  posse  uidetur:  in  tam  uehementem  altumque  amorem  inci¬ 
deras  uiso  primum  Protesilao  (Theocr.  3,  42  cog  1'dev ,  cog  iga vrj,  cog  eg 
fici&vv  allex*  fgooxa),  ut  uita  atque  anima  hic  tibi  fieret  carior,  tu  sine 
hoc  uiuere  omnino  nequires,  hoc  est  illud  barathrum,  in  quod  eam 
abripuerat  amor  insanus  quodque  absorbuit  eam  tum,  cum  subito  Pro¬ 
tesilaus  ad  Troiam  uocabatur  (cf.  ad  77).  iterum  nunc,  ut  Alexandri¬ 
norum  discipulus  gnauus,  poeta  a  proposito  aberrans  barathri  depingendi 
occasionem  adripit:  —  69,  70.  quale  ferunt  Grai  Pheneum  prope 
Cylleneum  siccare  emulsa  pingue  palude  solum.  Pheneos  est  urbs 
Arcadiae  sub  Cyllene  monte  in  ualle  sita,  quam  iam  Homerus  II.  II 
605  sqq.  conmemorat;  'Pheneum’  formam  neutralem  ut  habet  Plin.  h.  n. 
IV  6,  10,  ita  hic  sequi  uidetur  Catullus,  uallis  autem  illa  cum  tam 
aquis  ex  Cyllene  confluentibus  quam  Olbii  fluuii  inundatione  laboraret 
paludum  copia  nimia  (de  lacu  quodam,  cui  et  ipsi  Phenei  nomen,  cf. 
Herod.  VI  74  et  Ouid.  met.  XV  332),  iam  olim  fossae  sunt  factae,  qui¬ 
bus  deriuarentur  stagna;  quas  Herculi  deberi  adserunt  fabulae.  Pausan. 
VIII  14  dia  geoov  de  coQvgev  'HganlTjg  xov  Ceveat mv  nedlov  gevga  elvai 
xm  noxagcp  xc o  *Ol$ica ,  ovxiva  ’Aqoccviov  'Agnadoov  xalovGiv  exegoi  nal  ovn 
”Ol(hov ,  | urjnog  [iev  xov  ogvyfiaxog  Gxadioi  nevxf]%ovxd  eCgl,  fia&og  de, 
ogov  [ii]  Tcenxconog  ioxiv  avxov ,  Tiai  ig  xqianovxa  nodag.  unde 

apparet  quo  iure  comparationi  ansam  dederit  altitudo  fossarum,  quae 
c barathra’  uocabantur:  Strabo  p.  389  'EQuxoG&evrjg  di  cprjGi  negi  <&eveov 
[iev  xov  *AvCav  nalovfievov  noxagov  liyva&iv  xa  ngo  xi]g  nolecag ,  yiaxa- 
dvEG&ai  d’  eig  xivag  ri&iiovs  ovg  nalsiG&ai  Zeqe&qa  iterumque  Pausan. 
1.  1.  vcp  enaxigcg  de  Sgxi  xgo  ogei  (iuqa&qov  x 6  vdmg  Haxade%6[iEvov  in 
xov  nediov.  xa  de  fiaga&qa  oi  <&Eveaxai  xavxa  cpaciv  elvai  %eiqoizoir] ra, 
noir]Gai  de  avxd  ' Hganlea  (uide  cetera,  in  quibus  diuersam  a  nostra 
fabulae  speciem  habes);  cf.  et  Bursianus  geogr.  gr.  II  p.  199.  hoc  igitur 
barathrum,  ubi  paludem  emulsit  siue  exhausit  absorbuitque  (cf.  LXXX  8, 
Tac.  Agr.  31  siluis  ac  paludibus  emulgendis  ex  emendatione  nostra), 
siccat  siue  exsiccat  (praesens  autem  tempus  de  re  ad  suum  aeuom  du¬ 
rante  adhibet  poeta)  uallis  solum  iam  pingue  ac  fertile,  quale  inprimis 
est  aptum  agrorum  pecorumque  culturae  (Verg.  G.  I  64  terrae  pingue 
solum),  nam  in  Csiccare’  uerissime  Schraderus  correxit  traditum  'sic¬ 
cari’,  quod  nemo  bene  sanus  ita  defendet  ut  'quale’  pro  ablatiuo  habeat; 
quae  forma  et  exemplo  et  probabilitate  caret.  —  71 ,  72.  quod  quon¬ 
dam  caesis  montis  fodisse  medullis  audit  falsiparens  Amphitryo¬ 
niades.  'quod’,  barathrum,  'medullae’  de  monte  interiore,  ut  similiter 
adnotante  Vulpio  de  tellure  Sil.  Ital.  XII  135;  adice  Grat.  Cyneg.  444 
ruptoque  e  pectore  montis ,  Verg.  Aen.  III  575  uiscera  montis,  Sen.  epigr. 
52,  5;  cf.  Gerberus  libri  'd.  Sprache  a.  Kunst’  I  p.  375.  'caesis’,  ut 

Plin.  h.  n.  XII  praef.  2  caedi  montes  in  marmora.  Amphitryoniades’ 
saepius  inde  ab  Hesiodo  Hercules  audit,  ut  Aen.  VIII  214;  sed  iterum 
doctrinam  Niligenam  ostendit  poeta  Romanus  secundum  illud  exemplaris 
sui  tysvdonaTcoQ  (quod  paulo  aliter  adhibet  Callim.  hymn.  Cer.  99)  illi 
adiciens  attributum  noue  formatum  'falsiparens’ :  Amphitruonis  filius,  qui 
tamen  eum  falso  uocat  parentem  suum,  utpote  ex  Ioue  prosatus,  'audit’ 
(sic  uere  Palmerius,  minus  bene  Weisius  'gaudet’,  pro  tradito  'audet’), 
quemadmodum  alibi  ut  'uocari,  appellari’  construitur  adhibeturque 
(Kuehnerus  gr.  1.  II  p.  10  sq),  ita  hic  noue  et  sine  dubio  ad  fontem 
graecum  cum  infinitiuo  iunctum  adaequat  'fertur’;  quod  eo  facilius  fieri 
licuit  quod  'cluet’  prisci  eodem  modo  ponebant  (cf.  ex.  gr.  Lucr.  IY  53 
cluet  de  corpore  fusa  uagari).  —  73,  74.  tempore  quo  certa  Stymphalia 
monstra  sagitta  perculit  imperio  deterioris  eri.  accuratius  res  in- 
lustratur:  postquam  (XXXY  13)  uersatus  in  Arcadia  (et  Stymphalos  uicina 
Pheneo;  Bursianus  1.  1.  p.  195)  quintum  athlorum  (aerumnarum)  ab 
Eurystheo  inpositorum  absoluit,  sua  sponte  hoc  quoque  parergon  bara- 
thron  illud  fodiendi  suscepit,  'certa’,  semper  scopum  feriente:  Ouid. 
met.  I  519  et  Hor.  od.  I  12,  23  sagitta  certa ,  Aen.  XI  767  hastam  cer¬ 
tam,  Val.  Flacc.  I  366  certa  iacula.  'monstra’  autem  aues  Stymphalias 
propterea  uocare  uidetur  poeta,  quod  carne  humana  uescebantur  (Pausan. 
VHI  22;  cf.  et  Hygin.  fab.  20  et  30,  Seru.  ad  Aen.  VIII  300,  schol. 
Apoll.  Rhod.  II  1053,  Prellerus  myth.  gr.  II  p.  197  sqq.).  ‘perculit’, 
interfecit;  Mart.  IX  101,  7  Stymphalidas  astris  abstulit,  dominus  autem 
'deterior’,  tum  uiribus  quam  uirtute  inferior,  Eurystheus  ab  ipso  Her¬ 
cule  est  uocatus  Hom.  Od.  XI  621  (iccXa  yaq  noXv  %eiqovl  cpoari  dsSyfj- 
l ir]v ,  6  8e  (iol  %ocXEnovg  etiexeXXex3  as&Xovg  (II.  XIX  98  sqq.);  et  multi 
in  uexando  Eurystheo  poetae  (Prellerus  1.  1.  p.  186).  obuiae  autem  quae¬ 
stioni,  quomodo  tandem  hoc  fieri  potuerit  ut  indigno  seruitio  premeretur 
heros,  respondetur  disticho  sq.,  nimirum  uirtutes  ostendendo  beneque 
de  genere  humano  merendo  strauisse  illum  sibi  iter,  quo  enisus  attin¬ 
geret  arces  igneas,  deus  fieret:  —  75,  76.  pluribus  ut  caeli  tereretur 
ianua  diuis,  Hebe  nec  longa  uirginitate  foret,  'ianua’  de  introitu, 
ut  Verg.  Aen.  VI  127  patet  atri  ianua  Ditis ;  cf.  'limen  terere’  supra  31. 
non  sine  lepore  est_ dictum  hoc  'ne  uetula  uieta  fieret  Hebe’;  quam  deam 
(Iuuentam  dictam  Romanis)  notum  est  a  Iunone  placata  in  matrimonium 
Herculi  esse  concessam  (Prellerus  1.  1.  p.  257);  Hom.  Od.  XI  602  avxog 
Se  gsx’  a&ctvuxoiGi  & eolgl  xkqrtsxai  ev  &aXiyg  ■nat  e%ei  nocXXlGcpVQOV 
"Hprjv.  —  77,  78.  sed  tuus  altus  amor  barathro  fuit  altior  illo,  qui 
tuum  domitum  ferre  iugum  docuit,  redit  a  degressione  ad  Lauda- 
miam,  ut  'tuus’  monstrat  (cf.  67);  caueasque,  ne  ab  Hercule  iugum 
Eurysthei  suscipiente  aliquid  similitudinis  in  hoc  distichon  redundare 
putes,  in  iusta  autem  uerborum  difficillimorum  et  interpretatione  et 
emendatione  ualde  inter  se  discrepant  docti,  qui  in  hoc  tamen  consen¬ 
tiunt,  poetam  adludere  ad  ea  quae  post  Protesilai  mortem  acciderunt, 
uiam  monstrante  IYossio  his  uerbis  'Laodamia  uiuentem  maritum  fifectere 

non  potuit,  quominus  se  relicta  Ilium  proficisceretur;  mortuo  persuasit, 
ut  relictis  inferis  ad  se  rediret’  haec  ut  priscae  fabulae  formae  parum 
conuenire  supra  demonstrauimus,  ita  a  uero  aberrauerunt  doctorum  in 
in  illis  cqui  tuum’  sanandis  coniecturae,  cum  aut  a  puella  uiro  mortuo 
aut  ab  hoc  puellae  iugum  inpositum  esse  fingerent  miro  modo  negle- 
gentesque  formulae  illius  usum  certum,  ad  quam  quod  attinet,  res  est 
notissima  homines  a  Yenere  auersos  et  uirginitate  tumentes  comparari 
solere  a  poetis  et  Graecis  et  Romanis  cum  iuuenco  iuuencaue  aut  cum 
equo  equaue  in  campo  libere  lasciuiente  iugumque  aut  frena  detrectante; 
eosdemque,  ubi  amori  siue  legitimo  siue  furtiuo  cesserint,  sub  iugum 
ire  aut  habenas  accipere  domitos  dici;  unde,  cum  iam  pari  cursu  eant 
uir  puellaque,  apud  Graecos  cvfcvyes,  coniuges  apud  Latinos  uocari. 
inlustrat  imaginem  cum  Prop.  II  3,  47  ac  ueluti  primo  taurus  detractat 
aratra ,  post  uenit  adsueto  mollis  ad  arua  iugo,  sic  primo  iuuenes  trepi¬ 
dant  in  amore  feroces,  dehinc  domiti  post  haec  aequa  et  iniqua  ferunt, 
tum  Oaid.  epist.  4,  21  scilicet  ut  teneros  laedunt  iuga  prima  iuuencos 
frenaque  uix  patitur  de  grege  captus  equus ,  sic  male  uixque  subit  pri¬ 
mos  rude  pectus  amores,  igitur  quisquis  uenerem  ante  repudiatam  iam 
non  recusat,  seu  mas  est  seu  femina,  is  ceruices  iugo  submittere,  is 
iugum  ferre  dicitur:  Plaut.  Cure.  I  1,  50  iamne  ea  fert  iugum?,  Hor. 
carm.  II  5,  1  nondum  subacta  ferre  iugum  ualet  ceruice,  nondum  munia 
comparis  aequare  nec  tauri  ruentis  in  uenerem  tolerare  pondus,  circa 
uir  entes  est  animus  tuae  campos  iuuencae  eqs.;  Ouid.  epist.  6,  97  scilicet 
ut  tauros  ita  te  (Iasona)  iuga  ferre  coegit  (Medea),  similiterque  Tib.  I 
4,  16  {puer)  paulatim  sub  iuga  colla  dabit ,  Ouid.  rem.  am.  90  et  tua 
laesuro  subtrahe  colla  iugo.  plerumque  autem  imponere  iugum  dia  fin¬ 
gitur  Venus:  Hor.  od.  I  33,  11,  HI  9,  18,  Sen.  Phaedra  584  illae  feroces 
sentiunt  Veneris  iugum,  Claud.  laus  Serenae  120  quarum  Cythereia  nec¬ 
dum  sub  iuga  ceruices  niueas  Hymenaeus  adegit,  legitimo  autem  conubio 
iunctis  praeesse  Iunonem  Iugam  notum  est.  ad  homines  subactio  re¬ 
fertur  aut  in  simillima  imagine,  qua  amantes  equo  equaeue  frena  acci¬ 
pienti  conferuntur  (cf.  ex.  gr.  Stat.  silu.  III  5,  26  tua  [uxoris]  frena 
libens  docilisque  recepi  et  semel  insertas  non  mutaturus  habenas  usque 
fero),  aut  si  uiri  feminaeue  ueneri  reluctantes,  quemadmodum  animalia 
iugi  impatientia,  uel  ui  uel  multo  certe  cum  labore  domiti  dicuntur, 
unde  apud  Lucii.  XXX  51  et  52  LM.  cupidus  amator  ad  puellam  fero¬ 
cem  hoc  clamat:  a!  ego  te  uacuam  atque  animosam  Thessalam  ut  indo¬ 
mitam  frenis  subigam  ante  domemque!  cui  uirgo  uoce  contempta:  tu  ne 
iugo  iungas  me  apte  et  succedere  aratro  inuitam  et  glaebas  subigas  pro¬ 
scindere  ferro?  quo  in  dialogo  equos  frenandi  et  iugum  iuuencis  im¬ 
ponendi  imagines  suauiter  commiscentur ,  ut  etiam  in  illis  incerti  poetae 
tragici  (125  sq.  Ribb.)  uersibus:  erras ,  erras:  nam  exultantem  te  et  prae¬ 
fidentem  tibi  repriment  ualidae  legum  habenae  atque  imperi  insistent  iuga 
(fiugo’  codd.).  hinc  etiam  apud  Ouid.  epist.  9,  6  Herculi  (quem  uincere 
sane  magnum  erat)  Iole  imponere  iugum  audit,  apparet  autem,  ut  ad 

propositum  redeamus,  peruersissime  cogitari  de  mortuis  siue  Protesilao 
siue  Laudamia,  hi  cum  umentes  olim  iugum  ferre  didicerint,  utpote  per 
breue  licet  tempus  coniuges.  nec  magis  totius  loci  conexus  tali  fauet 
sententiae,  nam  inde  profectus,  amore  flagrantem  Laudamiam  in  domum 
Protesilai  uenisse,  superato  itinere  per  multas  degressiones  flexuoso  poeta 
nunc  ad  illud  initium  reuertitur  paulatim,  ut  u.  91  sq.  Lesbiam  in  suum 
gremium  uenientem  iterum  cum  heroine  Thessala  comparet,  barathrum 
autem,  in  quod  haec  delata  erat,  uidimus  fuisse  id  ipsum  quod  sine 
iuuene  amato  iam  uiuere  nequiret,  quo  barathro  si  profundior  dicitur 
fuisse  profundus  puellae  amor  (§a&vg  sqcog  Theocr.  1.  1.),  eam  ex  illo 
emersisse  atque  uiam,  qua  frueretur  amplius  eo  qui  sibi  uita  atque 
anima  esset  carior,  inuenisse  significatur,  firmiter  autem  recordantes,  ad 
limen  narrationis  (uirginem  amore  uesanam  in  amasii  domum  uenisse) 
pede  lento  redire  poetam,  iam  quae  fuerit  illa  uia  ultro  intellegimus: 
cum  sponsus  ad  expeditionem  Troianam  uocaretur,  puella  alto  amore 
suo  impulsa  nec  leges  pudoris  uirginalis  morisque  traditi  nec  deos  cu- 
rauit,  sed  inferens  se  sponsi  aulae  precibus  suis  tandem  adegit  iuuenem, 
ut  uel  inperfecta  domo  fierent  nuptiae,  hoc  est  illud  ramor  tuus  altus 
ferre  iugum  docuit  domitum  Protesilaum’-  quidquid  ille  reluctabatur  ut 
pius  deorum  cultor,  resistere  non  potuit  instanti  mulieri  moremque 
inuitus  ei  gessit  ('domitum’,  superatum,  ut  Sal.  Cat.  7,  6  uirtus  omnia 
domuerat  alibique).  restat  emendandum  cqui  tuum’,  dedi  olim  ab  Al- 
dinarum  et  Yossii  coniecturis  quibusdam  profectus  'qui  toruum  domi¬ 
num’  :  adeo  interdum  in  aperta  luce  caecutimus,  nam  ut  mittam,  'toruum’ 
non  bene  quadrare  in  Protesilaum  reluctantem  ('inuitum’  melius  foret), 
id  quod  est  'dominum’  planissime  adest,  siquidem  'tuus’  ('meus,  suus’, 
porro  'tua’  cet.)  haud  raro  indicant  amatorem:  Lydia  41  Luna,  tuus  tecum 
est,  cur  non  est  et  mea  mecum? ,  Hor.  od.  I  25,  7  me  tuo  longas  pereunte 
noctes  et  I  15,  32  non  hoc  pollicitus  tuae,  Tib.  I  4,  75  pareat  ille  suae, 
Prop.  I  9,  22  posse  negare  tuae,  Ouidius  saepius,  quodsi  iam  una,  syllaba 
ad  uerborum  integritatem  deest,  quid  magis  in  rem  poterit  esse  resti¬ 
tuto  'quine’,  hoc  est  'quippe  qui’  (cf.  ad  51)?  iamque  (quo  sententia 
nostra  plane  confirmatur)  ad  iunctae  cum  Protesilao  suo  puellae  amo¬ 
rem  tenerum  feruidumque  describendum  noua  degressione  transit  poeta. 
—  79,  80.  nam  nec  tam  carum  confecto  aetate  parenti  una  caput 
seri  nata  nepotis  alit,  'nam’  ad  'altus  amor’  spectat,  fundum  ima¬ 
ginis  iam  AStatius  uidit  esse  Pindarum  Olymp.  11,  86  uXX’  cors  itaig 
aXo%ov  itaxql  izo&eivog  tnovzi  vsoxuxog  xo  nuXiv  rjdrj,  gaXa  Ss  xoi  &sq- 
paivsi  tpiXoxccxi  voov.  sitsl  itXovxog  6  Xa%(bv  itoigsva  snav.xbv  aXXoxqtov 
0,va6r.ovxi  axvysqaxuxog ,  cui  praeiuit  Hom.  II.  IX  481  %ai  | ile  cpiXyo’ 
a,6eC  x s  Ttaxriq  ov  naiSa  q oiX^arj  fiovvov  xrfXvysxov  itoXXoiciv  siti  xxeaxsG- 
civ.  cui  imagini  transmarinae  admiscuisse  poetam  colores  Romanos  mox 
uidebimus.  diuiti  per  senium  paene  enecto  (Aen.  IY  599  confectum 
aetate  parentem)  unica  filia  alit  siue  educit  anxie  (Hor.  sat.  II  5,  46) 
ut  carum  caput,  in  quo  omnis  aui  cura  amorque  residet  (Hor.  ibid.  94 

uti  uelet  carum  caput,  Yerg.  Aen.  IV  354  capitisque  iniuria  cari,  Yal. 
Flacc.  II  404  et  IV  24),  nepotem  serum,  hoc  est,  siue  naturaliter  pro 
longaeuo  auo  (Aen.  VI  764  et  VIII  581,  Auson.  XIII  19  Scb.)  siue  potius 
cum  affectu  fdiu  expectatum’  (filiae  matrimonio  longum  per  tempus  ste¬ 
rili),  plane  ut  graecum  oi piyovoe  et  xrjXvyExog ;  Santenius  cp.  Hom.  hymn. 
Cer.  164  sq.  et  219  naida  8s  fioi  xQEcpE  xovds ,  xov  oi pCyovov  nal  usXitxov 
gwcigciv  u&dvaxoi,  noXvdQrjxog  8 s  po i  egxCv.  —  81,  82.  qui,  cum  diui- 
tiis  uix  tandem  inuentus  auitis  nomen  testatas  intulit  in  tabulas, 
nepotulus,  ubi  post  longam  expectationem  (cf.  ad  LXII  2)  adquisitus 
adeptusque  est  (Ter.  Heaut.  IV  7,  12  inueniendus  est  aliquis,  labore  in- 
uenta  mea  cui  dem  bona ;  sic  Graeci  evqIgkelv)  aui  opibus  (datiuus)  et 
'nomen’  heredis  'intulit’  siue  inferendum  dedit  in  testamentum  sollemne 
praesentibus  testibus  scriptum  obsignatumque.  ut  hoc  'nomen  intulit’ 
(an  poetice  pro  'cuius  nomen  inlatum  est’  siue  'qui  nominatim  scriptus 
est  heres’,  ut  Cic.  ait  de  or.  I  38,  175?)  sine  exemplo  est  dictum  ad 
similitudinem  illius  'heredis  nuncupatio’,  ita  tabulae  testamenti,  quem¬ 
admodum  plenius  loquuntur  icti,  nouo  modo  audiunt  'testatae’  (unde 
Schraderus  coniecit  'ceratas’);  sed  cum  nuda  uox  'tabulae’  saepissime 
adhibeatur  de  testamento,  'testatas’  non  explicuerim  'quae  supremam 
uoluntatem  senis  indicant’  (cf.  ex.  gr.  'ius  testandi’),  sed  'quae  testato 
(coram  testibus)  sunt  factae’;  cf.  Guil.  Reinius  libri  'das  Privatrecht’ 
p.  791.  recte  autem  Santenius:  'totius  loci  intellectus  pendet  a  lege 
Voconia,  quae  prohibebat  nequis  feminam  (ne  unicam  quidem  filiam)  in¬ 
stitueret  heredem  [cf.  Reinius  1.  1.  p.  778  sqq.J;  quae  si  uera  est  animad- 
uersio,  non  amplius  cum  aliis  hunc  nepotem  ab  intestato  heredem  nec 
eo  nato  testamentum  rumpi  dicemus;  quippe  qui  auo  materno  nec  suus 
nec  agnatus  erat,  sed  ab  eo  heres  scribi  poterat’-  —  83,  84.  impia  de¬ 
risi  gentilis  gaudia  tollens  suscitat  a  cano  uolturium  capiti,  nepo¬ 
tulus  heres  institutus  gentili  alicui  (cf.  Reinius  1.  1.  p.  506  sqq.),  qui 
secundum  legem  XII  tabularum  si  pater  familias  intestato  moritur,  familia 
pecuniaque  eius  agnatum  gentiliumque  esto  iam  inhiauerat  d.iuitiis,  gaudia 
scelesta  (ad  XXIII  10),  quibus  spem  senis  nepotem  desiderantis  frustrari 
gauisus  erat  ille  in  tacito  sinu,  euertit  funditus  et  iam  ipsum  spe  de¬ 
ceptum  risui  tradit  (Hor.  sat.  II  5,  57  captatorque  dabit  risus  Nasica  Co¬ 
rano)  simulque  illum  abigit  remouetque  ab  auo  tamquam  uolturem  iam 
nihil  praedae  captaturum;  Plaut.  trin.  101  tum  autem  sunt  alii  qui 
te  uolturium  (=  auidum  opum)  uocant,  Ouid.  trist.  I  6,  11  aut  ut  edax 
uultur  corpus  circumspicit  .  . ,  sic  mea  nescio  quis ,  rebus  male  fidus 
acerbis,  in  bona  uenturus ,  si  paterer  e,  fuit ,  Mart.  VI  62,  4  cuius  uul- 
tutfis  hoc  erit  cadauer,  Sen.  epist.  95,  43  amico  aliquis  aegro  adsidet ; 
probamus,  at  hoc  hereditatis  causa  facit:  uultur  est,  cadauer  expectat ; 
simili  imagine  Hor.  sat.  II  5,  56  coruum  deludit  hiantem,  denique 
'canum  caput’  quoque  copulatum  ob  allitterationem  paene  in  prouerbium 
abiit:  Plaut.  Asin.  V  2,  84  et  Bacch.  V  1,  15  et  Cas.  III  1,  4  et  Mere. 
II  2,  34,  Tib.  I  1,  72,  Ouid.  fast.  V  57,  Pers.  1,  83.  de  ablatiuo  'capiti’ 

cf.  Neuius  d.  f.  1.  I  p.  238.  —  85.  nec  tantum  niueo  ganisa  est  ulla 
columbo  compar,  tenero  aui  amori  adiungit  cupidam  illam  auidamque 
libidinem  columbarum.  Prop.  II  15,  27  exemplo  iuuctae  tibi  sint  in 
amore  columbae,  masculus  (=  columbus  niueus:  XXIX  8)  et  totum  femina 
(=  compar;  Ouid.  am.  III  6,  38  iu  uacca  compare)  coniugium ,  hoc  est, 
uxor  tota  coniugii  amore  ardens;  porro,  ut  Plin.  h.  n.  X  104  dicit, 
columbae  coniugi  fidem  non  uiolant  communemque  seruant  domum  (cf.  et 
Porphyr.  ad  Hor.  epod.  16,  32  dicitur  columba  nulli  alii  succumbere 
quam  cui  se  semel  iunxit)\  unde  haec  comparatio  omni  a  parte  in  Lauda- 
miam,  tam  amoris  flagrantis  quam  fidei  piae  exemplar,  optime  quadrat. 
cpulla’  male  IVossius  uoluit  pro  ‘'ulla’,  quo  uix  possumus  carere,  alioquin 
cum  expectes  'gaudet’.  auidum  columbae  amorem  depingunt  sqq.:  — 
86,  87,  88.  quae  multo  dicitur  inprobius  oscula  mordenti  semper 
decerpere  rostro  quam  quae  praecipue  multiuola  est  mulier.  Prop. 

I  20,  27  (Zetes  et  Calais)  oscula  suspensis  instabant  carpere  palmis ; 
et  spissa  ('semper’)  columbarum  rostris  mordentibus  oscula  in  prouerbium 
abiere:  Cn.  Matius  fr.  4  M.  columbulatim  labra  conserens  labris,  Sueius 
pullorum  fr.  1  (ex  emendatione  nostra  Misc.  Crit.  p.  22)  se  incidunt , 
exin  labellis  morsicatim  lusitant ,  Maecenas  ap.  SeD.  epist.  114  et  labris 
columbatur ,  Mart.  XII  65,  7  amplexa  collum  basioque  tam  longo  blandita 
quam  sunt  nuptiae  columbarum.  'inprobius’,  magis  inmodice,  ut  fin- 
probum’  dicitur  omne,  quod  modum  excedit  (Verg.  Gr.  I  119  et  Aen. 

II  356,  Hor.  od.  III  24,  62,  alia);  ad  quod  accedit  'multo’  (cf.  ad  XLY  15) 
ut  apud  Lucii.  XXX  78  M.  inprobior  multo  quam  de  quo  diximus  ante. 
et  cum  his  'multo  inprobius’  cohaeret  'quam  quae’,  id  quod  aperta 
ueritate  pro  tradito  'quamquam’  feliciter  restituit  IVossius;  nam  dicitur 
columba  maiore  etiam  ardore  correpta  quam  mulier  omnium  maxime 
adpetens  uiri;  in  praecipue’  (=  maxime,  ut  Hor.  epist.  I  1,  108  prae¬ 
cipue  sanus ,  Apul.  met.  V  2  praecipue  mirificus)  ergo  uis  est  posita, 
'multiuola’  est  ctna£  Xsyopsvov;  nam  etsi  JRoenschius  libri  'Itala  und 
Vulgata’  p.  226 2  adfert  Sirac.  9,  3  ne  respicias  mulierem  multiuolam ,  ne 
forte  incidas  in  laqueos  illius  (quo  loco  olim  ad  emendandum  Plaut. 
Truc.  II  4,  80  sum  usus),  tamen  hic  non  meretrix  designatur,  sed  femina 
multos  coniugis  amplexus  uolens;  ceterum  cf.  fnolus’  a  cnolle’  et  mox 
100  omniuolus,  Varronis  ap.  Non.  p.  123  multicupidus,  denique  di¬ 
citur  decerpere’  post  85  'gauisa  est’,  ut  supra  61.  —  89,  90.  sed  tn 
liorum  magnos  uicisti  sola  furores,  ut  semel  es  flauo  conciliata  uiro. 
'tu’,  Laudamia;  et  obseruetur  ars,  qua  poeta  inde  a  u.  65  heroines  ad- 
locutionem  pro  filo  habuit,  quo  duce  ex  degressionum  tamquam  labyrintho 
exitum  sibi  muniret.  ' horum’,  aui  illius  et  columbae;  quorum  magnum 
uehementemque  amorem  (Ouid.  met.  IX  583  pariter  rediere  furores,  iam 
plurali  magnitudinem  indicante)  supergressa  est  Laudamia,  ubi  nuptiis 
optatis  cum  Protesilao  suo  est  iuncta.  uno  nimirum  uerbo  digitus  inten¬ 
ditur  in  heroines  sortem  posteriorem,  qua  fidus  flagransque  amor  eius 
sane  eluxit  (cf.  supra  p.  514).  fut  semel’  licet  nota  significatione  possit 

uti  (Prop.  I  15,  20  ut  semel  Haemonio  tabuit  hospitio),  non  male  tamen 
ad  uerbum  intellegetur  'semel’  (=  per  unam  noctem),  flauum  crinem, 
quo  pulcritudo  innuitur  (cf.  ad  LXIV  63),  in  Protesilao  laudat  Philostr. 
her.  II  2.  'conciliata’ ,  siue  'precibus  tuis  in  matrimonium  adsumpta’ 
siue  potius  'Venere  mixta’,  ut  Lucr.  V  963.  finita  tandem  longa  com¬ 
paratione  redit  C.  ad  eam,  quae  simili  modo  ad  inconcessum  amorem 
se  contulit,  ad  Lesbiam  suam :  —  91,  92.  aut  nihil  aut  paulo  cui  tum 
concedere  digna  lux  mea  se  nostrum  contulit  in  gremium,  'cui’ 
(Laudamiae)  traiectum;  cf.  ad  Corn.  9.  'aut  paulo’,  aut  certe  paulum 
tantum  (cf.  ad  XXII  4),  cur  adiciatur  statim  ad  95  uidebimus.  'con¬ 
cedere’,  se  postponere  siue  inferiorem  esse,  ut  Caes.  b.  G.  IV  7  sese  unis 
Suebis  concedere ;  imitatur  Ciris  104  quarum  non  ulli  fama  concedere  digna 
stat  Megara-,  Catullus  non  addit  ablatiuum  (nam  'nihil’  ualet 'plane  non’), 
sic  nimirum  ut  tam  de  pulcritudine  quam  de  amore  Lesbiae  cogitetur 
efficiens,  'lux  mea’  solita  apud  elegiacos  amasiae  appellatio,  ut  et 
infra  120.  'gremium’,  amplexum  (LXVII  30,  infra  106).  'mea  —  no¬ 
strum’;  cf.  supra  ad  LXVIIIa  37.  —  98,  94.  quam  circumcursans  hinc 
illinc  saepe  Cupido  fulgebat  crocina  candidus  in  tunica.  Ter.  Heaut. 
III  2,  1  hac  illae  circumcursa.  Cupidinis  quae  sint  hic  partes  ut  intelle¬ 
gatur,  reminiscendae  sunt  tabulae  Campanae,  in  quibus  haud  raro  rebus 
nitae  cotidianae  inmixtus  pingitur  puer  alatus,  inprimis  eis  quibus 
interest  femina  aliqua  pulcra,  ex.  gr.  balneum  relinquens  aut  mundo 
muliebri  operam  nauans.  nimirum  per  Amorem  pictor  nihil  aliud  indi- 
cauit  quam  feminae  ueneres  amabiles,  quam  plane  ut  matrem  Idaliam 
ipsam  Cupido  circumuolet  (Hor.  od.  I  2,  34).  tales  autem  tabulas  notum 
est  saepissime  obuersatas  esse  animo  poetarum  in  imaginibus  com¬ 
parationibusque.  et  si  Catullus  Amorem  Lesbiae  sedulo  ('saepe’)  ser- 
uientem  facit  candidum  siue  a  cute  niueum  ipsum  (Prop.  II  3,  24)  in 
crocina  tunica  (uides  oppositionem;  Sappho  fr.  64  B.  purpuream  chlamyda 
dat  Amori)  fulgentem  (Sen.  Here.  f.  467  fulsitque  pictum  ueste  Sidonia 
latus),  mira  arte  laudat  effertque  formam  amasiae,  cui  prae  ceteris  nitidus 
comptusque  (Tib.  II  5,  7  sq.)  adsit  puer  Venerius,  cuius  in  modum 
Hymenaei  (Ouid.  met.  X  1)  crocea  tunica  induti  praesentia  sine'  dubio 
simul  etiam  opera  amoris  indicat,  'in  tunica’,  ut  Prop.  II  29,  26  neque 
ostrina  cum  fuit  in  tunica,  Ouid.  a.  a.  II  297.  —  95.  quae  tamen  etsi 
uno  non  est  contenta  Catullo,  detrahit  nunc  poeta  aliquid  de  laude 
supra  tributa,  sed  leniter  et  magis  adhortantis  instar,  etenim  a  gloria 
fidei,  qua  clara  erat  Laudamia,  paululum  huic  inferior  Lesbia,  'tamen- 
etsi’  melius  coniuncte  scribitur  utpote  primaria  illius  'tametsi’  forma, 
quam  seruarunt  Enn.  ann.  512,  Pacuuius  epigr.  ap.  Geli.  I  24,  4  tamen- 
etsi,  adulescens ,  properas  (codd.  fa.  t.  p.’).  'non  est’;  attende  ad  prae¬ 
cedens  perfectum  'contulit’  et  subsequens  futurum  'feremus’*  Veronae 
uersans  poeta  per  epistulas  amicorum,  ut  uidetur,  certior  erat  factus, 
Lesbiam  nunc  Romae  liberius  uiuere  (cf.  supra  p.  28).  feminarum 
uniuirarum  (Broukhus.  ad.  Prop.  p.  417)  laus  praecipud,  cuius  certam 

hic  habemus  formulam:  Yal.  Max.  II  1,  3  quae  uno  contentae  matrimonio 
fuerunt,  corona  pudicitiae  honorabantur,  Plaut.  Mere.  IY  6,  8  nam  uxor 
contenta  est,  quae  bona  est,  uno  uiro,  Ter.  Eun.  I  2,  42  neque  tu  uno  eras 
contenta,  Afran.  com.  117  R.  uno  ut  simus  contentae  uiro,  Hor.  epod.  14, 15 
neque  uno  contenta  Phryne  (de  uiris  Ouid.  a.  a.  II  399  dum  fuit  Atrides 
una  contentus,  Tac.  Germ.  18  singulis  uxoribus  contenti ).  —  96.  rara 
uerecundae  furta  feremus  erae.  'furta’  notum  est  indicare  apud  poetas 
amores  furtiuos  clam  uiro  siue  amatore  (interdum  etiam  adulteria); 
cf.  Marklandus  ad  Stat  silu.  I  2,  59.  scit  nempe  Catullus,  quam  non 
liceat  amatori  Romae  moribus  corruptissimis  amasiae  fidem  certam  sibi 
sperare  (Prop.  II  32,  49  tu  prius  et  fluctus  poteris  siccare  marinas  . 
quam  facere  ut  nostrae  nolint  peccare  puellae) ;  id  unum  rogat  ut  et  raro 
peccet  et  uere eunda  sit,  bonae  famae  consulat  (Ouid.  am.  I  5,  7  uere- 
cundis  puellis ),  ne  caput  argutae  praebeat  historiae  (Prop.  III  20,  28). 
bene  ad  haec  'rara  uerecundae’  cohaerentia  Yulpius  cp.  Ter.  Hec.  IV  1,  37 
si  modeste  ac  raro  hoc  facit  (ad  amicam  ire),  Verg.  epigr.  5,  13  [PLM. 
II  p.  166]  meas  cartas  reuisitote,  sed  pudenter  et  faro.  'era’  (ut  'domina’) 
de  amasia  praeterea  semel  habet  Ouid.  epist.  9,  78.  'feremus’,  quando 
Romam  reuersi  erimus.  —  97.  ne  nimium  simus  stultorum  more 
molesti,  de  zelotypia  haec  intellegunt ;  quae  potest  sane  aut  pro  persona 
aut  si  nimia  est  existere  stulta,  et  potest  ipse  se  zelotypus  uocare  stul¬ 
tum  (ut  Prop.  II  34,  20).  sed  et  hoc  nimium  est,  omnes  zelotypos  uocari 
stultos,  et  ratione  caret,  stultos,  quorum  plurima  sunt  genera,  simpliciter 
poni  pro  zelotypis  et  omnibus  stultis  hunc  morem,  esse  molestos  feminis, 
adseribi.  uox  'molestus’  adhibetur  de  eo  qui  custodiendo  et  obseruando 
uxori  est  oneri  (Ouid.  am.  II  2,  8  et  3,  15,  a.  a.  III  602).  teneo  igitur 
quod  olim  proposui  litterula  's’  dittographa  deleta  'tutorum’,  de  quorum 
incommoda  seueraque  custodela  querelae  extant  apud  Pers.  3,  96  ne  sis 
mihi  tutor ,  Man.  Y  455  tutorisue  supercilium  patruiue  rigorem-,  cf.  et 
statim  102.  —  98,  99,  100.  saepe  etiam  luno,  maxima  caelicolum, 
coningis  in  culpa  flagrantem  cotidiana,  noscens  omniuoli  plurima 
facta  Iouis.  Ouid.  met.  III  v263  si  maxima  luno  rite  uocor ;  et  sic 
‘magna’  apud  Verg.  audit  deorum  regina,  'caelicolum’  (=  -colarum), 
Neuius  d.  f.  1.  I  p.  18.  ad  tollendam  foedam  corruptelam  'cotidiana’, 
quam  retinentes  et  'flagrauit’  reponentes  priores  prosodiam  neglexerunt 
('cotidie’  aut  'cottldie’),  primus  uiam  muniuit  Santenius  feliciter  ex  ultimis 
litterulis  'na’  eruens  'ira(m)’.  ira  flagrat  siue  exardescit,  ut  ex.  gr.  Sali. 
Cat.  14,  5  ut  cuiusque  studium  ex  aetate  flagrabat ;  et  hinc  Apul.  de  dogm. 
Piat.  I  18  dominam  illam  reginamque  rationem  .  .  ira  flagrantior  uicerit. 
iamque  restant  litterae  'cotidia’  siue  'a’  et  't’  in  scriptura  langobardica 
simillimis  'cotidit’;  unde  Santenius  ipse  'continet’,  Lachmannus  'conco¬ 
quit’,  Hertzbergius  'contudit’,  Pohlius  'condidit’  elicuere  securi  uocis 
quae  sequitur  'noscens’,  etenim  cum  primum  Iouis  perfidiam  noscit  siue 
comperit,  eam  exardescere  par  est  ira,  quae  paulatim  mitigatur  tempore 
(ultione  sumpta),  sed  hoc  ipsum  utpote  notum  omnibus  non  male  hic 
Catullus  ed.  Baehrena.  II.  34 

reticetur;  et  poeta  de  Iunone  etiam  saepe  irata  loquens  Lesbiae  suae 
hoc  carmen  prae  ceteris  lecturae  tecte  suggerit,  se  quoque  aliquam  iram 
accepto  perfidiae  illius  nuntio  concepisse,  quod  intellexerunt  qui  falsa 
ab  arte  coniectura  olim  ‘flagrauit’  dederunt,  itaque  siue  ‘concipit  iram’ 
(Ouid.  met.  I  166)  siue  ‘coligit’  (ibid.  I  234,  III  268)  restituendum  puto; 
possisque  adeo  hoc  ‘conligit’  ambigue  dictum  putare,  ut  etiam  cohi¬ 
bentem  se  iterum  iram  indicet  (ex.  gr.  Sil.  Ital.  VI  399).  nec  minore 
uitio  (fortasse  archetypi  in  hoc  loco  detrimento  quodam  externo,  quod 
male  resarcire  studebant  librarii  insequentes)  laborat  u.  sq.,  quo  accuratius 
poeta  rem  persequitur,  cum  ‘culpa’  (cf.  interpp.  ad  Aen.  IV  19)  tantum 
generalem  laesae  fidei  maritalis  notionem  contineat,  uulgo  ibi  scribunt 
‘plurima  furta’  (=  amores  furtiuos,  cf.  ad  96).  quae  medela  quominus 
recta  putetur,  iterum  prohibet  illud  ‘noscens’,  bene  ex.  gr.  Ouid.  met. 
I  605  atque  suus  coniunx  ubi  sit  circumspicit,  ut  quae  deprensi  totiens  iam 
nosset  furta  mariti ;  sed  ‘noscens’  non  est  ‘quae  nouit  (cognita  habens)’, 
'noscere’  non  'scire’,  sed  ‘comperire,  audire’,  saepe  luno  ob  laesam 
fidem  coniugalem  in  iram  exardescit,  si  sentit  (nouam)  mariti  perfidiam: 
haec  sententia  ut  adsit  omnia  flagitant,  unus  olim  NHeinsius  uulgatae 
lectionis  perspexit  peruersitatem  ‘omniuoli  ignoscens’  coniciens  contra 
artem  et  aliena  inferendo,  immo  in  uerbis  ‘plurima  facta’  uitii  sedes; 
nam  male  nonnulli  dicunt  rrara  furta  uerecundae  erae’  ct  ‘plurima  Iouis 
furta’  inter  se  opponi,  nulla  cum  sit  causa  talis  oppositionis,  ut  et  hoc 
incertissimum  est,  num  Iunonis  in  comparationem  uocatae  peculiaris  sit 
ratio  in  Lesbiae  •  pulcritudine  Iunonia  (cf.  supra  p.  32):  non  Lesbiae, 
sed  Catulli  hic  est  cum  Iunone  similitudo,  olim  autem  dedi  ‘perfida 
pacta’ ;  etenim  ‘pactum’  siue  ‘pacta’  plane  ut  ‘foedus’,  cuius  est  synony¬ 
mum,  de  coniugio  interdum  adhibetur,  ut  ‘perfida  pacta’  designent 
coniugium  cum  alia  muliere  fide  falso  data  initum,  quamquam  siquis 
hunc  usum  posteriorum  proprium  a  Catullo  arcendum  putat,  equidem 
nunc  non  refragor:  dedi  olim  quod  potui,  et  in  his  rebus  facilius  est 
quid  desideretur  detegere  quam  restituere  id  quod  uerum  est.  nam 
possunt  sane  etiam  alia  haud  pauca,  ueluti  'turpia  probra’  (cf.  LXI  99) 
uel,  quod  fere  nunc  malim,  ‘turpia  facta’,  excogitari,  ‘omniuoli’,  quid¬ 
quid  est  puellarum  pulcrarum  habere  cupientis,  anu^  est  X syofisvov; 
AStatius  cp.  Anacr.  10,  11  B.  "Eqcoti  itotvtoQSY.xa.  —  101,  102.  atquei 
nec  diuis  homines  componier  aequin  est,  ingratum  tremuli  tolle 
parentis  onus,  interrumpit  se  in  ordinem  redigens  poeta:  ‘at  hercle 
non  decet  componere  magnis  parua ’  (Ouid.  met.  V  416,  Verg.  G.  IV  176). 
nam  ‘atqui’  (quod  pro  tradito  ‘atque’  rectius  Itali  quam  ‘at  quia’  restitu¬ 
erunt)  hic  plane  primariam  retinet  significationem,  qua  ut  ex  ‘at’  et 
particula  adfirmatiua  ‘qui’  (cf.  ad  XXIII  12)  compositum  utitur,  de 
forma  'componier’  cf.  ad  LXI  42.  post  101  hiare  textum  Marcilius  olim 
sensit,  quamquam  rationibus  adferendis  pepercit,  admonet  autem  u.  102 
poeta  sese  ipse,  ut  procul  habeat  perosam  mulieri  custodelam,  ne  illi 
oneri  sit  instar  parentis  ob  aetatem  grandaeuam  morosi  (LXI  51  tremulus 

paretis),  nam  ftolle’  ualet  'aufer’  (germanice:  weg  mit),  ut  Aen.  X  451 
tolle  minas,  Priap.  12,  10,  Ouid.  am.  I  8,  66  et  a.  a.  I  718,  Hor.  od. 
II  5,  9  et  epist.  I  12,  3;  ipse  autem  se  adhortatur  poeta,  ut  c.  VIII. 
quem  usura  non  agnoscentes  praeter  necessitatem  Lachmannus  ctremulist 
illa’,  Hauptius  ftremulist  olla’  coniecere,  insistentes  nimirum  peruersae 
opinioni,  cui  inde  a  Scaligero  multi  se  addixerunt,  quasi  hic  de  uero 
Lesbiae  patre  ageretur;  cf.  Schwabius  q.  C.  p.  72.  haec  autem  ad¬ 
monitio  a  poeta  ad  semet  data  quomodo  succedere  possit  uersui  priori, 
sane  obscurum  est  quam  maxime,  cum  desit  omne  quod  sententias  longe 
diuersas  coniungat  uinculum.  quod  quale  fere  olim  mihi  uideatur  fuisse 
ut  indicem,  lubet  exhibere  quod  in  mentem  uenit  supplementum  nimirum 
longe  inferius  arte  ingenioque  poetae  Veronensis: 

Atquei  nec  diuis  homines  componier  aequm  est, 

Qui  sua  caelicolis  attribuunt  uitia; 

Nec  decet  hos  annos  morum  custodia  dura 
(Ingratum  tremuli  tolle  parentis  onus!), 
tale  quid  si  scripsit  Catullus,  a  discrimine  annorum  inter  ipsum  et 
amasiam  intercedente  (cf.  supra  p.  35)  aptum  repetit  argumentum,  quo 
morum  regimen  recusat,  alterum  denique  argumentum,  scilicet  nullo 
iure  se  censorem  agere  puellae  utpote  non  iustis  taedis  sibi  iunctae, 
sequentibus  profert  distichis.  —  103,  104.  nec  tamen  illa  mihi  deastra 
deducta  paterna  fragrantem  Assyrio  uenit  odore  domum,  aduersatiuum 
illud  ctamen’,  quidquid  intercidisse  statuimus  (et  de  uerbis  tantum,  non  de 
re  potest  esse  dubitatio,  conexum  ipso  u.  102  suppeditante),  locum  habet 
nullum,  postremum  enim  in  serie  eorum,  quibus  posita  in  u.  96  sq. 
stabiliuntur,  membrum  cum  nunc  exhibeatur,  conuenientem  huius  partis 
fini  uoculam  desideramus,  memor  igitur  confusarum  tam  saepe  uocum 
ctamen  (tn)’  et  ctandem  (tm)’  hoc  alterum  restitui,  maiores  difficultates 
praebet  proximum  fdeastra’ ,  quod  uulgo  auctoribus  Italis  cessit  in 
fdextra’  (Schwabius  'dexstra’,  Ellisius  fdecstra’).  quae  mutatio  cjuam 
facilis  a  litteris,  tam  reicula  a  sententia  est.  nam  si  cum  Santenio 
haec  accipimus  de  uirgine,  quae  uiro  in  manum  conuenit  (Ter.  Andr. 
I  5,  61),  neque  quid  abolita  fere  Catulli  tempore  in  manum  conuentio 
sibi  uelit  perspicimus  neque  uero  quomodo  haec  conciliari  possit  cum 
uersu  sequenti,  etenim  domum  fragrantem  (cf.  VI  8)  Assyriis  aromatis 
(Tib.  I  3,  7  Assyrios  odores )  intellege  mariti  aedes  digne  excepturas 
nouam  dominam  (cf.  Rossbachii  liber  'Roemische  Ehe’  p.  335);  quibus- 
cum  si  coniunctum  legitur  Cdeducta’ ,  nemo  facile  cogitabit  nisi  de 
sollemni  domum  deductionis  more  (cf.  ad  c.  LXI);  unde  procul  sunt 
arcendi  loci  Ouid.  epist.  15,  313  aliique,  ubi  fdeducere’  lenocinii  ad¬ 
mixtam  habet  notionem,  sin  fere  flagitas  *a  patre  tradita’  (LXII  60) 
rem  Catulli  tempori  non  aptam  inferens,  potius  radducta’  uel  similia 
desiderantur,  iam  cum  hoc,  siquid  aliud,  certissimum  sit,  in  pompa  illa, 
qua  noua  nupta  in  domum  mariti  ducebatur,  hanc  non  esse  ductam  a 
patre  (cf.  Rossb.  1.  1.  p.  336),  elucet  quam  omni  a  parte  peruersa  sit 

coniectura  'dextra’.  quod  olim  intellegens  IVossius  coniecit  'Vesta’ 
infelicissime,  quamquam  indicans  quid  fere  requiratur  a  sententia,  nempe 
fde  domo  paterna  deducta  in  domum  mariti’,  cum  igitur  id  quod  primo 
optutu  sese  commendare  uidetur,  'de  ara’ ,  reiculum  sit  propterea  quod 
foci  domestici  per  pluralem  'arae’  indicantur  (cf.  LXIV  132),  in  Fleckeis. 
ann.  1881  p.  408  proposui  fde  aula  deducta  paterna’,  aula  quippe  siue 
atrium  (Hor.  epist.  I  1,  87)  in  domo  nobili,  e  quali  orta  Lesbia,  aptus 
erat  locus,  ubi  adpropinquante  Hespero  congregarentur  pompae  nuptialis 
socii.  —  105,  106.  sed  furtiua  dedit  mira  munuscula  nocte,  ipsius 
ex  ipso  dempta  uiri  gremio,  contigerunt  poetae  tantummodo  incon¬ 
cessa  Veneris  munera  siue  gaudia  (Saga  q)ilo6x£cpdvov  3AcpQo8Cxr\q^  cf. 
ad  LXYIlIla  10),  utpote  ex  horto  alieno  carpta  siue  sublata  (Ouid.  met. 
XI  113  demptum  tenet  arbore  pomum).  Ouid.  am.  II  5,  6  nec  data  furtiue 
munera  crimen  habent.  'ipsius  ex  ipso’  tanta  cum  ni  adcumulatur ,  ut 
fuiri’  non  possimus  non  explicare  'mariti’  (cf.  LXXXHI  1),  minime  de 
nuptiis  ut  aiunt  innuptis  cogitare  liceat  (quo  sensu  aeuo  Augusteo  cuir’ 
et  fconiunx’  uoces  honeste  interdum  designant  eum  qui  sustinet  puellam), 
^gremio’,  LXVII  30.  insolenter  admodum  dictum  est  'mira  nocte’,  nam 
'mirus’  ubique  designat  id  quod  siue  in  bonam  siue  in  malam  (Hor. 
epod.  16,  31)  partem  admirationem  mouet;  cf.  LXIV  51  mira  arte , 
LXVII  29  mira  pietate  (Cic.  ad  Att.  XVI  7,  5  lege  ego  uero  austro  gratias 
miro  pro  'miras’).  nox  uero  amanti  a  puella  data  in  hoc  non  tam  sensum 
admirationis  quam  dulcedinis  inenarrabilis  (sic  uertendum  Heinii  illud 
'in  wunderbar  suesser  Stund’)  ciet,  scripserunt  olim  Itali  cnigra’,  Schraderus 
'niuea’,  Hauptius  'rara’ ,  HAKochius  'misero’ ;  optime  in  hunc  furtiuom 
amorem  quadrare  est  uisa  Heysii  emendatio  cmuta’  (cf.  VII  7),  commen¬ 
data  illa  ab  allitteratione  quoque,  nihil  igitur  iuris  sibi  esse  ubi  ad- 
seruit,  ita  concludit  poeta:  —  107,  108.  quare  illud  satis  est,  si  nobis 
is  datur  unis,  quem  lapide  illa  dies  candidiore  notat,  sufficit,  si 
felix  illud  tempus,  quod  Lesbia  nostro  amori  concedit,  mihi  soli  contingit 
sine  riuali.  nam  riuales  sibi  esse  in  amore  audiuerat  (u.  95) ;  quos  ferre 
se  uelle  (frustra!)  sibi  proponit,  modo  ne  turbent  laetitiam  candidioris 
illius  diei,  quo  Catulli  esse  uelit  Lesbia,  inutili  plane  commento  et 
olim  et  nuper  multi  funus’  scripsere  pro  tradito  'unis’;  recte  Schwabius 
cp.  Ter.  Eun.  793  dixtin  hos  mihi  dies  soli  dare  te?;  cf.  et  Prop.  II  1,  47 
laus  altera ,  si  datur  uni  posse  frui;  fruar  o  solus  amore  meo,  Mart. 
IV  42,  14  uni  sit  puer  ille  mihi.  'diem’  autem  hic  conmem orari,  cum 
ante  de  muta  nocte  fuerit  sermo,  non  mirandum  est,  siquidem,  ut  ait 
Seruius  ad  Aen.  I  732,  per  ' diem ’  accipimus  et  noctem,  quod  ad  uersum 
minorem,  quocum  cf.  CVII  6  o  lucem  candidiore  nota,  Bentlei  super  hac 
re  disputantis  eam  que  nube  exemplorum  stabilientis  ad  Hor.  od.  I  36,  10 
haec  sunt  uerba  fid  sollemne  scriptoribus  latinis,  ut  dies  felices  creta 
uel  albo  lapide  lapillo  calculo  gemma  signandos  et  notandos  dicant,  in¬ 
faustos  uero  nigro’  pro  'dies’,  quod  uix  et  ne  uix  quidem  defendere 
licet  ea  liberiore  uerborum  conlocatione ,  quam  deprehendimus  XLIV  9, 

aulgo  legunt  'diem’,  minime  ea  quidem  falsa  attractione  pro  'is  dies, 
quem’;  nisi  quod  nominatiuus  'dies’,  quem  ex  accusatiuo  esse  deprauatum 
non  oppido  probabile  est,  indicio  mihi  esse  uidetur,  traiectione  uoca- 
bulorum  in  Catulli  textu  interdum  obuia  (cf.  statim  u.  120,  LXVI  85) 
concinne  esse  restituendum  cis  datur  unis,  quem  1.  i.  notat  candidiore, 
dies’;  cf.  ex.  gr.  Tib.  I  3,  44  sq.  —  109,  110.  hoc  tibi,  quod  potui, 
confectum  carmine  munus  pro  multis,  Alii,  redditur  officiis,  redit 
nunc  finis  elegiae  eo,  unde  exorsum  erat  initium,  ad  Allium,  ad  quem 
hoc  carmen  est  missum,  'conficere’,  cum  cura  elaborare,  ut  Cic.  de  or. 
II  28,  121  orationis  partem  superiorem  .  perpoliam  atque  conficiam-, 
quocum  coninngitur  ablatiuus  modum  conficiendi  indicans,  ut  Nep.  Hann. 
13  libri  graeco  sermone  confecti,  licuit  quidem  poetae  remunerationis 
loco  ('reddere  pro’,  ut  LXXVI  26)  mittere  multa;  sed  ut  Horatius  in 
simili  causa  (od.  IV  8),  ita  noster  Allio  aliorum  donorum  non  indigenti 
mittit  carmen,  ut  quod  et  solum  fere  dare  potuerit  et  amico  acceptum 
pretio  sempiterno  esse  sciat,  sed  in  tradita  lectione  mirum  quantum 
friget  nudum  illud  'carmine’ ,  mirum  quantum  falsum  est  illud  'quod 
potui’,  utrique  incommodo  medens  Muretus  scripsit  rquo  potui’  (Ciris  44). 
intercedit  autem  inter  formulas  'quod  potui’  et  'quo  (qua)  potui’  certum 
quoddam  discrimen,  ad  quod  non  attenderunt  qui  uulgatam  defendunt, 
'quod  potui’  ubique  ad  solum  uerbum  regens  pertinet,  ut  in  exemplis  a, 
Burmanno  ad  Lotich.  I  p.  275  congestis,  Verg.  ecl.  3,  70  quod  potui  . 
aurea  mala  decem  misi  (nil  aliud  licuit  mittere),  Ouid.  rem.  167  quod 
potuit,  ne  nil  illic  ageretur ,  amauit ;  cf.  et  inscriptio  C1L.  III  21  et  tibi, 
quod  potui,  lacrimas  hic  maesta  profudi,  sed  ubicumque  substantiuo  ali¬ 
quo  modus,  quo  id  quod  uerbum  denotat  usu  fit,  describitur,  cum  hoc 
substantiui  ablatiuo  cohaeret  formula  'quo  (qua)  potui’ ;  Ouid.  epist.  10, 135 
sed  qua  potes  aspice  mente  (Trist.  II  56,  ex  P.  IV  4,  45)  et  epist.  13,  41 
quo  ('qua’  male  nunc  edd.)  possum,  squalore  tuos  imitata  labores, 
trist.  IV  10,  12  tristia,  quo  possum,  carmine  fata  leuo,  Iafrnii  spicii, 
epigr.  p.  108  hoc  .  quo  possum  munere  paruo  prosequor,  his  aliisque 
locis  multis  'quo  (qua)’  fere  ualet  rquo  solo  (qua  sola)’;  et  hoc  ipsum 
loco  unice  conuenit.  de  'officiis’  cf.  u.  2.  —  111,  112.  ne  uestruni 
scabra  tangat  rubigine  nomen  liaec  atque  illa  dies  atque  alia  atque 
alia.  cf.  supra  9,  10.  'mestrum  nomen’,  Alliae  gentis  (Ouid.  trist.  II  65 
uestri  praeconia  nominis),  'rubigine’  (ad  LXIV  42)  per  situm  obducta, 
'scabra’  siue  scabiosa  (Verg.  G.  I  495  exesa  inueniet  scabra  robigine  pila, 
Ouid.  ex  P.  I  1,  71,  Lucan.  I  243,  Prud.  c.  Symm.  I  440  et  Psychom.  105; 
de  metonymia  cf.  Val.  Max.  II  9,  5).  'tangat’  siue  laedat  (ad  XI  24,  Ouid. 
trist.  V  12,  21  ingenium  longa  robigine  laesum ,  Verg.  G.  II  220)  'haec 
atque  illa  dies’,  tempus  futurum  proximum,  et  porro  'dies  alia  atque 
alia’,  aetas  ueniens  magis  remota,  secundum  enim  'atque’  coniungit  duo 
tempora  propius  et  longinquius;  significatque  'alius  atque  alius  non 
tam  'multiplex’  (Kuehnerus  gr.  1.  II  p.  644)  quam  'usque  alius  (nouus)’, 
ut  apud  Plin.  ep.  I  3,  4  post  te  alium  atque  alium  dominum  sortientur. 

—  113,  114.  huc  addent  diui  quam  plurima,  quae  Themis  olim  anti¬ 
quis  solita  est  munera  ferre  piis.  'huc’,  ad  meas  hominis  mortalis 
gratias.  Addent’  (non  f addant’,  ut  olim  superflue  conie cerant) ,  quia 
certa  fiducia  tenetur  poeta.  cantiquis’,  substantiue  pro  hominibus  tem¬ 
pore  heroico  et  fabuloso  uiuentibus  (cf.  ad  YII  6;  Hor.  sat.  I  4,  117 
traditum  ab  antiquis  morem);  superflue  'uiris’  pro  'piis’  Itali  nonnulli 
(Kuehnerus  gr.  1.  II  p.  171).  de  Themide,  iustitiae  dea,  cf.  Prellerus 
myth.  gr.  I  p.  373,  Welckerus  'Groetterlehre’  III  p.  18  sqq. ,  210;  quae 
etsi  olim  praesens  hominibus  fauit  (Pind.  Isthm.  8,  40),  tamen  hic 
peculiaris  quoque  ratio  eius  uidetur  inde  repetenda,  quod  secundum 
Plutarchum  q.  r.  56  eadem  habebatur  cum  Carmenta,  quae  nuptis  et 
adfuit  parientibus  et  stirpem  largam  dedit:  inter  alia  fausta  omnia  poeta 
optare  uidetur  ut  sterili  adhuc  amici  matrimonio  contingat  proles  desi¬ 
derata.  —  115.  seitis  felices  et  tu  simul  et  tua  uita.  uidetur  hoc 
'sitis  felices’  ualedicendi  formula  fuisse,  ut  similiter  Aen.  III  493  et 
Lygdam.  5,  31  uiuite  felices ,  Apul.  met.  II  14  sisque  felix  et  iter  dexterum 
porrigas ;  cf.  et  C  8  sis  felix  (nam  Aen.  I  330  diuersus):  uiuite  ergo,  ut 
finiam,  fortunati  tam  tu  quam  mulier  tua.  nam  uix  est  quod  moneam, 
ineptissime  nonnullos  de  ipsius  Allii  uita  cogitasse,  quasi  haec  ab  Allio 
possit  secerni  per  'et  simul  et’;  immo  adest  notissima  ex  elegiacis  for¬ 
mula  siue  amasiam  siue  coniugem  indicans,  qua  ipse  noster  utitur  CIX  1. 

—  116.  et  domus,  in  qua  lusimus  et  domina,  in  uota  sua  includit  simul 
aedes  Allii,  beatorum  dierum  cum  Lesbia  in  eis  peractorum  memor;  cf. 
supra  28  et  30.  lacunam  ita  supplebant  Itali,  ut  alii  'domus  ipsa,  in 
qua’,  alii  probante  AStatio  'domus,  ipsi  in  qua’  scriberent,  et  hoc  uti¬ 
que  praeferendum  a  sententia,  quia  poeta  se  et  Lesbiam  in  domo  illa 
ludentes  (cf.  ad  LXI  204,  LXVIIIa  17)  conmemorans  propter  puellam 
oppositam  semet  uno  uerbo  efferre  debuit,  plane  ut  supra  28  nobis  isque 
dedit  dominae ;  omne  igitur  punctum  mihi  uidetur  tulisse  is  qui  huius 
loci  respectu  in  codice  quodam  interpolato  correxit  'in  qua  nos  lusimus 
et  domina’;  facillime  'nos’  ante  'lus’  intercidit.  —  117,  118.  et  qni 
principio  nobis  terram  dedit  aufert,  a  qno  sunt  primo  omnia  nata 
bono,  haec  uerba  non  sine  causa  pro  corruptissimo  poetae  nostri  loco 
habent  docti,  ex  quorum  commentis  plurimis  nullum  adhuc  rem  acu 
tetigit,  petamus  autem  disputandi  initium  a  nouissima  lVahleni  con- 
iectura,  qui  fet’  in  'dum’  mutans  hanc  restituit  sententiam:  'sitis  felices, 
usque  dum  uita  finitur,  hoc  est,  dum  qui  principio  nobis  hominibus 
terram  ad  uiuendum  uitaeque  dulcedine  fruendum  dedit,  eam  quam 
dedit  aufert,  is  ex  cuius  benignitate  nata  sunt  omnia’,  quae  coniectura 
(ut  totius  sententiae  et  inportunitatem  et  languorem  interneciuum  taceam) 
eo  euertitur,  quod  'terram’  nullo  pacto  aequare  potest  id  quod  est  'uitam’. 
ratio  autem,  qua  Vahlenus  ad  hanc  coniecturam  est  adductus,  non  minus 
est  futilis,  dicit  enim ,  cum  u.  26  sqq.  unius  Allii  fiat  mentio,  non  ad¬ 
modum  probabile  esse,  in  exitu  carminis  nescioquem  alterum  tamquam 
principem  auctorem  salutis  inferri,  uerum  enim  uero  priore  loco  non 

potuere  omnino  nisi  de  uno  Allio  uerba  fieri;  nunc  uero  in  fine  epistulae, 
ubi  Allio  plane  satisfactum  est,  breuissime  poeta  etiam  ceteris  caris 
Romae  uersantibus,  qui  quidem  cum  amore  suo  sint  coniuncti,  salutem 
mittit:  quid  in  hac  re  inprobabile  aut  incredibile  est?  rectissime  igitur 
omnes  critici  priores  perspexerunt,  ipso  uersus  initio  'et  qui’  indicari 
uiri  nobis  ignoti  mentionem,  qui  iam  in  principio  amoris  illius  ante  Allium 
alicui  usui  fuerit  Catullo  officiis  nobis  ignotis  (ex.  gr.  aperiendo  Lesbiae 
poetae  amorem,  aditum  ad  eam  parando,  epistolia  amatoria  adferendo 
similibusue).  eiusque  nomen  in  litterulis  'aufert’  latere  sibi  persuadebant 
Scaliger  fOufens’,  et  ThHeysius  'Anser’  conicientes  (Anser  pro  noto  poeta 
habendus);  alii  certum  aliquod  nomen  melius  abesse  sentientes  uaria 
coniecere,  ut  Lipsius  'auspex’,  Rossbachius  'auctor’,  in  uerbis  autem 
praecedentibus  plerique  aut  Scaligero  cte  transdedit’  reponenti  (a  forma 
paulo  rectius  Mitscberlichius  cte  tradidit’)  adsentiebantur  peruerse  (per- 
uerse  enim  Catullo  Aliius  commendatus  esse  dicitur,  cum  ob  u.  118 
sententia  plane  contraria  postuletur;  cf.  Hor.  epist.  I  9,  3  et  I  18,  78) 
aut  ipsius  Lesbiae  mentionem  inferebant,  ueluti  Aldinae  'nobis  dominam 
dedit’,  AStatius  'nobis  teneram  d.’,  ego  olim  'nobis  curam  d.’  coniciendo. 
mitto  alia  haud  pauca  et  ex  parte  ualde  inepta:  omnibus  commentis 
perlustratis  eo  peruenimus  ut  cum  Schwabio  exclamemus,  omnia  hoc 
loco  incerta  esse,  praeterquam  quod  corruptissimus  sit.  itaque  denuo 
et  noua  uia  temptandum  est,  num  tandem  monstrum  lectionis  traditae 
subigi  atque  domari  queat,  dicitur  is,  qui  in  initio  ante  Allium  adiuuit 
poetam,  ita  adiuuisse  ut  huic  'omnia’  inde  nascerentur  'bona’  (neque 
enim  dubitatio  est  quin  'bono’  recte  in  'bona’  mutauerint  Itali),  haec 
uerba  dudum  animaduerterunt  recurrere  in  carmine  paulo  post  scripto 
LXXYII  4  ei  misero  eripuisti  omnia  nostra  bona :  designatur  igitur  Lesbiae 
amor,  iam  uir  ille  ignotus  Catullo  'terram  dedit’,  nullane  adest  haec 
explicandi  ratio?  ultro  apparet,  nihili  esse  Yossii  interpretationem 
'campum  patefacere’-  equidem  multis  frustra  temptatis  tandem  recor¬ 
datus  quam  saepe  is,  qui  homini  infelici  et  fortunae  casu  acerbo  nau¬ 
fragium  passo  auxilium  praebet,  huic  'portus  esse’  dicatur  (Ouid.  trist. 
1Y  5,  2  ex  P.  II  8,  68,  alia),  porro  comparans  Senecae  epigr.  16,  4  [PLM. 
IV  p.  60]  Crispe  naufragio  litus  tutaque  terra  meo  et  Ouid.  ex.  P. 
I  2,  60  mollia  naufragiis  litor  a  posse  dari  (unde  apud  Lucii.  Y  7  M. 
emendo  tristitia  in  summa ,  crepera  in  re  litus  salutis :  'crepera  inuentus’ 
codd.),  denique  opinionem  meam  confirmans  loco  Ouidii  ex.  P.  II  9,  9 
excipe  naufragium  non  duro  litore  nostrum ,  ne  fuerit  terra  tutior  unda 
tua,  hoc  est  'terra  a  te  data’  (et  hunc  quidem  locum  nunc  uideo  iam 
ab  uno  Santenio  esse  ad  u.  29  adlatum),  his  omnibus,  inquam,  adductus 
sic  statuo,  'terram  alicui  dare’  non  male  quidem  dici  de  auxilio  praebito, 
sed  tamen  necessario  exemplis  omnibus  admonentibus  adiciendum  esse, 
quo  agi  de  naufrago  appareat,  iamque  uia  est  munita  remouendo  illi 
'aufert’,  in  quo  nunc  eo  lubentius  nego  latere  nomen  proprium,  quod 
haec  epistula  ad  solum  Allium  (solamque  Lesbiam)  data  nec  lectorum 

post  genitorum  intellectui  inseruiens  personas  Allio  notissimas  breuiter 
adumbrare  sane  potuit;  nam  nec  Lesbiae  nomen  usquam  legitur,  flagi¬ 
tamus  igitur  tale  aliquid:  et  sit  felix  is  qui  ante  Allium  terram  siue 
salutem  dedit  mihi,  qui  saeuo  amoris  aestu  absorptus  naufragiumque 
passus  paene  perii,  conligens  ergo  Tac.  hist.  1  2  haustae  (=  mari  ab¬ 
sumptae)  aut  obrutae  urbes  aliaque  multa  aptam  coeptae  imagini  uocem 
restituisse  mihi  uideor  pro  ' aufert’  siue  aufx  reponendo  aupz  siue 
'austis’,  i.  e.  'haustis* ;  restat  uersus  minor,  in  quo  certum  est  alienum 
esse  hiatum  a  poeta  nostro  (ad  LXVII  44).  olim  igitur  vprimo  sunt’ 
uel  'sunt  nobis’  temptauere;  Hauptius  ad  sentientibus  nuperrimis  edito¬ 
ribus  ‘primo  mi’  scripsit,  equidem  hoc  iam  non  probo,  nam  si  summae 
est  offensioni,  post  'principio*  iterari  ‘primo’  peruersa  cum  ui  rhetorica 
(nam  ne  nimium  in  modum  efferrentur  huius  amici  officia,  gratiae  Allio 
redditae  uetabant),  duplex  et  metri  et  sententiae  incommodum  ipsam 
potius  uocem  ‘primo’  reddit  suspectam,  quam  repositam  censeo  a  libra¬ 
rio,  qui  quid  exemplaris  sui  scripturae  'promi*  faceret  nesciret,  tu 
lineola  per  'p*  ducta  legas  'a  quo  sunt  porro  mi  omnia  nata  bona’,  ita 
nimirum  ut  intellegas  'post  quod  principium  deinde’  (scii.  Allii  maxime 
beneficiis).  —  119.  et  longe  ante  omnes,  scii,  sit  felix,  adsumpsit 
Lygdam.  4,  93  et  longe  ante  alias  omnes  mitissima  mater.  —  milii  qnae 
me  carior  ipso  est.  ut  LXIV  215.  Ouid.  ex  P.  II  8,  27  per  patriae 
nomen ,  quae  te  tibi  carior  ipso  est ,  trist.  Y  14,  2,  Culex  211.  —  120.  lux 
mea,  qua  uiua  niuere  dulce  mihi  est.  'lux  mea’,  de  Lesbia,  ut 
supra  92.  Hor.  epod.  1,  5  quid  nos,  quibus  te  uita  sit  superstite  iucunda, 
si  contra,  grauis,  Prop.  II  28,  42  uiuam,  si  uiuet ;  si  cadet  illa,  cadam. 
Ellisius  cp.  Hom.  Od.  XXIV  435. 

Carmen  nostrum,  quamquam  nomine  quidem  ad  Allium  datum  est, 
re  uera  tamen  totum  in  Lesbiae  laudibus  exequendis  uersatur.  Allii 
enim  amicitia  perspecta  officiosaque  humanitas,  qua  ille  amantibus  mi¬ 
seris  succurrit,  iterumque  preces  pro  eiusdem  Allii  coniugisque  salute 
gratiarum  loco  susceptae  quasi  lineae  sunt,  quibus  includitur  Lesbiae 
amoris  et  temporis  dulcissimi  a  poeta  cum  ea  peracti  imago  coloribus 
uiuidissimis  depicta:  his  mediis  uersibus  11 — 108  Catullus  ita  suum  cum 
Lesbia  amorem  describit,  ut  utrum  affectum  suauissimum  an  egregiam 
artis  poeticae  perfectionem  magis  admireris  nescias,  nam  huius  de¬ 
scriptionis  singulae  partes  tanta  cum  cura  expolitae  sunt,  ut,  quamquam 
non  usque  ad  uersuum  numerum  sibi  respondeant  (ut  bonum  architectum, 
ita  poetam  non  mediocrem  interdum  quaedam  neglegentia  atque  aev(i- 
{lezqlu  decet) ,  tamen  gratam  iucundamque  earum  aequabilitatem  habeas, 
hac  quoque  in  re  quin  Alexandrinorum  uestigia  presserit  Catullus,  non 
potest  dubitari,  quamquam  Westphalius  (p.  73  sqq.)  de  huius  carminis 
artificiosa  compositione  meras  protulit  nugas,  bene  eas  a  Rettigio  (Ca- 
tulliana  II  p.  11  sqq.)  reiectas.  postquam  autem  triste  illud,  quo  non¬ 
dum  felix  fruebatur  amata,  tempus  conmemorauit,  mox  in  melius  illud 
mutatum  aperta  amantibus  tamquam  refugio  Allii  domo  (11 — 32),  iam 

Catullus  Lesbiam  cum  Laudamia  comparat  (33 — 90).  quae  comparatio 
nullam  aliam  ob  causam  instituta  quam  ut  profundus  illius  amor  quam 
maxime  reddatur  inlustris,  quemadmodum  carminis  quasi  domus  interior 
est,  ita  in  duas  partes  discinditur  interiecta  fratris  mortui  conmem ora¬ 
tione  (51 — 60).  hos  igitur  uersus  quasi  pro  intimo  domus  recessu  habere 
licet,  eo  autem  quod  interposita  de  fratris  obitu  acerbo  degressione 
Laudamiae  historiam  inceptam  disrupit,  hoc  sibi  uoluit  poeta,  ut  morte 
illa  suum  quoque  cum  Lesbia  amorem  diremptum  esse  significaret;  et 
tacito  eum  metu  occupatum  uidemus,  ne  inconcessa  gaudia  carpens 
eodem  quo  olim  Laudamia  modo  deorum  sibi  contraxerit  iram;  ut  iam 
intellegamus,  cur  hanc  si  qua  est  paulo  ante  a  se  deprecatus  sit  de¬ 
misse.  iam  uero  ad  carminis  cursum  institutum  reuersus  non  potuit 
secundum  artis  normas -pertexere  Laudamiae  cum  Lesbia  comparationem 
nisi  ita,  ut  seruata  partium  aequabilitate  triginta  fere  uersibus  33 — 60 
opponeret  triginta  alteros  61 — 90.  itaque  quod  in  hanc  partem  non¬ 
nulla  intulit  aliena  quodque  eam  longius  quam  pro  nostro  qui  nunc 
sumus  gustu  extendit,  facile  ex  ista  symmetriam  obseruandi  necessitate 
excusatur,  depicto  hoc  modo  Lesbiae  amore  iterum  uiginti  uersibus 
91 — 108  (unum  distichon  intercidit)  ad  ipsam  dominam  reuersus  hanc  ut 
eandem  quam  heroine  Thessala  laudem  fidei  sibi  uelit  comparare  leniter 
adhortatur;  et  in  tempore  futuro  depingendo  commorans  seque  utpote  in 
muliere  non  iustis  nuptiis  secum  iuncta  non  nimis  rigidum  et  seuerum 
morum  illius  censorem  fore  affirmans,  ut  rumoribus  Veronam  adlatis  se 
non  nimium  tribuere  significat,  ita  hac  ipsa  patientia  omnisque  repre¬ 
hensionis  fuga  se  puellam  sibi  deuincturum  esse  et  futurum  hunc  amo¬ 
rem  iam  dis  propitiis  quam  laetissimum  fore  sperat,  deprehendimus 
igitur  hanc  singularum  partium  responsionem:  1 — 10  (11—32  [(33—50) 
-J-  (51—60)  =  61 — 90]  91—108)  109 — 120.  quid  autem  sibi  uult  carmen 
ad  Allium  ita  datum  et  in  gratiis  Allio  agendis  ita  uersatum,  ut  omnia 
tamen  ad  Lesbiae  maxime  et  praedicationem  et  amicam  admonitionem 
spectent?  nimirum  Catullus  Romam  se  reuersurum  esse  cum  Allio,  tum 
uero  Lesbiae  nuntiat:  discussa  graui  illa  tristitia,  qua  oppressum  eum 
ostendit  c.  LXVIIIa,  postquam  conciliauit  paulatim  doloris  lenimen  testi¬ 
bus  cc.  LXV  et  LXVI  sancta  poesis,  nunc  refecto  alacrique  animo  Ro¬ 
mam  ad  amasiam  est  rediturus  anno  fere  a.  Chr.  60  uel  59.  demonstrat 
autem  carmen  nostrum,  si  cum  ceteris  Veronae  scriptis  comparatur,  ab 
arte  quoque  progressum  quendam  atque  perfectionem,  nam  quod  in 
c.  LXVIIIa  obstante  sane  ipso  animo  depresso  parum  poetae  contigit,  ut 
nonam  formam  Alexandrinam  aemulando  exhiberet,  hoc  melius  ei  suc¬ 
cessit,  postquam  in  LXVI  uires  seuero  intentoque  labore  conroborauit, 
in  hoc  poemate,  quo  libere  ingressus  magistrorum  uestigiis  id  est  ad- 
secutus,  ut  procuderet  carmen  etsi  adhuc  nimis  oneratum  degressionum 
ornatu  tamen  in  uniuersum  et  elegans  et  pulcrum.  spretis  igitur  nuper- 
rimorum  indicum  (ut  Bernhardyi  et  Gruppii)  sententiis  iniquis  peruersis- 
que  magis  accedimus  Mureto,  qui  fpulcherriina  omnino  haec  elegia  est’ 

inquit,  catque  haud  scio  an  ulla  pulcrior  in  omni  latina  lingua  reperiri 
queat’:  ita  nimirum  huic  dicto  adsentior,  ut  magis  admirer  sensus  poe¬ 
ticos  (prae  'ceteris  in  Laudamiae  fabula  alte  intellecta  pulcreque  exornata) 
quam  artis  perfectionem  nondum  omni  ex  parte  consummatam. 

LXIX. 

1,  2.  Noli  admirari,  quare  tibi  femina  nulla,  Rufe,  uelit  tene¬ 
rum  supposnisse  femur,  recte  Muretus  et  AStatius  hunc  Rufum  dicunt 
esse  M.  Caelium  Rufum,  Catulli  in  amore  Lesbiae  siue  Clodiae  aemu¬ 
lum  (supra  p.  33).  cui  sententiae  quod  opponit  Yulpius,  Caelium  fuisse 
hominem  formosum  et  elegantem ,  non  pili  est  faciendum  propterea  quod 
morbus  in  hoc  carmine  descriptus  etiam  in  hominem  formosum  elegan- 
temque  cadit  neque  secundum  ueritatem  dictum  est  aperte  id  quod  in 
primo  uersu  dicitur;  quippe  huius  carminis  hoc  est  consilium  unicum,  .« 
ut  Lesbia  a  Rufi  amplexu  deterreatur:  uerene  an  ficte  (an  denique  cum 
uitii  parui  exaggeratione)  obicctus  sit  Rufo  morbus  ille,  scire  nec  licet 
nec  refert.  XXIII  25  noli  spernere ,  LXII  64,  LXIV  199,  LXXXII  3. 
'‘quare’;  cf.  ad  LXXYI  10.  cum  posset  e  more  scribi  'mulla  puella’,  prae¬ 
latum  est  cfemina’  ob  sequens  nimirum  ffemur’ ;  cum  eodem  lusu  Anth. 
lat.  114,  14  [PLM.  IY  p.  104]  sinuare  ad  Veneris  cursum  femina  femi¬ 
nae.  adamata  erat  illa  pentametri  clausula,  ut  Tib.  I  8,  26  femori  con¬ 
seruisse  femur,  Ouid.  am.  III  14,  22  sustinuisse  femur ;  in  qualibus  metri 
ratio  facile  commendauit,  ut  reciperetur  genus  loquendi  iam  in  priscis 
legibus  praeceptisque  (praesertim  post  cuelle’  et  fposse’)  sollemne,  ut 
habet  Cato  d.  r.  i.  5  ne  quid  emisse  uelit  insciente  domino ;  cf.  Draegerus 
syut.  hist.  I  §  128,  Kuehnerus  gr.  I.  II  p.  101.  —  3.  non  si  illam  rarae  - 
labefactes  munere  uestis.  de  fnon  si’  cf.  XLYIII  5.  imago  de  turri 
paulatim  conuolsa  sumpta:  Ter.  Eun.  III  3,  3  ita  me  uideo  ab  ea  astute 
labefactarier ,  Cic.  p.  Cluent.  68,  194  fidem  pretio  labefactare,  Maxim,  el. 

2,  4  respuit  amplexus,  heu,  labefacta  meos:  a  pudicitia  temptando  ab¬ 
ducere  siue  ‘corrumpere’  hic  ualet  uox  (PVictorius  u.  lectt.  III  22).  in 
Y  ‘nos  illa  mare’  legitur,  h.  e.  cn5  si  illam  are’,  sed  ex  hac  uoce 
postrema  dubitari  potest  num  recte  Auantius  elicuerit  rrarae’  quod  alii 
recordati  illius  ‘omnia  praeclara  rara’  (cf.  Antiphanes  ap.  Athen.  III 
p.  84  oUyov  x 6  saXov  egxl  nctvxct%ov  xal  xipiov ,  Prop.  I  17,  16,  Ouid. 
met.  XIY  337,  Lygdam.  4,  37)  uolunt  esse  cpraestantis’,  quod  est  lan¬ 
guidius;  alii  explicant  etenuis  et  translucidae’  siue  cCoae’,  sed  non  recte 
in  hanc  significationem  cp.  Hor.  epod.  2,  33  rara  retia  aut  Lucr.  IY  196 
textura  rara  similiaque;  nam  maculas  nullas  omnino  habet  uestis  Coa 
una  et  continua  textura  tenuissima  confecta;  et  plane  incredibiliter  pu¬ 
tant  Ouid.  am.  I  5,  13  deripui  tunicam ,  nec  multum  rara  nocebat  dici 
uestem  translucidam,  quae  post  tunicam  dereptam  nulla  erat  (legendum 
ibi  f irata’),  dubito  igitur  de  coniecturae  r rarae’  ueritate;  nec  iuuat 
Ellisianum  ‘carae’,  rescribo  ipsum  illud  fCoae’  (nam  ccoe’  in  cae’  cor¬ 
ruptum,  ubi  lm’  ex  uoce  priore  adhaesit,  non  potuit  non  abire  in  uocem 

saltim  latinam  ‘mare’),  quippe  quod  hic  legisse  mihi  uideantur  et  Prop. 
IV  5,  57  Coae  dederit  nec  munera  uestis  et  Hor.  od.  IV  13,  13  totum 
hoc  distichon  ob  oculos  habens  nec  Coae  referunt  iam  tibi  purpurae  nec 
clari  lapides  tempora  (cf.  de  Cois  uestibus  Tib.  II  3,  56,  Hor.  sat.  I  2, 
101,  Richius  lex.  antiqq.  s.  u.).  —  4.  aut  perluciduli  deliciis  lapidis, 
dicitur  ornatus  pretiosus  (Cic.  Verr.  IV  23,  52  Haluntini  excussis  de¬ 
liciis ,  Hor.  od.  IV  8,  10)  margaritarum  siue  bacarum,  de  quibus  cf.  Plin. 
h.  n.  IX  35,  112  dos  omnis  in  candore,  magnitudine,  orbe,  leuore,  pon¬ 
dere,  haud  promptis  rebus  in  tantum,  ut  nulli  duo  reperiantur  indiscreti; 
unde  nomen  unionum  JRomanae  scilicet  imposuere  deliciae;  nam  id  apud 
Graecos  non  est,  ne  apud  barbaros  quidem  inuentores  eius  aliud  quam 
margaritae ;  et  sic  f  lapis 7  indicat  margaritam  Hor.  od.  III  24,  48  (et  1. 
modo  1.),  Ouid.  med.  fac.  20,  Sen.  Phaedr.  391,  Sil.  Ital.  XII  231.  'per¬ 
lucidulus’  (an.  Asy.)  teneritatem  bacae  clarissimae  indicat  (de  gemmis 
Sen.  epist.  90,  45  nec  perlucidos  lapides  ima  terrarum  faece  quaerebant). 

—  5.  laedit  te  quaedam  mala  fabula.  Prop.  I  13,  13  rumore  malo, 
Ouid.  epist.  16,  149  mala  murmura  uulgi*  et  fast.  IV  307  rumor  iniquus 
laeserat ,  h.  e.  nocuerat,  ‘quaedam’  maligne.  —  5,  6.  qua  tibi  fertur 
ualle  sub  alarum  trux  habitare  caper,  ab  axillis  exortus  foedus  odor 
hircum  olens  'caper’  uel  'hircus’  uocabatur,  ut  graece  rgayos;  Hor.  epod. 
12,  5  grauis  hirsutis  cubet  (cf.  'habitare’),  hircus  in  alis  (id.  epist.  I  5,  29), 
Ouid.  a.  a.  III  193  ne  trua,  caper  wet  in  alas  cum  recordatione  Catulli, 
qui  'trux’,  h.  e.  toruus  infestusque,  ad  depingendam  bestiam  iocose 
addit  (Verg.  ecl.  9,  25  occursare  capro ,  cornu  ferit  ille ,  caueto ,  Plaut. 
Bacch.  V  2,  29  arietes  truces  nos  erimus),  'uallis’  alarum  pars  concaua 
supter  bracchium;  similiter  Auson.  epigr.  79  (128),  5  de  ualle  femorum. 

—  7.  omnes,  puellae.  —  neque  mirum;  nam.  XXIII  7.  —  mala  ualde 

est  bestia,  anastrophe,  ut  VI  12  ualet  nihil,  LXIII  80  libere  nimis 
(Plaut.  ap.  Non.  p.  127  insanum  ualde).  Muretus  cp.  Plaut.  Bacch.  I  1,  21 
mala  es  bestia  (%a%ov  &r)Q tov  Graeci);  et  sic  facili  «.  Rufo  ad  ipsum 
caprum  translatione  pergitur:  —  8.  nec  quicum  bella  puella  cubet. 
nec  cum  qua  bestia;  Neuius  II  p.  230.  cf.  LXXVIII  4.  in  iuncto  cum 
assonantia  'bella  puella’  (ex.  gr.  Ouid.  am.  I  9,  6,  Lygdam.  4,  52)  ad- 
iectiuum  aeque  ad  ingenium  hilare  et  cultum  elegantem  et  corpus  pulcrum 
(XXIV  7)  spectat.  —  9,  10.  quare  aut . .  aut.  XII 10  sq.  —  crudelem  na¬ 
sorum  interfice  pestem.  LXIV  76.  cf.  graecum  Vulpius  cp. 

Ouid.  a.  a.  I  522  nec  laedat  nares  uirque  paterque  gregis,  'int.’  respectu 
bestiae  pro  'remoue,  dele’  (ad  res  etiam  illud  transfertur,  ut  Apul.  met.  V  4 
interfectae  uirginitatis).—  cur  fugiunt,  scii. pestem  puellae,  sine  causa  Hein- 
sius  uoluit  'fugiant’;  de  hoc  indicatiui  usu  in  sermone  familiari  cf.  Draegerus 
synt.  hist.  H  §  463 ;  quamquam  etiam  apud  poetas  cultos  usus  ille  late  patet. 


LXX. 

1.  Nulli  se  dicit  mulier  mea  nubere  malle  quam  mihi,  'mulier’ 
honesta  est  appellatio  amicae,  ut  Hor.  epod.  lfc,  24  magis  quem  diligeret 

mulier  sua  quam  te,  simul  tamen  cum  respectu  est  dictum  illius  'nu¬ 
bere’  quod  et  ipsum  rem  turpem  decoro  uocabulo  uelans  'concumbere’ 
fere  designat;  cf.  Plaut.  Cas.  II  8,  47  et  Cist.  I  1,  45;  Sen.  rhet.  p.  290, 
15  K.  moriar,  nisi  nubere  dulce  est.  nam  ne  de  iosto  conubio  ineundo 
cogitasse  Lesbiam  statuamus  (quae  mea  olim  erat  sententia),  uetat  LXXII 1 
et  porro  dicendi  uerburn,  quod  monstrante  uersu  tertio  hic  utitur  no¬ 
tione  promittendi,  ut  LXIV  148  et  Ouid.  a.  a.  III  435  quae  dicunt  uobis, 
dixerunt  mille  puellis  alibique.  cf.  imitatio  ap.  Suet.  d.  gramm.  18  soli 
Crassicio  se  dixit  nubere  uelle.  —  2»  non  si  se  Iuppiter  ipse  petat, 
de  'non  si’  LXIX  3.  'petere’  (cf.  graecum  ccItslv)  apud  poetas  latinos 
exprimit  germanicum  'freien’,  ut  tamen  sensus  lasciuus  haud  raro  cum 
uoce  ea  sit  iunctus  (ad  concubitum  petere);  cf.  ex.  gr.  Aen.  YII  54  et 
contra  Hor.  od.  I  33,  13,  Prop.  II  16,  27,  Maximiani  eleg.  1,  65.  ad 
totam  sententiam  apte  AStatius  cp.  Plaut.  Cas.  II  5,  14  negaui  enim 
ipsi  me  concessurum  loui ,  si  is  mecum  oraret  et  Ouid.  epist.  4,  36  Hip¬ 
polytum  uidear  praepositura  loui ;  Yulpius  et  Ouid.  met.  YII  801  nec 
Iouis  illa  meo  thalamo  praeferret  amores.  —  3.  dicit  s.  m.  cupido  q. 
dicit  amanti,  grauiter  repetitum  dicendi  uerburn  ad  significanda  uana 
promissa;  iam  Muretus  cp.  Callimachi  epigr.  26,  ubi  eodem  modo  apoasv 
iteratur.  'cupido’,  cf.  LXIV  145,  Ouid.  am.  II  5,  26  seu  tulerit  cupido 
mollis  amica  uiro,  Lygdam.  4,  52.  —  4.  in  uento  et  rapida  scribere 
oportet  aqua,  nota  est  graeca  dictio  eig  vScoq  yqacpsiv  (Sophocl.  fr.  741  N. 
(694  D.)  OQftovq  syta  yvvcuv.bg  eis  v6coq  yqaq pco,  Plato  Phaedr.  276,  Lucian. 
catapl.  21);  bene  Vulpius  cp.  Augustin.  d.  c.  d.  XIX  23  [II  p.  343  Domb.] 
forte  magis  poteris  in  aquis  inpressis  litteris  scribere  . .  quam  pollutae 
reuoces  impiae  uxoris  sensum,  graphice  autem  'rapido’  additur:  omne 
uestigium  litterarum  forte  signatarum  statim  diluit  concitus  amnis  (app. 
Tib.  III  3,  8).  fin  uento  scribere’  qui  dixerit,  non  extat  scriptor  latinus 
graecusue;  nota  sunt  prouerbii  instar  dicta  fdare  uerba  in  uentos’,  'pro¬ 
fundere  uoces  in  uentos’  similiaque.  quodni  forte  incognita  latet  dictio 
graeca,  confusio  adesse  uidetur  illius  'in  aqua  scribere’  cum  solita  locu¬ 
tione  Prop.  II  28,  8  quidquid  iurarunt  (puellae),  uentus  et  unda  ferunt , 
Ouid.  am.  II 16,  46  uerba  puellarum ,  foliis  leuiora  caducis,  inrita  quo  uisum 
est  uentus  et  unda  ferunt  (cf.  et  ad  XXX  10).  utique  nulla  causa  uidetur 
adesse,  cur  'in  uino’  reponatur  auctore  Gifauio  (cf.  et  Burm.  ad  Antb. 
lat.  I  p.  541),  secundum  illud  elg  olvov  ygccyeiv  (Athen.  X  p.  441e). 

Scriptum  est  hoc  poemation  (quocum  comparari  potest  LXXXV  et 
LXXXVII)  paulo  post  reconciliationem  amantium,  h.  e.  eodem  fere  tem¬ 
pore  cum  CVIIII. 


LXXI. 

1,  2.  Siqua  uiro  bono  sacratorum  obstitit  liircus  aut  siquam 
merito  tarda  podagra  secat,  in  hoc  carmine  omnia  sunt  corrupta 
atque  obscura;  hoc  tantum  in  uniuersum  apparet,  agi  de  nesciocuius 
aemulo,  qui  et  hirco  et  podagra  laboret  atque  hinc  inter  concubitum 

simul  et  se  et  puellam  iustissima  poena  adficiat.  certa  autem  putanda 
est  ea  emendatio  Italorum,  qua  u.  1  'siquoi’  et  u.  2  'siquem’  scribitur, 
nam  ne  forte  utroque  loco  csiqua’  (scii,  ratione,  si'  ncag)  stare  posse 
putes:  nec  cetera  huic  sententiae  fauent  nec  praepositum  in  u.  3  cum 
ui  Remulus’,  quod  personam  oppositam  ex  constanti  latinitatis  usu  fla¬ 
gitat:  si  (umquam)  alicui . . .,  (nunc  certe)  aemulus  . . .  sed  haec  ut  aperta, 
ita  reliqua  in  uersu  primo  incerta  sunt.  Parthenius  nomen  proprium 
fVirro’  (cf.  interpp.  ad  Iuuen.  5,  39)  latere  putauit  ad  eumque  hoc  car¬ 
men  missum  esse;  sed  licet  adeo  cVlro’  scribere  potuerit  Catullus,  tamen 
ob  metricam  rationem  (fo’  correptam)  sat  intutum  est  commentum  illud 
(cf.  LMuellerus  d.  r.  m.  p.  336  sq.),  cum  praesertim  nec  csiquoi  bono’ 
(aliquid  alicui  est  bono,  h.  e.  utilitati  commodoque)  bene  dictum  sit 
nec  de  Virone  quidquam  tradant  poetae  nostri  carmina.  Palladius  uoluit 
ciure  bono’;  quod  uereor  ut  defenderit  Hauptius  [opusc.  1  p.  68]  ita: 
cnon  possum  equidem  alium  producere  scriptorem,  qui  dixerit  iwre  bono\ 
uerum  aliquoties  legimus  iure  optimo ,  et  cur  superlatiuo  gradu  Catullus 
uti  non  potuerit  sponte  intellegitur1' ;  nam  usum  in  huiusmodi  coniecturis 
anxie  obseruandum  esse  patet,  legerunt  autem  et  Parthenius  et  Palla¬ 
dius  porro  cum  Italis  Csacer  alarum  obstitit’,  nimirum  rsacer’  esse  uo- 
lentibus  'exsecrandus’  (XIV  12).  quae  coniectura  antea,  cum  sola  libri 
G  adseclarumque  lectio  Macrorum’  nota  esset,  potuit  fortasse  adridere; 
quamquam  quod  Hauptius  adseruit  ita  legisse  Isidorum  de  differ.  V 
p.  63  Ar. ,  mox  perspectum  est  hunc  suum  'sacer  hircus’  petiisse  ex 
Ver  g.  G.  II  395.  sed  magis  commentum  illud  per  se  parum  blandificum 
suspectum  est  redditum,  postquam  apparuit  0  fsacratorum’  praebere  ita 
compendiose  scriptum,  ut  quomodo  in  G  ortum  sit  'sacrorum’  facili 
opera  agnoscatur,  hoc  posset  uideri  fauere  Froehlichii  conmento  ciure 
Bonae  sacratorum’,  nisi  falsissime  aemulus  iste  hircosus  sacris  deae  Bo¬ 
nae  initiatus  diceretur;  nec  CII  3  quidquam  huic  loco  prodest,  sed,  quod 
maioris  est  momenti,  coniecturis  illis  conmemoratis  propterea  fides  ne¬ 
quit  haberi,  quod  non  medentur  difficultatibus  summis,  quas  carmen 
nostrum  praebere  mox  optinebo.  cum  quarum  disceptatione  coniungam 
meum  qualecumque,  ut  in  re  paene  desperata,  conamen,  'obstitit’, 
molestus  erat,  scii,  in  exercendo  amore.  'aut’  fortius  quam  copula  effert 
alterum,  quod  ad  prius  accedit,  uitium  (LXVIIIb  2).  Hor.  sat.  I  9,  32 
nec  laterum  dolor  aut  tussis  nec  ta/rda  podagra ,  epitheto  ab  eo  quod  est 
podagrosorum  proprium  translato  ad  morbum,  qui  tardos  efficit,  hic 
alacrem  in  concubitu  motum  inpedit.  c secat’,  mordet  excruciatque, 
sumpta  de  bestia  clanculum  corpus  peruadente  imagine  (cf.  Lucian.  tra- 
goedopod.  119  sqq.);  iam  Scaliger  cp.  Mart.  IX  92,  9  podagra  cheragra¬ 
que  secatur.  —  3,  4.  aemulus  iste  tuus,  qui  uestrnm  exercet  amo¬ 
rem,  mirifice  est  a  te  nactus  utrumque  malum,  nulli  uersus  magis 
nos  uexant  ludumque  habent,  nam  qui  scimus,  Catullum  indefatigatum 
esse  in  aduersariis  ob  eadem  uitia  insectandis  quique  pleraque  ad  illius 
uitam  pertinentia  ex  eius  carminibus  optime  agnoscere  posse  nobis  uide- 

mur,  eidem  uetamur  ne  hic  de  Rufo  hircoso  illo  Catulli  aemulo  cogi¬ 
temus,  quem  qui  mente  integra  haec  perlegunt  statim  deprehendunt, 
sed  quoniam  ei  qui  uetant  praeiudicata  opinione  ex  u.  1  concepta  du¬ 
cuntur,  uereor  ut  plerique  in  uetitum  sint  nisuri,  nam  qui  Cnactus  esfc 
malum’  siue  morbum  (XXX  5),  non  naturale  habet  uitium,  sed  con¬ 
traxit;  cf.  cfebrim,  morbum  nancisci’  Nep.  Ages.  8  et  Att.  21.  itaque 
ex  graui  fortasse  frigore  concepto  aemulo  isti  contigerat  podagra  simul- 
que  alarum  foetor.  unde  non  mirabimur,  coniunctum  utramque  malum 
hic  re  ferente  exagitari,  contra  in  c.  LXIX  tantummodo  unum  idque  ab 
effectu  ingratius,  sed  qui  tacito  sensu  Rufum  et  aemulum  istum  puta¬ 
mus  esse  unum  eundemque,  eis  obstant  sane  difficultates  haud  paucae, 
et  prima  quidem  posita  est  in  illo  'a  te’,  cuius  interpretatio  Vulpiana 
uulgo  accepta  'nempe  ob  uota  et  preces  tuas’  nimis  est  inepta:  quis 
hanc  sententiam,  quae  iam  ipsa  est  subabsurda,  tali  modo  umquam 
expressit?  sed  coniecturae  pleraeque  a  doctis  propositae  infelices  sunt, 
ueluti  Muretiana  'mirifico  e.  astu’,  Hauptiana  'mirifica  e.  Ate’  (quae  doctrina 
ab  huius  carminis  simplicitate  alienissima),  melius  quidem  G-Hermannus 
'mirifico  e.  fato’,  nisi  quod  hoc  in  naturale  potius  uitium  quadrat;  unde 
ego  'mirifica  e.  poena’  proposui  in  Fleckeis.  ann.  1872  p.  846  (cf.  ex.  gr. 
Plin.  h.  n.  IX  35,  110).  sed  potest  iure  dubitari,  num  concessum  sit 
mutare  in  eo  loco,  qui  ex  uersu  primo  nunc  corruptissimo  fortasse  suum 
habuit  intellectum,  et  erant  olim,  qui  non  male  illud  'a  te  nactus’  de 
contagione  acciperent:  iocose  hoc  fingitur,  a  puellae  siue  coniuge  siue 
amasio  priore,  qui  et  hircosus  et  podagrosus  fuerit,  nouum  amatorem, 
qui  casu  in  morbum  incidit,  utrumque  malum  nactum  esse  quasi  ex 
successionis  iure;  et  potest  sane  hoc  'mirifice’  ille  nactus  dici  (L1II  2). 
altera  autem  difficultas  adest  in  uerbis  'qui  u.  e.  amorem’,  quae  cum 
interpretationem  accipere  uideantur  ex  LXVIIIb  28  communes  exercere¬ 
mus  amores ,  accuratius  inspicienti  hoc  subsidium  mox  euanescit:  unus 
aliquis  exercet  siue  agitat  amorem  cum  domina,  hi  duo  simul  exercent 
amorem  siue  communes  amores,  sed  nullo  pacto  aemulus  exercet  alte¬ 
rius  (nedum  huius  et  puellae)  amorem,  neque  uero  'exercet’  in  hac 
dictione  potest  esse  cuexat’  siue  'disturbat’;  unde  erat  qui  'exterret’ 
mallet,  sed  melius  in  'uestrum’  (quod  pro  'tuum’,  ut  putauit  Schwa- 
bius,  accipi  nequit)  agnoscemus  uitium,  cuius  sanatio  ex  totius  distichi 
intellectu  pendet,  tertia  eaque  summa  difficultas  in  eo  est  posita,  quod 
latet  persona,  ad  quam  carmen  nostrum  est  datum.  Catullum  non  ad 
se  ipsum  uerba  facere,  inde  apparet,  quod  numquam  ille  in  his  sui  ad- 
locutionibus  omittit  illud  'Catulle’  sed  nec  in  eis  poematis,  ubi  ad 
alios  fit  adlocutio,  horum  nomen  umquam  reticetur  (de  LX  et  CIV  uide 
comm.).  quod  nomen  cum  Heysius  Schwabiusque  quaererent  in  illo  'a 
te’  conicientes  'Atei’,  siue  ab  'Ateius’  siue  ab  'A(t)tius’  ductum,  temere 
intulere  hominem  plane  ignotum  nullo  cum  totius  quaestionis  emolu¬ 
mento.  haec  autem  iam  sic  est  dissoluenda,  ut  remota  uersus  primi 
corruptela  ignoti  illius,  quem  adloquitur  poeta,  et  Rufus  aemulus  recte 

dicatur  heres  ex  hirco  podagraque  et  recuperetur  iusta  adlocutio.  ex 
uerbis  igitur  traditis  ‘uiro  bono  sacratorum’  eliciendum  est  id  quod 
tamquam  salutifera  luce  horum  uersuum  tenebras  discutiat,  libere  di¬ 
cam  quod  sentio,  etsi  non  defuturi  sunt  qui  me  ariolari  clament,  in 
uoce  'uiro’  detrahens  ‘o’  litteram  saepe  a  monachis  ad  designandum 
uocatiuum  additam  (cf.  L  19  ocello  ex  ‘‘ocelle  ortum)  et  porro  'bono’ 
remota  adsimilatione  mutans  in  'bone’,  hoc  ruir  bone’  eam  quam  re¬ 
quirimus  adlocutionem  continere  aio  Lesbiaeque  maritum  intellegendum 
esse  (cf.  LXVIIlb  106,  LXXXIII  1).  fat’  inquies,  'etsi  Rufus  fortasse 
extremis  Metelli  temporibus  iam  huius  aemulus  in  Lesbiae  amore  erat, 
tamen  tum  cum  Catullus  Romam  rediit  iam  Metellus  mortem  obierat 
(c.  VIII  ante  nostrum  est  scriptum)’  sed  'bone’  non  tam  sIqcovmcqs 
(XXXIX  9)  accipiendum  est  quam  pro  sollemni  mortuorum  appellatione: 
ut  Graeci  xq^gtos,  sic.  Latini  'bonus’  plane  ut  'beatus’  de  defunctis 
adhibebant  (cf.  Peerlkampius  ad  Hor.  od.  IV  1,3,  Minue.  Fel.  1,  1). 
est  sane  haec  adlocutio  Metelli  mortui,  a  quo  hircum  podagramque  in 
nouum  Lesbiae  fututorem  transmigrasse  acerbo  cum  ioco  ludit  poeta, 
ex  nostra  sentiendi  ratione  nec  honesta  hercle  nec  uenusta;  sed  eadem 
apud  Catullum,  qui  prae  furore  fanda  nefanda  in  aemulos  conicit, 
ferenda:  posito  hoc  epigrammate  ibi,  ubi  Metelli  memoria  maxime  uige- 
bat  (ueluti  in  ianua  domi  eius) ,  ita  ut  acrius  fieri  nequiret  Rufi  et  Les¬ 
biae  amor  et  risui  tradebatur  et  contemptui,  iam  que  minora  quae  restant 
uitia  sananda,  recte  plerique  illud  Palladii  'iure’  ob  eam  maxime  cau¬ 
sam  fouerunt,  quod  in  u.  1  requiritur  aliquid  quod  uoci  'merito’  uersus 
secundi  respondeat:  in  'iure’  et  'merito’  omnis  sane  uis  inest.  hinc 
restituo  'siquoi,  uir  bone,  sacrato  iure  obstitit  hircus’:  ut  haud  raro 
'sacratus’  pro  'sacer’  ponitur  (LV  5)  saepiusque  occurrunt  'sacrata  iura’, 
ita  hic  respectu  mortui  usitatum  illud  'iure’  intenditur  addito  illo,  in 
uersu  autem  tertio  uideant  alii  num  leniore  medela  possint  aptiora  re¬ 
stituere  me,  cui  a  sententia  optimum  uidetur  hoce  'aemulus  iste,  tuo 
qui  lecto  exercet  amorem’.  —  5.  ulciscitur  ambos,  et  se  et  puellam 
poena  afficit,  ut  ex.  gr.  Syrus  S  20  stultum  est  uelle  ulcisci  alium  cum 
poena  sua.  —  6.  illam  affligit  odore,  hirci  foetore  paene  internecat; 
Liuius  III  6  urbs  pestilentia  afflicta,  recte  Vulpius  adnotat,  in  ipso  con¬ 
cubitu  taetrum  odorem  axillarum  totius  corporis  sudori  coniunctum  (Hor. 
epod.  12,  7)  ingrauescere.  —  podagra,  hic  'a’  naturaliter  breuis ,  contra 
u.  2  positione  longa;  sic  uel  in  eodem  uersu  ex.  gr.  Hor.  od.  I  32,  11 
et  Lycum  nigris  oculis  mgroque. 

LXXII. 

1,  2.  Dicebas  quondam  solum  te  nosse  CatuUum,  Lesbia,  nec 
prae  me  uelle  tenere  Iouem.  tangitur  aperte  c.  LXX  initium;  nec 
tamen  ‘quondam’  ita  ponitur,  quasi  hoc  Lesbiae  promissum  multis  annis 
ante  sit  factum,  sed  quia  assiduum  cum  riualibus  bellum  defatigauit 
poetam,  unde  tempus  inde  elapsum  longius  est  uisum.  sic  VIII  3  Catullus 

post  absentiam  paulo  plus  quam  annuaih  Romam  reuersus  cum  omnia 
contra  uotum  uideret  inmutata,  ffulsere  quondam’  exclamat:  praesens 
calamitas  tota  nobis  incumbens  efficit,  ut  felicioris  temporis  memoria 
magis  remoueatur  obscureturque.  '  uelle 7  ano  noivov  positum  et  ad 
'nosse’  et  ad  ctenere’  spectat,  de  cnosse’  uerbi  sensu  uenerio  cf.  ad 
LXl  180.  'tenere’  (LXX  1  nubere ),  complexum  tenere;  cf.  ad  LXIV-  28. 

—  8,  4.  (lilexi  tum  te  non  tantum  ut  uulgus  amicam,  sed  pater  ut 
gnatos  diligit  et  generos,  diligendi  uerbum,  etsi  interdum  ad  uulga- 
rem  amorem  (VI  4),  multo  tamen  magis  suapte  natura  declarat  purio¬ 
rem  illum  et  cum  ueneratione  mixtum  amorem,  et  hanc  differentiam 
inter  Veneris  uulgiuagae  amorem  (et  est  Camica’  inde  a  Naeuii  tempore 
magis  honesta  appellatio  concubinae;  cf.  et  Sen.  epist.  76,  2  aliter  homines 
amicam,  aliter  liberos  osculantur)  et  altiorem  illum  amorem  Catullus 
nondum  satis  exprimere  uerbis  ualuit.  optime  Westphalius  [p.  115]  *  'in 
der  gesammten  antiken  Welt  ist  Catuli  das  erste  Beispiel,  dass  das  Be- 
wusstsein  eines  solchen  Gegensatzes  auftritt,  und  wir  bemerken  bald, 
dass  es  ihm  noch  schwer  wird,  fuer  diese  Empfindungen  in  seiner  Sprache 
einen  Ausdruck  zu  finden.  Die  wahre  sittliche  Liebe,  die  er  frueher 
fuer  Lesbia  fuehlte,  vergleicht  er  ais  Roemer  mit  dem  Gefuehle  des 
Vaters  fuer  seine  Kinder  und  Schwiegerkinder ,  in  der  That  dem  Haupt- 
repraesentanten  des  sittlichen  Elementes  im  alten  Roemerthum.’  diligit 
paterfamilias  gnatos  siue  liberos  et  'generos’  (h.  e.  generum  et  nurum, 
cf.  ad  LXIII  59),  qui  ad  familiam  aeque  ac  liberi  pertinent,  tenera  cum 
caritate:  haec  caritatis  notio  inprimis  est  premenda;  Cic.  d.  am.  8,  27 
ea  caritas,  quae  est  inter  natos  et  pa/rentes ,  Curt.  III  6,  1  ut  alumnum 
eximia  caritate  diligebat.  —  6.  nunc  te  cognoui.  perspexi  penitus  natu¬ 
ram  indolemque  tuam  perfidam,  expertus  scio  quam  sis  fallax;  XCI  3 
quod  te  non  nossem  bene.  —  5,  6.  etsi  impensius  uror,  multo  mi 
tamen  es  uilior  et  leuior.  eadem  oppositio,  ut  multi  uidere,  atque 
apud  Ter.  Eun.  I  1,  27  o  indignum  facinus!  nunc  ego  et  illam  scelestam 
esse  et  me  miserum  sentio:  et  taedet  et  amore  ardeo\  ubi  'ardeo’  aeque 
atque  'uror’  de  effrenata  amoris  cupiditate  dicitur  (Aen.  IV  68  uritur 
infelix  Dido),  'imp.’,  fortius  ualdiusque.  'uilior’,  abiectior,  ut  Hor.  od. 
III  27,  67  uilis  Europe ;  'leuior’,  contemptior  et  minoris  habita,  ut  Cic. 
p.  Rose.  C.  5  cui  leuissima  semper  pecunia  fuit,  Hor.  od.  I  25,  10;  Tac. 
h.  IV  80  unde  paulatim  leuior  uiliorque  haberi,  periit  igitur  reuerentia 
ex  morum  probitate  oriens,  quae  est  omnis  amoris  altioris  fundamentum, 

—  7.  qui  potis  est?  inquis,  cf.  XXIV  7.  'potis’,  scii,  fieri,  ut  LXXVJ 
24  (cf.  et  ad  XL1I  16);  Ellisius  cp.  Plin.  ep.  IV  9,  17  qui  fieri  potest, 
inquis  et  Pers.  1,  56  qui  pote,  uis  dicam?  —  7,  8.  quia  amantem  in- 
iuria  talis  cogit  amare  magis,  sed  bene  uelle  minus,  'ini.’,  fides 
laesa,  ut  Prop.  III  8,  19  nulla  est  certa  fides,  quam  non  iniuria  uersat. 
'talis’  (cum  ui),  quali  tu  me  affecisti,  'amare’  hic  ex  ipsa  oppositione 
poeta  uoluit  uti  notione  cupidi  ardoris  libidinisque  ('impensius  uror’  et 
hoc  'amare  magis’  sunt  synonyma),  plane  ut  LXXV  4.  contra  per  'bene 

uelle’  iterum  paulo  obscurius  puriorem  illum  amorem  designat,  facilius 
hoc  intellegemus,  si  recordamur  cum  caritate  naturaliter  esse  con- 
iunctam  beniuolentiam  (Cic.  d.  off.  I  17,  54  beniuolentia  deuincit  homines 
et  caritate ,  de  or.  II  51,  206,  de  fin.  I  16,  52).  ad  totam  autem  senten¬ 
tiam  iam  AStatius  apte  cp.  Ouid.  am.  III  11,  37  nequitiam  fugio ,  fugien¬ 
tem  forma  reducit:  auersor  morum  crimina ,  corpus  amo:  sic  ego  nec  sine 
te  nec  tecum  uiuere  possum  et  uideor  uoti  nescius  esse  mei.  accedit  tamen 
apud  nostrum  boc,  quod  perfidia  puellae  tamquam  stimulis  quibusdam 
inpellit  eum,  ut  pro  amasia  sibi  retinenda  magna  bella  pugnet  contra 
riuales;  et  hac  ipsa  pugna  magis  accenditur  cupiditas.  —  ceterum  facile 
sentimus  iam  uanis  his  conseruandae  sibi  soli  amasiae  conatibus  defati¬ 
gatum  esse  Catullum:  hoc  carmen  eodem  fere  cum  LXXY  tempore  scri¬ 
ptum  initium  finis  indicat. 


LXXIII. 

1.  Desine  de  quoquam  quicquam  bene  uelle  mereri,  indignationem 
de  perfidia  amici  cuiusdam  (Rufi,  ut  summa  cum  probabilitate  inde  a 
AGuarino  statuunt  plerique,  cp.  LXXVII)  Catullus  effundit  in  praeceptum 
generale  (cf.  XXVIII  13  pete)  sine  certae  personae  adlocutione  et  utpote 
in  uniuersum  loquens  etiam  amici  illius  nomen  reticens,  cf.  LXVII  11 
quisquam  quidquary\  neque  bic  ‘quicquam’  aduerbialiter  accipe  (ut  VI  7), 
sed  coniunge  cum  ‘bene  mereri’ :  operam  dare,  ut  in  aliquem  aliqua 
beneficia  conferas  (A en.  IV  317  si  bene  quid  de  te  merui).  —  2.  aut 
aliquem  fieri  posse  putare  pium,  gratum,  ut  Ouid.  tr.  V  4,  43  fore 
se  memoremque  piumque,  ex  P.  IV  1,  8.  ‘fieri  p.’,  esse  ualere;  ut  inter¬ 
dum  ‘fieri’  pro  cesse’  ponitur,  uelut  LXXX  2.  caliquem’  fortius  quam 
‘quemquam’,  quod  secundum  u.  1  expectamus;  Kuehnerus  gr.  1.  II  p.  466, 
Draegerus  synt.  I  p.  89  sqq.  —  3.  omnia  sunt  ingrata,  ‘omnia’  effer 
uoce  et  de  rebus  accipe:  quaecumque  bene  feceris,  non  inueniunt  gra¬ 
tiam.  nam  ‘gratum’  et  ‘ingratum’  sensu  passiuo  dicitur,  cui  gratia 
redditur  uel  non  redditur,  ut  Ter.  Eun.  III  1,  6  ut  grata  mihi  sint  quae 
fagio  omnia,  Lucr.  III  942  et  ingratum  occidat  omne ,  Verg.  Aen.  II  101; 
Vulpius  cp.  Plaut.  Asin.  I  2,  10  ingrata  inrita  esse  omnia  intellego,  quae 
dedi  et  quod  benefeci.  —  3,  4.  nihil  fecisse  benigne  immo  etiam  taedet 
obestque  magisque  magis,  in  his  uerbis  aperte  corruptis  (nam  in  prio¬ 
ribus  constructio  nulla)  uiam  muniuit  Auantius  delendo  ‘magisque’,  quod 
apparet  esse  ortum  ex  dittographia  copulae,  unde  ad  corrigendum  erro¬ 
rem  additum  est  uerum  ‘magis’  (nec  enim  illud  pro  ‘magis  magisque’ 
accipi  potest,  ut  olim  sibi  persuaserunt),  et  haec  fuisse  uidetur  causa, 
cur  in  initio  uersus,  ne  hic  abundaret  pedibus,  omitteretur  a  librario 
uox  quaedam,  unde  uerba  ‘n.  f.  b.’  pendent,  mitto  commenta  multa 
inutilia  artificiosa  incredibilia:  uerum  uidit  Guietus  addendo  ‘prodest’, 
nisi  quod  mihi  praeplacuit  addere  ‘iuuerit’.  nam  ut  in  hoc  quidem  colo 
modesta  illa  loquendi  forma  multo  est  aptior  iucundiorque  (quapropter 
inprobo  quod  post  me  Munro  maluit  ‘iam  iuuat’) ,  ita  ‘iuuat’  duplici 
Catullus  ed.  Baehrens.  II.  35 

notione,  scii,  et  'prodest’  et  'delectat’,  instructam  optime  opponitur 
duplici  illi  'taedet  obestque’.  sic  igitur  construe:  fecisse  benigne  (h.  e. 
bene,  ut  Cic.  ad  fam.  XIII  67,  1  qui  plurimis  in  ista  prouincia  benigne 
fecisti ;  cf.  et  X  18  maligne ),  plane  nihil  (Prop.  II  34,  30  nil  iuuat )  aut 
delectat  aut  prodest,  quin  potius  et  ut  inritum  fructuque  carens  taedium 
adfert  (de  constructione  Neuius  II  p.  622)  et  magis  etiam  (scii,  quam 
taedet)  nocet,  ad  'magis’  (germanice  'noch  mehr’)  cf  non  tam  LXVIIia 
30  quam  ex.  gr.  PLM.  III  19,  2,  2  [p.  63]  cwra  dapes  sequitur ,  magis 
inter  pocula  surgit.  in  uniuersum  cf.  et  Petron.  92  neminem  nihil  boni 
facere  oportet;  aeque  est  enim  ac  si  in  puteum  conicias.  damnum  utpote 
rem  grauiorem  suo  C.  persequitur  exemplo:  —  5.  ut  mihi.  scii,  obest.  — 
quem  nemo  grauius  nec  acerbius  urget,  premit  molestusque  est  ini¬ 
micus;  Tib.  II  1,  79  quos  hic  grauiter  deus  urget,  'ac.’,  cum  maiore  do¬ 
lore  meo;  coniungit  Caesar  quoque  b.  c.  I  5  grauissime  acerbissime 
decernitur,  'nec’  post  'nemo’  pro  'et’,  ut  XXIII  25.  ceterum  hoc  optime 
intellegetur  de  aemulo  inportuno  maximeque  Rufo,  quem  praecipue  in¬ 
dicat  u.  sq.:  —  6.  quam  modo  qui  me  unum  atque  unicum  amicum 
habuit,  'qui’  per  anastrophen  reiectum  post  'modo’  (h.  e.  breui  ante), 
'unum  am.’,  uerum  et  tot  aliis  antistantem;  'unicum’,  qualis  nec  repe- 
riatur  nec  umquam  repertus  sit;  populariter  hoc  iunctum  uidetur,  ut 
Geli.  XVIII  4,  2  se  unum  et  unicum  lectorem  esse  enarratoremque  Sallustii, 
Apul.  met.  IV  31  idque  unum  et  pro  omnibus  unicum,  'habuit’,  habere 
se  dixit,  in  duris  elisionibus  cumulatis  uix  agnoscendum  est  consilium 
quoddam  poetae. 


LXXIV. 

1.  Gellius  audierat  patruum  obiurgare  solere,  hunc  Gellium, 
quem  abhinc  saepius  habebimus  obuium ,  ex  c.  XCI  constat  fuisse  poetae 
aemulum  in  amore  Lesbiae  et  ob  eam  causam  inpugnatum.  frustra  Ca¬ 
tullus  quaesiuerat,  ut  eum  sibi  propitium  redderet  et  amicum  (CXVI): 
postquam  uanum  esse  hoc  coeptum  intellexit,  iambos,  quos  ibi  minatus 
erat,  in  inimicum  uibrat  trucissimos,  stupra  cum  matre  et  sorore  et  pa¬ 
trui  uxore  commissa  porroque  fellationem  illi  obiciens  (cf.  LXXX, 
LXXXVIII— XCI,  quae  carmina  quo  ordine  sese  exceperint  nec  licet 
certo  scire  nec  refert),  fuit  hic  Gellius  adulescens  (LXXX  1  rosea  la¬ 
bella) ;  unde,  cum  ex  ratione  temporis,  quo  omnia  haec  in  aemulos 
poemata  sunt  scripta,  anno  fere  58  hic  cyclus  sit  uindicandus,  non  licet 
auctoribus  Parthenio  Muretoque  cogitare  de  Gellio  Poplicola,  in  quem 
a.  56  Cicero  in  Sestiana  tam  acerbe  est  inuectus,  siquidem  ille  teste 
§  110  huius  orationis  otio  et  tranquillitate  reipublicae  consenescebat 
(cf.  Schwabius  q.  C.  p.  103  sqq.).  rectius  igitur  Octauius  Pantagathus 
cogitauit  de  L.  Gellio  filio,  de  quo  Val.  Max.  V  9,  1  haec  refert:  L.  Gel¬ 
lius  omnibus  honoribus  ad  censuram  defunctus  cum  grauissima  crimina  de 
filio,  in  nouercam  commissum  stuprum  et  parricidium  cogitatum ,  prope 
modum  explorata  haberet,  non  tamen  ad  uindictam  procurrit  continuo, 

sed  paene  uniuerso  senatu  adhibito  in  consilium  expositis  suspicionibus 
defendendi  se  adulescenti  potestatem  fecit;  inspectaque  diligentissime  causa 
absoluit  eum  tum  consilii  tum  etiam  sua  sententia ;  eandemque  rem  qui 
plura  de  Gellio  filio  exhibet  Dio  Cassius  XLYII  24  narrat;  cf.  et  Schwa- 
bius  (1.  1.  p.  lll  sq.),  qui  illum  a.  fere  79  natum  esse,  a.  igitur  58  uice- 
simum  primum  aetatis  annum  egisse  optinuit.  et  licet  Valerius  Maximus 
innuat,  stuprum  in  nouerca  (cf.  infra  ad  LXXXIX  1)  commissum  falso 
esse  obiectum  Gellio  filio,  hoc  tamen  (ut  sit  uerum)  non  inprobat  eorum 
opinionem,  qui  Gellium  Catullianum  eundem  esse  cum  illo  Valerii  Maximi 
perprobabiliter  sibi  persuaserunt,  recte  Schwabius  feadem  suspicio,  siue 
recta  siue  falsa  erat,  qua  motus  Gellii  pater  quaestionem  consilii  sena¬ 
torii  in  filium  instituit,  Catullo  quoque  suffecit,  ut  carminibus  acerbissi¬ 
mis  idem  flagitium  castigantibus  hominem  Lesbiae  insidiantem  perseque¬ 
retur’  de  patruo  autem  Gellii  (ut  iam  ad  nostrum  carmen  redeamus) 
nihil  constat;  fortasse  fuit  Gallus  itidem  ignotus,  qui  in  LXXVII1  oc¬ 
currit.  quidquid  id  est,  patruum  illum  poeta  facit  dignum  nomine 
patrui,  quippe  quem  fingerent  ueteres  morosum  morum  censorem  casti¬ 
gatoremque  minorum  austerum,  in  uerbis  seuerum  largumque  opprobriis: 
in  comoediis  certa  erat  persona  patrui  obiurgatoris  (Apul.  flor.  p.  20  Kr.), 
cf.  et  Cic.  p.  Cael.  11,  25  fuit  in  hac  causa  pertristis  quidam  patruus, 
censor,  magister:  obiurgauit  M.  Caelium,  sicut  neminem  umquam  parens, 
multa  de  incontinentia  intemperantiaque  disseruit ,  Hor.  od.  III  12,  3  et 
sat.  II  3,  88  ne  sis  patruus  mihi ,  Pers.  1,  11,  Manii.  V  454  patruiue 
rigorem,  ^audierat’:  ueneratne  hic  patruus  breui  ante  Romam  ex  pro- 
uincia?  —  2.  siquis  delicias  diceret  aut  faceret,  siquis  uerbis  lasci- 
uis  factisue  (amando)  aliquem  aetati  daret  ludum  (ad  XVII  15);  Cic.  p. 
Cael.  11,  27  deliciarum  obiurgatio  (nil  ad  rem  VI  1,  XLV  24).  —  B.  hoc 
ne  ipsi  accideret.  fhoc’,  obiurgare:  ne  ipse  patruae  uerbera  linguae 
pateretur.  fipsi’,  sibi  (Kuehnerus  gr.  1.  II  p.  461).  —  perdepsuit.  hoc 
ana%  Xsyopsvov  explicat  Varro  sat.  Men.  331  B.  sed  tibi  fortasse  alius 
molit  et  depsit  (Cato  corium  depsere ,  sim.),  utriusque  uocis  sensura  ob¬ 
scenum  (=  subigere  concubitu)  Cic.  ad  fam.  IX  22,  4  batuit,  inquit, 
impudenter,  depsit  multo  impudentius ;  atqui  neutrum  est  obscenum  (per 
se)  et  Hor.  sat.  I  2,  34  non  alienas  permolere  uxores.  —  4.  et  patruuui 
reddidit  Harpocratem,  patruo  os  obsignauit,  eum  mutum  fecit;  CII  4 
factum  me  esse  puta  Harpocratem,  quod  numen  Aegyptiacum  (cf.  Pauly 
encycl.  III  p.  1511)  deum  et  silentem  et  silentium  imperantem  sibi 
finxerunt  Romani;  Ouid.  met.  IX  692  quique  premit  uocem  digitoque 
silentia  suadet,  Varro  d.  1.  1.  V  57  etsi  Harpocrates  digito  significat  ut 
taceam  (ftaceas  eam’  cod.,  h.  e.  'taceaseam’),  Augustin.  d.  c.  d.  V  18 
simulacrum  quod  digito  labiis  inpresso  admonere  uideretur,  ut  silentium 
fieret,  casu  orta  est  uerborum  similitudo  Anth.  lat.  346,  6  [PLM.  IV 
p.  310]  puerum  reddidit  Hippocratem,  sed  in  uoce  illa  (ut  similiter 
CII  4)  cum  posset  aculeate  finem  facere  poeta,  in  ioco  acerbo  sibi  pla¬ 
cens  in  tertio  disticho  eandem  sententiam  ex  parte  eisdem  uerbis  (cpa- 

35* 


548 


LXXIY  5-6.  LXXV  1—4. 


truum  —  patruus’:  acerbo  cum  ioco  nimirum  haec  uox  totiens  iteratur 
per  anaphoram  et  mox  per  epiphoram)  longius  persequitur,  ab  eo  quod 
iam  magis  in  uniuersum  spectat  (f reddidit’)  ad  ipsius  Gellii  res  proce¬ 
dens.  —  5.  fecit,  effecit,  consecutus  est;  XCVIII  6,  Sen.  rhet.  p.  166, 
17  K.  plane  quod  uoluit  consecutus  est.  —  quamuis  irrumet  ipsum  nunc 
patruum,  licet  iam  perpetuo  uel  patruum  ludificet  (ut  XXVIII 10),  rem  scii, 
cum  eius  uxore  habens.  —  6.  uerbum  non  faciet  patruus,  hunc  qui¬ 
dem  ludum  (has  delicias),  quo  Gellius  uel  patruum  facit  ludum,  hic  ne 
unico  quidem  uerbo  obiurgabit  (scii,  metu  mali  rumoris).  c uerbum’, 
scii,  'unum’,  quod  modo  grauiter  additur,  ut  Ter.  Andr.  IV  4,  13 
uerbum  si  milvi  unum  . .  faxis ,  modo  omittitur,  ut  ibid.  I  2,  7  numquam 
quisquam  nostrum  uerbum  fecit. 


LXXV. 

1.  Huc  est  mens  deducta  tua,  mea  Lesbia,  culpa,  eo  peruenit 
meus  in  te  animus;  nota  est  locutio  fhuc  rem  deducere,  ut’  (ex.  gr. 
Cic,  Cat.  II  2,  4,  Caes.  b.  g.  I  70,  Iustin.  XI  4,  11);  ' adducta’  olim 
praeplacuit  nonnullis  ('perducta’,  si  opus  esset  mutatione ,  ego  mallem), 
ex  consuetudine  uetere  retenta  est  adlocutio  amoris  plena  'm.  L.’ 
(nam  cmea’  non  cum  'mens’  coire,  quod  tali  addito  non  eget,  ultro 
apparet),  quam  habes  ex.  gr.  V  1.  XI  22  illius  culpa.  — :  2.  se  officio 
perdidit  ipsa  suo.  dum  mens  officio  stat,  h.  e.  dum  fidem  ex  mea 
parte  semper  seruo;  subest  imago  foederis  icti,  quod  utrique  parti  offi¬ 
cium  inponit.  quomodo  hanc  fidem  seruando  ipsa  se  pessumdederit 
mens  poetae  de  amasia  insane  certantis,  ex  LXXVI  20  sqq.  discimus.  — 
8.  bene  uelle.  ut  LXXII  8.  —  optuma.  pudicissima  (LXXVI  24).  — 
4.  amare,  itidem  ut  LXXII  8.  —  omnia,  cum  ui  pronuntia,  unde  ac¬ 
cipit  significationem  'turpissima  quaeque’,  ex  oppositione  etiam;  simi¬ 
liter  XXI  6. 

Poemation  nostrum  mira  cum  pertinacia  pro  fragmento  est  habi¬ 
tum,  ex  quo  Scaliger,  qui  in  codice  Cuiaciano  interpolatissimo  u.  1 
'Nunc  est  mens’  inuenerat,  ante  illud  posuit  c.  LXXXV1I  (cui  itidem  nihil 
ad  perfectum  in  se  poemation  deest)  et  Lachmannus  emendationem  car¬ 
minum  sic  coniunctorum  perfecit  pro  'deducta’  reponens  'diducta’,  at 
diuidua  est  mens  fluctuansque  inter  amorem  odiumque  iam  in  c.  LXXXV 
paulo  ante  scripto,  ubi  de  causis  affectuum  repugnantium  adhuc  dubitat 
poeta;  iam  cum  progressu  quodam  idem  de  odii  et  amoris  sui  natura 
melius  edoctus  eo  usque  uesano  suo  amore  se  peruenisse  innuit,  ut, 
quamquam  et  cur  oderit  et  cur  amet  intellegat,  tamen  ab  amasia  de¬ 
sistere  nequeat,  iustam  igitur  causam  desidero,  cur  uiolentissima  tra- 
iectione  copulentur  duo  carmina,  quorum  utrumque  per  se  bene  stat;  et 
si  'nunc’  scribitur,  male  abesse  sentio  a  u.  1  uoculam  aliquam,  quae 
illi  'ita’  in  u.  2  respondeat,  cum  contra  'huc’  traditum  optime  cum 
'ita’  copulatum  ad  'ut’  u.  3  spectet  (male  etiam  'nunc’  in  u.  3  sequi¬ 
tur  'iam’). 

LXXVI. 

1.  benefacta  interdum  aequant  beneficia,  ut  Enn.  trag.  389  R.  bene¬ 
facta  male  locata  malefacta  arbitror ;  cf.  u.  7,  8.  —  priora,  prioris  uitae. 

—  2.  cnm  se  cogitat  esse  pium,  uoluptas  oritur  eo  quod  (de  'cum’ 
cf.  LXVIIIa  8)  in  memoriam  sibi  uocat  (Quint.  VII  10,  10  cogitemusque, 
homines  ante  inuenisse  artem  quam  docuisse ),  se  probum  bonumque  stare 
semper  (praes.  'esse’)  officiis,  nam  'pius’  non  sine  respectu  dictum  est 
religionis,  sub  qua  foedus  feritur  fidesque  datur,  testibus  uu.  sqq. ,  qui 
rem  magis  inlustrant.  —  3.  nec  sanctam  uiolasse  fidem.  Cic.  d.  off. 
III  29,  104  qui  ius  igitur  iurandum  uiolat,  is  fidem  uiolat ;  et  utpote 
iureiurando  adligata  fides  est  'sancta’  siue  inuiolabilis  (Cic.  p.  leg. 
Man.  14,  42  fidem  . .  sanctissimam).  —  3,  4.  nec  foedere  in  ullo  diuum 
ad  fallendos  numine  abusum  homines,  ut  'pium'  inlustrant  uerba 
Cnec  .  .  fidem’,  sic  nunc  f foedere’  explicat  ffidem’  tamquam  utrimque 
sub  certae  pactionis  legibus  datam,  et  quamquam  poeta  in  uniuersum 
('ullo’)  loquitur,  maxime  tamen  de  amoris  foedere  cogitat,  cuius  seue- 
ram  stipulationem  (praesertim  post  discidium)  inlustrat  Prop.  III  20. 
bene  Vulpius  cp.  Cic.  p.  dom.  48,  125  ementiri,  fallere,  abuti  deorum 
inmortalium  numine :  inuocabant  foederi  pacto  numen  sanctum  deorum 
ut  testium  ultorumque,  ut,  qui  animo  ad  conuentionem  non  obseruan- 
dam  inclinante  et  ad  fallendum  prono  iurabat,  periurio  facto  abuteretur 
deorum  numine,  male  IVossius  ex  interpolatis  libris  'nomine’  reponi  uoluit. 

—  5,  6.  multa  parata  manent  cum  longa  aetate,  Catulle,  ex  hoc 
ingrato  gaudia  amore  tibi,  soliloquium  habes,  ut  c.  VIII,  usque  ad 
u.  17,  ubi  mutata  ratione  deos  adloquens  iam  abhinc  C.  de  se  per  primam 
personam  uerba  facit,  'parata  manent  tibi’,  tibi  prompta  et  certa  sunt 
(ad  VIII  15).  'cum’  restitui  secundum  aperta  codicum  indicia,  h.  e. 
'una  cum’;  ita  nimirum  recte  loquitur  adulescens,  cui  spatium  adhuc 
longum  quodque  ante  se  positum  uidet  est  percurrendum;  'in’  (quod 
uulgo  scribunt)  melius  de  tempore  siue  praesenti  siue  perfecto  usurpat 
homo  grandaeuus  ('in  longam  aetatem’  fere  hic  expectatur).  'longa 
aetas’  de  tempore  futuro  dixerunt  Hor.  sat.  I  4,  132,  paneg.  Messal.  210 
( longi  anni  Aen.  X  549).  quamquam  fortasse  ingemiscens  C.  ponit 
'longa’:  Publii.  Syr.  0  3  o  uitam  misero  longam,  felici  breuem.  'ingrato’ 
passiue  ut  LXXIII  3,  qui  gratiam  non  inuenit;  nam  'hoc’  fere  ualet 
'tuo’  (cui  tu  tota  mente  indulsisti).  'gaudia’,  recordationis  (u.  1).  — 
7.  bene  cuiquam  aut  dicere  possunt  aut  facere,  'cui quam’,  quicum¬ 
que  is  est;  cf.  de  hac  uoce  etiam  in  enuntiatis  adfirmatiuis  adhibita 
Maduigius  ad  Cic.  d.  fin.  p.  836 8,  Draegerus  synt.  hist.  I  §  48.  'bene 
alicui  dicere’  ualet  'aliquem  laudare,  praedicare’  (Ouid.  trist.  V  9,  9) 
uideturque  intellegendum  maxime  de  morum  defensione  a  poeta  contra 
Lesbiae  reprehensores  suscepta,  quomodo  autem  idem  benefecerit  puellae, 
plane  nescitur  (ut  restant  nonnulla  in  amore  illo  obscura);  fortasse  tum, 
cum  Clodia  ueneni  Q.  Metello  dati  suspicione  premebatur,  C.  cum  ea 

reconciliatus  laboranti  succurrit,  nisi  forte  nil  aliud  noluit  poeta  quam 
hoc,  bonis  et  dictis  et  factis  se  Lesbiae  ipsi  amorem  suum  ostendisse. 
Plaut.  Pers.  IV  3,  24  benedictis  tuis  benefacta  aures  meae  auxilium  ex¬ 
postulant.  —  9.  omnia  quae  ingratae  perierunt  credita  menti,  recte 
sic  initium  restituerunt  Itali,  «ynaloephen  duriorem  a  Catullo  non  ab¬ 
horrere  iure  arbitrati;  traditum  fomniaque’,  quod  respuit  sententiarum 
conexus,  non  defenditur  fortuita  apud  Prop.  I  3,  25  similitudine,  'cre¬ 
dita’,  commissa;  ut  semina  coloni  creduntr  terrae  laboris  mercedem  sibi 
promittentes,  sic  beneficia  in  aliquem  conferimus  sperantes  redditum  iri 
nobis  gratiam.  Plaut.  Poen.  III  3,  22  malo  siquid  bene  facias ,  id  bene¬ 
ficium  interit ,  Lucr.  III  937  ingrata  interiere  et  940  periere  profusa.  — 
10.  quare  cur  te  iam  amplius  excrucies?  'quare  cur’  copulatum  ne 
mireris,  reminiscendum  est,  semper  fere  'quare’  apud  nostrum  consecntiue 
('quae  cum  ita  sint’),  rarius  interrogatiue  (cf.  XXIII  15,  LXIX  1,  LXXX  1)  , 
poni,  lacunam  intolerabilem  (ad  LXVII  44)  olim  ita  remouerunt,  ut  aut 
cum  Italis  'iam  te  cur’  aut  auctore  Mureto  'te  iam  cur’  reponerent,  male 
dirimentes  cohaerens  illud  'iam  amplius’  (cf.  ex.  gr.  Cic.  Catii.  I  3,  6 
quod  iam  amplius  expectes).  quare  praetuli  'iam  iam’  scribere,  quod 
notum  est  haud  raro  sic  pro  simplici  'iam’  poni,  ut  grauius  praesentis 
temporis  notio  efferatur  (nunc,  ubi  omnia  uana  atque  inrita  uides);  cf. 
Handius  Tursell.  III  p.  155  sqq.  quamquam  siquis  hoc  auersatus  propter 
caesuram,  qua  non  bene  discindatur  illud,  malit  'tete’  reponere,  equi¬ 
dem  nunc  non  uehementer  refragabor;  'tete’  pro  simplici  'te’  adhibetur 
CI  5  (Neuius  d.  f.  1.  II  p.  182).  'excrucies5,  LXXXV  2.  —  11.  qui  tui 
animo  offirmas  atque  instincteque  reducis,  ex  his  corruptelis  quod 
solum  fere  aliquid  fundamenti  praebet  disputationi  'offirmas’,  id  duplici 
modo  construitur,  ct  transitiue  (Attius  trag.  371  R.  modo  tute  ipse  tete 
offirma ,  Plaut.  mere.  prol.  82  utut  animum  offirmo  meum )  et  absolute 
(ut  Ter.  Eun.  II  1,  11  censen  posse  me  offirmare );  sed  in  hoc  usu  ab¬ 
soluto  accedere  posse  'animo’,  nec  exemplo  constat  nec  per  se  probabile 
est.  itaque  Italis  et  AStatio  auctoribus  uulgo  legunt  'quin  tu  animum’, 
erat  cum  mihi  adrideret  'quitui’  mutatum  in  'quitni’  siue  'quidni’  (de 
forma  'quit’  cf.  Corssenus  de  pronunt.  I  p.  1942);  sed  quod  ad  usum 
uocis  attinet  (de  tquo  cf.  Kuehnerus  gr.  1.  II  p.  996),  deceptus  sum 
exemplis  male  fallacibus,  accedit  quod  'quin’  (de  quo  cf.  Kuehn.  1.  1.) 
confirmari  uidetur  loco  Ouidiano  non  sine  recordatione  nostri  scripto, 
met.  IX  745  quin  animum  firmas  teque  ipsa  recolligis,  Iphi,  consiliique 
inopes  et  stultos  excutis  ignes?  (nam  insuetius  iam  'offirmare5  Ouid.  non 
potuit  non  mutare),  ita  igitur  retinendam  puto  lectionem  uulgarem,  ut 
tamen  eliminetur  'tu’  duce  Ouidio:  in  'tui’  ductus  priores  'n’,  poste¬ 
riores  'u’  olim  supra  'alo’  scriptam  continere  uidentur.  idem  exemplum 
Ouidii  uiam  monstrat  in  illo  'instincteque’  (G  'instinctoque5).  et  'istinc’ 
obuium  iam  olim  Itali  latere  uiderunt,  h.  e.  siue  'ab  ista  ingrata’  (ut 
saepe  aduerbia  loci  uice  personarum  ponuntur,  cf.  'unde5  pro  'a  quo5) 
siue  'ab  isto  ingrato  amore’  (cf.  Hor.  sat.  I  4,  131).  iam  cum  'se  redu- 

cere’  ualeat  'se  remouere’  (Ouid.  trist.  V  7,  65  meque  ipse  reduco  a  con¬ 
templatu  demoueoque  mali),  Heinsio  duce  nonnulli  'teque’  ita  retinue¬ 
runt,  ut  'que  . .  et’  artius  inter  se  iungerent  (cf.  ad  I  6).  quos  tamen 
refellit  'istinc’  minime  ad  utrumque  colon  spectans;  nec  potest  sic  qui¬ 
dem  'que’  traici  apud  nostrum  (nam  LYII  2  nil  ad  rem),  iam  cum  alii 
'usque’  uel  'te  usque’  subesse  opinarentur,  quin  etiam  praecedens  'atque’ 
male  attemptarent,  Ellisius  temptauit  'te  ipse’,  quod  commendat  Oui- 
dius.  sed  'ipse’  paulo  uiolentius  ex  'que’  elici  intellegens  malui  equi¬ 
dem  'tepte’.  nam  ut  Romani  'sepse  (=  se  ipse)’  a  'sese  (=  se  ipsum)’, 
porro  ‘mepte  (=  me  ipse)’  a  'meme  (=  me  ipsum)’  distinxerunt,  sic 
etiam  praeter  'tete  (=  te  ipsum)’  eos  dixisse  'tepte  (=  te  ipse)’  siue 
'tete’  conlegi  ratione;  nam  huius  usus  exemplum  sane  non  indulsit  nobis 
casus,  quam  formam  insolitam  corruptioni  maxime  obnoxiam  fuisse  par 
est.  —  12.  et  deis  inuitis  desinis  esse  miser?  quoniam  di  amori  tuo 
non  fanent;  cf.  LXVIIlb  38  et  Lambin.  ad  Hor.  sat.  II  3,  8.  AStatius 
cp.  Ouid.  rem.  657  odio  qui  finit  amorem  aut  amat  aut  aegre  desinit  esse 
miser.  —  18.  difficile  est  longum  subito  deponere  amorem,  obicit 
haec  ipse  sibi  poeta  quasi  interlocutor;  quales  obiectiones  plerumque  per 
‘at’  introduci  notum  est.  de  sententia  cf.  Lucr.  IY  1146  sqq. ;  Menander 
fragm.  inc.  193  Mein.  EQyov  egtl}  d>avm,  [icmquv  gvvij&elccv  (3qocxsi  Xv6cu 
XQOvip.  'longum’,  tantum  per  tempus  qui  tenuit  animum,  nimirum 
quattuor  uel  quinque  fere  per  annos  (62/1 — 58/7);  Ouid.  rem.  268  longjis 
et  inuito  pectore  sedit  amor ,  Ciris  383.  Yulpius  cp.  Cic.  ad  Q.  fr.  I  1,  38 
iam  in  nostra  aetate  difficile  est,  mutare  animum  et,  siquid  est  penitus 
insitum  moribus ,  id  subito  euellere.  Ciris  11  deponere  amorem,  Ouid.  rem. 
259  deponent  pectora  curas.  —  14.  difficile  est,  uerum  hoc  qua  labet 
efficias,  repetitione  hic  conceditur:  recte  quidem  dicis  esse  difficile. 
Hor.  od.  I  24,  19  dwrum;  sed  leuius  fit  patientia,  'qualubet’  (scii,  ra¬ 
tione),  quocumque  modo,  ut  XL  6.  'efficias’,  et  mox  u.  16  'facias’, 
adhortatiuus ,  nt  Y1II  1.  —  15.  una  salus  haec  est,  hoc  est  tibi  per- 
uincendum.  Yerg.  Aen.  II  354  una  salus  uictis  nullam  sperare  salutem 
(ibid.  710),  Liu.  YII  35  ergo  una  est  salus ,  erumpere  hinc  et  abire  (=  una 
uia  salutis);  ex  Vergilio  fluxit  in  Anth.  lat.  355,  1  [PLM.  IV  p.  312]. 
'peru.’,  optinendum;  Tac.  a.  XII  59  quod  patres  odio  delatoris  .  .  per- 
uicere.  constantiam  infractam  poetae  obseruandam  belle  pingit  uersus 
spondiacus,  attende  et  ad  gratam  pronominis  repetitionem,  qua  illud 
'deponere  amorem’  tamquam  unum  solumque  remedium  effertur.  — 
16.  siue  id  non  pote  siue  pote,  ad  utrumque  'pote’  supple  'es’  (siue 
potes  siue  non  potes);  cf.  ad  XYII  24;  non  'est’  (siue  id  licet  fieri  siue 
non  licet),  cum  in  hac  significatione  noster  quidem  'potis’  adhibeat,  ut 
statim  u.  24.  Sen.  Med.  567  incipe  quidquid  potes ,  Medea ,  quidquid 
non  potes,  hic  membrum  negatiuum  praeponitur,  ut  illo  'siue  (=  siue 
potius)  pote’  indicetur,  facere  sane  eum  posse.  —  17.  o  dei,  si  uestrum 
est  misereri,  'si’  non  designat  loquentis  dubitationem  aliquam  (ex.  gr. 
Epicureorum  placitis  ortam),  sed  fere  ualet  'siquidem  uerum  est  quod 

perhibent,  uos  misereri’,  nt  ap.  Yerg.  Aen.  II  536  di,  siqua  est  caelo 
. pietas ,  quae  talia  curet ,  persoluant  grates  dignas 3  ibid.  I  603  et  Y  687: 
pium  se  esse  deorum  cultorem,  qui  maiorum  de  dis  opinioni  inhaereat, 
simulque  ipsa  sua  fiducia  certo  se  expectare  praesens  auxilium,  ostendit 
qui  ita  loquitur,  sic  obtestationi  quidem  inseruit  'si’,  ut  tamen  bene 
sit  distinguendus  hic  noculae  usus  ab  eo,  qui  mox  u.  19  occurrit  in 
eadem  obtestatione  modo  paulum  diuerso:  externa,  ut  ita  dicam,  ob¬ 
testandi  causa  hic  designatur  (nam  uestrum  esse  misereri  sanxit  prisca 
persuasio).  —  18.  aut  si  quibus  umquam  extrema  iam  ipsa  in  morte 
tulistis  opem,  aliter  iam  adhibetur  fsi  umquam’,  cui  subiciendum  erat 
in  apodosi  'nunc’ ;  quod  omissum  est  u.  19  (ut  ex.  gr.  Liu.  XXIII  22,  9), 
cum  praesertim  apodosis  non  tantum  ad  hoc  colon  spectet.  'ipsa  in’ 
optime  Itali  elicuere  ex  tradito  cipsam’  secundum  Verg.  Aen.  II  448  et 
XI  846  extrema  iam  in  morte  (cf.  et  Lucr.  II  960  leti  iam  limine  ab  ipso 
reuerti ,  Apul.  met.  VII  7  mediis  Orci  faucibus  euasi) ;  est  sane  necessaria 
omnino  praepositio  (alii  Itali  simpliciter  cipsa’),  ut  mortis  undique  cir¬ 
cum  uersantis  imago  exhibeatur,  dicitur  autem  mors  cum  nota  dicendi 
abundantia  'extrema’;  cf.  Bentleius  et  Schmidius  ad  Hor.  epist.  II  2,  173. 
nonnulli  Itali  'extremam’  (nam  Y  corrupte  'extremo’  habet)  uoluere; 
sed  'extremam  opem’  uix  licet  accipere  aliter  quam  eam  quae  uere 
morienti  praebetur.  —  19.  me  miserum  aspicite  et,  si  uitam  puriter 
ejji.  in  me  conuertite  oculos  beniuolos;  Aen.  II  689  Iuppiter  omnipotens , 
precibus  si  flecteris  ullis ,  aspice  nos.  'si’  nunc  ita  usurpatur,  ut  internae 
quodammodo  causae  adferantur,  quibus  iure  deos  (siue  homines)  se  ob¬ 
testari  obtineat  supplex;  cuius  usus  exempla  congessit  Bentleius  ad  Hor. 
od.  I  32,  1  (coniunctnm  hunc  usum  cum  priore  habes  ap.  Yerg.  1.  1.). 
'puriter’  (XXXIX  14),  caste  et  sine  labe:  Hor.  od.  I  22,  1  scelerisque 
purus ,  sat.  II  3,  213  pu/rum  uitio  cor  et  absolute  sat.  II  6,  69  purus  et 
insons ,  consol.  Liuiae  41  quid  tibi  nunc  mores  prosunt  et  puriter  actum 
omne  aeuum,  Plaut.  Rud.  prol.  29  aetatem  agitis  cum  pietate  et  cum  fide. 
Laber,  prol.  13  tricenis  annis  actis  sine  nota,  Prop.  II  9,  47  si  forte  pios 
eduximus  annos  (Tib.  I  3,  51  sq).  —  20.  hanc  pestem  perniciemque. 
hunc,  qui  nunc  me  tenet  occupatum,  morbum  taetrum  et  perniciosum, 
male  enim  uulgo  mihi  uidentur  interpretari  de  ipso  amore  (Aen.  IV  90); 
rem  inlustrat  u.  sq.  saepius  uoces  illas  allitteratione  alliciente  iunge- 
bant,  ut  Lucii.  II  19  M.,  Cic.  Catii.  I  13,  33  cum  tua  peste  ac  pernicie, 
id.  de  diu.  I  23,  47,  alibi.  —  21.  seu  mihi  subrepens  imos  ut  corpore 
in  artus,  quod  loco  corrupti  illius  'seu’  Meleager  restituit  'heu’,  etsi 
omnium  lenissima  correctura  uidetur,  tamen  propterea  est  reiculum, 
quod  'heu  mihi’  non  est  formula  latina;  nec  potest  interpungendo  'heu, 
mihi  subrepens’  succurri,  cum  male  hoc  modo  'mihi’  efferatur.  Itali 
'quae’,  AStatius  'haec’  uiolentius  uoluerunt,  hic  praeterea  'in  corporis 
artus’  proponens,  sed  'corpore’  dubitari  nequit  quin  recte  in  'torpor’ 
mutauerint  Itali;  qua  uoce  designatur  defectus  omnium  animi  corporis¬ 
que  uiriurn,  ex  ipsa  ille  profluens  desperatione,  quae  post  uanos  labores 

in  retinenda  sibi  Lesbia  positos  tandem  occupauit  poetam;  est  haec  de¬ 
sidia  plumbea  membrorum  mentisque  alacritatem  opprimens  illa  ipsa 
pestis  u.  20  conmemorata:  Claud.  gigant.  99  qui  torpor  inertem  marmorea 
me  peste  ligat?  initium  autem  uerissime  correxit  Lachmannus  'hei’  siue 
potius  'ei’  exhibens  ('hei’  in  'heu’,  hoc  porro  in  °seu’  abiit);  et  est  'ei 
mihi’  notissima  formula  poetica,  cuius  exempla  passim  sunt  obuia  (ut 
Aen.  II  274,  XI  57,  XII  620;  cf.  et  Ciris  237)  cuiusque  gemella  est  'ei 
misero  mihi’  (cf.  ad  LXXVII  4);  nam  nudum  illud  'ei’  post  comicos 
nemo  scripsit  debeturque  tantum  peruersis  coniecturis  (ut  Ver g.  epigr. 
6,  3).  iam  'ut’  exclamationis  esse  puto  (Lachm.  ipse  haec  prioribus  ad- 
iunxit):  Attius  trag.  351  R.  ei  mihi,  ut  etiam  aerumna  haec  mihi  luctum 
addit  luctibus!  'subrepit’,  sensim  inuadit,  ut  Sen.  epist.  104,  1  febrem 
subrepentem.  —  22.  ex  omni  pectore  laetitias,  sensus  gaudii  atque 
hilaritatis  (germanice  'Regungen  der  Freude’?  Naegelsbachii  stil.  lat. 
p.  1447);  sic  plurali  utitur  Lucr.  III  141  haec  loca  (pectoris)  circum  lae¬ 
titiae  mvilcent  (minus  huc  faciunt  Cic.  de  fin.  II  4,  13  et  ad  fam.  II  9,  2 
a  Vulpio  cp.).  'ex  omni’,  quod  male  in  'exsomni’  mutabat  Passeratius, 
positum  est  pro  uulgari  cplane  ex  pectore’,  ut  Lygdam.  1,  20  ex  toto 
pectore  deciderim.  —  23.  non  iam  illud  quaero,  contra  ut  me  diligat 
illa,  ad  totam  uu.  23 — 26  structuram  comparari  possunt  Aen.  IV  431 
non  iam  coniugium  anticum,  quod  prodidit,  oro  nec  pulcro  ut  Latio  ca¬ 
veat  regnumque  relinquat :  tempus  inane  peto  et  V  194  non  iam  prima 
peto . . :  extremos  pudeat  rediisse.  quibus  locis  (plane  ut  nostro  u.  25 
cipse’)  oppositio  ita  denotatur,  ut  per  asyndeton  aduersatiuum  notio  prin¬ 
cipalis  in  apodosi  praeponatur;  ex  oppositione  autem  in  protasi  cnon’ 
tantam  uim  accipit,  ut  solita  formularum  'non  iam’  (=  nondum)  et 
'iam  non’  (=  non  amplius)  differentia  tollatur  et  'non  iam’  adaequet 
talibus  locis  'non  nunc’,  'contra’,  ex  sua  parte,  uicissim,  ut  Plaut.  Cist. 
I  1,  97  coepi  amare  contra  ego  illum  (plura  dat  Lorenzius  ad  Plaut.  m. 
gl.  101).  cut  me’  ex  tradito  'me  ut  me’  rectius  Itali  elicuere  quam  'me 
ut’,  cum  neque  cme’  ictum  quendam  habeat  et  de  uitii  genere  constet 
(praef.  paneg.  lat.  p.  XIV).  'diligat’,  LXXII  3.  'illa’,  VIII  9.  —  24.  non 
potis  est.  fieri  nequit,  ut  LXXII  7.  —  25.  taetrum  lmnc  deponere 
morbum,  hanc  pestem,  torporem;  nam  ad  hunc  utique  referas,  non  ad 
amorem,  quem  per  se  apparet  prius  deponendum  esse  (u.  15)  quam  ^de¬ 
poni  potest  torpor.  Sen.  epist.  82,  3  utraque  res  detestabilis  est,  con¬ 
tractio  et  torpor,  'taeter’  uoce,  quam  adhuc  adamat  Lucretius,  postea 
cultissimus  quisque  poetarum  abstinuit;  cf.  LMuellerus  ad  Hor.  od.  III 
11,  19.  Hor.  epist.  I  1,  35  magnam  morbi  deponere  partem.  —  26.  red¬ 
dite  mi  hoc  pro  pietate  mea.  inuicem  date  ut  praemium  uitae  pie 
actae  (cf.  ad  LXIV  157,  LXVIIIb  110);  Verg.  Aen.  II  537  (di)  praemia 
reddant  debita  et  III  26  et  placidi  seruate  pios ;  Ciris  524. 

Lesbia  cum  plane  sese  abiciens  persona  uilissima  esset  facta  (qua¬ 
lem  depingit  c.  LVI1I),  Catullus  post  pugnas  cum  riualibus  uiolentissi- 
mas  inritasque  spe  reuocandae  in  meliorem  uiam  puellae  funditus  amissa 

desperationi  summae  iam  ipsum  magis  magisque  consumenti  traditus 
tandem  fecit  quod  uiram  bonum  firmumque  facere  decuit:  in  omne  tem¬ 
pus  abrupit  indignum  iam  se  amorem,  hoc  quam  aegre  a  se  inpetra- 
uerit  quantoque  cum  dolore  carae  mulieris  imaginem  ex  animo  extirpa- 
uerit,  testes  sunt  hi  uersus,  quibus  deos  ut  ex  uulnere  accepto  possit 
sanari  precatur,  qui  uersus  eo  ipso,  quod  sine  arte  longe  quaesita 
profluxerunt  ex  poetae  pectore  intima  sede  conmoto,  et  nos  legentes 
penitus  conmouent  tam  ob  affectuum  uehementiam  grandem  quam  ob 
sentiendi  cogitandique  rationem  nere  honestam:  dum  admiramur  summi 
poetae  in  sensis  dictisque  magnitudinem,  simul  flemus  cum  homine  et 
diligimus  uiram  probum  fortemque. 

LXXVII. 

1.  Rufe,  mihi  frustra  ac  nequicquam  credite  amice,  quem  'fru¬ 
stra5,  spe  deceptus  et  sine  effectu,  ac  'nequicquam5,  spe  ab  initio  cassa 
et  rationis  egente,  credidi  mihi  esse  amicum  (cum  ui  pronuntia:  amicum 
certum  ueruraque).  similiter  coniunxit  synonyma  illa  Apul.  met.  VIII  16 
sed  nequicquam  frustra  timorem  illum  satis  inanem  perfuncti.  0  'amice5, 
G  'amico5  praebent,  hoc  si  amplecteris,  sententia  erit  haece:  cui  ego 
amicus  f.  ac  n.  fidem  habui  (cf.  de  constructione  ex  Verg.  Aen.  II  247 
notissima  Kuehnerus  gr.  1.  II  p.  75).  prius  si  praefers,  multo  fortius 
dicit  poeta:  quem  ego  f.  ac  n.  putaui  amicum  (Kuehnerus  1.  1.  p.  11). 
et  huic  rationi  accedit  maior  fides  a  palaeographia  quoque,  siquidem 
exquisita  lectio  'amice5  facillime  in  tritam  uulgaremque  'amico5  cor¬ 
rumpebatur,  difficillime  uersa  uice  haec  in  illam,  nam  adest  hic  sub¬ 
tilis  quidam  sermonis  latini  usus,  ex  quo  praedicatum  sequitur  partici¬ 
pium  per  attributum  accedens  uocatiuo,  ut  Prop.  II  15,  2  lectule  deliciis 
facte  beate  meis,  ubi  uide  Hertzbergium  (Kuehnerus  1.  1.  p.  191).  — 
2.  frustrat  immo  magno  cum  pretio  atque  malo,  in  parenthesi  se 
corrigit  poeta:  sed  quid  dico  ego  'sine  effectu5?  immo  potius  hic  erat 
effectus,  ut  id  quod  te  amicum  putaui  magno  mihi  constaret  magnam- 
que  afferret  calamitatem,  de  hac  figura,  inidi6Q&a)6iv  uel  incero q&coglv 
quam  uocant  rhetorici  (RVolkmanuus  libri  'Rhetorik  d.  Gr.  u.  R.5  p.  423), 
cf.  ex.  gr.  Cic.  Cat.  I  1,  2  hic  tamen  uiuit.  uiuit?  immo  uero  etiam  in 
sengtum  uenit.  Ter.  Andr.  III  5,  4  ego  pretium  (=  poenam)  ob  stultitiam 
fero ,  ibid.  I  1,  116  quid  facias  illi  qui  dederit  damnum  aut  malum ;  Tib. 
I  6,  52  ne  pigeat  magno  post  didicisse  malo.  AStatius  cp.  dictionem 
magna  mercede  (=  pretio)  saepius  obuiam.  'cum5,  una  cum,  sub,  ut 
Ter.  Andr.  V  3 ,  10  habere  cupiat  cum  summo  probro ,  XL  8.  —  3.  sic- 
cine  subrepsti  mei.  cum  magno  affectu:  reuera  igitur  fieri  potuit,  ut 
tamquam  uipera  uenenata  mihi  in  sinum  subreperes?  cf.  LXIV  132. 
'mei5  prisce  pro  'mi5,  de  syncope  'subrepsti5  cf.  Neuius  d.  f.  1.  II  p.  536. 
ad  imaginem  apte  Ellisius  cp.  Theogn.  602,  ubi  de  falso  amico  Tpvxqov 
og  iv  noXitco  tcowCXov  sl^Eg  otpiv ,  Sen.  ad  Mare.  1  uide  quam  non  sub¬ 
repam' tibi  (me  tibi  insinuem  latenter).  —  atque  intestina  perurens. 

incendio  saeuo  (febri  ardenti),  ut  uipera  morsu,  intimas  medullas  mihi 
inficiens;  similiter  Yal.  Flacc.  I  76  sola  animos  mentesque  peruris ,  gloria. 
—  4.  ei  misero  eripuisti  omnia  nostra  bona?  amorem  Lesbiae  siue 
potius  Lesbiam  ipsam;  ut  similiter  LXVIIP>  118.  locutio  explicanda  se¬ 
cundum  Ter.  Heaut.  V  1,  69  me  mea  omnia  bona  (omnia  quae  possideo) 
dixisse  illi  et  Andr.  I  5,  61  bona  nostra  haec  (sororem)  tibi  permitto : 
Lesbia  poetae  erat  possessionum  suarum  summa  maximaque,  omnem 
illius  felicitatem  complectebatur.  cei  misero’  debetur  Lachmanno:  in  Y 
ex  initio  prioris  uersus  (fsiccine’)  mala  repetitione  '‘si  misero’  legitur, 
praeter  formulam  "ei  mihi’  (ad  LXXVI  21)  interiectio  "ei’  et  in  hac 
altera  "ei  misero  mihi’  adhibebatur;  cf.  LXVIIIb  53  et  infra  CI  6.  — 
5,  6.  eripuisti,  eheu  nostrae  crudele  uenenum  uitae,  eheu  nostrae 
pestis  amicitiae,  interrogationem  summae  ut  in  re  paene  incredibili  dubi¬ 
tationis  plenam  sequitur  responsio  plane  affirmans  (cf.  ad  IX  5)  iamque 
"  °b  ipsam  dubitationem  priorem  efficaci ssima:  sane  eripuisti,  sane  uiperae 
instar  uenenatae  egisti,  qui  eheu  uitam  meam  ueneno  infecisti  (Heinius 
nostras:  cund  hast  mir  Gift  gegossen  ins  bluehende  Leben  hinein’),  qui 
eheu  amicitiam  inter  nos  quondam  pulcherrime  copulatam  pestilenti  ad- 
flatu  necuisti,  quo  modo  eo  facilius  loqui  licuit  poetae,  quod  metony- 
mice  et  "uenenum’  perniciem  (Liu.  III  67  discordia  ordinum  est  uenenum 
urbis )  et  'pestis’  interitum  (Cic.  p.  Rab.  perd.  1,  2  contra  pestem  ac 
perniciem  duitatis  de  hominityis  turbulentis)  indicat,  male  nonnulli 
"amicitia’  de  amore  (XCYI  4)  Lesbiae  intellegunt:  hic  quidem  et  amissum 
amicum  olim  carum  queritur  poeta,  ceterum  "pestis’  Italis  debetur:  Y 
"pectus’  praebet,  quod  si  lYossius  cp.  Mart.  IX  4,  2  fidae  pectus  ami¬ 
citiae  et  Stat.  silu.  IY  4,  103  neque  enim  tibi  iunctius  almae  pectus  ami¬ 
citiae  ita  defendit,  ut  aut  ironice  intellegendum  aut  potius  rolim’ 
supplendum  mente  diceret,  et  hic  et  qui  eum  secuti  sunt  neglexerunt, 
nec  ironiae  esse  in  carmine  hoc  acerbissimo  locum  nec  bonos  quidem 
poetas  notiones  principales  reliquisse  lectoribus  subintellegendas  nec 
denique  alterius  "eheu’  sic  ullam  esse  rationem;  quod  repetitum  con- 
uenientem  priori  colo  uocem  flagitat,  quae  est  "pestis’  (S  et  C  saepius 
confusae),  "eheu’  quod  bis  restitui  codicum  aperta  uestigia  secutus,  ob- 
seruatione  feci  illa,  qua  'heuheu’  formam  iam  Peerlkampio  ad  Hor.  od. 
I  15,  9  suspectam  latinitati  abrogandam  censeo,  quippe  quae  solius  medii 
aeui  sit  inuentio;  nam  antiqua  forma  "eheu’  saepissime  corrupta  (sic  Y 
XXX  6  oheu,  LXIV  61  heue)  effecit  ut  medio  aeuo  certam  regulam  se¬ 
quentes  correctores  ubique  "heuheu’  reponerent;  quamquam  quo  integriores 
codd.  adsunt,  eo  plura  pristinae  formae  uestigia  deprehendimus  adhuc, 
modo  eis  prudentius  utatour  quam  ex.  gr.  Kellerus  in  Horatio.  —  cete¬ 
rum  hoc  carmen,  in  quo  Catullus  non  solum  Lesbiam  ab  amico  ereptam 
sed  etiam  huius  ipsius  perfidiam  sibi  cognitam  dolet,  tam  in  se  con¬ 
summatum  est,  ut  omne  quod  accedat  de  grauissimae.  incusationis  pon¬ 
dere  aliquid  detrahere  uideatur.  quo  magis  mirandum  est,  Scaligerum 
(quem  incaute  Lachmannus  est  secutus)  post  u.  6  conlocare  uoluisse 

c.  LXXVIIIb;  qnod  (ut  alia  taceam  omnia)  iam  a  palaeographica  ratione 
neutiquam  commendatur. 

Rufum,  in  quem  hi  uersus  sunt  facti,  esse  M.  Caelium  Rufum  olim 
AStatius  et  Muretus  diuinauerunt  (cf.  supra  p.  33) ;  sunt  autem  scripti 
illi  paulo  post  c.  LXVIIP*,  ut  et  illud  'omnia  nostra  bona5  probabile 
reddit  et  euincitur  eripiendi  uerbo  u.  4  obuio,  quippe  quod  non  potuerit 
adhiberi  nisi  de  eo  qui  primus  Lesbiae  erga  poetam  fidem  temptauerit. 
quo  enim  iure,  amabo,  si  Rufum  secundum  uel  tertium  uel  quartum 
post  Catullum  habuit  Lesbia  lectuli  socium,  uocabulo  isto  noster  uteba- 
tur?  Rufum  igitur  eum  fuisse  censeamus  oportet,  qui  absente  illo 
Lesbiae  sibi  conciliaret  amorem,  et  si  in  c.  VIII  Catullus  adhuc  se 
ignarum  esse  ostendit,  curnam  Lesbia  a  se  alienata  sit,  carmen  nostrum 
proximo  post  hoc  c.  VIII  tempore  factum  esse  apparet  tum,  cum  de 
causa  perfidiae  certior  fieret. 


Lxxvm. 

1.  Gallus  habet  fratres.  Gallus  quis  sit  ignorare  se  fatentur  omnes; 
ego  non  uereor  ne  nouarum  rerum  cupidus  uidear,  si  libere  promam 
quam  concepi  suspicionem,  etenim  dum  recordor,  quantopere  amet  Ca¬ 
tullus  eosdem  homines  ob  eadem  uitia  uariis  modis  inpugnare,  u.  6  illud 
fpatruus  patrui’  legens  inuito  animo  non  agnosco  patruum  ex  c.  LXXIV 
nobis  bene  notum,  in  quo  carmine  non+solum  Gellius  iunior,  sed  ipse 
quoque  patruus  aliqua  ex  parte  perstringitur  ,  ut  intellegamus,  in  nostro 
carmine  peculiarem  in  Gallum  patruum  inuehendi  materiam  sibi  sum¬ 
psisse  poetam,  cuius  fratres  duo  (cf.  u.  2)  possunt  fuisse  L.  Gellius  pater 
ex  Valerio  Maximo  (ad  LXXIV)  et  Gellius  Poplicola  ex  Sestiana  noti, 
cognomen  'Gallus’  notum  est  complurium  familiarum  fuisse  proprium. 
—  1,  2.  lepidissima  —  lepidus,  haec  uox  plane  ut  u.  4  c bellus’  (cuius 
est  synonymum :  Plaut.  Capt.  V  2,  3  fui  ego  bellus ,  lepidus )  tam  ad  formae 
quam  ad  ingenii  cultusque  amabilem  gratiam  spectat,  ut  Ter.  Heaut.  V  5, 16 
dabo  illam  lepidam  quam  tu  facile  ames  (cf.  et  ad  Com.  1);  et  plane  ut 
u.  4  r bellus’  uenuste  uox  illa  repetitur:  append.  Tib.  IV  1,  10  cum  digno 
digna  fuisse  ferar.  —  3.  Gallus  homo  est  bellus,  uox  ultima  non  ad 
XXII  9  aut  XXIV  7  accipienda  est,  sed  magis  in  malam  partem  et  cum 
respectu  u.  4:  secundum  Plaut.  mere.  IV  1,  22  illam  esse  amicam  tui 
uiri  bellissumi  et  IV  5,  10  tuus  pater  bellissumus  amicam  adduxit  est 
homo  bellus  etiam  is  qui  bellas  feminas  amat;  cf.  gallicum  cun  galant- 
homme’.  haec  patrui  illius  descriptio  eo  est  iocosior,  quo  minus  cum 
moribus  eius  seueris  austerisque  (LXXIV  1  sq.)  congruit:  fortasse  res  illa 
u.  4  enarrata  Gallo  ignaro  in  domo  eius  accidit,  sed  a  poeta  maligne 
ita  describitur,  quasi  rigido  illo  uirtutis  adsertore  conscio  atque  con¬ 
ciliante  sit  facta.  —  dulces  iungit  amores,  cf.  ad  LXIV  372  et  passim 
obuium  illud  f dulcia  furta’.  —  4.  cum  puero  ut  bello  bella  puella 
cubet.  uide  ad  LXIX  8;  uariandi  gratia  hic  pro  'lepidus’  est  positum 
'bellus’;  Plaut.  Bacch.  I  1,  48  lepidus  cum  lepida  accubet,  nimirum 

fpuella’  est  coniunx  alterius  fratris  (res  est  notissima,  late  patere  apud 
poetas  uocis  huius  significationem;  iam  Doeringius  cp.  Hor.  od.  III  22,  2 
et  Ouid.  epist.  1,  115),  fpuer’  siue  adulescens  filius  alterius  fratris.  — 
5.  Gallas  homo  est  stultas,  simul  tamen  G-.  inepte  agit,  admiranda 
est  ars  epigrammatis  ob  egregium  acumen,  quo  tres  partes,  nempe  de¬ 
scriptio  et  expositio  et  conclusio  ridicule  anQogdoyi^tcos  facta,  repetito 
illo  'Gallus’  dilucide  indicantur  duaeque  partes  ultimae  iterum  illo  rhomo 
est..’  inter  se  ligantur.  —  nec  se  uidet  esse  maritum,  nec  cogitat 
(XCI  5)  se  quoque  esse  coniugis  formosulae  uirum.  —  6.  qui  patruus 
patrui  monstret  adulterium,  qui  (cum  cse’  iunge),  cum  ut  patruus 
meliora  debeat  docere,  hoc  exemplo  doceat  aduersus  patruum  (se  quo¬ 
que  ipsum:  et  in  hoc  stultitia  est  posita)  adulterium  (doceat  fratris  filium 
cum  sua  ipsius  coniuge  furtim  cubare).  Aen.  IX  44  conferre  manum 
pudor  iraque  monstrat,  ceterum  si  recte  suspicatus  sum,  Gallum  esse 
Gellii  iunioris  patruum,  apparet  Catullum  solito  poetis  epigrammatariis 
artificio  adscribere  tempori  praesenti  ea  quae  olim  sunt  facta,  porro  et 
hoc  credibile  est,  'puerum’  illum  (u.  4)  esse  Gellium  filium,  qui  a  pa¬ 
truo  patrui  adulterium  doctus  hac  doctrina  in  magistrum  sit  usus  (cf. 
LXXXIX  3). 


LXXVHIb. 

1.  Sed  nunc  id  doleo.  uersus  quattuor  sequentes  cum  nullo  pacto 
cohaereant  cum  carmine  priore  et  in  se  absoluto  nec  adlocutionem  ullam 
continente,  alii  alio  traicere  uoluerunt,  Scaliger  post  LXXVII,  CdeAllio 
post  XCI,  Bergkius  post  LXXX.  sed  fatendum  est  carmina,  quibus  docti 
addidere  fragmentum  nostrum,  utpote  eo  non  indigentia  respuere  hoc 
additamentum,  praestat  igitur,  ut  iam  idem  Bergkius  antea  et  West- 
phalius  intellexere,  ante  uerba  lemmatis  lacunam  (duorum  fortasse  di¬ 
stichorum)  agnoscere,  neque  ego  dubito  quin  poema  olim  integrum 
spectauerit  ad  eundem  Lesbium,  quem  perstringit  c.  LXXIX.  uocis 
'nunc’  explicatio  ex  eis  quae  perierunt  pendet;  cf.  XXI  10.  —  1,  2.  quod 
purae  pura  puellae  sauia  conminxit  spurca  saliua  tua.  cf.  ad  111  13 
et  IX  11  de  hac  traductione  siue  adnominatione :  'purae’  (id  est  probae 
et  pudicae)  Lesbiae  (haec  enim  intellegenda  est  aperte)  'sauia’  siue 
labella  (cf.  Brixius  ad  Plaut.  mil.  II  1,  16,  Geli.  XIX  11,  4  dum  sem- 
hiulco  sauio  meam  puellam  sauior )  'pura’,  propter  hanc  ipsam  probita¬ 
tem  nihil  polluta,  similiter  XCIX  10  comictae  spurca  saliua  lupae  de 
fellatrice;  ad  quem  locum  quod  Scaliger  pro  tradito  'connuxit’  restituit 
'comminxit’  (potuit  etiam  aut  'cominxit’  aut  'conmixit’,  ut  uoluit  Elli- 
sius  cp.  Neuium  II  p.  494),  hoc  uerbum  commaculandi  notione  cum  - 
contemptu  acerrimo  utitur  (Plaut.  Pers.  III_3,  3  conmictum  caeno  sterculi- 
num).  quae  inquinatio  oris  et  salinae  hinc  spurcae  cum  sit  duplex  in  uiro 
utpote  aut  fellatore  aut  cunnilingo,  hoc  alterum  uitium  hic  notari  mox 
uidebimus.  —  3.  non  impune  feres,  haud  sine  poena  auferes  (reportabis), 
non  inultus  discedes;  Ter.  Andr.  III  5,  4  inultum  numquam  id  auferes , 

heaut.  IV  1,  45  illud  haud  inultum  . .  ferent ;  cf.  XIV  16,  XCIX  3  uerum 
id  non  impune  tuli.  —  te  omnia  saecla  noscent.  Oaid.  met.  XV  878 
perque  omnia  saecula  fama  .  .  uiuam.  ad  'noscet’  iam  mente  supple 
illud  'qui  sis’  anb  kolvov  positum.  —  4.  et  qui  sis  fama  loquetur  anus, 
qualis  homo  sis  (scii,  cunnilingus)  seris  temporibus  (cf.  ad  LXVIIIb  6 
carta  anus)  fama  narrabit;  cf.  1.  modo  1.,  porro  Anth.  lat.  Mey.  1412,  14 
me  fama  loquetur,  Mart.  I  39,  2  famaque  nouit  anus  et  spect.  1,  8  fama 
loquetur  opus ,  Caton.  dist  III  8,  2  ne  sis  quem  fama  loquatur,  cf.  et 
similes  minae  XL  6. 


LXXIX. 

1,  2.  Lesbius  est  pnlcer.  quid  ni?  quem  Lesbia  malit  quam' 
te  cum  tota  gente,  Catulle,  tua.  'quidni’,  scii,  ita  censeam,  cum  eum 
Lesbia  praeferat  mihi  meisque;  cf.  Kuehnerus  gr.  1.  II  p.  996,  nec  non 
LXXXIX  1.  uerissime  omnino  conclusit  Muretus,  si  Lesbia- sit  Clodia 
(supra  p.  35),  Lesbium  esse  Clodium,  et  ipse  quidem  cogitauit  de  P. 
Clodio  tribuno  plebis,  hac  usus  argumentatione:  cid  magis  ut  suspicer 
facit  additum  pulcri  nomen  (hoc  enim  cognomine  fuisse  Clodium  omnes 
sciunt),  ut  poeta  in  ambiguitate  uocis  iocari  uoluisse  uideatur.  ita 
enim  et  Cicero  [ad  Att.  I  16,  10]  iocans  eum  pulcellum  puerum  uocat. 
re  uera  autem  pulcrum  fuisse  tradit  Plutarchus’.  sed  quod  Lipsius 
uar.  lectt.  I  5  opposuit,  Ciceronem  quantumuis  P.  Clodium  inpugnantem 
tamen  numquam  uitium  in  u.  4  tactum  ei  obicere,  hoc  Schwabius  q.  C. 
p.  89  sqq.  non  eo  Tefellit,  quod  paucis  locis  P.  Clodium  omnibus  corporis 
partibus  infamem  audire  ostendit  (p.  91).  ut  hoc  non  sit  dictio  rhetorica 
fueritque  Clodius  etiam  fellator:  turpissimo  et  omnium  maxime  contempto 
uitio,  quod  Graeci  uocant  ylcoaaonoiEiv ,  si  Clodium  illum  laborasse  Cicero 
sciuisset,  non  omisisset  hercle  hoc  quoque  obicere  inimico  suo  sic  ut 
obiecit  Sexto  Clodio,  Publii  gentili,  ueluti  de  dom.  10,  25  qui  sua  lingua 
etiam  sororem  tuam  a  te  abalienauit  (ibid.  18,  47  et  31,  83,  d.  har.  resp. 
6,  11,  p.  Cael.  32,  78,  alibi).  Catullus  autem,  quidquid  rem  auxit 
exaggerauitque ,  nullo  pacto  de  P.  Clodio,  deliciis  tam  uirorum  quam 
feminarum,  contendere  potuit,  eum  nec  tria  sauia  notorum  repperisse, 
nisi  perinepte.  ad  has  duas  causas  grauissimas  accedit  aliud  quiddam 
leuius.  Schwabius  p.  101  hoc  inesse  acumen  carmini  censet:  'quamquam 
et  nomine  et  facie  pulcer  est  et  hac  de  causa  a  Clodia  Catullo  prae¬ 
ponitur,  tamen  praeter  Clodiam  nemo  natus  [immo:  notus]  osculatur, 
omnes  enim  eius  os  impurum  fugiunt’,  si  re  uera  P.  Clodius  fuit  pulcher, 
se  ipsum  ut  deformem  quamnam  ob  causam  opponit  poeta?  intellegimus 
-  oppositionem  gentis:  insito  Claudiorum  genti  fastu  Clodiam  despexisse 
Catulli  familiam  prouincialem ,  hvavxiov  igitur  hanc  et  nobiles  illos 
Pulchros  conlocari,  potest  statui,  his  fortasse  causis  adductus  Lipsius 
uar.  lectt.  I  5  de  Sex.  Clodio  iam  conmemorato  cogitare  maluit,  contra 
quem  si  Schwabius  pressit  ambiguitatem  illam  a  Mureto  detectam  in 
uoce  'pulcher’,  cum  Sextus  iste  neque  pulcher  fuerit  neque  uero  ad 

Pulchrorum  familiam  pertinuerit,  nimirum  Lipsii  suspicio  obiter  iacta 
accuratiore  carminis  adhuc  parum  perspecti  interpretatione  est  fulcienda, 
uerum  est,  Sex.  Clodium  fuisse  deformem  (Schwabius  p.  92);  sed  acerba 
hinc  nascitur  inrisio  eadem,  qua  etiam  Cic.  p.  Sest.  64,  134  Vatinium 
foedissimum  uocat  pulcherrimum,,  deinde  si  idem  non  minus  erat  de¬ 
spectus  ab  origine,  suo  iure  se  isti  opponit  poeta,  nam  etsi  Sex.  Clodio 
plebeio  (ortum  eum  a  liberto  quodam  uetere  gentis  Claudiae  sumunt: 
Drumannus  HR.  II  p.  386)  non  fuit  Pulchri  cognomen,  tamen  iterum 
acerba  cum  inrisione  hoc  ponit’  poeta,  eum  ad  Pulchrorum  familiam 
nobilem  pertinere,  dolendum  est,  propter  pauca  testimonia  oppido  ob¬ 
scuram  esse  rationem,  quae  inter  P.  Clodium  Pulcrum  et  hunc  Sex. 
Clodium  intercesserit,  quem  uidemus  quidem  per  omnia  illius  socium 
et  administrum  fuisse,  sed  unde  haec  tam  arta  familiaritas  sit  nata 
nescimus;  ut  nec  hoc  constat,  cur  tribunus  plebis  cum  suis  ex  Claudio 
sit  factus  Clodius,  nam  ne  uulgarem  illius  cau’  et  *o’  mutationem  ar¬ 
cessamus,  uetant  fratres  eius  Appius  et  Gaius  Claudii  Pulcri,  in  quibus 
uetus  nominis  forma,  ut  par  est,  intacta  mansit,  nam  licet  a  plebe  illud 
saepius  per  co’  sit  pronuntiatum,  non  perspicitur  quomodo  tam  uetusta 
nobilisque  familia  nomen  suum  celebre  adeo  passa  sit  mutilari,  ut  iam 
haec  mutilatio  communi  usu  reciperetur,  quodsi  P.  Claudius  Pulcer 
subito  est  factus  P.  Clodius,  certo  cum  consilio  nomen  inmutasse  est 
censendus,  frustra  ille  olim,  ut  tribunus  plebis  crearetur,  plebeius  fieri 
studuerat,  cum  ineunte  a.  60  ex  Sicilia  reuersus  in  contione  publice  eiurato 
patriciatu  ad  plebem  transiret  (cf.  ex.  gr.  LLangius  antiqq.  Rom.  III  1 
p.  268).  cum  hac  re  equidem  ct  nominis  mutationem  (cf.  supra  p.  31  not.) 
et  intimam  illam  cum  Sex.  Clodio  plebeio  amicitiam  coniungo:  transiit 
ex  mea  sententia  Claudius  Pulcher  ad  familiam  Sex.  Clodii,  huius  et 
nomen  adsciscens  sibi,  frustra  quidem  illud  factum  erat  ob  ipsam  tran¬ 
situs  formam  inlegitimam ,  siquidem  et  obsistente  Q.  Metello  Celere 
consule  (unde  huic  cum  coniuge  Clodia  a  fratris  partibus  stante  rixae) 
a.  60  tribunus  ille  non  est  creatus  et  noua  adrogatione  (Langius  1.  1. 
p.  277)  opus  erat,  ut  tandem  uoti  fieret  compos;  sed  coniunctio  semel 
inita  cum  Sex.  Clodio  in  omne  tempus  mansit  (acerbe  Cic.  p.  dom.  10,  25 
socio  tui  sanguinis )  et,  ut  mihi  uidetur,  transiit  in  P.  Clodii  sororem 
Clodiam,  quam  a.  59  uiro  priuatam  par  erat,  si  in  fratris  dilecti  domum 
migrauit,  et  ipsam  aut  transiisse  ad  familiam  eam,  ad  quam  iam  frater 
pertinuit,  aut  certe  Sex.  Clodium  sibi  optasse  tutorem,  quidquid  id  est, 
ultro  intellegitur  hinc  omnium  facillume  prouenisse  illos  de  Clodiae 
cum  homine  isto  amore  turpissimo  rumores:  transferebatur  infamia  Sex. 
Clodii  in  feminam,  quae  ob  solum  fratrem  in  eius  tutelam  se  contulerat, 
peruenerant  hi  rumores  ad  aures  Catulli;  qui,  ut  non  potuit  non  contem¬ 
nere  Sex.  Clodium,  ita  defendere  studuit  puellam  ut  puram  (huc  refero 
fragm.  LXXV1IP),  quamquam  indigne  tulit  in  spurci  hominis  tutelam 
se  contulisse  amatam,  quam  ut  ab  isto  desisteret  his  carminibus  ad¬ 
monuit.  potuit  Lesbia,  si  uoluit,  fieri  uxor  Catulli  (hoc  clare  indicant 

uerba  'te  cum  tota  gente  tua’):  Catullo  huiusque  familiae  praetulisse 
illa  dicitur  Sex.  Clodium  cum  sua  familia  (re  uera,  ut  suspicari  licet, 
liberam  uiuendi  rationem  secutura),  unde  boc  euadit  epigrammatis 
acumen  aculeatum:  Sex.  Clodius  sine  dubio  homo  formosissimus  est  et 
ex  nobili  Pulchrorum  familia,  cum  eum  Clodia  malit  quam  te,  Catulle  foede, 
tuamque  gentem  rusticam!  hoc  cum  acerrima  sIqgovsI a  positum  iam 
diluitur:  sed  ecce  formosus  iste  nobilisque  Sextus  est  cunnilingus!  — 
3, 4.  sed  tamen  hic  pulcher  uendat  cum  gente  Catullum,  si  tria  notorum 
sauia  reppererit.  'uendat’,  scii,  in  seruitutem  sub  hasta:  libertatem 
suam  suorumque  pignori  est  daturus  Catullus,  Sextum  istum  nec  tres 
notos  esse  sauiaturos.  nimirum  cur  refugiantur  istius  oscula  (in  salu¬ 
tatione  maxime),  multi  ueterum  loci  ostendunt:  Sueton.  d.  gramtn.  23 
maxime  flagrabat  libidinibus  in  mulieres,  usque  ad  infamiam  oris;  dicto¬ 
que  non  infaceto  notatum  ferunt  cuiusdam ,  qui ,  cum  in  turba  osculum 
sibi  ingerentem  quamquam  refugiens  deuitare  non  posset,  *uis  tu>,  inquit , 
*  magister,  quotiens  aestuantem  ('festinantem’  codd.)  aliquem  uides,  abii - 
gurire?’ ;  et  saepius  eius  rei  mentionem  facit  Martialis  (cf.  ex.  gr. 
XII  59,  10  et  85;  II  21,  22);  unde  nullius  magis  quam  cunnilingi  oscula 
in  hororre  fuisse  intellegitur,  'tres’  adaequat  et  id  quod  est  'complures’ 
(cf.  'trinoctium’  et  illud  'tres  faciunt  collegium’)  et  'pauci’,  ut  Plaut. 
trin.  IV  2,  122  te  tribus  uerbis  uolo  et  alibi;  quo  sensu  hic  accipe,  in 
multis  editionibus  optinuit  lectio  libri  G  'natorum’,  cuius  sana  quidem 
interpretatio  frustra  requiritur;  'notorum’,  quod  antea  coniectura  ad- 
secutus  erat  Scaliger  receperuntque  simpliciter  indicantes,  id  plane  nunc 
confirmauit  0.  saepius  'noti’  et  'amici’  (cf.  Liu.  I  34,  12)  distinguuntur, 
ut  Plaut.  Pseud.  125,  Ter  Eun.  II  2,  7,  epitaph.  Protes  15  ameiceis  noteis- 
que  omnibus,  epitaph.  Pupii  (Acr.  ad  Hor.  epist.  I  1,  67)  flebunt  amici  et 
noti  bene  ('bene  noti’  codd.)  mortem  meam ,  Caton.  dist.  I  40  notis  et  carus 
amicis ;  et  ut  nil  dicam  de  Ciri  uirgine  (Cir.  260),  plane  ut  auarus  ille 
Horatianus  (sat.  I  1,  85)  hic  Lesbius  non  habet  amicos,  habet  tantum 
notos.  —  scriptum  puto  hoc  carmen  a.  fere  59  paulo  post  amantium  re¬ 
conciliationem. 


LXXX. 

1.  Quid  dicam,  Gelli,  quare  rosea  ista  labella,  idem  Gellius 
iunior,  qui  in  c-  LXXIV ;  hic  ut  fellator  notatur,  'quare’  pendet  ab  eo 
quod  ut  in  formula  trita  abest  resse’;  cf.  de  hoc  'quid  esse  dicam’ 
XXII  12.  'rosea’  utpote  teneri  adulescentis,  ut  LXHI  74,  etiam  ob 
oppositum  'niue’  adicitur.  'ista’  cum  contemptu :  a  feminis  tam  adpetita 
(nisi  praefers  intellegere  'haec  tua’).  —  2.  flant,  sint,  ut  LXXIII  2.  — 
candidiora  nine.  Zingerleius  libri  de  Ouidio  I  p.  54  cp.  Ouid.  met. 
VIII  373  et  ex.  P.  II  5,  38;  cf.  et  eleg.  in  Maec.  1,  62,  Hom.  II.  X  437 
Xevkoteqol  %iovoq.  —  3,  4.  mane  domo  cnm  exis  et  cnm  te  octana 
quiete  e  molli  longo  snscitat  hora  die.  sine  post  nocturnum  somnum 
sole  orto  cubiculum  relinquens  (LXI1I  67)  siue  a  meridiatione  (ad 

XXXII  3)  ad  balneum  uocatus.  post  prandium  enim  ubi  septima 
bora  est  data  meridiationi,  iam  octaua  cum  corporis  exercitationibus 
tum  uero  lauando  consumebatur  (Marquardtus  antiqq.  priu.  p.  262).  'molli’ 
(LXIII  44)  habet  respectum  mollitiae  luxuriosae,  cui  per  somnum  meri¬ 
dianum  se  dat  Gellius,  'longo  die’,  cum  dies  iam  longe  proueetus  est, 
ob  solam  illius  'mane’  oppositionem  additum  est.  Cic.  Tuse.  IV  19,  44 
se  e  somno  suscitari.  —  5.  nescio  quid  certe  est.  habet  res  mira  certe 
suam  causam,  quamquam  nondum  scio,  quam  habeat;  Yerg.  ecl.  8,  106.  — 
an  uere  fama  susurrat.  Amm.  Mare.  XXVI  6,  2  ut  susurrauit  obscurior 
fama  (cf.  et  Susurri  Famam  comitantes  Ouid.  met.  XII  61.)  Ellisius  cp. 
Ouid.  ex.  P.  I  5,  31  an  populus  uere  sanos  negat  esse  poetas?  —  6.  gran¬ 
dia  te  medii  tenta  uorare  uiri?  te  cupide  haurire  ore  (Mart.  VII  67, 15; 
ad  XXXIII  4)  mentulas  magnas  ex  inguinibus  porrectas,  'medii’  (LXVI1 
22),  ut  Priap.  43,  2  et  74,  1  per  medios  ibit  pueros  .  mentula,  Mart. 
II  61,  2  lambebat  medios  inproba  lingua  uiros  (unde  adsumpserunt 
posteriores,  ut  Min.  Fel.  28,  10,  Auson.  epigr.  74,  2  ab  AStatio  cp.). 
Priap.  20,  6  mentula  tenta  (cf.  ad  XXVIII  10);  sed  notandus  est  usus 
substantiui  illius  'tentum’,  cf.  LXIV  316  morsa  (Naegelsb.  stil.  lat.  p.  957); 
Plaut.  Cas.  V  3,  35  de  eadem  re  ita,  quidquid  erat,  grande  erat.  —  7.  sic 
certe  est.  LXII  8,  Naegelsb achius  stil.  lat.  p.  629;  confirmat  poeta 
rumorem,  quippe  cum  hoc  iam  mirum  factum,  quod  in  mentem  subito 
uenit,  coniungens.  unde  sequitur  per  asyndeton  explicatiuum :  —  8.  cla¬ 
mant  Victoris  rupta  miselli  ilia  et  emulso  labra  notata  sero,  mani¬ 
festo  testatur  euincitque  (VI  7)  exhaustus  plane  fractusque  (XI  20)  tua 
uoracitate  miserandus  Victor  (puer  ignotus,  quocum  cubauit  Gellius), 
sed  quidnam  testatur?  num  fte  fellatorem  esse’  (6)?  ita  statuendum 
esset,  si  recte  se  haberet  in  u.  8  correctio  Pierii  Valeriani  filia  et  emulso’ 
(traditur  in  V  'ille  te  mulso’),  quae  emendatio  potest  uideri  certior? 
sed  ea  tantummodo  librariorum  uitium  quoddam  secundarium  corrigi, 
carmen  accurate  perpensitatum  ostendit,  etenim  in  uu.  1 — 4  quaestio 
proponitur,  cur  Gellii  labra  sint  tam  candida;  ad  cuius  Xvglv  arcessitur 
suspicio  quaedam  ex  uulgi  rumoribus;  quae  suspicio  ad  Victoris  miserum 
statum  examinata  sane  ostendit,  ueros  esse  rumores  illos,  sed  simul  (et 
in  hac  turpitudine  ars  epigrammatis  est  posita)  qualis  sit  candor  ille 
labrorum  patefacit,  inepte  haec  iunguntur  'clamant  Victoris  corpus 
exinanitum  et  tua  labra  notata  sero’  nam  hoc  alterum  colon  aenigmatis 
Xvglv  continens  aut  Catullus  epigrammata  condere  nesciit  aut  pro  summo 
carminis  acumine  erat  ponendum,  itaque  postquam  id  quod  u.  5  sq.  ad- 
latum  erat  confirmauit  poeta,  argumentum  ex  Victore  petitum  ita  in  rem 
conuertere  debuit,  ut  hinc  solueret  quaestionem  in  exordio  propositam: 
'clamant  Victoris  .  .  ilia,  ab  emulso  labra  notata  (scii,  esse)  sero’, 
grauiter  ea  uoce,  in  qua  est  omnis  uis,  in  fine  conlocata.  nimirum 
'serum’  ex  simili  hic  singulariter  dicitur  de  semine  genitali  (Ellisius 
cnm  PPetito  [Misc.  Obss.  III  2]  cp.  Plut.  de  plac.  philos.  24  gh£q\iclxiy.6s 
o^gog);  cf.  Colum.  VII  3,  17  emulgendum  est  exiguum  lactis  (LXVIIlb  70), 
Catullus  ed.  Baelirens.  II.  36 

'notata’,  tamquam  stigmate  imbuta  esse  albo  sero  labella  rosea  (ex.  gr. 
Colum.  VIII  11,  12  pars  ouorum  notanda  est  atramento),  de  cab’  quod 
haud  raro  cum  'et’  confudere  librarii,  cf.  Draegerus  synt.  I  §  230. 

LXXXI. 

1.  Nemone  in  tanto  potuit  populo  esse,  Iuuenti,  bellus  homo, 
pertinet  hoc  poemation  ad  cyclum  carminum  ad  Iuuentium  spectantium 
(supra  p.  38)  scriptumque  est  eodem  fere  cum  c.  XXIV  tempore.  fi.  t. 
pop.’  confirmat  id  quod  iam  ex  c.  XI  conclusimus,  hunc  Iuuentii  amorem 
Romae  habuisse  locum.  'b.  h.’  secundum  Iuuentii  Furium  sic  saepius 
fortasse  appellantis  uerba  XXIV  7;  est  autem  hic  una  notio,  ut  non  sit 
necesse  comparare  ad  'nemo  homo’  ex.  gr.  Ter.  Enn.  III 5, 1.  'pot.  esse’,  hic 
fere  'reperiri’.  Cic.  p.  Rab.  17,  45  ecquis  est  ex  tanto  populo  qui  eqs.  — 
2.  quem  tu  diligere  inciperes,  prisca  cum  abundantia  pro  simplici 
'diligeres’  (VI  4);  Ellisius  cp.  Enn.  trag.  231  R.  quod  iter  incipiam  in¬ 
gredi?  —  3, 4.  praeterquam  iste  tuus  moribunda  ab  sede  Pisauri  hospes 
inaurata  pallidior  statua,  nisi  iste  (contemptim,  ut  XXIV  5)  a  te 
tantopere  dilectus,  qui  a  Pisauro  patria  misella  uictus  quaeritandi  causa 
Romam  profectus  nunc  hic  hospitatur,  famem  iam  facie  monstrans, 
'tuus’,  quod  cum  'iste’  iunge  (XVII  21),  ne  uelis  artius  copulare  cum 
'hospes’ :  nam  aeque  Iuuentius  quam  Furius  hospes  erat  Romae  (Aurelii, 
ut  uidetur).  nam  Furium  hic  dici,  extra  dubitationem  est  positum  ei, 
qui  carmina  huc  pertinentia  omnia  perpendit ;  nec  dubitauere  olim  inter¬ 
pretes.  huius  autem  patria  in  Umbria  ad  oram  Adriae  inter  Fanum 
Fortunae  et  Ariminum  sita  quod  'moribunda’  dicitur,  uarias  doctorum 
interpretationes  excitauit.  IVossius  ad  situm  ob  aeris  intemperiem  parum 
salubrem  rettulit;  sed  actiua  significatio  quomodo  uoci  illi  inesse  potest? 
rectius  quidem  alii  id  quod  incolarum  ob  eandem  causam  facile  morien- 
tium  est  ad  oppidum  transferri  putauere,  quod  simul  utpote  portu  merca¬ 
turaque  carens  parum  floruisse  monent,  utrumque  amplexus  ego  'mori¬ 
bunda’  et  'pallidior’  inuicem  sese  explicare  debere  intellego;  et  cum 
de  Furio  famelico  agatur,  mihi  hoc  sibi  uelle  Catullus  uidetur,  in  oppi¬ 
dulo  illo  paupere  et  misello  fame  nimirum  homines  enecari  (Verg.  Aen. 
III  217  et  pallida  semper  ora  fame);  nimirum  post  ea  quae  antecesserunt 
carmina  de  fame  hic  agi  Furii,  ultro  intellexit  Iuuentius.  'ab  sede’  ex 
V  restitui;  nam  ut  'a  sedibus’  (ex.  gr.  Aen.  I  84,  II  6,  11),  ita  'ab  sede’ 
(ut  Aen.  I  270,  III  687)  est  sollemne,  ceterum  hoc  'ab  s.  Pisauri’  ita 
est  dictum,  quasi  fuerit  Pisaurus  quidam  nobis  ignotus  oppidi  conditor 
(de  flumine  enim  nequit  cogitari;  et  sedes  est  incolarum,  non  urbis); 
cf.  Verg.  Aen.  VII  209  Corythi  (conditoris)  Tyrrhena  ab  sede ;  quamquam 
0  'pisanum’  praebens  facile  suppeditat  'Pisaurum’,  h.  e.  Pisaurorum, 
quae  potest  fuisse  nominis  forma  altera  (hodie  tantum  'Pisaurenses’ 
occurunt  in  titulis),  ut  Tolentini  oppidi  incolae  tam  Tolentini  quam 
Tolentinenses  et  Tolentinates  dicuntur,  de  more  statuas  aeneas  inaurandi 
(ex.  gr.  Cic.  Verr.  II  51,  150  statuae  equestres  inauratae)  cf.  JJWinkel- 

mannus  historiae  artis  antiquae  p.  173  (ed.  ILessing);  naturalem  auri 
colorem  esse  consimilem  pallori  uidimus  ad  LXIV  100.  ceterum  in  hac 
Furii  cum  statua  comparatione  praeterea  aliquid  reprehensionis  inest, 
scii,  eum  esse  inmobilis  rigiditatis  stupidaeque  taciturnitatis  hominem, 
ut  Plaut.  Pseud.  17  1,  7 ,  Hor.  epist.  II  2,  83  (Ellisius  cp.  etiam  Eurip. 
EI.  383,  Dio  Cass.  LVIII  2).  —  5.  cordi  est.  quo  delectaris  quemque 
amas,  ut  Plaut.  Cist.  I  1,  111.  —  quem  tu  praeponere  nobis  audes, 
grauiter  repetitum  fqui  tibi  .  .  quem  tu’ :  Iuuentio  plane  indignum  esse 
talem  amasium  innuit;  indignum  etiam  esse  semet,  quod  tali  aemulo 
postponatur,  simul  admonet  poeta  illo  fnobis’.  faudes’,  post  omnes  preces 
meas  monitaque.  —  0.  et  nescis  quod  facinus  facias,  quale  (h.  e. 
quam  stultum)  factum;  de  rfac.  fac.’  cf.  Lorenzius  ad  Plaut.  mil.  308 
et  618.  quamquam  habet  hoc  sane  aliquid  obscuri;  nam  de  facto 
Nemesin  lacessente  (L  20)  non  esse  cogitandum,  cum  neutiquam  de  fastu 
agatur ,  per  se  patet,  unde  cum  in  V  legatur  fquid’ ,  pronum  est  con- 
iectare  cquid  fatuus  facias’,  scii,  ut  isti  famelico  te  addicas  iamque 
ipse  esurire  discas;  cf.  Pompon.  com.  108  E,,  mirum  facies,  fatue ,  Mart. 
YI  8,  6.  ceterum  per  cet’  liberrima  et  uix  defendenda  constructione 
haec  uerba  accedunt  ad  faudes’ ;  unde  non  mirandum  est,  quod  pro  'et’ 
Fruterius  cah’,  Muretus  'at’  maluerunt  post  caudes’  fortius  interpungentes, 
nobis  praeplacet  fen  nescis’ ;  cf.  de  hoc  fen’  interrogatiuo  ad  LV  14  adnotata. 

LXXXII. 

1.  Quinti,  si  tibi  uis  oculos  debere  Catullum,  de  hoc  Quintio 
non  ambigua  res  est.  ex  c.  C  uidemus,  eum  deperiisse  Aufilenam, 
quam  et  Catullus  amauit  (supra  p.  37);  unde  iam  Vulpius  conclusit 
hanc  feminam  in  nostro  carmine  tangi,  quamquam  is  esse  horum  uersuum 
ardor  uidetur,  ut  non  mirandum  sit  alios  cogitare  maluisse  de  Lesbia, 
sed  de  ardore  illo  multum  detrahitur,  quod  certam  formulam  f carior 
oculis’  noster  adhibet  sat  breuiter  frigideque:  Quintio  amico  ab  Aufilena 
desistendi  auctor  extiturus  flagrantem  quidem  in  feminam  illam  amorem 
prae  se  fert,  sed  ut  facile  intellegamus,  uerba  haec  sollemnia  non  ex 
animo  intime  commoto  profluxisse.  'oculos’,  rem  carissimam  (ad  III  5), 
cui  saluos  integrosque  debemus,  ei  summas  gratias  et  habeamus  et  refe¬ 
ramus  oportet.  —  2.  aut  aliud  siquid  carius  est  oculis,  cf.  omnino  ad 
XXII  13.  est  autem  carior  quam  oculi  sola  uita  atque  anima;  cf.  LXVIIIb 
66  et  109,  Cic.  Cat.  I  11,  27  quae  mihi  uita  mea  multo  est  carior ,  alia.  — 
3.  eripere  ei  noli,  translate  (de  amasia  abstrahenda)  adhibetur  hic  sermo¬ 
nis  cottidiani  formula:  Plaut.  Men.  Y  7,  22  eripe  oculum  isti  et  Rud.  III 4,  54 
oculos  eripiam  tibi ,  Ter.  Ad.  III  2,  20,  Hor.  sat.  II  5,  35.  'ei’  in  hoc  carmine 
rudiore  esset  putandum  monosyllabon  (Lachm.  ad  Lucr.  p.  152,  LMuellerus 
d.  r.  m.  p.  271 ;  cf.  contra  XXIX  20),  nisi  rerpere’  praestaret  pronuntiare  (cf. 
'surpere’,  sim.).  —  4.  seu  quid,  mirum  est,  pro  'seu’  AStatium  maluisse 
csi’  (Bergkium  fsei’)  nanctumque  esse  sectatores,  siquidem  ''seu  quid’  plane 
respondet  illi  faut  siquid’  u.  2,  cum  cseu’  ualeat f iiel  si’  (CXIII 10).  cf.  et  CIV  2. 

Lxxxm. 

1.  Lesbia  mi  praesente  uiro  mala  plurima  dicit,  tam  pro  con¬ 
sueto  cplurimum  maledicit’  siue  'conuiciatur’_quam  pro  'mala  imprecatur 
(ut  Tib.  I  2,  11);  nam  'mala  interdum  sunt  etiam  'conuicia’,  ut  in  illo 
'mala  ingerere’  (Plaut.  Baccb.  IV  8,  34  et  saepius,  Ter.  Andr.  IY  1,  16 
ibique  Donatus);  Cic.  ad  fam.  VIII  5,  11  multa ,  inquam ,  eum  mala  dixisse . 
coram  marito  (cf.  ad  LXXI  1)  quod  hoc  factum  dicit  poeta,  qui  scii,  ab 
aliis  (ex.  gr.  famulis)  audiuerat,  hinc  uidemus  carmen  nostrum,  ut  et 
ipsum  testatur,  adscribendum  esse  ineunti  Catulli  et  Lesbiae  amori  (h.  e. 
anno  62  uel  61) :  reluctantem  adhuc  pugnantemque  secum  puellam  omnia 
demonstrant  (supra  p.  27).  —  2.  illi  fatno.  homini  illi  stulto  et  in¬ 
sipido;  cf.  XCVIII  2.  —  3.  mule,  nihil  sentis,  conuicium  tam  stultitiae 
a  cogitandi  tarditate  ductum  (Iuuen.  16,  23  mulino  corde  Vagelli ;  Plaut. 
Cist.  IV  2,  12  mulo  inscitior  ex  coniectura  ortum,  nec  Most.  878  satis  huc 
quadrat)  quam  sterilitatis  (Fest.  p.  148  M.);  et  constat  Metelli  et  Clodiae 
nuptias  caruisse  liberis;  fortasse  opprobrium  in  Metellum  ab  inimicis 
ingestum  hic  adhibet  poeta.  ' mulle’,  quod  G  habet  uitio  non  raro 
(XVH  26  XCVII  8),  non  recte  retinuit  Umpfenbachius  [Philologus  1874 
p.  234].  'sentis’,  ad  XVII  20.  —  4.  sana  esset,  mentis  compos,  amoris 
tabe  intacta  (contra:  amore  insana,  furibunda),  ut  Sulpiciae  5  17  < uritur 
nec ,  liceat  quamuis ,  sana  fuisse  uelit,  Iuuen.  6,  652.  —  nnnc  quod 
gannit  et  obloquitur.  'nunc’,  in  hoc  contra  rerum  statu,  ut  XXI  10. 
cg.’,  rauca  uoce  blaterat:  uocabulum  'garrire’  a  canibus,  qui  ringuntur, 
traductum  ad  homines  (Varr.  d.  1.  1.  VII  103,  Non.  p.  450,  5)  denotat 
querulam  uel  iratam  murmurationem  (Ter.  Ad.  IV  2,  17).  'obloqui’, 
contra  aliquem  dicere facile  ualet  'uituperare ,  maledicere’;  Seru.  ad 
Aen.  VI  646,  Plaut.  Cure.  I  1,  41,  Curt.  X  2,  30.-5.  q.  m.  acrior  est  res. 
id  quod  multo  magis  me  excitat  exstimulatque ;  Lucr.  III  323  acres 
stimulos.  —  6.  irata  est,  hoc  est,  uritur  et  coquitur,  succensuit  Lesbia 
fortasse,  cum  Catullus  c.  LI  misisset,  et  hinc  ei  maledixit,  iam  solita 
explicandi  formula  choc  est’  usus  C.  hinc  facit  conclusionem  obuiam : 
Lesbia,  si  non  solum  mei  amorem  declarantis  meminit  (h.  e.  non  tacet 
oblita),  sed  etiam  (nam  memoria  simplex  cum  animo  lento  potest  con- 
iuncta  esse)  mihi  irata  est,  huius  irae  necesse  est  causas  habeat  altiores, 
scii,  amorem,  quem  sibi  ipsa  non  uult  fateri.  Prop.  III  8,  11  sqq.  quae 
mulier  rabida  iactat  conuicia  lingua  .  .  .  has  certas  didici  saepe  in  amore 
notas,  scit  femina,  non  concessam  esse  hanc  facem,  reluctatur,  repugnat; 
et  hinc  ira  in  adulescentem  iura  pudicitiae  sollicitantem,  uir  stultus  non 
potest  agnoscere  abdita  cordis  femineae  sensa;  agnoscit  optime  poeta, 
qui  gaudibundus  ouansqu e  sic  finit:  Lesbia  'uritur’,  amore  me  deperit  et 
ita  ('loquitur’  pergunt  codices  pessime,  quasi  quod  iam  in  protasi  est 
positum,  nunc  in  conclusione  posset  effici;  bene  Lipsius  correxit:)  'co¬ 
quitur’,  id  est,  intimo  pectore  angitur  (Verg.  Aen.  VII  345  femineae 
ardentem  curaeque  iraeque  coquebant) ;  amat  me,  sed  hic  amor  ei  molestus 

est  et  res  anxia,  et  hinc  studet  illa  effugere  ardorem  et  ex  animo  extir- 
pare,  dum  mihi  maledicit,  frustra  esse  hunc  conatum  facile  sentit  poeta. 

LXXXIV. 

1,  2.  Chommoda  dicebat,  siquando  commoda  uellet  dicere  et 
insidias  Arrius  hinsidias.  de  hoc  Arrio  probabilissima  debetur  con- 
iectura  AStatio  et  Schwabio  q.  C.  p.  325,  qui  agnouere  Q.  Arrium  ora¬ 
torem,  de  quo  cf.  Cic.  Brut.  69,  242  quod  idem  faciebat  Q.  Arrius ,  qui  fuit 
M.  Crassi  quasi  secundarum,  is  omnibus  exemplo  debet  esse ,  quantum  in 
hac  urbe  polleat  [multorum]  obedire  tempori  multorumque  uel  honori  uel 
periculo  seruire.  his  enim  rebus  infimo  loco  natus  et  honores  et  pecuniam 
et  gratiam  consecutus  etiam  sine  doctrina ,  sine  ingenio  in  patronorum 
[fin  p.’  ante  'sine  doctr.’  codd.]  aliquem  numerum  peruenerat ;  cf. 
EHerzogius  in  Paulyi  Encycl.  real.  I  p.  1757  sq.  (ubi  uide  praeter  alia 
etiam  coniecturam  de  Rossii  malam  aspirationem  ex  origine  Arrii  Etrusca 
repetentis),  ceterum  Quintilianus  (cf.  testim.  uol.  I)  hoc  carmen  non 
recte  rettulit  ad  nimium  aspirationis  usum,  qui  Caesaris  tempore  in¬ 
crebuerit  et  de  quo  cf.  Corssenus  de  pronunt.  I  p.  103  sqq.,  Brambachius 
libri  'Neugestaltung  d.  lat.  Orthographie’  p.  282  sqq.;  nam  hoc  uitium 
ubique  aspirandi  a  Catullo  quidem  uni  solique  Arrio  eiusque  origini 
rusticae  inputari,  ex  u.  3  sq.  apparet,  ceterum  uocabula  a  poeta  speci¬ 
minis  causa  posita  'commoda’  (lucra;  cf.  ex.  gr.  Maxim,  eleg.  1,  130) 
et  'insidias’  (scii,  forenses  siue  fraudes  astutiasque)  non  sine  consilio 
electa  esse  uidentur :  quadrant  in  hominem,  qualem  depingit  Cicero.  'si 
uellet’  de  repetita  actione;  Kuehnerus  gr.  1.  II  p.  926,  Draegerus  synt. 
II  p.  733.  —  7.  mirifice.  LIII  2.  —  sperabat.  Cic.  ad.  Att.  I  1,  4 
spero  tibi  me  causam  probasse ;  est  germanicum  fsich  schmeicheln’.  — 
8.  quantum  poterat,  pulmonibus  omni  cum  ui  aspirationem  efferen¬ 
tibus.  —  3,  4.  credo,  sic  mater,  sic  Liber  auunculus  eius,  sic  mater¬ 
nus  auus  dixerat  atque  auia.  de  inrisione,  quae  illi  'credo’  inest, 
et  de  'sic’  subiecto  cf.  ad  I  8.  cognatos  maternos,  non  patrem  agnatos- 
que  Arrii  quod  conmemorat  poeta,  ita  est  explicandum,  quod  ex  hac 
origine  uitium  hominis  deriuatur.  non  quia  feminae  incorruptam  anti¬ 
quitatem  conseruant  (Cic.  d.  or.  III  12,  45,  ubi  cum  1.  n.  cf.  ex  quo  sic 
locutum  esse  eius  patrem  iudico,  sic  maiores ),  quae  fuit  Parthenii  opinio 
—  nam  quid  ceteris  cogDatis  cum  hoc  feminarum  more?  — ,  sed  quia 
Arrius  teste  Cicerone  infimo  loco  natus  ex  familia  materna  traxerat 
malam  illam  consuetudinem;  multi  attulere  P.  Nigidii  Figuli  (Geli. 
XIII  6,  3)  uerba  rusticys  fit  sermo ,  si  aspires  perperam,  similiter  autem 
ut  Hor.  sat.  I  6,  131  poeta  hoc  genus  maternum  persequitur  usque  ad 
auum,  qui  fortasse  ipse  cum  coniuge  sua  erat  seruili  condicione,  quae  ratio 
fauet  coniecturae  Passeratii,  qui  pro  'Liber’  (quod  nomen  proprium  sane 
est  inauditum  nec  probabilitate  nititur  ulla)  reposuit  'liber’  adiectiuum, 
quo  auunculus  primus  ex  familia  ista  ad  libertatis  statum  emersisse 
dicitur,  quod  magis  utique  placet  quam  coniecturae  ThMarcilii  'iber’ 

(Schwabius  q.  C.  p.  329)  aut  NHeinsii  'Cimber’  proponentium,  de  'eius’ 
cf.  Bentleius  ad  Hor.  od.  III  11,  18  (LXIY  122).  ceterum  quod  V  'eius 
est’  praebet,  tam  in  boc  'est’  quam  in  illo  ('insidias)  he’  u.  2  latent 
notae,  quibus  omissos  ob  eundem  exitum  'hinsidias’  uu.  7  et  8  inter  2 
et  3  esse  reponendos  indicabatur.  —  5.  hoc  misso  in  Syrias  requierant 
omnibus  aures,  reipublicae  causa  siue  ipse  magistratus  siue  magistratui 
additus  Arrius  abierat  in  prouiuciam,  ut  'misso’  indicat;  una  cum  M. 
Crasso  familiari  sub  finem  a.  55  eum  in  Syriam  esse  profectum,  Schwa- 
bius  p.  331  coniecit.  'Syrias’  dedi  pro  tradito  'syria’ ,  cum  's’  ante 
sequentem  V  facilius  interciderit  quam  'm’  (uulgo  'Syriam’),  pluralem 
de  magna  terra  ex  diuersis  partibus  constante  intellegens  (aliter  XLV  22), 
ut  habent  pluralem  'Syriae’  Mela  II  7,  102,  paneg.  lat.  p.  139,  9,  alii 
(Kuehnerus  gr.  1.  II  p.  51).  Liu.  XXVI  22,  8  uixdum  requiesse  auris  a 
strepitu  et  tumultu  hostili :  aures  populi  Romani  in  foro  audientis  horri¬ 
bili  illa  pronuntiatione  male  affectae  paululum  sese  recrearant  Arrio  ab¬ 
sente.  —  0.  audibant  eadem  liaec.  scii,  uocabula  'commoda’  et  'in¬ 
sidias’  similiaque;  de  forma  inperfecti  Neuius  II  p.  445.  —  leniter  et 
leuiter.  nimirum  'pronuntiata’,  blandiente  et  allitteratione  et  assonantia 
haec  sunt  iuncta,  ut  amat  sermo  familiaris  (cf.  XCVII  2),  ut  Cic.  ad  Att. 
XIII  21,  6  de  Attica  optime ,  quod  leuius  ac  lenius  et  quod  fert  evkoXcos. 
remissa  ui  pulmonum  non  tam  grauiter  urbani  quidem  oratores  uerba 
illa  loquebantur.  —  9.  sibi  postilla  metnebant.  aduerbium  in  prisco 
scribendi  genere  (inde  ab  Ennio  et  Catone  usque  ad  Terentium)  pro 
rpostea’  adhibitum  ex  sermone  cottidiano  retinuisse  uidetur  noster,  iam 
non  uerebantur,  ne  abhinc  uoces  tam  atrociter  pronuntiatas  audire  deberent, 
propterea  quod  longa  erat  Arrii  absentia  futura.  —  10.  cum  subito 
affertur  nuntius  horribilis,  ecce  rupta  est  ingratissime  quies  optata. 
Ellisius  cp.  Cic.  Phil.  XIII  9,  19  parata  sententia  consularis ,  cum  repente 
ei  affertur  nuntius,  in  fhorr.’  aspirationem  fortiter  effer,  ceterum  uix 
opus  est,  ut  disquiramus,  quomodo  (num  forte  per  Arrii  comitum  una 
in  Syriam  proficiscentium  litteras  ex  portu  aliquo  Italico  Romam  missas) 
et  quando  hic  nuntius  in  urbem  uenerit:  iocus  aperte  a  Catullo  est 
fictus  (quod,  si  amplectimur  Schwabii  rationem,  utique  oportet  statua¬ 
mus).  —  11.  illuc,  in  Syrias,  per  mare  Ionium  Italiam  nempe  relin¬ 
quens.  —  12.  iam  non  Ionios  esse,  sed  Hionios.  non  amplius  esse 
notum  gratumque  omnium  auribus  ob  sonum  suauem  dulcemque  mare 
Ionium,  sed  nouum  ab  Arrio  accepisse  nomen  Hionii.  quae  deprauatio 
facile  hiandi  uerbum  in  memoriam  reuocauit. 

LXXXV. 

1.  Odi  et  amo.  auersatur  C.  in  Lesbia  (nam  ad  hanc  recte  pleri- 
que  omnes  rettulerunt  hos  uu.)  morum  deprauationem  et  tamen  eam 
amare  pergit  ipsa  iniuria  instimulatus,  quam  perfida  amasia  intulit  ei 
(cf.  LXXI1  5  sq.,  LXXV  3  sq.).  'odisse’  et  'amare’  saepius  siue  con- 
iuncta  siue  opposita  habes:  Publilius  Syr.  6  aut  amat  aut  odit  mulier , 

nil  est  tertium ,  Ouid.  am.  III  11,  33  luctantur  pectusque  leue  in  contraria 
tendunt  hac  amor ,  hac  odium;  sed  puto  uicit  amor  et  ibid.  35  odero,  si 
potero,  si  non ,  inuitus  amabo,  Sen.  d.  benef.  VI  6,  2  alioqui  iubes  me 
eodem  tcmpwe  et  amare  et  odisse.  —  id  faciam,  c-f.  ad  XXI  9.  —  for¬ 
tasse  requiris,  formula  haud  rara,  cuius  gemella  est  'forsitan  requi¬ 
ras’  (ex.  gr.  Aen.  II  506).  —  2.  nescio,  sed  fleri  sentio  et  excrucior, 
affectuum  inter  se  contrariorum  causam  nondum  inuenit,  ex  ipsa  re¬ 
pugnantia  multum  doloris  suscipit.  Vulpius  cp.  Cic.  Brut.  46,  171  qui 
est,  inquit ,  iste  tandem  urbanitatis  color?  nescio,  inquam,  tantum  esse 
quendam  scio ;  adde  Mart.  I  32  non  amo  te,  Sabidi,  nec  possum  dicere, 
quare:  hoc  tantum  possum  dicere,  non  amo  te.  'excrucior’,  LXXVI  10, 
Plaut.  Cist.  I  1,  61  excrucior,  male  mihi  est,  male  maceror,  doleo  ab 
animo.  —  scriptum  est  hoc  carmen  paulo  ante  LXXII  et  LXXV. 

LXXXVI. 

1.  Quintia  formosa  est  multis,  mihi  candida,  longa,  recta  est. 
de  Quintia  nil  scimus,  non  de  Quintii  Veronensis  sorore  posse  cogitari 
temporum  ratio  docet  (u.  5  'est’  ostendit,  tum  cum  C.  Lesbiam  amauit 
hos  uu.  esse  scriptos);  sed  quaecumque  erat,  eam  conlatam  cum  Lesbia 
poetae  ad  corrigendam  hanc  comparationem  ansam  dedisse  probabile 
est.  Quintia  igitur  'formosa’,  h.  e.  et  pulcra  et  uenusta  (5  sq.),  ualet 
apud  multos  (rovs  noXXovs).  saepius  enim  datiuus  pronominis  personalis 
cum  uerbo  auxiliari  coniungitur,  ut  iudicium  siue  aestimatio  indicetur: 
Enn.  ann.  284  V.  hostem  qui  feriet,  mihi  erit  Carthaginiensis  (=  habebo 
pro  C.),  Lucii.  XXX  115  M.  omnes  formosi,  fortes  tibi  (=  ex  tuo  iudicio 
sunt),  Hor.  epist.  1 16,  66  liber  mihi  non  erit  umquam  (ibid.  1, 19,  45,  a.  p.  357), 
Prop.  I  8,  2  et  11, 21,  Verg.  Aen.  XI 416  (ibique  interpp.).  at  ex  C.  sententia 
Quintia  est  tantummodo  'candida’  (ad  XIII  4),  'longa’  siue  magna  (Ouid. 
am.  II  4,  83  tu  quia  tam  longa  es,  ueteres  heroidas  aequas),  'recta’  siue 
procera  (X  20),  h.  e.  tantum  corporis  bonis  excellit;  Hor.  sat.  I  2,  123 
candida  rectaque  sit ,  Dracont.  rapt.  Hei.  520  sic  longior  artus  et  procera 
regens  in  poplite  membra  (Rohdius  libri  'd.  griech.  Roman  p.  154  not.). 

_  2.  haec  ego  sic  singula  confiteor,  haec  'c.,  L,  r.’  ita  ut  feci  parti- 

culatim  concedo;  Seneca  Anth.  lat.  56,  2  formosa  es  ..  confitear,  si  uis, 
omnia.  —  3.  totum  illud  'formosa’  nego,  sed  ex  tribus  illis  partibus 
effici  attributum  'formosa’,  non  concedo;  cf.  Quint.  VIII  6,  38  illud  'canto', 
Mart.  V  58,  2  'iras'  istud’,  Naegelsb.  stil.  p.  1357,  Usenerus  Fleckeis.  ann. 
1878  p  80.  _  3,  4.  nam  nulla  uenustas,  nulla  in  tam  magno  corpore 
mica  salis,  nam  desunt,  quae  ad  corporis  bona  oportet  accedant,  lepor 
ille  suauitasque  (%dQig)  et  facetiae  iocique,  si  qua  uere  'formosa’  uult 
dici;  similiter  Petron.  Anth.  lat.  89  [PLM.  IV  p.  95]  non  est  forma  satis, 
nec  'quae  wult  bella  uideri  debet  uulgari  more  placere  uiro:  dicta,  sales, 
lusus  sermonis  gratia,  risus  fingunt  naturae  candidioris  opus.  cf.  XVI  7 
salem  ac  leporem,  L  7  sq.,  Cic.  d.  n.  d.  I  28,  79  si  hoc  ipsum  salsum  illi  et 
uenustum  videtor-,  Afran.  com.  30  R.  ut,  quidquid  loquitwr,  sal  merum 

est-,  AStatius  cp.  et  Lucr.  IY  1162  chmiton  mia ,  tota  merwm  sal ;  nam 
tfn.  mica  s.’  (proprie  ex.  gr.  Ouid.  f.  I  338)  hic  translate  adhibetur  (=  nil 
quidquam  facetiarum),  ut  Mart.  YII  25,  3  nullaque  mica  salis  (de  epi¬ 
grammatis)  ex  nostro  loco.  —  5,  6.  Lesbia  formosa  est;  quae  cum 
pulcherrima  tota  est,  tum  omnibus  una  omnis  subripuit  ueneres. 
Lesbia  fortiter  praeposita  eoque  Quintiae  opposita  uere  'formosa’  esse 
dicitur  a  poeta  suam  uocis  definitionem  exhibente,  utpote  et  corporis 
bonis  (pulch.)  enitens  et  uenustatis  dotes  possidens  una  (ad  V  3) 
omnes  omnium,  scii,  feminarum  (quod  ex  ipso  opposito  subintellegimus, 
ut  Sen.  Med.  94,  Stat.  silu.  III 4,  44),  h.  e.  eis  ad  se  solam  translatis  omnes 
puellas  superans ;  cf.  et  ad  LXI  156.  de  plurali  'ueneres’  cf.  Plaut.  Stich. 
II  1,  5  amoenitates  omnium  uenerum  atque  uenustaium  affero.  Schwabius 
cp.  Nonn.  Dion.  XVI  45  tkxq&evlht}  yccq  KaXXog  oXov  ovXrjoev  'OXvpmov. 

Lxxxvn. 

1.  amatam  uere.  ex  animo  nec  tantum  sensuum  titillantium  cupi¬ 
ditate  uaga.  ad  ftantum  quantum’  cf.  XXXVII  12.  —  2.  Lesbia  amata 
mea  est.  male  et  ipsa  uerborum  conlocatione  uetante  uulgo  auctore 
Scaligero  legunt  ees’~  hinc  enim  factum  est,  ut  hoc  carmen  utpote  ad 
Lesbiam  missum  iusto  fine  carere  opinati  ad  transpositiones  inprobabiles 
delaberentur.  —  8.  nulla  fides  ullo  fuit  umquam  foedere  tanta,  ex 
codice  interpolato  quodam  Lachm.  recepit  cnullo’,  recordatus  duas  nega¬ 
tiones  interdum  non  tam  adfirmare  quam  fortius  negare  (Kuehnerus  gr.  1. 
II  p.  627  et  Draegerus  synt.  hist.  II  p.  68).  sed  dum  huius  usus  exempla 
perscrutamur,  eum  in  sola  uoce  'nemo’  certo  regnasse  reperimus  (cf. 
Plaut.  mil*.  1411  non  nociturum  nemini  et  Brixius  ad  Men.  II  3,  20,  Enn. 
trag.  130  quos  non  miseret  neminis,  Lucii.  XVII  14  M.  nil  neminem,  Sul¬ 
piciae  epist.  1,  8  et  Prop.  II  19,  32  ne  nemo ,  Q.  Cicero  de  pet.  cons. 
5,  20  nemini  illorum  molestus  nulla  [sic  codd.]  in  re  umquam  fuisti , 
Petron.  42  et  76  nemini  nil ;  unde  in  loco  Varronis  ap.  Non.  p.  530r 
quem  attulit  LMuellerus  comm.  Lucii,  p.  241,  scribendum  est  omnis 
heroas  negat  me  scisse),  sed  qui  cullo’  retinendum  censeo,  idem  nunc 
amplector  lenem  Doeringii  correcturam,  qui  litterula  v'm’  geminata  re¬ 
posuit  fin  foedere’,  nudus  euim  ablatiuus  hic  quidem  uix  admitti  potest; 
cf.  omnino  LXXVI  3.  f foedus’,  amoris,  cf.  LXIV  335  et  C1X  6.  — 
4.  quanta  in  amore  tno  ex  parte  reperta  mea  est.  Itali  olim  ‘suo’, 
Froehlichius  fmeo’  coniecerunt,  recte  illi  offensi,  nam  si  uulgo  expli¬ 
cant  "amore  tui  (=  in  te)’  cp.  LXIV  253,  propterea  notus  hic  loquendi 
usus  a  nostro  loco  alienus  est,  quod  inepte  et  contra  cogitandi  normas 
dicitur  fex  mea  parte  in  amore  aduersus  te’:  quasi  uero  in  amore  sui 
etiam  Lesbiae  fuisset  pars  aliqua,  facile  flagitat  sensus  communis  cin 
hoc  foedere  (in  communi  amore)  ex  parte  mea’;  cf.  LXXVI  6  ex  hoc 
amore,  XCI  2,  CIX  1  sq.  in  hoc  igitur  nersu  potius  quam  in  u.  2  uitium 
inest;  et  nisi  forte  ipsum  illud  fhoc’  latet  corruptione  paulo  inprobabi- 
liore,  ex  TUO  eliciendum  est  ILLO,  ut  proposui  Fleckeis.  ann.  1878 

p*  770.  ita  autem  si  ratione  iubente  scribimus,  dilabitur  offensio  omnis 
in  abrupto  carminis  statu  posita,  quae  Scaligerum  ceterosque  editores 
plerosque  inpulit,  ut  bos  uersus  ante  c.  LXXV,  quocum  in  unum  iunxe- 
runt,  traicerent  nulla  cum  probabilitatis  specie,  adest  breuis  senten¬ 
tiola  a  poeta  tristibus  cogitationibus  tradito  in  cartas  coniecta,  quales 
habemus  etiam  in  cc.  LXX  et  LXXXV. 

Lxxxvra. 

1,2.  Quid  facit  is,  Gelli,  qui  cum  matre  atque  sorore  prorit 
et  abicctis  peruigilat  tunicis  ?  ex  Gellio,  quem  ex  c.  LXXIV  nosti,  tam¬ 
quam  alieno  ab  bis  rebus  omnibus  poeta  quaerit,  quale  facinus  faciat 
qui  in  matre  (sic  enim  ad  augendum  scelus  Gellii  nouerca  uocatur)  et 
in  sorore  (LXXXIX  2,  XCI  5)  turpiter  libidinem  exerceat.  Mart.  IX 
73,  6  et  pruris  domini  cum  Ganymede  tui  (Plaut.  Sticb.  Y  5,  16  quin 
ego  ibi  pruriam,  scorter);  priscum  'prorire’  a  Y  commendatum  restituere 
non  dubitaui.  de  abiectis  tunicis  (tam  maris  quam  feminarum)  cf.  ad  LXVI 
81,  nisi  quod  hic  'abi.’  summam  inpudentiam  denotat;  Apul.  met.  III  20 
omnibus  abiectis  amiculis  .  .  nudati  bacchamur  in  Venerem ;  et  'peruig.’, 
sumptum  de  sacris  nocturnis  in  uariorum  deorum  cultu,  hic  de  sacris  Veneri 
factis  intellege;  Ellisius  cp.  Aristoph.  fr.  116  D.  et  nub.  1069,  Lucian.  d. 
met.  16.-3.  patruum  qui  non  sinit  esse  maritum?  qui  disturbat  iura 
coniugalia  patrui  amando  eius  uxorem;  intellege  non  tam  Gallum  (LXXIV) 
quam  eum,  cuius  cum  femina  Gallo  fauente  fecit  adulterium  Gellius 
(LXXV1I1).  —  4.  ecquid  scis  quantum  suscipiat  sceleris?  ne  quid 
dubii  restet  de  interrogationis  'quid  facit?’  significatione,  repetitur  sen¬ 
tentia  derectius  apertiusque.  'ecquid’,  num  forte,  ut  XXVIII  6;  cf.  et 
Brixius  ad  Plaut.  mil.  993  (sine  causa  Lachm.  'ecqui’).  genetiuus  par- 
titiuus,  ut  alibi,  hic  quoque  non  caret  plane  ui  propria  (germanice 
'welch’  grosses  Bubenstueck’);  cf.  XCI  10.  'susc.’,  scii  in  se;  AStatius 
cp.  Cic.  Phil.  XI  4,  9  miserior  igitur  qui  suscipit  in  se  scelus  quam  si  qui 
alterius  facinus  subire  cogitur.  —  6,  6.  suscipit,  o  Gelli,  quantum  non 
ultima  Tethys  nec  genitor  Nympharum  abluit  Oceanus,  de  'susc.’  in 
responsione  repetito  cf.  ad  IX  5;  et  uehementiori  affectui,  qui  iam 
regnat,  conuenit  co’  additum  (cf.  contra  u.  1).  Tethys  (LXIV  29  et 
LXVI  70,  ubi  uide)  cum  Oceano  suo  in  mari  extremo  habitans  ('ult.’) 
hic  fingitur  secundum  Hom.  II.  XIV  200  tl(u  yaQ  otyopsvr}  nolvq)UQ§ov 
TtSLQoczcc  yair\q ,  'Sl^savov  zs  ftsav  ysvsGiv ,  nat  firixsQcc  Trj&vv.  quae 
numina  copulata  ut  totum  mare  inmensum  innuunt,  ita  sine  iusta  ratione 
Oceanus  hic  quidem  pater  Nympharum  audit,  siquidem  non  tam  eius 
descriptio  exornans  requiritur  quam  causa  totius  conmemorationis  ad¬ 
dita.  per  medium  autem  aeuum  semper  librarii  indifferenter  habebant 
uoculas  fnympha’  ct  'lympha’ :  recte  restituit  LMuellerus  'lympharum5, 
cum  Oceanus  sit  pater  amnium  aquarumque  omniumf.  et  aquarum  no¬ 
tione  hic  quam  maxime  est  opus,  quippe  quibus  sordes  lues  scelera 
tam  Graeci  quam  Romani  persuasum  habuerint  elui  (ablui)  purgari  ex- 

piari:  Hom.  II.  I  314  xal  sis  ala  Ivpat  tyallov,  Soph.  Oed.  tyr.  1227  sq., 
Eurip.  Iph.  Taur.  1193  fialaGGu  nlvfci  narra  tdv&QcoTCoav  naxa,  Cic.  p. 
Rose.  Am.  26,  71  sq.,  Lucr.  VI  1077  non  mare  si  totum  uelit  eluere  omni¬ 
bus  undis ,  Ouid.  f.  II  45  et  met.  III  26,  Seu.  Phaedr.  715  quis  eluet  me 
Tanais  .  .  non  ipse  toto  magnus  oceano  pater  tantum  expiarit  sceleris 
(id.  Here.  fur.  1323  sqq.),  Clandian.  Eutr.  II  22;  Vulpio  debeo  Lactant. 
V  19,  33  tamquam  ulli  amnes  abluant,  ulla  maria  purificent,  ''abluit’ 
(omnino  non  purgat)  multo  fortius  est  quam  quod  olim  edebant  c abluat’. 
—  7.  nam  nihil  est  quicquam  sceleris  quo  prodeat  nitra.  'n.  q.’ 
(plane  nihil)  saepius  apud  comicos  obuium  (interpp.  ad  Ter.  Andr.  I 
1,  63,  Plaut.  Bacch.  IV  9/113  nil  .  .  consilii  quicquam  dabo )  iterum 
postea  apud  Gellium  (I  3,  3)  reperitur.  cultra’,  scii,  quam  quo  iam  pro¬ 
diit  (scelestior  fieri  nequit  quam  iam  est);  Hor.  epist.  I  1,  32  est  quadam 
prodire  tenus,  si  non  datur  ultra,  sine  causa  'quod’  olim  maluere.  —  8.  non 
si  demisso  se  ipse  uoret  capite,  non  si  (XLVIII  5)  fellandi  actus 
libidine  (LXXX)  uel  semet  ipse  fellare  (ibid.  6)  uelit.  monstruosissimum 
et  inauditum  scelus  poeta  fingit,  masturbationem  (si  ita  loqui  fas  est) 
per  os  capite  deorsum  inclinato  factam,  sed  hoc  tamen  foret  in  se 
solum,  non  in  aliorum  iura  sacrata  exercere  turpitudinem  extremam, 
iam  AStatius  cp.  Gic.  d.  dom.  31,  83  latitat  omnino  (Sex.  Clodius  cunni¬ 
lingus),  sed  si  requiri  iusseris,  inuenient  hominem  apud  sororem  tuam 
occultantem  se  capite  demisso . 


LXXXIX. 

1,  2.  Gellius  est  tenuis,  qnid  ni?  cni  tam  bona  mater  tamqne 
ualens  ninat  tamqne  nennsta  soror,  idem  initium  atque  in  c.  LXXIX  1 
(ad  'quid  ni’  hic  tamen  supple  'sit’,  h.  e.  iure  est  tenuis),  'tenuis’  et 
quod  ut  huius  synonymum  u.  4  et  6  adhibetur  'macer’,  h.  e.  exilis,  semper 
in  malam  partem  ualent:  ut  gracilitas  laudis,  sic  tenuitas  uitii  est 
(ex.  gr.  Cic.  Brut.  §  64,  Maxim,  eleg.  1,  85  quaerebam  gracilem,  sed  quae 
non  macra  fuisset),  hic  unde  macelli  (LVII  6)  corporis  habitus  extenuatus 
prouenerit,  ipsa  res  ostendit:  ut  deus  salax  Priap.  26,  8  Gellius  quoque 
est  eefututus  .  confectusque  macerque.  'bona’  ambigue,  et  pulcra 
(XXXVII  19)  pelliciensque  et  benigna,  utpote  filio  tam  facile  sui  copiam 
praebens  (CX  1).  'ualens’  autem  soror  (LXXXVHI  1)  dicitur,  quae  ob 
aetatis  florem  uiridem  corpusque  uegetum  concubitum  patitur  indefati¬ 
gata;  Priap.  26,  10  fures  caedere  quamlibet  ualentes  (Vulpius  cp.  Plaut. 
Cas.  IV  4,  26  obsecro  ut  ualentula  est!).  'uiuat’,  sit,  ut  X  32.  — 
3.  bonns  patrnus.  iterum  ambigue:  adeo  et  beniuolus  facilisque,  ut 
Gellium  cum  fratris  uxore  apud  se  cubare  patiatur,  et  ineptus  stultusque 
(XXXIX  9),  ut  sui  ipsius  adulterium  eundem  doceat  (LXXVIII  3  —  6). 
—  omnia  plena  puellis  cognatis,  intellege  maxime  duorum  patruo¬ 
rum  ,  et  Galli  et  alterius ,  uxores ;  quas  etsi  adfines  tamen  cognatas  Gellii 
uocat  poeta  eodem  modo,  quo  illius  nouercam  fecit  matrem,  'o.  pl.’ 
sollemnis  est  dictio;  Vulpius  cp.  Cic.  ad  Att.  H  24,  4  ita  sunt  omnia 

omnium  miseriarum  plenissima,  ad  fam.  IX  22 ,  4  stultorum  plena  sunt 
omnia,  Tib.  I  8,  64,  Ouid.  epist.  8,  76.  —  4.  quare  is  desinat  esse 
macer?  XXIII  15.  nulla  ei  tam  bene  beateque  uiuenti  est  causa,  cur 
studeat,  ut  abstinenter  agendo  aliquando  perueniat  ad  opimiorem  corporis 
habitum.  —  5,  6.  qui  ut  nihil  attingat,  nisi  quod  fas  tangere  non 
est,  quantumuis  quare  sit  macer  inuenies.  Scaliger  maluit  'attingit’; 
quem  erant  qui  sequerentur,  nimirum  eut’  pro  '‘quemadmodum’  acci¬ 
pientes.  sed  salsius  uulgo  cut’  accipiunt  pro  'quamuis’,  omisso  postea 
f tamen’  (Drakenb.  ad  Liu.  XXII  20,  1),  hoc  modo:  licet  pro  more  suo 
(XCI  7  sqq)  futuat  tantummodo  cognatas  supra  enumeratas  (non  alias), 
iam  ex  harum  et  numero  et  natura  intelleges,  cur  G.  sit  oppido  macer. 
Lucan.  II  81  fas  haec  contingere  non  est.  cquantumuis’  pro  fualde’  ad¬ 
hibitum  nunc  quidem  apud  Senecam  demum  recurrit  Suetoniumque 
(Calig.  53  quantumuis  facundus  et  promptus ). 


XC. 

1,  2.  Nascatur  magus  ex  Gelli  matrisque  nefando  coniugio  et 
discat  Persicum  aruspicium.  memoriae  est  traditum,  magos,  Persa¬ 
rum  sacerdotes  (Apul.  apol.  25)  sapientesque,  licitam  putauisse  incestam 
cum  matribus  et  sororibus  filiabusque  coniunctionem:  cf.  Strabo  XV 
p.  735  xovxoig  (gccyocg)  8s  nai  firjZQccGt  gvveq%ei i&cll  itaxQiov  vevogiczai, 
Clem.  Alex,  strom.  III  515  piyvvv rui  de ,  <pr\aCv ,  of  fiayoi  grjZQaGL  xat 
0'vyazqdGL’  %ai  ddeXtpocig  pCyvvG&cti  &£[iizdv  elvcu,  Diog.  Laert.  I  7,  Eurip. 
Andr.  173  cum  scholiis  et  alii  (Pauly,  Enc.  real.  IV  p.  1375).  igitur 
poeta,  qui  ita  illud  in  usum  suum  conuertit  ut  certum  quoddam  reli¬ 
gionis  praeceptum  ea  de  re  fuisse  fingat,  optat  ut  turpis  illius  inter 
G.  matremque  concubitus  (nam  fconiugium’  honeste  de  nuptiis  innuptis 
adhibetur,  ut  Ouid.  met.  X  295,  Lygd.  4,  73)  fructus  sit  filius  isque 
magorum  diuinandi  ex  uictimarum  extis  disciplina  inbuatur,  h.  e.  fiat 
ipse  magus,  substantiuum  faruspicium’  primus  uidetur  noster  adhibuisse 
(inde  a  Suetonio  plures).  —  3.  gignatur  oportet,  hoc  certum  prae¬ 
ceptum,  ut  iam  dixi,  ex  re  finxisse  uidetur  poeta.  —  4.  impia  religio, 
superstitio  ob  tales  leges  ius  fasque  apud  ceteras  gentes  cultum  uiolantes 
horrenda  (XXIII  10);  quibus  illud  '‘si  (=  siquidem)  uera  est’  quomodo 
accipi  uelit  non  in  dubio  relinquit  poeta.  —  5,  6.  gnatus  nt  accepto 
ueneretur  carmine  diuos,  omentum  in  flamma  pingne  liquefaciens, 
'gratus’  correxit  LMuellerus  (etiam  'gnauus’  minus  bene  proponens), 
cum  traditum  Agnatus’  post  u.  3  stare  sane  nequeat:  secundum  Persarum 
religionem  magus  oportet  oriatur  ex  matris  gnatique  concubitu,  ut  possit 
gratus  dis  acceptusque  horum  sacra  ohire.  hanc  uulgarem  formulam 
(XCVI  1)  paululum  inuertere  potuit  noster,  carmen  ipsum  a  magis  can¬ 
tatum  eacceptum’  siue  iucundum  exauditumque  dicens.  Apul.  apol.  26 
auditisne  magiam  . .  artem  esse  dis  immortalibus  acceptam ,  colendi  eos 
ac  uenerandi  pergnaram ,  piam  scilicet  et  diuini  scientem,  sed  dubito, 
num  uoce  'acceptus’  ad  carmen  deflexa  iterum  addi  potuerit  'gratus’; 

certe  formulae  sic  disruptae  exemplum  desidero,  desidero  etiam  aliam 
notionem  longe  grauiorem,  scilicet  fpostquam  disciplinam  didicit’,  ut 
respiciatur  ad  u.  2.  et  hoc  Apulei us  ut  illo  'pergnaram’  ita  aliis  uerbis 
1.  1.  c.  25  urguet  premitque  hisce  (magum)  rite  nosse  atque  scire  atque 
callere  leges  cerimoniarum ,  fas  sacrorum ,  ius  religionum,  praefero  igitur 
r  gnarus’.  de  cantaminibus  autem  magorum  Strabo  p.  733  sit’  ini 
g vqqvvtjv  Svct&sv xsg  xa  y.q£ a  Qu($8ovg  Xsnxovg  icpdnxovxav  ot  gayov  nav 
inuSovGvv  .  .  .  xag  8s  incoSug  novovvxav  noXvv  %qovov  Qafidcov  gvQvytvvtov 
Xertzcov  diGgrjv  yiczxi%ovx£ g  .  .  .  ncci  fjgsQcev  Ss  sIgvov xsg  sTtuSovGvv 

cogar  6%s86v  xv ,  Plato  Charmid.  p.  157a  xag  Ss  incpSag  slvcu  xovg  Xo- 
yovg  xovg  naXovg.  idem  Strabo  p.  732  magos  Iouem  Solem  Lunam 
Venerem  una  cum  terra  igni  aqua  aere  ueneratos  esse  testatur  (Pauly 
1.  1.  p.  1370  sqq.);  ibidemque  de  omento  siue  membrana  pingui  ac  tenui 
intestina  integente  (Plin.  h.  n.  XI  204)  legimus  ogcog  Ss  xov  intnXov  xv 
grugov  xv&sciGvv ,  cog  Xiyovcv  xtvsg ,  ini  x 6  nvQ.  igitur  non  carnem  uicti- 
marum  igni  sacro  inponebant  magi,  ceterum  iam  Scaliger  cp.  imitatio¬ 
nem  Persii  2,  47  tot  tibi  cum  in  flammas  iunicum  omenta  liquescant ; 
alios  locos  dat  Marquardtus  antiq.  rom.  VI  3  p.  176.  ad  'liquef.’  cf. 
LXIV  360. 


XCI. 

1  sqq.  non  ideo,  Gelli,  sperabam  . .  quod  te  non  nossem  bene  . . 
sed  quia  . .  uidebam.  aperit  hoc  carmen  causam  inueetiuarum  in  Gel¬ 
lium,  qui  olim  poetae  amicus  tamen  et  ipse  corruperat  Lesbiam;  nam 
hanc  designari  cum  u.  2,  tum  u.  6  'magnus’  ostendit,  de  constructione 
cf.  Prop.  II  16,  25  non  (ideo)  quia  peccaris  testor  te,  sed  quia  uidgo  .. 
fuit ,  Cic.  Tuse.  II  23,  56  pugiles  in  iactandis  caestibus  ingemescunt,  non 
quod  doleant . sed  quia  . .  corpus  intenditur ;  plura  ap.  Kuehnerum  gr.  1. 
II  p.  917.  —  2.  in  misero  hoc  nostro,  hoc  perdito  amore.  fmis.’, 
qui  infelix  est,  ut  XCIX  15;  fperd.’,  qui  omni  spe  est  destitutus 
(LXXVI  9).  fhoc  nostro’,  ut  CIX  2;  nisi  quod  hic  'nostro’  ualet  'meo’, 
sequente  nihilo  setius  'nossem’  (Kuehnerus  1.  1.  p.  64).  —  3.  quod  te 
non  nossem  bene  constantemue  putarem  aut  posse  ab  turpi  mentem 
inhibere  probro,  recepi  uerissimam  coniecturam  a  nuperrimis  edito¬ 
ribus  ne  conmemoratam  quidem  Auantii,  qui  sic  ut  dedi  traditum  in  Y 
'te  cognossem’  inmutauit.  nara  hoc  'bene  aliquem  nosse’  (LXI  180  nil 
ad  rem)  ualet  'accurate  alicuius  indolem  moresque  habere  perspectos’; 
unde  ipsa  sententia  patefacit,  plane  contrarium  hic  adserendum  esse, 
reuera  enim  poeta  Gellium  et  bene  cognitum  habuit  nec  putauit,  eum 
aut  constantem  siue  stabilem  persistentemque  in  amicitia  semel  coepta 
(ex.  gr.  Nep.  Lys.  2,  2)  fore  aut  a  flagitio  foedo  (ad  LXI  99  probra 
turpia)  procul  retinere  animum  ualere.  'inhibere'  etsi  alibi  similem 
constructionem  non  habet,  dubitari  tamen  nequit  quin  'a’  recte  Itali  ex 
tradito  in  Y  'aut’  elicuerint  (Liu.  XXII  3,  9  ab  effusa  praedandi  licen¬ 
tia  hostem  cohibendum ),  nisi  quod  'ab’  in  'aut’  (sequitur  't’)  abiisse 

est  probabilius.  —  &  sed  (ideo  illud  sperabam)  quod  nec  matrem  nec 
germanam  esse  nidebam  hanc  tibi*  acerbe,  quasi  Gellium  cognatas 
tantum  puellas  tangere  persuasum  habuisset  poeta;  LXXXVIII  1.  'quod 
nec’  optime  dedere  Itali,  pessime  et  sine  iusto  talis  quidem  traiectionis 
exemplo  'neque  quod’  V  praebet.  —  6.  edebat.  XXXV  5.  inperfectum 
ostendit,  poetam  de  restituenda  sibi  amasia  a  Gellio  erepta  desperare; 
ceterum  ultro  apparet,  hoc  carmen  una  cum  CXVI  in  initio  poematum 
ad  Gellium  pertinentium  esse  conlocandum.  —  7.  multo  coniungerer 
usu.  crebra  ut  inter  amicos  consuetudine  (cf.  CXVI);  Cic.  ad  fam.  XIII 
52  hospes  meus  et  praeterea  coniunctus  magno  usu  familiaritatis.  —  8.  non 
satis  id  causae,  'id’,  amicitiam  nostram;  te  tam  leue  crimen,  quale 
est  prae  tactis  cognatis  corrupta  tantummodo  amici  amasia,  spreturum 
esse  confidebam.  Ellisius  cp.  Cic.  de  iuu.  II  20,  60  atrocitas  iniuriarum 
satisne  causae  sit  quare  praeiudicetur?  —  0.  tu  satis  id  duxti.  at  tu 
iam  amicitiam  nostram  abunde  sufficere  ad  patrandum  flagitium  cen- 
suisti.  Vulpius  cp.  Sen.  d.  ira  28  qui  nullius  non  uxorem  concupiscit  et 
satis  iuslam  causam  putat  amandi ,  quod  aliena  est.  —  in  omni  culpa, 
'omni’  effer,  h.  e.  siue  magno  siue  paruo  in  delicto,  est  enim  ‘culpa’ 
uox  media  simpliciter  peccatum  indicans;  apte  comparant  Ouid.  tr.  I  3,  37 
quis  me  deceperit  error  dicite,  pro  culpa  ne  scelus  esse  putet.  —  10.  in 
quacumque  est  aliquid  sceleris.  XI  13,  Liu.  XXX  31  omnia ,  quae¬ 
cumque  agimus,  de  genetiuo  partitiuo  cf.  LXXXVIII  4.  scelus  nimirum 
etiam  in  uiolata  amicitia  est.  modo  paruulum  flagitium  adsit,  uel  tale 
minus  delictum  Gellius  amat. 


XCII. 

1.  Lesbia  mi  semper  dicit  male  nec  tacet  umquam  de  me.  tam 
sententia  eadem  quam  idem  initium  ostendit,  carmen  nostrum  uno  cum 
LXXXm  tempore  (etsi  fortasse  paulo  ante  hoc)  esse  compositum  (cf.  ad 
XIII  12).  ad  'male’  cf.  paulo  infra,  'dicit  nec  tacet’,  cf.  VI  3;  nega- 
tiue  repetita  sententia  id  quod  iam  adfirmatiue  dictum  est  plane  con-, 
roborat,  ex  his  positis  per  asyndeton  summatiuum  fit  conclusio:  — 
2.  Lesbia  me  dispeream  nisi  amat,  sollemnis  est  formula  'peream 
nisi  (hoc  ita  ut  dico  est)’,  quam  augere  solebant  addito  'male’;  et  hoc 
'male’  exprimit  etiam  uerbum  compositum  'disperire’,  h.  e.  funditus 
perire;  cf.  Hor.  sat.  I  9,  47,  Prop.  ii  21,  9,  Verg.  epigr.  7  (9),  2  dis¬ 
peream,  nisi  me  perdidit  iste  nothus  et  4  (13),  3.  —  8.  quo  signo?  breue 
est  sermonis  familiaris  genus  loquendi:  at  quaeret  quispiam  'ex  quo 
signo  siue  argumento  tu  hoc  concludis?’  Cic.  Cael.  16,  38  quid  signi? 
nulli  sumptus ,  nulla  iactura,  nulla  uersura,  Plaut.  mil.  1001  quo  argu¬ 
mento?  quia  enim  loquitm  laute,  ubi  ut  nostro  loco  'quia’  ualet  'pro- 
pterea  sic  statuo,  quod’.  —  quia  sunt  totidem  mea.  difficillima  haec 
uerba  neque  comparato  duodecim  scriptorum  ludo  (Ouid.  a.  a.  III 363  sqq.) 
auctore  Ellisio  expediuntur  neque  uero,  si  'totidem’  adaequare  statui¬ 
mus  'itidem’;  nam  ut  Ouid.  a.  a.  III  46  totidem  promittite  uerbis  huno 

usum  non  stabilit,  ita  Hor.  sat.  II  3,  298  dixerit  'insanum  qui  me,  toti¬ 
dem  audiet  sine  dubio  corruptus  est.  et  codices  nil  subsidii  praebent; 
nam  quod  uitio  peruetusto  et  Gellii  libri  et  0  habent  tfea’,  nimirum  cm’ 
per  haplographiam  est  omissa,  coniecturae  autem  propositae,  ueluti  a 
Scaligero  cquasi  non  totidem  mox  deprecor  illi’,  a  Froehlichio  cquia  sentio 
idem,  nam  deprecor  illam’,  nimis  recedunt  a  consentienti  Gellii  et 
Oxoniensis  memoria,  lenissima  autem  mutatione  in  u.  1  Itali  nonnulli 
rmala’  reposuere  approbantibus  cum  aliis  tum  Westphalio  [p.  56];  quod 
non  solum  ex  LXXX1II  1  conmendatur,  sed  etiam  ex  luce  egregia,  quae 
subito  nostro  uersui  adfulget:  quia  nimirum  totidem  quam  Lesbia  in  me 
ingerit  conuicia  atque  imprecationes  in  eam  ingero  et  ipse.  —  deprecor 
illam  assidue,  nam  semper  mala  ei  dicens  detestor  et  execror,  respuo  et 
recuso  illam;  sic  enim  Gellius  (cf.  testim.  uol.  I)  recte  uerbum  illud  explicat 
cp.  Enn.  trag.  121, 129  R.  —  iniuriam  quam  facturus  sit  bene  sentit  poeta, 
sentit  etiam  Lesbia:  nolunt  alter  alterius  esse,  sed  tamen  inuicem  amant. 

xcm. 

1.  Nil  nimium  studeo,  Caesar,  tibi  uelle  placere,  uide  supra 
p.  39,  ubi  de  loco,  quem  in  cyclo  carminum  in  Caesarem  factorum  hi 
uersus  optineant,  coniecturam  proposui,  insolite  est  dictum  illud  fnil 
nimium’,  cum  aut  rnil  (=  plane  non,  ut  ex.  gr.  XXX  2)  studeo’  fortiter 
aut  leni  cum  inrisione  cnon  nimium’  (=  non  ita  ualde,  Priap.  2,  3  et 
49,  2,  Mart.  IX  81,  3)  positum  sufficeret:  coniunctum  cnil  nimium’  in- 
risionem  reddit  acriorem  (germanice  fdurchaus  nicht  sonderlich’),  ut  et 
illud  itidem  cumulatum  ‘studeo  uelle’.  quod  dicendi  genus,  hic  cum 
consilio  adhibitum,  non  alienum  est  a  uitae  cottidianae  loquella;  cf. 
Buechelerus  ad  Sen.  apocol.  14  incipit  patronus  uelle  respondere ;  quam¬ 
quam  nec  lectae  dictionis  auctores  ab  illa  abhorruerunt,  ut  Verg.  Aen. 
VI  751  incipiant  in  corpora  uelle  reuerti,  Ouid.  met.  X  132  uelle  mori 
statuit  et  f.  II  661  audes  . .  fallere  uelle  deum,  praepropere  olim  recepi 
ingeniosam  HUseneri  [mus.  Rhen.  XXI  p.  426]  coniecturam  ftibi,  belle, 
placere’.  —  2.  nec  scire,  utrum  sis  albus  au  ater  liomo.  nota  est 
summae  despicientiae  formula,  qua  plane  se  incuriosos  esse  alicuius 
significabant,  ex  Apul.  apol.  16  etiam  libenter  te  nuper  usque  albus  an 
ater  esses  ignoraui  et  adhuc  hercle  non  satis  noui,  Cic.  Phil.  II  16,  41, 
Phaedr.  III  15,  10  unde  illa  sciuit  niger  an  albus  nascerer?  (ad  longe 
aliud  prouerbium  spectat  Hor.  epist.  II  2,  189  et  Porphyrionis  expli¬ 
catio);  et  consimilia  sunt  Plaut.  Pseud.  IV  7,  99  quem  ego  hominem 
nullius  coloris  noui  (h.  e.  omnino  mihi  ignotus  est)  et  Sen.  apocol.  3 
nemo  enim  umquam  illum  natum  putauit,  ubi  cf.  Buechelerus.  ceterum 
cf.  Quintiliani  iudicium  (testim.  uol.  I). 

XCIV. 

1,  2.  Mentula  moechatur,  moechatur  mentula:  certe  hoc  est 
quod  dicunt  fipsa  olera  olla  legit’,  est  hoc  poemation  primum  eorum, 

quibus  Catullus  adoritur  Mentulam  (cf.  CY,  CXIV,  CXV),  h.  e.  Mamur¬ 
ram,  ut  inde  a  Mureto  plerique  omnes  recte  sumpserunt,  nam  neque 
'Mentula’  umquam  uerum  erat  nomen  proprium  (non  recte  arcessiuere 
fBestia,  Beta,  Bibulus,  Buca’,  similiaque)  neque  dispicimus,  in  quem 
melius  haec  carmina  conueniant  quam  in  Mamurram,  cuius  fdiffututa 
mentula’  (XXIX  13)  celebri  dicto  diffamata  ultro  se  optulit  poetae  nouam 
inimici  appellationem  anquirenti,  nam  anquirenda  ea  erat  sane  tum, 
cum  Catullus  cum  Caesare  reconciliatus  iam  huic  pepercit:  Mamurrae 
nomenrcum  nomine  Caesaris  artissime  in  carminibus  superioribus  XXIX 
et  LVH  coniunctum  non  adhibere  potuit  poeta  aliter  nisi  ut  Caesaris 
quoque  inuectiuarum  memoriam  resuscitaret  nimis  aperte,  facta  autem 
erat  reconciliatio  cum  uno  Iulio ,  non  simul  cum  Mamurra:  hunc  quo¬ 
minus  etiam  post  eam  insequeretur  nihil  prohibuit,  modo  solus  ita  in¬ 
cesseretur,  ut  Caesar  non  denuo  lacesseretur ;  cf.  Schwabius  q.  C.  p.  226 — 239. 
ceterum  interpretatio  est  difficillima  propterea  quod  de  sententia  pro- 
uerbii  (quod  introducebant  illo  'quod  dicunt’  similiterue,  ut  XCVIII  2,  C  3, 
Plaut.  Poen.  11,8,  Ter.  Phorm.  III 2, 21,  Prop.  II 16, 35,  Hor.  epist.  I  7,  49)  non 
constat.  'aula’  postquam  in  fola’  (ad  XXV  2)  et  'olla’  abiit,  populus  facile 
'olus’  cum  colla’,  in  qua  coquitur,  consociauit  (Yarr.  d.  1.  1.  Y  108  ab 
olla  olera  dicta,  quorum  *  a  genere  *  cruda  olera),  sed  si  olla  ipsa 
dicitur  eligere  (Verg.  Aen.  XI  632  legitque  uirum  uir)  olera,  obscura  huius 
dicti  sententia  manet,  cum  quaesitum  uideatur  ex.  gr.  de  uariis  ollis 
quae  uaria  olerum  genera  recipiant  cogitare  et  hinc  explicare:  unus¬ 
quisque  id  quod  sibi  conueniens  aptumque  est  eligit  (nec  graecum  evqev 
ri  lonag  t 6  neopa  huc  pertinet).  AStatius  ita  explicat,  Mamurram  se 
excusare,  non  se  moechari,  sed  mentulam  ipsam;  et  in  hanc  sic  culpam 
conferri,  ut  uulgo  etiam  dici  soleat,  non  olera  aliquem  furatum,  sed 
ollam  ipsam;  at  eius  furtum  fuisse  constare,  cuius  etiam  sit  olla,  ut 
adulterum  etiam  esse  eum  dubitandum  non  sit,  cuius  illae  sint  partes 
obscenae  ('legere’  pro  'furari’  saepius  occurrere,  unde  'sacrilegium’;  cf. 
etiam  Priap.  24,  4).  additque  Vulpius ,  uerba  'Mentula  moechatur’  esse 
adulteri  (iiprit  incog  prolata,  'moechatur  mentula  certe’  Catulli  responsum 
concedentis  id  uerum  esse,  at  nihil  eius  causam  iuuare.  quae  omnia  ut 
incerta  sunt  (uelut  de  furis  excusatione  ex  olla  petita),  ita  a  uerborum 
conformatione  uix  quidquam  accipiunt  praesidii.  Scaliger  cp.  Hom.  Od. 
XVI  294  avrog  yuq  EcpiXuExai  avdqa  cidrjqog.  Muretus  hoc  uulgare 
dictum  fuisse  putat  in  eos  ,  qui  cum  ad  aliorum  libidinem  antea  pro¬ 
stitissent  prostarentue ,  quaererent  ipsi  quoque,  ubi  libidinem  exercerent 
suam  (cp.  Ter.  Eun.  III  1,  36).  denique  IYossius  notari  putauit  homi¬ 
nem  se  ipsum  uorantem  (LXXXYIH  8).  ab  his  similibusque  explicandi 
conaminibus,  quae  nisi  operose  ex  uerbis  poematii  eliciuntur,  propterea 
abhorret  animus,  quod  perquam  frigidus  est  lusus  'Mamurra  moechatur, 
moechatur  eius  penis’,  quocumque  modo  intellegimus,  idque  eo  magis 
quod  ob  penem  Mamurrae  dedit  cognomen  Mentulae  Catullus  ipse,  hinc 
cum  0  praebeat  'metula’,  suspicatus  sum  latere  'mecula’  siue  'Moechula’, 

intellegens  Pompei  uxorem  Muciam,  de  qua  plura  ad  CXIII  dabimus, 
huius  e  uulgari  pronuntiatione  (cf.  ad  XVII  1)  dictae  'Moecia’  nomen 
par  erat  plebem  secundam  feminae  uitam  probrosam  deriuasse  a  moe¬ 
chandi  uerbo,  simili  cum  etymologia  qua  ab  'olla’  deriuauit  'olera’,  et 
hinc  illam  appellasse  'Moechula’  haec  'Mentula’  et  'Moechula’  iuxta 
ponens  poeta  acerbissimum  iocum  omnibus  et  allitterationis  et  deriua- 
tionis  salibus  commendatum  iocatur:  Mentula  moechatur  (et  quid  aliud 
ab  'ista  diffututa  mentula’  potest  expectari?),  moechatur  etiam  Moecia 
(nec  in  hanc,  ut  ipsum  nomen  indicat,  aliud  quidquam  conuenit)  ;*quodsi 
reputatur  a  Mentula  moechante  didicisse  Moeciam  moechari  (CXIII)* 
apparet  aut  nusquam  aut  hic  ualere  illud  ci.  o.  o.  1.’  sed,  ut  dixi,  cer¬ 
tius  de  hac  re  iudicare  liceret,  si  de  sensu  prouerbii  omnes  essent  ex¬ 
emptae  dubitationes,  ceterum  'certe’  (LXXX  5)  traxi  ad  sequentia 
auctore  HAKochio  [symb.  philol.  Bonn.  p.  320];  minus  bene  ad  priora 
referunt  uulgo. 


XCV. 

1.  Zmyrna  mei  Cinnae,  carmen  cari  sui  sodalis  (de  'mei’  cf.  supra 
p.  9  not.)  C.  Heluii  Cinnae,  de  quo  cf.  Teuffelius  HLR.  §  213,  Catullus 
celebrat  more  tum  uulgato  apud  rovg  vscoxsqovs  (hoc  quoque  ad  exem¬ 
plum  Alexandrinorum,  cf.  Callim.  epigr.  29,  3  Schn.  %atqsxe  isxral 
qtjgiss ,  ^gfjxov  avyyovoL  dyQvnvLT])]  cf.  apud  Suet.  d.  gr.  11  Ticidae  et 
Cinnae  de  Catonis  carminibus  praedicationes,  Prop.  II  34,  65  et  infra 
ad  u.  6.  erat  autem  hoc  opusculum,  cui  inscriptum  erat  'Zmyrna’  (sic 
melius  scribitur  quam  'Smyrna’;  cf.  I.  R.  N.  1798),  epyllion  hexametris 
conscriptum,  quod  ab  ambitu  cum  Catulli  c.  LXIV  comparari  potest; 
'libellum’  uocat  Seru.  ad  ecl.  9,  35  (cf.  ex.  gr.  'Culicis  liber’  et  'libellus’ 
PLM.  II  p.  46  et  72  in  adn.  erit.).  Myrrhae  cum  patre  Cinyra  amorem 
incestum  tractauit  hoc  poema  doctum  et  per  omnia  prae  se  ferens  arti¬ 
ficia  Alexandrinorum,  quod  operam  limamque  inpensam  adeo  ubique 
prodidit,  ut  obscuritate  laboraret:  Philarg.  ad  Yerg.  ecl.  9,  35  fuit  autem 
liber  obscurus  adeo,  ut  et  nonnulli  eius  aetatis  grammatici  in  eum  scri¬ 
pserint  magnamque  ex  eius  enarratione  sint  gloriam  consecuti  (cf.  Suet, 
d.  gr.  8).  paucos  uersus  seruatos  uide  in  LMuelleri  Catullo  p.  88.  — 
1,  2.  nonam  post  denique  Vnessem  quam  coepta  est  nonamque  edita 
post  hiemem.  Quint.  X  4,  4  Cinnae  Smyrnam  nouem  annis  accepimus 
scriptam,  Philarg.  1.  1.  (cf.  testim.  uol.  I)  .  ,  unde  etiam  Horatium  in 
arte  poetica  [388]  dicunt  ad  eum  allusisse,  cum  dicat  ' nonumque  prematur 
in  annum ’  'denique’  cum  'edita’  participio  iungendum  longam  operis 
tandem  emissi  expectationem  innuit  (Plaut.  mil.  1030).  et  'messis’  (h.  e. 
aestas)  et  'hiems’  cum  ad  significandum  annum  a  poetis  adhibeatur, 
utrum  que  iunctum  longum  anni  uoluentis  ambitum  designat,  ut  Sen. 
Troad.  547  bella  post  hiemes  decem  totidemque  messes  iam  senex  miles 
timet,  de  constructione  (=  nono  anno  postquam  coepta  est)  cf.  Kueh- 
nerus  gr.  1.  II  p.  296  sq.,  901.  —  3.  milia  cum  interea  quingenta 

Hortensius  uno.  de  hoc  uersu  indicare  aleae  est  plenum,  cum  perierit 
pentameter,  in  uniuersum  quidem  sententia  sine  dubio  est  haece:  cum 
interea  (LXIV  305)  unus  ex  his  noXvyQacpoLs  D  milia  uersuum  emiserit, 
opponitur  quippe  una  eaque  parua  Zmyrna  (400—500  fere  uersuum) 
longis  extentisque  feracissimi  alicuius  scriptoris  uoluminibus  multis,  licet 
enim  CD  milia’  generaliter  inmensum  numerum  designet  (IX  2,  XLYIII  3, 
Petron.  53),  tamen  aliquam  in  hac  quidem  comparatione  apparet  esse 
habitam  rationem  eorum,  quae  fieri  possunt,  et  hoc  non  minus  quam 
'interea’  ad  totum  illud  nouorum  annorum  spatium  pertinens  prohibet, 
quominus  ad  cuno’  suppleamus  'anno’  (ut  taceam  de  'mense’  et  'die’ 
subhorridis):  essent  enim  per  singulos  dies  fere  1500  uersus  siue  uolu- 
men  integrum,  et  uoluminum  certum  uersuum  numerum  maximum  non 
egredientium  habeatur  respectus:  D  milia  uersuum  siue  350 — 360  uolu- 
mina  si  7coXvyQccq>os  per  nouem  illos  annos  edidisse  dicitur,  exaggeratio 
nimia  et  iocosa  satis  apparet,  unde  redarguuntur  supplementa,  qualia 
sunt  Froehlichii  'uersiculorum  anno  quolibet  ediderit’.  Parthenius  re¬ 
cordatus  Hor.  I  4,  10  suppleuit  'in  pede  stans  fixo  carmina  ructat  hians’, 
bene  quid  fere  ad  'uno’  possit  adiectum  fuisse  indicans,  sed  cetera 
ineptus,  et  restat  difficultas  in  ipsa  Hortensii  mentione,  fuerit  enim 
Q.  Hortensius  Ortalus,  orator  celeberrimus,  et  scriptor  mediocris  (Cic. 
or.  38,  132,  Quint.  XI  3,  8)  et  poeta  non  bonus  (Geli.  XIX  19  Horten¬ 
sius  inuenusta  et  Cinna  inlepida  et  Memmius  dura  . .  fecerunt ) ,  tamen 
Catulli  et  amicus  (LXV)  et  sodalis  fuit,  quippe  quem  inter  cantores  Eupho¬ 
rionis  omnes  numerent,  quodsi  post  c.  LXV  rixas  inter  eos  qui  antea 
fuere  amici  nasci  potuisse  praefracte  negari  nequit,  tamen  hoc  dubitan¬ 
dum  est,  num  Catullus  tam  acerba  castigatione  perstringere  animum 
induxerit  uirum  et  eiusdem  scholae  sectatorem  et  qui  non  tam  poeticen 
professus  erat  quam  horis  subseciuis  (ut  multi  tum  alii:  supra  p.  19) 
carmina  minuta  lasciuaque  ludebat:  D  milia  uersuum  Hortensium  edi¬ 
disse  et  ab  homine  et  ab  oratore  et  a  sectatore  xav  vecoteqohv  abhorret, 
denique  ita  demum  hoc  carmen  bene  currit,  si  per  totum  Cinnae  cum 
uno  soloque  Volusio  fit  comparatio,  non  Cinnae  cum  Hortensio  Volusio 
Antimacho,  cf.  Schwabius  q.  C.  p.  268 — 288.  igitur  'Hortensium’  non 
posse  stare  inde  a  Froehlichio  plerique  intellexere,  quamquam  malis 
coniecturis  uocem  inportunam  remouentes  (Froeh.1.  'ter  quinque  Tanusius’, 
Pleitnerus  'horrentius’,  Munro  'Hatrianus’);  neque  operae  pretium  tulit 
Peiperus  hoc  commento  'Hortensius  uno  miretur  Volusi  carmine  facta 
die’,  manum  nimirum  ab  inextricabilibus  abstinere  decet,  decet  agno¬ 
scere  corruptelam  illius  'Hortensius’,  cui  medelam  adferre  ob  pentametri 
defectum  omnino  non  liceat.  —  5.  Zmyrna  cauas  Satraclii  penitus 
mittetur  ad  undas.  'Zm.’  subiectum  huius  uerborum  ambitus  uu.  1 — 6 
complectentis  et  ad  perspicuitatem  (post  enuntiatum  secundarium)  et  ad 
efferendam  rem  fortiter  est  repetitum.  Satrachus  (olim  infaustis  con¬ 
iecturis  remotus)  est  fluuius  Cypri;  cf.  Weichertus  rei.  poet.  lat.  p.  179, 
Hauptius  opusc.  I  p.  71,  Meinekius  anal.  Alex.  p.  279  sq.;  Tzetzes  ad 
CatuxjIiUS  ed.  Baehrens.  II.  37 

Lycoph.  448  Eaz qa%og  noXig  ytal  nozagog  Kvngov '  nvsg  8e  Sia  zov  e 
yqayovGL  2szqa%ov,  Nonn.  Dion.  XIII  458  vvycpgCov  vScoq  Eszqu%og  i(iE- 
gosLg ,  o&i  noXXamg  olSga  XafiovGa  Kvnqig  dvE%XaivcQGE  XeXov(ievov  visa 
MvQQrjg ,  Etymol.  M.  p.  117,  37  ’Awog  nozagog  zfjg  Kvngov ‘  3Aca  yag  6 
”A8avig  cQVOfiagszo ,  v.al  an’  avzov  oi  Kvngov  fiaGiXEVGavzsg’  ZcoiXog  8e 
6  KsSgaGEvg  ytal  avzov  ano  zrjg  savzov  [irjzgog  HXrj&rjvai *  zr\v  yag  @Eiav- 
zog  ftvyaziqa  ov  JSyvqvav  aXXa  3Acoav  %aXovci.  $iXiag  8e  ngmzov  ftaai- 
X Ea  3A(oov  3Hovg  ovza  na l  KsqpaXov ,  acp3  ov  %ai  ogog  zi  covofidG&rj  3Aiaiov , 
ov  $  nozagav  cpEQOfiEvcov  2sqa%ov  nai  IIXiEcog ,  zbv  %va  zovzmv  6 
IlaQ&svLog  3Adoov  %Ev.Xr]%E.  quae  uerba  propterea  sunt  memorabilia,  quod 
Parthenium  cum  Cinnarum  familia  coniunctum  (Suidas  s.  u.  Ilaq&Eviog ) 
facile  nobis  persuademus  Heluio  Cinnae  facem  praetulisse  in  reconditis 
his  fabulis,  recte  autem  Hauptius  perspexit,  Satrachi  fluuii  hic  men¬ 
tionem  fieri  ob  artam  eius  cum  Zmyrnae  siue  Myrrhae  fabula  con- 
iunctionem,  quem  loci  adlati  indicant:  fortasse  pars  carminis  ad  Satra- 
chum  et  lauantem  in  eo  uirginem  pertinens  pulcherrima  maximeque 
celebrata  erat,  iam  cum  laus  fuerit  scriptoribus,  si  opera  eorum  etiam 
in  terras  peregrinas  .mitterentur  a  bibliopolis  (Weichertus  cp.  Hor.  a. 
p.  343,  Mart.  XII  3,  1  ad  populos  mitti  qui  nuper  ab  urbe  solebas ,  alia), 
Catullus  non  Gallos  aut  Hispanos  aliosque,  a  quibus  Hor.  od.  II  20, 
17  sqq.  olim  carmina  sua  lectum  iri  auguratur,  in  medium  profert,  sed 
scite  sane  uenusteque  adcolas  eius  fluuii,  cui  Cinnani  carminis  descriptio 
nobilitatem  attulit,  Zmyrnae  poematis  cognoscendi  cupiditate  exarsuros 
auguratur,  ‘penitus’  si  cum  ‘mittetur’  iungendum  est,  ualet  ‘longe’ 
(Cicero  ap.  Seru.  ad  ecl.  1,  58  penitusque  palumbes  relliquit)  uel  cin  in¬ 
timam  Cypri  partem’;  sed  malim  cum  ‘cauas’  copulans  explicare  fin 
imo  fundo’  nam  ‘caua  unda’  est  ea  quae  concitatius  fluit  alteque  emitti¬ 
tur:  Ouid.  Ib.  224  Eumenides  lauere  palustribus  uluis,  qua  caua  de 
Stygiis  fluxerat  unda  uadis  (XVII  4,  Yerg.  G.  I  326  et  IY  427  non  ar¬ 
cessendi).  —  6.  Zmyrnam  cana  diu  saecula  peruoluent.  tempora  re¬ 
motissima  pertractabunt  cum  cura  studiisque  seriis,  ‘peruoluere’,  quod 
plus  est  quam  ‘euoluere’,  nunc  sic  adhibitum  non  extat;  similiter  Cic. 
ad  Att.  Y  12,  2  meos  ..  peruolutas  libros  (de  dialysi  ad  II  6).  ‘canus’, 
ut  est  senii  proprium,  seris  aetatibus  hic  attribuitur  (aliter  Mart.  Yffl 
80,  2),  ut  similiter  LXYIIIb  6  carta  anus  et  Ciris  41  senibus  saeclis3 
Sil.  Ital.  III  328  cum  pigra  incanuit  aetas ;  fuisse  hoc  tum  non  infre¬ 
quens  loquendi  genus  docet  Cic.  d.  legg.  I  1,  1  ut  ait  Scaeuola  de  fra¬ 
tris  mei  Mano  ‘ canescet  saeclis  innumerabilibus ’  —  7»  at  Yolusi  annales 
Paduam  morientur  ad  ipsam,  idem  est  Yolusius,  qui  in  c.  XXXYI 
occurrit;  eius  nomen  fictum  esse  et  uerum  fuisse  Tanusii,  noster  locus 
quam  maxime  reddit  inprobabile,  siquidem  Cinnae  non  potest  nomen 
fictum  oppositum  esse,  cum  praesertim  Yolusii  opus  accuratius  descri¬ 
batur.  de  Padua  Robertus  Titius  cp.  Polyb.  II  16,  11,  qui  de  Pado 
flumine  G%i£szai  d  stg  Svo  fiEgrj  nara  zovg  ngogayogsvofiEvovg  Tqiyaflo- 
Xovg‘  zovzcov  8 e  zo  ezeqov  Gzoga  nqogovopagEzai  IlaSoa ,  to  83  ezeqov 

* OXava ,  Yib.  Sequest.  p.  13  B.  Padua  Galliae  a  Pado  dicta  (male  f Ca¬ 
puam’  Passeratius,  'Aduam’  IVossius  maluerunt),  hanc  autem  Paduam 
faisse  patriam  Yolusii,  perperam  uulgo  statuunt,  nam  si  Padua,  igno¬ 
bilis  fere  magni  patris  Padi  filia,  cum  consilio  opponitur  nobilitato  ex 
fabulis  Satracho,  fluuius  fluuio,  oppositionis  aequabilitas  in  ea  quoque 
re  seruata  sit  oportet,  quod  aeque  ac  Satrachus  ex  Cinnae  Zmyrna 
Paduae  memoria  ex  Yolusii  annalibus  petita  est:  ut  cum  Satracho  no¬ 
bilis  aliqua  Cinnani  poematis  descriptio,  ita  cum  Padua  insignes  Volusii 
ineptiae  uidentur  fuisse  coniunctae.  et  latius  patet  comparatio:  non 
transgredientur  annales  Yolusii  Italiae  fines,  bibliopolae  Romani  emptores 
non  reperientes  mittent  illos  ad  Paduam,  si  forte  ueneant  apud  homines 
rusticos  earum  regionum,  quae  cum  rebus  enarratis  cohaerent;  sed  ibi 
quoque  ('ipsam’)  cito  interibunt  neglecti,  simul  autem  discimus,  quid¬ 
nam  fere  continuerint  saltim  ex  parte  annales  isti:  opus  Ennianum  ut 
Hostius  bellum  Istricum,  alii  alia  bella  postea  gesta  addendo  continua- 
uerunt,  sic  Volusius  noster  res  a  Romanis  in  Gallia  cisalpina  gestas 
materiam  poematis  ex  multis  uoluminibus  constantis  sibi  sumpsit.  — 
8.  et  laxas  scombris  saepe  dabunt  tunicas,  a  nemine  lecti  annales 
isti  deferentur  in  tabernas,  ubi  a  uenditoribus  adhibentur  ad  amiciendas 
siue  inuoluendas  merces,  praesertim  pisces  marinos:  Hor..  epist.  II  1,  269 
deferar  in  uicum  uendentem  tus  et  odores  et  piper  et  quidquid  cartis 
amicitur  ineptis ,  Pers.  1,  43  nec  scombros  metuentia  carmina  nec  tus  de 
bonis  libris,  Stat.  silu.  IY  9,  12,  Mart.  III  2,  3  sqq.  et  III  50,  9  scom¬ 
bris  scelerata  poemata  donas  et  IV  86,  8  nec  scombris  tunicas  dabis  mo¬ 
lestas  et  XIII  1,  Sidon.  Apoll.  X  317  (carta)  quae  scombros  merito  piper¬ 
que  portet ;  cf.  et  Athenaeus  p.  374,  Marquardtus  antiqq.  priu.  p.  792. 
claxa’  inuolucra  audiunt,  quia  annales  isti  ex  cartis  constabant  formae 
maximae,  ut  quam  plurimum  in  eis  scribi  posset;  'saepe’  ob  inexhaustam 
cartarum  in  uoluminibus  spissis  copiam.  —  9.  parua  mei  mihi  sint 
cordi  monumenta,  parui  (et  cum  cura  elaborati)  libelli,  qualis  est 
Zmyrna,  quibus  Cinna  sibi  ponit  monumentum  (XI  10),  mihi  quidem  sint 
in  amore  deliciisque  (LXXXI  5).  uersum  lacunosum  uarie  supplebant, 
Auantius  'sodalis’  (X  29),  BGuarinus  'poetae’  addendo  (ut  mittam  alia, 
ut  'Philetae’  et  'Phanoclis’;  nam  erant  qui  hoc  distichon  a  prioribus 
seiungerent,  cf.  Schwabius  q.  C.  p.  282);  mihi  et  fortius  et  gratius  est 
uisum  repeti  nomen  Cinnae,  ut  in  primo  ultimoque  disticho  'mei  Cin¬ 
nae'  legatur;  nec  ita  difficile  ‘eme’  post  'sint’  intercidit.  —  10.  at 
populus  tumido  gaudeat  Antimacho,  at  uulgus  profanum  (Hor.  od.  I 
1,  32  secernumt  populo)  in  deliciis  habeat  Yolusium  instar  Antimachi 
(Colophonii,  circa  a.  400  uigentis)  inprobe  inmodiceque  longum,  nam 
hoc  apertum  est  designari  Yolusium  ipsum  nomine  Antimachi  (XXII  19), 
qui  infamis  erat  ob  carminum  (Thebaidis  maxime,  epici  carminis)  am¬ 
bitum  inmensum  tam  ex  degressionum  sine  fine  factarum  multitudine 
(Plut.  d.  garr.  21)  quam  ex  causis  rerum  longissime  repetitis  profluen¬ 
tem;  cf.  Cic.  Brut.  51,  191,  Porph.  ad  Hor.  a.  p.  146  Antimachus  fuit 

cyclicus  poeta;  hic  adgressus  est  materiam  illam,  quam  sic  extendit,  ut 
uiginti  quattuor  uolumina  impleuerit,  antequam  septem  duces  usque  ad 
Thebas  perduceret  (cf.  et  Aero  et  comm.  Cruq.),  Lucian.  d.  hist.  conscr.  57. 
ceterum  Thebaida,  hic  exagitat,  non  Lyden,  carmen  elegiacum,  de  quo 
Callim.  fr.  74b  Avffrj  v.al  ita%v  ygappa  nal  ov  toqov.  nam  'tumidus’ 
etsi  ad  dictionem  turgidam  et  narrationis  inpeditum  longumque  teno¬ 
rem,  tamen  etiam  ad  multa  spissaque  uolumina  spectat,  unde  illi  'parua’ 
opponitur,  supra  p.  11  exposui  de  Callimachi  praecepto  ad  breuitatem 
spectante. 


XCVI. 

1.  Si  quicquam  muteis  gratum  acceptumque  sepulcris  accidere 
a  nostro,  Calue,  dolore  potest,  si  modo  aliquid,  qnantulumcumque 
id  est,  cari  iucundique  contingit  mortuis  sensu  apud  inferos  fruentibus 
ex  nostro  superstitum  luctu  atque  maerore.  fsi’  est  formula  modeste 
pieque  indicandi  de  rebus,  quas  certo  scire  negatum  est:  Ouid.  am.  III 
9,  59  si  tamen  e  nobis  aliquid  nisi  nomen  et  umbra  restat ,  consol.  Liu. 
469  haec  sentit  Drusus,  siquid  modo  sentit  in  umbris,  Anth.  lat.  Mey. 
1399,  1  post  mortem  si  uiuit  amor ,  si  gratia  prisca  dwrat  . .  accipe  car¬ 
men,  Tac.  Agrie.  46  (AStatius  cp.  Soph.  EI.  355  rm  r e&vt}k6tl  ripas  izqos- 
amsiv,  si'  ng  sar9  insi  %aQig,  Ellisius  Anth.  Pal.  VII  23,  5).  *>■  'se¬ 
pulcra’,  utpote  cadauera  sepulta,  de  mortuis  ipsis  Ouid.  f.  II  33  placatis 
sepulcris,  Stat.  silu.  II  7,  103  grandibus  sepulcris  adhibent;  Prop.  II 
13,  57  muti  manes  et  II  1,  77  mutae  iace  uerba  fauiUae  (CI  4;  et  'silen¬ 
tes’  dici  inferos  notum  est),  'gratus  acceptusque’  constans  est  dictio 
(Nep.  Hann.  7,  3,  Cic.  Tuse.  V  14,  45),  in  qua  'ne’  a  Y  hic  male  tra¬ 
ditum  (IX  11)  locum  nullum  habet.  Cic.  ad  fam.  YI  7,  3  tibi  gratius  . . 
acciderit,  ad  Q.  fr.  I  3,  1  a  te  mihi  omnia  semper  honesta  et  iucunda 
ceciderunt  ('a’  germanice  'von  Seiten’).  —  8,  4.  quei  desiderio  ueteres 
renouamus  amores  atque  olim  missas  flemus  amicitias,  'quo’  in 
initio  habet  G,  quod  uulgo  est  receptum,  sed  si  'quo  desid.’  iungimus, 
hoc  absonum  est,  cum  'desiderium’  hic  quidem  non  sit  'dolor’  (qui 
potius  et  'desiderium’  et  'flemus’  comprehendit);  sin  'quo’  ad  solum 
'dolore’  spectare  dicimus,  insolenter  durissimeque  iuxta  est  positus  abla- 
tiuus  alter,  itaque  Guarinus  adsentientibus  nonnullis  scribi  uoluit  'quom’ 
(LXXVI  2);  interpolatum  es8e  in  G,  nunc  docet  0,  ex  cuius  lectione 
'que’  elicui  'quei’  siue  'qui’;  Kuehnerus  gr.  1.  II  p.  845.  Tib.  II  4,  47 
aliquis  senior  ueteres  ueneratus  amores,  h.  e.  affectus  amoris  prioris 
(LXIV  295);  quorum  memoriam  uegetam  semper  recentemque  facit  ipsum 
desiderium  non  intermoriens  (Hor.  od.  I  24,  1).  quod  ad  'missas’  tra¬ 
ditum,  rectissime  Hauptius  in  memoriam  reuocauit  dubitationem  Italo¬ 
rum  (opusc.  I  p.  215):  adhibetur  nox  ea  de  eis  quae  sponte  nostra  di¬ 
mittimus  (LXI  174,  LXVI  29  nemo  prudens  contra  comparabit),  non 
de  eis  quae  inexorabili  necessitate  rumpuntur,  deinde  'olim’  non  bene 
coit  cum  '  missas  ^  (caue  Liuineium  sequare  'olim’  a  'missas’  iuxta 

posito  diueUentem  iungentemque  cum  'amicitias’,  ut  IV  10):  non  ita 
pridem  rapta  erat  Quintilia;  unde  etiam  Italorum  '‘amissas’,  Schwabii 
'olim  scissas’  coniecturae  concidunt,  sed  Hauptius  audacissime  restituens 
cOrco  mersas’  merito  adsensum  non  est  nanctus,  nec  mihi  'olim’  sic 
amolienti,  ut  u.  4  ad  amicos  maximeque  Catullum  referens  scriberem 
cet  quei  discissas’,  res  successit;  nam  u.  6  'amore  tuo’  (nisi  forte  et  ipsum 
in  'amore  suo’  mutare  malis)  demonstrat  de  uno  Caluo  agi.  etenim  si 
u.  2  et  3  et  4  prima  persona  pluralis  utitur  poeta,  nimirum  in  uniuer- 
sum  loquitur  superstites  uiuosque  opponens  mortuis,  contra  in  ultimo 
disticho  de  Quintilia  et  Caluo  solis,  iam  cum  huius  distichi  medii  haec 
sit  sententia  generalis  'qui  mortuos  et  desideramus  et  flemus’,  artis 
concinnitas  nil  requirit  nisi  quod  illi  'ueteres’  respondeat,  ex.  gr.  'olim 
iunctas’  uel  'nexas’  uel  'mixtas’,  quippe  'amicitia’  etiam  de  amore 
inter  marem  et  feminam  inito  dicitur,  ut  CIX  6,  ubi  itidem  'amor’ 
praecedit.  —  5.  certe  non  tanto  mors  inmatnra  dolorist  Quintiliae, 
quantum  gaudet  amore  tuo.  tum  profecto  Quintilia  (quae  uidetur  uxor 
fuisse  Calui)  non  tam  dolorem  inde,  quod  ante  suum  diem  e  uiuis  ex¬ 
cessit,  quam  ex  fida  uiuacique  sui  apud  te  memoria  per  desiderium 
fletumque  declarata  laetitiam  capiet,  'tantum  .  quantum’  haud  raro 
pro  'tam  . .  quam’  positum  (ut  Hor.  sat.  II  5,  80)  hic  paululum  inmuta- 
tum  est,  ut  Lucan.  I  259  sed  quantum  . .  rura  silent  . tanta  quies. 
'dolorist’  cum  Italis  an  auctore  Ellisio  prisca  forma  'doloreist’  ex  tra¬ 
dito  'dolor  est’  eruendum  sit,  in  dubio  manet. 

Non  inepte  Muretus  statuit,  hos  uersus  tenerrimos  esse  scriptos  a 
Catullo,  cum  acciperet  a  Caluo  amico  libellum,  quo  hic  caneret  miserae 
fimera  Quintiliae  (Prop.  II  34,  90);  et  addidit  Lachmannus  (ad  Prop. 

p.  141),  uideri  adludi  ad  spem  a  Caluo  expressam  in  una  aliqua  elegia, 
ex  qua  seruatum  sit  fragmentum  hoce  (17  LM.)  forsitan  lioc  etiam  gau¬ 
deat  ipsa  mnis,  nescimus  autem,  quonam  modo  cecinerit  Caluus  Quin¬ 
tiliae  mortem  praeproperam;  suspicionem  de  hac  re  prompsit  Merkelius 
ad  Ouid.  Ib.  362;  sed  certum  est,  eundem  non  edidisse  librum  epistu¬ 
larum  -prosa  oratione  ad  uxorem  olim  datarum :  uerissime  omnino  locum 
Diomedis  p.  376,  1  Keilius  correxit  in  adnotatione.  quodsi  iam  eripitur 
locus  unicus,  unde  Quintiliam  Calui  uxorem  fuisse  sumpserunt,  nihilo¬ 
minus  haec  sententia  manet  perprobabilis  propter  causam  a  Schwabio 

q.  C.  p.  265  recte  adsertam:  'Quintilia’  nomen  uerum,  non  fictum  esse; 
et  nomen  uerum  etiam  Lucanum  in  Argentaria  uxore  retinuisse. 

xcvn. 

1.  Non  (ita  me  dei  ament)  quicquam  referre  putaui.  est  solita 
adfirmationis  formula  (cf.  ad  LXI  189),  ut  Ter.  heaut.  III  1,  54  et  IV  3,  8, 
Plaut.  Amph.  II  1,  50  neque  ita  me  di  ament ,  credebam  (de  'di’  correpto  in 
hiatu  ad  LY  4).  'non  quicq.’,  nil  omnino,  ut  Plaut.  Poen.  Y  2,  68  non  .  . 
quicquam  scio.  —  2.  ntrumne  os  an  culum  olfacerem  Aemilio,  de  homine, 
cui  poeta  hoc  contemptus  summi  testimonium  exhibet,  nil  scitur;  sed 

uidetur  ille  nescioquos  eius  amores  turbare  uoluisse,  siquidem  hoc 
carminis  consilium  puto,  ut  ab  Aemilio  deterreatur  certa  aliqua  femina. 
Scaliger  cp.  Antii.  Pal.  XI  241  x 6  Gxoga  ‘jtgmv.xbs  xavxov ,  ©sodcoQE, 
6ov  o&l  ktL  (ibid.  415);  cf.  et  Antii,  lat.  384,  10  qua  te  cumque  moues , 
os  culum  'porrigis  ultro  eqs.  Phaedr.  IV  19,  36  de  canibus  culum  olfacit. 
in  V  uulgare  illud  'utrum’  extat;  recte  Muretus  hiatum  molestum  (ad 
LXVII  44)  remouit  reponendo  rariorem  formam  rutrumne’,  quam  saepius 
habet  Horatius,  epod.  1,  7,  sat.  II 3,  251  nec  quicquam  differre,  utrumne . .  an 
et  6,  73.  —  8.  nilo  mundius  hoc  nihiloque  inmundfus  illud,  nam  paria 
sunt  ab  impuritate  os  et  culus,  quae  sententia  generalis  ex  traditis  uerbis 
aegre  efficitur,  nam  si  'illud’,  os,  'nihilo’  (quod  priore  loco  ob  metrum  in 
'nilo’  est  contractum;  cf.  Lachm.  ad  Lucr.  p.  27  sq.)  mundius  uelinmundius 
choc’,  quam  culus,  esse  dicitur,  perit  uis  omnis  salis,  siquidem  os  solet 
plerumque  mundius  esse  quam  culus,  unde  olim  dedi  e  coniectura  'nilo 
mundior  hic’,  cum  praesertim  fhic’  ad  magis  propinquom  (culus),  'illud’ 
ad  magis  remotum  (os)  referendum  putarem  in  hac  stili  Catulliani  simplici¬ 
tate.  uerum  'hic  —  ille’  etiam  in  sermone  non  artificioso  haud  raro  ita 
adhiberi,  ut  'hic’  ad  prius  et  'ille’  ad  alterum  membrum  pertineat, 
postea  didici  (cf.  ex.  gr.  Macrob.  VII  4,  21;  Periz.  ad  Sanctii  Min.  II  9,  7, 
Ruhnk.  ad  Rutil.  Lup.  p.  126,  Draegerus  synt.  I  §  43);  nec  aliter  ipse 
noster  C  3.  hinc  Lachm  anni  correctionem  'inmundior  ille’  (uel  potius  'illest’) 
nunc  praefero  quia  melius  os  nihilo  mundius  quam  culus,  culus  nihilo  in- 
mundius  quam  os  dicitur  et  per  se  et  ob  uersum  sequentem.  —  4.  uerum 
etiam,  immo  potius.  —  mundior  et  melior,  cf.  ad  LXXXTV  8.  'melior’, 
non  tam  foedus  atque  atrox.  —  5.  os  dentis  sesquipedalis,  'ob’  cum 
ui  praepositum  uere  restituit  Froehlichius  pro  tradito  in  V  'hic’,  quod 
sensu  caret:  contra  os  habet  dentes  praelongos,  'sesquipes’  (Plaut.  trin. 
903,  Pers.  1,  57)  et  'sesquipedalis’  (Mart.  VII  13,  10,  Hor.  a.  p.  97)  de 
eis  quae  mensuram  iustam  excedunt  ridicule  dicitur.  —  6.  ginginas  nero 
ploxeni  habet  neteris.  XXXIX'  19;  pluralis  'gingiuae’  amplitudinem 
dentibus  enormibus  conuenientem  denotat;  cf.  et  Neuius  I  p.  450  sq. 
'ploxenum’  —  nam  haec  forma  a  Quintiliano  exhibetur,  cui  V,  in  quo 
'ploxoni’  uidetur  fuisse,  in  tanto  elementorum  'e’  et  'o’  similitudine 
accedit,  'ploxinum’  contra  a  Festo  —  est  uox  gallica  (testim.  uol.  I) 
significans  capsum  (Vitr.  X  9,  2)  coriis  tectum ,  in  quo  sedebat  nector 
cisii  siue  rhaedae  regioni  Padanae  propriae,  cuius  imaginem  uide  apud 
Richium  (s.  u.  'plox.’);  quod  dicitur  'uetus’  (X  22)  utpote  usu  multo 
detritum  coriis  pertunsis  foedatisque ;  comparationem  inde  explicat  lVossius, 
quod  'Aemilius  ovlcov  dnocxdoEL  laborauit  et  nagovUdag  et  inovMdag 
habuit,  quando  nempe  gingiuae  a  dentibus  recedunt  et  purulentas, 
agunt  fissuras,  unde  dirus  et  pestifer  oritur  halitus’.  —  7.  rictum, 
aperturam,  ut  Hor.  sat.  I  10,  7.  —  7,  8.  qualem  deffessus  in  aestu 
meientis  mulae  cunnus  habere  solet,  'defessus’  (G)  uulgo  scribunt, 
quod  Scaliger  sic  defendit  'fessi  muli  strigare  solent^  h.  e.  interquiescere, 
ut  meiant,  idque  aut  in  aestu  aut  in  difficili  uia’.  unde  minime  sequitur, 

aut  ipsum  cunnum  recte  dici  'defessum’  aut  hanc  uocem  aptam  esse 
comparationi,  quae  potius  flagitat  'late  diductus  distractusque’.  quam 
notionem  cum  usus  quidem  procul  arceat  a  'defessus’  (neque  'fatiscere’ 
siue  'hiare’  iuuat  contulisse),  manus  danda  esset  AStatio  'diffissus’  resti¬ 
tuenti,  ut  olim  et  alii  et  ego  fecimus,  nisi  hoc  nimium  plane  esset;  recte 
ex.  gr.  Horatius  de  statua  'diffissa  nate’,  mihi  nunc  aptissimum  uidetur 
quod  ex  'deffessus’  (0)  non  difficilius  eruitur,  'dispessus’?  Lucr.  VI  599 
neu  distracta  suum  late  dispandat  Matum ;  cf.  de  forma  participii  Brixius 
ad  Plaut.  mil.  361.  'in  aestum’  (Y)  erant  qui  retinerent;  sed  huius 
'archaismi’  (Scaliger)  quae  Ellisius  cp.  Handii  Turs.  III  p.  344  attulit 
exempla  Cat.  d.  r.  r.  39  in  uillam  fieri  et  52  in  arborem  relinquito , 
nuperrima  Keilii  editio  non  agnoscit;  nec  sane  talia  uitia  aperta  sunt 
defendenda;  ceterum  non  de  libidine,  ut  olim  fecere,  sed  de  aestatis 
ardore  feruido  cogita,  de  forma  'connus’  (0)  pro  'cunnus’  (G)  dixi 
Fleckeis.  ann.  1882  p.  478  et  1883  p.  783.  —  9.  se  facit  esse  uenustum. 
cf.  ad  X  17  et  III  2;  uertas  'er  spielt  sich  auf  ais  Dandy’  —  10.  et 
non  pristrino  traditur  atque  asino !  'et  non’  pro  'nec’,  cum  'non’  effe¬ 
rendum  ualeat  'non  potius’;  Cic.  Tuse.  I  7,  13,  Draegerus  synt.  II  p.  7. 
'pistrinum’  (de  forma  uulgari  'pristr.’  Bitschelius  opusc.  II  p.  459)  est 
locus ,  ubi  frumentum  pinsitur  per  molas  siue  manuarias  siue  asinarias; 
cf.  Richius  s.  u.  'pistr.’,  Beckerus  Galli  II3  p.  234,  Guhl  et  Koner  p.  288. 
et  loco  asinorum  equorumue  serui  graui  poena  afficiendi  molebant,  quod 
'seruum  in  pistrinum  dare,  dedere,  tradere’  uocabant  (interpp.  ad.  Plaut. 
Most.  I  1,  17);  Cic.  d.  or.  I  46  et  II  144,  Apul.  met.  IX  12.  hic  'asinus’ 
dictum  uidetur  siue  ex  usu  uulgari,  ut  mihi  uidetur,  pro  munere  asini 
inplendo  siue  (ut  Scaliger  putauit)  pro  seruo  punito  ipso;  non  opus  erat, 
ut  'atque  asinus’  (ita  ut  a.)  male  conicerent  Itali;  neque  recte  nonnulli, 
ut  AStatius  ad  Xenoph.  Anab.  I  5,  5  prouocans,  de  lapide  molari  aut 
de  seruo  animalia  molentia  custodiente  cogitauere.  sed  quid  de  tota 
sententia  esset  statuendum,  nemodum  exposuit,  apparet  non  posse  de 
uera  poena  turpissimis  in  seruis  usitata  hic  agi,  cum  fuerit  Aemilius 
liber  sine  dubio;  unde  puto  aut  adesse  formulam  quandam  despectus 
summi,  qua  feminae  abire  a  se  iusserunt  cum  contemptu  minisque  ama¬ 
tores  inpudicos  aut  adludi  ad  nescioquam  fabulam ,  in  qua  mulier  casta 
sic  eluserit  sollicitatorem  pudicitiae,  ut  in  pistrino  eum  includeret,  ubi 
nolentem  uolentem  expectaret  asinus  aliterque  quam  sperauerat  molendi 
dira  necessitas.  —  11.  qnem  siqua  attingit,  hoc  uerbum  alibi  de  uiris 
coitum  patrantibus  adhibetur;  de  femina  si  hic  usitatum  esset,  'ore  os¬ 
culisque’  similiaue  ad  intellectum  necessaria  omnino  abesse  nequirent. 
Catulli  esse  puto  'admittit’;  cf.  Plaut.  Asin.  I  3,  83,  Ouid.  am.  I  6,  72 
et  a.  a.  III  605.  —  pntemns.  XXII  12.  cf.  et  Tib.  I  9,  75  sq. 
—  12.  aegroti  culum  lingere  carnificis?  'cui.  1.  posse’  (XCVIII  4) 
obicitur  abiectissimis  hominibus  quidlubet  pati  et  facere  paratis;  et 
augetur  dictionis  contemptus  ex  persona  adiecta:  despectissimos  fuisse 
camufices  uidemus  ex  Mart.  II  61,  4  et  Iuuen.  8,  175.  morbo  aliquo 

taetro  affectus  quod  talis  homo  hic  audit,  perficit  imaginis  foeditatem 
atrocem. 


xcvm. 

1.  si  in  quemquam.  si  omnino  in  aliquem,  quicumque  is  est.  — 
pote,  potest,  ut  LXVII  11.  —  putide,  taedii  odiique  plene,  ut  XLII  11. 
—  Victi,  de  hoc  quoque  homine  nil  scitur,  nomen  ipsum  alibi  non 
occurrit;  quamquam  similia,  ut  CIL.  VIII  10475  Viccius ,  non  desunt. 
AStatius  bis  ‘Vetti’  restituit;  accepitque  Scaliger  de  L.  Vettio,  eq.  R., 
iudice  infamia  cooperto,  quem  Ciceronis  ex  Sestiana  et  Vatiniana  noui- 
mus  (cf.  Pauly,  Encycl.  real.  VI  p.  2530).  sed  re  accurate  perpensitata 
uix  persuadeas  tibi  hunc  hominem  perstringi,  quodsi  ‘Vetti’  uelis  retinere 
(nulla  enim  uox  facilius  abire  potuit  in  c Victi’),  possis  agnoscere  Vettium 
illum,  qui  Clodiam  offendit  quam  maxime  (Cic.  Cael.  30,  71);  quamquam 
et  haec  res  tota  adeo  est  inuoluta  tenebris,  ut  praeter  inimicitias  ipsas 
nihil  constet,  possis  quoque  cogitare,  si  f  Vecti’  cum  priscis  editionibus 
scribas,  de  Vectio  Philocomo  grammatico  (supra  p.  9).  uerum  enim 
uero  incerta  suapte  natura  hic  sunt  omnia.  —  2.  uerbosis  dicitor 
et  fatuis*  in  eos ,  qui  usque  blaterant  insipida.  Donatus  ad  Ter.  Eun. 
V  9,  49  fatuus ,  inepta  loquens  .  .  .  fatui  sunt  [qui]  uerbis  et  dictis  [fatui 
sunt] ,  insulsi  uere  corde  et  animo,  prouerbium  iam  in  disticho  sq.  ad~ 
latum  aliunde  non  est  notum.  —  8.  ista  cum  lingua,  scii,  tam  forti 
(semper)  et  foeda  (inepte  blaterante).  Ruhnkenius  ad  Ter.  Andr.  V  4,  38 
Csic  indignantes  adhibent  cum :  Eun.  I  2,  73,  Phorm.  III  1,  1,  Hec.  I  2,  59 
di  te  perdant  cum  istoc  odio\  —  si  usus  ueniat  tibi,  possis,  si  forte 
non  domi  sit  spongia  siue  peniculus  (Paul.  Festi  p.  208)  ad  mundandum 
aut  TtQooHTov  (Mart.  XII  48,  7)  aut  calceamentum,  pro  necessitate  hinc 
oborta  (Ter.  Heaut.  III  2,  43  si  usus  ueniat.  Ad.  V  6,  7,  Phorm.  I  2,  23) 
lingua  tua  in  rem  tibi  esse  possit.  —  culos  et  crepidas  lingere  carpa¬ 
tinas.  'culi’  pluralis  ostendit  non  ipsius  Victi  dici  monstruosa  cum 
hyberbole  (LXXXVIII  8)  ngco-nxov,  sed  quorumuis  in  domo  eius  uersan- 
tium.  ceterum  etiam  in  illum  ipsum  subest  conuicium  (XCVII  12). 
'‘carpatinae’  (quas  praeterea  graeci  scriptores  conmem orant,  qui  inter  n 
et  fi  fluctuant)  erant  calceamenta  rustica  ex  crudo  corio  bubulo  confecta 
et  totam  plantam  contegentia  ac  per  amenta  cruribus  adnexa  (Richius 
s.  u.  ‘carb.’);  ob  quam  cum  crepidis  similitudinem  poeta  hic  ‘crep. 
carp.’  ita  coniungit,  ut  ‘carp.’  uice  adiectiui  fungatur;  Pollux  VII  188 
; nagnatLvr}  uyQOLHcov  vn6dr\g,a  vlri&ev  ano  tav  Kagmv ,  Hesychius  et 
Suidas  s.  u. ,  Xenoph.  An.  V  5,  14,  Lucian.  Alex.  39  et  Philops.  13  cum 
scholiis.  has  carpatinas  unusquisque  lector  ultro  sibi  finxit  obductas,  ut 
in  rusticis,  multo  caeno  et  stercore,  et  fortasse  hoc  de  lingua  omnia 
effutiente  dictum  et  ipsum  erat  rusticorum.  —  5.  si  mos  omnino  uis 
omnes  perdere,  enecare  blaterando,  ut  Hor.  sat.  I  9,  32,  epod.  14,  5, 
a.  p.  476.  'omnino’  (=  plane)  non  solum  cum  ‘omnes’  (ad  LXI  156, 
Cic.  d.  inu.  I  86  omnino  omnis  argumentatio ,  alibi),  sed  etiam  cum  ‘per- 

dere’  lungas,  ut  iubet  uox  eadem  in  u.  sq.  fortiter  iterata.  —  6.  hiscas, 
est  haec  egregia  correctio  ('discas’  Y,  unde  Auantius  fecerat  'dicas’) 
IVossii:  sufficit  ut  solum  os  tuum  aperias:  iam  omnes  exitium  ex  loqua¬ 
citate  tua  sibi  inminere  sciunt  (ne  cogites  de  pestilenti  fetoris  afflatu 
similibusue).  ad  ultima  uerba  cf.  LXXIY  5  quod  uoluit  fecit. 

XCIX. 

1.  Surripui  tibi,  dum  ludis,  mellite  Iuuenti.  sauium  diu  desi¬ 
deratum  (XLYIII)  diuque  ob  aemulos  pueri  custodes  negatum  cum  tan¬ 
dem  oblata  opporturnitate  usus  poeta  feruentior  rapuisset,  se  in  amore  non 
potentem  esse  tristis  agnouit.  'ludis’,  scii,  ludos  pueriles  (non  de  campi 
Martii  exercitationibus  cogitauerim):  quod  antea  in  c.  XXI  Furio  obiecerat 
inuidus,  hoc  nunc  ipse  C.  fecit,  scii,  cum  puero  iocatus  ludensque  una. 
mellitus  (III  6),  ut  Cic.  ad  Att.  I  18,  1  cum  uxore  et  filiola  et  mellito 
Cicerone,  de  forma  'surrupui’,  quam  hic  indicat  0,  cf.  Corssenus  de 
de  pron.  I  p.  134  sqq.  (Mus.  Rhen.  XXX  p.  68).  —  2.  sauiolnm  dulci 
dulcius  ambrosia,  adamata  erat  poetis  osculorum  cum  meile  (Apul. 
met.  II  10  et  IV  26)  et  nectare  comparatio,  ut  Hor.  od.  I  13,  15  dulcia  . . 
oscula ,  quae  Venus  quinta  parte  sui  nectaris  inbuit,  ubi  plura  dat  Mitscher- 
lichius  (cf.  et  Hertzb.  ad  Prop.  p.  195);  ambrosiam  si  hic  comparat 
Catullus,  nisi  forte  usum  uulgi  ambrosiam  et  nectar  perinde  habentis 
(Apul.  met.  VI  23  ambrosiae  poculum)  secutus  est,  recordatus  fecisse 
uidetur  Ibyci  dictum  (Athen.  p.  29),  ambrosiam  tov  gsXixog  EvvEccnXccGCav 
s%elv  ylvHvzrjTcc.  'ambrosio’  forma  (V)  nullo  modo  sustentanda  (Lachm. 
ad  Lucr.  p.  408).  de  traductione  (cf.  u.  14)  ad  IX  10;  Plaut.  Truc.  II  4,  20 
de  amplexu  hoc  est  meile  dulci  dulcius.  —  8.  id  non  inpnne  tuli,  non 
inultus  discessi;  ad  LXXVIIlb  3.  —  amplius  horam.  Draegerus  synt. 

I  §  246,5.  —  4.  suffixum  in  summa  me  memini  esse  cruce,  extremum 
animi  cruciatum  sustinere,  miscet  poeta  propriam  locutionem  (Hor.  sat. 

I  3,  80  seruum . .  .in  cruce  suffigat ,  Cic.  in  Pis.  18,  42)  cum  translata,  ex 
qua  'crux’  aequat  cruciatum;  unde  'summa’  explicandum;  Colum.  I  7,  2 
summum  ius  antiqui  summam  putabant  crucem.  —  5.  tibi  me  purgo, 
excuso  et  factum  meum  nolo  infectum,  ut  ex.  gr.  Cic.  ad  fam.  XII  25,  3 
quod  te  mihi  de  Sempronio  purgas.  —  nec.  nec  tamen.  —  0.  tantillum, 
uel  minimum,  ut  Plaut.  Rud.  IV  4,  106  si  hercle  tantillum  pecassis.  — 
uestrae  demere  saeuitiae.  in  uobis  pueris  bellis  solitae;  Ter.  Ad. 

II  1,  11  noui  ego  uestra  haec,  Ouid.  ep.  1,  75  quae  uestra  (uirorum)  libido 
est,  Prop.  III  15,  44  nescit  uestra  (puellarum)  ruens  ira  referre  pedem. 
non  recte  AStatius  accepit  pro  'tuae’,  saeuitiam  non  naturalem  (Prop. 

I  1,  10)  intellege,  sed  ex  facto  natam,  h.  e.  iram  (ibid.  I  3,  18).  — 
7.  simul  id  factum  est.  simul  ac  (LI  6)  surripui.  —  7,  8.  multis 
diluta  labella  guttis  abstersisti  omnibus  articulis,  multam  per  aquam 
guttatim  adspersam  labra  tua,  tamquam  a  me  polluta,  purgasti  et  simul 
omnibus  digitis  (Prop.  II  34,  80,  Ouid.  am.  II  15,  4)  detriuisti.  nam 
recte  Muretus  (qui  ad  totum  cp.  Theocr.  27,  5)  de  labris  aqua  proluendis 

'diluta’  accepit;  sed  hoc  ut  adsequamur,  oportet  confusorum  perpetuo 
cde’  et  'di’  memores  scribamus  'deluta’  secundum  Agroecium  p.  115, 11  K. 
deluit  purgat ,  diluit  temperat  (GL.  Keilii  VII  269,  25  et  300,  9);  quam 
distinctionem  non  ubique  respexerunt  editores.  Plaut.  Asin.  IV  1,  52 
tu  labellum  abstergeas,  ceterum  hiatus  in  uerbis  traditis  'guttis  abstersti’ 
molestissimus  tam  facile  remouetur  auctore  Auantio  ita  ut  supra  legitur 
quam  cum  aliis  traiciendo  fabstersti  guttis’  (XIV  14).  —  9,  10.  nei 
quicquam  nostro  contractum  ex  ore  maneret,  tamqnam  comictae 
spurca  saliua  lupae.  'nei’,  ne  (supra  p.  51).  in  uerbis  nondum  ex¬ 
peditis  inutiliter  arcessunt  sollemnem  formulam  ccontrahere  morbum’ 
(ex.  gr.  pituitam),  nam  ut  hoc,  aliquid  luis  manare  ex  saliua  hominis, 
bene  stat,  ita  uerba  ipsa  refragantur  propterea  quod  nec  ipsum  hoc 
'luis’  uel  'mali’  abesse  potest  nec  unde  pendeat  habet  ‘saliua’;  quae 
tamquam  in  scorto  pessimo  foedatissimoque ,  scii,  fellatrice,  dicitu/  esse 
'spurca’  (cf.  ad  LXXVIIIb  2).  'saliua’  igitur  cum  deleto  commate  debeat 
esse  enuntiati  subiectum,  'quicquam’  hic  quoque  uice  aduerbii  (=  omnino, 
uel  minimum)  fungi  apparet,  quod  non  intellegens  librarius  ad  'quic¬ 
quam’  adsimilauit  genuinum  'contracta’  siue  potius  (nam  nec  'salinam 
contrahere  ex  alterius  ore’  placet)  '‘contacta’,  quo  modo  si  scribimus, 
iam  'ex  ore  nostro’  et  a  'maneret’  et  a  'saliua’,  porro  ct.  c.  1.’  et  a 
'nostro’  et  a  'sp.  s.’  pendent.  —  11,  12.  praeterea  infesto  miseram 
me  tradere  Amori  non  cessasti  omnique  excruciare  modo,  et  dum 
totus  miser  (u.  4)  me  excuso,  tu  insuper  execrationibus  in  me  cumulatis 
deum  illum  alatum  mihi  inimicum  reddere  (ex.  gr.  Prop.  I  14,  15  aduerso 
Amore )  eiusque  ultionem  in  me  arcessere  non  desiisti  omnibusque  tor¬ 
mentis  me  uexare;  Sen.  Thyest.  1110  uindices  aderunt  dei:  his  punien¬ 
dum  uota  te  tradunt  mea.  #  te  puniendum  liberis  trado  meis.  —  13, 
14.  ut  mi  ex  ambrosio  mutatum  iam  foret  illud  sauiolum  tristi 
tristius  elleboro,  hic  nulla  est  causa  inmutandi  traditum  'ambrosio’ 
in  uulgatum  'ambrosia’,  quod  uix  recte  defenditur,  est  enim  illud 
adiectiuum,  ut  iam  olim  A  Statius  intellexit  cp.  Verg.  Aen.  I  403  am¬ 
brosiae  comae,  nam  quod  dicunt  'mutatum’  ualere  'mutatione  factum’, 
uelim  scire  quonam  modo  hoc  statuere  liceat,  immo  quoniam  sic  latine 
dicitur  'aliquid  ex  aliqua  re  mutare  in  aliquid’  (Ouid.  met.  XV  46  e  nigro 
color  est  mutatus  in  album),  post  'sauiolum’  inserendum  puto  'in’?  ut 
basium  illud  mihi  esset  inmutatum  ex  eo,  quod  ambrosium  uidebatur  (2), 
in  id  quod  amara  illa  herba  esset  amarius.  AStatius  cp.  Anth.  Pal. 
V  29,  2  TtiKQorsQov  yiyvsxai  iMefloQov,  Verg.  G.  II  126  Media  fert  tristes 
sucos.  —  15.  poenam  misero  proponis  amori,  infelici  (XCI  2)  meo  in 
te  ardori  hanc  poenam  (scii,  ab  Amore  sumendam)  minaris;  Cic.  d.  fin. 
II  17,  57  cum  inprobis  poenam  proponitis.  —  uersu  ultimo  certum  suum 
desistendi  a  puero  ingrato  consilium  manifestare  mihi  uidetur,  idque 
firmius  quam  VIII  13  sq.;  neque  dubito  quin  hoc  carmen  in  cyclo  poe¬ 
matum  ad  Iuuentium  pertinentium  fuerit  postremum. 


C  1—6. 


587 

lj  2.  Caelius  Aufilenum  et  Quintius  Aufileiiani,  flos  Yeronensum, 
depereunt,  iunenum,  hic  fratrem,  ille  sororem.  M.  Caelium  Rufum 
significari  affirmant  alii,  alii  negant,  et  hi  quidem  in  medium  proferunt, 
non  Yeronae  illum  natum  esse;  cuius  de  patria  quamquam  nil  possit 
certi  erui  ex  loco  corrupto  Cic.  p.  Cael.  2,  5 ,  tamen  omnibus  numeris 
subductis  eum  in  Italia  inferiore  in  lucem  esse  editum  uideri  (cf. 
Wegehauptius  1.  supra  p.  33  1.  p.  4).  sed  si  Quintius,  qui  est 
sine  dubio  idem  qui  in  c.  LXXXII  (cf.  et  C1V)  nominatur,  et  Caelius 
uocantur  flos  (ad  XXIV  1)  iuuenum  Yeronensum  (de  genetiuo  cf.  Neuius 
II  p.  37),  minime  gentium  hinc  sequitur,  Caelium  natum  fuisse  Yeronae, 
siquidem  'Veronensis’  audit  etiam  is  qui  maius  minusue  per  spatium 
Veronae  degit,  et  nil  obstat,  quominus  hieme  anni  56/56,  cui  nos  hoc 
poemation  attribuimus,  Rufum  per  aliquod  tempus  VeroDae  conmoratum 
esse  aiamus.  ceterum  hoc  quod  inter  omnes  qui  Yeronae  sunt  iuuenes 
Caelius  et  Quintius  eminere  dicuntur,  sat  documento  est,  uersus  nostros 
Veronae  esse  scriptos  et  hic  Aufilenam  cum  fratre  uixisse.  quid  enim, 
si  Romae  hoc  poemation  composuit  Catullus,  illa  conmemoratio  sibi  uult 
(etiam  si  Caelium  Yeronae  natum  statuis)?  nam  peculiaris  plane  est 
ratio,  ut  uidimus,  locorum  XII  1  et  LIX  1.  quo  inpedimento  remoto  ob 
causas  mox  ad  u.  7  disceptandas  ab  eorum  parte,  qui  M.  Caelium  Rufum 
hic  dici  affirmant,  firmiter  stamus.  Aufilenus  aliunde  non  est  notus,  soror 
eius  Aufilena  eadem,  quam  mox  in  c.  CX  et  CXI  cognoscemus,  cf.  ad 
XXXY  12  illam  deperit ;  V  'depereret’  habet;  nimirum  scriba  cre’  pro 
'u’  legit.  'hic’  (Caelius’)  .  'ille’  (Quintius),  ut  XCVII  3.  —  8,  4.  hoc 
est  quod  dicitur  illud  fraternum  uere  dulce  sodalicium,  prouerbia- 
liter  (XCIV  2)  dictum  'frat.  sod.’  (h.  e.  familiaris  amicitia  uere  iucunda, 
quales  inter  fratres  unanimos  esse  solet)  ideo  poeta  uenusta  cum  am¬ 
biguitate  adhibet,  quod  qui  inter  se  plurimo  usu  coniuncti  erant  etiam 
in  amando  non  suam  sibi  uterque  semitam  triuere,  sed  fratrem  atque 
sororem  deperierunt,  nam  'frater’  et  'fraternus’  ad  amicitiam  transferri 
constat.  —  5.  cui  faueam  potius?  Caeli,  tibi,  ad  Com.  1  cui  dono  .  .? 
Corneli ,  tibi,  quamquam  hic  magis  dubitans  utpote  in  amicis  aeque 
caris  ponit  coniunctiuum.  'faueam’,  omnia  fausta  optem.  —  5,  6.  nam 
tua  nobis  perfecta  est  igitur  est  unica  amicitia,  sic  0  (nisi  quod  'igitur’ 
per  compendium),  G  'est  exigitur  est’  tradunt,  quippe  tua  summa  singu¬ 
larisque  amicitia  etiam  mihi  olim  in  amore  laboranti  patefacta  est:  hanc 
sententiam  apertam  uarie  eliciebant  ex  deprauatis  funditus  litteris  istis, 
quod  nonnulli  scripsere  'perfecta  exigitur’,  cum  ob  u.  7  'cum  torreret’ 
sic  accipere  'perfecta’  debeamus,  ut  sit  'quae  tum  perfecta  est  cum  .  .’ 
(Kuehnerus  gr.  1.  II  p.  890),  hanc  rationem  (ut  cetera  omnia  mittam) 
iam  id  inprobat  quod  'amicitiam  perficere’  latine  non  dicitur.  Lach- 
mannus  proposuit  'per  facta  exhibita  est’,  in  quibus  factorum  mentio 
displicet,  rectissime  Itali  uiderunt,  in  'perfecta’  latere  'perspecta’,  h.  e. 

probata,  spectata,  ut  ex.  gr.  Prop.  I  11,  17;  quo  accepto  Colucius  ‘exigit 
hoc’,  Fruterus  fest  igitur’,  Froehlichius  ‘est  signis’,  HAKochius  ‘eximie 
est’,  ego  ‘egregie  est’  coniecimus.  ut  multa  nuperrime  inepta,  sic  hoc 
loco  praeplacuit  cuidam  r  perfecta  ex  igne  est’,  cum  tamen  latine  dicatur 
‘igni  spectatus’,  nec  nunc  quod  propius  accedat  ad  litteras  traditas ‘habeo 
quam  quod  olim  proposui,  ceterum  Muretus  ‘erat  et  alia  ratio’  inquit, 
‘cur  Quintio  fauere  non  posset,  amabat  enim  ipse  quoque  Aufilenam’. 
—  7.  cuin  uesana  meas  torreret  flamma  medullas,  quo  tempore  in¬ 
dignae  feminae  aestuabam  amore.  VII  10  uesano  Catullo ;  cf.  ad 
LXVIIIb  12  et  XXXV  15.  spectare  haec  uerba  ad  Lesbiae  amorem, 
ultro  patet  poesis  Catullianae  gnaris;  neque  quidquam  omni  a  parte 
falsius  extat  Schwabii  q.  C.  p.  142  sq.  opinione,  qui  adulescentulo  poetae 
(nondum  cognita  Lesbia)  Aufilenae  amorem  et  hunc  carminum  cyclum 
attribuit,  ad  LVUI  dixi,  Caelium  Rufum  Clodiae  inimicum  factum 
redintegrasse  cum  pristino  amico  Catullo  familiaritatem:  illius  et  de 
Lesbiae  moribus  naturaque  amicum  docentis  et  adlocutionibus  consolantis 
opera  effectum  puto,  ut  Catullus  omnem  mulieris  istius  amorem  tandem 
ex  animo  extirparet.  —  8.  sis  felix,  Caeli,  sis  in  amore  potens,  tu  igitur 
ut  cursu  in  amore  tuo  utaris  secundo,  iure  opto,  'potens’,  scii,  uoti  (ut  Ouid. 
met.  VIII  409),  quod  interdum  omitti  solet,  ut  Ouid.  met.  III 292  et  IV  325, 
Prop.  II 26,  22  tota  dicar  in  urbe  potens  (cf.  et  Tib.  1 9, 39  p.  27  edit,  nostrae). 


CI. 

1,  2.  Multas  per  gentes  et  multa  per  aequora  nectns  adnenio 
has  miseras,  frater,  ad  inferias,  ad  fratris  carissimi  olim  circa  a.  60 
in  Troadis  promunturio  Rhoeteo  mortui  conditique  (LXV  7)  sepulcrum 
cum  uenisset  poeta  a.  57  cum  Memmio  in  Bithyniam  profectus  (supra 
p.  36),  iusta  illi  persoluens  nomine  familiae  hoc  carmen  tamquam 
epitaphium  dedicauit.  uenisse  modo  ex  Italia  poetam,  aperte  indicat 
multorum  aequorum  mentio  (quae,  si  ex  Bithynia  rediens  in  patriam 
a.  56  hos  uersus  scripsisset,  multo  minus  esset  adcommodata) :  itinere 
igitur  terrestri  per  Graeciae  partem  aliquam  facto  (‘m.  p.  gentes’)  hinc 
Memmius  cum  cohorte  plane  ut  Attis  super  alta  uectus  .  maria  uenit 
in  Phrygiam,  cui  Bithynia  erat  proxima,  et  gaudium  eius,  qui  tot  labori¬ 
bus  superatis  tandem  eo  quo  mens  animusque  tetendit  peruenit,  exprimit 
illud  ‘multa’  in  utriusque  hemistichii  capite  positum  (cf.  XCVII  3  nilo 
.  .  nihiloque,  LXIV  96  quaeque  .  quaeque ,  ad  quae  CPSchulzius  ‘de  C. 
Gr.  imit.’  p.  38  cp.  Theocr.  1,  65;  5,  60;  11,  63;  15,  82;  24,  9).  Seruius 
ad  Aen.  X  519  inferiae  sunt  sacra  mortuorum  ab  inferis  dictae ;  alii 
rectius  ab  ‘inferre’  (cf.  Verg.  Aen.  III  66)  deriuant.  quae  cur  hic  ‘miserae’ 
uocentur,  non  ita  apparet,  siquidem  ‘miser’  non  est  idem  atque  ‘tristis’, 
sed  in  ea  re  ponitur  quae  ob  suam  ipsius  condicionem  misericordiam 
mouet.  rectissimo  igitur  sensu  Marklandus  [Hermathenae  uol.  VII  p.  154] 
‘seras’  coniecit.  sed  alio  ducere  uidetur  alterius  difficultatis  contemplatio, 
non  minus  enim  recte  AStatius  flagitauit  ‘adueni’.  licet  illud  ‘ut  te 

donarem’  aliquo  modo  possit  pendere  ex  notione  perfecti,  quae  illi 
'aduenio’  simul  inest  (=  ueni  et  adsum;  cf.  Kuehnerus  gr.  1.  II  p.  775  sq., 
Yerg.  Aen.  YI  633),  tamen  hoc  alterum  'adsum’  est  fortasse  eius  qui 
loco  sepulturae  uixdum  tacto  in  querelas  erumpit,  non  eius  qui  tumulo 
titulum  inponit:  in  hoc  elogio  uix  aliud  quam  'adueni’  bene  se  habet, 
uidendum  est  igitur,  num  forte  'o’  correcturae  causa  supra  uersum  ad- 
scriptum  falso  loco  se  insinuauerit  in  textum,  cum  pertineret  ad  uocem 
'miseras’  ex  adsimilatione  prioris  'has’  ortam:  cadueni  has,  miser  o 
frater,  ad  inferias’,  nam  in  hac  adlocutione  affectus  plena  legitima  est 
interiectio.  —  3.  ut  te  postremo  donarem  munere  mortis,  accuratius 
definiuntur  inferiae,  iusto  sepulcro  sine  dubio  non  caruit  frater;  sed 
quod  poeta  iam  olim  questus  est  LXVIIIb  57  sq.,  non  propinquorum  inter 
cineres  illum  esse  compositum,  id  nunc  aliqua  ex  parte  sarcitur  damnum : 
a  manu  carorum  rite  sepultum  esse  iucundum  putabatur  manibus,  iucun- 
dum  etiam,  si  cognati  alicuius  uox  ultimum  illud  raue  atque  uale’  ad- 
clamasset  mortuo,  itaque  quoniam  singulari  'munere’  prohibemur  quo¬ 
minus  de  uino  odoribus  sertis  in  sepulcrum  infusis  cogitemus  (huc  spectat 
pluralis  Aen.  XI25  supremis  muneribus ,  Ouid.  am.  III  9,  50),  supremum 
illud  munus  a  familia  exhibitum  aptissime  explicabimus  de  tumulo  titu¬ 
loque;  multi  iam  cp.  Hom.  II.  XVI  675  vvp^cp  rs  GvrjXr)  ts *  ro  y<i(j  ysqag 
SgtI  &avovToov.  hunc  tumulum  Troiani  Polydori  funus  instaurantes  eri¬ 
gunt  Aen.  III  63;  et  munus  supremum  siue  titulus  siue  totum  monu¬ 
mentum  audit  in  inscriptionibus  (ut  CIL.  II  1753).  —  4.  et  mutam 
nequicquam  alloquerer  cinerem.  Tib.  II  6,  34  et  mea  cum  muto  fata 
querar  cinere  (XCVI  1);  de  feminino  'cinis’  singularis^  usu  (ut  LXVIIIb  50) 
cf.  Non.  p.  198,  Neuius  I  p.  657.  'alloqui’  non  secundum  Aen.  II  644 
aut  Lygdam.  2,  15  explices,  sed  secundum  Aen.  V  98,  ubi  Aeneas  annua 
sacra  Anchisae  peragens  uinaque  fundebat  pateris  animamque  uocabat 
Anchisae  magni  manisque  Acheronte  remissos,  scii,  ut  adessent  sacris 
sollemnibus  audirentque  dulcia  uerba  superstitum  gauderentque  horum 
pietate;  nam,  ut  ait  Auson.  parent.  2,  10,  uoce  ciere  animas,  muneris 
('funeris’  codd.)  instar  habet:  gaudent  compositi  cineres  sua  nomina  dici. 
et  uiuis  etiam  hoc  fuit  solatium,  ad  praesentes  quas  putabant  animas 
facere  uerba  pia  ac  tenera;  AStatius  cp.  Eurip.  Troad.  1184  cpCXa.  didovg 
nQOGtp&eypoLTa.  'nequicquam’  (propter  mutum  nec  responsurum  cinerem) 
doloris  notionem  continet  (eheu  frustra),  ut  Verg.  Aen.  Y  81  sdluete  re¬ 
cepti  neqmquam  cineres ;  Hor.  od.  I  24,  11.  cum  hoc  uersu  artissime 
cohaeret  u.  sq. :  —  5.  quandoquidem  fortuna  mihi  tete  abstulit  ipsum, 
mutam  umbram,  siquidem  te  ipsum  (uerte  'dich  persoenlich’  et  uoce 
effer)  fatum  eripuit,  'tete’,  plane  ut  'sese;  Neuius  II  p.  182.  ceterum 
cf.  LXIY  .218.  —  6.  heu  miser  indigne  frater  adempte  mihi,  haec 
querelarum  olim  fusarum  LXVIlIa  20  et  LXVIIF5  52  o  (ei)  misero  frater 
adempte  mihi  dicta  sunt  cum  recordatione;  iterum  Ouid.  fast.  IY  852 
haec  expressit,  sed  haec  non  esse  debuit  causa  cuidam  apud  AStatium, 
ut  coniceret  'heu  misero’  (debuit  saltim  'ei  misero’),  siquidem  quominus 

fheu’  cum  nominatiuo  'miser’  iungatur  nihil  obstat;  et  apte  poeta  iterum 
(cf.  u.  2)  fratrem  uocat  miserum,  de  se  ipso  suaque  iactura  iam  non 
tam  acerbe  (fei  misero  mihi’)  quam  antea  dolens  utpote  tempore  seda¬ 
tiorem  quietioremque  animum  gerens.  Ellisius  cp.  CIL.  I  1422  paren- 
tibus  praesidium ,  amicis  gaudium  pollicita  pueri  uirtus  indigne  occidit : 
indigne  moritur  qui  longiore  uita  dignus  acerba  et  praematura  morte 
est  raptus.  —  7,  8.  nunc  tamen  interea  haec,  prisco  quae  more 
parentum  tradita  sunt  tristi  munere  ad  inferias,  magnas  difficultates 
mouet  'interea’.  qua  uoce  quoniam  significatur  id  quod  usu  uenit  interim 
donec  alia  res  fiat,  obscurum  est  quo  ea  spectet  hic,  ubi  alia  res  expectata 
adest  nulla,  nam  certum  esse  illum  quem  dixi  uocis  usum  fallique  eos 
qui  aduersatiue  eam  simpliciter  'tamen’  hic  illic  ualere  putant,  attentiore 
cum  cura  exempla  rimanti  facile  apparet,  fuit  haec  causa  cur  FHaasius 
post  carminis  nostri  u.  6  inseri  uellet  LXV  9 — 14  (cf.  Schwabius  q.  C. 
p.  272  sqq.).  uerum  dolorem  olim  saeuientem  temporis  inter  carmina 
Veronensia  et  nostrum  intercedentis  longinquitate  iam  sedatum  quietum¬ 
que  carmen  nostrum  in  ceteris  ubique  prae  se  fert,  ut  nullo  pacto  liceat 
ei  interponere  uersus  nonnullos  animum  funditus  conmotum  spirantes, 
nec  a  ratione  diplomatica  ullam  traiectio  illa  habet  probabilitatem,  quid 
ergo?  noua  nimirum  uia  est  ingredienda,  ‘nunc’,  oppositum  illi 'adueni’, 
progressum  quendam  designat,  quo  ad  ea  transitur,  quae  agenda  sunt 
proposita,  ut  XXXVI  11;  et  'tamen’  respicit  ad  'nequicquam’ :  si  mea 
adlocutione  frui  non  potes,  at  saltim  donis  his  postremis  fruere  (cf. 
interpp.  ad  Verg.  Aen.  IV  329,  ecl.  10,  31).  iam  post  'tamen’  posuerim 
comma  sic  pergens  'interea  ec  prisco  quae’,  semper  fere  forma  'ec’  in 
codicibus  aut  in  'et’  aut  in  'haec’  abiit  (LXVIIl*  2);  diciturque  tam 
bene  'e  (ex)  more’  quam  'more’  (Hor.  sat.  II  3,  280);  nunc  autem 
'interea’  ualet:  inter  aduentum  meum  et  hunc  quo  titulum  tibi  consecro 
et  nouissima  uerba  dico  diem,  at,  inquies,  obstat  locus  Ciris  42  sed 
quoniam  ad  tantas  nunc  primum  nascimur  artes  .  .  .  haec  tamen  interea, 
quae  possumus ,  .  .  accipe  dona  meo  multum  uigilata  labore,  ego  uero 

iam  intellego  tuque,  lector  acute,  lubenter  mihi  concedes,  hic  quoque 
multo  melius  post  'tamen’  interpungi;  quo  agnito  sine  negotio  fit  palam, 
Ciris  auctorem  cetera  inmutauisse  pro  suo  consilio  neque  'haec’  in  Catulli 
textu  inuenisse  necessario,  nisi  forte  secundum  Cirin  in  Catulli  textu 
'haec’  in  initium  uelis  reicere  correcturam  illius  'nunc’  falso  scripti 
dicens,  instituta  autem  maiorum  ut  in  tota  Romanorum  uita,  ita  et  in 
rebus  ad  sepulturam  pertinentibus  anxie  obseruata;  Aen.  VI  223  et 
subiectam  more  parentum  auersi  tenuere  facem,  cum  hoc  autem  'more’ 
non  artius  cohaeret  'tradita’,  ut  uulgo  putant  (Vulpius  cp.  Tib.  II  1,  2 
ritus  ut  a  prisco  traditus  extat  auo ):  nec  in  hanc  significationem  quadrat 
'ad  inferias’  (expectes  'in  inferiis’)  et  necesse  est  porro  cum  Italis  corri¬ 
gatur  'tristes  munera’  (quamquam  'tristes’  ob  priorem  causam  falsum 
est),  ego  Catullum  hic  tamquam  ex  mandatu  familiae  agere  recordatus, 
cum  'tradere’  uerbum  proxime  accedat  ad  id  quod  est  'dare’,  suppleo 

tibi  -  tumulus  ex  caespite  aggereus  extructus  circaque  saepibus  inclusus 
et  multo  florum  uariorum  ac  suaueolentium  decore  ornatus  et  titulo 
elogioque  insignitus  'ad  inferias’,  ut  sic  iusta  rite  soluantur,  tibi  est 
datus  et  consecratus,  iam  uero  recte  se  babet  ablatiuus  't.  m.’,  cf. 
LXV  19,  Mart.  IX  59,  2  et  mansura  pio  munere  templa  dedit  ('triste’ 
sollemne  in  his  rebus,  ut  Verg.  Aen.  III  301  et  VI  223).  —  9.  accipe 
fraterno  multum  manantia  fletu,  cf.  fraterna  mors  LXVIIIa  19.  ne 
mireris  tumulum  titulumque  dici  manare  lacrimis  a  poeta  dolente  pro¬ 
fusis,  simili  cum  hyperbole  Ouid.  epist.  10,  55  lacrimisque  inquit  toro 
manante  profusis ;  'manare’  igitur  'continuo  lacrimarum  imbre  made¬ 
factum  esse’  ualet.  alii  minus  bene  de  sertis  cogitant  cp.  Tib.  II  6,  31 
et  Ouid.  tr.  III  3,  81;  cui  interpretationi  ut  rei  ipsius  paruitas  obstat, 
ita  manandi  uerbum  illi,  qua  'munus’  siue  'munera’  accipiunt  lac  uinum 
mei  flores  similiaque  (Verg.  Aen.  VI  225  sqq.).  —  10.  atque  in  per¬ 
petuum  9  frater 5  aue  atque  uale.  ut  rogo  incenso  et  ossilegio  facto 
redituri  de  exequiis  domum  ultimum  'salue  et  uale’  uel  '(h)aue  et  uale’ 
exclamabant  (Aen.  XI  97  salue  aetdrnum  mihi,  maxime  Palla,  aeternum- 
que  uale ,  ubi  plura  interpp.),  ita  hic  Catullus,  qui  numquam  ad  fratris 
fumulum  se  rediturum  esse  scit  (quippe  ex  Bithynia  longe  alio  itinere 
in  patriam  reuersurus)  plane  ut  Troiani  in  tumulo  Polydori  (Aen.  III  68 
et  magna  supremum  uoce  ciemus)  fratri  dixit  nouissima  illa  uerla  (Aen. 
VI  231),  quae  par  est  saepe  reperiri  in  titulis  sepulcralibus;  collegit 
Ellisius  CIL.  II  3490  haue  uale,  3506  et  3512  et  3519  et  3686  (h)aue  et 
uale.  Cic.  p.  Plane.  37,  90  in  perpetuum  resp.  . .  perdidisset  et  saepius. 


CII. 

1.  Si  quicquam  tacito  commissum  est  fido  ab  amico ,  cuius  sit 
penitus  nota  fides  animi.  Cornelius  (Nepos  fortasse,  Catulli  familiaris, 
quam  sententiam  uiles  ob  causas  damnauit  Schwabius  q.  C.  p.  296)  a 
poeta  rogauerat,  ut  commissum  forte -a  se  secretum  alto  tegeret  silen¬ 
tio;  securum  esse  amicum  de  taciturnitate  sua  ille  iubet.  male  se  habet 
traditum  'quicquam’,  siquidem  non  res  efferenda  est  (ut  XCVI  1),  sed 
persona  ('si  quoi  . .  me’,  ut  similiter  LXXI);  male  porro  absolute  est 
positum  'tacito’  (h.  e.  ex  noto  usu,  ei  qui  tacere  callet),  cum  aegre 
careas  addito  quodam,  quale  intulit  IMaehly  coniciendo  'siquoi  quid’, 
quamquam  et  ab  arte  et  ab  usu  (ad  CVII  1)  praestat  'siquid  quoi’:  si- 
quid  umquam  alicui  tamquam  qui  silere  sciat  creditum  est  (LV  16),  me 
quoque  ...  nam  aliae  coniecturae,  quales  sunt  AStatii  'quoiquam  taci¬ 
tum’  uel  'quidquid  taciti’  et  Aldinae  'tacite’,  nihil  adiuuant:  eum  qui 
secretum  credit  efferri  ob  notam  fidem  (Ouid.  f.  III  386  si  mea  nota  fides , 
Hor.  epist.  I  18,  80  penitus  notum),  quid  attinet?  praedicandum  hoc  est 
aperte  in  tacito  illo,  sed  manet  hoc  quoque  in  uulgari  lectione  durissimum, 
quod  'cuius’  grammatica  ad  'f.  ab  amico’,  contra  sententia  ad  'tacito’ 
referre  iubet.  quibus  in  tenebris  uiam  monstrat  V,  qui  non  'amico’  illud  in 
codd.  deterioribus  obuium,  sed  'antiquo’  habet:  exaratum  olim  erat  'ab 

amico’  ita  ut  suprascriptum  esset  'ut’,  quod  ubi  insereret  librarius 
nesciens  turbas  effecit,  tu  me  auctore  reponas  id  quod  aperta  ueritate 
se  commendat  'tacito  c.  e.  fido  ut  amico’,  ceterum  ffido  —  fides’  non 
est  repetitio  otiosa,  cum  ' fidus’,  h.  e.  spectatus,  profluat  ex  fide  animi 
nota,  ut  pentameter  ad  definitionem  accuratiorem  faciat.  —  8,  4.  me- 
que  esse  inuenies  illorum  iure  sacratum,  Corneli,  et  factum  me 
esse  puta  Harpocratem.  'meque’,  me  quoque  (ad  LXI  36);  nec  enim 
fque  —  et’  sibi  repondere  possunt,  cum  desit  uinculum  internum  et  duo 
diuersa  exempla  adferantur.  sed  quod  'i.  i.  s.’  accipiunt  'obligatum 
institutis  (initiatum  praeceptis,  receptum  in  ordinem)  eorum,  qui  taci¬ 
turni  (fidi  amici)  sunt’,  totum  est  fictum  arbitrarie  et  contra  latinitatem 
peccat  omnino,  possunt  ius  et  iura  uocari  f sacrata’  siue  sacra;  nec 
tamen  homo  'sacratus’  est  nisi  aut  a  deis  sacer  factus  aut  deis  deuotus  (se 
deuouens),  qualis  est  ex.  gr.  sacerdos;  et  sic  apud  scriptores  Christianos 
'sacrare’  interdum  adaequare  uidetur  'initiare’.  neque  quidquam  huc 
pertinet  militum  sacramentum,  et  ut  habeat  tacitus  et  fidus  amicus  ius 
quoddam  (rectius  de  amicitiae  iure  loqueris):  quis  hoc  fiure  alicuius 
sacratus’  umquam  fando  uel  legendo  audiuit?  itaque  quod  'illorum’ 
per  orationem  avctnolov&ov  ad  priora  respicere  aiunt,  nil  prodest.  egO 
Catullum,  qui  multum  est  uersatus  in  exterarum  gentium  moribus  riti¬ 
busque  (XXXIX,  XC),  hic  adludere  puto  ad  dei  nesciocuius  sacerdotes, 
qui  dx  certi  alicuius  populi  legibus  institutisque  silentes  colebant  nu¬ 
men.  unde  uidendum  est,  num  pro  fillorum’  reponendum  sit  'Indorum’; 
cf.  Lucian.  d.  saltat.  17.  de  deo  silentii,  in  quem  ipsum  Cornelius  ami¬ 
cum  iam  mutatum  esse  iubetur  putare,  cf.  ad  LXXIY  4. 


cm. 

1.  Aut  sodes  mihi  redde  decem  sestertia,  Silo,  hic  homo  ignotus, 
teste  u.  4  leno,  a  poeta  eam  summam  acceperat,  quam  Ameana  quo¬ 
que  (XLI  2)  pretium  concubitus  poposcit;  unde  de  puella  quadam  a 
lenone  illo  adducenda  agi  uidetur.  non  stetit  officio  accepta  pecunia 
contracto  Silo,  qui  praeterea  in  Catullum  fortasse  ob  illud  non  praesti¬ 
tum  increpantem  et  sestertia  decem  reposcentem  regessit  atrocia  dura- 
que  uerba.  uicem  igitur  reddidit  poeta  publice,  ut  uidetur,  proponens 
hoc  epigramma,  quo  lenonem  de  comitate  necessaria  edocet  simul  et 
pecuniam  reflagitat,  'sodes’  (si  audes,  auidus  es,  Cic.  or.  45,  154),  h.  e. 
si  placet,  sis,  sollemne  est  comicis  (interpp.  ad  Ter.  Andr.  I  1,  58)  eisque 
qui  sermone  familiari  utuntur  in  precibus  iussisque,  unde  cum  impera- 
tiuo  fere  semper  iungitur.  —  2.  deinde  esto  quamuis  saeuns  et  indo¬ 
mitus.  tum,  si  reddideris,  per  me  licet  sis  quantumuis  (ad  XII  5)  ferox 
et  inmoderatus  (Plaut.  trin.  III  3,  23  indom.  adulescens ,  Ouid.  ex  P.  II 
2,  3).  —  8.  si  te  nummi  delectant,  si  amplius  ex  quaestu  lenonio  uis 
sacculum  replere.  Mart.  XI  70,  7  si  te  delectat  numerata  pecunia.  — 
4.  leno  esse  atque  idem  s.  et  ind.  simul  (de  'idem’  cf.  supra 
ad  XXII  3)  et  lenonis  quaestum  exercere  et  toruum  minacem- 

que  esse;  utrumque  enim  coniungi  nequit;  primum  lenonis  officium  est 
comitas  submissa  humilisque.  more  sibi  familiari  (LXXXII,  XCII)  utrum¬ 
que  distichon  poeta  eisdem  uerbis  finit. 


CIV. 

1.  Credis  me  potuisse  meae  maledicere  uitae.  agitur  hic  de 
publico  quodam  conuicio  (coram  aliis  facto),  quod  Catullum  in  amasiam 
iecisse  incertum  quo  iure  arguerat  aemulus  quidam,  non  de  eis  male¬ 
dictis,  quibus  intra  semet  poeta  amori  reluctans  deprecatur  Lesbiam 
(XCII).  nam  haec  utique  dicitur  in  u.  2,  3.  qui  fuerit  aemulus  ille, 
latet;  nam  miro  modo  nomen  eius,  quem  refutat  adgrediturque  hoc  epi¬ 
grammation,  tacetur,  hoc  ex  c.  LX  et  LXXI  utpote  lacunosis  corruptis- 
que  non  posse  defendi,  et  iam  uidimus  et  ultro  elucet,  siquidem  uis 
inuectiuae  funditus  perit  omisso  eius  qui  inpugnatur  nomine,  et  per¬ 
suasum  habeo,  cuitae’,  etsi  est  usitatum  etiam  Catullo  (LXVIIIb  115),  tamen 
repositum  esse  a  librario  subtiliorem  illius  cmeae’  usum  (cf.  ad  LXVIIIb  78) 
neglegente,  quodsi  comparato  u.  LXXXII  2  cum  u.  2  certo  concludere 
liceret,  hoc  quoque  carmen  ad  Quintium  pertinere,  proponerem  '"meae 
maledicere,  Quinti’;  nunc  quoduis  aliud  nomen  (uelut  f Victi’,  XCVIII) 
latere  non  minore  cum  iure  statueris,  nam  sentimus  facile,  ob  u.  3  hos 
uersus  non  ad  Aufilenam  posse  spectare  (cf.  contra  LXXXII) ;  nec  parua 
illa  in  u.  2  similitudo  ut  de  Quintio  cogitemus  cogit.  —  2.  ambobus  . . 
oculis.  Apul.  apol.  9  hoc  mihi  uos  eritis,  quod  duo  sunt  oculi,  cf.  ad 
III  5.  —  3.  non  potui;  nec,  si  possem,  tam  perdite  amarem.  Ellisius 
cp.  Ter.  Ad.  III  4,  13,  Plin.  epist.  IX  31,  2  neutrum  possum  satis ;  et  si 
possem,  timerem.  fnec’,  nec  uero.  cf.  XLV  3.  —  4.  sed  tu  cum  Tap- 
pone  omnia  monstra  facis.  Tapponis  cognomen  saepius  obuium  tam 
in  titulis  (CIL.  I  1458,  Orell.  3827)  quam  apud  Liuium  (ut  XXXV  10); 
quis  hic  dicatur,  nescitur.  Quintius  igitur  siue  quicumque  alius  et  (ad 
LXII  61)  hic  Tappo  ex  dicto  fortasse  iocoso  poetae  summum  in  ama¬ 
tam  conuicium  fecerant;  recte  enim  Scaliger  uerba  vo.  m.  f.’  accepit 
navta  tsqaxoXoysLg  (- itoisig );  Doeringius  cp.  Cic.  ad  Att.  IV  7,  1  mera 
monstra  nuntiarat  (Tuse.  IV  24,  54  monstra  dicere) ;  cf.  et  Lucii.  XXVII 
42  M.  summa  omnia  fecerim  ima.  simul  tamen  sane  subest  notatio  ob¬ 
scenae  inter  homines  istos  consuetudinis:  libidinem  monstruosam  extre¬ 
mam  exercere  dicuntur;  sic  in  carmine  de  Sodoma  21  pulsabant  caelum 
inmdia  communia  monstra  ex  LMuelleri  emendatione. 

CV. 

1.  Mentula  conatur  Pipleium  scandere  montem.  Mamurra  (ad 
XCIV)  inuitis  Musis  poemata  faciens  (LVII  7)  castigatur,  schol.  Callim. 
Del.  7  nipnUiav ,  OQog  ©qoc^trjg  isqov  Movamv,  schol.  Apoll.  Rh.  1  25 
Ih[iizXsuxg  %(oqlov  naxa  Tlieqtav  oi  ds  oqog  ®Qu*r\gm  of  Ss  HqjjvTjv 
nco[i7]v  Thsqlag  (Strabo  p.  330,  410,  471;  HDeitersius  libelli  de  Musis 
p.  8).  ceterum'  Romani  hoc  nomen  extrita  tfm’  littera  adsumpserunt: 

Catullus  ed.  Baehrens.  II.  ^ 

Varr.  d.  1.  1.  YII  20  'piplaeides’  habet  Florentinus,  Paul.  Festi  p.  212 
'peptaeides’  boni  codd.,  'Piplea’  eidem  Hor.  od.  I  26,  9  x(cf.  et  Stat, 
silu.  I  4,  26,  Mart.  XI  3,  1);  et  hinc  apud  Hesychium  s.  u.  legitur  forma 
breuior,  in  qua  Catullus  praeterea  fei’  siue  fi’  pro  V  adhibuit  (unde 
explicandum  quod  Y  habet  'pipileium’ :  est  'pipleium’  suprascripta  ci’ 
in  'piplium’  correctum).  Enn.  ann.  223  Y.  neque  Musarum  scopulos  quis¬ 
quam  superarat ,  Prop.  III  1,  17  opus  hoc  de  monte  sororum.  —  2.  Musae 
furcillis  praecipitem  eiciunt.  dictio  prouerbialis:  Hor.  epist.  I  10,  24 
naturam  expellas  furca,  ubi  Lambinus  cp.  Cic.  ad  Att.  XYI  2,  4  quoniam 
furcilla  extrudimur  et  Arist.  pacis  638-  et  Lucian.  Tim.  12;  cf.  et  Colum, 
n  10,  13  baculis  furcillisue  contundant:  indignatae  Pierides  ignominiose 
uisitatorem  inportunum  quam  celerrime  abigunt  de  sacris  locis  (Cic.  p. 
Caec.  21,  60  praecipitem  agere  de  fu/ndo,  Liu.  XLIV  56  praecipites  castris 
agere). 


CVI. 

1.  Cum  puero  bello  praeconem  qui  uidet  esse,  praeconis  noce 
in  auctionibus  maxime  (cf.-  et  Pauly ,  Encycl.  real.  YI  p.  3)  utebantur 
Romani  tam  publice  quam  priuatim;  Cic.  d.  n.  d.  IH  34,  84  per  prae¬ 
conem  uendidisse,  Hor.  a.  p.  419.  '“cum  aliquo  esse’  (et  'esse’  nunc  con¬ 
stat  lectum  fuisse  in  V,  unde  coniecturae  omnes  fiunt  superfluae)  ualet 
'una  cum  aliquo  uersari,  simul  esse’,  ut  ex.  gr.  Tib.  I  1,  57.  iam  si 
poeta  per  uias  ambulans  forte  uidisset  uenustnm  quendam  puerum  cum 
homine  praeconis  munus  exercente  familiariter  uersari,  uix  rem  non 
nimis  mirificam  esset  persecutus:  proprias  carminum  causas  semper  esse 
Catullo  recte  perspiciens  Westphalius  [p.  203]  bene  cogitauit  de  Iuuentio, 
quocum  Furium  simul  esse  et  iocari  doluit  in  c.  XXI  5  poeta,  quam¬ 
quam  in  ceteris  a  Westphalio  dissentio,  nimirum  Furius  gloriandi  causa 
pulchellum  comitem  amicis  notisque  obuiis  praedicauerat  uoce  alta  (Cic. 
p.  Arch.  10,  24  praeco  uirtutis).  —  2.  quid  credat  nisi  se  uendere 
discupere.  Caluus  fr.  18  M.  quid  credas  hunc  sibi  ueTle?  uulgo  supplent 
'puerum’ ;  sed  grammatica  unum  agnoscit  subiectum:  praeco  nimirum 
optat  se  uendere,  h.  e.  ut  equidem  interpretor,  se  iactare  et  praedicare 
(gloriari);  cf.  Hor.  epist.  II  1,  75  uenditque  poema  (ibique  interpp.).  'se’ 
praepositum  igitur  ualet  'se  ipsum’,  quamquam  potest  simul  hoc  am¬ 
biguitatis  subesse,  ut  puer  se  per  praeconem  illum  uendere  uelle  dicatur, 
tecta  cum  Iuuentii  reprehensione.  'discup.’,  ualde  cupere  (cf.  fdisperire, 
dispudet,  distaedet’),  ut  Plaut.  trin.  IY  2,  87  et  Cic.  ad  fam.  YIII  15,  2. 
bilem  mouerat  poetae  Furius  pueri  amorem  ostentans  iactansque. 


cvn. 

1,  2.  Si  quid  qnid  cupido  optantique  obtigit  umquam  insperanti, 
hoc  est  gratum  animo  proprie,  uulgo  hic  pro  'quidquid’,  quod  nihili 
est,  scribunt  'quicquam’  secundum  CII  1,  ubi  uide.  hic  cum  solummodo 
'si  quid  ..  hoc’  habet  locum,  iam  olim  Itali  'si  quis  quid  ..  obtulit’ 

proposuere;  melius  ORibbeckius  [Iabnii  ann.  uol.  8B  p.  378]  dedit  'si 
quoi  quid5,  utpote  in  sententia  generali  'quoi’  optime  adici  intellegens; 
nisi  quod  nec  subiectum  ubique  praecedens  postponi  (cf.  ex.  gr.  Caes. 
b.  g.  V  58,  4  neu  quis  quem  uulneret,  Nepos  Paus.  4,  4  si  quis  quid 
loqueretwr)  nec  'quoi’  a  suo  '‘cupido’  diuelli  debuit,  et  eadem  cum 
mutationis  lenitate  elicitur  'si  quid  quoi’.  recte  autem  Itali  hiatum 
utique  intolerabilem  remouerunt  scribendo  ccupidoq.  optantique’  (Q  ante 
0  periit):  egregie  synonymis  cumulatis  accedentes  per  polysyndeton 
copulae  ardentissimum  animi  uotum  exprimunt,  ceteram  non  dubium 
est,  quin  adlitteratio  magis  etiam  perspicua  fuerit  olim,  ipsum  Catullum 
'optantique  optigit’  scripsisse  cum  oppido  sit  probabile,  facillime  autem 
ex  '‘quid’  praecedente  obiectum  illorum  Ccup.  opt.’  mente  subintellegi¬ 
mus.  'insperati’  uoluit  Heinsius.  sed  notus  est  usus  participii  'inspe¬ 
rans’  (=  non  sperans ,  quocum  cf.  ex.  gr.  'indicens’  et  '  inficiens  ’  - 
FHaasii  praelectt.  I  p.  125)  cum  aliis  ex  locis,  tum  ex  Cic.  de  or.  I  21,  96 
insperanti  mihi  et  Cottae ,  sed  ualde  optanti  utrique  nostrum  cecidit,  post¬ 
ponitur  autem  haec  uox,  ut  quae  omnem  enuntiati  uim  habeat;  Ter. 
Phorm.  II  1,  16  quidquid  praeter  spem  eueniat ,  omne  id  deputare  esse  in 
lucro,  'hoc’,  quod  ad  totum  colon  prius  respicit,  iterum  cum  ui  pro¬ 
nuntia.  'gratum  proprie’,  prae  ceteris  (praecipue)  iucundum,  quasi  haec 
laetitia  nil  commune  cum  uulgari  aliquo  gaudio  habens  proprii  et  pecu¬ 
liaris  sit  generis;  Quintii.  XI  1,  114  mira  sermonis ,  cuius  proprie  stu¬ 
diosus  erat,  elegantia,  Kritzius  ad  Veli.  Pat.  II  9,  2;  sine  dubio  erat  dictio 
sermonis  familiaris.  —  3.  quare  hoc  est  gratum  nobis  quoque  carius 
auro,  ex  sententia  generali  quod  ad  suas  res  redundat  C.  profert  cum 
apta  gradatione :  ergo  non  solum  gratum  est,  sed  etiam  auro  non  redimen¬ 
dum,  quod  eqs.  Tib.  I  8,  31  carior  est  auro  iuuenis,  Ouid.  met.  VIII 
79  illa  mihi  est  auro  pretiosior  (Ellisius  cp.  Aesch.  Choeph.  372).  sed 
obscura  est  media  uersus  pars,  cum  nuda  uox  'quoque’  nusquam  con¬ 
tineat  gradationem  (=  sed  etiam),  sed  id  uerbum,  cui  postponitur, 
efferat,  unde,  siue  post  'gratum’  siue  post  'nobis’  comma  ponis,  quod 
latinum  sit  et  iustam  sententiam  praebeat  non  lucraris,  quod  AStatius 
proposuit  'nobisque  hoc  carius’,  quem  Hauptius  op.  I  p.  63  cum  suo 
'nobisque  est  c.’  secutus  est,  id  reiectaneum  est  propterea  quod  figurae 
ano  noivov  usum  hunc  artificiosum  non  nouit  Catullus,  simplicius 
'nobis,  quin’  Doeringius,  'nobis,  hoc’  Froehlichius ,  'est  nobis  gratum- 
que  et  carius’  GHermannus  coniecere,  sed  magno  omnes  molimine,  ut 
taceam  Ellisianum  'Lydo  quoque’  et  figmenta  recentiora.  ego  in  'nobis’, 
quod  ante  id  quod  sequitur  'mi’,  etsi  non  uitiose,  at  superflue  tamen 
languideque  addi  uidetur,  ut  olim  ita  nunc  sedem  uitii  latere  puto;  et 
apte  ad  'auro’  attributum  accedere  ratus  comparansque  Tib.  I  9,  31 
nullo  te  diuitis  awri  pondere  et  Ouid.  ex  P.  II  8,  5  omnique  beatius  auro 
scripsi  'quouis  quoque  carius  auro’,  nam  ut  'quoque’  recte  ad  'quouis’ 
pertinet,  sic  totum  hoc  membrum  per  asyndeton  gradationis  accedit 
priori.  ’'quiuis’  autem  pro  loci  conexu  adaequare  posse  id  quod  est 

cquantusuis’,  cnm  ratio  facilo  euincit ,  tum  usus  demoustrat,  siquidem 
apud  Caes.  b.  g.  IV  2,  5  ad  quemuis  numerum  ephippiatorum  equitum 
quamuis  pauci  adire  quid  uox  ualeat  ostendit  r  quamuis  ’  oppositum. 

4.  quod  te  restituis,  Lesbia,  mi  cupido,  te  reconcilias  mecum;  cf. 
ad  XXXVI  4.  —  et  laetitiae^  plenus  haec  repetit  u.  5  iterum  cum  grada¬ 
tione,  non  solum  adiecto  'atque  insperanti’  (facile  autem  ex  hoc  uersu 
ibi  supplemus  fmi’),  quo  ad  posita  in  u.  2  respicit,  sed  etiam  his  ad¬ 
ditis:  —  5,  6.  ipsa  refers  te  nobis:  o  lucem  candidiore  nota,  uox 
ponderis  plena  'ipsa’  ualet  ftua  sponte’,  ut  LX1II  56,  LXIV  81,  Aen. 
VI  146;  recte  ante  'ipsa’  interpunxerunt,  alioquin  cum  male  /cupido 
atque  insperanti’,  scii,  mihi,  et  f nobis’  coeant,  quod  non  recte  alienis 
defendit  Hertzbergius  quaestt.  Prop.  p.  121.  'te'  tam  ad  crestituis’ 
spectat  quam  ad  'refers’,  quocum  cf.  Prop.  I  18,  11  sic  mihi  te  referas 
leuis  (te  mihi  reddas,  restituas),  in  exclamatione  per  asyndeton  con- 
secutiuum  adiecta  fo.  1.  c.  n.’  (de  'o’  accusatiuom  regente  cf.  supra 
ad  III  16)  non  subintellegendum  est  'insigniendum’,  quod  nullo  pacto 
licet,  omninoque  cauendum  est  ne  fraudem  tibi  faciat  comparatus  locus 
LXVIIIb  108,  ubi  sententia  tantummodo  in  uniuersum  eadem,  sed 
uerba  ualde  discrepantia  a  nostro  habentur  loco ,  in  quo  duae  locutiones 
sunt  confusae,  diem  felicem  uocabant  'candidum’  (VIII  3);  porro  quid¬ 
quid  praecellit  aliquantulum  uulgaribus,  'melioriB  notae’  esse  dicebatur 
(cf.  ad  LXVIIIa  28).  sed  in  hac  locutione  utique  non  est  locus  nudo 
ablatiuo;  sed  res  aliqua  aut  'melioris  notae’  aut  'e  (ex,  de)  meliore 
nota’  est.  unde  cum  V  habeat  'luce’,  hoc  ex  'luce  e?  corruptum  puto: 
'o  lucem  e  candidiore  nota’,  cf.  ad  u.  sq.  —  7.  qnis  me  uno  uiuit 
felicior.  Plaut.  Cure.  141  qui  me  in  terra  aeque  fortunatus  erit? ,  Ter. 
Eun.  V  9,  1  ecquis  me  uiuit  hodie  fortunatior?  noto  autem  usu  ad  'me’ 
efferendum  adicitur  'uno’-  Hor.  epist.  II  2,  157  uiueret  in  terris  te  si- 
quis  auarior  uno,  Verg.  epigr.  4,  9  quis  te  . .  loquitur  iucundior  uno.  — 
7,  8.  aut  magis  hac  e  optandus  uita  dicere  quis  poterit?  ita  O, 
contra  G  'magis  me  est’:  in  V  nimirum  scriptum  erat  'magis  hac  e’ 
quid  autem  sibi  uult  'me’  suprascriptum ?  estne  glossa  truncata  'mea’? 
ego  potius  putauerim,  litterulas  illas  in  fine  uersus  praecedentis  una 
cum  signo  quodam  fuisse  adseriptas,  ad  'luce'  esse  addendum  'm  e’ 
significantes:  supra  'hac  est’  positas  ad  hunc  uersum  pertinere  putauit 
is  qui  G  exarauit.  a  libri  igitur  O,  qui  hic  ut  alias  neglexit  ea  quae 
non  in  textu  exemplaris  legebantur,  scriptura  'hac  e’  proficiscendum  est 
in  emendatione  loci  nube  coniecturarum  obruti,  interpungendo  prisci 
editores  succurrere  se  posse  putabant:  'magis  hac  est  (est  me)  optandus 
uita?  dicere  quis  poterit?’  (quibus  ex  parte  IVossius  'magis  esse  optan¬ 
dus  uita’  et  Heysius  'magi  me  esse  o.  u.’  conicientes  accessere);  sed 
nemo  umquam  'aliquis  optatur  uita’  fando  audiuit.  uoluerunt  porro 
Auantius  'magis  esse  optandum  uita  d.  q.  p.?’,  BGuarinus  'magis  hac 
quid  optandum  uita  d.  q.  p.’,  AStatius  'magi  me  esse  optandum  in  u. 
d.  q.  p.’  ?  commenta  desperantium  potius  quam  quid  latinitas  et  sana 

constructio  postulet  obseruantiuin  sunt  (ueluti  male  'magis’  pro  'plus’ 
positum  est).  Casaubonus  'mage  nostra  ('magis  hace’  Ribbeckius)  optan¬ 
dam  uita’,  Dousa  pater  'm.  ista  bac  optandam  uitam’,  editor  Canta- 
brigiensius  a.  1702  'mage  nostra  bac  optandam  uitam  ducere’,  denique 
Lacbmannus  (ut  iam  alia  commenta  adferre  parcam)  'magis  bac  res 
optandas  uita’  coniecere.  in  quibus  omnibus,  quod  simplicem  Catulli 
stilum  deceat  et  artificiis  careat,  non  reperies;  nisi  quod  editori  Canta- 
brigiensi  aliquid  subolebat.  etenim  haec  temporis  praesentis  ('uiuit’) 
et  foturi  ('poterit’)  oppositio  banc  sententiam  reddit  necessariam:  nemo 
me  est  beatior,  nemo  umquam  se  beatiorem  praedicabit  (ego  omnium 
qui  sunt  et  qui  eront  felicissimus  sum),  itaque  misellum  uerbum  'di¬ 
cere’,  quod  quidquid  temptas  ludit  te  nugas  spernentem,  cedat  aut  in 
'ducere’  aut  in  'degere’,  et  boc  uitio  inlato  librarius  pro  sua  latinitatis 
scientia  transmutauit  cetera,  digna  igitur  restituamus  manu  fortiore 
poetae  nostro  sic:  'aut  magis  bace  optandam  uitam  degere  quis  pote¬ 
rit?’,  quae  magis  quam  haec  mea  expetenda  sit.  Ter.  Phorm.  I  3,  12 
nam  tua  quidem  hercle  certe  uita  haec  expetenda  optandaque. 


cvm. 

1.  Si,  Comini,  populi  arbitrio,  sic  egregie  restituerunt  Guarinus 
et  AStatius  id  quod  in  Y  legitur  'Sic  homini  populari  arbitrio’  (syllaba 
'ar’  per  dittographiam  est  repetita).  Cominium  Lipsius  [uar.  lectt.  III  5] 
intellexit  dici  eum,  quem  ex  Ciceronis  Corneliana  nouimus.  Asconius 
p.  52,  13  edit.  Berol.  reum  Cornelium  duo  fratres  Cominii  lege  Cornelia 
de  maiestate  fecenmt:  detulit  nomen  Publius,  subscripsit  Gaius.  et  cum 
P.  Cassius  praetor  decimo  die,  ut  mos  est,  adesse  iussisset  eoque  die  ipse 
non  adfuisset . . . ,  circumuenti  sunt  ante  tribunal  eius  accusatores  a  notis 
operarum  ducibus,  ita  ut  mors  intentaretur ,  si  mox  [?]  .non  desisterent; 
quam  perniciem  uix  effugerunt  interuentu  consulum,  qui  aduocati  reo 
descenderant,  et  cum  in  scalas  quasdam  Cominii  fugissent,  clausi  in 
noctem  ibi  se  occultauerumt ,  deinde  per  tecta  uieinarum  aedium  profuge¬ 
runt  ex  urbe,  postero  die  cum  P.  Cassius  adsedisset  et  citati  accusatores 
non  adessent,  exemptum  nomen  est  de  reis  Corneli;  Cominii  autem 
magna  infamia  flagrauerunt  uendidisse  silentium  magna  pecunia,  uidetur 
autem  P.  Cominius,  qui  mox  ibidem  (p.  53,  5;  cf.  et  Cic.  Brut.  78,  270) 
solus  nominatur,  fratre  tantum  administro  usus  maxime  inuidia  flagrasse, 
ut  hunc  oppido  probabile  sit  inpugnari  a  Catullo,  qui  sine  dubio  in 
propria  causa  ab  homine  isto  lacessitus  est,  quamquam  ea  latet,  nam 
inprobabili  plane  ratione  Cornelium  c.  CII  conmemoratum  eum  esse, 
quem  P.  Cominius  reum  fecerit,  sumpsit  Scbwabius  q.  C.  p.  320:  tem¬ 
poris  ratio  (annis  quippe  66  et  65  causa  Corneliana  locum  habuit)  quam 
maxime  repugnat,  sed  commendat  Lipsii  opinionem  odium  in  Comi¬ 
nium  populi,  qui,  si  ad  suam  lubidinem  agere  possit,  inuisum  accu¬ 
satorem  cupiat  ad  plures  abire  sub  poena  iam  in  sqq.  descripta.  - 

tua  cana  senectus.  LXI  155  cana  agilitas ;  eodem  modo  abstractum 
pro  concreto  habet  etiam  Lygdam.  3,  8.  cani  crines,  alias  hono¬ 
rati,  hic  ad  augendam  turpitudinem  faciunt,  cuius  causam  aperit:  — 
2.  spurcata  impuris  moribus,  uerba  translate  adhibita  putes,  maxime 
de  auaritia  et  uenalitate.  —  3,  4.  non  equidem  dubito,  quin  primum 
inimica  bonorum  lingua  execta  auido  sit  data  uulturio.  Aen.  VII  311 
dubitem  haud  equidem,  ante  omnia  ('primum’)  accusatoris  perosi,  cui 
Cicero  amicus  1.  1.  acre  dicendi  genus  tribuit,  lingua  execabitur  utpote 
noxia  et  periculosa  probis  hominibus  (Dirae  83  inimica  boni  semper  dis¬ 
cordia  ciuis )  et  proicietur  uolturi  praedam  captanti  (LXVIIIb  84,  Ouid. 
tr.  I  6,  11  edax  uoltur )  eo  poenae  genere,  de  quo  cf.  Lambinus  ad  Hor. 
epod.  5,  99.  neque  enim  dubitari  potest  quin  uere  Itali  'exercta’  in  0 
obuium,  h.  e.  'exerta’  (ut  habet  Gr)  cum  suprascripta  'c’  littera,  cor¬ 
rexerint  in  f execta’;  iam  Vulpius  cp.  Cic.  p.  Cluent.  66,  187  Stratonem. . 
in  crucem  esse  actum  execta  scitote  lingua,  ‘‘sit  data’,  quam  celerrime 
detur;  Enisius  cp.  Sen.  de  ira  II  21,  10  non  dubito  quin  citius  patrem 
imitatus  sit  quam  Platonem.  —  5.  effossos  oculos  uoret  atro  gutture 
coruus.  tum  populus  cadauer  relinquat  dilaniandum  uolucribus  feris¬ 
que.  notum  est  (cf.  ex.  gr.  Salomon,  prouerb.  30,  17)  proprium  esse 
coruorum  (quibus  ipsis  conueniens  attributum  hic  ad  augendam  atroci¬ 
tatem  transfertur  ad  guttur),  effodere  oculos.  Plaut.  Aul.  1-1,  14  oculos 
hercle  ego  istos ,  inproba,  ecfodiam  tibi  et  saepius.  —  6.  intestina  canes, 
cetera  membra  lupi.  cf.  Hor.  epod.  17,  12;  AStatius  cp.  Ouid.  Ib. 
167  sqq.  (qui  locus  fortasse  Catulli  recordationem  continet)  unguibus  et 
rostro  tardus  trahet  ilia  uultwr ,  et  scindent  auidi  perfida  corda  canes;  de- 
que  tuo  fiet,  licet  hac  sis  laude  superbus,  insatiabilibus  corpore  rixa  lupis. 


CIX. 

1,  2.  Iocundum,  mea  uita,  mihi  proponis  amorem  hunc  nostrum 
inter  nos  perpetuumque  fore.  cproponis’,  promittis,  ut  Veli.  Pat.  II 
6,  5  pretium  se  daturum  idque  auro  repensurum  proposuit;  quocum  artius 
coniunge  'iocundum’  (=  rem  gratam  acceptamque);  ad  haec  autem  ep¬ 
exegetice  accedunt  reliqua:  scilicet  fore  'inter  nos’,  hoc  est,  mutuum 
(Kuehnerus  gr.  1.  II  p.  449)  et  in  omne  tempus  duraturum  hunc  amorem, 
simul  illi  'inter  nos*  inest  haec  notio  'exclusis  aliis  amatoribus’,  suffecit 
deinde  aut  'hunc  amorem’  (Hor.  epod.  15,  10  fore  hunc  amorem  mutuum) 
aut  'nostrum  amorem’;  sed  inuenitur  aliquando  demonstratiuum  'hic’ 
coniunctum  cum  pronomine  aliquo  possessiuo,  ut  Ter.  Eun.  II  3,  50  in 
hanc  nostram  plateam  et  Andr.  III  2,  30  opinionem  hanc  tuam  (Bentl.  ad 
Hor.  ep.  II  l,  18,  Hessius  ad  Tac.  dial.  4);  uidetur  poeta  hic  respicere 
Lesbiae  se  restituentis  ultro  (c.  CVII)  epistulam,  ut  'hunc’  fere  ualeat 
'quem  mihi  offers’.  —  B.  dei  magni,  facite  nt  n.  p.  possit,  de  excla¬ 
matione  'd.  m.’  hic  ueram  inuocationem  continente  cf.  ad  XIV  12,  de 
facite  (=  date)  ut’  LXIV  231.  'possit’,  ualeat;  a  nemine  temptata  ab¬ 
hinc  fidem  seruet.  —  4.  atque  id  sincere  dicat  et  ex  animo,  'sincere*, 

simpliciter  et  sine  fallacia,  nt  Ter.  Enn.  I  2,  97  si  istuc  crederem  sincere 
dici;  vex  animo’,  ingenue  (oppos.  'simulate’,  Cic.  d.  n.  d.  II  67,  168), 
ut  Ter.  Eun.  I  2,  95  utinam  istuc  uerbum  ex  animo  ac  uere  diceres.  — 
5.  tota  perducere  uita.  respectu  illius  'perpetuum’,  per  omne  uitae 
tempus  continuare,  quamquam  uerum  est,  alibi  semper  addi  terminum, 
ad  quem  res  continuando  ducatur  (Liuius  XXXYI  23  oppugnatio  ad 
noctem  perducta );  et  dubium  sane  est,  num  hic  terminus  illi  'tota  uita’ 
inesse  possit,  unde  Lachmannus  ad  Lucr.  p.  367  adsentiebatur  Italis 
unius  cum  uirgulae  mutatione  reponentibus  'producere’;  quod  uerbum 
in  longum  trahere’  indicans  et  ipsum  parum  aptum  est.  lubentius 
credo,  Catulli  esse  'traducere’  (cf.  Tib.  I  1,  5)  uel  'totam  per  ducere 
uitam’.  —  '6.  aeternum  hoc  sanctae  foedas  amicitiae,  ut  Ouid.  trist. 
III  6,  1  foedus  amicitiae  .  .  nostrae ;  et  similiter  'foedus  amoris,  lecti, 
patrocinii,  scelerum’,  dicitur  hic  'amicitia’  nomine  honesto  quidem  pro  eo 
quod  est  ‘amor’  (XCVI 4),  sed  eadem  inepto  omnino  epitheto  audit  'sancta’ 
siue  pura  castaque ,  qualem  praedicare  eam  nec  Catullo  licuit,  nam  in- 
uiolati  status  significatio  huic  quidem  locutioni  minime  inest,  quem¬ 
admodum  in  illo  'sanctam  fidem’  LXXVI  3.  Y  habet  'sancte’,  quod 
recipiendum  duco:  'cum  fide  probeque  continuare’,  ut  habet  Cic.  ad 
faun.  Y  8,  5  meque  ea  quae  tibi  promitto  . .  sanctissime  esse  obseruaturum. 
uulgatam  lectionem  'aeternum’  etsi  interpretaris  'perpetuum’  (Ter.  Eun. 
Y  2,  33  aeternam  inter  nos  gratiam  fore),  tamen  hoc  ipsum  nimium  est, 
perpetuitatis  notione  iam  in  priore  uersu  expressa;  et  si  in  hoc  fine 
poeta  iusiurandum  a  Lesbia  sibi  datum  respicit,  eum  nunc  alterum 
summique  momenti  promissum,  mutuom  nimirum  hunc  amorem  fore,  eo 
magis  oportet  tangere,  quod  ex  sua  parte  numquam  hoc  foedus  ruptum 
iri  bene  ille  sentit,  unde  suo  iure  Itali  restituerunt  'alternum’  (semper 
hae  uoculae  fluctuant  in  libris  mss.);  nisi  quod  optimus  codex  0  'eterne’ 
praebens  nobis  est  auctor  reponendi  'alternae’,  siquidem  rectius  fortius- 
que  'alterna’  dicitur  amicitia  quam  foedus.  —  scriptum  est  hoc  carmen 
paulo  post  CVH. 

CX. 

1.  Aofilena,  bonae  semper  laudantor  amicae,  de  Aufilena,  puella 
Veronensi,  cf.  ad  C,  unde  eam  fuisse  Quintii  amores  discimus;  cf.  supra 
p.  37.  'b.  a.’,  stcclqcu  probae,  ingenuae,  ad  pretium  constitutum  prompte 
prostantes  nec  praeterea  quidquam  molestiae  parantes;  similiter  Tib.  II 
4,  45  at  bona  quae  nec  auara  fuit ,  ubi  'nec  auara’  explicat  'bona’ 
(rapax  ibid.  31  'mala’  audit),  falsum  est,  quod  uulgo  dicunt,  significari 
eam  quae  non  aere  amet  et  uiro  contenta  uiuat  solo;  nam  'amica’ 
semper  concubinae  notione  in  his  rebus  utitur.  —  2.  accipiant  pretium, 
quae  facere  instituunt,  certa  enim  pecunia  eis,  quae  ex  corpore 
quaestum  faciunt,  exsoluitur.  habet  'acc.’  praemissum  fortiter  hanc  uim, 
ut  praeterea  nil  eas  incommodi  parare  amatoribus  significet,  'pretium’ 
etiam  ad  'facere’  spectat  (Plaut.  Pers.  IY  4,  37  fac  pretium),  nisi  forte 

hoc  uerbum  ita  ut  u.  5  est  intellegendum;  cf.  et  Ter.  Andr.  I  1,  49  et 
52;  'instituere’  (incipere,  de  meretricula  quaestum  occipiente)  dicitur 
similiter  ut  'uitam  (genus  uitae),  rationem,  artem,  sim.  instituere’;  Ter. 
Eun.  prol.  19  ita  ut  facere  instituit.  —  3,  4.  tu,  quod  promis ti  mihi 
quod  mentita  inimica  es $  quod  nec  das  et  fers,  turpe  facis  facinus* 
tu  uero  non  es  bona  amica,  sed  potius  et  inimica  et  foede  rapax,  in 
uerbis  hexametri  difficilibus  duplex  interpungendi  ratio  inita  est.  aut 
enim  ante  'inimica’  comma  ponunt  sic  explicantes  'quod  id  quod  mihi 
promisisti  mentita  es’  (qua  in  ratione  praeter  contortam  conlocationem 
displicet,  quod  'es’  ex  altera  'inimica  es’  etiam  ad  'mentita’  suppletur- 
durissime  et  contra  Catulli  usum)  aut  'promisti,  mihi  quod  mentita 
inimica  es’  coniungunt  ita  ut  iam  notio  principalis  'tu  inimica  es’  plane 
delitescat  prae  illo  iam  elato  'tu  mihi  mentita  es’,  nam,  ut  oppositus 
u.  4  aperte  ostendit,  requiritur  hoce  'tu  contra,  quod  animo  mendaci 
mihi  noctem  es  pollicita,  propterea  es  inimica’,  quodsi  intellexeris, 
'mentita’  esse  participium  (et  mentiendi  uerbum  sollemne  de  amicabus 
promisso  non  stantibus:  Prop.  II  17,  1  mentiri  noctem,  promisso  ducere 
amantem,  hoc  erit  infectas  sanguine  habere  manus ,  Hor.  epist.  I  1,  20), 
iam  hoc  ultro  perspicis,  tam  ob  perspicuitatem  totius  uersus  quam  ob 
concinnitatem  (u.  4)  melius  abesse  alterum  'quod’  unde  Y  'promisisti’ 
praebentem  sequi  placet  scribendo  'tu,  promisisti  mihi  quod  mentita, 
inimica  es’:  in  quibus  uerbis  'quod’  traiectum  esse  significaturus  libra¬ 
rius  quidam  alterum  'quod’  ante  'promisisti’  supra  uersum  adscripsit. 
pergitur:  porro  quia  nec  promissam  noctem  praebes  et  tamen  pecuniam 
acceptam  aufers,  scelesta  es.  'dare’  tam  in  uiris  quam  in  feminis  ab¬ 
solute  positum  (unde  u.  6  aliter  accipe  'data’)  peculiari  utitur  signi¬ 
ficatione  :  Ouid.  a.  a.  III  462  si  dederint  (uiri  -pretium),  et  uos  gaudia 
pacta  date ,  Priap.  50,  2  fucosissima  me  puella  ludit  et  nec  dat  mihi  nec 
negat  daturam,  'ferre’  autem  cum  et  'rapere’  ualere  nesciret  librarius, 
in  V  scriptum  est  sine  sensu  'nec  fers’,  nec  minus  male  pro  'turpe’, 
quod  Froehlichius  inuenit,  ibi  extat  'saepe’?  agitur  tantummodo  de 
Aufilenae  unico  in  Catullum  scelere;  et  illud  'fac.  fac.’  (cf.  ad  LXXXI  6) 
requirit  attributum,  ut  Plaut.  Bacch.  IY  4,  31  facinus  facere  tam  ma¬ 
lum.  —  5.  aut  facere  ingenuae  est  aut  non  promisse  pudicae,,  Aufi- 
lena,  fuit,  nam  aut,  si  matrona  honesta  esse  noluisti  nec  omnino  inter 
amicas  numerari,  polliceri  non  debuisti  aut,  si  bona  probaque  amica  esse 
uis,  a  pollicito  stare  debes,  nam  'ing.’  est  fere  synonymum  illius  'bonae’, 
designans  eam  quae  fidem  seruat  facitque  id  quod  facere  in  se  recepit 
(germanice  'anstaendig’).  'facere’  autem  sensu  obsceno  non  solum  de 
uiro  et  de  duobus  amantibus  (Petron.  86),  sed  etiam  de  muliere  coitum 
patiente  dicitur,  ut  Ouid.  am.  III  4,  4.  'promisse’,  ad  XIV  14.  — 
6,  7.  sed  data  corripere  fraudando  officium,  plus  quam  meretricis 
auarae  est.  sed  acceptum  munus  (Plaut.  Pseud.  I  3,  72,  Prop.  IU  15,  6 
heu  nullis  capta  Lycinna  datis  et  saepius)  rapaciter  auferre,  dum  de¬ 
cipis  amantem  re  pro  numinis  in  te  recepta,  id  uero  conuenit  scorto 


CX  8.  CXI  1-4. 


601 


supra  fas  auaro  (non  bono),  ad  'plus  quam’  cf.  Liu.  XXI  2,  4  opes 
plus  quam  modicae,  plura  apud  Woelfflinum  clat.  u.  rom.  Compar.’  p.  31. 
Y  'efficit’  habet,  unde  elicuerunt  Marcilius  'officium’  (et  dicitur  'frau¬ 
dare  aliquid’)  et  Bergkius  'officiis’,  et  certe  haec  uox  aptissima  (minus 
placent  alia  commenta,  ut  Heysianum  'effectum’,  cf.  Prop.  I  10,  28); 
singularem  autem  nunc  plurali  praefero  utpote  et  meliorem  in  notione 
abstracta  et  facilius  eruendum;  nam  ut  'o’  et  'e’  in  Y  semper  fluctuant, 
ita  't’  lenius  mutabis  in  'ii’  quam  in  'is’,  in  fine  'est’  omittit  Y:  uocu- 
lam  necessariam  (supra  p.  49)  recte  Calpurnius  adiecit.  —  8.  quae 
sese  toto  corpore  prostituit,  scorto,  quod  ob  auaritiam  omnia  libidi¬ 
num  genera  exercet;  cf.  Auson.  epigr.  67  (71),  unde  apparet  quam  male 
Westphalius  traditum  in  Y  'tota’  (nota  elementorum  'a’  et  'o7  con¬ 
fusio)  mutare  uoluerit  in  'totam’,  ceterum  ad  totum  locum  apte  Vul- 
pius  cp.  Ouid.  a.  a.  III  463  illa  potest  uigiles  flammas  extinguere  Vestae 
et  rapere  e  templis,  Inachi,  sacra  tuis  et  dare  mixta  uiro  tritis  aconita 
cicutis ,  accepto  Venerem  munere  siqua  negat. 

CXI. 

1.  Aufilena,  uiro  contentam  uiuere  solo,  nuptarum  laus  est 
laudibus  eximiis,  non  contentus,  in  carmine  superiore  Aufilenam  do¬ 
cuisse  discrimen  inter  bonam  et  rapacem  amicam,  ulterius  irae  in  femi¬ 
nam  istam  indulget  poeta  similia  praecepta  acerba  ad  uitam  honestam 
spectantia  addens:  esse  quidem  primam  gloriam  nuptarum,  in  uno 
facere  delicias  uiro  (cf.  ad  LXVIIIb  96);  sed,  etsi  huius  laudis  compos 
non  sit  Aufilena  (quam  certo  hinc  sequitur  nuptam  fuisse),  tamen  uxorem 
iura  pudicitiae  uita  lasciuissima  insuper  habentem  esse  meliorem  quam 
iura  sanguinis  incesto  proculcantem,  ‘contentam’  unamquamque  nupta¬ 
rum  singillatim  respiciens  dixit  poeta;  superflue  Scaliger  correxit  'con¬ 
tentas’;  Ellisius  cp.  Lucii,  inc.  fr.  18  M.  uni  se  atque  eidem  studio  omnes 
dedere  . .  bonum  simulare  uirum  se.  in  uersu  minore  non  posse  abesse 
'e’  uel  'ex’,  pridem  intellexere,  sed  quod  arti  responderet  nemo  dedit, 
male  Scaliger  'est’,  quod  abesse  nullo  pacto  potest  (cf.  ad  CX  7),  in 
'ex’  mutauit;  peius  etiam,  quippe  cum  duplici  correctione,  AStatius  'est 
laus  e’  scripsit,  praestat  igitur  cum  minima  licentia  'eximiis’  corrigere 
in  'e  nimiia ’ ,  h.  e.  magnis  (cf.  ad  LXIY  22).  Plaut.  Capt.  III  1 ,  22 
dictum  de  dictis  melioribus ;  perquam  familiarem  nostro  esse  hanc  ad- 
nominationem  iam  scis.  —  8.  sed  cuiuis  quamuis  potius  succumbere 
par  est.  se  substernere  ad  coitum  (Varro  d.  r.  r.  II  10,  9  ante  nuptias 
ut  succumberent,  quibus  uellent)  cuilibet  amatori  uel  abiectissimo  magis 
conuenit  (LXII  9).  nam  'par  est’  facillime  ex  tradito  'pars  est’  elicuere 
Itali;  'fas  est’  Parthenius  maluit,  male  autem,  siquid  sentio,  se  habet 
'quamuis’,  quod  utpote  in  sententia  generali  multo  rectius  abest;  nec 
omnes  feminas  ita  melius  agere  efferendum  est.  longe  fortius  scripsit, 
ni  fallor,  poeta  'quauis’,  h.  e.  qnouis  concubitus  genere  (etiam  illud  toto 
corpore  CX  8  possis  comparare).  —  d.  quam  matrem  fratres  ex  patruo 

parere.  'ex  patruo’  a  rmatrem’  pendet:  Aufilena  ab  ipso  patris  sui 
fratre  erat  mater  facta,  bine  filios  sibi  pepererat,  qui  simul  eius  fratres 
(scii,  patrueles)  essent,  ex  iure  naturali  haec  cum  patruo  commixtio 
(ut  ex  iure  ciuili  conubium:  cf.  Suet.  Claud.  26,  Reinius  libri  'Privat- 
recht’  p.  405)  erat  incestum,  inepte  Ellisius  putat,  Aufilenam  cum 
fratre  suo  (C  1)  rem  habuisse;  at  hic  non  'patruus’  sed  'auunculus’ 
prolis  ex  hoc  incesto  natae  esset  factus,  sine  dubio  poeta  hic  sequitur 
rumores  incertos,  quibus  qui  erant  Aufilenae  liberi  non  a  uiro,  sed  ab 
ipsius  patruo  geniti  dicebantur,  'parere’  omittit  V;  rectius  hoc  in  fine 
addi  quam  cum  aliis  Italis  scribi  ffr.  efficere  ex  patruo’  similiaue,  docet 
CXII  1  itidem  in  fine  lacunosus:  margo  archetypi  hic  erat  abscissus. 


cxn. 

1,  2.  Multus  homo  es,  Naso,  neque  tecurn  multus  homo  .  . 
descendit:  Naso  multus  es  et  pathicus,  hoc  epigrammation  difficilli¬ 
mum  est  propterea  quod  nescimus  quis  fuerit  Naso  (de  hoc  cognomine 
sat  frequenti  cf.  Pauly,  Encycl.  real.  Y  p.  421).  adlocutionem  fieri  ad 
Nasonem,  clausula  aperit  (unde  traditum  u.  1  rest’  recte  Itali  in  'es’- 
mutauere).  sed  obscurius  est  illud  'multus’,  in  quo  lusus  uertitur. 
procul  arcenda  est  dictio  'multum  esse  in  aliqua  re7,  h.  e.  multam 
operam  ei  dare  (Kuehnerus  gr.  1.  II  p.  177),  quoniam  hic  de  qualitate 
quadam  agitur;  unde  etiam  AStatius  frustra  cp.  Ouid.  am.  II  4,  34  in 
toto  multa  iacere  toro,  ubi  'multa’  inlustratur  per  'iacet’.  neque  locutio 
'esse  multorum  hominum’  quidquam  prodest,  unica  defendendi  ratio 
patet  a  locis  Afran,  com.  202  R.  multa  ac  molesta ,  Plaut.  Men.  II  2,  41 
hominem  multum  et  odiosum ,  Cic.  d.  or.  II  4,  17  et  II  87,  358  in  re 
nota  multus  et  insolens ,  Yopisc.  Aurei.  8,  3:  'loquax,  garrulus’  in  his  ualet 
uox  illa,  lusus  igitur  hic:  multa  semper  narras,  Naso,  nec  tamen  multi 
homines  (Hor.  od.  I  15,  6  multo  milite )  tecum . . . ;  garrulus  es  enim  et 
pathicus  (nolunt  homines,  se  a  te  tamquam  amasios  tuos  circumferri), 
hoc  qualecumque  acumen  fortasse  ferendum  est,  cum  praesertim  plenio¬ 
rem  lucem  ex  accuratiore  de  Nasone  scientia  his  affusum  iri  credibile 
sit.  ex  coniecturis  prolatis  duas  afferam:  Munro  'mutus’,  ego  'mundus’ 
ter  scripsimus;  et  hoc  quidem  eo  uolui  pertinere,  ut  externi  ornatus  et 
internae  deprauationis  oppositio  efferretur,  post  'homo7  quae  desunt 
(de  origine  uitii  ad  CXI  4)  bene  Scaliger  suppleuit  addendo  'est  qui’ 
(tecum  uersatur,  qui:  CYI  1).  'descendere’  sensu  obsceno  hic  ualere 
'pedicare’,  male  concludunt  ex  Iuuen.  11,  164;  unde  Hauptius  'te  scindit’, 
uerbum  in  pedicatione  usitatum  (Priap.  77,  9),  restituit,  nec  tamen  ineptum 
est  cogitare  de  descensu  in  forum  (cf.  Gronouius  obss.  III  12,  Bentleius  ad 
Hor.  epist.  I  20,  5) :  non  multi  te  forum  uisentem  honoris  causa  comitantur. 


CXIII. 

1.  Consule  Pompeio  primum  duo,  Cinna,  solebant  Mecilia(m). 
consulatum  primum  Pompeius  gessit  una  cum  M.  Licinio  Crasso  anno  70: 

hoc  igitur  duo  tantummodo  amatores  erant  'Meciliae’.  dicunt  latine  de 
commixtione  uenerea  'solere  cum  aliquo  (-qua)’-  Plaut.  Cist.  I  1,  38 
uiris  cum  suis  praedicant  nos  solere ;  nudus  ablatiuus  fortasse  secundum 
Ter.  Ad.  IV  5,  32  defendi  potest,  ubi  Bembinus  qui  illa  consueuit  prior , 
(ceteri  codd.  dfiitQmg  'qui  cum  illa’,  Donatus  uariam  lectionem  'illam’ 
adfert  male  monens  et  dicebant  ueteres  ' hanc  rem  consueuit ’):  nimirum 
'uti’  uel  'frui’  supplendum  est  mente  tam  bic  quam  apud  nostrum  (Hor. 
epod.  12,  15  Inachiam  ter  nocte  potes  supple  '  futuere  ’).  sine  dubio 
autem  'Mecilia’  legebatur  in  V;  in  qua  lectione  0  cum  codd.  iunioribus 
consentit,  ut  in  G,  qui  'Mecilia’  scribit,  uirgula  inlata  esse  uideatur, 
postquam  codd.  iuniorum  exemplar  inde  est  descriptum,  feminam  ipsam 
primus  Pleitnerus  rara  insolitaque  alias  felicitate  intellexit  dici  Muciam, 
Pompei  uxorem  tertiam,  uita  lasciuissima  infamem  et  propterea  n  Pom¬ 
peio  a.  62  dimissam,  quam  cum  Caesare  quoque  rem  habuisse  testatur 
Sueton.  Caes.  50;  ceterum  cf.  Scbwabius  q.  C.  p.  215  sq.  nam  etsi  Caeci¬ 
lius’  nomen  non  est  inauditum  (Pauly,  Enc.  real.  IV  p.  1355,  CIL.  II  1277), 
tamen  ultro  apparet  quantum  Pompei  mentioni  accedat  acumen,  si  de 
ipsa  eius  uxore  agitur.  'Mucillam’  Pleitnerus  ipse  restituit  (ut  a  'Te¬ 
rentia’  fit  'Terentilla’:  Scbwabius  q.  C.  p.  214);  nos  forma  plebeia 
'Moecilla’,  quae  unius  litterulae  'i’  in  '1’  mutatione  recuperatur,  usum 
esse  poetam  statuimus;  cf.  ad  XCIV  1.  iam  duos  illos  Muciae  moechos 
Scaliger  uoluit  designari  Caesarem  et  Mamurram ;  et  licet  hoc  Mamurrae 
cum  femina  illa  adulterium  non  sit  compertum,  tamen  probabile  est 
admodum,  ad  hoc  maxime  respicientem  poetam  duos  illos  uocasse 
'riuales  socios  puellularum’  LVII  9;  cf.  et  ad  XCIV.  —  2.  facto  con¬ 
sule  nunc  iterum  manserunt  duo.  alter  Pompei  consulatus,  in  quo 
idem  Crassus  ei  erat  conlega,  cadit  in  annum  55.  'manserunt’  malim 
accipere  'duo  illi  moechi  priores  adhuc  uiuunt’  quam  de  continuatis 
eorum  cum  Mucia  amoribus,  ceterum  persisto  in  ea  sententia,  qua  pro¬ 
nomen  demonstratiuum  ad  Pompeium  respiciens  male  abesse  olim  signi- 
ficaui;  et  facili  opera  restituitur  'facto  hoc  consule’.  —  3,  4.  sed  cre- 
uerunt  milia  in  unum  singula:  fecundum  semen  adulterio,  haec 
bene  quadrant  in  Pompei  Muciam,  quippe  quae  teste  Val.  Max.  IX  1,  8 
a.  52  publice  se  prostituerit  (cf.  et  Schwabius  q.  C.  p.  217  sqq.).  uni- 
uersa  quidem  sententia  aperte  est  haece  'in  locum  utriusque  illorum 
duorum  uenerunt  singula  milia  moechorum’,  sed  uerba  ipsa  uix  respon¬ 
dent  huic  sententiae,  cum  'crescere  in  unum’  fere  sit  'coalescere,  coire, 
confluere’,  quod  ineptum  est.  nec  uero  'crescere’  pro  eo  quod  est  'suc¬ 
crescere  (alicui)’  adhibetur,  ut  taceam  hoc  pacto  requiri  'in  utrumque’ 
ut  mittam  Froehlichianum  'milia  numum’,  EBrunerus  'in  annum’  pro¬ 
posuit,  quo  et  nimium  quoddam  infertur  et  locus  obscurus  manet,  nec 
iuuamur  quidquam  inde,  quod  V  'singulum’  exhibet;  quod  Scaliger  cp. 
Non.  p.  171  seruari  posse  putauit  extrita  'u’  media,  Lacbm.  ad  Lucr. 
p.  412  recte  abiudicauit  Catullo,  cum  praesertim  ‘unus  singulus’  non 
bene  coeat:  adest  adsimilatio  ad  praecedens  'unum’  iam  antiquitus 

corruptum,  nimirum  ad  uerum  eruendum  proficiscendum  est  ab  ultimis 
uerbis ,  in  quibus  miror  neminem  animaduertisse  datiuum  'adulterio’ 
insolentem,  eone  usum  esse  poetam  putabimus  solius  metri  causa,  cum 
genetiuum  necessarium  in  uersum  redigere  non  posset  (cf.  LXYI  35)? 
initium  adulterii  erat  ferax,  ex  hoc  primordio  larga  subnata  est  seges; 
Yulpius  cp.  Plaut.  trin.  I  1,  8  mores  mali  quasi  herba  inrigua  subcreuere 
uberrime ,  Hor.  od.  III  6,  17.  hinc  ortis  facile  licet  restituere ,. quod  et 
obscuritate  careat  et  recta  uerba  praebeat  'sed  creuerunt  milia  in  horum 
singula  (fecundum  semen!)  adulterio’;  iam  autem  ad ‘'milia’  recte  supple¬ 
bimus  'adulteriorum’.  —  ceterum  cur  poeta  hoc  epigrammation,  quod 
Muciae  exemplo  communem  tum  Romae  deprauationem  morum  uidetur 
perstringere,  ad  Cinnam  potissimum  dederit  nescitur. 

CXIV. 

1.  Firmanus  saltus  non  falso ,  Mentula,  diues  fertur,  sic  Auan- 
tius  pro  tradito  in  V  'saluis’  scripsit,  ftu’  pro  'ui’  reponens  nulla  fere 
cum  mutatione,  quod  qui  spreuere  'saltu’  cum  Italis  legentes,  ei  prae¬ 
terea  'Firmano’  cum  Aldina  a.  1502  corrigunt  contra  artem,  mitto  alia 
commenta,  ut  Mureti  'Formiano  saltu’  (Scaligeri  'Formianus  saltus’), 
apparet  enim,  'Mentula’  uocatiuum  in  nominatiuum  inmutandi  nullam 
adesse  causam:  ut  alibi,  ipsum  aduersarium  suum  (ad  XCIY)  adloquitur 
poeta,  et  quod  'Formianus’  correxerunt  Mamurram  ut  decoctorem  For¬ 
mianum  (XLI  4)  notari  opinantes:  neque  metrum  hoc  permittit  (Schwa- 
bius  q.  C.  p.  229)  neque  uero  satis  idonea  adest  causa,  nam  nec  eis 
accedo,  qui  ut  Mamurram  in  Mentulam,  sic  Formianum  in  Firmanum 
leniter  transformatum  esse  a  poeta  putant,  quod  propterea  est  incredi¬ 
bile,  quod  'Firmanus’  uerum  erat  nomen,  unde  idem  nomen  fictum  esse 
nequit.  Scaligero  autem  sic  disputanti  ‘cum  constet  Formiis  natum 
Mamurram,  cur  aliud  illi  praedium  aut  saltum  dabimus  et  suum  illi 
auferemus’  hoc  est  respondendum,  paucissima  nos  scire  de  Mamurrae 
rebus,  unde  tutius  sit  insistere  firmiter1  eis  quae  codices  suppeditant, 
cum  praesertim  ratione  non  careant.  secundum  quos  Mentula  Firmi,  quod 
est  oppidum  Piceni  non  procul  ab  Ancona  meridiem  uersus,  possedit 
saltum  eumque  ditissimum;  sed  ne  huius  quidem  reditus  satis  erant  in¬ 
sanae  Mentulae  luxuriae,  est  enim  'saltus’  inmensae  quam  possessio 
illa  habuit  mensurae  designatio:  Yarr.  d.  r.  r.  I  10  quattuor  centuriae 
coniunctae,  ut  sint  in  utramque  partem  binae,  appellantur  in  agris  diuisis 
uiritim  publice  ' saltus ’  (cf.  HNissenus  libri  'das  Templum’  p.  17):  DCCC 
iugera  qui  solus  possedit  tamquam  alter  erat  Croesus,  bene  Munro  cp. 
gromat.  uet.  I  p.  226  L.  ager  Firmo  Piceno  limitibus  triumuiralibus  in 
centuriis  est  per  iugera  ducena  adsignatus :  fortasse  Caesaris  nimia  in¬ 
dulgentia  Mamurra  possessionem  illam  paene  regiam  acceperat,  cf.  et 
Plin.  pan.  50  non  enim  exturbatis  prioribus  dominis  omne  stagnum, 
omnem  lacum,  omnem  etiam  saltum  inmensa  possessione  circumuenis ;  sal¬ 
tum  pro  magna  possessione  posuit  etiam  luuen.  7,  189.  hoc  notatum 

tum  sermonibus*  poeta  ita  adripuit,  ut  prodigam  hominis  uitam  hinc 
perstringeret,  solam  igitur  ingentem  magnitudinem  'saltus’  indicat; 
nam  altera  explicatio,  qua  a  qualitate  agrorum  saltus  est ,  ubi  siluae  et 
pastiones  sunt  (Fest.  p.  302;  cf.  et  Varr.  d.  1.  1.  V  36  et  Mommsenus 
Hermae  XV  p.  392),  a  sequenti  saltus  Firmani  descriptione  hic  redargui¬ 
tur:  nec  agri  culti  prataque  nec  siluarum  conmemoratio  diserta  ad¬ 
mittunt  explicationem  illam,  'diues'  non  solum  ad  fertilitatem  (Ouid. 
a.  a.  II  263  dum  bene  diues  ager )  soli  Picentini  (Varr.  d.  r.  r.  I  2,  7, 
Colum.  III  3,  2),  sed  etiam  ad  largos  qui  ex  saltu  illo  redundant  fructus 
spectat;  CXV  3.  —  2.  qui  tot  res  in  se  habet  egregias,  complectitur 
tot  bona ,  CXV  4;  conmiscet  iam  poeta  et  partes  singulas  saltus  et  ea 
quae  in  his  gignuntur  ac  lucrosa  sunt:  —  3.  aucupia,  omne  genus 
piscis,  prata,  arua  ferasque.  intellege  aues  edules  captas,  quas 
praebent  cum  paludes  tum  uero  siluae  (Ceis.  II  26,  Sen.  d.  prou.  3,  6 
peregrina  aucupia );  'aucupia’  habet  V,  melius  illud  uirgula  dempta 
inmutandum  quam  in  'aucupium’,  'omne  genus’  indeclinabiliter  pro  ad- 
uerbio  positum  (Kuehnerus  gr.  1.  II  p.  188)  sunt  qui  cum  'auc.’,  sunt 
qui  cum  accusatiuo  nimirum  ,'piscis’  iungant:  nobis,  qui  tractus  illius 
in  antiquitate  naturam  et  gignentia  nescimus,  litem  discernere  uix  licet, 
de  pratis,  quorum  reditus  maxime  respicit  poeta,  cf.  Colum.  II  16  (17); 
cum  quibus  arua  siue  agros  cultos  coniungere  amabant,  ut  Cic.  d.  n.  d. 
I  44,  122:  haec  Mentulam  nummo  locasse  probabile  est.  'feras’  intel¬ 
lege  sues  feras  aprosque  ceteraque,  quae  siluae  saltusque  subministra¬ 
bant  (uenationem,  germanice  'Wildpret’).  ingentes  pecunias  sic  ex  saltu 
redundare  possessori  perspicitur.  —  4.  neiquicquam :  fructus  sumpti¬ 
bus  exuperat.  cf.  XXI  7  (LXIV  164).  'fructus’  sunt  reditus:  Ter. 
Phorm.  IV  3,  75,  Cic.  Cat.  II  8,  18;  Plaut.  Poen.  I  2,  74  non  enim  potest 
quaestus  consistere,  si  eum  sumptus  superat,  Varr.  d.  r.  r.  I  53  ne  in  ea 
re  sumptus  fructum  superet  aliter  sunt  dicta;  hic  enim  non  inpensae  in 
saltum  factae  (quae  quales  tandem  sunt  in  locis  naturales  diuitias  iam 
possidentibus?)  dicuntur;  sed  fructus  ex  saltu  redeuntes  inpares  sunt 
inpensis  uitae  luxuriosae  a  Mentula  Romae  uel  alibi  gestae;  quo  sensu 
uocem  'sumptus’  saepe  adhibet  ex.  gr.  Terentius,  itaque  cum  nullo 
pacto  saltus,  sed  solus  Mentula  huius  membri  sit  subiectum,  rectissime 
Scaliger  correxit  'exuperas’.  —  5.  quare  concedo  sit  diues,  dum  omnia 
desint*  sensu  carent  haec  uerba.  referunt  uulgo  ad  Mentulam ;  cui  tamen, 
etsi  plus  quam  redit  consumit,  non  ilico  omnia  desunt  (non  propterea 
pauper  est);  neque  tum  iam  'diues’  est  idem,  nimirum  seuerus  inter¬ 
pres  'diues’  secundum  u.  1  ad  saltum  tot  >bona  lucrosa  continentem, 
spectare  intellegit  idemque  refugit  illud  'concedo  sit’ :  latjnum  est  'con¬ 
cedo  eum  diuitem  esse’,  cum  Cic.  Verr.  II  32,  78  similiaque  aliena  sint, 
uerum  igitur  etiamnunc  puto  quod  olim  adscripsi  'q.  c.  si  diues,  domnia 
desint’:  si  attributum  illud  'diues’  (ad  LXXXVI  3)  saltui  do,  hoc  re¬ 
quiro  ut  dominii  ius  procul  ab  eo  sit  (non  in  potestate  sit  possessoris 
priuati).  et  simul  aliquid  ambigui  subest:  tollantur  (Mentulae)  conuiuia 

cum  insana  luxuria  instituta;  nam  hoc  quoque  dominium’  designat, 
quod  iudicium  uersus  minor  amplificat,  nam  ut  'domnus’  pro  'domi¬ 
nus^  ita  'domnium’  pro  'dominium’  dictum  'esse  in  hexametris,  docet 
Lucii.  XIII  12  M.,  ubi  'domnja’  solum  in  metrum  quadrat.  —  0.  sal¬ 
tum  laudemus  5  dum  modo  ipse  egeat,  in  his  sanandis  explicandisque 
in  diuersa  omnia  abeunt,  neque  Auantii  illud  'dum  tamen  ipse  egeas’ 
neque  Froehlichianum  'dum  modo  tu  ipse  egeas’  similiaque  satisfaciunt: 
inepte  ut  abhinc  Mentula  pauper  sit  optatur,  et  absonum  est  quod 
Munro  excogitauit,  'modo’  non  aduerbium  esse,  sed  ablatiuum  (=  men¬ 
sura),  cum  hiatus  tam  parum  in  hac  explicatione  defendi  possit  quam 
in  Lachmanni  illo  'domo’  (ad  Lucr.  p.  196):  tam  mensuram  quam 
domum  et  sententia  (de  neutra  aliquid  conmemoratur)  et  metrum 
damnat;  'certe  hoc  unicum  in  litteris  Latinis  esset  exemplum  hiatus  in 
altero  pentametri  hemistichio  admissi’  uere  monuit  LMuellerus,  qui  ipse 
'eo’  inserens,  ut  saepe,  metro  soli  consuluit,  nos  cum  insigni  sen¬ 
tentiae  sic  demum  suum  acumen  nanctae  emolumento  scripsisse  nobis 
uidemur  'dum  modo  te  ipso  egeat’ :  laudare  saltum  non  recusamus  sub 
hac  condicione ,  ut  tu  non  possessor  sis,  modo  ne  ille  te  dominum  habeat, 
quippe  qui  sumptibus  effusis  inmoderataque  conuiuiorum  magnificentia 
mox  plane  illum  sis  exhausturus  populaturusque.  nam  'ipse’  est  'dominus’, 
ut  1 9,  LXIV  43,  CXY  7.  sic  in  uersu  minore  accuratius  exponitur  id  quod 
in  hexametro  generaliter  magis  est  dictum  ('egere’  pro  'carere’,  ut  saepius). 


CXV. 

1,  2.  Mentula  habet  noster  triginta  ingera  prati,  quadraginta 
arui:  cetera  sunt  maria,  idem  quod  in  c.  CXIV  argumentum.  Y  'habet 
instar  (istar)’  praebet,  sed  'instar’,  cum  necessario  genetiuum  requirat 
(qui  Cic.  ad  Att.  XVI  5,  6  facile  suppletur),  recte  est  uocatum  in  dubi¬ 
tationem,  quam  intendit  'habet’  a  more  Catulli  alienum,  melius  autem 
AStatio  'iusti’  et  Scaligero  'iusta’  proponentibus  (nam  Lachmannianum 
'habes’  nil  iuuat)  Muretus  correxit  'noster’ ,  quod  cum  inrisione  est 
dictum:  quem  omnes  nouimus  (germanice  'Freund  Mentula’),  nec  minus 
corruptum  est  'maria’,  ad  quod  defendendum  frustra  conmemoratas  u.  5 
'paludes’  attulerunt  aut  cogitauere  auctore  Passeratio  de  lacubus  arti¬ 
ficiosis  (Plin.  h.  n.  IX  170  Lucullus  euripum  et  maria  admisit );  quasi 
uero  his  opus  fuisset  in  paludibus  illis  a  natura  suppeditatis,  nimirum 
'cetera’  illa  tam  ex  paludibus  quam  ex  ingentibus  siluis  saltibusque  con¬ 
stant  (quod  non  respiciens  male  Munro  uoluit  'c.  sunt  nemoris’),  sed 
Froehlichium  'paria’  conicientem  ratio  propterea  fefellit,  quod  siluae 
saltus  paludes  magnitudine  longe,  superant  arua  prataque  (ad  5).  'uaria’ 
ego  olim  scripsi  non  melius,  etenim  certo  definitoque  numero  apparet 
opponi  numerum  indefinitum,  contra  ea  quae  constitutam  mensuram 
habent  collocari  ea  quae  utpote  uasta  atque  ingentia  mensuram  respuunt, 
quantitatem  nimirum  saltus  in  uniuersum  adumbrat  distichon  primum, 
hinc  probabilius  puto  'cetera  fine  carent’;  nam  'fine’  semel  in  'sunt’ 

uitio  obuio  corruptum  prouocauit  interpolationem,  recordatus  est  autem 
qui  'maria’  reposuit  bonus  monachus  locos,  quales  leguntur  apud  Ieremiam 
magna  est  sicut  mare  tribulatio  tua.  nec  haec  imago,  qua  infinitum  cum 
mari  confertur,  a  Romanis  aliena;  multi  cp.  Sali.  Cat.  23  maria  et  montes 
polliceri .  sed  huius  imaginis  usus  (propterea  quoque  quod  reuera  cetera 
ex  parte  saltim  erant  'maria’  siue  lacus  et  paludes)  aliis  uerbis  fieri 
debuit,  ueluti  his:  'cetera  sunt  instar  maris  inmensa’.  —  B.  cur  non 
diuitiis  Croesum  superare  potis  sit.  possit  (LXV  3)  siue  ualeat  uin- 
cere;  Cic.  ad  Att.  I  4,  3  quod  si  assequor ,  supero  CrasSum  diuitiis  atque 
omnium  uicos  et  prata  contemno.  Croesi  opes  in  prouerbium  abiisse 
notum  est;  cf.  ex.  gr.  Prop.  III  5,  17  et  18,  28.  —  4.  uno  qui  in  saltu 
tot  bona  possideat,  tot  res  egregias  (CXIV  2),  quae  tam  largos  prae¬ 
bent  reditus ;  cf.  Prop.  II  14,  2  et  18,  16.  sic  enim  uere  correxit  Auantius 
pro  tradito  in  V  'tot  moda’.  etsi  enim  uulgatum  'totmoda’  non  cum 
Lachmanno  ad  Lucr.  p.  187  damnauerim  ob  formationem  (certe  ''multi¬ 
modus’  haud  pauci  postremae  aetatis  scriptores  agnoscunt,  'omnimodus’ 
praeter  hos  Varro,  'totiugus’  Apuleius,  unde  talia  composita  et  priscae 
et  plebeiae  latinitatis  fuisse  conii gitur),  tamen  a  sententia  hic  pessime 
se  habet  'totmoda’:  quantumuis  diuersae  sunt  res  quas  saltus  in  se 
habet,  diuitiae  non  efficiuntur  ex  diuersitate,  sed  ex  quantitate  atque 
qualitate,  hac  autem  (utpote  in  diuitiarum  mentione)  elata  mox  iterum 
redit  ad  illam,  utpote  in  qua  uersetur  maxime  huius  carminis  consilium, 
enumerans  singula  bona:  —  5,  6.  prata,  arua,  ingentis  siluas  saltus¬ 
que  paludesque  usque  ad  Hyperboreos  et  mare  ad  Oceanum,  iugera 
DCCXXX,  quae  detractis  aruis  pratisque  u.  1  definitis  restant,  continent 
ingentes  s.  s.  p.  (ad  quae  tria  uerba  simul  pertinet  'ingentis),  hoc  autem 
'Mentula  in  uno  saltu  (complures)  saltus  possidet’  incredibile  est  uisum 
ei  qui  librum  Datanum  exarauit  hinc  conicienti  'altasque  paludes’;  quo 
minus  ridicule  Rossbachius  'latasque’,  Bergiius  'salsasque’,  ego  olim 
rtractusque  paludesque’  uoluimus.  uerum  enim  uero  omnis  difficultas 
dilabitur ,  si  pluralis  'saltus’  diuersam  plane  a  singulari  significationem 
habet;  et  iure  agnoscere  mihi  nunc  uideor  ferarum  sedes;  cf.  XXXIV  11 
(CXIV  3).  ceterum  hac  per  polysyndeton  concatenatione  non  minus  quam 
uersu  hypermetro  in  distichis  insolentiore  (nam  praeter  LXVI  77  hoc 
est  unicum  exemplum)  egregie  ingens  ambitus  describitur:  ut  uersus  fines 
naturales  egreditur,  sic  possessio  in  infinitum  euagatur.  iamque  ipse 
poeta  extra  ueritatis  probabilitatisque  fines  se  abripi  patiens  cum  hyper¬ 
bole  aperta  addit:  tam  latissime  patent  siluae  saltus  paludes,  ut  uersus 
septentrionem  regiones  extremas  fabulosasque  (de  Hyp.  cf.  Pauly,  Enc. 
real.  III  p.  1550,  hym.  Hom.  7,  29  k  'TitEQPoqiovs)  et  orientem  uersus 
ipsum  Oceanum  ndvza  xvxlovvra  attingant,  nam  'ad’  repetitum  pro¬ 
hibere  uidetur,  quominus  de  Hyperboreorum  oceano  septentrionali  cogi¬ 
temus.  'mare  Oceanus  (-num)’  inde  a  Caesare  b.  g.  III  7,  2 -complures 
dixere.  —  7.  omnia  magna  haec  sunt,  tamen  ipsest  maximus  ultor, 
haec  solitam  magnitudinem  uastitate  sua  excedentia  tamen  excedit  dominus 

(CXIV  6).  'ultor5,  quod  AStatius  non  explicauit  ex  Aen.  VIII  201,  uarie 
est  inmutatum,  ex  parte  contra  artem  Catulli  (Scaliger  'maximu  lustro5, 
Meleager  'uultur5,  EBrunerus  'multo5);  nec  quod  Itali  dederunt  'ultro5 
recte  se  habet,  siquidem  loci  ab  Ellisio  adlati  Yarr.  d.  r.  r.  III  17,  6 
neque  satis  erat  eum  non  pasci  piscinis  nisi  eos  ipse  pasceret  ultro  (=  in¬ 
super)  et  Plaut.  Men.  Y  2,  90,  ubi  posito  post  'ultro5  commate  eadem 
subest  significatio,  nihil  comprobant  neque  ulla  hic  subest  oppositio 
idonea,  etiam  nunc  placet,  quod  ipse  olim  et  (ut  nunc  uideo)  iam 
Auantius  proposuimus  'maximus  horum5 ;  uitium  ex  '  hor  5  ortum  puta. 
Mart.  I  100  mammas  atque  tatas  habet  Afra,  sed  ipsa  tatarum  dici  et 
mammarum  maxima  mamma  potest.  —  8.  non  homo,  sed  uero  mentula 
magna  minax,  ita  nimirum  pene  enormi  et  terribili  (Priap.  8,  4  magnam 
mentulam,  ib.  30,  1  minax  parte  tui  maiore  Priape ;  minandi  uerbum  sta¬ 
tum  erectum  indicare  reminiscendum  est;  de  asyndeto  ad  XLYT  11),  ut 
ipse  iam  mentula  potius  quam  homo  uocari  possit,  ualde  erat  adamatum 
hoc  ioci  genus :  Petron.  38  phantasia ,  non  homo  et  43  discordia ,  non  homo 
et  44  piper,  non  homo  et  58  mufrius ,  non  magister  et  74  codex,  non 
mulier  et  134  lorum  in  aqua ,  non  inguina ;  Plaut.  Stich.  I  2,  7  non 
homines ,  sed  sues,  Ter.  Hec.  II  1,  17,  Nouius  88  R.  abi ,  deturba  te  sajco, 
non  homo,  quisquiliae  (sic  enim  lege),  Cic.  ad  Att.  I  18,  1  et  YII  13,  6 
et  in  Pis.  fr.  6,  Mart.  XII  49,  13,  Amm.  Mare.  XYII  11,  1  capella,  non 
homo,  Anth.  lat.  465,  5  sq.,  schol.  Iuuen.  4,  77  Pegasus  .  iuris  studio 
gloriam  memoriae  meruit,  ut  liber  uulgo,  non  homo  diceretur,  sed  omnium 
maxime  ad  nostrum  accedit  siue  Bibaculus  siue  Caluus,  qui  in  Pompeium 
fecit  uersum  hunce  quem  non  pudet  et  rubet ,  est  non  homo  sed  ropio 
(=  penis);  cf.  Keilii  Gr.  L.  YI  p.  462,  Buechelerus  mus  Rhen.  35  p.  399. 
de  'sed  uero5  rariore  cf.  Kehnerus  gr.  1.  II  p.  685;  sine  iusta  causa 
priscae  edd.  'uere5,  ut  ad  nomen  'Mentula5  adludatur;  quod  tunc  crederem, 
si  uerum  esset  Mentulae  nomen. 


CXVI. 

1,  2.  Saepe  tibi  studioso  animo  uenante  requirens  carmina  nti 
possem  mittere  Battiadae,  carmen  ad  eundem  Gellium  est  missum,  de 
quo  dixi  ad  LXXIY  1.  hunc  hominem  ut  abstraheret  a  Lesbiae  amore 
sibique  redderet  amicum,  Catullus  circumspexit  officiosi  in  illum  animi 
documentum  idque  in  dedicata  (LXV  15)  opusculi  _alicuius  Callimachei 
(cf.  ad  LXY  16)  uersione  latina  reperisse  sibi  uisus  saepe  deliberauit, 
quo  modo  siue  quonam  sub  titulo  illud  dedicaret  (praemissa  nempe 
epistula,  qualem  habes  in  c.  LXY);  sic  enim  'uti5  accipe,  ut  ad  causam 
praefandi  referas  (Cic.  p.  Quint.  29,  84  requisiui,  qua  ratione  fecerit). 
nimirum  consilium  quominus  exequeretur  poeta,  prohibuit  perdurans 
Gellii  inimicitia;  uersionem  autem  iam  paratam  aut  noster  ipse  non 
recepit  in  collectionem  nostram  aut  huius  editores  non  habuere  praesto, 
'afaimus  uenatur5  dici  putant  de  mente  rei  alicui  summopere  intenta. 

nota  sunt  'laudem,  puellam,  suffragia,  sim.  uenari’;  sed  hic,  ut  nimia 
est  per  se  talis  sententia,  ita  obiectum  deest  necessarium,  nam  Ellisium 
de  uerborum  cura  atque  electione  agi  censentem  (cp.  graecum  lE^i^rjQia 
et  &WEVELV  ovopaza,  porro  Front.  p.  253  N.)  fugit  ratio,  cum  non 
de  ipso  opusculo  Callimacheo  digne  uertendo  deliberauerit  poeta, 
sed  de  modo  mittendi  (ut  maxime  illud  ‘possem’  ostendit),  plane  autem 
taedium  mouet  inuestigandi  notio  tertio  repetita  in  illo  'studioso’,  pro 
quo  Auantius  coniecit  'studiose’  conprobante  Schwabio.  et  licet  adiec- 
tiuum  et  participium  praesentis  iungi  ostendat  Verg.  Aen.  III  70  lenis 
crepitans  auster  (ubi  plura  Ladewigius),  tamen  hic  facile  sentimus  nil 
aliud  requiri  quam  'studioso  animo  requirens’;  cf.  ex.  gr.  Plin.  epist. 
VI  16,  9  et  quod  studioso  animo  incohauerat  obit  maximo,  hoc  sentiens 
Scaliger  'uenanda’  dedit;  sed  credi  nequit  tum  temporis  Romae  multa 
cum  opera  inuestiganda  fuisse  Callimachi  exemplaria  (Froehlichius  non 
melius  'uenata’ ,  inepte  'ueneranda’  Hertzbergius).  miror  neminem  cp. 
LXV  16  uidisse,  'expressa’  dici  debere  carmina  (nec  enim  de  graecis 
exemplaribus  mittendis  cogitauit  poeta)  indeque  'uenante’  mutandum 
esse  in  'connersa’.  ceterum  attende  ad  artificiosam  illius  'tibi’  conlo- 
cationem,  quod  cum  'mittere’  iunge,  'requirens  nunc  uideo’,  ut  Aen. 
I  305:  non  habet  lingua  latina  part.  perf.  act.  —  8.  qui  te  lenirem 
nobis  nen  conarere.  unicum  (quantum  memini)  post  Ennium  exemplum 
uersus  ex  meris  spondeis  constantis;  quo  num  sedatum  animum  depingere 
noluerit  poeta,  dubito;  immo  huic  neglegentiori  uidetur  excidisse  (nisi 
forte  idem  imitatur  inpeditos  Gellii  uersus).  'qui’,  ut  ita,  oncag  (ex. 
gr.  Ter.  Andr.  II  1,  34).  'len.’  ferocem  saeuumque  leniorem  aduersus 
me  redderem;  'nobis’  post  'lenirem’,  cf.  ad  LXVIIP  37.  ut  conandi  uerbum 
ostendit,  adorturum  (nondum  adorientem)  minantem  que  praeuenire  uoluit 
poeta.  —  4.  telis  infesta  mitteremusque  capnt.  ad  has  corruptelas 
sanandas  uiam  muniuit  Muretus  rectissime  'mittere  in  usque’  corrigens, 
h.  e.  uel  in  ipsum  caput;  Stat.  Theb.  I  439  neque  enim  meus  audeat 
istas  ciuis  in  usque  manus  (=  sic  uel  manus  conserere),  nondum  a 
praelusione  minarum  ad  uerum  praelium  transierat  Gellius,  nondum  ferro 
iaculatus  acuto  .  .  inuisum  caput  petierat  hasta  (Ouid.  Ib.  50).  ad  quam 
emendationem  (male  alii  alia  noluere,  ut  AStatius  'mi  icere  musca’)  iam 
derigitur  reliqui  uersus  correctio,  et  hic  quoque  Muretus  egregie  correxit 
'tela  infesta’,  sed  praeterea  'meum’  addens  ad  recessum  corruptelae  non 
penetrauit.  addidi  potius  'mihi’;  quod  ubi  ante  'mittere’  periit,  uersui 
hianti  consulebant  librarii  'tela’  in  'telis’  mutantes,  neque  probabilius 
alii  'telis  infestum’  uel  'infestans’;  arma  uaria  quam  saepe  dicantur  'in¬ 
festa’  notum  est.  Seneca  epigr.  20,  4  stringis  in  extinctum  tela  cruenta 
caput,  ubi  (ut  hic)  dubites  sintne  carmina  uenenata  intellegenda  (et 
deditus  fuisse  poesi  Gellius  uidetur)  an  uerba  maligna;  Prop.  II  8,  16 
in  nostrum  iacies  uerba  superba  caput,  Ouid.  ex  P.  IV  6,  36  linguae  tela 
subire  tuae  (met.  XII  495  telaque  in  hunc  mittunt).  —  5.  hanc  uideo 
mihi  nunc  frustra  sumptum  esse  laborem,  itaque  ultro  ad  praelium 
Catullus  ed.  Baehrens.  II.  39 

transiens  Gellius  coeperat  tela  (fortasse  carmen  more  prisco  factum) 
uibrafe  in  poetae  caput.  Caes.  b.  g.  III  14,  1  intellexit  frustra  tantum 
laborem  sumi.  —  6.  nec  nostras  hic  ualuisse  preces,  et  in  hac  re 
caruisse  effectu  beniuolas  admonitiones,  quibus  praeterea  Gellium  inimice 
se  gerentem  sibi  lenire  studuerat  poeta.  V  'hinc’  habet,  unde  aliae  edd. 
priscae  'huc’  (ad  hanc  rem  efficiendam)  fecere  minus  bene.  —  7.  contra 
nos  tela  ista  tna  euitabimus  amicta,  ecce  nec  ultimum  distichon  a 
spinis  criticis  uacuora !  Itali  scripsere  'tela  i.  t.  euitamus  amictu’  ad  Sene¬ 
cam  epist.  53,  12  nullum  telum  in  corpore  eius  (philosophiae)  sedet :  munita 
est ,  solida:  quaedam  defatigat  tela  et  uelut  leuia  ['tela’  post  'leuia’  codd.] 
laxo  sinu  eludit  et  de  const.  7  non  minus  latro  est ,  cuius  telum  opposita  ueste 
elusum  est,  Petron.  80  intorto  circa  brachium  pallio  composui  ad  prae¬ 
miandum  gradum  (ib.  63,  Pacuu.  186  R.).  quibus  locis  quod  uerborum 
copia  apta  dilucide  est  expressum,  id  hic  uno  illo  'amictu’  obscurius 
adumbratur,  praeterea  sic  contra  artem  remouere  coguntur  futurum 
'euitabimus’,  cui  cum  altero  'dabis’  unice  conuenit.  denique  'contra 
nos’  quo  uere  pertineat  (nam  nugas  mitto)  plane  latet,  potest  autem 
'euitare’  absolute  poni,  ut  Ouid.  met.  XII  123  fraxinus  humero  sonuit 
non  euitata  sinistro,  hinc  omnes  difficultates  tollo  remedio  simpli¬ 
cissimo,  pro  'amicta’  scribendo  'acta’:  tela  ista  tua  (cum  contemptu 
dictum  puta:  nihil  metuenda,  inbellia  et  infirma),  quaecumque  in  me 
missa  (sunt  et)  erunt,  facile  effugiam.  Auian.  fab.  39,  9  petierunt  tela 
lacertos,  uiribus  .  .  acta  meis,  abiit  'acta’  in  'amicta’  eo  quod  glossam 
'mi’  supra  'dabis  supplicium’  scriptam  pro  litteris  tm  'acta’  subscriptis 
habuit  librarius.  —  8.  at  fixus  nostris  tu  dabis  supplicium,  nostris 
telis  (intellege  carmina  maledicentissima  in  Gellium  postea  re  uera  facta) 
ictus  tu  potius  poenas  mihi  lues,  'affixus’  in  V  traditum  retineri  nequit, 
cum  uerbum  illud  sine  aliquo  addito  (ut  'terrae  cuspide’)  non  intelle¬ 
gatur.  in  'dabis’  more  prisco,  quem  Cicero  Lucretius  Varro  adhuc 
habent,  's’  abicitur.  quod  unicum  apud  Catullum  exemplum  (supra  p.  16) 
dubitari  nequit  quin  peculiari  sese  defendat  excusatione:  uidetur  mihi 
poeta  Gellii  ipsius  ex  carmine  aliquo  uerba  adferre. 

Paucos  qui  a  grammaticis  adferuntur  uersus  in  Catulli  carminibus 
a  T  praebitis  non  extantes  iam  saepius  declaraui  mihi  uideri  in  fine  libri 
primi  (post  c.  LX)  olim  sedem  suam  habuisse. 

I.  at  non  effugies  meos  iambos,  iam  qui'  adfert  Porphyrio  intellexit 
dici  uersus  maledicos :  cf.  XXXVI  5,  XL  2,  LIV  6.  idemque  addit  poetam 
haec  dixisse  minantem:  in  quem  haec  minae  sint  factae,  sine  ariolatione 
diuinare  non  licet  in  tot  Catulli  inimicitiis.  Plaut.  Asin.  II  4,  9  malam 
rem  effugies  numquam.  male  nonnulli  Porphyrionem,  cuius  fides  in  ad- 
ferendis  scriptorum  uerbis  constat,  hunc  uel  illum  locum  carminum  nobis 
seruatorum  ob  oculos  habuisse  putabant. 

II.  hoc  fragmentum,  quod  erui  ex  Plinii  uerbis,  nec  nunc  abicio, 
immo  rationes  in  adnotatione  uol.  I  expositas  etiamnunc  conprobo. 
Plinius  in  Catulli  hendecasyllabis,  de  quibus  loquitur,  hoc  uituperat, 
quod  habeant  ^primores  syllabas’  permutatas,  sic  enim  codicum  lectionem 
'prioribus  syllabis’  correxi  in  testimonio  c.  ad  Corn.  3  (Suessius  Cat. 
p.  18  falsa  innititur  lectione),  nam  ut  taceam  ineptias  Ellisii  (edit. 
Cat.  p.  3052),  syllabis  uersus  Phalaecius  non  utitur  prioribus  (quales 
habet  uersus  ex  quattuor  syllabis,  si  dis  placet,  constans);  nec  accersas 
uelim  'priores  pedes’,  ut  optineas  'priores’  id  quod  est  'primores’  ad¬ 
aequare:  quod  constat  ex  duabus  partibus,  habet  partem  priorem, 
respicit  Plinius  solummodo  initium  uersus  Phalaecii;  cuius  duae  syllabae 
primae  uariae  et  permutabiles  sunt,  cum  modo  iambum  modo  trochaeum 
possint  inplere  pro  spondeo  ipsius  Plinii  temporibus  usitato;  et  hinc 
ille  conterraneum  suum  duriusculum  uocat  (quocum  cf.  Plin.  iunior  epist. 
I  16,  5).  sed  hoc,  nolle  se  duriusculum  uideri  Veraniolis  suis  et  Fabullis, 
cum  poeta  nusquam  declarauerit,  cur  non  hinc  concludemus,  quod  et 
obuium  est  et  omnia  interpretandi  artificia  excludit,  scii,  respici  uersum 
amissum? 

III.  hoc  fragmentum  una  cum  sequenti  IV  ad  nobile  quoddam 
Priapeum  pertinuit;  qualia  compluria  scripsisse  Catullum  adfirmans 
Terentianus  Maurus  c.  XVII  respicit,  quod  metro  tantum  Priapeo  est 
scriptum;  unde  hoc  carmen  a  conlocatione  prius  non  mirum  est  neglectum 
esse  a  grammaticis  prae  eo,  quod  etsi  in  fine  uoluminis  positum  tamen 
et  metro  et  argumento  Priapeum  esset  omninoque  maiore  floreret  fama. 

—  1.  hunc  lucum  tibi  dedico  consecroquc,  Priape,  cum  siue  ipse  poeta 
in  suo  aliquo  fundo  siue  eius  amicus  hospesue  (ut  similiter  in  c.  IV) 
Priapo  sollemniter  dicaret  lucum  (Marquardtus  antiqq.  rom.  VI  3,^p.  148), 
hoc  carmen  fortasse  sacello  adfigendum  compositum  est.  eadem  autem 
uerba  hic  adhibentur,  quibus  Romae  publice  in  templis  numini  cuidam 
tradendis  uti  solebant;  magistratus  nomine  reip.  dedicabant,  pontifices 
dei  nomine  consecrabant  aedem,  quae  iam  ex  iure  humano  diuinoque 
in  possessionem  cessit  numinis  sacraque  est  facta;  cf.  Marquardtus  1.  1. 
p.  259  sqq.  —  2.  qua  domus  tua  Lampsaci  est  quaque  Priape,  haec 
in  fine  aperte  lacunosa  non  ita  feliciter  olim  supplebant,  ueluti  Scaliger 
sic  scribens  'quaque  silua,  Priape’  dici  putauit  non  nimis  apte  lucum 
Lampsaci  a  Catullo  siue  suo  siue  hospitis  nomine  dicari,  qua  in  ratione 
quid  sibi  uelit  'qua’  non  perspicitur,  rem  acu  tetigit  Buechelerus  (ind. 
lectt.  Bonn.  1878/79  p.  26)  uere  emendans  'quaque  lege  Priapi’:  eadem  sub 
lege,  qua  Lampsaci  (quod  Mysiae  oppidum  ob  dei  salacis  cultum  nobile: 
Athen.  I  23,  Paus.  IX  31,  2,  Ouid.  f.  YI  345  et  tr.  I  10,  27,  Priap.  55,  6) 
et  qua  Priapi  (quod  et  ipsum  est  Mysiae  oppidum  ad  Propontida  situm : 
Strabo  p.  587  sitmvvpoq  8*  saxi  xov  TlQidnov  xigcopsvov  naq3  avxoig) 
dedicatum  consecratumque  tibi  est  templum,  saepius  conmemorantur 
hae  templorum  dedicationisque  leges,  quibus  constituebantur  fines  fanorum 
et  iura  ac  reditus  ritusque:  CIL.  III  1933  ceterae  leges  huic  arae  eaedem 
sunto ,  quae  arae  Dianae  sunt  in  Auentino  monte  dictae :  hisce  legibus  hisce 
regionibus  sic  uti  dixi  hanc  tibi  aram ,  Iuppiter  optime  maxime,  do  dicoJ 
dedicoque ;  Marquardtus  1.  1.  p.  261.  —  3,  4.  nam  te  praecipue  in  suis 
urbibus  colit  ora  Hellespontia  ceteris  ostriosior  oris,  haec  puta  in 
integro  carmine  per  parenthesin  esse  adiecta  (cf  XLIV  2  sqq.),  qua 
exponitur  cur  sint  conmemoratae  Lampsacus  et  Priapus,  ceterum  pluralis 
'urbibus’  plane  confirmat  additam  a  Buechelero  Priapum  urbem,  et  cum 
totam  per  oram  Hellesponti  deus  hinc  Hellespontiacus  uocatus  (Ouid.  f. 

»  I  440  et  VI  343,  Verg.  G.  IV  111,  Petron.  139,  Arnob.  HI  10),  tum  uero 
Lampsaci  et  Priapi  colebatur,  quae  ora  quod  exornatur  epitheto 
'ostriosior’,  recte  se  habet,  siquidem  complures  Hellesponti  urbes  propter 
ostrea  plurima  erant  nobiles,  maxime  Abydus  (Archestr.  ap.  Athen.  III 92  d, 
Ennius  hedyph.  2,  Verg.  G.  I  207)  et  Cyzicos,  quae  ostreosa  audit 
Priap.  76,  13  (Plin.  h.  n.  XXXII  62).  ceterum  casu  ortum  uidetur,  quod 
et  uu.  1,  2  et  3,  4  in  eisdem  desinunt  uocabulis;  ad  'ora  ceteris  oris  o.’ 
cf.  CXI  2. 

IV.  de  meo  ligurrire  libido  est.  hoc  fragmentum  Nonio  debitum 
in  eodem  quo  fr.  III  Priapeo  lectum  fuit  (uere  Lachm.  in  Nonii  uerbis 
'Catullus  priapeo’  correxit:  saepe  sic  grammatici  poetae  nostri  carmina 
adferunt  secundum  metrum),  is  qui  lucum  dedicauit  in  fine  huius  poe¬ 
matis  apte  inuocasse  uidetur  agris  hortisue  suis  tutelam  dei.  unde  fere 
suppleo:  '<arce  |  fures,  quis  male]>  d.  m.  1.  1.  est’,  nam  hoc  fures  a 
frugibus  defendendi  officium  quam  maxime  deo  salaci  fuisse  impositum, 
omnes  sciunt.  Ter.  Ad.  I  2,  37  obsonat,  potat,  olit  unguenta :  de  meo , 

Plaut.  Pers.  IV  3,  4  nil  gustabit  de  meo  (et  sic  fde  suo,  uestro,  alieno’ 
dicebant). 

V.  de  loco  Pliniano  nil  potest  decerni,  nam  qnia  de  Vergilii  ecloga 
octana  aperte  cogitauit  Plinius,  carmen  Vergiliani  illius  uel  Theocritei 
exemplaris  simile  composuisse  censendus  esset  Catullus,  nisi  in  parte 
media  (LXI  —  LXVIII)  integrum  poema  longius  sine  ullis  sui  uestigiis 
intercidisse  plane  inprobabile  foret  (supra  p.  60).  qua  de  re  nugas  uen- 
didit  Birtius  libri  fdas  autike  Buchwesen’  p.  404.  sed  uix  est  quod 
conmemorem,  falli  eos  qui  aut  carminis  LXIV  uersum  intercalarem  aut 
alios  nescioquos  nostri  locos  buc  traxerunt:  nihil  eorum  cum  Plinii 
uerbis  conciliari  potest,  quamquam  nec  eis  accedo,  qui  Calui  aut  Ca¬ 
tuli  nomen  pro  Catulliano  restituendum  putant;  nam  nec  de  his  quid¬ 
quam  constat,  equidem  in  re  plane  incerta  lubentius  crediderim,  errasse 
Plinium  et  ex.  gr.  exemplaria  describentem  confudisse  inter  se  Valerium 
Catonem  et  Valerinm  Catullum. 

VI.  VII.  maximam  mouerunt  uiris  doctis  offensionem,  quod  Catullo 
poetae  attribui  librum  quendam  prosa  oratione  de  uino  conscriptum, 
sed  qui  Seruii  testimonium  sobrio  cum  iudicio  perleget,  mihi  adsentiatur 
oportet  statuenti*),  in  carmine  quodam  uix  mirari  potuisse  Catullum, 
cur  Cato  laudasset  unam  Rhaeticam.  erat  autem  Valerius  noster  sine 
dubio  optimus  de  patriae  suae  uinis  iudex  (VHehnius  libri  'Kulturpflan- 
zen’  p.  72;  Plinius  h.  n.  III  23  Bhaetorum  et  Euganeorum  Verona );  ne¬ 
que  idem  is  erat,  qui  patriae  caeco  amore  malam  rem  dissimularet, 
ceterum  in  uinis  notum  est  diuersa  esse  hominum  palata,  ut  de  ipso 
iudicio  poetae  nostri  non  sit  certandum:  aliis  uina  Rhaetica  non  dis¬ 
plicuisse  testantur  loci  non  pauci  a  RTJngero  de  Valgio  p.  290  congesti, 
Strabonis  p.  206,  Verg.  G.  II  95,  Plin.  h.  n.  XIV  25  et  67,  Sueton. 
Aug.  77.  iam  hoc  certa  ratiocinatione  inuentum  plane  firmatur  Mar¬ 
tialis  loco  adscripto  in  uol.  I:  uix  ille  de  uinis  Rhaeticis  disserens  de 
'terra  Catulli’  locutus  esset,  nisi  huius  nomen  cum  illis  aliquo  modo 
cohaereret,  h.  e.  nisi  hic  de  eis  scripsisset  opusculum,  ad  quod  etiam 
Varronis  d.  1.  1.  VI  6  locum  referre  pronum  est,  quippe  cui  nulla  omnino 
similitudo  intercedat  cum  altero  Varronis  d.  r.  r.  I  2,  5  loco:  ex  temeraria 
coniectura  ex  hoc  in  illo  Pacuuium  restituerunt  docti,  putaui  me  laudem 
meruisse,  quod  simplici  interpretatione  usus  procul  arcui  arbitrarias 
opiniones,  quibus  praeterea  priori  Seruii  loco  nil  lucis  affunditur,  uerum 
enim  uero  Petero  similibusque  nihil  in  his  rebus  est  certum,  nisi  quod 
certo  est  traditum,  et  Catullum  librum  prosarium  scripsisse!  ignorare 


*)  ecce  uaria  doctorum  in  re  ad  sensum  redeunte  iudicia.  Suessius 
Cat.  p.  19  fund  darin  hat  er  entschieden  Recht,  dass  die  Polemik  gegen 
Cato  nur  einem  Prosaiker  angehoeren  kann’ ;  at  contra  uir  doctissimus 
HPeterus  Fleckeis.  ann.  115  p.  749  fnun  sehe  ich  aber  gar  nicht  ein, 
wesshalb  Cato  . .  nicht  auch  in  einem  Gedichte  von  Catullus  zurueck- 
gewiesen  sein  soli’. 

uidentur  isti,  etiam  Caluum  illius  amicum  composuisse  fde  aquae  frigidae 
usu’  librum  quendam  prosarium  ualde  celebratum  (Mart.  XIV  196).  nam 
peruerse  MHertzins  boc  quoque  opus  habuisse  formam  metricam  statuit: 
redarguit  eum  Charisius  p.  81,  24  K.  Calui  uerba  adferens  haece  quorum 
praedulcem  cibum  stomachus  ferre  non  potest:  quae  uerba  solutam  orationem 
prae  se  ferentia  unusquisque  semel  monitus  mihi  concedet  suum  habuisse 
locum  in  illo  fde  aquae  frigidae  usu’  libro,  qui  ut  iam  titulo  ita  materia 
omnino  abhorret  a  uersibus.  cf.  et  supra  p.  13. 

De  fragmentis  iniuria  ad  Catullum  relatis  satis  est  dictum  in  uol.  I. 


INDICES. 

[numeri  ad  paginas  spectant.] 


I.  INDEX  LATINITATIS. 


A  interiectio  141  bonus,  honestus  296,  306 

ab  sede,  a  sedibus  562  bonus,  peritus  198,  370 

abire  84,  517.  abire  quolubet  176  bonus  de  mortuo  543 
adlocutio  inanimatorum  17,  91  bonus  et  magnus  130 


adloqui,  adlocutio  220 
Adonis  (-eus)  182  sq. 
adsiduus  480 
aequor  410 
aer,  aether  460,  461 
aerius  430,  507 
Africana  seges  250 
aliquid  esse  68 
alius  pro  alter  421 
alius  atque  alius  533 
alpha  priuatiuum  389 
amare  95.  amabo  196 
amare  amari  244 
amica  544 
amici  notique  560 
amicitia  581 
amores  103  (221) 
an  466 
an,  aut  214 
anastrophe  539 
anime  351 

animus,  anima  190  sq. 
antiqui  105,  534 
anus  adiect.  112,  558 
anxius  414 
aptus  177 
arae  402 

aranea,  -neus  131 

arbor  infelix  209 

asyndeton  247,  450 

atque  ille  367.  atque  ita  434 

at  qui  164 

aut  .  .  aut  156 


Caedere  c.  compos.  281 
caeca  caligo  415 
candida  puella  130  sq. 
canus,  candens  365 
caput  carum  et  canum  526 
carmina,  uersus  456 
carta  69 

carum  corpus  466 
castus  331,  445 
cauus  146,  578 
centum  96 

cernere,  decernere  405 
certe  ego  405 
certus  523 
cinaedus  168,  283 
citus,  citus  202 
classis,  nauis  380 
cognitus  317 
colonus  332 
colores  391 
columbae  527 
coniux,  coniugium  524 
conscius  458 
Cortynius  387 
credo  77 

crusare,  crisare  281 
cum  in  contemptu  584 
cum  pro  copula  335 
cupis  quod  cupis  318 
currus,  nauis  363 
Cybe(l)le  340 
Cyrenae,  Cyrene  104 


Basium  96 

bellus  159,  167,  539,  556 
bene,  honeste  317 


Dare  600 

datiui  duo  iuncti  301 
datiuus  pro  genetiuo  424 

defectus,  confectus  453 
defututus,  diffututus  185 
degressus  399 
dei  magni  137 
dei  parentes  450 
delutus,  dilutus  586 
deminutiua  18,  48,  86 
dens  Indus  377 
desertus  493,  505 
desiderium  75 
desse  405 
deuotus  402 
dic  190,  484 
dicere  540 
diligere  99 

doctus  de  poetis  14,  de  Musis  453 
dolor  77 

dominus  (-na)  a  domo  298  sq.,  de 
deis  359 

domna  359.  domnium  606 
dum  . .  dum  330 
duplex  505 

Ebrius,  ebriosus  175 

egregius  488 

eheu  555 

ei  datiuus  187 

ei  mibi  553 

em  120,  273 

en  313 

eo  473 

er(i)pere  563 

erus,  era  de  deis  359 

esse  c.  datiuo  pronom.  person.  567 

esse  aliquid  510 

est  omissum  49,  323 

exaequatio  251 

ex  illo  392 

expatrare  186 

Facere  97.  obscene  600.  omisso  id 
154.  se  aliquid  118.  f.  opus  505 
felix  sis,  uiue  534 
femur  et  femina  538 
ferrugo  418 
-ficus  424,  450 
figura  etymologica  105,  308 
flagrare,  fragrare  101 
flaua  coma  383 
fluctus  393 
foret  601 
fugit  te  128 
fulgens  511 
fuluor  394 

denus  505 
gnatus,  natus  50 


gratus,  ingratus  passiue  545 
gremium  528 

Hesperus,  Lucifer  328 
hic  adu.  424  sq.,  490 
hic  —  ille  682 
hic  noster  598 

lactare  caput  344 
iam  —  iam  510 
idem  156 

ilia  126.  ilium  339 

illius  sim.  487 

illud,  penis  487 

imbuere  91,  364 

imperatiuus  uniuersalis  179 

impia  facta  163 

in  aliquo  uri  sim.  306  sq. ,  393 

in,  una  cum  399 

in  c.  aecus.  420 

incidere  118 

incidit  sermo  115 

incolae  dei  418 

incitare  75 

inducere  191 

ineptiae  68,  80 

inprobus  527 

inquit  356  ' 

insidias  struere,  instruere  154 

integer  199  sq. 

inuersio  379 

in  uita  497 

inuolare  170 

io  309,  342 

iocari  76 

iocus  230 

irrumare  117  (jpraef.  p.  XV) 

ipsa,  issa  78,  83 

ipse  376,  606 

ita  in  uoto  146,  243 

ite  adhortatiue  309 

iugum  524 

Iupiter  70 

iura  480  1 

iuuenis  381 

Laboriosus  70 
lactens  384 
lapis  507,  539 
latus  limes  510 
lepor  254 
leuis,  uilis  544 
limen  aetatis  519 
litus,  auxilium  535 
longa  aetas  549 
loqui  504  (558) 

lucellum  116 
ludere  253,  319,  496 

Magis  546 
magis,  sed  499 
magis  magis  220 
magnus,  commotus  172 
mala  aurea  79 
mala  dicere  564 
mala  puella  122 
male  121 

malus,  infamis  306 
malus  substant.  97,  183,  409 
manare  591 
mane  120 

manere  c.  dat.  et  acc.  109  sq. 

manus  247.  manus  iniectio  204  sq. 

maritare  332 

medius  uir  561 

mei  71.  mellitus  83 

messor  metit  441 

miles  517 

milia  c.  genet.  319 

mille  96 

mingere  488 

minutus  172 

mirus  532 

misellus  85 

moechus  126 

monstra  facere  593 

morbus  223 

mortalis  408 

mulier  539 

multus  602 

mulus  564 

matare  128 

Nec  mirum  163 
negare  se  277 
negatio  duplex  568 
nei,  ni,  ne  51 
nimis,  nimius  368  sq. 
nomen  proprium  pro  pronom.  per - 
son.  98  sq. 
non,  nonne  167 
non  homo,  sed  . .  608 
non  iam  pro  iam  non  553 
nosse  83,  544 
nonissimus  93 
nouus  coniunx,  sim.  299 
nox  mortis  96 
nubere  540 
nugae  68 

nullus  pro  non  109 
nunc  165 
nuntium  355 
nusquam  esse  150 

Catui/lus  ed.  Baehrens.  II. 

0  c.  genet.  112.  c.  accus.  85.  in 
altiore  affectu  72 
obscenus  520 

oculi  83.  oculos  sauiari  113 

oliuum  110 

omnes  omnia  314 

omnia  experiri  154 

optatus  372 

optimum  c.  genet.  187 

ora  468 

os  oculique  113  ( cf '.  praef.  p.  XIV) 
oscitans  169  sq. 

Participia  praes,  act.  cum  notione 
passiua  396 
passer  74 
pater  151 
pathicus  282 
patruus  547 
pax  515 
peda  276 
pedicare  142 
pendere  385 
per  147  sq. 

perculsus,  percussus  442 
peremnis  74 
pes  nauis  92  sq. 
petere  540 
pipiare  83  sq. 

Piplius  mons  593  sq. 

pluralis  et  singularis  uariant  81,  500 

poenas  poscere  sim.  256 

Pollux  94  sq. 

porrectus  484 

posse  326 

praepositio  ad  alterum  colon  ad¬ 
dita  198 

preces  deorum  510 
primum  486 
primus  digitus  74 
prior  de  mortuo  486 
prognatus  361 

pronomen  demonstr.  honeste  uelat 
165.  person.  repetitum  371,  497. 
possess.  in  adlocutione  omissum  71. 
relatiuum  postpositum  72 
pro  quo  406 
pupula  350 

Qua  tempestate  462 
qualiscumque  relat.  72 
que  — .  et  77 
qui?  406 
quid?  167,  490 

quid  commemorem,  commemoro 
398  sq.,  407 

quidquam  aduerb.  100,  581  (586) 

quidquid  aduerb.  280.  c.  genet.  82 

quidquid  est  223 

quine  411 

quis  tantus  465  sq. 

quiuis  595  sq. 

quod  potui,  quo  potui  533 

quo  tempore  205  (387,  495) 

R  littera  repetita  357 
rarus  538 
recolere  347 
reddere  467 
reicere  uestem  479 
Remus  180,  286 
reuocatio  382 
risus  230 
rogare  109 

ros(c)idus,  roridus  297 
rubentes  oculi  85 
rumpere  469 
rursus  abundat  348 
ru(s)sus  226 

S  littera  repetita  150 
s  finalis  abiecta  16  sq. 

Sagae  123 
saltus  200,  604 
salue  369 
sanctus  208,  210 
Sa(p)pho  206 
scire  186 
scribere  171  sq. 
sed  breuiter  155 
senes  seueri  95 
sequi  500 

si  in  obtestatione  552.  in  religione 
551  sq. ,  580 
si  dis  placet  281 
si  sapis  204 
sic  in  uoto  146,  243 
sicine  402 
silua,  arbor  90 

singularis  cumplurali  sociatus  81, 500 
sol  95 

soliloquia  106 
solum  relinquere  414 
solus  381 
soror  470  sq. 
succisus,  summissus  443 
Syrius,  Assyrius  100  sq. 

Talentum  128 
tamen  395 
tamenetsi  528 
tangere  127,  533 


tempe  373 
temptare  125 
tempus,  caput  314 
tendere  oculos  401 
tener  poeta  16 
tenere  371  sq. 
tepte  551 

terra,  auxilium  535 
texere  363 
tibi  habe  70 
totus  132,  392 
traductio  113 
traiectio  18 
tres  560 
turb(f405 
turpe  mihi  est  498 
tuus ,  tua  525 
Thy(i)as  446  sq. 

Yacnum,  uanum  398 
uae  413.  uae  te  109 
uelle abundat 98,574.  dedis  125.  for¬ 
titer  103.  lasciue  (ut  et  nolle)  108 
Veneres  82 
uenustus  82 
uer  496 

uerbum  simplex  pro  composito  207 

uerpus  248 

uerus  413,  477 

uester  585 

uiden  ut  304 

uir  532.  pro  uirilitate  339 
uissere  267 

uitium  pro  uitiosis  150, 152, 185,  248 

uiuere  95.  esse  122 

uix  tandem  323 

ultro  501 

umbrae  473 

unanimus  189,  479 

ungues  in  auaris  171 

unus,  unus  de  160 

unus  et  unicus  546 

unus  (et)  perpetuus  96 

uocat  uentus  92 

uoltur  526 

uorare  204 

uox,  sonitus  343  uocem  mittere 
reddere  408 

ut,  ubi  123.  postpositum  110 
uterque  torus  101.  uterque  Neptu¬ 
nus  192 
utinam  78 
utpote  381 
vtp’  ev  90 

Zonam  soluere  301 

Aedituus  5 
Africanus  minor  313 
Ammianus  Marcell.  262 
Apuleius  202,  382,  394 
Athe^.eus  464 
Att„  5 

Attius  362,  363,  431 
auctor  ad  Herennium  233 
Ausonius  589 
Callimachus  470 
Calpurnius  289 
Caluus  264  sq.,  581,  614 
Q.  Catulus  5 
Charisius  304 

Cicero  32,  228,  385,  386,  532,  565 
Q.  Cicero  568 
Ciris  590 

Claudianus  250,  341 
Claudius  Quadrigarius  85 
comicus  incertus  441 
Cornelius  Nepos  317 
Diomedes  1 
Donatus  584 
Egnatius  219 
Ennius  18,  94,  124,  362 
Euripides  praef.  p.  XVI. 

Festus  (Paul.)  224,  301,  310,  457,  594 
Furius  Bibaculus  13,  21 
Gellius  2,  5,  85,  226,  313,  476,  528 
C.  Gracchus  304 
Grammatici  latini  170 
Hageni  gradus  398 
Horatius  113,  124,  212,  247,  339, 
361,  406 
Hyginus  405 
incertus  poeta  244 
Iustinus  465 
Iuuenalis  86,  249 
Laeuius  6  sq.,  - 14 

Lucilius  116,  117,  234,  267,  289, 
405.  411,  418,  504,  535  (praef. 
p.  XV  et  XVI) 

Lucretius  226,  290,  363,  377 


Macrobius  14 
Manilius  474 
Martialis  60,  217,  309 
Naeuius  2,  14,  273 
Nonius  5,  87,  385,  568 
Nouius  608 

Ouidius  85,  86,  417,  496,  538 
Paconius  482 
Pacuuii  epigr.  528 
Palladius  357 

Petronius  215,  244,  322,  504 
Phaedrus  280 

Placidus  169  (praef.  p.  VI  not.) 
Plautus  70,  231,  486 
Plinius  iun.  63  sq.  maior  428,  611 
Pompilius  4  sq. 

Porcius  Licinus  5 
Priapea  423 
Propertius  434 
Prudentius  365 
Pupius  560 
Publilius  Syrus  258 
Quintilianus  32  'not.,  399 
Sallustius  261 

Seneca  philos.  27,  115,  510,  610 
Seneca  rhet.  285 
Seneca  trag.  124,  357,  393 
Sentius  Augurinus  63  sq. 

Silius  Italicus  365 
Sisenna  87 

Statius  307,  308,  343 
Stephanus  Byz.  471 
Suetonius  73,  101,  265,  560 
Terentius  603 
Tibullus  232,  289 

tituli  1,  289.  titulorum  carmina  64 
not.,  267  , 

tragicus  incertus  362 
Valerius  Cato  9  (praef  p.  XIV) 
Varro  d.  1.  1.  4  sq.,  220,  547,  594 
sat.  Men.  20,  568  / 

Velleius  Paterculus  62 


